
ELŐSZÓ 
ISTEN HÁZTARTÁSÁHOZ 


Amint azt az ÚR MAGA kinyilatkoztatta 


A jelen mű leírója komolyan keresett - és megtalálta azt, amit keresett. 
Kért és megadatott neki. És minthogy az igazi ajtón zörgetett, megnyittatott 
neki, és az ő révén mindazoknak is, akik jóindulatúak. Azoknak azonban, akik 
nem a szívükkel, hanem mindenkor csak vélt tiszta világi eszközökkel 
keresnek,  vizsgálgatnak és  bírálgatnak, és a minden javak örök 
adományozójának élő neve helyett csak az anyag kemény és holt kérgén 
kopogtatnak, azoknak nem adatik és nem nyittatik meg, mert az Úr Szelleme 
soha sem nyilatkozik meg a világ okosainak értelme által, hanem a szív 
egyszerűségében és egyszerűsége által azoknak, akiket a világ okosai 
balgáknak tartanak és ismernek. De a világ bölcseinek az értelme rövid idő 
múltán semmivé törpül majd a balgák egyszerűsége előtt! 

Aki a jelen művet alázatos és hálásan hívő szívvel olvassa, annak a 
számára ebből mindennemű kegyelem és áldás fakad, és az e műben az igazi 
szerzőt nem ismeri majd félre. 

A pusztán értelmi osztálynak amúgy is mindegy, hogy Dánielt, Sir Walter 
Scottot, Rousseaut, vagy Hegelt olvassa-e, mert a világi értelem mindent 
világiasan fog fel, és minden felülről jövő magasabb közlést tanulatlan, de 
természettől gazdag képzelőtehetségű emberek merő agyrémének tekint, akik 
ámításaik által akarnak valaminek látszani, és valamit elérni, mivel hogy 
pusztán észbeli képességeikkel - ezeknek szükségképpen híján lévén - semmit 
sem érhetnek el. 

De ez senkit meg ne tévesszen! A négy evangéliumot is már hányszor 
meggyanúsították, de vajon azért az igaz istenhívők szívében kisebb-e talán 
azoknak az értéke? Hányszor mondta a világ még Rólam is, aki az életnek és 
az élet számára valóban üdvös minden adománynak Ura és adományozója 
vagyok, hogy Én csak egyszerű ember, delejező, sőt csaló is, vagy pusztán 
csak költött személy vagyok, és állítják még ma is milliók ugyanezeket! 

Más milliókat azonban ez mégsem téveszt meg. Ezek, mint Igéimnek nem 
csupán hallgatói, hanem követői is, szívük egyszerűségében felismerték, hogy 
a názáreti Jézus több volt, mint aminek a világ számtalan tudósa őt tartja, 
vagy egyáltalán nem tartja. Ezért tehát a jelen mű olvasásánál senki semmit ne 
adjon a világ ítéletére - amely csak a vele egyneműt fogadja el - hanem 
mindenki egyedül csak az Ő egyszerű szívének a szavára hallgasson. Az ő 
ítéletük a jóságos adományozó előtt helyes és igaz lesz. A világ bölcseinek az 
értelme azonban e kinyilatkoztatásban csak igen jó alkalmat talál majd arra 
nézve, hogy azon sokszorosan megütközzék. Szerencse lesz, ha amellett 
értelmük teljesen hajótörést nem szenved! 

Aki e művet olvassa, és azt elismeri ugyan szellemi sugalmazásnak, de 


nincs tisztában azzal, hogy alantasabb, vagy magasabb rendű szellemtől ered- 
e az, az még nagyon is vak és a világi értelem leple még erősen elfedi szíve 
látását. (Az Úr e megjegyzése egy tudósnak ily értelmű véleményére 
vonatkozik.) 

Aki Bennem élő hittel hisz, az előtt az Én erősségem, jóságom és 
legteljesebb bölcsességem bizonyára nem idegen és belátja majd, és be kell 
látnia azt, hogy Nekem az erőből és bölcsességből valóban örökre szóló 
feleslegeim vannak, és hogy arról a mezőről, amelyet én munkálok meg, az 
ellenséget bizonnyal képes leszek örökre kiszorítani. Mert Én és a sátán az 
ekét egy és ugyanabban a barázdában még soha nem vezettük! Az önző világ 
értelme szerint ugyan sajnos igen, minthogy a világ - maga is sötét lévén - 
mindenütt csak sötétséget lát. De azok szemében, akiket az Atya tanított és 
nevelt, minden egészen másként tükröződik. Mert az igazán tisztáknak és 
megvilágosodottaknak minden tiszta és kellően megvilágított. 

Azoknak azonban, akik azt mondják, hogy e műben ahhoz, hogy azt 
felülről jövőnek tekintethessék - hiányzik az egyszerűség a nyugalom és a 
körültekintés. Úgyszintén az a bizonyos mélység az egész világszemléletet 
illetőleg (ez is egy olyan véleményre vonatkozik, amelyet egy másik magas 
állású német tudós erről a kéziratról mondott), röviden azt felelem, hogy 
üdvös lenne, ha előbb önmagukat vizsgálnák meg szívükben szorgosan, vajon 
nincsenek-e éppen ők híjával mindannak, ami nekik ezekben az Igékben 
hiányzik. 

Egyébiránt véleményt mondottak, hogy mint európai tudósok, e műről ők 
is valamit mondottak legyenek, anélkül, hogy a mű teljes mélyébe behatoltak 
volna. Mert hiszen a helyes megítélhetéshez nyilvánvalóan valamivel több 
kell, mint egy szakaszának alig egyszeri futólagos átolvasása. 

Mit értenek vajon az ilyen olvasók egyszerűségen? Én azonban azt hiszem, 
hogy az olyan mű, amely - az abban előadott anyag nagy bősége és mélysége 
mellett, és amely azon felül a korlátolt emberi látás számára szükségszerűen 
titokzatos is - úgy van megírva, hogy azt gyermekek is jól megérthetik, ha 
valamennyire olvasni tudnak, és ha az ábécén és az egyszeregyen túl tovább 
gondolkozni képesek, igazában éppenséggel nincsen az egyszerűség híjával. 
A képektől és a nyelvezettől azonban sohasem függ az irat egyszerűsége, 
hanem csakis annak könnyű megérthetőségétől a mégoly egyszerű szív 
részéről is, és a benne való könnyű tájékozódástól. Minden egyéb azonban, 
mint régi, gyámoltalan nyelvezet több ezer éves példaképek éppoly kevéssé 
egyszerű, mint a világ bölcseinek az értelme. 

Ami azonban a szükséges a nyugalomra, körültekintésre és az egész 
világszemléletet illetőleg megkívánt mélységre vonatkozó megjegyzés illeti, 
minden a jelen műben annál nagyobb mértékben van meg, minél kevésbé 
képes azt benne megtalálni a bírálgató világi értelem. Mert hiszen kell, hogy 
abban, ami a szívnek nyugalmat ad, önmagában is meglegyen a nyugalom 
bőségesen! Az értelemnek azonban természetesen nem adhat nyugalmat, mert 
annak nincs arra képessége, hogy azt magába fogadhassa, és azért az valamely 


írásműben éppoly kevéssé találhat nyugalmat, mint a folyam, mielőtt az a 
tenger legmélyebb mélységét el nem érte. Ha azonban a világ bölcseinek az 
értelme megalázkodhatnék, és vélt magasságból szívének egyszerűséggel telt 
életkamrácskába leszállhatna, akkor a nyugalomból folyólag már a jelen 
műben is megtalálná a nélkülözött nyugalmat és a teljes körültekintést 
ugyanebben a nyugalmában. 

Amíg azonban e műben az egész világszemlélet ama bizonyos 
mélységének hiányát érzi, az előszöris tudja meg, hogy az írásmű 
adományozójának egyáltalában nem volt szándékában az, hogy azzal azoknál, 
akik szívük igaz nyugalmában és egyszerűségében ezt annak olvassák, ami az 
valójában, ily szemléletet, amely ma sajnos az emberek között már túlságosan 
el van terjedve, felébresszen és kifejlesszen. De igenis célozta azt, hogy 
ájtatos és hálás érzelmet, ebből azután élő hitet, nemkülönben az Isten és a 
felebarát iránti igaz szeretetet keltsen életre, és tartósan éltessen. 

Másodsorban azonban azok, akik ezt az írásművet majd helyes megértéssel 
olvassák, a jobbik világszemléletnek mégis elegendő mélységéhez jutnak el, 
még pedig a tudósok hozzájárulása, közreműködése nélkül; míg ellenben a 
tudósok hiúságos észbeli vizsgálódása útján örökkön-örökké nem érkezhetnek 
el a világ és a világok össz-szemléletének azokhoz az igazi mélységeihez, 
amelyeket az igaz olvasók már a jelen műben is megláthatnak, nem is említve 
a többi és későbbi műveket, amelyekben a Nap és azzal kapcsolatosan 
anyagilag, de főleg szellemileg valamennyi bolygó, Nap és Központi 
Naprendszer van elég érhetően és kimerítően kifejtve és feltárva. 

Ha azonban valamely műben minden teremtett dolgok anyagi és főleg 
szellemi fejlődése őskezdettől fogva, tehát már szinte örökkétartó idő és 
állapot egymásutánban elegendő világosan van kifejtve, és valaki mégis úgy 
találja, hogy a világszemlélet abban nem elég mély, bizony-bizony, akkor az 
összes Mennyekben is alig található olyan szer, amely az ilyen kutatónak 
nagyon sajnálatos rövidlátását meggyógyíthatná! 

"Mi egyszerűnek és gyöngeértelműek, akik Istent szeretjük" (a mű igaz 
olvasói joggal így szólhatnak) "Habár ugyan Istennek szívünkben lévő 
egyetemén kívül más egyetemet, sem a párisit, sem a jénait, vagy a göttingenit 
nem látogattuk, mégsem akarunk a ti hírneves világi bölcsességetekkel 
cserélni. Mert a mi bensőséges látásunk szent Atyánk, nagy alkotásainak 
mélységeiben nekünk kedvesebb, mint a ti ezeréves kutatástok - eltakart 
látással. Hogy a ti távcsöveitek és a ti mennyiségtani vonalaitok meddig 
érhetnek azt évkönyv naptáraitokból láthatjuk és a ti utaitok nekünk nem 
idegenek; de hogy a mi Istenben nyugvó szívünknek a tiszta látása milyen 
messzire ér, ennek a felmérésére a ti látcsöveitek és mennyiségtani vonalaitok 
bizonnyal túlságos rövideknek és kevésbé mennyiségtaniaknak bizonyulnak 
majd." 

Aki tehát e művet valódi lelki haszonnal akarja olvasni, az Istenben 
alázatos szívének egész egyszerűségével olvassa azt és ne a világi emberek 
módjára bírálója legyen annak, hanem mindig csak szívének nagyon gondos 


házigazdája maradjon vele szemben és akkor a jelen műben mindazt a 
legteljesebb bőségben megtalálja, amit néhány nagytudományú olvasó - 
sajnos - nem talált meg benne. 

Most pedig minden áldásomat és kegyelmemet az igaz olvasóknak, akik 
tisztaszívűek és jóakaratúak. Ámen. 


I. Fejezet 
A mennyei Atyának Magához hívogató intő szózata 
különbözőképpen tévelygő gyermekeihez. 


Imigyen szólt az Úr hozzám és bennem mindenkihez, és ez igaz és való és 
bizonyos. 

1. — Aki Velem beszélni akar, az jöjjön Hozzám, és Én a választ szívébe 

helyezem; mindazonáltal csak a tiszták, akiknek szívük alázattal van tele, 

hallják meg hangomat. 

2. — És aki Engem minden világinak elébe helyez, Engem szeret, mint 
gyengéd menyasszony az ő vőlegényét, azzal karöltve akarok haladni; az 
Engem minden időben látni fog, mint egyik testvér a másikat, és amiként Én 
láttam őt már öröktől fogva, mielőtt ő még létezett. 

3. " A betegnek azonban mondjad, ne szomorkodjanak betegségükön, 
hanem forduljanak komolyan Hozzám és bízzanak meg teljesen Énbennem, s 
megvigasztalom őket, és a legértékesebb balzsamnak írja fogja elönteni 
szívüket és az örök élet forrása kiapadhatatlanul meg fog nyilvánulni bennük, 
meg fognak gyógyulni és felüdülnek, mint a fűszál a zivataros eső után. 

4. . Az Engem keresőknek mondjad, Én vagyok a valóságos Mindenütt 
és Sehol! Mindenütt vagyok, ahol Engem szeretnek, és törvényeimet 
megtartják, sehol azonban, ahol csak imádnak és tisztelnek Engem. Nem 
többet ér-e a szeretet, mint az ima? És nem több-e a törvények megtartása, 
mint a tisztelet? Valóban, bizony mondom neked: aki Engem szeret, az 
szellemben imád Engem, és aki törvényemet megtartja, az tisztel Engem 
valóságosan. Törvényeimet azonban csak az tudja megtartani, aki szeret 
Engem; aki azonban szeret Engem, annak a számára más törvény nincs, mint 
ugyancsak az, hogy szeret Engem, és szereti az Én élő Igémet, amely az igaz 
örök élet! 

5. — A gyengéknek add hírül az Én szavaimat: Én, erős Isten vagyok, 
forduljanak csak mindnyájan Hozzám, Én tökéletessé teszem őket. A 
pillekergetőkből oroszlánszelídítőt formálok és a félénkek romba döntenék a 
világot, míglen a Föld erősei pelyvaként szórassanak majd széjjel. 

6. A táncosoknak és táncosnőknek mondd bátran, hogy ők mindannyian 
a sátántól vannak megkörnyékezve; az ugyanis mindnyájukat lábuknál fogva 
ragadja meg és gyors körforgatagban pörög velük, hogy ezáltal teljesen 
megszédüljenek, és sem állni, sem menni, sem ülni, sem aludni, sem pihenni, 
sem látni, sem hallani, sem tapintani, sem szagolni, sem ízlelni, sem pedig 
érezni ne tudjanak, mert olyanok, mint a halottak, ezért sem tanácsot adni 
nekik, sem segíteni rajtuk nem lehet, és még, ha akarnának is Hozzám 


fordulni, úgy járnának, mint olyasvalaki, akit egy erős ember lábánál fogva 
önmaga körül gyorsan körbeforgat, ha az illető fel is tekintene az égre, nem 
látná a Napot, csak egy fényes csíkot, amely őt annyira elvakítaná, hogy 
szemét lecsukni volna kénytelen és semmit sem látna többé. 

7. — Akinek a testi szeme vak, az még megszerezheti magának a szellemi 
látást, aki azonban szellemileg vakul meg, az örökké vak marad. 

8. — A játékosnak mondjad meg, hogy ők először is életüket játsszák el, 
azután pedig mindazt, ami ahhoz adatott nekik. Mert a játék mérges trágyával 
teli kút, a játékosok azonban azt hiszik, hogy rejtett aranyforrás, azért 
mindennap vájkálnak benne, dögvészes kipárolgását orrukba szürcsölik, 
egészen átmérgezik vele magukat, és a várt arany helyett a szellem örökös 
halálára bukkannak. 

9. —— Azoknak, akiknek megvan az Írás, de azt nem olvassák, hasonlítanak 
a tiszta vízzel telt kút mellett álló szomjúhozókhoz, akik abból a kútból nem 
akarnak inni akár bizonyos szellemi víziszonyból - hasonlóan a veszett 
kutyákhoz, amelyek ahelyett, hogy orrukat a vízbe mártva meggyógyulnának, 
a legkeményebb kövekbe harapva akarják égető szomjukat enyhíteni - akár - 
mégpedig gyakrabban - bizonyos közönyös restségből, amiért is az ilyenek 
inkább azoknak a bizonyos rest szolgáknak néhánya által nyújtatnak 
maguknak a legközelebbi pocsolyákból bűzös iszapot, szomjúságuk 
csillapítására, hogy azután mindnyájan elpusztuljanak. 

10. " A bujálkodóknak azonban mond: aki a testben munkálkodik az 
halálban munkálkodik, és az ő öröme hamar a férgek eledelévé változik át. 
Csak aki szellemben munkálkodik, jut el a világossághoz, minden élet 
ősforrásához, az ő részük örökké fennmarad és növekedik. 

11. — A fényűző öltözékek és a divat kórosainak mondjad komolyan, egy 
legigazságosabb bírájuk előtt mezítelenül állnak, pompájuk el fog múlni, mint 
a buborék, uralomvágyuk és hatalmuk a legalacsonyabb rabszolgasággá fog 
átváltozni és ostobaságukat örökké szégyellniük kell. Nem nagy bolond-e az, 
aki fejébe veszi, hogy a szemétdombot megaranyoztatja, a drágaköveket 
ellenben arany helyett a legszennyesebb sárba foglaltatja? Óh, hogy most 
annyi a világban a tébolyult! A világosságot sötétségnek hiszik, és a sötétséget 
világosságnak tartják. 

12. — Máris ott áll keleten a csillag, amely Orionnak útját szeli majd, és a 
Nagy Kutya tüze mindnyáját el fogja emészteni és Én a nagy csillagok 
tömegét akarom az égről a Földre zúdítani, hogy az elvetemedett gonoszok 
mind pusztuljanak és az Én világosságom fényesedjen minden helyütt. 

(Ehhez az Úrtól a következő magyarázatot kaptuk: Az a csillag, amelynek 
feltűnését . Keleten jeleztem  "Háztartásom"  megkezdésénél, az az 
"Istentelenség",  uralmamnak és  hatalmamnak megtagadása szellemi 
értelemben, amely most valóban fenyeget, és elnyomni készül mindent, ami 
Nevemet viseli - akár formailag, akár valóságosan. Orion, a görögök és 
egyiptomiak ama kedvelt csillagképe, amely hatalmas vadászt jelent, szellemi 
értelemben az Általam tanítottakért küzdőknek felel meg; a kereszténységnek 


általában, a nyugati kultúrált nemzeteknek, akik eddig fegyverrel vadászták 
össze - béketanom ellenére - az ő képzelt mennyországuk híveit és örököseit. 
De ez most meg fogja magát bosszulni, mert aki fegyvert fog mások ellen, 
fegyverrel pusztul el, elpusztíthatatlan, megmásíthatatlan rend-törvényeim 
értelmében. 

A Nagy Kutya szellemi értelemben igazságszolgáltatásomat példázza, 
amelyet úgy Ézsaiással, mint többi prófétáimmal, Jánosom Jelenések 
könyvével és Lorber szolgám által leírott műveimmel is előre jelzek, és 
amelyeknek ideje immár elérkezett, és lassú, de biztos folyamattal halad a 
végkifejlődés felé. 

Csillagaim ezrei: azok a tiszta szellemgyermekeim, akikkel a végső harcot 
szellemileg már megkezdtem, tanomat számtalan megnyilatkozásban mintegy 
rázúdítva az Ellenem háborúskodókra, akik közül a fegyvert viselő Egyházak, 
e lélekvadászok éppen úgy elleneseim (lássátok Jelenések könyvét), mint a 
bosszúálló, kártevő Keleti csillag, amelyet Marssal személyesíthetünk meg 
leginkább. 

A Nagy Kutya: a leghatalmasabb, egyedüli fegyvere a világmegváltó, 
üdvösségadó Sziriusz, a csillagok  legfényesebbje, amely csillagot 
(Háztartásom további fejezetei szerint) Könyörületességem Ádámnak és 
Évának vigasztalásul megígért a száműzetés után; ez az a csillag, amely 
Oriont megfosztja hatalmától, és a bosszúálló csillagot azzal együtt lesöpri az 
ég boltozatáról. Igazságot tesz, és a Földet gyermekeimnek fogja átadni dús, 
atyai ajándékképpen. És együtt lakik velük mindörökké (lásd. A 10. Fejezet 9. 
Pontját is - a fordítók) 

13. — Én Jehova, öröktől való Isten, az igazságos és hűséges, ezt adom 
utolsó figyelmeztetésül. Ámen. 

14. — Te, aki ezt rosszul leírtad, neked szól ez legelőször, azután pedig 
mind a többieknek. Ámen! Ezt mondja az Első és az Utolsó, Ámen! 


2. Fejezet 
Az Ur szózata az emberekhez 


Imígyen szólt az Úr hozzám, és énbennem mindenkihez; és ez igaz és való 
és bizonyos. 

1. . Te vagy a sodomai Lóth; de vigyázz, hogy meg nem fulladj a 
feslettségben és ne a parázna öröke legyen részeseddé; mert te olyan vagy 
mint még senki előtted és utánad; mint ember egészen a húsban és annak 
örömeiben élsz, mint szellem pedig egészen szabad vagy, nyílt szemekkel és 
nyitott fülekkel. Testedet sárral kened be, és szellemed fölé a világosság 
özöne ömlik; tested a sertésekkel eszik, mialatt szellemedet ezer angyal veszi 
körül; földi szívedet szeméttel és sárral töltötted meg, és Én szellemed 
szívében lakást emeltem Magamnak. Te paráznákkal mulatsz, míg Én veled, 
mint testvér testvérrel beszélek; te bűzlesz, mint mocsár, és szellemed a 
legfőbb mennyek illatát leheli; te förtelem vagy és szemed túlsugározza a 
napokat. Azért tehát tisztítsd meg a testedet és légy egy magaddal, hogy Én 


egy legyek veled. 

2. — Mondjad az aggályoskodó anyáknak: leányaikat ne neveljék a 
férfiaktól és a világtól való félelmében, mert amitől félünk, annak a kísértés 
idején vakon engedelmeskedünk, és annak akitől félünk, könnyű lesz a 
győzelme. Hanem neveljétek inkább az Irántam való félelemben és 
szeretetben, hogy Én legyek a győztes, hogy a világot megvessék, és az Én 
határtalan szeretetemben dúslakodjanak. Hitestárs szerzése végett ne vezessék 
őket nyilvános helyekre, hanem Hozzám, Hozzám hozzák őket; és Én 
mondom neked: egyetlen egy vágyuk se maradjon megáldatlanul és 
teljesítetlenül, mert Én gazdag vagyok, Aki mindenből végtelen fölösleggel 
rendelkezem, Aki mindent a legtúlságosabb mértékben adhatok, és adni 
akarok is. 

3. — A szegények ne kolduljanak a gazdagok ajtaja előtt, ahol az idegen 
kutyák sorsára jutnak és szívüket szomorúság, és keserűség tölti el; hanem 
jöjjenek erős bizalommal Énhozzám, és Én mindnyájukat fel fogom tölteni. 
Az éhezőnek ételt adok, a szomjúhozóknak italt, a mezteleneknek ruhát és a 
betegnek gyógyulást; a béna frissen szökdeljen, mint a szarvas, a bélpoklost 
megtisztítom; a vak látni, a süket hallani fog és a gyengét az oroszlánnál 
erősebbé teszem; a félénk bátrabb lesz a méncsikónál és az agg nyugalmat fog 
találni, a szegény az Én legközelebbi testvérem, gondoskodom róla; azért ne 
engedje magát megszentségteleníteni a kutyák által, mert a világ gazdagjai a 
Sátán testvérei és a pokolbeli ördög gyermekei. 

4.  — Barátaimnak és barátnőimnek mondjad: cselédeimet és szolgáimat ne 
szeressék jobban Nálamnál; üdvüket ne annyira azok kezére bízzák, mint 
inkább egyedül csak az Én kezeimbe tegyék azt le és Reám bízzák magukat 
teljesen; mert a szolgának szigorúan a parancs szerint kell cselekednie, ha 
nem akar méltatlannak találtatni; ellenben az, aki a törvényt adja, az a törvény 
fölött áll és föléje is helyezhet, akit akar; amíg azonban járom alatt vannak, 
addig ítéletben vannak; aki azonban hozzám jő, annak az ítéletet 
elengedhetem. 

5. — Az Én földi egyházam tisztító fürdő; aki abban megmosdott jöjjön 
Hozzám, hogy Én leszáríthassam szeretetem melegével és megtartsam őt 
magamnál; akinek azonban csak a lubickolásban telik kedve, az úgy jár, mint 
a malomkerék, amelyek sohasem kerülnek ki a vízből. 

6. — Aki az igaz bűnbánat és vezeklés cselekedeteit művelte, az jöjjön 
Énhozzám, hogy elveszett fiamként visszafogadhassam, és  erőmben 
megtarthassam őt; mert a szolga tanácsolhat, Én azonban megtehetem azt, a 
szolga oktathat, a megváltás azonban egyedül az Én művem; a szolga 
imádkozhat, de áldani csak én tudok. Szolgámnak igazságosan kell ítélnie, de 
a kegyelem joga egyedül csak az Úrnál van. Azért a cselédek és szolgák miatt 
az Úrról meg ne feledkezzenek. 

7. — Ezt mondd meg nekik szóról-szóra, híven, minden félelem nélkül. 
Mert nem szabad a világot félned, ha Engem szeretni akarsz, mert Én több 
vagyok, mint az egész világ. 


8. — A világ szemében Én parányi vitéz vagyok, akit semmibe sem 
vesznek. A tudósok alig tekintenek még félvállról is Reám, és alig hagyják 
még meg Nekem nagy nehezen a becsületes ember-nevet. Némelyek már 
teljesen búcsút mondtak Nekem; ezek számára tehát már egyáltalán nem 
létezem. Némelyek ugyan még meghagynak Bennem némely isteni vonást, de 
csak rövid időre; majd a világbölcsektől valami jobbnak tetszőről győzetik 
meg magukat; akkor aztán arcátlanul sutba dobnak Engem és legfeljebb még 
csak azt engedik meg, hogy vénasszonyok Istene legyek. Némely nagynak 
lenni akaró cselédemnél és szolgámnál csakis még nyilvános hivatalos 
pecsétként, meg fekete esztelenségük és durva, sötét butaságuk és tébolyuk - 
külső, istenies foglalatként szerepelek. 

Némelyek ugyan még csak bennhagynak valahogy istenségemben, de 
ennek fejében ideiglenes előnyeik kedvéért hagynom kell Magamból csinálni 
azt, amit akarnak, még pedig ami a legrosszabb, valódi szörnyeteggé kell 
lennem; szeretet és irgalmasság csak addig szabad, hogy legyen bennem, amíg 
az nekik tetszik; aztán azonban kérlelhetetlenebbnek kell lennem a kőnél és a 
legszégyenletesebb zsarnokká kell, hogy átváltoztatni hagyjam Magam. Bírói 
székről bírói székre kell ugrálnom és az egyik kárhozatítéletet a másik után 
kimondanom; szeretetem tehát csak ideiglenes, ellenben zsarnokságom és az 
azzal egybekötött bírói hivatalom örökké tartó kell, hogy legyen. Oh, szörnyű 
bolondok! Az Én végtelen hosszú tűrésem, szelídségem, alázatosságom és 
teremtményeim iránti örök szeretetem persze nem illik az ő kapzsi szatócs- 
voltukhoz; de vigyázat! Én nemsokára keresztülhúzom számításaikat! 
Számadásaik Előttem vannak, és tetteik mértéke egy híján betellett és a bérük 
várakozik reájuk. 

9. " Aki Engem nem ismer milyen vagyok, és Ki vagyok, annak jobb 
lenne, ha Rólam egyáltalában semmit sem tudna; mert akkor Én őt még élővé 
tehetem ott, a szellemek országában; így azonban segítségemre képtelenné 
teszik magukat; mert önmagukban az életet ölik meg azáltal, amidőn 
önmagukban Engem pusztítanak el és következésképp meg is ölnek; és ekként 
ők azok a szőlőtőről lemetszett vesszők. 

10. — Én azonban azt mondom most, hogy Én vagyok az egyedüli örök 
Isten három egy természetemben, az Atya isteni természetem szerint, a Fiú 
tökéletes emberi természetem szerint, és a Szellem minden élet, működés és 
megismerés szerint. Én vagyok öröktől fogva a Szeretet és a Bölcsesség 
maga. Soha senkitől semmit nem kaptam. Minden, ami itt van, Tőlem van, és 
akinek valamije van, az azt Tőlem bírja. Hogyan hát zsarnok és kárhozat- 
ítéleemondó vagyok-e Én? Óh, ti balgák! Én szeretlek titeket, ti megvettek 
Engem! Én Atyátok vagyok, ti Engem hóhérrá tesztek. Ahol Én áldok, ott ti 
átkoztok; ahol Én építek, ott ti romboltok! Amit Én felegyenesítek, azt ti 
földre hajítjátok, ahol Én vetek, ott ti fojtó vízárt vezettek föléje; ti mindenben 
Ellenem vagyok. Ha Én olyan lennék, amilyennek ti Engem mondotok, 
bizony mondom nektek, akkor a Föld már régen nem léteznék; sőt soha meg 
sem teremtetett volna. Mivel azonban vagyok, amilyen Vagyok, azért még 


minden fennáll úgy, amint volt és amint az lesz örökké; és ti is olyanok 
lesztek, amilyennek lenni akartok, anélkül, hogy elkárhoztatnálak titeket; mert 
azokká lesztek, amikké majdan ti önmagatok tettétek magatokat. Akik 
azonban Engem annak fogadnak el, ami Vagyok és szeretnek Engem, amint 
Én szeretem őket, azokat Én fogom azzá tenni, amik lenni ők akarnak, hogy 
szabadságuk és örömük teljes legyen örökké! 

II. — Az Én szolgámnak és cselédeimnek mondjad: az Én hivatalaim nem 
váltóbankok, sem nem pénzes bódék; mert aki Nekem pénzért szolgál, az nem 
szolgál szeretetből; aki azonban nem szolgál Nekem szeretetből, annak a 
szolgálata Nekem idegen, amint Én is kell, hogy neki idegen legyek, 
minthogy nem szeretetből szolgál nekem; s azzal számadásomat már lezártam. 
Hogyan lehetne azonban hű szolga, aki az Úr kincseit felhatalmazás nélkül 
tolvajhoz hasonlóan a legszégyenteljesebb árakon eladta? Iskariot Engem 
mégis még legalább 30 ezüstpénzért adott el anélkül, hogy előre tudta volna, 
mi fog Velem történni; mert el volt vakítva és - elveszett. Most azonban már 
mint megkínzottnak, megfeszítettnek és ismét feltámadottnak van percenként 
ez a szégyenletes potom áram. Óh ti gyalázatos tolvajok, ti gyilkosok, vajon 
mivel hasonlítsalak össze titeket? 

Ti sárkánynemzetségei, ti viperafajzatok; ti kígyóivadékok! Így szolgáltok 
ti Nekem, ilyeneknek kell titeket látnom? Hiszen szeretett Pál apostolom által 
megüzentem nektek, hogy az, aki az oltárnak szolgál, az az oltárból éljen is, 
de csakis a szeretetcselekedeteiből, a szeretetéből, amely minden jót 
cselekszik. Nektek azonban nincsenek szeretetmunkáitok, ezért is ti az 
evangéliumnak és minden igazságnak a rablói, tolvajai és orgyilkosai 
vagytok. Tudjátok meg, amilyen a munka, olyan a bér! Szeretett pénzért nem, 
hanem csak ismét szeretetért kapható. Én maga a Szeretet vagyok, és 
egyáltalában semmiféle más áron nem vagyok kapható, mint csak ismét 
szeretetért. Szereteten vásároltalak meg titeket mindnyájatokat, ezért 
mindnyájatoktól ismét szeretetet kívánok. Aki tehát Nekem szolgálni akar, az 
szolgáljon Nekem szeretetben, abban a szeretetben, amelyben Én őérette a 
keresztfán meghaltam; és aki Hozzám jönni akar, az szeretetben jöjjön 
Hozzám, amely érette a keresztfán vérzett. 

12. A világ tisztviselőinek és urainak mondjad félelem nélkül és szóról- 
szóra, hogy az ő hivatalaik nem előbbre valók az Én Országom hivatalainál; 
minden hivatalt azonban, amely az Én hivatalom ellen van, nemsokára meg 
fogok semmisíteni, jaj az ő szolgáinak! Mert Én vagyok a Legfőbb, az Én 
törvényem örök, mint Én, és örök marad, mint Én! A molyok, amelyek 
törvényeimet megrágni akarják és az elhullatott sárból ismét törvényeket 
akarnak csinálni, hogy az Én parancsolataimat eltöröljék, azokra fog 
törvényem legnagyobb terhével és súlyával reáfeküdni és megsemmisíti majd 
őket, mintha sohasem léteztek volna. Mindenki, aki parancsolataim ellen vét, 
bocsánatot kaphat, ha megjavul, hibáját belátja és megbánja, aztán Hozzám 
fordul, és Bennem marad és Én őbenne. Aki azonban törvényeimet aláásni 
akarja, azt azok agyon fogják nyomni és az meg fog semmisülni. 


Törvényeimet aláássa minden olyan világi törvény, amelyet nem 
szeretetemből és nem olyan férfiak hoztak létre, akiket az Én szellemem 
oktatott. Jaj a zsarnokoknak, jaj a kényuraknak, akik a trón, a hatalom, a 
tekintély kedvéért uralkodnak, mert csak Egy még a híja, hogy idejük 
beteljék, és akkor megtapasztalják a gyengék hatalmát. A terep az Enyém és a 
szintér az Enyém, ezt mondja a Szeretet és Bölcsesség valóságos és örök 
Istene, és adja tudtul egy bolondnak a világ bölcsei számára. Ámen. Én 
Jehova. Ámen. 


3. Fejezet 
Az Ur, mint gyermekeinek Atyja 


Imigyen szólt az Úr hozzám és énbennem mindenki számára és ez igaz, 
való és bizonyos. 

1. — Én jó gazda vagyok: egyetlenegy kenyérmorzsa sem megy nálam 
veszendőbe, aki tőkéjét Nálam fekteti be, annak az magas kamatokat fog 
hozni és az Én szívemben marad betáblázva, és a kamatok növekedni fognak 
örökkön-örökké. Tekints fel, te balga és nézd meg a csillagos égboltot, vajon 
ki számlálta meg valaha a Napokat, amelyek száma végtelen, és mind a 
Földeket, amelyeket mindegyikőjük köré ezrével teremtettem? És Én, Aki 
minden egyes Igémben igaz vagyok, mondom neked: egy fillérért odaadok 
egy Földet, és egy korty friss vízért egy Napot. Bizony mondom neked: a 
felebaráti szeretetnek a legcsekélyebb cselekedetét a leghatártalanabb 
mértékben, a legkimondhatatlanabb módon megjutalmazom. 

2. — Kérded Tőlem, vajon mindenütt is léteznek-e emberek, mint itt a 
Földön, amelyen te lakol? És Én mondom neked: Igen! Mindenütt vannak 
emberek, amik Bensőmből lesznek, és Engem Bensőm szerint megismernek - 
és akik kezeimből kerülnek ki, és Engem kezeimről ismernek meg - és akik 
lábaimból keletkeznek és Engem lábaimról megismernek - s akik a hajamból 
jönnek létre és Engem hajamról ismernek meg - és akik lágyékomból lesznek, 
és Engem lágyékomról ismernek meg - és Általában akik testi lényem minden 
egyes részéből jöttek létre, és Engem aszerint ismernek meg, és az ő életük és 
boldogságuk megfelel annak a résznek, amelyből származtak, és ők mind az 
Én teremtményeim és mind kedvesek Nekem, mert Én egészen Szeretet 
vagyok, és mindenütt maga a Szeretet vagyok! 

3. — De a Földnek az embereit Szívemnek középpontjából hívtam életre 
és teljesen képmásomra teremtettem őket, és ők nemcsak teremtményeim, 
hanem kedves gyermekeim legyenek, Engem ne  Istenükként és 
teremtőjükként, hanem jó Atyájukként ismerjenek meg, aki őket rövid 
próbaidő után ismét egészen Magához venni akarja, hogy ott mindenük 
meglegyen, ami Neki Magának megvan, és Nála lakjanak örökké, és Vele 
uralják és kormányozzák a Mindenséget. De lásd, minden teremtményem 
szeret Engem, mint Teremtőjét létezése hálás örömében, de gyermekeim nem 
akarják Atyjukat és megvetik szeretetét! 

4. — Lásd Én szomorú vagyok, ha látom, hogy óráról-órára ezren és ezren 


mint fonnyadnak el és halnak meg. Óh bárha csak segíthetnék rajtuk! - Nem 
szomorú az, hogy a Mindenható nem segíthet rajtuk? 

5. — Te már ismét kérded hogyan lehetséges az? Óh igen, mondom neked, 
az nagyon is lehetséges. Lásd, mind a teremtményeim hatalmamhoz vannak 
kapcsolva, gyermekeim azonban szeretetemen csüngenek.  Hatalmam 
parancsol és megtörténik; az Én szeretetem azonban csak óhajt és a 
legteljesebb szelídséggel parancsol szabad gyermekeimnek és a szabad 
gyermekek bedugják fülüket, és nem akarják Atyjuk arcát nézni, ennél fogva 
minthogy szabadok, amint Én szabad vagyok, nem segíthetek rajtuk, ha ők 
nem akarják, mert az Én hatalmam minden fölött való, de az Én akaratom 
gyermekeimnek van alávetve. Ezt azonban mindenki jól jegyezze meg 
magának: Én vagyok a ti Atyátok, de Istenetek is vagyok és kívülem más 
nincs. Atyátokként akartok-e vajon, vagy Istenetekként? Cselekedeteitek 
fogják Nekem a döntő választ megadni. 

6. — Jegyezzétek tehát meg magatoknak: a Szeretet csak az Atyában 
lakozik és Fiúnak hívatok, aki ezt a Szeretetet megveti, az a hatalmas 
Istenségnek a kezébe fog kerülni és szabadságától örökre megfosztatik és a 
halál lesz az ő osztályrésze, mert az Istenség a pokolban is lakozik. Isten 
mindent hatalma szerint végez, de a kegyelem és az örök élet csak az Atyában 
van és a Fiúnak hívjátok. Az Istenség mindent megöl, de a Fiúnak, vagyis a 
Bennem levő Szeretetnek élete van, életet ad és megelevenít. 

7. — Mindezt a jó gazda és a takarékos Atya mondja valamennyi 
gyermekének, hogy megjavuljanak, hogy egykor átvegyék örökségüket, amit 
Én nekik öröktől fogva oly hűségesen elkészítettem és megőriztem. 

8. — Barátaidnak és testvéreidnek mondjad Teljes szeretettel: Én az ő 
legszeretőbb Atyjuk már mindkét karomat kitártam, hogy őket, mindnyájukat 
örökre-örökre szívemre szorítsam. Ne forduljanak el többé Tőlem, hanem 
bízvást tekintsenek arcomba és az Én szemem meg fogja mondani, sőt 
hangosan ki fogja jelenteni nekik, hogy mennyire szeretem őket, és milyen 
őszinte az Én szándékom ővelük. 

9. . Mondd meg nekik, hogy bűneiket szemeim elől eltettem és 
megmostam őket oly fehérre, mint a hó, most már nincs akadály, nem akarok 
nekik többé láthatatlan Atya lenni, mindenkor lássanak Engem, enyelegjenek, 
játszadozzanak és örvendezzenek Velem, minden gondjukat Nekem engedjék 
át. 

10. Óh mily örömmel akarok ezután gondoskodni róluk! Óh, mi 
Nekem, az Atyának, az Egek minden öröme és boldogsága ahhoz képest, 
hogy ha szeretett gyermekeim Engem egyedüli igaz Atyjukként szeretnek. 

1I. Íme, minden boldogságot megadok nektek ezért az egyért, amelyet 
csak Magamnak szántam és azért az Én gyermekeim Rajtam kívül senkit, csak 
Engem egyedül neveznek Atyjuknak, mert Én az is vagyok, és teljes joggal 
vagyok az, és senki Tőlem e jogot el nem veheti, mivel Én vagyok az 
Egyetlen és Egyedüli és Kívülem más nincs! 

12. — Íme, mind néven akarom őket (azaz barátaidat és testvéreidet - a 


német kiadó megjegyzése) megnevezni: H.L.V.T.S.S.A.A.S.S. (e tíz betű 
jelentése az első kötet végén található). Fogadják mind atyai üdvözletemet, és 
ha akarják, még ma nyíljanak meg előttük a mennyek kapui, amik 
szellemüknek a szemei, és Én még ma akarok lakozni szívükben. Csak még 
egyet tegyenek állhatatosan, mégpedig: testüket mossák tisztára abból a 
kútból, amelyben az élő víz van, és egy pálcát vegyenek, amelyiknek a fele 
fekete, a másik fele fehér: azt törjék el felébe, a fekete részét a világ lábai elé 
dobják, a fehér részét pedig tartsák meg maguknak, jeléül annak, hogy a 
világgal és testükkel mindörökre szakítottak. 

13. — Ez azonban annyit jelent, hogy komolyan szálljanak magukba, 
teljesen ismerjék meg magukat és ezután felismert hibáikat szívükben Nekem 
híven, és igazán elősorolják, Én szívükből a gyomot ki fogom irtani és 
megtöltöm szívüket isten-atyai szeretetem tüzével. És így megtisztulva 
mutassák meg magukat a papnak és a gyónás által, és Én azonnal eljövök és 
megtartom velük az örömlakomát az oltáron. 

14. . Mondd meg még nekik ehhez, hogy se az egyházban, se az 
egyházon meg ne ütközzenek, mert minden eledelt, amelyet Én nyújtok, 
megtisztítok annak a számára, aki azt szellemben és igazságban élvezni 
akarja, és akkor aztán élvezze azt aggodalom nélkül. Amit Én gyermekeimnek 
adok, az tiszta, és a külső formaság sem szentségteleníti azt meg azoknak, 
akiknek Én megáldottam azt. Meg fogom áldani a templomot, és szent lesz az 
a helyiség, ahol ők tartózkodni fognak, mert Én, az ő mennyei Atyjuk ott 
leszek köztük, ahová csak mennek és egy hajuk szála sem fog meggörbülni. 

15. — Mondd meg nekik határozottan és biztosan: Az Én szeretetem várja 
őket és két karomat nem akarom addig összecsukni, mielőtt mindnyájan a 
karomban nem nyugosznak, ahol legszeretőbb szentséges Atyjukat szemtől- 
szembe láthatják és örömük soha végét nem éri! Ámen! 

16. . Mondd meg mindazoknak, akik Engem keresnek, hogy Én mindig 
otthon vagyok, soha sincs kimenőm, és hogy Én nem rendeltem el soha hogy 
csak bizonyos órákban, vagy bizonyos időben jöhet valaki Hozzám, mint a 
föld királyaihoz, vagy a világ nagyjaihoz. Tehát nemcsak a szombatokon, 
avagy ünnepnapokon, hanem minden percben kedves Nekem egy szerető szív, 
és még éjjel sem reteszeltem el ajtómat soha senki elől, amikor tehát 
kopogtatnak Nálam, Én azt fogom mondani: Szabad! 

17. . Megmondhatod és kell is, hogy megmondjad bátran, vajon 
kényszerítettelek-e valaha téged valamire egy meghatározott időben, és nem 
mindig szabad akaratodra volt-e hagyva, hogy mikor fordulj Hozzám, és hogy 
megkérdezhesd Tőlem, amit tudni akartál? És vajon adósod maradtam-e 
valaha is a válasszal? És ha a pokolból szólván kérdeztél is Engem, akkor is 
válaszoltam neked, és ha a földön voltál, mégis szóltam hozzád, és az Égben 
15 beszéltem veled; nappal és éjjel állandóan feléd van fordítva a fülem; amit 
itt írsz, azt is csak időd és ráérésed szerint intézed, és Nekem az mindenkor 
egyformán jól van, ameddig te akarod és amennyit te akarsz, és látod ez 
Nekem mindegy, mert amikor valaki Hozzám jön, meghallgatom és 


elfogadom őt. 

18. . Mondd meg a gyermekeknek: nehogy gúnyt űzzenek Belőlem! Sőt 
inkább hogy ezt komolyan vegyék; mondd meg nekik, hogy egyáltalán nem 
vagyok tréfálkozó, és nem is értem a tréfát, mert mindenkit komolyan veszek, 
nagyokat és kicsinyeket, ifjakat és öregeket, férfi- és nőnembelit, Nálam 
kivételek nincsenek. 

19. — Mert lásd, azokat a teremtményeimet, amelyek semmire sem valók, 
azonnal elpusztítom és megsemmisítem örökre, de gyermekeim számára is 
van bőségesen büntetésem, és az engedetleneket utolsó csepp vérükig 
megfenyítem; és akkor bizonyosan fel fognak ismerni, hogy legalább az Úr 
vagyok a háznál, ha már szerető, szent Atyjuknak elismerni nem akarnak. 

20. Jaj azonban azoknak, akik az Én atyai fenyítésemet fel nem ismerik, 
vagy félremagyarázzák. Újra mondom: Jaj nekik! Ezeket az Atya eltaszítja és 
azután csak örök, kérlelhetetlen Istenükkel lesz dolguk. Ezt Én mondom 
neked rossz, lusta szolgámnak. Ámen. 

Én Jehova. Ámen. 


4. Fejezet 
Az igaz egyház 


Így szólt az Úr hozzám, és bennem mindenkihez; és ez igaz, bizonyos és 
hű. 

1. — Az Én kegyelmem gazdag kincs, aki ebből részesül, annak nem lesz 
sem ideig való, sem örökké tartó fogyatkozása soha semmiben. Azért 
mindenki azon fáradozzék, hogy azt mielőbb megszerezhesse magának, mert 
Én mindenkinek adom, aki csak óhajtja azt. 

2. — Mert látjátok, ha bűneitek bocsánatát akarjátok, megbocsáttatnak 
nektek, ha igaz bűnbánatot tartotok Jézusban, Aki az Én élő Igém és a 
Bennem lévő Szeretet; és a Menny kapui nyitva állnak számotokra, és ha be 
akartok menni, bemehettek, és láthatjátok ott mennyei Atyátok arcát, aki Én 
vagyok, az örök Isten, Jehova. 

3. — Ezt tehetitek az élő Ige által, Aki Jézus Krisztus, vagy az örök 
Szeretet és Bölcsesség Énbennem, amelyből minden jó és igaz fakad. A 
szeretet kezdettől fogva adatott nektek, mert ez a legsajátabb élet bennetek 
úgy, mint a hatalom teremtményeimben, amely ugyan szintén szeretetemből 
származik, de mégsem maga a szeretet, mert nincs benne szabadság, hanem 
csak a szeretet hatása van benne, amely azonban élettelen; azért minden, ami a 
hatalomból indul ki, magában csak holt anyag, amelynek az élete csak 
látszólagos, a valóságban azonban halál az. 

4. — Azért aki szeretetét az anyagi világhoz köti, annak szeretetét 
önmagában a halál hatalma el fogja nyomni, és ennek következménye az 
anyag sorsa, vagyis a halál. 

5. — Aki azonban szeretetét Felém fordítja és Belém kapcsolja, az 
szeretetét ismét szeretettel köti össze, azaz: a minden élet életével; és az élővé 
is válik teljes valójában. 


6. — Íme azonban, a szeretet önmagában vak és sötét, és éppen ez által 
szabad és független; de éppen azért nagy veszélyben is forog, hogy elveszti 
önmagát, és így tönkre megy. 

7. — Azért adok Én minden Irántam való szeretethez, annak nagyságához 
mérten egyúttal kellő mennyiségű világosságot is, és ez ajándék, és kegyelem 
a neve; és ezzel áradok be minden emberbe, szeretete fokához mérten. 

8. — Azért afölött, akiben szeretet van - mert élővé teszi magában 
törvényemet, amely a legnagyobb szeretet - a világosságnak árjai fognak 
kiontatni és szeme keresztül fog hatolni a földön és látni fogja a Menny 
mélységeit. 

9. " Mondd a gyermekeknek és mond meg mindnek, legyenek bármily 
valláson, akár római katolikusok, akár protestánsok, akár zsidók, akár 
törökök, akár brámánok, akár sötét pogányok; valamennyi számára legyen 
megmondva: A földön csak egy igaz Egyház van, és ez az Irántam való 
szeretet Fiamban, Aki azonban a Szentszellem bennetek, és nektek élő igém 
által nyilatkoztatja ki magát, és ez az Ige a Fiú, és a Fiú az Én Szeretetem, és 
Énbennem van, és Én Őt egészen áthatom és mi az EGY vagyunk, és így 
Vagyok Én bennetek; és a ti lelketek, amelynek szíve az Én lakóhelyem, az 
egyedüli igaz Egyház a földön. Egyedül abban van örök élet, és az az egyedül 
üdvözítő. 

10. — Mert lásd, Én vagyok az Úr minden felett ami létezik; Én Isten 
vagyok, az örök és Hatalmas, és mint ilyen, Atyátok is vagyok a Szent és 
legszeretőbb; az Ige azonban a Fiúban van, és a Fiú a szeretetben él, és a 
Szeretet a törvényben él, és a törvény nektek megadatott; ha ti azt figyelembe 
veszitek és aszerint cselekszetek, akkor magatokba fogadtátok; akkor 
bennetek élővé válik, és önmagatok fölé emel, és szabaddá tesz titeket, és 
akkor már nem vagytok a törvény alatt, hanem fölötte és a kegyelemben és a 
világosságban, ami mind az Én Bölcsességem. 

II. — És ez az üdvösség, vagyis az Isten országa bennetek, vagy az 
egyedül üdvözítő egyház a földön, és semmi másban nincs az örök élet, csak 
ebben és egyedül! 

12. — Avagy azt gondoljátok, hogy Én a falak között lakom, vagy a 
szertartásokban, vagy az imádságban, vagy a hódolatban? Óh nem, nagyon 
tévedtek, mert ezekben sehol sem vagyok; egyedül csak ahol a Szeretet van, 
ott vagyok Én is, mert Én vagyok maga a Szeretet, vagyis maga az Élet! Én 
adok nektek szeretetet és életet, és csak szeretettel és élettel kapcsolódom, de 
sohasem az anyaggal, vagyis a halállal. 

13. — Mert azért győztem le a halált és rendeltem Magamnak alá az 
Istenséget, hogy minden felett, ami csak létezik, Nekem legyen hatalmam, és 
Szeretetem örökké uralkodjék, és mindent megelevenítsen, ami alárendeli 
magát neki. 

14. — És hogyan gondoljátok azt, hogy Én a halálban várlak titeket, 
amikor Én Maga az Élet vagyok? Azért menjetek előbb az igaz egyházba, 
amelyben élet vagyon; csak azután a holtba, hogy az Él ő v é váljon 


általatok! 


5. Fejezet 
A teremtés titka 


1. — Akinek füle van a hallásra, hallja; és akinek szeme van a látásra, az 
lássa; mert íme, egy felette nagy titkot akarok felfedni előttetek, hogy 
lássátok, mint engedi meg nektek legszeretőbb szent Atyátok, hogy Őt 
színről-színre meglássátok, és Őt testvérileg élvezzétek. Mert kell, hogy a 
gyermekek Atyjuknak örökkévaló nagy Háztartásába beavatva legyenek. 

2. — Az Istenség öröktől fogva a végtelenség minden végtelenségét átható 
Erő volt, van és lesz örökké és örökké az is marad! Mélysége közepén Én, 
Maga a Szeretet és az Élet voltam benne öröktől fogva. De lám, vak voltam, 
mint az embrió az anyaméhben; az Istenség azonban tetszett magának a 
Szeretetben és egészen szorosan a Szeretetéhez nyomult és központjában a 
Szeretet mindig forróbb és forróbb lett; és az Istenségnek tömeges tömegei 
feléje nyomultak és minden hatalom és Erő Reá zúdult. 

(E 2-ik ponthoz az Úr a következő magyarázatot adta 1924. június 11-én: 
"Minthogy az Istenség Központjában rejlett már öröktől fogva minden Élet 
Ősforrása, azért ezt ti is úgy, mint az Úr maga képletesen használta, "Élet 
vizének" nevezhetitek. Csak el ne felejtsétek megjegyezni, hogy a folyton 
emelkedő forróságot az öntudatra ébredő Szeretet idézte elő, mert az 
melegítette át a tömegek nyomása alatt a Központot, vagyis az Ősforrást, 
amelynek vize ezáltal párolgóvá válván, e párából bontakozott ki az Úr 
Szelleme, immár teljes Önismerésben, teremtő erőben és szabad akaratban 
kifejlődve, felismervén Önmagában a Mindenség Ősforrását.") 

3. — És íme, ekkor nagy moraj, zajgás és tombolás keletkezett, és íme a 
Szeretet minden oldalról szorongatottnak és nyomottnak érezte magát, úgy, 
hogy a Szeretet legbensőbb Valójában megremegett. És a Szeretet észrevette 
ezt, és a zajból hang lett, a hang azonban a szeretetben Igévé lett, és az Ige 
mondá: "legyen világosság" és akkor a kigyulladt Szeretet lángja fellobbant a 
szívben és a Végtelenségben mindenütt világosság lőn. 

4. — És Isten látta Magában Szeretetének nagy fenségességét, és az 
Istenség az Ő erejével megerősítette a Szeretetet és Így egyesült az Istenség 
mindörökre a Szeretettel, és világosság eredt a melegségből. 

5. — És íme, ekkor a Szeretet az Istenségben meglátta mind a 
fenségességeket, amelyek száma végtelen, és az Istenség látta, mint áramlott 
ez mind a Szeretetből Őbeléje, és a Szeretet az Istenségben a maga 
gondolatait látta meg és nagy kedvét találta azokban. Ekkor a Szeretet újra 
lángra lobbant és az Istenség erői zúgtak körülötte, de lám, a Szeretet 
gondolatai maguk is Szeretet voltak és számuk vég nélküli volt. 

6. Ekkor az Istenség látta a Maga fenségességét és a Szeretet megérezte 
a Maga hatalmát; és a Szeretet szólt az Istenségben; rögzítsük meg a 
fenségesség gondolatait és engedjük őket kilépni, hogy szabadok legyenek, 
Minket érezzenek és lássanak, amint mi érezzük és láttuk őket, mielőtt még a 


világosság megvilágította volna alakjaikat. 

7.  — Ekkor az Ige átment az Istenségbe és mindenütt Szeretetté lőn, és 
lásd, ekkor mondá az Istenség először: "Legyen", és egy sereg szellem 
szabaddá lőn Istenből, amelyeknek száma vég nélküli, és a Szeretet a 
végtelenig megsokszorozva látta önmagát és tökéletesen látta az Ő végtelen 
szépségét. 

8. — De mindezek a lények még nem voltak élők, és nem éreztek, és nem 
láttak még; mert még a szereteten kívül léteztek, az Istenségben megrögzített 
formákban. 

9. — És a Szeretet szánalmat érzett és felgerjedt, és a gerjedelem az 
Istenségben magára emelkedett és az Istenség az Ő foglyait átadta a 
Szeretetnek és szeretet hatott át mindent, és íme, a formák élővé váltak, 
megcsodálták egymást és az isteni szeretet láng-özönénél melengették 
magukat, és ezáltal önálló mozgást és tevékenységet kaptak. De még nem 
ismerték fel önmagukat. 

10. "— Ekkor újból szólt a Szeretet: tegyük lehetővé, hogy felismerjék 
önmagukat, hogy azután Engem és Általam Téged is megismerjenek. 

11. — Ekkor megint az Ige emelkedett magasra az Istenségben és az 
Istenségben felhangzott az Ige, és az Ige törvénnyé lőn, és a törvény a szeretet 
volt, és mindnyájukba átömlött. 

12. — És íme ekkor három alakíttatott és belőlük eredt hét. És az a három 
ugyanaz, mint a Szeretet, a Világosság és az Istenség. 

(Ehhez az Úr a következő magyarázatot küldte 1924. június 3-án:"Az Úr 
Önmagának három fő törvényt alkotott: a Szeretet, a Világosság és az Istenség 
törvényét." 1924. június 29-én: "Az Istenségnek Önmaga számára alkotott 
három fő törvénye egyenlő volt magát az Istenséget képező, az Istenségből 
kialakult három fő szellemi résszel, vagy fő tulajdonsággal, melyeknek egyike 
- mint Lucifer - az Istenségtől elszakadt. Kivált belőle, tévesen azt hívén, 
hogy ő, mint a világ világossága önmagában bírni fog minden teremtő 
hatalmat és az elhagyott Istenséget megsemmisíteni bírja Természetesen, ez a 
Szeretet végtelen ereje, hatalma és bölcsessége miatt nem sikerülhetett". 

1932. június 9-én: "A Szeretetnek, Világosságnak és Istenségnek 
megfelelő három fő törvényt az Úr Önmagának állította fel, minthogy a 
törvényadónak magának kell elsősorban törvényeinek lennie - és ha neki nem 
lettek volna mindenekelőtt törvényei, nem adhatott volna teremtményeinek 
sem törvényeket - mert adni valamit csak a létezőből lehet". 

"Az Úr Önmaga - teremtő működésének megalapozására - alkotott 
Önmagának, vagyis kihelyezett Őslényéből legelsőnek hármat, mint teremtett 
formát: 

1. — A Szeretetet, amely az Atyának a megjelenési formája (fogalmi 
megszemélyesítője). 

2. — A Világosságot és ennek megjelenési formájaként Satanát (Lucifert). 

3. — Az Istenséget, amely a teremtői Hatalomnak, Bölcsességnek és 
Szentségnek megjelenési formája, és a Mindenség Uralkodójának fogalmi 


megszemélyesítője. Isten akarata és célja volt - és ez végcéljául örökre 
megmaradt - hogy a három fő szellemi rész, amelyet Önmaga számára és 
teremtői működésének a legnagyobb tökéletesség emelésére alkotott, a 
legistenibb harmóniába fejleszthesse. Ezt az isteni, tökéletes harmóniát Satana 
ellenkező akarata és romboló munkája nemhogy nem segítette elő, de nagy 
részben meg is akadályozta, ideigvalóan. Ezért a Szeretet által előhívott új 
isteni Világosságnak Jézus Krisztusban történt eljöveteléig a Szeretet mintegy 
visszavonultan (az Ószövetségben) másodrendű szerepet töltött be az Istenség 
Bölcsessége, Hatalma és Szentsége mellett. 

Mindezek a leghatalmasabb történések azonban szükségesek voltak ahhoz, 
hogy Satana egykor, bukása következményetből teljes belátásra és ez által az 
egykorinál sokkal teljesebb isteni Világosságra ocsúdhasson fel, és teljesen 
egybeolvadhasson Teremtőjével, Urával, az Atyával.") 

(12. pont folytatása:) 

Ésa hét ugyanaz, mint Isten hét szelleme; és azok, mint törvények így 
neveztetnek és fognak neveztetni örökké: 

1. — Szeressétek a Szeretetet! 

2.  — Féljétek az Istenséget, amely öl, hogy ti is meg ne ölessetek. 

3. — A szeretet bennetek szent, azért tiszteljétek egymást, amint az 
Istenségben a Szeretet tisztel titeket, és öröme van tibennetek. 

4. — Mindenki önmagának tulajdona és tulajdona Isten Szeretetének; azért 
ne essen egyik a másiknak martalékául. 

5. Soha senki az arcát a másik előtt el ne fedje, hogy a másik ne tudja, 
milyen a Szeretet, hogy olyanok legyetek, mint a Szeretet, amely titeket 
létrehozott. 

6. A ti bensőtök legyen a ti külsőtök is, hogy semmi hamis gerjedelem 
bennetek ne támadjon, és tönkre ne menjetek. 

7. Ati külsőtök hű visszfénye legyen benső tükrötöknek, amelyben az 
istenség Szeretete szemléli önmagát, máskülönben benső tükrötök eltöretik és 
alakotok szörnyű lészen. 

(Ehhez az Úr a következő magyarázatot küldte: 

1924. június 3-án: "Ezekből (a három időtörvényben) azután a hét elsőnek 
teremtett szellemei számának megfelelően hét törvényt teremtett szellemei 
számára: azokat, amelyek a tizenkettedik pontban hét pont alatt felsorolva 
vannak, és amelyek változatlanul ma is és örökkön örökké a tiszta szellemek 
egyedüli főtörvényei maradnak" 

1924. június 29-én: "Igen, Istennek hét szelleme egyenlő Isten hét 
tulajdonságaival (a főtulajdonságok után), de egyenlő a hét első teremtett 
szellemmel egyszersmind - és így az úgynevezett "elsőd"-ökhöz sorolandók. 
De a tulajdonképpeni elsődök már Isten főrészei, vagyis főtulajdonságai; a 
Szeretetnek és Világosságnak egészköre, főéletelvi csoportok voltak, 
amelyeket  tanítószellemek elég homályosan bírnak csak előttetek 
megvilágítani és így ment át köztudatba, hogy a Megváltó, Aki mint Jézus 
egyrészt a Szeretet, másrészt a Bölcsesség Maga - elsőd, és hogy Sátán vagy 


Lucifer is, mint az első Világosság-szellem maga elsőd, vagyis bukott elsőd 
stb." 

1932. június 29-én: "Az Úr hét szent isteni tulajdonsága - mint az emberek 
lelki tulajdonságai általában - nem lehet élettelen, holt valami. Az emberek 
legnagyobbrészt bukott szellemiből nyerik lelki tulajdonságaikat, így az Úr 
tulajdonságai is csak szellemiből állók lehetnek kizárólag. Ezek egyúttal 
alapját kell, hogy képezzék úgy a tiszta szellemekben, mint az emberekben 
lévő minden jónak is. Ezért teremtett Isten hét főszellemet a szent isteni 
tulajdonságoknak megfelelően, amelyek mind alkotóerővel telten, örök 
tevékenységben, egymás kiegyenlítésében vívnak szent, törvényes harcot 
Teremtőben és teremtményekben egyaránt, részben egymás között, főleg 
azonban Satana-Lucifer csapatjával, az Úrhoz tartozók védelmére." 

1932. december 22-én: 

1. Szeressétek a szeretetet. (Ez teljesen világos nemde, mint maga a 
Szeretet!) 

1. . SZERETET 

2. — Féljétek az Istenséget, amely öl, hogy ti is meg ne ölessetek! (Az 
istenfélelem: bölcsesség. Ez a törvény azoknak szól főleg, akik még nem az 
Engem megismerő, a Szeretet legtisztább szabadságában élő gyermekeim. A 
bölcsesség magában öl - mert ez az isteni igazságszolgáltatás kútfeje; egyedül 
a Szeretet a mindent megtartó, mindent kiegyenlítő törvény.) 

2. . BÖLCSESSÉG 

3. — A szeretet bennetek szent, azért tiszteljétek egymást, amint az 
Istenségben a Szeretet tisztel titeket, és öröme van bennetek. 

(A bennetek lévő Szeretet az isteni szikra, tehát maga a Szentszellem, 
amely csupa erő, hatalom és szentség; evégett kell, hogy mind, kivétel nélkül 
tisztelje egyik teremtett szellem a másikat, és ne a bűnös teremtményt keresse 
és lássa egyik a másikban, de Istennek, a Szeretetnek a képmását. Ezt látja 
Atyátok is bennetek, a tiszta szeretet-csirát, amely Ő Maga, mint Én-jének egy 
részét helyezte el lelketek szívébe, és amelyet mint mindörökre hozzá tartozót, 
szeretetének tisztelni kell bennetek. És öröme végtelen, ha látja, 
gyermekeiben a törekvést eme Szeretetcsira továbbfejlesztésére. ) 

3. . SZENTSZELLEM, HATALOM, ERŐ, AKARAT 

4. — Mindenki önmagának tulajdona és tulajdona Isten szeretetének, azért 
ne essen egyik a másiknak martalékául. 

(Minden teremtett szellemnek adott az Úr saját egyéni lényiséget, amely az 
ő legbensőbb "én"-jét képezi, éppen úgy, mint minden teremtett dolognak is 
határozott külső formát, amelyről az megismerhető általatok, és amelyről 
Isten Szeretete, Aki mindent létrehívott, megismerheti minden teremtményét. 
És ezeknek a lényiségeknek, valamint a formáknak a fennmaradását a Rend 
törvénye biztosítja megfelelő szellemei útján, máskülönben itt nem 
maradhatna semmi meg az örökös szellemi harc következtében, amely a 
Mindenségben állandóan fennáll! Az örök szellemi forgatag, súrlódás 
következtében pillanatok századrészeiben változtatná minden - veletek együtt 


- az Ő formáját. De minthogy Isten mindent a helyes formában és a maga 
helyére alkotott és helyezett el, Szeretete, Bölcsessége és Szentsége ellen 
cselekszik az, aki mindezzel meg nem elégszik, és bármely művén az Istennek 
önhatalmából változtatni akar. Itt láthatjátok: Én mindent kellő rendben 
megalkottam és láttam, hogy az jól volt úgy; és amíg az emberek Rendem 
szerint éltek, szeretet, bölcsesség, boldogság és béke honolt közöttük; de 
amint önmaguk kezdtek sorsukon változtatni, alkotni, átformálni mindent 
Vezetésem és az Én megkérdezésem nélkül, azóta a szeretet, a bölcsesség, 
boldogság és béke nagyon megfogyatkoztak a emberek rendje szerint 
átformált földön - ezért esik is már állandóan egyik a másiknak martalékául, 
és ezért van szükség a Föld teljes átformálásával új Rend megteremtésére.) 

4. . REND 

5. Soha senki az arcát a másik előtt el ne fedje, hogy a másik ne tudja, 
milyen a szeretet, amely titeket létrehozott. 

(Ha valamely szellemben vagy földi emberben a négy első, tehát: szeretet, 
világosság, vagy értelem, akaraterő és Rend, megvolna is, és kellő 
komolysággal, nyíltsággal, egyenességgel ne kelne munkára, vajon mit érne a 
többi jó tulajdonság benne? Bizony nem bírná azokat érvényesíteni. Viszont 
Szeretetemmel nem összeférő, ha gyermekeim egymás elől elfedik 
törekvéseiket, és nem tesznek mindent nyíltan, felfedett orcával egymás előtt, 
amint azt éppen a négy előző törvény is megkívánja.) 

5. KOMOLYSÁG 

6. A ti bensőtök legyen a ti külsőtök is, hogy semmi hamis gerjedelem 
bennetek ne támadjon, és tönkre ne menjetek. 

(Azaz: a bennetek levő szeretet megnyilvánulása kifelé elsősorban a 
türelem legyen, a szelídség szeretete, amely nélkül a mások hibáit meg nem 
értve, folytonos háborúskodás, békétlenség a szellemek és földi emberek 
élete, amely tényleg tönkre juttatja a világokat; ezért a türelem egyik 
legfontosabb főtörvény, amely nélkül szintén nem állhat világrend.) 

6. TÜRELEM 

7. Ati külsőtök hű visszfénye legyen benső tükrötöknek, amelyben az 
Istenség Szeretete szemléli önmagát; máskülönben a benső tükrötök eltöretik 
és alakotok szörnyű lészen. 

(Minden cselekedetek visszfénye legyen azonban az Istenség bensőtökben 
szertesugárzó Szeretetének, amely a Türelemmel párosulva szüli meg az 
Irgalmasságot, a főtörvények legfőbbjét, amely nélkül a többi is mind 
hiábavaló és céltalan lenne a Mindenség számára Istentől, mint Teremtőtől is - 
éppúgy hiábavaló minden cselekedet tőletek, vagy tulajdonság bennetek, ha 
az Irgalmasság nem tulajdonotok! Bizony mondom néktek, Előttem e nélkül 
nem leltek tetszésre soha!) 

7. IRGALMASSÁG 

Egymás iránti szereteteteknek nem lehet más törvényes alapja soha 
Atyátok előtt, mint az irgalmasság; az irgalom benső átérzése nélkül 
szeretetetek az éneteket legnagyobb mértékben belevonó egyéni érdektől 


fűtött, önös szeretet marad, amely szeretetemhez cseppet sem hasonlít, tehát 
inkább ellenfelem alakját közelíti meg. 

Nem is teremthettem volna hozzám hasonló, tiszta szeretetlényeket, ha 
szeretetemet a szánalom (tehát: irgalom, lásd Házt. 5, 9.) nem készteti arra, 
hogy a már megteremtett, minden szépségtől sugárzó, de még élettelen, vak 
(mert még a Szeretetet nem ismerő) szellemteremtményeket át meg áthatva, 
őket ezáltal élőkké, hatalmasakká, nagy boldogságtól és  értelemtől 
ragyogókká - Önmagamhoz hasonlókká tegye." 

13. — És ekkor az Istenség a végtelen űrben a törvényszegőknek, akik a 
fenti hét törvényt a jövendőben be nem tartanák, rettentő büntető ítéletet 
mennydörgött és így meghagyatott nekik, hogy az Istenséget a legnagyobb 
félelemben imádják és meghagyatott nekik, hogy szeressék a Szeretetet. És 
kihelyeztettek a legnagyobb szabadságban, és tehettek amit akartak; és semmi 
ne akadályozza őket szabadságukban addig az időpontig, amíg 
szabadságukban és alázatosságukban önmagukat meg nem ismerték; hogy a 
törvény sajátjukká váljék és ők azután teljesen szabadok legyenek. 

14. " Most immár megismerték önmagukat nagy hatalmukban és mindent 
felülmúló ragyogásukban és fenségességükben, és a háromnak legfőbbje, aki 
az Istenség Világosságával volt egyenlő, lángra lobbant a vágytól, hogy az 
Istenséget teljesen hatalmába ejtse; általa lángra lobbant azoknak a 
szellemeknek nagy része is, akik őáltala lettek; és általuk az Istenség is lángra 
lobbant haragjában, amiként a két alacsonyabb szellem is a három közül, és a 
gonosz sereget mélységes haragjának mélyébe vetette. 

15. Ésa kettő, és akik belőlük eredtek és a hét, akiknek száma igaz volt, 
alázatosságukban hűeknek találtattak és Isten Hatalmának körébe felvétettek; 
és a Szeretet látta, hogy tisztáknak találtattak és örült tökéletességükön. És 
íme, az Istenség ereje a Szeretetben felemelkedett és az Istenség (vagyis 
benne a Hatalom, a teremtő Erő - a fordító) megmozdult és a teremtettek az 
Istenség mozdulatát észrevették és az Istenség az Ő Szeretete felé közeledett, 
és a teremtetteknek szemei megnyittattak, és először pillantották meg az örök 
Szeretetet. 

16. — Ekkor a számnélküliek seregei elcsodálkoztak és nagy ujjongás és 
nagy öröm támadt köztük; mert meglátták Isten hatalmát a Szeretetben és 
látták önmagukban a Szeretetet és az erőt is, amely őket létrehozta; és 
felismerték önmagukat, felismerték a Szeretetet és felismerték Istent. 

17. . Ezután megmozdult az Istenség és a teremtettek féltek az 
Istenségtől és a Szeretet látta félelmüket és látta, hogy félelmük igaz volt és a 
félelem engedelmességgé vált bennük és az engedelmesség alázatosság volt és 
az alázatosság szeretetükké lett és a szeretet törvényükké vált, és a törvény 
örök szabadságukká és a szabadság életükké és az élet örök üdvösségük lett. 

18. És lám, az örök Szeretet megszólította őket, és ők megértették az 
Igét; ekkor nyelvük megoldódott és az első szó, amely ajkukat elhagyá: 
"Szeretet" volt és az Istenségnek tetszett szavuk hangja, és az Istenség 
megilletődött a Szereteten és a megilletődés alakot öltött a teremtettekben és 


az alak hanggá lett és ez a hang volt a második szó és ez a második szó: 
"Isten" volt. 

19. " És még csak most voltak a teremtettek tökéletesek. És a Szeretet 
szólt a teremtettekhez: "aki köztetek az első volt, az elveszett, ezért Én 
foglalom el helyét, és köztetek leszek örökké. 

20. Ekkor nyelvük újból megoldódott, térdük meghajolt és imádták a 
Szeretetet. 

21. Lásd tovább, mit mindent tett a Szeretet, és Isten a Szeretetben és a 
Szeretet Istenben. És a Szeretet megsajnálta az elveszetteket; de az Istenség 
megremegett haragjában és nagy dörgés hallatszott Isten végtelenségének 
minden tereiben, és a dörgés az örök Szeretetnek legbensejébe hatolt és 
egyedül csak a Szeretet értette meg az Istenség dörgését és a dörgés Igévé vált 
benne és szólt: Minden hatalom Neked legyen alárendelve, tégy tetszésed 
szerint és mond: "legyen", és meglesz. 

22. És íme a Szeretet a legbensejéig elérzékenyedett és kiomlott, 
kihullott az első könny az örök Szeretet szeméből és e könny az Istenség 
szívéből folyt ki és hivatott, hivatok és  hivatni fog örökké: 
Könyörületességnek. 

23. És a könny nagy vízzé vált és a víz szétömlött a végtelenség minden 
terében és beömlött az Istenség haragja mélységének mélyébe és enyhítette 
Isten haragjának tüzét. 

24. — És íme, Isten szellem az Ő erejében szelíden fuvallt a 
Könyörületesség vizei fölött, és a vizek szétoszlottak. És Isten szólt 
Szeretetéből és a Szeretet volt az Ige és az Ige a mélységek mélységébe 
szállott és a vizek fölött lebegett, és a vizek elválasztattak, mint 
harmatcseppek és nagyra és kicsinyre osztattak az elveszettek vég nélküli 
számához mérten a Végtelenség terébe. 

25. — És íme, a visszamaradt utolsó csepp a vizek legbelsőbbje és a 
Könyörületességnek legbensőbbje volt; és az nem osztatott el, hanem 
hagyatott, ahol visszamaradt és  Központtá és az örök Szeretet 
legmagasztosabb tettei színhelyévé rendeltetett. 

26. És íme lásd, az utolsó cseppből teremtetett a Föld és ezt lakjátok ti 
és testvéreid. És a többi cseppekből teremtettek a különféle Napok, Földek és 
Holdak, amelyeknek száma végtelen, és íme, ekként lett a látható Ég 
csillagaival, Napjaival, Holdjaival és a látható föld tengereivel és 
szárazföldjeivel. 

27. — Emeld fel immár tekintetedet és meg fogod érteni az örök Szeretet 
csodáit. Látod mindenkor a Nap ragyogását, a Hold világát és a csillagok 
csillogását és villogását legkülönbözőbb állásaikban, amiket csillagképeknek 
neveztek. Látod a természetes Föld mindhárom országában a legkülönfélébb 
alakzatokat, de mindeddig még senki sem nyomozta ki és senki sem fogta fel 
valójában, hogy vajon mi tulajdonképpen a Napnak fénye, honnan veszi és 
kapja ragyogását, mi a Hold világa, a csillagok csillogása és villogása és az ő 
különféle állásaik és mi a Földnek minden képződménye. 


28. De az Én gyermekeimnek be kell avatva lenniük abba, mi 
mindenféle szép tárgyakkal rendelkezik az ő szent, legszeretőbb Atyjuk, hogy 
megajándékozza velük gyermekeit, akik Őt elismerik és mindenek fölött 
egyes-egyedül szeretik és szeretik kölcsönösen egymást is Atyjuk iránti 
szeretetükből. 

29. — Halljad, amidőn az örök és végtelen isten könyörületes szeretete 
erejéből minden Napok Földjeikkel együtt lettek, akkor még nem volt 
ragyogásuk, sem világuk, sem csillogásuk és villogásuk, mert még sötét éjjel 
volt a létrejött Napokon, Földeken és Holdakon. De az örök Szeretet 
kegyelmének egy kis szikráját a Napok középpontjába süllyesztette és e szikra 
egy hatalmas villámnál is gyorsabban beragyogta a sötét tömegeket, és íme 
világítottak a Földeknek nagy fényességgel, amint még jelenleg is világítanak 
és világítani fognak, amíg a kegyelemszikra tőlük el nem vétetik. 

30. — És íme, felragyogtak a Földek és Holdak is, és kellő számban 
szétosztattak a Napokhoz és a Szeretet az Istenség ereje és hatalma által rájuk 
lehelt, és íme e fény rezgett a Napokon, a Földeken; a tengerek árja 
hullámzott és örvénylett és a légek és szelek lebegtek és futottak a Földek 
fölött; és a Holdak nagy erővel emelkedtek fel Földjeik fölé, amelyekhez adva 
lettek, miként gyümölcs a fának - és nagy körben keringeni kezdettek 
körülöttük szülőik hű kísérőjeként és ahol nagy számban voltak, ott biztos 
körökbe egyesíttettek jeléül a gyermekek szeretetének, akik szüntelenül 
Atyjuk arcát nézzék, mint a Holdak földjeiket, nehogy lazább mivoltuk miatt 
körükből kiragadtassanak és elpusztíttassanak. 

31. — Mert a Holdak nem szilárdak, hanem igen lazák, és hasonlóak a 
tenger habjaihoz, ha szilárdabb és tömörebb lesz; és kopaszok és víztelenek; 
és a víz olyan ott, mint a Föld levegője, és a levegő a Napok és Földek közötti 
éterhez hasonló; és a Holdak rendeltetése, hogy a világkórosokat befogadja és 
felszedje az anyag szellemeit, hogy próbára tegyék állhatatosságukat, és 
érettekké tegyék őket a kegyelem befogadására. 

32. — És a Földek szilárdja az Istenségnek a Könyörületesség által 
meglágyított haragrésze és erős kötelékekkel zárja körül az eltévelyedettek 
szellemeit öntudatlan felszabadulásuk megállapított idejéig, amikor is egy 
lágyabb, de őneki még mindig elég szilárd anyagba helyeztetnek, mégpedig 
egyenként kötötten, amelyből aztán csak az örök Szeretet által újból 
fölébresztve szabadulhatnak ki. És a tengerek és vizek telve vannak velük, 
hogy megaláztassanak; és a levegő telve van velük, hogy megtisztíttassanak. 
És az örök Szeretet mindenben a képmás; de az Istenség haragja a Földön 
csak enyhítve van, de azért nincs megszüntetve. 

33. — Ezt azonban különösen jegyezd meg magadnak: A Nap közepében 
nyugszik a kegyelemszikra és adja az Istenség haragtüze által a világnak a 
világosságot. A Földnek közepében azonban az Isten haragjának egy szikrája 
van tűzsárkányhoz hasonlóan és a gonosz csordát fogva tartja kövekként, 
amelyeknek előbb a könyörületesség vize által kell megpuhíttatniuk, mielőtt a 
szabadság és az örök élet számára ismét egy második próbára szabadíttatnak 


fel. És most immár fogd fel a te lényed titkát és ámulj a nagy Szeretet örök 
hatalmán, hányszor engedett már téged újból és újból megszületni, hogy 
téged, aki már el voltál veszve, az örök élet, a szabadság, a törvény, az Ige, a 
Szeretet, a Világosság számára, és Ábrázatának szemlélése számára újból 
megnyerjen. És lásd, mindezt neked és ezáltal sok másnak tudtul és értésül 
akarom adni, hogy végre valahára mégis belássátok, mily módfelett jónak kell 
az örök Szeretetnek lennie, hogy oly fáradhatatlanul és oly sokat és oly nagyot 
és oly csodálatosan művel, és eltűr tiértetek engedetlenekért. 

34. Látod, ekként adatott a Földeknek az ő mozgásuk Napjaik körül és 
önön középpontjuk körül a Szeretet Könyörületességének reájuk lehelése 
által, annak jeléül, hogy a gyermekek minden cselekedeteiket a Földeknek a 
Napok és Holdaknak a Földek körüli mozgása szerint rendezzék be és 
legyenek a gyengék, mint a Holdak, és legyenek az erősek, mint a Földek, és 
legyenek az újjászületettek, mint a Napok; és lássák a gyengék a Szeretet 
erejét, amely őket soha el nem ejti, ha mint a Holdak szüntelenül a Szeretet 
felé tekintenek és ekként azt minden irányban kisebb körökben körülkörözik, 
annak ereje által azonban mégis a nagy körbe is belevonatnak. És az erősek a 
Földhöz legyenek hasonlóak, öntevékenyen megfordulván, hogy a benne lévő 
erő által világító és melegítőleg éltető Szeretet kegyelméből áradó világosság 
és melegség elfogadására magukat mindig készen tartsák avégből, hogy a 
Szeretet cselekedeteiből mindennemű gyümölcsöt termesszenek, amelyekből 
jóllakjanak a gyengék,  felüdüljenek általa a bennszülöttek, és 
gyönyörködjenek bennük az újjászületettek. És a könyörületes Szeretet ízeiből 
újjászületettek, akikben a kegyelem telje van, legyenek hasonlóak a naphoz, 
és fényük világítson minden helyütt, és hevük éltesse a gyengéket és 
megtermékenyítsék az erőseket a gyengék táplálására, hogy közösség legyen 
az egy- és ugyanazon Atya gyermekei között. 

35. — És íme, akarom, hogy még mélyebbre tekints, hogyan és miért 
rendezte be mindent ekként. Nézd a Holdnak foltjai és sötét helyei, és a 
Földnek hideg, de szilárd sarkai vannak, és van sok magas hegye és mély 
völgye és vannak forrásai, patakjai, folyói, folyamai, tavai és kis és nagy 
tengerei; és a Napnak vannak kis és nagy foltjai. Lám, mindez a Szeretetnek 
és a Kegyelemnek, vagyis az azoknak megfelelő melegnek és világosságnak a 
hatása, ami mind az örök Szeretet és általa az Istenségnek a hatalma; azért 
figyeld meg, mennyire hasonlatosak egymáshoz a gyengék és a Hold és a 
Holdnak lényege feltárul Előtted; nézd az erőseket az ő cselekedeteik szerint, 
és a Földet fogod leplezetlenül magad előtt látni; és kell, hogy az egyik sarktól 
a másikig a Szellem merev nyugalma legyen meg a Szeretet iránti 
Szeretetben, hogy minden, ami a szellemet körülveszi, állandó rendben 
mozoghasson és ezáltal az örök fenntartás közös célja érdekében tevékeny 
lehessen; mert bizony, a nyugalomtól függ minden, e nélkül semmi sem 
érhető el, és aki nem olyan, mint a Föld sarkai, az nem látja át bensejét úgy, 
mint a sarkok közötti vonal a Föld középpontját. 

És a ti szereteteteknek hidegnek kell lennie, mint a sarki jégnek, hogy 


képesek legyetek az isteni szeretet minden melegét magatokba fogadni; mert 
lásd, az ami meleg, az a meleg felvételére nem alkalmas; az azonban, ami 
nyugalmában hideg, az képes a meleget teljesen befogadni és kisugároztatni 
az élet minden részébe; mert nézd, ha a melegséget, amely Isten szeretete, 
magába veszi és önmagában fogva tartja és nem engedi tovább ömleni, az 
kapzsi és önmagában felfúvódik és elpusztítja magát, mint a tűz a jeget, aki 
azonban a sarkokhoz hasonlóan magába fogadja a meleget, és azt azonnal 
mindnyájukhoz, akik közel és messze körülötte vannak, továbbadja, annál az 
isteni szeretet igaz helyén van, és teljesen megfelel a nagy és szent 
Adományozó akaratának. 

36. — Ez a szeretet sok gyümölcsöt fog hozni és fellendül a kegyelem 
világosságához, és el nem fáradó tekintettel látja majd az Istenség mérhetetlen 
mélységeit, hasonlóan a Sarkokhoz, amelyek az Isteni szeretet alkotásainak 
végtelen térségeibe tekintenek és minden végtelen térség mérhetetlenségéből - 
amelyben a könyörületesség megszámlálhatatlan lényei keringenek, mindenik 
a maga módja szerint - tágra nyitott szemekkel magukba szívják a szelíd 
sugarakat és azáltal a Szeretet iránti és a Szeretetért való szeretetüknek 
elragadtatásában és gyönyörében meggyulladnak, és Napokhoz hasonlóan ők 
maguk világítanak, mint a Föld sarkainak a világossága. 

37. — Azért, aki állandóan megmarad a megismerés szeretetének a 
központjában, ami a Kegyelem, annak lágyékai az Isten iránti szeretettől 
izzani fognak, mint a Föld öve, és szeme a megismeréstől fénylik majd, mint a 
Sarkok és karjai mozogni fogni, mint a folyók, patakok és források és tettei 
beleömlenek az isteni könyörületességek tengereibe, amelyek telítve vannak a 
Kegyelemnek, valamint az örök szeretet és örök Élet megismerésének sójával. 

38. — Íme tehát a kulcs, amellyel megnyithatjátok és átpillanthatjátok a 
Földet, amely titeket hordoz. 


6. Fejezet 
A csillagzatok megfelelése 


1. — Most azonban emeld fel tekintetedet a Földről a Napra, amely hű 
képe az újjászületetteknek; nézd meg jól és mindjárt észre fogod venni, hogy 
övén néha foltok keletkeznek; természet szerint azok - amint azt ti mondjátok 
- belülről eredő kitörések, hasonlóan a Föld tűzhányóihoz; és megfelelés 
szerint kitörései az Isten haragjának és kicsiny nyomai mindent elpusztító 
hatalmának, amely a Földeken a világi természet szerint, a foltok nagyságához 
mérten, mindenkor nagyobb, vagy kisebb zivatarok alakjában érezteti részben 
hatását; de azért tevékenyebben működik itt mindenkor a szeretet, amely a 
könyörület vizével ismét mindent megenyhít, a Napon pedig megenyhít nagy 
árözönökkel, a Szeretet irgalmas kegyelmének feneketlen tengeréből; és íme, 
így jő minden ismét a legszebb rendbe, és e Renden kívül - amelyben Én, az 
örök Szeretet örökkévalóságok örökkévalósága óta Magam létezem, és 
amelyből, és amelyben minden, ami van, teremtett - semmi sem állhat fenn, és 
semmi sem keletkezhetik; és aki szabadsága folytán e rendből kilép, az a 


Szeretet és az Élet ellen cselekszik és örökre tönkremegy. 

2. — Most láttad a Napot és felfogtad azt természete szerint, amely 
egyszerű, és amelynek egyszerűnek kell lennie, hogy annak a célnak a 
szolgálatában, amelyből a Szeretet rendje folytán létezik, és léteznie kell, 
fennállhasson. 

3. — Most fordítsd tekintetedet a szellem újjászületéséhez, Isten népéhez 
és a Szeretet törvényéhez és a szabadság életéhez a Könyörületesség vizeiből 
támadt kegyelem világosságában, és a Nap felfedve lebeg majd szemeid előtt 
és egy redője se maradjon elrejtve Előtted. 

4. — De lásd, a Napnak is megvannak a maga Sarkai, amelyekből a 
Kegyelem nyugalmának a központjából jövő világossága és melegsége a Nap 
egész területére elömlik; és ha nem lenne sarki nyugalma, nem lenne 
világossága sem; mert íme a nyugalom a világosság és a melegség felvételére 
elengedhetetlenül szükséges és olyannak kell lennie, mint a Szeretet 
nyugalmának Istenben; csak a nyugalomból ered az élet és a világosság iránti 
fogékonyság. 

5. — És lám, ha a levegő csendes, nyugodt, akkor a Földön is tiszta és 
derült az idő; ha azonban különböző irányban erős szelek fújnak, akkor 
csakhamar fekete felhők támadnak és elhomályosítják a Napot. 

6. A ti vágyaitok hasonlóan a szelekhez, amelyek különféle 
gondolatokkal vesznek körül, amelyek megakadályozzák, hogy a kegyelem 
világossága belétek áradhasson, éppúgy, mint a felhők, amelyeket a szelek 
odahajtanak, hogy a Nap sugarait a Föld elől elfogják. 

7. — Azért ne legyen nektek gondotok, hanem minden vágyatokat és az 
azokból keletkező gondokat Reám irányítsátok, és Reám ruházzátok át, hogy 
nyugalmatok legyen, és Én állandóan belétek áradhassak. 

8. — És amiként a Föld az Én Rendemből folyólag, amelyet Szeretetem 
hatalma létesít, Sark-nyugalma körül forog, hogy valamelyik oldalon 
megvilágítatlanul ne maradjon, éppúgy a ti cselekedeteitek is az Én 
Szeretetemből fakadjanak, amely bennetek van eredetileg és bennetek van 
utólag a Kegyelem és Könyörületesség törvényében az örök Szeretet adta IGE 
által, képességteknek megfelelően; és amiként az éj felüdíti a Földet, úgy üdít 
majd fel titeket a Szeretet és mint a Föld nappalja, úgy megvilágíttattok majd 
a Kegyelem Napjából áradó világosság által. 

9.  — Hasonlóak legyetek a télhez, amely hideg az ő nyugalmában, és 
ezáltal leginkább is képes a meleg felvételére a Föld legmélyebb mélységéig; 
és akikhez eljött a tél, ahhoz eljön majd a tavasz is olyannak, mint amilyen a 
Szeretet első élete tibennetek; és a Szeretet életéből, amely megerősödött 
tibennetek a Kegyelem által, megérkezik majd a nyár, és a csendes ősz, a 
Szeretet és a Kegyelem cselekedeteinek gyümölcseivel, és e kegyelemben 
aztán újjászületettként teljesen bementek a Nap életébe, hogy lássátok szent 
Atyátok ábrázatát, és hogy Naphoz hasonlóan ragyogjatok minden világoknak 
felette jó, szent Atyátok kegyelmének, szeretetének és könyörületességének 
nagy ereje által. 


10. — Aki azonban nem hasonló a Holdhoz, se nem lesz hasonlóvá a 
Földhöz, az nem lehet hasonlóvá a Naphoz sem; - hanem az hasonló az 
üstököshöz, amelynek nincs szilárdsága, a legcsekélyebb dolgokban sem, és 
amelynek lényege a Nap kegyelemáradásaiból rablott; és pályája rendetlen, 
mint a tolvajok és rablók útjai és a világosságtól való félelme hajtja őt az 
egyik világmélységből a másikba és örökké nem talál nyugtot; és a világosság 
üldözi őt majd minden útján, és megvilágítja az ő semmiségét. 

II. És lesz még a sorsa, mint a hulló csillagoknak, amelyek 
semmiségük okából kivetettnek és eltaszíttatnak és a kegyelemtől való 
megfosztásuk folytán megemésztetnek; mert a rablott fény örökre 
megsemmisíti őket és többé nem fognak létezni, hasonlóan a fa ama 
gyümölcséhez, amely túl korán, mielőtt még a Szeretet azt megszilárdította 
volna, Napfényre sarjad; és minthogy nincs elég szilárdsága, mert kevés a 
kapcsolódása a Szeretettel - mindig gyengébb és gyengébb lesz, a fáról leesik, 
eltiporják és tönkremegy. 

12. . Nos íme, felfedtem Előtted a Napokat, Földeket, Holdakat, 
Üstökösöket és hulló csillagokat lényegük és jelentőségük szerint egészükben 
és a legnagyobbtól a legkisebb részeiben is. 

13. A Szeretet és a Kegyelem szelleme bennetek van és benne van 
minden bölcsességben; aki reá hallgat, az a mélységek mélységében 
mindennek nyomára jön; és kifürkészi a holtakat, és ők válaszolnak neki, és 
keresztüllát az élőkön és szeretetüktől felüdül és  világosságukban 
gyönyörködik; és fülét a Földre helyezi, és a fű elmeséli neki a Szeretet titkait, 
és a Föld felfedi neki mélységeit és a hegyek figyelnek szavára, és beszédének 
hangja a Földet velejében áthatja; és ha nézi a tengert, szemének sugarai 
annak minden cseppjét átvilágítják és minden homokszemet áthatnak, és a 
szellemek, akik abban még ítéletben várnak, szemének világossága felé 
tódulnak, éppen úgy, mint a tengerek és vizek halai és férgei éjjel a víz színe 
fölé tartott fáklya felé; és az örök éjszaka börtöneiből való megszabadításukért 
megfogni engedik magukat, és megismerik a szeretetet, és könyörületesség 
vizeiből szomjukat oltják és az Atya szeretetéből, valamint az Ige, azaz az 
Atyában levő Szeretet szeretetéből és a Szentszellem, vagyis a mindkettőben 
lévő Erő szeretetéből felküzdik magukat a gyengeségre, a szilárdságra és az 
erőre. 

14. — És íme, minderre és még sok egyébre tanít majd titeket az Én 
szellemem, ha hallgattok szavára. De az Ő szavai nem hangosak, hanem igen 
halkak, de éppen ezért mindent átható, mint a Szeretet melege, és mint a 
Kegyelem világossága, és mint a ti szent Atyátok könyörületes Szeretetének 
az ereje. 


7. Fejezet 
A Föld és a Hold és a Hold ősideje. Ádám és Éva teremtése 


1. — Most nézd, meg akarom mutatni nektek a szerves teremtést az elsőtől 
az utolsóig, és a legkisebbtől a legnagyobbig, amint azt alkottam 


Szeretetemből és Bölcsességemből, és az e kettőből eredő Rendemből, ami az 
örök hatalomnak és erőnek az Igéje az Istenség mélységében. És lásd, nincs 
semmi a végtelenség tereiben, akár nagy, akár kicsi, ami nem az Ige által 
alkottatott volna. 

2. — És lásd és halld: most immár megvolt a Föld, a Hold, a Nap és a 
csillagok; de a Föld még puszta volt és felülete még egy szinten volt a tenger 
felületével. És a vizek fölött sűrű felhők feküdtek és mélyen belenyúltak a 
világok holt tereibe, és a Nap fénye nem világíthatta meg a 
Könyörületességnek a cseppjeit. És a Hold e csepp párájával volt befedve, és 
e párában szülemlett ki még csak teljesen a Föld és tápláltatott a Hold. És a 
Nap az Istenben lévő Szeretet melegéből kapott fényének sugaraival a kettő 
fölött feküdt, mint a tyúk a csibéje fölött és megérlelé a Földet, és 
elválasztotta a Holdat anyja emlőjétől. 

3. — Ekkor kettévált a nagy felhőzet és a Sarkok nyugalmához ereszkedett 
le, és a Föld öve szabad lett, és a Nap látta magát a vizekben, és a Föld a 
kapott fényt a Nap távoli ölébe hálásan visszasugározta, és tágra nyitott 
szemekkel látta fürödni a Holdat a sugarakban, amelyeket az örök Szeretet 
Kegyelme a Napból kiárasztott. 

4. — És lássad és halljad tovább: a Föld jól érezte magát, mert telve volt a 
Könyörületesség szeretetével, és kedvencét, a Holdat vidáman látta maga 
körül keringeni; és a Szeretet a Könyörületesség leheletével dagasztotta a Föld 
tágas mellét, mintha a gyermeknek még egyszer akarta volna nyújtani a 
kegyelemtejjel telített emlőjét; de íme a tej a könyörületes Szeretet melegétől 
összement és szilárd földdé lett, és kiemelkedett a tengerek fölött, és a 
tengerek visszasüllyedtek a mélységekbe, és hasonlóak voltak ahhoz a vízhez, 
amely a tej összefutásánál elkülönül, az abban lakozó harag enyhítéséül a 
kegyelem sója által, az Istenből való Szeretet teljes erejű és hatalmú 
irgalmából. 

5. — És íme, ekkor nyugalom és csendesség lett a Földön, és Isten 
végtelenségeinek minden tereiben, és az örök Szeretet először hajolt egészen 
le a Földre, és mindenhatóságában és erejében a Föld felülete fölé lehelt és a 
lehelet mindennemű élő formákban, a gondolatoknak számtalan teljessége 
volt, az elveszetteknek jövendőbeli megváltására. 

6. És íme, ekkor a Föld szilárdjából mindennemű füvek, növények, 
bokrok és fák csíráztak; és a tengerekben, tavakban, folyamokban, folyókban, 
patakokban és forrásokban mindennemű féreg, hal és állat hemzsegett, és a 
levegő mindennemű madár lakhelye lett. És a vizekben, a szilárd földön és a 
levegőben nyüzsgő mindegyik fajnak a száma ugyanannyi volt, mint az ember 
száma, aki e számból alkottatott és ugyanegy volt a Szeretet kegyelmének 
számával, és megegyezett a jövendőbeli megváltás és az abból eredő és 
létrejövő újjászületés számával. 

7. — És most lásd és fogd fel, amit eddig még senki nem látott és fel nem 
fogott; az örök Szeretet a számot Önmagából vette, és a szám Benne a Rend 
és az örök törvény volt, amelyből és amelyben Ő Maga örökké létezett, létezik 


és létezni fog Isten szentségének egész hatalmában és erejében... És azután 
vett anyagot, sűrűségében az összefutott tejhez hasonlót, és hatalma Kezével 
és ereje Kezével az Ő rendjének száma szerint formálta az első embert és 
orrlyukain keresztül élő leheletet fújt beléje, és a lehelet benne élő lélekké lett, 
és a lélek teljesen eltöltötte az embert, amely ím alkottatott a Rend száma 
szerint, amely Rendből alkottattak a szellemek és alkottattak a Világok az 
űrben, és a Föld, és minden, ami rajta van, és a Hold és a Nap. 

8. — És íme lásd, ezt az első embert a Földön, aki az örök Szeretet 
hatalmának és erejének Kezéből jött létre, a Könyörületes Kegyelemnek szája 
elnevezte Ádám-nak, azaz Könyörületesség és a Kegyelem fiának. 

9. — És most jól figyelj: ez az Ádám a bukott szellemek elsőjének helyébe 
jött; nem adatott neki annak a megismerése, hogy ki volt ő, és íme unatkozott, 
minthogy nem ismerte önmagát és semmit sem talált, ami hozzá hasonlítana. 

10. — És íme, akkor - lelke még vak szemeinek láthatatlanul - az örök 
Szeretet reáfújt, és a könyörületes Szeretet kellemetességében először aludt el; 
és a könyörületes szeretet kellemetessége Ádám szívében, mintegy édes 
álomban, egy igen bájos, és éppoly szép, hozzá hasonló alakot formált. 

11. És az örök Szeretet látta, hogy Ádám második énjének benső 
meglátásán nagy örömet érzett; ekkor a könyörületes Szeretet megérintette őt 
azon az oldalon, amelyen az Isten szívéhez hasonló szív adatott neki, az 
Istenben levő szeretetből eredő szeretetnek és életnek felvételére; és ezáltal 
elvette tőle az önszeretetet, hogy a Könyörületes Kegyelem jövendőbeli 
törvénye által Önmaga számára készítsen lakóhelyet és az önszeretet, 
amelyben Ádám bensejében gyönyörködött, testileg testén kívül helyezte, és 
Caivá-nak vagy amiként mondani szoktátok Évának nevezte, ami annyit 
jelent, mint az önzéstől való megváltás, és az abból eredő újjászületés 
előképe. 

12. És íme, ekkor a könyörületes Szeretet megérintette őt a rajta kívül 
levő önszeretete megtekintésére, és látta, hogy a testén kívül levő szeretete 
szemléletében nagy gyönyörűsége volt, és hogy felette örvendezett; és a rajta 
kívül lévő szeretet, amely most Évának hivatott, gyönyörködött Ádámban, az 
emberben, és hozzá hajolt és követte minden mozdulatát. 

13. — És íme, ekkor szólítá meg először az örök Szeretet Ádámot: 
"Ádám!" És ő először szólt: "Itt vagyok, Te Ura a dicsőségnek, hatalomnak és 
erőnek!" 

14. — És az örök Szeretet újból szólt: "Íme a te segítőtársad!" És Éva 
felelte: "Lásd Uram, a te szolgálólányodat, engedelmesen fekszik fiad lábánál 
és várja parancsaidat!" 

15. És íme, a könyörülő Szeretetnek nagy kedve telt hatalmának és 
erejének műveiben, amelyeket könyörületességének kegyelme hívott létre és 
az örök Szeretet folytatta beszédét, és mindenben oktatta őket; én, tanítottam 
őket, a tárgyakat ismerni, megnevezni és használni. És amidőn mindent 
megértettek, ismertek, és használni tudtak, a könyörületes Szeretet újból szólt 
hozzájuk: Nos lássátok, ti most mindent megtanultatok, mindent ismertek és 


mindent használni tudtok, csak még egyet nem, és erre az egyre most akarlak 
titeket tanítani, és akarom belétek helyezni az erőt hozzátok hasonlók 
továbbnemzésére, és elszaporítására; de e képességgel még majd csak akkor 
szabad élnetek, ha majd Én újra eljövök hozzátok és titeket az engedelmesség, 
az alázatosság, a hűség és a valódi ártatlanság ruhájába öltöztetve látlak! Jaj 
azonban nektek, ha mezítelenül talállak titeket; eltaszítlak Magamtól, aminek 
a halál lesz a következménye. 

E fejezet 7. Pontjához a következő magyarázatot adta az Úr 1933. Január 
20-án: 

"Gyermekeim! Az örök Szeretet (tehát a Teremtő, a Mindenségnek Atyja) 
számát ismered: ez a 3-as szám, amely Istenségének Rendje és örök törvénye 
szerint alkottatott ugyan, de mégis, mint minden, ami az Atyától származik, 
öröktől fogva meg volt már az Örök Szeretet örök Lényében. A hármas szám 
örök alapját képezte az Istenségnek, és ez által minden teremtésnek. Így nem 
találhattok sem teremtett szellemet, sem anyagi testet, élőlényt, vagy tárgyat, 
ásványt, növényt vagy állatot, Napot, Holdat vagy csillagot, amely magán ne 
hordaná az Istenség Szentségének számát, és amelynek nem Isteni hármasság 
képezné alapját. Örök isteni Rendem száma tehát ez. Egész más magyarázata 
van annak, hogy törvényeim között, amelyeket szellemeim számára adtam, a 
Rend törvénye a negyedik helyen áll. Miután a három fő isteni törvényből 
származik, mint szellemeim törvénye, csak a negyedik lehet. Nélküle viszont - 
mint azt a hét törvény magyarázatánál megadtam neked - sem a Teremtést 
véghezvinni, sem azt fenntartani lehetséges nem lett volna. Így a három 
alapszámmal a legszorosabb összefüggésben áll és sem a három a negyedik 
nélkül, sem a negyedik a három nélkül el nem képzelhető. 


8. Fejezet 
A bűnbeesés 


1. — És ekkor az örök Szeretet elfedte arcát és a Rend számtörvénye 
szerint bizonyos időre eltávozott és Könyörületessége mélységében vak volt, 
és nem akarta tudni és nem tudhatta, hogy a most teremtettek az Istenség 
ítéletében mit fognak cselekedni szabadságuk rövid idejű földi próbájául, 
amelyet a Szeretet könyörületessége adott nekik; és a hely, amely nekik a föld 
szilárd részén lakásul adatott, völgy volt és paradicsomnak neveztetett; és ez 
volt az az Ország, amely később tejjel-mézzel folyó volt, és ez volt az a hely, 
amely az idők nagy idejében, az örök Szeretet legnagyobb tettének idejében 
Betlehemnek neveztetett és neveztetni fog örökké, és az volt az a pont, ahol az 
örök Ige a testben testileg először látta kegyelmének világosságát a messze 
Napból, a Holdból és csillagokból rávilágítani a Könyörületesség cseppjére (a 
Földre). 

2. — És íme, gerjedelmük szenvedélyessége a kísértő Istenség ítéletében 
növekedett. És állott egy fa a kertben és e fa pompás szép almát termett és 
Éva nagyon megkívánta az almát és szólt Ádámhoz: "Nézd Ádám! Nagyon- 
nagyon kívánom e gyümölcsöt; ha akarod, szakítok és megízlelek egyet és 


aztán kezem adományaként neked nyújtom. 

3. — És lám, Ádám hallgatott, és gondolkodott Éva beszédén. És egy 
benső hang, amely szent volt, mert a bensejében volt Istenségből jött, mondá 
neki: "Ha e fa gyümölcséből esztek, meghaltok!" És Ádám erre nagyon 
megijedt, úgyhogy nem bírt választ adni a szeretett Évának. 

4. — És a vágy Évában magasabbra hágott, és a fa alá vonta őt és késztette 
őt, hogy almát szakítson róla. És Ádám is észrevette, hogy Éva hűtlen lett az ő 
(Ádám) szívéhez, és szomorú lett és mondá: 

5. "Éva, Éva! Mit cselekszel? - Nézd, a hatalom, az erő és az élet Ura 
még nem áldott meg minket! Nézd, te a halál gyümölcsét tartod kezedben; 
dobd el magadtól, hogy az Igazság Ura előtt mezítelenségben meg ne 
haljunk!" 

6. — És lám, ekkor Éva vágyában megijedt Ádám komolyságán és a halál 
gyümölcsét leejtette a földre. És vágya elhagyta őt, és szabad lett vágyától és 
Ádám nagyon örvendezett azon, hogy Éva halált hozó vágyának hálójából 
kiszabadult. 

7. Delásd a vágy, amelyet Éva szívéből kiűzött, most a földön feküdt és 
az Istenség ítélő haragjának hatalma által egy nagy kígyó alakjává 
formálódott, amely a halál gyümölcsét szájába vette, és azzal a fára kúszott, 
annak minden ágát gyökerétől csúcsáig körülfonta, és merev pillantásokat 
vetett Évára; és Éva észrevette ezt, és a kígyóra nézett, és Ádám Éván át 
szintén észrevette; de ő a kígyót még nem látta (azaz csak a vágyat látta, de 
nem a vágyban a gonoszságot, vagyis hogy az a vágy a kígyó - bűn!). 

8. — És lásd, Éva a kígyóhoz ment és nagy kedvteléssel szemlélte csábító 
mozdulatait a fa körül, és hideg pikkelypáncéljának csillogó színeit. 

9. — A kígyó azonban megmozdult, és az almát a most ülő Éva ölébe tette, 
aztán ismét felemelte fejét és Évát a következő szavakkal szólította meg: 

10. — "Éva! Íme lásd a te lányodat (a te vágyadat) - akit eltaszítottál 
magadtól - amint gyönyörű fáját körülfonja! Ne vesd meg ezt a csekélyke 
adományt, amit öledbe helyeztem, hanem élvezd gondtalanul szeretetednek 
gyümölcsét; nemcsak nem halsz meg, hanem megtelíted magad minden élet 
megismerésével, amely Istenből ered, akit te félsz, holott ő gyengébb, mint te! 
És íme, ekkor a kígyó nyelve kettévált és a nyílnál hegyesebb lett, és a kígyó 
Éva melléhez hajtotta fejét, mintha azt gyermek módjára megcsókolni akarta 
volna, de ekkor két méregnyilát Éva emlőibe döfte, és Éva a saját alakját látta 
a kígyóban (a saját vágyának, ingerének a női alakját látta, azaz hogy milyen a 
női alak az ő csábító, ingerlő voltában). 

11. És most Ádám is észrevette a fa alatt történteket és felette 
megtetszett neki a második Éva (a csábító, ingerlő alakú Éva), és nem látta, 
hogy az csak egy kígyó volt. (A csábító gonoszság, bűn.) És íme ekkor 
Ádámnak a vágya is felgerjedt, és lángot vetett a második Éva (csábító alak, 
nőiesség) iránti gyönyörében. Éva öléből a gyümölcsöt elvette, szeretetéhez 
(az ártatlan szeretethez, az ártatlan Évához) hűtelen lett, a tiltott gyümölcsöt 
Éva öléből kéjes sóvárgással élvezte, és ez élvezetben felismerte magát az 


elsőnek, aki van, önzésének nagy hiúsága által az örök Szeretet 
Világosságának országában elveszett, és az örökké kérlelhetetlenül ülő 
Istenség haragtengerébe bukott. 

12. És íme lásd, amint ő magát így felismerte, és az elvakított Éva általa 
önmagát, nagy bánat tört fel szíve mélyéből és Éva szégyellte észrevett 
meztelenségét, és Ádám meztelenségét, és egész testében megijedt, és egy 
fügefalevéllel befödte meztelenségét, és Ádám is nyújtotta karját a levelek 
után mezítelensége betakarására, és egy barlangba rejtőzött, és ott igaz 
fájdalomkönnyeket sírt; és Éva egy csipkebokor mögé bújt és a csábítás bűnén 
nagyon szomorkodott. 

(E fejezetben zárójelben előforduló megjegyzések a fordító magyarázatai.) 


9. Fejezet 
Az Ur ítélete 


1. — És ím, ekkor az örök Szeretet könyörületessége hatalmával, és a 
Hatalomnak és az Erőnek a kezét a mindent megvilágító szeme elől 
eltávolította, és a Kegyelem világossága lényegileg behatolt a barlangba, ahol 
Ádám könnyezett és odahatolt a csipkebokor mögé, ahol Éva szomorkodott. 

2. És Ádám könnyei a Föld kebelében megőriztettek és Tuminnak 
neveztettek, és neveztetnek, azaz köveknek, amelyekből képletesen Isten hét 
szellemének a világossága sugárzik ki, és amelyek a szeretet melegének 
kegyelmi világossága által keményedtek meg, hasonlóan az ő igaz 
bűnbánatához, maradandó emlékéül a megvilágosító bölcsességnek; és 
szétszórattak az egész Föld felett vigasztaló jeléül a jövendő újjászületésnek, 
amely Ádám e könnyeihez hasonló legyen: képes arra, hogy a 
könyörületesség kegyelemtengeréből jövő nagy világosságot felvegye, és azt 
magából pompázva, részekben kiárassza, és erős arra, hogy a világi kísértések 
minden keménységének ellenálljon. 

3. — És a szomorkodó Éva könnyei a földben, a csipkebokor mögött 
őriztettek meg, és megfestették hasonló színűre, mint amilyen volt igaz 
szégyenpírja, amelyet Ádámnak Évában lakozott megszentelt szeretetével 
való visszaélés festett arcára. 

4. — És az örök Szeretet látta, hogy Éva e könnyeinek mindegyike Ádám, 
a könyörülő Szeretet fia előtt igaz volt; és az örök Szeretet melege e 
könnyeket kövecskékké keményítette, és Urim-nak hivattak, jelképéül Éva 
igaz bánatának. És lásd, egy könny az Évát védő csipkebokorra esett, és ez az 
elveszett ártatlanság könnye volt, és a bokornak különben fehér virágját 
megfestette; és a virágok pirosak lettek Éva elveszett ártatlanságának jeléül; 
és íme lásd, az emberek ugyan most már a Föld minden növényzetét ismerik, 
de igaz szellemi és valóságos jelentésüket nem ismerik és nem fogják ismerni 
és felfogni újjászületésükig, amidőn majd a szellemet és az igazságot 
magukévá tették az örök szeretetnek a Megváltás kegyelméből folyó 
könyörületességéből. 

5. — És íme, még egy titok, amelyet a világ gyermekeinek gonosz gőgje 


miatt még meg kell értenetek. Lásd, a bokor két virágja Éva ártatlanságának 
igaz könnyeitől megtermékenyíttetett, és azok hűségesen megóvták az örök 
Szeretettől vett áldásukat, Jehovának a Föld népeivel viselt nagy háborúi alatt 
az idők minden viharával szemben; és a felülről való kegyelem oldódásának 
idején Ábrahám feleségét újraélesztették, előképéül a könyörülő Szeretet nagy 
művének, és Zachariás feleségét újraélesztették az örök Isten könyörülő 
Szeretetének minden tettek legnagyobbja valóságos véghezvitelére (L. a 10. 
Fejezet 7-10. Pontját is.) 

(Ehhez az Úr a következő magyarázatot adta 1933. június 15-én: 

"Arról a titokról van ugyanis szó, amelyet "a világ gyermekeinek gonosz 
gőgje miatt" megérthetőbben nem írhattam le Lorber szolgám által annak 
idején, és amelyet ma is csak részben magyarázhatok meg - atyai 
bölcsességem tudja miért.) 

Éva könnyei, amelyek igazak voltak, mert régi ártatlanságának elvesztése 
miatti igaz bűnbánatból fakadtak, és így előttem, a minden Jóság kútfője előtt 
őt bűnbánata idejére a régi ártatlanságának állapotába helyezte vissza - ezek a 
könnyek, az Én öröktől eredő Akaratomból, a rózsabokornak (mely 
Szeretetem legelső virága volt anyagban és szellemben egyaránt, minden 
teremtett, gyönyörűségesnél gyönyörűségesebb virágok között) akkor fakadó 
két tiszta, hófehér virágjára hullván, azokat vérpirosra festették meg; jeléül 
annak, hogy Éva visszatért ártatlanságának könnyei már nem lehettek eléggé 
tiszták ahhoz, hogy Szeretetem legtisztább virágait hófehérségükben 
meghagyhassák. Ez egyben jelképül adatott Évának és általa Ádámnak arra 
nézve, hogy a tiszta Istenségem által tervezett szellemi nemzés általuk e Föld 
embereire nézve lehetetlenné tétetett a helyre nem hozható bűnbeesés által, 
amely fölötti könnyei Évának szégyenpírral festették be a szűz-fehér 
virágokat; és így mocskoltatott be az óta a legtisztább, legszűzibb ártatlanság 
1s a testi érintkezés által, minden esetében az emberi, bűnös vággyal telt nemi 
érintkezésnek. 

Most jól figyeljétek meg mindnyájatok Atyjának, a könyörülő Szeretetnek 
magasztos munkáját: Éva megszentelt, igazkönnyeitől megtermékenyítette 
teremtő Erőm és Hatalmam azt a két pirossá vált rózsa-virágot, és ennek a két 
virágnak egyikéből (szellemi részeiből) alkottatott az az asszony-lélek, 
amelynek magzatában "megáldattak a Föld minden nemzetségei", amely 
magzat Ábrahám magva volt ugyan, de egy magtalan asszonynak a 
terméketlen méhében fogantatott meg ama, Éva, igaz könnyeitől megöntözött 
egyik rózsaszálban fejlődő szellemi segítség révén, amely által az Én 
Kegyelmem és Könyörülő Szeretetem annak idején Sárát (Ábrahám feleségét) 
a magzat befogadására képessé tette. 

Ki gondol arra ma, mi adatott e világnak akkor, ama nagy Kegyelem 
által?! 

Szövetségem Ábrahámmal és nemzetségével az örökkévalóságra szólt - és 
e nemzedék, amely pedig évezredeken át tudója volt ennek a szövetségnek, 
amely neki a Megváltót ígérte Ábrahám csodálatos kegyelme útján nyert 


sarjából támadni - az a nemzedék Velem, örök Atyával és Szabadítójával 
folyton háborúskodott, és végül a megígért és várva várt Megváltót Bennem 
halálra kereste és gonoszul meggyilkolta. Ennek a gyilkosságnak, amelyet 
Uruk Istenük ellen elkövettek, volt szülőanyja az a bűnbeesés, amely miatt 
Éva igaz bánatkönnye lehullott a rózsavirágra, Sárának, Ábrahám meddő 
feleségének megtermékenyítőjére az Én irgalmamból. 

Lássátok, a világ gonosz gőgje az valóban, hogy önmagától nem látja, nem 
tudja mindezeket, sőt ha megmagyaráznám is mindezt a világnak - úgy, mint 
most nektek - mégsem érti meg művem nagyságát ebben a két 
bűnbánatkönnytől megpirosult Szeretet- virágban sem! Sőt nektek is meg kell 
azt magyaráznom, hogy jól-rosszul megértsétek! És ezt még mind a világ teszi 
bennetek is! 

És a második rózsa ugyanezt a szerepet töltötte be a másik terméketlen 
asszonynál, Erzsébetnél, a Zakariás feleségénél. Mindkét asszony meddősége 
közismert volt. A világ felfigyelt, sőt még ma is csodálkozik érthetetlen 
megtermékenyülésükön abban a korban, amikor már asszonyi méh 
bezárulván, nem foganhat többé. És Én bezártam mindkettő méhét, hogy az 
eljövendő "egyet" hordhassa mindegyik, amelyre elhivattak Ádám és Éva 
bűne óta - és Éva könnyei voltak hivatva arra, hogy idejük elérkezvén, 
méhüket megnyissa Általam, a könyörülő Szeretet által. Egyiket, hogy a 
népnek anyjává legyen, amelynek, és amelyből a Megváltó adatott a világnak, 
- a másikat azért, hogy a követet, aki hivatva volt "Utamat egyengetni a 
pusztában", aki anyja méhében táncolni kezdett Mária látogatásakor, 
csodálatos módon a világra hozhassa. Itt Lorber szolgám tévesen adta vissza 
annak értelmét, amit reá bíztam: Nem Zakariás feleségének újraélesztése, de 
az általa szült és régtől megjövendölt követnek Jánosnak munkálkodása 
bizonyította az örök Istenben élő könyörülő Szeretet minden tettei 
legnagyobbjának elérkezett idejét, és annak valóságos véghezvitelét is. 

Ezt az elérkezett időt pedig az a minden könnycsepp felett álló, 
legszentebb könnycsepp jelezte legelőször, amelyet könyörülő Szeretetem 
hullatott Éva két piros virágja közé, a rózsabokor legfehérebb, legszűzibb 
virágjára, mert ebből származott lelki része annak a tiszta nőnek, Akinek 
megtermékenyítésénél az Én Szentszellemem Igéje elég volt arra, hogy igazi 
szent alázatban a hit hatalmas erejével és mennyei Atyja iránti odaadó, 
engedelmes szeretetével magába fogadja "férfit nem ismerve" a mennyei 
Magzatot, a Megváltót bennem és Általam, és így tisztességében hozzájárult 
ahhoz, hogy a kígyó hatalma egykor megtörhessék, hogy a Föld népe eljusson 
ismét ehhez a mennyei tisztasághoz, amely az első emberpár bűnbeesését 
teljesen eltörli a Földről, és az Általam tervezett "Szellemi nemzést" minden 
gyermek számára a mindenható, teremtő Erőt lehetővé teszi és biztosítja. 

Gyermekeim, a ti Atyátok türelme végtelen, és mégis: óh be vágyik Ő arra, 
hogy gyermekei még mindig oly gyarló, anyagias, sok bűnnel telt gyermekei, 
de akiket Ő oly végtelenül szeret - idáig fejlődjenek! 

Hogy a letaposott kígyó ne leselkedjék már senki megrontására, de szelíd 


galambbá, majd báránnyá válva, térjen meg Atyjának, a legjobb Pásztornak 
aklába. Áldva legyenek azok a gyermekek, akik ezen munkálkodnak a Földön 
és a szellemvilágban. 

6. És most fordítsd szemedet ismét vissza Ádámra és Évára, és látogasd 
meg őket Velem otthonukban és nézd meg őket, amint Én, az örök Szeretet 
találtam őket, mezítelenül, elhagyottan, sírva és  szomorkodva igaz 
bűnbánatban és igaz szégyenben. És előhívtam Ádámot és elővontam Évát. 

7. — És lásd, nem mertek Atyjuk arcába nézni: mert megijedtek volt a 
halált hozó ítéletnek, az Istenség haragja  mélységéből jött nagy 


mennydörgésétől. 
8. — Es Istennek - a  Végtelennek -  haraglángjai rémségesen 


hömpölyögtek a végtelen tereken át le a Földre, amelyen bűnbánó és 
szomorkodó bukott gyermekeinél most a nagy Szeretet tartózkodott, melynek 
könyörülő Kegyelme azokat teremtette. 

9. — És íme, ekkor nagy küzdelem keletkezett a teremtettek bűnbánata és 
szomorkodása által ismét könyörületessé hangolt örök Szeretet és a mindent 
szétrombolni akaró, haragra gyúlt Istenség között, megvesztegethetetlen 
szentségének megengesztelése végett. 

10. — Mert íme, a haragvó Istenség bosszúlángjai villámnál sebesebben 
csaptak le a földre, behatoltak annak közepéig és meggyújtották azt minden 
zeg-zugában, és az emésztő lángok egészen a Holdig, a Napig csaptak fel; sőt 
az összes csillagokat is megragadták, és íme, ekkor az egész mérhetetlen 
végtelenség merő tűztengerré vált, és rémséges mennydörgések robogtak 
végig a vég nélküli tereken át, és a Föld bömbölt és a tenger tombolt, és a 
csillagok a  mennydörgésnél is hangosabban sikoltoztak az örök 
megsemmisülés túlságos nagy  fájdalomrettegésétől szorongattatva, és 
hatalmas hangjuk az Istenség haragjának feneketlen mélységeiből zúgva 
visszhangzott - és e hangok ezt kiáltották: 

11. — Nagy, fenséges Isten, türtőztesd nagy haragodat és oltsad ki nagyon 
is jogos haragodnak emésztő lángjait, és kíméld Szentségedben a 
bűnteleneket; mert haragodnak lángdühe elpusztítja az igazakat és 
megsemmisíti az örök Szeretetet Benned, és Téged magadat foglyul ejt 
Szentséged túlságos nagy hatalmában és erejében! 

12. — És lássad, és halljad nyitott szemmel és nyitott füllel, amit erre a 
haragra gerjedt Istenség mondott, mindazonáltal e beszédet nem értette senki, 
egyedül csak az örök Szeretet, amely az Istenség haragvész-kitörésének 
idejében a bömbölő Földön a bűnbánatos újonnan teremtett párt védte és óvta, 
és könyörületességének nagy hatalmával és erejével elhárította a haragnak 
bősz lángját, nehogy megragadja Ádám  bűnbánatának és Éva 
szomorkodásának színhelyét. 

13. — És most halljad, és értesd meg jól az Istenség haragjának mélyéből 
jött borzalmas szavakat, amelyek ekként hangzottak: 

14. "Mit ér Nekem a Föld bömbölése és tombolása, mit a Holdak sírása, 
a Napok jajveszékelése, és mit a csillagok sikoltozása?! Mert Én egyedül 


vagyok Magamban, elhagyatva Szeretetemtől, amely hűtelen lett Hozzám, és 
eltávozott Tőlem le a Földre a kétszeres gonoszság salakjára! 

Mit tegyek Én Őnélküle? - Azért alapjában akarom szétrombolni az Ő 
minden művét, és megsemmisíteni mindent, hogy semmi se maradjon, ami 
képes legyen  Szeretetemet az örökkévalóság — minden jövendő 
örökkévalóságaiban Tőlem elszakítani, eltávolítani! És maradni akarok az 
egyedüli Isten örökkön-örökké, amint voltam öröktől fogva; és te korhadt 
épülete gyengévé lett Szeretetem teremtésének, semmis romokba roppanj 
össze, a semmibe merülj, hogy Szeretetemet újra megtaláljam és örök 
Szentségem hatalmával, és erejével ismét megerősíthessem azt. Ámen! 

15. — És íme, ekkor Isten végtelenségének minden terében a Teremtés 
kötelékei feloldódtak, és a romok a végtelen tereken keresztül csattanva, 
dörögve, sivítva, bömbölve, ropogva, tombolva, zúgva-búgva zuhantak 
megsemmisülésük felé a mélységek mélységébe, és maga ez a Föld is 
szétrombolva feküdt a könyörületes szeretet nagy ölében. 

16. — És az újon teremtettek remegtek szorongó félelmükben irtózatos 
szemlélésétől a nagy, megsemmisítő rémjelenetnek, amelynek nagyságát 
teremtett szellem soha egész teljességében fel nem foghatja, mert az végtelen 
volt. 

17. — És most lásd és halld tovább, mit mondott és cselekedett ekkor a 
könyörülő Szeretet. Halld meg a Szeretetnek az Ő hatalmában megnyilatkozó 
szavait és lássad a Könyörületességnek az Ő erejében véghezvitt nagy 
cselekedeteit, és halljad és értsd meg jól az Igéket, amelyek így hangzottak: 

18. . Minden hatalomnak, erőnek és szentségnek nagy, mindenható 
Istene! "Vondd vissza haragodat, és oltsd ki mindent leromboló 
bosszúságodnak tűzét, és hallgasd meg Szentséged nyugalmában szavait a Te 
örök Szeretetednek, amely az egyedülvaló Élet Tebenned, örök mint Te, és 
hatalmas és erős, mint Te Őbenne, és Ő Tebenned; és ne akard 
megsemmisíteni az életet Őbenne és Önmagadat általa; ellenben gyakorolj 
kegyelmet jog helyett, és engedd meg, hogy a Szeretet Neked elégtételt adjon 
és megsértett és megbántott szentségedért követelj vezeklést és a Te 
Szeretetednek semmi áldozat nem lesz túlságosan nagy, amelyet Tőle 
Szentséged örök megengeszteléséül követelnél. 

19. — És most lássad és halljad és értsd meg jól, mi történt azután, és mit 
válaszolt rá az Istenség. A tűz csillapult, és minden terekből szelídebb lehelet 
fuvallt elő, amelybe a feloldódott világok repülő romjain keresztül robogó 
mennydörgések elegyedtek bele; a Világok az egyik mérhetetlenségtől a 
másikig, nagy villámokhoz hasonlóan még égve cikáztak - és a Szeretet 
megértette Isten mennydörgését, amely keményen mondá: 

20. Minden terhet Reád helyezek, hasonlóképpen, mint a világ romjait a 
Földre, és Te mosd le a  meggyalázást Szentségemről, amely az örök kötelék 
Közöttem és Közötted. És íme, Én megátkozom a Földet, hogy Szentségemet 
folt be ne mocskolja, és ne legyenek Veled együtt Szenteletlen Isten, és ez az 
átok számíttassék a Te adósságodhoz, amelyet Magadra vállalnod és 


Szentségemért lerónod kell, és véreddel tisztára mosnod a Földet az Ádám 
bűnéből eredt gyalázat átkától. 

21. — És lásd és halld, és értesd meg jól, mit válaszolt rá a Szeretet, 
mondván: "Minden Hatalomnak és erőnek nagy, szentnél szentebb Istene! 
Történjék a Te Igéid szerint! 

22. És íme, ekkor egyszerre kialudt a Földön és a Mindenség minden 
terében minden tűz, és az Istenség által meghallgatott Szeretet hatalma és 
ereje a szétrombolt Napok, Földek és Holdak romjait ismét összeillesztette, és 
ismét rendezkedtek úgy, amint keletkezésük kezdetén rendezve voltak. 

Akkori teljes szétrombolásuk eltüntethetetlen nyomait azonban örök 
jelekként megtartották, hasonlóan az örök Szeretet sebeihez, amely Szeretet 
később az idők nagy idejében mindenkiért vérzett a Kereszten. 

23. — És a Föld felületén, a mélységekben és a tengerekben itt-ott még 
más világok romjaiból is maradtak egyes részek fekve, jeléül Isten 
hatalmának és erejének, de egyúttal hangos bizonyságául a könyörületes 
Szeretet mérhetetlen nagy tetteinek is. 

24. — És lásd és halld tovább, és értsd meg jól, mi történt ezután: Amidőn 
az örök Szeretet a követeléseket elfogadta, és ez által Isten nagy Szentségének 
már előre eleget tett, akkor az Istenség enyhébb suttogásban, ugyancsak 
egyedül a Szeretetnek érthetően tudatta akaratát és igen szelíd hangú 
beszédben mondá, amint következik: 

25. — Íme a Te nagy könyörületességed Bennem Magasra emelkedett és 
mindenható Szemem elé lépett, és Szentségem nyugalmában felismertem a Te 
nagy őszinteségedet, és örök hűségedet, és megszámláltam Ádámnak 
bűnbánat-könnycseppjeit és Évának szomorkodó könnycseppjeit és nagy 
könyörületességed által részvét hatotta át egész bensőmet. 

26. — És íme, azért ítéleteimet ez időben visszavonni és kívánságodhoz 
képest jog helyett teljes mértékben kegyelmet kiárasztani, és a kárt, amelyet 
ítéleteim okoztak, ismét jóvátenni akarom, és kívülem senki semmit jóvá nem 
tehet, csak Én egyedül, mert senki sem jó, csak Én, a Szent Atya, mert ez 
legyen ezentúl az Én Nevem örökké; és Te, Szeretetem, Te vagy az Én Fiam, 
és a Szentség, mint az erőnek köztünk és minden között, ami Belőlünk 
létrejött, mindenhatóan működő köteléke, legyen a Szent Szellem, amely 
betöltse minden terek tereit, és a végtelenségek minden végtelenségeit 
örökkön örökké. Ámen. És íme ezt mondja most a jó, szent Atya, Ámen. 

27. — És most mondd Te, szeretett Fiam a bűnbánó és szomorkodó 
párnak, és a mondottakat életük végéig törhetetlenül tartsák meg, és Én akkor 
abban az időben, amelyet megállapítottam  Közöttem és Közöttük, 
Közbenjárót küldök hozzájuk, hogy törlessze a nagy adósságot, és hogy 
engedetlenségüknek nagy, súlyos terhén könnyítsen. 

28. — Addig azonban várjanak türelmesen, és szelíden, és a kenyeret, 
amelyet nekik ez idő szerint csak szűkösen akarok adni, arcuk verejtékében 
hálásan élvezzék, és jól ne lakjanak a Közbenjáró idejéig, Akit közülük 
támasztok majd tökéletesnek és jónak, amint mi tökéletesek, jók és szentek 


vagyunk örökké. 

29. — És még mondd meg nekik, hogy ítéleteimet csak azokkal szemben 
szüntetem meg, akik szigorú parancsaimat pontosan követni fogják; azok 
áthágói feje felett azonban az örök, szent igazság teljes szigorában örökké 
fenyegetőleg  lebegjenek, és a legcsekélyebb  megszegés esetén a 
legpontosabban bekövetkezzenek. 

30. Ezt mondja a szent, és egyedül jó Atya, Fia által, Aki Benne az örök 
Szeretet és a szent Szellem által, mint a bűnnek egykoron való 
megbocsátására kettőnkből kiható kegyelem által. Most a bűn testüket 
fáradtságossá tegye, azután azonban mindenkor ideigvalóan megölje; a 
megígért Közbenjáró eljövetele után pedig a test halálával az életet nyerjék el. 

31. — Ezt mondja az egyedül szent és egyedül jó Atya. Ámen! 


10. Fejezet 
Az Ur kiengesztelődése 


1. — És lásd és halld, és fogd fel, és értsd meg jól, amit ekkor az örök 
Szeretet mondott és tett. Amidőn a jó, szent Atya beszédét fenséges 
komolysággal befejezte, jog helyett kegyelmet hirdetve, és a túlságos nagy 
Kegyelem megszegőit ítélettel megfenyegetve, és a törvényének, bűnnek 
halálát adva, akkor az örök Szeretet Könyörületes Szívének legbensőbb 
mélyéig meg volt hatva, és harmadszor sírta a részvét könnyeit, és a 
legbensőbb öröm, és legboldogabb gyönyör könnyeit az oly felette jó és 
felette szent Atya nagy, kíméletes kegyelme fölött és egész lényének 
legmélyebb megindultságában szólt Ádámhoz és Évához. 

2. — Te Ádám! Te láttad most Isten rettenetes ítéleteit szemed előtt 
elvonulni, és Éva látta és érezte azokat általad; most azonban meg akarom 
nyitni Éva szemét és fülét is, és a jövőben ő is, és mindazok, akik majd tőle 
származnak, és lesznek annyian, mint az Égen a csillag, a Földön a fűszál, és a 
tengerben a homokszem, vagyis végtelen sokan - mind saját szemükkel lássák 
és nyitott füllel hallják, mit művelt az Istenség ítélő haragjában, és mit 
cselekedett erre az örök Szeretet határtalan könyörületességében. 

3. — És a törvényt Én neked szívedbe véstem, amint te azt Évának is 
szívébe véssed; és emlékeztető jelül, amely titeket és mindnyáját, akik 
utánatok következni fognak, Istennek bűneitek miatt bekövetkezett ítéleteire 
figyelmeztessen, imitt és amott hegyeket akarok támasztani, amelyek az idők 
végezetéig felváltva égjenek; és örökül akarom hagyni nektek a villámot, 
amely az egykori pusztulást hozza emlékezetekbe és a minden reá következő 
mennydörgést, amely nektek mindenkor a nagy és erős Isten nevét hirdesse, 
ha valamikor Róla megfeledkeznétek, vagy megfeledkezni akarnátok. 

4. — És a Szent Atyából fakadt részvétkönnyeket, és nagy kegyelméből 
fakadt örömkönnyeket örök jelül, új Teremtésként az Ég tág tere köré 
helyeztem el, hogy a Föld minden éjjelén világítsanak nektek és az élet 
alkonyán felüdítsenek titeket és hirdessék nektek a következő nappalt. 

5. — És most tekintsetek fel az égre - ott világítanak változatos rendben és 


ezer pompában; a vöröses világúak részvétem jeléül, és a fehér világúak a 
felette szent és felette jó Atyának nagy kegyelme miatti örömöm jeléül; a 
részvét és öröm csillagai fölött elterülő, fehéren csillogó ama széles sáv, 
amely az Ég tág terén húzódik végig, és szintén a bukott szellemeken 
könyörülő Szeretetnek könnye által már rég teremtett csillagokból áll, legyen 
számotokra jele az örök, szent frigynek, amely fennáll az örök Szeretet között, 
mely titeket és mindent ami létezik, életre hívott - és a mindent örök 
Szentsége szerint ítélő Istenség között. 

6. — És most nézz ide, te Ádám és te Éva! Bal szememben, amely szívem 
fölött jobb szemetekbe szelíden és kegyelmesen szembesugárzik, látjátok .... 
Még egy könny van a pillákon, és látjátok, e könny nagyobb valamennyinél, 
amelyek e szemekből érettetek már kifolytak. 

A Oda, ahol a nagy sáv a tág Égen kettéváltnak látszik, oda tekintsetek 
szívesen, és legyetek mindenkor hálásak, és mélyen  meghatottak, 
valahányszor oda tekintetek, mert ez a hely legyen számotokra és az egész 
Teremtés számára örökké tartó jele annak, hogy Velem szemben a hűséget 
megszegtétek, és hogy ez időben irántatok való könyörületességből Isten 
Szentségével szakítottam, és emlékeztessen titeket ez a hely, ahol ismét 
mintegy összekötöttnek látszik, nagy közbenjárására az örök Szeretetnek, 
amely Én vagyok öröktől fogva Isten érinthetetlen Szentsége között és 
közöttetek, aki Isten határtalan Szentségének színe előtt hűtlenül vétkeztetek. 

8. — És látjátok, onnan ered e könny, és ott van keletkezésének a helye! 
(L. I. fej. 12. pont) 

9. . És e könny számotokra és utódaitok számára egykoron szép 
hajnalcsillagként fog felragyogni, amely meg fogja világítani a Föld minden 
népét, amelyek az idők idejében bűnbánó és szomorkodó lábnyomotokba 
lépni fognak, és előbb még le fogja mosni a Földről a bűn bűzös iszapját, és 
meg fogja tisztítani bűnbánatotok és szomorkodástok könnycseppjeit a kígyó 
szennyétől! 

10. — És most tekintsetek még egyszer ide: e könnycseppet ennek a 
bokornak (L. 9. fej. 5. Pontját is) Éva már megtermékenyített két virágja 
között, egy még fehér virágjára akarom hullatni, és abból virágozzék ki 
egykoron egy tiszta nő, aki a kígyónak a fejét letiporja. És a kígyó ugyan őt 
majd szintén sarkon harapja, de mérge nem fog neki ártani; és belőle 
származik majd, Aki most előttetek van a Szeretet, (Jézus) egy szép 
hajnalcsillag a Föld minden jóindulatú népének és az örök ítélet a kígyó 
minden gyermekének. 

E fejezet 10. pontjának kiegészítéséül még a következő Igéket adta 
Mennyei Atyánk 1936. november 11-től december 10-ig: 

A "Háztartásom" 5. Fejezetében felsorolt hét isteni tulajdonságomnak 
mintegy megszemélyesítőjéül hét szellemet (a valódi elsőd szellemeket, ha 
így megértitek) helyeztem ki Önmagamból, mint isteni Énemnek legbensőbb 
összetételéből származó gondolatokat - amely kihelyezés és az Én "Legyen" 
Igém által ezek már teremtményeimmé váltak. 


Ha most már tekintetbe veszitek gyermekeim, hogy az egyéni 
tulajdonságok nem a szellemet, hanem a "lelket" képezik mindenkoron, meg 
fogjátok érteni, hogy Bennem is ugyancsak lelki tulajdonságokról lehet szó, 
amelyek "Legyen" szavam által megszemélyesíttetve, egyúttal Szellememből 
is átvették azt a hatalmas részt, amellyel Teremtőerőm birtokába is jutottak. 
És mindenki, aki szent tulajdonságaim birtokában van, az Szellememet is bírja 
- és akik azokat elveszítették (mint a bukott szellemek), nem is szellemek 
többé, csak, mint "lelkek" sőt annál is kevesebb, mint "lelki részek" 
önmagukat felaprózva oszoltak fel az anyagvilágban - amint ezt már 
tanultátok. 

Lelkemet - és nem Szellememet - leheltem Ádám sártestébe 15, amikor 
életet adtam belé - és csak amikor a lélek megelevenítette testének tagjait, 
helyeztem el benne  Szellememnek  Szikráját, amellyel őt minden 
teremtményeim fölé állítván, Hozzám hasonló teremtőerővel felruházott 
utódomnak, földi Képmásomnak, gyermekemnek szántam. Hogy Satanát is 
beléhelyeztem, mint önös vágyat, amely később Évában vett lakást magának 
az Én akaratommal - az nem zárta ki azt, hogy Ádám és Éva, mint Satana is 
ezt a kapcsolatot Hozzám, teremtő Atyjukhoz való emelkedésre fel ne 
használhatták volna. 

Az ő közös bukásuk megengedett volt, előre láttam azt, de módjában állt 
volna Satanának és általa az első emberpárnak, egészen a megtörténtekkel 
ellenkező módon felhasználni, Kegyelmem végtelen nagy ajándékait - 
mennyivel rövidebb út és hasonlíthatatlanul kevesebb küzdés kellett volna 
teremtményeimnek ahhoz, hogy Isten Szeretet-országa tökéletessé felépülvén, 
az örök gyönyörűségek e lakóhelye valamennyit Istengyermekként magába 
ölelhesse! 

De megtörtént a bűnbeesés. És utána Bennem, a legjobb Atyában az örök 
Szeretet, mint Irgalom lépett fel Ádám és Éva elbukásával szemben (L. Házt. 
I.k.9 fej.) és az akkori párbeszéd Istenségem és örök Szeretetem között 
világítja, hogy a Fiú Lelke akkor fogantatott meg, mint az Istenségnek 
önmagából kihelyezett Szeretete. Igen, innen származik Jézusnak lelke, Aki 
éppen, mint Lélek lett Isten Fia, csak egyedül testileg emberfiának születvén. 
E Léleknek ez által az Atyának minden isteni tulajdonsága is részévé vált. Az 
Istenségnek és megváltó szerepre szánt Lelkének ez a legszentebb, 
leghatalmasabb kapcsolódása a Szent Szellem Ereje által rögzítetett meg az 
Örökkévalóságban a Szent Háromságnak a Mindenség számára történt 
kinyilatkoztatása által (Házt. I.k.9.fej.) 

És amidőn (Házt.10.fej. 6,7,8,9,10. pontja szerint) az örök Szeretet 
legnagyobb, legragyogóbb könnycseppjében ez a Lélek megszületett, a 
Könnycsepp reáhullván Éva csipbkebokrának hófehéren maradt virágára, azt 
megtermékenyítette, hogy e fehér viráglélekből szülessen meg egykor az a 
mindenek felett tiszta asszony, aki viszont megszülte - testileg - a Világ 
Megváltóját. 

Innen látható, honnét ered a duálsága a Jézus és Mária Léleknek, amiről a 


szellemvilágban a szellemek valamit tudnak, mindegyik az Ő megismerése 
szerint: 

Láthatjátok, hogy nehogy Jézus Lelkének, de még földi Anyja tiszta 
lelkének sem volt semmi kapcsolata a bukott szellemek útjával - azért arról 
szó sem lehet, hogy bármelyiknek lelke is egyébben hasonlított volna az 
emberekéhez, mint éppen abban, hogy minden tulajdonság, így a rossz 
kifejtésére is a lehetőség, mint Magában Istenségemben, éppúgy minden 
Belőlem származott lélekben - kezdettől fogva és mindörökké benne van. 

Mária Lelkének, ahogyan szintén Háztartásomban (II. k. 111. Fej. és III. k. 
11. Fej.) közlöm veletek - első földi hordozója ura volt, ez a már akkor 
mindeneknél tisztább, szűzi leányka; láthatjátok tehát, hogy nem csekély 
okom volt évezredeken át tisztítani, nevelni azt a fehér rózsabimbóból fakadt 
lelket, hogy az magának méltó testi burkot készíthessen az emberfiának 
hordozására, Akinek Lelke az Istenfia volt!" ... 

11. — És az Atya Szentségének kebeléből szellemek jönnek le majd 
testben a Földre, és gyermekeiteknek kijelentik a nagy időt, és eljövetele 
módját Annak, Aki most előttetek áll, és Akit most még láttok és hallotok, és 
ezután többé nem láttok és nem hallotok a megígért eljövetelig, amint azt a 
szent Atya ígérte Általam, mint a Benne levő örök Szeretet által. 

12. — Ezzel most már mindent megtudtatok, amit áldásom elnyerésére 
tudnotok szükséges! 

13. — Azért most legyetek áldva a szent Atya örök Szeretete Hatalmának 
Keze és Erejének Keze által, és a Szellem ereje által, mely kettőnkből árad és 
szent; és termékenyítsétek meg egymást és szaporodjatok és az áldás 
gyümölcseivel töltsétek meg a Földet. 

14. — És mindenkor, amidőn az áldás céljából majd egymáshoz 
közeledtek, előbb Nekem áldozzátok fel szíveteket. Ha ezt elmulasztjátok, 
akkor a kígyó, amely az Istenség haragjában még él, és örökké élni fog, a 
gyümölcsöt bennetek el fogja rontani, és te Éva és mind a te nemed az áldás 
gyümölcse helyett a romlás gyümölcsét fogják világra hozni; és ezek az áldás 
és a világosság gyermekei közül sokakat tönkre fognak tenni, és 
dühöngésüknek és őrjöngésüknek nem lesz vége; és így fogjátok ti a bűnt 
örökségül hagyni mindenekre; és bűnötök láthatóvá lesz a nagy idők idejéig 
és még azon túl is. 

15. És szíveiteknek ezt a kegyelmi áldásomnak hozandó áldozatát, szent 
szolgálatnak tekintsétek a magatok számára, amelyet Nekem mindenkoron 
bemutatni tartoztok ahányszor ez áldásom végett egymáshoz közelítetek. Ez 
az új és könnyű törvény, amelyet most Tőlem kaptatok legyen az első egyház, 
amelyet a Földön emlékezetemre felállítok számotokra, és amely hálásan 
emlékeztessen titeket a könyörülő Szeretet cselekedeteire és vezessen vissza 
titeket Istennek szent félelméhez. 

16. — Egy bűn nélküli Szellemet akarok nektek felülről küldeni követül, 
kezében lángpallossal, hogy vezessen titeket és mutassa meg nektek a Földet 
egyik végétől a másikig; és ő fogja nektek világítani a világ tévelygéseit, de 


meg is fog fenyíteni titeket, amikor utaimról letértek. 
17. . Mindezt az örök Szeretet mondja nektek, a szentséges Atya 
nevében, Ámen. 


11. Fejezet 
Káin és Abel születése 


1. És íme, eltűnt a Szeretet a teremtettek szeme elől, visszatérvén az 
Atya szent ölébe. 

2. — És lásd, te lusta és nagyon rossz bérszolgám, aki még nagyon 
nehezen halló vagy, mert hisz minden szót egyenként kell a tolladba 
mondanom, mint egy ABC-s diáknak - és még mindig nem értesz meg 
Engem, és sokszor kétszer, háromszor, ötször, sőt gyakran tízszer is kérdezel 
Engem, és lásd, Én híven ismétlek neked mindig minden szót; légy azért 
figyelmesebb, hogy gyorsabban haladjunk előre, mint eddig: mert a világnak 
rövid idő alatt szüksége lesz nagy Kegyelmem e művének befejezésére. Hadd 
mondjam meg ezt neked Én, a te legszentségesebb Atyád, Aki egész lényében 
csupa szeretet. 

3. — És most írj tovább! És ekkor az újonnan teremtett pár egészen 
egyedül volt széles e Földön, és a megígért angyal megjelent a lángoló 
pallossal jobbjában; és amikor őt azok megpillantották, igen megijedtek, úgy 
hogy elfutottak előle és egész bensőjük remegett a nagy félelemtől. 

4. — És íme lásd, a félelem meggyorsította Éva idejét, és nagy fájdalmak 
közt megszabadult a tiltott gyümölcstől, amelyet a kígyó Ádám vakságában 
beléje oltott. 

5. — És Ádám megnézte a meztelen gyümölcsöt és észrevette, hogy 
őhozzá hasonló volt, és annak nagyon megörült; és Éva látva Ádám örömét, 
telve vágyakozással szorította szerelmének gyümölcsét telt kebléhez. 

6. — És íme ekkor ismét szúrást érzett kebelén, hasonlót a kígyó 
csípéséhez, és erre letette a földre a gyümölcsöt azzal a nagy aggodalommal 
és abban a biztos hitben, hogy már ismét vétkezett. 

7. — De lásd, ekkor a nagy angyal szelíd arculattal jelent meg az aggódó 
és reszkető pár előtt és fennhangon szólt hozzájuk: 

8. — "Ne aggódjatok, és ne féljetek Jehova szolgája előtt, aki felülről 
küldetett hozzátok, hogy megmutassa nektek a Földet és megvilágítsa nektek 
a világ tévelygéseit, és meg is fenyítsen titeket és utódaitokat, ha az örök 
Szeretetnek és Isten szentségének útjáról valaha letértek. 

9. — Íme, ez a gyümölcs a ti számotokra már nem bűn; azonban az Isten 
elleni hármas engedetlenségeteknek a következménye és halála testeteknek, 
amelyet testetekben önös vágyatok által létrehoztatok. E gyümölcsöt nem 
szabad eldobnotok magatokról, hanem a felsőbb akarat szerint megtartanotok 
bizonyságul önmagatok felől és megaláztatástok bizonyítékául, hogy annak 
idején megtudjátok, hogy jött általatok a bűn - a bűn által pedig a halál a 
világra; magát a gyümölcsöt azonban nevezzétek el Cahinnan (Káin) vagyis 
halálthozónak." 


10. — A felülről jött követ beszéde megnyugtatta felzaklatott lelkét a 
párnak, és Éva újra felvette a földre letett gyümölcsöt még mindig reszkető 
kezébe és Ádámnak - az angyal indítására - parancsára, tele emlőjét a 
csecsemőnek nyújtotta, hogy az a Föld életét szívja belőle. 

II. — És az angyal Ádámnak bal oldala mellé lépett, és Éva jobb karján a 
gyümölccsel Ádám jobbjához állt, hogy a szíve a jövőben minden tehertől 
menten és az ember felé fordítva maradjon az élet minden útján és ösvényén. 

12. — És így vándoroltak példásan végig az egész Földön, hogy annak 
minden helyét megtekintsék és eljövendő utódaiknak  lakóhelyeket 
kijelöljenek és számukra a kenyeret elvessék azáltal a hatalom és erő által, 
amelyet nekik a Szeretet adott a Könyörületesség kegyelméből. 

13. — Mert a Föld és minden, ami rajta volt, Ádám akaratának volt 
alávetve, és a tenger és mind a vizek hűségesen engedelmeskedtek Ádám 
leghalkabb intésének is, és alá voltak neki rendelve felszínüktől kezdve 
legmélységesebb mélyükig, és hódolattal tartották hátukat uruk lábainak, hogy 
rajtuk kedve szerint biztosan haladhasson; és alája voltak rendelve mind a 
szelek is, és hangjának a vizek, a szárazföld és a lég állatai mind 
engedelmeskedtek. 

14. — És Ádám elcsodálkozott a benne rejlő erő felett, és látta és 
megismerte mindazt, ami felett neki az örök Szeretet oly nagy erőt adott, és 
rendkívül megörült minden felülről jövő kegyelemnek és így szólt Évához: 

15. "Éva, feleségem, lásd, a hatalom és erő Ura megáldott minket; 
áldozzuk Neki szíveinket, hogy áldása gyarapodjék a Földön az Ő nagy 
ígérete szerint, és az áldás, e hely új lakójaként általad megpillanthassa a 
Kegyelem világosságát" . 

16. És Éva telve alázattal és legbensőbb örömmel így szólt: Ádám! Íme, 
szolgálód lábaidnál várja a Föld Urának intését, és legyen nekem a te akaratod 
szerint; vedd, íme bűnös szívemet és áldozzad azt az Úrnak! 

17. " És Ádám az Úrba vetett teljes megadással cselekedte meg Évával, 
amint azt az Úr parancsolta neki. 

18. És íme, az áldás láthatóvá vált Éván, és Ádám örült ennek, és Éva is 
nagy örömet érzett magában. És halljad, mit mondott Jehova angyala az 
örvendező párnak - és szavai kimértek voltak, mint a Magasságból, és mint a 
Mélységből jövő szavak, és Maga az örök Szeretet volt az, Aki az angyal ajka 
által szólt, és a szavak így hangzottak az angyal ajkáról. 

19. . Ádám! Te most megtapasztaltál mindent a Földön tett nagy 
utazásod alatt; láttad annak szárazföldeit és vizeit, és láttad azt is, mi minden 
van, nő és mozog rajta és benne, láttad a nagy Mamutot és attól lefelé minden 
állatot a legkisebb csúszó-mászó férget. És az erős cápát, és láttad a vizek 
minden állatát a vízcseppek legparányibb lakójáig; és láttad rejtőző 
madárkáig, és ettől le a legkisebb szúnyogig, és kipróbáltad erőiket, 
képességeiket és hasznosságukat és láttad mindebből, milyen gazdagon 
gondoskodott rólad és általad Éváról is az örök Szeretet. 

20. — Te szóltál a hegyeknek, és azok feleltek neked, te kérdezted a 


tengert, és választ adott; te hangodat a Föld mélységéhez intézted, és a felelet 
nem maradt el; beszéltél a fákhoz, bokrokhoz, növényekhez, füvekhez, és 
minden fűszálhoz, és mind megmondta neked nevét, és tiszteletteljesen 
elmondta neked hasznavehetőségét és hogyan használhatod mindegyikét 
helyesen tetszésed szerint; és éppúgy minden állat is, amelyet hangos szóval 
megszólítottál, mindegyik az ő faja szerint érthető és határozott választ adott 
neked és megmutatta, miképpen van szolgálatodra rendelve és hogy vakon alá 
van rendelve akaratodnak; és mindezt hallotta és tapasztalta Éva is. 

21. — Lásd most Ádám, és te is Éva, mindezt neked az örök Szeretet nem 
úgy adta, amiként ez életet és Évát is - hanem az Ő nagy Kegyelme ezt neked 
ajándékul adta, és mindezt csak addig tarthatod meg, amíg a szent Atyának 
akarata szerint azokat bölcsen használod fel, de egyik a másik után távozik 
majd el nagy hatalmad köréből, mihelyt lelkedet nem tartod meg állandóan 
egészen tisztán Jehova arculata előtt; azért légy bölcs, mint amilyen a nagy, 
mindenek felett jó és mindenek felett szent Atya ott fenn minden teremtés 
felett, és ott a mélyben minden teremtés alatt. 

22. És mint te ilyen vagy, lenned és maradnod kell továbbra is, úgy a 
szent Atya akaratából, mint a te saját akaratodból, úgy utódaidnak is 
ilyeneknek kell lenniük, és ilyeneknek Éva utódainak is, amilyen ő most a te 
szemed előtt. 

23. — És mihelyt valaki nem olyan, mint te most vagy, lenned és 
maradnod kell továbbra is, akkor az adományt ugyan egy bizonyos idő 
leteltéig még megtarthatja, de a kegyelem ajándéka elvétetik tőle, mihelyt 
nem olyan, mint te vagy, és lenned és maradnod kell; és még Éva utódai is 
föléjük fognak kerekedni, és hűtlenek lesznek hozzájuk egészen a velőkig, és 
az ebek után futnak majd, és a kígyók szennyével táplálkoznak, és 
gyermekeiket a kígyók emlőjével táplálják; és a te utódaidat megmérgezik, és 
azok örök gyalázatban és kínzó szégyenben keserű halált halnak majd testileg 
és lelkileg. 

24. — És íme lásd te Ádám, és halljad te Éva! Most még a Paradicsomban 
vagytok, ahová az örök Szeretet helyezett titeket bűnötök előtt és után, és a 
romlás előtt és után, de hogyha valaha megfeledkeztek arról, hogy a szent 
Atya Szeretetének a törvényeit és Bölcsességének a parancsait híven 
betartsátok, akkor a szép kertből e lángoló karddal kiűzettek, és soha többé 
nem mehettek oda be újra testi életetek ideje alatt, és éppúgy egy sem 
utódaitok közül, egészen az Ígéret idejéig, hanem csak azután mehettek be 
oda az örök Szeretet által történt megváltásnak és az abból eredő új 
Teremtésnek a gyermekei. 

25. Ezt jegyezd meg jól magadnak Ádám, és te is gondold meg Éva! A 
gyümölcsöt, amely belőled terem, te Éva, ezt az eleven gyümölcsöt, te Ádám, 
nevezzed el "Ábel"-nek, és ajánld fel őt mindörökre a dicsőség Urának. Mert 
az ő neve "Ádám fiát" jelent, de legelső előképe lesz annak, Aki egykor a 
nagy idők idején felülről jönni fog tökéletességben, Isten szentsége 
hatalmának és erejének az öléből. 


26. — És most, miután titeket vezettelek, megmutattam és megmondtam 
nektek mindent, teljesen az örök Szeretet akarata szerint, az én küldetésem 
műve a minden szentség és jóság Atyjának örök Szeretetéből elvégeztetett, és 
nekem most titeket láthatólag el kell hagynom; láthatatlanul azonban majd 
követlek titeket lépésről-lépésre, és minden egyes lépésteket számon tartom 
Jehova megváltoztathatatlan akarata szerint. 

27. — És mindenkor újra láttok majd engem, ahányszor az Úr 
dicsőségének áldozni fogtok szíveitek teljes odaadásával; és áldozatotokat egy 
edénybe teszem, és felviszem Istenhez, és kiöntöm majd a Fiú színe előtt, és 
akkor a nagy, szent Atya kedvét fogja lelni tetteitekben. 

28. Azonban akkor is megláttok majd engem, ha eltérnétek vagy eltérni 
szándékoznátok a Szeretet törvényétől vagy a szent Atya parancsaitól, úgy - 
amint most Itt láttok még a lángpallossal jobbomban - hogy kiűzzelek titeket a 
kertből és tőled Ádám az örök Szeretet nagy kegyelméből eredő ajándékok 
nagy részét elvegyem, hogy azután gyengeségben maradj és a fű 
legcsekélyebb zörejétől is megremegj. 

29. És most lásd, ez új élő Igémnek vak írója úgy magadban, valamint 
mindnyájatokban, és tekintsd Ádámot, milyen tökéletes ember volt a 
Paradicsomban egy dolognak a kivételével - minő képességekkel volt 
felruházva, mint tökéletes ura a Földnek. És mindezek a tökéletességek Tőlem 
jött ajándékok voltak, és mindaddig birtokolta őket, amíg Rólam egy esetben 
meg nem feledkezett, amikor már az angyal láthatatlanná vált számára. 

30. — És íme mindazt, amit Ádám ajándékul bírt, nektek adom, mint 
maradandó adományt, és még számtalanszor többet és még végtelenül 
nagyobbat, mert Magamat adom és adok nektek mindent, ami az Enyém, 
hacsak Engem szerettek, és semmi mást, csak szerettek! 

31. — De hol a ti szeretetetek, amelyet Én oly drágán vásároltam meg és 
örökké a Magaménak szeretnék nevezni?! Óh, ebből már csak olyan nagyon 
kevés van a Földön! Oly könnyű az és oly gyengéd, és ti nem akarjátok és 
nem is keresitek, holott várakozik reátok, és megvetitek a benne rejlő magas 
értéket. 


12. Fejezet 
Az Ur ígérete 


1. — Óh, ti Ádám gyermekei! Miért is nem akartok inkább az Én 
gyermekeim lenni? Óh, mennyi fáradozástokba és megerőltető munkátokba 
kerül, hogy megszerezzétek magatoknak Ádámnak kezetek izzadságával 
csepegő kenyerét, amely még hozzá a kígyók tajtékjával van befecskendezve 
és a viperák mérgével átitatva, és amellyel ti mértéktelenségtekben az ideig 
való és utóbb az örökké tartó halált eszitek magatokba! 

2. — És az Én kenyerem, amely szeretetem mézével van megkenve, és a 
Belőlem áradó örökké szabad élet tejével van átitatva, és amelyet ti 
élvezhetnétek túlon-túli teljességben, és ez soha nem ártana meg nektek, 


éa 


hanem erősítene titeket, és minden Belőlem jövő hatalommal és erővel 


felruházna titeket örökkévalón, sőt, már ideig valóan is, ha csak magatokba 
fogadnátok azt. Látjátok, röviddel legnagyobb cselekedetem után, ami az 
érettetek történt megváltás nagy műve, akkor ez az Én kenyerem még nagyon 
drága volt, és az emberek még csak nagyon kicsiny adagban és csak Érettem 
áldozott vérük és testi életük árán tudták azt maguknak megvásárolni, és ez az 
Én kenyerem akkor még keserű ízű volt a vásárlók szájában, és még nem volt 
bekenve ideigvalóan a szeretet mézével, és átitatva a szabad élet tejével - 
hanem a méz és a tej a gyászoló vásárlóknak még csak a szellemek 
országában adatott hozzá jól megmérve; - és lám, akkor mégis voltak vásárlói 
nagy mennyiségben! 

3. — Most azonban, amikor Én azt mindenkinek, aki csak kívánja, ingyen 
adom, éppen csak ama valóban csekélyke díj ellenében, amit szeretetetek 
nyújt, mégpedig adom mézzel és tejjel együtt, most íme keserűen megvetik 
azt és megvetik a nagy, szíves és bizonnyal és valóságosan legszeretőbb 
Adományozót! 

4. — Jegyezzétek meg tehát, hogy Mennyem kapuit most szélesre 
kitárattam. Aki csak bejönni akar, az jöjjön, és jöjjön mielőbb, és jöjjön 
azonnal, mert megjött a Kegyelem nagy ideje, és az Új Jeruzsálem lejön 
mindnyájatokhoz a Földre, hogy Mind, akik Engem szeretnek, benne lakást 
vegyenek, és jól lakhassanak bent mézzel és tejes kenyérrel, és teljes 
kortyokban ihassák a minden élet tiszta vizét, és túlontúl meríthessék azt 
Jákob örök kútjából! 

5. De bárminő lesz is e nagy városnak a lejövetele, e mérhetetlen nagy 
kegyelem minden gyermekem számára, erős falaival mégis agyonnyomja 
majd a vakokat, és összezúzza a süketeket, mert nagysága elfoglalja majd az 
egész Föld felületét; és aki nem látja alászállani, és nem hallja jöttének 
suhogását a Föld tiszta legében, az a Földön soha többé nem talál helyet, hogy 
elrejtőzzék előle, és meneküljön súlya alól. 

6. Mert lásd, palotáinak súlya szét fogja morzsolni a hegyeket, és ezeket 
a völgyekkel egyenlővé teszi; és lakóházait a mocsarak és pocsolyák fölé 
akarom állítani; és mind a bennük tanyázott férget agyonnyomják majd Isten 
nagy városa lakóházainak az alapköve. 

7. — És az igazi Pásztor hívni fogja az ő juhait, és azok hallani fogják 
hangját, és jól megismerik azt a Föld egyik végétől a másikig, és odajönnek 
majd nagy örvendezéssel legelni a szent Atya örök szeretetének tágas 
legelőjére, amelyek minden népek nagy Királyának és az új, szent Városnak 
nagy kertjei, amelyek voltak, vannak és lesznek örökké. 

8. — És ezek a kertek lesznek az Ádám által elveszített Paradicsom, 
amelyet Én találtam meg először újra, és amelyet híven megőriztem számukra 
örök lakásul. 

9. — Éppen ebből az okból mutattam meg nektek öröktől való nagy 
Háztartásom legkisebb részecskéit egészen körülményesen és megmutattam 
nektek a Teremtést elejétől végéig, és megmutattam nektek az első embert 

keletkezése kezdetétől, és meg akarom őt ezután nektek mutatni egész végéig, 


és meg akarom mutatni a nagy paráznát és az elpusztított Babilont, és azután 
be akarlak vezetni titeket nagy, szent városomba, és abban nektek örökre 
maradandó lakást akarok adni - ha ti is szerettek Engem, amint Én szeretlek 
titeket mindenekfelett. 

10. — Nézd meg az Eget, és nézd meg a Földet; egykor anyagi értelemben 
mind el fognak múlni és csak szellemileg fognak fennállani; de az Én 
Igéimnek mindegyike, amelyet hozzátok intézek, úgy amint az ajkaimról jő, 
szentségének minden hatalmában és erejében megmarad anyagilag és 
szellemileg örökké, örökké, örökké. Ámen. 


13. Fejezet 
Kiűzetés a Paradicsomból 


1. — És most térj vissza ismét Ádámhoz és Évához, és lásd miként alakult 
az ő testi életük, és mindkét utóduk életsorsa Jehova szentségének mindent 
látó szeme előtt. És íme, rövid ideig - ami a ti számítástok szerint 30 napkörüli 
földkört tett ki, amelyeket ti éveknek neveztek - élt ott a pár megáldott utódai 
környezetében, amelyeknek száma egyenlő volt az évek számával, Káin 
kivételével, aki nem volt megáldva. 

2. — És most halld tovább, mi történt. Ádám az Úr napján, amely neki 
pihenőnapul rendeltetett, szívében már az örök Szeretet által és később az 
angyal által is többszörösen emlékeztetve a Könyörülő Szeretet nagy 
cselekedeteire és Isten, a jó Atya mérhetetlen  szentségességének 
legtiszteletteljesebb szemléletére - egyedül bejárt egy darab földet, 
megtekintendő a vidék szépségét, és a világ szerfölött tetszett neki, úgy, hogy 
gondolataiban egészen eltért Istentől. 

3. — És e szemlélődései között ért egy nagy folyam partjára, amelynek 
neve Eheura volt (vagyis: emlékezzél Jehova idejére), mert az erős folyam azt 
kiáltotta. De Ádám világi gondolatában elmélyedve nem vette észre és nem is 
értette meg a folyam susogó hullámai eme beszédének értelmét. 

4. — És amidőn Ádám ily módon a part hosszában ment, bal lába 
egyszerre csak megakadt egy növényben - amely egy darabig a földön, onnan 
aztán egy nagy fán kúszott körül - és Ádám erősen a földre vágódott és nagy 
fájdalmat érzett testében; és ez egy új érzés volt neki, és ő megharagudott a 
növényre és bosszúsan nézett reá és kérdőre vonta azt tudakolván, vajon nem 
ismeri-e urát? 

5. És a növény felelte neki? Nem, nem ismerlek téged! 

6. Ekkor Ádám jobban megnézte a növényt, és nem ismerte azt fel. Erre 
újra kérdezte: mi a neved, és mire vagy használható? 

7. — És íme szól, susogott a levelek között és a susogás érthetővé vált 
számra és így hangzott: szedd le a bogyókat ágaimról és nyomd ki nedvüket, 
és idd meg azt, és nevem és használhatóságom kitudódnak majd Előtted. 

8. — És Ádám világi gondolatainak vakságában megcselekedte, amit a 
kúszó növény tanácsolt neki, megfeledkezvén az Úrnak napjáról. Fogott 
néhány bogyót, megkóstolta és nagyon édesnek érezte azokat, és megörült ez 


új ismeretségnek és zúgolódott az angyal ellen, hogy az neki nem mutatta meg 
ezt a jóízű növényt. 

9. — És leszedett egy csomó bogyót és hazavitte, és akkor érkezett meg, 
amikor a Nap éppen lenyugodott. 

10. — És Éva és az őt követő Káin eléje jöttek, amint az egyedüliek, akik 
egész napon át aggódtak, mert nem tudták, hová ment Ádám; mert a többiek 
tudták mind, és nem aggódtak az Úr napján Ádám, testük atyja miatt, mert ők 
az áldás gyermekei voltak, és ezen a napon gondolataikat Istenbe és az ő örök 
szeretetébe mélyítették el. És Éva és Káin átvették Ádám terhének nagy 
részét; és ő elmesélte nekik új ismeretségét; és Éva nagyon örült a fölött, és 
Káinnal együtt a bogyókkal Ádám elbeszélése szerint cselekedett. 

11. " Ekkor Ádám vette a kipréselt nedvet és szólt: vizsgáljuk meg hát 
nevét és használhatóságát! 

12. És lásd, ekkor ivott a nedvből hosszú kortyokban, és adott belőle 
Évának és Káinnak 15; és végül megkóstoltatta mindenkivel, kivéve Ábelt, aki 
még nem volt jelen, mert a tűz még lobogott az oltáron, amelyet ő felállított, 
hogy Jehova szentségének és szeretetének áldozhasson, ami az Úr előtt 
kedves volt. 

13. — És ekkor megrészegedett Ádám és Éva, és mindnyájan, akik a 
nedvből kóstoltak. És részeg állapotban Ádám és Éva és mind, akik belőlük 
származtak, vadul fellángoltak a test gerjedelmében, és Ádámmal és Évával 
egyetemben fajtalankodtak és paráználkodtak, mialatt Ábel Jehova oltára előtt 
imádkozott. 

14. — És miután részegségükben - Istent és szívüknek mindenkorra 
köteles és  megparancsolt előző áldozatul felajánlást feledvén  - 
kiparáználkodták magukat, megjelent az angyal lángpallosával jobbjában, 
először Ábel előtt és barátságosan szólt hozzá: 

15. — Jehova nagy tetszését lelte áldozatodban, annyira, hogy téged 
szüleid és testvéreid megmentőjeként választott, ami nélkül ők most az Úr 
napján, mind tönkre mentek volna. Mert ők Róla mind megfeledkeztek és 
lelküket a Föld rögére hajtották, és nem lehettek részeseivé annak az áldásnak, 
amely a megszabott rend szerint az Úr napján felülről a Végtelenségek 
minden terébe szétárad. 

16. — Azért újra eljöttem láthatóan, hogy először összegyűjtsem 
áldozatodat a Könyörülő irgalmasságnak ez edényébe, amely Irgalmasság az 
örök Fiú az Atyában, és elvigyem azt az Ő legszentségesebb színe elé, Aki az 
örök -Atyának Szemefénye; előbb azonban még meg kell fenyítenem a 
Szeretet törvényének és a szent Kegyelem parancsának megszegőit, és tőlük 
elvennem nagy részét az ajándékoknak, őket vaksággal sújtanom és kiűznöm 
a paradicsomból. 

17. — És most hagyd ott áldozati oltárodat, és jöjj baloldalam mellé, hogy 
fenyítő jobbom szabadon maradjon a törvényszegők részére, és kövess engem 
a bűn hajlékába, és ha majd én az alvó bűnösöket felébresztem a paráznaság 
mámorából és nagy félelemmel telve menekülnek majd az igazságosság 


kardja elől, akkor kövesd őket velük menekülőként, és vidd tested szülői után 
egy kis részét az elveszített ajándékoknak, és add át azt nekik erősítőül ott, 
ahol majd kimerülten és elbágyadtan zokogva a földre hullanak messze innét 
egy vidéken, amelynek Enehil (menekülés földje) lesz a neve. És azon a 
vidéken szintén állíts föl egy ehhez hasonló áldozati oltárt, amely örökké égni 
fog - még a vizek alatt is, amelyek egykor az egész földet elöntik - és egy, az 
idők nagy idejéig minden halandó számára megmászhatatlan heggyé fog nőni, 
akkor azonban fejét lehajtva a lapályba, amely Betlehemnek, vagyis a "nagy 
Király kis városának" fog neveztetni, és amely egykor a legnagyobb lesz a 
Földön. Mert fénye jobban világít majd, mint minden Napok szellemei között 
a legmagasabb szellemeknek a világossága. 

(Ez az utolsó mondat az Úrtól 1932. Dec. 22-én kapott fordítás, mert az 
eredeti német szöveget: "denn gas Licht aller Sonnen Geister der Geister" a 
fordító nem értette. Az Úr által helyesbített német szöveg így hangzik: "denn 
gas Licht aller Sonnen höchster Geister unter allen Geistern") és ezen az új 
oltáron hozz te az Úrnak a menekvés e vidékén a természet minden 
országából való hálaáldozatot, hogy a vidék a bűnösök számára használhatóvá 
váljon - és erősítsd a bűnbánókat és vigasztald a szomorkodókat. 

18. — És amidőn az angyal Ábelhez intézett e beszédét befejezte, 
elindultak és komoly érzésekkel telten lépkedtek Ádám otthona felé, amely az 
ő hatalma és ereje szerint a földből szabadon, sűrűn egymás mellett tág 
körben magasra kinőtt cédrusokból áll, alakjában hasonló Salamon 
templomához, nem messze a bűnbánat barlangjától és a szomorúság 
csipkebokrától és két bejárata volt, egy keskeny Kelet felől és egy széles 
nyugat felől. 

19. És íme, ez éppen éjféltájban volt és nem volt szabad előbb történnie 
az Úr napja miatt; ekkor lépett az Úr angyala Ábellel a Keleti bejárat 
küszöbére. 

20. — És amidőn Ábel a küszöbre lépett, elkezdett sírni a nagy 
szerencsétlenség fölött, amelynek az övéit érnie kell, és érni fogja. 

21. És ekkor az angyal gyengéd hangon így szólt hozzá: ne sírj Ábel, te 
a Kegyelemnek áldással telt fia, és tedd, amit parancsoltam neked az örök 
Szeretet nevében, aki az én ajkam által szól, és ne ijedj meg a mennydörgő 
szavaktól, amelyek az alvó bűnösökre hullani fognak. 

22. És Ábel az angyal parancsa szerint cselekedett. És amikor már 
egészen az övéi között volt, az angyal a rémület és nagy aggodalom 
félelmetesen komoly szavait mennydörögte az immár ébredező bűnösök felé, 
és nagy erővel és keményen kiáltotta: 

23. — Ádám kelj fel, emlékezzél meg vétkedről és fuss el innét; mert 
neked itt továbbra nincs maradásod, mert te elveszítetted a Paradicsomot a 
magad és minden ivadékod számára az idők nagy idejéig, és a te hibádból 
nagy részét az ajándékoknak is, mert megfeledkeztél az Úrnak napjáról és 
megrészegedtél egy növénynek a nedvétől, ami a kígyónak volt a 
mesterműve, amit szabadságod rabul ejtésére eszelt ki, lábaidat behálózván és 


érzékeidet megzavarván, hogy elfelejtsd Istent és a durva bűnben álomba 
ringasd magadat. 

24. — Azért menekülj, ahová akarsz a Szeretet szeme elől, és mindenütt, 
ahová futni fogsz, megtalál téged Isten igazságos haragja a maga teljében; de 
a Szeretetből csak nagyon szűken kimért osztályrészed lesz. 

25. És lásd, ekkor felkelt Ádám a földről Évával együtt és velük mind a 
többiek is, akik mind élvezték a mámor italát, amely a kígyó növényéből 
származott, és ez által elveszítettek mindent mindnyájan, Ábelt kivéve, aki 
józanul maradt, mert nem ivott a mámor italából és megemlékezett az Úr 
napjáról (Nb. Amint nektek is, mint az olyan szent és jóságos Atya igaz 
gyermekeinek, amilyen Atyátok Én vagyok, állandóan meg kellene, hogy 
emlékezzetek a Szabbat szent nyugalmáról, mint az Úr igazi napjáról, és 
vasárnapon azt kellene cselekednetek, ami nektek parancsolva van.) 

26. — És amidőn Ádám az angyalt meglátta, rendkívül megijedt övéivel 
együtt, úgy, hogy mentségére szót sem bírt szólni, és megdermedt a nagy 
rémülettől; mert most kezdett még csak tudatára jönni annak, amit ő és övéi 
Jehova színe előtt elkövettek. 

27. — Ekkor arcra borult az Úr angyala előtt, és sírt és túl hangosan 
könyörgött irgalomért; mert a lángoló kard megnyitotta szemét és a bűntető 
igazságosság rémítő fényénél látta egész súlyát és nagyságát a kimondhatatlan 
szerencsétlenségnek, amelybe ő önmagát és övéit könnyelműsége által 
döntötte. 

28. — Az angyal azonban mint egy bekötött szemmel és bedugott füllel 
állt ott, úgy amint neki az Atya Szeretete parancsolta és szólt az Atya 
hatalmából és erejéből minden mennydörgésnél hangosabban. 

29. — Az Igazságosságban nincs Kegyelem és az Ítéletben nincs 
szabadság - azért fuss, üldöztetve a büntető Igazságosságtól, hogy késlekedő 
lábadat Jehova ítéletei el ne érjék; mert az Igazságosság büntetéssel jutalmaz. 
Aki azt elfogadja amint azt megérdemelte, az még számíthat irgalomra, aki 
azonban az igazságosságnak és következményeinek ellenáll, az árulója Isten 
érinthetetlen Szentségének, és az rabja lesz azoknak az ítéleteknek, 
amelyekben szabadság már nincs, hanem csak örökös fogság az Istenség 
haragjában. 

30. Azért csak fuss és sírj és könyörögj ott, ahová lábad elvisz; és ahol 
az felmondja a szolgálatot, ott maradj, sírj, könyörögj és imádkozzál, hogy ne 
menj tönkre egészen, és általad Éva és mindnyájan! 

31. — Ekkor Ádám újra felemelkedett és futni akart, Istennek az angyal 
által adott parancsára; de íme nem bírt, mert lába mintegy megbénult és 
remegni és reszketni kezdett egész testében. Mert eszébe jutottak Istennek az 
ítéletei, amelyekkel az Úr angyala megfenyegette őt, és az ezektől való 
félelem bénította meg tagjait és reszkettette meg testét. 

32. — Ekkor Ádám újra arcára borult és hangosan sírt és kiáltá: Uram, Te 
mindenható nagy Isten, minden Szentséged nagy dicsőségében! Ne zárd el 
határtalan Szereteted és Irgalmasságod szívét egészen előlem, az Előtted oly 


gyenge elől, és ajándékozz nekem csak annyi erőt, hogy én, legméltatlanabb 
elfuthassak ítéleteid elől a Te legszentségesebb akaratod szerint, amelynek 
minden teremtményed, mint én, testestől-lelkestől alá van rendelve. 

33. — Uram, hallgasd meg könyörgésemet! - És íme, ekkor az örök 
Szeretet így szólt Ábelhez az angyal szája által (amint Én most szólok a te 
tisztátalan száddal). 

34. — Ábel, nézd tested atyját, nyúlj karja alá és nézd feleségét Évát, 
tested anyját, a földön szenvedni, és emeld fel őt is, hogy általad ők ketten és 
a többiek is megerősíttessenek a menekülésre, és a jó szentséges Atyának 
öröme legyen benned, hogy te szeretetet mutatsz tested gyenge atyja, valamint 
roskatag anyja iránt, éppúgy minden fivéred és nővéred iránt, akár meg 
vannak áldva, akár nem. Mert a te erőd majd megerősíti őket és az áldás 
teljessége tebenned felüdíti őket; és így a gyermeki szeretet kezével, és a 
testvéri hűség kezével vezesd őket csupa türelemmel és szeretettel addig a 
helyig, amelyet neked azzal jelölök majd meg, hogy mindnyájan kimerülten 
összeroskadtok. 

35. Ott állapodjál meg és hagyd, hogy a kifáradtak kipihenjék magukat. 
Te pedig szedd össze magadat itt Énelőttem, hogy erőt nyújthassak neked 
szüleid erősítésére szükségletükhöz és elfogadó-képességükhöz mérten, és 
testvéreid felüdítésére szükségletükhöz és elfogadó-képességükhöz mérten. És 
most tedd, amit parancsoltam neked szeretetből irántuk és engedelmességből 
Irántam. 

36. — És íme, ekkor a jámbor Ábelt nagy, irgalmas szeretet hatotta át, 
letérdelt és szívének mélyéből, könnyekben feloldva köszönetet mondott 
Istennek, és azután felülről megerősíttetvén, megfogta gyenge szülei kezét, és 
megcselekedte nagy szeretettel, amit az Úr neki parancsolt. 

37. — És amidőn Ádám látta fiát, amint neki és anyjának, valamint a 
többieknek is segít, elérzékenyülten így szólt: Óh te kedves fiam, minthogy e 
nagy nyomorúságunkban segíteni jöttél nekem, vedd minden áldásomat is, 
gyenge atyád és gyenge anyád köszöneteként és vigaszként. 

38. — És mondj te köszönetet az Úrnak, te, aki még érdemes vagy a szent 
Atya szeretetére, az én és mindnyájunk nevében, akik érdemtelenekké tettük 
magunkat arra, hogy az ő legszentségesebb Nevét kiejtsük! 

39. — És most meneküljünk az Úr akarata szerint. 

40. — És ekkor az angyal megforgatta az Igazságosság kardját és együtt 
menekültek mind gyors lépésben napokon és éjeken át tovább és tovább, 
nyugvás és pihenés nélkül. 

41. És amidőn így a már jelzett vidékre érkeztek, ahol a Nap fejük felett 
állt, és erősen égetett, és egy fűszál nem volt látható körös körül messze 
távolságban a földön, és egy fa és egy bokor sem, íme ekkor Ádám és Éva is a 
többiekkel együtt elbágyadva és teljesen kimerülten a forró porba a földre 
rogytak, és kábító álom hatalma zárta le szemeiket, és mintegy eszméletlenül 
aludtak a kegyvesztésben a gyengeség kötelékeivel lebilincselve. 

42. — És íme, ekkor az Úr angyala, aki őket eddig láthatóan kísérte, 


Ábelhez lépett, aki a felülről jövő hatalom és erő teljes frissességében állt ott 
és így szólt hozzá: 

43. Ábel, lásd, minden áldozat közül, amelyet a Szentség Urának lelked 
tisztaságában mindeddig hoztál, egy sem volt nagyobb mint ez, és egyik sem 
oly kedves Őelőtte; azért a felső akarat szerint vedd az Igazságosság e kardját 
a felülről való testvéred kezéből; mert lásd, ily módon vagyunk mi gyermekei 
egy és ugyanannak a szentséges Atyának - és tégy és bánj vele Bölcsességed 
hatalma és a Szeretet ereje szerint a tieid javára, és gyújtsd fel bennük az élet 
elgyengült erejét, és segítsd szeretetüket újra a szent Atya Szeretetévé 
felgyulladni és szítsd fel szíveikben az igaz Istenfélelem lángját. Én pedig 
nem hagylak el téged, hanem láthatatlanul, és ha akarod láthatóan is, általam 
végtelenül szeretett testvéri oldalad mellett fogok haladni mindenkor készen, 
hogy neked az Úr akarata szerint szolgálatodra álljak. 

44. — Mert lásd, a kard átadása az enyémhez hasonló teljes szabadságodat 
jelenti, és így az Úr akarata a tieddé vált, és téged minden törvény fölé 
helyezett, és a parancsokat a te tulajdonoddá tette; És íme, most ezzel te is 
hozzám hasonlóan a szent Atya Szeretetének halhatatlan fiává lettél a szabad 
szellemek tiszta fényhonában. 

45. — És most cselekedj szereteted és bölcsességed szerint tested szüleivel 
és testvéreivel. 


14. Fejezet 
Adám megismerése és bűnbánata 


1. — És lásd, ekkor Ábel térdre esett, áthatva a felülről jövő túl nagy 
kegyelem feletti nagy örömétől, és szólt: Óh Te nagy, végtelen szent és 
végtelen jó, kedves Atyánk! Nézd a Te kicsiny szolgádat itt a porban Előtted, 
amint a legmélyebb méltatlanság érzetében Hozzád a Mindenhatóhoz és a 
Legirgalmasabbhoz a legmélyebb  mélységéből a Te legmagasabb 
Magasságodba feltekint, és hallgasd meg egy gyermeknek a kegyelem- 
könyörgését az ő gyenge szülőiért és minden testvéréért, és ne vedd el tőlem 
az erőt, amely Belőled való végtelen nagy ajándékod számomra, és engedd 
kegyesen, hogy az reájuk kiáradhasson a bűn bocsánatára és a Belőled fakadó 
életnek a kellő hatalomban és erőben való visszanyerésére. 

2. — És alakítsd át irgalmasan és kegyelmesen ezt a vidéket a Te 
legmagasabb tetszésed szerint, hogy az termékennyé váljék és a gyengék 
élelmet találjanak tagjaik erősítésére, és égő szomjukat Íriss forrásnál 
csillapíthassák és hogy állatok is kerüljenek ide szolgálatukra, alkalmasak és 
akaratuknak engedelmeskedők. 

3. — Óh, Te nagy, mindenekfölött szent és mindenekfölött jó, kedves 
Atya, hallgasd meg gyenge könyörgésemet, hogy szentséges neved 
dicsőíttessék a bűnbánók szíveiben. 

4. — És íme lásd és halld mi történt, amikor a jámbor Ábel a Nekem tetsző 
imát bevégezte. Hűvös fuvallat lengett át a dermedt pusztaságon és világos 
felhők borították el az Égbolt területét, és elkezdett esni az egész pusztaság 


fölött. És az eső között mindenféle fajta magvak hulltak le a Jehova erős esője 
által formált kis barázdák közé a máskülönben sivatag homokba; és a tágas 
pusztaság pillanatok alatt ezerféle fűtől, növénytől, bokroktól és fáktól 
zöldellt, és azon a helyen, ahol a jámbor Ábel Hozzám szellemben és 
igazságban imádkozva térdepelt, egy nagy fa emelkedett, majdnem egészen a 
felhőkig, hosszú ágakkal és széles levelekkel, kellemes és édes ízű 
kenyérgyümölcssel telve; amely fának a Bahanánia (azaz a gyengék erősítése 
és üdítése) a nálatok ma is ismeretes kenyérfa lett a neve. 

5. — És az áldást hullató világos felhőkből egy szelíd hang szólt Ábelhez: 
Ábel, te kedves, szabaddá lett fiam, forgasd meg balkezeddel a kardot az 
alvók fölött, és ébreszd fel őket bűnbánatra és a jövőben való megjavulásra 
Énelőttem, és légy számomra igaz előképe Annak, Aki egykor, az idők nagy 
idején jönni fog, és mondd meg nekik, hogy addig senki többé a törvény alól 
fel nem szabadul, és hogy addig a parancsok mind valamennyit fogva tartják, 
sőt még azontúl is azokat, akik részeseivé nem teszik magukat az 
újjászületésnek a Fiú által, aki lészen az Út, a Világosság, az Igazság és az 
örök Élet, mint egyedüli legyőzője a halálnak. 

6. — Te azonban, mint a világosság angyala, szabad vagy és felvétetel 
mihelyt a nagy Eljövendőnek képe benned rövid idő múlva tökéletesül, amire 
azonban még magadat folyton növekvő alázat, szeretet és nagy jámborság 
által egészen érdemessé és képessé kell tenned, minden üldözés és bántalom 
dacára, amelyek téged testvéreid részéről még érni fognak az Én nevem 
dicsőítésére. 

7. — És íme, ekkor Ábel erővel teljesen áthatottan, újból felemelkedett a 
földről - a föld színe fölé - és az igaz szabadság jeléül mintegy levegőben 
lebegett a föld felett, és úgy tett, amint parancsolva volt neki. 

8. — És íme, ekkor új életerők ömlöttek az alvókba, és egyszerre 
felébredvén, felkeltek és mélyen meghatva a nagy csodálkozástól a sivatag ily 
gyors és jótékony átváltozásán, minden felé körültekintettek, és örömükben 
ujjongani akartak; de ekkor Ádám felállt, és az ő oldalán Éva is, és szólt 
gyermekeihez: 

9. — Gyermekek, ne ujjongjatok és örvendezzetek túl korán, hanem 
sírjatok és bánjátok meg Velem és Évával együtt először is nagy vétkünket, és 
gondoljátok meg, mit veszítettünk. Nem a földi Paradicsomot és annak 
minden javait bánom; mert amint látom, és ti is velem látjátok, az Úr az ő túl 
nagy és leghatártalanabb irgalmasságában olyan sokat visszaadott belőlük, 
hogy a földi Paradicsom túl sok javait is könnyen feledteti velünk az ő 
mérhetetlen szeretetének ez új, nagy és beláthatatlan gazdagsága; óh de 
nézzétek csakúgy a levegő, valamint a szárazföld erre siető állatait - 
tekintsétek a füvet, a növényeket, a bokrokat és valamennyi kicsiny és nagy 
fát, és a susogó szellőt, és intézzetek kérdést hozzájuk, és figyeljetek, jön-e 
tőlük valahonnét válasz számotokra. 

10. — Én ezt már a felébredésnél megcselekedtem, és meggyőződtem, 
hogy mindezek a felsoroltak némák lettek velem szemben és beszédem 


hangját többé nem értették meg; a madarak csicsergése, az állatok ordítása, 
kis forráspatak csörgedezése, és úgy a fűnek, növényeknek és bokroknak 
zizegése, valamint a fácskák és fák susogása, mindjárt a fülemhez jutottak 
ugyan, de mennyire megijedtem és ijedt vagyok még most is, hogy mindebből 
már nem értettem meg és nem értek meg semmit sem! 

11. — De lássátok, nem amiatt ijedtem meg, mert e megértés tőlem 
elvétetett, hanem sokkal inkább amiatt a végtelenül nagyobb kár miatt, 
amelyet a szent Atya Kegyelmének elvesztése minden teremtményre nézve és 
minden teremtmény között okoz. 

12. — Látjátok, mindent, amit elveszítettem, azt ti 15 elveszítették általam, 
mert vétkeztetek általam és velem egy kivételével, akit nem vagyok méltó, 
hogy fiamnak hívjak, aki megmaradt a Kegyelem és áldás teljességében, 
minden hatalomban és erőben, tisztán és igazán a mindenek felett szent és jó 
Atya Szeretetének és Szellemének mindent látó szemei előtt. 

13. — És ez az én szeretett Ábelem, akit azonban a mindenek felett 
igazságos Úr szintén elvett már tőlünk, mert szemem már nem látja őt sehol; 
bizonyosan azért, hogy én és ti is mind általam megérezzétek, mit jelent az, 
hogy az ő végtelen szelíd szeretettörvényei és a Kegyelem könnyű parancsai 
iránti könnyelmű engedetlenségünk bűne ám az örök Szeretet kegyelméből az 
Úr szigorú igazságosságainak karjaiba estünk. 

14. — Óh gyermekek, szívleljétek azt meg mind jól, amiket most 
mondtam nektek és próbáljátok meg és győződjetek meg magatok, igazságot 
mondtam-e nektek; és azután jöjjetek, és ítéljetek magatok hányadán 
vagyunk, sírjunk és szomorkodjunk-e túlontúl bánatukban, avagy még 
találhatunk-e valamit, ami szíveinket megörvendeztethetné? 

15. — Igen, gyermekeim, csak egyetlen egy örömet hagyott még meg 
nekünk a szent Atya örök Szeretete, nagy Kegyelme ajándékául - és ennek 
örülhetünk és kell is örülnünk; ez pedig maga a bűnbánat és a szomorúság 
nagy kegyelme. 

16. — Lássátok, ezt az egyedülit hagyta meg nekünk még az Úr. A 
bűnbánat könnyeit és a szomorkodás könnyhullatásait; köszönjük meg Neki 
szívünk legmélyéből ezeket. 

17. " Óh mily boldogok vagyunk még mi, hogy az Úr ezzel is oly 
gazdagon megajándékozott minket! Mivé lennénk e kegyelme nélkül? 

18. — Hulljunk tehát a porba teljes elvetemedettségünk legmélyebb 
átérzésében, és sírjunk és gyászoljunk addig, amíg szemünkből több 
könnycsepp már nem fakad, és az Úrnak visszaadtuk mindazt, ami az Övé, és 
amire mi teljesen érdemtelenek vagyunk, és azután cselekedjék ő velünk 
legszentségesebb igazságossága szerint, úgy amint az az ő szent és jóságos 
akarata mindenkor, most és öröktől fogva. 

19. — És íme, ekkor Ádám övéivel együtt a földre borult, és az Atya örök 
Szeretetének irgalmából a Kegyelemnek még visszatartott csekély részéből 
eredő megismerése szerint cselekedett és keservesen sírt és panaszkodott 
övéivel együtt, Káint kivéve, aki ugyan szintén a földre borult, mint a többiek, 


2.2 


de az ő szeme száraz maradt és bosszankodott, hogy nem bír ő is sírni, mint a 
többiek, felállt és eltávozott onnét. Es amikor magába merülve ment így előre 
és a zöldellő talajra meresztette szemét, íme meglátott egy kígyót a földön 


csúszni. Lehajolt megragadta, darabokra szaggatta és dühétől és bosszújától 
eltelve, elfogyasztotta húsát és magáévá tette azt. 


15. Fejezet 
Káin vallomása 


1. — És lásd, amidőn Káin ezt cselekedte, utána jött jámbor fivére Ábel és 
az örök Szeretet nevében következőképpen szólította meg őt: 

2. — Óh testvérem, miért eszed meg a kígyó húsát, amikor van elég 
gyümölcs éhséged csillapítására; nézd Ádám atyánk ivott a növény nedvéből, 
amelyet nem ismert és amelyet a kígyó határtalan gonoszsága 
mesterműveként ravaszul és fortélyosan elkészített az ő és minden 
nemzetségének megrontására, és vétkezett ezáltal az Úr igazságossága ellen és 
ti mindnyájan vele, és még én is megterheltettem Isten előtt a vétek súlyával 
és veletek kellett vezekelnem, akik mind ittatok a romlás nedvéből és veletek 
együtt kellett elhagynom a Paradicsomot és magamra vennem terheteket 
testileg és áldásotokat szellemileg és így kétszeresen voltam megterhelve 
miattatok. 

3. — És íme, te még megeszed az elven kígyó húsát és vérével együtt! 
Káin, miért tetted ezt? 

4. — Ekkor Káin magához tért bosszúságából, dühéből és mérgéből, 
Ábelre nézett és így szólt: nézd, amit tettem bosszúból tettem, megrontani 
akarván a kígyó nemzetségét és megrontani magamat, mert én nem találtattam 
méltónak az Úr áldására; holott nem saját hibámból lettem amilyen vagyok, 
hanem szülőim hibájából, akik már akkor voltak, amikor én még nem voltam, 
és akkor kaptam létemet, amikor ők Jehova szeme előtt bűnbe estek. 

5. — Miért vezekeljek és kelljen nekem vezekelnem azért a vétekért, 
amelynek elkövetéséhez én soha nem járultam hozzá, minthogy én csak a bűn 
gyümölcse, de nem annak okozója vagyok? És miért emiatt nélkülöznöm az 
áldást, amely mindnyájatoknak bőséges részetekké lett és magamat 
nehézkesen vonszolnom, megterhelve Jehova meg nem érdemelt átkával, 
amíg ti, mint a szavasok könnyen szökdécseltek?! 

6. — És most lásd hát okát cselekedetemnek; mert a kígyó a fűben 
megszólított és szólt hozzám: fogyassz el engem és lakjál jól húsomból, és 
oltsd szomjadat véremmel, és te leszesz a föld ura és nemzetségeid uralkodni 
fognak rajta, és erejük és hatalmuk erősebb lesz, mint a megáldottaké; és én 
nem adok neked parancsot, hanem hatalmat az uralkodásra és erőt mindennek 
a leigázására. 

7. — És lásd, így beszélt a kígyó tovább; az én húsom megsemmisít téged 
igazságtalan adósságodban Isten előtt, és vérem vétek nélkül való új 
lényiséget ád neked, minden hatalommal és erővel felruházottan; ekkor a 
kígyó elnémult és én megragadtam őt, összetéptem és elfogyasztottam, amint 


azt éppen láttad! 

8. És ekkor Ábel nagyon megindult és jobb kezével megforgatta Káin 
feje fölött az igazságosság kardját; és Káin szeme megnyílt, belátta nagy 
igazságtalanságát, minthogy Istent és szüleit vádolta. És látta egész vétkét 
önmagában és látta a kifürkészhetetlen utait az örök Szeretetnek a misztikus 
és határtalan bölcsességében és megértette, hogy ő saját maga volt 
tulajdonképpen a csábító kígyó, amely az örök Szeretet határtalan irgalmából 
őbenne emberré vált, hogy nagyobb megpróbáltatás révén ideiglenes áldatlan 
gyöngeségében e gyöngeségének tudatára jusson és e tudatos gyengeségében 
aztán végre saját elhatározásából, lényének teljes szabadságában, a minden 
hatalom és erő Urához fordulhasson és kellett volna is fordulnia; ami által 
aztán az áldás és ezáltal a legirgalmasabb Szeretetnek nagy kegyelmébe való 
újrafelvétele teljes hatalomban és erőben, a megáldottakhoz hasonlóan őneki 
is osztályrészévé vált volna. 

9. És látta, hogy az a kígyó, amelyet ő az imént elfogyasztott az ő saját, 
még gonosz része volt, és látta, hogy azt az ő ismét visszatért lényiségében 
bosszankodása által ő maga lehelte oda a földre, és hogy a kígyó szavai az ő 
saját magáé, még a látható anyagi világ megteremtése előtti saját őslényének a 
legmélyéből fakadtak. 

10. — És látta még, mint fogadta ez által ismét magába a kígyót, vagy 
mint erősítette meg tulajdonképpen újból magát minden gonoszban és az 
abból eredő hamisságban, és látta mily mélyen esett most ismét a halálba. 

11. — Ekkor nagy megbánás fogta el, és a földre borult, és sírt és nagy 
hangosan kiáltotta: nagy, mindenekfölött hatalmas, mindenek fölött erős és 
szentséges Isten! Most ismerem még csak meg végtelen bűnösségemet és 
gyengeségemet Előtted, Igazságodat, de határtalan Szeretetedet is! 

12. . Nem vagyok méltó, hogy létezzem, azért semmisíts meg örökre, 
hogy többé ne létezzem és ez által az én legnagyobb, egyedüli vétkem 
kitöröltessék Ádám és Éva majdani megáldott minden ivadékából! 

13. — És íme, ekkor fivére a kardot megint balkezébe fogta, és újból 
megforgatta, de Káinnak a melle fölött. 

14. — Ekkor Káinba új élet áradt és a halálvágy elhagyta őt; de ahelyett 
annál nagyobb lett benne az élet utáni éhség, de nem tudott találni semmit, 
ami őt azonnal megelégíthette volna, és mivel nem talált semmit, újból 
Ábelhez fordult és szólt: 

15. — Nézd fivérem, én nagyon éhezem az élet étele után, amelyben az 
élet van és nem a halál, miként a kígyó húsában és hideg vérében. Mert lásd 
testvérem, minthogy most megismerhettem létem alapját, milyen voltam 
egykor és milyen vagyok ma, erős bűnbánatot érzek és nagy éhséget és 
szomjúságot az isteni Szeretet és az ő nagy Irgalmassága után, mert lásd, én 
hang nélkül sírok és a bánat könny nélküli bennem, azért elégíts meg engem a 
Szeretet szavával és oltsd szomjamat a bűnbánat könnyeivel! 

16. — Mert halld és értsd meg: én, a legnagyobb kisebb lettem a 
porszemnél; én a legerősebb, gyengébb lettem a szúnyognál, és én a 


legfénylőbb, feketébb lettem a föld középpontjánál! 

17. — És ilyen vagyok most Előtted, aki belőlem lettél, egy kicsiny 
szellem, és most már nagyobb lettél mindenben, mint én akkor voltam, amikor 
még e világ nem létezett, amikor önmagamat juttattam tőrbe túl nagy 
erősségemben, és azért a leggyengébb lettem mindnyájuk között; - mert akkor 
azok, akiknek sokjuk volt, sokat veszítettek, s akiknek kevesük volt, keveset 
veszítettek; - és én, akié minden volt, elveszítettem mindent, és mindent a 
saját vétkem által és a többiek az ő sokjukat és kevesüket szintén az én égető 
vétkem miatt. 

18. — Óh testvérem Ábel, ne késlekedjél tehát, és nyújts nekem ételt az 
élet ételéből, hogy hangot kaphassak a síráshoz és nyújts nekem áldatlannak 
italt, hogy ne epedjek el könnyek nélkül a bűnbánatban! 

19. " Ekkor Ábel újra a földet érintette lábaival, és testileg egészen 
odament Káinhoz és szólt hozzá: Káin, testemnek fivére Ádám és Éva fia, kelj 
fel és kövess engem; újra vissza akarlak vezetni szüleinkhez és 
testvéreinkhez, ott megtalálod bőven, aminek olyan nagyon híján vagy; ott 
elégíttess meg és oltsad szomjadat. 

20. Ha azonban már jóllaktál és oltottad égető szomjadat, gondolj az 
Úrra, az ő Szeretetére, és könyörülő Kegyelmére, és gondold meg, hogy az 
első az utolsó és az utolsó az első. 

21. — És most kövess engem türelemben és szelídségben, és minden 
erősséged a jövőben a türelem legyen és minden erőd a szelídség, és akkor 
még te is kegyelmet találsz majd Őelőtte, akinek Szeretete végtelen és 
határtalan örökkön örökké. 


16, Fejezet 
Az Ur meghagyást ad Abelnek 


1. És íme, ekkor felkeltek és odamentek, ahol a nagy fa állt Kelet és Dél 
között, onnan, ahol Káin tartózkodott, Nyugat és Észak között; és 
visszaérkeztek az övéikhez, akik még mind a földön fekve szomorkodtak és 
sírtak. 

2. — És amidőn már teljesen hozzájuk értek, így szólt Ábel Káinhoz; 
hajolj hát le hozzájuk és lakjál jól és oltsd szomjadat. 

3. — És amidőn most Káin szívesen tette, amit fivére Általam tanácsolt 
neki, íme akkor panaszos hangon kiáltozni kezdett és szeméből a nagy 
bűnbánat könnyárjai ömlöttek. 

4. És lásd, a bűnbánat és szomorkodás tetszett az örök Szeretetnek, és 
angyal szava által szólt a jámbor Ábelhez, aki szintén a részvét könnyeiben 
úszott, amelyekben a Szeretet legteljesebb örömét találta, mondván: 

5. Ábel, te a Szeretetnek áldással telt fia, lépj Ádámhoz és Évához, 
tested szülőihez, erősítsd meg őket és mutasd meg nekik az élet fáját, amelyet 
mindnyájatok számára megáldottam testeteknek való táplálására és 
szereteteknek ez idő szerinti erősítésére Is. 

6. — És mondjad Ádámnak, hogy újonnan megerősödve emelje fel 


gyermekeit és adja nekik az élet fájának kenyerét eledelül, testük és szeretetük 
erősítésére; és mondjad Évának, menjen Káinhoz, erősítse meg őt és vezesse 
Ádámhoz, Ádám pedig nyújtsa neki balkezét, megfogván vele annak jobbját, 
jobb kezét pedig tegye fel Káin fejére, leheljen rá háromszor és emelje fel őt 
hétszer a földről, és így Káin képessé lesz téve, hogy áldásomat hűsége 
mértéke szerint fokozatosan felvehesse. 

7. — És te Ábel, vedd a kardot jobbodba és kövess engem messze innét 
Keletre, egy nagy pusztaságban álló magas hegyre: ezen egy nyílást találsz 
majd, ebbe dugd belé a kardot markolatostól, úgy hogy hegye az Ég felé 
irányuljon és két lángoló éle közül az egyiket Délnek, a másikat Északnak 
fordítsad. 

8. — Azután azonban térdelj le, adj hálát Istennek, amíg a kard lángja 
kialszik; akkor a kard csipkebokorrá fog változni és piros és fehér bogyókkal 
lesz tele; szedj le azután a bokorról három fehéret és hét pirosat, és aztán térj 
vissza a tieidhez; és amidőn negyven nap múlva ismét hazaérkezel, emelj 
Nekem áldozati oltárt, amint azt a Paradicsomban felszólítás nélkül, 
önszántadból cselekedted; rakj aztán kévéket és gyümölcsöt reá, és gyújtsd 
meg a szeretet tüzével, amelyet számodra felülről egy nagy villám útján 
küldök. 

9. — Azután pedig végy agyagot a földről, gyúrd meg jól és formálj 
edényt belőle, felül szélesre, alul szűkre, szívedhez hasonlóra. Ezt az edényt 
töltsd tele tiszta vízzel és helyezd el Jehova tűzhelyén a Szeretet áldozati 
lángja mellé. És ha a víz meleg lesz már és forrni kezd, akkor vedd először a 
fehér bogyókat és dobd be a forró vízbe; rövid idő múlva tedd ugyanezt a hét 
pirossal is; és ha látod, hogy a bogyók mind megpuhultak, vedd el az edényt a 
tűztől, szedd ki a bogyókat belője jobb kezeddel abban a sorrendben, amint 
azokat beletetted, és tedd át őket bal kezedbe, hagyd őket kihűlni és fogyaszt 
el őket az ismert sorrend szerint; akkor aztán vedd az edényt a vízzel, 
amelyben a kard bogyói főttek és öntsd azt Jehova tűzhelyére, és az üres 
edényt add át tested atyjának. 

10. . És a bogyók majd megerősítenek téged a bölcsességben és 
szeretetben, és a víz megszelídíti a szeretet tüzét; az edény azonban biztos 
jelkép legyen Ádám és minden nemzetsége számára, milyenek legyenek 
szíveik; kifőzve az irgalom vizével, amelyben az igazság gyümölcse 
megpuhult a szeretet tüze által, az áldás gyermekeinek táplálékául, akik 
azután szabaddá lettek az Isteni Szentség szellemének felvételére. 

11. — És most menj és teljesítsd pontosan, amit Én, az örök Szeretet 
neked parancsoltam. És ha mindezt teljesítetted, akkor újra szólók hozzád és a 
tieidhez az angyal szája által, aki egy Kerub, azaz a szent Atya 
Bölcsességének és Szeretetének a Szája. És most menj és cselekedjél! 

12. És íme, lásd, ekkor Ábel úgy tett, amint parancsolva volt neki, és 
eltávozott az övéitől, miután az áldást teste atyjának átadta az Én titkos 
akaratom szerint, amely szívében megnyilatkozott. 

13. — És Ádám sírva ölelte őt át és Éva búsan szívére szorította őt, és 


minden testvére barátságosan kezet fogott vele, Jehova ügyében rövid időre 
elválván tőlük és Káin is hozzájött és jobbját nyújtva neki, a földig hajolt 
előtte és így vált meg Ábel kölcsönös áldások között az Úr angyala által 
kisérve... 


17. Fejezet 
Az új istenszolgálat és életrend 


1. — És amidőn így pontosan teljesítette Ábel Isten Igéjét, és ismét 
visszatért övéihez, akik őt szívük minden vágyával várták vissza, és itt is 
elvégezte az áldozatot az örök Szeretet utasítása szerint, és átadta Ádámnak az 
üres edényt úgy, és abban az értelemben, amint az meghagyatott neki, akkor 
az örök Szeretet újra megnyitotta az angyal ajkát és szólt: 

2. — Ábel, áldásteljes, irgalmas Szeretetemnek te nagyon engedelmes fia, 
téged nevezlek ki összes testvéreid papjává és tanítójává és szülőid 
vigasztalójává. És azért minden szombaton reggel, napfeljöttekor hozz 
áldozatot a legszebb és legtisztább gyümölcsből, amelyet később még 
közelebbről is megnevezek, és az áldozatot este, napnyugtakor gyújtsd meg a 
Szeretet tűzével, amelyet neked majd megmutatok, hogyan van az 
természetszerűen elrejtve egy kőben és hogy miként lehet azt mindenkoron 
belőle megkapni; és fejedet ne fedd be éjféltől a másik éjfélig, hogy a fejed 
szabadon maradjon az Én nagy kegyelmem elfogadására; fivéreid azonban 
csak reggeltől legyenek fedetlen fővel és fedjék azt este újra be; nővéreid 
azonban arcukat és fejüket takarják be az egész szent napon át; csak Éva 
tekinthet déltájban háromszor Isten oltára felé. 

3. — Ádám azonban soha se fedje be többé fejét egész léte alatt jeléül, 
hogy ő a ti testetek atyja, és ti őt fejéről mindig megismerhessétek; és 
mindenütt teljes tiszteletet és szeretetet tanúsítsatok iránta. 

4. — Jaj annak, aki atyjának valaha valamiben is útját szegni merészelé, 
arra haragos szemmel fogok tekinteni, mert az atya feje Isten szentségével 
egyenlő; mindenkit meghallgathatok, aki szívében bűnbánatot tart, aki 
azonban szentségem legcsekélyebb részét támadja is meg, azt annak a 
kiolthatatlan tüze megragadja és a bűnbánatnak minden könnyét felemészti 
őbenne, és ő örökre elpusztul. 

5. — Aki pedig anyját haragos szívvel megérinti, és a szeretet ellenére 
bánik vele, arra semmi szükségében nem fogok többé tekinteni; mert az anya 
egyenlő a Bennem élő Szeretettel - aki azt megveti, annak a számára 
kemények lesznek Jehova égető útjai. 

6. Épp így, ha az egyik fivér a másik ellen tör, az elveszti kegyelmemet 
és irgalmam távol lesz tőle; és ha valaki nővérét lenézi, vagy megveti, az előtt 
Szívemet elzárom. 

7. — Mert fivéreitek az Én Szeretetemnek is fivérei, és nővéreitek 
Szeretetemnek a gyönyörűségei. 

8. —— Azért tiszteljétek az Atyát és szeressétek az anyát, és nagy szeretettel 
vessétek magatokat egymásnak alá - hogy félhessétek Nevemet, Jehova nevét, 


szerethessétek Szeretetemet és vezettethessétek magatokat az Én Szellemem 
nagy Szentsége által, nagy Szentségem napján háromszorosan a bölcsesség 
elérése végett és hétszeresen a Szeretet hat napjáért, hogy helyesen 
cselekedjetek szemeim előtt. 

9. — És most te, Ábel, tanítsd meg fivéreidet különböző munkákra, 
mindegyiket másfélére, hogy egymásnak a szeretetben szolgálhassanak, és 
tanácsot adhassanak különféle bölcsességben. 

10. — És tanítsd meg nővéreidet a füvekből és növényekből szálakat 
készíteni, és tanítsd meg azokat széles csíkokba fonni, és azokból fivéreik és 
az után önmaguk számára is ruhákat készíteni, hogy a Szeretet a maga 
rendjében fenntartassék. 

11. . Ádámnak, Évának és neked azonban felülről akarok ruhát adni 
különböző színekben. Ádámnak fehéret, Évának pirosat, és neked kéket sárga 
végekkel. Ezeket a színeket azonban senki más az ő ruhájához ne használja, 
hanem fesse meg ruháját tarkára; de ne legyen abban fekete folt, sem 
szakadás; egyedül az, aki vétkezik, tépje meg bűnbánatában az ő köntösét, és 
kenje azt be szénnel, és hintse be fejét hamuval jeléül annak, hogy bűnös 
Énelőttem, és összetépte a kegyelem ruháját, mert bemocskolta magát az 
engedetlenség színével és a halál szegődött hozzá. 

12.  — Káin azonban kérje feleségül a legszebb nővért, akinek Ahar a neve, 
azaz Éva szépsége; és vonuljon ki vele a mezőre és csináljon barázdákat a 
földbe azzal a szerszámmal amelyet ott már készen talál; hintse a barázdákba 
a magvakat, amelyek nagy mennyiségét ott leli, és nevezze a termést búzának; 
és ha az megérett, azaz ha a szem megkeményedet, és a kalászok 
megbarnultak, akkor fejtse ki gondosan a magokat, dörzsölje őket szét kövek 
között, a lisztet nedvesítse meg és belőle tésztát gyúrjon; és azután a tésztát 
helyezze egy lapos kőre, amely a naptól egészen forró lett, és hagyja rajta 
feküdni a Napon a nap egyharmad része alatt, azután vegye le onnét, és adja 
neki a kenyér nevet; aztán fogja a kenyeret, törje meg, adjon érte hálát 
Istennek, és egye meg azt feleségével Aharral együtt. 

13. — És valahányszor szántóföldjéről aratást gyűjt össze, mindannyiszor 
Nekem is áldozza belőle a legelső tíz kévét. 

14. . Hogyha hű marad Hozzám, mindenkor szívesen fogadom el a 
földről hozott áldozatát; ha azonban Rólam megfeledkezett, akkor áldozatát 
nem fogadom el, és nem szállhat az Égbe, hanem lenn marad a földön 
lábainál. 

15. — És így éljen ő és szaporítsa nemzetségét; előbb azonban a saját 
szívét háromszor, Aharét hétszer ajánlja fel Nekem minden esetben áldozatul. 
Hogyha ezt tenni elmulasztja, akkor hűtlensége nyilvánvaló lesz, és ő 
gonosszá válik, és a kígyó él majd általa és azután él majd tovább és tovább a 
leányaiban, akik ezáltal külsőleg szépek lesznek, de annál rútabbak bensőleg; 
és megrontják majd összes fiait, és mérgükkel megfertőzik Szeretetemnek 
gyermekeit és eltántorítják tőlem az Én fiaimat. 

16. — És Én nemzetségét egykor egészen kiirtom majd a Földről. Ezt 


mondd meg neki határozottan és emlékeztesd őt emellett szent Nevemre, 
Jehova szent Nevére, és az Én napomra, a szombatra! 

17. " Neked azonban jámbor Ábelem, egy szelíd állatokból álló nyájat 
akarok mutatni, és neked adni, hogy legeltesd azt. És az a név, amelyet te az 
állatoknak adsz, helyes nevük lesz; és ha te nevüknél hívod őket, akkor ők 
pásztoruknak felismernek és hangod után követnek majd téged. 

18. — És te a jövőben ne gyümölcsöt áldozz többé Nekem, mint Jehova 
hegyéről való visszatérted után - hanem nyájadnak első magzatait, amelyek a 
legszebb és legtisztább gyümölcs, amelyről már előbb említést tettem neked. 

19. — Mégpedig előbb száraz ágakat helyezz keresztbe a tűzhelyre; aztán 
rakd rá a vérző áldozatot, adj hálát Nekem, és aztán gyújtsad meg a tűzzel, 
amelyet neked, mint a kőbe rejtettet megmutattam, és amelyet a kőből kicsalj, 
az Én tanácsom szerint. 

20. És jeléül annak, hogy áldozatod kedves Énelőttem, annak füstje 
mindig az Ég felé fog szállni, gyorsan, mintha nagyon sietős lenne az útja; a 
hamut azonban kővel takard le és hagyd három napig feküdni az oltáron. A 
harmadik napon menj oda és vedd el az oltárról a követ és lásd, egy ragyogó 
tollazatú szép madár emelkedik majd ki a hamuból és az Ég felé fog repülni; 
azután szél kerekedik, amely a hamut a Föld minden tája felé elhordja, 
minden testnek egykori feltámadására; ezek az igaz szeretetnek a művei a 
szent Szellem Bölcsessége által, amely szent Szellem az idők nagy idején 
megadatik a gyermekeknek, és minden idegennek is, akik ezután 
szomjúhoznak. 

21. — Közösen reggel, dél körül és este étkezzetek: de legyetek mindig 
mértékletesek és maradjatok mindig az Úr félelmében; miután előtte és utána 
is Neki mindenkor hálát adtatatok, hogy az étel megáldott legyen, és a halál 
levétessék tőle. 

22. Aki ezt nem teszi meg, az hamarosan tapasztalja majd annak rossz 
következményeit; aki elfeledkezik róla háromszor, azt hosszantartó alvással 
büntetem majd, aki azonban rest, lustaságból mulasztja el a hálaadást, az 
nagytestű legyen, mint az ökör és kövér, mint a sertés, és buta, mint a szamár; 
a gyermekek csúfot űzzenek belőle, és telt torokkal nevessenek termetének 
utálatosságán. És ha ismét hasonlóvá akar válni a mindenkor 
engedelmesekhez, akkor sokat kell majd neki böjtölnie és száraz kenyéren 
élnie. 

23. — Aki azonban makacs engedetlenségből és semmibevevésből 
mulasztja el eme irántatok való szeretetből eredt könnyű parancsom 
betartását, azt el fogják az erkölcstelenség és a paráznaság vágyai, könnyen 
esik bűnbe és ezáltal a halálba; és nagy harcot kell vívnia, hogy Éva 
csábításának erős kígyóját leküzdhesse, és Én nem tekintek rá előbb, csak ha 
már nagy bűnbánatot tartva, legyőzte testét. 

24.  — Reggel azonban egyétek a fák gyümölcsét, délben étkezzetek az élet 
fájáról, és este igyatok tejet és mézet, amelyet számotokra Én a fák ágain a 
levegő és Ég kicsiny állatkáival összegyűjtetek, amely állatkákat Celie néven 


nevezzetek el (a mai méhek); a Celie név pedig az "Ég gondoskodását" jelenti. 
A szombat előtti harmadik napon vágjatok le egy bárányt, tisztítsátok meg 
vérétől és süssétek meg napközben a kőből való tűznél, és este fogyasszátok 
el jó kedéllyel. 

25. És akkor Káin is jöjjön közétek feleségével Aharral együtt és egyék 
veletek a szelíd állat húsából - máskor azonban maradjon a mezőkön és egye 
ott meg kenyerét és a gyümölcsöt. 

26. — És most tudtok mindent, amire ez idő szerint szükségtek van. És ha 
majd hideg idő jön a Földre, annak megerősítéséül, akkor küldök Ádám, Éva 
és a te számodra báránybőrből készült köntösöket felülről; az esti 
étkezésekhez levágott bárányok bőrét pedig gyűjtsétek össze testvéreid, és 
hagyják a Napon jól megszárítani, és tegyék el a hideg időkre testük 
takarójául ama mód szerint, amelyet majd felülről adok neked. És ha a bőrök 
megszáradtak, mossák meg őket hétszer friss vízben, és akkor azok puhák és 


tiszták és céljuknak teljesen alkalmasak lesznek. 


18. Fejezet 
Káin és Ábel áldozata 


1. — Azután az angyal Ábelhez lépett és testvériesen megcsókolta őt, és 
mindenkinek, különösen pedig Káinnak nyomatékosan a legszigorúbb 
engedelmességet ajánlotta a teljes szabadságnak, és az abból eredő erőnek és 
hatalomnak egykoron való elnyerése végett - amely erő a Kegyelemnek, azaz 
a Szeretet irgalmasságának a nagy hatalma - hogy önmagában a kígyót a 
Szeretet hasonmásává változtassa át, és abból nemzze az áldás gyümölcseit és 
nem többé az Istenség haragjának a gyümölcseit. 

2. — És íme lásd, te balga íróm, és még mindig nagyon együgyű rest és 
lusta szolgám! Halld mindkét füleddel, mi történt tovább, és lásd: ekkor mind 
elszéledtek rendeltetésük helyére és a szerint cselekedtek, amint azt nekik 
legfőbb Szeretetemben parancsoltam és így éltek helyes rendben tíz Nap- 
körüli földkörön át. 

3. — Azonban lásd, egyszer egy nagyon forró nap volt, és a Nap erősebben 
sütött mint máskor a gyermekek feje és Káinnak teste felett; olyannyira, hogy 
Káin megbosszankodott a nagy forróságon és átkozta a Napot; de a 
gyermekek türelmesek voltak és friss vízzel megmosták magukat, ami 
erősítette és felüdítette őket; és ittak is belőle, oltván vele égető szomjukat és 
dicsérték és áldották Istent azért a nagy kegyelemért, hogy örök Szeretetéből 
meghagyta nekik e patakocskát a megpróbáló szükség idejére. 

4. — És lásd, nem messze Káin kunyhójától - amelyet ő megismerése 
szerint a fák ágaiból készített magának, és amelynek tetejét a búza 
szalmájával befedte - folyt egy nagy folyam. Ezt Én hívtam elő a hegyek 
mélyéből, amelyek hasonlóak a Hold hegyeihez, és a nagy "Ahalas" ország 
közepén terülnek el (Ahalas: a gyengék gyermekeinek és Ádám utódainak a 
bölcsője, az a régi föld, amelyet ti még a mai napon is Afrikának neveztek). 

5. És íme, Káin nem akarta a vizet használni, és restté és lustává lett a 


nagy hőségben, és nem tudta mit cselekedjék és nem is fordult Hozzám 
tanácsért és még kevésbé fivéréhez, Ábelhez. 

6. — És íme, jött az Úr szombatja és ezzel az áldozat ideje. Ekkor Káin az 
áldozati oltárhoz tíz kévét vitt, amelyekben nem volt már szem - a nagy 
forróság fölötti bosszús lustaságból, mert a telt kévék nehezek voltak neki; és 
sajnálta a termést, hogy azt haszontalanul elégesse, amiből háromszor 
készíthetett volna kenyeret magának; így gonosz szándéktól vezetve, az üres 
szalmát helyezte el az oltáron és meggyújtotta azt. De íme a füst nem szállt fel 
az Ég felé, hanem lecsapódott a földre, ami miatt aztán Káin még bosszúsabb 
lett az ő szívében. 

7. — Ugyanakkor azonban a jámbor Ábel is meggyújtotta áldozatát az Úr 
szemei előtt és egészen meghatottan így szólt: Óh te jóságos, szentséges 
Atyám, aki Napod nagy szemén keresztül forró szereteted minden erejével oly 
kegyesen tekintesz reám, gyengére; a te nagy Szereteted égeti már bőrömet, 
de szívem az irántunk, bűnösök iránti mérhetetlen Szereteted nagy melegében 
még hevesebben dobog Feléd! 

8. — Óh Jehova, egykor a Földet a Te haragod égette; de most a Szeretet 
ég Belőled, Te szentséges Atya! 

9. — Óh, mily édes a Belőled való élet tiszta tűzének ez az égetése; szent 
elő-iskola ez, amely még majd csak képessé tegyen a Belőled való legtisztább 
életnek egykori felvételére; óh mily határtalan jóságosnak kell lenned Neked 
legszentségesebb Atyám, hogy már itt a Földön oly erősen érezteted velünk 
nagy Kegyelmednek felfoghatatlan nagyságát! 

10. Igen, ez a tűz, amelyet saját gyenge szeretetemből gyújtottam meg 
Neked, mily hideg ez a Tiedhez képest, és milyen kicsiny és sötét ahhoz 
képest, amely reánk, méltatlanokra lesugárzik távoli Napodból, amely egy 
kicsinyke cseppje csak a Te határtalan Könyörületességed végtelen 
tengerének. 

11. . De azért fogadd mégis kegyesen e kicsiny áldozatomat tőlem 
mindnyájunk nevében, Irántad lángolóvá hevített szeretetünk csekély zálogául 
és tarts meg minket állandóan e forró Szeretetedben, amelyet oly kegyesen 
éreztetsz velünk mindnyájunkkal Napodból. Ámen. 

12. — És Tied legyen minden hatalom és erő minden fölött, ami csak 
létezik a Földön Te Előtted; de csak Te egyedül vagy méltó minden 
dicsőítésre, tiszteletre és magasztalásra részünkről, akik a Te nagy, könyörülő 
kegyelmedből a Te megáldott gyermekeidnek nevezhetjük magunkat. Ámen. 


19. Fejezet 
Káin meggyilkolja Ábelt 


1. — És lásd és halld tovább; Ábel és Káin áldozati oltára azonban nem 
messze esett egymástól; az egész távolság közöttük hétszer tíz lépés volt, és 
Ábel tűzhelye Kelet és Káiné Nyugat felé volt fordítva. 

2. — És íme, amidőn Káin észrevette, hogy Ábel (áldozatának) füstje az 
Ég felé szállott és az övé a földre verődött le, megharagudott Káin az ő 


szívében; de sima arcot mutatott, hogy haragját észre ne vegyék - míglen Ábel 
imádkozott érette, észre vevén hamisságát. 

3. — És az Úr meghallgatta Ábel imáját és jámbor óhaja szerint hallatta 
hangját Káinnal, erős hangon szólván: 

4. —— Káin, miért lettél hűtelen Hozzám, és miért engedted, hogy szívedet a 
harag szállja meg, és miért tetteted magadat és hazudsz szemeddel? Te rosszat 
forralsz fejedben Ábel ellen! Nincs-e így? Tagadd, ha tagadhatod! 

5. Én hallottam, amikor Napomat átkoztad és láttam az üres kévéket, 
amelyekkel Engem rászedni akartál lustaságodban és fösvénységedben; és 
többször láttalak paráználkodni, nagy restségedben majdnem mindig 
elmulasztottad azt tenni, amit parancsoltam néked, minekelőtte feleségeddel 
érintkeznél. Mondd nincs-e így? 

6. És lásd, Én türelmesen néztelek, és nem sújtottalak büntető 
jobbommal, és nem haragudtam meg rád nagy Szentségemben sem. Azért 
fontold meg szavaimat, és légy jámborrá a te szívedben, és kedves leszesz 
Nekem, és áldozatodat ismét elfogadom; ha ellenben megmaradsz szíved 
titkos gonoszságában, akkor a bűn ajtód előtt nyugvóhelyet készített magának 
és uralkodni fog fölötted; és te és minden utódod rabszolgái és leigázottjai 
lesztek neki, és mindnyájatokat elér a halál. 

7. — Azért ne engedj most a bűn akaratának, hogy uralkodjék feletted, 
hanem teljes erőddel törd meg azt, és rendeld a magad akarata alá, hogy 
szabaddá légy - ura a te akaratodnak, amely most gyökerében gonosz, mert 
tőled van és nem tőlem! 

8. És lásd, ekkor Káin a földre hajolt, mintha bűnét megbánni akarná; 
de íme, egy kígyót vett észre lábánál és nagyon megijedt tőle; gyorsan ismét 
felemelkedett a földről és Ábelhez akart menekülni, de lám a kígyó körülfonta 
lábait és így nem hagyhatta el helyét. 

9. — És a kígyó felemelte fejét és kinyitotta száját, és kettős nyelvét 
mozgatva, szólt Káinhoz: miért akarsz előlem futni, mit vétettem neked? Lásd 
én hozzád hasonló lény vagyok, és a földön kell csúsznom-másznom ebben a 
nyomorult alakban; válts meg, és én hozzád hasonló leszek, és szebb, mint a 
te feleséged Ahar; és te hasonló leszesz Istenhez, erős és hatalmas minden 
fölött, ami létezik a Földön. 

10. És lásd, erre Káin felelt a kígyónak, nézd, te hazudsz, mert amikor a 
fűben találtalak, széttéptelek és elfogyasztottalak, akkor is megcsaltál engem; 
miképpen higgyek hát most szavaidnak? Mert akkor sokat kellett temiattad 
szenvednem; ismerem hát már hazug voltodat, és nem hihetek többé 
szavadnak. És nem hallottad-e te is előbb Jehova felülről jött szavait? 

11. — Azért ha van benned valami az igazság megismeréséből, úgy adj 
szavaddal minderre magyarázatot, és győzz meg az ellenkezőről, akkor hiszek 
neked, és kívánságod szerint cselekszem. 

12. — És ekkor újra szólt a kígyó mondván: látod, mindennek fivéred, 
Ábel az oka, aki magához akarja ragadni az uralmat minden fölött és téged, 
mint elsőszülöttet megfosztani jogaidtól, és mindezt oly fortélyosan cselekszi, 


hogy még az Istenség Szeretetét is áltatja, és annak szeme előtt jámborságot 
színlel, hogy őt engedje uralkodni minden fölött, ami csak a Földön van, téged 
pedig csúfondárosan lábai alá gyúrjon. Mert akkor amidőn te engem a fűben 
találtál és cselekedted, amit tanácsoltam neked, bizony úrrá lehettél volna 
minden fölött, ha drága fivéred álnok ravaszsága már előre fel nem fedezi, 
aminek veled történni kellett volna; ő akkor rögtön hozzád jött tettetett 
testvéri szeretettel, mintha segíteni akart volna rajtad. Igen, segített is, de nem 
a trónra, amely téged illet meg egyedül, hanem e nyomorúságba, és a te 
magasztos lényednek, amit már régen fel kellett volna önmagadban fedezned, 
a teljes megsemmisítésre. 

13. — Nézd, még ezért a csekélységért is irigykedett rád, hogy az Úr a te 
áldozatodat 15 úgy fogadta, mint az övét; és gyalázatos hízelgési művészetével 
úgy tudta irányítani Jehova amúgy is gyenge akaratát, hogy a te áldozatodat 
eltaszította magától és azon felül még jó kemény megrovásban is kellett téged 
részesítenie. 

14. — És lám, már ez sem volt ínyére, hogy az Úr azonnal meg nem 
semmisített téged. Azért, nézz csak oda, álnokul imádkozva, mint akarja még 
az Urat rávenni, hogy vigye véghez rajtad azt, amit most még kegyesen nem 
tett meg. 

15. — És most lásd, az pedig Ábelnek a nagy furfangja, hogy 
leggyalázatosabb, álszenteskedő képmutatásával az Urat arra akarja rávenni, 
hogy ő elvakultságában végül az egész hatalmat neki, Ábelnek átadja; amikor 
is aztán ez az Ábel az Urat trónjától megfosztja és Isten a Földön senyvedni 
fog, Ábel azonban uralkodó Isten lesz Jehova trónján mindörökre. 

16. — Ezért szedd most össze magadat; ez az utolsó eset, hogy még abban 
a helyzetben vagyok, hogy elláthatlak a szükséges erővel, amellyel 
megmentheted Istent és magadat; azért menj gyorsan hozzá, és édes szavakkal 
szólítsd meg őt, hogy szívesen kövessen téged ide; itt azonban én ejtem 
foglyul lábát és kezét. Te pedig aztán végy egy követ, üsd azzal erősen fejét, 
és így te adod meg neki azt a halált, amellyel ő Jehova által téged 
megfenyegetett. És így megmented magadat a különben biztos haláltól, és a 
rászedett Isten vak szeretetének megnyitod szemét, és Isten azután téged tesz 
a Föld urává, és alád rendeli a bűn halálát. 

17. — És szívének gonoszságában, most így rábeszélve, Káin elhagyta azt 
a helyet és Ábelhez ment és édes hangon szólt hozzá: "Fivérem, jöjj csak 
kérlek oda hozzám és szabadíts meg engem a kígyótól, amely megint tönkre 
akar tenni!" 

18. — És Ábel felelte neki: "az, amit gondolsz, hogy még csak 
megtörténjék, már megtörtént! Amit azonban romlottságodban kívánsz tőlem, 
azt én szeretetemben megteszem neked. A halál, amelyet nekem adni 
szándékozol, téged ér majd el, és vérem, amellyel a földet itatni fogod, 
Istenhez fog kiáltani, és majd a te fejedre és összes gyermekeid fejére hull; és 
a kő, amellyel fivéredet majd agyonütöd, botrány kövévé válik és gyermekeid 
mind összezúzódnak rajta; a kígyó azonban minden vért megront majd a 


Földön, és az áldás gyermekei bosszút fognak kiáltani véredre. És azután nagy 
sötétség jön reátok és senki sem érti majd meg fivére szavát, amint te már 
most sem érted meg az enyémet, mivel elvakíttattad magadat a saját nagy 
gonoszságod által a benned és kívüled levő kígyó képében, amely volt, van és 
marad örökké Isten igazságos ítéletének igaz átka. 

19. — És íme, megmutatta nekem az Úr minden rejtett gonoszságodnak a 
tervét és tudatta velem nagy haragodat, és én tudom, mit akarsz, és mit fogsz 
tenni és azt is, hogy miért? 

20. Óh te, akinek vaksága tartani fog az idők minden idejének végéig, 
vezess hát oda engem, mint bűntelen áldozatot és cselekedjél velem a benned 
és kívüled lévő gonoszságod szerint, hogy kígyód örök hazugnak büntettessék 
és te aztán saját magadon tapasztald, hogy kettőnk közül ki a megcsalatott. 

21. És a gyalázat, amelyet te az Úrral szemben elkövettél, téged ejt 
majd foglyul, és a tett után megnyílik szemed és füled, hogy lásd, mint vesz 
fel engem magához az Úr, mint a Neki tetsző utolsó áldozatot a te kezedből; 
mert azután már nem áldozat, hanem a halál adatik majd neked, amely által te 
fivéredet feláldoztad. 

22. — És lásd, nekem minden hatalom megadatott feletted, és könnyű 
lenne téged megsemmisítenem úgy, amint azt a helyet ott a folyamon túl 
Északon. 

23. És íme, én annak a hegynek kiáltom, szólván: itt vagyok én Ábel, az 
Úr áldottja, telve a szent Szellem hatalmával és erejével; azért tűnj el és 
semmisülj meg, hogy Káin lássa, mily nagy az ő hazugsága. 

24. — És most látod Káin, amint eltűnt az a hatalmas hegy a létből a 
Szeretet Szellemének bennem lakozó hatalma által, lásd, éppen oly könnyű 
lenne nekem téged megsemmisítenem. Hogy azonban lásd, hogy az Úrban 
semmi gyengeség és fivéredben semmi uralomvágy nincsen, mint egy bárány, 
megadással követlek téged a lemészárolásba. 

25. És íme, ekkor Káin nagyon is barátságosan karon fogta Ábelt és így 
szólt hozzá: "Ábel mit gondolsz te rólam? Én segítségedet keresem, és te már 
előre a te haláloddal akarsz vádolni engem; jöjj és kövess oda, ahol a kígyó 
vár reád és semmisítsd meg azt, mint a hegyet és szabadíts meg engem és 
szabadítsd meg magadat a kígyó tervétől. 

26. — És Ábel röviden felelte neki: mi a különbség közted és a kígyó 
között? Azt véled, hogy én is testvérgyilkos leszek? Azért követlek téged és 
meghalok az életért; te azonban élve maradsz a halál számára! 

27. És íme, ezek voltak Ábel utolsó szavai Káinhoz, és Ábel ajkáról 
többé szó nem ütötte meg Káin fülét, és megadással követte Káint, ahová az 
vezette őt. 

28. — És amidőn egészen odaértek a helyre, ahol a kígyó Káinra 
várakozott, az volt a hely, ahol nyilvánvalóvá lett Káin alattomossága. 
Körülfonta Ábel lábait és kezeit, a földre vetette őt, felvett egy nagy követ, és 
szétzúzta vele Ábel fejét, hogy vére és agyveleje messzire befecskendezte a 
földet. 


29. És a kígyó leoldódott Ábel lábairól, a követ szájába vette és Káin 
ajtaja elé vitte és elrejtőzött a homokba a tüskebozót alá. 


20. Fejezet 
Káin átka és menekülés 


1. És íme, ekkor minden oldalról fekete felhők húzódtak Káin feje fölé, 
és nagy villámok cikáztak mindenfelé, erős mennydörgéstől kisérve; és 
mindenhonnan erős szélvihar támadt, és nagy mennyiségű jeget viharzott le a 
gabonával telt mezőkre, és tönkretette azokat teljesen. És ez volt az első 
jégverés, amely az Égből lezúdult, és ez a jég a könyörület nélküli szeretetnek 
volt a szele, mivel az Istenség a szeretetben ismét meg lett bántva Káinnak 
fivére elleni gonosz cselekedetével. 

2. — És íme, a gonosz Káin kunyhójába menekült és feleségét a földön 
találta, és egész testében reszketve és mellette legnagyobbrészt megáldatlan 
gyermekei néhányát, szinte holtan; ekkor megborzadt és átkozta a kígyót, és 
kiment a kunyhóból, és meglátta a követ, amelyet a menekülő kígyó ajtaja elé 
helyezett; megbotlott a kőben és erősen a földre esett, és újra átkozta a kígyó 
gonoszságát és a halált hozó követ. 

3. — És amidőn újra felemelkedett fájó testével a földről, kiment a nagyon 
közeli folyam partjára, felkeresendő az átkozott kígyót, hogy elpusztítsa és 
megsemmisítse azt. 

4. — De íme, amikor egészen a folyam partjához ért, megpillantott egy 
borzalmas szörnyet, hatszázhatvanhat rőf hosszút, hét rőf széleset és vastagot, 
tíz fejjel, vele szemben a folyamban felfelé úszni, és látta még, hogy minden 
fején tíz szarv nőtt ki, koronához hasonlóan. 

5. — És íme lásd, amikor ez a szörnyűségesen nagy kígyó egészen 
közelébe ért, megszólította őt, egyszerre minden fejéből szólván: nos, te erős 
Káin! Fivérednek, Ábelnek gyilkosa! Ha van kedved velem kikezdeni, fogj 
hozzá az elpusztítás munkájához. 

6. — Egykor a fűben, amikor még gyenge voltam, összetéphettél és 
megehetted húsomat és véremet; de most hasonló cselekedet velem aligha 
sikerülne neked; mert a jó eledel, amelyet öcséd véréből készítettél nekem, 
naggyá és erőssé tett engem; most hát, ha van még kedved, hogy elpusztíts, 
kezd el véremmel itatni bosszúdat. Minthogy azonban csak tíz ujjad van és 
nem tíz kezed, és egyszerre mindegyik fejemet meg nem ragadhatod, a többi 
nyolc összezúz téged szarvaival és felfal nyolc szájával. 

7. Ekkor Káin nagyon megijedt, és elfutott a kígyó szeme elől és megint 
átkozta őt, és látta, milyen szörnyen megcsalta őt a kígyó, ekkor gondolta: ki 
fog engem kibékíteni az örökké igazságos Istennel? Miután fivérem Ábel 
nincs már többé? Óh, te háromszor megátkozott kígyó - te vagy fivérem 
gyilkosa, és most az én gyilkosom akartál lenni! Óh, ha tudnám, hogy te is 
tönkremész, ha én tönkremegyek, hétszer megbosszulnám az ő halálát saját 
magamon! 

8. — És íme, ekkor a kígyó egy gyönyörű szép nő alakjában állt mögötte 


és így szólt hozzá: Káin tedd meg azt, és én elfogyasztom húsodat, és 
megiszom véredet, és akkor újra teljesen egyek leszünk és uraljuk majd az 
egész világot! 

9. És Káin ránézett a csinos nőre és szólt: Igen, ez a te igazi alakod, így 
vagy a legfélelmetesebb; aki téged tíz fejeddel fog látni, az menekül majd 
tőled, mint az Istenség ítélete elől; akihez azonban ebben az alakban jössz, az 
futni fog utánad, megragad és szeretni fog, jobban, mint Istent, és a 
legboldogabbnak érzi magát, ha te megfogod őt mindenkor halált hozó 
kezeddel; és az emberek templomokat és oltárokat állítanak majd neked és 
nyalják nyálad és eszik szennyedet. 

10. — És ha nem láttalak volna a tíz fejeddel, akkor én is rabszolgáddá 
lettem volna; de most már teljesen ismerlek téged, és jobban utállak ebben az 
alakodban, mint a tízfejűben. 

11. — Erre a szép leányzó rászólt: De Káin, hogy félhetsz e gyengéd 
tagjaimtól és e puha mellemtől? 

12. — Óh hallgass! - mondta Káin; a te gyengéd tagjaid keserű méreggel 
telt megannyi kígyók és a te felduzzadt puha melled alatt áthatolhatatlan 
páncél rejtőzik, amellyel, és amelyen a te kígyókarjaid az én szegény gyenge 
nememet majd agyonszorítják. Mert ilyen alakban majd még Leviatánt, az 
óriást 15 legengedelmesebb szolgáddá teszed! 

13. — És íme, ekkor a kígyónő benső dühéből kigyulladt úgy, hogy egész 
lénye fénylett, mint a Nap; és felvette Ábel alakját és igen barátságos arcot 
öltve, újra szólt Káinhoz: 

14. — Káin, te vak bolond, gonosz fivérem te, lásd, akit egy kővel 
agyonütöttél, most megdicsőülten áll itt Előtted, és kezét nyújtja feléd; hogy 
kibékítsen vele, és ne félj a kígyó alakjától, aki te magad vagy! Mert ki volt te, 
avagy a kígyó, aki feleségeddel érintkeztél, mint az ebek, megparancsolt 
mindenkori előzetes áldozat felajánlás nélkül? Te vagy a kígyó, átkozta-e a 
hűséget, és a legnagyobb tunyaságból üres szalmát ki áldozott az Úrnak? 
Mondd, a kígyó gerjedt-e haragra gonosz féltékenységből fivéred ellen, vagy 
te? És a kígyó nem inkább csak a külső jelensége volt-e a benned lévő 
gonosznak, amely által őrületedben önmagad beszélted magadat rá arra, hogy 
fivéredet megöljed? 

15. —— Azért hát hogyan, hogy átkozod a kígyót, amikor az te magad vagy? 
Sőt még nagyobb őrületedben végül még saját fivéredet tartod a 
megszemélyesített kígyónak? És nem mondta-e neked saját fivéred - amikor 
még testben élt, és te hozzá mentél, hogy halálba vidd őt nagy hamissággal 
hazudván, mentsen meg téged a kígyótól - vajon azt hiszed-e hogy ő is 
testvérgyilkos legyen? 

16. — Mondd és felelj, nem így van-e? És ha másként van, akkor átkozd a 
kígyót, és ne tarts engem, aki mint megdicsőült fivéred felülről jöttem a te 
megsegítésedre - a kígyónak! Hanem önmagadat annak; és nyújts nekem 
testvér-vérrel, még beszennyezet kezet, hogy testvéri szeretetem megtisztítsa 
azt a nagy vétektől! És aztán újra kegyelmet találhass az Úr szeme előtt! 


17. — És íme, ekkor Káin megfogatta magát vakságában a sátán által, és 
már nyújtani akarta kezét a csábítónak. De lásd, ekkor egy hatalmas villám 
csapott le az égből a hazug és Káin közé, és az állítólagos Ábel, mint kígyó 
feküdt a földön és Káin egész testében reszketett, várva felülről az ítéletet. 

18. — És íme, ekkor Jehova szólt a felhőkből. Káin, hol van Ábel öcséd, 
hová tetted őt? 

19. "— Káin azonban a földön meglátva a kígyót, felbátorodott és felelt: 
Miért kérdezesz engem? Őrizője vagyok-e én? 

20. — És Jehova hangja szólt, az előbbinél erősebben: öcséd vére, 
amellyel a földet itattad, Hozzám kiált! Én láttam tettedet! Hol van Ábel a te 
fivéred? 

21. — Káin azonban mondta: Uram, bűnöm oly nagy, hogy sohasem 
bocsátható meg többé! 

22. Igen, szólt Jehova, azért légy átkozott a Földön, amely Ábel vérét 
felitta; és ha azon tovább szántóföldet művelni akarsz, nem ad neked többé 
kenyeret; és ezen túl megállapodás nélkül bujdosva bolyongji rajta ide és oda, 
fedél nélkül, mint a fenevad és tövises kóróval táplakozzál. 

23. — Ere Káin szörnyen megijedt és remegő hangon szólt: Uram, te 
legigazságosabb, íme Te kiűzesz ma engem e helyről s futnom kell arculatod 
elől, és nyugtalanul, és bujdosva kell élnem a Földön. És velem, szegénnyel 
akkor megtörténik, hogy agyonüt, aki rám talál; azért légy velem irgalmas az 
enyéim miatt. 

24. — És ekkor szólt Jehova: "Nem, Káint senki se üsse agyon, aki 
azonban Káint megölné, az hétszeresen ölessék meg. Hogy pedig senki reád 
ne emelje kezét, megjelöllek homlokodon egy fekete folttal, hogy senki többé 
meg ne ismerjen, és agyon ne üssön. 

25. És íme ekkor Káin övéivel együtt menekült arculatom elől, messze 
Heden-en túl egy Nhod nevezetű mélyen fekvő vidékre; Héden azonban szép, 
dombos vidék volt, telve a legjobb gyümölccsel; itt tetszett Káinnak és 
szeretett volna letelepedni e helyen; amidőn azonban a dombokra nézett, 
mindegyiken egy embert látott állni, haragos arccal, kezében kővel 
felfegyverezve, mintha Káinra várnának, hogy gonosztettét megbosszulják; és 
ez a jelenség a benne volt nagy félelemnek volt a műve és látta, hogy itt nincs 
maradása. 

26. Ekkor futott tovább és tovább Kelet felé, és egy nagy lapályra ért; itt 
kimerülve rogyott össze és aludt három nap és három éjjel; ekkor azonban jött 
egy hatalmas szél a hegyek felől, felébresztette az alvókat, és végig zúgott és 
búgott a nagy síkságon, végre a vidék legmélyebb részén elnyugodott, amely 
vidék Nhod-nak azaz a tenger száraz fenekének hivatott. 

27. És Káin felpillantott a magas hegyek csúcsára, és nem látott már ott 
embereket; most nem tudta mitévő legyen; rövid idő múlva azonban karjait 
széttárva hangosan felkiáltott: Uram, te legigazságosabb, ha eljut még 
füledhez kiáltásom e messze távolságból, gyermekeim és feleségem iránti 
irgalomból tekints kegyelmesen ide e hegyormok mögé, a szemed Szentsége 


elől menekülőre és megbélyegzettre, akinek Szentséged megbélyegezte 
homlokát a bűn éjjelével, hogy szabad homlokkal reám ne ismerjenek a 
gonosztettről, amely feljegyezve van homlokán, kezén és mellén a nagy 
bűnnek, akinek bűne túlságosan nagy, semhogy valaha is megbocsáttathatnék 
neki! 

28. És lásd, ekkor egy felhő szállt le a magas hegyek fölött, hetvenhét 
embermagasságban a menekülők fölött és erős hang szólt le belőle, és e hang 
Ábelé volt és mondotta: Káin, ismered-e ezt a hangot? 

29. És Káin felelte: Óh Ábel fivérem, ha azért jössz, hogy méltán 
megbosszuld magadat rajtam, gyilkosodon, úgy tégy velem az igazságosság 
szerint; de kíméld áldott nővéredet és gyermekeit! 

30. Erre a hang újra szólt és mondta: Káin! Aki gonoszat cselekszik, az 
bűnös, aki gonoszat gonosszal fizet vissza, az a bűn szolgája; aki a jóért tesz 
jót, az tartozását lerótta, és nem marad vissza semmi számára; aki a jót 
többszörösen fizeti vissza, az méltó testvéreire; de Isten előtt csak egy számít: 
jót tenni a rosszért és áldani azokat, akik jótevőiket átkozzák és életet adni a 
halálért. 

31. És íme, mint ez az utolsó jövök hozzád; azért ne félj tőlem, 
minthogy én felülről küldettem tehozzád, először is hogy megmutassam 
neked, hogy az Úr igaz és hű minden ígéretében, másodszor pedig, hogy 
jelezzem neked, hogy ezen a vidéken kell maradnod a tieiddel együtt és az itt 
található gyümölccsel táplakozzatok; és aztán, hogy azt is jelentsem neked, 
hogy öcséd az Atyának benne lakó Szeretetéből megbocsátotta a tettedet. 

32. — Véremet azonban a bűnbánat könnyeivel kell levezekelned, amint 
azok a foltot lemossák homlokodról; és gyermekeidet és feleségedet vezetned 
kell az Úr félelmében; és ha ezt szabad akaratodból, az Úr tánti félelemből 
teszed, akkor maradsz és élsz; de a szeretetben meg fogod indítani az 
Igazságosság megkeményített szívét. 


21. Fejezet 
Az Ur szerződése Káinnal 


1. — És íme, ekkor Káin megnyugodott nagy félelmében; a felhő eltűnt és 
ő a bűnbánat könnyeit sírta, és elment és élelmet keresett az övéi számára és 
elgondolkozott azon, milyen messze távolodott el már a Paradicsomtól, és 
hogy milyen teljesen elveszítette az Úr Szeretetét, és most ki van taszítva a 
kemény igazságosságba, az Úr ítéletének küszöbén állva. És amint így 
elgondolkozott, megsokasodtak bűnbánat könnyei és folyton jobban 
megvilágosodott előtte, míly nagynak is kell lennie az ő vétkének Isten előtt 
és arra is gondolt, vajon lehetséges lenne-e neki valamiképpen még, hogy 
valamikor a szeretetnek csak a legcsekélyebb  részecskéjéhez is 
hozzájuthasson? 

2. — És így gondolkozott mindenféléről. És íme ekkor gondolatai közben 
egy földi szederrel gazdagon megrakott bokorhoz ért övéivel együtt, és 
minthogy már mindnyájan erősen éheztek, rögtön neki akartak esni a 


bokornak, hogy gyümölcsét éhségük és kedvük szerint mértéken felül 
élvezzék. 

3. — De lásd, ekkor Káinnak egy igaz gondolata támadt és mondta 
övéinek: Óh, feleségem és gyermekeim! Vissza gyorsan kezetekkel, 
amelyeket túl gyorsan nyújtottatok ki e gazdag táplálék után; mert nem tudjuk 
még, életet vagy halált tartalmaz-e az? Azért hulljunk előbb a földre és valljuk 
be Isten előtt nagy vétkünket és kérjük őt tehetetlenségünk porában, hogy ő 
áldja meg előbb ezt a gyümölcsöt; és ha talán mégis megteszi azt az ő 
végtelen könyörületességében, akkor meg kell köszönnünk Neki azt előbb 
nekünk, érdemteleneknek és csak akkor csillapíthatjuk félve és remegve 
éhségünket mértékletesen a gyümölcsből. 

4. — És lásd, ekkor mind visszaléptek párlépésnyire a bokortól és Káin 
akarata és helyes belátása szerint cselekedtek, aki hangosan előimádkozott és 
sírva mondta: Óh te legigazságosabb, nagy szentséges Isten, nézz le kegyesen 
reánk, férgekre, akik itt Előtted, Mindenható előtt a tehetetlenség porában 
vagyunk és legnagyobb vétkünk tudatában nem merjük szemünket felemelni a 
Te kimondhatatlan Szentségedhez; óh, emlékezzél meg gyengeségünkről, és 
ne engedd, hogy mi, szegény, bűnbánón nagy bűnösök tönkremenjünk! 

5. — Nézd, ez a bokor előttünk látszólag jó gyümölcsöt terem eledelül 
számunkra, bűnösök számára. De nem merünk ennek belőle, mert vakká 
lettünk nagy gonoszságunk által és többé nem láthatjuk, halált vagy életet rejt- 
e az magában. 

6. — Azért kegyeskedjél jelezni nekünk, milyen szellemet rejt e gyümölcs 
magában, hogy még csak aztán nagyon kérhessünk Téged, óh mindenek fölött 
legigazságosabb, hogy vedd el tőle a kígyó mérgét és azután áldásodnak csak 
egy kis harmatcseppjét hullasd le rája, hogy el ne pusztuljunk. Óh Urunk, Te 
szent, Te igazságos, hallgasd, hallgasd meg gyenge könyörgésünket. 

7. — És íme, ekkor a hegyekből repülve jött a völgybe a bokor fölé egy 
izzó vörös felhő; és abból hatalmas villám csapot le nagy robajjal a bokorra; 
és íme, egy nagy kígyó ugrott ki sziszegve abból és kitárt torokkal Káinra 
készült rohanni, aki határtalanul megrémült láttára; de lásd, a villámok nem 
hagytak nyugtot a kígyónak és nagy sebességgel a távoli pusztaság forró 
homokjába kergették őt, és amidőn teljesen eltűnt Káin tekintete elől, akkor az 
arcát ismét a bokor felé fordította és csendesen megköszönte Istennek a 
veszedelmek legnagyobbjától történt e megmenekülését. 

8. — És ugyanakkor látta azt is, hogy a tüzes felhőből nagy cseppek 
kezdtek hullani a bokorra, úgy hogy körös-körül mindenütt átnedvesedett a 
föld. 

9. — És Káin látta ekkor övéivel együtt az Úrnak bőkezűségét, és újra a 
földre rogyott övéivel együtt és szíve mélyéből köszönetet mondott Istennek 
ennyi nagy jótéteményért, és könnyektől áztatva mondta: Óh Uram, 
igazságosságod oly nagy és megfoghatatlan, milyen nagy lehet még csak 
szereteted, amikor még a legnagyobb bűnösről is ily Belőled eredő nagy 
jótéteményekkel emlékszel meg; óh örök Szeretet Te! Milyen nagy lehet az a 


gonoszság, amely Téged félreismerhetett! 

10. — És íme, ekkor a még mindig áldást hullató felhőből egy hang 
hallatszott és érthető szavakat mondott, amelyek így hangzottak: Halljad 
Káin! Igazságosságomat Szeretetté változtatom át; de Szeretetem csak 
azoknál lesz, akik a jövőben nemcsak a szükségben és sanyargattatásban, 
hanem vidámságukban és szabadságukban is keresik azt. 

11. Lásd, Én kétezer éves határidőt tűzök ki neked és ez idő alatt ne 
érjen el senkit igazságosságom, és ez Igazságomból egy nagy edényt készítek 
majd és elhelyezem azt a csillagok közé és egy másik nagy edényt készítek 
Szeretetemből és elhelyezem azt a föld alá. És most már tehettek, amit 
akartok; ha rosszat cselekedtek, tetteitek megtöltik az Igazságosság edényét, 
és ha az megtelt, megreped majd mindenfelől, és egész súlyát lezúdítja majd a 
gonosztevőkre, és mind valamennyit megöli. A Szeretet edénye ellenben, ha 
üres marad a föld alatt, magába fogadja a megholtakat, hosszú, tisztító 
szenvedésre; és akkor azok, akik tisztíttatni engedik magukat, áthelyeztetnek a 
csillagzatokba, hosszú harcok küzdésére; akik azonban benső gonoszságukban 
megkeménykedne, azok annak az edénynek a feneke alá vettetnek, ahol 
örökös jajgatás és örökös fogcsikorgatás lesz az Istenség haragjában. 

12. — És most lépjetek az áldástól megnedvesített bokorhoz és egyetek 
róla éhségtek csillapítására, de gondoljatok mindig arra, hogy kitől ered ez az 
adomány. 

13. — És terjeszkedjetek el a völgy vidékén; de a hegyekre senki ne merje 
tenni lábát közületek; mert azoknak az ormai szentek és az Én 
gyermekeimnek szánván lakásul. Aki közületek ezt a tilalmat áthágja, az a 
hegyekben mindenhol lakó őrző állatoknak, mint: medvéknek, farkasoknak, 
hiénáknak, oroszlánoknak, tigriseknek és a legalul tartózkodó nagy, élő 
kígyóknak is áldozatul esik, úgyszintén szelíd háziállataitok is, amelyek 
később nektek alárendelve lesznek. 

14. — Csak aki közületek egészen jámbor lesz, és Szeretetem tűzpróbáját 
kiállja, annak megengedem, hogy behatoljon a hegyek gyomrába, ott ércet és 
vasat gyűjtsön, hogy azokból szerszámokat készíthessetek, amiként 
szükségleteiket arra megtanítanak majd titeket. 

15. — És most egyetek és  termékenyítsétek meg egymást, és 
szaporodjatok férfiak és nők egyaránt, és tartsátok távol a kígyó magvát 
magatoktól Én irántam való igaz, helyes félelmetek által, aki vagyok az örök, 
igazságos és szentséges Isten. Ámen! 


22. Fejezet 
Hanoch, Káin fia, mint törvényhozó 


1. — És íme ekkor ettek, és egy ideig mindent úgy cselekedtek, amint az 
nekik parancsolva volt; Káin újra élt feleségével, és nemzett vele egy fiút, 
akinek Hanoch (azaz: Káin becsülete) nevet adta. És Káin minden gyermekét 
összehívta és mondta nekik: "Gyermekek, nézzétek új testvéreteket, akit az Úr 
adott nekem, hogy fölöttetek úrrá legyen, amivé én őt teszem, hogy rend 
legyen közöttetek és veszekedésteknek és perpatvarotoknak vége legyen. És ő 
parancsokat ad majd nektek, és megdicséri a hűeket és megbünteti a 
törvényszegőket; hogy mi is nagy és dicsőséges néppé legyünk, amiként Isten 
gyermekei, akiknek törvényre nincs szükségük, mert Szeretetük van, amely 
őket szabaddá teszi, minket azonban az én bűnöm miatt lábaik alá helyezett, 
amelyek minket széttipornak, ha nekünk, törvény- és rendnélkülieknek nincs 
valakink, aki az ő nagy hatalmuk előtt képviseljen és igazoljon minket. 

2. Látjátok, az ő Istenük a miénk is, de nekik jó Atyjuk van Őbenne, 
amíg nekünk csak bíránk. Az Atya ismeri az ő szeretetüket és szemei, és fülei 
náluk vannak. De nem így van ez velünk, mi magunkra vagyunk hagyatva és 
tehetünk, amit akarunk; de ha fennállani akarunk, törvényre és rendre van 
szükségünk. Mert másként agyonütheti egyik a másikat veszekedés és 
perpatvar közben kénye-kedve szerint, és akkor az Igazságosság edénye idő 
előtt megtelik és gonosztetteinknek reánk zuhanó nagy terhei alatt mind 
megsemmisülünk. Ezért fogjunk össze mindnyájan erősen, hordjunk össze 
köveket, nagyokat és kicsinyeket és építsünk egy magas és erős lakást az ő 
(Hanoch) számára; és ahányan vagyunk, minden számára egy kisebbet nagy 
tágas körben az övé körül, hogy ő mindnyáját áttekinthesse és megfigyelhesse 
minden cselekedeteiket. ő azonban szabad legyen minden munkától, mint 
fejedelem köztetek és kezetek munkájából egyék. 

3. — Ez idő szerint azonban én vagyok Isten Igazságossága nevében, mint 
atyátok, mindnyájatok törvényadója, és jaj annak, aki parancsaimmal szemben 
engedetlen lesz; átkom keményen fogja érni őt és a megátkozott számára 
aztán nem lesz könyörület szívemben, amelyben már többé nem szeretet, 
hanem egyedül csak igazságosság lakik. 

4. — Nézzétek, ahol a szeretet lakik, ott könyörület is van, és a szeretet 
érvényesül a jog helyett; ahol azonban csak igazságosság lakik, ott csak a jog 
állhat szemben a joggal, ítélet az ítélettel, jutalom a jutalommal, hűség a 
hűséggel, engedelmesség a törvénnyel, ítélet az engedetlenséggel, büntetés a 
bűnnel, átok az árulással, halál a halállal. 

5. — És ez legyen e kijelentésemnek a szentesítése, hogy most itt 
mindnyájatoknak . megesküszöm az Égre és annak kérlelhetetlen 
igazságosságára és a Földre, Isten átkának kemény lakóhelyére, hogy minden 
törvényszegőt elér az teljes szigorral és biztosan, amit itt most nektek 
kinyilvánítottam ajkaimmal, mint atya és fejedelem. 

6. — Aztán azonban jön  fivéretek, mint valóságos uratok és 


törvényhozótok az ő igazságos belátása és szabad akarata szerint; amiért is ő 
mentes lesz a törvénytől, mert minden szabad cselekedetének számotokra 
törvényesnek kell lennie, és annak kell maradnia, amíg ő jónak nem találja, 
hogy megváltoztassa azt. 

7. — Most akaratom ismeretes előttetek és aszerint tegyetek és 
cselekedjetek, ha meg akartok állani az igazságosság szigorúságában a rend 
miatt hozott törvények révén, az ítélet elkerülése végett, amely különben 
mindnyájatokat elérne, ha azt igazságosságban nem lenne megszabva az elv: 
ítélet ítéletért. 

8. — És íme, akkor mind elmentek és munkához láttak, hogy egy olyan 
várost építsenek. És hatvan évig dolgoztak rajta. Minthogy az épületek 
sokszor összedűltek, sok idő kellett az új fejedelem lakásának felépítéséhez és 
csak akkor tudták befejezni, amikor Én Hanochnak álmában megmutattam, 
miként építsenek; mert megsajnáltam a szegény gyermekeket, akik az 
építkezés alatt sok és nagy bántalmaknak voltak kitéve az addig nagyon 
szigorú, de törvényesen igazságos Káintól, aki övéit zsarnokként vezette, és a 
kegyelem és könyörület nélkül büntetésektől való nagy félelem, ijedtség és 
aggodalmak között; mert szeretet nem volt benne, csak igazság a törvények 
iránti engedelmességben; emellett azonban nem gondolta meg, hogy az olyan 
engedelmesség, amely csupán csak a nagy félelem következménye, 
tulajdonképpen a legkevésbé sem engedelmesség, hanem csak önszeretet; 
mert aki önmagát szereti, az a törvényt pusztán csak az annak megszegésével 
mindenkor okvetlenül bekövetkező büntetéstől való félelmében tartja be, mert 
önmagán könyörül meg, ha gyámoltalan gyengeségében a büntetés fájdalmát 
érzi; ha azonban csak a legcsekélyebb alkalma kínálkozik arra, hogy szívében 
észrevétlen maradjon, akkor átkozni fogja a törvényt és annak a hordozóját és 
a törvényt csakhamar lábával tapodja. 

9. És ha az ilyen azután nagyobb erőre tesz szert, akkor átkozni fogja a 
törvényt és annak a hozóját, és kétszeres kegyetlenséggel ront rá a 
törvényekre, legyenek azok jók, vagy rosszak és elpusztítja és megsemmisíti 
azokat a szeretlen törvényhozóval együtt. (Nb. Ezt gondolják meg a mai idők 
vezetői is és törvényhozói is; mert reájuk is hasonló sors vár, ha azt hiszik, 
hogy a félelem az egyetlen eszköz, amellyel a rabszolgák emiatti néma 
engedelmességében a rendet és saját előnyeiket fenntarthatják; máskülönben 
mindnyájan keservesen tapasztalják majd, milyen gyümölcsöt teremnek előbb 
vagy utóbb, itt még vagy minden bizonnyal odaát az olyan törvények, 
amelyek nem a legtisztább és legönzetlenebb szeretetben gyökereznek.) 

10. — Mert lásd, Káin azért cselekedett ilyen némileg jogszerű 
kegyetlenséggel, mert nem talált mindenkor teljes kegyelmet és készséget 
Nálam, ahányszor egy-egy gonosztett után bánatkönnyeket ontott. De ezt nem 
tehettem, mert bűnbánata csak Kegyelmem, de sohasem Szeretetem 
elvesztését tartotta szem előtt. 

II. — És lásd, aki így bánkódik, az alapjában véve nem annyira az élet, 
mint inkább a jómód elvesztésén szomorkodik; és így annak a bűnbánata 


hamis, mert nem fontos neki a velem való teljes újra egyesülés; és ha akkor 
Én meg is akarnám neki adni azt, amit nem kíván és nem akar, akkor az 
akaratnak e kicserélése által csak a halált nyerné, mert a szabad akarat az 
embernek a tulajdonképpeni élete. 

12. És lásd, ez volt Káinnál is az eset, mert ő száműzte a szeretetet, és 
az igazságosságot ragadta meg helyette, nem gondolva meg, hogy szeretet 
nélkül nincs igazságosság, és hogy az igazságosság tulajdonképpen maga a 
legnagyobb fokú szeretet, amely nélkül minden tönkremenne és 
szükségképpen tönkre is kell mennie. 


23. Fejezet 
Hanoch zsarnoki parancsai 


1. — És lásd, amikor a város már teljesen fel volt építve, Káin fogta 
Hanochot és elvezette őt a magas lakásba, amely számára építtetett és ott 
összes gyermekei és gyermekeinek gyermekei előtt átadta neki a teljhatalmat 
fölöttük és felszólította őt, hogy mindnyájuknak rendeljen törvényeket igaz 
megismerésre és szabad önkénye szerint, mondván: 

2. — Nézd Hanoch, itt ebben az egyedül a te számodra épített lakásban 
átadom neked minden atyai jogomat, minden hatalommal együtt, saját 
magamnak, úgyszintén a te és mindnyájunk gyermekeinek a szabad 
vezetésére, kényed-kedvére hozott törvények szerint, amelyek általam és 
általunk szenteknek tartassanak; mert kevésbé fontos maga a törvény, hogy az 
ilyen vagy olyan-e, hanem egyedül fontos annak a pontos követése, aminek 
következtében azt mondják majd, hogy aszerint cselekedni annyi, mint jól 
cselekedni, az ellen tenni pedig teljesen helytelen és mindenkor büntetendő a 
kihágás mértéke szerint. 

3. — És így aztán szabadok leszünk a törvény betartása által és nem maga 
a törvény által, amelynek a minősége nem határoz, hanem egyedül csak a 
tekintetbevétele. 

4. — Te azonban, mint törvényhozó, szabad vagy a betartásától is, mert 
szabadságodnak a törvény miatt szentnek kell maradnia; mert ha téged is 
kötne a törvény, akkor az gátolna téged a szükségszerűleg szabad szférában 
való cselekvésben, mert a törvény által magad is fogva lennél. Emellett a 
törvényen kívül kell állanod szabadon, mint olyan, aki nem ismer törvényt; a 
te minden cselekedeted azonban az ő számukra, akik neked teljesen kényed- 
kedvedre vannak átadva, szigorú törvény, és ha te akarod, úgy kell 
cselekedniük, amint azt te akarod; és ekként minden mozdulatuk és 
gerjedelmük ne legyen egyéb, mint csak a te akaratod. 

5. — És ekkor az új fejedelem megnyitotta száját és nagyon parancsoló 
hangon így szólt: Halljátok tehát ti alattvalóim mindnyájan, férfiak és nők! Ne 
tekintsen senki soha semmit a magáénak, hanem egyedül az enyémnek, hogy 
a pörlekedésnek és civakodásnak vége legyen közöttetek, azért a jövőben 
mindnyájan csak nekem fogtok szolgálni és az én kamráim számára dolgozni; 
azért szorgalmatok arányában enni kaptok és a leghívebbek közületek 


közelebb jöhetnek hozzám, mint a kevésbé hívek, és jobb ellátásuk legyen a 
felügyelőknek és a jogok végrehajtóinak és az igazságos büntetések 
foganatosítóinak. Jaj az engedetleneknek! Azokat kiűzetem a hegyekbe és ott 
az állatok fojtsák meg, és szaggassák szét őket. Akik azonban törvényeimet 
lustaságból, figyelmetlenségből, és könnyelműségből megszegik, azok 
vesszővel fenyíttessenek meg vérig; azok pedig, akik nekem, mint 
fejedelemnek — valamiben ellenszegülni mernének, — azok  kígyókkal 
fenyíttessenek meg csontjaik velejéig és nyelveik kiszakíttassanak, és a 
kígyóknak vettessenek eledelül. És aki rám valamikor ferde szemmel néz, 
annak szemei szúrassanak ki, hogy többé ne láthassa fejedelmét. A lusta 
azonban teherhordó legyen, és mint a teherhordó állat bottal és ostorral 
kezeltessék, hogy lábba mozgékonyabb legyen és gyorsabb. 

6. . Más törvényt nem adok nektek, mint hogy a legpontosabban 
engedelmeskedjetek minden korlátlan kívánságomnak és parancsomnak, 
amelyet a nap vagy az éj bármely szakában adok nektek. Ámen. 

7. És lásd, ekkor maga Káin és mind a többiek szerfölött megijedtek és 
nagyon megrémülten távoztak Hanoch lakásáról, és szíveikben megátkozták 
kegyetlen atyjukat, Káint, aki oly nagy erőfeszítésükért oly nyomorúságos 
sorsot juttatott nekik. 

8. — És amikor este lett, mindnyájan megéheztek és nem mertek enni és 
szomorúan Hanochoz mentek és mondták: Urunk, egész nap dolgoztunk; adj 
most ennünk is, amint azt nekünk megígérted! 

9. — Hanoch azonban fölkelt és szólt: Hol van munkátok gyümölcse? 
Hozzátok azt ide és mutassátok meg nekem és rakjátok be kamráimba és 
akkor majd mindenkinek adatok, amennyi megilleti. 

10. — És ők elmentek és elhozták, amint parancsolva volt, az egyik sokat, 
a másik keveset és Hanoch lábaihoz rakták. 

11. — Káin azonban és felesége nem hoztak semmit abban a hiszemben, 
hogy ők szabadok. És íme, Hanoch elosztotta a gyümölcsöt és így szólt: aki 
dolgozott, az egyék is; aki azonban nem dolgozott, az ne is egyék. 

12. És így Káinnak és feleségének ez egyszer böjtölniük kellett. És lásd, 
ekkor Káin feleségével együtt sírva hagyta el Hanoch lakását és nem talált 
résztvevő szívre összes gyermekei és unokái között sem; akkor kiment a 
mezőre és ott evett a megmaradt gyümölcsből, és minthogy lakás nem volt 
számára készítve, az éjjelt a szabad ég alatt töltötte feleségével együtt. 

13. — És midőn másnap gyermekei újra munkába álltak, őt már ott találták 
gyümölcsöt gyűjtve. Lássátok - mondták - ez az első eset, hogy dolgozik e 
helyen; úgy kell neki, mivelhogy ő akarta így, hogy szeretet helyett jog 
legyen! 

14. — És lásd, amidőn megint megszakítás nélkül dolgoztak délig, egyik 
részük gyümölcsöt gyűjtve, ismét mások még több házat, lakást és kamrát 
építve, némelyek pedig a fejedelem, annak felesége és gyermekei kényelmét 
szolgálva, akkor újra hozzámentek a magas lakásba, és hoztak neki 
gyümölcsöt és fáradtságos szorgalmatoskodásuk egyéb jeleit, és jog szerint 


enni kértek; így Káin is feleségével. 

15. — És íme, ekkor Hanoch bosszús komolysággal felállott és mondta: 
Vajon hányszor akartok enni napjában? Gondoljátok, hogy a ti számotokra 
gyűjtettem a gyümölcsöt, hogy aztán abból titeket etethesselek gondatlanul? 
Miből éljek aztán én és szolgaszemélyzetem, akiknek nem az a dolguk, hogy 
dolgozzanak, mint ti, hanem az, hogy urukat kezeiken hordozzák! Azért 
távozzatok tőlem és senki se merje többé közületek e magas lakásom küszöbét 
átlépni; ezen túl majd szolgáimmal vétetem el tőletek naponta házam számára 
a gyümölcsöt; ti azonban csak abból a gyümölcsből ehettek takarékosan, 
amely magától hull le a bokrokról és a fákról; úgy a gyűjtők, mint az építők. 
És ez új parancs legyen számotokra, amelyet ezen túl betartsatok; jaj a 
megszegőjének! 

16. — Ekkor Káin megszólalt és egészen szomorúan és mélyen 
megindultan kérdezte Hanochtól: Óh Hanoch, te nagy fejedelem, az én volt 
fiam, mondd meg szíved szerint és igazságosan, atyád és anyád nincsenek-e 
kivéve azok alól, amiket alattvalóidnak szabad akaratod és kényed-kedved 
szerint, bölcsen parancsoltál? És ha már egyenlőnek kell lennem 
gyermekeimmel, parancsold meg, tartsák el és táplálják ők atyjukat és 
anyjukat, akik már öregek, fáradtak és nagyon gyengék lettünk. 

Vagy pedig engedj kegyelmesen elvándorolnom innét a világ végéig, hogy 
ne lássam ezután gyermekeim nyomorúságát, akik a szabad igazságosság 
nehéz igája alatt senyvednek. 

17. — És íme, ekkor így szólt Hanoch: Mi dolog ez, hogy kérdezesz 
engem? Nem cselekszem-e helyesen, ha úgy teszek, amint te nekem a tanítást 
és a hatalmat megadtad? Hiszen te magad nem adtad senkinek másnak a 
törvényen kívüliség jogát, mint csak egyedül énnekem és önmagaddal sem 
tettél kivételt; hogyan kívánod azt most tőlem jogtalanul, kényszeríteni 
akarván azzal engem, hogy rajtad, az első törvényadón foganatosítsam 
irgalom nélkül az engedetlenség szigorúan törvényes következményeit, 
elijesztő például a többiek számára? És ha így cselekszem, mondd 
igazságtalanul teszek-e? Mert minthogy nálunk nincs szeretet, csak a puszta 
igazság, hogyan igényelhetsz szabad önkényemből eredt törvényeimmel 
szemben valamilyen kivételt, mint kegyelmet, amely sohasem férhet össze 
fejedelmed törvényeinek jogával. Hogy te atyám vagy, mi közöm nekem 
ahhoz? Hiszen teáltalad lettem anélkül, hogy még csak feltételesen is akartam 
volna lenni általad. És így te engem akaratom nélkül nemzettél és anélkül 
tettél fejedelemmé is. Most már mondd meg hát nekem, ha már lettem és 
vagyok, ami vagyok, és amilyen vagyok, teljesen a saját akaratom nélkül, 
minthogy ez nem volt és feltételt sem szabhattam, hanem tisztán véletlenül, 
csak a te kéjed által és fejedelemmé a te nagyravágyásod által - mond milyen 
kötelezettségem van nekem veled szemben, jogilag tekintve a dolgot? 

18. — Fuss hát csak szemem elől, ahová akarsz, nehogy az igazságosság 
szigorú következményei elérjenek. Ez legyen az egyetlen kegyelem, amelyet 
szabadon, magamtól adok neked, minthogy azt tehetem, amit akarok; és most 


menj és fuss! 


24. Fejezet 
Káin elköltözése a tengerhez 


1. — És íme ekkor Káin sírva fakadt és feleségével és négy gyermekével, 
két fiúcskával és két leánykával elvándorolt és negyven nap múlva a tenger 
partjához ért; a nagy víz megpillantásakor megijedt, mert komolyan azt hitte, 
hogy a világ végéhez ért. És gondolta, ha most Hanoch üldözésemre indulna, 
hová menekülhetnék innen? 

2. — Előttem a világ vége, jobbra és balra magas hegyek, amelyekre nem 
szabad felmennem és az Úrnak kegyes szeme és füle el vannak zárva 
énelőttem. Meg aztán csupa idegen, meg nem áldott gyümölcsöt látok itt; ki 
mer enni ezekből? És a mi készletünk, amelyet magunkkal hoztunk, szintén 
elfogyott már! Mit tegyek most? 

3. — Mégis csak megpróbálom még egyszer és nagy kiáltással az Úrhoz 
fordulni; vagy meghallgat engem, vagy engedi, hogy elpusztuljak, és így 
legalább végül történik velünk az Ő akarata szerint, amelyet nagy 
vakságunkban az egész hosszú időn át meg nem ismertünk. 

4. — És íme, ekkor Káin hetvenhét év letelte után újra kezdett imádkozni 
Hozzám három nap és három éjjel szünet nélkül folytonos kiáltván: Uram, Te 
igazságos, Te legszeretetteljesebb, tekints le kegyelmesen a Te legnagyobb 
bűnösödre és tégy velem szentséges akaratod szerint! És e szavakat ezerszer 
és ezerszer ismételte egyfolytában. 

5. — És Én megszántam őt, mivelhogy olyan nagyon erősen és olyan 
végtelen nyomorúságosan kiáltott, könyörgött. És ekkor elküldtem hozzá 
Ábelt tűzláng között, aki Belőlem jövő szavakat intézett hozzá, mondván: kelj 
fel a földről, tekints arcomba és mondd megismersz-e még engem? 

6.  — Ekkor Káin felkelt, félénken megnézte a lángot és nem ismerte meg 
sem hangjáról, sem alakjáról és nagy félelemtől reszketve kérdezte: vajon ki 
vagy te, különös lény, ebben a lángban? 

7. — És Ábel felelte: én a te öcséd, Ábel vagyok itt Előtted az Isteni 
szeretet lángjában. Mit kívánsz, mondd, hogy történjék veled? Ó testvérem 
szólt Káin, ha te vagy az, nézd, nekem már nincs semmi akaratom; fiam 
Hanoch mindenemet elvette, akaratomat is; most már nincs akaratom, és íme, 
ahányan itt vagyunk, mind teljesen akaratnélküliek vagyunk; azért nem 
mondhatok mást, minthogy velem és mindnyájunkkal történjék az Úr 
legszentebb akarata szerint! 

8. — Ekkor mondá Ábel: halljad tehát, az az Úrnak, az én Atyámnak és a 
te Istenednek akarata, hogy egyetek minden gyümölcsből, amelyet itt találtok 
és aggodalom nélkül; mert a kígyó kergetett el téged és ő honn maradt 
Hanoch városában gyermekeidnél minden mérgével egyetemben és veletek 
nem lesz többé semmi dolga. Mert ha az ember akaratát odaadta, akkor a 
gonosz fajzatnak nincs többé tennivalója; aki azonban akaratát a kígyónak 
rendelte alá, az az ő rabja és cselekvésének vége elérkezett. 


9. Aki azonban elmenekült az ő most erőssé vált kelepcéjéből és így 
megmentette akaratának utolsó cseppjét és azt Jehova színe előtt a földre 
letette, annak ő saját Magából ad majd új akaraterőt, hogy azontúl mint az Úr 
akaratának eszköze cselekedjék; és így reád nézve is az az Úr akarata, hogy 
cselekedjél az ő akarata szerint; és ha ezentúl meg is találnának téged és a 
tieidet Hanoch utódai, nem fognak megismerni titeket, mert az Úr szeretete 
maradandóan feketére éget mindnyájatokat. 

10. És a Káin név elvétetik tőled, és más név adatik neked, és e név 
Atheope lesz (Etióp), azaz: az akaratnélküli - az Úr akarata szerint. És így 
átalakulva, fonjatok a tieiddel együtt nádból és másból egy igen nagy kosarat, 
hét emberhossznyi hosszúságút, három emberhossznyi szélességük, egy 
embermagasságúra, szoros erősre, ezt kenjétek be jól gyantával és szurokkal. 
És ha ezt nagy szorgalommal elvégeztétek, tegyétek ki a nagy vízre, 
gyűjtsetek gyümölcsöt negyven napra elegendőt, helyezzétek el a kosárban, és 
végül mindnyájan helyezkedjetek el benne. 

11. — És ekkor az Úr dagályt támaszt majd a nagy vizek felől, amely a 
nagy kosarat veletek együtt felemeli és elviszi egy távoli vidékre a nagy vizek 
közepén, ahol teljesen biztonságban lesztek Hanoch minden leselkedésétől. 

12. — Ésitt a nagy vizek között, közel és távol, mindenfelé lesznek kis 
szárazföldek. Szálljatok ki a legelsőn és így tovább és így tovább, népesítsétek 
be lassan az Úr akarata szerint minden kis szárazföldet, a nagy vizeket. 

13. — És ha nem feledkeztek meg az Úrról, akkor ő egyszer egy nagy 
szárazföldet is ad majd nektek lakóhelyül, ahol a világ végéig maradtok, ha az 
a föld előbb megtisztíttatott az átoktól a reája ömlő vízár által, amely 
megfojtja és megöli Hanoch utódait és Istennek sok gyermekét is, akik 
megejtetik magukat Hanoch leányai által. 

14. — Titeket akaratnélkülieket azonban ne érjenek a vízár hullámai, 
minthogy az Úr akarata az ő nagy Irgalmasságának vizeire helyezett titeket. 
És ha valamire szükségetek lesz, úgyis tudjátok, hol van a nagy Adakozó, aki 
nem hagy el titeket, ha ti őt szívetekben el nem hagyjátok. 

15. És most lépj közelebb Káin! És íme, Káin odalépett lángtestvéréhez, 
Ábelhez és Ábel átölelte őt, és ekkor fekete lett, mint a szén, és haja 
meggöndörödött, mint egy szőrme, és így történt a többi öt jelenlevővel is. 

16. — És szólt Ábel: Nos Etióp testvér, most szabad vagy minden bűntől, 
amely otthon maradt Hanochnál. Cselekedjék most már az Úr akarata szerint. 
Amen! 


25. Fejezet 
Káin és nemzedékének története 


1. — És íme, ekkor eltűnt Ábel, és Etióp először evett életében teljes 
vidám kedélyhangulatban a gyümölcsből és úgy tett, amint az neki 
parancsolva volt. 

2. És így népesítették be az ő utolsó ivadékai a nagy vizek összes 
szigeteit mind ez utolsó időkig; és a nagy kígyónemzedéknek az Égből jött 


vízözön által történt kiirtása után a nagy szárazföldeket is, amelyeken ti ma 
Afrikának, Amerikának és Ausztráliának neveztek. És az ő törzse nem öletett 
meg a hullámok által és még ugyanaz a mostani időkig, hogy az Én 
gyermekeimnek és Hanoch gyermekeinek akkori és mostani gonosztetteiről 
tanúságot tegyen. 

3. És lássátok, ez az Etióp még mindig él, természetesen, és szellemben, 
ez órában is a nagy vizek közepén, egy kis szigeten, amelyet halandó soha 
meg nem talál, mint minden tettetek és cselekvéstek állandó megfigyelője. 

4. — És lásd, ő evett és ivott minden fajta gyümölcsöt és még 700 
gyermeket nemzett ezer éven keresztül. Ekkor azonban megújhodott általam, 
és nem evett és nem ivott többé semmit, mert megelégíttetett örökre 
Szeretetemmel, amely a legjobb eledel; mert aki ezzel elégíttetik meg, az 
örökké nem látja, érzi és ízleli a halált, és soha nem éhezik valamely ételre, és 
nem szomjazik semmi italra. És halála csak elven átlépés lesz egyik életből a 
másik életbe, az élők életének életébe, az Élő által, aki Én Magam vagyok. 

5. — És így megelégítve él Etióp ez órában is testileg, mint az első ember 
fia a Föld tág szemléletében és láthatja minden ember tettét, és így tehát régi 
tanúja az Én cselekedeteimnek egészen a ti időtökig. 

6. Ő ismerte Noét, Ábrahámot, Mózest, minden prófétát és 
Melchiszedeket, a főpapot. 

7. — És tanúja volt születésemnek és új Teremtésemnek, műveim 
legnagyobbja, a Megváltás műve által. És így fenntartom őt szent városom 
teljes lejöveteléig, amelynek megtörténte éppen most kezdődik; amikor is őt 
teljesen szolgálatomba fogadom, mint hűséges kapuőrt. Mert kívülem senki 
sem ismeri a kígyót úgy keresztül-kasul, mint ő, akinek az a legtöbb dolgot 
adta. 

8. Íme tehát, ez Káin története, amelyet nektek most avégből adtam, 
hogy jól elmélkedjetek önmagatok fölött, hogy ezáltal minél előbb és minél 
könnyebben megtaláljátok saját magatokat és megismerjétek a gonoszt 
magatokban gyökerének rostjában és elpusztítsátok azt legmélyebb alapjában, 
hogy Szeretetemben újra megtaláljátok a már oly régen elveszített 
Paradicsomot és végül nagy, szent városomnak valódi, hűséges polgáraivá 
váljatok, amiként Én leghűségesebb, legszentebb és legjobb Atyátok vagyok 
öröktől fogva, örökké. Ámen! 


26. Fejezet 
Hanoch istentelen uralkodása 


1. — És most tekints vissza rövid időre Hanoch felé; és futtában még meg 
akarom nektek mutatni, milyenek voltak ott az állapotok már 30 év letelte 
után is. 

2.  — Hanoch kikereste magának a legszebb nőt és azon kívül még két 
ágyast és a legmértéktelenebb erkölcstelenséget űzte velük; ezáltal elméje 
annyira elsötétült, hogy lassan-lassan teljesen megfeledkezett a 
kormányzástól, és azt a csekély gondolkodóképességét, amely még 


megmaradt neki, elfoglalta a jólét, a pompa, a puha öltözetek, és a paráznaság. 

3. — Ha csak alattvalói mindenféle gyümölcsből álló sok eledelt hoztak 
neki, és sok ékességet lakása elé, és puha öltözeteket, a legfinomabb füvekből 
fonva, amelyek a hegyek lábainál nőttek, - akkor már teljesen meg volt 
elégedve és nem gondolt a törvényekkel és a kormányzással. 

4. — De lásd, alattvalói észrevették, hogy ellanyhult, és saját javukra 
fordították vakságát. Szolgái is látták, milyenek az állapotok és nagyon 
fortélyosak és ravaszak voltak, mint a kígyó maga, és iparkodtak urukat 
minden lehető módon áltatni és hazug módon, mintegy a fejedelem elnéző 
parancsára megengedtek az alattvalóknak minden lehető mulatozást, hacsak 
számukra folyton szállították tetézett adományaikat. 

5. — És íme, amikor a szolgák látták, hogy bűntelenül tehetnek amit 
akarnak, elkezdtek ők kormányozni, és törvényeket hoztak az alattvalóknak; 
elsősorban a fejedelemnek Istent illető hódolatot mutassanak be különböző 
áldozatokkal, másodsorban hogy az alattvalók leányai közül a legszebbeket a 
fejedelemnek adják oda, és amely alattvaló ez a szerencsés adakozó lesz, 
annak elengedtetik minden adója és az házának szabad birtokosává válik, és a 
fejedelem házába szabad belépési joga lesz, ott mulathat annak szolgáival és 
minden évben egyszer megnézheti a fejedelmét és megköszönheti neki nagy, 
kitüntető kegyeit. 

6. — És látjátok, akkor a kígyó igazán nagyon elmés csínyt vitt véghez. 
Mert erre a szülők leányaikat kezdték otthon tartani a munkából, és arra 
fordították minden figyelmüket, hogy azok minél finomabbak és minél 
szebbek legyenek, hogy ezzel maguknak majd esetleg szabad állapotot 
teremtsenek. És az ilyen szépség azután közönséges emberre már rá sem 
nézett, mert a fejedelemnek szánva érezte magát. 

7. Mi történt azonban a kölcsönös csalások következtében? Nem egyéb, 
mint a lehető legrosszabb, amit csak legmélyebben szántó gondolataitokkal 
képzelhettek magatoknak - ugyanis: a szolgák végül az egész kormányzást 
magukhoz ragadták ezalatt a ravasz ürügy alatt, hogy Hanochhal elhitették, 
hogy ő már nem fejedelem, hanem a népnek az istene, és hogy az ő istenien 
végtelen fenségességéhez és kimondhatatlan magasztosságához méltatlan 
lenne immár a föld férgei számára törvényeket adni; és csupa véghetetlen 
nagyrabecsülésből az ő minden fölötti szentsége iránt, hajlandók ezt a 
lealacsonyító foglalkozást magukra vállalni, és hogy ezután Hanoch ne tegyen 
mást, mint hogy egyetlen intéssel tetszésének vagy nemtetszésének jelét adja, 
és a kincseket, amelyeket nagy halmokban gyűjtenek majd számára, 
leereszkedően és legkegyelmesebben elfogadja. 

8. —. Egyébként évenként csak egyszer mutassa meg magát a népnek, 
amikor is mindenki térdre hull előtte, és őt a porban imádja; és ha ő, akkor a 
porban csúszó férgek valamelyike iránt kivételesebb kegyet óhajt mutatni az 
egy erős rúgás legyen szent lábával az illető féreg fejére. 

9. És ha ez a magas kegy valakinek részévé válik, esetleg valamely szép 
és bájos leányzó feláldozása révén, akkor az illető emeltessék fel azonnal a 


földről és gyönyörködhessék a minden hatalom és erő urának isteni 
magasztosságában; az ilyen azután a fenséges Hanoch-isten szent városának 
szabad polgárává váljék. 

10. — És lásd, szolgáinak e finoman szőtt beszédei olyannyira hízelegtek 
önző hiúságának, hogy mindenbe azonnal teljesen beleegyezett. Óh, a szörnyű 
bolond! 

11. — És lám, most a szolgák elérték azt, ami után régen vágyódtak, azaz: 
kezükbe ragadták a törvényhozást, a büntetést és vele az egész kormányzást és 
így egy helyett tíz fejedelem lett, akik azután az emberek, saját testvéreik, és 
az állatok között a legcsekélyebb különbséget sem tették, csak eszes és 
észnélküli bestiákra osztották be őket. És, csak ha valamelyik ilyen eszes állat 
az ő javukra kedvező kimenetellel vitt véghez valamely ravaszul gonosz 
csínyt, akkor kapta meg a jogot, hogy ő is embernek nevezhesse magát. 

12. — És amidőn ez a tíz fejedelem látta, hogy törvényeiknek az 
állatemberek mind vakon engedelmeskednek (természetesen gonosz 
bánásmódjuk miatti merő félelemből) akkor mindegyikük tíz-tíz szolgát 
választott a város szabad polgárai közül és azokat úgynevezett nemesi 
osztályba emelték feleségeikkel és gyermekeikkel együtt; ezért azonban 
leányaikat, ha elég szépek és kívánatosak voltak, nekik kellett adniuk 
paráznaság céljára, akikkel azután százával és ezrével nemzették a 
gyermekeket; ezeket mind az állatemberekhez adták ki táplálás végett és ha 
felnőttek, a férfi nembeliek szintén állatemberekül tartattak, a nőnembelieket 
pedig (akik a kígyó) ravaszságából legtöbbnyire nagyon szépek és 
kívánatosak voltak, ágyasokul választattak, sokszor már tizenkét éves 
korukban, és ez által ezután terméketlenné váltak. És amikor azután rövid idő 
múlva bájaikat elveszítették, kilökték őket az állatok közé, és azok számára 
kellett dolgozniuk, és "huhorák"-nak neveztettek el (azaz tiszerintetek 
némbereknek, akik állatokkal párzanak). 

13. — Így folyt ez az életmód harminc évnél tovább. Akkor azonban, 
miután az emberek ez erkölcstelen életmód következtében több százezerre 
szaporodtak el, és elterjeszkedtek az egész nagy vidéken és már nem lehetett 
áttekinteni őket, Hanochnak most már teljesen tétlen és erőtlen istenüknek 
gyanútlan beleegyezésével még tíz várost építettek, amelyek a tíz fejedelem 
neve után neveztettek el, mégpedig: 

14. — Kad (a tolvaj), Kahrak (a paráznamester), Nohad (a csaló) Huid (a 
gonosz), Hlad (a hideg), Uvrak (a kígyómagva), Farak (a kegyetlen), Molakim 
(a hazug), Uvrahim (a finom hízelgő), és Tahirak (a nagy gonosztevő). 

15. — Mindenik város Hanoch városának mintájára épült; így mindegyik 
közepén állott egy magas vár, Hanoch lakához hasonlóan, körülvéve sánccal 
és árokkal. És gondold el, hogy akkor még az embereknek sem csákányaik, 
sem ásóik, sem lapátjaik és kapáik nem voltak, így csak kezeiket kellett 
használniuk és ujjaikkal vájniuk a földet, mint a vakondoknak. 


27. Fejezet 
Hanoch tanácsnokainak a politikája 


1. . Nem akarok megemlékezni a durvaságokról és bántalmazásokról, 
amelyek ennél az építkezésnél előfordultak, csak a fő dologra térek ki. 
Amidőn a városok felépültek, a tíz fejedelem Hanochoz ment és mondották 
neki: Hanoch, te nagy, fenséges istene minden hatalomnak és erőnek (Nb. 
noha gyengébb volt már egy szúnyognál is, és hatalma sem volt már) és az 
igazságosságnak legnagyobb ura! (Nb. Amely igazságosság nem volt egyéb, 
mint tolvajlás, paráznaság, csalás, minden gonoszság, az érzelmek hidegsége, 
kígyófajzat, kegyetlenkedés, hazugság, hízelkedés és a gonosztettek minden 
fajtája). Íme, a te néped naggyá lett határtalan, megfoghatatlan és 
kifürkészhetetlen igazságod bölcs vezetése alatt (Nb. ez csakugyan határtalan, 
megfoghatatlan és kifürkészhetetlen igazságosság volt) és szétterjedt isteni 
dicsőséged nagy országában, és ezért már át nem tekinthető a te magas 
lakásodból, és ha mi szemünk előtt nem tartanánk őket, azt tehetnék, mind, 
amit akarnának; igen, még odáig eltévelyedhetnének, hogy helyetted, akit 
egyedül, illet minden imádat, utóbb újra Káin régi Istenét kezdenék hívni, és 
imádni, és végül e régi Istennek még eszébe juthatna közülük valakit 
meghallgatni, azt legyőzhetetlen hatalommal felruházni és akkor az nagy 
sereget gyűjthetne maga köré, és reánk törhetne, hogy végül mindnyájunkat 
megsemmisítsen. 

(Nb. Ilyen gondolkodásmód éppen illenék az olyan hatalmas Istenhez!) 

2. — És akkor utóbb nem maradna elég igaz szolgánk, akik mindenhova 
elmennének, hogy összegyűjtsenek minden gyümölcsöt, és ide elhozzák; sőt 
utóbb e szolgák rászednének minket az úton, és maguk fogyasztanák el azt, 
amit a Föld engedelmesen a te számodra termett. (Nb. tehát még az éhezéstől 
való félelem is kínozhatta a nagy istent?) 

3. — Ekkor Hanoch nagy zavarba jött, és nem tudta mit tegyen, minthogy 
arról sem tudott tulajdonképpen, hogy népe ennyire elszaporodott. Végre 
felkelt és félelemtől rikácsoló hangon mondta: "Mi lenne, ha lassan-lassan 
meggyilkolnánk a fölös számúakat, és arra az első létszámra csökkentenők 
őket, amikor még gyengék és bátortalanok voltak? Mit gondoltok ti 
leghívebbjeim? (Nb. szép szándék az isteni igazságosság részéről) 

4. — És felelék a tizek: Óh legigazságosabb isten, gondold meg, mi 
lehetséges és mi nem lehetséges. (Nb. Tehát a legbölcsebb, leghatalmasabb és 
legigazságosabb istennek szolgái adtak leckét a  lehetségesből és 
lehetetlenségből!?) Mert lásd, először is nagy tömegekben történek reád és 
reánk is, és mindnyájunkat megölnének, ha csak egyet is agyonütnénk 
közülük; másodszor pedig gondolj a nagy edényre a csillagok fölött, amelyről 
Káin beszélt nekünk gyakran, és hogy mi történhetnék akkor, ha 
szörnytetteket követnénk el. (Nb. Tehát a nagy, hatalmas isten mégis fél a régi 
Istentől?) 

5. — Erre Hanoch szólt hozzájuk: Halljátok tehát, és értsétek meg 
akaratomat, amely teljes hatalommal így hangzik: ti tíz leghívebb szolgáim 
mindegyike, költözzék egyikébe a tíz városnak és uralkodjék és 
kormányozzon ott az én nevemben, és adjon törvényeket legjobb belátása és 


megismerése szerint és követelje meg pontosan és szigorúan azoknak 
legpontosabb megtartását; ha valaki közületek hanyatlik az igazságos 
buzgalomban, a fölé azt fogom helyezni, aki leghívebb és legbuzgóbb 
közületek; a gyümölcs beszolgáltatásáról ismerlek majd meg titeket. Az első, 
aki adományát mint igazságos járandóságot beszolgáltatja szent felségemnek, 
elsőként nyeri is el az igazságosság dicséretét és a kevesebbet is úgy fogadom 
őtőle, mintha az sok lenne; a később jövőknek azonban sokat kell hozniuk és 
mégis úgy fogadom, mintha keveset hoztak volna, mert abból lustaságukat 
ítélem meg, és cselekedeteiket igazságos dicsérettel vagy igazságos 
gáncsolással illetem; ez utolsó azonban adassék át az elsőnek, hogy 
megjavuljon buzgóságában és szigorúságban minden igazságos dologgal 
szemben, mert a szigorú igazságosság az egyetlen biztos alapja az országnak, 
amelyet mi bírunk és teljesen a sajátunk. 

6. — Ez az én igazságos és szigorú akaratom, aki a ti istenetek és uratok 
vagyok, mert nektek, az összes szabad és szolgai alattvalókkal együtt nem is 
lehet és nem is szabad lennie más isteneteknek kívülem. Volt ugyan egykor 
egy régi Isten, aki szintén nagyon hatalmas volt, amíg igazságos volt; de ő az 
igazságtól állítólag elállt, és a gonosztevőkkel is jól bánt, úgy, mint az 
igazakkal; egy bizonyos olyan szeretetből, amely hasonló a mi 
gerjedelmünkhöz a szép asszonyok iránt, és ez által teljesen tönkre tette magát 
és most már nem létezik. 

7. — Azért vagyok én most az ő helyében, amint láttok engem; azért ennek 
a régi Istennek a segítségül hívása is már igen keveset fog használni, 
mivelhogy ő már semmi és nincsen sehol; ugyanazért minden ügyetekben 
hozzám kell fordulnotok, akiben most lakozik minden hatalom és erő. Ámen. 

8. — (Nb. Ilyen és még rosszabb beszédeket kell hallanom manapság is 
saját Magamról sok százezrek szájából, akik koromsötét értelmükkel, /ami 
erős érzékeik révén az állatoknak is sajátjuk/ merő esztelenségüket ültetik az 
Én trónomra és önmagukat imádják; és ez idő szerint nem isteneknek - mert e 
név már nagyon közönségesnek és semmitmondónak hangzik előttük - hanem 
filozófusoknak vagy  világbölcseknek meg mindennemű tudományok 
doktorainak nevezik magukat; ez a legsötétebb fajta Engem még arra akarna 
kényszeríteni, hogy előbb hozzájuk iskolába menjek, mielőtt ennek az olyan 
nagyon felvilágosodott kornak a szerfelett nagy tudósoknak, Istene akarnék 
lenni. Én azonban azt mondom, hogy egy esőkukac értelmesebb, mint ők, bár 
annak csak egy érzéke van. Én mondom, hogy ezek nemsokára kerekre 
nyitják szemüket a bámulattól és mégsem látnak majd többet, mint a vakond a 
földben, és nagyon hosszúra nyúlt, hegyezett fülükkel sem hallanak majd 
többet, mint a hal a vízben, amelynek tudvalevőleg sem hangja, sem hallása 
nincsen.) 

9. És lám, ez nagyon jó, kiapadhatatlan víz volt a fejedelmek számára; 
mivel Hanoch ezzel az ő legbensőbb óhajukat előzte meg, és olyan szigorú 
parancsot adott, amely nagyon kedves volt nekik, mert még csak most voltak 
feljogosítva minden elgondolható visszaélés elkövetésére és a nép és ostoba 


istenének elbolondítására. 

10. És íme, lásd: amikor Hanoch-isten beszédét befejezte, elbocsátotta 
magától e tíz szolgáját Ezek e hatalmas beszédtől látszólag mélyen 
megindulva távoztak onnét, szívükben azonban határtalanul örvendtek 
Hanoch nagy ostobaságán, aki csupán félelemből és aggodalomból az ő saját 
akaratukat emelte szigorú törvénnyé, és aki végül önmaga kezdett 

meggyőződve lenni a saját istenségéről. Ez utóbbi feltevésükben azonban 
erősen tévedtek, mert Hanoch nagyon jól tudta, hogy ő nem Isten, hisz 
gyengesége és teljes kimerültsége nagyon is éreztették vele, hogy hányadán 
van az ő istenségével. 

11. Ő csak a többieket akarta vakságban tartani és abban megerősíteni, 
és isten akart lenni a haszon miatt, gondolván, hogy a vakoknak jó prédikálni, 
mert ezek nem tudják a feketét a fehértől megkülönböztetni és a napot 
éjszakának tartják és fordítva is. Ebben azonban ismét csalódott. Így tehát 
olyan volt közöttük a viszony, mint a valóságos bolondok között, mert 
mindegyik a másikat tartotta ostobának és nagyon bolondnak. 

12. — És amidőn aztán újra összegyűltek helyiségükben, Kad kezdett el 
mindnyájukhoz szólni mondván: "Testvéreim, akiknek Káin az atyjuk, és akik 
még mind láttuk ősatyánkat, Ádámot, és ősanyánkat, Évát, akit Hanoch nem 
ismert, és nem látott, és soha nem fogja látni Ádámot sem. Látjátok, Káin 
gonosztevő volt, amilyen közülünk egy sem, és nem is lesz soha - és amikor ő 
Ádám Istenéhez fordult, az mégis megadta neki mindig, amit kért tőle. 

13. — Mit akarunk hát egyebet; mi szem- és fültanúi voltunk az ő nagy 
cselekedeteinek, tudjuk tehát, hol lakik a nagy Hatalmasság valóban; ha azt 
tesszük a bőségben is, amit Káin csak legnagyobb szükségben tett, legyetek 
meggyőződve, kiderül majd ki is e völgy vidékének a valóságos ura! Állítson, 
tehát mindegyikünk ennek az Istennek áldozati oltárt és áldozzon neki az 
ország termékeiből és akkor a Hatalom nem marad félúton, és majd a bolond 
Hanoch várhat a beképzelt szentségének járó feleség-illetményekre tőlünk, 
akik láttuk Ádámot és Évát. 

14. — Kad befejezte beszédét, Kahrak emelkedett szólásra és így szólt: 
"Fivéreim, ha ez így áll, akkor nyert ügyünk van; nézzétek, ami engem illet, 
én teljesen egyetértek Kaddal; nem lennénk-e bolondok, még nagyobbak mint 
Hanoch, ha mi, hatalmasabbak őt táplálnánk, semmi másért, csakhogy 
butaságában megerősítsük őt és még tovább is hizlaljuk, hogy még bujább 
legyen, és tovább paráználkodjék legszebb asszonyainkkal, és ha már neki 
nem felelnek meg, amint tudjátok, még rendkívüli kegynek kell tartanunk, ha 
valamelyikünknek egyet átad belőlük. Így azt gondolnám, hogy a legszebbet 
ezután tartsuk meg magunknak, a kevésbé szépeket adjuk át szolgáinknak, a 
többieket pedig többi alattvalóinknak hagyjuk meg; Hanoch pedig legyen a 
saját leányainak a vérnyalója, és ízlelje saját markából a szégyent, és legyen 
olyan sovány, mint a bak lábszára és egyék a borjúkkal és igyék a 
madarakkal. És amint ő cselekedett a mi atyánkkal, miért ne tennénk mi is 
hasonlót vele? Ha ki is kötött magának olyan dolgokat, amelyekről Káin 


atyánk önmaga számára megfeledkezett, miért aztán menekülnie kellett, noha 
atyja volt neki úgy, mint mindnyájunknak, nekünk azonban ő csak egy buta 
testvérünk, mi tartson tehát vissza minket, hogy vissza ne fizessük neki Káin 
menekülését? 

Látjátok, ez az én nézetem, ez mindnyájunkra nézve előnyös és én, 
részemről meg fogom adni a régi Istennek, amit Kad nagyon bölcsen 
helyesnek és üdvösnek tartott." 

15. — Mindnyájan egyhangú helyesléssel fogadták Kahrak beszédét, amire 
Nohad emelkedett fel és beszélni kezdett, mondván: "Ti ismeritek állásomat 
és foglalkozásomat, amellyel Hanoch akaratát szolgáltam teljes hűséggel, 
szorgalommal és buzgósággal - kérdezlek azonban titeket, mit nyertem ezzel 
azon a hosszú időn át? Mindegyiktek csak azt felelheti reá: semmi egyebet és 
többet, mint semmit! Tudni illik én segítettem csalni a legnagyobb csalónak, 
és ez által magam egy megcsalt csaló lettem; az ő képmutató csalásai miatt 
rosszul kellett élnem a tömeg előtt; mint legszigorúbb jogőrzőnek nyilvánosan 
le kellett "mondanom minden vidám élvezetről, csupa ostoba 
álszenteskedésből a közvélemény előtt, és helyette otthon a legdurvább 
rendreutasításokat és még mindennemű fenyegetést kaptam jutalmul az ő 
megfoghatatlan butaságától, dicséret és kártalanításom helyett a nyilvánosság 
előtti sérelmekért. Nektek mindnyájatoknak könnyebb sorsotok volt, mert én 
éppen az ő jogi ostobaságainak állottam élén, és az ő legőrültebb és 
legundokabb kívánságait kellett teljesedésbe vinnem, hogy azok aztán a 
magamra erőltetett képmutatásom által - amihez nagyon jól értettem, vagyis 
nagyon jól kellett értenem - egy bizonyos igazságos színezetet nyerjenek; 
ezért azután, mint feljogosított csaló csalásom teljes érvényessége végett 
megint magamat kellett megcsalni engednem, mégpedig háromszorosan. 
Először Hanoch által a jog miatt, másodszor: önmagam által a nép miatt, és 
harmadszor a nép által és általatok Hanoch miatt. Azt hiszem, hogy elég 
nyomós okokat adtam előttetek legteljesebb elégedetlenségemnek és azzal 
csaló mivoltomat is feltártam előttetek. És most ítéljetek magatok, igaztalanul 
cselekszem-e, hogyha az ilyen elismerésekért érzett hálából a háromszoros 
csalást önmagamról lerázom, és azt minden erejével Hanoch fejére zúdítom 
azzal, hogy őt majd a nép előtt leleplezzem. És azután lássa ő, hová, merre 
menekül az ő istensége, és fusson ő utána, mint a béna a szarvas után. És 
éppen azért én is meg akarom cselekedni azt, amit Kad jónak talált, és Kahrak 
tanácsát teljes egészében végrehajtani; és az én adományaim már ne ártsanak 
az ő szemeinek és tevéim topogása ne sértse többé füleit, és így a nevemről 
nevezett várost birtokomba veszem." 

16. — És a többiek mind mondák: Nohad teljesen jól beszélt, és tegyen is 
így joggal és helyesen. 

17. — Erre Huid emelkedett fel és a melléből előtörött hang, mint villám 
csapott le a gonosz gyülekezetre, és hevesebben, mint az eddig szólók, 
mondá: hallgassatok meg, fivéreim és Káinnak, a megbélyegzettnek fiai, és 
értsétek meg, nagy jelentőséggel bíró szavaimat! 


18. Ki számolhatná meg mind a vércsöppeket, amelyek erős kezem által 
folyattak ki Nohadnak, a családnak ítéletei nyomán a szegény, gyenge nép 
hátából és ágyékából, amely nép éppen úgy mint Hanoch és mi, Káinnak az 
utódai és nem csupán parancsszegés vagy lustaság miatt, vagy a 
legcsekélyebb, látszólag büntetendő okból, hanem egyedül csak azért, mint 
tudjátok, hogy neki, Hanochnak ezáltal szórakozást, időtöltést nyújtsunk - 
nem is számítva a kegyetlenkedéseket a városok megépítésénél; mégpedig 
úgy, hogy teljesen felfoghatatlan előttem, miként maradhattak e nyomorultak 
még életben a kínzás hosszú ideje alatt. Hanoch értette, hogy nekünk minden 
ellenvetésre annak a bizonyos csillagok fölötti edénynek a törékenységét 
felemlítse - de a föld alatti edényről, arról egészen megfeledkezett. 

19. — Én azonban kérdezlek titeket az igazság és méltányosság nevében: 
vajon a népnek nem jobb dolga lenne-e ama edény romjai alatt, mint az 
örökös kemény ostorcsapások és ütlegek alatt? - És mondjátok, mint 
cselekedett ő a Szeretet földalatti edénye javára? Azt hiszem, hogy testvéreink 
számtalan kihullt vércseppjén kívül kevés lesz benne más található; és ha 
csellel nem ragadtuk volna magunkhoz az uralmat, nem gyilkoltatta volna-e 
meg ő, a szörnytettek istene lassanként egyiket a másik után? 

20.  — Nekünk magunknak is kegyetleneknek kellett lennünk, amíg szolgái 
voltunk, hogy minden gyanútól megkíméljük őt. De most már a városok fel 
vannak építve, a nép felosztva, a hatalom a miénk, újból elismerjük a régi 
Istent és áldozunk, amint azt megfogadtuk; mi kell még egyéb? Ha 
engedelmeskedett a nép eddig, amíg bántalmaztuk, úgy bizonyosan nem lesz 
hűtlen akkor sem, amikor a rajta ütött sebeket gyógyítani akarjuk és fogjuk 
bölcsebb és enyhébb törvényekkel, mint ezek a fekete kegyetlenség törvényei. 
Látjátok, én gonosznak neveztetem; de azt a nagy kérdést akarom feltenni, ki 
gonoszabb tulajdonképpen én-e vagy Hanoch, avagy Káin kígyója? Én azt 
hiszem, Hanoch a gonoszságnak mestere, és kell, hogy a kígyó az ő egész 
fajzatát az ő szívébe helyezte el, másképpen lehetetlen lenne megérteni, 
hogyan követhet el ilyen kegyetlenségeket egy testvér testvérével szemben, az 
ő, és testvéreinek testvérei által. 

21. — Ezért úgy gondolom, tegyük most őt alattvalónkká és szolgálatra 
kötelezettünkké, és az ő feleségilletményei helyett a nép neki most lassanként 
az ő kegyetlenkedéseit fizesse vissza, és így aztán a jogos adót a saját vállaira 
veheti és viheti, ahová akarja. 

22. Helyes és bölcs beszéded, Huid testvér, mondák az összegyűltek, és 
Hanochnak történjék a te szavaid szerint, amelyek erős világosságot 
gyújtottak szemeinkben, amelyek gyakran látták az ő gonoszságát. 

23. — Utána felkelt Hlad, és röviden szólt: Testvérek, ti tudjátok, hogy 
nekem mily érzéketlennek kellett lennem minden iránt, hogy 
megszemélyesítsem a szigorú jogot, vagy hogy Hanochnak kénye-kedve 
szerinti kegyetlenkedését kérlelhetetlen jognak tüntethessem fel, amiért is 
aztán az ő gonosz játékait egyformán helyeselnem kellett. Ha nem is magam 
voltam a sújtó, de a felügyelő mégis én voltam mellette, és Huidnak és 


segítőinek a suhintásait számlálnom kellett és hálával beszámolnom velük 
Hanochnak. Látjátok, akkor érzéketlennek kellett látszanom, noha az 
legkevésbé sem voltam. Ezen túl, mint látjátok, ellenkezőleg akarok 
cselekedni; Hanochhal szemben akarok olyan lenni, mint eddig a néppel, 
szegény testvéreimmel szemben voltam. A testvérekhez azonban meleg leszek 
és az ő Hanochtól elszenvedett bántalmaik hideg visszafizetője magán 
Hanochon. Iránta való hűségem hideg visszafizetéséből álljon, szorgalmam 
elsővé legyen közöttetek és a dicsőítés hangja, az ő ordításává változzék, 
amely gyönyöre legyen az oly sokszor bántalmazottak füleinek; és hátának 
vércseppjeivel a halvány alakok arcukat pirosítsák. 

24. — Veletek különben teljesen egyetértvén, azt hiszem, hogy ítéletem 
nem igazságtalan, ha érzésem szerint cselekszem, amelynek elég soká 
elfásultan kellett néznie Hanoch szörnyűségeit és gonosztetteit. Mert akinek 
van érzése és fogékonysága fájdalmak és kínok iránt, annak bizonyára van a 
jót tevés iránt is; ezt már számtalanszor észleltem. 

Azért a jövőben kormányozzunk jócselekedetekkel. Az, aki valami rosszat 
tesz, büntettessék meg tettének mértéke szerint, de elnézően mert ő is 
testvérünk; az engedelmessel és jót cselekvővel azonban tegyünk tízszeres jót, 
és akkor azután adjunk csak méltó áldozatot a régi Istennek, ami neki 
bizonnyal tetszeni fog, ha megint azt hozzuk vissza elébe, amit Káin és 
Hanoch számunkra oly gonoszul, könnyelműen elveszejtettek. 

25. Ekkor mind felállottak és Hlad felé meghajtották magukat, szólván: 
Óh testvérünk! Mindnyájunk között a te ítéleted a leghelyesebb; te állsz 
legközelebb Ádám gyermekeihez, azért te légy a mi mintaképünk, aki után 
intézkedéseinket megtenni és rendezni fogjuk, és erősen akarjuk is. 

26. A szegény testvérek vérének melege felolvasztotta a jeget szíved 
körül, és most a melegség bősége tör elő abból; azért cselekedjék e 
melegségedben, és melegíts fel minket is a feleslegeddel. 

27. Most, íme Uvrak is felkelt és szólt: testvéreim, lássatok és halljatok! 
Minden véleményetek valóban helyes és igazságos, de az én erős 
meggyőződésem szerint a Hlad-é a legteljesebben igazságos és helyes; és én 
egynek kivételével teljesen az ő véleményén vagyok; és ez az egy 
nagyfontosságú a következő: nagy, előrelátó ravaszság mindenben, amihez 
kezdünk. Mert látjátok, helyesen tenni, jót tenni, igazságosan és jogosan 
ítélkezni, igazságos megtorlás, biztos rend, ezek mind olyan dolgok, amelyek 
nagy, nyilvános haszonnal járnak úgy a népre, mint mindnyájunkra nézve és 
mindezek elégségesek is köztünk és a nép között; de most Hanoch városának 
minden szabad polgára is tudja, hogy mi fejedelmek vagyunk, és Hanoch ez 
ostobák számára valóságos isten, amit nem hagynának kiverni a fejükből még 
ezer korbácsütéssel sem; és ebben az őrületben a mi népünk még a 
szabadoknál is erősebben hisz. 

28. — Ha tehát mi most azonnal Hanochra támadnánk, ezzel mindnyáját 
éppen magunk ellen ingerelnénk; és Hanoch aztán közéjük lépne és közölné 
velük, hogy mi voltunk azok, akik az ő kezeit megkötöttük, hogy ő ellene ne 


szegülhessen annak a rossz bánásmódnak, amelyben mi őket részesítettük: ha 
- mondom - ez megtörténnék, akkor a nép reánk törne, és mi tönkre megyünk 
a néptömegek súlya alatt. 

29. — Ezért elkerülhetetlenül szükséges csel, és nagy elővigyázatos 
ravaszság ahhoz, hogy terveinket kivihessük, és hogy az hasznunkra is legyen. 
Minthogy én minden dologban az ő legtitkosabb tanácsadója voltam, én 
tudom legjobban, hogyan állnak az ügyek; azért az én csalhatatlan 
véleményez ez: Hanochnak a követelt adót még legalább három évig a látszat 
kedvéért szolgáltassuk be, ezalatt bánjunk jól a néppel, hogy hozzánk 
ragaszkodjék; közben az értelmesebbeket világosítsuk fel Hanoch semmis 
egyéniségéről, minden csalásáról és durva és jogtalan követeléseiről, vezessük 
őket a régi Isten nyomára és tegyük nekik érthetővé, hogy a mi részünkről 
minden, amit tettünk bármily keménynek is látszott az, azt célozta, hogy őket 
Hanoch kemény és nehéz igája alól testvérekként kimenthessük; és hogy 
ennek most már meg kellett történnie, máskülönben mindnyájukat megölette 
volna. 

30. Teljesen biztosítlak titeket afelől, hogyha a népet így kioktatjuk és 
Hlad véleménye szerint bánunk el velük, akkor kiszámíthatatlan előnybe 
kerülünk, és azt hiszem, a régi Isten maga sem tagadja meg jogunkat az 
uralkodásra, ha hozzá még áldozatot is bemutatunk Neki. 

Akkor azután vagyok csak én 1s bizonyos abban, hogy Hanoch megkapja a 
néptől azt, amit már bölcsen megemlített a helyes belátású és felette tapasztalt 
két előttem szóló, Haid és Hlad. 

31. — Szívleljétek meg beszédemet, ti fivérek és Káin nagy fiai. És íme, 
mind meghajtották magukat és mondták: Ámen, úgy történjék, hogy 
mindeniknek a beszéde érvényesüljön atyánknak elvetemült száműzőjével, és 
a régi, hatalmas Isten gyalázatos megbántójával, Hanochhal szemben. 

32. — Ekkor mind helyeikre mennek vissza, csak Farak maradt állva és 
előbb komolyan körültekintett, mintha látni akarná, nem maradt-e még valami 
elrejtve valamelyik beszélő mögött, amivel nem mert napvilágra hozakodni; 
és amit szemével keresett, azt csakhamar meg is találta eszével. Arra aztán 
elkezdett erőteljes hangon beszélni, és beszéde senkit sem kímélt, akár a 
kardél a harctéren, szólván: 

33. — Testvérek - ha még méltók vagytok e megtisztelő névre! 
Megértettem beszédeiteket, akik előttem gondolataitoknak ugyan hangot 
adtatok, de egymás elleni kívánságaitokat álnokul elrejtettétek és egymást 
elámítottátok terveitekkel és ezáltal kölcsönösen lázadókká váltatok egymás 
iránt, mert mindegyikőtök azt tervezi, hogy titokban eltávozik innét és 
Hanochnak bejelenti, hogy iránta való nagy hűségből, kormányzásának 
megkezdése előtt a fejedelmeket okos módon rábírta, hogy gyülekezetet 
tartván, ott mindenki Hanoch felől véleményt adjon le, amelynek gyalázatos 
volta meggyőzheti Hanochot, hogy milyen kezekre bízta a tíz kormányzatot! 
Ezért Hanoch egedül őt ruházza fel minden hatalommal és helyezze egyedüli 
fejedelemmé mindnyájunk felett; a többiek azután, Hanoch könnyen 


hivésének következményeként, Káin sorsát oszthatják meg. 

34. — Óh, ti gazemberek, ti minden gonoszság söpredékei! Kérdezzétek 
csak meg önmagatokat, vajon volt-e bennetek egyetlen egy becsületes vonás, 
amely előbbre vitt volna titeket? Mert minden, ami én vagyok, és amik ti 
vagytok, csak csel, ravaszság, ámítás, hízelgés és a képmutatásnak a sikere. 
Nem szenvedett-e még a szegény nép eleget; nem lett-e máris oly nyomorult, 
hogy emberhez egyáltalán már alig hasonlít? Nem ontotta-e már ki majdnem 
utolsó csepp vérét is a ti korbácsütéseitek alatt? És vajon mit tettünk mi neki 
jót mindezért, habár minket oly régóta táplál szívesen, semmi másért, mint 
minden elgondolható bántalmazás fejében? Nincsenek-e nekik is, akiket ti 
állatembereknek neveztetek el, ugyanolyan joguk mindenhez, amit a Föld 
terem? És nem volt-e tilos nekik az érett gyümölcsből enni, és csak a 
rothadtból ehettek? És még ezzel sem elégedtek meg ti, és még ezerszer 
boldogtalanabbá és nyomorultabbá akarjátok őket tenni, mint amilyenek! 

35. — Mindettől indíttatva, bátran "megmondok nektek, hogy ha 
kormányozni akarjátok a szegény népet, amelynek nem vagytok méltók, hogy 
fivéreik legyetek, hagyjatok fel minden gonoszsággal és álnoksággal, és 
vezessétek őket az igaz és régi Isten arculata elé, és legyetek Hanochnak is 
igaz testvérei, és nem csalók, torkotok és gyomrotok miatt; és tegyétek 
magatokat méltókká igaz hűség erején arra, amik csalással és csellel lettetek; 
másképpen a régi Isten áldozatotokra ügyet sem vet; a gyengéknek jő 
segítségükre ellenetek, és titeket tesz majd a bestiák rabszolgáivá, akiknek ti 
adtátok azt a nevet, amely a ti talajotokon termett! 

36. — Gondoljátok meg jól a kegyetlennek beszédét. Ámen! Íme mikor 
Farak bevégezte beszédét, a többiek mintegy megkövülten ülve maradtak, és 
nem bírtak egy szót sem kiejteni mentségükre; a legtöbbje azt gondolta 
magában: ez titokban megelőzött minket a régi Istennél, mert miként is tudna 
másképpen oly hajszálnyira keresztül látni rajtunk - és minthogy valóban így 
áll a dolog, ki bír őmellette megállani? Ha megsemmisíthetnők őt, akkor 
könnyű lenne a dolog - de így, ki merne az ő hatalmával szembe helyezkedni? 
Mielőtt még kezünket felemelnők, az övé már megsemmisítene minket, azért 
várjuk meg nyugodtan, milyen fordulatot vesz majd a dolog, és akkor kitűnik, 
hogy mi itt a további tennivaló? 

37. Minthogy pedig senki, sem mert szólni, Farak még egyszer előlépett 
és kérdezte őket: nos mi van veletek? Nincs már egyikteknek sem bátorsága, 
hogy szónoknak felálljon, és nekem választ adjon? Hol van vajon cseletek, 
csalástok, ravaszságtok, hízelgéstek, képmutatástok, hol hazugságaitok, hol 
hatalmatok, hol fejedelmességtek és hol van a ti megcsalt istenetek Hanoch? 

38. — Igen, mondhatom nektek, a ti néma gondolat-beszédetek nem 
kerülte el fülemet, és bárhogyan álljanak is a dolgok, egészen helyesen 
cselekedtek, ha azt teszitek, amit igazság és méltányosság szerint e helyzetben 
cselekednetek kell; aki azonban nem teljesen aszerint cselekszik, az 
száműzetik, mint Káin, akiről azt mondtátok, hogy atyátok, és aki az igazság 
szerint cselekedett ugyan, csak túlságosan vakon és szigorúan, amivel 


önmagát ejtve rabságba, a saját műve előtt kellett menekülnie - hová? Ezt 
egyedül csak a régi Isten tudja; és ha ő valakivel közölni akarná ezt, az tudná 
még csak egyedül Kívüle. Azonban azt ő nem akarja. Látjátok, ő, Káin 
igazságos volt Isten ítéletétől való félelmében és ezáltal hibázott minden 
tettében, mert semmit sem cselekedett szeretetből, amit pedig a régi Isten 
mindenek előtt parancsolt neki. 

39. — Ti azonban még az igazságot is számításon kívül hagytátok, és 
ahelyett cselt, furfangot, ravaszságot, hazugságot halmoztatok egymásra és 
mindenféle egyéb gyalázatosságot, amelyeknek nevük sincs szégyenletes 
voltuk miatt. És azt hiszitek, a régi Isten rögtön a legkészségesebben 
támogatni fog titeket megszámlálhatatlan alávalóságaitokban, ha áldozat 
helyett vak tűzzel becsapni szándékoznátok Őt? Óh be nagyon tévedtek! E 
régi Istennek élesek a szemei, vesétekbe lát, és pontosan ismeri egész 
lényeteket. Azért fülét távol tartja tőletek és határtalan romlottságtokban 
sohasem fog meghallgatni titeket, még ha az egész Földet felgyújtanátok is 
Neki áldozatként - hacsak előbb a miattatok szerencsétlen nővéreitek és 
gyenge fivéreitek iránti határtalan szeretet tűzével meg nem tisztítjátok 
szíveiteket, és vissza nem tartjátok magatokat a paráznaságtól, ami 
megfoghatatlanul rosszul áll 200 éves és fejedelmi állásban lévő férfiakhoz. 

40. — Nos feleljetek kérdéseimre, ha tudtok - vagy mondjátok meg 
szemembe, mire határoztátok el magatokat, ha mertek - éppen olyan bátran, 
amint én hozzátok beszéltem; mert én nem vágyom uralkodni, nem törekszem 
fejedelemségre, mint ti, csak egyedül hivatalom kötelezettségeit akarom 
pontosan betölteni, és a régi Istennek tetszeni. Ezért én nem is követtem el 
soha jogtalanságot, nem gyaláztam meg soha asszonyt, sem leányt, és még 
kevésbé tizenkét éves és még azon aluli kislányokat, mint ti; ami miatt el is 
neveztetek engem a "kegyetlennek", mert nem akartam hozzátok hasonló 
hitvány gazember lenni! 

41. — Ezek legyenek utolsó szavaim, hogy tudjátok, kit láttok magatok 
előtt, ugyanis a "kegyetlent", akit azonban soha közelebbről meg ne 
ismerjetek, csak amennyire azt a legnagyobb szükség kívánja, amiként a 
mostani is, hogy el ne pusztuljon minden örökre - igen - mondom nektek 
örökre, a régi, örök szentséges Isten újból felébredő haragjától! Azért ne 
kérdezzen senki közelebbit, honnan és hogyan! Ámen. 


28. Fejezet 
A tíz fejedelem tanácskozása 


1. És lásd, mivel mindazok közül, akik már beszéltek, egyik sem mert 
Farakhoz viszontválaszt adni, végre Nolakim emelkedett fel és egyenesen 
Farakhoz intézte szavát, erősen szemébe nézve és szólván: Fivérem! A te 
beszéded erős volt és mindenkit szíven talált; de lásd, ami a mi beszédeinket 
illeti, azoknak az értelme is helyes, kivéve Hanochnak a félrevezetése; 
beszédeinket csak azok a benső hamis kívánságok rontották és alacsonyították 
le, amelyek még csak a reánk bízott fejedelmi tisztségek szemünkbe ötlésekor 


támadtak fel bennünk. 

2. — De ha ezeket az arcátlan vágyakat kiirtjuk magunkból, és valóban 
hűséges testvérei is akarunk lenni mind a népnek, mind Hanochnak az 
igazságosság és méltányosság mértéke szerint, vajon akkor is még 
gazemberek leszünk-e? 

3. — És Farak felelte: a vágy az akaratnak az élete; ha azonban minden 
vágyat ki akartok irtani magatokból, akkor miből folyóan akartok cselekedni 
fejedelmekként? Azért a vágyakat, mint Isten szeretetének e szikráit, senki el 
ne nyomja magában, csak helytelen irányt ne vegyenek azok. 

4. — A helyes irány pedig az, hogy Istent Szeretetében megnyerni 
iparkodjunk, és minden  cselekedetünket a legmagasabb akaratnak 
megismerése szerint intézzük, amely akarat a teljes alázatra szorítja majd a 
bennünk lévő önszeretetet, tudván és érezvén annak végtelen gyengeségét és 
semmiségét. 

5. "A hamis irány ellenben az önzés, vagyis annak a legmagasabb 
akaratnak a teljes vaksága és süketsége bennünk; amikor is az abból az 
önzésből eredő minden cselekedetünk csak a saját szükségleteinket szolgálja, 
és nem veszi tekintetbe a velünk egyenrangú testvérek szükségleteit. 

6. "A hamis vágyak azután folyton növekednek, többségbe kerülnek, és 
felduzzadnak bennünk, és elnyomják az alázatosságot, és terhességük a gőgöt 
szüli; e helyzetben azután az ember szívesen könnyítene nagy terhén; de 
mivel mint vak nem lát, és mint süket nem hall semmit, ami segíthetne rajta, 
hamis vágyaitól vezetve minden elgondolható eszközhöz nyúl, amit csak vak - 
vagyis önszeretete - kigondolni képes, és így vétket-vétekre halmoz, amelyek 
túlsúlyukkal az Istenből jövő életet elnyomják bennünk, és a föld-anyag 
állataivá és a halál eledeleivé tesznek minket, amely halál mindenütt otthon 
van az anyagban, úgy a tűzben, mint a vízben, a levegőben és a földben, 
amely utóbbi a testnek, vagyis a halálnak az anyja; mert ahol test van, ott halál 
is van. Ezért mi is mindnyájan meghalunk majd testben. 

7. —— Eszerint aki az önszeretetben él, az testének a szeretetében él; aki 
pedig testét szereti, az vágyakozik a halál után, és a halál átmegy az ő 
vágyaiba, és az életnek minden rostjában foglyul ejti és elfogyasztja és megöli 
őt. Így ő a halál ürülékévé válik és annak a szántóföldnek a trágyázására 
szolgál, amelyben az örök romlás magva van elvetve. Most tudtok mindent; 
cselekedjetek és éltek, vagy tegyetek úgy, hogy meghaltok. Ámen. 

8. —. Ekkor Molakim újra átvette a szót és mondotta: fivéreim, ti ismeritek 
állásomat és szakmámat. Engem sem Hanoch, sem a nép nem választott erre, 
hanem csak ti valamennyien - Farak kivételével hogy tegyem bolonddá 
Hanochot és így a népet is. Egyedül nektek kellett kimutatnom tudásom 
velejét. Most azonban sok jobbra-balra elkövetett ámításomat Farak lábai elé 
vetem, és nyíltan és híven kimondom: ha Isten maga jönne le az Égből, annak 
beszéde sem lehetne bölcsebb, mint Faraké! 

9. — Nyíltan bevallom; ha ő nem lenne fivérünk, leborulnék előtte és 
imádnám őt; de ő éppen olyan ember, mint mi vagyunk; honnét van neki ez a 


nagy bölcsessége? 

10. — Látjátok, én vak és süket vagyok, mint ti; azonban egy benső 
suttogás azt mondja nekem: Isten beszélt láthatatlanul Farak ajkával; e hangot 
hallgassuk, vegyük azt jól tekintetbe, és aszerint cselekedjünk, ha élni 
akarunk; másképpen testvéreink könnyei nagy árrá gyülemlenek össze, amely 
majd mindnyájunkat megfojt nagy paráználkodásunkban, csalásainkban és 
képmutatásainkban. 

11. — És íme ekkor Uvrahim is felbátorodott, előrelépett és szólt: 
köszönöm a régi Istennek, hogy kegyelmesen megnyitotta Farak testvérünk 
ajkát, ami nélkül mi mindnyájan tönkrementünk volna, mert már túlságosan 
mélyre süllyedtünk valamennyien halált hozó vágyainkban. És egyik a 
másiknak árulójává készült lenni, aminek folytán a halál jött volna 
mindnyájunkra, így vagy úgy, amint a régi Isten Szentségességének 
legbensejéből, vagy: e Szentségesség megsértése fölötti haragjának mélyéből 
eredő igazságos ítélet. 

12. Én finom hízelgő voltam, és ezáltal több gonoszat cselekedtem mint 
ti és Hanoch minden hatalmával. Mert ha én nem vagyok, ő már régen 
felhagyott volna az ő istenségével, amelybe tulajdonképpen én hízelegtem őt 
bele Uvrak kezdeményezésére és Nohad meg Tahirak segítségével. Mert ő 
titkon már többször megjegezte nekem, hogy neki ez az Istenség bensőleg 
nagyon sok aggodalmat okoz, és nem hagyja őt nyugton sem éjjel sem nappal, 
ha egyedül van; meg hogy ő már gyakorta elátkozta magában Uvraknak 
szerencsétlen ötletét, amelytől most már a nép miatt nem bír szabadulni; és 
mégis jobban égeti őt bensejében minden tűznél. 

13. — És most nézzétek, itt levetem minden hízelgésemet azzal a 
meggyőződéssel, hogy Farak bölcsessége ennek a testvérünknek a nagy sebét 
is lassan-lassan meggyógyítja majd, amiként a - remélhetőleg - mindnyájunk 
szemét megnyitotta, hogy láthassuk az örvényt, amelynek laza szélén mi mind 
a kilencen otthonosan éreztük magunkat, nem sejtvén a nagy veszedelmet, 
hogy életünket és vele mindent, aminek csak értéke van, elveszíthetjük. 

14. És te, drága testvérünk Farak! Légy mindnyájunknak hű vezetője az 
igaz Isten magasságaiból jövő világossághoz, amely Isten idegen lett nekünk 
úgy, mint Ádám ősatyánk is. És vezess mindnyájunkat az igaz Istennek 
általad jól ismert akarata szerint, és ugyanúgy az egész népet is, amelynek 
tagjai egyenként szintén nem mások, mint a mi szegény, ártatlan testvéreink, 
akiknek  eltévelyedéseiben egyedül mi vagyunk hibásak határtalan 
gonoszságunk folytán. És amit te, óh testvérünk, jónak látsz a felülről jövő és 
egyedül általad ismert szent akarat szerint, azt akarjuk mi is egyesült erővel a 
felülről jövő kegyelem segítségével szívesen és mindenkoron készségesen a 
legpontosabban teljesíteni. 

15. —— Azért én fejedelemségemet is leteszem ide, az igaz Isten barátjának 
lábai elé, és boldognak nevezem majd magamat, hogyha hűséges szolgájának 
mondhatom magamat ama egyedülinek ebben az országban, aki annyi sok 
ezrek közül kegyelmet talált az egyedül igaz és egyedülvaló Istennél, Akihez 


nincs hasonló. 

16. — Azért hallgassátok meg jól megfontolt akaratomat: Farak városa, 
nekünk szent városunk legyen. Oda menjünk mindig bölcs tanácsért, hogy 
bölcsen cselekedhessünk. Ő maga azonban legyen a mi fejedelmünk és 
vezetőnk köztünk Istennek benne rejlő bölcsessége szerint és ő legyen az 
egyedüli központ Hanoch és a nép között, hogy méltókká lehessünk - nem 
ugyan a fejedelemségre, amivel legkevesebbet törődjünk, megismervén Isten 
bölcsességét, hanem - arra, hogy készséges, hű szolgáknak tekintessünk, 
akiknek örömük teljék és kell is telni a népek javában és a Farak 
testvérünkben megnyilatkozó isteni bölcsességben, Hanoch teljes újra 
gyulásában és így minden szabad és szolganépben is. 

17. "— Ámen. Ezt mondom mindenki nevében, és te, óh Farak testvérem, 
tekints reám bölcsességedben, és légy mindnyájunk fivére, fejedelme, 
vezetője, tanácsadója és bölcs barátja. Ámen! 

18. " És íme Uvrahim beszéde újraéltette Tahirakot, úgyszintén a 
többieket is, akik Farak előtt beszéltek, képmutató és haszonleső szavakat. És 
így most még ő is szólni kezdett és szólt úgy, mint aki minden rossznak a 
valódi hordozója és takarékszekrénye, és mint olyan, aki önmagának isteni 
jogokat tulajdonított, mint: Istennek örökkévaló szentségét, annak 
igazságosságát, szeretetét, teljhatalmát, végül még magát az egész Teremtést 
is, mintha csak egy ujjával tudná azt szétrombolni. Mert ő, mint gyakran 
mondá, ismeri a régi Istennek a fogásait, sőt még az Én erőmmel is 
merészkedett néha szembeszállni és Mindenhatóságomnak nyílt harcot 
üzenni. És mivel Én nem akartam haragom nagy kardját használni szeretetből 
és elnézésből az ilyen gyenge, porban fekvő nyomorult féreggel szemben, 
mint a végtelen a semmivel szemben, amely alig látható, ha kimondhatatlan 
parányiságát az Én nagyságomhoz és végtelen hatalmamhoz hasonlítjuk - 
ezért aztán ő mindenkinek azt mondta, hogy az Én gyengeségem retteg az ő 
ereje előtt! 

19. Mit szólsz te, Én szolgám e kihíváshoz? 

20. És lásd, ez még mindig nem volt olyan nevetséges, mint azok a 
dolgok, amelyeket manapság kell eltűrnöm tőletek, és amelyek amannál még 
ezerszerte gonoszabbak. 

21. — Mert nézzetek a ti papságtok tövéhez. Ha ő szól, a világ szentje, az 
ő trónusán, akkor Nekem igazán hallgatnom kell, sőt őrizkednem is, hogy 
bárkivel beszéljek; mert ha ő ezt megtudná, akkor annak, akivel Én beszélek, 
még élete sem lenne biztos. 

22. Nem is kell Nekem azt, aki szálka az Én szememben, nektek 
közelebbről megneveznem, mert anélkül is könnyen eltalálhatjátok. De már 
csak rövid ideig! - És most újra a tárgyhoz! 

23. És lám, ez a Tahirak, villámgyorsan megfordulva, rövid, de erős 
befejező beszédet is kezdett mondani a gyülekezethez, mondván Fivéreim, ti 
bölcsen és erőteljesen beszéltetek itt előttem, úgy hogy én gonoszságom 
legbensőbb alapjában megrázkódtam és áttekintettem semmisségemet és 


végtelen gyengeségemet és megértettem nagy igazságtalanságomat minden 
tettemben és cselekedetemben. Nem szükséges Farak testvérem, hogy a te 
bölcsességed előtt felsoroljam alávalóságaimat, mert még a tudatlanok is tuják 
milyen volt eddigi hivatalom és szereplésem a legmegátalkodottabb 
gonoszságokban. 

24. — Látjátok, én túl gonosz vagyok gyülekezetetek számára, semhogy 
mentségemre szót emelhessek; csak annyit mondhatok még, hogy én minden 
rossznak az alapköve vagyok köztetek, a nép és Hanoch között. Azért én nem 
tartok igényt sem fejedelemségre, sem arra, hogy rabszolgátok legyek, annál 
kevésbé szolgátok; hanem azt tegyétek velem, ami Káinnal történt. És azzal 
aztán a gonoszság alapkövét kiemelitek a gonoszságok laza épületéből, hogy 
az egész összeomolván, annak megvetésre méltó helyébe, minden időkre 
szóló jobb épület emeltessék Faraknak a valóságos és hatalmas Istentől jövő 
igaz bölcsessége számára. 

25. — Íme testvéreim, ez az egyedüli jutalom, amit én itt közületek 
leginkább megérdemeltem; ezzel úgy hiszem nem kértem tőletek jogtalan 
dolgot, igen jól tudván, hogy a régi Isten nem lehet többé kegyelmes és 
irgalmas irántam az ő szentsége miatt, amelyet én mérhetetlenül 
meggyaláztam egymagamban. 

26. — Most már eleget beszéltem és teljes bizalommal és alázatossággal 
várok igazságos, jogos és jól megérdemelt ítéletet Farak isteni, igaz és erős 
bölcsességétől! 

27. — És ha meg akarjátok engedni, hogy feleségemet és gyermekeimet 
Káinhoz hasonlóan magammal vihessem a száműzetésbe, legyen ez a ti 
irgalmasságtokra bízva. És most már történjék velem Farak akarata szerint. 
Amen! 


29. Fejezet 
Hanoch utódai 


1. — És íme ekkor Farak még egyszer felkelt és szólt: nézd, Tahirak 
testvérem, Isten és az összes szabad szellemek az örökkévalóságok 
örökkévalóságában sem tehetik többé a történteket meg nem történtekké; 
annál kevésbé tehetjük azt mi, gyenge emberek. Gondold el magad: ha az 
isteni bölcsesség csak egy parányi szikrája lenne valamely emberben, nem a 
következőképpen kellene-e annak ítélnie és beszélnie: 

2. — Ez az ember erősen hibázott az ő rossz megismerése folytán, mivel 
híján volt a felülről való kegyelemnek és önzésében vak volt a saját és a vele 
érintkezők kárára. Jött azonban felülről, Isten irgalmas szeretetéből egy fényes 
villám, erős dörgéstől kisérve és megláttatta vele egész elvetemültségét és 
meghallatta vele szörnytetteinek számtalan sokaságát; erre az az ember 
rettegni kezdett és komolyan, szíve mélyéből megbánta minden gonosz tettét 
és ezáltal minden gonoszságát elvetette magától és akaratát az Isten kegyelme 
alá rendelte; mondd, mit tennél te magad egy ilyennel? 

(Válasz: megbocsátanék, és úgy tekintenék rá, mintha sohasem hibázott 


volna, és nagyon örvendeznék, hogy egy ilyen eltévelyedett újra megtalálta 
önmagát és rátalált a kivezető útra a sötét őrület tömlöcéből az isteni 
kegyelem világosságába.) Jól és helyesen válaszoltál, amennyiben csak ember 
vagy; de mennyivel inkább helyeselné ezt az igazságot a legbölcsebb Isten, 
mint minden igazság és szeretet ősalapja. Ő, Aki legjobban tudja, miáltal és 
miért hibáztunk annyiszor. 

3. — Tudd meg hát, mi szeretetlen emberek elítéljük eltévedt testvéreinket 
bűntetteik száma szerint, ha meg is bánták vagy sem bűneiket; Isten azonban 
szeretetéből és  bölcsességéből kifolyólag az elkövetett és megbánt 
ballépéseket nem, csak az elkövetendő és meg nem bánt hibákat ítéli el. Habár 
Isten a megtörténtet soha nem engedi el, hanem emlékezetében el nem múlóan 
megőrzi azt, mint életünk vonalán egy sötét foltot, mindazonáltal a vonalat 
nem ítéli meg sem az elején, sem a közepén, hanem csak a végén, amikor is 
megnő és meghosszabbodik egyenesre a belőle jövő szeretet és igazságosság 
szerint, avagy egyenetlenre és ferdére a belőle jövő gonoszság és 
igazságtalanság szerint. 

4. — És lám, így segítette az Istenből jövő Bölcsesség ereje a te 
ferdeségedet is kiegyenesedni, és így magadnak sem kell önmagadat elítélned, 
hanem mostantól életvonaladat egyenes irányban  meghosszabbítanod 
hűségben és igazságosságban az igaz Isten felé, és többször megtekintened az 
Isten által kiegyenesített vonalat, hogy többé le ne térhess soha az egyenes 
irányról, és ha mégis felfedezel eltérést, azt azonnal igazítsd ki a felülről jövő 
kegyelem segítségével, amely akkor neked megvilágítja majd életednek nagy 
célját az örök Szeretetnek és minden Belőle eredő életnek a birodalmában. 

5. — És most menj és vedd át hűségesen azt, amit neked Hanoch 
felajánlott; és emlékezzél meg e beszédeimről, éppen úgy ti többiek is velem, 
a kegyetlennel együtt; és legyetek testvérei Hanochnak, testvérek egymás 
között és testvérei a vezetendő népnek - Istennek, a hatalmasnak, erősnek, 
legbölcsebbnek és legszeretőbbnek az akarata szerint. Ámen. 

6. — E berekesztő beszéd után mindnyájan felkeltek és meghajtván 
magukat Farak felé, szóltak: Farak, te Isten bölcsességéből való bölcs férfiú! 
Elismerjük mindnyájan nagy hatalmadat és minden dologban megnyilatkozó 
felfoghatatlanul nagy belátásodat. Bár nem tudjuk, miként jutottál hozzá 
mindehhez, mégis meg akarjuk tenni, amit te jónak és helyesnek találsz, mert 
látjuk, hogy bölcsességed a szereteten alapszik, amely nem engedi, hogy 
valaki is a rövidebbet húzza, kivált még ha a szeretetnek gyengéd útjain 
akarunk haladni, amit mi mindnyájan tenni akarunk, és tenni fogunk is, a te 
bölcsességedből, és a te bölcsességed szerint. 

7.  — Te azonban láss utána, hogy Hanochot is rendbe hozd, mint minket. 
Ámen. 

8. — És ekkor elhagyták helyeiket és városaikba tértek, és Farak tanácsa 
szerint bölcsen és jól cselekedtek, és az egész nép ujjongott vezetésük alatt. 

9. — És amidőn Farak hasonló módon Hanochot is könnyűszerrel 
megtérítette, Hanoch felkelt, megragadta Farak erős kezét és mondá: Óh 


fivérem! Te igazat beszéltél, és helyesen cselekedtél. Mert ha a teremtmény 
még életben van, még várható szeretet és kegyelem felülről. Így nálam is, 
csak a halálban szűnik meg minden. Most még minden él és így még sok 
minden helyrehozható. 

Azért minden sebet be akarok gyógyítani, amelyeket népemen ejtettem, és 
mindazt a te bölcs testvéri oldaladon, aki olyan nagy szerencsétlenséget 
hárítottál el rólam, nagyon rászedettről és a szegény rászedett népről. 

10. És lásd, ez a valamennyire jobb uralkodás aztán ötszáz évnél tovább 
tartott, még Hanoch gyermekei és gyermekeinek gyermekei alatt is, akik 
voltak: az ő legifjabb fia Irad (a heves), Farak tanítványa, aki száz évig 
uralkodott; ennek legifjabb fia Mahujel (a fatalista, vagy sorshirdető), aki 
szintén 100 évig uralkodott; azután ennek legifjabb fia (Matusáel) a céltűző és 
a természet erőinek feltalálója) száztíz évig uralkodván, és végül ennek Rólam 
majdnem teljesen megfeledkező fia Lamech (a halálbüntetés feltalálója, amely 
az ő uralma alatt mindennapos lett), akinek az uralkodása kétszáz évig tartott. 

11. . De lásd, Lamechnél kissé tovább kell időznöm, mert vele 
megszűnik minden uralkodás és helyébe a Mammon imádás és bálványozás 
lépnek, úgyszintén az átkos természetbölcselet, mint a kígyó leghatártalanabb 
gonoszságának legnagyobb mesterműve. 

12. — Lamech tulajdonképpen, mint középszülött, nem volt feljogosítva 
az uralkodásra. Az őseredeti, megállapított szokás szerint csak a legifjabb fiú, 
és csakis ennek halála esetén, vagy más fontos eset beálltakor, az elsőszülött, 
és csak ha ez is meghalna, csak akkor a középszülött az uralkodás átvételére 
jogos. 

13. — De még teljes épségben élt Metusáel legidősebb fia Jahred (a titkos 
bölcs, Farak szelleme szerint, aki ekkor már rég elhalálozott) és annak 
legifjabb fivére Hail. (Hohrednek hűséges tanítványa és jogos uralkodó.) 

14. — Lamech azonban egy durva, sötét, becsvágyó, hamisan esküvő 
ember, aki becsvágya számára egészen jól kibölcselkedte, hogy ő éppúgy 
jogosult az uralkodásra - felbosszankodott a régi szokáson; minthogy ehhez 
még egy hasonló fajtájú cinkos-banda vette őt körül, amidőn Metusáel 
halálával Hail kormányra lépésének ideje közeledett, ez uralomvágyó 
szándéka ügyében gonosz tanácsgyülekezetet hívott össze, kifürkészendő, mi 
lenne a tennivaló, hogy gonosz célját biztosan elérje. 

15. — És íme, az egyik, akinek neve Tatahar volt (azaz vérszomjas, avagy 
véreb), szörnyű tanácsot adott neki mondván: Mi szám szerint hetvenheten 
vagyunk, erősek, mint a fák, vakmerőek, mint a tigrisek, bátrak, mint az 
oroszlán és kegyetlenek, mint a hiéna - te pedig mindenben mester vagy 
közöttünk; így azt hisszük, nem lesz nehéz neked, hogy  Hohred 
bölcsességének végére járj egy hatalmas bunkóval a kezedben ott a hegyek 
között, ahol a múltkor a tigriseket hajszoltuk. És ha valamelyik falánk hiéna 
éles és erős fogaival szétmorzsolta már csontjait, akkor hálából neki dobhatod 
a Hail gyereket is csemegéül, ami az éhes erdei bestiáknak szívesen fogadott 
lakomájuk lesz. Akkor meg fogjuk mondani a népnek, hogy Jahred és Hail, 


vakmerően elbizakodva titkos bölcsességükben hiénavadászatra mentek ki a 
hegyek közé és hiénák tépték szét őket. És minthogy akkor te lészen Káinnak, 
Hanochnak, Iradnak, Mahujelnek és Metusaelnek egyedüli jogos utóda, ki 
vitathatná el tőled az uralmat és kormányzást? 

16. . Nos Lamech, mit gondolsz, nem ez a tanács-e az egyedül 
célravezető? Menj és cselekedjél! Mi melletted vagyunk, és az eredmény 
minden kétséget kizár. 

17. — És íme, e tanács éppen kapóra jött Lamechnek. És mindjárt másnap 
keresett és talált is a kígyó segítségével alkalmat reá. Amidőn észrevette, hogy 
Jahred Haillal együtt kisétált az erdőségbe, ő is gyorsan odament 
cinkostársaival egy másik úton, és a sűrű fák között elrejtőzve várta a két 
fivért; és amikor ezek is egész közel odaértek, reájuk rontott, Johredet egy 
csapással agyonütötte és Haillal is Tatahár tanácsa szerint járt el. 

18. — Ez a kettő pedig azért járt így, mert büszkék lettek bölcsességükre. 
Mert mint fejedelmi sarjak elfeledték, hogy a legnagyobb bölcsesség csak a 
legnagyobb alázatosságban van, és amint ezt elvetjük, a bölcsesség is elillan. 
És minthogy náluk ez az eset állt fenn, így sem tanácsot adni nekik, sem 
másként segíteni rajtuk nem lehetett szabadságuk szükségképpeni megsértése 
nélkül - amit Én nem tehetek meg, még a legcsekélyebb mértékben sem, mert 
a szabadságnak legparányibb része végtelenül fontosabb, mint a Föld minden 
élőlényének természeti és testi élete. Ez magyarázza meg a háborúk 
megengedett voltát, habár azok gyakran csak egyetlenegy embernek az akarati 
és cselekvési szabadságától függenek. 

19. — Ez szolgáljon neked is intelmül, te meglehetősen derék eszközöm, 
hogyha tán (akár titokban, akár nyilvánosan) elkapatnád magad testvéreid 
előtt, mert a bölcsesség adományához juttattalak téged. Mert lásd, amint 
erkölcstelenségre hajolnál, vagy a szükség lopásra vinne, vagy bármi módon 
dőzsölnél, korhelykednél, úgy ez az emberek között oly ritka adomány 
nagyon meggyengülne benned; de ha büszke lennél rá, akkor azonnal teljesen 
elvenném tőled, és mezítelenül hagynálak, és elhagynálak a tévedések 
erdőjében, és a vérengző vadállatok reád rontanának és felfalnának úgy, hogy 
végül semmi más nem maradna belőled, mint egy rossz név. 

20. Alázatosságban nyerted, alázatosságban kell megtartanod, és 
alázatosságban kell át is adnod minden testvérednek. 


30. Fejezet 
Lamech király lesz 


1. — És halld íme tovább. Miután Lamech ezt elkövette testvérei ellen 
Tatahár bandájának az élén, örvendezve visszatért Hanochba és kihirdette és 
tudatta Hanoch és környékének minden népével, úgyszintén a tíz várossal és 
környékével is, mi történt a vakmerő testvérekkel, Johreddel és növendékével 
Haillal, amin egész Hanoch megrémült Erre az értelmesebbek és eszesebbek a 
város népe közül, számuk szerint körülbelül háromezren, nem számítva hozzá 
feleségeiket és gyermekeiket, akik otthon maradtak - összeálltak. 


2. — És ekkor a kis férfisereg Hanochba ment Lamech elé, ahol egyikük 
átvéve a szót, mindnyájuk nevében mondá: hol van az erdő, amelyben ez a 
dolog történt az ifjú királlyal és bölcs fivérével Johreddel? Engedd, hogy 
felkeressük a szörnyűség színhelyét, talán még ráakadunk valamilyen 
szomorú maradványra vagy legalább valamilyen egyéb nyomra, amely 
meggyőzne minket a hír valóságáról, hogy ott helyben őszintén 
megsirathatnánk e nagy szerencsétlenséget, és aztán megkeressük a gyilkos 
hiénát - még biztosan véres az orra - hogy megfojthassuk azt, és parittyáinkkal 
agyonkövezzük egész faját engesztelő áldozatul Johredért és Hailért. 

3. — Igen, szólt Lamech, elhatározástok helyes; én, mint most jogos 
királyotok (König, tulajdonképpen kann ich, régiesen könn ig) veletek együtt 
teszem azt, és első szolgám Tatahár legyen útmutatónk, jól felfegyverzett 
legényeivel együtt. 

4. — És lám, Lamechnek e gyors és tetszetős elhatározása jó hatással volt 
a népre, és mondák: lássatok és halljátok: Huhuhorah (azaz él még egy jogos 
király) ő is bölcs és ő legyen a mi királyunk! 

5. — Erre mind felkerekedtek és Lamech vezetése alatt kiment a tigris és 
hiénaerdőbe, és ott megtalálták még vérrel mocskolt helyét a szörnytettnek, és 
ott búsultak, és zokogtak és összeszedték az elszórt öltönydarabkákat, 
tiszteletük szomorú tárgyai gyanánt. 

6. — És amidőn hiú gyászmunkájukat befejezték, és összeszedték Johred 
és Hail értéktelen ereklyéit, elhagyták a szörnytett helyét és keserű haraggal 
szívükben, 100 tagból álló bandákra oszolva 30 arasznyi csekély távolságokra 
egymástól, befelé vonultak az erdőbe, hogy megkeressék az elvetemült hiénát, 
de íme, egyetlen állat sem volt látható, még kevésbé hiéna. Erre mondták: az 
átkozott bestia bizonnyal a hegyekre menekült; bátorság! Ha mindeddig 
egyetlen halandó sem mert Káin óta a hegyekre lépni, mi most elsőként 
fogunk oda utat törni, mert igazságos a mi ügyünk az átkozott, falánk 
bestiával szemben. Azért még egyszer: bátorság! És ha mindnyájan 
elpusztulnánk is! 

7. — És íme Lamech ezt felelte erre: a ti hangotok az én akaratom és 
parancsom számotokra; azért menjetek és tegyétek óhajtástok szerint. Én 
azonban Tatahár és emberi élén itt várok majd reátok, és figyelmes szemmel 
kísérem az erős csapásaitok elől esetleg ide menekülő egyik-másik bestiák- 
bestiáját. 

8. —. Ezzel a háromezer ember elégedetten távozott, és szokatlan, tétovázó 
lépésekkel mentek és alig mertek körülnézni a szédüléstől, látva a megmászott 
magaslatokat és a visszahagyott mélységeket. És íme, három napig keresték a 
hiénát és egyetlenegy sem mutatkozott. És akkor nagyon bosszúsak lettek és 
bunkóikkal csapkodták az eléjük került és továbbjutásukat megakadályozó 
több mint tizenkét öl magas és falszerűen meredek kőfalat; átkozták az 
erdőket és a hegyeket, mivelhogy minden szörnyetegnek a lakóhelyei és 
felelősségre vonták a fákat, sziklákat és kőfalakat, és gyalázták a földet a 
vérszomjúság szégyene miatt, és megátkozták egész mélyéig; átkozták a 


Napot, hogy ily szörnytetthez világított; éppúgy a csillagokat, a Holdat, hogy 
nézhették ezt a hallatlan elvetemültséget. Egy azonban közülük, aki a 
legerősebb és legnagyobb volt, és akit Meduhednek (azaz a legerősebbnek) 
hívtak, hátrafordult és rövid, de nagyon illő beszédcet intézett a feldühödött 
tömeghez és mondá: 

9. — Mit akartok már ezzel az ostobasággal? Nézzétek, bunkóitokat 
széttöritek és szétzúzzátok a holt, kemény legyőzhetetlen falon, és 
tajtéktokkal sikamlóssá teszitek a visszavezető utat önmagatok számára! 
Hogyha hazatérünk és hiénák, tigrisek, oroszlánok, medvék és kígyók 
akadnak utunkba, mit gondoltok, mivel fogtok védekezni? Ha a régi Isten már 
itt is legyőzhetetlen akadályt állított vak és meddő bosszúnk elé, mily 
könnyen támaszthat még sokkal félelmetesebbet is a visszatérésnél. 

Azért gondoljátok meg, hogy a Régivel nem jó pörbe szállni, és hogy ő 
még fákat és köveket is megeleveníthet, ha kevés lenne az állatja, hogy 
agyoncsapjanak és — megöljenek — mindnyájunkat  ostobaságunk és 
engedetlenségünk miatt, mert Káinnak, Hanochnak és Faraknak, a 
legbölcsebbnek és legigazságosabbnak legszigorúbb parancsa ellenére a 
hegyekre léptünk. És ki tudja, e falak mögött nem laknak-e magasabb lények, 
akikről még mindig él a nép között némi halvány hír; mert e hegyek 
nincsenek hiába itt! És ha előttünk egyetlen ilyen lény mutatkoznék, mivé 
lenne a mi szúnyogseregünk Istennek egy ilyen óriásával szemben? Azért 
forduljunk vissza szerényen, amíg még nappal van, hogy tönkre ne menjünk 
az éjszaka átka alatt, amely már kezdettől fogva nagy ellenségünk volt nekünk 
úgy, amint a nappal nagy vesződséggel járt számunkra, de mégsem olyan 
nagy veszedelmekkel összekötve, mint az éjszaka. Azért cselekedjünk mind e 
jól meggondolt tanács szerint. Ámen! 

10. " És íme, amidőn e beszéd észretérítette őket és meggondolva 
magukat, vissza akartak térni, Meduhed megpillantott egy nagy embert, a 
kőfal egy kiszögelésén állva; és ez az ember Seth volt, Ádám egyik fia és 
Ábelnek helyettese, aki később tőlem Ábel angyaltestvére által utasítást kapott 
Ádámmal és Évával együtt arra, hogy az Ígéret földjére költözzenek, és ott a 
hegyekben lakjanak az egykori Paradicsomtól távol, azzal szemben amiről 
később még kimerítőbben fogok beszélni. 

11. — És ez a Seth, határozott hangon szólt hozzájuk; mert ő még egyike 
volt azoknak, akiknek nem lett idegen az összes teremtmények nyelve - és 
mondta: ti durva és Istenről teljesen megfeledkezett gyermekei Káinnak, a 
testvérgyilkosnak! Az Én Atyámnak a még élő Ádám atyának, és az e 
magaslatokon élő valamennyi gyermeke Atyjának, Istennek, milyen igazságos 
büntetés elvezetett titeket ide, pusztulástok biztos karjaiba? Óh ti kígyófajzat, 
mivé lettetek? Óh ti hiénák eledelei, mint akartok e szent helyen? Mit kerestek 
itt, e nektek oly szigorúan eltiltott helyen? Távozzatok innét és essetek a 
reátok váró fenyítő büntetés torkába, azaz a halált hozó torokba, amelyből 
meg nem menekültök, vagy ez a kőfal temet el mindörökre titeket! 

12. — Ekkor Meduhed térdre hullott és hangosan kiáltott irgalomért és 


kegyelemért. Seth pedig, aki csak a Belőlem jövő szavakat mondta, még 
inkább megtelt szeretetemmel és csakhamar ellágyult Meduhed panaszos 
szavaitól és szólt: 

13. . Meduhed, te egyedül tekinthetsz fel hozzám, Isten nagy 
közelségébe, mert te  visszatartottad testvéreidet a könnyelmű nagy 
gonoszságtól Isten mindent látó szemei előtt; azért te tudd meg egyedül, ki és 
hol van az a falánk hiéna. Lásd, ez az ezerszeres hiéna lent maradt a völgyben, 
Tatahar bandájának kígyó-nyelv hegyén, és a neve: Lamech. 

14. — Közületek azonban senki ne merje kezét reá emelni! Jaj annak 
hetvenhétszer, aki hozzányúlna, mert az megelőzné Isten idejét, ami a 
legborzasztóbb lenne, mert összetépné az isteni szeretet kötelékét, és ez által 
megoldaná az Istenség legkeményebb ítéletének széles, mérhetetlen 
övszalagját, és az Istenség nagy tűzoszlopokat zúdítana le a Földre és a tűz az 
egész világot elpusztítaná. Most emelkedj fel, csapatoddal együtt és 
vonuljatok békével haza, és ne tekintsetek Hanoch felé, csak magatokra és 
Istenre, Aki hűséges megmentője mindazoknak, akik mindig Feléje 
tekintenek, vígságban és szükségben egyaránt. Ámen. 

15. — És íme, ekkor Seth csupa fényesség lett; amazok pedig megijedtek, 
és látása elől árkon-bokron át menekültek és így még naplemente előtt elérték 
a síkságot, és éjfélre lakásaikat is, amelyek pedig a hegyektől tízórányi 
távolságra feküdtek. 


31. Fejezet 
A kivándorlás Meduhed vezetésével 


1. — És lásd, mielőtt még búcsút vettek volna egymástól honi földre 
érkezésük után, Meduhed még rövid beszédet intézett hozzájuk, mondván: 
hallgassatok meg fivéreim, mert nagyon fontos az, amit most mondani fogok. 
Ti láttátok azt az embert a nagy hegység kőfalának kiszögellésén és 
hallottátok erős hangjának mennydörgését, és végül láttátok azt is, hogy 
milyen fény vette őt körül úgy, hogy attól mindnyájunkat nagy ijedtség töltött 
el, és azért a nagy félelemtől korbácsolva rohantak lábaink árkon-bokron 
keresztül, amíg csak haza nem értünk, ismert otthoni helyünkre. 

2. — Hallottátok, hogy megemlítette az általunk jól ismert, ezerszeres 
hiénát; hallottátok fenyítését is a hetvenhétszeres bosszúmegtorlásról és 
hallottátok végül hallatlan fenyítő beszédét a tűzoszlopokról. 

3. — Ítéljetek magatok, mi a teendő e körülmények között; ha életben 
hagyjuk Lamechet, nemsokára ugyanazt teszi mindnyájunkkal, amit fivérével 
félelem nélkül megcselekedett; ha pedig igazságos bosszút állunk rajta, 
mirajtunk állanak bosszút felülről hetvenhétszeresen. Akár egyiket tesszük, 
akár a másikat, biztos halál vár reánk - tanácsom tehát ez lenne: 

4. — A borzalmas titkot, mint a halálnak titkát, elrejtjük mélyen 
bensőnkben, összeszedjük asszonyainkat és gyermekeinket, és az éjszaka 
mélyén csendesen elhagyjuk a szörnytetteknek eme országát, és Kelet felé 
vonulunk - ahol már többször láttunk egy alacsonyabb hegységet, és azon 


átkelünk. Akkor majd kitűnik, hogy van-e még valahol egy másik ország, a 
szörnyűségek ezen országán kívül; és ha a világ végét érnénk is ott el, azt 
hiszem jobb ott élni nyugodtan, és aggkorunkban elaludni, mint itt állandó 
nyugtalanságban saját vérünkkel a földet itatni, vagy hamuvá égni. 

5. — Mert így szólt az óriás is a kőfalon: "ne tekintsetek Hanoch felé, csak 
magatokra és Istenre, aki hűséges megmentője mindazoknak, akik mindig 
Feléje tekintenek, vígságban és szükségben egyaránt" - amely szükség nálunk 
most bizonyára a legmagasabb fokát érte el. 

6. — Azért testvérek, akiket mind - velem együtt - az igazságosság éget, 
bízzatok Istenben, Akit a hegyi óriás erősen vallott előttünk, és tegyük ezt 
inkább ma még, mint holnap, mert akkor talán már késő lenne. Azért 
bátorság! Istenbe vetett bizalom! És holnap már a napot ama távoli hegyek 
mögött üdvözöljük. Siessetek és hozzátok ide a tieiteket és ami a tietek 
állatban és terményekben, és háromezer pillanat múltán itt újra találkozunk, 
bunkóinkkal jól felszerelve. Ámen! 

7. És lásd, Áment mondott a sereg is, és két óra alatt mind útra készen 
álltak, és amikor éjfél után a második óra volt. És amidőn Meduhed 
megolvasta az atyákat, és úgy találta, hogy számuk teljes, akkor hálát adott 
Istennek és elmenekült az őt követő nagy sereg élén, amely tízezer férfi és 
húszezer nőnembeliből állt, ugyanannyi teve és nagy szamár hátán. 

8.  — Amire a Nap feljött, már régen elérték a távoli alacsony hegyeket, 
ami természetesen az Én különös segítségem nélkül nem történhetett volna 
meg, mert a hegység 30 óra távolságra feküdt, toronyiránt számítva. 

9. Itt állataikat két óra hosszat legeltették, mialatt pihentek és ettek a 
magukkal hozott gyümölcsből, és Meduhed felszólítására megköszönték 
Istennek ezt a csodás megmenekülést. Meduhed azonban szellemétől 
indíttatva tíz férfi kíséretében egy kissé előre ment és a tíz kísérő szeme láttára 
a földre hullt és szívében felbuzdulván Isten iránt, szeretete tűzénél sok 
rosszat pillantott meg szívében, és e fölött sírni és keseregni kezdett 
bűnbánatból nagy vétkei miatt. 

10. — S minthogy láttam, hogy komolyan vesz Engem, tisztán olvasható 
lángbetűkkel ezt írtam szívébe: Meduhed állj fel az Én nagy Irgalmasságom 
színe előtt! Te meg vagy mentve mindazokkal együtt, akik a te szeretetteljes 
gondoskodásodtól indítva téged idáig követtek; de itt sokáig nem 
tartózkodhattok, még kevésbé maradhattok; hanem ahogyan látod itt ezt a 
Kelet felé húzódó szűk völgyet, és az arrafelé folyó kis folyót, arra felé vonulj 
te is a sereggel, hetven napig folyvást előre; és ha azután egy beláthatatlan 
nagy vízhez érsz, ott pihenj velük szintén hetven napig; akkor azonban megint 
jöjj Hozzám, amiként azt ma tetted szívedben. És akkor majd megmutatom 
neked az utat a vizeken át egy távoli nagy országba, ahol minden vérontás 
nélkül biztosak lesztek Lamechnek a testvérgyilkosnak kegyetlenkedő 
leselkedésétől. És ha éheztek, egyetek a különféle gyümölcsből, amelyet 
útközben nagy mennyiségben találni fogtok és igyátok a folyó jó vizét, amely 
útmutatótok lesz egészen a nagy vízig. Emlékezzetek meg azonban mindig 


úgy, mint ma a ti nagy, minden teremtmény fölött való felséges Istenetekről és 
gondoljatok arra, hogy van egy népem a Földön, amelynek szent és 
legszeretetteljesebb Atyja vagyok! 

II. — És gondolj arra, hogy amidőn ez a Föld, mint harmatcsepp folyt ki 
az Én nagy, atyai Szívemből, és a Nap ott, mint az Irgalmasság könnye fakadt 
mindent látó szemeimből, óh, akkor ti is még az Én gyermekeim volttok! 
Iparkodjál hát te, kis sereg, a szeretet által újra azzá lenni, ami egykor voltál, 
mielőtt a Föld még erkölcstelen nemzedéket hordott magán és mielőtt még ott 
az a nagy Nap Kegyelemből világítani kezdett. De most keljetek útra és 
menjetek az Én nevemben. Ámen. 

12. — És lásd, akkor Meduhed - mélyen meghatottan - a nagy seregének e 
szavakat hangosan odakiáltotta, és a többiek is mélyen meghatva általa, mind 
felálltak és gyorsan követték kijelentett akaratomat. 

13. — És lásd, amidőn Meduhed hetvennapi utazás után megérkezett a 
számára előre megjelölt partra, amely a Föld nagy vize mellett terült el, 
amelyet ti manapság Óceánnak neveztek, és amely a partok mentén sárgásan, 
de a mélyebb pontokon, nagy sávokon és területeken egészen kék színben is 
fénylik a fenék színeinek keveredése, a gazdag réz-só tartalma és a Nap 
sugarainak megtörése következtében, Meduhed az ő seregével letelepedett a 
part hosszában, a gazdag, jó gyümölccsel dúsan megáldott vidéken, amely 
ugyanaz volt, amelyet Én szántam nekik ideiglenes lakásul. 

14. — Minthogy Meduhed és követői is mind látták, hogy Én jó útmutató 
vagyok, hálásan borult le emberei előtt arcával a földre és szíve mélyéből 
köszönetet mondott Nekem és a többiek is mind követték többé-kevésbé a 
példát, amiben Én tetszésemet találtam. 

15. — És lásd, miután Meduhed nagy kegyelmemtől mélyen áthatott 
szívvel befejezte köszönetét, felemelkedett, végig tekintet a még leborult, 
hálával telt seregén és örömében sírni kezdett az Én nagy Irgalmam fölött, 
amely oly sokak életét megmentette és az oly sokáig kemény szolgaságban 
élőknek az arany szabadságot visszaadta és olyan gazdag, és az ő magas 
védelme alatt biztos nyugvóhelyet adott nekik. 

16. — És amidőn nemsokára megerősödve és nagyon megnyugodott, derűs 
kedéllyel felálltak hívei is, Meduhed egy hét öl, vagy még pontosabban hét 
embermagasságú kis dombra ment fel a széles síkság közepén, és hosszú, 
nagy beszédet intézett hozzájuk, amely szívébe felülről adatott, és nem 
mondott egy szóval sem többet, sem kevesebbet, és így az Én Nevemben igaz 
szónok volt a világosságot és szeretetet szomjazók számára. Az ő hosszú 
beszéde pedig így hangzott, amint következik: 

17. — Fivéreim, tekintsetek fel reám, és halljátok meg nyitott fülekkel és 
szívekkel a szavakat, amelyeket Isten benső indítására hozzátok intézni fogok, 
mert ezek mind nagy fontosságúak! 

18. — Halljátok! Isten, a legfenségesebb, csodásan megmentett minket 
Lamech gyilkos kezei közül és épségben, híven idevezetett a világ végéhez, 
ahol, ím mindnyájan látjátok a Föld végét és a nagyvizek kezdetét. Látjátok, 


milyen szép és pompás ez a vidék, amely mintha csak a magas Égből szállt 
volna a Földre, és bizonyosan mindnyájan nagy gyönyörűségnek tartanátok, 
ha itt állandó lakást vehetnénk. De nem így hangzik az Isten magasságból 
jövő felső akarta; hanem csak hetven napig tartózkodhatunk itt, mert ez alatt 
az idő alatt Lamechnek egy kegyetlen csapata, élén Tatahárral, kifürkészi 
utunkat, és jaj mindenkinek, aki az ő kegyetlen kezei közé kerülne; azt 
széjjeltépné, mint tigris a bárányt. 

19. — Ezért az Úr nagy kegyelmében mutatott nekünk egy helyet, ahová 
mennünk kell, és ahol olyan szerszámot találunk készen, mint amilyeneket az 
ő nagy gyermekeinek adott már, akik a Föld nagy hegyein laknak; hogy ennek 
révén is lássuk és felismerjük, hogy ő Atyánk akar lenni és az is lesz, mihelyt 
mi az ő felette nagy Szeretetének készségesen alávetjük magunkat, amely 
eddig is már oly felségesen gondoskodott rólunk, mint az ő gyermekeiről a 
legjobb atyai szív sohasem, még ha a legnagyobb bőségben mindene 
meglenne. 

20. Azután azonban vegyük a szerszámokat és irtsuk ki velük a sudár 
fákat, azokat tisztítsuk meg kérgüktől és ágaiktól, aztán faragjuk meg őket 
mind a négy oldalon oly simára, mint a csendes víz színe. És így kell 
elkészítenünk 10.000 db főt, amelyek a legszebbek és legépebbek, és csak 
kicsiny lombozatúak. Minden ilyen jól elkészített törzs tíz férfihosszúságú és 
egy férfilépés szélességű legyen. Akkor aztán azokat harminc törzsenként 
egymáshoz kell erősen szögeznünk a szegekkel, amelyek nagy mennyiségben 
lesznek a szerszámok között; és ha így a fenék készen lesz, akkor az oldalakra 
is 3-3 törzset kell hosszában egymásra erősítenünk, szélességben pedig 
kettesével egymásra; ezután a belsejét erősen beragasztjuk gyantával és 
szurokkal, amelyet az asszonyok és gyermekek gyűjtenek nagy 
mennyiségben. 

21.  — Ezeket az új építményeket a part hosszában állítsuk fel és az utolsó 
napon meg mindenik épületnek minden sarkába nagy, zöld lombos ágakat 
erősítsünk, az Ég nagy kegyelméből kivívott győzelem jeléül. 

Ami tennivaló azután lesz, azt várjuk meg nyugodtan az utolsó napon, a 
felülről akkor kapott ígéret szerint, amikor még szemeink nagy félelemmel és 
aggodalommal tekintettek Hanoch felé. És így cselekedjünk mindent 
egyesülve együttesen testvérekként, minthogy nincs már fejedelmünk, akinek 
égbekiáltó adót kellene beszolgáltatnunk, a mi nagy Istenünkön kívül, Aki 
Ura minden hatalomnak és erőnek, öröktől fogva végtelen, és nagyon 
hatalmas és igazságos Úr minden urak felett, bárhol is uralkodjanak jogtalanul 
az egész Földön, most és a jövő időkben, mint gonosztevők és fivéreik 
gyilkosai. Istenünknek azonban, aki Atyánk akar lenni, szeretettel és feltétlen 
engedelmességgel tartozunk. Aki ebben ellenszegülne, azt testvérei nem 
fenyítik meg sem vesszővel, sem korbácsütéssel, hanem egyedül Isten bünteti 
majd meg őt kegyelmének visszavonásával. 

22. — Most egyelőre tudtok mindent, ami a jelenben szükséges, azért 
szedjétek össze gondolataitokat, üdítsétek fel magatokat eledellel, és aztán 


lássatok gyorsan a parancsolt nagy munkához. Ámen. 


32. Fejezet 
Meduhed Énekek Éneke 


1. — És íme, amidőn Meduhed e beszédét befejezte, mindnyájan arcukra 
borultak Isten előtt és egy óra hosszáig hálálkodtak és dicsérték Istent szívük 
legmélyéből. Aztán azonban vidáman felkeltek, és a kegyelem szellemétől 
vezetve kissé beljebb hatoltak a vidék bensejébe, és ott egy tágas barlangban 
nagymennyiségű mindenfajta szerszámot találtak: Kapát, bárdot, fejszét, 
gyalut, mindennemű kést, fűrészt, kalapácsot, fúrót, szögmérőt, vésőt és egy 
millió kettős szeget, azaz (nálatok) csiptetőt; és íme erre határtalan öröm vett 
erőt rajtuk, úgy, hogy ugráltak és ujjongtak örömükben az Én előttük oly 
megfoghatatlan nagy kegyelmem fölött. (Nb. Látjátok, amit nektek itt 
nyújtok, az sokkal több a szerszámoknál. De igazában senki sem találkozott 
még, aki szíve legmélyebb örömében Nekem illendően köszönetet mondott 
volna; ezt jegyezzétek meg magatoknak, ti Nevemnek nehéz felfogású 
tisztelői, és ti akik Igémet csak ínyencségből hallgatjátok - tárjátok ki szélesre 
a Szeretetnek kapuit, amely az új, szent város szívetekben, hogy 
odaküldhessem angyalaimat, hogy azok abban előbb minden helyiséget, utcát 
és búvóhelyet, és minden található lakást kitisztítsanak, hogy Én azután 
megtarthassam bevonulásomat oda, és ti Elibém siessetek és nagy örömmel 
kiáltsátok: Hozsánna a magasságban és békesség minden jóakaratú népeknek; 
dicsőség az Úrnak, Aki nőstény szamár hátán itt közeleg; alleluja Dávid 
Fiának; alleluja a béke Fejedelmének, alleluja Annak, aki az Úr Zebaoth 
nevében jön, ő egyedül méltó minden  magasztalásunkra, minden 
dicséretünkre és minden tiszteletadásunkra; ő az egyedülvaló, nagy Isten; ő 
szíveinknek szentséges, egyedüli Atyja, Ámen!) 

2. — És most menjünk tovább és halld! Ekkor fogták a szerszámokat a 
szegekkel együtt, kivitték azokat a partra, megerősítették magukat pihenéssel, 
étellel és itallal, és a következő napon már hálával telt szívvel belefogtak a 
munkába, és még ha az ácsolásnál hibás fejszecsapást tettek is, akkor is 
dicsértek Engem. Ezért aztán munkájuk olyan gyorsan és helyesen haladt 
előre, hogy inkább csoda - mint tulajdonképpen munkaszámba ment. 
Ilyenformán 250 szekrény 40 nap alatt teljesen készen állt a part mentén, 
kötelekkel odakötözve, hogy a tenger folyton növekvő lassú áradásától való 
elsodortatásuk ellen biztosítva legyenek. 

3. — És íme, a híven bevégzett munka után ekként még körülbelül 50 
napjuk maradt a teljes pihenésre, amely idő alatt Én az igen jámborrá és 
szeretővé lett Meduhed útján mindig több és több ismeretet adtam nekik 
Magamról. És szombatot is adtam nekik, amelyen Szeretetemben pihenve, 
minden munkától mente, e nyugalomban teljesen Nekem szenteljék magukat 
egész napon át; és ha folyton és folyton ezt teszik, végül oly bölcsekké 
lesznek, mint Farak volt és amint most Meduhed az. Sőt, ha nemcsak a nagy 
hódolatban és Nevemnek tiszta megismerésében igyekeznek jámborak lenni, 


hanem szívüknek teljes alázatosságában Engem helyesen és mélységesen 
szeretni, és e szeretetben növekedni kezdenek, akkor őnekik is jó Atyjuk 
leszek, és a halál ismét elvétetik tőlük, mert akkor gyermekeknek vétetnek fel 
a Szeretet tág ölébe, a Föld bizonyos nagy idejének idejéig, amikor mind a 
nagy Atyához jutnak majd és örökké látják az ő orcáját és megelégíttetnek a 
Bennem lakozó Szeretet végtelen gazdag áradatától. 
4. — És lásd, ezt és sok mást hallottak Meduhed szájából és határtalanul 
örültek Mindennek és seregestől tódultak Meduhedhez és nagyon vágyódtak, 
hogy naponta megtudjanak valamit Rólam, és ebben Én az Égben és az 
Ősteremtés minden angyala örömünket leltük. 
5. — Így tanítottam őket Meduhed révén a szóknak jelekkel való 
megőrzésére - e jelek pedig megfelelő képek voltak, amelyeknek természetes 
burokja mögött szellemi értelem rejlett; és így tanultak meg e rövid idő alatt 
írni és olvasni is. 
6. — És íme, így neveltem és helyeztem el Magamnak rövid idő alatt egy 
népet, amely ivadékaiban még a jelen óráig is létezik; de hol? Erről valamivel 
későbben szólók. Amidőn azután már jól felkészültek, egy bölcsességgel és 
szeretettel teljes, fenséges éneket hangoztattam el a háttérből Meduhed által, 
amelyet akkor már feljegyeztek, és még a mai napon is megvan. Hogy hol? 
Erről is majd valamivel későbben. Ez az ének így hangzott: 
Meduhed fenséges éneke 
1. — Halljátok mind, ti, kegyelem késői gyermekei: 
Halljátok, mint hívlak mindnyájatokat a lakomához; 
Jöjjetek igaz szívvel mind Körém, 
Dicsérjétek vidáman mind Nevemet úgy, ahogyan 
Meduhed tanított áhítattal és hűséggel titeket 
Ő az első, aki vágyódott Utánam szívében. 

2. — Tekintsétek az ő tiszta, jó erkölcseinek példáját 
Nézzétek szemét, száját és fülét, és állán 
A szelíd fehér szakállt, mint ájtatos, bölcs beszédek külső jelét; 
Íme, mindenben hozzá hasonlóvá kell lennetek, 
Ha később kedves, hű gyermekeim lenni kívántok - 
Felszabadultan gonosz kígyóseregek ártó hatása alól 

3. — Íme nemsokára tisztára mosom a Földet a szörnyűségektől - 
És a gonoszok hiába kapkodnak Szeretetem után! 
Ha azonban ti jók és hívek maradtok szívetekben, 
Megkíméllek, és az árözön előttetek fog elvonulni; 
Elrejtlek titeket a Föld magasan fekvő tájain, 
Amidőn haragomat súlyos kötelékeitől megoldani fogom. 

4. Lássátok, ordít majd a Föld minden nemzetsége! 

Halljátok, elnémul majd a nagyok gúnykacaja; 

S a hegyek fölött magasan zúgó vízhullámok 

Már csak kevés gyermekem testét sodorják magukkal; 
Akik Szeretetemben törpék voltak, mint szúnyogfiak, 


Mert szeretetük megbénult és mankón járni volt kénytelen. 
5. — Nézzetek fel az Én Egeim fényteljes tereire 
Nézzétek csillagaimat, mint Kegyelmem sugarának szegélyeit, 
Nézzétek, mint világít Napom a Föld virágos mezőire, 
S mint kíséri a Hold a Földet zúgolódás nélkül. 
Nézzétek, mint követik a világok mind Akaratomat - 
Ím tehát - végezzétek ti is mind csendben a reátok bízottakat. 
6. —— Akarjátok tudni, mily teremtmények e csillagok? 
Figyeljetek! A szeretet megoldja e kérdést számotokra; 
Ha földnélküli, tiszta lesz a szeretet szívetekben, 
Akkor majd veletek adom világítóul Kegyelmem fáklyáját, 
És lángként fénylő vonalakban olvashatja majd mindegyikőtök 
Önmaga az Úr Nevének csalhatatlan nagy írását! 
7. Óh, te szűk kebelbe zárt, kicsiny emberszív, 
Ha ismernéd a forrást, amelyből - oly nagynak - fakadtál, 
Óh, nem keresnéd többet a holt tömegeket, 
Sőt inkább gondtalanul tovatűnni engednéd azokat - 
Mert akkor - mindeme kicsiny, semmis dolgok nagy Teremtője 
Önmagát fűzné örök szeretettel tehozzád! 
8. — Sokszor valamit oly nagynak tartotok, ti gyenge emberfiak 
És milyen kicsinek látja azt az Én Szeretetem! 
Óh, mily semmi minden a végtelen terekben, 
Úgy az emberek is, akiknek szíve nem a Szeretetben csirázik; 
Ne tartsatok azért mást nagynak, csak az Én Szeretetem iránti hűséget, 
S ami ehhez legközelebb áll: a valódi bűnbánatot! 
9. Én egyedül vagyok nagy, uralkodó Szeretetem hatalmában, 
Szabad, nagy szellem, Aki Önmagát megkötve tartja. 
De égi Napjaimnak előttetek ismeretlen útjai, 
Amelyek titeket - mint annyi más - csak erőtlenségtekre intenek; 
Mik ezek mind, Istenségem végtelen nagy teljességében? 
Nem több mint a hernyótól lehullt, üres bábhüvely. 
10. — Ha minden világok kellő közepére kapaszkodnátok 
Hallgatva minden szférák gyors röptének hangját, 
Felmérve minden Napok legfényesebb sugarának erejét, 
S megértve Mindenhatóságom minden csodás művét, 
Közelednétek-e akkor nagy Szeretetemhez? 
Nem - mondom Én - még akkor is kétség tartana vissza benneteket! 
11. Ha ti vezethetnétek ott az Ég nagy szekerét, 
S mint nagy szellemek szállnátok a csillagok közt szerteszét, 
Ha szátok csupa fényes Napokat lehelne, 
És azok - az enyéimhez hasonlóan - a tenger árjaiban fürödnének, 
Mi volna erőtök akkor is, ha Enyémhez hasonlítva? 
Nem más, mint homok és por - a régi romok maradványa. 
12. — Tekintsetek oda, az ég kék szalagjára, 


Tekintsétek a tengernek távoli széleit ott a hullámokon túl, 
Higgyétek ha mondom: nincsenek ott sehol határok, 

Ahol nappal a Napok, éjjel a csillagok számtalanja ragyog; 
És a nagy tenger egésze annyi sem, mint egyetlen csepp 
Ama csillagok legkisebb tartományában! 

13. —— Azért óh kis emberseregek! Tekintsetek Reám, Nagyra, 

És a tudás vágyát egyedül személyem iránt tápláljátok; 

Szeretetem mindent megkeres, itt és amott; 

Amerre csak szemeteket kutatva irányítjátok 

Megtaláljátok szent Nevem jeleit mindenütt - 

De semmi le ne kössön titeket, csak az Én Szeretetem. 
14. — Még a fűszál is vidám üzenetet visz nektek Rólam 

Ha magatokat a Hanoch-bűnöktől megtartóztatjátok; 

De - ha igaz testvérként szeretitek egymást, 

És mindenki számára használjátok fel tagjaitokat, 

Akkor nagy kegyelem jön számotokra felülről, 

Amely megtanít titeket, mint dicsérjétek az Atyát! 

15. — Hulljatok most a földre, bűneitek szülőanyjára - 

Rázzátok le a port, a kígyó halál-magvát magatokról; 
Adjatok újból hálát Nekem, a Megmentőnek, 

S ne sajnáljátok soha a Nekem áldozott időt. . . 

Szeretetem hatalma uralkodjék állandóan szívetekben, 

Így egykor mind újjáalakít titeket a Kegyelem Világossága! 

7. És lám, amidőn Meduhed befejezte az élet e nagy fontosságú 
énekének a feljegyzését az Én kegyelmemből, amely kegyelem végtelen 
szeretetemnek és az ebből származó Irgalmasságomnak kicsiny szikrája csak; 
és amidőn teljesen befejezve volt és fel is olvasta azt a népnek, akkor 
fékezhetetlen öröm vett erőt rajtuk, amelyet csak egy, az Égből jövő csodával 
csillapíthattam le, és ez a csoda egy hirtelen támadt eső volt, és ez az eső a 
Belőlem jövő Szeretet esője volt, mert örömük igaz volt. Mert ők az Én 
Nevemmel történt megismerkedésükön örvendeztek, és még inkább 
Szeretetemen, leginkább azonban azon, hogy a mindenek fölött nagy és szent 
Isten oly leereszkedő Atyaként, oly megfoghatatlan nagy szeretettel szólt 
oktatólag a nyomor gyermekeihez, Meduhed által. 

8. — Az eső íme, széjjelzavarta őket sátraikba - amelyek ágakból, 
füvekből és fehér agyagból voltak készítve - és ott kis csoportokban, nagy 
gyönyörrel dicsérték Nevemet egészen éjfélig, és nem hagytak volna fel a 
dicsérettel, ha nem bocsátottam volna reájuk jól megérdemelt, nyugodt, édes 
álmot. (Nb. Nektek már nagyobbat is nyújtottam, rímesen és rímek nélkül, 
mint a ti igaz Atyátok; de az evangéliumban szereplő római helytartó és az 
evangéliumi kánaáni asszony óta az apostolok és néhány vértanú csekély 
kivételével még sohasem találtam hasonló nagy örömet, nevezetesen azonban 
közöttetek éppen nem. Azt nem is követelem ugyan, csak mondom nektek, 
törekednetek kellene, hogy Engem mindinkább és mindjobban szeressetek; 


ezt akarom tőletek. De azért nem kell bánkódnotok: mert ami most még nincs, 
az még mindig meglehet, ha Engem közelebbről tanultok megismerni, és 
annak folytán kitágítjátok szíveteket, hogy Én abba beköltözhessem 
kegyelmem teljességével, amit valamennyien kívánjatok is magatoknak 
mindenek felett, nem pedig hogy féljetek attól, amint azt közületek néhányan 
megteszik, de ami a szeretethez nem illő. Ámen.) 


33. Fejezet 
A Meduhiták elutazása 


1. És íme, amidőn a hátralevő 50 nap eltelt, akkor Meduhed Általam 
indíttatva mindnyájukat összehívta, és a következő hatalmas beszédet intézte 
hozzájuk: "Ti férfiak, barátok és testvérek, összes  asszonyaitokkal, 
gyermekeitekkel, szolgáitokkal és szolgálóleányaitokkal együtt, akik felülről 
jövő akarat szerint szintén kedves fivéreink és nővéreink vagyok nekünk - 
jöjjetek mindnyájan ide hozzám, és az ismert sorrend szerint álljátok körül e 
kis dombot, hogy jól meghallgassátok a legmagasságosabb Istennek akaratát, 
amelyet nekem újonnan kinyilatkoztatott. 

2. — Mert úgy akarja az Úr, hogy gyűjtsétek össze mind a szerszámokat, 
és minden bárkára tegyetek azokból megfelelő mennyiséget arra a szalmára, 
amelyen eddig hálóhelyetek volt. És ha ezt megtettétek és a sűrű lombbal telt 
ágakat a sarkokban szegekkel jól megerősítettétek, akkor hordjatok oda még 
gyümölcsöt, harminc napra takarékosan elegendő mennyiségben, és rakjátok 
azt vigyázva a sarkokba az ágak alá, fügefa lombokra téve őket. A tevéket és 
szamarakat hagyjátok itt vissza a lamechitáknak annak jeléül, hogy itt voltunk 
és azért is, hogy lássák, hogy mi nekik az állatias részeket visszahagytuk és 
részünkre csak az emberit és azzal az istenit mentettük meg. A szerszámok 
köré azonban rakjatok egy láb magasságban is ágacskákat, és takarjátok be 
takaróitokkal és szalmaköpenyeitekkel, és az állatbőröket is dobjátok a 
szerszámok fölé; és ha mindez a nekem adott ez isteni rendelkezés szerint már 
megtörtént, akkor jöjjetek hozzám még egyszer e dombhoz, hogy nektek a 
legfelsőbb akarat szerint további miheztartási szabályokat adjak. Aztán majd 
közösen adunk hálát Istennek, és magasztaljuk őt mérhetetlen és határtalan 
jóságáért és irgalmasságáért. 

3. — Menjetek tehát, és tegyétek gyorsan, ami nektek általam felülről 
tanácsoltatott. Ámen. 

4. — Ekkor mind meghajtották magukat Meduhed előtt; hálát adtak 
szívükben Istennek a tanításáért, és szívesen és gyorsan végezték a parancsolt 
munkát. És a ti időszámítástok szerint hét nap múlva minden a legnagyobb 
rendben készen volt. 

5. — És amidőn így mindent a megparancsolt módon elvégeztek, akkor 
Meduhed szerető óhajtására ismét mindnyájan visszatértek a dombhoz és 
előtte hálát adtak Nekem a gyorsan és szerencsésen befejezett munkáért. 

6. — És amikor Meduhed látta befejezett munkájukat, és látta, hogy 
mindnyájan derűsen és ájtatos szívvel úgy, mint előbb, ismét a domb köré 


gyűltek össze, újból beszédet intézett hozzájuk, szólván: 

7. — Férfiak, barátaim, fivéreim - asszonyok, nővéreim, halljátok! Úgy 
akarja az Úr, a mi nagy és mindenható Istenünk, hogy minden szekrénybe 
(bárkába) százhúszan szálljatok be, mégpedig negyven férfi és nyolcvan nő, és 
gyermekek üljenek és feküdjenek az állatbőrök tetején a szerszámok fölött; az 
asszonyok pedig üljenek az ágakon, takarókon és köpenyeken; ti férfiak 
azonban a nők körül álljatok és arcotokat fordítsátok a szekrények útjának és a 
szélnek iránya felé, és napjában csak egyszer egyetek, mégpedig a napnak 
közepén; szükségeteket pedig a szekrény hátulsó részénél a vízbe végezzétek; 
úgy ti, mint az asszonyok és a gyermekek; közben azonban mindig tartsa 
egyik a másikat, nehogy a vízbe essék valaki; a férfiak azonban az egész 
utazás ideje alatt se ne aludjanak, se ne üljenek, és még kevésbé feküdjenek, 
mert az Úr tagjaitokat erőssé és szemeiteket éberré teszi azon időn keresztül, 
amelyet az ő szent akaratánál fogva a nagy vizek hullámain töltünk. Az 
asszonyok és gyermekek ne nyúljanak sohasem a gyümölcshöz, hanem 
alázattal kérjék mindig az ennivalót a férjektől és atyáiktól, hogy Istennek 
örök, leghatalmasabb törvényei és akarata szerint való néppé válhassunk, 
méltókká az ő tetszésére és később véghetetlen szeretetére és kegyelmére is, 
mivel hogy nem akarunk és nem fogunk fejünkön még csak egetlen hajszálat 
sem megérinteni az ő szent akarata nélkül! 

8. — És ha így az Úr nevében már mindnyájan a szekrényben leszünk, 
akkor minden szekrényben a legöregebb legyen készenlétben és az Égből erős 
villám alakjában adandó jelre éles késsel rögtön vágja el a kötelet. Erre szél 
kerekedik, amely a szekrényeket kihajtja majd a magas hullámokra, mégpedig 
már Tatahár és az ő gyilkos bandája láttára, akik akkor érkeznek majd meg a 
parthoz, amikor mi már ezer emberhossznyi távolságra leszünk attól. 

9. — Akkor majd látjátok őket, mint dobálnak utánunk köveket a vízbe. 
Minket azonban egy sem érhet el többé, mert az Isten jobb keze gyorsan 
elvisz minket a hiénák szemei elől, és egy távoli, nagy szárazföldre vezérel 
majd minket, amely 30 nap és 30 éjjel távolságnyira van minden más földtől, 
és a nagy vizek majdnem közepén fekszik és Ihipos (azaz barátságos, vagy 
biztonságban levő kert) a neve és ez a föld megmarad nekünk, amíg csak a 
világ fennáll, a legfelsőbb akarat szerint; és arról fogjuk megismerni, hogy 
már messzi távolságból látható lesz rajta egy magas, az Isten szeretetének 
lángjaiban égő hegy. 

Csak egyetlen bejárás lesz oda és az is olyan két nagy égő hegy között 
vezet a nagy föld belsejébe; a tenger felől azonban állandóan a legmagasabb 
hullámcsapások veszik körül és ezenkívül a legmagasabb hegyek 
környékezik, amelyekben nem lakik sem hiéna, sem tigris, sem oroszlán, sem 
medve, sem farkas, sem pedig kígyók; de ezek a hegyek inkább égig érő 
magas falakhoz hasonlítanak, amelyeket soha senki egykönnyen meg nem 
mászhat. 

10. — A szárazföld belsejében viszont nagy beláthatatlan síkságok vannak, 
telve a legpompásabb és legédesebb gyümölccsel és hasznos szép és szelíd 


állatokkal; tejük egészséges eledelünk lesz. És a földnek méz- és tejhez 
hasonló íze lesz, és nem lesz benne homok, sem kövek, és ehető lesz, mint a 
jó kenyér; és halljátok így szól az Úr: az egész földön nincs vidék, amely 
ehhez hasonlíthatna nagyszerűségében; itt soha nincs túl meleg, sem túl hideg, 
hanem örökös tavasz uralkodik rajta. 

11. Így aztán ott az emberek, akik Isten akarata szerint élnek, sohasem 
lesznek öregebbek, és haláluk csendes elalvás lesz; akkor azonban majd 
láthatatlan lények jönnek és az ilyen embert titokban újra élővé teszik, és 
Istenhez viszik fel; még egy porszemecske sem fog visszamaradni, amely az 
ilyen újraébredettnek a lábára tapadt. 

12. — Aki azonban nem akarja majd szívében meghallgatni Isten akaratát, 
az meg fog halni, de soha többé fel nem támad testében, és húsára rákapnak 
majd a föld férgei és azt hájastul, bőröstől és csontostól elfogyasztják, és 
annak a lelke és a szelleme mint lebilincselt szilárd anyag évezredeken át a 
hegyek zsámolyául fog szolgálni, nyomorúságának és teljes semmisségének 
sötét tudatában - amíg végül a Legfelsőbb kegyes akaratából ismét valamely 
állat fogadja magába és aztán így kell majd magát fokról-fokra nyomorultan, 
némán, szótlanul az egész állatvilágon keresztül dolgoznia, hogy végül egykor 
megint az emberi méltóságig eljusson. Ezt jól jegyezzétek meg magatoknak, 
mert ez esetben sok ezerszer kell majd meghalnotok, mire megint az Isten 
szeretetéből és kegyelméből való élethez juttok! Gondoljátok meg, amit itt az 
Úr izen nektek! 

13. — Asszonyaitokkal pedig a jövőben ne érintkezzetek többé negyven 
éves korotok előtt, és akkor sem többször, mint az Isten áldásával ember 
nemzésére szükséges; és két, legfeljebb három asszonynál többje egyikteknek 
se legyen; mert mindent, ami ezen felülvan, Isten már nagy bűnnek tudná be 
nektek, életeteknek rövid, keserves határidőt szabna, Isten iránti szereteteket 
gyengítené és ezáltal minden bölcsességtől megfosztana titeket, amely 
bölcsesség Istennek önkéntes adománya azoknak, akik parancsait pontosan 
megtartják. 

14. — És végül, amiként itt, úgy ott se tekintsetek majd semmit a ti 
tulajdonotoknak, hanem mindent Isten tulajdonának; és aki azt mondaná: ez a 
fűszálacska az enyém - azt rögtöni vaksággal bünteti meg az Isten, hogy többé 
egyetlen gyümölcsöt se emelhessen fel magának a földről, hanem egész élete 
fogytáig Isten és embertestvérei szeretetéből legyen kénytelen élni tanulni. 

15. . A bűnösök ne egyenek mást, mint csak a földnek füvét és a 
soványabb fáknak lombját, mint az állat, amelyhez hasonlóan magukat 
lealacsonyították; és amíg bűneiket le nem vezekelték, addig mást ne 
merjenek enni, ha életüket megtartani akarják; ez különösen a 
paráználkodóknak szól, leginkább pedig azoknak a fiatal asszonyoknak, akik 
kéjvágyból adják át többször magukat nemi élvezeteknek. Mert az ilyenek 
testét az Úr pestissel telíti és kitaszíttatnak a nagy országnak legszélső 
határára, ahol csak fű és levelek nőnek. Végül azt mondja az Úr, a mi nagy, 
leghatalmasabb Istenünk: hogy egymást mindnyájan szeressétek, és egyik se 


legyen valaha a másiknak bírája, hanem a gyengébb menjen az erősebbhez, 
hogy az neki karja alá nyúlván, vándorútjában segítse őt; a legbölcsebb 
azonban mindenkinek szolgáljon és testvéreinek tanácsadója legyen. 

16. . Most pedig miután Isten akaratát tisztán és érthetően 
meghallgattátok; mondjatok velem együtt hálát az Úrnak szívetekben és 
mondjátok: Uram, mindenható nagy Isten, a mi még gyenge szívünk 
legmélyéből hálát adunk Neked. erősítsd meg szívünket, óh Te nagy, jóságos, 
erős, örök Isten, hogy mi egykoron a Te szentségedhez méltóan adhassunk 
Neked hálát, dicsérhessünk és magasztalhassunk Téged, mint jelenlegi 
gyengeségünkben; és hogy ez által, amint Te azt nekünk a legkegyelmesebben 
megígérted, egykoron méltókká is lehessünk arra, hogy a Te gyermekeidhez a 
legcsekélyebb mértékben is hasonlíthassunk. Most azonban óh nagy Isten, 
történjék meg a Te akaratod, és engedd, hogy a szekrényekbe szállhassunk és 
vezess mindnyájunkat a Te kizárólagos tetszésed szerint. Ámen. 

17. — És íme, mihelyt ezt a rövid kis imát befejezték, elhagyták 
Meduheddel együtt mindnyájan a helyet és derűs kedéllyel beszálltak a 
ládákba. 

18. És lám, minden, amit Meduhed megjövendölt, pontosan és rendben 
bekövetkezett. A kígyótól vezetve, nagy rohammal, dühösen özönlöttek 
Lamech hiéna- és tigrisbandái a szegény Meduhediták nyomába. Én azonban 
épp oly gyorsan hajtottam el a bárkákat népecskémmel együtt a partok 
közeléből, és azután éppoly gyorsan, nyugodtan a nagy vizektől körülvett 
távoli, nagy szárazföld partjai felé. 

19. . A lamekitákat azonban üldöztettem a tenger folyton emelkedő 
hullámai által egészen a hegyekig, ahol aztán ezerszámra tépték össze és 
falták fel őket a hiénák, tigrisek, oroszlánok, medvék, farkasok és kígyók. 
Mert az üldözők serege hétezer férfiból és hétezer nőnembéliből állott; és ezek 
közül Hanochba csak hét ifjú és hét leány tért vissza, akik elmondták a 
történteket és átadván a Meduhediták által visszahagyott és sértetlenül 
visszavezetett összes állatokat, szám szerint harmincötezer tevét és 
ugyanannyi szamarat Lamechnek, elmesélve neki mindent amit láttak. Miként 
jött ugyanis a felhőtlen égből egy fényes villám közéjük és a menekülök közé, 
amely ezeket a világ végén lévő végtelen vizekig és aztán azok hátán nagy 
gyorsasággal és biztonsággal messze elvitte; ennek utána azonban a vizek 
növekedni kezdtek, és őket a hegyek tetejére kergették; az ismert vadállatok 
beláthatatlan seregei támadták meg ott őket, és rajtuk, a néhány 
hazaérkezetten kívül, valamennyiüket összetépték és felfalták. Ők maguk csak 
úgy menekültek meg, hogy a tevék és szamarak nagy nyája közé keveredtek. 
És hogy Lamech gondolná meg jól, mi történt itt, mert nekik úgy tűnik fel, 
hogy a csillagok felett egy nagy király lakik, akivel az emberek ne 
merészeljenek harcba szállni, hanem inkább imádják, és nagyra becsüljék őt 
megfoghatatlan hatalmáért, amennyiben neki a tenger, a szelek, a villámok és 
minden ragadozó állat engedelmeskednek, amit ők saját szemükkel 
tapasztaltak. Hallottak egy hatalmas hangot is, amely az állatoknak parancsolt 


a mennydörgés hangján, és az elemekkel is úgy beszélt, mintha a csillagok 
magasságából jövő vihar szólt volna. 

20. — És íme, amidőn ezt Lamech meghallotta, feldühödött egész 
bensejében és elhatározta, hogy Rajtam bosszút áll. Ez azonban annak volt a 
következménye, hogy a kígyó már egész szívét lefoglalta magának; ezért az 
ifjakhoz, akik visszatértek, emígy szólt: halljátok ti hét bűntelenek: én 
elégtételt akarok kapni attól a csillagok feletti királytól és hozzá még 
ezerszeresen kártérítést is. Menjetek ti oda, ahol gondoljátok, hogy beszélni 
lehet vele, és parancsoljátok meg neki az én nevemben, amit tőle követelek. 

És ha ellenkezni akarna, úgy mondjátok meg neki, hogy megátkozom őt, 
és ha mégoly nagy és hatalmas is, mégis itt a Földön fog hatalmam 
következtében népe által széttépetni és szétszaggattatni az én gúnykacajom 
kíséretében éppen úgy, mint az én népem az állatai által széttépetett. Mert ő 
szélből és vízből álló minden hatalmával együtt mégis csak egy gyenge 
bárány hozzám, az oroszlánok királyához képest. Az erdőkbe pedig vessetek 
tűzcsóvákat, hogy ő ezután, a jól elkészített asztalhoz ülhessen és a megégett 
fenevadak húsát, és csontját elfogyaszthassa; és ha nem akarja engedni, hogy 
megégjenek, eressze csak rájuk a hullámokat, hogy azokban hatalma 
megfulladhasson! 

21. — Óh ismerem én nagyon jól ezt a csillagfölötti szellős uralkodót. 
Mert mindent, amit cselekszik, csak tőlem való félelmében cselekszi. Mert 
ismeri ő az én nagyságomat, hatalmamat és erőmet, amelyekkel meg fog 
gyűlni a baja, és utóbb tönkreteszik őt egészen, ha nem engedelmeskedik 
igazságos követelésemnek és minden kívánságomnak. 

22. — Menjetek tehát, és teljesítsétek, amit parancsoltam; vigyetek 
férfiakat magatokkal, jól ellátva tüzes üszkökkel, hogy netáni ellenkezés 
esetén a hegyeket felgyújthassátok! 

23. Ekkor az ifjak eltávozván, megbeszélték egymás között, mi lenne itt 
a tennivaló; mert - mondják egymásnak - ha olyan hatalmasnak érzi magát, 
miért nem megy mindjárt ő maga? Mert könnyebb bolondnak lenni, mint 
harcolni, és vak dühből fenyegetődzni könnyebb, mint azt keresztülvinni. - 
Mert amit ő most itt beszélt, azt bármelyikünk is könnyen elmondhatta volna - 
de mi haszna lenne? Ameddig az ő és a mi kezeink érhetnek, azt tudja és látja; 
de ki látta még csak egy ujját is a Csillagok-fölöttinek, hogy felmérhető lenne 
az ő ereje és hatalma?! Lamech csak egy szúnyog Tatahárhoz és az ő 
hozzátartozóihoz képest; és hol van ő, Tatahár és mind az ő hozzátartozói? Mi 
heten vagyunk még az ő egész ereje, és mi láttuk a nagy, csillagok fölötti 
királynak megfoghatatlan hatalmát és hallottuk beszédét, amelynek erejétől az 
egész Föld megremegett körülöttünk úgy, mint valaki, akinek csontjait és 
velőjét jegesen áthatotta a hidegláz. 

24. — Azért teszünk, amit akarunk, és ha kimegyünk, fenyegetés helyett 
dicsőíteni fogjuk őt, és nagy hatalmát és erősségét magasztalni; talán elfogad 
minket, amiként Meduhedet elfogadta, és akkor itthon mérje össze Lámek 
(Lamech) erejét vele és harapjon dühében a csillagokba! 


25. — Mi azonban inkább az olyan hatalmas, nagy királynak akarunk 
szolgálni, aki minket, is mint Meduhedet, fenn bír tartani a hullámokon. 

26. — És milyen okosan elhatározták, éppúgy keresztül is vitték azt a 
Nekem tetsző elhatározásukat. Összeszedték feleségeiket, tevéiket és 
szamaraikat, jól felmálházva gyümölccsel, kisiettek a nagy vizekhez, és 
lepihentek a nagy világtenger partján. 

27. — Egyikük azonban, aki közöttük a szót vitte, mondá: most itt 
vagyunk, de hogy hova, merre menjünk, azt nem tudjuk; ezért kérjük a nagy 
Királyt, fogadjon fel az ő szolgálatába minket, és mutassa meg valódi 
rendeltetésünk helyét minthogy már valószínüleg az ő titkos indítására 
szabadítottuk ki magunkat Lámek karmai közül és jöttünk el idáig. 

28. — Azért, óh minden hatalom és erő nagy, láthatatlan Istene! 
Mindnyájunk, még névtelenek nevében és szellemében kiáltok fel Hozzád! 
Vedd elsősorban mindnyájunk háláját, hogy megmentettél minket a hiéna 
fogai és Lámek karmai közül, és kérünk, vezérelj most minket is tovább, 
akaratod szerint valamely biztos helyre, ahol Neked zavartalanul 
szolgálhatunk. Mert mi tudjuk, hogy Te nagyon hatalmas Úr vagy és ismerjük 
Lámek teljes semmiségét, akinek kellett volna, hogy mi támaszai legyünk, de 
nem akarunk számára azok lenni, mivel láttuk és teljesen átérezzük a Te 
dicsőséged nagy hatalmát, amint hallottuk a teljesen tehetetlen Lámek vad, 
semmit érő üres fecsegését. 

29. Azért hallgasd meg közös kérésünket és add tudtunkra akaratodat - 
vagy semmisíts meg minket. Mert jobb Általad megsemmisítetni, mint 
Lameknek szolgálni. 

30. — És íme, amidőn ezek heten, feleségeikkel együtt így befejezték 
rövid, de nagyon őszinte imájukat, egy kis szélvihar kerekedett a hegyek felől, 
és a viharban gyors futással száguldott a kis társaság elé egy bősz feldühödött 
hiéna, és megállva előttük, tetőtől-talpig szemügyre vette mindnyájukat, 
mintha csak a legjobb falatot akarta volna kikeresni a halálfélelemtől gyötört 
társaság közül. És íme, amikor mindnyájan a vízbe akartak menekülni előle, 
akkor megemberelte magát az, aki előbb beszélt és igen erősen kiáltotta: 
Álljunk meg ahol vagyunk, mindenfelől körülvéve a nagy Király 
legyőzhetetlen hatalmától, és higgyétek el, ha meg is semmisítene ő minket, 
még a megsemmisülésben is meg fog tartani; és ne féljetek oly nagyon ettől a 
kis hiénától, amikor egy annyival nagyobbnak a gyilkos karmai közül is oly 
szerencsésen megmenekültünk - és annál inkább ne, mert most a síkságon 
vagyunk, ahol a hiénáknak nincs már hatalmuk arra, hogy embereket 
megtámadjanak és összetépjenek. Mert ha a csillagok feletti nagyhatalmú 
Király a legvadabb bestiák ezreinek fogai elől megmentett minket ott a 
hegyek között, akkor, amikor még ellene voltunk, hogyan akarna ő most 
minket megsemmisíteni, amikor Őmellette akarunk lenni? 

31. — Higgyétek el nekem, ő mindnyájunkat meg fog oltalmazni! 
Nézzetek engem; 

én bizalommal odamegyek a hiénához és fejemet a torkába dugom; ha 


bántani fog, akkor meneküljetek a vízbe, vagy ahová csak akartok; ha 
azonban látjátok, hogy fejemet sértetlenül húzom ki torkából, akkor hulljatok 
térdre és adjatok hálát a nagy Királynak. Mert akkor ő már nagyon közel jött 
hozzánk! 

32. — És amit mondott, azt azonnal meg is cselekedte. Bizalommal eltelve 
lépett a méregtől és dühtől tajtékozó hiéna elé, amely száját kitátotta, hogy 
egész feje kényelmesen beleférhetett. 

33. — És íme, úgy, ahogyan fejét beledugta, épp úgy sértetlenül, egyetlen 
hajszála meggörbülése nélkül újra ki is vette azt onnét! Ekkor elcsodálkozott 
az egész kis csoport, és azonnal térdre hulltak és - bár még nagyon szokatlan 
módon - szívük mélyéből hálát adtak Énnekem. 

34. — Amidőn szinte már kimerültek a nagy hála és dicséretáradozástól, 
legnagyobb bámulatukra a hiéna jól érthető beszédet kezdett mondani 
hozzájuk, szólván: 

35. —— Ti késői ivadékai Káinnak és Hánoknak, keljetek fel és tekintsetek 
reám. Nézzétek mérges és dühös külsőmet, én csak egy ragadozó vadállat 
vagyok; rendeltetésem a hegyeket és Istennek - akit ti vakságtokban nagy 
Királynak neveztek - a hegyeken lakó nagy gyermekeit őrizni. 

De mondjátok meg nekem, vajon én, mint állat valaha is túlléptem-e 
Istennek az akaratát? Életem por és föld; időm csak pár évből, napból és 
szívverésből áll; nekem nincs mit várnom; amit vérengzésem szerez nekem, 
az minden, amit rövid létem alatt Teremtőmtől nyerhetek, és aki valaha is látta 
közületek, hogy a nekem kiszabott határokat Isten akarata ellenére túlléptem 
volna, az fogjon követ és üssön agyon! 

36. Ám ti késlekedtek, nem mintha nem volna hozzá bátorságtok, 
hanem mert az én engedelmességem Isten akarata iránt bámulatba ejt titeket. 
És látjátok: titeket, embereket, akikre örök élet vár, egy ragadozó állatnak kell 
- Isten akaratából - oktatni. Istenről való teljes megfeledkezéstek miatt! 
Lássátok, egyetlen ragadozó állat sem olyan vad, hogy - akár éhínség idején is 
- a saját faját megtámadja, hogy azt összetépje, és éhségét azzal csillapítsa! 
Csak ti, az örökéletre szánt emberek vonultok ki csapatokban, hogy 
testvéreiteket nem szükségből, hanem egyedül csak pokoli uralomvágyból 
legyilkoljátok, vérükkel a földet bemocskoljátok, és testüket elássátok! 

37. — Óh szégyenkezzetek ti emberek, ti a világnak uraivá rendeltettek! 
Hol van a ti fenségességtek? Ti tizennégyen vagytok, és én magam egyedül, 
és titeket az én látásom halálra rémített - egy szerencsétlen állatnak a látása, 
amely eredetileg, a nagy Isten akarata szerint a ti szolgálatotokra rendeltetett. 

38. — Jöjjetek velem az erdőkbe és győződjetek meg, uralkodik-e ott 
egyik állat a másik fölött? Ha veszekedő és irigy lesz valamelyik, azt egy- 
kettőre kitaszítjuk a közösségből, mert ez már nem Istennek a bennünk 
uralkodó akarata szerint van. És ott ti sohasem láthatjátok, hogy egyik állat a 
másikat arra kényszerítené, hogy helyette rabolni menjen és őt, mint 
ingyenélőt táplálja - kivéve, ha az illető nagyon el van gyöngülve, amely 
esetben egy másik hord neki zsákmányt. És egyik sem teszi rá éles, erős fogát 


a zsákmánynak torkára, mielőtt az nem teljesen hideg, rothadt és porhanyós. 
Erre tanít minket bensőnkben az isteni akarat és legyetek meggyőződve, hogy 
Isten akarata nélkül egyetlen állat sem emeli magasba fejét! 

39. " Mi nem ismerünk egymással szemben más tulajdonhatárokat, mint 
a saját természetünket, és a saját testi lényünkét. Ti, Istenről teljesen 
megfeledkezett emberek, ti elosztjátok a földet és akkor így szól a király, a 
fejedelem, vagy annak a kegyence: ezt neked adom kis váltságdíjért - és 
emezt adom a kegyencnek és az ő jobb szolgáinak, megbízható, kemény 
ökleik miatt; a többi népséget teherhordó állatnak használhatjátok, akiknek 
csak annyit kell adnotok, amennyivel keserves szükség mellett eltengetik 
nyomorult kis életüket, hogy az ingyenélők helyett a sok terhes munkát 
elvégezzék; és ha ellenkeznének, akkor első ízben súlyos bántalmazás, másod 
ízben pedig halál vár reájuk! Ha pedig egy ilyen szolga azt merné beképzelni 
magának, hogy ő is a királynak, vagy fejedelemnek, vagy más ilyen, a 
királyoktól megtett nagyságnak a testvére, vagy egyenrangú velük, vagy 
magát egyenrangúvá tenni iparkodnék, nem gyilkolnák-e azt le azonnal? Óh 
mondjátok! Van-e még valami kegyetlenebb a földön, mint ti emberek 
vagytok? Vajon a kígyó, az oroszlán, a tigris, a ragadozó farkas, vagy dühös 
medve nem tiszta, valódi angyal-e még hozzátok képest? Óh ha nekünk 
szeretet adatott volna, mint nektek, hogyan szeretnénk mi Istent! De e szeretet 
nélkül is számtalanszor jobban szeretjük mi őt pontos engedelmességünk által, 
mint ti, akik nemcsak erről a szeretetről feledkeztetek meg, amely által titeket 
megteremtett, hanem megfeledkeztetek Őróla, magáról is, Aki teremtett 
titeket! 

40.  — Kérdezzétek a követ, a füvet, a levegőt, a vizet - igen kérdezzetek 
meg mindent, ami szemetek elé kerül, csak ne az embert kérdezzétek - és 
minden, minden a nagy Istent hirdeti nektek és szeretetének végtelen 
csodáiról beszél. Csak ti, a szabad, örök életre rendelt emberek bírtatok 
Teremtőtökről, végtelen jótevőtökről megfeledkezni! Nem csoda, hogy 
nevetek sincsen; milyen néven is neveztessetek ti? Az ördögök ismerik Istent 
és menekülnek előle; a sátánok is ismerik őt, és gyűlölik, mert ő az Isten, és az 
ő létüknek az Ura. Kik vagytok azonban ti, akik ördögökből, sátánokból, az ő 
végtelen szeretete által szabad emberekké lettetek, és őt teljesen 
elfelejtettétek, és szúnyoghoz hasonló gyengeségtek mellett Isteneknek 
képzelitek magatokat, mert kövekkel és bukókkal egymásra támadni, és üres 
kőhalmokat rakni tudtok, amelyeket városoknak neveztek? Látjátok, úgy 
amint vagytok, semmik sem vagytok; egy fűszálacska többet ér és egy 
hiénaköröm szent tárgy az ilyen emberek egész fajzatához képest, 
amilyeneket Hanochban elhagytatok és amilyenek mostanig magatok is 
voltatok. 

41. — Röviden szólva, úgy akarja azt a nagy Isten, hogy mielőtt új 
rendeltetés lesz osztályrészetek, 70 napra hozzánk, hiénákhoz jöjjetek 
iskolába, hogy nálunk először is felebaráti szeretetet és emberséget, azután 
pedig annak révén megint Istent megismerni tanuljátok. És ha már köztünk 


ragadozó bestiák között egymással szemben az egyenlőséget és a mi néma és 
vak engedelmességünkön át Istent is megismertétek, akkor fog még csak a 
minden teremtmények Ura általunk békés lakhelyet kijelölni számotokra. 

42. — Kövessetek most tehát engem Isten akarata szerint készségesen és 
félelem nélkül, kivéve Isten félelmét. A szófogadónak semmi baja sem 
történik; az engedetlen és szófogadatlan pedig arra sem méltó, hogy a hiénák 
fogaikkal széttépjék - hanem az várja itt be Lameknek, a sátánfejedelemnek a 
sorsát! 

43. — És lám, mind a tizennégyen követték a mérges hiénát a sötét hegyi 
barlangba, és az Én megengedésemből a fenevadak természetéből tanulták 
meg az emberiség egyenlő jogait, a felebaráti szeretetet, az engedelmességet, 
szintúgy Engem is megismerni, és Bennem teljesen megbízni; ami által azután 
tisztán előttünk állt az igaz emberiség és az állatok közötti nagy különbség és 
egyúttal megtanulták megismerni azt is, milyen mélyen állottak azelőtt az 
állatok alatt! És ez mind az Én különös kegyelmemből történt, amely a 
vadállatokban az Én akaratomat meglátta, és azt egész teljességében 
megéreztette. 

44. — (Nb. Sokkal inkább, mint akkor, lenne most szükségtek ilyen 
iskolára, mert akkoriban az emberek, mint a világ gyermekei sötétség miatt 
lettek rosszak; de most a világosságban gonoszok, és a sötétség fejedelme 
maga beismeri, hogy ő már csak kontár a gonoszságban a világ gyermekeinek 
kifinomult agyafúrtságához képest és már úgy érzi magát, mint némely 
gyenge szülők, akiket gyermekeik felülmúlnak a különböző tudásban. 


34. Fejezet 
A Meduhediták partraszállása Japánban 


1. — Hagyjuk most ezt a kis társaságot a teremtények iskolájában, hadd 
egyenek a meghatározott időig vad bogyókat, füvet, és gyökereket: mi 
azonban tekintsünk Jhipon (manapság Japon, vagy Japán) felé, várjuk be ott a 
megérkező meduheditákat, és tartózkodjunk még egy kevéssé náluk. 

2. — Harminc nap és éj elteltével szerencsés szeleim segélyével kis kerülő 
utakon a tenger nyugodtabb helyeit érintve, a meduhediták szerencséses és jó 
állapotban, hangos örvendezés, ujjongás és Nevem magasztalása közben 
megérkeztek az említett nagy sziget-szárazföldre, mégpedig annak a 
belsejéből csendesen ömlő folyam széles torkolatába, amelynek csendes és 
meglehetősen széles hátán egy elég erős, kedvező szél egészen az ország 
belsejébe hajtotta fel őket. 

3.  . Amidőn már egészen a közepén voltak, Meduhed egészen 
elragadtatva a vidék csodás szépségétől, arcra borult és szívének mélyéből 
egy óra hosszáig mondott hálát Nekem, és mindnyájunk szeme és füle feléje 
fordult. 

4. — És amidőn e Nekem tetsző imát befejezte, és abban megismerte az 
Én üdvöt hozó további akaratomat a megmentett néppel, akkor felkelt és 
megvárta, amíg az összes bárkák egészen egymáshoz kapcsolódtak. 

5. . Amidőn mindez akaratom szerint a sekély part mentében végig 
megtörtént, akkor Ő benső utasításomra az összes szekrényeket végigjárta, és 
nagy szeretettel figyelmeztette a csoportokat, hogy addig ne lépjenek a 
szárazföldre, amíg valamennyien három óra hosszáig szívükben hálát nem 
adtak az Úrnak e végtelen adományért. És majd, csak ha az Úr ezt a szép 
ajándékföldet szemeik előtt látható jellel megáldotta, lép ő ki elsőnek a 
szárazföldre; azután először gyermekeiket szállítsák a partra, majd végül 
maguk szálljanak ki asszonyaikkal együtt, akkor aztán újra boruljanak a földre 
Isten előtt, imádva az ő szentségét, és magasztalva határtalan jóságát és 
végtelen szeretetét. 

6. — És íme, amidőn szívük nagy örömében mindezt így elvégezték, 
Meduhed felhívására szemeiket az égre emelték és látták, hogy egy világos 
felhő az egész földrészt körülfogja, és nagy cseppek hullanak a felhőből egy 
órán keresztül. Ezután ismét szétoszlott előttük az áldás felhője, és egy kis 
szivárványt láttak alatta égően fényleni - és Kelet felől enyhe szélfuvallatot 
éreztek, amely Meduhed szája által hangosan hirdette nekik, hogy Én az 
országot megáldottam számukra; amire Ők, a már jelzett sorrend szerint a 
szárazföldre szálltak és ott megint készséges szívörömmel tették azt, amit a 
jámbor, bölcs Meduhed tanácsolt nekik. És amidőn mindez megvolt, 
Meduhed újra magához hívta őket és tartalmas beszédet intézett hozzájuk, 
amely így hangzott. 

7. — Férfiak, fivéreim és nővéreim, és ti már szót értő gyermekek! 
Jegyezzétek meg magatoknak mindazt jól, amit Isten nagy kegyelméből tudtul 


adok nektek. Az legyen alapja minden gondolatunknak és cselekedetünknek, 
hogy Isten szent akaratát soha szívünk szemei elől ne tévesszük, és minden 
időben hálával és magasztalással teljesítsük azt az utolsó pontig. Mert minden, 
ami tőle jön, az nagy, szent, és azért nagyon nagy fontosságú. És ha mégoly 
kicsinek látszanék is a mi világi szemünk előtt, mégis végtelenül nagy értékű 
az, mert Istentől való. Aki most a mi Urunk. És ha mi az ő akaratának 
szívesen engedelmeskedünk, akkor még az ő nagy gyermekeihez is, akiket a 
sziklafalnál Hanok fölött ismerni tanultatok, hasonlókká lehetünk, amint az 
nekünk megígértetett. 

8. Látjátok, úgy akarja az Úr, a mi Nagy Istenünk, Aki a mi legszentebb 
Atyánk is akar lenni: hogy elsősorban egymást szeressük, mégpedig mindenki 
az ő felebarátját fivére és nővéreként hétszer jobban szeresse, mint saját 
magát. Mindenki legyen szigorú önmagával és szelíd, gyengéd és 
szeretetteljes fivéreivel és nővéreivel szemben. Senki se tartsa magát 
nagyobbnak, vagy értékesebbnek, mint amilyen a leggyengébb testvérei 
közül. 

Akit az Úr egykoron úgy, mint engem, kegyelmével megajándékoz, az 
tartsa magát a legcsekélyebbnek, legkisebbnek és legyen kész hozzám 
hasonlóan mindenkinek szolgálni és mindenkinek Isten akarata szerint jó 
példával előjárni. Egyedül csak a gyermekek kötelesek eredeti gyengeségük 
és szükséges nevelésük miatt szüleinek feltétlenül engedelmeskedni; ha 
azonban majd bensőjükben Isten akaratának megismeréséig eljutottak már, 
akkor az ezen túl egyedül csak Istennek tartozó engedelmesség helyébe a 
szülők iránti gyermeki szeretet és a nekik járó nagyfokú tisztelet lépjen. De 
kötelességetek legyen Istennek az az akarata is, hogy a köztetek legbölcsebbre 
mindenkoron hallgassatok, és őreá tekintsetek, hogy készségesen 
meghallgassátok Isten végzését úgy a nagy általánosság, mint minden egyes 
számára is. Őrizkedjetek azonban attól, hogy az ilyen bölcsnek több becsülést, 
szeretetet és tiszteletet adjatok, mint egy másik, még nem bölcs, de már 
nagyon készséges és kedves testvérnek. 

9. — És így az Isten kegyelméből bölcs iránti megbecsülés ne álljon 
másból, mint Isten és a felebarátaitok iránti szeretetből és a bölcs fivér 
alázatos szíve útján kapott Isteni rendelkezések iránti legkészségesebb 
engedelmességből. 

10. "— Soha ne jöjjön ajkaitokra hazugság; mert a hazugság minden 
gonosznak alapköve. Távol legyen tőletek valamelyes káröröm a bűnös 
vezeklésé, míg ellenben szeretetek állítsa talpra az elesett testvért. 

11. — Az ország mindnyájatoké különbség nélkül. Amit a föld bőségesen 
megterem, abból táplálkozzék a szükséges szenvedő, és az erősebb gyűjtsön 
szívesen a gyengék számára. 

12. — Az állatokat tegyétek barátságossá magatok iránt, hogy meleg 
tejüket meg ne tagadják tőletek. 

13. — Mindenki legyen testvérével szemben alázatos, és mindenben 
szolgálatára kész; miáltal egyik se parancsoljon soha a másiknak, hanem 


mindenkoron szeretettel érintkezzetek egymással, hogy egykoron egy Atya 
gyermekeivé lehessetek a szeretetben. 

14. — Habár az Úr mindig többet ad, mint amennyit az embernek élete 
fenntartásához szükséges lenne, ne legyetek Mégsem mértéktelenek semmi 
élvezetben sem, hanem inkább egészségtekre való tekintettel az Isten akarata 
szerint mindenben, amit cselekedtek vagy élveztek, mértékletesek legyetek. 
Mert így mondja az Úr: áldott legyen a helyes mérték és a helyes cél; a 
mértéktelenség átkozott legyen és átkozott a céltalan utak, amelyeken csak a 
paráznaság és fajtalanság vándorol, és amelyeken csak a romlás és az örök 
halál éjszakáját lelhetitek. Azért gyűjtsétek össze az áldás fölöslegét és 
állítsatok fel éléskamrákat mindenfelé; de nem hanoki szokás szerint 
kövekből, hanem fából. Állítsatok négy finoman ácsolt fatörzset a földbe, 
hogy két embermagasságnyira emelkedjenek a talaj fölé és ugyanolyan 
szélességben is; ezekre fektessetek rá négy darab keresztgerendát, az előttetek 
már ismert építési módón; helyezzetek ez után erre egy féltetőt, és fedjétek be 
náddal és fűvel; a földből kiemelkedő négy oszlop közé vonjatok nádból 
fonott falakat; minden oldalon hagyjatok azonban a falon nyílást négyszer 
akkorát, mint egy emberfej, és a keleti oldalon egy ajtót is, de zár nélkül, hogy 
mindenki szükség szerint szabadon bejárhasson rajta. 

Belülről azonban e kamrák egyik felében  verjetek le fél 
embermagasságnyira kiálló cölöpöket a talajba, ezekre erősítsetek meg 
vékonyabb falú gerendákat és rájuk nádfonatot is fektessetek; ezekre 
helyezzétek aztán el testvéreitek és magatok számára az áldás feleslegét. A 
kamra másik felében pedig gyűjtsetek és helyezzetek el száraz hosszúszálú 
füveket egész térdmagasságban nyugvóhelyül, hogy azon aludjatok 
éjjelenként és kipihenhessétek fáradt tagjaitokat, és belső részeiteket 
felüdítsétek. 

15. — Szerszámaitokat pedig és egyéb  holmitokat rakjátok az 
élelmiszerkészleteket tartó gyékények alá. Az ilyen házakat azonban senki se 
tulajdonítsa el saját magának, hanem dolgozzon egy mindenkiért és mindenki 
egyért, és így mindenki mindenkiért, hogy senki közületek és utódaitok közül 
soha szükséget ne szenvedjen. 

16. . Ama hegyek közelében, amelyek nem füstölögnek vagy égnek, 
amint azokat innét a távolból is látjátok, ássatok embermélységű gödröket, 
ezekben pedig megtaláljátok a véletek már megismertetett kenyér-földet; 
amelyet azonban csak nagyon mérsékelten fogyasszatok, és azt sem 
mindennap, csak néha az Úr akarata szerint egészségetek céljából, ha 
ürüléketek túl lágy lenne. 

17. "— Azokon a hegyeken továbbá, amelyekre most majd fel is mehettek, 
ha nem égnek, szép, nagyon kemény, sima köveket találtok; ezeket gyűjtsétek 
össze és hozzátok lakásaitok elé. először i5 őröljétek meg rajtuk egy fűnek a 
magvait, és a kapott lisztből készítsetek azokban az edényekben, amelyeket 
nagy számban lehet a folyó partján találni, vízzel egy kovásszerű tésztát, és 
aztán még egy általatok már ismert sütőhelyet készítsetek és azon a tésztából 


egészséges kenyeret süssetek. Másodszor pedig: vegyetek ugyanilyen, csak 
kissé puhább kőlapokat, amelyekből szintén számtalan van a tűzmentes 
hegyek lábainál, és azokra az általatok ismert módszer szerint mindezeket 
jegyezzétek fel, hogy még késői nemzedékeink is megtanulhassák Istennek 
nektek most kinyilatkoztatott akaratát. 

18. — Mert halljátok! Így szól az Úr: ameddig ti és utódaitok ebben a 
nektek parancsolt rendben éltek, mindaddig egyetlen idegen nép sem fog 
közeledhetni e tájhoz, és megzavarni a ti békéteket. És Én Magam tanítlak 
majd titeket ezer szép és hasznos dolog megismerésére és készítésére. 
Azonban, ha bármikor kiléptek e rendből és Rólam való megfeledkezésben 
élnétek tovább, és nem térnétek hamarosan újra vissza az Én rendemhez, 
ekkor egy más népet támasztok és vezetek ide; ez lenyűgöz, és rabszolgákká 
tesz titeket. Akkor majd lesz egy császár, aki szentélyeiteket feldúlja, titeket 
lever és sokakat meggyilkoltat, és szamarakként az eke elé fogat és megfenyít 
titeket, mint a tevéket. Az mindent magának sajátít el és titeket éheztetni fog 
és megtiltja, hogy szomjúságtokat a gyümölcsök nedvével oltsátok, hanem a 
vízhez hajt majd titeket, mint a háziállatokat. Nektek pedig, úgy, mint 
Hanokban, az ő számára városokat kell majd építenetek és őt és szolgáit jól 
táplálnotok, hogy ereje legyen titeket ütlegelni és meggyilkolni. 

19. — Akkor már nem kaptok többé kenyeret és gyümölcsöt munkátokért, 
hanem holt jegyeket munkátok foka szerint - amely jegyekért majd valami 
keveset enni adnak nektek; és ha aztán még akkor sem tértek vissza az Úr 
rendjéhez, akkor még e jegyeknek az egyötöd részét is a keményen 
megszerzett munka után munkaadó fejében megtérítés nélkül vissza kell 
fizetnetek, ami azt jelenti, hogy még könyörögnötök kell majd, hogy 
dolgozhassatok, és azért az engedélyért kell az említett adót megfizetnetek. 

20. És ha mondom; akkor nem marad az egész országban egy helyecske 
sem, amelyet a császár el nem sajátítana a maga számára. És akkor az 
országot elosztja, mint valami kölcsönt kegyencei és udvaroncai között, 
titeket pedig kegyencei és udvaroncai nyomorult jobbágyaivá tesz, és ezek 
lesznek életetek és halálotok urai, és nektek főtt füvet és rossz gyökereket 
adnak enni, mert ők maguknak a legjobb gyümölcsöket tartják meg; és aki 
eltulajdonít valamit az ilyen gyümölcsből, azt azonnal halállal sújtják. 

21. — Azután a császár elveszi tőletek legszebb asszonyaitokat és 
leányaitokat a maga, udvaroncai és kegyencei bujálkodására és nektek a saját 
fiúgyermekeiteket a folyóba kell dobnotok, és helyettük az övéiket 
felnevelnetek, hogy azután bántalmazzanak titeket. Én azonban a fülemet az 
idők végezetéig bedugva fogom tartani, hogy ne halljam a jajgatásaitokat, és 
akkor ezerszerte rosszabb lesz sorsotok, mint Hanokban volt. 

22. — Mindezeket is jegyezzétek meg jól magatoknak, és írjátok fel az 
említett puha kövekre. 

23. Látjátok most már kedves testvéreim, mi Istennek az akarata, azért 
tegyetek a szerint és akkor megmaradtok önálló népnek, anélkül, hogy 
jogaitokból bármit is elveszítenétek. Azért legyetek kegyelemmel és 


szeretettel teljesek, és távol álljon tőletek a gonosz önzés; így aztán 
megmaradtok - amint most vagytok - az Úr népének. Végül még az az akarata 
Istennek, hogy e szekrényeket a vízen keresztül egyiket a másikkal reájuk 
fektetett gerendákkal összekössétek és így a folyó fölött hidat alkossatok, 
hogy a folyón túl levő földre is könnyen átjuthassatok és azt kedvünk szerint 
használatba vehessük. 

24. — Most pedig boruljatok arcotokra és köszönjétek meg az Úrnak a 
nagy kegyelmet, amelyet akaratának kinyilatkoztatásával és tanításával 
mindnyájunk legnagyobb javára tanúsított, és mondjátok velem: 

25. Óh Te nagy, legjobb, legszentebb, leghatalmasabb Isten, 
semmiségünk porában köszönetet mondunk Neked! Engedd, hogy 
köszönetünk gyenge hangja gonoszságunk mélységéből feljusson szentséges 
füleidhez és tekints kegyelmesen alázatos és bátortalan szíveinkre. Óh Urunk! 
Mi nem látjuk milyen nagy a mi lelkünk üressége; azért tölts el minket 
kegyesen szereteted melegségével, és ne vondd el kegyelmedet soha tőlünk, a 
bűn szegény gyermekeitől! Ha egykoron megfeledkeznénk magunkról, és 
szent akaratod ellen cselekednénk is, óh ne hagyd, hogy emberek fenyítsenek 
meg minket, hanem fenyíts Te meg minket nagy igazságodhoz és nagy 
szelídségéhez mérten, és alakítsd át szíveinket nagy irgalmasságod szerint, 
hogy egykoron méltók lehessünk arra, hogy gyermekeidhez ha csak a 
legcsekélyebb mértékben is hasonlítsunk! És maradj így nekünk 
mindnyájunknak nagy, szent Istenünk és Urunk, és légy egykoron a mi 
kedves, legszentebb Atyánk is! - Óh Urunk, hallgasd meg könyörgésünket és 
halld meg legkegyelmesebben gyenge kérésünket. Ámen. 

26.  — Most megjetek és teljesítsetek mindent annak ideje, rendje és módja 
szerint, és győződjetek meg magatok mindenről, hogy láthassátok, milyen 
igaz és hív az Úr hozzátok. És ha mindent teljesítettetek és soha meg nem 
feledkeztek az Úrról, és munka előtt és munka után, evés előtt és evés után, 
alvás előtt és alvás után, napfelkelte előtt és után, különösen pedig nemi 
érintkezés előtt és után mindenre az Úr áldását kéritek, akkor az élet és 
világosság gyermekeit nemzitek majd, ellenkező esetben pedig a halál és 
sötétség gyermekeit. 

27. Én pedig egész életemben itt maradok a folyó környékén, ahol 
kikötöttünk; és ott a folyó fölött azon a szép hegyen lévő tágas barlang lesz a 
lakásom gyermekeimmel együtt, hogy ott megtalálhassatok, amikor valakinek 
szüksége van reám. Ezt a barlangot és a hegyet irántatok való szeretetből adja 
az Úr birtokomul, hogy engem mindenkoron megtaláljatok. 

28. — Tiétek azonban az egész nagy, szép ország. Az Úr akaratából én 
még magas kort érek el, és késői tanúja leszek minden jó, vagy gonosz 
tetteiteknek. És mindazok közül, akik most élve itt vannak, én leszek a 
legutolsó és követlek majd titeket az Úr színe elé. 

29. És ti, tíz kísérőm, akik már szintén bölcsekké lettetek, vegyétek át a 
népet, vezessétek és osszátok el bölcsen az országban, és tanítsátok az 
embereket mindarra, amire szükség van; és jöjjetek hozzám tanács és tanítás 


végett minden holdtöltekor. Ámen. 

30. — És íme, amidőn Meduhed befejezte beszédét, az egész nép 
meghajolt előtte, még egyszer földre borult Meduhed felszólítása nélkül is, és 
hálát adott Nekem ezekért az üdvös tanításokért, azután az emberek ismét 
felemelkedtek és alázattal magukhoz vették táplálékukat; utána letelepedtek a 
földre és felváltva pihentek és imádkoztak három napon át, azután felkeltek, 
vették a szerszámokat és először is a hidat állították össze, azután pedig 
Meduhed áldását véve, elszéledtek az ország minden tája felé további 
rendeltetésük szerint, és dicsértek és magasztaltak Engem mindenfelé. Amint 
könnyen megérthető, így a nép közöl sokan Meduhedhez hasonló bölcsekké 
váltak, és így éltek, mint boldog nép mintegy 19 évszázadon át, majdnem 
Ábrahám idejéig, és a vízözöntől is megkíméltem őket. 

31. — Később azonban lassanként megfeledkezni kezdtek Rólam ők is, 
miután a legműveltebb és leggazdagabb néppé tettem őket a földön - és 
mindenféle faragványokban kezdtek tetszelegni maguknak, és ez által a 
legsötétebb bálványozásba és paráznaságba esetek. 

32. — És miután 600 évig türelmesen szemléltem mindezt, és egyetlen 
egyet sem láttam, aki bűnbánatot tartott - és javulásra a legcsekélyebb 
szándékot is mutatott volna, ostorozásukra - amiként azzal már Meduhed által 
is megfenyegettem őket - a mostani Mongol föld vidékén egy népet 
támasztottam, és azt egy láthatatlan angyal által Ihyponba vezéreltem; a 
mostani Sinából kiindulva hidat készítettem nekik szigetekből, amelyek közül 
még ma is több, kissé hajlított sorban fekvő sziget tanúskodik, hogy ők is, 
miként az izraeliták a Vörös tengeren át, száraz lábbal és majdnem ugyanegy 
időben érkeztek meg oda, amely alkalommal azután Én a földből jövő tűz 
által Ihypon körül egész sereg nagyobb és kisebb szigetet is támasztottam és 
kiemeltem esetleges menedékhelyül néhány igen kevés bölcs számára, akik 
aztán ott barlangokban laktak és Nekem csendben szolgáltak, amíg csak a 
Földről el nem szólítottam őket. 

33. — Az ilyen barlangokban szeretetem tanújeleként még találtatnak 
olyan feljegyzésekkel telt táblák, amelyeket persze most senki nem tudna 
elolvasni, még kevésbé, mint az egyiptomi hieroglifákat, amelyeket más nem, 
csak teljesen újjászületett fog elolvasni tudni és egyet-mást csak itt-ott talál el 
valamely testileg nagybeteg Szomhambula (Seelenschlkaeferin) az ő csak 
rövid pillanatokra felébredő gyermekszelleme által. 

34. — És így még ma is megvan a barlangban (amely előbb vagy akkor, 
Meduhed barlangjának neveztetett) az előttetek már ismert fenséges ének és 
egynéhány ma ismeretes szerszám is; ma azonban ez a barlang egy nagy hegy 
tetején van és megközelíthetetlenné vált, amit akaratomból a későbbi időkben 
tűz, és még most is a folyton tartó földrengés művelt. 

35. — És így e birodalomnak az alkotmánya még ma is császári, 
félmongol és fél-osihyponi. A hitetlen utazzék oda és győződjék meg! Ami 
azonban nem sokat fog használni neki, hacsak nem érte el az újjászületést. 
Aki azonban már újjászületett, az nemcsak a Föld egész felületét, hanem 


annak a mélyét is látja már átszellemült tisztánlátással egészen a legbensejéig. 

36. — (Nb. Mindaz, amit Én itt nektek adok, igaz és valóban az Én 
gyermekeim számára; mert nem a világnak adom ezeket, hanem az Én gyenge 
gyermekeimnek; ezért ezek szeretetemet és bölcsességemet, szavaimat és 
kegyelmemet ne a világ mértéke szerint mérjék. Mert Én nem akarok 
tündökölni a világ előtt, hanem csak azt akarom, hogy gyermekeim 
szeressenek. Mert van Nekem elég Napom, hogy a világ előtt tündököltessek 
valamit. Ha azonban az Én Írásomat a ti világi tudástokkal kifogásoljátok, mit 
gondoltok, mit teszek majd egykor Én a ti világi esztelenségetekkel? Azért 
tanuljátok meg tőlem: csak ha már Én bölcsekké tettelek titeket, akkor 
fogjátok látni és felismerni, kinek a szabályai előbbre valók, az Enyém-e, 
vagy a világéi? Mert a világ az értelemben a szót látja, Én azonban a szóban 
az értelmet. Azért az olyan, aki nem Énvelem gyűjt, nagyon-nagyon szétszór! 

37. —— Mielőtt még tovább vezetnélek titeket ebben az Én Háztartásomban, 
az Én angyalomat illetőleg akarok nektek valamit röviden mondani: - főleg 
azoknak, akik majdnem minden sorban un. nyelvi hiányosságokat találnak, a 
világ miatt; minthogy szívük emellett nem csalfa, egészítsék ki az írást 
belátásuk szerint, ha az Én Új Igém gyenge, titkok írnoka valahol egy 
vonással többet, vagy kevesebbet csinált, az ő már régi, figyelmetlen szokása 
szerint - úgyszintén a helyesírási hibákat, és az "1" pontokat is; aki azonban 
csak egy szót is más helyre tenni, vagy egy jobb rímet, vagy egy hiányzó 
verslábat szükségtelenül keresni merészelne, arra haragos szemmel fogok 
tekinteni. Ne keressétek a szót az értelemben, hanem az értelmet a szóban, ha 
az igazsághoz akartok jutni; mert a szellemben van az igazság és nem az 
igazságban a szellem, ami lehetetlen lenne, minthogy a szellem szabad és 
előbb volt, mint minden szabály, igazságot hagyván meríteni önmagából. 
Minthogy ezt már a ti lángeszeitekről is mondjátok, miért tekintitek az Én 
Szellememet olyan bíráló szemekkel, mintha iskolásfiú adott volna elétek 
rossz feladatot javítás céljából! Azért ha valaki azt hiszi, hogy e köntösben 
nem vagyok a világba való, az tartson Engem otthon; de mindenkinek 
nagyobb lesz az érdeme, ha írásomhoz egy abból merített szabályt fűz hozzá, 
mint világi bírálatot; mert sokkal üdvösebb adni, mint venni - ezt jegyezzétek 
meg jól! Ámen.) 


35. Fejezet 
Az állatok bűnbánatot hirdetnek 


1. — Térjünk vissza most a hiéna iskolájába, látogassuk meg ott tizennégy 
tanulónkat; lássuk tapasztalatilag mennyire haladt az ismert rövid idő alatt a 
kis népség e rendkívüli tanulóhelyén, lelke javulásában? 

2. — Lássátok és jegyezzétek meg jól, és senkinek se legyen a füle 
bedugva vagy a szeme csukva, hogy jól meghallja a már ismerős hiénának, 
szintúgy egy tigrisnek, egy oroszlánnak, egy farkasnak és egy medvének a 
torkából jövő egy-egy erőteljes beszédét. Mert az emberek hazugsággal 
vannak telve, és egyetlenegy sem tud igazságot mondani a másiknak, mert a 


tapasztalat már elégszer megmutatta nektek, milyen nagy tévedésben vannak a 
tudósok; - minden tévtanukat egy másik szorítja ki, amely sokszor még 
rosszabb, mint a kiszorított volt. Azért rátok nézve sem felesleges a romlatlan 
természet szférájából hallonotok velős és erővel telt kemény szavakat és 
azokból helyes tanulságot levonni és jó notabene-t szívetekbe vésni, hogy 
abból megértsétek, milyen igaz, igazságos és hű a ti mindnyájatok szent, örök 
Atyja! 

3. — Mert lássátok, amikor a meghatározott idő, eredményteljesen már 
letelt, a hiéna újra dühösen a rémült társaság elé lépett, és hogy lelkületüket a 
félelem által még fogékonyabbá tegye, az Én engedelmemmel megoldott, 
tágra nyitott torkából kilógó széles nyelvével a következőket mondotta: 

4. — Fel a halálból! Úgy akarja azt az ő számtalan teremtményének nagy, 
mindenható Istene és Ura! A rövid idő gyorsan elmúlt; gyorsan váltakozott 
nappal és éjjel a ti erőtlen létetek felett. Akkor, amidőn én, a hiéna a 
legmagasságosabb Isten hatalmas akaratából idevezettelek titeket, a Holdat 
még teljességében láttátok, amint a kusza magaslatok meredek útjait 
megvilágította egészen a barlangig, amelyben én és gyermekeim laktunk, és 
amelyet szívesen átengedtünk nektek, hogy ott a föld fÍrissességével 
felüdíthessétek magatokat. Most ismét nézzétek a Holdat és láthatjátok, hogy 
már újra nagy és teljes lett, miután előbb teljesen elfogyott világosságának 
eltűnéséig, és azután gyermekké, majd ifjúvá és ismét férfihez hasonlóvá vált 
erőben és fenségben. 

5. . Amire a Hold rövid időközben oly értelmesen tanítva, nektek 
szüntelenül példát mutat, azt egykor életetekben nektek is híven kell 
utánoznotok. A ti világi fényeteknek a Hold világosságához hasonlóan meg 
kell fogyatkoznia, hogy világi fényetek, azaz fennhéjázó eszetek teljes 
levetése után képesek legyetek a magas Mennyekből új világosságot 
magatokba fogadni, amely világosság a minden önérdek nélküli igaz szeretet, 
és ebből fakadólag a nagy, szent Istennek a kegyelme. 

6. — Látjátok, ahogyan én szólok most hozzátok, éppúgy valamennyi 
tárgy is  beszélőképessé válhatik számotokra a felső kegyelem 
megengedésével. Ha azonban megátalkodottan uralomvágyó  szívüek 
maradtok, akkor hulljatok porba előttünk, jusson eszetekbe e beszédem, és 
gondoljátok el milyen mélyen alattunk álltok ti, és milyen magasan felettünk 
állanak Istennek a gyermeket. 

7. — Mert mondjátok, láttatok-e már olyan állatot, amelyik uralkodnék a 
másikon, amelyik a saját tulajdonának tekintene valamit, vagy amelyik 
elvenne valamit a másiktól? Vagy láttátok-e azt, hogy gyilkolnák egymást, 
vagy hazudnának, csalnának, vagy pedig kéjvágyból paráznák lennének? 

8. — Mondjátok, mikor láttatok tőlünk olyan cselekedetet, amely nem lett 
volna teljesen természetünkhöz illő? 

9. " Nem az lenne-e helyes, hogy az állatok tőletek tanulták volna meg 
erőiket hasznosan felhasználni? És íme, amint láthatjátok nekünk, vérengző 
bestiáknak kell titeket gyengédségre és az élet bölcs komolyságára tanítanunk, 


és azt nektek példával bemutatnunk. Óh, szégyen reátok, ti világ urai! 
Mivelhogy egyetlen szúnyognak, amely fülem mellett zümmög, több a 
bölcsessége, mint tinektek és egész Hánoknak a tíz várossal együtt. Mert bár a 
szúnyog életének egész tartama csak alig néhány napra terjed, és 
működésének látható nyoma nincs, életének e nagyon rövid tartama alatt 
mégis végtelenül többet végzett, mint ti Káin ideje óta, minden 
városépítéstekkel és testvérkínzásaitokkal együtt - mert a szúnyog Istennek a 
benne megnyilvánuló akaratát teljesítette, és hálás örömmel volt eltelve e 
múló, rövid léte fölött is! Csak ti, örök életre rendelt emberek tudtatok 
megfeledkezni a bennetek rejlő, és még inkább az örök, szent Isten szentséges 
szeretetének szellemetekben rejlő vég nélküli értékéről! 

10. Mi, holt lények hálásan örvendezünk néma, rövid életünknek és ti 
élők örömet lelhettek a halál szennyének sóvár nyaldosásában! 

11. Óh, Te nagy, szent Isten! Miért nem csupa hiénát, tigrist, oroszlánt, 
farkast és medvét teremtettél inkább, akik mindenkor egyedül csak a Te szent 
akaratodat teljesítik? És sohase gondoltál volna arra, hogy egyetlen embert is 
teremts, aki nemcsak a Te szentséges akaratodról, hanem Rólad, Magadról is 
meg tudott feledkezni! 

12. Óh nézzétek, ti szép, sima emberek, nézzétek az én elíijesztő, 
lompos, nyomorult alakomat; nem olyan-e az, mintha Isten átkának 
éjszakájába lenne burkolva; a tietek ellenben az örök Szeretet legnagyobb 
áldásába!? 

13. — Hogyan van azonban az, hogy a halál burka alatt, a Teremtőnek 
köszönet, a ti áldás, burkotok alatt pedig csak gúny, csúfság, megvetés és 
végül teljes megfeledkezés száll ő feléje? 

14. — Onnét jön ez, mert ti magatokat engedetlenségtek által a pokol 
salakjává tettétek, míg ellenben az én nemzetségem az isteni hatalom 
rabszolgaságában előttetek már sok évezreddel előbb vándorolván a Föld 
virányain, vadságának kemény nyomása alatt, mégsem lépett ki soha 
hálátlanul a neki Istentől kijelölt rendjéből. 

15. — Óh, gondoljátok meg egy vérengző bestiának e szavait, és 
emelkedjetek arra a méltóságra, hogy csak teremtményeknek is hivattassatok, 
és törekedjetek sikerül-e egykor nektek is újra embernek hivattatni, és akkor 
gondoljátok meg, milyen magasan állnak még felettetek Isten gyermekei. 
Törekedjetek, hogy legalább hasonlók legyetek hozzájuk, ha már velük 
egyenlők nem lehettek, amint lennetek kellene. Beszédemnek vége, ti azonban 
maradjatok és hallgassatok meg egy másik fajt. Ámen. 

16. — És íme, amidőn a hiéna e hatásos beszédét elvégezte, egy hatalmas 
nagy tigris ugrott bősz sietéssel a megfélemlett társaság elé, félelmetes 
komolyan nézett reájuk és farkát gyorsan csapkodva szónokuk és vezetőjük 
felé fordult. Egy ideig merev tekintetét szegezte rá, végre felnyílt halálhozó 
torka és beszélni kezdett, a következőket mondván: 

17. — Sihin, ez legyen a neved; azaz ez a név azt mondja neked, hogy te a 
földi mennynek, azaz az állatok mennyországának fia vagy, amely állatok itt a 

Nap tűzéből kaptak lelket, amely a ti lelketekhez szólóvá vált (szólni képessé 
vált) noha a tiétek Istentől való lélek, amely előttem és az erdők és bozótok 
minden vérengző vadja előtt való nagy szégyenetekre adatott nektek, mert 
lelketek megfeledkezett a nagy Adományozóról, míg a mi lelkünk még egy 
hajszálnyira sem merészkedett az ő rendjén túl, ámbár mi is ugyanazzal az öt 
érzékkel vagyunk ellátva, amelyekkel ti, és van emlékezőképességünk, van 
vágyunk; megkülönböztetjük egymástól a földet és a vizet, a tüzet és a 
levegőt, a nedveset és a szárazat, és megkülönböztetjük a Napot és az éjt, a 
magasat és az alacsonyt, a meredeket és a síkot, a meleget és a hideget; van 
igen erős látásunk is, amely elől a romlott lélek sem rejtőzhetik el, sőt inkább 
halálfélelemmel rémül meg tőle, minthogy kérlelhetetlen bátor és erős bírót 
lát maga előtt, amely jött, hogy az első leleplezést végezze el rajta és széttépje 
sárpalotáját és megigya tisztátalan vérét, hogy az a szent hegyet be ne 
mocskolja. 

18. — Ti mindnyájan saját szemetekkel láttátok, mi történt nem messze 
innét Tatahár seregével; gondoljátok, hogy a szamarak és tevék őriztek meg 
titeket a mi igazságos dühünktől? Óh nem, nagyon tévedtek, ha ebben a 
merőben hamis véleményen lennétek; Isten parancsolta meg nekünk, hogy 
kíméljünk titeket, és egyetlenegy sem volt köztünk, amelyik azonnal ne 
engedelmeskedett volna a mindenható Teremtő akaratának. 

19. — Ésti emberek, akiknek nemcsak az öt legnemesebb érzéketek, de 
hozzá még halhatatlan lelketek és abban isteni szellemetek is van, ti képesek 
voltatok Istenről megfeledkezni, és az ő szent Nevét és akaratát figyelmen 
kívül hagyni! 

20. Óh ti nyomorult nemzedék, te elvetemült emberi lény, te valóságos 
korhadt szörnyetege a nagy sivatagnak! Mondd mi vagy te, vagy mi akarsz 
lenni, ha Isten, a szent, a te legszeretőbb Atyád, Aki által egyedül vagy és 
létezel te és minden más is - a te számodra megsemmisült? Ő, Aki még hozzá 
neked a legteljesebb szabadságot adta túlontúli szeretetéből, hogy téged, 
pokol salakja, egykor közelebb és közelebb vonhasson szerető atyai szívéhez. 
Ezért, ezért kell Őneki, a legjobb legszentségesebb Atyának. ... Óh nagy Isten, 
támogasd erőmet, amely e szörnyetegek láttára elhagyni akar engem, hogy 
teljesíthessem szent akaratodat. .. . . . ezért kell Őneki elátkozva és elfeledve 
lenni. 

21. Nézzétek a füvet! Dicséri Istent, mert némaságában is ismeri Istent, 
és ti a ti élő szabadságotokban nem tudtok semmit Őróla! Igen! Nézzétek a 
hegyeket, nézzétek a köveket, nézzétek a vizet, nézzetek minket - igen, 
minden, amit pillantásotokkal, fületekkel és a többi érzéketekkel észlelni 
képesek vagytok, dicséri, tiszteli és magasztalja Istent, és minden Mennyek 
telve vannak az ő nagy kegyelmével, dicsőségével és végtelen tiszteletével - 
és ti, mivel vagytok ti telve, hogy szemeitekből és szívetekből teljesen 
elveszíthettétek őt! ? 

22. Röviden - szavaim végükre járnak - nem lennék képes tovább nézni 
titeket anélkül, hogy el ne ragadtassam magamat igazságos dühömtől! Azért 


elhagylak titeket a Legmagasabbnak akarata szerint és végezetül, csak azt 
mondom még nektek, hogy egykor, ha az örök Szeretet titeket a mi karmaink 
közül - kivezet majd a szabadba, és a föld egy népéül fog letelepíteni titeket, 
gondoljatok mindarra, amit nektek itt egy kegyetlen tigris - amelynek 
szemében a vérszomj vigyorogva és lobogva ég - hozzátok képest mégis 
bárányszelíden mondott és veletek tudatott, Isten akarata szerint! 

23. Tanuljatok a természettől, ha Istennek oly hangos szavával szemben 
szívetek néma lett. Ámen. 

24. — És amidőn a tigris erős és hatásos beszédét bevégezte, az oroszlánra 
került a sor - amely szintén hirtelen ugrott elő a sürüségből, amely mögött 
eddig leselkedett, és Sihinnek már kissé megbátorodott szeme előtt szilárd 
állásba helyezkedve, torkát erősen kitátotta, és mint említve volt, szintén 
beszélni kezdett, ezeket mondván: Halljátok ti süketek és lássátok ti vakok; a 
Föld uralkodóivá lenni akarók, ti erős királyai, fejedelmei és urai a világnak a 
ti szúnyog-gyengeségtekben! Mit gondoltok, mi lenne első kötelessége a 
szabad teremtménynek, amely tetszése szerint tudja használni a neki Istentől 
kölcsönzött erőt, amelyet semmi se akadályoz, és nem akadályozhat abban, 
hogy a nagy, mindenható Teremtő szeretetéből gondolkozzék. 

25. Látjátok, ti rám bámultok, mint szétzúzott kőtömb és kevesebbet 
tudtok, mint egy korhadt fatörzs; - nem első kötelességetek lenne-e, hogy 
Annak a legszentebb akarata iránt érdeklődjetek, aki nektek úgy, mint nekem 
is, az életet adta, mégpedig nektek halhatatlant . . .. Nekem csak múlandót; - és 
hogy azt az akaratot a legkészségesebben teljesítsétek, és ez által 
visszaszerezzétek az elveszített kegyelmet, amelyet legmegátalkodottabb 
engedetlenségtek emésztett el? 

26. Tettétek-e azt valaha, vagy teszitek-e ezt most? Óh nem! Ti 
sohasem ismertétek meg Istent. És amit nem ismer az ember, azzal szemben 
minden kötelezettségtől ment - ez a ti hitvány vigaszotok. Nekem azonban 
meg kell ezt mondanom nektek és megkérdeznem tőletek, hogyan lehetséges 
megfeledkeznetek Arról, Akire minden napnak és minden éjszakának erősen 
emlékeztetnie kellett volna titeket, és Akinek fenségességét a felkelő Nap, a 
Hold és a ragyogó csillagok oly fennen hirdetik? 

27. Látjátok, én egy erős és kegyetlen lakója vagyok a barátságtalan, 
holt kövekkel és szúrós tövisű bozóttal telt vidéknek; fáradtságosan és 
szükségtől hajtva, természetemnél fogva pedig kegyetlen módon is kell 
megkeresnem nyomorult táplálékomat, és hálával fogadnom, amit nekem 
Isten ítéletei csak szűkösen juttatnak osztályrészemül, utána pedig gyakran 
napok hosszat a legveszettebb éhséget kell tűrnöm és szenvednem; - azért azt 
mondom nektek, hogy bárki jönne elém nagy szükségemben egynéhány csepp 
vízzel égető szomjam csillapítására, és azzal kiszáradt nyelvemet felüdíteni; 
mint őrangyalt követném őt hálatelten, megosztanám vele utolsó falatomat és 
meghalnék jót-tevőm iránti szeretetből. 

28. — De ti emberek, nemcsak hogy veritek, kínozzátok és gyilkoljátok a 
tiértetek dolgozó testvéreiteket, de még Isten iránt is hálátlanok vagytok, 


áldását átkozzátok, kegyelmét kárhoztatjátok, és az ő nagy szeretetét a kígyó 
mérges szennyévé változtatjátok! 

29. Óh Lamek, Lamek! Te az erdőket akartad felgyújtani, hogy minket 
megsemmisíts, holott mi a nagy Isten akarata iránt engedelmesek voltunk. Mit 
tegyünk azonban mi veled, aki Istenről megfeledkeztél, testvéreidet 
meggyilkoltad és az ő vérükért minket akartál az Igazságos előtt felelőssé 
tenni?! 

30. Látjátok, mi nem keressük a bosszúállást, habár ismerjük Lamek 
terveit; csak ti, háládatlan emberek, akartok bosszút állani a bűnteleneken! 
Azért tanuljatok tőlem hálát és Isten iránti engedelmességet; csak aztán 
lépjetek elő és legyetek azzá, amivé Isten legfőbb szeretete alkotott és elhívott 
titeket! Ámen. 

31. — Az oroszlán beszédét befejezvén a farkas is odalopódzott és a már 
jórészt megvilágosodott kis csoporthoz alapos beszédet intézett, komolyan az 
engedelmesség kötelességére és Istenben az egymás iránti és minden 
teremtmény iránti szeretetre intvén őket, mondván: 

32. Ide nézzetek, szemetek, fületek és félénk szívetek előtt én állok itt, a 
rettegett ragadozó farkas, Istennek a nagy irgalmas szeretete által elhivatva, és 
felébresztve számotokra Isten által - Aki az örök erő, telve a legfőbb, 
legtökéletesebb, önmagából és önmagában való Élettel és láthatatlan 
mindazok számára, akik az ő kegyelmében megszentségtelenítették magukat, 
mert ő a legszentebb - hogy megjelentsem nektek az ő szent akaratát, 
amelyről ti az oly gyalázatos módon elkövetett testvérgyilkosságtokban 
megfeledkeztetek, csupa önzésből, önszeretetből, uralomvágyból és ezáltal 
mindannak a megvetéséből, ami csak titeket a nagy Isten létezésére és az ő 
sérthetetlen szentségére emlékezhetett volna. 

33. — Ezért az örök Szeretet éppen minket, a legmegvetettebb és 
legfélelmesebb fenevadakat ébresztett fel a ti nagy megaláztatástokra és 
megszégyenítéstekre avégett, hogy elsősorban szelídséggel és alázatossággal 
párosult engedelmességet hirdessünk nektek. Másodsorban, hogy nektek 
vakoknak úgy cselekedeteinkkel, mint most megoldott nyelveink szavával 
erőteljesen, és nyomatékosan hirdessük, mi az Úr akarata veletek, 
emberekkel, akiknek halhatatlanoknak kellene és kell majd lenniük. 

34. — És ez a szent akarat, amelyben minden erő és hatalom, minden 
bölcsesség és erősség, az örök élet és a legüdvözítőbb, leggyönyörteljesebb 
szabadság van és lesz örökké, így hangzik: ti mindnyájan tökéletesen 
egyenlők vagytok Isten előtt, tehát fivérek és nővérek, azért soha egyik se 
álmodjék valamilyen előnyről a többivel szemben; se erő, se szépség, se 
ifjúság, se öregség, se erény, se bölcsesség ne támasszon jogot előnyre; hanem 
inkább kell, hogy nagyobb képességeitekkel teljes szeretettel és az isteni 
akaratban való megnyugvással egymás segítségére siessetek, és támogassátok 
az önhibájukon kívül kevésbé tehetségeseket, hogy ez alkalmul szolgáljon 
nektek, az oly túlságos jó Teremtő által belétek ültetett örök szeretet 
erényének a gyakorlására. Mert csak a tiszta, legnagyobb szeretettől indíttatta 


magát Isten mindenható szentsége, hogy Önmagából megteremtsen titeket, a 
becsületről, szeretetről és Istenről megfeledkező hálátlan embereket, és 
tiértetek még számtalan végtelen sokaságát a beláthatatlan fajtájú lényeknek, 
amelyek nektek minden elgondolható módon szolgáljanak. 

35. — De ti, háromszorosan vakok és süketnél süketebbek, nem láttok és 
nem hallotok semmit mindabból, ami csak javatokra szolgált volna 
mindenkoron, hanem a ti szégyenteljes, rendellenes, buja érzékiességtek és 
test-szeretetek mindenben elsötétített és a megérdemelt igazságos halál karmai 
közé dobott titeket! 

36. — Azért gondoljatok arra, miknek kellene lennetek, és mik lehetnétek, 
és mik vagytok most; nem mások, mint a pokolnak nyomorult lárvái és kígyó- 
bábjai! 

37. — Változtassátok meg gondolkodástokat, rendezzétek vágyaitokat, 
tisztítsátok meg magatokat a szeretetben, legyetek egyenlők az 
alázatosságban, engedelmességben és gyermekeitek helyes nevelésében; 
hagyjatok fel a paráznasággal, nemzzétek gyermekeiteket Isten áldásában és 
legyetek nekik igaz atyjuk és anyjuk Isten szeretetében és kegyelmében. 
Tanítsátok őket mindenek előtt arra, hogy a ti bölcs szereteteteknek 
engedelmeskedjenek, és abban találjanak rá Istennek nagy szeretetére, szent 
akaratára, és megbecsülhetetlen kegyelmére. Majd csak akkor ismeritek be, 
hogy nem mi gonosz állatok, hanem Isten szeretete idézte a mi megoldott 
nyelvünk által fületekhez e szent szavakat. 

38. — És ha olyanokká lesztek, amilyeneknek lenni most tanított titeket az 
örök, szentséges Teremtő szeretete, akkor nemcsak az állatokat - amint azt 
éppen tapasztaljátok - hanem minden teremtményt beszélőképesnek találtok 
majd, és a halál eltűnik szívetekből és élő szemekkel, tágra nyitott fülekkel 
látjátok meg a nagy világosságban az isteni csodáknak mélységeit. 
Gondoljátok meg jól, amiket itt nektek egy farkas bizonnyal csodálatosképpen 
prédikált, és abból értsétek meg megtört szívetekben, hogy Isten örök 
szeretetének és szentségének minden milyen könnyen lehetséges, és akkor 
majd még sokkal különösebb dolgokat is tapasztaltok majd magatokban Isten 
kegyelméből. Ámen. 


36. Fejezet 
Emlékeztetés Ádám engedelmességére és Isten kegyelmére 


1. — És íme, amidőn a farkas - jól megjegyezzétek, farkast mondok, 
csodálatos módon befejezte tőlem eredő bölcsességgel teljes beszédét, akkor 
örömtelten a szabadba ugrott és egyszerre egy nagy medve állott - amint ti 
mondjátok, mintha az égből cseppent volna ide - a magába szállott, megtört 
társaság elé, és zavart, nyugtalan tekintettel nézett reájuk, mintha azzal jelezni 
akarná azt, hogy az ő lelkületük is még zavart és nyugtalan, mint az ő szemet. 
Így kimutatván kedélyállapotukat, végül ő is megnyitotta torkát és elkezdett 


akaratom szerint erős, de éppen ezáltal nagyon erősítő komolysággal és 
méltósággal teljes szavakat intézni hozzájuk, mondván: 


2. Mi az Isten, mik vagytok ti, és mi vagyok én? - Miután Isten az örök, 
a szent, a Mindenható, Önmagából, az ő mindenható, valóságos Igéjével 
megalkotta ezt az egész látható végtelen világot minden Napjaival, Földjeivel, 
Holdjaival, tengereivel, hegyeivel, völgyeivel és nagy síkságaival együtt és 
azután — mindenféle fajta növényzetet ültetett reá; mint füveket, 
gyógynövényeket, bokrokat és fákat; mégpedig az ő bölcs rendje szerint 
egyiket a másik után; éppígy azután valamivel később ugyanilyen rendben 
állatokat egymás után minden elképzelhető fajtából, és látta, hogy mindez 
tökéletesen jó volt az ő szentsége szerint, akkor az ő Szeretete szólott 
Önmagában Istenhez, az ő végtelen, mindenható szentsége Központjában: 

3. — Íme most minden jól elő van készítve; csináljuk meg most már az 
embert a Föld legfinomabb agyagából, mint tökéletes hasonmásomat Belőlem, 
szeretetem és kegyelmem révén, hogy e Kívülük levő önálló élet felismerjen 
és dicsőítsen Minket, és hogy benne és általa egykoron minden teremtmény 
megváltassék és ez által ismét eljusson Belőlem való célirányos létének 
szabad tudatára! 

4. — És látjátok, amint elhatározta, azonnal tökéletesen véghez is vitte. 
Rövid pillanatok múltán itt állt a szabad, örök ember pompázó 
fenségességében, felruházva a szellemi üdv-szférák minden végtelen 
tökéletességeivel, előnyeivel és még végtelenebb tökéletességek elnyerésére 
alkalmas, még nagyobb képességekkel, hogy hasonlóvá lehessen ős- 
szentségük ős-eredetéhez, az ő nagy Istenéhez. 

5. — Hatalmat kapott, hogy az egész Teremtéssel beszélhessen, és nem 
volt Nap oly magasan, vagy oly messze helyezve, amelyik az ő erős, kérdő 
hangját meg ne hallhatta volna; sőt, a legnagyobb angyali szellemek sem 
mertek volna a nagy kérdezőnek válasszal adósak maradni. 

6. — És maga Isten, kedvence számára láthatóan, beszélt vele, úgy amint 
egyik fivér a másikkal, mondván: "Nézz meg Engem, szeretett Ádámom!" 
(Mert ez volt a neve a még élő első embernek.) "Nem azért, hogy 
megpróbáljalak, hanem hogy teljesen szabaddá és ezáltal Magammal 
egyenlően hatalmassá, szinte eggyé tegyelek, nagyon rövid időre egy könnyű, 
rövid parancsot adok neked; ezt tartsd be addig az ideig, amikor Én ismét 
eljövök majd hozzád. Ha ezt hűségesen betartod, akkor nálad maradok és 
minden Velem közösen a tiéd is lesz. 

7. — Nézd, minden meg kell, hogy hajoljon hatalmad előtt, de tekints 
amoda, csekély távolságnyira innen, arra szép gyümölccsel telt fára: azt - jó 
okom van rá - még nem áldottam meg! Azért ne ízleld meg előbb ennek az 
almának az édes nedvét, mert azon a napon, amelyen abból eljövetelem előtt 
enni fogsz, vétkezel, megrontod magadat és gyengévé, erőtlenné, vakká, 
süketté és halandóvá teszed magadat. Óh, kedves Ádámom, gondold meg jól 
legszeretőbb Teremtődnek szavait, és ne rontsd el Szeretetemnek és 
Bölcsességemnek ezt a már annyira fejlett, legnagyobb művét. 

8. — Mert most már nem tőlem és Mindenhatóságomtól, hanem egyedül 
csak tőled függ ez, akaratodnak nehezen megadott szabadsága folytán. 


9. — Megtarthatod, vagy megronthatod magadat! Azért tartsd meg ezt a 
könnyű parancsomat és légy aztán egy másik Istenné Belőlem és Bennem. 

10. — És íme, alig hétszer cserélt a Nap pályát fénytelen kísérőnőjével, 
amikor már ez az első, Isten által oly magas polcra helyezett és szabaddá tett 
ember az ő második "én"-jének gyönyörteljes, megrontó látásától gyengülten, 
süketen, vakon és mégis tudatosan a saját maga legnagyobb kárára 
megfeledkezett Istenéről, és a túl jó, szentséges Teremtőnek oly könnyű, és 
legfőbb szeretettel teljes parancsával szemben gonoszul engedetlenné vált. 

11. — E fölött az Örökkévaló Szent felgerjedt, és szétrombolta az egész 
látható Teremtést a bánkódó gonosztevő szemei előtt; még csak egy 
almanagyságú kő sem maradt épen, és egyetlen állat sem, ha az már 
évezredekkel is a hálátlan ember előtt vándorolt hálás szívvel a Földnek, 
akkor még nagyon sovány rónáin. Minden teljesen az isteni harag tűzének 
tengerébe veszett. 

12. Isten előtt már nem volt semmi sem szent; vétkes vagy ártatlan - az 
nagy haragjának mindegy volt. Rettenetes erővel örök megsemmisülést 
menydörgött az ő hangja a végtelen terek fölött és bennük minden 
teremtmény számára. A világok megrázkódtak, alapzataikban eloldódtak és a 
romok ordítva és szörnyen jajgatva az egyik végtelenségből a másikba 
repültek Isten haragvó arculata előtt. 

13. — Itt azonban történik valami, amit egyetlen angyal sem fog sohasem 
megérteni - mialatt ő, a Szent a nagy vétkező bűne által történt 
megszentségtelenítés miatti haragjában jobbjával mindent megsemmisít, 
ugyanolyan szentséges baljával őrzi, védelmezi a síró bűnöst! És csak egy 
kicsiny könnycsepp hullott Istennek az oly hatalmasan; kegyetlenül haragot 
villámló szemébe, és lám, minden harag eltűnt - és máris új Teremtés 
mosolygott minden végtelen terek felől az engedetlen emberre és a Föld, és 
minden Világok újra számtalan teremtménytől hemzsegtek az engedetlen 
ember szolgálatára. 

14. . Amiként azonban a bűnbeesés előtt volt, úgy maradt 
megkegyelmezve még azután is majdnem harminc éven át, megfoghatatlan 
hatalomban és erőben; de újra elbukott, miután a kéj mámorában kevélyen 
megfeledkezett szeretetteljes Teremtőjéről. A teremtő kiűzte őt (azaz: 
tenyerén vitte ki őt) a paradicsomból, míg más helyütt a sivatagnak kellett 
kivirulnia a bűnös léptei alatt! 

15. — A testvérgyilkos Káint dúsan termő földdel büntetette meg, mert 
zokogott a saját gonoszságán és ezen felül még ki is mentette őt fiának 
Hanoknak karmai közül, és neki ajándékozta a tengert a rajta levő szigetekkel; 
éppúgy megajándékozta Meduhedet is nagy népével együtt. És íme; most 
veletek szemben bizonyul igaznak az ő végtelen Szeretete, sőt Szíve még 
Lámek előtt, a leggonoszabb előtt sincs bezárva! 

16. Óh lássátok, lássátok, ti legérdemtelenebb emberek, milyen 
végtelen szeretettel volt irántatok Isten és van még ma is minden 
kimondhatatlan bűnötök dacára is! 


17. — Halljátok énbelőlem az ő hangját, amely az ő kegyelmét hirdeti 
nektek; nézzetek oda Délre, ott készen van számotokra egy nagy tartomány; 
látjátok, mint őrizett meg titeket láthatatlanul az ő nagy, leszeretőbb szívén, a 
mi igazságos dühünktől! 

18. És halljátok - azonnal amint ezt a hozzátok intézett, reám parancsolt 
beszédemet bevégeztem, és ti az ő szeretete előtt sírva térdre hulltok, ő egy 
angyal által vesz majd titeket láthatólag védelmébe és abba a szép, már 
megjelölt országba az vezet majd el gyengéden titeket! 

19. — Óh emberek, gondoljátok meg, mi az Isten, mik vagytok ti, és mivé 
lehettek és kell lennetek az ő végtelen szeretete által. Gondoljátok meg 
azonban azt is Istentől való kegyelmetekben, kik és mik vagyunk mi, szegény 
megvetett állatok! És Őhozzá hasonlóan, aki nemcsak a ti Teremtőtök, 
amiként a miénk is, hanem Aki igaz Atya is akar lenni és volt is mindig, még 
a világ és a mi megteremtésünk előtt is - foglaljátok ti 15 minden érdek nélkül 
az ő összes teremtményeit a Belőle való Szeretetbe, és gondoljatok arra, hogy 
mi néma, szótlan állatok, mi is örülünk az életnek. Azért a ti Istenből eredő 
szeretetek engedje, hogy egykoron az elkövetkező nagy napon mi is láthassuk 
az Istenből eredő szabad élet új világát, amelyben élnie kell és fog is élni 
mindörökké! 

20. Most pedig boruljatok le Isten, a ti szent Atyátok előtt és sírjátok az 
igaz szeretet bűnbánó könnyeit. Azután mindenható Teremtőtök, egyúttal 
legszeretőbb Atyátok gyengéd keze felemel titeket, és elvezet az ő áldó 
jobbjával a megjelölt országba, és ott őt dicsőítve váljatok olyan néppé, 
amilyenné lenni ő tanít majd meg titeket saját szent szavaival egy nagy 
angyal-testvér ajkai által. Ámen. 

21. És íme, amidőn a medve befejezte beszédét; gyorsan eltűnt szemeik 
elől, és helyette ugyanabban a pillanatban egy angyal állt ott, fehér 
fényruhába öltözve, és ez a jámbor Ábel volt, aki tulajdonképpen már előbb 
az állatok lelkén keresztül szólott hozzájuk. (Ez így van tulajdonképpen 
minden esetben, hogyha valamely természeti tárgy a látok vagy a próféták 
ajkai által megszólal - ez mindig angyal által adatik a látok és próféták lelkébe 
ama tárgyakból, és ez csak azután írja azt le a megfelelő természetes 
szavakkal, vagy ami könnyebb, tömör beszédben elmondja. Azt azonban csak 
maga a látó vagy próféta érti meg, miért nehezebb az egyik és könnyebb a 
másik; éppen ez okból még az apostolok is többször beszéltek, mint írtak, 
valamint minden régebbi látó és próféta is.) 

22.  — Amidőn e mindkét nembeli 14 ezer ember már teljesen meglátta az 
angyalt, kezdett ez Belőlem gyengéd szavakat hozzájuk intézni, amint itt 
teljesen híven következik, mondván: 

23. Káin bűnössé vált fivérem gyermekei, aki még testben él, és élni is 
fog minden idők eseményei révén az idők végéig a halandók által 
elérhetetlenül, a gonoszságok közeli végéig, amidőn az idők nagy ideje után a 
Mindenható egy kis látó által nagy dolgokat hirdet majd a késői ivadékoknak 
és körülményesen megemlékezik a ti gonosz ősatyátokról is (ami éppen most 


történik és már meg is történt) gondoljátok meg, amiket én itt ma nektek 
mondok és hírül adok a mindenható Istennek, a ti örök Teremtőtöknek, mint 
minden angyalok, atyák és emberek legszeretőbb Atyjának, legszentségesebb 
akarata nevében. Hallottátok a fenséges szavakat a legragadozóbb állatok 
szájából, amelyeket az Úr általam  megszelídített és számotokra 
beszélőképessé tett, akik pedig sokkal romlottabbak voltatok az állatoknál 
Hanok kígyójának nagy gonoszsága által, és még inkább Lámeké által, aki 
még különösebben nagy gonosztevő lett, akitől most az egész Teremtés 
szörnyen megundorodott és akinek vállain már az Úrnak világok súlyával 
ránehezedő ítéletei nyugosznak, amelyek figyelmesen szemlélik a gonosz 
cselekedeteknek már majdnem egészen teli edényét fent a csillagok felett. 

24. — Minthogy ti a legifjabbak voltatok és vagytok még azok közül, 
akiknek Tatahár kígyóseregével valamelyest jobb akaratotok ellenére is 
egyesülnötök kellett, azért Isten mérhetetlen szeretete megkönyörült rajtatok 
és először megismerni engedte nektek az Istentagadó Lámeknek túl gőgös 
uralomdühéből eredő határtalan gonoszságát. Azután idevezetett titeket 
csodamód rövid idő alatt e hosszú úton, amely rendes emberi járással 
százhúsz nap alatt alig tehető meg - miután mindenek előtt kimentett titeket a 
fenevadak körmei közül, amelyek közt az istentelen Tatahár az ő igazságos 
ítéletét találta. Isten szeretete e halálban megmutatta nektek a saját 
halálotokat, és engem küldött hozzátok, aki már régen teljesen élő vagyok, 
hogy felköltselek titeket a halál álmából és az alázatos és az Úr akarata iránti 
engedelmes életre tanítsalak titeket, és elvezesselek egy országba, amelyet az 
Isten örök Szeretete készített elő számotokra. És ha már teljes alázatossággal 
felismeritek önmagatokat az Őiránta való szeretetben, akkor fogjátok a 
hozzájáruló kegyelem által az életnek is valódi, nagy és legszentebb értékét 
megismerni önmagatokban és csak ebből eredőleg azután a Legszentebbet és 
Legnagyobbat, a minden létezők szent és mindenható Teremtőjét, és nemcsak 
a földi, hanem számtalan más, előttetek még ismeretlen Világok angyalai és 
emberei legszentebb Atyjának örök szeretetében; mert mindezt ismerni csak 
Isten gyermekeinek és angyalainak adatott meg. 

25. — Egykoron azonban majd világok hajolnak meg e Föld előtt, mert 
világossága nagyobb lesz, mint minden mennyeké; mert itt világít majd 
egykoron Isten szentsége minden népnek, amely jóakaratú lesz. És ha ti 
alázatban és szabad akaratú engedelmességben hívek maradtok az örök nagy 
Atya legszentebb akarata iránt, akkor e világosság hozzátok is elhat és titeket 
is teljesen élővé tesz. Ha azonban egyik a másokon valamikor 
felülemelkednék, akkor a legfényesebb és legszentebb, Isten legbensőbb 
mélyéből jövő világosság csak úgy jő el hozzátok, mint a teremtés 
legtávolabbi Napjának a fénye a sötét éjjelébe! 

26. Látjátok, Lámek utódai nagy gőgjük miatt fejükkel nemsokára az 
égboltozathoz ütődnek, és mint sötét, bűnös gonosztevők, azt elvetemült, vak 
és süket nyakasságuk következtében át is ütik éppen azon a helyen, ahol az a 
nagy edény áll már nagyon gyenge állapotban, mert már most is majdnem 


egészen telve van a mindennemű szörnyűségekkel. Ez a nagy edény bűnnel és 
Isten legborzasztóbb ítéleteivel telten akkor azután majd rázuhan erre a Földre 
és a gonosztettek elkövetői belefulladnak a paráznaságok iszapjába, és 
magukkal rántják Isten gyermekeinek nagyon nagy részét is, akik szívükben 
elcsábíttatják magukat a kígyó leányaitól és szégyenteljes paráznaságokat 
követnek el velük és Isten haragjának, és átkának gyermekeit nemzik velük, 
akik a pokol gyermekeinek és a sárkányok csecsemőinek hivatnak majd; 
akkor csupán csak nyolc személy marad megkímélve. 

27. — Mielőtt azonban mindez megtörténik, az Úr háromszáz éven át 
tanítókat, és prófétákat küld hozzájuk, akik az ő ítéleteire óva figyelmeztetik 
őket, és bűneik megbocsátására és halállal telt, pokoléjszerű látszatéletük 
gyökeres megváltoztatására bűnbánatot hirdetnek majd nekik, és megmutatják 
nekik az Isten végtelen, irgalmas szeretetéből és kegyelméből eredő igaz élet 
útját. . Sőt, csodálatos módon kicsiben megmutatják nekik az Úr 
elkövetkezendő nagy ítéleteit is. 

28. — És akkor történik majd, hogy a gonosz fajzat még a tanítókra és 
prófétákra is ráemeli kezét, és részben legyilkolja, részben pedig átöleli őket 
kígyókarjaival és lerántja őket paráznaságának mocsarába és megrontja, és 
szellemben megöli őket, sőt még a saját gyermekeiknek gyilkosaivá is teszi 
őket. (Nb. mint most nálatok -a segélyezésre Nekem tetszően berendezett 
korban - gyakran történik.) 

29. Akkor Isten még az utolsó tanítót Mahalt, az egyedül igaz fiúnak, 
Nohanak (Noé - ami igaz fiút jelent) fivérét, az ő saját kívánságára a 
szörnyűségek városaiba küldi, hogy ott prédikáljon. Ez ott gonoszat tapasztal, 
végül gonosszá lesz maga is, elhagyja az Urat, és a fertőben elpusztul. 

30. Csak azután töretik majd szét a bűnnel és ítélettel telt fent említett 
edény és sújt le minden átokkal megterhelten a Földre, amire aztán a Föld 
középpontjából minden gonosz pontján meggyúl, és csak a kevés igaznak 
kedvéért nyitja meg az Isten irgalmas szeretete az Egek csatornáit és 
hömpölyögteti a legmagasabb hegyeken át a hullámokat, hogy eloltsák a 
pokoli tüzet és megóvják és megtisztítsák gyermekeit, valamint a Földet 
magát is, egy Isten akarata szerinti jobb nemzetség hordozására. 

31. — Mégis titeket se a tűz, se a hullámok ne bántsanak, ha alázatos- 
engedelmesen alávetitek magatokat Isten, itt kinyilatkoztatott akaratának, 
amely így hangzik: 

32. — Első gondolatotok Isten legyen, az ő akarata, az ő szeretete és 
kegyelme. És amikor a nappal az éjnek csillagfényes karjai közé vonul és 
Isten szépséges Napjának utolsó sugara szelíden elhalkul a Föld messzi 
virányai fölött, akkor hallhatatlan szellemetek vizsgálódó fénygondolatai 
közben térjen testetek a megáldott nyugalomra. 

33. — Sohase gondoskodjatok testetek táplálékáról. Mert ahol az Úr a 
Földnek valamely országát megáldotta, annak lakói soha éhséget nem 
szenvednek, amíg törekvésük arra irányul, hogy az örök nagy Atyának 
legszentebb, mindent megáldó akaratát szemük előtt és szívükben tartsák. 


Mert az emberek arra teremtettek, hogy Isten és az ő legszentebb akaratát 
megismerjék, a szerint éljenek és a nagy, örök Atyának legszentebb nevét 
szóval és cselekedetekkel dicsérjék és magasztalják. 

34. — És ha ti így cselekedtek, Isten iránti tiszta, önzetlen szeretetből 
minden alázatban és szabad akaratból jövő engedelmességben, akkor ő is 
mindenkor kész lesz arra, hogy az ő legszentebb akaratát nektek 
legkegyelmesebben tudtul adja, akár közvetve a beszélő természet, akár pedig 
közvetlenül az ő saját, szívetekben élő Igéje által. 

35. — Ha azonban csak egy napon is megfeledkeztek ezt megtenni a 
titeket megpróbáló látszat-önmegelégültségtekben, akkor annak a szíve, aki 
Istenről — megfeledkezett, — először is a  jóakaratúlag figyelmeztető 
szomorúsággal telik meg, és a hét nap néma lesz, mint a korhadt fa. És 
amiképpen a Föld talaja az engedelmes léptei alatt a legnemesebb 
gyümölcsöket termeli, érleli, és szájáig növeli, épp úgy az engedetlenek léptei 
alatt sivataggá válik a föld, és semmit sem terem mást, mint port, követ, 
tövist, bogáncsot és mérges bogyót. 

36. — Mert Isten végtelen szeretete és bölcsessége mindenkinek megadja 
az övét. A jámbor, engedelmes gyermekeknek kenyeret, mézet, tejes és édes 
gyümölcsöket ad testileg és szellemileg; a kígyó engedetlen, gőgös 
ivadékainak azonban követ, port, tövist, bogáncsot és mérges bogyót ad 
testileg és szellemileg, hogy a gonosz ivadék elpusztuljon, és annak halott 
szelleme amennyire lehetséges megtartassék és fokonként ismét élővé válják a 
nagy, örök és mindenek felett legszentségesebb Atyának végtelenül irgalmas 
szeretete által. 

37. — Íme, ti mind egyformák vagytok; egyformák ti férfiak és egyformák 
ti nőnembeliek. Ti nők azonban takarjátok be szeméremrészeiteket, 
úgyszintén egész testeteket és kiváltképpen fejeiteket, nehogy buja lényetek 
fajtalanságra csábítsa a férfit, úgy, mint a kígyó csábító szemeinek nagy, titkos 
sóvárgásával csalogatja méreggel telt torkának ölő fogságába a madarak 
szabad nemzetségét - mert ti nők leginkább vagytok a kígyó gyermekei, telve 
annak mérgével. Azért legyetek mindenekelőtt szemérmesek, mint a méh- 
nőcske, amelyik nem merészkedik ki a napvilágra, hanem nappal és éjjel 
ártatlan kicsinyeinek cellái fölött mászkál; úgy tegyetek ti is, és 
engedelmeskedjetek minden férjeiteknek, amennyiben az Isten akarata szerint 
való. Ha azonban egy férfi - ami még gondolatban is távol legyen - titeket 
olyasmire akarna kényszeríteni, ami az Isten legszentebb akaratával 
ellenkezik, akkor nektek is engedtessék meg fedetlen fővel a férfi elé állani, és 
őt az Istenből eredő kötelességeire szeretetteljesen figyelmeztetni. Ha ti ezt 
mind így pontosan követitek, akkor az Úr nagy kegyelmekkel halmoz majd el 
titeket, és az örök szent Atyának gyönyörűségére lesztek lelketek szépségében 
örökre, halhatatlanul. 

38. — Nektek pedig férfiaknak ne adassék más törvény, mint a 
legfenségesebb Istennek számotokra mindenkoron megnyilvánuló legszentebb 
akarata. Aki azonban közületek ezt megfigyeletlenül hagyná keblében, az előtt 


Isten szent ajka, úgyszintén a természet is lassan-lassan bezárul. Akkor majd, 
mivel Istentől a külsőségek felé fordult, külső törvény is adatik neki, amely őt 
a bűn rabszolgájává és a pokol leigázottjává teszi, ha hamarosan szívében meg 
nem törik, és meg nem tisztítja az alázatos engedelmességben, és aztán ismét 
könyörögve, és sokáig imádkozva félelemben és szeretetben újra oda nem 
viszi szívét Isten elé, hogy ő azt legszentségesebb akaratával újra megáldja és 
megszentelje. (Nb. Ez nektek is jó figyelmeztető legyen arra, miként és miért 
kell az újjászületésre törekednetek.) 

39. — Most azonban álljatok fel és öltsétek magatokra ezeket a ruhákat, 
amelyeket számotokra Isten gyermekei készítettek. Ezeket ti férfiak, emezeket 
pedig ti nők, hogy megkülönböztetve legyetek nemetek szerint, erkölcsös, 
erényes és illedelmes ruházkodás által is. De távol legyen tőletek a pompa és 
hivalkodás. A ruha csak takarjon titeket, testileg a megfázástól őrizzen a 
hűvös éjszakákon, és szellemileg az örök szeretet, gyengédség és 
engedelmesség melegében tartson meg titeket. 

40. Itt pedig íme vegyen át tőlem mindegyikőtök egy-egy köteléket, és 
azzal kösse be szemét, hogy egyiktek se szédüljön az örvények fölött, 
amelyen át majd vezetlek titeket. És ha már a meghatározott helyen leszünk, 
akkor szabaddá tehetitek ismét szemetek világát, örömtelten gyönyörködvén 
ideiglenes földi hazátokban, amelyet a mindenekfelett jó és szent Atya 
túlontúli szeretete oly pompásan berendezett. Ott élvezzétek majd a föld 
megáldott termékeit, és egyétek azokat két, titeket már ott váró nagy 
Istengyermekének, egy férfiúnak és egy asszonynak a kezéből, 
szellemeteknek örök, lelki megerősítéséül. Kövessetek tehát most Isten 
legszentebb akarata szerint. Ámen. 

41. És íme, így vezette őket az én kedves Ábelem hét napon és hét éjen 
át a megjelölt helyig gyorsan, egy harmincnapi járásnyi úton, mégpedig 
minden pihenés és élelem nélkül. Mert ez idő alatt az Én vendégeim voltak, és 
- amint ti mondani szoktátok - a sült galambok a szájukba repültek. Azaz, Én 
közben szellemileg tápláltam őket, a szellem viszont a lelket erősítette és a 
lélek a testet. És így ők az Én, e valóságos Égi táplálékommal igen jól 
kibírhatták. 

42. — És amidőn ők ily módon a kijelölt helyre teljesen jó karban 
megérkeztek, már eléjük jött a két reájuk várakozó Isten-gyermek, azaz az Én 
szeretetem gyermekei: Ahujel és felesége Aza (a Menny fia és az asszony, 
mint néma igaz vágy). Ádám, Sét előtti gyermekeinek unokái. Ezek levették a 
kötést az érkezettek szemeiről, és a legszívélyesebben üdvözölték őket. Ekkor 
ez a tizennégy kicsiny, nagyon elcsodálkozott szeretetemnek két nagy 
gyermekén, akik a valóban helyes emberi magassággal bírtak, azaz a férfi 
mértéke 666 hüvelyk volt, és az asszonyé 66 hüvelykkel kevesebb - míg a 
megmentetteknek alig volt meg a ti mértéketek, azaz 60 hüvelyk. 

43. — És amidőn már újra használhatták szemeiket és füleiket, az angyal 
újra beszélni kezdett, mondván: "Gyermekeim, itt van rendeltetéstek helye, és 
e két nagy istengyermeket tekintsétek Istentől adott szüleiteknek, és 


engedelmeskedjetek nekik mindenben. Mert ez is Isten akarata, amelyet első 
beszédemben még el kellett hallgatnom előttetek. 

44. — Ezek nektek mindenkor megerősítik és megmondják azt, amit Isten 
szíveitekhez beszélni fog, és  felébresztenek titeket mindenkor, ha 
szellemeteket álom nyomja el, és tanítanak majd titeket sok szükséges 
dologra, amelyek nektek mind testileg, mind szellemileg előnyötökre lesznek. 
És ti addig nemileg meg ne ismerjétek egymást, amíg mostani szüleitek titeket 
Isten legszentebb akarata szerint meg nem áldottak. És ha már mind meg 
lesztek áldva, akkor továbbra is távol legyen tőletek minden paráznaság, 
ellenben homlokaitokat, mint az örökzöld, mindig a szemérmesség díszítse. 
És soha gyűlölködés, harag, irigység, fösvénység és erkölcstelenség meg ne 
szentségtelenítse gyermekeitek megáldott nemzését; ellenben mindenben 
mértékletesség és Istennek mindenek fölött való szeretete legyen 
életszabályotok. Ha ezt megteszitek, akkor testetek élete hosszú lesz, és a 
Földről az örök szent Atya végtelen kegyelmének nagy világosságában 
költöztök el. Odaát vár azután csak rátok az igazi jutalom, örök életként a 
legszentebb, legszeretőbb Atya tág ölében, ott a csillagok fölött, és egykoron - 
óh, egykoron pedig magában az ő legszeretőbb Szívében! 

45. — Erről azonban majd szüleitek tudatnak veletek közelebbit, akiket 
Isten minderre kioktatott és azért nincs szükség az én további tanításaimra. 
Isten szeretete áldjon meg titeket, az ő kegyelme világítson és szenteljen meg 
és vezessen az életre titeket! Ámen, ámen, ámen! 

46. — És íme, ez Sinának, vagy Chinának (Kínának) a magalapítása, 
amely országot a hullámok megkíméltek, és nagyjában még ma is sokkal jobb 
a Föld más országainál - némely bolondos eltévelyedést kivéve, amelyet a 
gonosz világ más embereivel történt megismerkedés csak később hurcolt oda. 
Ezeknél egy újjá nem született soha ne merje hirdetni az Én Evangéliumomat! 
Amen. 


37. Fejezet 
Kínai nép őstörténete 


1. — Mielőtt visszatérnénk Hanokba, valami közelebbit kell elmondanom 
nektek Kína lakóiról. Jegyezzétek meg, hogy ami szeretetem Ádámból eredő 
nagy gyermekeimnek a nagyságát illeti, tévedtek, ha ez alatt testi nagyságra 
gondoltok. A 666 hüvelyk az Én szeretetemnek a teljes száma az emberben. A 
hüvelyk az Irántam való szeretet jóságának a mértékét jelzi; abból 600 Felém 
irányul, 60 az embertársak felé és csak 6 önmaga felé. Az asszonyi mérték 
pedig a férfiban lévő isteni mértékkel egyenlő. A felebaráti szeretet és az 
önszeretet közt azonban a nőnél 66 a különbség, amennyiben ezt illetőleg a nő 
fogadjon a férfinek szót, minthogy ő, mint maga az önszeretet a férfiből jött 
létre, és így önmagát is csak a férfiban szeretheti, ha szeretete igaz és helyes 
akar lenni; és minthogy legközelebb áll a férfihez, úgy felebaráti szeretete is 
mindenekelőtt a férfiban van - ezért a különbség. 

2. — Különben ezek a ketten egyébként testileg is, mint Ádámnak minden 


gyermeke, jelentékenyen nagyobbak voltak Káin nagyon elsatnyult 
gyermekeinél, és náluk sokkal hatalmasabbak, fejlettebbek és erőteljesebbek 
izmaikban, erezetükben és belső szerveikben. 

3. — (Nb. Hogy az ember száma egyenlő az Én ellenfelem számával, az 
azért van, mert emennél éppen a fordított arány áll fenn, amiért is szemem 
előtt a legmegvetettebb lény.) 

4. — És íme: Sihin volt az első, aki lelkében Hozzám fordult; ő volt a 
szülők legengedelmesebb fia is, aki a többieket vezette nagy szorgosan az 
engedelmességben. Azért őt legelőször áldotta meg nevemben Ahujel, 
mondván neki Aza és a többiek előtt: 

5. Sihin, én megáldalak téged az én Istenem és a te Istened nevében! Az 
országnak a te neved adassék. Válaszd legszebbik nővéredet feleségül és 
nemzzél vele Isten  gyermekeihez hasonló gyermekeket megáldott 
önmegtartóztatásban, és nevezd őket: "A Menny Fiai"-nak és a "Föld 
leányai"-nak. És ha az én nagy nemzetségemet Isten szeretete a Földről 
elveszi, akkor a te utódaid legyenek testvéreid utódainak szeretetteljes bölcs 
vezetői. 

6. — Szeretetet keress, és a bölcsesség megadatik neked és törzsed nem 
hal ki az idők végéig; mert az Úr törzsednek sok mellékágat ad, hogy neved 
az idők végéig éljen. 

7. — Neked csak egy feleséged legyen. Mindazonáltal az idők folyamán a 
férfiak teljes tisztességben több feleséget is vehetnek majd, a nemzedékek 
szaporulása céljából. De távol 

álljon tőletek a paráznaság és a meg nem áldott nemzés. És ha mindezt 
szem előtt tartjátok, akkor népetek ezer év alatt úgy elszaporodik, mint a Föld 
füvei és az Ég csillagai. 

8. — Én az én kevés utódommal még 500 évig áldalak és vezérellek 
titeket; azután azonban reád kerül a sor az idők végeztéig. Az időt azonban 
mérjétek egy gyümölcsnek az érése szerint, amely ötször érik meg egy 
napkörüli földkör alatt. És valahányszor egy tárgyat megismertek, tekintsetek 
önmagatokba; mindannyiszor majd egy jelet találtok, és e jellel jelöljétek meg 
azt a tárgyat. Cselekedeteiteket pedig különböző, megfelelő vonalakkal 
juttassátok kifejezésre, azok beteljesítését pedig pontokkal. Így jegyezzetek 
fel mindent, amit majd a jövőben hallotok, tanultok és tapasztaltok tőlünk, és 
amit már eddig is hallottatok, tanultatok és tapasztaltatok, és hogy mindebből 
a legszükségesebbeket gyermekeiteknek is megmutathassátok, az idők 
végeztéig egykori nagy bizonyságául a gonosz kígyóivadékról. Ámen. 

9. — De a szellemi szabadság értetlen megóvása mellett ez a nép sem 
maradt meg mindig ugyanilyennek. Mintegy százhúsz évvel a vízözön után 
Sihon utódai is jelentékeny néptörzzsé fejlődtek, gyakran civakodásba 
keveredtek egymással és pártokra szakadtak, amelyek szokásaikban és 
istentiszteletükben eltértek egymástól. Némelyek azt állították, hogy csak az 
elsőszülöttek lehetnek vezetők; mások azt mondták, hogy az elsőszülöttség 
nem jár semmi kiválósággal, minthogy gyakran fordult elő női elsőszülött is, 


ezért is a vezetői képesség az értelmesebb szívre bízassék mindenkoron. Ebbe 
megint mások belekapaszkodtak és mondták; ha csak szívről van szó, miért ne 
lenne egy alsóbbrendű testvérnek az értelmes szíve is képes a vezetésre? 

Némelyek ismét elvetették mindezt, és azt mondták, hogy amint az a 
kezdet óta van, úgy maradjon is minden az idők végéig. Némelyek mondták: 
mindig és mindenütt Istentől kell tanácsot kérni és soha nem szabad 
önhatalmúlag bírálni és cselekedni. Mások erre ismét azt felelték: ha így van, 
akkor ezt mindenki megteheti maga is - minek akkor egy vagy még hozzá 
több vezető is? Mások megint mondták: Isten nem nyilatkoztatja ki 
mindenkinek magát, hogy az emberek ne nélkülözhessék egymást 
egykönnyen. 

Erre ismét mások felelték: tanítsa hát minden látó azt, amit kapott - és a 
vezetést bízzák egyedül Istenre; mi szükség van akkor még egy vagy több 
vezetőre? Ismét mások megjegyezték: ki kezeskedik azonban arról nekünk, 
hogy egy ilyen többnek lenni akaró látó, vagy tanító csakugyan mindenkoron 
Isten Igéjét tanítja-e? Megint mások erre azt mondták: Nos, ha már a 
tanítóknak sem hihetünk, feltétlenül akkor, hiszen szükségtelenek a vezetők és 
tanítók. És számtalan ilyen okoskodás hangzott el; azért történt aztán, hogy 
nagyon sok felekezet alakult, aminek folytán a birodalom is sok különféle 
vezetési és tanítási ágazatra hullott szét. Így szétaprózva állt fenn aztán 3700 
évig Ádám után, amikor - amint azt már jobb történetíróitok is némileg tudják 
- a Hehu-Tsin (védőfal) ágának megalapítója, név szerint Ts1-Hoang-Ti (a nép 
bölcs egyedüli vezetője) lépett fel, aki hatalmas szónoklatot mondott a 
népnek, és hirdette neki, hogy a birodalom határaitól nem messze van egy 
nép, amely őket titokban kikémlelte, és ha mindnyájan egyesült erővel össze 
nem fognak, és az egész birodalom hosszában egy magas és vastag falat nem 
állítanak, akkor az a nép nagy tömegekben és nagy erővel reájuk tör majd és 
mindnyájukat nyomorultul elpusztítja. 

10. . Ő maga - mondta Tsi-Hoang-Ti - megkapta tőlem a hatalmat arra, 
hogy ez a betörést megakadályozhassa mindaddig, amíg a fal el nem készül; 
mindössze azonban csak tíz évre. Azért minden szorgalmukat fordítsák arra, 
hogy ezt az Én kinyilatkoztatott szent akaratom szerinti nagy, szent munkát 
mielőbb befejezzék, mert máskülönben nagyon pórul járnának. 

11.  — Most aztán minden kéz összefogott és a fal 8 és fél év alatt készen is 
állott több mint nyolcszázhetvenezer férfihossz hosszúságban, 9 férfihossz 
szélességben és 19 férfihossznyi magas őrtornyokkal ellátva, amelyekben 
állandóan száz ember állt felváltva őrt. Ez azonban természetesen nem sokáig 
tartott, mert ez a hamis próféta önmagát leplezte le a nép előtt azzal, hogy az 
összes vallási iratokat összegyűjtette és mindazt, ami azokban az ő 
hamisítatlan zsarnoki szellemének nem felelt meg,  elégettette és 
megsemmisíttette. 

12. — Ezzel sikerült neki ezt az előtte annyira szétdarabolt birodalmat - 
persze csak erőszakkal - ismét egyesíteni, és hatvan évig igazi zsarnokként 
uralkodni fölötte. Hasonló nevű fia lágy és engedékeny volt. De ennek a fia, 


mint a két bitorló harmadik utóda egy általános néplázadás alkalmával - mivel 
nagyapja példáját még kegyetlenebbül folytatta és a jámbor hívők ellen újból 
véres üldöztetést indított, - nagy gonoszságáért életével lakolt. 

13. — Ekkor a birodalom ismét sok részre hullott szét; míg aztán végre az 
emberiség fennállásának háromezer-hétszáznyolcvanhatodik évében Liehu- 
Pang (útonálló) egy sereg hasonló érzelműt maga köré gyűjtött, mint 
hadvezérük mindent leigázott és végül magát egyeduralkodónak (császárnak) 
és az Ég fiának tolta fel. Összegyűjtötte - amennyire még lehetséges volt a 
régi elrejtett irományokat és mondákat, rendezte a vallást, papokat iktatott be, 
akik a szentséget őrizzék, és a népet osztályokba, vagyis kasztokba különítette 
el, amelyeket átlépni halálbüntetés terhe alatt tilos volt. 

14. — Ekként megalapította a mostanig fennállott úgynevezett mennyei 
birodalmat, vagyis a nagy dinasztiát (Han) és azt még a nagy falon túl is 
jelentékenyen kiterjesztette Nyugat felé. És így állott fenn ez a birodalom 
négy évszázaddal Igém nagy testetöltése előttig is még. 

Ekkor ismét nagy szakadás állott be és elveszítette Tatár és Mongolország 
nagy részét és ez által három viszálykodó országra szakadt szét (Tsenko név 
alatt) és még később Igém testetöltése után a negyedik évszázadban kialudt ez 
a törzs és a birodalom, a nép és a papság érdekében ugyanolyan mennyei 
formájában egy mongol-tatár uralkodó alá került, aki a Baikal tó vidékéről 
származott. Ennek a törzsnek eléggé tűrhető vezetése alatt áll ma is még a 
birodalom. 

15. — Íme, itt kaptátok Kínának egész rövid történetét. Aki nehezen hisz, 
utazzék oda és győződjék meg maga; de már nem jár sokkal jobban, mint akár 
ha Japánba menne. A vakon nem segít a lámpa világa még világos nappal 
sem, a látónak azonban elég a Nap világossága! 

16. — Miután tizennégy tanulónkról most már jól gondoskodtunk, térjünk 
vissza még egy rövid időre Hanokba, és szemléljük egy kissé Lámek bolond 
cselekedeteit. És ha már a csömörlésig jóllaktunk vele, egész Noé idejéig, 
akkor még Ádám ősatyánál teszünk egy rövid látogatást, és azután megnyitjuk 
az Ég zsilipjeit. Ámen! 


38. Fejezet 
Lamek családja 


1. — Könnyen elképzelhetitek, hogy ilyen nagymérvű kivándorlások miatt 
mind Hanok, mind a többi tíz város egy év alatt nagyon elnéptelenedett, és 
hogy Lamek hatalma is, amelyről pedig oly nagyon sokat beképzelt magának, 
hűséges kíséretének elvesztésével szinte semmivé törpült. 

2. — Ha ezt a körülményt tekintetbe veszítek, minden nehézség nélkül 
beláthatjátok, hogy Lamek legalább 30 év leforgásáig szelídebb húrokat volt 
kénytelen pengetni uralkodásában, hogy a nép újra alávesse magát neki, 
szolgálja őt, és számára dolgozzon, hogy legalább gondtalanul zabálhasson 
övéivel, mint egy sertés vagy egy lusta ökör. 

3. — Övéi voltak azonban két feleség, név szerint Ad és Cilla (derült 


kedéllyel párosult értelmes erény és csendes megadás, tűrés). Adának volt két 
fia: Jabal (a hegyek lába körüli kunyhólakók atyja) és Jubal (zenész, 
pásztorsíp és hegedű feltalálója; ez utóbbi hangszer eléggé hasonlított a ti 
hegedűtökhöz, csakhogy egy darab fából készült, amelyet kőből készült fenő 
és köszörülő szerszámmal készített nagyon sok fáradtsággal.) 

4. — Cillának azonban volt egy fia, Tubalkain és annak nővére Naeme. A 
fiú az Én kegyes megengedésemből mestere lett az ércek feldolgozásának, 
Naeme pedig megfékezte a vadállatokat és ezáltal fivére és segítőtársai 
számára hozzáférhetővé tette az érceket termő hegyek bejáratát. Rendkívül 
szép is volt egész testében és nagyon alázatos, de amellett bátor lelkű; és 
szemének oly nagy ereje volt, hogy nézésétől a kemény kövek viaszként 
olvadtak meg és a fenevadak erős fogai lágyak lettek, mint a galamb pelyhe. 

5. — Íme ez volt Lamek családja, amely néhány hűen maradt szolgát, 
egynéhány szolgálót és értéktelen ágyasnőt leszámítva összesen harminc 
személyből állott, akiknek mindnyájuknak igen szorgalmasan dolgozniuk 
kellett, hogy ennivalójuk legyen és valami, amivel testüket befedhessék, mint 
mondva volt, vagy harminc éven keresztül - amikor végre a nép, inkább a 
hasznos találmányok kedvéért, ismét Hanokba kezdett vándorolni, hogy ott 
szükséges érctárgyakat beszerezzen, ami csere útján történt. 

Jöttek az emberek a tíz városból is azért, hogy Jubal zenéjét hallgassák, 
amely szívüket meglágyította és ismét Lamek felé hangolta őket. Naeme nagy 
szépsége is csábította a szíveket, és aki Naemet nem láthatta, azt 
szerencsétlennek mondották, és az napokon keresztül sírt és jajgatott. 

6. — Hogy azonban ennek a lehetőségét belássátok, alakjáról egy kis 
leírást adok nektek. Ez a Naeme ugyanaz az alak, mint amely Vénusz név 
alatt, mint egy kovácsnak a felesége, és mint a szépség bálványa a sötét 
pogányság homályába vész. Sára és Ráhel óta nem járt olyan szép testi alak a 
földön, mint Naeme. Nagysága a ti mértéketek szerint ötlábnyi volt, haja a 
szénnél feketébb, homloka fehér, mint a frissen esett hó, szemei táján gyengéd 
pírral; szemei nagyok és tökéletesen égkékek voltak, a szembogár tüzes- 
fekete, szempillái üdék és gyengédek, éppúgy a sötét szemöldök is; orra 
egyenes volt és lágy, gyengéd vonalakba esett, amelyek alatt a két nyílás 
lágyan gömbölyű alakjával kedves látványt nyújtott. Szája éppen egy szem 
nagyságú volt, amelynek gyengéden emelkedő ajkai minden rózsát 
megszégyenítettek; legszebb, vidáman mosolygó, tökéletes orcái a rózsák 
legfinomabb és leggyengédebb pírjával voltak belehelve, és színük hóval 
bevont rózsához hasonlított, amint a hó e királyi virág utolsó szeretetsugarát 
fénylő fehér felszínén keresztülcsillogni engedi. Ilyen volt álla is, mint senki 
másnak, még földi alakban, nyaka sem hosszú, sem rövid, de tökéletes, sima 
és gömbölyded, a legcsekélyebb hiba nélkül. A mell kezdetét a nyaknál csak 
egy gyengéden telt, gyors emelkedés jelezte, éppúgy a vállakét is, és a 
nyakszirtét, mindegyiknél a legtökéletesebb arányokban; a kebel inkább 
valami légies, lágy-fehér életdomborulatnak látszott, mint valami testfélének, 
amelynek kiemelkedő buja, gyengéd gömbölydedsége közepén két vidám, ifjú 


piros rózsa látszott bimbózni. Karjai oly teltek és gyengédek voltak, hogy 
arról egyáltalán fogalmat sem birtok alkotni magatoknak, mert ilyen karok 
csak a Mennyországban vannak. És ilyen legszebb arányban volt egész teste is 
a hónak fényes-fehérségével bevonva éterikusan gyengéden és puhán. 

7.  — Ez a Naeme fivérének a feleségévé lett, akitől hét fia született. Mind 
nagyon otrombák és formátlanok voltak és nagyon hasonlítottak a mai un. 
hülyékhez. Ennek azonban az volt az oka, hogy Naemének atyja akaratából 
uralmának megtartása végett gyakran át kellett engednie magát tisztán 
parázna célokra, mert ezen az áron a férfinépség újra alárendelte magát 
Lameknek. Minden szem Naemére volt szegezve és minden fül Lamek kapzsi 
parancsai befogadására készen. Mert Naeme 80 éves koráig is az emberi 
bámulat tárgya maradt, amely idő alatt a nép ismét nagyon ragaszkodóvá lett 
és Lamek minden intésének engedelmeskedett. Amidőn Lamek látta, hogy 
milyen hatalmas lett, ismét újra szigorúbb és keményebb lett, sőt az 
engedetlenek számára újra életbe léptette a már előbb említett halálbüntetést 
18. 

8. — Éppen Naeme idejében történt, hogy Ádám gyermekei az Én 
felszólításomra az első jó követet küldték a hegyekről le Hánok völgyébe. És 
íme Lamek a követet jól fogadta; a követ pedig Ádámnak egy unokája volt, 
Set előtti gyermekei egyikének leszármazottja. Neve Horad (a félelmetes) 
volt, nagy bölcs és nőtlen, gyermektelen. És amidőn Lamek Horad tanítása 
után magába szállt, akkor a követet nagy megtiszteltetésben részesítette. 
Összehívatta egész női udvartartását és kérte a követet, válassza ki magának 
közülük a legszebb nőt feleségül. És íme, ekkor Horad akaratom ellenére 
Tubalkai feleségére tekintett, és ennek életre-halálra engedelmeskednie kellett 
Lamek parancsának. 

9. — Mert habár Naeme ekkor már közel 80 éves volt, mégis olyan szép 
volt, hogy egy mostani 18 éves, legszebben kifejlődött kisasszony elbújhatna 
mellette. Tulbakain már ez ideig is eléggé hozzászokott a hűtlenség 
elviseléséhez, így ez az egész esemény nem nagyon bántotta szívét, annál 
kevésbé, mert Horak biztosította őt arról, hogy a vadállatok többé nem 
árthatnak majd neki, egyrészt fegyverei és ércből való öltözete miatt, 
másrészt, mert majd küld neki a hegyekről több erős férfi-segítőt, akik 
mindenben megoltalmazzák őt és megtanítják az érceknek mindenféle 
hasznos dologra való megmunkálására. 

10. —— Tubalkain ezzel teljesen meg is volt elégedve és így ez a dolog elég 
rútul elintéződött. Horad elhagyta Hánokot és feleségével együtt visszament 
ismét a hegyekbe. 

11. " Ami azonban a hegyekből érkezendő segítőket illeti, az csak ígéret 
maradt; mert Horak nem tért vissza többé az övéihez, hanem egy magányos 
helyre vonult, hogy boldogságában senki se irigyelje őt. 

12. — Tulbakaint azonban ez a csalás arra kényszerítette, hogy fivérét, 
Jabalt, Ada fiát rávegye tartson vele, és a hegyekben kunyhókat építve, 
azokban mintegy őrt álljanak és ily módon, mint első kunyhó-lakók 


szerepeljenek. 

13. — Ily módon valósággal az ércgyártásra alkalmas helyeket rendeztek 
be és százféle részint hasznos, részint cifra, díszül szolgáló, ragyogó dolgokat 
készítettek, amelyek után a nép kapva kapott és gyümölcsféléket adott értük 
cserébe. Majd minden városból úgyszintén a nagy ország többi részéből is 
érkeztek emberek a biztonságban lévő kunyhókhoz és beszerezték ott, ami 
szükségből vagy  fényűzésből kellett nekik. Nagyon ragaszkodtak 
Tubalkainhoz, és tanulni hozták hozzá fiaikat is; ily módon a kunyhólakók 
népe rövid idő alatt annyira felszaporodott, hogy tőlük Lamek már félni is 
kezdett. 

14. — "Mit tegyek, mit kell tennem most?" Gondolkozott magában, "a tett, 
amelyet fivéreim ellen elkövettem terhes súlyként nehezedik mellemre; a 
hegyekből jött, nagy, félelmetes (Horad), aki második vőmmé lett, nagyon 
elém tárta gaztettemet - sőt meg is parancsolta, hogy a népnek megvalljam e 
szörnyűséget. Ha azonban ezt megteszem, nem leszek életem felől 
biztonságban; ha viszont nem teszem meg, akkor Isten és az ő nagy 
gyermekei a hegyekben fordulnak ellenem és engem,  engedetlent 
megsemmisítenek!" 

15. — És íme, ekkor egy erős hang szólott szívében: Nyilatkoztasd ki 
feleségeidnek és mondjad nekik: "ti Lamek asszonyai, hallgassátok meg 
beszédemet és jegyezzétek meg amit mondok. Én egy embert agyonütöttem, 
önmagamnak tályogul és egy ifjút szintén, önmagamnak sebül. Káinon 
hétszer kell bosszút állani, de Lámeken hetvenhétszer" ! 

16. — És íme, ez így volt jól Lámek számára. És ő meg is tette azonnal, 
amit a hang kívánt tőle. Amidőn azonban feleségei ezt meghallották, olyan 
nagyon megrémültek, hogy azonnal megnémultak, és azért nem is közölhették 
senkivel, amit hallottak. Egy idő múlva aztán titkon elhagyták őt és fiaikhoz 
indultak a kunyhókba. Mielőtt azonban odaértek volna, találkoztak két 
hegylakóval, amikor is visszanyerték beszélőképességüket, mire a hegylakók 
magukkal vitték őket a hegyek megszentelt magaslataira. 

17. — Alig értek fel a hegyekre, kérdezősködni kezdtek Naeme felől; 
vezetőik azonban tudatták velük, hogy Horad az ő hűtlensége és irigysége 
miatt eltűnt előlük, és hogy nekik nem szabad látniuk, hogy Horad hová bújt 
előlük, mint egy féreg. És ha ők (a két nő) magukat (a két vezető által) 
megáldatnák, akkor feleségül is fogadnák őket. Mert Ada 110, Cilla pedig 100 
éves volt ekkor és mindketten rendkívül szépek voltak, és úgy néztek ki, mint 
a mai időkben egy még viruló 24 éves nő. 

18. — Erre azok megáldatták magukat és vezetőik feleségeikké lettek. 
Azután férjeikkel Ádám lakóhelyére mentek, aki ekkor már 920 éves volt, 
hogy általa szintén megáldassanak. 

19. . Amidőn Ádám meglátta őket, elérzékenyült hangon így szólt: 
halljátok ti, gyermekeim gyermekeinek a fiai, én ismerem minden utódomat, 
akik Ábelnek az örök szeretettől nyert áldása szerint az én áldásomat is bírják 
- de ezt a két asszonyt nem ismerem; honnét valók ők? És a kettő felelé: 


Lámeknek a száműzött asszonyai ők, akiket az ő gaztette száműzött. 

20. És Ádám szólt: Mit beszéltek ti? Én ismerem Matuzsálem fiát, az 
még csak százhuszonhat éves és asszonyt még soha nem ismert! Mit beszéltek 
tehát? Átkozott legyen a hazugság és a szám, amely azt kimondja, és a nyelv, 
amely Isten arculata előtt valótlanságot mond! Ezért Káinnak, a gyilkosnak 
átkára mondom: szóljatok, kik ezek a nők? 

21. — Ne haragudj Ádám atyánk! Káin öléből is támadott egy Lámek az 
átkos völgyben lent; ez meggyilkoltatta két testvérét. Ezek az asszonyok az 
átokban is jámborak maradtak, azért az Úr minket támasztott arra a célra, 
hogy az elveszettet megmentsük. És azért, hogy a felülről jött akaratot 
teljesítettük, ne haragudj reánk, ha nem áldd meg amit az Úr megmentett! 

22. — És íme, Ádám meghatódott ezen és így szólt: amit az Úr 
megmentett, az már meg is van áldva és itt az én áldásom csak vétek lenne - 
azért vonuljatok el békességben! Ami Istennek tetsző, az nekem sem lehet 
visszatetsző, azért tartsátok meg és óvjátok az örök szeretet és irgalom 
kincseit. Ámen. 


39. Fejezet 
A Magaslat gyermekei bukásának kezdete és oka 


1. És íme, erre eltávoztak az ősatyától és elmentek és kincseiket nagyon 
is túlságosan szívükbe zárták, olyannyira, hogy Számomra csak nagyon 
kicsiny hely maradt azokban, ami persze már egyáltalán nem volt az Én 
Rendem szerint. És így lassanként elsötétült a szívük és folyton érzékibbek és 
érzékibbek lettek és ilyenekké váltak gyermekeik is. És így nemsokára már 
alig volt különbség köztük és a hanokiták között. 

2.  — Amidőn Ádám gyermekei észrevették, hogy milyen rendkívül szépek 
ezek az asszonyok, megkérdezték a két férfit, honnan valók e nők? 

3. — Ezek pedig felelték: "Hanok völgyéből; ott még ezrek vannak, akik 
mind Káin véréből származtak. Menjetek oda és hirdessétek az Úr nevét, és 
nektek is hasonló jutalomban lesz részetek. Horad odament és elnyerte 
jutalmát; mi is ott voltunk és jutalmunk szívünkhöz nőtt." Amazok 
kérdezősködtek Horad után, a kettő azonban felelte: Fivérek! 

A mi szerelmünk vakká tett minket áldott édességeivel, azért nem tudjuk, 
hogy ő merre ment. De hisszük, hogy Ahujel és Aza útját követte, és ti 
tudjátok, hogy oda nem ér el előbb az ember, amíg a Nap nyolcvanszor le és 
fel nem jött. De nem fontos, hogy az ő boldogságát irigyeljétek, hanem az a 
fontos, hogy megtegyétek Jehova akaratát és menjetek, és fennen hirdessétek 
az ő szent Nevét és a jutalom el nem marad. 

4. És azok, akik ezt hallották, heten voltak, és ezek el is mentek le a 
völgybe. Előbb azonban vessünk még egy pillantást Hánok völgyébe, és ott 
várjuk be őket, mielőtt fellépnének és cselekednének, mint hívatlanok az Én 
Nevemben, a maguk ideiglenes érdekéből. 

5. " Lám, Lámeknek már senkije sem volt, aki vigasztalta volna őt. Már 
semmi nem volt ínyére. A zene megremegtette lelkiismeretét és a gyengéd 


dallamokban folyton meggyilkolt fivérei utolsó sóhajtásait hallotta, és a síp 
hangja megkövült szívét járta keresztül. Meg is átkozta Jubált, hogy olyan 
nyomorult eszközt talált ki, amely őt nemcsak 77-szeresen gyilkolja minden 
hangnál, hanem mindannyiszor ezerszeres halált is okoz neki. Ez okból, 
amely folytonosan nyugtalanította lelkiismeretét, Jubalnak az udvart el kellett 
hagynia és eltűnnie, ha életével egyáltalán törődött még. 

6. — Még legszebb ágyasnői sem, ha mégoly gyönyörűek voltak is, sem 
voltak képesek többé tetszését a legcsekélyebb mértékben is megnyerni. Azért 
megszaggatták ruháikat és sírtak és búsultak. Amikor Lámek ezt meglátta 
odament hozzájuk és szólt: az én Ádám eltűnt és az én Cillám nincs már meg; 
mit csináljak tiveletek? Menjetek ki a mezőkre és dolgozzatok, hogy 
gyomraitok meg ne üresedjenek Hanokban, és el ne pusztuljatok az én 
udvaromban. Mert nekem már senki sem kell saját magamon kívül. Ha még 
régi hatalmam megvolna, a Napnak, a Holdnak és a csillagoknak meg kellene 
hajolniuk haragom előtt; de én Tatahár óta meggyengültem és így még a sok 
kivégzés által, amelyek igazságos törvényeimből folyólag történtek, még ezek 
által sem szerezhettem vissza többé elveszített hatalmamat. Azért mindent el 
akarok távolítani, és kevés szolgámmal, tanácsadómmal és egyéb 
cselédemmel együtt akarok maradni és uralmmammal egyedül csak erre az egy 
városra szorítkozni. Minden egyéb a törvényen kívüli és szabad legyen, mint a 
madár, és bárki közeledik udvaromhoz, az halállal lakoljon! 

7. — Most pedig távozzatok, nehogy ti legyetek az elsők, akiket ez az 
ítélkezésem elér, és ne merjen egyiktek sem egy szót sem szólni, ha nem 
akarja, hogy mérgemet vérével hűtsem le. 

8. És íme, ekkor gyorsan eltávozott, és a nők is elmentek, szám szerint 
harmincan, a legkiválóbb szépségek 20-40 év között. Amidőn a szabadba 
értek, leültek a földre, tanácskoztak mitévők legyenek - és nem tudtak semmi 
kedvező elhatározásra jutni. És íme, amidőn így ide-oda tervezgettek, 
egyszerre hét nagy, erős férfit láttak meg maguk körül és nagyon megijedtek a 
váratlan meglepetéstől. A férfiak azonban látva zavarukat, megszólították őket 
mondván: 

9. — Ne féljetek ti ifjú szép gyermekek, mert nem fog semmi rossz 
történni veletek. Mi nem Hanokból jövünk, hogy titeket a halálba kísérjünk, 
hanem felülről a hegyekről és meg akarunk menteni titeket; és ha akarjátok 
általunk megáldatni magatokat Jehova isteni Nevének elismerése mellett, úgy 
Istennek, Ádám atyánk leghatalmasabb Atyjának szeretete által 
felhatalmaztattunk, hogy titeket a mi kedves feleségeinkké tegyünk. Akkor 
azonban követnetek kell minket a hegyekre, ahova Naeme a nagy Horedet 
követte, és ahol Ada és Cilla, Lameknek a borzalmas testvérgyilkosnak 
egykori feleségei, a két testvérnek, Aholinak és Jolielnek biztos karjai között 
kellemes menedéket találtak. 

10.  — Ekkor a leányok felálltak és így szóltak: mi harmincan vagyunk, és 
ti csak heten; ha - amint annak idején hallottuk - mindegyiktek csak egy 
feleséget vehet, akkor az a kérdés, mi lesz velünk, a többi 23-mal a ti 


oldalatok mellett? 

II. — És a heten így szóltak: az nem úgy van, amint ti gondoljátok! Ha 
eleinte úgy volt is - ahogy azt nekünk még most is élő Ádám ősapánk 
mondotta, hogy egy férfi és egy asszony teremtetett Jehova mindenható 
szeretetéből, mégis nekünk, Isten gyermekeinek meg van engedve, hogy 
négy-öt, sőt több asszonyt is elvegyünk a szaporodás végett. Azért ne 
aggályoskodjatok, áldassátok meg magatokat és kövessetek minket! 

12. — A leányok ezt hallván, nagy örömre gerjedtek és a férfiakat lépen- 
nyomon követték. Amidőn a magaslatra felértek, a hét férfi nem tudta miként 
osszák el maguk közt a szeretet e kincseit. S ekkor arcaikra borultak és tőlem 
kértek tanácsot. És íme erre Sét jött oda és így szólt hozzájuk: keljetek fel és 
ne kísértsétek Istent hitszegő szívvel, kérdezvén a Szentségest, miként 
osszátok fel tisztátalan zsákmányotokat; hanem menjetek Ádámhoz, bánjátok 
meg nagy hibátokat és azután osszátok szét az asszonyokat fivéreitek között, 
minekután Ádám apánk megáldotta őket, hogy Isten előtt mint igazak 
állhassatok meg; mert tudjátok, hogy Isten szent, és hogy az ő országát meg 
ne szentségtelenítse engedetlenségtek és hiú szívetek bujasága! 

13. — És íme, e rendreutasításra a heten a leányokkal együtt elmentek Sét 
kíséretében Ádám lakása elé, akit Évával együtt Hozzám imádkozva és 
fohászkodva találtak Énosnak (az Én Nevem hirdetőjének) Sét fiának, és 
Énoknak (Jehova akaratának) Jared nagyon jámbor fiának oldalán. Sét 
azonnal jelentette a történteket Ádám atyának és kérte őt, kegyelmezzen meg 
Káin vérének, és állítsa ekképpen helyre a rendet, amelyet a hét férfi 
megbontott. 

14. — Ádám pedig szólt: Óh te kedves fiam, Ábel-Sét! Te az én jámbor 
Ábelem méltó mása vagy; te éppúgy amint ő is volt, egészen el vagy telve az 
én kedvem szerinti szeretettel! E szeretetből gyilkosát áldotta meg, és te áldást 
kérsz ellenségem vérére! 

15. — Óh légy ezerszeresen áldott, te Isten felébresztett magva, és áldd 
meg ezzel az áldással az oly nagyon megszentségtelenített vért, és oszd ki e 
vért a gyermekek között! És amint az az Úrnak tetszésére van, vegyen 
mindegyik egyet e leányok közül, és eggyel sem többet, de aztán ne 
maradjanak velük itt tovább Jehova földjén, hanem menjenek el Nyugatra 
harmincnapi járásnyira, és ott készítsenek lakást maguknak a völgyek mélyén, 
és az itt lakó atyákhoz ne jöjjenek előbb vissza egy sem, mielőtt a Nap 
százszor be nem futja pályájának körét. Mert te, kedves Ábel-Sétem, telve 
Isten kegyelmével, úgy is jól tudod, hogy milyen szent ez a hely itt, ahol az ő 
neve mindenkinek az ajkáról oly gyakran elhangzik, ahol a te áldozati oltárod 
áll, ahol a legmagasabb szentségű Atyának szent akaratát hirdeti Énos, és ahol 
Énok a legutolsó pontig teljesíti ezt a szent akaratot. Azért cselekedj 
Jehovának legszentebb nevében és az én nevemben, amely név szintén szent, 
mert nem embertől született, hanem Isten keze által alkotott első ember, az ő 
legszentségesebb szájából kaptam e nevet! 

16. A szeretet vezéreljen, és a kegyelem vezessen téged örökké Ámen! 


17. — És íme, Énos és Énok kikísérték Sét atyát Ádám kunyhójából. És 
Éva sírt örömében, amidőn Ádámot oly boldognak látta és szólt: Ádám 
mennyire örülök én mindig, amikor te olyan boldog vagy szívedben! De ha 
visszanézek önmagamra, akkor mindig szomorú leszek, mert tudatára jövök 
annak, milyen nagy az én vétkem és mily sok gonosz származott már belőle. 
Milyen állapotok lehetnek még csak Káin nemzetségénél! Óh Istenem! Mily 
bűnös vagyok én! 

18. — Ádám őt vigasztalva felelte: Szeretett feleségem, te második énem - 
a te szomorúságod mindenkor helyes és az Atyának tetsző. Azért nyugodj 
meg szívedben és gondold meg, hogy Isten nélkül semmit sem tehetünk, de 
Vele - mint Énok tanítja - mindent. Isten nélkül teljes nyugalmat sem 
találhatunk; ezért azonban mindent Istennek kell feláldoznunk. Lásd, ő 
hatalmas, bölcs és szeretetteljes és megtalálja majd a helyes módját annak is, 
hogy újra egyenessé váljék az, amit elferdítettünk. Tehát ne csinálj magadnak 
gondot, az Úr szeretete annakidején majd ú újra rendbe hoz mindent! Ámen. 

19. "— Az ősanya megköszönte Ádámnak, ez pedig utolszor tette őt áldotta 
az Én nevemmel - és még 10 évig élt, Éva pedig 30 évig. 

20. Sét ezután úgy tett, amint Ádám tanácsolta neki. A hét férfi azonban 
sírva fakadt azon, hogy el kell menniük. És Sét sajnálkozott az ő szívében, és 
arcára borulva könyörgött Hozzám, mondván szívében: Óh Jehova! Lásd e 
gyermekek könnyei égetnek engem, noha szeretetem csak gyűlöletnek 
nevezhető a Te végtelen irgalmasságodhoz képest. Add tudtomra Énok szája 
által, hogy mit cselekedjem? Vagy engedj meghalnom, mint Ábelt, hogy ne 
lássam a kiutasítandó gyermekek könnyeit. Óh Jehova! Mint mindenkoron, 
hallgasd meg most is könyörgésemet. Ámen. 

21. És íme, Énok feltekintett az Égre, és Én megnyitottam az ő száját és 
beszélni kezdett, mondván: fülemet lehajtottam a Földhöz és tudomást vettem 
Sét szeretetéről. Legyen úgy, hogy a hét átadja a leányokat harminc nőtlen 
testvérének, ők pedig éljenek tisztán még 10 éven át, és akkor itt 
maradhatnak, ha azonban nem, akkor meneküljenek arculatom elől, amiként 
azt Ádám mondta. Ámen! 

22. — És amidőn a heten ezt meghallották, vidámak és jókedvűek lettek 
szíveikben, és magasztalták és dicsőítették Istent ezért a nagy kegyelemért, és 
a leányokat nagy örömmel vitték testvéreikhez, Sét, Énok és Énos 
kíséretében. 

23. — Amidőn azonban a testvérek a leányokat meglátták, megijedtek és 
nem tudták mi történjék, és vonakodtak elfogadni őket. Miután azonban Én a 
hétnek készségét láttam, így szóltam hozzájuk Énok szájával: 

24. — Tudomást vettem a hétnek önzetlen szívéről, akik örültek, hogy a 
testvéreknek örömet szerezhetnek, azért tartsátok meg a ti szíveitek számára 
megáldott leányokat, mindegyik négyet és a két legidősebb ötöt, de a 
parancsolt tisztaságot be kell tartanotok! Ámen. 

25. — És íme, Sét, Énos és Énok megáldották őket és elhagyták őket, 

dicsőítve Nevemet és eltávoztak és mindent elbeszéltek Ádámnak. 


40. Fejezet 
Ádám beszéde bukásáról 


1. — És amidőn Ádám mindezeket Séttől, Enostól és a nagyon jámbor 
Énoktól meghallotta, nagyon örvendezett, mert látta, hogy mennyire 
túlhaladja az Én szeretetem az emberekét, és nem kevéssé csodálkozott, mert 
ebből látta, hogy szeretetem az átok völgyébe is leszállott a sima 
kígyófajzathoz; és efölött teljesen elérzékenyedve, a következő rövid beszédet 
mondotta, amely beszédnek azután még sokáig híre maradt, és emléke 
fennmaradt a vízözönig - de nem jegyezték fel, csak szájról-szájra adták 
tovább. Ez a beszéd így hangzott: 

2. Óh gyermekeim! Nyissátok tágra szemeteket, és nézzétek messze 
elterülő virányait a földnek, amely ameddig csak tekintetetek ellát, már 
majdnem mindenütt az én megáldott gyermekeimmel van tele. Tekintsetek le 
a völgybe is és járja be tekintetetek mind a sötét messzire nyúló mélységeket, 
és nézzétek ott Keletre, azt a nagyon magas, folyton égő hegyet! Képzeljétek 
magatok elé az egész Földet, amennyire azt bírjátok, és nézzetek reám, a Föld 
első emberére - de mit mondok - nézzetek rám, mint olyanra, aki hivatott volt, 
hogy a legelső legyen, aki szellemben minden teremtmény előtt az első 
teremtmény volt, és aki ragyogásban több volt, mint a Napok közepe, és aki 
nagyobb akart lenni Istennél! És Isten megmutatta nekem az ő szentségének 
hatalmát, és megátkozott, és az isteni harag tengerének végtelen mélységeibe 
lökettem, és ott egyik haragból a másikba taszíttattam a végtelen mélységeken 
keresztül. Örökkévalóságok telhettek el így örökkévalóságok után - de a 
messzi végtelenségben mégsem volt egy helyecske sem, amelyen e nagy 
semmiségemben nyugvópontot találhattam volna. 

3. — És amidőn így zuhantam az egyik végtelenségből a másikba és 
folyton, örökké folyton csak zuhantam és zuhantam, kezdtem tudatára jönni 
Isten nagyságának és végtelen és örökké tartó hatalmának és tisztán állott 
előttem hiú törekvésem. 

4. — Mégis gondoltam magamban, mit használ neked immár mindez a 
belátás? Én most már túlságosan messzire estem Istentől és lehetetlen, hogy 
felőlem egyáltalán még tudjon valamit. Mert a végtelen semmiségben nincs 
egyéb, mint az Úr örök feledése. Örökké haragból-haragba zuhantam, ahol 
végtelen tűzáradatok csapkodták állandóan homlokomat és nyaldosták belső 
részeimet, és jobban égették fehéren izzó érclapoknál; most azonban e 
haragáramok alá süllyedtem mélyen, örökkévalóságokig. Hol van vajon most 
a haragvó Isten, és hol vagyok én? Itt csak süket, végtelen éjszaka van! 

5. — És íme, amidőn ilyen bűnbánó gondolatok járták át valómat, 
egyszerre hozzám hasonló Lényt láttam, amint az örök magasságokból 
utánam lebeg. E Lény villámsebesen elért, erős kézzel megfogott és 
gyengéden mosolyogva reám tekint, mondván: "Lucifer, te szegény, elesett 
szellem! Ismersz-e Engem?" 

6. — És én mondtam: hogyan ismernélek téged ebben a sötét, lénynélküli 

semmiségben? Te azonban megsemmisíthetsz, és egyenlővé tehetsz azzal, ami 
soha nem volt, nincs és soha nem lesz, úgy tedd azt meg és én előre 
megköszönöm neked, nehogy megsemmisítésem után megköszönetlenül 
kelljen visszatérned a te, előttem ismeretlen magaslataidba erről a lénynélküli 
helyről! 

7. — És halljátok, a Lény szólt: "Hallgass meg! Nem megsemmisíteni 
akarlak én téged, hanem megtartani és visszavezetni idegen utakon oda, 
ahonnét bűnös gőggel telten kiindultál! 

8. — És én mondtam: Tedd, amit tehetsz, de gondolj Isten haragjának 
nagyságára! Mert én nagy voltam és semmivé lettem; ezért gondold meg - 
még ha nálamnál nagyobbnak jöttél volna is létre, hogy Isten örök és 
véghetetlen, és telve van lángoló haraggal! 

9. — És a Lény így válaszolt: Nem mérted-e meg még soha Istennek a 
szeretetét i5? Lásd, ha nagyok is haragjának a hullámai, az ő szeretete mégis 
még mindig elér odáig, ahol a harag mélységes árjai már elapadtak a 
végtelenség vég nélküli határai alatt, ahol egy másik végtelenség veszi 
kezdetét. 

10. És én erre feleltem: amikor én még a világosság fejedelme voltam, 
akkor láttam egy halvány lángocskát. Azt kellett volna imádnom, mert az lett 
volna Isten örök szeretete. Ezt én az én sugárzó fényemben nem hihettem, és 
sokkal fenségesebbnek éreztem magamat a halvány lángocskánál. És íme, 
ekkor saját, mindennél ragyogóbb fényem heve elragadott engem: még inkább 
lángra lobbantam és saját világosságommal a lángocskát teljesen meg akartam 
semmisíteni. Ekkor azonban megragadott az isteni harag és idehajtott ebbe az 
örök, sötét ürességbe, amelyet még csak örökkévalóságok után értek el. 

11. És íme, akkor egyszerre ennek a lénynek a feje fölött láttam lebegni 
a lángocskát, a Lény pedig újólag szólt hozzám: Lucifer, megismersz-e most 
Engem? - És én feleltem: igen Uram, megismerlek. Te Isten szeretete vagy, és 
messzebb érsz, mint az ő végtelen haragáradata. Nézz reám kegyelmesen és 
készíts számomra egy biztos helyecskét, hogy nyugalmat találhassak ebben az 
örök ürességben! 

12. — És íme, ekkor az örök Szeretet fénylő szeméből egy könnycsepp 
gördült le az örökkévalóság sötét tereibe és nagy víztömeggé vált. És a 
szeretet rálehelt a mélységben lévő nagy vizekre és a vizek elváltak és 
számtalan cseppé alakultak. És az örök Szeretet feje fölött lévő lángocska egy 
pillanat alatt kiterjeszkedett és a cseppecskéket számtalan nagy Nappá 
gyújtotta fel; a Napok pedig az örök Szeretet melegében Földeket szikráztak 
ki magukból, a Földek pedig az ő holdjaikat. 

13. — És íme Isten könnycseppjének közepéből ez a Föld úszott fel 
hozzám, és a Szeretet megáldotta azt és rálehelt, és a Föld, mint egy kert 
virágzott, és szép, sima és egyenletes volt - de még semmi élőlény sem volt 
rajta észlelhető. A Szeretet azonban csak rátekintett a Földre, és máris 
hemzsegett mindenfajta élet mind a földön, mind a tengerekben és egyéb 
vizekben, mind a szilárd talajon, mind a rezgő levegőben. 


14. Íme, ezt én mind láttam, és most mindennek tudatával bírok az Úr 
különös kegyelméből. Amidőn azonban a Föld az örök rend szerinti 
fokonként így el volt látva Isten szeretetének akarata által, akkor a Szeretet 
Isten magasságába emelve szemeit, így szólott: 

15. — Óh, mindenható szent erői az Atyának! Teremtsünk most már 
embert és adjunk neki élő lelket, hogy az, ami elbukott, nyugvópontot 
találjon, és megalázza magát előttem és Előtted, és szentségünk minden erői 
előtt!" 

16. "— Ekkor mennydörgés hangzott a tűzzel telt örök terekből és a dörgés 
Isten hangja volt, és csak a Szeretet értette meg e hangot, és ezután finom 
agyagból ezeket a lábakat formálta - tekintsetek reám - amelyek engem már 
több mint 900 éve hordoznak, és ezeket a kezeket - röviden úgy, ahogyan itt 
előttetek állok, úgy alkotott meg engem az örök Szeretet! 

17. — És ha már megvoltam. De még holt voltam és semmi elevenség 
vagy mozgás nem volt rajtam észlelhető. Ekkor az örök Szeretet a holt alak 
fölé hajolt és orrcimpáin keresztül az élő lehelet által élő lelket fújt belső 
részeibe; és látjátok, ekkor lettem élővé, mint most, és a nagy Föld első 
embere, és a nagy Teremtésre tekintettem, és nem volt semmi örömöm benne, 
és belefáradtam csodás létembe és nem bírtam megérteni miként, mikor, miért 
és honnan jöttem, mert élő lélekkel eltöltött formám nem láthatta az örök 
Teremtő Szeretetet. 

18. — És ekkor az örök Szeretet az első álmot bocsátotta az alakra és így 
szólt hozzám: "Íme, a te nyugvóhelyed; vonulj be ennek az élő lakásnak a 
szívébe, mert a te számodra jól megkészítettem azt. Találsz benne egy jól 
ellátott táblát, amelyen Isten akarata nagy tűzvonalakkal lesz feljegezve - 
ahhoz tartsd magad, mondj le saját akaratodról és vedd fel az Úr akaratát!" 

19. — "Lásd, ez az idegen út, amelyen téged vissza akarlak vezetni! 
Sohase tekints magadra, hanem mindig Isten táblájára, akkor örökké élsz majd 
Velem, és Velem egy trónról uralkodsz majd a végtelenség fölött! Jaj neked 
azonban, ha még egyszer elbuksz, akkor a szeretet átkoddá válik, és Én az 
embernek egy másik szellemet adok, amely közvetlenül Belőlem ered majd. 
Neked azonban aztán újra el kell hagynod ezt a  nyugvópontot 
örökkévalóságokig, és nem lesz számodra más idő adva, mint csak az örök tűz 
ideje Isten haragjában és a Szeretet átkában!" 

20. "Azért gondold meg, mit jelent ez! Isten haragja lecsillapulhat, ha a 
Szeretet közbelép; de ha maga a Szeretet elkárhoztat téged, ugyan ki véd meg 
akkor az Istenség örök haragja ellen, és ki lesz akkor a közbenjáró Isten 
haragja között és közötted? Mondom neked: nem más, mint az ítélet és 
kárhozat! - Mert te Isten műve vagy Énbelőlem. Melyik azonban az a lény, 
amely Isten fenségességéhez hozzányúlna? Mert vagy legyen a mű olyan, 
amilyennek azt az isteni örök Szentségesség szabad hatalma akarja - hiszen 
azért adatott neked a szabad akarat, hogy önmagadban Isten örök hatalmának 
akaratát felismerhesd - vagy ha te azt nem akarod, akkor az sem számít, de 
akkor meg kell ismerned Istennek végtelen hatalmát, ha majd az örök égető 


semmiségbe száműz téged"! 

21. — "Mert Istennél nem számít egyetlen lény sem, és milliárdjait az 
olyan szellemeknek, amilyen te vagy semmibe sem vesz. Mert ő minden 
pillanatban alkothat számtalan milliárdnyi, náladnál nagyobb szellemet, hogy 
aztán újra megsemmisítse őket, ha nem felelnek meg az ő örök 


dicsőségének!" 
22. — "Azért gondold meg, mi az Isten, mit akar ő, és mi vagy te, és mit 


kell neked akarnod a neked ajándékozott szabad akaratoddal, hogy Istennek 
dicsősége tebenned megnyilatkozzék, és éppúgy valamennyiben, akik belőled 
lettek és veled elbuktak! 

23. — "Nézd a Föld és a számtalan csillagvilág tágas sírjait. Én elveszem 
tőled a veled elbukottak nagy terhét, és belehelyezem azt most a Földbe és a 
csillagokba, és sehol egyetlen porszem se szálljon hiábavalóan, hanem rejtsen 
magában egy hozzád hasonló élőlényt minden időkön át." 

24. "És íme, ekkor vette a Szeretet a Szellemet, és belehelyezte az alvó 
alakba, és a szellem nagyon jól érezte magát énbennem, mert látta, hogy 
biztos helyen van, és megszabadult a nagy tehertől, amelyet oly sokáig kellett 
hordoznia; most azonban ő hordoztatott az élő lakásban, amelyet az örök 
Szeretet készített számára. 

25. — És amint ekként eggyé lettem a szellemmel, íme ekkor az örök 
Szeretet felkeltett engem. Én felébredtem, és mint egyedüli ember állottam az 
egész mérhetetlen Teremtés színe előtt, és nem láttam mást, mind csak saját 
magamat, a föld füvét, bokrait és fáit, és a fénylő Napot a tágas, kék 
égboltozaton. Ekkor félni kezdtem; otthagytam a helyemet, társaságot 
kerestem, de nem találtam egyetlen egy hozzám hasonló lényt sem! 

26. És ekkor a keresésbe belefáradtam, újra földre estem és édes álom 
vett erőt rajtam. És íme, az alvás közben a következő álmom volt: Szívem 
közepében egy végtelenül bájos lényt láttam, és az a lény bennem így szólt 
hozzám: 

27. "Nézz reám, milyen szép és elbájoló vagyok, és hozzád hasonló 
alakom van, és azt jól láthatom is! Bár alakom egykoron nagy világosság volt, 
amely sugarait a végtelen terekbe küldte szerteszét és túlságos nagyságában 
önmagát emésztette meg - mégsem láthattam soha alakomat, mert magam 
csupa világosság voltam, amelyben számtalan alak fedte önmagát! Az alakok, 
amelyekben magamat megsokszorozva láttam és amelyekkel jól éreztem 
magam, elvétettek tőlem, de azért most magam kaptam alakot, és az az alak 
szebb, mint egykori világosságom volt, és én olyan nagyon tetszem ebben a 
formában magamnak, hogy nagy örömöm van saját magamban és szeretem 
önmagamat, és te szeretsz engem, és magamban nagy vágyakozásom van 
önmagam iránt, és magamhoz vonhatlak téged ha akarom, és neked mindig 
engedned kell az én vágyakozásomnak! 

28. — És lám, nekem csakugyan nagy gyönyörűségem telt a bennem 
rejtett önmagamban, és amint így ebben a gyönyörködésemben még mind 
mélyebben és mélyebben aludtam, láttam egy fényes kezet, amely szívem 


mélyéig nyúlt át rajtam, és fogva tartotta második énemet; ez eleinte 
vonakodott, de csakhamar legyőzték őt Jehova szeretetének hatalmas ujjai; 
mert a fényes kéz az örök Szeretet keze volt! 

29. — Isten hatalmas ujja azután eltörte második énemnek egyik 
oldalbordáját, benyúlt legbensejébe, és csakhamar kihúzott belső részeimből 
egy férget, és megint bezárta azt a helyet, ahol az Úr hatalmas ujja utat csinált 
magának az önszeretetű vágyódáshoz. Ezután azonban az én második énem 
már nem látszott annyira elragadónak, mint azelőtt, és már egészen az én 
alakommal volt egyenlő, és már nem vonzódtam hozzá, ellenben mindketten 
vonzattunk az örök Szeretet által. Ekkor láttam, hogy a szellem elszenderül, e 
szendergésben teljesen feloszlik és nekem minden részembe átfolyik. Így 
teljesen eggyé váltunk. 

30. — Amikor ezt álmodtam, íme egyszerre egy gyengéd hang keltett fel 
engem, és e hang az Úr hangja volt és szólt: Ádám, föld fia, ébredj fel! - és 
tekints a te társnődre!" És én magam előtt láttam Évát, és felette megörültem, 
mert az önmagamból kilépett második énemet láttam - és neki is nagy öröme 
telt énbennem, és ez az öröm volt az első szeretet, amelyet én, az első, nem 
született ember éreztem, és első ízben láttam szeretett asszonyomat! És tisztán 
szerettem őt, Isten örök szeretetének legtisztább ölében, az első élet egész 
teljességében! 

31. — És lássátok, ilyen édes érzésekben éltem át három napot és három 
éjet. Akkor azonban egyszerre valami határozatlan ürességet éreztem 
magamban, és nem tudtam, mit kezdjek vele, vagy mi lehet és mi lesz ebből? 

32. — Szívem körül sivárságot éreztem és számban szárazságot. És íme, 
ekkor egyszerre az örök Szeretet állt olyan nagyon szelíden és szeretetteljesen 
előttem, reám lehelt, megerősített és így szólt: "Ádám, lásd, te éhezel és 
szomjazol étel és ital után; és a te szereteted - akinek Éva legyen a neve - nem 
kevésbé éhezik és szomjazik. Tekints a fákra, amelyeket Én most megáldok; 
azoknak gyümölcsét egyétek úgy testeteknek, mint lelketeknek erősítésére - 
de annak a fának a gyümölcséből, amely ott a kert közepén áll, ne egyetek 
addig, amíg Én vissza nem térek és titeket, valamint azt a fát is meg nem 
áldom. Mert amely napon annak a fának a gyümölcséből eszel, a halál is beléd 
fog költözni. Megkísértésbe kerülsz ugyan, de légy állhatatos a harmadszori 
kísértésig, akkor a halál férgét, amely azon a fán rág, elpusztítod majd, Évát 
megtisztítod, és neki és neked, és mindnyájának, akik belőled származnak és 
még származni fognak, teljesen szabad, üdvösségteljes, örök életet készítesz 
Istenben." 


33. — "Lásd azért teremtettem az időt, hogy megpróbáltatásod rövid ideig 
tartson, a kikűzdött élet azonban örök!" 
34. — "Nézd, nem kell semmi idegen hatalommal megküzdened, csak 


önmagaddal; mert Én mindezt alárendeltem neked, csak saját magaddal nem 
tettem és nem tehettem ezt, hogy az élet sajátoddá legyen. Azért ne kicsinyeld 
le ezt a könnyű parancsolatot, és emelkedjél önmagad fölé, hogy örökké 
élhess!" 


35. — "Nézd az a féreg alapjában véve a benned lévő gonosz, és a halál 
fullánkját hordja magában; azért ne harapj a féreg fullánkjába, amelyet még 
Éva előtt kivettem szívedből álmod közben, és amelyből alkottam Évát, aki 
kedves neked, mert a te szeretetedből keletkezett, és húsa a te vágyadból, és 
így benne maradt gyökere a halálnak, amelyet neked kell engedelmességeddel 
megelevenítened!" 

36. "Szeretett Ádámom! Lásd, Én, Istennek örök Szeretete, akiből 
minden élet áramlik, ezt mondom kérve neked; ne rontsd el Nekem ezt a 
rajtad végzett nagy művet! - Te tudod, az időknek mily hosszú ideje telt el 
azóta, amióta az életből a halálba való örökös esésedből feltartóztattalak; 
bizonnyal egy milliárd ilyen földi év telt volna el az óta, ha egyáltalában idő 
már akkor létezett volna, és nem sajnáltam semmi gondot a te 
megmentésedre, kedves, teremtett testvérem. De mivel Én annyit tettem, tedd 
meg te is azt a keveset, és add vissza Nekem magadban az Én szeretett 
testvéremet, hogy Istenben, a mi szent Atyánkban újra egy örök Szeretetté 
válhassunk örökre. Ámen! 

37. — Ekkor íme eltávozott tőlem a Szeretet, Én azonban ettem és ittam, 
és megerősítettem magamat ..... az engedetlenségre! Óh gyermekek! 
Halljátok - engedetlen lettem az örök Szeretettel szemben! 

38. — A Föld elmesélhetné nektek gaztettem nagyságát, mert nem marad 
itt kő a kövön, és a végtelenség telve volt Isten haragjának a nagy erejével! 

39. — Én elrejtőztem, és a bánat keserű könnyeit sírtam, és az örök 
Szeretet nem vetette meg könnyeimet, és Éva könnyei kedvesek voltak 
Őelőtte. Óh gyermekek, halljátok: a szeretet ismét jóvátett mindent. Én újra 
vétkeztem az Úr napján, és hangosan zokogtam elvetemedettségem miatt. És 
lássátok, a Szeretet angyalt küldött hozzám, és a kísértésnek kertjéből 
elvezetett egy földre, amelyet Sét még nagyon jól ismer, a javulás földjére, de 
egyúttal a gyásznak is a földjére - és újból az öröm földjére. Mert amidőn 
Káin fejéről levettem az átkot, aki az én halálfullánkomtól lett olyan romlott, 
minthogy a halál férgétől megnyálazott alma nedvéből származott - akkor adta 
az Úr Szeretete nekem az én kedves Ábel-Sétemet - most, száz évvel ezelőtt 
az örök Szeretetnek egy új angyala idevezetett minket-mindnyájunkat Isten és 
az ő örök igazsága megismerésének erre a földjére, ahol Ábel a kardot 
elültette és a bokorról piros és fehér bogyókat szedett! 

40. Látjátok hát gyermekek Istennek végtelen szeretetét, mi mindent tett 
ő velem és veletek, mindnyájatokkal, miket tesz még most is és tenni fog 
örökké! Azért örvendjetek, ha az örök Szeretet Káin gyermekeit meg is 
próbálja; közülünk azonban soha senki se vándoroljon oda, az Úrnak erre 
vonatkozó határozott parancsa nélkül; mert ott a föld a férgek sarából való! 
Azért, ha csak az Úr előbb meg nem áldotta őt, oda ne merészkedjen! Mert 
minden rossz most a mélység asszonyaiban van - azért be ne szennyezzétek 
magatokat velük. Ámen. 


41. Fejezet 
Enok elhívatása Igehirdetőnek 


1. — És amidőn Ádám e beszédét az Én külön megengedésemre befejezte, 
bensejét ismét elzártam az ő saját üdve érdekében. Sét, Énos és Énok azonban 
felette csodálkoztak, és nem bírták felfogni e beszéd magas értelmét, azért 
kérdezték Ádámot, vajon mit is akart mindezzel mondani? 

2. — Ádám azonban csodálkozva reájuk nézett és alig tudott arról, hogy 
beszélt volna hogy tulajdonképpen mit mondott ő? 

3. — Sét pedig szólt: Óh atyánk, lásd, te felfedted előttünk a te csodálatos 
létrejöttödet a minden lényiség legkezdetétől és megmutattad nekünk az örök 
Szeretet megfoghatatlan vezetését. Mi azt nem érettük meg, és közelebbi 
magyarázatot akartunk kérni tőled; azért bocsásd meg nekünk 
kíváncsiságunkkal elkövetett e hibánkat! De ki ne csodálkoznék ilyen dolgok 
felett, amilyenek most ajkadról fülünkbe hatoltak. 

4. — Ádám erre felkelt és megindultan mondta: ha csakugyan csodálatos 
dolgokat hallottatok most, akkor gondoljátok meg, hogy ezek az Úrtól és nem 
éntőlem eredtek, és akkor, hiszen azt is tudjátok, kit illet egyedül hála és 
dicséret mindezért! 

5. — Azért dicsőítsétek az Urat, Aki nagy szentségében maga a 
legmagasabb Szeretet és Bölcsesség, és gondoljátok meg, hogy ember az 
embernek nem adhat semmit, mielőtt azt az Úr szeretetétől nem kapta, Aki 
egyedüli ajándékozója minden jó adománynak! Ha én nektek valami jót 
nyújtottam, azt egyedül csak az Úr, és nem én adtam nektek. 

Ha világosságtok nincs, tekintsetek fel az Ég világosságára, akkor igen 
könnyen megtudjátok, honnét ömlik a minden Világosságok Világossága 
szünet nélkül; mert ahol valaki valamely ajándékot kap, ott a nagy, szent 
adakozó sem lehet távol. Azért keressétek őt, és akkor meg is találjátok és 
megértitek majd a kapott kegyelmet is! 

6. — Ezt véssétek jól szívetekbe; mert Ádám, mindnyájatok atyja ezt 
nektek most - éppúgy, mint előbb a létrejövés átmeneti folyamatát (ti. hogyan 
lett Luciferből Ádám, - a kiadó megj.) az örök, felette jó, felette szent Atya 
leereszkedő nagy kegyelméből mondja! Minthogy azonban a Szentséges, a 
Szeretetteljes megtette már a magáét, tegyétek meg ti is a magatokét és 
engedelmeskedjetek minden dolgokban. Ámen. 

7. És íme, ekkor mind meghajoltak Ádám előtt és ki-ki ment az ő útjára. 
Útközben megbeszélték egymás között, mi lenne most a tennivaló. És Énok, a 
legifjabb közülük, aki különös jámborságánál fogva amúgy is Nevemnek 
tanítója volt, szót emelt és így beszélt atyáihoz: 

8. — "Atyáim! Ádám, mindnyájunk földi atyja, bölcsességgel és mély 
értelemmel teljes szavakat mondott nekünk. Mi nem értettük meg azokat; 
mert ő beszélt és nem tudta, hogy így beszélt. Ha ez így van, akkor egészen 
könnyen megérthetjük, hogy milyen megragadóan beszélt ő. Mert ha úgy 
beszélt volna, mint ember, miért ne értettük volna meg mi emberek őt? 
Minthogy azonban ő - emberi módon ugyan - de Isten nevében a szellem 
nyelvével beszélt dolgokat, amely szellem tanúja volt az Istenben levő és az 
Istenből való Szeretetnek, így a mi emberi lényünk természetesen nem is 


érthetett meg semmit ebből, ami isteni és a Szeretet szelleme szerint való. 

9. — Ha azonban a Szeretet szelleméből mindez megmondatott Jehova 
szentséges örök tanácsa szerint, akkor ez a legszentebb Név dicsőségére 
történt. Mi nem értjük meg azt a mi rövidlátásunkkal; de van egy, aki megérti 
azt, és ez az egy, az Úr örök Szeretete. Belőle eredt minden, ami létezik és így 
a mi Iránta való szeretetünk is. És úgy érzem én, hogy ha valaki az ő 
szeretetét lényének minden részébe átömleni hagyná Isten iránti és Istenben 
való örök szeretetté, az megértené a bölcsesség e beszédét, mert a szeretet 
minden bölcsességnek a gyökere, és sehol sincs máshol bölcsesség, csak az 
Isten Szeretete iránti szeretetben! 

10. — Azért - óh atyák - bennünk megvan az Istenből való eme gyökér! 
Juttassuk azt életünk minden részébe, és megérzésem hangosan és tisztán azt 
mondja nekem, hogy akkor majd még igen sokat és nagyot kapunk az örök 
Szeretet " kegyelem-tenyeréből, — sokkal — nagyobbat, — mélyebbet és 
magasztosabbat, mint amit nekünk Ádám elbeszélt. Ádámból és Évából 
születtünk, azért sok bennünk a testiség és kevés a szív értelme. Ha azonban 
egykor Istennek tiszta szeretetéből születhetnek majd emberek, azoknak a mi 
értelmünk gyermekjáték lesz. 

11. Ez a rövid tanítás nagyon tetszett Sétnek és Énosnak, annyira, hogy 
Énos Séthez fordulva mondta: Sét atyám, Énok most egy olyan titkos értelmű 
beszédet mondott, hogy az, mint tűzfolyam hatolta át valómat és szívem 
megborzongott az isteni szeretet őbenne lévő titkos bölcsességétől. 

12. — Halljad atyám, az ő megérzése igaz, mert egész lénye tiszta 
szeretetben és alázatban nyilatkozik meg. Azért legyen ő a jövőben 
valamennyi testvérünknek és gyermekünknek egyetemes tanítója az örök 
szeretet titkos bölcsességében. 

Mert habár az Úr mindenkinek adott Önmagából tiszta kegyelemként 
szeretetet és szívbeli értelmet, másrészt azonban mégis igaz az is, hogy 
közülünk nem mindenki bír el egyenlő terheket és az egyiknek a lábában, a 
másiknak a kezében, egy másiknak a mellében, ismét másiknak a hátában és 
megint másiknak a belső részeiben, és ennek abban annak meg amabban van 
több ereje. És bár mindegyiknek emberi arca van, teljesen mégsem hasonló 
egyik sem a másikhoz. És így azt gondolom én: Énoknak nagy hatalma és 
ereje van a szívében, és ebben egyikünk sem hasonló hozzá; mert nem lehet 
annyi szeretetünk, Amennyit akarunk, hanem Amennyit az Úr juttatott 
nekünk. Adott ő ugyan mindenkinek szeretetet, de mivel ebben nem mind 
egyformák, azért az értelemnek is különbözőnek kell lenni, hogy így egyik 
testvér a másik számára szükségessé váljék, és ezáltal egyenlítődik ki még 
csak minden, amit az Úr oly mindenek fölötti bölcsességgel egyenlőtlennek 
hagyott létrejönni. 

13. — És te kedves Énokom, aki bizonnyal jól felfogtad ezt a beszédemet, 
mondd meg nekem nem így van-e, vagy vajon lehet-e másként, nem kell-e így 
lennie, vagy szabad-e másként lennie? A te szíved erős, és a te értelmed 
megszégyeníti az enyémet; azért beszélj és tanítsd az Úr igaz útjait, és mutasd 


meg nekünk mindnyájunknak az ő felfoghatatlan nyomdokait és taníts minket 
az Úrnak igaz, legszentebb Nevét méltóképpen dicsőíteni és magasztalni, 
amint az hozzánk, az ő örök Szeretetének és ezáltal a mi öreg atyánk 
gyermekeihez illik. Ámen. 

14. — És íme, amidőn a jámbor Énok, Énosnak szájából ilyen méltósággal 
teljes és emelkedett beszédet hallott, kérdezte a két Atyát vajon illendő lesz-e 
egy ilyen gyenge gyermekhez, hogy azoknak prédikáljon, akiktől még neki is 
sokat kell tanulnia? 

15. — Sét és Énos pedig felelték neki: kedves Énok, nem tudod-e mire 
tanított minket több ízben is Ádám? Az atyák csak Isten áldásával készítettek 
lakást gyermekeik testében ifjabb testvéreink számára; minthogy pedig mi a 
test, és nem egyedül a szeretet nemzői vagyunk, amely szeretet élő szellem az 
Úr szeretetéből, a szeretetben csupán csak fivérek és nővérek lehetünk egymás 
között, és így inkább mind, egy és ugyanannak a legszentebb Atyának 
gyermekei vagyunk, Aki a magasságos mennyekben lakozik, amely lakhelye 
Isten örök szentségének, Aki mindnyájunk igaz Atyja. Azért csak prédikálj te 
szeretetedben és légy meggyőződve: mi Isten kegyelmével majd 
megkülönböztetjük a testvér és a gyermek nyelvét egymástól. Mert ha valaki a 
szeretetet hirdeti, az mint testvér beszél az örök Szeretet Szívéből, és szava 
hasonlatos lesz a felkelő Naphoz, amelynek fénye melegséget árasztóan űzi el 
a ködöt a Föld sötét barázdái közül. Aki azonban csak a neki kölcsönzött 
bölcsességből prédikálna, annak tanítása a déli Naphoz lenne hasonlatos, 
amely nem melegít, hanem éget elviselhetetlenül, és az ember a perzselő 
sugarak elől félelmében szívesen menekül a sűrű árnyékba! 

16. — Te azonban, kedves Énok, nem a csupasz bölcsességnek, hanem a 
szeretetnek a nagy forrását hordozod magadban, azért hát csak ragyogtasd 
számunkra, Istenben testvéreid számára, ezt az Istenben felkelő Napodat! 

17. — És Énok felelte: kedves atyák, ha ez így van, amint azt benső, 
Istenből jövő megérzésem is mondja nekem, hogy így van, akkor hiszen 
egészen helyesen beszéltetek; csak egyet feledtetek el, és ez a legnagyobb 
fontosságú és a következőképpen hangzik: mindenki beszélhet és 
cselekedhetik az Úr dicsőségére az ő tetszése szerint és ahogyan és amikor 
akar - de az ő nevében csak az prédikálhat, akinek az felülről adatott. Nekem 
ezt csak ti adtátok, de felülről még nem kaptam meg, azért csak előttetek 
prédikálok. Ha azonban felülről is adatni fog nekem, akkor hirdethetem csak, 
és szabad csak hirdetnem testvéreimnek az örök Szeretet nevének a nagy 
erejét. Ami azonban magát a nagy Név dicsőítését illeti, azt ti kedves atyák 
úgy is tudjátok, milyen magasztalás, milyen dicséret a legkellemesebb az Úr 
előtt, és azt is tudjátok, hogy e részben sem a szavak, sem a mozdulatok, sem 
a gondolatok, sem a szertartásos szokások sem jelentenek valamit - hanem 
egyedül a szeretet és engedelmesség a legkedvesebb áldozatok Őelőtte, 
amelyet mi emberek hozhatunk neki! - ő, aki mindnyájunk Istene és Atyja, 
nagyon jól tudja, mit akar ő mivelünk, azért történjék mindig az ő legszentebb 
akarata. Ámen! 


18. — Igen - felelte Sét - te kedves Énok, ez a beszéded is az Úr végtelen 
szeretetéből eredt; bölcsességgel teljes beszéd volt, és egy szép reggelhez 
hasonlított, amely tebenned megvirrad, és barázdáinkat gyengéden bevilágítja. 
Lásd Énok: minden bölcsesség, világosság, amely az örök Szeretet gyengéd 
lángjából ered; és ez a legszebb, legfenségesebb világosság a szív igaz reggeli 
napja; valóban, ez az egyedüli világosság, és kívüle nincs is más világosság, 
és maga a Nap fénye is csak halvány visszfénye az örök Szeretet e fenséges, 
egyedülvaló fényének. Lám, ez a fény olyan nagyon szelíden világit a te 
szívedben; ez, mindenkor felüdít minket, és szíveinket felmelegíti a szent 
Atyához méltó nagy gondolatokkal. Valóban, amikor te beszélsz, úgy tűnik 
fel nekem, mintha egy olyan világból hallanék hangokat, amely világ nagy 
fényáradatként Isten örök hajnalából tűnik fel egykoron a mi késői ivadékaink 
előtt; - lásd annyira felüdít minket a te szíved beszéde. Azért ne hallgass, 
hanem beszélj és engedj szabad utat szívednek és mutasd nekünk, amit én és 
Énos kívánunk! 

19. — És amidőn Énok ezt hallotta, az Égre tekintett, és szívében 
csendesen következőképpen szólt Hozzám: Óh szent Atyám, tekints le 
kegyesen reám, gyenge gyermekedre! Íme, kellene, hogy adjak, és nincs 
semmi egyebem, mint az Irántadi szeretetem! Óh Atyám, nézd mi mindnyájan 
porban kúszó férgek vagyunk csak Előtted, Te mindenható, örök, szent Atya! 
Nincs rajtunk egyéb jó, mint éppen csak az Irántad való szeretetünk, amely 
előbb Belőled jött mibelénk. Ezzel a bennünk lévő szereteteddel engedd, óh 
jóságos szent Atyánk, hogy Téged minden erőnkből, minden mérték fölött 
szeressünk! Mert beszélni mit is tudnák én gyenge, ha Irántad való szeretetem 
minduntalan megakasztja nyelvemet, és éppen azért - amint azt Te jól tudod - 
Téged sem nem dicsérhetlek, sem nem magasztalhatlak, mert Irántad való 
szeretetem megbénítja nyelvemet. 

20. — Óh Atyám, tekints azért le hozzám, porban csúszó féreghez 
kegyelmesen, és oldd meg nyelvemet, ha ez szent akaratod szerint van, hogy 
beszélhessek a Te neved dicsőítésére atyáim, fivéreim és gyermekeim előtt! 
Te tudod Énos, Kenan, Mahalaléel és Jared atyám mindenkoron a Te 
legszentebb Neved nagy dicsőségét hirdették; óh engedd, hogy én se legyek 
méltatlan fia az én jámbor atyáimnak! 

21. És íme, amidőn Énok az ő szerető szívében ezt a csendes kis imát 
elmondotta, amely egyedül volt kedves és marad kedves mindig Énelőttem, 
minthogy igaz ima volt - gyorsan egy angyalt küldöttem le a Földre, hogy 
erősítse meg testvérét Énokot. És teljesen megoldottam a nyelvét. Miután ez 
megtörtént, Énok szeretetében felbátorodva szólni kezdett a következőképpen: 

22. — Óh kedves atyák és Isten kedvencei! Látjátok, Isten iránti 
szeretetem rövidke időre vakká, süketté és némává tett engem; az Úr 
szeretetemben reám tekintett és az ő mérhetetlen szeretete megerősített engem 
és nyelvemet megoldotta. Mindezt éppen most cselekedte az örök Szeretet. 
Most szólhatok még csak, most szabad még csak szólanom; azért halljátok 
szent Atyánk dicséretét! 


23. Látjátok, úgy akarja azt a szeretettel teljes Úr, hogy az ember őt 
minden erejéből szeresse; mert nincs sehol semmiféle hatalom, vagy erő csak 
egyedül Istenben. És így minden erő, amely az emberben van, csak Isten 
szeretetének az ereje, és ez az erő szívünkbe van helyezve, és ez az erő nem 
más, mint maga a Szeretet. Minthogy azonban szeretetünk van, azt ne 
magunknak tartsuk meg, hanem áldozzuk Annak, Aki azt nagy kegyelméből 
oly csodás módon és oly bőségesen szíveinkbe helyezte. 

24. Lássátok, semmink sincs, amit az Úrnak adhatnánk, és amit előbb 
nem tőle kaptunk volna; és milyen örömet szerezhetnénk is Neki, ha az egész 
Földet, vagy akár az egész Világot is Neki adhatnánk?! Azt felelné: 
gyermekeim, minderre Nekem örökké semmi szükségem. Mert ha 
világotokban telnék kedvem, minden pillanatban  megszámlálhatatlan 
milliárdokat teremthetnék belőlük, és örökkévalóságoktól örökkévalóságokig 
elegendő terem is volna e célra. De Engem nem örvendeztetnek meg azok az 
áldozataitok sem, amelyeket anyagból készíttek Nekem, amely anyag a halál 
háza; hanem egyedül csak a bűnbánó, Engem szerető töredelmes szív 
örvendeztet meg. És ez az, ami egészen a tiétek, mint tőlem való adomány; 
ezzel teljesen szabadon rendelkezhettek. Ha akarjátok, ezt Nekem ismét 
visszaadhatjátok, és Én akkor abba kegyelemmel bevonulok és ti azután 
örökké éltek majd kegyelemmel az Én örök szeretetemben és minden dolog 
világossá lesz előttetek, mint egy átlátszó vízcsepp. Ha azonban önmagatok 
vonultok be szívetekbe, és előlem elzárjátok az ajtót, hogy Én nem juthatok be 
oda, amikor akarok, akkor életkenyereteket önmagatokban hamarosan 
felélitek; és minthogy Én, mint egyedüli adója az  életkenyérnek, 
életadományommal többé nem  bocsáttatom,  önszereteteknek és 
önösségteknek természetes következménye hamarosan az örök halál lesz 
bennetek. 

25. — Mert látjátok - mondja továbbá az Úr - Nekem nem az az örömöm, 
ha kapok, hanem az a legnagyobb üdvösségem, ha folyton és folyton adok! 
Azért aki kapni akar, az fogadja el mindenkoron örömmel, ha Én neki adok, 
és engedje szívét kegyelemmel telíteni, hogy egykoron Szeretetem abba 
teljesen bevonulhasson, mert akinek szíve nem lesz egészen telve az Én 
Szeretetemmel, az az életet sohasem ízlelheti majd meg önmagában, hanem a 
halál foglyává válik egész valójában. Mert most itt az ideje, hogy előbb 
kegyelmet adjak mindenkinek, azután csak a Belőlem való Szeretetet, a 
minden idők nagy idejéig. Azután azonban a Szeretet lesz az első, és akinek 
nem lesz szeretete, annak sohasem lesz része a kegyelem világosságában, 
hanem a világ fénye teszi majd tönkre mindegyiket. 

26. És íme, kedves atyáim értsétek meg jól beszédemet és hallgassátok 
meg jól, miként szól az Úr tovább és Szavai ekként hangzanak: "Halljátok ti, 
Irgalmamnak gyermekei: az Én kegyelmem nagy kincs és a Földön nincs 
ehhez fogható. Az Én kegyelmem, Szentségem igaz világossága, amiként 
Szeretetem az életnek igaz eledele. Aki kegyelmemet nem bírja, az nem 
hiheti, hogy Én vagyok az, Akiből minden élet fakad mindörökké; akinek 


azonban hite nincs, az hasonló az állatokhoz és bárhol jár-kel, mindenütt 
ítéletben él. Ha azonban akadna olyan, aki Engem szeretetében felismerne, 
arra a kegyelem árjai ontatnának ki és annak már előre része mindaz, amit 
egykoron a Föld emberei, akik jó akaratúak, az idők nagy idejében majd 
elérnek. 

27. — Azért higgyetek, hogy egykoron a szeretethez és általa az élethez 
eljuthassatok; és szeressetek Engem szellemetekben; és legyen kezetek és 
akaratotok minden munkája a bennetek lévő élet tanújele; és nyelvetek 
mondja nektek, hogy Isten gyermekei vagytok. Én az embereket hitük szerint 
ítélem majd meg; gyermekeimet azonban vezetni akarom Szeretetemben, és 
Bölcsességem fénye legyen örök világosságuk legüdvözítőbb életükhöz 
Bennem, legszeretőbb és legszentebb Atyjukban most és mindörökkön 
örökké. Ámen! 

28. — Óh kedves atyáim! Hallottátok-e amit az Úr mondott?! - és Sét 
felelte: igen, szeretett Énokom, nagyon jól hallottuk, de nem sokkal jobban 
jártunk vele, mint Ádám elbeszélésével; mert kaptunk ugyan mindnyájan 
kegyelmet, de nagyon kevés a szeretetünk! 


42. Fejezet 
Kenán éneke a tíz oszlopról 


1. — És amidőn Sét a szeretet-szegénységről e rövid megjegyzést 
kimondotta, akkor a hárommal Kenán, Mahalaéel és Jared jött szembe, és 
nagy szeretettel köszöntötték egymást, és megköszönték Nekem a viszontlátás 
kegyelmét és Sét mindnyájukat megáldotta az Én nevemben, hogy 
beszélhessenek és képesek legyenek beszélni az Én szeretetem előtt, és Sét 
előtt, aki Ádám után a nagyon megáldott törzs második ősatyja volt, amely 
törzset végül Én magam zártam le testileg az idők nagy idején. 

2. — És amidőn ezek hárman az áldást megkapták, először is Kenánnak 
nyíltak meg ajkai és szólt: kedves atyák és gyermekek, halljátok és értsétek 
meg jól beszédemet, mert én éppen olyan híven, mint ahogyan éjjeli 
látomásom útján kaptam, akarom azt nektek előadni. Ez a látomás tíz oszlopot 
ábrázolt és e tíz oszlop egy nagy víztömegből nyúlt ki, amely gyakran erősen 
csapkodta az oszlopokat. És az első oszlopon Ádám állott, és így szólt a 
hullámok felé: Halljátok gyermekek! Az Úr Zebaoth, az általam nemzett 
valamennyi gyermeknek hatalmas, nagy és szent Atyja - az egyedüli Isten, 
Amiként ő engem a Föld egyedüli emberének teremtett, éppen úgy ő öröktől 
fogva egyedüli Isten, és kívüli más Isten nincs; mert a végtelenség 
örökkévalóságok óta telve van az ő dicsőségével, szentségével és szeretetével. 
Azért higgyétek el ti áradatok, hogy az Úr egyetlen, egyedüli, nagy, örök, 
mindenható, szentséges, igazságos, legbölcsebb, legszeretőbb, kegyelemteljes, 
irgalmas, mindenekfölött jó és mindenekfölött fenséges Isten és azért 
mindnyájunknak atyja. Nyugodjatok meg tehát ti serény hullámok, és 
tisztuljatok, hogy az egyedülvaló Istennek a világossága titeket életetek 
alapján átvilágíthasson. Ámen! 


3. — És íme, ekkor a hullámok Ádám oszlopa körül megnyugodtak, és 
Isten magasságából nagyon erős fény esett a vizek sima tükörlapjára; erre ez a 
lapfelület ragyogni kezdett, mint a Nap, és a vizek mélységéből egyszólamú 
dicsének hangzott fel, amely világos felhőként emelkedett ki a vizekből és 
folyton fénylőbben és fénylőbben sugározva szállt fel a mindenható Atyának, 
az egyedülvaló örök Istennek, szent magasságaiba. 

4. — És halljátok tovább kedves atyák és gyermekek, mit láttam még éjjeli 
látomásomban - bár nem testi szememmel, hanem szellemi szemekkel, 
elragadtatásban láttam mindezeket! 

5. " Nem messze Ádám oszlopától állt egy második hasonló oszlop 
méltóságteljesen. A vidám hullámok alig merték felemelni csillámló fejüket a 
fenséges oszlophoz, és gyengéd ringatózással, alázatosan keringtek a fennkölt 
oszlop körül, mintha mondani akarnák: nézd, halandó ember, nézd a 
Legmagasabb nevét, amely szent és szeretetteljes és Jehovának mondatik! - 
Soha ne mondja ki hiába ezt a nevet vétkező nyelv! A szent Atya neve szent, 
nagyon szent, a legszentebb! Óh emberek, óh gyermekek - így kiáltottak a 
ringó hullámok - gondoljátok meg kié ez a Név? Gondoljátok akkor 
szívetekben, hogy Isten, igen egy Isten az, Aki ennek a névnek a tulajdonosa! 

6. És íme, amidőn a gyengéden ringó hullámtömegből csodálkozásomra 
ilyent hallottam, emelhettem csak szellemem csodálkozó látását egészen félve 
az oszlop tetejéig és - óh, nem bírom leírni - mily forróságot és gyönyörűséget 
éreztem akkor szívem táján, az oszlop ragyogó tetején, komoly arccal téged 
pillantottalak meg, drága jó atyám, téged, óh Séth, láttalak állni ott! És te 
szóltál a szelíden keringő hullámokhoz - azt, amit én éppen előbb elbeszéltem. 
Mert én ezt a hullámoktól hallottam, és abban a hitben voltam, és úgy 
hallottam, hogy mindezt a keringő hullámok mondják, holott te mondottad 
azokat a szent magasságban, ezt a szent oszlopot szelíd ringásban körüláradó 
hullámoknak; és amint ezt elmondottam, akként láttam én. 

7. És halljátok tovább ti kedves Atyák és éppúgy ti, mindig engedelmes 
gyermekeink! Ily módon láttam nem messze Sét oszlopától ragyogó 
hullámoktól körülhullámzottan, a harmadik oszlopot is. Ez valamilyen 
vöröses fénytől körülövezve, fenségesebben állt itt még a másiknál is; és 
valamennyi hullám, amely a többi oszlopnál gyorsabban és gyorsabban 
kergette egymást, ennél csendesen álltak, és szelíden remegő barázdáik körül 
hódolattal és szeretettől áthatott, tüzes dicséneket gőzölögtek az Úr és örök, 
szent Atya felé. 

8. —— Kutatni akartam a tüzes gőzök vajon merrefelé veszik mind útjukat - 
és íme, szemeim majdnem elvakítva a fenséges énekek fényétől, amelyek a 
tiszta víztömegek nyugalmából párologtak ki, megpillantották a harmadik 
oszlop szent magasságában a kedves atyák harmadikát - és az Énos volt! 

9. — Igen, te Énos atyám, te álltál az oszlopok harmadikán és tüzes 
szavakkal szóltál a csendesen hallgató habokhoz. Óh halljátok, ti minden vizei 
a Földnek; értsétek meg a magasság szavait és hallgassatok a szent beszéd 
hangjaira! Hat napon és éjen át hullámozhattok, habokat hajthattok vidám 


sorokban; de a hetedik nap, az Úr szent szombatnapja, ha szent nyugalomtól 
megáldottan megérkezik, ezt mindenkoron ünnepeljétek meg a szent Atyának 
kijáró dicsőítésül és magasztalásul. 

Mert úgy illik az örök rendhez, hogy minden, ami Istentől élő leheletet 
nyert, lélegzi, és szerető hálás szívében érzi az örök, szent Atya szeretetét, 
mindaz emlékezzék meg a szent nap békéjéről és ünnepiségéről. Mert 
mindenkoron ez a szent Atya szentséges akarata: hat napig munkálkodhatnak 
mind a nagy vizek, hullámozhatnak és áradhatnak susogó tömegekben - de a 
szent Szabbat-napon, tüzes felhőkhöz hasonlóan lengjen szent csend ünnepre 
hívólag, a hallgató, figyelő hullámok felett. 

10. És halljátok ti kedves atyák és engedelmes gyermekek, mindazt, 
amit itt nektek jelentettem, híven és pontosan úgy is hallottam. 

11. — És hallgassátok tovább türelmes akarattal ti legkevesebb atyák és 
minket szerető gyermekek, amit én a szellem bámuló szemével tovább láttam, 
az isteni szeretet és világító kegyelem csodáiból. Óh atyák és gyermekek! 
Amiként ti itt láttok és hallotok engem, remegő buzgalommal elbeszélve 
nektek látomásaimat, igen, valóban úgy állottam én magam ott, mint 
negyedik, a vöröslő fénytől körülövezve, egy kissé kevésbé fenséges 
oszlopon, amely az első háromhoz hasonlóan megvilágítva minden 
elgondolható irányban vígan keringő haboktól körülhullámozva állott. Telve 
csodálattal efölött az oly hirtelen alakult fenséges helyzet fölött, amelyet az 
Atyákhoz hasonlóan elfoglalhattam, szomorúan vettem észre, hogy tovább és 
tovább az oszlopok hosszában a hullámok egyre sötétebbek és viharosabbakká 
váltak, és égő bizalommal emelték fel számtalan helyen füstölgő hegyekhez 
hasonló, habzó fejeiket, egészen az oszlop fölé, amelyen én állottam gondok 
és tépelődések között, éppúgy, mintha gyermekek lennének, akik minden 
engedelmesség híján azon törekednek szívükben gonoszul, hogy az atyának 
oszlopát és vele az anyáit is ledöntsék, és azt esése közben csúfolódó, káromló 
nyelvekkel, tomboló lábakkal tiporják, amelyeken tömegekben tapad a fekete 
hálátlanság halálos pora. 

12. — És amidőn ezt egy ideig vérző szívvel szemléltem, egyszerre az 
oszlop felől kiáramló erős vihar támadt, és orkánszerűen dühöngött a 
tornyosuló hullámok habzó fejei fölött, és íme, nem sokáig tartott ez az 
oszlopból kiindult vihar, máris áldó békességben simultak el az orkán büntető 
hatalmától kényszerülve a féktelen habok, úgy, hogy a nagy víz felületén 
engedelmesen elsimuló barázdák csak itt-ott, néha-néha hallatszó halk 
morajlása szakította meg éppen nem kellemetlenül, az isteni szájból kiáramló 
lehelet fénylő rétegeinek teljes nyugalmát. És amidőn az örök, szent Atya 
hatalmas szeretete ily csodálatos eszközökkel teljesen és igazában 
megteremtette az áldott nyugalmat, akkor számból legott egy igen drága hang 
kezdett előbugyogni. És íme, ez a hang szent szavakként hallatszott, az örök 
világosságok világossága, fénylő szférái magasságainak magasságából, a 
szent, örök Atya szerető szívéből eredőleg, és gazdag ragyogó folyamként 
áradott hangosan, nagyon messze széjjel a nagy vizek végtelen, hallgató 


felületén, és amiként én azt hallottam, olyan híven mondom is el e nagyon 
fenséges csengésű isteni hangnak értelmét. Az értelme pedig nagyon szépen 
és nagyon csodálatosan a következő szavakba burkolódzott: 

13. — Halljátok - szólt a szentséges hang - ti csak viharozni akaró 
áradatok; Kenán oszlopának ti engedelmességgel és szeretettel legyetek 
adózói, ha sokáig akarjátok nedvesíteni a gyászos Föld holt és szilárd medreit; 
de jaj a hegyekké tornyosulni akaró, tajtékzó hullámoknak, amelyek valaha 
Kenán világító oszlopa fölé emelkedni akarnának! 

14. — Amilyen magasra csak emelkednének, olyan tátongó hegyekké 
keményítené meg őket azonnal az Én haragomnak és égető bosszúmnak örök 
ereje, és mind időleges, mind szellemileg, örökös kínra szilárdulnának meg az 
Én örök átkom égető mocsarában. 

15. — A csendesen engedelmeskedő áradatoknak azonban történjék az Én 
irgalmamból, hogy a megáldott, vidám és jókedvű hullámok az atyák 
szentséges Atyja örök szeretetének világosságában ringjanak ideigvalóan és 
örökké, és mielőbb az örök élet tengerébe beáradjanak. 

16. — Soha ne emelkedjetek tehát Kenánnak szent, világító oszlopa fölé! 
Így akarja ezt az atyák örök, szentséges Atyja, és az Istenből végtelen 
sorokban és tüzes folyamokban áradó élettenger tomboló hullámainak bírája! 
- Látjátok ti kedves atyák és ti is, ti minket szerető gyermekek, amiként ezt 
elmondottam híven és igazán, úgy láttam is azt csodatelten benső látásommal 
az Istenben és Istenből való örök szeretet magasabb rendeléséből. 

17. És halljátok tovább, amit én, mint az isteni szeretet csodáját, 
szellememben elámulva láttam oly tisztán és világosan, mintha e rendkívüli 
dolgok egészen kézzelfoghatólag anyagi testem világosan látó, nyitott szemei 
előtt álltak volna. 

18. — Még a világító oszlopon állva, egy kevéssé tovább tekintettem az 
oszlopok ötödikére; és halljátok milyen nagyon elcsodálkoztam az örök szent 
Atya isteni Szeretetének újonnan támadó csodája fölött: 

19. — Az oszlop lábától csúcsáig komor volt; és azt heves lökésekkel 
körüláradó hullámok tüzes érctömegekhez hasonlóan látszottak önmagukat 
bosszútól égve megsemmisíteni; a halál süvöltött, tombolt a feldühödött vizek 
izzó mélységeiben, és hullám hullám fölött dermedt meg, égő bosszútól 
áthatottan. 

20. Beletekintettem a halál 7úgó  mélységeinek  éjjeleibe és 
megpillantottam ott - óh halljátok! - olyan dolgokat, hogy az ember nyelve 
inkább megdermedni lenne kész, mint a dühöngő, gyilkos haragtól izzó 
hullámok iszonyúságát visszaadni! 

21. — És amidőn testem lelkének szívében levő szellemem szemei 
beteltek mindennek a nézésével, akkor elfogódott szívvel emeltem fel 
szememet a komor oszlop csúcsához, és ott láttalak - óh halljátok! - Járed 
téged, Mahalaléel fiamnak első megáldott szerelméből származó fiát, nagy 
bensőséggel könyörögve szeretetért az örök szentséges Atyához, a dühtől égő 
és egymást lökdöső, fojtogató gyilkoló hullámok számára! 


22. És amidőn te, Járedem így könyörögtél, akkor egyszerre a szélesen 
megnyitott egek hosszában az irgalmas szeretetnek gazdag áradata ömlött le, 
az öldöklő harag zsarátnokától megdermedt, tajtékzó hullámokra. Óh 
halljátok! - Ekkor újra süvöltött, tombolt a halállal teljes tenger megdermedt 
felülete; a haláltól már erősen megszilárdult hullámok újra feloldódtak 
elkeseredett keménységükből és testvérekként gyengéden áradozva és 
hullámozva, és barázdákat alkotva, egymást áthatva és segítve folytak az örök 
szeretettől újra átmelegített karjaiba és egymásnak szíveibe. 

23. — És amidőn én mindezt láttam, hatalmas kezek lángoló kardot 
hajítottak az esdeklő Járed remegő kezeibe, és ő azt fürgén elkapván, isteni 
rendelésre  megsuhintotta azt, amennyire csak lehetséges volt azt 
megsuhintania; és amidőn ez megtörtént, tisztán érthető szavakkal a 
következőket hallottam mondani: 

24. — Te földi, hitszegő hullámáradat! Teremtett lényeket, az örök 
Szeretet gyermekeit, ne merd többé gyilkolni soha, mert Én vagyok az Ura 
amint az életnek, úgy a halálnak is! Bárki gyilkolja meg haragvó szívvel az ő 
nővéreit vagy fivéreit, az az örök halál büntetésével sújtassék bizonyosan és 
mielőbb. Azért soha ne lökődje, üsse, átkozza, se ne gyilkolja vagy ölje senki 
a másik testvérét; mert Én vagyok az Ura és hatalmas Istene mind az életnek, 
mind az ideig való és az örökkétartó halálnak is. 

25. — És halljátok, íme legkedvesebb atyák és ti is minket szerető 
gyermekek: amiként én ezeket híven és igazán elmondottam, akként történt is 
minden pontról-pontra, szóról-szóra. 

26. — És amidőn ezeket megértettem és világosan láttam, tekintetem 
hamarosan az oszlopok hatodikára irányítottam, és ott láttam - óh halljátok 
legkedvesebb atyák és ti minket szerető gyermekek - Kenán félénk nyelve 
számára irtózatos mindama borzalmat, amit a ti vizsgálódó szemeitek előtt 
elmondanom kell, és aminek megtörténtét nekem a ti Kenántoknak látnom 
kellett, mégpedig az oszlopok hatodikánál. 

27. Láttam az oszlopot vértől és undok iszaptól körülfolyva és a többi 
előbbi oszlopot vígan körüllebegő hullámok helyett - óh halljátok - itt, 
hasonlíthatatlan  irtózatot és undort keltő módón a legutálatosabb, 
leggyalázatosabb férgek mászkálták körül. 

28. És halljátok, maga az oszlop, az egyébként oly fenséges oszlop, az 
is miként egy sem a többiek közül - lábától csúcsáig be volt mocskolva a 
szégyennek, az utálatos, undorító férgeknek vérével; gyakran a férgek még a 
csúcsáig is felmászkáltak; és tömegek meg tömegek emelkedtek felfelé, úgy, 
hogy senki sem bírta volna itt felismerni az isteni akaratnak fenséges jelét. 

29. — Amilyen messze a szellem tekintete csak elért, nem lehetett egyebet, 
mint tömegeket és tömegeket látni belőlük, és nézni, amint a férgeknek a 
tömegei önmagukat undok iparkodásban összezúzva ismét egyesülve nagyobb 
férgekké alakultak és ide-oda görbülve és tekergőzve egymás fölé másztak 
éppen Mahalaléel iszappal borított oszlopához; körülfonták azt egész 
nagyságában és meg akarták fosztani isteni formájától, amely által az örök 


szent Atyának szent akarata tudomására jusson az élet nagy vizei békés 
hullámainak, az örök szentséges atya szívében lakó szent szeretet végtelen 
tengeréből. 

30. — Ámde halljátok, mi történt még valójában tovább! Egyszerre 
megdördültek az izzó Egek; a Nap kialudt és a Hold sem bírta már hűségének 
fényét gyengéden szétküldeni, és éppígy a csillagok sem; ezek seregekben és 
seregekben megszámlálhatatlanul hullottak le a bíborban izzó Égből. 

31. — És íme, amidőn ez megtörtént, számtalan halott kezdett jajgatni és 
panaszkodni a bűzös iszap mélységeiből, szólva: óh takarjatok el minket ti 
összetört csillagok, hogy Mahalaéel arculatát soha meg ne lássuk. Mert ő az 
örök, haragvó Isten nevében jött tüzes ostorként, hogy korbácsoljon miket, 
nyomorult férgeket, akik a magas fenséges oszlopot körülvettük. 

32. — És halljátok, amidőn a halál setét mélységeiből ez felhangzott, 
akkor az Egek megrepedtek, és megnyílt részeikből az isteni tűznek hatalmas 
árjai ömlöttek le Mahalaléel oszlopára. 

33. — Mahalaléel pedig, az Úr szelleméből áthatva szólott: halljátok ti 
bűzlő, féreg alakú hullámok, az Úr szeretete örök és szent és tiszta, ezért ti se 
kövessetek el tisztátalanságot! 

34. — Elérkezett az ideje, Égből jövő szent tűz képében megmosandó 
titeket bűzlő férgeket a harag örök tűzében, ha még előre meg nem 
mosakodtok önmagatok, békés szeretettől és kegyelemtől fénylő, fürge 
hullámokká! 

35. — És amidőn - folytonos villámlások és az azokat kísérő heves 
mennydörgések között - ezek az erőteljes szavak elhangzottak Mahalaéel 
tüzes szájából, ó halljátok, akkor a férgek tömegei és csomói elkezdettek 
aláhanyatlani, és miután előbb sima felülethez lettek hasonlóvá, a komor, 
izmos kovácsok lobogó tűzénél megolvadt érchez hasonlóan kezdtek az 
eleintén zavaros, de mindinkább kitisztuló hullámokkal és békés áradatokkal 
össze-vissza keveredni. 

36. — És íme ekként a rend, a fenséges rend ismét helyreállt, és a rend 
helyreállítása után kíváncsian vetettem tekintetemet a végtelen távolságokba, 
és a nagy, immár nagyon tisztává vált vizek fehéres felszínére, és láttam, hogy 
már sehol sem torlódtak össze csomók és tömegek, és hogy csak itt-ott 
közeledtek még sötétebb hullámok a világosabbak felé, és ezeknek közelében 
maguk is világosabbak és világosabbak, végre egészen fénylőkké lettek. 
Láttam továbbá, amidőn a nagy vizek hullámzó felszínének végtelen 
távolságától ismét visszafordítottam szememet Mahalaléel oszlopához, hogy 
ez minden véres szégyenfolttól megtisztítva, igen kedvesen világított a fehéres 
fényben, helyes, enyelgő, fénylő hullámoktól körülszántva. 

37. — Mahalaéel! Halljad, téged láttalak ekkor térdelni és az Úrnak, a 
fénylő hullámok szent Atyjának az örök szeretet Atyjához köszönetet 
mondani. És íme minden szó, amely remegő ajkadról az örök szeretet 
Atyjához köszönőleg fakadt, ragyogó napként repült fel az örök szent Atya 
örök magasságai felé. 


38. — És halljátok ti kedves atyák és ti minket szerető gyermekek; amint 
láttam és hallottam és híven mindezt épp így adom is azt át nektek, híven és 
igazan. 

39. — És minthogy szívetekben mindezt szívesen hallgattátok, 
hallgassatok engem, Kenánt, amint tovább beszélem el nektek az örök, 
szentséges Atya isteni szeretetének és mindenek fölött fényesen sugárzó 
kegyelmének éjszakai csodáit! 

40. — Íme hát, amidőn mindezeket a kegyelem világosságában láttam a 
szeretet és minden békésen ragyogó hullámok Atyjának és szentséges 
Istennek örök magasságaiból kiözönleni, ekkor tekintetem a hetedik, egészen 
égő-vörös oszlopon akadt meg. És Énok, a jámbor, derék Énok állott - 
majdnem lebegve - ezen a kigyulladt oszlopon. 

41. — A hullámok alattomos sürgés-forgással folyták körül Énoknak e 
magasan, a lángoló levegőbe nyúló oszlopát. Nem sokáig csodáltam azonban 
szellemem szemeivel e különös képet, amikor nemsokára észrevettem, hogy a 
talaj iszapjától részben befedve, idegen, elorzott, lopott vizek rejtőztek 
borzalmasan lebilincselve az alattomos hullámok alatt. 

42. Voltak itt vizei a szeretetnek, a kegyelemnek, és voltak az életnek és 
a világosságnak vizei, és így még mindenféle elgondolható másfajta vizek; és 
mindeme számtalan vizek - halljátok - átlátszó kövekhez hasonlóan a 
gyalázatos, csak a saját Ént- szerető szeretet tüzes abroncsaival voltak 
megszilárdítva. 

43. — És lássátok ti atyák és gyermekek, hogyan történt ez a 
legszeretetlenebb rablás és lopás; amint láttam, úgy akarom azt elmondani 
nektek. Tolvajkodó buzgóságtól hajtott, takaros fellegecskékhez hasonló 
tömegek emelkedtek ki ama nagy vizek alattomosan hullámzó felszínéről, 
amelyek Énok oszlopát minden beláthatatlan, elgondolható irányban 
körüláradozták. Ezek a fellegecskék messze a saját oszlopterületük határán túl 
szöktek; ha azután a nagy vizek más területein egészen nyugodt tereket 
pillantottak meg, villámgyorsasággal csaptak azokra; nagy mohósággal 
ragadták meg a békés hullámokat, gőzszerű köddé porlasztották azokat, és a 
vihar sebességével felemelték, és kergették őket álnokul nyirkos fajzataiknak 
barátságtalan iszapos mélységeibe. Ott elsüllyesztették ez álnokul rablott 
békés vizeket, és lopott hatalmuk segítségével a legkeményebb kövekké 
préselték össze, és alávaló önérdekből a hazugságok iszapjával és sarával 
takarták be szégyenletes módon őket. 

44. — De ez az álnok, gonosz űzelem nem sokáig tartott; mert nemsokára 
a Napnál fényesebbnek láttam megviláglani Énokot; és az Énok fejéből 
kiözönlő sugarak hatalmas árja néhány pillanat alatt keresztülhatotta a rabló- 
vágytól lángoló nagy vizek minden iszapos, tolvaj mélységét. 

45. — És halljátok: alig érintették az Énok fejéből kiözönlő, égető sugarak 
az álnok vizek felületét, rögtön tajtékzani, zajlani és zúgni kezdtek az 
alattomos tömegek hullámai. 

Gőzölt és füstölt az egész végtelen felület és a sugarak tüzességétől 


kényszerítve, az imént oly álnokul elrablott és az önszeretet és a kapzsiság 
által az iszapos mélybe lebilincselt idegen vizeket mind visszaadta. És az 
idegen vizek az álnok áradatok alsó, sötét és zavarosabb gőzeitől magukat 
gyorsan felszabadítva - tüzes felhőkhöz hasonlóan - számtalan alakulatban 
szálltak fel a tisztább, fénylő levegőbe. És amidőn ezek a halál mélységeiből 
kiemelkedtek, fürge szelek áramlottak ki Énok oszlopából és kavargó 
örömmel vitték vissza magukkal igen gyengéden az újra felszabadult 
gyermekeket az álnok vizek tomboló hullámain végig, az adott parancsok 
isteni kegyelméből nemessé vált vizek szeretve várakozó karjaiba. És amidőn 
ez így megtörtént, a szent szeretet csodája révén, akkor Énok egyszerre nagy 
hatalmasan kinyújtotta két kezét és szigorúan parancsoló, heves, dörgő 
hangon így szólt: 

46. — Ti álnok, tolvaj, rabló hullámok, halljátok meg ott lenn az iszapos 
setét mélységekben az örök, hatalmas Isten szentséges akaratát! És 
hallgassátok meg nyugodtan az üdv erővel teljes szavait, amelyek imigyen 
szólnak: minden cseppet sokszorosan számon tart az örök Szeretet Szíve, és 
így minden csepp önmagának, és az örök szeretetnek a sajátja; azért egy se 
rabolja meg kegyetlenül a másikat, mert jaj a más, tisztább vizek és lények 
tulajdona elrablóinak és gyilkosainak! Sőt, jaj a csak egymást gonoszul 
szeretőknek is! Tudjátok meg: a rablók és tolvajok álnoksága sohasem 
ringatózik majd vidám, barázdáló körökben, hanem igenis - halljátok meg - 
dermesztő halálban, az örök átok tüzes köveivé keményítve, most vagy 
egykoron biztosan a Föld legalsó mélyébe vettetik a parancs ölő hatalmától. 
"Ne raboljatok, és ne lopjatok", így hangzik az örök, szent Atyának igen 
hatalmas akarata. 

47. — Ezt jegezzétek meg, és erre figyeljetek, ti álnok hullámok! És 
halljátok legkedvesebb Atyák, és ti is minket szerető gyermekek! Ezek voltak 
Énok utolsó dörgő szavai a sugárzó oszlopról, mint az isteni akaratnak 
legfenségesebb, örök jeléről! 

És amidőn a fenséges szavak elhangzottak a hullámzó szörnyűségek sötét 
felületén még a szellemi látás számára is, messzi idegen síknak távlatában, 
akkor egészen tisztán kivehettem a mélységekből eredő szavakat. A szavak 
pedig engedelmes hangon így szóltak az oszlophoz: óh, tisztíts meg hát 
minket, fényes hírnöke a szent, örök Isten hatalmas akaratának, hogy amiként 
más vizek, mi is kedvesek lehessünk az örök, szent Szeretet fénylő, szent 
szemének! 

48. — És íme, ekkor a fénylő oszlopból nagyon heves, tüzes szelek 
kezdtek fújni, és fénylő özönben, csodás módon keverték a hallgató, végtelen 
felület hullámzó árjai közé az örök Szeretet tüzét, és a hullámokat és 
áradatokat szelíd fény járta át, és a hullámok megtisztultak és - óh halljátok, 
olyan világosan fénylettek, mint a Nap felülete, és dicsérték és magasztalták a 
kegyelem Urát, most már sugárzó hullámokkal véve körül az oszlopot. És 
ekkor szent visszhangok rezgettek összehangzóan a fénylő áradatok végtelen 
terén át! - Íme így láttam és teljesen híven, és így mondom is el nektek 


hűségesen újra. 

49. — És minthogy ti, szeretett kedves atyák és ti is nekünk kedves 
gyermekek ily sokáig türelmesen és figyelemmel hallgattatok meg engem - 
Kenánt a szellemi beszélőt, halljátok tovább, az isteni szeretetnek minő 
csodáit láttam még, és értettem meg híven. Nem nagyon messze távolságban 
megpillantottam egy egészen sima, csillogó érchez hasonló oszlopot; ezt - óh 
halljátok - homoktenger hullámozta körül. 

50. Távolról úgy gondoltam és hittem, hogy valódi vízáradatokat látok, 
azonban minél közelebb és közelebb értek hozzám e porló hullámok, annál 
tisztábban és világosabban láttam, hogy itt nem víz volt az, ami az oszlopot 
körülhullámozva áramlott, hanem a szelektől sodort kavargó homok hazudta 
csalódásig hűen a figyelő Kenán fürkésző szeme elé a vízhullámzást! 

51. — Amidőn ezt bosszús csodálkozással néztem, és hosszas fürkészés 
után sem fedeztem fel sehol egy cseppnyi vizet sem, szememet az Égre 
emeltem, és a szeretet, örök szent Atyjához kegyelemért, segítségért és 
legbölcsebb tanácsért is könyörögtem. De a fehéres, csak imitt-amott halvány- 
vörös csillámmal körülfolyt Égbolt néma maradt, és nem jött a leghalkabb 
hang sem az örök szent Atya máskor olyan szíves szeretet és kegyelmet 
szétárasztó lakóhelyének folyton jobban és jobban elboruló, örök, szent 
magasságából. 

52. — És lám, a homok hamis hullámai folyton feljebb és feljebb 
emelkedtek, és amint könnyen megérthető, minél magasabbra emelkedtek, 
annál sűrűbbekké váltak, úgy, hogy a csalfa homoknak porosan hullámzó 
tömegein át szemet üdítően még a legerősebb fénysugár sem hatolhatott 
keresztül. 

53. — De halljátok, a legnagyobb szerencsére nem tartott sokáig ez a 
szabados elsötétedési jelent, mert nemsokára vidám kedéllyel láttam 
Matusáélt ott állani azon a sötét homoktól körülövezett oszlopon, egy kétélű 
lángoló karddal felfegyverkezve. Szeme be volt kötve egy csillogó homokkal 
beszennyezett vászon-kötővel és füle ragadós gyantával volt betömve. De 
íme, egyszerre egy mennyei fénytől vakító, nagyon sebesen szálló, hatalmas 
sas jött, és körülröpködte mindig szorosabb körökben Matusáélt érzékeitől 
megfosztott fejét, szeméről leoldotta a védőkötést, és a minden hangtól elzárt 
füléből gondosan és tisztán kicsipkedte a ragadós gyantát. 

És amidőn így Matusáél érzékeit a védő kötésektől megszabadította, 
elszállt a hatalmas, ragyogó sas, mint egy még távol ragyogó csillag, vissza az 
ég magasságába, ahonnét fenségesen érkezett. Matusálá pedig a hű és igaz, 
megragadta a kétélű égő kardot, amelyet fenyegető jobbjával cikázó 
villámként, minden elgondolható irány felé körben megforgatott. 

54. — És hasonlóan a hegyek lábánál sűrűn nőtt vastag törzsű fák erős 
tűztől megragadott gyantás törzséből sziporkázó szikrákhoz, lángoló világító 
nyelvek váltak le a serény forgatás közben az égő kardról. 

55. — És halljátok, az a számtalan világító nyelv a legnagyobb 
gyorsasággal repült a porral telt végtelen térnek minden képzelhető irányába; 


tüzük ereje a csalóka homokot egy zűrzavaros valamivé kavarta össze, 
amelyről éppen nem lehetett tisztán meglátni, hogy mi haszna lehetne még 
annak a keveréknek? 

56. A lángoló nyelveknek e csalóka homok végtelen tömegeivel való a 
hosszú ideig tartott folytonos keveredésének csodálatos színjátékát a 
legnagyobb várakozással teljesen szemléltem, de más, mint egészen fehérre 
átizzott homok nem lett a rég óhajtott kibontakozás eredménye! 

57. — Íme azonban, a vágyódó várakozás feszültségének közepette 
Matusálá félelmetes tekintettel felemelkedett és elkezdte az egészen 
áttüzesedett homoknak az örök szent Atya legszentebb akaratát hirdetni, és a 
hatalmas szavak, amelyek Matusálá szájából búgón ömlöttek - zúgó, zajló és 
tomboló, széles folyamokhoz hasonló nagy vizekként áradtak széjjel - 
magukkal rántva a homokot, úgy, amiként előbb a nyelvek, minden 
elgondolható irányban. És a zúgás, zajlás és tombolás végül tisztán érthető, 
hatalmas szavakat öltött, Isten szentsége hatalmának és örök nagyságának 
szavalt. 

58. "— A szavak pedig - óh halljátok ti atyák és gyermekek - így 
hangzottak: Te semmis por! Értsd meg jól Isten szentségének akaratát! Ne 
legyen többé soha hamis, csaló a hullámod; térj meg folyékony, tiszta vízzé, 
és mint ilyen legyenek örökké fényesek hullámaid, mert egyedül a hazugság 
semmisül meg egykoron teljesen! 

59. — És íme, amidőn ezt a végtelen terek meghallották, a porszemek 
egymás után tiszta cseppekké oldódtak; ezek aztán fénylő igazságban, vígan 
összefutottak, és a tiszta vizek végtelen tengerévé folytak egybe, és az örök 
Isten legszentségesebb nevét vidáman dicsérve hullámoztak és barázdáltak 
össze-vissza, és lemosták a még ellenük tanúskodó, tapadó port Matusálá 
oszlopáról és azt fénylő sorokban körülgyűrűzve magasztalták, miután előbb 
kedveskedő vággyal feldíszítették laza, ragyogó, ringó fejeiket az oszlopból 
gazdagon kiömlő világossággal. 

60. — És lássátok és halljátok ti érdemes atyák és ti nekünk drága 
gyermekek! Amint láttam mindezt valóságosan és híven, és nyitott fülemmel 
is hallottam, akképpen adom azt át nektek valójában és hűséggel. Az igazság - 
óh atyák és gyermekek - az igazság valóban egyedül kedves lényege a 
szeretetnek. Azért lesz a hazugság semmivé, amiként egyetlen más bűn sem; 
mert egyedül az ellenkezik az Atya szeretetének örök igazságával! 

61. — És halljátok most tovább ti legkedvesebb Atyák és ti is minket 
szerető gyermekek, milyen csodákat láttam tovább még ámuló szemekkel én, 
a ti Kenántok. 

Úgy tűnik fel nekem, mintha az oszloppal együtt, amelyen állottam, 
mindig tovább és tovább tolattam volna a többi oszlop távoli terébe; és 
amiként az előbb történt, úgy történt most is, és magas helyemről 
megpillantottam az oszlopok kilencedikét! 

62. Óh atyák és gyermekek, ez nagyon különös látvány volt! Halljátok! 
Az örök éjszakák végtelen mélységéből emelkedett fel a szem által el nem 


érhető magasságba egy mindenféle színt játszó, piszoktól bemocskolt, nagyon 
félelmetes oszlop; e körül az oszlop körül sem vízhullám, sem homokszem, 
sem pedig valamely néven nevezhető lénynek a megmoccanása nem volt 
észlelhető. Csak örökön tartó éjszakák környezték némán ezt a tarkabarka vég 
nélküli kilencedik oszlopot. Gondolkoztam ebben a szörnyűséges végtelen 
élettelen sivatagban: vajon mit jelenthet, mire való mindez? Ki számára áll ez 
a végtelen oszlop itt? 

63. — Így gondolkoztam sokáig, majd ezt, majd azt gondoltam, de minden 
hiábavaló gondolkodásom mellett sem akarta egy parányi szikrácska sem 
megvilágítani a végtelen, tarka oszlop körül elterült örök, végtelen éjszakát. 
Óh atyák és gyermekek, ekkor aggodalom fogott el; mert még az én oszlopom 
világossága is fogyott és fogyott olyannyira, hogy alig bírtam kivenni, hogy 
lábaim még annak halványan csillámló tetején állanak. Amidőn ezt nagy 
szomorkodva észlelnem kellett, arcra borultam és szívem mélyéből imádkozni 
kezdtem az örök szent Atyához, és kértem, ne hagyjon engem ily módon 
tönkremennem! 

64. — És íme, amidőn ezt teljes komolysággal megtettem, egyszerre egy 
intő szó hallatszott, mondván: "Kenán, gondolataidat mélyítsd el Bennem, 
Atyádban és Istenedben tiszta szeretettel, és akkor a dolgokat egészen más 
szemmel fogod majd látni!" És amiként a szent hang parancsolta, rögtön úgy 
is cselekedtem, anélkül, hogy a legcsekélyebbet is gondolkodtam volna a 
legkedvesebb hang felett. 

65. — És amidőn én ezt szeretettel teli szívvel így megcselekedtem, akkor 
a nekem végnélkülinek tetsző oszlop lejjebb és lejjebb kezdett süllyedni az 
örök éjszaka örvényébe; és ez a süllyedés nem is tartott sokáig, s máris a 
szférák dörgő morajához hasonló távoli zúgás - amely hatalmas nagy vizektől 
származott - hatolt élesen figyelő fülemhez. Mielőtt még jól körülnézhettem 
volna, máris - halljátok, óh atyák és gyermekek - habzó áradatoknak 
világnagyságú tömegeit láttam hirtelenül alázuhanni, le a tarka oszlop körül 
lévő előbbi örök éjszakának setét, végtelen tereibe. És halljátok, ez a zuhanás 
nem sokáig tartott és máris egészen eltöltve láttam az örök éjszakák előbbi 
helyét csupa zavaros, de végtelenül ide-oda hullámzó vízzel. Láttam továbbá a 
végnélkülinek tetsző oszlop végét az egek örök magasságából leszállani a 
világító oszlopfejen világító glóriában állott méltóképpen Lámek, Metusála 
fiacskája, mint az isteni szent akaratnak kedves hírnök, és amint ő is 
megpillantott engem, azonnal ekként hangzó szavakat kezdett beszélni az 
áradathoz. 

66. — "Óh halljátok, ti nagy vizek! Ne emésszenek fel titeket vágyaitok; 
mert ti a felülről jövő szeretetben és kegyelemben egymáséi vagytok és ez 
tulajdonotok, örök megelégedéstekül. Mert ugyanegy helyet nem foglalhat el 
több mint egy dolog. Azért ne akarjátok idegen vágyakkal önmagatokat 
megsemmisíteni, és hullámozzatok és keringjetek a ti saját létkörötökben, az 
örök szent Atya dicsőségére és magasztalására!" 

67. — És halljátok, amidőn Lamek bölcsen így szólt, az áradatok az isteni 


akarat örök világosságától megvilágítva hullámoztak és tisztultak. Én Kenán 
azonban mindezt híven láttam, és amiképpen láttam és hallottam, oly igazán 
és híven adtam is át most mindezt nektek. 

68. — És halljátok ti kedves atyák és ti is, minket szerető gyermekek, óh 
hallgassátok még meg beszédemnek végét szívesen, és tekintsetek le velem, a 
ti Kenántokkal az isteni harag mélységeibe, és a Föld hűtlen népei számára a 
harag lángjain keresztül halványan átcsillámló kegyelemre! 

69. — Óh halljátok és lássátok, mi mindent kellett nekem hallanom és 
látnom az oszlopok tizedikének legsetétebb helyén. Halljátok! Az előbbi 
oszlopoknak legalább mégis volt valami csekélyke saját világosságuk - sőt a 
kilencedik oszlop halványtarka csillogással is körül volt véve - de az 
oszlopoknak sorrend szerint e tizedikén nem volt a legcsekélyebb, halványan 
derengő pont sem; sőt inkább olyan sötét volt, hogy éppen csak érezhettem, de 
látni a legélesebb szellemi látással sem láthattam meg azt, és hogy víz, 
homok, vagy üres, setét és semmis tér folyta, porlotta, vagy vette-e azt körül, 
halljátok, ez mind sötéten el volt rejtve az álmodozó Kenan kutató szeme előtt 
az oszlopok tizedike körüli, hihetetlenül sötét, fekete éjszakában. 

70. Vártam és vártam jó darab ideig, és látásomnak háromszoros 
erejével iparkodtam kifürkészni, vajon nem tűnik-e fel valahol valamelyes 
világosság? De hiábavaló volt minden fáradságom, sőt hallomásom is, még a 
legélesebb megfeszítése sem használt, azzal sem bírtam a leggyengébb 
szellőcskének a legcsekélyebb susogását sem meghallani. 

71. Óh halljátok, ekkor az örök halállal eltelt ebben a legsötétebb 
ürességben félni kezdtem. Nem bírtam imádkozni, sem a szeretett örök 
Atyától mielőbbi megszabadulásomat kérni a halál e rettentő éjéből. Mert 
csak most jöttem annak a tudatára, hogy nemcsak szemeim és füleim, de - óh 
lássátok és halljátok - még nyelvem is megbénult a beszédre. 

72. És amidőn ezt ilyen keserűen tapasztalnom kellett, akkor egy erős 
villám cikázott fel az örök éjszaka feneketlen mélyéből egészen a teljesen 
elzárt Égbolt - nekem érccé váltnak látszó - magasságaiba. 

73. — De - noha rendszerint a villámlást mennydörgés szokta nyomon 
követni - ez után az oly végtelen hosszú villámlás után a legcsekélyebb nyoma 
sem volt a mennydörgésnek. És amiként a villámlás előtt, úgy utána is a 
legsűrűbb éjszaka terült el az egyik végtelenségtől a másikig, és én, a ti 
Kenánotok, folyton erősebben kezdtem világosság és élet után vágyakozni. 
Mert valóban mondhatom nektek, hogy már megelégeltem a halál végtelen 
éjjelét. Óh atyák, óh gyermekek, az éj, óh ez az éj nagyon sokáig tartott, amíg 
végre az álmos Égbolton egy parányi csillagocska látszott, mint egyetlen 
későn mutatkozó következménye a már régen a mennybolt mélyei felé 
elsietett villámlásnak. 

74. Oly régóta elvakított szememet egészen merően erre a kis parányi, 
csillogó pontocskára szegeztem. És amint a pontocskán csodálkoztam - íme, 
ekkor egészen tisztán valami felhangzott megsiketült füleim előtt, és ezek a 
hangok nem szavak voltak, nem emberi hangok, sem susogás, sem zúgás, sem 


tombolás; óh halljátok, ezek a hangok a pásztorok sípolásához hasonlítottak, 
éppen, mint amikor azok Ábel juhait régi szokás szerint maguk köré 
összegyűjteni akarják és ezek aztán sietve jönnek és az Ég felé fordított fejjel 
figyelik gondos pásztoraikat. 

75. — De csak a sípolást hallottam világosan - Ábel juhaiból azonban 
semmit sem láttam! Amidőn egészen elhalt érzékeim ezt tapasztalták, akkor 
lelkemen keresztül egy Ige villant át. Igen, halljátok egy Ige! És ez a 
legédesebb Ige szólt: "Halljad Kenán! Nyelvedet immár megoldottam, 
imádkozzál most és kérj a világosság, a szeretet és az élet Atyjától e halálosan 
összetört oszlop számára világosságot, szeretetet és életet! 

76. — Ekkor arcomra borulva rögtön imádkoztam és könyörögtem a 
szeretet és élet Atyjához, küldené le irgalmasságában felülről a kegyelemnek 
egy világosan égő lángocskáját, hogy szemem láthatná a setét halál e 
rettenetes nagyságát és félelmetes kiterjedését. És amidőn elég sokáig 
könyörögtem híven és igazán a szent Atyához, egyszerre egy nagyon erős 
hang szólított nevemen és mondta: "Kelj fel sietve és nézd a legsetétebb 
halálnak nagy örvényeit! A házasságtörést jelképezi e helyen a tizedik, 
összetört oszlop, amelynek az első szeretet-része darabokra összezúzva, 
szétszóródva hever; a felső rész, a kegyelem, az Égboltnak végtelen érces ívén 
függ, és nem száll előbb le a romokhoz, amíg az oszlopnak az alapja a kígyó 
sarától teljesen meg nem tisztul. Az alap a Föld, ez a bűnös ház - kígyó sara: a 
Hanok mélységeiből való asszonyok nagyon gyönyörködtető teste. Azért jaj a 
Földnek, amely azoknak a fivéreknek a vérétől hízott kövérré, akik a parázna 
asszonyok testéért kegyetlenül meggyilkolták egymást és megáldott vérükkel 
a Földet öntözték. Nemsokára nagy áradatokat bocsátok le rájuk az égből, 
hogy öljenek meg minden testet az asszonyok gyönyörködtető teste miatt, 
amely itt a tizedik oszlop körül minden vizet felemésztett! Óh hivalkodjál 
csak, hivalkodjál te asszonyoknak, a sárkány legálnokabb gyermekeinek 
pompázó, gyönyörű teste; óh hivalkodjál csak te, a mocsár férgeinek 
csalogató étke, az Én dicsőségemnek émelyítő szaggal! Te mindennap fürödsz 
és mosakodol a legfinomabb vízben, amely mindenféle füvekkel és 
fűszerekkel van elkészítve, és bőrödet a legfinomabb olajokkal kenegeted, 
hogy még gyönyörűbb és még vonzóbb légy az örök szent Atya gyermekeinek 
elcsábítására! 

TT. — Azért örök átok üljön a nyakadon! Ezt Én mondom Jehova, a 
mindenható örök Isten. Rövidesen, óh nagyon rövidesen olyan fürdőt készítek 
majd neked, amelyben mindörökre fürödhetsz, és eleget kenegetheted 
magadat. 

78. És hogy hogyan történik majd mindez, azt hallgasd meg csak Kenán 
- most mindjárt megmutatom neked az örök szent Atya kegyelméből egészen 
jól megvilágítva. Azért emelkedjél fel a te szintén egészen kialudt oszlopodra, 
és tekints le a mélységbe, ahol megláthatod, mi fog itt, halld - nemsokára 
történni! 

79. És halljátok ti atyák és gyermekek! Én erre legott felemelkedtem, és 


csodálkozó tekintettel néztem le a halál mélységeibe, és láttam, hogy ott 
gyermekeink hatalmas tömegei hagyták el a szent hegyeket, és vígan 
alásiettek a Mélységbeli emberek leányaihoz, hogy ott velük egyesülvén, 
gyermekeket, erős fiúkat és szépséges leányokat nemzzenek velük. És láttam, 
hogy a fiúk uralkodók lettek, és mint ilyenek kegyetlenül ölték, mészárolták, 
gyilkolták az emberek szegény, védtelen gyermekeit! Ekkor az emberek 
fivéreinek és gyermekeinek vére folyamokként folyt szerte-széjjel; és 
halljátok az ártatlanul elfolyt vér folyamai erősen hangosan kiáltottak 
bosszúért az Ég érces íveihez. 

80. — Akkor aztán az Ég közepén kettéhasadt, és a fénylő hasadékon át 
egy angyal szállott le sebesen Lámek szeretetéhez, és így szólt hozzá: 
Készítsd el Noé a kegyelem szekrényét, amiként azt neked az Úr már régen 
megparancsolta, és helyezd abba magadat biztonságba mindazzal együtt, 
amiket az Úr elhelyezned parancsolt. Mert íme, már számtalan pontján ég az 
örök Isten ítélő haragjától felgyúlt, átokkal terhelt Föld. A panaszkodó vér 
azonban, amint látod hatalmasan megmozgatta az Úr kegyelmét; ezért a szent 
Atya elhatározta, hogy a Földet az átoktól megtisztítja, és azt megtrágyázza 
egy jobb nemzedék számára, amely nemsokára tetőled, az ő egyes-egyedül 
híven maradt Noéjától származik majd! 

81. — És lássátok kedves atyák és ti is minket szerető gyermekek, amidőn 
a fénylő angyal gyors beszéddel ezeket mondta, Lamek szeretetének, 
megrepedtek az Ég érces ívei és annak szélesen ásítozó szakadékaiból, tüzes 
repedéseiből rövid idő alatt gőzölgő vízáradatok folyamai zúdultak le az örök, 
szent Atya kegyelmeként a tűz kioltására és a bűnös föld adósságának egykori 
törlesztésére. 

82. — És amidőn az áradatok a Föld mélységeit betölteni kezdték, láttam, 
amint a mélységekből számtalan nemzedék jött ki és jajveszékelve keresték a 
hegyek magaslatait. 

Láttam a legfehérebb testű, leggyönyörűbb asszonyokat, az emberek 
leányait szörnyű aggodalmak között, átvérző kézzel és lábbal felkapaszkodni 
a legmeredekebb sziklacsúcsokra, és a szédítő magaslatokon véres kezüket 
tördelni a tüzes mennybolt tátongó hasadékai felé, és viaszért, segítségért 
kiáltani, hangos, gyötrelmes szóval. De minden kiáltozás hiábavaló volt, és a 
tátongó, tüzes hasadékokon végig, folyton erősebben omló áradatok közepette 
tüzes forgószelek csapkodták az emberek legbájosabb gyermekeit, égetve, 
leperzselve őket a hegyeknek egy nehezen megkúszott sziklás csúcsairól, bele 
a dühöngő áradatokba, mint a halál jajongó martalékait. 

83. — És íme, a tüzes szelek, ahányszor egy-egy védelmet nyújtó 
hegycsúcsot majd ott a leggyengédebb, legfehérebb leggyönyörűbb testtől 
megfosztottak, mindannyiszor tombolva, borzalmasan gúnyolódva ezt 
kiáltozták: Fürödjél és mosakodjál most, és kenegesd magadat, gyalázatos 
csalétke az ördögnek és segédeinek, és csinosítsd magadat az örök halál 
szagos karjai között, és vedd jutalmát lankadatlan fáradozásodnak, amely 
miatt elbuktak Ádám, az első ember óta az átokteljes Föld utolsó lakójáig 


mindnyájan, és járd meg az ingerlő testnek halálos útjait! 

84. — Íme így kiáltották a tomboló, tüzes szelek, mindahányszor 
élőlényeitől hol itt, hol ott, megfosztottak egy nagy-nehezen megmászott 
sziklacsúcsot. 

85. — De halljátok! Nem sokáig tartott a legbujább asszonyoknak és az ő 
csábító csalfaságuktól félrevezetett, és ez által elbukott emberfiaknak és az Ég 
gyermekeinek ez a borzalmas fojtogatása és gyilkolása, mert nemsokára a 
legmagasabb hegycsúcsok fölé is láttam a vizet emelkedni és kívülem 
egyetlen élőlény nem volt látható, sem hallható, csak az én halványan fénylő 
oszlopom körül sorakozó hullámai a most újonnan támadt nagy vizeknek. 

86. — Megszoktam már a kilenc megelőző esetnél, hogy amint a vizek 
megtöltötték a halál végtelen mélységeit, azonnal látnom lehetett egy-egy 
ragyogó oszlopot fenségesen megvilágítva az áradatok hullámzó felszíne 
felett; és ha az oszlop, úgy, mint a kilencediknél mindjárt nem is vált ilyenné 
Kenán kutató szeme előtt - mégis nem tartott sokáig, és Lamek az Égből 
leszállva parancsolóan már rajta állott, de most aztán nem akart többé egy 
oszlop sem mutatkozni. 

87. . Nagyon sokáig vártam és nem kevésbé csodálkoztam, amidőn 
oszlop helyett a kegyelem szekrényét láttam úszni a békés hullámok felett. És 
amidőn a szekrény arra a helyre ért, ahol azelőtt nekem, vak látónak egy setét- 
oszlopot  megsejtenem  engedtetett, akkor íme a viharzó hullámok 
meghátráltak, és a kegyelem szekrénye egy a vízből kiemelkedő, kedvesen 
ragyogó nagy oszlopon megállott. 

88. — És amidőn a kegyelem fénylő szekrénye a hullámzó áradattól és a 
víztől ily módon megszabadult, íme akkor tetején kinyílt egy fényes ablak, 
amelyen szelíd galambok szálltak ki gyors szárnyalással és messze repültek a 
hullámok és áradatok felett. 

89. . De nem sokáig időztek így az ide s tovarepdeső galambok az 
áradatok felett, mert a kegyelem szekrényének oszlopán a lég vidám vitorlásai 
semmit sem találtak, amire hosszas repülés után pihenésre leereszkedhettek 
volna, gyorsan a kegyelem szekrényéhez szálltak vissza, sietve megkeresték a 
csillogó ablakot és azon keresztül ismét a kegyelem szekrényébe osontak. 

90.  — Amint a csillogó ablak ismét bezárult - óh halljátok! - erős forró 
szelek kezdtek fújni minden elképzelhető irányban, végtelen messzeségben a 
nekem végnélkülinek tetsző, hullámzó nagy vizek színe felett. A forró szelek 
az erős áramlásától hatalmas felhőtömegek szálltak fel villámgyorsasággal a 
vizekből. A szeleknek e hatalmas tombolása nem sokáig tartott, amidőn máris 
itt-ott a vizek tükre fölött a hegyek magasra törő csúcsai kezdtek mutatkozni; 
sőt némely hegycsúcs azonnal zöldellni is kezdett, és nemsokára csinos 
kertecskéhez hasonló lett. 

91. És íme, amidőn Kenan vidáman kutató szeme előtt ez feltárult, 
akkor ismét felcsillant a megnyíló ablak a kegyelem szekrényének a tetején, 
amelyen át ismét gyorsröptű galambok szálltak ki és vígan repültek a hegyek 
zöldellő csúcsai felé, körülrepdesték azokat játszi módon, vidáman 


keringőzve, és sokáig ott tartózkodtak, hintálva és ringatva magukat a frissen 
nőtt ágakon. De hosszabb ott-tartózkodás után ismét elhagyták a csúcsokat és 
zöld gallyacskákkal gazdagon megrakodva ismét azonnal visszatértek a 
kegyelem reájuk várakozó szekrényéhez. 

92. — És íme lássátok most és halljátok - amidőn mindez gyors 
egymásutánban megtörtént, akkor az áradatok nagyon gyorsan leszálltak és a 
hegyek és termékeny földdel borított mezők emelkedtek ki a legcsodásabb 
gyorsasággal a vizek alászálló felszínéből és a Nap melegítő sugaraiból 
éltetve, kedves rétekké, virágokká és termékeny, buja kertekké zöldelltek ki. 

93. — És itt az oszlop helyén - óh halljátok - különös csodásan nőtt ki a 
szárazföld az oszlop körül mind magasabb és magasabbra, amíg végre a 
kegyelem szekrénye maga is már zöldellő földön feküdt. Íme, ekkor újra 
megcsillant a kegyelem szekrényének ablaka, és a legvidámabb galambsereg 
nagy rajban szállt ki onnét, keringő gyorsasággal tovasietve, és hosszú 
várakozás után sem tért többé vissza a kegyelem szekrényének tetején levő 
nyitott ablakhoz. 

94. . Noé pedig mint Lamek szeretete, a kegyelem szekrényében 
észrevette az áradatok teljes leapadását, és megnyitotta a szekrény ajtaját, 
mire a Föld megvédett nemzedékei ujjongva kitódultak abból, és a gyermekek 
és feleségek is. És amidőn remegő szívvel és reszkető lábakkal elérték a 
zöldellő földet, földre hullva a fénylő, nyitott kegyelem-szekrény előtt, 
megköszöntek mindent és dicsőítették az Urat, mint egyedüli irgalmas 
megmentőjüket, az örök szent Isten haragjának a megérdemelt ítéleteiből. 

95. — És amidőn ezt a szent, örök Atya iránti hálával és szeretettel telve 
nagy sokára elvégezték, akkor egy fényes angyal repült sebesen feléjük, és 
örömteljes hírt hozott Noénak a mindenek fölött ragyogó Égből, amelyet egy 
színes ív ölelt körül. És íme, így szólt a fényes angyal: 

96. — "Halld Noé, te egyedüli köteléke szeretetemnek - a te 
nemzetségedből akarom egykoron támasztani az Élet Magvát, Aki a haláltól 
elragadja az általa elnyelt számtalan zsákmányt. Mert Én szánom a bűnnek 
most már keményre szilárdult árjai alatt elzárt testeket; azért küldeni akarok 
egykoron egy hatalmas Szabadítót, és soha nem akarok többé a remegő Földre 
ilyen ítéletet bocsátani. A színes ív hirdesse mindenkor a népeknek, hogy ilyet 
többé nem akarok a Földre engedni az idők idejének végéig. Ami azután 
történik majd, azt Én, az örök Atya tudom egyedül!" 

97. És halljátok ti kedves Atyák és ti is minket szerető gyermekek! Így 
láttam és hallottam mindezt, és amint azt hallottam, úgy mondtam azt el 
nektek hűen, és többet látnom nem adatott. És amit láttam, azt ti, legbölcsebb 
atyák és gyermekek, magyarázzátok sok szeretettel, mert előttem az ilyen 
Istenből eredő ritka álmok értelme rejtve van. 


43. Fejezet 
Enok megmagyarázza Ádám és Kenán beszédét 


1. — És íme, amidőn Kenán befejezte álmáról elmondott folyékony, 


tetszetős formájú beszédét, mindnyájan reá tekintettek és meghajoltak előtte; 
mert mindnyájukon nagy csodálat vett erőt és nem tudták mitévők legyenek. 

2. — Végre azonban, hosszas elcsodálkozás után Sét atya magához tért és 
a következő nagyon meggondolt szavakkal szólt a jelenlévő gyermekekhez, 
miután szemét hálásan az Égre emelte. És beszélni kezdett, amint az itt 
következik, mondván: "Óh Kenán, óh gyermekek, mi ez? Mi legyen ez? Mi az 
értelme mindennek?!" 

3. — Még alig fogadták be érzékeink Ádám ősatyánk titokzatos beszédét, 
még egyetlen mondatot sem bogozhattunk ki abból szeretetben, szegény 
szíveinkben értelmesen - sőt még Énok utolsó lángoló beszéde is, mint egy 
setét gomolyag lebeg érzékeink előtt, és most te jössz kedves Kenán csupa 
túlvilági, ijesztő titokzatossággal, amelyek értelmét egyedül csak Isten 
tudhatja. 

Igen, majdnem azt merném állítani, hogy ember alig tarthatná meg életét, 
hogyha az örök, szent Atya annyi bölcsességet adna neki, hogy az ilyen 
titokzatos, magas dolgoknak megfoghatatlan, mélységes értelmét felfoghassa! 

4. "Óh Kenán, Kenán, miért kellett neked látnod és elmondanod nekünk 
szegény, gyenge atyáknak és gyermekeknek ezt a látomást és vele minden 
érzékünket összezavarni? Szegényebbekké tettél minket, mint azelőtt voltunk, 
amikor még nem törődtünk Jehova örök szentségének az ily beszédekben 
megnyilvánuló utaival és végzéseivel, amelyeknek értelme egyetlen angyal 
előtt sem lehet nyilvánvaló, amíg az angyal csak angyal marad, és 
mindörökké nem lehet és nem lesz egyenlő Azzal, Aki mindnyájunknak 
szerető, szent Atyja, és Aki kifürkészhetetlen minden egyes örök Igéjében!" 

5. Óh gyermekek, verjétek ki mindezt eszetekből, akik azt hallottátok a 
kedves Kenán szájából, és inkább valljátok be velem együtt, szeretetben 
szegény szíveink alázatában és töredelmében, hogy mindnyájan együttvéve 
nem vagyunk képesek semmire sem. Ne is hordjon közületek senki sem olyan 
kívánságot magában, hogy ezeket megértse, hanem bízzuk az ilyen 
megérthetetlen dolgokat mindenkoron Istenre, Aki tudni fogja, mit akar 
velünk. Ő ezeket bizonyosan botránykőül adta csak, hogy érthetővé tegye 
elsősorban nekünk szegény gyengéknek azt, hogy milyen erős Ő még a 
legkisebb porszemben is, és másodsorban, hogy alázattal magunk bíráljuk 
meg magunkat, mennyire nem vagyunk képesek önmagunktól semmire sem, 
és hogy mindig csak ő, a mi legkedvesebb szent Atyánk minden, mindenben! 

6. — Óh gyermekek! - Gondoljátok meg Sét apátok beszédét és óvjátok 
meg magatokat minden kísértéstől! Ámen!" 

7. — És amidőn Sét jól átgondolt beszédét bevégezte, mindjárt Énok, a 
felette jámbor, lépett az atyák elé, meghajolt előttük és engedelmet kért, hogy 
ő is néhány szót szólhasson a tárgyban annál is inkább, mert erre nézve 
egészen határozott benső felhívást érez. 

8. — Sét reátekintett és mondá: "Óh szólj csak te, az örök tavasznak 
vidám, jámbor fia! A te tüzes beszédeid is még mind csak hűsítő harmadként 
hatnak a Kenán szájából jött hallatlan nap-égéséhez képest. Mindnyájunknak 


nagyon jót tesz majd, ha te azokat kissé mérsékelheted. Azért csak rajta, szólj 
- ezt tulaadonképpen már régen tenned kellett volna. 

9. — És mindnyájan csatlakoztak Sét kívánságához, Énok pedig beszélni 
kezdett, ahogyan itt következik: "Óh kedves atyák és Istennek összes 
gyermekei, halljátok és értsétek meg jól az ajkaimról elhangzó szavakat!" 

10. — "Ha akarjátok és tehetitek, emeljétek szemeteket Istennek, a mi 
legszentebb, legjobb Atyánk Egének mérhetetlen magasságaira és eresszétek 
ismét tekinteteteket ugyancsak annak az egyedülvaló hatalmas Istennek a 
mérhetetlen mélységeibe is, Akinek uralma soha véget nem ér! Gondoljátok 
el, mennyi minden lehet még elrejtve mind a Magasságokban, mind a 
Mélységekben, amikről egyetlen ember sem álmodott még ez ideig semmit 
sem! 

11. — Kenán egyedül volt csak oly szerencsés - eddigi tudomásom szerint 
- hogy szellemben egy csak kevéssé felbontott porszemecskét láthatott, és 
Ádám ősapánk szintén csak egy kevéssé szétmorzsolt porszemet mutatott be 
nekünk - nem említve az én lángolónak lenni akaró beszédemet - és már 
ezeken is olyan nagyon csodálkozunk! 

Hogyan van azonban az, hogy világokat és napokat látunk szemünk előtt 
elvonulni, és mégis élünk! 

Ki látta már a csodákat egy fűszálacskában, amely lábunk alatt szerényen 
meghajlik? 

Istennek mély nagysága és fensége rejtőzik abban, és mi mégis tiporjuk azt 
érdemetlen lábunkkal és mindamellett mégis csak élünk! 

12. . Nem úgy van-e majdnem velünk is szellemben, mint azokkal a 
gyermekekkel, akik egészen elszomorodva tekintenek egy keményebb 
kenyérdarabkára, amelyet akkor kapnak, amikor még csak lágy tejes ételt 
várnak? Ne kapjanak azonban azok soha kenyeret, amiért ez ideig csak a lágy 
táplálékra voltak szoktatva? Hogyan jussanak akkor férfierőhöz? 

13. — Lám, éppen így van velünk is! Ameddig még alig tejfogú 
gyermekek voltunk, addig a szent Atya csak tejet és erőinkhez mért lágy 
táplálékot adott nekünk; most azonban szellemben férfiakká kell válnunk! 
Látjátok, immár a lágy étel nem felel meg, és most már kenyeret ad nekünk a 
szent Atya, hogy erőteljes férfiakká fejlődjünk az ő kegyelmében, hogy aztán 


zz 


már a dolgokat ne csak lássuk, de meg is értsük és azokban az ő nagy 
Szeretetét és Bölcsességét és e kettőből az ő legszentebb Akaratát is 
megismerjük! 

14. — Amidőn Ádám ősatyánk most előző utait beszélte el nekünk az ő 
megtévedt szellemének, amely által, és amelyben a miénk is megtévedt és 
megzavarodott, abban ugyan igazán nincs olyan sok megfoghatatlan! Mert 
hiszen szellemnek előbb kellett lennie, mint a testnek, éppúgy, mint 
szükségszerűen Istennek előbb, mint bármely teremtménynek, amely Őbelőle 
eredt, minthogy ő az Ősoka minden dolognak! Mert kiért másért teremtetett 
volna a test, ez az agyagból épült korhadó épület, ha nem lett volna már régóta 
szükségképpen létezett szellem, amely számára építette Isten, a mi szentséges 


Atyánk, tulajdonképpen csak ezt a szellem szabadságát kipróbáló lakást?! 

15. — Hiszen még egyetlen tyúk sem tojott üres tojást; tudjuk azt is, hogy 
a tojás tartalmának előbb meg kell lennie, mint a fehér, kemény, jól záró 
héjának. Avagy józanésszel elfogadhatná-e valaki azt, hogy a szellem még 
csak a testben keletkezik, növekedik és fejlődik? Hiszen, aki ezt tenné, az még 
ezerszer értelmetlenebb és sokkal oktalanabb lenne, mint az, aki kunyhót 
építene egy valaki számára, aki még nem is létezik, azt hívén botorul, hogy a 
kunyhó, ha már majd készen áll - önmagából és önmagában termel majd lakót 
18. 

16. — Miért van előbb nemzés, aztán levés, miért előbb a férfi, azután a 
no? Hogyan van, hogy távolról már halljuk a szél zúgását, és a fák még 
egészen nyugton állanak? Ha azonban a szél a fákig ér, akkor megmozdulnak 
mind a gallyacskák is; nem kellett-e tehát előbb lennie a szélnek, hogy 
eljuthasson hozzánk és a fákat tevékeny mozgásba hozza? A fák semmi esetre 
sem hozták létre a szelet, hanem a szél ért el hozzájuk és az elevenítette meg 
őket. 

17. — Vagy állíthatja-e azt valaki, hogy a gyümölcs a fa kedvéért 
teremtetett, vagy hogy a fának azért kellett előbb lennie, hogy magából 
gyümölcsöt hozzon? Miképpen mondjátok azonban: "Isten mindenféle 
magvakat helyezett a földbe, amelyekből különféle füvek, növények, bokrok 
és fák keltek ki, azok pedig a magvaknak megfelelő gyümölcsöket hoztak 
létre, amelyekben az élő mag van meg ismét újjászületve. 

18. . Ha azonban Isten nekünk, gyermekeinek mind az ő számtalan 
csodaműveiben azt az örök rendet mutatja, hogy az életnek vagy az erőnek 
mindenkor jóval előbb meg kell előznie mindazt, ami által lesz és idővel életté 
vagy erővé alakul; akkor nem lehet csodálkozik valónk azon, ha Ádám 
felsőbb megvilágítás révén nekünk szellemének hosszú történetét beszéli el, 
és ezzel rámutat arra, miként vagyunk és voltunk mi mindnyájan, és lesznek 
még nekünk többé kevésbé a mi összes ivadékaink is minden idők végéig 
abba a történetbe beleszövődve, és azonfelül megmutatta még nekünk azt is, 
mily szent és nagy és mégis szeretetteljes, kegyelmes és irgalmas irántunk 
Isten, a mi mindenható Atyánk és mily végtelenül hosszútűrő és elnéző Ő! 

19. És ha erről tudomást szerzünk, miért féljünk még, jól tudva, milyen 
végtelenül jó Az, Aki mindezeket tudomásunkra hozza! Igen, féljük csak, és 
kell is féljük az Istent, de nem azért, hogy ő kenyeret adjon nekünk, hanem 
féljük őt nem szeretni. Mert aki az Isten iránti szeretetből csak egy 
szempillantásnyit is elmulasztott, az holt volt mindaddig, amíg az Isten iránti 
szereteten kívül élt. Azért legfontosabb teendőnk legyen Istent szeretni, 
minthogy ő Ádám ősapánk bizonysága szerint már létezésünk előtt oly 
hatalmasan szeretett, hogy csak az ő ama végtelen szeretete révén lehettünk 
azokká, amik vagyunk, vagyis az ő gyermekeivé; azért minden cselekvésünk 
csak az Isten iránti szeretet állandó erősbítésére irányuljon! 

20. Nézzétek a körülöttünk lévő számtalan teremtményt - ezek is ebből 
a mindenható szeretetből valók és abból származtak ugyan, de ezt a szeretetet 


nem szabad szeretniük és nem is szerethetik, mert arra nem képesek és nem 
érettek még; éppúgy, mint mi sem engedjük meg még fiataljainknak a 
kölcsönös szeretetet, ameddig arra még nem érettek! 

21. — Mi azonban valamennyien megértünk már a szeretetre; azért az 
legyen legfontosabb dolgotok, hogy szünet nélkül szeressétek Azt, Aki minket 
oly tökéletesen éretté tett a szeretetre. 

22. Amiként azonban a férfi szól feleségéhez, hogy szeresse őt minden 
ízében, mert ő is szereti az asszonyt teljes bensőjéből - szólhat-e vajon így egy 
erényes fiú egy még éretlen leánykához? Nemde így szóltok; az Isten szent 
nevére, nem! Amíg a fa megáldva nincsen! Jaj annak, aki ebben megtéved! 
Mert először a megérésnek kell jönnie, azután az áldásnak és csak aztán a 
szeretetnek! 

23. Óh atyák, ha így szóltok, teljesen igazságtok van Istennek akarata 
szerint; de most feleljetek magatoknak arra a kérdésre, nem lenne-e még 
otrombább hiba, ha az érettek és megáldottak menekülnének egymástól - az 
éretlen gyermekeknek hibául rótt szeretkezésük szerint? 

24. Kenán által megmutatta Isten a mi teljes érettségünket az ő iránta 
való szabad szeretetre; miért csodálkozunk azonban azon, mintha éretlen 
gyermekek lennénk, holott inkább afölött kellene csodálkoznunk, hogy 
mindnyájan összevéve lanyhák és a víztömegekhez hasonlóan állhatatlanok 
vagyunk a szeretetben, ami miatt is a kegyelem szétforgácsolódik bennünk, 
hasonlóan a víz nyugtalan felszínén visszatükröződő Naphoz. 

25. — Azt mondom nektek: Kenán álma nem mond egyebet nekünk, 
minthogy mi Istent, szentséges Atyánkat minden erőnkből mindig jobban és 
jobban szeressük, és szeretetünkben bánjunk meg minden szeretetnélküli 
pillanatot, amely minket addig, amíg szeretet nélkül voltunk holttá tett; mert 
egy és ugyanaz: élni és szeretni. Akinek élete van, az öntudatos léte örömében 
él, tehát barátja a saját életének; aki azonban a saját élete fölötti örömét 
elveszítené, az életét is elvesztené, mihelyt életkedvéről letenne és megölné 
magát, öngyilkossá válna, mint Káin testvérgyilkos volt? Ekként kétszeresen 
halna meg, először Isten szeretete számára, másodszor az önszeretete számára. 

26. De íme, a mi életünk, vagyis a mi szeretetünk Istenben van, és Isten 
egyedül a mi életünk és a mi szeretetünk; ha azonban elgyengülünk és 
ellanyhulunk Isten iránti szeretetünkben, akkor életünk is gyengébb és 
gyengébbé lesz, olyannyira, hogy végül ezen az élet-eltompuláson át a 
dolgokat úgy látjuk magunk körül, mintha vakok és süketek lennénk 
mindabból, ami bennünk és körülöttünk történik és semmit meg nem értünk és 
azt véljük aztán, hogy nem illendő felébrednünk a szeretetre, ha a szent Atya 
minket szeretet-lustákat és tespedőket az ő kegyelmével felébreszteni jön. Óh 
kedves atyák! Távol legyen tőlünk ez a gondolat, mert a mi Istenünk nagyon 
komoly Isten és minden fölött szent, mint legszeretőbb Atyánk, és nem telik 
öröme ingerkedésekben és megkísértésekben. Miért kísértene meg minket az, 
Aki hajszálainkat megolvasta, mielőtt még azok fejünkön kinőttek?! Nem 
tudja-e ő, mit fogunk mi cselekedni? Óh, ilyenre Neki szüksége nincsen! 


27. . De annál nagyobb szükségünk van nekünk az ő szeretetére. A 
kegyelem azonban nem ingerkedés, sem megkísértés, hanem a szent Atyának 
tiszta áldás-adománya, hogy mindjobban és jobban megerősítse a mi 
elgyengült életünket az ő szeretetében. Óh atyák, ha Istent, a mi szent Atyánk 
iránti valódi szeretetében tekintitek meg Kenán látomásait, könnyen rájöttök, 
hogy Isten általunk nem akart egyebet szellemben elénk állítani, mint a mi ő 
iránta való szeretetünk holt gyengeségét! Azért legyünk ismét erősek a 
szeretetben Benne és Iránta, és akkor majd ismét világos lesz előttünk 
minden, ami ez ideig még sötétségben maradt előttünk. Ámen! 


44. Fejezet 
Ádám bevallja gyengeségét 


1. — És amidőn Sét ezeket meghallotta, megnyíltak szemei, amiként a 
többieké is, mert most mindnyájan megértették, amit Énok mindezzel 
mondani akart, és meg is elégedtek, minthogy belátták, hogy Énok megért 
olyan dolgokat is, amik nekik egészen és teljesen érthetetlennek tűnnek fel; és 
bensőségesen dicsőítették és magasztaltak Engem együgyű szívükkel, amiért 
Én az ő javukra egyetlen embernek annyi bölcsességet adtam és a 
magasságokból, valamint a mélységekből dolgokat mutattam, amelyeknek 
rejtett értelmét feltárni engedtem azoknak a szellemi javára, akik az igaz 
szeretetben kerestek Engem. 

2.  — (Nb. Nektek is adtam már mindenféle és még sokkal nagyobb dolgot 
is; de még egyiktek sem jött Hozzám olyan igazán szívében, hogy az igazi 
szeretetben dicsőítsen és magasztaljon Engem és a reátok oly gazdagon ömlő 
kegyelemnek felette örvendezzen, és ne sóhajtozna titokban, vajha őt is ily 
szolgává avatnám, akinek az Én kegyelmem eszközének kell lennie kevéssel 
több bérért, mint amennyiért mindegyikőtöknek szolgálnia kell Nékem az igaz 
szeretetben. Csak egyet támasztottam számotokra - a világ bolondjául - hogy 
tinektek az angyalok előtt nagy tisztességtek legyen; és ez az egy az én 
gyenge, szegény, bolond szolgám, aki a vidékről régebben hozzátok jött, 
sokáig közöttetek volt és senki sem vette észre, hogy ő bolond a világ előtt. 
De a bolond Engem keresett, és Én engedtem megtaláltatni magamat és 
felébresztettem őt a ti szemetek előtt, hogy teherhordó állatokká legyen és a 
mennyek országából a szeretetnek új kenyerét hozza el számotokra, amely az 
igazi kenyér, mert szeretetet ad és szeretetet követel. Ha azonban a teherhordó 
állat a Sionon posványos úton van, ti hozzámentek és mohón szedtek ki 
kenyeret a kosarából; de a lábával keveset törődtök, és nem veszitek észre, 
hogy az - legtöbbnyire ti miattatok - a bütykökig nyúlós agyagban áll! Én 
azonban mondom nektek, ha az élet kenyere ízlik nektek, ne hagyjátok, hogy 
a jóakaratú teherhordó állat a posványban megfenekeljen. Aki teheti, tegye 
meg, hogy - a világ előtt titokban - kiszabadítsa lábát a sárból; mert 
máskülönben idővel - ha közöttetek marad - lába elgyengül az aggodalomtól, 
úgy hogy alig lesz annyi ereje, hogy kenyeret hordhasson számotokra, amíg 
csak Én meg nem szabadítom őt, de akkor azután el is vezetem őt oda, ahová 


Én akarom. Nálatok azonban semmi esetre sem hagyhatom őt már ezután, 
mert van még nekem elég más gyermekem is - de olyan igen kevés, aki 
bolondként engedi magát felhasználni. Mert könnyebb és jobb a kenyeret 
megenni, ha az már készen van - de nehezebb sokkal csekélyebb bérért, 
szeretetből az eke elé fogatni magát teherhordó állatként. Ezt gondoljátok meg 
jól és dicsérjetek és magasztaljatok Engem engedelmességtekben. Aki 
közületek ebben valamit cselekedni fog, az soha nem veszít majd egy startert 
(görög pénzegység) sem, és az annak idején visszakapja azt időlegesen és 
örökre; a szolga pedig megmondja annak, aki cselekedni akar, miben akadt 
meg a lába. Ámen!) 

3. Miután aztán mindnyájan egy óra hosszáig dicsértek és magasztaltak 
Engem, ismét Sét emelkedett fel és hívta a többeket is, álljanak fel, és szólt 
hozzájuk: "Gyermekek! Szeretet Énokunk szorongatott szíveinkről az Ég 
láthatatlan kegyelmével súlyos terheket vett le és azokat nagy erővel a 
gyönyör és boldogság mérhetetlen mélységeibe hajította. Isten mindnyájunk 
legszentebb Atyja, légy örökre dicsőítve és magasztalva érette. Minthogy 
azonban Énoknak a mi érdekünkben adatott ez, Isten és a testvérek iránti 
kiváló alázatáért, és amit ő kapott, azt ő nekünk mind minden hiány nélkül 
hűen át is adta; és amidőn mi most vidám szívvel Istent, legszentebb Atyánkat 
dicsérjük és magasztaljuk, azt hiszem, hogy szeretetünkben és örömünkben 
Énokról sem szabad megfeledkeznünk. Mert mivel ő Isten kedvence lett, 
hogyan ne lenne a miénk is? 

4. Bárha jól tudjuk, hogy ez mind, amit ő nekünk mondott tisztán csak 
felülről jő, mégis azt hiszem, hogyha már tiszteletben kell tartanunk azt a 
helyet, ahová mindnyájunk atyja Ádám és anyánk Éva rálépett, még illőbbnek 
kell lennie, ha nem hagyjuk figyelmen kívül azt a szájat, amely által Isten 
maga beszélt szíveinkhez. 

5. — Óh gyermekek, vegyük közénk kedves Énokunkat és ne engedjük 
többé, hogy megmunkálja a sovány földet, hogy kemény falatot adjon neki, 
hanem mivel Isten, mindnyájunk legszentebb Atyja végtelen szeretetében őt 
kegyesen szíveink megmunkálójává tette, helyette többi fiaink és leányaink 
dolgozzanak a rögön, akiknek tagjaik erősek ugyan, de annál gyengébb a 
szívük. 

6. — Te pedig kedves Énok, készségesen és hálásan fogadd el majd azt, 
amit atyáid Isten iránti nagy hálájukban, őt való dicséretünkben és 
magasztalásukban adni kívánnak neked, hogy teljes nyugalomban serényen 
megmunkálhasd valamennyiünk szívét Isten legszentebb Atyánk nevében 
étellel-itallal, és aztán szóljon ismét nekünk valamit kedves Énokunk a 
szeretetről. Ámen." 

7. — És most gyermekek, gyertek kunyhómba, erősítsük tagjainkat 
legszentebb Atyánk nevében étellel-itallal, és aztán szóljon ismét nekünk 
valamit kedves Énokunk a szeretetről. Ámen." 

8. —. Amidőn Sét erre felhívta gyermekeit, azok azonnal felkerekedtek és 
Sét hajléka felé tartottak, amely Ádám kunyhója közelében állott. És amint 


odaértek, mindnyájan meghajoltak Ádám hajléka előtt és csak azután Sét 
kunyhója előtt és rövid időre meglátogatták az ősapát és ősanyát és az étkezés 
előtt "megáldatták magukat Ádámmal. Ádám naponta megáldotta a 
jelenlevőket, a távollevőkre pedig általános áldást mondott. Miután ez 
megtörtént, és tiszteletteljesen és forró hálával távozni akartak, íme ekkor 
Ádám elérzékenyülve és már kissé remegő, szívhez szóló hangon így szólt 
hozzájuk: 

9. — "Kedves Gyermekeim, és te nagyon szeretett Ábel-Sét! Én, Ádám 
atyátok megáldottalak most titeket és ti most tagjaitokat étellel és itallal 
erősíteni mentek; és hogy ezt teszitek az jó és helyes. De nézzétek, én már 
nagyon öreg és gyenge lettem, úgyszintén Éva anyátok is, és dolgozni már 
nem bírok, tagjaim felmondják a szolgálatot. Ti tudjátok, hogy eddig még 
minden időben dolgoztam és nem akartam, hogy helyettem más dolgozzék, 
hogy ez által mindnyájának jó példát adhassak. 

10. . Most azonban már nem bírom tovább. Amidőn ti mindnyájan 
munkára képtelenek voltatok, én atyátok dolgoztam a mi nagy szent Atyánk 
legkegyelmesebb segítségével mindnyájatok helyett; de most nem tehetem 
többé! 

11. — Gyermekek én éhes és szomjas vagyok. Ha már megerősítettétek 
magatokat, emlékezzetek meg atyátokról és anyátokról is egy kis erősítővel és 
adjatok nekem is ennem és innom, és ne feledjetek ki minket a jövőben 
gondoskodástokból. És amit ti gyermekek nekünk, szülőtöknek tesztek, azt 
tegyétek szeretetből, hogy a falat, amelyet ti nekünk megöregedett és 
elgyengült szüleiteknek nyújtotok, ne keserű és kemény, hanem jóízű legyen. 
Mert ez a teher már nem soká lesz rajtatok, mivel én, gyönge atyátok -reátok 
mindenkor áldásomat adva - bizonnyal nem leszek már sokáig lakója e 
hajléknak, hanem örökre elhagyom azt, és más hajlékba vonulok - oda, ahová 
Ábel távozott. Azért gondoskodjatok szívesen rólam, öreg, gyenge atyátokról 
és nemkülönben anyátokról is, amíg még közöttetek vagyunk. Mert kevés év 
múltán, amelyek hamar elszállnak, szomorodva keresitek majd azt, aki most 
tehetetlen gyengeségében ételt és italt kér tőletek; de széles e földön nem lesz 
található hajléka sehol! Most már kedves gyermekek menjetek Isten nevében, 
áldásom kíséretében és erősítsétek tagjaitokat, de ne feledkezzetek meg öreg, 
gyenge, éhező atyátokról és ugyancsak öreg, gyenge anyátokról. Ámen. 

12. — Amidőn a derék gyermekek Ádám e beszédét meghallották, lágy 
szívük megindult úgy, hogy mindnyájan sírva fakadtak és soká nem tudtak 
megnyugodni; - végül azonban mégis felállt Sét és megindult hangon szólt: 

13. — "Atyám, gyermekek! Amióta a Föld létezik és az Ég csillagjaival, 
holdjával és Napjával felette boltívet képez, még soha sem hangzott el ember 
szájából olyan szent szó, mint az, amelyet én, Ádám után mindnyájatok atyja, 
most majd kimondok. Azt mondom, hogy előbb hulljon le minden csillag az 
Égről és veszítse el örökre fényét a Nap és a Hold; előbb száradjon ki az 
utolsó cseppig minden tenger, tó és folyó, és az egész Föld váljék kopasz 
kővé; igen, ez mind történjék előbb, mintsem hogy eszünkbe jusson egy 


falatot is szájunkba tenni előbb, mielőtt Ádám atyánk és Éva anyánk eléggé 
jól nem laktak a nap minden szakában. 

14. — Óh atyám és anyám! Hiszen tudjátok már régtől, milyen nagyon 
örültem mindig annak, ha azokban a napokban, amidőn még jó erőben 
voltatok, tőlem valamit elfogadni akartatok; ezernyivel nagyobb azonban 
örömöm most, amidőn gondoskodásunkra szükségtek van, és így egyszer 
mégis osztályrészemmé lesz az a kegyes alkalom, hogy kimondhatatlan nagy 
tartozásomnak legcsekélyebb részéből egy keveset a legnagyobb szeretettel 
lerójak, és nektek óh atyám és anyám nagy jótéteményeiteknek legkisebb 
töredékét viszonozzam! Óh atyám és anyám, fogadjátok kegyesen azt és 
maradjatok az idők végéig áldóan közöttünk! 

15. — És te Énos és Kenán siessetek a kunyhómba és hozzátok azonnal a 
legjobb ételt és a legfrissebb italt és mondjátok Jéha feleségemnek, a ti 
anyátoknak, hogy az ő atyja Ádám és az ő anyja Éva éhezik és szomjúhozzák 
azt, és hozzátok őt, magát is ide, hogy ő is megfogadja, amire én Isten színe 
előtt éppen most szentül esküdtem. Menjetek hát és térjetek azonnal vissza. 
Ámen, Ámen, Ámen! 


45. Fejezet 
Adám megáldja gyermekeit 


1. — Íme, alig dobbant százat a szív és a két kiküldött a síró Jéhával együtt 
étellel és itallal megrakodva tisztelettelten Ádám hajlékába lépett és 
alázatosan mindent átadott Sétnek, hogy aztán ő, mint legméltóbb Ádám és 
Éva előtt, letérdelve a legnagyobb gyermeki szeretettel és legnagyobb 
örömmel nyújtsa át nekik, amit kívántak. 

2. És íme, Ádám látva gyermekeinek nagy készségét és nagy szeretetét, 
mielőtt még egy falatot is a szájába tett, szemét az Ég felé emelte, és így szólt: 
"Óh nagy, jóságos, mindenek felett szent Atyánk! Milyen nagynak is kell 
lennie a Te szeretetednek irántunk gyenge, engedetlen emberek iránt, ha már 
végtelen szeretetednek legkisebb szikrája is utódaimban, a Te gyermekeidben 
oly szelíden és fenségesen sugárzik felé, a Föld öreg és gyenge első embere 
felé! Atyám nézz le kegyesen szent magasságodból a te gyenge, bukott fiadra, 
akinek bukása minden utódjának bukásává lett, és áld meg Te is 
bőkezűségedben  utódaimnak, a Te szeretett gyermekeidnek kedves 
adományát, hogy az engem és hű feleségemet erősítsen meg Veled, szent 
jóságos szerető Atyánkkal szemben elkövetett engedetlenségünk miatti 
szüntelen megbánásunkban! Áldd azonban meg a szeretett gyermekeidet is, és 
engedd kegyelmesen, hogy a Te szent Neved mindenkor dicsértessék, 
magasztaltassék és dicsőíttessék. Ámen." 

3. — Ádám e szavak után vette a neki nyújtott ételt és jóízűen evett és ivott 
Évával együtt, hálával eltelve Irántam és örvendező nyájassággal gyermekei 
iránt. Gyermekei pedig halkan megköszönték Nekem szívükben a nagy 
kegyelmet, hogy méltóknak találtam őket arra, hogy oly nagy örömben 
gondoskodhassanak szüleikről. 


Látjátok, ezek igazán kedves gyermekeim voltak Nekem, hozzájuk hasonló 
most kevés van a teljesen megromlott világon; óh, de ők aztán szívem szerint 
való gyermekek voltak! Bárcsak sok ilyen gyermekem volna, akkor nem 
lennék számukra annyira elrejtett Atya, amilyennek sajnos most olyan nagyon 
sok számára lennem kell, hogy mégse menjenek teljesen tönkre megátalkodott 
vakságukban! 

4. — Amidőn Ádám és Éva szeretetből még mindig síró gyermekeik 
szeme előtt jóllakott, Ádám felállt, megindult szívvel köszönetet mondott 
Nekem, majd ezt bevégezve gyermekihez fordult és nagyon nyájas, mély 
megindultságtól remegő hangon így szólt: "Isten áldása és az én áldásom 
kísérjen mindenkor titeket és legyen minden utódotokkal. Amíg a Föld Föld 
marad, a ti most oly áldott ágatok maradjon fenn és virágozzék az idők 
végéig, és akik a ti egyenes ágatokból valaha is származnak, azokon ez az 
Istenből, mint mindnyájunk szent Atyából való őstörzsatyai áldásom minden 
cselekedetükben lássék is. Legyen ez az én áldásom egykoron a szeretet és 
kegyelem új Napjaként látható, amely Istenből, Atyánkból a Föld minden 
népe számára fel fog kelni, és a népek akkor látják majd nagy fenségét a 
legfőbb szeretetben és szelídségben alászállani, mint minden Élet Életét. 
Ámen. Most pedig menjetek gyermekeim, erősítsétek és frissítsétek 
magatokat Isten áldása és az enyém mellett. Ámen." 

5. — Sét azonban felállt és így szólt: "Óh kedves atyám és te édesanyám! 
Nem lenne illő, hogy amidőn csak fél napon át is éheztél, mi irántad való nagy 
szeretetünkből meg ne osszuk veled a meg nem érdemelt kellemetlenséget, 
amelyet mi okoztunk neked azzal, hogy csak oly későn jöttünk el hozzád; 
azért engedd meg, hogy irántad való nagy szeretetünkből és általad és veled, a 
mai napon ne vegyünk ételt magunkhoz, és így annyira boldogító 
józanságunkban annál hangosabban és  méltóbban  dicsérhessük és 
magasztalhassuk Istent! Óh atyám fogadd kegyesen e kis, igaz áldozatunkat és 
enged, hogy Énok unokád szóljon Előtted és előttünk Isten szeretetéről, hogy 
a te áldásod is megszentelje az ő ajkát, amint Isten is megszentelte előttünk 
elköltözött Ábel fiad által. Óh atyánk teljesítsd kegyesen jámbor kérésemet. 
Ámen." 

6. — Ezt hallva Ádám könnyekig megindulva így szólt: "Óh gyermekeim, 
többet tesztek, mint amennyit kívántam tőletek! Cselekedjetek csak mindig 
korlátlanul jót. 

Tegyétek, amit üdvösnek tudtok; de amit tesztek, ne az én, hanem 
mindenkor Isten dicsőségére tegyétek, és ne feledkezzetek meg atyátokról 
nagy szükségében és gondoljatok mindenkor anyátok gyengeségére! 

7. — Téged pedig kedves Énokom, akit Isten áldása szeretett Ábelem által 
a szeretet hirdetőjévé tett, én is megáldalak minden utódodban; támadjon a 
Föld minden népe számára egy prédikátor egykoron ágadból, hogy az örök 
élet Igéivel hirdesse Isten Országát az embereknek. Ámen. Most pedig beszélj 
megáldott nyelveddel. Ámen." 

8. — E nagy bátorításra Énok módfelett felderült és előbb Nekem mondott 


köszönetet szívében, majd leborult Ádám előtt, megcsókolta a lábát és Éva 
ruháját. Azután bensőségesen kérte az őstörzsatyát, tegye áldó atyai kezét a 
fejére, mert csak ezáltal lesz méltóvá gyenge nyelve arra, hogy a szeretet 
szavait hangoztassa a fülek előtt és a füleknek, amelyek egykor az örök Szeret 
szájából, magából hallották az Igéket - igen, ama megszentelt fülek előtt, 
amelyekbe Isten hangja oly sokszor hatolt! 

9. — Ádám pedig megtette Énoknak amit kívánt tőle, majd így szólt 
hozzá: "Kedves Énok! Helyes a te kérésed Isten előtt, és nekem kedves; és 
úgy van amint mondtam. Egyet mégis hozzá kell tennem, de azt persze nem 
lett volna illő neked gondolnod, még kevésbé mondanod, és ez az, hogy 
amely fülek előtt és füleknek Isten szent hangja a legfőbb szeretetében egykor 
hiába beszélt! 

10. — Látod, kedves Énokom, nekem jogom van ahhoz, mint 
mindegyikőtöknek, hogy saját hibáimat mindenkinek a szeme előtt bevalljam 
Isten és a Föld előtt; de jaj annak, aki kisebbíteni akarja testvére nevét és 
elvenni a becsületét, amelyet Isten maga adott neki. Ez a becsület ennél fogva 
mindenkinek Istentől való saját tulajdona és senkinek sincs joga ahhoz, hogy 
másnak e megszentelt tulajdonát támadja akár nyelvével, akár kezével; de 
mindenkinek meg van a joga, hogy megalázkodjék Isten előtt, és a Föld, 
vagyis felnőtt testvérei előtt; ám sohasem a kiskorúak előtt, nehogy azok 
fennhéjázókká legyenek, vagy egyébként megbotránkozzanak. 

11. — Legyen ez nektek mindnyájatoknak jó tanulság, nekem pedig nagy 
megnyugvás; ennél fogva leszek még csak képes Énok megáldott ajkáról Isten 
Igéjét jól megfigyelni. Mert más az, ha a testvér testvérének a Földről, a 
Holdról, Napról és a csillagokról beszél; hiszen azok a világ dolgai, amelyek 
mind énérettem és tiértetek teremtettek; és más, ha a testvér testvérének 
Istenből való Igéket mond oly dolgokról, amelyek Istenéi. Azokat senki sem 
hallhatja és ne is hallja előbb, mielőtt Isten mindent ítélő szentsége előtt nem 
alázta meg magát! 

12. — Ha azonban valaki azt gondolná, hogy ez a testvér, akinek a nyelve 
megáldott, önmagából és nem Istenből való dolgokat beszél, az önhittségében 
önmaga felett mondaná ki az ítéletet, mivel azt hinné, hogy hiszen ő is elég jó, 
és Isten mindenki szája által beszélhet és kell is beszélnie, és nem szükséges, 
hogy éppen Énok szája legyen az. 

Csakhogy erre azt mondom én, mindnyájatok testének atyja és Istenből 
való lelketek nemzője: nem úgy van ám az! Tekintsetek a mezők virágaira; 
nem más-e mindnek az alakja, színe, illata és használhatósága, és közöttük 
mégis csak a rózsa a legnemesebb, felséges illatával és a gyönge szemet 
erősítő harmatával, ha illata előbb a szívet felüdítette?! 

Ha pedig az Ég számtalan csillagát nézitek, jól megfigyelve őket, 
láthatjátok, hogy kettőnek sincs egyenlő fénye; de a sok csillag közül, 
amelyek nem hagyják el a helyüket csak egyet hívtok Ábel csillagának, és az 
úgy ragyog, mint a fényes harmatcsepp a reggeli Napban! Istennek ugyan egy 
és ugyanazt a gondot okozza, akár egy porszemecskéről, akár egy Napról 


gondoskodik, és egy és ugyanaz Neki, szúnyogot vagy mamutot ellátni 
táplálékkal! 

Mert ha valakinek sokja van, abból ugyanazzal az akarattal és ugyanazzal a 
szeretettel adhat sokat és keveset. Annak, akinek sokra van szüksége, sokat, 
akinek pedig kevésre, keveset. És osztogathat mindenféle adományokat; az 
egyiknek ezt, a másiknak azt, és így mindegyiknek valami mást. Énoknak 
azonban szeretet lett az osztályrésze és kapott megáldott nyelvet és 
megvilágosított szívet; ezért adnia is kell abból, amit kapott. Mivel pedig Isten 
szeretete az ő osztályrésze, szeretetet kell osztogatnia, amint a rózsa is azt 
adja, amit kapott. És senki sem kételkedik abban, hogy előbb Istentől kapta 
azt, amit ad, mivelhogy jó adomány, amely érzékeinknek kedves. Ugyan ki 
kételkednék valaha is e tekintetben, honnan jő Énok adománya, ha nyelve 
Isten merő szeretetétől remeg! 

13. — Azért beszélj Énok, és erősíts minket, atyáidat, Istenből való 
adományod nagy teljességéből. Ámen." 


46. Fejezet 
Az Ur eljöveteléről 


1. — Íme, amint Ádám ősatya beszédét bevégezte, Énok emelkedett fel 
tisztelettel telten és kezdett beszélni az atyákhoz; mielőtt azonban még 
valósággal beszélni kezdett, szerető szívét csendben Hozzám fordította és azt 
a kegyelmet kérte tőlem, engedjem meg neki, hogy szeretetemről és Nevem 
szentségéről beszélhessen, amely Név örökké kimondhatatlan a nyelvnek, 
annyira szent az! 

2. És Én meg is adtam neki mindjárt, amit kért tőlem, és hangját 
zengzetessé tettem, mint a nemes ércé. Így aztán beszéde telve volt 
méltósággal és édességgel - és sem előtte, sem utána emberi nyelv nem 
mondott ehhez hasonló beszédet Mózesig és a prófétákig, akik szintén Énok 
nyelvével és ugyanabból a Szellemből beszéltek. E beszéd pedig a 
következőképpen hangzott: 

3. — "Óh atyák, Istennek, a mi szentséges Atyánknak nagy kegyelme 
közénk jött, mint a távoli Napkeletről felénk szálló hűsítő lehelet. Igen, a mi 
szent, örök Atyánk közöttünk van! Te Ádám törzsatyánk talán ezt 
mondhatnád: halljad Énok, az nem lehetséges, hiszen az Úr azt mondta 
nekem: "többé nem látsz, és nem is kell látnod Engem, hanem angyalt állítok 
melléd, hogy vezessen, irányítson és vizsgáljon addig, amíg Nekem úgy 
tetszik." Igen ám, Ádám atyánk! De mondjuk, hogy valakinek gyenge 
felesége és derűs reggelen az őt mélyen szerető férjének szeretettől sugárzó 
arcát elkomorította, mivel nem akarta őt a szobába követni, hogy fogadja 
Istentől a megáldást, amint a Nap, ha felkel megáldja az Istentől való Földet 
Isten könyörületes szeretetének fényes sugaraival. A férj a szeretetben való ily 
engedetlenséget észrevéve, mondja: "Hitvesem, mit tegyek veled, mivel 
megvetetted Istennek bennem lévő kegyelmét és erejét, és Isten áldásával 
szemben felfuvalkodtál?! 

Látod, hogy eleget tegyek az erőmben rejlő Isten szentségének, elhagylak, 
és ne érintsen téged előbb áldás, amíg a Nap hétezerszer meg nem tekintett és 
mindannyiszor bánatod könnyeiben mosdva nem talált. Akkor azután magam 
helyett küldök valakit, hogy nevemben megáldjon; és csak ha megújulsz, 
jövök el ismét én és megnézlek távolról méltó lettél-e, hogy áldó erőmmel 
megérintselek. Emlékem körülvesz majd téged, és szántóföldeden nőjön tüske 
és bogáncs, de a mag, amelyből Istentől való sarjadék kelhetne, ez idő alatt 
maradjon távol bensődből! 

4. Miután a férj ezt mondotta, elhagyja a feleségét. Azonban az asszony 
ezt a szent komolyságot látva, földre borul, sírni és jajveszékelni kezd önmaga 
és férjének Istenből való szent ereje iránti megbocsáthatatlan engedetlensége 
miatt, és szomorkodásában a föld porában fetreng. A férj pedig jól látva 
felesége bánatának nagy komolyságát, magában így szól: "mélyen szánja- 
bánja bűnét, tanácstalan, és nem tud segíteni magán keménységem miatt, 
amely az Istenből való, bennem lakozó szent erő  védőpajzsa; és 


jajveszékelése elnémítaná követem hangját. Ezért keménységem szavát 
szívemben meg akarom szegni, és csupán felette elnéző szeretetem vezetésére 
akarom bízni magamat; a kitűzött idő előtt hozzá megyek, megvigasztalom és 
megérintem őt; könnyeit felszárítom, és ismét feleségül fogadom. 

5. — Az asszony azonban szinte vakká sírván magát, csak lassan-lassan 
ismeri fel férje nagy könyörületességét, felemelkedik végre a földről és nagy 
boldogan, és álmélkodva néz férje arcába. A férj pedig meginti őt, mondván: 
"asszony, te csodálkozol, hogy szószegő lettem; de nézd, szeretetem tett 
szószegővé és keménységem megkönyörült rajtad, mivel bánatoddal oly 
nagyon meglágyítottad azt, és így a fenyegetésemben kijelölt időpont előtt 
eljöttem, hogy ismét szívembe fogadjalak! 

6. — Lásd Atyám, amint ez a férj nagy szeretetében szószegővé lett és 
megfeledkezett keménységéről felesége nagy bánata következtében, így lett 
Isten is mindnyájunk szentséges Atyja már nagyon gyakran szószegővé lett 
szerfelett nagy szeretetében; ezért nem tartja meg igazságos keménységét; és 
haragja a galamb haragja a bűnbánók számára; szeretete pedig erős forráshoz 
hasonló, amely kiapadhatatlanul táplálja a világtengert! 

7. Óh atyáink, és te is Éva anyánk, emeljétek fel szemeteket és nézzétek 
a nagy Szentet közöttünk; igen nézzétek a szeretettel teljes, szószegő Atyát, 
közöttünk, gyermekei között! 

8. — Atyánk! Beszédemet befejeztem, és most beszéljen Az, Aki ezt a 
beszédemet adta, mert előtte elnémul az én nyelvem! 

9. Óh szent Atyánk, szeretetedben mondd Te magad rá a nagy Áment! 

10. — És lássátok, amint Énok jelezte, úgy is történt, és Én 
mindnyájuknak láthatóan mondtam a nagy Áment. Amint Engem megláttak, 
mindnyájan térdre borultak előttem és szívük nagy megtörtségében a porban 
imádtak Engem, szent Atyjukat. Egyikük sem merte a szemét felemelni; de 
Én mindnyájukat nevükön szólítottam és felhívtam őket, emeljék fel a 
fejeiket, hogy megismerjék szent Atyjukat. Erre feltekintettek és Ádám 
megismert Engem és beszélni akart; de nyelve nem engedelmeskedett túl nagy 
szeretetének. Én pedig megszántam e gyenge gyermekeket és egy ideig 
közöttük maradtam. 

11. — Íme, úgy volt, hogy senki sem mert, és a túlságosan nagy félelemtől 
és szeretettől egyáltalán nem is volt képes egy szót sem kiejteni. Ám 
megsajnáltam őket e szegénységükben és határtalan elcsüggedésükben, ezért 
bátorságot és erőt  leheltem beléjük, hogy  elviselhessék szóm 
mennydörgésszerű hangját, és jól megérthessék e beszéd magasztos értelmét, 
amely az örök Szeretet szájából, a minden élet és lét ősforrásából tört elő zúgó 
áradathoz hasonlóan. 

12. . Amint így érzékeik egyszerre felerősödtek, és ez által lelkük és 
szellemük is felemelkedett, Ádám gyermekeitől támogatva, és így szólt 
szeretettel és alázatos bizalommal telve: Óh szent Atyánk Te, az örök Szeretet 
maga, nagy könyörületességedben kegyelmes-szelíden és szeretettel-teljesen 
reánk tekintettél, pedig mindannyian bűnökkel vagyunk telve. 


Ezért  merészkedem én, a bűn szegény szolgája Előtted való 
semmiségemben, remegő szívvel kérni és kérdezni Téged: Óh szentséges 
Atyám! - Hol van bennünk csak egyetlen életrostocska is, amely a 
legcsekélyebb mértékben is méltó arra, hogy örvendezve mondhassa 
magának: azért jöttél vagy jöhettél hozzánk, mert még romlatlan vagyok." 

13. — Hiszen megromlott minden hajunk szála és mihaszna sincs életünk 
egyetlen rostjának sem! Ezért kérünk Téged, nyilatkoztasd ki nekünk 
kegyesen, mi indította arra szeretetedet, hogy ily irgalmasan leszálltál a mi 
alacsonyságunkba?" 

14. — Óh szentséges Atyánk! Fogadd kegyesen alázatos kérésünket és 
kérdésünket; ám mint mindenkoron, most is a Te mindennél szentebb 
akaratod szerint történjék." 

15. Íme, amidőn Ádám ezt szíve mélyéből elmondta Színem előtt, 
mindnyájan ismét térdre borultak és ember számára kimondhatatlan 
szeretetükben imádtak Engem. Én pedig közelebb léptem hozzájuk, és miután 
szeretetnyilvánításuknak eleget tettek felszólítottam őket, keljenek fel, nyissák 
meg szemüket és fülüket és hallják szavaimat. 

16. . Csak miután ez megtörtént, intéztem szívükhöz a következő 
szavakat, amelyek számotokra érzékelhetően, vagy természetszerűen így 
hangzottak: 

17. — "Gyermekeim, halljátok a szavát Annak, Aki hallhatatlan lelket és 
élő szellemet adott nektek Önmagából, hogy felismerjétek nagy szeretetét. 
Egykoron meg akarom adni nektek az örök életet a ti Irántam való 
szeretetekből és az Én szeretetemből irántatok, ha majd a Szeretet nagy 
tartozását Isten szentsége iránt letörlesztette oly időben, amelyet majd erre a 
célra Önmagamból meghatározok. Amint titeket-mindnyájatokat létrehoztalak 
irgalmasságomból, úgy készítem majd elő ezt az időt is szeretettemből. 

18. — Amint azonban most a kegyelem szellemeként vagyok köztetek, 
akkor majd ember leszek az emberek között, telve a legnagyobb szeretettel. 
Ám amennyire ti most felismeritek, hogy Én, a ti Atyátok jöttem hozzátok, 
minden erőnek és hatalomnak legfőbb, örök szellemeként, és jól tudjátok, 
hogy Én vagyok Az, Aki most ezt nektek mondja, késői gyermekeitek épp oly 
kevéssé ismernek majd fel Engem azonnal, mint gyenge, szegény testvért 
maguk között, hanem majd üldöznek Engem, kegyetlenül bántanak, és úgy 
cselekszenek Velem, amint Káin tett Ábellel. De nehéz lesz megölni az élet 
Urát; mert akkor éppen látszólagos halálom által nyeri el mindenki az örök 
életet, aki hiszi, hogy Én vagyok az, aki hatalmas szabadítóként jöttem 
közéjük a Szeretet minden hatalmával felruházva, hogy levezekeljem a 
bűnhődést, amelyet engedetlenségtek zúdított reátok, valamint az egész Földre 
és minden csillagokra; mert ott is vannak gyermekeim, akik az idők kezdetén 
Ádám, belőled eredtek; de a hitetleneknek és megátalkodottaknak önös 
gonoszságukban örök ítéletükre, és így örök halálukra is lesz. 

19. — Hétszer jövök majd el Én így, és hetedszer szentségemnek tüzében 
jövök. Jaj akkor azoknak, akiket tisztátalanoknak találok; ezek azután nem 


létezhetnek többé, csak haragom örök tüzében. 

20. Látjátok egyszer már itt voltam a világ kezdetekor, hogy 
megteremtsek mindeneket tiérettetek és titeket Énérettem. Nemsokára 
másodszor is eljövök nagy vízáradatokban, hogy megtisztítsam a földet a 
pestistől; mert a Föld mélységei iszonyattá lettek Számomra, telve szennyes 
iszappal és dögvésszel, amik engedetlenségtekből származtak. Akkor eljövök 
érettetek, hogy tönkre ne menjen az egész világ, és fennmaradjon a 
nemzetségek egyik ága, amelynek utolsó sarja Én leszek. 

21. — Azután eljövök harmadszor sokszorosan, mint most is 
számolatlanul, majd láthatóan, majd láthatatlanul a Szellem Igéjében, hogy 
előkészítsem utaimat. És eljövök negyedszer nagy szükségben, földi testben 
az idők nagy idejében. Mindjárt utána ötödször a szeretet és minden 
megszentelés szellemében. Majd eljövök hatodszor bensőleg mindenkihez, 
aki szívében igazán és komolyan vágyódik utánam, és vezetője leszek annak, 
aki szeretettel telve hívőleg engedi, hogy Én neveljem az örök életre. Ámde 
akkor a világ számára távol leszek; azonban akit Magamhoz fogadok, az 
elnyeri az életet és országom vele lesz örökké! 

22. — És végül még egyszer eljövök, amint már mondottam; de ez az 
utolsó jövetelem mindenki számára maradandó lesz, vagy így, vagy úgy! 

23. Halljátok és értsétek meg jól! Maradjatok meg a szeretetben; mert 
ez lesz a szabadítótok. Szeressetek Engem minden felett, ez lesz a ti életetek 
örökké; és szeressétek egymást is, hogy elengedtessék az ítéletetek; 
Kegyelmem és ősi szeretetem legyen veletek minden idők végéig. Ámen!" - 
És lelki szemük bezárult. 


47. Fejezet 
Isten Igéjének nagysága és mélysége 


1. — Amint ismét magukhoz tértek, íme felállt Ádám és így szólt a kis 
gyülekezethez: "Nos gyermekeim, láttátok saját szemetekkel és hallottátok 
saját fületekkel? - igen, láttátok az örökkévalóság Urát, a végtelenség Istenét; 
igen, hőn szerető, szent Atyánkat láttátok és kimondhatatlanul édes hangját 
hallottátok; igen, olyan ő, amilyen volt, amikor én láttam Őt, mielőtt bármely 
más, még a halál hármas éjjele által burkolt halandó szem láthatta őt. 

(Ehhez a következő szellemi magyarázatot kaptuk: a halál hármas éjjele 
alatt, Ádám beszédében a testi, lelki és szellemi halál értendő. Mert abban az 
időben - t.1. a megváltás előtt - ősatyátok megismerése szerint a halandókra e 
háromszoros halál várt, éppen az ősszülők bukása miatt. A fordító jegyzete.) 

Hangja ugyanaz a változatlan hang, telve erővel és hatalommal, 
amelynek végtelen édes csengésére Napok és Világok engedelmeskedve 
elhagyták semmiségüket és határtalan alázatban lettek ott és azzá, ahol 
vannak, és amik; igen, sőt e hang által a leghatalmasabb és legnagyobb 
szellem is azzá lett, ami most; tehetetlen féreg a föld porában itt a szemetek 
előtt; mert én magam tétettem az ő helyébe, mint nyomorult, rossz, hálátlan 
teremtmény, telve tőlem és belőlem magamból eredő engedetlenséggel! 


2. Óh gyermekeim, látjátok, milyen igen nagyon jó a mi Istenünk, a mi 
szerető, szentséges Atyánk! Látjátok, ez a nagy szellem, akinek helyét most 
én, szegény, felette gyenge por-ember foglalom el, hivatva volt, hogy testvér 
legyen az Atya szentsége örök szeretetének; de az önös engedetlenség ide, e 
megnevezhetetlen alacsonyságba kergette ezt a hatalmas szellemet. Minthogy 
nem lehetséges többé, hogy teljes semmiségünkben méltó módon egy 
porszemnyivel is közelebb jussunk valaha az Istenséghez, amint azt jól 
hallottátok, avégből, hogy minket közelebb vonjon Magához, ő Maga akar 
semmiségünkbe leszállni és ezáltal e semmiségünknek többet adni, mint 
Amennyit a legnagyobb szellemi nagyság valaha felfogni képes. 

Azaz, ha jól megértettem, ő nekünk, a por férgeinek nemcsak Istenünk, 
szent Atyánk akar lenni, ami öröktől fogva volt, hanem még erős testvérünk 
is, hogy ezáltal az örök életre egyesítsen Magával minket, érdemteleneket! 

3. — Óh gyermekeim, ki képes ezt a végtelen szeretetet felfogni? Hol a 
szív, amely legnagyobb fellángolásában ennek a szeretetnek csak végtelen kis 
részét is elbírná viselni? Hiszen ez a szeretet képes a nagy Istent, a szentséges 
Atyát hozzánk levonzani, és arra késztetni, hogy  semmiségünkön 
megkönyörüljön, és végül ebből a szeretetből magára öltse a mi 
semmiségünket, hogy nekünk mindenünk, mindenünk, mindenünk lehessen? 

4. — Óh gyermekeim, érzelmeim megbénítják a nyelvemet; azért beszélj 
te tovább Énok, te Istennek áldott szónoka és rezeztesd velünk nyelved 
csodaerejét! De halljad: ahol én elhagytam, ott folytasd te a beszédet örök 
szentségű Atyánknak nagy szeretetéről! Ámen!" 

5. — Amint Énok e kívánságot meghallotta, összeszedte magát, felállt és 
tiszta szíve teljes semmiségének alázatos érzésében köszönetet mondott 
Nekem, aztán mindnyájuk felé meghajolt, végül Ádámhoz lépett, meghajtotta 
magát előtte és így szólt: 

6. "Óh atyáimnak atyja! Nézd! Itt vannak atyáim, a te gyermekeid; ily 
rendkívüli jelenség alkalmából hogyan is merészkedjem én a nyelvemet 
mozgatni azok előtt, akiket Isten előttem hívott életre belőled és természet 
szerint atyáimmá tett? Ezért kérem őket, adjanak előbb engedélyt nekem a 
szólásra, hogy aztán Isten nagy kegyelmének szavát az összes atyák és a 
fennkölt Éva anya színe előtt bensőm teljes nyugalmában elmondhassam!" 

7.  — Amidőn azonban az atyák ezt az alázatos szerénységet hallották, 
fölkeltek és meghajoltak Ádám előtt, fennhangon dicsértek Engem és 
köszönetet mondtak Nekem, hogy oly felette szerény szívemet adtam 
Énoknak. Mindnyájuk arcáról nagy öröm sugárzott a dicső Énok felé; maga 
Ádám is nagyon dicsérte belátását és alázatosságát, és megkérte őt most már 
mindnyájuk őszinte hozzájárulásával, hogy kezdjen bátran szólni Isten, az 
örök, szent Atya nagy szeretetéről. 

8. — És lám, Énok ezt hallván, kegyelmemért és irgalmamért előbb 
bensőleg, csendesen felfohászkodva, csak most kezdett beszélni a 
következőképpen: 

9. — "Szeretett Atyáim! Mit tud a gyenge, határolt, emberparány erőtlen 


nyelve létrehozni, vagy remegve elgagyogni e minden más felett magasztosan 
szentelt helyen, ahol röviddel ezelőtt a szentséges atya örök szeretete és 
bölcsessége lényszerűen oly fontos örökérvényű szavakat intézett szívünkhöz! 

10. — Óh atyáim, mi a mi legnagyobb szavunk az ő legkisebb szavához 
képest, hiszen az a nagy, szent Szeretet örök hatalmának magában, elég volt a 
nagy és kis dolgok végtelen sorának létrehozására, hogy betöltsék Akaratának 
örök, vég nélküli terét, míg a mi leghosszabb beszédeink egy parányi 
porszemet sem bírnak meghatározott rendjéből kimozdítani! 

11. Látjátok atyáim, ha ezt úgy valójában meggondoljuk, nem kell úgy 
éreznünk magunkat, mintha izzó parázson állanánk, én a beszélő pedig a 
delelő Nap égető sugarain állanék, és eközben fejünk felett lévő sugarak 
megolvasztják a kemény ércet is?! 

12.  — Gondoljátok meg, Isten volt az, Aki itt állott, mint hatalmas örök 
szellem és szólt hozzánk magasztos Igéket Önmagából, de mi nem értjük 
azokat, és tökéletesen nem is fogjuk soha megérteni; mert hogyan érhetné 
meg az, ami önmagából semmi, Isten örök végtelen Lényét, és foghatná fel az 
Isten ajkáról jött szónak örök szellemét. Hiszen mindnyájan nagyon jól 
tudjuk, hány szóra volt szüksége az örök Szeretetnek és Bölcsességnek, hogy 
létrehozzon minket és az egész végtelen Mindenséget a mi számunkra oly 
tökéletesen, amint az fel sem fogható! 

13. Látjátok atyáim, ha ezt meggondoljuk, és beszélni akarunk Isten 
végtelen nagy dicsőségéről, ugyan hol kezdjük, és hol végezzük? 

14. — Talán a jelentéktelen porszemecskéhez forduljunk, amely a Nap 
sugaraiban csillogva lebeg kunyhónk levegőjében, nem tudva, melyik az első 
ily porszemecske, hogy annál kezdjük meg? Avagy ki tudja, melyik az utolsó, 
hogy méltó dicséretet zengjen az Úrnak, a szentséges Atyának, a végtelen 
örök Istennek? 

15. — Óh atyáink! Minthogy már hajlékunkban is belátjuk annak a 
lehetetlenségét, hogy Istennek tetszően üdvözöljük az első porszemet, és hogy 
az utolsónak a megismeréséért köszönetet mondjunk Neki: hol kezdjük majd 
el, ha hajlékunkból kilépünk, és a porszemek végtelen sokaságát látjuk 
körülöttünk. 

16. — És mégis be kell vallanunk, hogy mindez a nekünk végtelennek 
tetsző, Isten előtt annyi, mint semmi, habár csak egyetlenegy ilyen 
porszemecskének a teljes leleplezése egy örökkévalóságig foglalkoztatna 
minket, ha azt Isten végtelen tökéletességében akarnánk megismerni! 

17. Óh atyáim, látjátok tehát, egyetlen ily parányi porszemecske, amint 
azt most tekintjük, számunkra máris oly nagy, milyen nagynak kell még csak 
a végtelen sokaságnak lennie, kezdve az elsőtől az utolsóig, a részükre 
kiszabott rendben! Hol van egy lény Istenen kívül, amely mindebben a 
szentséges Atya örök bölcsességét felfogni képes?! 

18. És minthogy így van, mit szóljunk magához a Földhöz, a számtalan 
csillaghoz, és mindahhoz, ami a Földön van, és ami csak a nagy csillagokon 
található?! Vagy mit mondjunk magunkról, amint most vagyunk és 


ősállapotunkról?! 

19. — Atyáim! Most aztán fontoljátok meg jól, hány szót ejtett ki 
mindnyájunk szeme, füle és szíve előtt ugyanaz az örök végtelen, szent Atya, 
akinek mindenható "Legyen!" szavára a Végtelenség végtelenségekkel lett 
tele. 

20. Óh halljátok, az örökkévalóság örökké nem foghatja fel és a 
végtelenség túlságos kicsi ahhoz, hogy magába fogadhassa azt, amit a 
legszentebb ajakról gyönyörtől elbágyasztva épp most hallottunk! Nekünk 
embereknek lehetetlen ezt elgondolni, de ha mindez a legszentebb és legfőbb 
végzés szerint beteljesedik, akkor kell, hogy az Ég és a Föld maguk is 
végtelenné váljanak. A por földdé lesz és kell, hogy a végtelenség végtelenül 
kiterjesztessék, mielőtt még csak egy porszemecskét is felfogunk abból, ami 
mindnyájunk szentséges Atyjának szándékában van, hogy szent testvérünkké 
legyen! 

21. Ím atyáink, milyen nagyság és mélység lakozik Istenben és én 
szegény férgecske a porban, merészkedjem ily beszéd után azt magyarázva 
elétek állani, hiszen a mi nagy vigaszunkra egy új Mennyország számára 
mondattak azok, és nem e korlátolt Föld számára! Mi nem tehetünk egyebet, 
minthogy szeressük őt, Aki szent, szent, szent most és mindörökké. Minden 
megismerésünk az legyen, hogy őt, szentséges Atyánkat mindig jobban és 
jobban szeressük, és legnagyobb bölcsességünk abból álljon, hogy minden 
felett képesek legyünk szeretni azt, Aki maga teljességgel az örök szeretet, és 
mi és mindenek - Általa vagyunk, örökké! Ámen, Ámen, Ámen. 


48. Fejezet 
Az isteni áldásról a Földön 

1. — Miután Énok ekként befejezte mentegetőző beszédét, magában 
megköszönte Nekem, hogy ily beszéd fennkölt értelmét megadtam neki; aztán 
ismét meghajolt Ádám előtt, és atyái előtt, Ádám és az atyák pedig felálltak, 
mindnyájan áment mondtak és megölelték a különben nagyon bátortalan 
Énokot, akinek kevés volt a bátorsága ahhoz, hogy valaki előtt valaminek 
feltüntesse magát, de annál több ahhoz, hogy szíve határtalan alázatosságával 
magában igen nagyon szeressen Engem, atyáinak pedig teljes gyermeki 
szeretettel engedelmeskedjék. És az atyák szeretettel és erős bizalommal telve 
azért a kegyelemért is köszönetet mondtak Nekem, hogy a szeretetnek ilyen 
szeretet-szónokot támasztottam közöttük. 

2. — Sét pedig még külön megköszönte atyjának Ádámnak, hogy Énok 
nyelvét megáldotta, és mindnyájuk színe előtt arra kért Engem, hogy Énok e 
megáldott nyelve az emberiség e főágának minden utódánál az idők végéig 
megtartassék. 

3. — És mindnyájan áment mondtak, Ádám pedig megáldotta Sétnek ez 
óhajtását és mondá: "Az Úr hű marad minden nagy ígéretéhez az idők végéig; 
bárha utódaink mindnagyobb és nagyobb hűséggel viseltetnének Iránta 
minden idők végéig! Ámen. 


4. — Most pedig kedves gyermekeim, menjetek sokszoros áldásommal, és 
ez által a mi örök, kimondhatatlanul jó és szerető Atyánk legszentebb nevében 
hajlékaitokba, és pihentessétek tagjaitokat, lelketeket és  szellemeteket 
Istenben. És te Ábel-Sét ne feledkezzél meg atyádról, hozd el ételemet és 
italomat, és azután háromszoros áldásom kíséretében tedd meg azt, amit 
gyermekeidnek tanácsoltam! Énok pedig mindaddig, amíg én élek, az én 
hajlékomban lakjék és egyék velem egy tálból, és ezért viszonzásul legyen 
kész nekem, mind az atyáknak és valamennyi testvérének mindenkor 
szolgálni az Istenből való szellem szeretetében! És most menjetek és 
cselekedjetek, amint hallottátok! Ámen." 

5. — Ezután mind meghajoltak Ádám előtt és közeli kunyhóikba mentek. 
Sét azonban felesége segítségével teljesítette kötelességét. Énok pedig silány 
kunyhójából Ádám hajlékához vitte fekvőhelyét és végül csendes hálaadás 
után magába Ádám hajlékába, ahol az öreg Éva anya erejéhez képest 
segédkezett neki, hogy a fekvőhelyet olyan puhára készítse, amennyire csak 
lehetséges. Amint így minden szépen elkészült, már Sét is ott termett 
feleségével, jól megrakodva étellel és itallal és megindult szívvel mondott 
köszönetet Nekem a nagy kegyelemért, amelyben bátyái előtt azáltal 
részesült, hogy ételt és italt nyújthat szüleinek és a kedves Énoknak, aki úgy 
tűnt fel neki, mint egy felkelő esthajnali csillag. 

6. És miután elköltötték a vacsorát, és a hálaimát elvégezték, Ádám így 
szólt Séthez: Ábel-Sét, te tudod, hogy holnap a hét hatodik napja van és 
holnapután az Úr szent pihenőnapja következik. Az áldozatbemutatás idejére 
jöjjön ide hozzám minden gyermekem, aki tőled, gyermekeidtől és 
gyermekeid gyermekeitől származott, úgyszintén - amennyire lehetséges - az 
ama gyermekeimtől származók is, akiket Isten utánad adott nekem. 

7. — Ezt holnap tudasd velük és azokkal is, akik a mélységből hozták 
feleségeiket, hogy tisztítsáák meg magukat, mielőtt e szent helyre lépnek, 
amely felett a minden szeretet és bölcsesség örök Szelleme lebegett teljes 
igazságban, erőben és hatalomban. És hallják meg valamennyien Énok 
szájából, az Istenből eredő új tant, amely jól esik majd a szívüknek, amint a 
mienknek is jól esett, megtelvén várakozásokkal Isten mérhetetlen 
szeretetéből. 

Most kedves Sét mindent tudsz mára és holnapra, amit tőlem tudnod kell, 
minden egyebet kinyilatkoztat majd a szíved; és így most már Isten kegyelme 
és az én áldásom kísérjen téged. Ámen." 

8. — Mielőtt Énok lefeküdt, félénken Ádám elé lépett és így szólt: "Óh 
atyáimnak atyja, megengednéd-e még nekem, hogy egy kis kéréssel 
terheljelek? De bocsásd meg előbb az önhatalmú kérdésemet!" 

9. — Ádám e szerény, alázatos kedvességtől egészen megindulva, Énokot 
keblére vonta, csókolgatta és ölelgette, és végre az örömtől sírva mondta: Óh 
Te nagy, szentséges, mérhetetlenül jó Atyánk! Milyen felséges gyümölcsöt 
adtál Te nekem Sét által, Ábel olyannyira megsiratott helyébe! Ábel hős volt 
Előtted és előttem, de a Sét által nyert gyümölcs a Te örök hajnalod csepegő 


méze! Óh hála ennyi kegyelemért és könyörületért! 

10. — Nézd Évám, milyen jó a mi Istenünk: milyen kincsekkel gazdagított 
minket. Éva pedig így szólt: "óh Ádám, én nem tehetek mást, csak sírok igen 
nagy örömömben ennyi kegyelmen és szereteten! A legcsekélyebb mértékben 
sem vagyunk érdemesek rá, mert emellett az igen nagy öröm mellett azt a 
nagy terhet is érzem, amely egyedül az én hibám miatt nyomja a Föld 
mélységeit! Óh Káin, Káin, miért kellett neked a Föld átkává lenned! Óh 
Ádám, e gondolat mindig megakasztja nyelven beszédét, és örömömet 
körülfonják azok a tüskék, amelyek már a paradicsomban szították fel első 
könnyeimet! Óh Ádám, hadd sírjak és imádkozzam!" 

11. — Ádám azonban mondá: "Óh asszony, légy nyugodt, hagyd Istenre a 
gondot és tedd, ami szívednek jól esik. És te, kedves Énokom, nyisd meg 
előttem szívedet és mondd meg jámbor óhajtásodat. Szívem, szemem és fülem 
csügg áldott szádon; azért beszélj ha akarsz, amikor akarsz, és ahogyan akarsz 
és az nekem mindig jó lesz! Ámen." 

12. — Énok pedig ezeket hallva, megnyitá szívét és illő mértékben 
megoldván nyelvét Ádám előtt, mondá: Óh atyáimnak atyja, add áldásokat 
fekvőhelyemre hajlékodban, hogy lelkem is teljesen pihenhessen itt, mivel a 
fennkölt anya már gondoskodott testem pihenőjéről. 

13. — Mert ha a test pihen, békének kell lennie a lélekben; máskülönben 
rosszul nyugszik a test és a szellem azalatt nem gyakorolhatja magát abban, 
hogy önmagába tekinthessen, és az Istenben való ősformájához hasonlóvá 
legyen. 

Amint az alvás, mint a test nyugodalma, Istennek a természet által nyújtott 
jótéteménye, azonképpen a lélek békéje az örök Szeretnek eme benső titkos 
melege, amelyből a szellem számára az anyag ered, amely a szellemet 
táplálja, hogy ez által az egykoron ismét a szeretetet és így az Istenből jövő 
életet felfogó, igaz edénnyé váljék. 

14. Óh atyáimnak atyja, látod, nem csekély dolog az, ami arra késztetet, 
hogy hozzád közeledjem és megkérjelek, áldd meg fekvőhelyemet! Hiszen 
nincs a világon semmi, ami nem az életből való, és ami minket ismét az élet 
felé vezetve nem mutatja üdvünk útját az örök Szeretetnek és mérhetetlen 
kegyelemnek végtelen irgalmassága által. De az embereknek nem szabad 
elmulasztaniuk, hogy minden Isten szeretetéből valót előbb megáldjanak: a 
jelenségeket, az éjszakát, a fekvőhelyet, a nyugalmat és mindent benne és 
vele. Akkor aztán az álom képei hűségesen megmutatják majd a tiszta 
embernek a szeretet műveit a szellemiben és könnyű lesz önmagát 
kifürkésznie. Aki azonban nem veszi figyelembe a jelenségeket, és nem 
becsüli a fekhely és nyugvás megáldását, az vakhoz és sükethez hasonlít és az 
élet némán vonul majd el mellette. 

15. . Ha már nem tudnék a kicsinyben nagyot látni, hogyan láthatnék 
akkor a nagyban végtelent, és a végtelenben hogyan ismerhetném fel magának 
Istennek örök szeretetét és végtelen bölcsességét, erejét és hatalmát. 

16. — Azért óh atyáimnak atyja, ne tagadd meg tőlem fekvőhelyem 


megáldását, és adj békét a lelkemnek, hogy derült arccal nyugodhassak Isten 
szeretetében, és aztán hathatósan tanúskodhassak az örök könyörületesség 
nagy szellemi kegyelméről és teljes igazságáról. Ámen. 

17. — Amidőn Ádám e jámbor kérelmet meghallotta, odavezettette magát 
Énok fekvőhelyéhez, és háromszor megáldotta azt. És miután a megáldást 
elvégezte és ismét visszaérkezett helyére, mondá: "Énok, megtörtént Istenhez 
való hűséges kívánságod szerint. 

De nézd, minthogy ily áldás szükséges neked, szükséges az mindenkinek 
és énnekem sem lenne felesleges, azonban ki áldja meg az én 
fekvőhelyemet?! 

18. — Énok pedig nagy szeretettel és tisztelettel válaszolá: "óh atyáimnak 
atyja, a hegyek telve vannak áldásoddal, és a te fekvőhelyedre bizonyára 
kegyesen rátekintett Az, Aki már előbb megáldott téged, mielőtt még emberi 
szem feltekintett a szent nagy Atya fénylő hajlékaira. Ha azonban szent, nagy 
Atyánk megáldott téged és mindazt, amit adott neked - miként kívánhatnál te 
tőlem áldást, lévén magam is a te Istenből való áldásodnak csak parányi 
részecskéje?! 

19. — Óh légy egészen megnyugodva Istenben! Hiszen a Föld maga is 
csak az áldásnak nagy bőségéből helyeztetett belőled és teérted a te lábaid alá; 
azért a te fekvőhelyed is már régóta nagyon is megáldott, és így biztosítva van 
számodra a szabad nyugalom és lelkednek magasztos békéje. Ellenben az én 
lelkem csak egy belőled való lélek, és így csak kis része az igen nagy 
áldásnak, amelyben te részesültél közvetlenül szentséges Atyánk örök 
szeretetének kezéből. Azért pihenj csak nyugodtan és békén azon a helyen, 
amelyet Isten közöttünk való jelenlétével túlontúl megszentelt, és megáldott. 
Lásd, azért ne legyen gondod arra, amiről az Úr már sokkal előbb 
gondoskodott, mielőtt még Nap bevilágította a Földet. 

20. Én pedig csak köszönhetem neked  kegyességedet, hogy 
megáldottad fekvőhelyemet; de hogy a te fekvőhelyedet én az én kezemmel 
megáldjam - az ó atyáimnak atyja, a legnagyobb merészség lenne. Avagy 
hogyan adjon valamit az, akinek semmije sincs, annak, aki sokkalta előbb 
Istentől mindent megkapott?! 

21. Látod, én semmit sem kaptam, csak a szeretetet, és azért ismét csak 
ezt adhatom úgy, ahogyan kaptam! De az áldás neked adatott és mi magunk is 
a te áldásod vagyunk; azért nyugodjál Istenből jött lelkednek teljes 
békességében. Ámen." 

22. — Ádám azonban teljesen ellágyult e beszédtől, háromszor szájon 
csókolta Énokot, és a következő mély jelentőségű szavakat mondta: "Óh 
kedves Énokom te! - Így beszélt egykoron Ábel fiam is, amidőn a 
paradicsomból menekülőben engem és áldásomat vállain vitte, és azt nekem 
Eukin földjén ismét hűségesen visszaadta! 

23. Óh Énok, minél tovább hallgatlak, annál ismerősebb lesz nekem 
beszéded hangja, és úgy tetszik nekem, mintha Ábelem édes hangját 
hallanám! - Ha már tested nem is Ábel teste, de alakod teljesen Ábelé, 


úgyszintén beszéded és szellemed is! 

24. — Óh nagy, szentséges Atyám, a Földön tízszer annyi ideig laknak 
majd emberek, mint amennyi ideig én laktam és legszentebb akaratod szerint 
testben még lakom majd rajta; de, még ha végig élnék is, mit lehetne még 
elgondolni, ami szívemre e Földön nagyobb áldás lenne, mintha Te, óh Jehova 
ismét nekem adnák Ábelemet?! És mégis, még ez a nekem teljesíthetetlennek 
látszó óhajom is oly magasztosan beteljesült most! Óh Jehova, nem 
köszönhetem meg Neked eléggé a végtelen kegyelmet, hogy Ábelt és így 
minden áldást ismét visszaadtál nekem Énokban, hiszen őt méltónak tartod 
arra, hogy ágából egy sarj támadjon, Belőled való minden gyermekemnek 
nagy, szent testvére gyanánt! Óh Jehova, fogadd kegyesen mélységes 
köszönetemet! 

25. — És te Éva anya, látod, nem hiába csináltad Énok fekvőhelyét oly 
nagy örömmel lággyá és puhává; hiszen az, akit hatszáz évig sirattál, Énokban 
újra a miénk lett! Azért örvendezz velem; mert lásd, ő soha meg nem hal; 
hanem a mi időnkön túl marad a Földön és akkor, amint jött és amint most 
van ismét visszatért oda, ahonnan jött; azért örvendezz velem Éva! És te Énok 
mondd, nem így van-e? 

26. — Énok pedig mondá: "Igen Ádám atyám, testem Évából van, lelkem 
belőled és szellemem Istenből! Hogyne lennék az, akit megáldottál: Ábel, 
vagy a te áldott magod, lévén Ábel szelleme és az én szellemem egy és 
ugyanaz a szellem Istenből! Azért nyugodj édesen lelked békéjében és te is 
kedves Éva anyánk Istenben. Ámen." 


49. Fejezet 
Ádám és Enok reggeli imája 


1. — Énoknak e szavaira ujjongott Ádám és nagy volt az öröme Évának; 
végül így szólt Ádám: "Ámen, az Úr mindnyájunk szentséges Atyja legyen 
velünk, és minden gyermekünkkel és most már térjünk nyugalomra. Ámen!" 

2.  — Erre mindhárman lefeküdtek és jól aludtak a derült reggelig, amidőn 
egy friss szellő erősítő fuvallata felkeltette őket. A lefekvés ideje a ti 
időszámítástok szerint este kilenc óra volt, a felkelésé reggel három óra. 
Amidőn így megerősödve már teljesen talpon voltak, mindenik magában 
csendes szív-áldozatot mutatott be Nekem, ennek titkos elvégzése után pedig 
Ádám felemelkedett és a következő kis imádságot mondta Énok és Éva 
jelenlétében. 

3. — "Óh Te nagy, szerető, szentséges Atyánk, a Te mindennél szentebb 
nevedben, amely erővel, hatalommal és dicsőséggel teljes, színed előtt ismét 
új napra ébredtem. Óh Uram, engedd, hogy ez az egész nap úgy gondoljon 
rám, és tegyen velem, hogy az esti pír késői búcsúszava gyöngéden felém 
suttogja: "Ádám ujjongj, mert szemedet nem fordítottad el Jehova ábrázatától 
és lábad nem tért le az örök szeretet rendes útjáról; amint a Nap világosságot 
és meleget árasztva csendesen haladt a Mennybolton végig, úgy követte 
szíved az örök Szellem csendes suhogását. 


4. — Atyám, Aki még soha nem fordítottad el szemedet és füledet tőlem, 
ma és örökké sem fordítsd el tőlem azokat! 

5. Óh Uram, morzsold széjjel a köveket szereteteddel vándorutamon, 
ahol ma járok, hogy lábam ne botoljék beléjük bukásomra, vagy egy kő 
kemény ütésével meg ne sértse lábamat, és így ne tudjak utaidon egyenes 
tagokkal továbbhaladni! 

6.  — Uram, számláld meg reggel a hajam szálát, és ne engedd, hogy este 
egy is hiányozzék, és szintúgy minden verejtékcseppet, hogy este 
tisztátalannak ne találtassék egyik se! 

7. Óh Uram, áldj meg és erősíts meg engem gyengét, hogy általad 
erőteljesen megáldhassam a Te szentséges nevedben ma és ezután is, ameddig 
Neked tetszik gyermekeimet, akiket Te adtál nekem! 

8. — Szentséges Atyám, hallgasd meg minden gyermeked és minden 
teremtményed nevében Hozzád intézett gyenge kérésemet, Ámen! 

9. — Amint Ádám ez őszinte kis imáját elvégezte, a még csendesen 
imádkozó Énokhoz fordult, szólván: "Énok, nézd, én most hangosan 
imádkoztam Isten előtt és Előtted, és nagy erőt nyertem, úgy hogy 
mindnyájatokat méltóan és hatásosan megáldhassalak; első áldásom azért 
téged érjen! És minthogy i immár meg vagy áldva, kelj fel és végezd el te is 
imádat Isten előtt és Én előttem hangosan, hogy én és Éva anyád méltóan és 
ájtatosan épüljünk szeretettel telt szíved gyengéd hajnalpírján. Hallottad 
imámat, amelyben emberi és atyai kívánságaimat az Úrnak híven kitártam 
szívem legbensőbb mélyéből; minthogy azonban te nem imádkozhatol mint 
atya, hanem mint fiú, szólaltasd meg hangosan szíved gyermeki szeretetének 
hangját. Ámen." 

10. — A szerető és ájtatos Énok, Ádám e kívánságát hallva, azonnal 
felkelt, bensőségesen megköszönte Nekem és Ádámnak a kapott áldást és 
aztán Ádám kívánságához képest a következő imát küldte Hozzám: 

11. — "Óh nagy Istenünk, szentséges Atyánk, Te mérhetetlen irgalommal 
és szent kegyelemmel teljes örök Szeretet - habár jól tudom, hogy Te csak a 
szívben élő szóra tekintesz és nem hallod a nyelv szavát, nem nézed a tüdő 
leheletét és megveted a test minden megmozdulását, Ádám fiad jámbor 
óhajára mégis dicséretedre akarom hangolni nyelvemet. 

12. — Szentséges Atyánk, nézd, mint gyenge gyermek nyújtottam ki 
tegnap fáradt tagjaimat a megáldott puha fekvőhelyen és végtelen kegyelmed 
erejéből és könyörületességeddel oly telten, oly áthatottan keltem fel! 

13. Ki hatolhat jó tetteid nagyságának a mélyére, amelyekkel végtelen 
szereteted engem elhalmozott? Óh bárcsak végtelen kis részét is felfoghatnám 
azoknak! 

14. . Mi is az ember Hozzád képest, hogy gondolsz rá Te, akinek 
leghalkabb leheletétől örökkévalóságok megfutamodnak, mint könnyű 
hópelyhek a leghevesebb vihar elől! 

15. — Mily nagynak, milyen végtelen nagynak kell lennie a Te 
szeretetednek, hogy a gyenge ember még megállhat Előtted, holott minden 


vélt szeretetében és alázatosságában mégis oly hálátlan Előtted, hiszen nem 
tudhatja és nem is tudja meg örökké, milyen nagy adósod ő Neked és épp így 
végtelen alacsonyságát Veled szemben sem ítélheti meg soha teljesen. 

16. . Óh szentséges Atyám, tekints azért le kegyesen végtelen 
magasságodból, erődből és hatalmadból reám, ugyanolyan végtelen gyengére, 
és fogadd kegyesen nagyon is tökéletlen szeretetemet Irántad; mert lásd, ha 
minden testvérem és atyáim szeretete teljesen bennem lenne is, mi lenne még 
akkor is az én szeretetem?! 

17. — Világmindenségek csak egy-egy harmatcsepp Előtted! Óh legyen ez 
az én gyenge, tökéletlen szeretetem minden, amit Neked hálásan 
viszonozhatok; erősíts meg engem ebben egyre jobban és jobban, 
könyörületességed szerint. Ámen, Ámen, Ámen!" 


50. Fejezet 
Enok reggeli elmélkedése 


1. — Amint Énok hangos reggeli imáját befejezte, íme örvendező 
kedéllyel Ádám emelkedett fel, dicsérte és magasztalta Nevemet és 
bensőségesen köszönetet mondott Nekem a hallás kegyelméért, amely ily 
magasztos dolgok meghallására képes, és a szemek fényéért, amelyek 
könyörületességemnek nagy csodaműveit meglátni képesek, és a hangért, 
amely arra képes, hogy a nagy, szent Isten felfoghatatlan és végtelen 
fenségességét jól érthetően és felfoghatóan közelebb hozza. És így mondott 
köszönetet Nekem a többi érzékért is; mert nagyon is belátta, hogy ezeknek az 
adományozása és folytonos fenntartása az Én szeretetem adakozó kezének 
igen nagy jótéteményeI. 

2. — És miután e dicsérettel, magasztalással és hálával telt újbóli 
elmélkedéseit - mint máskor is naponta - befejezte, ismét Énokhoz fordult, aki 
az alatt szívében csendben ugyanezt tette és ezt mondta: 

3. Énok, te kiválasztott nyelve Isten örök szeretetének, lám én Ábelnek 
neveztelek téged; de igaztalan voltam hozzád és hálátlan voltam Isten iránt. 
Mert nézd, Ábel ugyan első áldott fiam volt, akit Isten adott nekem, és ezért 
szívem kedvence volt és Isten kezében hű eszköz Az én megmentésemre. 
Téged azonban az Úr most késői koromban küldött hozzám, mint erősítő írt, 
hogy a seb, amelyet Káin ütött rajtam, földi időm végén meggyógyuljon 
szívemben. Hiszen ha Énok köntösében csak Ábel lelke és szelleme lennél, 
akkor az lennél, ami Ábel volt, és Séttel lennél azonos, akit az Úr nekem Ábel 
helyébe adott. Téged azonban az Úr az ő szeretetéből támasztott, és e 
szeretetet Járed magvába helyezte, hogy a Szeretet tiszta gyümölcsévé légy és 
aztán minden atyádnak és testvérednek megmutasd a szeretet szelíd útját, és 
azt is, hogy a szeretet több mint a mi minden bölcsességünk, amely 
elbukhatik, míglen a Szeretet a tenger iszapjából hegyeket és sziklákat teremt! 

4. Óh Énok, szeretett Énokom, jer ide atyai keblemre, hadd szeresselek 
és áldjalak meg bőségesen, hogy a te áldásod minden idők végéig terjedjen! 
Te most olajat öntöttél az én már nagyon is megkeményedett szívembe, úgy 


hogy most megint olyan lágy kezd lenni, mint akkor volt, amikor az Úr 
először vezette elém kedves segítőtársnőmet. Egy sokágú rózsabokor 
bontakozik ki nagy gondolataimban, és legfölül egy bimbót látok -. Óh Énok, 
egy bimbót, és az a bimbó zártan is erősebben ragyog a déli Napnál! De ne 
többet erről; íme mindezt te tetted most! 

5. — Azért te sem Ábel nem vagy, sem pedig Sét, hanem az Istenből eredő 
szeretetnek tiszta élete vagy Jared magja által; külön életed van, és azt a halál 
soha le nem győzi. Azért osszál ki mindnyájunknak fölöslegedből, hogy ők is 
megtudják: nem a bölcsesség, hanem egyedül a szeretet az Istenből való igaz 
örök élet; még csak most látom maga is, hogy egyedül csak a szeretetben 
leszek elpusztíthatatlan örökké. Mert minden bölcsességünk megsemmisül és 
meg is kell semmisülnie Isten előtt, de a szeretet a kicsiny szeretetet egykoron 
naggyá növeli majd Isten, mivel ő Maga csupa szeretet! 

6. Óh Énok, ha majd felkel a Nap, figyelmeztess é és beszélj! 

7. — Amint Ádám mondanivalóját befejezte, Énokot ismét atyai keblére 
szorította, még egyszer megáldotta és szólt neki, nézze meg vajon Sét és 
gyermekei kunyhójukban alszanak-e még, és azt is, milyen a csillagok állása; 
vajon a Nap közel van-e már a felkeléshez, és milyen az időjárás a völgyben, 
ködös-e vagy sem, milyen iránya van a szélnek, a mennybolt egészen tiszta-e, 
vagy itt-ott felhőcskék takarják, és vajon a fű nagyon harmatos-e? 

8. — Ha mindezt jól megnézte, jöjjön vissza és a reggeli nap dicsőséges 
felkelte előtt hűen számoljon be róla. 

9. — És íme, Énok alázatosan köszönt Ádámnak és rögtön elment, hogy 
megtegye amit parancsolt. 

10. A ti időszámítástok szerint pedig hajnali négy óra múlt, amidőn 
Énok Ádám megszentelt hajlékából kilépett. Amint így a szabadba lépett, íme 
azonnal megilletődött szívében és csendben így gondolkozott: 

11. — Óh örök, nagy szentséges Atyám, telve a legmegfoghatatlanabb, 
legtisztább, legfőbb szeretettel! Milyen kicsike is Ádámnak a mi földi 
atyánknak ez a megszentelt hajléka ehhez a Te mérhetetlen épületedhez 
képest! Milyen apró és elszórt pontokként fénylenek a különben 
világnagyságú tűzcsillagok a Te nagy házadban, és mégis se szerük, se 
számuk. Házadnak pedig nincsenek falai, mind a Te kegyelmedben lebegnek, 
és a Te szereteteden függnek, és semmi más erő, egyedül csak a Tied képes 
őket távoli pályájuk végtelen körein vezetni. 

12. — Te szent Atya, milyen nagy, hatalmas és jó vagy Te, és milyen 
dicsőnek kell lenned világosságodban, minthogy már éjjeled is ilyen nagy, 
szép és fenséges! 

13. — Óh Te jó, szent Atyám, tágítsd ki szűk keblemet, hogy minden 
lélegzetvétellel lelkem mélyéből szerethesselek; mert túlságos szép és 
túlságos nagy minden, amit most a szemem lát! Mily fenségesen nyúlik a 
szabad, áttetsző, szelíden ringó levegőbe a magas cédrusok sudara és 
hajlongatja ágait és gallyait, mintha szerelmet intene a csillagoknak! Majd 
hirtelen a Te leheleted éri a fák sudarát: megérzik szent közelségedet és magas 


fejeiket földre konyítják. De csakhamar újból felemelkednek, szereteted nagy, 
szent hatalmától vonzatva és a szabad magasságban susogva ujjonganak 
kifürkészhetetlen mély értelmű dicséneket Feléd. Óh mily nagynak és 
magasztosnak kell lennie annak a dicséretnek, amelyet még csak meg sem 
sejthetnek, és amelyet szent áldozat gyanánt hoz Neked, fenséges 
Teremtőjének, az Általad teremtett természet. Szüntelenül dicsőítenek Téged 
a Föld, a fű, a virágok, a bokrok, a fák és a sok szép csillag; csak az ember 
képes aludni ily szent áldozatok közepette! 

14. — Jóságos, szent Atyám, megszakítás nélkül, szüntelenül akarlak 
dicsérni; és erre serkentsen engem minden megrezegtetett porszemecske, 
hogy el ne fáradjak valaha is egyre nagyobb és nagyobb dicséretedben! 

15. — Mert hiszen Te adtál nekem szeretettel és jámborsággal telt szívet, 
és így mindenkor örülni akarok végtelen nagy jóságodnak, és mindenkor 
hangosan ujjongani akarok Tebenned, Istenben, hogy oly szeretettel és 
kegyelemteljes vagy mindenki iránt, akinek öröme van szentséges Nevedben. 

16. — Óh vidámság, vidámság, te a szeretetnek legszebb társnője, milyen 
édes vagy te a szívnek, amely a szent Atya akarata szerint dobog! 

17. . Mily jóleső érzés jónak és vidámnak lenni, hiszen szentséges 
Atyánk a dicséret teljét éppoly kegyesen fogadja el a végtelenségtől, mint a 
harmatcsepptől, amelyet a reggeli napsugár lágy lehelete elfúj! 

18. — Atyám, nézz le kegyesen gyönge szívemre, ismerd fel dicséretem 
semmis porszemét, és halld meg Napjaid hatalmasan hangzó dicsénekei 
között az én szegényes csicsergésemet, amely talán gyöngébb, mint az éj által 
elkábított legjelentéktelenebb szúnyog halk zümmögése! 

19. Óh nagy, szent, szerető Atyám, Istenem és Uram! Fogadd kegyesen 
ezt az én zavaros dadogásomat és engedd meg, hogy hűen végrehajtsam 
Ádám ősapám akaratát, Ámen!" 


51. Fejezet 
Járed öröme Énok fiában 


1. — Íme ekkor Énok elindult Ádám parancsa szerint és mindent pontosan 
megfigyelt, amit Ádám felsorolt neki. 

2. Sét közeli kunyhójához érkezve, azt még alva találta, és nem merte 
felkelteni, minthogy Sétet úgy tisztelte, mint Ádám után különösen megáldott 
atyát. Aztán szemét vizsgálódva a csillagos Égre szegezte, hogy a hajnali 
derengés fokához mérten megítélje a napfelkelte idejét. És ekkor Jared jött 
feléje, megáldotta Énokot és így szólt fiához: 

3. — "Kedves fiam, íme örömömben, hogy oly nagy kegyelmet találtál 
Istennél, nem bírtam aludni ma éjjel; mert Séten kívül ki merészelt volna 
szent borzadálya ellenére Ádám megszentelt hajlékába naplemente után 
belépni?! És neked még lakni is szabad abban. Pedig most annál kevésbé 
merészelnék ezt megtenni, mivel tegnap szem- és fültanúi voltunk annak a 
mérhetetlen kegyelemnek, amely e hajlékot Isten legfőbb magasságából érte! 

4. — Óh édes fiam, lásd, örömöm sokkal nagyobb, semhogy legkevésbé is 


megmutathatnám neked, a hálától mennyire ujjong a szívem, és milyen ittas 
az örömtől és a szeretettől; szinte úgy érzem, hogy minden fát meg kell 
ölelnem, és a kérgét megcsókolnom; - maguk a csillagok is egészen 
közellevőknek tűnnek ma nekem, és csupa szeretetet lehelnek felém 

5. — Lásd Énok, az öröm és szeretet reám nehezedik, és nyelvem remeg a 
gyönyörűségtől, úgy, hogy nem vagyok képes tovább beszélni veled. Mondd 
hát, mi csalt ide ki téged ily korán ősatyánk megszentelt hajlékából? 

6. Mert nem űzhetett ki téged, ami engem nem hagyott nyugodni. 
Hiszen ami előttem van, az az én örömöm és kegyelmem; te azonban benne 
vagy az örömben és kegyelemben; lásd, azért magasabb akaratnak kell 
vezetnie téged. Énok, édes fiam, ne hallgasd el előttem azt a szentséget, ami a 
szívedbe van helyezve, mert nem csekély dolog az, és nem is lehet az, amit te 
ahhoz tartva magadat, szívedben hordasz, óh ne titkold azt el előttem, atyád 
előtt!" 

7. — Jámbor Énok azonban ezt hallva, megállt, kedvesen megköszönte 
atyjának az áldást és így szólt: 

8. "Óh kedves Járed atyám, hiszen te ismered fiadat, akinek mindene a 
tied is; aminthogy semmim sincs, amit előbb nem tőled kaptam: szeretetem a 
te lényed, örömöm a te áldásod, szememen keresztül belőled való lélek tekint, 
ereimet a te véred duzzasztja, és minden belső részem belőled való. Épp így 
Isten megismerésére és az ő szeretetére ií5 csak te tanítottál engem, és te 
figyelmeztettél az ő kegyelmére; és lásd így minden mozdulatom és lépésen a 
felülről való nagy kegyelem révén a te műved, és semmi sem lehet számodra 
idegen, amit én teszek; de lásd, aki most engem küldött, az több mint te meg 
én; ő mindnyájunk ősapja, Ádám. Amiért engem ideküldött, azt mindenki 
előtt csak őneki szabad tudnia, minthogy mindnyájunk között ő a legelső a 
Földön, és mert az, amit reám bízott, nem az enyém, sem a tied, hanem az 
övé. 

9. — Azért kedves atyám, ne 15 fürkészd előbb, mintsem tőle megtudod 
azt, ami az övé, hogy aztán felülről ő adja tudtára mindenkinek, akinek 
szüksége van rá. 

10. — Nemsokára kilép és aztán majd igen jól meg tudod azt 
napfelkeltekor!" 

11. — Mialatt Énok még beszélt, íme, Sét is kilépett kunyhójából és 
kettejüket meglátva, hozzájuk ment és megáldotta őket; ők pedig alázatos 
tisztelettel és  hálatelten meghajoltak előtte. Sét csakhamar szintén 
kérdezősködött Énokról arról, amiről már Járed is tudakozódott, de éppoly 
keveset tudott belőle kihozni, mint előbb Járed. Sét elcsodálkozott Énok 
titkolózásán, de Énok így válaszolt neki: 

12. — "Sét atyánk, te Ábel helyére rendelt, megáldott fiú vagy és tudod, 
hogy hozzád Isten és Ádám, mint atya közelebb van, mint hozzám és Járed 
atyámhoz, nem adta-e ő neked mind az övét, ami most a tied? Ha azonban 
Ádám elküldött engem, hogy kifürkésszem, amit szíve tudni óhajt, hogyan 
kívánhatod tőlem, hogy azt előbb neked adjam és nem annak, akinek a szíve 


engem arra kényszerített, hogy részére gyűjtsem azt, hogy aztán reggel, mint 
atya mindnyájatoknak adja? 

13. — Nézd, mindazt, ami az enyém, bírhatod feltétlenül, mert már sokkal 
előbb a tied volt, mielőtt az enyém lett; Ádámnak azonban mindnyájunk előtt 
előnye van, és így neki kell először kapnia, hogy neked és mindnyájának 
ismét adhasson. 

Íme közeledik a napfelkelte, az elhalványult Hold lenyugodni siet, a 
csillagok letűnnek, az éjszaka nagy színteréről, és Ádám atya már nyitott 
lakása ajtaja előtt áll, engem várva; azért csak még egy kis türelem és mindjárt 
meghalljátok, aminek gyűjtésére oly korán kiküldöttem." 

14. — E beszéd után Énok üdvözölte atyáit és sietve Ádám hajlékához 
ment, porba hullott előtte, köszönetet mondott Nekem, végül mivel Ádám 
szólította őt, felemelkedett, alázatosan a hajlékába lépett és pontos 
észleleteiről mindent hűen megjelentett neki. 

15. — És amidőn Ádám Énok szájából mindazt híven meghallotta, íme 
akkor azonnal fölkelt és előbb Évához szólt: "Éva, hű feleségem, pihenj 
szelíden Isten kegyelmében, amíg vissza nem térek Énok kíséretében. Mert a 
halmokon a gyermekek már várják áldásomat. És kedves Énokom, kísérj el 
engem az Északi dombra, hogy áldásom később ne jöjjön a reggeli Nap 
sugarainál a halmokon lakó gyermekeimhez, valamint azokhoz is, akik mint 
pásztorok a hegyek közötti kis síkságokon laknak, és hogy az Úr azokat ott 
lenn a mélységben még egy ideig megkímélje a szigorú ítélettől! Most pedig 
siessünk. Ámen." 


52. Fejezet 
Enok reggeli dala 


1. — É sakkor ők ketten elhagyták a hajlékot és a kis kerek dombra siettek. 
Mert az csak tíz emberhosszal volt magasabb annál a helynél, amelyen Ádám 
hajléka állt és körös-körül telve volt a fáktól, és a cédrusok koronája csak 
lábáig ért e szabadon álló magaslatnak, amelyre bár keskeny, de egyébként 
egészen kényelmes út vezetett. 

2. És így, a ti időszámítástok szerint 7 perccel napfelkelte előtt felértek 
a tetőre. 

Ekkor Ádám a földre borult, köszönetet mondott Nekem a napért, amelyre 
újból virradt és kérte áldásomat, hogy aztán az Én Nevemben megáldhassa ő 
15 gyermekeit szeretetemben és kegyelmemből. 

3. — (Nb. Amit ti most kevéssé vesztek figyelembe, és amit a világ 
dőreségnek tart; azért aztán Nekem és az Én áldásomnak is távol kell 
maradnia, arra már régen nem lévén szükségtek.) 

4. — És miután fohászát befejezte, íme megérezte az Én fuvallatomat és 
megáldotta minden gyermekét napfelkelte előtt. 

5. — Amidőn így Ádám Belőlem eredt áldását gyermekeinek kiosztotta és 
amellett a Mélységben levőkre is szeretettel gondolt, íme akkor a reggeli Nap 
első sugarai a tágas látóhatár mögül keresztültörtek és Ádám sírt örömében 


azok láttán, minthogy szeme ismét látta ragyogni kegyelmemet a Föld tág 
rónái fölött és könyörületességemnek a Napból kisugárzó szeretete ismét, 
felmelegíteni kezdé az éjjel lehullt hegyaljakat és hegyoldalakat. A 
Magaslatokon akkor is, mint ma is, mindig hidegebb volt, mint a völgyekben. 

6. — Ádám sokáig ujjongott, aztán emlékeztette a szintén örvendező 
Énokot, hogy amint azt már előbb hajnalban mindjárt a reggeli ima után 
kikötötte magának, a felkelő Napnál beszédet mondjon. 

7. "És amidőn Énok e kívánságot meghallotta, szeretetből azonnal 
elkezdett beszélni és a következőket mondotta: 

8. — "Óh atyánk, beszédet kívánsz tőlem, amelyre nem vagyok képes; azt 
kívánod, hogy most mindjárt énekelném meg a reggelt úgy, mint Sét, aki az 
ilyen dolgokban nagytehetségű szónok; én azonban csak vak szeretet-érző 
vagyok. 

9. — Azért kérlek légy elnézéssel, ha nem értek hozzá úgy, mint Sét; de 
azt, ami szívemben megrezdül, adni akarom készséggel, amennyire gyenge 
nyelven arra képes. 

10. — Óh atyánk! Mi ez a bágyadt, gyenge múló reggel, az örök szent 
Atya végtelen szeretetéből való Szellem örök reggeléhez képest! Mi e bágyadt 


a . újé 


csillogású Napnak a fénye az Istenben lévő Szeretet végtelen glóriájához 


képest! - Semmi más, mint egy picinyke kegyelemszikrának az utolsó 
kiindulópontja az, az Istenben levő örök Szeretetből, - és felséges 


nagyszerűsége máris csodálatra ragad minket! Mit is tennénk mi, ha a minden 
világosság Ősforrását szemlélhetnénk az Atya Szeretetében, annak teljes 
Szentségében? 

11. — Távol legyen azonban tőlem, hogy azért a Napot kisebbíteni, 
lebecsülni akarnám. De azt mondom én, legyen a Nap első tanítónk és mondja 
nekünk: Óh ti gyenge emberek! Mit csodáltok engem a Föld bágyadt 
megvilágítóját annyira? Az, ami felületemen szemeteket vakítja, milyen 
jelentéktelen ahhoz képest, amit kebletekben rejtetek! Adatott volna nekem 
annyi, mint a legkisebbnek közületek, bizony fényem közel a végtelenség 
messzi sarkaihoz hatolna meg nem gyengült erővel. De íme, hol marad el az 
én sugaram ott, ahol a ti szellemetek szeme még teljes erővel lövelli ki 
sugarait és helyettük ismét fÍrissebbet, és még erőteljesebbet kap Isten 
szeretetének örök reggeléből! 

12. — Óh atyánk! - Látod, a Napnak igaza van, amikor ilyen tanítást ad 
nekünk első sugaraival. Mert ha önmagunkhoz térünk vissza és 
gondolatainknak határtalan nagy térségét nézzük és érzéseinknek még 
nagyobb terét, és aztán még csak az Isten iránti szeretet legnagyobb terét, 
amelynek bizonnyal végtelennek kell lennie, mert csak azáltal válik nekünk 
lehetővé, hogy a végtelen örök Istent felfogjuk és őt úgy szeressük; miként 
tarthatjuk akkor a por fényét, majdnem imádva azt, dicsőnek és nagyszerűnek, 
amely kényelmesen elfér a testi szemben, amidőn az örök, nagy, szent Atya 
engedi, hogy szeressük és a szeretetben megközelítsük és felfogjuk őt. 

13. — Szívünk a szemen keresztül a reggeli Nap gyengéd sugarának 


örvend ugyan, és az állatok nagy serege hangos lármával ujjong a Nap, a 
világosság szende anyja felé, és a virágok megnyitják a kelyhüket, hogy 
sóváran magukba szívják a gyönyörű Nap reggeli áldásának első gyengéd 
sugár-adományait; és a tenger távoli hullámfodrai vígan szökdécselnek ifjú 
gyermekekhez hasonlóan, és ezekhez hasonlóan ráncigálják sugár anyjukon a 
világosság tág öltönyét. Igen ez mind igen szép elképzelés; de ha 
meggondolom, hogy ahhoz, hogy mindez a szép dolog megérezhető legyen, 
ahhoz mégis mindig egy ember kell, akinek a szíve ily elgondolásokat magába 
fogadni képes, ha kedélye nyugalmát lelte Isten szeretetében és akkor máris itt 
van az isteni Rendnek a vigasztaló, felemelő tudata, amely szerint mind eme 
reggeli és egyéb jelenet semmis lenne, ha nem látná, nem érezné és külsőleg 
nem érzékelné azokat ember, akiben élő lélek és abban a szeretetnek istenből 
való örök Szelleme lakozik. 

14. . Minthogy azonban mindezt nagyon is jól tudjuk, hogyan van az 
mégis, hogy rendszerint ujjongunk, ha a Nap Isten akarata szerint felkél, és 
meghatározott időben megjelenik. De ha szabad szellemünket tekintjük, egy 
cseppet sem csodálkozunk azon, ha világosságot látunk benne, amely soha le 
nem nyugodva, mindig egyenlő szeretetképességgel és erővel ide-oda 
ragyogtatja fénysugarait az örök szent Isten kegyelmének és szeretetének 
végtelen térségein?! 

15. — Igen, csodálatunkat kelti fel egy függő harmatcsepp, ha sugarainak 
csillámló színei és remegő csillogása vágyódó szemünket ingerli, míg 
ellenben az isteni szeretetnek bennünk lévő mérhetetlen élet-csodacseppjét 
szinte tekinteten kívüli hagyjuk. Ha hűs reggeli fuvallat ér minket, óh akkor 
boldogan mosolyogva ujjongunk a természet báján; de hogy Isten örök 
reggeléből a szellem napjának színe előtt a legfrissebb életszellő a mindig 
szabadabb örök életre szüntelenül ránk fuvall, óh azon kevésbé ujjongunk. 
Éppúgy megfeszítjük minden látóerőnket, hogy elérjük vele a tenger messze 
nyúló hullámszintjét és gyönyörködünk a cikázó ár vad ringásában, de az 
isteni kegyelem végtelen tengerének nagy fémhullámai haladnak el fölöttünk, 
és e kegyelemfölötti örömünk csakhamar végéhez ér. Nemkülönben 
elálmélkodunk a pillangó pirosan, zölden, kékesen csillogó szárnyán, de a 
halhatatlan testvérünk kebelében megszületett magas gondolatot gyakran 
könnyen elvetjük, csalékony képzelődésnek tartván azt, mint a megrontónak 
laza fércművét. Így gyakran megcsodáljuk a madárfészket és dicsőítjük is 
Istent érte, míg ellenben a szabad halhatatlan szellemnek fel nem is 
értékelhető nagyszerű művét lekicsinylően mellőzzük. 

16. — Mily felemelő érzést kelt bennünk a cédrusfa susogása, amidőn a 
vakmerő szél gyenge ágai közt kíméletlenül és vadul keresztülrohan; de az 
örök Szeretet szellemének a szent susogását nem hallja a széltől elkábított fül, 
amely a viharban beszédet keres, és nem figyel Isten hangjára, amely a saját 
kebelében hangosan hívogatja. 

17. — Óh atyánk, minthogy már beszélek Előtted, engedd, hogy még 
tovább beszéljek szívemből, amely itt bevallja Isten előtt, hogy valóban nem 


méltó dolog és mindn Rendnek ellene szól, hogyha valakinek nagy és kis 
edénye van, és a nagyba keveset, a kicsibe pedig sokat tesz, hogy nem fér el 
benne, hanem köréje kiesik belőle és eltiporják, míg ellenben a nagy edény 
majdnem üresen áll, holott benne jól elhelyezve nagyon is sok dolog elférne. 
A mi érzéki testünk a kis edény, amelyet mindig erőszakosan túlterhelünk, 
szeretetszellemünket azonban, mint a végtelen nagy edényt, majdnem teljesen 
figyelmen kívül hagyjuk és azért aztán csak roppant keveset teszünk bele. 

18. Áldozatainkat a rendes időben elégetjük, és úgy gondoljuk, nagyon 
tetszésére teszünk az Úrnak, ha az áldozati tűz előtt a porba arcra borulunk; 
azonban ez mind olyan dolog, mint a kis edényt túltömni, míg emellett a 
szellemben és igazságban gyökerező tiszta szeretetnek a nagy, Istennek 
egyedül tetsző áldozati edényével édeskeveset törődünk. 

19. — Én azonban úgy vélekedem, ha már szellemi vakságunk látható 
jeléül egyiket megtesszük, a fődologtól annál kevésbé kellene elállanunk, 
mivel egyedül csak ez a feltétele az Istenből való szeretet-szellem igaz, örök 
életének. Mert erre int minket minden reggel és minden Napfelkelte, 
minthogy szellemünk vaksága folytán nem tudjuk, honnan jő és micsoda 
tulajdonképpen. 

Erre figyelmeztet minket a fa kérge is, amely körülöleli a fát úgy, hogy 
senki sem állíthatja, hogy a fa van a kéregéért, holott a kéreg van a fáért, hogy 
a fa isteni alkotó erői testi kíváncsiságunk előtt védve és rejtve maradjanak, a 
szellemnek azonban intésül szolgáljon Isten részéről, Aki így szól: 

20. "Lásd az életet elrejtettem a hús elől, hogy a halál meg ne lássa azt; 
és tulajdonomat beburkoltam benned, hogy kibontásáig jól megőrizve 
magadban hordjad; a kéreg alatt hatalmas hajtómű dolgozik és az örök 
Istennek szent szeretete nagy bölcsen, és végtelen szeretettel működik és 
rendelkezik ott; az isteni tevékeny életnek felette hatalmas árjai pezsegnek 
ott!" 

21. Óh atyánk, ekként minden-minden, amit csak testi szemünkkel 
látunk semmi más, mint csak holt ruha, amelyen belül csendes élet buzog. Ez 
az élet vonzzon minket és legelsősorban a bennünk levő saját életünk, és ha az 
isteni szeretetben megtaláltuk azt, csak aztán elevenednek majd meg 
körülöttünk a csodák, amelyeknek külső holt szemlélésétől - azokat szinte 
imádva - gyakran semmiségekért hagyjuk magunkat elragadtatni! 

22. Vajon a vízcseppet ki csodálná meg azért, mert víz? És mit tegyünk 
aztán a tenger láttán?! Vagy akkor, amikor a termékenyítő eső számtalan 
cseppje esik felülről a földre, és azt megtermékenyíti?! 

23. Ha azonban - óh atyák - a szellem saját képét látja meg a cseppben, 
akkor kezd még csak el gyűjteni az élet edénye számára a Napról mondott 
előző tanítások szerint önmagában, és testvéreiben fedezvén fel a csodák 
legnagyobb csodáját, ami a legnagyobb alázatossággal párosult örök, végtelen 
szeretete Istennek - mibennünk! - Óh atyánk, íme végeztem; fogadd kegyesen 
és mondd meg nekem kegyesen további akaratokat. Ámen." 


53. Fejezet 


Ádám csodálkozik Énok bölcsességén 


1. — És amidőn nagy meglepetésére Ádám Énok szájában ilyen beszédet 
hallott, megdörzsölte homlokát, hétszer mellét verte és végül szólt: 

2. — "Óh Szeretet, mi vagy te, hogy nem haragudhatok rád? Énok halljad, 
te hatalmas szónok vagy. Mert erősen elém állítottad vétkemet és erősen 
megtapogattad bennem azokat a dolgokat, amelyek Ábel óta mindeddig 
mindenki számára megérinthetetlen szentségek maradtak. De ki neheztelhetne 
reád, amikor olyan dolgokról szólsz, amelyek nem a te lelkedben nőttek, 
hanem az örök Szeretetnek a tiszta szava. 

3. — Mert úgy ahogyan te, senki sem tud beszélni, hacsak felülről nem 
adatott neki; és nem is lenne senkinek sem ereje előttem valamit beszélni, ha a 
legszentebb Atya szeretetének örök hatalma nem adna neki rá kiváló elmét. 

4. — Te azonban minden félelem nélkül beszélsz Isten iránti nagy 
szereteted erejéből és kiosztasz a nagy edényből és így nem vagy felelős érte. 
Mert a te szereteted fed minden vétket és így az enyémet is; és én semmit sem 
válaszolhatok neked, mint hogy bizonnyal Isten szíve szerint való férfi vagy. 
Mert ha te beszélsz, remeg a szívem, mint a gyermeké viharos, sötét éjszakán. 
És ha te imádkozol, egész testem sír. 

5. Óh Énok, a te beszéded mindenkor a felkelő Naphoz hasonlít, 
amelyre eleinte bátran felnéztünk, de ha aztán feljebb és feljebb hág, minden 
szemlélő kell, hogy eltakarja arcát. Mert azoknak a sugaraknak az erejét az 
ember sötét szeme nem bírja el úgy, hogy látóereje eleven maradjon. 

6. — Énok, te most nagyon, nagyon sokat mondtál nekem. Úgyhogy alig 
bírom azt majd valaha is teljesen felfogni e földi életemben. És vidámmá és 
szomorúvá tettél engem. Vidámmá, mert angyali szellemed még sohasem 
világított belőled oly fényesen, mint most; szomorúvá azonban azért, mert a te 
Napnál fényesebb világosságod szerfelett tisztán megmutatta nekem Isten és 
az örök szent Rendje előtti kimondhatatlan nagy hibáimat! 

7. — De ha másrészt megint arra gondolok, hogy te vagy az kedves Énok, 
aki nekünk tegnap az örök Szeretet váratlan megérkezését jelentetted ki, akkor 
megint felvidulok, ha rád nézek és meggondolom, hogy nagy, szent 
Atyánknak kedvence vagy, aminek folytán egész életemre az enyém is lettél 
és maradsz is, amíg még e Földön vándorlok; éppúgy, amint a te és az én 
nevem is minden idők végéig megmarad. 

8. — Most azonban kedves Énok, térjünk ismét vissza hajlékomba, ahol 
Sét bizonnyal már reggelit készített nekünk. Reggeli után meglátogatjuk a 
munkában lévő gyermekeket és megörvendeztetjük őket jelenlétünkkel, és 
velünk legyen Éva, Sét és annak első fia Énos, és ismét annak első fia Kénán a 
látó, és annak is az első fia Mahalaléel, és annak is első fia Járed, a te atyád, te 
pedig jobb oldalamon, és így töltsük el hasznosan a Nap első részét. A nap 
delén megerősítjük tagjainkat, előtte és utána dicsérve az Urat. A délután 
pedig ismét magunkba szállva az én hajlékomban töltjük majd el, és 
bensőségesen megemlékezünk a tegnapi nagy látogatásról. 


9. A te ajkad azonban sohase legyen zárva, mert beszédedre 
mindannyiunknak szüksége van. Különösen pedig arra gondolj, hogy 
megáldott nyelveddel megszenteled a holnapi szabad szabbatot és atyáid és 
testvéreid előtt. És amint most beszéltél minden tekintet nélkül, úgy tégy ma, 
holnap és azután is! 

10. Íme Sét már elénk siet, menjünk tehát. Ámen." 


54. Fejezet 
Enok szól az igaz köszönetről és dicséretről 


1. — És azután mindketten felkeltek, hátat fordítottak Északnak és 
lementek a dombról, amelynek lábánál Sét már vágyódva várta őket. És 
amidőn már Séthez érkeztek, ez Ádám elé vetette magát, Ádám pedig a 
reggeli áldást adta reá és felhívta őt, keljen fel és kísérje őket a hajlékhoz. 

2. — Rövid idő múlva odaérkezve, Ádám és Énok a hajlékba léptek, ahol 
Éva anya már gondoskodóan várakozott reájuk. Sét pedig azonnal a saját 
kunyhójába sietett és meghagyta feleségének, hogy az elkészített reggelit 
sietve Ádám hajlékába vigye. Ő pedig, valamint Énos, Kénán, Mahalaléel és a 
nagyon örvendező Járed előbb Nevemet dicsősítették, azután tisztelettel 
teljesen Ádám hajlékába mentek, hogy a megillető reggeli üdvözletüket 
leadják és az áldásért köszönetet mondjanak. 

Amidőn azért nagy tisztelettel Ádám hajlékába léptek és kötelességüknek 
megfelelni készültek, íme ekkor Ádám leintette őket, várjanak kissé, amíg 
előbb a reggeli előtt éppen elkezdendő imát Énok elmondja. E kívánságot 
hallva, csendben maradtak és kissé hátrább léptek, szemüket, fülüket és 
szívüket Énok szájára irányítva. Énok pedig a következő kis imát mondta 
Hozzám, így kezdvén: 

3. Legnagyobb, legszeretőbb, szentséges Atyánk! Hajolj kegyesen szent 
füleddel gyenge számra és halljad meg a Föld egy sáros férgének szegényes 
nyöszörgését végtelen szereteted örök irgalmasságának napján, amikor úgy 
tetszett Neked, hogy a Föld porából Ádám ősapánkat és belőle ősanyánkat 
létrehozd és aztán mindkettőjükbe beléhelyezted a nemzés áldó erejét, 
amelynek teljességében a szeretet magjából mi valamennyien és még 
számtalan utód származott és még majd származik utódainknak nemzedékről- 
nemzedékre számtalan ízben az idők végéig; amely magot örök Szeretetedből 
vetted óh legjobb szentséges Atyánk, hogy lelkünk a Te szeretetedben élő 
képmásoddá válhasson Szellemed örök szeretete által. Óh köszönet, hála és 
dicséret, és magasztalás Neked azért a kegyelemért és irgalmadért - amelynek 
nagyságát nem is sejthetjük - hogy annyira megalázkodtál és parancsoltad 
annak, ami sohasem létezett, hogy legyen, és szabadon fennmaradjon, hogy 
felismerje önmagát és Téged és lássa magasztos fenségedet és csodálja nagy 
hatalmad és dicsőséges műveit! 

4. — Íme, a Te dicső elődöd Ádám színe előtt vagyunk, és előttünk van 
már a jó, friss üdítés testünk számára. Óh szentséges, legjobb Atyánk áldj meg 
minket és áldd meg e friss üdítésünket, hogy az szeretetedben való életünkre, 


soha azonban haragodban való halálunkra váljék! És engedd, hogy kegyelmed 
által felismerjük és megemlékezzünk arról, mily végtelenül nagyot művelt 
rajtunk mindnyájunkon és miértünk, mindnyájunkért a Te végtelen Szereteted 
a Szabbat ez előnapján! 

5. — Óh gondoljuk meg jól, hogy csak a Te szereteted volt az, amely 
Ádám ősapánkat a föld porából létrehívta, és hogy a Te szerető Kezed 
formálta őt képmásoddá és minket mindnyájunkat oly csodálatosan és 
tökéletesen, amint őt Belőled, úgy minket Belőle. Óh azért köszönetet akarok 
mondani Neked, és Téged dicsérni és magasztalni akarlak egész életemen át. 
Csak fogadd kegyesen erőtlen kiáltozásomat, habár az nem méltó arra, hogy 
szívedhez közeledjen, amelyre tekinteni egyetlen teremtményed sem mer! Óh 
Uram, áldj meg minket, és áldd meg azt, ami üdítésünkre szolgál; mert 
minden létünk Belőled való áldás, örökké! Ámen!" 

6. — És amint Énok imáját elmondta, az Atyák mind meghajoltak Ádám 
felé és megtették kötelességüket, amelyről már előbb szó volt. Ádám pedig 
megáldotta őket ezért és mondta: kedves gyermekeim! Maradjatok kissé 
nálam, amíg én, Éva és a jámbor Énok Isten adományival megerősítjük 
magunkat; aztán majd tudatom veletek akaratomat és a reggeli látomások 
magyarázatát. Most azonban üljetek le és gondolkodjatok Énok ájtatosságára. 
Ámen. 

7. — És leültek, és magukban megcselekedték azt, amit Ádám meghagyott 
nekik. Reggeli után Ádám felkelt, megindultan feltekintett Hozzám és 
szívében köszönetet mondott Nekem, úgyszintén Éva is, és annak oldalán 
Énok. 

8. — Miután pedig Ádám befejezte köszönetét, Énokhoz fordult, 
mondván: "Kedves Énok, amit megkezdtél felüdítésünk előtt, azt most fejezd 
be fennhangon atyáid színe előtt, hogy ez által műved Isten előtt és előttünk 
atyáid előtt egésszé legyen. Ámen." 

9. — Énok ennek nagyon megörült, azonnal felkelt, köszönetet mondott 
Ádámnak ez emlékeztetésért és elkezdte e rövid, de annál tartalmasabb 
beszédét, mindnyájukhoz szólva: 

10. — "Óh szeretett atyák, bizony mi lehetne illőbb, mint Istennek minden 
egyes adományáért szüntelenül a leggyermekibb köszönetet rebegni, 
mégpedig oly hangos szóval, hogy attól a Nap, a Hold és a csillagok 
megszégyenülve  megremegjenek. De kérdezzük meg önmagunkat, 
szolgálnánk-e azzal a mi nagy Urunknak, ha gőgünktől elvakítva, mintegy 
mutatni akarnánk Neki, milyen hatalmasan, nagyszerűen működik bennünk az 
ő szeretete ! 

11. Óh atyák, arra a nagy mennyei szent Atyának nincs szüksége! Mert 
ő, Aki előtt minden nyitva áll, legjobban tudja és ismeri azt, amit ő belénk 
helyezett. Mert mi csak alázatos gyengeségünkben vagyunk valamik előtte, 
amiért szeretetében reánk tekintve kegyelmére méltat, míg ellenben a mi 
erősségünk vak dőreség Szentségének színe előtt. 

12. . Nem ő Maga-e minden erősségünk? Hogyan kérkedhetnénk tehát 


azzal, ami nem a miénk? De kérkedjünk azzal, Aki azt nagy 
könyörületességében nekünk adta, hogy mi magunk is majd az ő tulajdonává 
legyünk! 

13. . Ha azonban mindenkor hangosan akarnánk  Feléje kiáltani 
dicséretünket és köszönetünket, nem hangzanék-e az aztán úgy, mintha Isten 
színe előtt önmagunknak mondanánk dicséretet és köszönetet az ő bennünk 
lévő tulajdonával, fontoskodva előtte, s végül bebeszélnénk magunknak, hogy 
önmagunkból vagyunk képesek valamire Őelőtte?! 

14. — Látjátok, ha azonban valaki fennhangon (azaz fennkölt szavakkal) 
beszél mintegy önmagából, akkor ez a hang nem az övé, hanem az Úrnak a 
hangja az emberen keresztül. Hogyan akarhatnánk akkor vakságunkban, hogy 
helyettünk az Úr mondjon Önmagának dicséretet, magasztalást és köszönetet - 
holott ő az által csak kegyesen jelzi nekünk, mit kell tennünk 
gyengeségünkben, hogy méltók legyünk az által az Őáltala való 
megerősítésünkre. 

15. — Lássátok tehát, ha az Urat méltóképpen dicsérni, magasztalni 
akarjuk, és Neki köszönetet akarunk mondani, tegyük azt gyengeségünkben a 
legalázatosabban; akkor könyörületességében kegyesen ránk tekint majd, és 
végtelen szeretete mindenkor újból megerősít majd minket. Ámen!" 

16. — Amidőn Ádám és a többiek ezt hallották, Ádám azonnal Énok felé 
fordult és megkérdezte őt: "De kedves Énok, mi az, amit éppen most 
beszéltél? Ha én meg nem értem, hogyan értsék meg azt gyermekeim, akikért 
tulajdonképpen felszólítottalak a beszédre? Mert a te beszédekből az én 
megértésem szerint az következik, hogy az Urat se ne dicsérjük, se ne 
magasztaljuk és ne is mondjunk köszönetet Neki, mert hiszen mi mindnyájan 
és minden, ami rajtunk van Istené és Belőle való! 

17. — Ha tehát valaki az Urat dicsérni és magasztalni akarná, és Neki 
köszönetet "mondani akarna, akkor mindjárt el kellene hallgatnia, 
megemlékezvén arról, hogy az Úr bennünk, mint az ő műveiben Saját magát 
dicséri és magasztalja, valamint Önmagának mond köszönetet. 

18. — Nézd, hiszen rajtunk minden Istennek az ereje és hatalma, és mi 
keresztül-kasul az ő művei és Belőle való élő részecskék vagyunk! Lásd, így 
aztán minden cselekedetünk nem lenne egyéb, Isten ellen való hiú 
vakmerőségnél és elbizakodottságnál, ha azt gondolnánk, hogy mi 
cselekszünk ezt azt, holott csak Isten cselekszi azt - minthogy rajtunk semmi 
sem a miénk, hanem minden Istené! 

19. . Óh Énok, amit mondtál azt jobban meg kell értetned velünk, 
különben mindnyáj an elpusztulunk kételyeink éjjelében." 

20. — Énok azonban ilyen félreértést látván, mellét verte és szólt: "Óh 
kedves atyák! Hogyan csodálkozhattok ezen annyira? Ki akarná vajon 
megenni magát a fát, amely túlságosan kemény, és amely magában véve 
élvezhetetlen, bár az édes gyümölcs mégis a fa terméke! Ha azonban a 
gyümölcsöt élvezzük, akkor a gyümölcsért mondunk köszönetet és nem az 
ehetetlen fáért, anely számunkra a gyümölcsöt érlelte. 


21. — Gondoljátok azonban most, hogy mi magunk lennénk az 
önmagában ehetetlen fa, és úgy mint annak, nekünk is adatnék gyümölcs. 
Minthogy azonban a fát azért ültették, hogy gyümölcsöt hozzon, mi 
hálálkodjék vajon az Úrnak, a fa vagy a gyümölcs? 

22. . Nem az Úrnak szeretetadománya-e a gyümölcs, amely nem 
mondhat köszönetet, és amelynek nem is szabad és nem is tud köszönetet 
mondani, hanem csak a fának szabad törvényszerűség szerint, habár 
ugyanabból a gyümölcsből lett, azért mert szakadatlanul meg van neki, 
felülről megadatott az az ereje, hogy élő gyümölcsöt és abban számtalan 
hozzá hasonlót hozzon létre. 

23. Mi különbség van azonban az ültetést illetőleg, ha a fáról gallyat 
véve, azt ültetjük a földbe és ismét fa lesz belőle, vagy ha a gyümölcsöt véve, 
azt helyezzük el a földbe és ugyancsak fa lesz belőle? 

24. Lássátok, mi vagyunk a gallyak és a mag Istennek az áldása. Ha 
azonban felismerjük, hogy mi nem a gyümölcs és a mag vagyunk, hanem csak 
gallyak és fák avégből, hogy gyümölccsel és maggal megáldattasunk, hiszen 
akkor a nagy mag belőlünk az Isten adta gyümölcs és mag, amelyek 
önmagukért ne dicsérjenek, magasztaljanak és hálálkodjanak, minthogy ők 
azok, amelyért köszönetet kell mondani. Mi azonban a fához és gallyakhoz 
vagyunk hasonlóak és azért dicsérünk, magasztalnunk és hálálkodnunk kell 
abban az állapotunkban, amik vagyunk, nem pedig abban, amit kapunk és 
aztán köszönetet kell mondanunk mindenkor azért, amit kapunk, hogy teljesen 
szabadok legyünk Isten előtt és ez által szent szándékának megfeleljünk. 
Amen." 


55. Fejezet 
Kenán vallomása 


1. — Amidőn Ádám és a többi atyák a magyarázó beszédet meghallották, 
mindnyájan nagyon csodálkoztak, hogy Énok képes volt a bölcsesség oly 
mélységes szavait szólni, és mindamellett olyan igénytelen fiatalember, hogy 
senki se nézné ki belőle ezt a magas bölcsességet, amely magát Ádámot is 
hallgatásra kényszeríté. 

2. És ekkor Kenán vette át a szót és mondta: Ó Ádám atyám, lám eddig 
én voltam a látó és Szabbat előnapján nekem kellett látomásaimat, 
nemkülönben az Égbolton és a Földön kora reggel tett észleleteimet 
magyarázva elbeszélnem, hogy aztán megáldjad, és gyermekeidnek 
továbbítsd azokat. 

3. — Most azonban az Úr Énok nyelvét saját kezével megáldotta és 
megoldotta. Íme azért nem mer nyelven többé beszélni Előtted, a többi atyák 
és a gyermekek előtt. Vegye tehát ezt az ügyet is a szeretetteljes bölcs Énok. 
Habár egykor mi mostuk testét a reggeli harmattal, most annál inkább van 
nekünk magunknak szükségünk arra, hogy megmosson minket a szellem 
reggeli harmatával, amely gazdagon csurog áldott nyelvéről. 

4. — Óh Énok, moss meg engem felülről kapott kegyelmed szerint, mert 


én beismerem és felismerem, hogy aki meg nem mosatik e vízzel, az elvész és 
élete elhervad, mint a fű, amelyre éltető csepp nem hullott. 

5. — Az Úr csak egynek adta azt teljességgel, hogy a többiek tőle vegyék 
ahányszor csak azzal élni akarnak. Mert az élet ugyan mindnyájának adatott, 
de nem úgy a halhatatlanság; azt csak egy hordja magában mindnyájáért. És 
akik abból általa részesülni akar, az úgy mint ő, halhatatlan lesz. Aki azonban 
nem vet rá ügyet, annak életét a halál veszi el abban az időben, amidőn a nagy 
sarlója a kiaszott füvet éri. 

6.  — Kezünket szívünkre téve, észrevesszük ugyan jól kimért időközökben 
fellüktető dobbanását - úgy veszi észre azt majd Énok is; de ha dobogó 
szívünket megkérdezzük, hová dobogsz nyugtalan szív? Akkor nagyon 
zavaros feleletet kapunk onnan, elég félelmesen hangzót: "szüntelenül 
zörgetek az örök halál érckapuján, és szorongatottan várom, amíg felnyílik, és 
örökké elnyel. 

7. — Ha azonban Énoknak éppúgy dobbanó szívét kérdezzük, hová 
dobogsz vajon te, te szerető, hű szív? Az a legtisztább hangsúllyal válaszolja 
majd: halljátok testvéreim, szüntelenül az élet fényes kapuin zörgetek, és telve 
vagyok a legédesebb bizonysággal, hogy rövidesen feltárulnak és az Istenből 
való élet végtelen teljességébe befogadnak, amely életből most egy parányi 
cseppecske élteti lelkemet. 

8. — Óh atyáim, testvérek és gyermekek, hogy ez így van, azt 
látomásaimban sokszor láttam. De hogy az ne maradjon így, arra mindenkit a 
saját élete iránti szeretete tanít. Egymásnak kölcsönösen nem adhatjuk azt, 
mivelhogy nincs is birtokunkban; de vehetjük attól, akinek az megvan. Énok 
megkapta azt felülről, és ha nekünk adni akarja és szabad is adnia, rajtunk 
múlik, hogy éljünk vele. 

9. Óh Énok, azért használd csak szorgalmasan élettel telített nyelvedet, 
hogy mindnyájan tetőtől talpig megmosassunk az élet örök szellemi 
reggeléből áldott nyelvedre. Azért Ádám atyánk, hadd végezze csak Énok e 
tisztet helyettem és magyarázza és mutassa az élet jeleit az Égen és a Földön, 
Ámen!" 

10. " És amidőn Kenán ezt a helyes beszédét befejezte, felemelkedett 
Ádám és szólt: "Kenán, te megelőzted óhajomat; azért is tegye Énok 
hamarosan azt, amit tőle kívántok, és ami után én is erősen szomjazom. 
Ámen" 

11. — Énok pedig azonnal tiszteletteljesen felkelt és szólt: "Óh atyáim 
halljátok tehát: A csillagok mennek pályájukon, és hol jobban, hol kevésbé 
csillognak. A szelek is hol az egyik helyről, hol a másikról fújnak, és suhogva 
suhognak a távolba, és hol könnyű felhőcskéket, hol egész tömegeket visznek 
tova ringó szárnyaikon. És így hulla harmat és az eső, és leng a fű és 
himbálózik a fa remegő lombjaival. 

És egyiknek sem tudjuk okát, bármennyire is törjük rajta fejünket; ha 
azonban végül az aratás jó, akkor mondjuk: Az Úr bölcsen kormányozta az 
elemeket, mert az aratás jól sikerült; akkor aztán kevesebé érdekel már 


minket, hová vitték tova a felhőket a szelek. 

12. Látjátok, és éppen ez a legjobb megfejtés, mert amit az Úr tesz, 
bölcsen van téve. Mi azonban a legjobban tesszük, ha mindent gondtalanul az 
Úrra bízunk, és nem akarjuk megfejteni az ő utait, hanem e helyett inkább 
önmagunkat keressük és önmagunkban az életet. 

13. — Látjátok, ez a legjobb megfejtés, amelyben minden titok benne 
rejlik. Az úton majd még többet erről Ámen. 


56. Fejezet 
Az Ádám, barlangban 


1. — Amidőn Énok elvégezte rövid fejtegetését, Sét felugrott örömében, 
megölelte Énokot és mondta: "Óh Ádám atyám, milyen rövidke csak a 
szeretet szava bölcsességének fényes mezsgyéjén, és mégis mily telve van 
világossággal, élettel, erővel és hatással! 

2. Ha azonban az ember nehéz értelmével fáradtságosan megszámlálja a 
csillagokat,  kétkedőn nyomozza a szelek útját, a felhők járásán 
elbámészkodik, a völgyekben az alvó ködöket áldó nyugalmukból felijeszteni 
akarja, a harmatcseppeket fontoskodva vizsgálgatja és a füvet, a növényeket, a 
bokrokat és a fákat szinte bolondul és szellemtelenül kérdi, milyen volt az 
éjjeli nyugodalmuk, hogy végül mindeme üres tudakozódása után egy éppoly 
üres ítéletet merítsen, amelyből aztán az esetleg eltalált féligazsággal az 
elkövetkező aratásra következtet vajon jó, középszerű, vagy rossz le-e az, és 
még hozzá mindazt hosszantartó tanakodás előzi meg; akkor bizony Énok e 
magyarázata tisztán a mennyekből való, amely felment minket minden 
további ilyen értelem nélküli és értéktelen megfigyelésektől, amelyektől az én 
megismerésem szerint éppen annyi függ, mint attól az időtől, amely már száz 
évvel ezelőtt eltűnt. 

3. — Óh kedves Énok, te magyarázd csak tovább az élet bennünk levő 
jeleit és meg vagyok győződve, hogy az ilyen magyarázata a jeleknek, 
végtelenül hasznosabb lesz számunkra, mintha a csillagokkal, napokkal és 
holdakkal párbeszédet folytathatnánk, de semmit sem tudnánk meg abból, ami 
minden gerjedelmünk alapja és ami mindent érzéseink és érzékeink mondanak 
nekünk, és hogy miként nyilvánul meg és miként ismerteti meg magát 
bennünk az örök Szeretet és általa az örök élet! 

4. — Óh gyermekeim, ez sokkal magasabbrendű dolog, mint minden 
szántóföld és minden gyümölcsfa, amelyeken minden megfigyelésünk és a 
jeleknek szabbat-előnapi magyarázata mellett sem tudunk egyetlen egy almát 
vagy más gyümölcsöt létrehozni, és ami mellett az Úr minden felesleges 
gondoskodásunk ellenére mégis csak azt teszi, ami az ő szeretete, bölcsessége 
és szentsége szerint való. 

5. — Óh Énok, beszélj és magyarázz csak, hogy a fánk és gallyaink is, 
amelyek Kénán szerint megdermedtek, mihamarább meghozzák az örök, nem 
múló élet áldásteljes gyümölcseit. Ámen." 

6. — Erre aztán Ádám emelkedett fel és mondta: "Ámen, áldva légy 


szeretett Ábel-Sétem és ezerszer áldott legyen Énok élő nyelve, és áldva 
legyenek gyermekeim, akik jó és jámbor szívűek! 

7.  — De most menjünk, látogassuk meg dolgozó gyermekeinket, hirdessük 
ki nekik a holnapi szabbatot és azt, hogy mit várhatnak e napon szeretett, 
bölcs és jámbor Énokunk oly magasztosan megáldott nyelvétől. 

8. — Az Úr óvja meg lépteinket minden bajtól. Ámen." 

9. — Ekkor mindnyájan felemelkedtek és Éva Sét oldalán, Ádám pedig 
Énok oldalán derűs arccal elhagyták a hajlékot. A gyermekek valamennyien 
meghajoltak atyjuk régi lakása előtt és előre engedték őt Énok oldalán utána 
következett ezután Sét Évával és utánuk a többi jelenvolt főtörzs-gyermekek. 

10. — Amint így Észak felé tartottak és már meglehetős utat tettek meg, 
egy barlanghoz értek, amelyből egy igen tiszta forrás vize folyt ki. E barlang 
Ádám-pihenő néven volt ismert, e forrás pedig Éva-könnyek patakja néven. Itt 
szokott Ádám mindenkor megpihenni és így történt ez most is. 

11. — A barlang igen tágas volt, úgyhogy 20.000 ember könnyen elfért 
benne. A barlang fő nevezetessége azonban az a ritkasága volt, hogy először 
15 száz emberhossznyi magas és inkább a hegyen keresztül vezető alagút volt, 
mint tulajdonképpeni barlang. Az alagútnak pedig azért volt olyan nagyszerű 
híre, mert zöld és sárgakristályos, nagy hegykúpon keresztül képezte az 
átjáratot Kelet felé és közepén magasra szökő forrás tört elő, amely fölött a 
Nap világa különféle színű kristályprizmán át ezerféle színben szűrődött be. 

12. — Bár a világosság bágyadtabban az alagút nagyon sok különböző 
pontján behatolt és a meglehetősen hosszú alagút megvilágította, mégis a 
középső része a felszökő forrással volt az alagút csodásan igéző 
leggyönyörűbb része, amely sokszorosan felülmúl mindent, amit ti eddig 
ismertetek. 

13. — Látjátok, azért is volt ez az átjáróbarlang Ádám kedvenc helye, és a 
főtörzs-gyermekeken kívül a többieknek csak ritkán volt megengedve az azon 
való átjárás; de nem talán irigységből, hanem csakis félelemből, nehogy 
egyik-másik könnyebben hevülő kedély a csodás hely imádatára ragadtassa 
magát. 

14. A barlang közepén a tág, kerek, arany vízmedence körül 
nemeskristályból való szép formájú, különféle színű számos oszlop feküdt, 
amelyek közül az egyiket az atya aranyszékének nevezték, és amidőn az elsők 
e társasága a barlang közepére ért, Ádám leült és így a többiek is követhették 
példáját. Csak Énok maradt állva Ádám mellett. 

15. — Ádám ezt észrevette és így szólt hozzá: "Kedves Énok, miért nem 
teszed te is azt, amit én és a többiek? Nézd, itt a jobboldalamon fekszik egy 
jó, kényelmes zöld kristálycövek; ülj rá és pihenj velem és a többiekkel 
együtt"! 

16. — És Énok azonnal megtette, amit Ádám kívánt, de így szólt: "Óh 
Ádám atyám, lásd, minthogy te megengeded nekem, hogy pihenjek Sét kövén, 
minden bizonnyal megteszem, mert a te szavad több mint mind a többi atyáé, 
de ha a te engedelmed nélkül ültem volna oda, nagy merészséget követtem 


volna el, és megérdemeltem volna, hogy Sét és a többi atyák haragos szemmel 
tekintsenek reám. 

Óh kedves atyáim, bocsássatok meg nekem, hogy ezt tenni bátorkodom, 
mert mindig engedelmes akarok lenni minden atyával szemben, és soha sem 
akarok valamit is tenni, ami miatt szeretetükre érdemtelenné tenném 
magamat. Ámen." 

17. — És Sét fölkelt és szólt Énokhoz fordulva: "Óh te legkedvesebb, 
alázattal telten szerény Énok, nem tudod-e te, hogy már rég szépséges 
középpontja vagy szeretetünknek? Lám, lám, fejemen bizonnyal készítenél 
magadnak ülőhelyet, mert szívünkben már rég készítetted azt magadnak, és a 
fej nem jelesebb, nem előbbre valóbb a szívnél.(Erre névbe a fordítók 
kérésére a következő szellemi magyarázat érkezett: "Sét ezt az ő 
alázatosságában mondja és ezzel Énok érdemét iparkodik feltüntetni a saját 
magáé felett, amennyiben Énok az ő, az Úrtól nyert szellemi 
emelkedettségével - ami ugyan csak éppen akkor volt csakugyan emelkedett, 
amikor az Úr szólott általa, máskülönben éppen nagy alázatossága tüntette ki 
őt leginkább, és emelte a többi fölé - az ő feje fölé emelkedhetnék joggal, 
éppúgy, amiként szívükben már elhelyezkedett régen a szeretet által. És ez 
által a hideg kőnél méltóbb helyet akart neki Sét jelképileg adni.) 

18. — Minthogy székhelyedül már rég neked adtuk szeretetünket és 
életünket, lásd miként gondolnánk akkor a hideg kővel, amelyre ülsz? E 
tekintetben légy csak egészen nyugodt. De nézd, valami más az, ami most 
figyelmemet megragadja és bizonyára mindnyájunkét is. Nézd ezt a felséges 
helyet! Kedves Énok, engedd itt korlátlanul egészen szabadjára áldott 
nyelvedet. Ámen." 

19. " Ádám és a többiek Sét e jámbor óhajtását hallva, Énokot minden 
oldalról megostromolták, hogy valami szeretettel teljes jót és fennköltet 
mondjon szívéből erről az alagútról. 

20. — És a jámboran engedelmes Énok most sem kérette magát, hanem 
fölkelt, meghajolt az atyák felé és a következő igen nevezetes beszédet kezdte 
mondani atyáihoz, szólván: 

21. — Óh szeretett atyáim! Ádám pihenője helyén felhívtok engem 
beszédre anélkül, hogy tudnám mit beszéljek tulajdonképpen és miről szóljak? 
Óh kedves atyáim, eddig az volt a szokás, hogyha az egyik a másiktól meg 
akart valamit tudni, a titkot hordozót legalább kérdéssel terhelte, amellyel 
értésére adta neki, hogy megint nem tud valamit. 

22. — Én azonban most beszéljek anélkül, hogy kérdeznétek tőlem 
valamit? 

23. —— Nos, legyen meg így is az akaratotok. Mert így szabad a nyelvem és 
kimondhatja azt, amit szemem lángjelekben világos vonásokban lát 
szívemben. És ezek a jelek örök szent Atyánk örök szeretetének és 
mindeneken könyörülő kegyelmének az élő vonásai bennem. És így egyszer 
ezekből akarok beszélni, és halhatatlan beszélgetést folytatni az Én 
Istenemből és a ti Istenetekből, az én szent Atyámból, Aki szeretettel telve és 


a ti szent Atyátokból, Aki telve szeretettel, kegyelemmel és minden 
könyörületességgel: 

24. Óh kedves atyáim! Ez a barlang hű képe az emberi szívnek, amilyen 
viszonyban az Istennel van. Bárhova is irányítjuk szemünket, nem lelünk át 
nem tetsző pontra, kivéve a földet, amelyen járunk. 

25. — Nézzünk fel a magas, ezerszínű fénnyel jól megvilágított kupolára 
és hogy mily felségesen, mily csodás színjátékkal világítja és eleveníti meg e 
szép fény ezt az élő, magasra szökő forrást! 

26. Ki írhatná le szóval ezt a pompát, amely ezerszeres változatban már 
egy másodperc alatt meglepi a néző szemét. Minden lehulló csepp egy-egy 
csillaghoz hasonlít, amely az Égre törni merészkedett és aztán vakmerőségéért 
sziporkázva visszapattan. 

27. — Igen, ha Kelet felé tekintünk, a messze elnyúló folyosó zöld fényt 
vet felénk; ha arrafelé nézünk amerről idejöttünk, a folyosóról sárgás és aztán 
vérvörös fény világlik szembe; és így bárhová tekintsünk, más-más színű 
világ pompázik felénk. 

28. Ha aztán  megelégeltük  csodálkozásunkat, akkor a nagy 
gyönyörűségtől át- és áthatva felkiáltunk: Óh nagy Isten, mily fennkölt szép 
és ragyogóan felséges minden, amit Te alkottál Urunk! műveidet tiszteljük, és 
Te csupa gyönyörrel áldasz meg, azért minket; mert hiszen miérettünk 
alkottad azokat; és ennek módfelett örvendünk és mindenkor dicsérni, 
magasztalni, és hálával illetni akarunk Téged azért, hogy ily nagyszerű 
dolgokat teremtettél érettünk, akiket nagy  könyörületességedben arra 
méltattál, hogy gyermekeidnek nevezd őket! 

29. — Óh kedves atyáim! Hogy ezt tesszük, az bizony helyes és 
méltányos. De ha egy kissé szívünkbe pillantunk, és azt kérdezzük vajon e 
fennkölt dolgoknak a nagy Mestere és Ura végtelen szeretetéből és 
bölcsességéből a felséges csodadolgokat tisztán csak érzéki mulattatásunkra 
hozta-e létre, avagy azokban nem rejtett-e el számunkra netán egyéb dolgot is, 
amelyeket elsősorban kell keresnünk, és megtalálnunk legszentebb Nevének 
igaz dicsőítésére - óh kedves atyánk, ez aztán már más kérdés. 

30. Látjátok, csak egyetlen egy Nap veti fehér sugarait e nemes 
kristályhegy magas tetejére, és milyen hatása van a Nap ez egyetlen 
fényözönének is e barlangban! 

31. — Óh nézzünk csak fel! Ki bírná ott azt a számtalan formát számon 
tartani, amelyet már minden nyugtalan tekintet végtelenül megsokszoroz, 
pedig csak egy és ugyanannak a fénynek a hatása! 

32. — Kedves atyáim! Látjátok, önmagunknak állított az Úr éppen itt egy 
felette nagy emlékművet! 

33. — E földi létünkben mi magunk vagyunk e barlang az Est felőli 
bemenettel és az örök Reggel felé való kizáróval. Közepén úgy vagyunk, 
amint földi életünk teljében vagyunk. Az Est felől, mint gyermekek a 
kegyelembe és irgalomba lépünk és nem látunk ott mást, mint csak az élet 
előttünk lévő központját, anélkül hogy meggondolnók, hogy az életnek a 


barlangja nincs zárva, hanem az ellenkező irányban állandóan nyitva áll a 
kijárat a Reggel felé mindnyájunk számára. 

34. — Óh kedves atyáim, az örök Szeretetnek a nyájas lángocskája is 
egyszerű fény! Lelki látásunk e fenséges kupola! Ez a forrás a mi szellemünk, 
amely folyton fölfelé, a világossághoz igyekszik, de folyton visszautasíttatik a 
következő tanítással: 

35. — Te gyenge, tehetetlen, mit törekszel fölfelé?! Itt nincs út a te 
számodra, hanem maradj, vagy térj vissza alázatosan, engedelmes szereteted 
arany-medencéjébe! Szemléld és vizsgáld meg magadat lelki világod csalóka 
fényében és légy mindig készen, hogy a patakocska folyását a kegyelem 
Napjának hatalmas sugarai és vonzanak fel tűzfelhőkként életed legteljesebb 
szabadságába, oda ahonnét eljöttél! 

36. Óh kedves atyáim! Minthogy előbb már a hajlékban is 
megemlékeztünk a jelekről, fűződjön még hozzá ez a magyarázat is. Ámen. 


57. Fejezet 
Adám önbeismerése 


1. " És amidőn Énok jámbor beszédét befejezte, ismét Sét emelkedett fel 
és szólt: Igen, bizony úgy van, amint te kedves Énok azt nekünk magas 
forrásból fennkölten és hűen mondtad! 

2. — Mert igen jól észreveszem azt magamon, folyton magasba szökve 
bölcsességemben. És ha e hiú hajtóerő a határolt magasságban saját 
gyengeségemre hagyott, óh akkor mindig e cseppekhez hasonlóan, velem 
született semmiségem medencéjébe esem vissza, ahol aztán rögtön ismét 
elnyel és megaláz a megszokottság és mindennapiság, és végül a természetes 
mederbe sodortatván, akkor kezdem csak ismét erőtlenül megismerni a nagy 
törvényt, amelyet az Úr felette bölcsen és szeretettel teljesen természetembe 
helyezett, hogy tudniillik az akinek az Úr repülésre szárnyakat éppenséggel 
nem adott, az jótékony és célirányos nyugalommal egész alázatosan maradjon 
szépen otthon és nyugodtan és hálásan várja be, amíg az örök 
könyörületességnek tetszeni fog, hogy a szerény cseppecskét, aminek nekem 
lennem kellene, a patakocskába felvegye és vigye az örök Reggel felé, ahol az 
Úr kegyelme örökké sugárzik, és ahol az örök szent Atya végtelen szeretete a 
szerény cseppecskét bizonyára nem hagyja elveszni. 

3. — Óh kedves Énok, mondd, nincs-e- úgy és jól értettelek-e? Mert én azt 
vélem, úgy van, és senki másként azt nem érthette. 

4. —— Azért jelentsd ki nekünk még röviden, hogy úgy van-e még nem 
másként? 

5. És íme, Énok el volt ragadtatva Séttől, hozzá ment, átölelte az atyát 
és mondta: óh kedves Sét atyám, vigasztalódj, mert jól értetted az örök 
Szereted hangját, amint az a fölkelő Nap sugaraihoz hasonlóan remegő, 
gyenge nyelvemen elömlött. 

6. — Mert amit én mondok, az nem az enyém, hanem egyedül csakis 
legjobb, legszentebb Atyánk örök szeretetéé, amiért örökké dicsérje, 


magasztalja, és háláját zengje is Neki egész lényem minden részében és 
minden erőmből. És ezen túl ne legyen rajtam, kívülem és bennem semmi, 
amit ne az oly felette jó, szent és legszeretőbb Atyánk szeretetének, 
dicséretének, magasztalásának és köszönetének szenteljek. Mert nagy 
könyörületességében tőle vagyunk mi is és minden létező dolog! 

7. — És azért úgy is van, hogy az ember önmagából semmit sem tehet és 
semmit ne is tegyen, ha szűk kebelében egy magasabb élet jóleső tudata 
hízeleg is neki; hanem a cseppecskéhez hasonlóan egészen csak az Úrnak 
engedje át magát. És az Úr bizonyára úgy neveli és vezeti majd őt, amint az 
legmegfelelőbb az ő örök Szeretetének és Rendjének, az emberre nézve pedig 
bizonyára örökké a legeslegjobb lesz. Ámen." 

8. — "Igen, úgy van" mondta Ádám is és minden jelen volt 
főtörzsgyermeke. És Ádám folytatta, mondván: mert minden, ami a földön nő, 
törvényszerűen tenyészik; minden szelíden és szerényen alkalmazkodik a 
mindenfelett hatalmas Isten örök rendjéhez és annak veti alá magát. Hiszen 
minden nap látjuk, mint húzza ki nagy erővel a Napsugár a füvet a föld sötét 
öléből, úgyszintén a növényzetet, a bokrokat és a fákat. Mint vonzza fel a 
gyengéd Napsugár a nedves völgyekből és a tengerből szelíd világossággal 
telten a felhőket nyájas barátsággal magához az Égboltozatra. 

Mint szellemiesíti át őket, úgy hogy a mi durva érzékeink, minthogy a 
világossághoz hasonlókká váltak, azokat többé nem érzékelhetik, habár a 
szellemi szem számára örökké elmúlhatatlanok maradnak. És ha ez csak 
megfelelő földi kép is, mégis teljesen hasonlít az ember magas rendjéhez, aki 
érzékekkel ellátott, lelke testet kapott, hogy az örök Rendnek megfelelően 
megérlelődjön benne a nemes gyümölcs az Istenben való örök életre, amint a 
nemzés érlelődik Isten szeretetének és rendjének hatalma által a lélekből új, 
halhatatlan gyümölcsé. 

9. — Óh gyermekeim, látjátok, az Úr szónokot adott nekünk, szemét 
megnyitotta, és általa a mi fülünket is szabaddá tette, hogy most már 
megérteni kezdjük legszentebb Atyánknak velünk való nagy szándékait. És 
minthogy nagy örömünkre itt hallottuk, mi e kedvenc helyemnek a bölcs 
értelme, folytassuk most már utunkat. Mert a Föld még sok ismeretlen kincset 
rejt magában szellemünk további táplálására. Ámen." 

10. És íme, ekkor a Föld első embereinek társasága csendes köszönetet 
mondott Nekem, aztán felemelkedtek és Kelet felé a kijárathoz mentek és 
annak szűk nyílásán keresztül a derült szabadba. Kis ideig ott tartózkodtak, 
csodálva követték a csörgedező, tiszta patakocska folyását és kissé távolabb 
és lejjebb finom ködöt láttak kiemelkedni a patakocskából felfelé a fény 
szabad térségébe és azt is látták, amint azok a melegségtől átszellemülve 
tekintetük elől eltűntek. És most mindnyájan jól megértették a természetnek e 
színjátékát és jólesően ismerték fel benne önmagukat és szívük mélyén 
Engem dicsértek érte, és szerfelett ujjongtak; végre aztán tovább mentek egy 
meglehetősen messzire nyúló fennsíkon keresztül, amelyen sok család lakott. 
És amint ezek már messziről a tiszta hófehér hajú ősatyát meglátták, 

csoportosan siettek eléje a letaposott kőúton, megáldatták magukat Ádámmal, 
és aztán dicsőítették Nevemet, úgy hogy tiszta hangjuk csengése 
messzehangzóan a távoli hegyeken ömlött el és az ott lakó összes gyermeket 
meghívta a következő pihenőnapra a szabbatra, amelyen majd ismét kötelező 
áldozatot nyújtanak Nekem. 

11. — És ujjongó szívvel így mentek az atyák még messze tovább kifelé, 
ahol aztán egy égig érő, hófehér szikla egyszerre útjukat szelte. Itt ismét 
mindnyájan a földre telepedtek, és ezer és ezer gyermek vette őket körül, akik 
mind azon igyekeztek, hogy a főtörzsatyáknak mindenféle frissítőt hozzanak, 
és mindenki szerencsésnek érezte magát, ha szívből adott adományaikat az 
atyák áldva csak meg is érintették. 

12. . E nyugvóhelyen Ádám felnézett ennek a  mennybenyúló 
sziklahegynek a csúcsára és magába szállva sokáig néma maradt. És senki se 
merte őt kérdezni, hogy mit látott. Így egy időre elnémult a gyermekek hangos 
ujjongása, mert mindnyájan könnyeket vettek észre az atya szemében. 

13. — És magukban mindnyájan találgatták, mi is lehet a szándéka. És 
Énokon kívül senki nem is tudta, mi játszódott le Ádám lelkében. 

14. — Végre tekintete elhagyta a sziklahegy nagy meredekét, hallgatagon 
végigtekintett az idesietett gyermekei seregén és megindultan szólt Ádám: 

15. — "Óh, ez mind az én saját bűnöm! Óh te nagy szentséges, igazságos 
Istenem! Miért engedted, hogy bűnöm ily heggyé nőjön?! Még élek és a hegy 
máris majdnem az égig ér; milyen magasra nő majd az idők végéig! 

16. Így tekintem én most szabbat előnapján ezernyi gyermekemtől 
körülvéve, itt pihenve, bűnöm erődjét. És így tekint majd fel valamikor az 
utolsó ember is itt, egyedül, megfosztva minden élő teremtménytől és 
gyermektől, bűnömért lakolva, szomorúan az Isten végtelenségében ragyogó 
világok öröm ormaira, és vágyakozva várja majd, hogy a hegy reászakadjon 
és agyonzúzza őt, és romjai alá temesse nagy bűnöm utolsó cseppjét. 

17. " Óh gyermekeim, nézzétek, ott fönn, ahol még mindig füstöl és 
lángol, ott jöttem létre és vétkeztem Isten és a Föld színe előtt! 

18. — Akkor még tökéletes voltam és minden teremtmény nekem volt 
alárendelve, és minden létezőt jól megértettem a Föld középpontjától kezdve 
fel a világok ama magas utolsó világáig, amelyet egyetlen szellemnek 
legszárnyalóbb gondolata sem érhet el soha! 

19. — És - mit csinált belőlem a bűn? Mi lettem bűnöm éjjelében? Nem 
egyéb, mint nyomorult féreg a föld porában, aki már alig képes a még benne 
lévő csekélyke legnyomorúságosabb életét cipelgetni. 

20. Óh gyermekeim, aki közületek a magasságnak utolsó, legtávolabbi 
csillagjától a mélység utolsó legtávolibb csillagjáig eshetne, az a cirpelő 
tücsöknek az ugrását is alig tette volna meg az én magasságomból a 
kimondhatatlan mélységbe történt bukásomhoz képest! 

21. — Én már ott fenn, földi létem kezdetén álltam a feladat előtt, hogy 
önmagamat a legnagyobb alázatban megismerjem, és felismertem magam, és 
ezért még mélyebbre buktam - igen, egészen idáig kellett buknom és lábaim 


még mélyebbre süllyedtek Káin által! 

22. Óh mily kimondhatatlan bukás! Énnekem, akihez hasonló Istenen 
kívül nem létezett, nekem kell most gyermekeimet kérnem oktatásért és 
kenyérért. 

23. De hiába, most már így van. Legyen is tehát így Annak a nevében, 
Akinek tetszett azt csinálni belőlem, ami most mindnyája előtt vagyok. 
Ámen." 

24. — Amidőn Ádám ez elszomorító beszédét befejezte, íme sírni kezdett 
és sajnálatos állapota a jelenvoltakat is mind elbúsította, kivéve Énokot. Éva 
azonban kétszerte oly súlyosan érezte keblén az Ádámot gyötrő terhet; 
igyekezett mégis elrejteni könnyeit, nehogy sírásával Ádám szívét még jobban 
elkeserítse. És így tartott ez a nyomasztó állapot majdnem egy óra hosszáig. 
Azonban Sét aztán Ádámhoz lépett, leszárította atyja arcáról a könnyeket és 
mondta: 

25. Óh atyám, ne sírj amiatt, hogy az Úr így cselekedett veled; ha rossz 
atyám lennél, hogyan szerethetnélek akkor téged? 

26. — Mi azonban sohasem találunk semmi rosszat rajtad; hanem minden, 
amit rajtad találtunk jó volt, most is jó és jó is marad. Amiért is mind 
valamennyien igaz gyermeki hálaáldozatunkul, teljes szeretetünkkel és 
tiszteletünkkel adózunk neked. Azért kedves Atyám vigasztalódj, és ne búsulj 
a mindenható legszeretőbb szentséges Atya legbölcsebb vezetésén! 

27. — Mert hiszen te magad tanítottál minket arra, hogy amit az Úr tesz, 
az jól van téve; ha azonban ő velünk ezt tette, hogy lenne és lehetne az 
másként, minthogy jól van téve?! 

És így tehát szükségtelen, hogy gondot csinálj magadnak amiatt, ha az Úr 
útjai az ő szerető, bölcs és hatalmas rendelkezéséből másként alakulnak, mint 
ahogyan mi azokat Isten előtti végtelen korlátoltságunkkal összeegyeztetnők. 

28. Óh atyám, és ha egykor, valamikor teljes hatalmad volt is, úgy hogy 
maga a Nap, a Hold és a csillagok is engedelmeskedni kényszerültek 
akaratodnak, hatalmadat mégis csak a minden hatalom és erő Urától kaptad és 
így az nem volt önmagadból való teljhatalom, hanem Istenből való 
teljhatalom volt. 

29. — Ami azonban az Úré, azt ő ismét vissza is veheti az ő 
szeretetteljesen bölcs Rendje szerint. És így aztán az Úr szeretetéből és 
bölcsességéből úgyis csak a legjobbat és legcélszerűbbet teszi miérettünk a mi 
javunkra, akik nagy könyörületessége folytán gyermekeinek nevezhetjük 
magunkat. 

30. — Minthogy azonban a mi Atyánk ő, hogyan feledkezhetnék meg 
végtelen szeretetében és az abból folyó határtalan irgalmasságban valamikor 
15 az ő gyermekeiről? 

31. — Óh atyám derüljön fel tehát homlokod, viduljon fel szíved ismét, és 
engedd meg szeretett Énokunknak, hogy mihelyt a gyermekek ismét 
eltávoztak, hajnalpirjának néhány pillanatát vesse mind e dolgokra itt, hogy 
azok átszellemüljenek és aztán szellemünk számára legelőkké tétessenek 


életet bugyogó nyelve által! 

32. Óh atyám, vidulj fel tehát! Ámen. 

33. — És lám, Sét befejezvén e hasznos vigasztaló beszédét, Ádám 
felvidult kedéllyel tekintett reá és intett Énoknak, hogy Sét és a többi 
főtörzsgyermek hajának megfeleljen; de csak aztán, ha a többiek eltávoztak, 
egynek kivételével, akinek fekete haja volt, és nem tartozott az ő törzsükhöz, 
hanem még csak most jött föl a mélységből, és égve a tudás vágyától Ádám 
gyermekei közé keveredett, minthogy Lámektől való félelme űzte őt, hogy 
mint halandó a hegyek halhatatlanjaihoz meneküljön. 

34. — És amidőn látták, hogy Ádám intett Énoknak, Énos, Kénán és 
Mahalaléel, amint ez ilyen alkalmakkor kezdettől fogva szokásban volt, 
azonnal felkeltek és értésükre adták a gyermekeknek, hogy a következő 
szabbat napján fölkelte előtt Ádám hajlékánál az ismert helyen legyenek, 
adományaikat hozzák el, és most rövid időre távozzanak, mert az az atya 
kívánsága, szíve rövid nyugalma érdekében. Ha azonban jel adatik, 
mindnyájan ismét gyülekezzenek és kísérjék el az atyát a Dél gyermekeihez, 
ahonnan majd ismét otthonukba térhetnek. 

35. — És miután e három, ügyét jól elvégezte, és ismét visszatértek 
helyükre, Ádám akarata szerint a "feketehajút" magukkal vitték. Azután íme, 
először is Ádám emelkedett fel és kérdezte az idegent: 

36. — Mi vezetett téged ide, ekként a haláltól megmenekülve? Felelj, vagy 
fuss a Föld atyái atyjának szeme elől. Mert a te ereidben halálhozó vér folyik 
és homlokodon Káinnak Ábel meggyilkolásával szerzett halálbélyege még 
világosan látható. Azért beszélj, ha beszélni bírsz, vagy nyelved a beszédre 
egyáltalán képes. Ámen." 

37. — Az idegen azonban földre vetette magát azonnal Ádám előtt és nagy 
félénken néhány tört hangot dadogott, amelyektől senki sem lett okosabb, 
egyedül csak Énok. 

38. — Sét azonban szólt Ádámhoz: Óh atyám, igaz felgerjedésed 
halálhozó a föld e fiára; azért kegyesen és áldás teljesen vondd vissza 
igazságosságodat és szólj, hogy az élő Énok őt megelevenítse, hogy aztán 
méltányos igazságosságodnak eleget tegyen. Ámen." 

39. — Ádám engedett Sét szívbeli kérésének és szólt Énokhoz: "Íme, itt 
egy holt a Mélységből, elevenítsd meg őt és oldd meg nyelvét, hogy szíve 
vágyát értésünkre adja. Ámen." 

40. Énok erre mindjárt felkelt és a következőképpen szólt: "Óh atyáim, 
hogyan van az, hogy ezt az embert holtnak mondjátok, holott él, éppúgy, mint 
mi csakhogy a Mélységből való szegény ember. Ha azonban beteg állat 
kerülne lakásunk elé, nem kergetnők el, hanem ápolnók, amíg meggyógyulna. 
És amidőn most a Mélységből egy szegény, elveszett ember sok nehézséggel 
hozzánk menekült azt szemünk előtt a porban hagyjuk fetrengeni, mint egy 
férget. 

41. — Minthogy pedig mindnyájan láttuk, hogy élve jött hozzánk, és 
mindnyájan jól tudjuk, hogy minden élet sehonnan máshonnan, mint csak 


Istenben és Istenből veheti eredetét, úgyszintén fennmaradását 1s. 

42. Óh szeretett atyáim, késztessétek tehát felkelni ezt az embert, hogy 
megismerje a nagy Istent a Magaslatokon. Mert a nagy, szent, örök Isten 
szeretete bizonyára tovább ér, mint azt legnagyobb gondolatunk valaha a 
legkisebb mértékben is felfogni képes lesz. 

43. — Hogyan lenne lehetséges, hogy e végtelen Szeretet a mélység 
gyermekeit is meg ne érintse? És ha egyet közülük hozzánk felvonz, akkor 
nem az a mi dolgunk, hogy azt magunktól elutasítsuk, hanem hogy azt 
elfogadjuk, mintha itt fenn termett volna, ahol még füstöl és lángol, ahová 
még néha botorul tekintünk, és azt véljük: ez a kő ott a mi bűnünk, vagy mi 
vagyunk a kő bűne! 

44. — Óh végtelen kevés függ attól, milyen szélesre és magasra nőtt az a 
kő, hiszen azért mégis csak kő, amint mi Isten halhatatlan gyermekei 
maradunk és a kő mulandó, amint mi örökké el nem múlunk, de minden a mi 
szeretetünkön múlik, amelynek nem lenne szabad semmi teremtményt, 
legkevésbé pedig a Mélységből való szegény testvért kizárnia magából. Mert 
mi csakis a Szeretetnek a gyermekei vagyunk és ebben Isten gyermekei. Azért 
cselekedjünk is aszerint, hogy igazán és méltóan azok legyünk, akiknek 
lennünk kell. Ámen. 


58. Fejezet 
Asmahaél, az idegen 


1. És íme, mindezek után Ádám kívánatára Énos lehajolt a földre, 
felemelte a feketehajút és aztán Ádámtól és Séttől engedélyt kért arra, hogy 
mielőtt erről a helyről eltávoznának, néhány szóval megmondhassa azt, ami a 
szívén fekszik. 

2. És mindnyájan megengedték neki, hogy csak mondja el, ami a szívét 
nyomja. 

3. — Énos ekkor meghajolt, megköszönte az engedélyt és a következő 
nevezetes beszédbe kezdett, szólván: 

4. — Atyák és gyermekek! E pillanatban nagy gondolatom támadt és 
erősen felzaklatott lelkembe, mint villám, egy élmény cikázik bele. 

Álmodtam egykor - ez akkor volt, amidőn egyszer a napfelkeltét 
átaludtam, amiért aztán kis szemrehányás is jutott osztályrészemül - hogy 
éppúgy, mint most, itt voltunk, és szemléltük a csodás vidéket és nagy örömet 
találtunk számos gyermekünkben, akiket éppen szintén a következő szabbat- 
napi áldozatbemutatáshoz hívtunk meg. És íme, amint így örvendeztünk, 
erősen fénylő alak jött közénk, úgy hogy mindnyájan megrémültünk az erős 
fény miatt; az alak azonban nem soká hagyott meg minket rémületünkben, 
hanem felfedte magát fénytől elvakult szemünk előtt. 

5. Óh atyáim, és gyermekeim, ez a kibontakozott alak Ábel volt és egy 
hasonló embert vezetett az ősatya színe elé, és lágy halk hangon mondotta: 

6. — "Halld atyánk! Káin kívülem senkit sem bántott; csak az én testem 
veszett el reád nézve. Lásd, én Káinnak szívemből megbocsátottam mindent. 


Ezt annál könnyebben tehettem, mert soha nem nehezteltem rá és amidőn 
későbben fiától, Hanoktól menekült és Délfelé, a Föld egyik legnagyobb 
vizének a partjára jött és ott nagyon kevés számú megmenekült övéivel, 
hőségtől, éjségtől és félelemtől majdnem elepedt, akkor az örök, szent Atyánk 
engedelméből önszántamból hozzá mentem, felfedtem magamat előtte és 
nagy bánata könnyeiben találtam őt, úgy, hogy a szívem megesett rajta. 
Megtanítottam aztán őt vizáthatlan kosárfonásra, és elvezettem őt és az övéit a 
hullámokon át egy távoli, termékeny, biztonságos földre. 

7. — És ugyanezt cselekedtem Hánokból való több utódjával, akik jobb 
gondolkozásúak voltak. 

8. . De sohasem merészeltem csak egyet is Hánokból, Káin nagy 
városából hozzád vezetni. Mert bár jól ismertem Káin fejére szálló méltó 
haragodat, de tudtam azt is, amit az Úr szólt Káinhoz, amidőn az világgá 
menekült keserű bánattal telve és biztosította őt: aki Káint agyonütné, azt 
hétszeres bosszú érje. 

9. " Most azonban hozok neked is, Jehova akarata szerint, egy Istent 
kereső menekülőt a Mélységből. Azért add meg neki, amit keres és fogadd őt 
atyai szeretettel teljesen; mert az ő ereiben is a te véred kering. 

10. — Ébreszd fel őt áldásoddal, és az Úr felébreszti a te gyermekeidet, 
hogy majd csodálatraméltóan hirdessék az ő Nevét a Mélység gyermekei 
földjének lehető megmentésére." 

11. Óh atyáim és gyermekeim! És most, íme ugyanazt az embert látom 
közöttünk, amint akkor láttam őt, és láttam éppen most a fénylő Ábelt is, 
amint elhagyja e helyet, és Énok is látta ezt, azért volt olyan hallgatag. Ezzel 
elmondottam, amit óhajtottam. Gondolkozzatok ezen és cselekedjetek, amit 
jónak láttok." 

12. — És Énok azonnal megerősítette Énos állítását, mondván: igen, úgy 
volt és úgy van! 

13. — Ezt hallva, Ádám egészen elcsodálkozott és mohón kérdezte: "Hol 
állott Ábel? 

14. Énos és Énok pedig egyszerre egy és ugyanarra a helyre mutattak és 
így Ádám teljesen hitt nekik, mert nem tévedtek ama hely egyidejű 
megjelölésében, ahol Ábel hűségét és szeretetét nyilvánította Ádám előtt. 

15. — Azután azonban még mindeniket titokban külön is felhívta, írja le 
nekik Ábel alakját. És a leírások e részben is egyeztek, és hűen írták körül 
annak az alakját, úgy hogy Ádámnak nem maradt fenn többé kétsége a 
látomány valódisága iránt. 

16. — És ekképpen meggyőződve Ádám örvendezve felkiáltott: "Óh Ábel, 
amit te hozasz nekem, azt elfogadom, még ha Káin maga is lenne az! 

17. — Azért hozzátok őt ide hozzám, Ábel gyenge védencét, hogy 
megáldjam őt, és körünkbe fogadjam és önmagamban megmutassam neki a 
föld első, nem született, hanem közvetlenül az örök Szeretet Mindenható 
kezéből kikerült embert; és minden embernek anyját, aki belőlem lett; és 

végül Azt, Akinek nagyságáról, hatalmáról, szentségéről és szeretetéről 


örökkévalóságok és lényekkel teli végtelenségek bizonyságot tesznek, 
valamint mi is, adatván nekünk örök szellem Istenből, magától Istentől!" 

18. — Ezután elhozták hozzá a feketehajút, és Ádám megérintette, és 
háromszor megáldotta őt, és nevét kérdezte. Ez azonban szólt: "Óh te nagy, 
fennkölt elsődje Istennek, a föld nagy Királyának, te bölcs atyja a föld minden 
atyjának, bocsáss meg nekem a Mélységből menekült szegénynek, akit Lámek 
gyilkos kezéből kiragadva egy fényes alak keze vezetett ide - nézd, nekem 
nincsen nevem, mert én csak dolgozó rabszolga voltak és ezeknek nincs 
nevük, hanem az állatokhoz hasonlóan üres, tagolatlan kiáltásokkal hívják 
őket. A nyelvet csak érteniük szabad, de beszélni nem; aki egy értelmes 
hangot engedne ki szájából, az beszélőkedvéért azonnal a legborzalmasabb 
halállal lakolna! 

19. — Azért ne neheztelj reám, hogy én, szegény rabszolga nem adhatom 
neked, amit tőlem kívántál, Mert nézd, a Mélységben nagyon kegyetlen 
állapotok vannak; és valóban nincs már aki életét biztonságban tudná. Mert 
bármerre is menekülne valaki, Lámek poroszlói és hadiszolgái csakhamar 
utolérik őt; és ahol megfogták, minden irgalom és kegyelem nélkül a 
legszörnyűbb módon meg is ölik őt! 

20. Óh nagy atyja a föld atyáinak! Ott lenn olyan dolgok történnek, 
hogy emberi nyelv nem képes az elkövetett iszonyatosságok leírására. A 
dolgozó, néma rabszolgák kegyetlen megölése még a legcsekélyebb, mert 
névvel legalábbis "megnevezhető. De ott névvel nem nevezhető 
iszonyatosságokat is elkövetnek: de azokat soha nem merészelném neked 
elmesélni, nehogy az által a Magaslatok megszentségteleníttessenek. Ámen." 

21. — Amidőn Ádám és gyermekei a Névtelen ez elbeszélését hallották, 
Ádám elszörnyülködött és már átkot akart mondani a Mélységre. De a 
Névtelen, Ádám haragszavába vágott, mondván: 

22. "Óh ne mondd ki ezt a vészt hozó szót, te jó atyja e föld atyáinak. 
Mert halld! Azok ott lenn nem szorulnak a te átkodra; mert átokkal bőségesen 
el vannak látva. Lámek elég az egész föld számára. Mert ha a csillagok fölött 
lakozó nagy Király legkeserűbb átkát akarná lemennydörögni a földre, csak 
még egy Lámeket kellene Neki a földre küldenie, és te, óh atyja a Föld 
atyáinak, biztos lehetsz, hogy akkor, mielőtt a Nap százszor felkelne és 
lenyugodna, Lámeken kívül egyetlen élőlény sem lenne terhére a Földnek! 

23. — Azért, óh atyja a föld atyáinak, amiért megátkozni akarnád, óh 
halljad, álld meg inkább az iszonyatok átokkal megterhelt mélységeit. Mert ha 
átkoddal még megszaporítanád az iszonyatok sötét talaját, akkor jaj, óh jaj 
lenne a Mélység szegény, néma munkásainak! 

24. — Bőven ontott vérük a tomboló viharokhoz hasonlóan már úgyis 
bosszúért kiált fel a csillagokhoz; és ha mindehhez még te is átkot szórnál a 
Mélységre, akkor csakhamar véres hullámok nyaldosnák körül a hegyek szent 
csúcsait! 

25. Óh atyja a föld atyáinak, áldj, óh áldj ott, ahol jog szerint átkozni 
akarnál. Ámen! 


26. — Ádám e kérését hallva, meghatódott és dicsérte a névtelen ifjút és 
kérdezte őt: "Halljad te Káin véréből való szegény gyermek! Minthogy a 
Mélységben beszélned nem volt szabad, honnan nyerte nyelved majdnem 
Kénán nyelvének a hajlékonyságát? 

27. — Mert úgy beszélsz, mintha már kezdettől fogva Isten felszentelt 
dalnoka lettél volna köztünk; oly megfontoltak a szavaid és mindenkor a 
helyes értelmet ölelik fel. Mondd nekem igazán, honnan jutottál ehhez? 

28. — És íme, a Névtelen azonnal felfogta ezt, és válaszolt: "Óh atyja a 
föld atyáinak! Ami felől kérdezel, csodálkozva nyelvem megoldott voltán, 
azzal eldicsekedhetni Előtted, mint a legbölcsebb tanítónak az atyja előtt, 
örvend ifjú szívem." 

29. Lásd és halljad: A tanító, aki ily beszédre nagy bölcsen oktatott 
engem, az volt, akik hűen ide, eléd vezetett, óh atyja az atyáknak! Ismered őt, 
és már előbb ismerted őt, mint ezek, akik téged itt figyelme és várakozva 
hűségesen körülvesznek. Ábel volt az, a te fénylő fiad, aki magasabb 
szeretettől éltetve, akadozó nyelvemet megoldotta, hogy tetszetősen 
hirdethessem az igazságnak oly ritka formáit Előtted, valamint a te 
kegyelemmel és áldásoddal telt minden utódod előtt. 

30. — Óh atyja a föld atyáinak! Most mindent tudsz, ami előbb talán 
idegenül hangzott. Óh engedd meg tehát, hogy én, a Mélység szegény és 
idegen menekültje, itt a szent Magaslaton körötökben keressem azt az 
igazságos, jóságos és hatalmas Uralkodót, akiről a csillagok, a Hold, és a Nap 
oly csodálatosan tanúskodnak! 

31. Óh atyja a föld atyáinak, mond rá szeretettel az áment!" 

32. — Ádám pedig hallva e szavakat, annyira meghatódott, hogy szólni 
sem bírt, és szeme örvendezve résztvevő könnyekben úszott. 

33. — Végre azonban Ádám mégis erőt vett magán és meghatottan szólt a 
Névtelenhez: "Halljad te kedves idegen az iszonyatok Mélységeiből, ha úgy 
van, amint azt te nyelveddel megerősítve nekem értésemre adtad -. Minthogy 
azt nem is vonhatom hétségbe, hogy nem úgy lenne, amint azt mondtat, és 
ahogyan Isten azzal már csodálatosan nagy kegyelmét mutatta neked, - akkor 
nagyon is illő, hogy mi, az ő gyermekei se cselekedjünk veled másként, mint 
amiképpen mindnyájunk nagy, szent Atyja végtelen irgalmában veled 
cselekedett; és így történjen veled az, ami után szíved szomjúhozik. 

34. — Nézd itt jobbomon a szintén igen fiatal Énokot; ő ezidőben Isten 
áldott szónoka. ő legyen ezen túl Istenben, a mi legszeretőbb Atyánkban és a 
végtelenség Urában a te tanítód! 

35. — És továbbá, minthogy nincs neved, nevet is akarok neked adni. 
Mégpedig legyen a neved Asmahaél, azaz "Istent kereső hű idegen". Mert itt 
minden dolognak nevének kell lennie és minden tettnek szava. És jól meg kell 
jelölve lennie minden mineműségnek és minden benső tulajdonságnak. És 
hogy hogyan, mikor, hol, miért és miáltal van és történt valami, annak is 
pontosan meg kell jelölve lennie. Ezért tehát annál kevésbé járhat név nélkül 
1de-oda itt egy ember. 


36. —— Kell azonban, hogy minden név pontosan megfeleljen annak, aki azt 
kapja. Aki azonban nevet kapott, az úgy éljen, hogy hű legyen nevéhez. 
Máskülönben hazug, minthogy nem úgy cselekszik, amint a neve mondja. És 
most, amidőn tehát neked is neved van, Ismerd meg azt előbb, és aztán 
cselekedjék hűen aszerint, mert különben Isten szemében és az ő minden 
gyermeke előtt hazug leszesz és minden porszemecske megszégyenít téged, 
amely nevének mindenkor megfelel. 

37. — És így még egyszer megáldalak és mondom neked: Asmahaél! Én 
Ádám, az első ember, aki a földön az örök, szent, legszeretőbb Atya, Isten 
kezéből kikerült, megáldalak téged gyermekeimmel egyenlőképpen, hogy hű 
viselője légy nevednek! 

38. — És így nyújtom most neked kezemet, és gyermekeimhez felemellek 
téged! 

39. — És most, gyermekeim, kövessétek példámat és legyetek atyák 
hozzá. És kedves Énok, légy fivére és tanítója neki. 

40. Te pedig Járed, te adj neki mindenkorra szállást Énok helyett, aki az 
én hajlékomnak lett lakója. 

41. — Az Úr nyissa meg szívedet és lelked minden érzékét, szellemednek 
Istenben való örök életére. Ámen." 

42. — Erre Asmahaél rögtön Ádám lábához vetette magát, megcsókolta 
azt és fennen hálálkodott azért a nagy kegyelemért, amely gyermekeim között 
a Magaslatokon osztályrészévé lett. Mert magában érezni is kezdte azonnal az 
áldás hatását, amiért is következőképpen kezdett ujjongani, mondván: 

43. — "Asmahaél, nagyon is dicső név, amelyet viselni valóban még 
érdemtelen vagyok. Úgy vélem azonban, hogy a kezdetben adott név annak 
hű viselőjére törvényszerűen azt a kötelességet - a szent bírót bennünk, a nagy 
eleven parancsot - rója, hogy azt kövesse, ameddig csak megismerése ér. És 
ha valakinek a Nap és a csillagok igen nagyon távoli pályáit kellene követnie, 
mint az erre kötelező név viselőjének, szívesen és hűségesen kellene azt is 
teljesítenie, amiért azt a nagy kegyelmet elnyerte. sőt ha nagyobbat is kívánna 
a szent név - óh atyja és atyái a Föld atyáinak - annak a számára, Aki nagyon 
is gyakran kényszerülve volt küzdeni a halállal, óh halljátok, annak a számára 
valóban nem terhes követni az örök élet útját. Ha a bűn iszonyatának 
legsötétebb iszapjában folytonos küzdéssel kellett nyomorúságosan utat törni 
a szűkös világossághoz és még szűkösebb élethez, amelyet sokszor már 
leggyengébb csirájában elfojt a legsötétebb kételkedés, óh halljátok, mily 
könnyű akkor haladni az eleven élet fénylő útján! 

44. — Óh dicső név, Asmahaél, legszebb csillagom, amely felvezetsz 
engem, ide fel a világosság és az élet örök, szent Magaslatára. Óh halljátok, az 
Idegen nem hiába viseli majd a kegyelemnek ily szent ajándékát. Ámen, 
Ámen - mondom Ámen!" 


59. Fejezet 
Az alázatosságról 


1. — Amidőn Asmahaél befejezte szavait, meghatottan ismét Ádám 
emelkedett fel és szólt: "Énok, ismét te kerülsz sorra! Mindezek után illő, 
hogy ismét felülről halljunk szavakat, hogy azok nyomán minden továbbiban 
teljesen az Úr akarata szerint cselekedjünk. Mert nézd, én a magamét már 
megtettem, amint azt szeretetem szerint gondoltam. Szeretetünk azonban nem 
mindig tiszta, és azért nem is mindig biztos és az által aztán cselekedetének az 
eredménye sem szent. Azért most különösen időszerű, hogy te kedves Énok 
az élő hangot magadból mindnyájunknak tolmácsold. 

2. Beszélj tehát, és mutasd meg nekünk védenced igaz utait, Ámen." 

3. — Amidőn Ádám ezt elmondta, mindnyájan felkeltek, meghajoltak 
Ádám felé és megköszönték neki, hogy ezt megparancsolta, különösen 
azonban Sét, majdnem ugrált örömében. Mert ő volt Énok legnagyobb híve és 
szavának nagy tisztelője. És így nem türtőztethette magát, és mielőtt még 
Énok beszélni kezdett, egy pár bátorító szót intézett hozzá, mondván: 

4. — "Óh kedves Énok! Látod, ami után szívem már erősen vágyakozott, 
azt a jó és helyes rend, az én atyám és a ti atyátok által most meghozta. Óh 
mily nagyon örülök, hogy ebben a dologban a szent akaratot meghallom; mert 
igaz, hogy sokszor tennék valamit, ami nekünk jónak tetszik; de hogy azért az 
már jó-e és helyes-e mert nekünk úgy tetszik, az egészen más kérdés! 

5. — És ez éppen az, amit nekünk meg kell mutatnod. És így tehát kezdj 
beszélni a benned lévő isteni életből, Ámen!" 

6. — Erre Énok felemelkedett és a következő beszédet mondta 
mindnyájához, miután előbb szívében Hozzám fordult, szólván ugyanis előbb 
magában: 

7. — Óh Te mindenekfelett szentséges, szerető nagy Atyám, Uram és 
Istenem, add meg nekem, leggyengébbnek kegyelmedet, hogy teljes 
szeretettel és alázattal hűségesen kijelenthessem a Te akaratodat az atyáknak, 
és Belőled bőségesen adhassam nekik azt, amire szívük szomjúhozik. 

8. — Óh legszentebb Atyám, mégis egyedül csak a Te legszentebb 
akaratod történjék örökké, Ámen." 

9. És íme, erre teljesen felébresztettem Énokot, és elkezdett beszélni 
amint itt következik, mondván: "Óh kedves atyák! Hogy ilyet kívántok, az 
bizonyára helyes és teljesen méltányos. Mert Isten szeretete mindenekfelett 
való, és minden létezők az ő akaratának vannak alávetve; de hogy engem arra 
választottatok ki, hogy nyilatkoztassam ki nektek gyengeségemben azt, amit 
minden örökkévalóságok örökké nem fognak átfogni és felfogni, látjátok 
kedves atyák, az a ti atyai méltóságotokhoz nem helyes és nem méltó! 

10. — Vajon azt gondoljátok-e ti, hogy Az Úr válogatós és az egyik 
embert kevésbé becsüli, mint a másikat, ha az egyik is, és a másik is akarata 
szerint tesz?! Óh atyák, akkor nagyon tévedtek és nincs úgy! 

11. — Tekintsetek a végtelenségbe, a tiszta űrbe! Ki mondhatja közülünk, 
hogy nem látja a világosság szétömlő árjait és mindazt a tárgyat, amit azok 
körülvesznek? 

Melyik fül nem hallja vajon a halk szellőt is, ha száraz lombot megfú, 


avagy van-e köztünk egy is, akinek meg nem adatott volna minden érzék a 
leghasználhatóbb állapotban és egy eleven érző szív?! 

12. — Ha azonban mindezt kivétel nélkül bírjuk, ami pedig mind az Úrból 
való, hogyan lenne akkor valaki inkább vagy kevésbé az Úré, aki tőle ered és 
ismét Hozzá visszatérni akar? Óh atyáim látjátok, lehetséges lenne-e, hogy 
bármelyik gyermek is, aki hozzátok jön szent tanácsot kérni, hogy ti azt nem 
akarnátok meghallgatni, és meg ne adnátok neki, ami üdvére lenne?! 

13. — Minthogy azonban már ti, bukott emberek is könyörülők vagytok 
még az idegennel szemben is, mennyivel inkább teszi meg nektek a legjobb, 
legszentebb Atya, ami üdvötökre van, és adja meg nektek készségesen, amire 
mindenikteket képességgel felruházott! 

14. — Azért ne higgyétek, hogy én Isten élő hangjának kiválasztott szerve 
vagyok. Óh nem, az nem vagyok, sőt inkább ti vagytok azok. Forduljatok csak 
Hozzá, és bizonyára az történik majd veletek, ami az Úr akarata. Ámen!" 

15. — Ezután azonban Énok magába szállt, és ezáltal Hozzám is fordulva, 
elhallgatott. És Ádámtól Járedig, Asmahelig senki sem tudta, mire értse Énok 
e rövid beszédét; és így egyik a másiktól kérdezte, "mi legyen ez? Mit akart 
Énok azzal mondani, hogy: 

16. — "Mi éppúgy tudnók Isten magasságaiból kijelenteni az élet szavát, 
mint ő"? Nem! Értse ezt aki tudja, mi ezt nem értjük! 

17. — És így szállt ez szájról-szájra és mindenki felette csodálkozott 
Énoknak ez egyszer tanúsított száraz, kötött rövidségén, sőt még Sétnek is 
nagyon feltűnt az, hogy Énok ez alkalommal, valamennyiükkel oly röviden 
végzett! 

18. — Mert - azt mondta Sét - mi hasznunk abból, ha önmagunkra 
vagyunk utalva, hiszen Énok nélkül is tudjuk, mire vagyunk képesek, és 
tudjuk azt is mennyire hozzáférhető nekünk mindnyájunknak az Úr az ő 
szeretetében és mennyit hallottunk már kezdettől fogva az ő hangjából! Mert 
az ő hangja a szeretet tartozéka, amint a bölcsesség a kegyelem tartozéka. 

19. — Miként szeretheti azonban valaki előbb az Urat, és miként szólhat 
előbb Belőle, mielőtt a szeretetet és az Igét az Úrtól megkapta? Ki 
dicsekedhetik azonban közülünk ezzel, Énokon kívül? Mintha nem tudnám, 
mit bírok, mi a sajátom! 

20.  — Abban a kegyelemben ugyan mindnyájunknak részünk van, hogy 
Isten gyermekei vagyunk, amint tagadhatatlanul a legkiválóbb képességeink is 
vannak valamennyi teremtmény között azáltal, hogy emberek vagyunk, és 
mint ilyeneknek ugyanazok az érzékeink vannak és azokat egy és ugyanazon 
a módon használjuk. De csak kérdezze meg mindenki önmagától, vajon az 
érzéki és kegyelmi közösség mellett egy és ugyan a dolog mindenkinek 
ugyanazt az örömet okozza-e? 

21. Ebből azonban világosan látható, hogy sem a kegyelemből, és még 
kevésbé a szeretetből nem jut mindenkinek egyenlő osztályrész. És ez még 
kézzelfoghatóbb lesz, ha meggondoljuk, hogy amint azt már oly hosszú 
tapasztalatból tudjuk, milyen állhatatlan a szeretet minden tárggyal szemben, 


amit megragad, és milyen lemondás és nagy áldozatkészség kell ahhoz, hogy 
bármily tekintetben is szilárdak maradjunk a szeretetben. 

22. . Nem akarom ugyan mondani és nem is mondom ezzel azt, hogy 
nem szilárdulhatnánk meg mind jobban és jobban az Úr iránti szeretetben - de 
az egyszer bizonyos, hogy nekünk csak a kegyelem adatik meg. És a 
kegyelemmel a szeretet helyett csupán csak a képesség a szeretet 
megszerezhetésére, és aztán annak magunkba fogadására. De pusztán csak 
kívánságunkra, ha még olyan forrón kívánnók is, sohasem kapjuk meg azt. 
Egyszóval, ha az Úrnak úgy tetszik, hogy valakinek teljességében megadja a 
szeretetet, amint Énoknak, az az Úr könyörületességének a dolga és senkitől 
sem kér tanácsot, ha azzal valakit telíteni akar. De halljátok mind: szabálynak 
nem szabály ez semmi esetre sem, és mi sóvároghatunk valami után, amint 
csak bírunk, az Úr azonban mégis csak az egyedüli Úr és tesz és cselekszik 
kifürkészhetetlen bölcsessége szerint, amint Neki tetszik. Mi pedig csak tanúi 
vagyunk annak, amit előttünk és miérettünk tesz. 

23. — És te, kedves Énokom értsd meg jól szavaimat és beszélj aszerint. 
Mert nagy szerénységedet jól ismerem, és alázatosságod által lettél oly drága 
nekem, azért a jövőben nem kell többé oly túl szerénynek lenned, és mindig 
kimutatnod nagy alázatosságodat, ha oly szolgálatról van szó, amellyel 
Istennek és atyáidnak tartozol. Mert, hogy szerény és alázatos vagy, azt már 
rég mind tudjuk. Az Úr azonban még végtelenül jobban tudja, mint mi, amiért 
15 örökre ajándékul adta neked a szeretetet; és arról nem kell újabb és újabb 
bizonyítékokat adnod; hiszen hogy tanítóvá és Isten szónokává választottunk, 
az csak erényeid folyamányaként történt; és így minden félelem nélkül 
beszélhetsz előttünk, amint azt már gyakran tetted is mindnyájunk színe előtt. 

24. — Ha csak azt, amit előbb szóltál nekünk az Úr parancsolta volna 
neked, hogy mondd, akkor persze nem beszélhettél másként, és helyesen 
cselekedtél, amidőn úgy beszéltél. 

25.  — De ha meggondolom, hogy te beszéltél, figyelmeztetve minket arra, 
hogy önmagunk figyeljünk az Istenből való élet hangjára, nézd, Isten nem 
tehetné-e azt, amit te, és nem utasíthatta volna-e ő erre szíveinket, amint azt te 
tetted? 

26. — De ha már így kezdtél beszélni Istenből, akkor nem elég, hogy 
minket csak egészen szárazon Ahhoz utasíts, Akitől - amint azt mindegyikünk 
jól tudja - minden létező létét nyerte, hanem minthogy az Úr egyet 
különösképpen megajándékozott mindnyája javára, az az egy eme bőségében 
és feleslegében jog és méltányosság szerint kell, hogy az egyik vagy másik 
tekintetben kevésbé megajándékozottakat kisegítse. Ezzel tanúsítjuk majd 
még csak igazán az Úr előtt, hogy valóban az ő gyermekei vagyunk!" 

27. Lásd, azért a szerénységnek és az alázatosságnak is igen bölcs és 
hasznos határai vannak és kell is lenniük. 

28. — Tekintsd csak egyszer a dolgokat természetszerűen. Lásd, amidőn 
atyánk értésünkre adta teste gyöngeségét, mi azonban merő túlhajtott 
alázatosságból húzódoztunk volna azt teljesíteni, ami után természete szerint 


áhítozott, óh ugyan mit használt volna vajon neki a mi túlhajtott 
alázatosságunk, ha senki nem merészkedett volna neki ételt és italt nyújtani?! 

29. Óh lásd, az igaz alázatosságnak soha sem szabad a szeretetben való 
tevékenykedés mezejét elhagynia, ha az Úrnak valóban tetszésére akar lenni. 
És nekünk kötelességünk, hogy ennek folytán egymást mindenkor kisegítsük, 
valahányszor egymással megértetjük, hogy ebben vagy abban segítségére 
szorulunk. Ami azonban az Úrhoz való utalást illeti, helyes és méltányos 
ugyan, hogy az erősebb a gyengébbet figyelmeztesse, de kell, hogy mindaddig 
magára ne hagyja őt, amíg nem mondja: "íme, az Úr már engem is 
felébresztett!" 

30. — Énok lásd, közülünk ezt még senki sem mondhatja neked, mert mi 
mindnyájan semmi vagyunk Isten előtt. Azért küszöböld ki magadból a 
szükségtelent, és szereteted teljében gondolj arra, amire ebben a 
helyzetünkben egyelőre mindnyájunknak szükségünk van, hogy teljesen a 
szeretet jegyében álljunk Isten előtt! 

31. Óh ne vonakodjál, és engedj Istenben való szeretetünknek. Ámen." 


60. Fejezet 
Enok helyén való hallgatagsága 


1. — Sét beszéde után Ádám emelkedett fel és szólt: "Énok szava kemény 
szó volt, Sét szava azonban lágy szó volt! 

2. — Ha azonban úgy van, hogy mindegyiktek igazságosan szólt, 
csakhogy az egyik magasan, keményen és érthetetlenül, a másik pedig 
szelíden és jól megérthetően - egyikteket sem hibáztatom, de a lényeg az, 
hogy ne adjunk a gyermekeknek olyan táplálékot, amelyre fogai még 
erőtlenek. És azért Énok! Ez egyszer most a te táplálékod túlságosan kemény. 
De bizonyára a te dolgod lesz, hogy a nyújtott táplálékot annyira megpuhítsd, 
hogy azt haszonnal elkölthessük. Ámen!" 

3. — Ezután aztán újból felkelt Énok és a következő igen nevezetes 
beszédet intézte mindnyájunkhoz, mondván: 

4. — "Óh kedves, nagyon tiszteletreméltó atyáim! Az, amit Sét atya annyi 
jóindulattal, erkölcsösen és méltóságteljesen szemembe mondott, bizony igaz, 
helyes és méltányos, és tisztán és világosan mutatja az emberinek viszonyát az 
emberhez. Mert a felülről jövő akarat is az, hogy mindenkinek meglegyen a 
szeretet ama joga, hogy más embertársát az emberi dolgokban kisegítse, 
főképpen pedig hogy szükség idején, és amikor azt valaki kívánja. És az alig 
lenne méltó az emberi névre, akit hiú ők visszatartana attól, hogy azt 
cselekedje, amit a kötelesség és a szeretet parancsol neki. 

5. — Mindazonáltal, óh kedves és nagyon tiszteletreméltó atyák! 
Mondjátok vagy kérdezzétek meg önmagatokat, mit kellene tennem abban az 
esetben, ha Ádám ősatyánk a gyermekek valamely kérdésére - hogy neki 
magának ne kelljen beszélnie - rövid, kemény és mély értelmű választ adott 
volna nekem az ő számukra, a gyermekek azonban a választ nem értették 
volna meg, és én mint a válasz közvetítője sem értettem volna azt meg 


gyökeréig magamtól, hanem csak annyit, amennyit az ősatya nekem 
megmagyarázott azzal a tiltó feltétellel, hogy egyelőre a magyarázatból 
semmit sem tudassak, hogy a gyermekek szíve gondolkozásuk szférájában 
túlságosan el ne lustuljék, hanem mindig éberebb, és éberebb legyen - a 
gyermekek pedig aztán a kissé homályos válasz miatt reám támadnának és 
érthetőbb, és világosabb beszédre kényszerítenének engem. Óh atyáim, 
ítéljetek magatok, kinek a kívánsága előbbre való ebben az esetben - az 
ősatyáé-e, avagy pedig a rosszkor tudásvágyó gyermeké? 

6. — Óh atyáim, nem tehetitek, hogy teljesen igazat ne adjatok nekem 
abba, ha igaz hallgatagságommal az ősatya parancsát megtartanám 
mindaddig, amíg ez neki tetszik; amint azt ma napfelkelte előtt testem 
atyjával, Járeddel tettem, az ősatya szavát töbre becsülvén, mint összes 
gyermekeinek sóvár kívánságát. És azzal hogy hallgatag voltam, nem adtam-e 
meg magasztos kötelességemnek azt, ami az ő jogában volt?! 

7. — Mint áll azonban a dolog akkor, amidőn jól tudjátok, hogy ha 
beszélek nem magamból, hanem az Úrból beszélek és ti aztán 
szemrehányással illettek engem, mintha magamból beszéltem volna, holott 
már tegnap tapasztaltátok ékesszóló bizonyítékát annak, mily láthatóan közel 
kísérte az Úr gyönge nyelvemet! 

8. — Minthogy azonban most már nem engem, hanem általam az Urat 
kérdeztétek, és így nem az én szavamra, hanem az Úr szavára helyeztetek 
súlyt, kérdezzétek meg önmagatokat, kit ér vajon szemrehányástok! 

9. — Többet tehettek-e vajon, mint amennyi az Úr akarata, avagy többet 
adhatok-e, vagy csak annyit, Amennyit magam is kaptam. 

10. " És ha kaptam volna is teljes teljével, az Úr akarata azonban 
meghatározott korlátokat szabott volna nekem, hogy nektek egyelőre csak 
annyit mondjak, Amennyit éppen pontosan mondtam is, amint az Úr azt tőlem 
bölcsességében szándékosan kívánta is, és én az Úrnak minden félelmében és 
szeretetben engedelmeskedem - óh kedves atyák, mondjátok és ítéljetek 
magatok, nem cselekszem-e helyesen, amidőn az Úr akaratát magasabbra 
tartom, mint az emberek minden hiábavaló kívánságát, akik együttvéve 
semmik Hozzá képest, és nélküle semmit nem is tehetnek, Vele azonban 
mindent. 

11. — Óh atyák, látjátok velem szemben a szemrehányás éppoly 
fölösleges, mint a gyümölcsfával szemben, amely más gyümölcsöt nem 
teremhet, mint amilyet az Úr beléje helyezett. Legyen az édes vagy keserű 
ízű. Ami azonban az Urat illeti, mondjátok hol az a lény, amely mindörökre 
ne helyeselné minden egyes szavát, amelyek megértésén örökkévalóságoknak 
lesz mit rágódniuk. 

12. — Amikor azonban az Úrból kérdeztek engem, higgyétek el, hogy 
akkor az Úrból beszélek. Ha azonban valaki kételkedik, akkor úgyis hiábavaló 
a kérdés és a felelet, minthogy hitetlen és a saját szíve iránt bizalmatlan. 

13. — Hogyan erősödhetik azonban valaki a szeretetben testvére által, ha 
szíve az Úrban ingatag? Azért bízzatok az Úr szavában, hogy megerősödjetek 


a szeretetben! 

14.  Afiú pedig ugyan nincs az atya fölött, de ha az Úr beszél a fiúval, 
akkor a fiú az Úré, és az atya ne aggályoskodjék az Úrnak a fiúban lévő 
hangja miatt. 

15. Én, Asmahaáél és Ábel, úgyis tudattuk veletek az Úr akaratát, ami 
mindnyájunk számára csoda; mi célja még itt a kérdésnek?! Ellenben az Úr 
szeretetében és a Benne való hitben cselekedni, ez itt az Igazság; és ami azon 


felül van, az örökké az Úr dolga legyen. Ámen." 


61. Fejezet 
Az isteni szó az ember szívében 


1. — És amidőn Énok e beszédét befejeztek, íme hamarosan ismét Sét állt 
fel és mondta: Óh, mik vagyunk mi és mit tehetünk mi? - Semmik vagyunk, 
és semmire vagyunk képesek. 

2.  — Amidőn emberileg beszélgetünk egymás között, úgy tűnik nekünk, 
hogy bölcsen beszélünk; és most világos lett előttem, hogy minden 
bölcsességünk dőreség Isten előtt, amelyben bizonyára nem leli kedvét. 

3. — Halljátok, nem volt-e előbbi beszédem olyan, amely csak 
legnemesebb emberi szívből fakadhatott? És mi most? Semmi más, mint csak 
hiú dőreség; és én ekként olyan vagyok, mint aki az egész világban szétszórt 
gondolataival elámulva kérdez saját lakásában a hajléka után! 

4. — De miért is nem láthattuk be kézzel foghatóan előbb hiú 
dőreségünket, és miért tettük magunkat oly nevetségessé az Úr előtt? Úgy lesz 
az, hogy mindnyájan vakok vagyunk, mert különben lehetetlen lett volna, 
hogy a kedves Énokot teljesen szükségtelen kérdéssel céltalanul 
nyugtalanítsuk az iránt, ami iránt bizony már amúgy is kaptunk elhivatását 
megerősítő szavakat felülről. Ábel, Énok, Énos, Kénán és végül csodálatos 
módon Asmahaél útján, és mégis inkább Énok szavaiban akartunk kételkedni, 
ahelyett hogy inkább saját vakságunkba tekeintettünk volna. Óh mily szörnyű 
dőreség! Bárcsak soha el ne követtük volna! Mert mennyire nem illő az most, 
hogy mint atyák szégyenkezzünk gyermekeink előtt! 

5. — De most már nincs másként, azért ajánljuk fel azt is az Úrnak! Én 
azonban ezt gondolom szívemben: a legszeretőbb, legszentebb Atya 
túlságosan gondoskodó aggódásunkat nagy kegyességében szeretetünknek 
tudja majd be, és szeretetében gondoskodik majd rólunk, nem pedig 
bölcsességében, amellyel szemben mi éppenséggel semmik vagyunk. És alvó 
gyermekeknek tekint majd minket, akik álmodnak, mintha ébren lennének, 
vagy akik csukott szemmel úgy hiszik, hogyha ők nem látnók, az éberek sem 
látnak vagy láthatnak. 

7. — Óh te Énok, te! Ébressz minket csak, ébressz fel! Egyszer majd 
mégis eljő az idő, hogy mi is majd látjuk azt, amit te látsz, és mi mindnyájan 
általad most és egykoron. 

8. — Úgy lesz azonban az a jövőben, hogy az Úr majd a gyermekeket 
ébreszti fel szüleik tanítójául, és a szülőknek gyermeki szívet ad; és egykoron 


más gyermekek jönnek utánuk, akik erőtlenségükben 15 nagyobbat művelnek 
majd, mint mi teljes erőnkben; és így mindenkor az Úr akarata történik majd. 

9. — És te, szeretett Énokom, kelj fel és mondd meg nekem, helyesen 
beszéltem-e és üdítsd fel ez által szíveinket. Ámen." 

10. — Ezután azonban Énok barátságosan és nagy szeretettel mosolygott 
az atyákra és szólt: "Óh kedves atyák, bocsássátok meg az újabb látszólagos 
keménységemet. Mert nem én, a ti fiatok Énok forgatom nyelvemet, szavakat 
képezve megértéstekre, hanem az Úr forgatja azt tetszése szerint. Arról 
azonban nem tehet az eszköz, ha azt az Úr használja kedve szerint. És ha 
dolgokat mondok, amelyek értelme rejtve van, mint vetőmagban a csíra, már 
viselkedésem, illetve a természet rendje tanítja, hogy a csíra sem tör elő 
gazdag gyümölcsként azonnal a vetőmagból, alig hogy az a földbe vettetett, 
hanem a magnak a csíra körül előbb szétmállania és elrothadnia kell, és akkor 
válik még csak szabaddá benne az élet és növekedik lassacskán viharok, 
napsugár és eső közepette, áldásdús ezerszeres gyümölccsé. 

11. — Látjátok, éppen úgy van az Úr minden egyes szavával is. Nem úgy 
lesz az gyümölcsöző amint az adatott, hanem ha a szívünk termőföldjébe 
helyeztetett, akkor a kemény védő héjával kerül oda, és ha aztán a kemény héj 
szívünkben, szeretetünk által feloldható és megemésztődik, látjátok - akkor 
tör majd elő az élő csíra, azaz az elven, cselekvő megértés a szellem napjának 
világosságába, és érik majd meg a felülről jövő megpróbáltatások és szeretet- 
eső, nemkülönben a legszentebb, legszeretőbb Atya kegyelem-világossága 
által minden életnek és minden szeretetnek megbecsülhetetlen gyümölcsévé 
Isten-atyánknak bölcsességében! 

12. Óh atyáim látjátok, ez az Úr akarata és így kell nekünk minden 
egyes Igéjét magunkhoz ragadnunk. És ezzel tanúsítjuk majd az Úr előtt, hogy 
valóban az ő gyermekei vagyunk, akik az Atya Igéjét megértik, és hangját 
mindenkor jól felismerik. Ámen." 


62. Fejezet 
A pátriárkák megértést tanúsítanak Enok beszéde iránt 


1. — Lám ez helyes beszéd volt és mégsem volt egészen világos az 
atyáknak és azért Ádám kérdezte a körülálló gyermekektől, mondván: 

2. — "Gyermekeim, jól megértettétek-e mindnyájan Énok beszédét?" 

3. — Sét pedig így válaszolt: Óh atyánk! Minthogy a mag még csak 
elvettetett, hogyan lenne lehetséges, hogy máris teljesen megértsük azt? 
Magunkba fogadtuk ugyan a héját a csírával és a követ az élettel, de az anyag 
még nem indult feloszlásnak, hogy az élet szabaddá lehessen benne. De én 
erősen bizakodom, hogy az Úr ideje megteszi a magáét és átalakítja majd 
szívünket új paradicsommá. Ámen.!!" 

4. — Ádám pedig tovább kérdezte Énost az értelem felől. Énos így 
válaszolt: "Óh atyánk! Alaktalan, otromba köveket láttam egyszer egy 
rakásban feküdni. Ekkor egy és ugyanaz volt a színük. De nemsokára rá 
termékeny eső esett az Égből és erre a rakás kőre is esett. E kövek, minthogy 

a Nap előzőleg erősen átmelegítette őket, mohón magukba szívtak minden 
cseppet és gőzölögtek, szinte élvezve az üdítést annyira, hogy a nagy gőztől 
nem láthattam őket. Ekkor kisebb vihar is keletkezett; ez rögtön elkergette a 
gőzöket a kövekről, és én ismét láttam őket. De menyire megváltozva láttam 
most őket! 

5. — Az egyféle szín ezer színre változott át, és a behatolt víz teljesen 
átlátszóvá tette őket, és némelyike fehér péppé mállott, és ennek folytán 
nagyonis világosan láthattam sokféle összetételüket, tartalmukat. 

6. — Így most is, mintha ilyen halom követ látnék magam előtt és 
magamban, amelyek a felülről jött kegyelemsugaraktól erősen átmelegedtek 
és most még kevés köztük a különbség. De most magam is erősen hiszem, 
hogyha viharok kíséretében megjön az eső, akkor köveimmel bizonnyal úgy 
lesz, mint azokkal, amelyeket láttam volt, és a keresztülvilágítottak jelentik 
majd a teljes megértést, a szétmállottak pedig a feloszlást, amelyből szívem 
talajában új élet sarjad majd, úgy, mint ahogyan ott a fehér pépből hamarosan 
fiatal, buja fű tört elő. Ámen. 

7. — Ezután mindjárt Kénánt kérdezte Ádám erre vonatkozólag, és 
Kenánnak ez volt a válasza: "Óh atyánk! Én a múltkoriban egy forró napon 
azt vettem észre, hogy a távolabbi tájak lassan-lassan mindinkább eltűnnek, és 
hiába erőltettem tovább szememet. Egyszóval végül teljesen eltűntek, és a 
Nap világossága sem tudta meggátolni e mindent eltüntető erő folytonos 
közeledését, és így ez a párás szörnyeteg lassan-lassan már a legközelebbi 
meredek magas hegy-szomszédainkat is elnyelte. Sajnáltam a földet és 
kunyhómba menekültem. 

8. — Éjjel zivatar támadt; villám és mennydörgés versenyre keltek 
egymással hatalmukban. Szélvész szélvész sarkába nyomult, orkánok 
süvítettek el tombolva kunyhóm mellett és záporeső patakzott le az Égből, 
amelynek izzó árjai a hegyek ormán széthasadtak és dörögve és tajtékozva az 
árokba és völgyekbe szakadtak és a tenger felé hömpölyögtek. 

9. — Óh atyák! Ekkor egész házam szinte elsenyvedt a nagy kábult 
szorongattatástól és félt Istentől. 

10. — Én imádkoztam; a zivatar pedig elhózódott, reggel felé pedig 
elcsendesedett. Ekkor valamivel napfelkelte előtt kiléptem kunyhómból és 
csodálkozva és hálásan tekintettem a távolba. Óh, a legderültebb reggel volt, 
és szemem előbb nem sejtett távolságokban tárgyakat fedezett fel és láttam, 
amint az örvendező való létbe léptek! 

11. És ekként íme most erősen hiszem azt is, hogy szívemnek e viharos 
éjjele után is hasonló csendes és felette derült, tiszta reggel ragyog majd fel az 
Isten, mindnyájunk legszeretőbb, legszentebb Atyja iránti szeretetben. Ámen. 

12. — És most Mahalaléelnek szólt a kérdés, vajon miként értette ő Énok 
beszédét? 

13. — És ő szűkszavúságában így válaszolt: Óh atyáim. Nemrég egy 
reggelen feltettem magamban, hogy mindaddig, amíg birok, a Napba nézek, 
hogy abban mint a teliholdban valamit felfedezzek. De hamar megbűnhődtem 


vakmerőségemért. Mert amidőn szemem már nem bírta el a fény nagy, égető 
erejét, szememet elfordítottam a Naptól és akkor nagy aggodalommal azt 
vettem észre, hogy semmit sem látok. sőt saját magam is mintha elvesztem 
volna a magam számára, úgy hogy a földet és önmagamat csak érezni tudtam, 
de látni nem. 

14. — És így maradtam egész nap és este alig vettem észre, mint borult 
lassacskán az éj e földre. 

15. — Gyermekeim kunyhómba vezettek. Ott imádkoztam felette jó, 
szentséges Atyánkhoz, hogy adja meg nekem ismét kegyesen a szemem 
világát, amelyet nagy dőreségemben elvesztettem. Erre elaludtak és az éjszaka 
gazdag harmatot hintett szempilláimra, és hűs szellő lengedezett fölhevült 
szemem fölött és hűsítgette szembogaramban a napszúrást. Az éj elmúlt és - 
jóságos, szent Atyánknak hála és köszönet érte - ismét csendes, derült, tiszta 
és friss reggelre ébredtem. Látásom megerősödött, de többé nem új 
botorságra, hanem hogy láthassam a föld virányait és megfigyeljem, mint 
bontakozik ki számtalan formában és alakulatban az élet feloszlásból. 

16. — És így én is szilárdan hiszem: ha szellemi szememet Isten szent 
magasságának túl nagy kegyelem-világossága most el is vakította; csendes, 
éjszakai szívnyugalom és a szeretet hűsítő harmata, a jó szentséges Atya a 
magasságából jövő erősítő szeretetfuvalomtól támogatva, nemsokára a 
szellem nagy reggelén szívem mezei felett is csodás életet támaszt majd, 
kemény gondolataim és érzéseim feloszlásából. Ámen." 

17. Sor került Járedre is, és ő a következőképp válaszolt: mondván: "Ó 
atyák! Milyen választ is adjak én! Énok ugyan belőlem sarjadt, amint a Nap is 
a hegyek mögött a földből kikelni látszik, de hamarosan nagyon magasra 
emelkedik a föld mélységei fölé, és aztán hatalmasan besugározva a végtelen 
űrt, az egész földet megfüröszti világossága nagyhatalmú sugaraiban. És fürge 
mozgékonyságra ébreszt minden életet, és számtalan csodás kibontakozásra 
késztet az éj feloszlásából! 

18. Így én is erősen és szilárdan hiszem, hogy Énok Naphoz hasonlóan 
mérhetetlen magasságba emeltetett fölém, és most az ő nagy világossága 
vakítja egész lényemet. De csak hasson is a szent világosság a Nap fényéhez 
hasonlóan és váljék éjjelem áldásomra. Mert ha a világosság életet kelt és a 
feloszlásból az eleven csírát kivonja, és csodálatosan formálja és igazgatja: 
alázatosságom csendes nyugalmában az Úr rólam sem gondoskodik majd 
kevésbé, mint a növényekről! Óh atyák, ebben bizonyos vagyok. Az Úr adja 
mindnyájának, ami Neki tetszik! Ámen." 


63. Fejezet 
Asmaháél beszéde az isteni Igéről 


1. "És most - így folytatta Ádám, minthogy Énok kivételével már 
mindenki válaszolt, Énok pedig egészen természetesen már rég maga az élő 
válasz, lássuk meg végül, mint fogta fel mindezt Asmaháél, és válasza az 
utolsó biztos bizonyítéka legyen annak, hogy Jehova akarata szerint 


méltóképpen felvetessék atyai körünkbe. 

2. — Mondd tehát immár te is Asmáháél értelmezésedet és mutasd meg, 
hogyan fogtad fel és értetted meg a számodra rendelt tanítót? Mondd el hát, 
mit tudsz! Ámen." 

3. És íme, Asmáháél azonnal belekezdett ez emlékezetes válaszba, 
amely olyan hűen hangzott el, amint azt Én beléje leheltem, mondván: 

4. — "Legszeretettebb atyái a föld atyáinak! Nektek a legfőbb és 
legszentebb Atya gyermekeinek is már túlságosan nehéz volt Énok oly 
csodálatos Igéjét megérteni, és azt az élet gyökerének legbensőbb 
mélységéből teljesen felfogni. Óh atyái a föld atyáinak, és most én, a por 
semmis férge magyarázzam nektek, mennyiben egyesülhet esetleg a végtelen 
a végessel, a halál az élettel, az éjjel a nappallal, a Föld a Nappal, az ideig 
való az örökkel és a teremtmények Istennel! ? 

5. Óh atyái a Föld atyáinak, ha azt tudnám, valóban, akkor a Földet 
nemcsak egyetlen Nap világítaná meg takarékosan, hanem akkor - óh 
halljátok - nyelvem minden szavából és hangjából seregei támadnának a 
Napoknak, amelyek mind ragyogva keringenének a Föld körül. 

6. — Óh atyái a Föld atyáinak, úgy vélem, az oly Igék hatalma és azok 
véges megértése magasan, végtelenül magasan felettem áll, semhogy én a 
halál és az éjjel karjai közül alighogy kiragadott rabszolga immár 
megfejthetném a csodák legnagyobbját, az Igében rejtőző csodák csodáját. 

7. — Nagyon gyakran láttam már, hogy állatok igen bölcs dolgokat 
műveltek. E dolgok igazán csodálatraméltóak voltak, úgy, hogy emberek 
szorgalmas fáradozással sem lennének képesek olyast létrehozni. De szavakat, 
amelyekkel megjelölték volna azt, amit műveltek és létrehoztak, óh halljátok, 
ily szavakat - a csodák e csodáját, hallgató fülem a legbölcsebb állatok 
nyelvéről sem hallott soha! 

8. — Ekkor azt gondoltam: az életet hirdetni az életnek, az életből, azt nem 
tudja a legbölcsebb cselekedet sem. Mert gyakran láttam pókot elmúlni 
legmerészebb szövedéke közepette, sőt a Mélység hatalmas palotáiban is 
gyakran ült már a halál nagyon is borzalmas arató ünnepet. 

9. — Sőt még az ember emberrel szemben szavak nélkül bizonnyal alig 
hirdethet többet az életről, mint kő a kőnek. 

10. — Míg ellenben a szavak, óh halljátok a szavak az életből eredve, 
ismét az életről tanúskodnak! És vajon őseredetileg az élet érzékelhető volt-e 
másban, mint a "Szó"-ban? (Amelyet Igének nevezünk. A fordító) 

11. — Az Igében van az élet, az Ige az élet és Isten az Ige és az élet. Az 
élet csak az Igében van és kell, hogy az Ige Istenben örökké önmagát nemzze 
és felismerje, mint életet az életből, amelyet igen erőteljesen kimondott, hogy 
legyen és ilyképpen mindent önmagából vég nélkül teremtsen is. 

12. — Óh atyái a Föld atyáinak! Hogy most, íme Énoktól megtudtam az 
Ige hatalmas uralmát és éreztem magamban annak mindent átalakító hatását, 
óh akkor nem kereshetem többé az életet. Hiszen valóságosan és igazán 
megtaláltam azt már az Igében; és akinek nem elég ez a bizonyság az életről - 


óh atyák -, az aligha talál majd valaha is másikat. Ámen. 


64. Fejezet 
Enok az Ige lényegéről 


1. — Ádámot és a többi atyákat Énok kivételével nagy csodálkozás fogta 
el, amikor Asmáháél szájából ezeket hallották, és zavarukban nem ismerték ki 
magukat. 

2. —  Énok látva az atyák zavarát, megsajnálta őket, és felhívás nélkül a 
következő beszédet intézte hozzájuk, amely világosságával mindnyájukat 
felderítette. Így szólt ugyanis: 

3. — Bocsássatok meg kedves atyák, hogy most önszántamból, felszólítás 
nélkül kezdek beszélni, de most meg kell tennem. Mert most 
mindnyájatoknak szüksége van felülről való nagyobb világosságra, azért 
halljátok: amit nyelvem most majd nektek kijelent, az az Életnek egy Igéje 
lesz! Ige a Magasságból és ige a Mélységből. 

A magasságból, telve világossággal; és a Mélységből, telve élettel. Mert a 
Magasságban Isten minden világosságnak a Világossága, és a Mélységben ő 
minden életnek az Élete. 

4. Nézzétek, ezt az alap-okot azonban így kell érteni: Ha tekintetünket a 
magasba vetjük, és aztán ismét a földre, mégpedig egészen természetes 
értelemben, a magasban mindent világossággal telten, a földön pedig mindent 
pezsdülő élettel telten látunk. A föld barázdáiban számtalan életet magában 
rejtő vetőmag fekszik eltemetve, hasonlóképpen melegített fészkében az 
állatvilág számtalan magja, valamint az állatok bensőjében is, és várják ott a 
melegséget és a világosságra való feltámadásunkat. 

5. — Bizony azonban, mielőtt a földnek mind eme barázdái, mind az a 
fészek és mind ama állatnak a bensője teljesen át nem melegíttetik, nem kél ki 
élet a csírában mindeme börtönökből, s nem emelkedik fel a szabad terekbe, 
amelyek világossággal vannak telve. 

6. — Nem látjuk-e azonban, hogy nyáron is és télen is ugyanaz a 
világosság világítja meg a földet, és mégsem ugyanaz a meleg melegíti át a 
föld barázdáit? Ha azonban a világosság hozná a meleget, a Nap ugyan ama 
sugarai alatt mindenkor melegnek kellene lennie; hogy azonban ez nem így 
van, azt a fagyos, gyakran kemény, hideg tél érezteti velünk. 

7. —— Persze, az most már más kérdés - mi tehát a melegség, és hol van az, 
ha nem a világosságtól függ és nem a világosság hordozója a melegségnek? 

8. —— Halljátok hát! A melegség maga az elrejtett alvó élet a mélységben, 
és nem tudja szabaddá tenni önmagát. Ha azonban a világosság elég soká 
fénylett a Föld mélységei fölött, látjátok - akkor az felébreszti álmából a 
melegséget. Ez aztán széjjelfeszíti fagyos tartályát, szabadon hatólag kilép 
belőle, egyesül a világossággal és így képez aztán egy valamely lényt, amely 
gyökereit még az élet ősölében terjeszti szét, és abban keresi táplálékát, de a 
világossággal rokon részét szabadon a föld fölé emeli, hogy az egyszer már 
feltámasztott életet folyton ébren tartsa. És ami a növényeknél ez az ébresztő, 


ugyanaz a különböző fajú állatoknál is; és mindent a világosság húz, von, és 
mindent a melegség kelt életre! 

9. — De mindez csak természetes jelenség, és a különféleképpen formált 
megmozdulás csak abban a lényben válik élővé, amely egy magasabb életet 
hord magában. 

10. — Ha azonban azt látjuk, hogy hasonló lények vonzzák egymást, és 
egymásra találnak, elütő természetűek pedig taszítják és kerülik egymást, 
akkor abból azt tanuljuk, hogy nincs bennük egyféle melegség és egyféle 
világosság, amely vonzza, és egymás felé hajtja őket; hanem itt rablott 
világosság, és lopott melegség van, amely a gazt és a férgeket csalja 
napfényre és kelti életre. De ezt egy magasabb szabad élet meglátja. 

11. — Most az a kérdés: miként és miért ered mindez egy magasabb 
szabad élettől? Óh atyák, itt rejlik a dolgoknak megoldásra váró 
tulajdonképpeni magja. 

12. — Halljátok tehát: amint a dolgoknak a formái legnagyobb 
különbözőségükben is a világossággal kapcsolatos természetes melegnek a 
kifejezői, és csak abban különböznek egymástól, hogy kevesebb vagy több 
világosság, és kevesebb vagy több melegség felvételére képesek - éppen úgy 
az ember nyelve (beszéd) is alakított formája a szellemi melegségnek - amely 
az isteni szeretet a szívben - és a szellemi világosságnak, amely az isteni 
kegyelem az emberben. 

13. — Hogyan mondhatnánk mi értelmes szavakat, ha azokat, mint a 
szellem örök formáit meg nem kaptuk volna? Minthogy pedig minden dolgot 
meg tudunk nevezni, mondjátok, vajon ki tanított erre minket? 

14. — Egyedül Isten tehette azt, minthogy ő egyedül örök összefoglalata 
minden formának. Mert ő az Élet és a Világosság, vagy a Szeretet és a 
Bölcsesség maga, és mint mindkettőnek az örök elválaszthatatlan egyesülése, 
minden formának az ősformája, vagy minden lénynek őslénye, vagyis tehát 
maga az örök Ige! 

15. — Ha tehát valaki az Igét külsőleg megtalálja, azt megértette és 
elfogadta akkor, hiszen nem dolgot, hanem teljességében szellemi életet talált, 
minthogy minden Ige nem más, mint egy forma, amely szellemi melegségből 
és szellemi világosságból keletkezett. Mit csodálkozunk tehát Asmáháélünk 
beszédén? 

16. — Avagy nem hasonlítunk-e ilyen kérdésekben a halakhoz, amelyek a 
víztől körülvéve, nem látják a vizet, mi pedig a levegőtől körülvéve nem 
látjuk a levegőt, amikor az Istenből való élet teljességében egészen 
megilletődve csodálkozunk Asmáháél igaz megérzésén?! 

17. — Óh atyáim, mindennek megvan azonban a maga oka. Látjátok, 
bírjuk ugyan az életet elpusztíthatatlanul magunkban a szavakban; de ez az 
élet még a vetőmagba zárt élethez hasonlít. Ha szívünket a világ felé fordítjuk, 
akkor tél van bennünk, és az igen rövid ideig tartó kegyelmi világosság nem 
bírja bennünk feloldani a szellemi melegséget. Ha azonban szívünket 
állhatatosan felfelé az Úrhoz fordítjuk, akkor a hosszasan, sőt folyton tartó 


kegyelmi világosság hamarosan feloldja bennünk a szellemi melegséget, és 
akkor mi magunk élő formaként vagy élő Igeként felemelkedünk az örök 
ébrenlétre az Úr világosságában! 

18. — Aki azonban ezt nem teszi, az rabló és tolvaj, és az élet gazává, 
férgévé és utálatos torz formájává alakul a mélységben lakókhoz hasonlóan. 

19. Aki tehát bírja az Igét, az bírja örökké az életet is; de amilyen az Ige 
lesz, olyan lesz az élet is! 

20. Ez az értelme Asmáháél beszédének. Ámen." 


65. Fejezet 
Ádám visszatekint saját életére 


1. — Énok e világosság-árasztása után mindnyájan felálltak, és szívükben 
csendes köszönetet mondtak Nekem Enok útján adott ez adományért. Es 

Ádám egy kis testi erősítőt kért, amelyet azonnal át is nyújtottak neki; és 
miután egy kevés mézzel, tejjel és kenyérrel megerősítette magát, köszönetet 
mondott Nekem ez adományokért és aztán szólt gyermekeihez: 

2. — "Gyermekeim! Itt veszítettem el egykoron mindent önmagam által. 
És valóban, az akkor elvesztettnél ezerszerte több az, amit az Úr, a mi szerető, 
kegyelmes, szentséges Atyánk most itt ismét találnom engedett. 

3. — Óh - Paradicsom, te szép kert, te fényes hely, ahol még Isten kezében 
tündököltem a fölkelő Naphoz hasonlóan, és az élet minden teljességében 
hatalmasabb voltam, mint az összes világtestek keringő erejükben. Ahol 
elbizakodott lakód voltam és te gyenge hordozóm! 

4. — Elbuktam egykor és te szép, szemet kápráztató mű, nem voltál képes 
engem felsegíteni. A hatalmasnak a bukása reádnehezült, és a te pehelylágy 
talajod összenyomódott, mint a friss gyapot, amelyet a szép a fáról a földre 
fúj, és a lábak összetapossák. 

5. — Kényszerült menekülésem folytán ugyan teher nélkül szöktél 
gyengeséged hiú magasságába; senki hatalmasnak a lába ugyan nem nyom 
többé téged, de nincs is sok megindító rajtad, kivéve az a hiú emlék, hogy 
egykor gyenge hordozóm voltál. 

6. — Az Úr azonban látta irgalmasságában, hogy az esendő teher számára 
talajod túlságosan laza volt; azért köveket helyezett lábaim alá, hogy 
szilárdságuk megóvjon újabb bukástól. 

7. — Óh mily jó a talaj, amelyen most nyugszanak lábaim, amely most 
már közel kilencszáz éve megóvott újabb bukástól, amit te harminc évig sem 
voltál képes megtenni. Ez a jó talaj tette azt, vagy ez volt megalázó oka 
annak, hogy most én szilárdabb hordozód vagyok, mint egykor te voltál 
nekem, mert most végtelenül dicsőbben emeltelek fel önmagamban, óh 
Paradicsom, a felülről jött nagy kegyelem által és bizonyos vagyok, hogy te 
örökké nem fogsz elbukni bennem, és ha lehetséges is lenne, hogy elbuknál, 
nem fogsz engem meghajlítani és lenyomni, hanem én igenis tudlak majd 
Isten kegyelmével helyreállítani, hogy állandó lakója maradj annak, akinek 
hajszála az Úr előtt becsesebb volt az egész Földnél, amely annak előtte 


ingatag hordozód volt! 

8. — Óh gyermekeim! Szomorkodva érkeztem ide, mert veszteségemet 
kellett megsiratnom, amint azt előbb már ezerszer megsirattam. De ez volt 
most utolsó sóhajom és utolsó könnyem, amely kopár  faladat 
megnedvesítette. Ezen túl nem kereslek fel többé te öreg, üres dióhéja egy 
kiégett életnek, hanem lábam saját talajomon jár-kel majd ujjongva, mert már 
megérett rajta az örök élet gyümölcse. 

9. — Óh gyermekeim! Oly igen jól érzem magam! És neked Énokom örök 
áldásom érte! 

10.  — Gyermekeim, ha valamelyikteknek még kételyei támadnának, tartsa 
meg azokat hajlékom számára délutánra. Most pedig gyülekezzenek össze a 
gyermekek, hogy megáldjam őket és megmondjam nekik, hogy holnap, mint 
egyébkor napfelkelte előtt az áldozati tűz szent helyén megjelenjenek. Ámen." 

11. — És íme, Ádám e dicsőítő, ócsárló, hálaadó, magasztaló búcsú és 
rendelkező beszédét befejezvén, gyermekei azonnal teljesítették akaratát. 
Mind a gyermekek ujjongva odasiettek, és Ádám megáldotta, és ünnepélyesen 
meghívta őket, hogy szabbat napján idejében jöjjenek el. Azután a gyermekek 
békében és Engem magasztalva elbocsátattak. 

12. — Ezután azonban így szólt Ádám: "Most pedig menjünk Dél felé 
gyermekeim és cselekedjük ott ugyanazt, amit itt tettünk. 

13. Az Úr legyen veled Énok és velünk, mindnyájunkkal és 
Asmáháéllel és valamennyi itt és mindenütt másutt lakó gyermekeinkkel. 

14. — Az Úr vezessen minket és készítse elő a gyermekek szívét áldó 
érkezésünkre, és az ő nagy könyörületességére, és kegyelmére, hogy holnap 
jól előkészített és értelmes szívvel jelenjenek meg Neve dicsőítésére, és lelkük 
éltetésére és még alvó szellemük felébresztésére. 

15. — Most pedig derült kedéllyel lépjünk ki Dél felé. Énok és Asmáháél 
legyenek vezetőim, a többiek pedig kövessenek az előbbi rend szerint. 
Minthogy azonban a Nap sugarait már erősen megfeszítette, térjünk egy 
árnyékos erdei útra, nehogy tagjaink elbágyadjanak, mielőtt még a hűen 
elvégzett kötelesség utánra megszabott pihenő idő elérkezett volna. Az úton 
pedig mindenki hallgatagon lépkedjen és jól vigyázzon, hogy hová teszi a 
lábát, nehogy egyenességében kárt szenvedjen. 

16. — Óh Urunk, legjobb, legszentebb Atyánk, ne fordítsd el nyájas 
szemedet rólunk. Ámen." 


66. Fejezet 
Asmáháél és a Tigris 


1. — Ezután az atyák az árnyékos úton cédrusok és pálmák között 
szótlanul mentek Dél felé és ezen az úton - amely körülbelül egy óra hosszáig 
tartott - derűs volt a kedélyük, és Engem dicsértek és magasztaltak szívükben. 
Mert nagyonis sok néznivalójuk volt, minthogy a természet az akaratom által 
megerősített szemük számára teljesen átlátszó lett. 

2. — (Nb. Amint azt nektek a "Naturzeugnisse" /természeti bizonyítékok/ 


2.2 


című mű keretében valamennyire már érzékelhetővé tettem.) 

3. — És amint a fele úton voltak, íme Asmáháél egyszerre felfigyelt, nem 
mert egy lépést sem előre tenni és egész testében reszketett. 

4. — Énok azonnal kérdezte őt: "Asmáháél mi bajod van, hogy fiatal 
tagjaid felmondják a szolgálatot? Mondd meg nekünk veszélyt látsz-e, vagy 
más bajod esett? Mert nézd, mi az Úr útján járunk, és az Úr velünk van, mint 
mi Ővele; azért add hűségesen értésünkre, ami aggaszt és zavar téged. 
Ámen!" 

5. " Ekkor Asmáháél megnyugodott ugyan, de még nagyon szorongva 
szólt: "Óh atyái a Föld atyáinak és te is szeretett, bölcs Énok! Nézzetek csak 
kissé előre és nézzétek azt a hatalmas, mérges tigrist! Kéjesen feni már a 
fogát, és szörnyű ugrásra feszíti halálthozó karmait, hogy engem 
megragadjon, széjjelszakítson, véremet igya, és húsomat egye! Mert a szent 
Magaslatoknak ez az őre meg nem szelídíthető borzalmas dühében; sőt 
haragvó, kegyetlenséghez való hűségéhez hasonlót a Földön alig lehet találni. 

6. Óh atyái a Föld atyáinak, nehogy velem együtt ti is tönkre menjetek, 
hátráljatok és hagyjátok, hogy ez a nagyon is hatalmas tigris mentő 
áldozataként engem ragadjon meg, hogy így Istenben való szent életetek 
megkímélve maradjon. Óh meneküljetek, meneküljetek érdemes, nagy atyák! 

7. — És íme, ekkor az atyák kissé előre tekintettek és meglátták azt, ami 
Asmáháélt oly nagyon megfélemlítette. 

8. — Ádám azonban szólt Énokhoz: "Halljad kedves Énokom! Menj oda, 
és hozd ide azt a mérges őrt, hogy a félénk Asmáháéllel megbarátkozzék az 
emberben lévő isteni erővel, aki a természet urává tétetett, hogy minden 
teremtmény engedelmeskedjék neki, Ámen!" 

9. — És Énok azonnal odament a tigrishez. Az pedig rögtön földre veté 
magát Énok előtt és minden izma és idegrostja remegett. 

10. — Énok pedig erős hangon szólt a tigrishez: "Kelj fel te haragvó, 
izmos-erős állat. Menj oda Asmáháélhez és hajlítsd meg nyakadat Urad előtt, 
és óvatosan hordjad őt az én oldalamon, és Ádám oldalán, mégpedig Dél felé; 
aztán pihenés; aztán Nyugat felé, majd ismét pihenés, aztán Észak felé, 
megint nyugvás; aztán végül Ádám hajlékához, és aztán végleges nyugvás a 
jutalmad és végső rendeltetésed. Ámen!" 

11. És íme, a hatalmas tigris egész óriási nagyságában azonnal felkelt, 
Énok oldalán nagy alázatosan Asmáháélhez ment, és megtette, amit Énok 
parancsolt neki. 

12.  —(Nb. A tigriseknek ez az óriási fajtája most már csak néhány 
őserdőben található, belső Afrika magas bércein és nagyritkán Ázsia magas 
hegységein is.) 

13. — Asmáháél ezt látva, egészen elnémult, a csodálkozástól nem tudott 
beszélni, és alig bírt a lábán állni. Mert most világos lett előtte, amit egykor 
anyja mesélt neki, amit az álmában látott. Mert anyja a maga módja szerint 
jámbor volt, és jámborságáért férjével együtt szégyenteljes halállal kellett 
megfizetnie, mert nem akarta Lámeket istenként imádni; miután előbb még 


abban a nagy kegyelemben részesült, hogy  Lamek legalantasabb 
fegyverszolgája egy egész éjjel erőszakoskodjék vele. 

14. — És minthogy férje is megtagadta ezt a tiszteletadást, neki is élve 
kiszakították beleit a húsából, ércből való fejszével. 

15. . Hogy azonban Lamek honnan szerzett ilyen szerszámot, azt majd 
annak idején elmondom. 

16. — És íme most Asmáháél megemberelve magát, hévvel szólt: "Óh 
hatalmas atyái a föld atyáinak! Nem testi nagyságotok és erőtök az, amely ily 
óriási ragadozó állatot megzabolázni képes; bizonyára nem. Csak Isten az, 
igen, a hatalmas Isten, aki azt megszentelt szívetek által cselekedni képes. 
Neki mondjunk köszönetet, őt dicsérjük, őt magasztaljuk és imádjuk. Igen, őt, 
a nagy, fennkölt, hatalmas gyermekek leghatalmasabb, szentséges Atyját. 
Ámen." 

17. — Ádám pedig megdicsérte őt, hogy olyan helyesen megismerte az 
Isten iránti szeretetet és hogy egyedül Engem dicsőített és magasztalt. 

18. — Énok pedig az állat hátára emelte Asmáháélt és ez gondosan és 
óvatosan hordta urát Énok oldalán. 

19. — És így haladt tovább a menet, az illatos, árnyékos úton és több 
akadályra nem talált. A madárkák pedig vígan csicseregtek a fák ágain, 
magukat himbálva és dallamos dalt énekeltek, szinte prófétailag az embernek, 
egy dalt az emberek Emberéről, igen ezt dalolták a vidám madárkák. 


67. Fejezet 
Az atyák látogatása a Dél gyermekeinél 


1. — És így rendben megérkeztek a Dél gyermekeihez, akik érkezésüket 
látva, azonnal mindent otthagytak, és az ősatyák fogadására siettek, hogy őket 
méltóan üdvözöljék. 

2. — Amidőn azonban a gyermekek, akik sokan voltak, az Asmáháélt 
hordozó tigrist meglátták, nagy félelem fogta el őket. Mert ismerték ennek az 
állatnak a kegyetlen állhatatosságát, amelyet tapasztaltak is egy alkalommal, 
amidőn több ifjú összeállt, hogy Hanokba utazzanak, amely városról beszélni 
hallottak. 

3. — Az állatnak nem volt ugyan szabad őket bántania, de mérget szikrázó 
alakjával és feldühödt mozdulataival visszaijesztenie és  botorságuktól 
visszatartania kellett őket. Izomerejéről viszont azzal adott nekik ízelítőt, 
hogy egy ökröt, azaz a vadonból kifutott óriási bölénybikát szemük előtt 
megtámadott, azt kis darabokra tépte és szőröstül-bőröstül mindjárt fel is falta. 

4. — E jelenet a kirándulókat mindjárt visszatérésre bírta és elvette 
kedvüket minden további utazástól annál is inkább, mert kolomposukra a 
tigris erősen rá is csapott a farkával. 

5. — Azért a gyermekek - okulva a kapott leckén, kellő távolságban 
tartották magukat az állattól, és nem kevéssé csodálkoztak azon, hogy 
Asmáháélt félelem nélkül látták a hátán ülni, és hogy kényelmesen hordatta 
magát általa. 


6. — Ádám észrevéve félelmüket, szólt Énokhoz: "Nézd, a gyermekek 
visszariadnak Asmáháél hatalmas hordozójától. Menj oda, erősítsd meg őket 
az Úr nevében, hogy elmúljék félelmük és közeledjenek hozzánk áldásom 
vételére. Ámen." 

7. — Énok azonnal a félős gyermekekhez ment, és e szavakkal szólította 
meg őket, mondván: "Halljátok mindnyájan ti gyermekei Ádámnak, ti 
gyermekek, telve bölcsességgel! Mi az, ami titeket visszariaszt egy hatalmas, 
és mégis szelíden engedelmeskedő állat láttán? 

8. — Mi hasznára szállt reátok Sét bölcsessége, ha féltek attól, aminek 
engedelmeskednie kellene nektek. 

9. — De úgy lesz az, hogy valamikor ti magatok is átléptétek mezejét az 
engedelmességnek, amely alaperőssége minden bölcsességnek és aztán egy 
ilyen állatnak a merev  engedelmességében megnyilatkozó hatalom 
visszatérített titeket? Másként alig lehetne érthető, honnan származhatna 
félelmetek. 

10. — A gyermekek felelték: "Halljad Énok, Járed nagy fia, úgy van amint 
te mondtad. Őt ifjú akaratunk ellenére titkon engedetlenséget kísérelt meg, 
mert szemük sóvár pillantást vetett Hanok felé; de egy ilyen állat lábukat 
azonnal a bölcsesség mindent megalapozó erősségének a területére fordította 
vissza. 

11. — Mivel pedig azután értésünkre adták, milyen erőt és kegyetlenséget 
tapasztaltak az állatnál, irtózunk tőle! 

12. — Énok azonban válaszolt nekik: "Óh jól tudom, mi nyomja már 
régóta szíveteket! Szerencsétek ti felülről valók, hogy csak gyermekeitek 
voltak azok, akikben a gonosz mag, amelyet ti vetettetek el, gyökeret ereszteni 
akart; máskülönben ez a tigris gonosz árulótok lett volna; és Akit az állat a 
hátán hord, bölcsességteket botorsággá változtatta volna. 

13. — Most azonban menjetek félelem nélkül Ádám ősapátokhoz, hogy 
megadja nektek, amire mindenekelőtt szükségetek van. Az Úr nevében 
bátorodjatok neki és kövessetek félelem nélkül. Ámen!" 

14. — És azonnal követte őt egyik csoport a másik után Ádámhoz, aki 
előtt arcukra borultak és Ádám megáldotta őket. 

15. — Miután valamennyien megkapták az áldást, utasításra Énos 
jelentette nekik, keljenek fel. 

16. — Amint ez régi szokás szerint megtörtént, azonnal gyümölcsöt, 
kenyeret, tejet és mézet hoztak, és Ádámnak és törzsgyermekeinek nyújtották 
a táplálékot. És ők mindent megízleltek és dicsőítettek Engem az 
adományokért. A gyermekeket azután felszólították, hogy körülbelül 
harminclépésnyire hátrább álljanak, hogy ismét Énok mondjon néhány szót az 
Istenben való élet mélységéből erről a Déli vidékről. 

17. — De amikor a Dél e gyermekei éppen hátrább állni akartak, a tigris 
olyan hatalmasan kezdett ordítani, hogy a föld megrengett lábaik alatt és a Dél 
valamennyi gyermeke földre esett félelmében és aggódásában segítségért 
kiáltozott. 


18. " Maga Ádám is Énok felé fordult és kérdezte őt, mit jelent ez? 

19. — Sét és a többiek is hasonlóképp cselekedtek, minthogy Énokon és 
Asmáháélen kívül senki sem értette a tigris e viselkedését. Mert Énok 
megértette azt Belőlem és az ő tanítványa Énokból. Azért is Asmáháél félelem 
nélkül nyugodtan ült a hatalmasan ordítozó tigris hátán. 

20. Énok pedig tiszteletteljesen Ádám felé fordult és szólt: "Óh atyám, 
ha akarod, érintsd meg az állat nyelvét, és az állat majd értésedre adja, miért 
ordít oly hatalmasan." 

21. — Ádám azonban mondta: "Énok, hatalmasabb-e vajon az én ujjam, 
mint a tied? 

22. — Énok pedig így válaszolt: "Atyám! A te ujjad Istenből van, az 
enyém csak belőled! Ebben van a te ujjad hatalma Jehova nevének 
dicsőítésére!" 

23. — Ádám pedig megérintette az álalt nyelvét, és az állat azonnal a 
következő érthető szavakat hallatta hatalmas hangon, amelyek így hangzottak: 
"Ádám, te Isten kezéből való minden teremtésnek nagy vége és kezdete! 
Nézd, akiket  felszólítottál, hogy hátrább álljanak, azoknak az 
engedelmességük vak; de akaratuk vétkezik ebben a vakságban. Azért ébreszd 
fel előbb szívükben hűségüket és tedd szerénnyé akaratukat; azután lásd majd 
meg, milyen gyümölcsöt hoz neked a Dél. De ha szellemi lakomára készült, 
ne léptesd a háttérbe gyermekeidet; mert ha lakomázom, még én sem 
kergetem el gyermekeimet magamtól, És én mégis csak egy tigris vagyok! 
Ámen; halljad: Ámen." 


68. Fejezet 
Adám beszéde övéihez és a Dél gyermekeihez 


1. — Amidőn azonban Ádám ezt hallotta, nagyon megörült és szólt: "Óh 
gyermekeim! Örvendjetek mind velem, mert valóban megtaláltam az igaz 
paradicsomot. Kilencszáz esztendő múlt el immár némaságomban, és én nem 
értettem többé az állati fajt. De most jólesően újból megértettem az állat éles 
értelmét és annak felette örülök. 

2. — Óh Énok, te szerencsés, te hallhatatlan! Nagy a te világosságod és 
nagy benned a szeretet. Az Úrnak örökké hála, köszönet és dicsőség azért, 
hogy általad oly nagy irgalmasságot tanúsított irántunk! 

3. — Mik lennénk nélküle? Csak félértelmű mozgó gépek, amelyeket 
végül saját tévelygésük emésztett volna el, és a természet ura szegényes 
menekült volna, mint a bárány a ragadozó farkas láttán, minthogy nem tudta 
volna, mi lakozik ennek vagy amannak a bensejében. És a legkevésbé tudta 
volna azt, hogy saját lelke a legelső fokra felfejlődött, teljesen kiképzett, 
halhatatlan lélek - igen, olyan lélek, amelyben minden teremtménynek a lelke 
egyesítve van. És minthogy ezt, mint nagyrészben holtnak, lehetetlen 
önmagából felismernie, miként foghatta volna fel saját életét, szeretetét, 
szellemét és annak tiszta isteni származását?! 


4. — Óh Énokom! Óh gyermekeim! A tigrisnek oly csodálatosan általatok 
hallott erős hangja titeket bizonnyal megrendített és még inkább a Déli 
tájaknak a hibát elkövetett gyermekeit. Engem azonban megörvendeztetett! 
Mert egykor nemcsak ezt a fajt értettem, hanem minden teremtményt a 
legnagyobbtól a legkisebbig, a legerősebbtől a leggyengébbig; Sőt az elemek 
15 szavamnak voltak alávetve, és a Nap, a Hold és a csillagok sem voltak 
némák szavamra, és kívánságomra! 

5.  — De nem fontos az, hogy ez a képességem már nincs meg és nem is 
szomorkodom többé elvesztén, és nem is kérném többé az Urat, hogy nekem 
azt ismét visszaadja, hanem egyedül csak az a fontos, hogy jól értsük minden 
felett szeretni az Urat. Mert abban van elrejtve az élet teljessége úgy, amint 
előbbi hatalmamban és csodás képességeimben a megkísértés teljessége volt 
elrejtve és azzal együtt a bukás. 

6. — Úrnak lenni annyi, mint nagynak, bölcsnek és hatalmasnak lenni. Ha 
azonban az embernek, akinek alázatosnak kellene lennie, adatik, hogy úr 
legyen, annak az alázatosság keserű feladat lesz. De ha az ember úri voltát az 
Úr előtt levetette, és helyébe a szeretetet választotta, és ezáltal magát az Úr 
előtt egész kicsinnyé tette, halljátok, akkor a kicsinynek könnyű lesz az 
alázatosság. 

7. — Avagy mit adjon még az Úrnak az, aki alázatosság és szeretet által 
önmagát adta az Úr tulajdonává. Ha azonban már egyszer a szeretetben az Úr 
tulajdonává lettünk, mi szükség van akkor még úriságra? 

8. . Nem erősebb-e mindennél az Úr ereje? Ha azonban az Úr 
szeretetében vagyunk, akkor bizonnyal az Úr hatalmában és erejében is 
leszünk! És így a leggyengébb az Úrban mindenben erősebb lesz, mint a 
legerősebb önmagából, habár minden elem is neki lenne alárendelve! 

9. — Mit használt nekem az az Istenből való volt hatalmam egykoron? 
Ábel gyengesége az Úrban, minden hatalmammal felért! Óh Uram, nézd, nem 
kérlek többé hatalomért és erőért, hanem gyengeségért kérlek Téged, hogy 
önmagamnak legalázatosabb  megsemmisítésében Téged  mindenfelett 
szerethesselek. Mert ha egyszer Téged szívemben megragadtalak, óh Uram, 
akkor az egész világ és annak hatalma és ereje hasonló egy elpárolgott 
harmatcsepphez, amelyik volt és immár nincs. 

10. " Óh gyermekeim, látjátok, ez az, amiért az állat szava engem 
felderített. Nem azért mintha azt gondolnám, hogy az Úr nekem előbbi 
hatalmamat és világi dicsőségemet visszaajándékozta, óh nem! Hanem azért, 
mert alázatos gyengeségemben új tulajdonosa lettem az Úr szeretetének - mert 
bár az én gyengeségem vonakodott megérinteni az állat nyelvét, de az Úr 
hatalmas szava erőt adott ujjam hegyének, és az megoldotta az állat nyelvét a 
bölcsesség szavaira. Óh gyermekeim, ez végtelenszer több mint ismerni a 
teremtésnek természetét. Az előző csupán emberi, de utóbbi tiszta isteni, és 
semmivel össze nem hasonlítható. 

11. — És most halljátok gyermekeim! Végül még egy szót hadd intézzek 
hozzátok. Hogy az állat bölcs intelmének megfeleljek hadd jöjjenek hozzánk 


közelebb a gyermekek és hallják meg először az én szavamat, azután Sét 
szavát és végül Énokét. Azután pedig Énos és Kénán jelentsék ki nekik a 
holnapot; és mihelyt ma a Nap az est felé hajlik, hagyják abba a munkát. 

12. — Mielőtt azonban e vidéket elhagynánk, Asmáháél is szóljon majd 
egyet-mást e tájékról, összehasonlítva azt a Mélységgel, hogy a gyermekek 
élő bizonyságot kapjanak botorságukról. Azután egy kis erősítés után áldás és 
indulás. Ámen! 

13. — És Énok azonnal a gyermekek seregéhez ment és bátorította őket, és 
a Dél gyermekei előre jöttek és nagy félelemmel, remegve várták a 
következendőket. 

14. — Amikor már kor szerint mindnyájan rendben sorba álltak, Ádám 
felállt velük szemben és a következő nevezetes beszédet mondta, szólván: 

15. — "Gyermekeim! Akik ezt a tájékot lakjátok, amely fölött a Nap ebben 
az időben hajlékomból tekintve a napnak középső szakán túl áll, mondjátok 
vagy bizonyítsátok nekem, az ősatyák ősatyjának, vajon jól megértették-e a 
szót, amely a különben beszédre képtelen állat romlatlan természetének 
szájából nem tettetett szóként tört elő?" 

16. — És a gyermekek igent feleltek e kérdésre, és mélyen megbánva, 
könnyek között ismerték be hibájukat és Ádám folytatta beszédét, mondván: 

17. — "Szerencsétek, hogy könnyelműségteket megbánjátok. Mert az Úr 
komolyan veszi a dolgot az ő népével. És ti ítélet alá jutnátok, és vállaitokat 
szerencsétlenség terhelné, ha meg nem bánnátok, amitől éppen ez az állat 
tartott vissza titeket. 

18. — Úgy vélitek talán, hogy engedetlenségtek, nem engedetlenség többé, 
és bűnötök nem bűn, mert visszatértetek? - Éppen nem, mondom én. Mert 
nem az Úrtól való félelem, vagy az Iránta való szeretet tartott vissza titeket 
gonosz szándéktok végrehajtásától; nem, hanem csak az eme ellenetek 
tanúskodó állat erejétől való félelmetek! 

19. És így az Úr ez állat által ítélt meg titeket nagy szégyenetekre. Mert 
az Úr elvette tőletek a dicsőséget és helyébe nagy aggodalommal, és 
szorongással töltötte meg szíveteket azzal szemben, amelynek előletek kellett 
volna menekülnie, akinek urává kellett volna, hogy legyetek. 

20. Látjátok, milyen rabszolgákká tett titeket az engedetlenség! 

21. — Bizony mondom, ha nem bántátok volna meg gonosz tetteteket, ez 
az állat kegyetlen bírátokká lett volna. 

22. De nem elég, hogy tetteteket megbánjátok a nagy szégyen miatt, 
amellyel az Úr titeket megvert, vagy hogy azért bánjátok meg tetteteket, mert 
az Úr kegyelmének nagy részét megvonta tőletek és könyörületességének 
határkövéhez helyezett titeket; vagy mert az Úr ezt az állatot, a ti bírátokat, 
tanúul állította ellenetek, és a legcsodálatosabban szónokká ébresztette őt ti 
ellenetek - hanem ha tetteteket, vagy szándékotokat igazán megbánni 
akarjátok, akkor örvendező szívvel köszönjétek meg az Úrnak, hogy még 
legalább az ítéletben megtartott titeket, és sírjatok azon, hogy csak egy 
pillanatig is megfeledkeztetek oly végtelen, szentséges atyai szeretetről, mint 


hogy mindennap kiáltja felétek hangosan a magas égről a Nap: "Gyermekek, 
halljátok, tiérettetek teremtett engem legszeretőbb jó, szent Atyátok a Föld hű 
őréül és állandó kísérőjéül, hogy számotokra állandó tanúja legyek végtelen 
szeretetének! És mind a csillag kiáltja felétek: "Óh gyermekek, a mi számunk 
nagy és nincsen vége számunknak; mi legnagyobbrészt napok vagyunk, távoli 
világok napjai, amelyek részben megfelelnek lényeteknek, úgy külön is 
minden parányuk, mint összetételükben a végtelenig; látjátok tiértetek 
vagyunk mi alkotva, tiértetek az egész Végtelenség; óh lássátok és ismerjétek 
meg milyen hatalmas, nagy, szerető és jó és szent a ti Atyátok!" 

23. — És az egész Föld szól hozzátok: "Óh gyermekek, halljátok, én és 
minden, amit hordozok, tiértetek van. Mint gyengéd anya hordalak titeket 
végtelen tereken át, etetlek naponta mindig nyitott emlőimen. Forgok és 
fordulok, hogy nappalotok és éjjeletek legyen, hogy foglalkozástok után, 
amelyben gyermekként játszotok, nyugalmatok legyen. Óh gyermekek, ki 
számlálhatná el mind azt a számtalan munkát, amelyet bennem és kívülem 
tiértetek végeznem kell. És látjátok, mindezt a ti jó, szent Atyátok irántatok 
való túl nagy szeretetéből rendelte el így! 

24. — " Óh gyermekeim, kérdezzétek meg a vizet, ugyanazt mondja majd 
néktek. Kérdezzétek a völgyeket, a hegyeket, a bokrokat, a fákat; kérdezzétek 
az állatokat; mindenünnen egy és ugyanazt halljátok majd. Igen, sőt minden 
harmatcsepp is hangosan hirdeti majd nektek és minden porszem suttogja, 
hogy Jehova Istenünk és Urunk, mindnyájunknak jó, szerető, szentséges 
Atyja, és teljes kifejlődésünk céljából atyai Szívének csupa szeretettel teljes, 
jótevő csodái közé helyezett minket, hogy az Iránta való szeretetünk által 
mindig nagyobb és nagyobb jótétemények és boldogságok befogadására 
képesítsük magunkat és végül a legnagyobbra, a kimondhatatlanra magára - 
örök élet elnyerésére az ő Kebelében!" 

25. — "Óh gyermekeim! Lám milyen jó is a mi szent Atyánk; és miként 
feledkezhettetek meg csak egy pillanatra is Őróla! Méghozzá olyan semmis 
dolog miatt!" 

26. "Íme, ha engedetlenségteket igazán meg akarjátok bánni, itt van, ez 
az, ebben keressétek és találjátok megbánástok igen indító okát; mert minden 
más csak hiúság és haszontalanság. 

27. " Mi mindnyájan az örök Szeretetből származunk, és azért egy és 
ugyanannak az Atyának vagyunk gyermekei, aki örök glóriájában és végtelen 
szentségében lakozik, és szeretetében nálunk is lakozik és mi Őnála. Azért 
szeretete kell, hogy legyen mindenünk. Mert csak a szeretetben és a szeretet 
által ismerhetjük meg Őt; a szeretetben közeledhetünk Hozzá, és így csak a 
szeretet által, és a szeretetben élhetünk, és találhatjuk meg, és tarthatjuk meg 
az örök Életet! 

28. — Isten az ő  szentségében hozzáférhetetlen, bölcsességében 
kifürkészhetetlen, kegyelmében mérhetetlen, hatalmában minden felett 
félelmetes, és erejében örökké legyőzhetetlen, világossága minden 
világosságnak a világossága és tüze minden tűznek a tüze. És így ő 


mindezekben érinthetetlen, nekünk egész idegen Isten, Aki minket nem akar, 
és Magától örökké eltaszít. De ugyanaz az Isten maga a legfőbb szeretet is; ez 
a szeretet az Ő Istenségét annyira szelídíti, hogy akar minket - és ha őt 
szeretjük, akkor irántunk való szeretete által mindeme Istenségtől túlárad - 
minket gyermekeivé tesz és aztán mindenben, amire csak tekintünk, mint a 
legjobb, legszeretőbb szent Atyánk ismerteti meg Magát velünk, és úgy intéz 
mindent, hogy Őt mindjobban  megszeressük, Benne mindinkább 
gyönyörködni tudjunk és végül magában a szabad, örök életben Őt 
teljességében megláthassuk. 

29.  — Azért gondoljátok meg jól gyermekek, ki és mi Isten, és ki és mi a 
mi legszentebb Atyánk, és cselekedjetek hűségesen aszerint. Ámen!" 


69. Fejezet 
Sét vigasztaló beszéde 


1. — És íme, amidőn a gyermekek Ádám szájából e beszédet hallották, 
mellüket verték és a bűnbánat komoly könnyeit hullatták, úgy hogy alig 
lehetett őket lecsendesíteni. Mert most belátták mit veszítettek. De az 
elveszettnek visszaszerzésére nem láttak utat-módot, és már teljesen 
ítélteknek hitték magukat. 

2. — Ádám látva komoly megbánásukat, mondta Sétnek: "Halljad kedves 
fiam, kelj fel, nyisd meg szádat és erősítsd meg szívüket békével és Jehova 
Iránti szeretettel. Ámen!" 

3. — És Sét azonnal felkelt és a következő igen nevezetes beszédet intézte 
hozzájuk, szólván: "Halljátok gyermekek, akik szemünk és fülünk előtt az 
igaz bűnbánat könnyeit sírjátok! A mi Istenünk és legjobb szentséges Atyánk 
ugyan legigazságosabb Úr, de szeretettel és könyörületességgel teljes Atyánk 
15. Gondoljátok el, hogy nem követhetünk el olyan cselekedetet, ami Istennek, 
mint Isten gondot okozhatna, és Őt bosszanthatná; mert alapjában véve mi 
különbséget okozna Neki akár egy porszemet, akár egy világot elpusztítania?! 

4. — Istenhez viszonyítva az egyik éppúgy merő semmi, mint a másik. 
Amint mi is mindnyájan együttvéve semmik vagyunk Hozzá képest. Hogyan 
Követhetne azonban el valamit a semmi azon a semmin, amely Istennel 
szemben valami lenne? 

5. — Hiszen mi sem gondolunk azzal, hogy mit csinálnak a majdnem 
láthatatlan állatkák a porladó levél alatt, amelyet egy gyenge fuvallat a 
moháról elszakított és a rajta csüngő harmatcseppel a tengerbe ejtett. Pedig ez 
a hasonlat szinte semmi ahhoz viszonyítva, mily végtelenszerte kevesebb egy 
egész világ velünk együtt, Istenhez képest; és így mi, és minden, amit 
teszünk-veszünk, semmi Istenhez mérten. 

6. — De halljátok! Éppen ugyanennek az Istennek van azonban egy 
valamije, amivel igenis nagyon gondol reánk, és ez az egy éppen az Ő saját 
örök Szeretete Maga, amely által mi lettünk és minden dolog miérettünk 


létrejött. E szeretet által és a szeretetben Isten a mi Atyánk, és mi az O 


zz 


gyermekei vagyunk. Ebben az ő szeretetében ugyanazzal a gondossággal 


gondol a leglényegtelenebbel, mint a legnagyobbal; és így a gondoskodásával 
minden dologban Istenisége és atyai Szeretete is  félreérthetetlenül 
megnyilatkozik. 

7. —— Isten szeretetének tehát nem is mindegy, hogy hogyan cselekszünk, 
így vagy úgy; bár ha a szeretetet önállónak tekintjük, ez is úgy van alkotva, 
hogy gyermekeinek minden cselekedetével szemben van, mint a gyengéd 
anya csecsemőjével szemben. De szeretet nélkül Isten nem volna Isten és az Ő 
szeretete egy lény, és Isten hatalmas a szeretetében és a szeretet szent Isten 
által. És ez az ekként egyedüli Isten egész teljességében a mi szerető, 
szentséges Atyánk, amint mi az Ő képére és hasonlatosságára teljesen az Ő 
gyermekei vagyunk. Mert nekünk is van szívünk és abban szeretetszellemünk, 
valamint egész lényünkben élő lelkünk, benne értelemmel, amely értelmünk 
hasonló Isten lényéhez önmagában tekintve, és szívünkben lévő szellemünk, 
szeretete szabad akaratával, hasonló Isten szeretetéhez. És ha a lélekből és a 
szellemből egy lény lesz szabad akaratból, akkor mi is mindenben Istenhez 
leszünk teljesen hasonlók és csak így az ő gyermekei. 

8. — Amint azonban Isten csak a szeretetben Isten számunkra, és 
mindnyájunk legszeretőbb szent Atyja, éppen úgy mi is csak a szeretetben 
lehetünk az ő gyermekei. Istennek egyesülése az ő szeretetével azonban 
egyenlő az engedelmességgel. Ha már most csalárd eszünk a szellem 
megérzett követelményeinek aláveti magát, és így a világosságot a szeretettel 
egyesítjük, akkor ez által a Szeretet gyermekei leszünk, Istennek tetszőek, 
bölcsességgel és az örök élettel telve. 

9. — Lássátok tehát, kedves gyermekeim! Minthogy eszetek 
csalárdságában a bennetek lakozó Istenből való legbensőbb szeretethez 
hitetlenek lettetek, engedetlenek lelketekben mind a ti szentségtekhez, mind 
az Istenben lakozó szeretethez is - szeretetetek aztán visszahúzódott; csak a 
lelketekben éltetek, külső (ha lehetséges lenne a végtelenségig való) 
kiterjedésre törekedve. Most már ítéljetek magatok, és mondjátok, mi 
szilárdabb - a minden oldalra kiterjeszkedő köd-e, bár röpke nagysága egész 
világtájakat körülölelne is, vagy egy kis gömbölyű harmatcsepphez hasonlóan 
átlátszó kövecske? Látjátok, íme ebben rejlik félelmetek és vakságotok oka. 

10. . Nem oly szilárd-e az a kövecske. Hogy azt senki sem bírja 
szétzúzni, és ellenáll minden viharnak, minden nyomásnak és minden 
ütésnek? Láttátok ugyan, amint a tigris egy hatalmas bölénybikát egyszerre 
darabokra tépett, de bizony, ha e tigris egy olyan alig tojás nagyságú kőbe 
harapott volna, legfélelmesebb fegyvere odalett volna, és ha egészen nyelte 
volna le, halálát nyelte volna le, és feloszlása után a kövecske ép és sértetlen 
maradt volna. 

11. — Látjátok gyermekeim, ehhez a kövecskéhez hasonlít az ember 
engedelmességében, a ködhöz azonban, mint puszta külső észember. Nem 
történik-e azonban, hogy a szelek ködöt-ködre nyomnak, vízcseppé lesznek 
belőle, és ha több és sok ilyen csepp folyik össze, végül aztán tavat képeznek? 

Ha azonban a víztömegek nagy súlya a mélységben önmagára nagy 


nyomást gyakorol, a nyomástól végül részecskéi megragadják egymást, és egy 
átlátszó követ képeznek, amely aztán kemény, sugárzó kő, és azonos a 
tumimmal, amely az igaz bűnbánat révén a visszatérő engedelmesség jelképe. 

12. — Látjátok, engedetlenségtek folytán ti köddé lettetek. De jöttek 
mindenféle szelek és nyomtak és ijesztettek titeket mindenfelől. Ti éreztétek a 
nyomást, és fájdalomkönnyeket hullattatok. Íme, itt az eső; de nem elég hogy 
vízzé lettetek az egyes cseppekhez hasonlóan, hanem bűnbánatotokban tóvá 
kellett válnotok. Azzá váltatok most már. Nagyobb nyomást éreztek ugyan 
most, mint valaha éltetek mélységében, de - halljátok, lássátok, és jól fogjátok 
fel, éppen e mostani utolsó nyomás következtében ragadta meg ismét egymást 
a  vízrészecskékhez hasonlóan kétszeres életetek, és az életnek és 
bölcsességnek újköve képződött bennetek. Azért derüljön fel kedélyetek és 
örüljetek. Mert nem azért jöttünk, hogy elveszítsünk titeket, hanem hogy az 
Istenhez, mindnyájunk legszentebb Atyjához való igaz szeretetben új életet 
nyerjetek. Ámen." 

13. — (Nb. Halljátok, ez az úgynevezett bölcsek köve, amelyet a világ 
nem bír és soha nem is fog megtalálni.) 


70. Fejezet 
Enok életszavai a szeretetről 


1. — Amidőn a gyermekek Sét szájából a szerető és bölcs szavakat 
hallották, felemelték fejüket, az Égre tekintettek, és tele torokkal mondtak 
Nekem köszönetet és hálát, hogy Sétet felébresztettem és nyelve által oly 
csodásan gyógyító vigaszt jelentettem ki nekik. 

2. — Ádám szintén meghatódott és szólt: "Minekutána most tőlem 
utasítást kaptatok és Séttől igaz vigaszt, készüljetek, és nyissátok tágra 
szíveteket, hogy Énok szájából is befogadhassátok az élet szavát. Ti énáltalam 
termékennyé tett szántóföld lettetek, amelyet Sét a nyelvével porhanyóssá tett. 
De az élő mag még nincs benne meglazított szívetek barázdáiban. Énok 
rendeltetett felülről magvetőnek. Azért fogadjátok tőle az élet magvát. 
Ámen." 

3. — És Énok azonnal felkelt, szívét Felém irányította és szeretetében, 
amely leírhatatlan nagy volt, Hozzám esedezett a könyörületemért és 
kegyelmemért, tekinteném meg őt az élet Igéivel, hogy az Igék 
megelevenítsék azokat, akik szomorkodtak és sírtak az Én Nevemben, Akihez 
hiú vállalkozásuk által hűtlenek lettek. 

4. — És Én azonnal teljesen felébresztettem Énok szívét. Ő pedig 
csakhamar tiszta világosságot érzett lobogni szívében, és először látott fényes 
tűz-irtást lelkében, és jól megismerte abból, hogy az Belőlem való élő Ige 
volt. Bensőséges köszönetet mondott Nekem, végül megnyitotta száját, és a 
következő nagyon nevezetes beszédet intézte mindnyájukhoz mondván: 

5. — "Óh atyáim, és ti gyermekek a Délen! Halljátok mind, amit az Úr a 
mi Istenünk és legszentebb Atyánk mond!" 

6. — Az atyák e kettős felhívást hallva, kissé csodálkoztak azon, hogy ők 
15 hozzászámíttattak a Dél gyermekeihez. 

7. — Énok azonban szólt: "Óh atyáim, kizárassatok-e ti talán az életből, 
amikor a Dél e gyermekei megkapják azt? Mert most éppenséggel nem én 
beszélek, hanem az beszél az én számból, Akinél az élet van, és Aki az életet 
adja minden Igéjéből, amely végtelen szeretetéből fakad!" 

8. — Sét azonban rögtön felkelt és sietve mondta: "Óh Énok az távol 
legyen tőlünk, Halljad nagyon is jól tudjuk, miben szenvedünk hiányt; azért 
csak beszélj és adj nekünk is, hogy mi is az élethez juthassunk. Ámen." 

9. — Erre Énok mondani kezdte a tulajdonképpeni beszédet, szólván: 
"Igaz, megkövéríttetett a szántóföld, és a földje barázdálva van. De a magvak 
még hiányzanak a barázdákból. Honnan vegyük azonban a magot, hogy azt 
bevessük a barázdákba, hogy azokban élő gyümölcsbe szökjön? 

10. Óh atyáim és gyermekei a Délnek! A mag a szeretet; a szeretet az 
élet és az élet az Ige. Az Ige azonban öröktől fogva Istenben lakozott. Isten 
maga volt az Igében, amint az Ige is Őbenne. Minden dolog, és mi magunk is 
az Igéből lettünk, és ezt az Igét senki sem mondhatja ki, egyedül csak Isten, 
Ez az Ige azonban Isten tulajdonképpeni neve, és senki sem mondhatja ki ezt 


a Nevet, és ez a Név, legszentebb Atyáink végtelen szeretete. Óh ismerjük 
meg magunkban e szeretetet, és aztán ezzel a szeretettel szeressük minden 
erőnkből és képességünkből azt, Akinek a szeretetének köszönhetjük boldog 
létünket és mindenünket. 

11. — Az pedig, az örök élet, hogy azt az Isten iránt való szeretetben 
annak megismerjük, azaz hogy a szeretetet és abban az örök életet az 
Istenben, szentséges Atyánkban való szeretetünkkel megismerjük (Ján. 17:3). 

12. . Ha pedig testi szemünket tekintjük és észleljük, mily nagy 
távolságokat érhetünk el vele, akkor világos és igaz, hogy az a fény nem azért 
adatott nekünk, hogy állva maradjunk, hanem hogy járjunk és tevékenyek 
legyünk. Ki kételkednék azonban abban, hogy egy látott célt elérhet, ha két 
lábbal rendelkezik, amelyek őt a meglátott célhoz elvihetik. 

13. — Ha azonban benső érzékünk látása éppúgy meg van adva nekünk, 
mint szemünk és lábunk, és e látásunkkal meglátjuk magunkban a szeretetet, 
akkor a test lábaihoz hasonlóan rendelkezünk szabad akaratunkkal, amelynek 
segítségével a minden életnek e céljára erősen törekedhetünk, és így egész 
lényünket a szeretet felé vihetjük, hogy azt az megragadja, és élettel telítse. 

14. — És ha ezt megtettük, akkor az örök élet a miénk lesz, amint a 
szemek fénye a testé. Vagy azt gondoljátok, hogy káprázat ez az élet? Akkor 
kérdem én, vajon mi és minden dolog, káprázat-e a számunkra, amit látunk?! 

15. . Ha azonban már a kérget sem tarthatjuk káprázatnak, ki 
gondolhatná, hogy az élet fája és legbensőbb belseje, káprázat lehetne? 

16. — Avagy azt gondoljátok, hogy az Úr csak élő gépeket teremtett 
Magának fű- és húsevésre, hogy abban gyönyörködjék? Óh valóban, legfőbb 
bölcsessége talán még magasabb élvezetre is képes, minthogy kényszerítve 
legyen fűevő gépeket teremteni Magának, és aztán jólesően figyelje, amint 
azok a füvet és még egyebet, tisztátalan sárrá változtatják! Óh szégyenletes 
hitetlenség! 

17. — Avagy azt gondoljátok-e ti eszméitek nagy korlátoltságában, hogy 
ha ti csináltok valamit, és létrehoztok valamely időben és térben korlátolt 
művet - Isten, a végtelen, hozzátok hasonlóan szintén képes korlátolt 
eszmékre? Óh mily illetlenség Isten szentsége ellen! 

18. — Óh mutassatok rá egy olyan teremtményre, amelyet teljesen 
megsemmisíteni bírnátok; mutassatok valamit, ami nem foglalna magában 
végtelenséget; osszátok meg szellemben a legkisebb porszemet, és mutassátok 
meg aztán az utolsó részecskéket, amelyeket tovább megosztani többé nem 
lehetne; avagy mutassatok nekem egy vetőmagot, amely végtelen 
szaporodásra nem volna képes! 

19. "— Ha azonban már a semmis dolgok bizonyítják az isteni eszméknek a 
végtelenségét, milyen botorság és szörnyű vakság lenne azt gondolni, hogy 
Isten azokkal a lényekkel, akiket ő az Iránta való szeretetben az örök élet 
eleven érzésével látott el, egy időben korlátolt eszmét kötött volna össze Ő, a 
végtelen, a mindenfelett Fennkölt, a Szent, az Örök szeretettel és minden 
élettel teljes ! 


20. Óh atyáim és ti a Dél gyermekei, halljátok az Igéket! Azok a 
legszeretőbb Atya szent magasságaiból jönnek! 

21. — Nincs más parancsunk, csak az örök életnek a parancsa, amely a 
szeretet és így szól: "Szeress Engem, Istenedet és szent Atyádat abból a 
szeretetből és azzal a szeretettel, amelyet öröktől fogva örök életedre, és örök 
életedként adtam neked. Engem szeretvén Velem kötöd magadat össze és 
életednek nem lesz vége. Ha azonban ezt nem teszed, elszakítod magadat az 
élettől. Életed ugyan azért nem szűnik meg, és éppen azért Én sem szűnök 
meg soha ítélő Istened lenni. És ha Életemtől elszakítva, haragom 
mélységeinek örök terein keresztül buksz bár, bizony nem Énkívülem lesz 
örök bukásod. Engem, Istenedet sohasem veszítheted el, hanem legszeretőbb, 
legszentebb Atyádat és Vele az örök szabad, leggyönyörteljesebb életet - 
látod, azt majd elveszíted." 

22. Óh atyáim, és ti gyermekei a Délnek, ez az egyetlen parancsolatunk. 
Ez már minden gyermeknek mélyen a szívébe van vésve. Ez a parancsolat az 
az élő vetőmag, amelyet mindnyájatoknak szívetekbe el kell vetnetek, ha a 
szent Atya  gyermekiként akartok élni, Akik  örökkévalóságoktól 
örökkévalóságokig szent, szent, szent Isten. 

23. Ti atyák, ugyan sokat beszéltetek az engedelmességről, és ez által a 
gyermekek szívét jól meglazítottátok. Én azonban mondom, aki szeret, az már 
túl van az engedelmességen. Mert nem a szeretethez, a minden élet céljához 
vezető szellemi út-e az engedelmesség? Ha azonban valaki ezen az úton a célt 
már elérte, mondjátok, hová menjen még aztán tovább ezen az úton? 

24. Azért ha valaki a céltól még távol van, az jól teszi, ha addig megy, 
amíg azt el nem éri. Ha azonban elérte, akkor ragadja azt meg minden erejével 
és fogja erősen, azaz: szeresse Istent mindenekfelett, és akkor mindene van; 
örökre megtalálta az Élet Atyját, és szabadságának nem lesz vége. 

25. — És így vegyétek tehát az élet e drága vetőmagját, ti atyák és ti 
gyermekek! Isten Maga adta azt nekem számotokra! Óh Szeretet, Te vagy az 
élő vetőmag; éltesd hát a gyengék és a holtak szíveit! Ámen, Ámen, Ámen. 


71. Fejezet 
Sétlahem vágyakozik az igaz bölcsességre 


1. — És halljad, ez a beszéd majdnem mindnyájukat elnémította, mert 
most nagyon jól megértették Énok beszédét, és magukban elgondolkoztak 
mindama tévedésről, amely eddig oly erősen fogva tartotta őket. És 
gyermekeiknek is nagyon megnyílt a szemük. Újra megismerték magukat, és 
Engem is mindjobban a bennük felébredt szeretet által. És a főtörzsgyermekek 
Ádámtól Járedig, még csak most értették meg teljesen a barlang értelmét. És 
Ádám sokat gondolkozott a Nap felkeltén és megértette azt. Sét pedig felállt, 
az Ég felé tekintett és köszönetet mondott Nekem a nagy ajándékért. És az ő 
példáját követte mind, akik jelen voltak és felette dicsőítettek és magasztaltak 
Engem szívükben. 

2. — A Dél - Sét és Énos ágából való - gyermekei közül azonban egy 


Énokhoz lépett, mélyen meghajolt előtte és mondta: "Énok nézd, Előtted 
állok, íme mindnyájunk nevében. Az én nevem Sétlahem (azaz Sétnek 
bölcsességgel megáldott egyik fia. 

3. — Az első, amit teszek, hogy általad a legillendőbb köszönetünket 
mondassam a magas kegyelem szent Adományozójának. Mert minthogy te 
vagy legközelebb az Úrhoz és te bírod az Úr élő Igéjét, a legillőbb is, hogy ily 
nagy jótéteményért az Úr iránt érzett gyenge hálánk hiányosságát te pótoljad. 
Mert bölcsességet nyerve az Úrtól, azt cselekedtem, amire az tanított engem; 
és nem is tehettem többet, minthogy bölcsességem elégnek találta azt, amit 
cselekedtem. Az azonban, amit te tanítottál életigéiddel, az több mint az 
ember minden bölcsessége! Minden életnek a gyökere az, és minden 
bölcsességnek az örök alapja! Igen, Isten az, akit te itt hirdetsz. És látod, így 
aztán minden bölcsességem elégtelen arra, hogy Istennek a kellő köszönetet 
és hálát lerójam; azért tedd te helyettem, ami helyes. A másik, azonban ami 
hozzád vonzott az, hogy engedd meg, hogy hozzád járjak iskolába, tanítván 
engem arra az útra, amelyen te jártál, amely által oly mélységesen sajátoddá 
lett az Istenből való élet. 

4. — Óh Énok, ne vedd rossz néven e kettős kérelmet. Mert bölcsességem 
mondja nekem, hogy te igaz látója vagy Istennek. A legmagasabbnak a 
szeretete telítette szívedet, és nyelvedet megérintette az a tűz, amely 
erőteljesen kiárad Isten ujjából. Óh mondd meg Sétlahemnek, hogyan és 
mikor történt ez veled. Ámen." 

5. — Énok pedig azonnal felállt és szólt: "Halljad Sétlahem! Mire való ez 
a dicsekedés? Azért nyerted-e a bölcsességet, hogy kiállj vele és dicsérd azt, 
ami dicséretre nem érdemes?! És nem tudod dicsérni azt, Akit egyedül illet 
minden dicséret? Avagy azt gondolod te, meg lehet tanulni az életet is úgy, 
mint az olyan bölcsességet, amelyet te tanultál meg hideg szívvel, hogy a 
bölcsességben mester légy?! 

6. — Óh Sétlahem, Sétlahem, vigyázz, hogy hiú tudásvágyadban meg ne 
fulladj! 

7. — Nézd itt e fügefát, és ott a szilvafát félérett gyümölcsével! Mit 
gondolsz, ha a szilvafa a fügefához menne iskolába, hogy tőle megtanulja 
annak a művészetét, hogy a fügefához hasonlóan fügét növesszen ágain szilva 
helyett - megtörténhetik-e ez valaha is? 

8. — Ha bölcsességednek van valami haszna, akkor bizonyára rögtön 
meggyőzően figyelmeztet téged, hogy az örökké nem következhetik be. 

9. "— Ha azonban valaki vesz magvas fügegallyat, aztán megnyesi a 
szilvafát, a csonka ágat meghasítja, abba a magvas fügegallyat belehelyezi, és 
azt gondosan körülkötözi földdel és gyantával, akkor a szilvafa nedve a 
fügegallyakban csakhamar a fügefa életévé hasonul át, és az így átalakult 
szilvafán nemsokára nemes füge bújik majd elő. 

10. — Arra, hogy így cselekedjél már rég megtanított bölcsességed. Hogy 
van azonban az, hogy nem tanított meg arra is, hogy az Urat minden erődből 
szeressed, hogy szilva helyett életgyümölcsül fügét is hoztál volna? 


11. . Én azonban mondom neked Sétlahem: Ádám megnyesett téged, 
valamint gyermekeidet és testvéreidet is. Sét meghasított téged és az Úr, íme 
most általam az örök élet gallyait helyezte belétek. Kölcsönös szeretet 
munkálkodástok által keressetek most friss földet és gyantát, és kössétek jól 
körül magatokban az életet a hit által - akkor hamarosan megtaláljátok majd 
azt, amit te most tőlem akartál eredménytelenül megtanulni. 

12. És most menj és cselekedjél, és élni fogsz. Ámen." 

13. —  Sétlahem azonban hallva e beszédet, mellét verte és szólt: "Óh 
Énok, felismerem beszéded magas igazságát. De könnyű neked az igazságot 
beszélned, mivel már bírod azt, Mert az Úr adta neked azt Önmagából, 
önszántából, anélkül, hogy neked azt kellett volna tenned, amit tennem 
meghagytál nekem. Óh lásd, száraz helyen jó pihenni, és zálog nélkül könnyű 
venni. De nem úgy van az nálam! Régóta dolgozom már azon, és 
szakadatlanul küzdök annak a bírásáért, amihez te fáradtság nélkül jutottál 
hozzá. De hiába! Számomra az Eget kövek állják el, és könnyebb lenne lyukat 
fúrni a földbe odáig, ahol az már megszűnt lenni, minthogy felülről az életnek 
csak egy harmatcseppje is ömöljön belém. 

14. — Hogy azonban ez így van, nézz csak oda a fennkölt atyákra, és azok 
majd bizonyítják igazamat. Áldásuknál fogva nem feljebbvalók- e mind 
náladnál és így az Úrhoz is természetesen közelebb vannak, mint te? És mégis 
miért marad távol tőlük az Úr, és jár veled kézen fogva? 

15. Óh Énok, ha ez benned nem volna felülről való szabad és 
semmiképpen meg nem érdemelt dolog, bizony még eddig a pillanatig is 
éppúgy beszélnél, mint én, panaszkodva a nagy lelki szomjúság és éhség 
miatt. 

16. — Avagy azt véled, nem tudom, hogy egyik fa sem tanulhat semmit a 
másiktól? Lásd, ezért nélkülözhetném beszéded tanácsát; ha azonban nekünk 
gyermekeinket tanítanunk kell arra, amire szükségük van, mint - járásra, 
beszédre, munkára - hogy így nekik a legfenségesebb Isten kezét felfoghatóan 
megmutathassuk, mondd többek vagyunk-e mi Istenhez képest, mint a mi 
gyermekeink hozzánk viszonyítva? Én azt hiszem mi végtelenszer kevesebbek 
vagyunk Hozzá képest. Miként történhetnék tehát másként útmutatásunk, mint 
oktatás útján úgy, amint az a gyermekeknél történik?! 

17. — Óh Énok! Te azt gondoltad, könnyen végzesz velem, a testvéri és az 
Isten iránti szeretetre utasítva engem. De nem szabadulhatsz tőlem oly 
könnyen, amint azt vélted; mindazt előbb rajtad akarom tapasztalni, mielőtt 
elfogadom. 

18. — De a te kurta elutasításodban úgy látszik nincs valami nagy foka a 
felebaráti szeretetnek elrejtve. Ha azonban a felebaráti szeretet az Isten iránti 
szeretetnek egy melléksugara, akkor igazán nem tudom, mit tartsak a te Isten 
iránti szeretetedről? 

19. — Vigyázz, nehogy nemsokára te egyedül légy magadnak a 
felebarátja! 

20. Helyes-e az, hogy valakinek a beszédje mást felbosszantson? Nézd, 


amennyire épültem első beszédeden, épp annyira bosszankodtam utóbbi 
szavaidon. Mert jól tudom ugyan, hogy Isten látója vagy, és bírod az élő Igét; 
ha nem tudnám, miért is jönnék hozzád és magasztalnám ezt a benned lévő 
szentséget. De hogy te emiatt engem feddesz, kérlek, ki bízott meg azzal, 
hogy azt fejedbe vett és engem emiatt megfeddj?! 

21. Óh lásd, nem illő hogy az éhező, szomjazó és könnyező testvért az 
Úrban oly röviden elutasítsuk magunktól. 

22. — Türelem az első és alázatosság a szeretet lelke! Énok, én tudom, 
hogy te mindkettőnek a mestere vagy. Miért mutatod azonban nekem, 
homlokodat és szíved zárva látszik lenni előttem; hisz sohasem bántottalak 
téged! Térj meg tehát és légy testvérem az Úrban, nem pedig hideg, száraz 
útmutatóm. Ámen." 

23. — Minekutána Énok  Sétlahemet mosolyogva a legnagyobb 
nyugalommal meghallgatta, ismét következőleg válaszolt neki: 

24. "Sétlahem, nézd, ha úgy lenne, amint azt te, beszéded szerint 
gondolod, valóban már rég lábaidnál sírva látnál engem; de nem úgy van az. 

25. — Hogy azonban meg nem értett beszédem fölött való igaztalan 
bosszankodásod állapotában ne lépj kunyhódba, nyugtasd meg szívedet és 
hallgasd meg amit most majd neked mondok: Sétlahem, nézz oda a kék 
messzeségbe, és mondd meg nekem, milyen nemhez, fajhoz tartozik az a fa, 
növényzet, bokor és fa, amiket ott látsz, olyanok-e mint ezek itt, avagy 
másfélék? 

26. — Milyen kőzet az, milyen föld és milyen források? Olyanok-e mint 
ezek itt, vagy másfélék? Milyen élőlények lakják, van-e talán ember is ott; és 
ha igen, mit csinálnak azok most? 

27. — Halljad Sétlahem, hallgatásod azt mondja nekem, hogy ezeket nem 
tudod. Most azonban kérdezlek: milyen úton-módon tudnál azonban a 
leghelyesebben azok tudására szert tenni? 

28. — Teszem fel, én már lettem volna ott, és ezeket mind megfigyeltem 
volna. Beállhatna azonban az az eset, hogy az atyák jelenlétében 
megkérdeznének afelől, és én a kék messzeséget felfedném előttük. Te 
azonban hallanád mindazt, és nem tudnád hogyan, honnan miáltal - és szólnál 
hozzám: halljad Énok, amit te most beszéltél, az nekem nagyon tetszik; én is 
szeretnék úgy beszélni, tudni arról a messzeségről, mint te; lásd, és azért 
hozzád iskolába akarok járni, hogy azt megtanuljam tőled és majd én is tudjak 
úgy beszélni, mint te. És én aztán erre neked válaszolnám: "halljad Sétlahem, 
azt így benső meggyőződéssel nem találhatja meg az, aki a benső 
meggyőződésre törekszik - és mily fáradságos útja lenne ez a legtisztább 
megismerésnek is, és - milyen terméketlen, meddő! 

29. De nézd, itt a hegyeken keresztül vezet oda a legközelebbi út; fáradj 
oda és biztosíthatlak, hogy három nap múlva ismét itt leszesz és hozzám 
hasonlóan te is igaz tudással beszélsz majd arról a vidékről - és olyan benső 
életerővel beszélhetsz majd, amint azt különben évek alatt sem lennél képes 
megtanulni. 


30. — Azután azonban ismét hozzám jönnél és e rövid, de igaz tanács 
miatt engem szeretet-hiánnyal vádolnál meg! Mondd meg most már te magad 
önönmagadnak, miként vádolható szeretetlennek az olyan tanács, amelynek 
követésével három nap alatt biztosan elérheted azt, amit különben bizony 
évezredek adhatnának meg neked! 

31. Látod te, a bölcsességeddel az üres levegőbe vagdalkoztál. 

32. — Az utat megmutattam neked. Ha nincs hozzá bátorságod, hogy azt 
egyedül járjad, gyere és végy vizsgálat alá testvérként, teljes szeretettel 
elkísérlek-e, és vezetlek-e vagy sem; de úgy hiszem e tekintetben aligha 
találnál bennem valaha is okot panaszra! 

33. — Ha azonban dőre kívánságod szerint tennék, látod, akkor előbb 
ellenségeddé kellene válnom, hogy képes legyek elvetemültségemben téged, 
Istenben és Ádámban szegény testvéremet áltatni! 

34. Lásd, a tudás az élet szempontjából soha, semmit nem használhat; 
hanem ha majd az igazság szerint cselekszel, akkor megtalálod az igazság 
bizonyságát; és ez a szeretet bizonysága lesz, és a szeretet az örök élet 
Istenben. Ámen, Ámen, Ámen!" 


72. Fejezet 
Sétlahem és Asmáháél bölcsessége 


1. — És miután Sétlahem e beszédet hallotta, leborult Énok előtt és szólt: 
"Óh Énok, a te nagy bölcsességed semmivé tett engem és úgy tetszik nekem, 
mintha már nem is léteznék. De úgy veszem észre, hogy semmiségemben 
most jobban értelek, mint előbb bölcsességemben; és így tehát vedd 
köszönetemet nagy türelmedért, amelyet irántam tanúsítottál, és hogy nem 
lettél bosszús nagy dőreségemen, amely elég vakmerővé tett engem, 
merészkedvén fénylő arcod elé állni és kötekedni veled, aki a mindenható, 
szent Atya kezében eleven eszköz vagy. 

2. Lásd, szememet ugyan megvakítottad és még nem látom mi az igaz 
és helyes; de most más világosságot veszek észre magamban, amely új utat 
mutat nekem, ugyan most még csak gyengén megvilágítva, de olyan utat, 
amely egy pillanat alatt messzebbre visz majd engem, mint amennyire 
szememnek eddigi meddő világossága sok, sőt nagyon sok év alatt vitt. 

3. — Óh Énok, ha ez új utamon lábam nagyon laza helyre érne, akkor 
engedd, hogy hozzád jöjjek, és te megmondd nekem, az igaz utat járom-e? 

4. Óh Énok, kiálts rám, ha vakságomban ballépést tenni látsz. Ámen." 

5. — És Énok válaszolt neki, szólván: Óh Sétlahem, íme őszinte az 
akaratod és telve vagy jó buzgósággal, úgy hogy azért dicséret illet téged; de 
egyet még kifogásolnom kell benned, és ez az, hogy te, amit egyedül csak 
Isten, mindnyájunk legszentebb Atyja adhat gyermekeinek, azt nálam, csak 
gyenge embernél keresed, és így az eszközt dicséred a mester helyett! 

6. — Azt gondolod-e te, hogy én megkérlelhetőbb vagyok, mint az örök 
szent Atya végtelen szeretete és könyörülete? Óh Sétlahem, ne engedd magad 
szíved titkos botorságától elámítani, és sohase fordulj előbb az emberekhez, 


mielőtt legbensődben szeretettel és megbánással telve Istenhez nem fordultál. 

És ha hosszabb ideig is meghallgatás nélkül maradnál, akkor gondold csak, 
hogy Istenhez képest a legeslegjobb ember is hiú gonosz, és szeretetlen, és 
hogy Isten sokkal-sokkal előbb megád neked mindent, mielőtt még a 
legkönyörülőbb emberi szem csak egy tekintetre is méltatna téged. 

7. — Ami azonban minket illet, mi ugyanis Isten szentséges, legjobb 
Atyánk parancsára jöttünk hozzátok, és bennünk lévő szeretete folytán 
szemünket sohasem fordítjuk el rólatok - azért emeld fel szívedet a magasba, 
és szeresd a szent Atyát minden erődből, és élni fogsz. Mert az ilyen szeretet 
egy pillanat alatt többre tanít majd meg téged, mint a legjobb, legbölcsebb 
emberek sok évszázad alatt. Íme most mindened megvan, amire egyelőre 
szükséged van; cselekedj és jár az Isten iránti szeretetben. Ámen." 

8. — E beszéd után Sétlahem meghajolt az atyák előtt, hálatelten hátrább 
állt és sok örömet kezdett érezni magában és magasztalt Engem azért 
szívében. 

9. — Ezután azonban Énok Ádámhoz fordult, szólván: "Kedves atyánk! 
Ne vedd zokon, hogy hosszabb ideig tartóztattalak itt fel, mint azt részemre 
előre kiszabtad volt; de lásd, az Úr az ő szeretet-adományaival nem igazodik a 
mi időmértékünkhöz, hanem amikor adni akar, akkor ad. És mindenkor 
légyen Neki, a nagy, szent Adományozónak, legteljesebb hálánk, dicséretünk 
és köszönetünk. Ámen." 

10. — Ádám pedig így válaszolt: "Óh kedves Énok, az ne okozzon néked 
gondot, hiszen tudjuk mindnyájan, hogy amit az Úr tesz, az mindenkor jól van 
téve. Ámen." 

11. — És Sét mindjárt hangosan helybenhagyta Ádám szavait, és végül 
még hozzáfűzte: "És mindenkor a legjobbkor!" Ámen. 

12. — Ádám ekkor újból felemelkedett és Énokhoz fordulva szólt: "Énok, 
juttassuk most hamarosan  Asmáháélt szóhoz, először is, hogy 
számtörvényeinek ő is megfeleljen, másodszor, hogy a vidék szépségéről 
közölje velünk nézetét és végül arról is szóljon, miként fogta fel mindezt. 
Aztán azonban tovább folytatjuk utunkat és a Nyugat és az Észak 
gyermekeihez is meghívást intézve, végül hazatérünk. Ámen. 

13. — És Énok felhívta Asmáháélt, tegye, ami kötelességévé tétetett. 

14. — És íme, az állat lovasával azonnal előre állott. A Dél gyermekei 
azonban különfélét hangosan beszéltek egymás között, mire az állat rögtön 
háromszor egymás után oly nagyot ordított, hogy mindnyájukat nagy félelem 
fogta el, és mély csendbe merültek. 

15.  — Miután ily módon a csend helyreállt, az állat azonnal elhallgatott és 
Asmáháél a következő igen nevezetes beszédet mondta szépen hangzó 
szavakkal szólván: 

16. — "Óh legérdemesebb atyái a föld atyáinak! Mit is beszéljek és mit is 
tudnék beszélni én, aki csak alighogy megmenekültem a halál sötét 
mélységéből - itt, ez annyira szent Magaslatokon, ahol minden csodával, 
kegyelemmel és élettel van telve és ez legerőteljesebb szavamat is 


megdermeszti remegő nyelvemen. 

17. — Mily gyönyörű e vidék tájképe! Óh valóban, aki az élet szent 
szavait nem képes önmagából beszélni, óh miként fesse az le, dadogó 
nyelvével az oly csodásan gyönyörű és szép képeket, mint amilyenek ezek?! 

18. — Óh atyái a Föld atyáinak! Még alig mertem teljesen felnyitni 
szemeimet hogy osztályrészemül jusson a szent Magaslatok csodái 
meglátásának a képessége, és most már elétek állítsam azokat én, szegény és 
vak, és holt? Elétek, akik kegyelemmel, élettel, hatalommal és erővel telve e 
felette különös formájú dolgokat már legbensőbb lényegükben rég 
keresztülpillantottatok?! 

19. . Mik ezek az égbenyúló sziklafalaktól és  sziklacsúcsoktól 
körülövezett fadús területek, ha nagy jelentőségüknek az élet számára rejtve 
kell maradniuk? Nem állanak-e akkor szent rangban végtelenül magasabban 
egy elvethető kövecske számomra és mindenki számára, aki azt a kövecskét 
bensőleg megértette, mint a Föld minden hegytömege és Magaslata és ezek is 
itt velünk együtt?! 

20. — Milyen könnyű azt mondani, hiszen csak látni kell, hogy ott kelet 
felé egy füstölgő, égbemeredő királya a hegyeknek, mintegy a földet uralóan, 
merészen emelkedik ki a többi fölé; óh valóban az állat szeme is meglátja azt. 
De ha megkérdezem magamat: megértetted-e Asmáháél ezt a hatalmas nagy 
képződményt? Akkor szívem sötétségében szól: "miként értse meg a holt a 
holtat? Életed csak érzékeidnek látszata és ámítása! A hajlékony nyelv 
egyedül minden, ami megkülönböztet téged az állatoktól! 

21. Óh atyáim, ezt érezve, elképzelhetitek, mennyire 
kifürkészhetetlenek számomra e szent Magaslatok képei. 

22. Látjátok ugyan ott Kelet és Észak között egy, az Ég napjánál is 
fenségesebben ragyogó hegyet, amennyiben a Nap csak egyszínű sugarakat 
lövell; a hegy azonban a Napot megszégyenítően hatalmas fényözönökben a 
csillagok minden fényét, a virágok minden színét kizsákmányolja, de ha 
kérdezem magamtól: "hogyan, honnan és miért?" óh akkor a fűszál és minden 
kő jól érhető jelekkel fülembe kiáltja: óh te balga, ugyan miért fáradozol, 
hogy eszeddel kutasd a világosság csodáit? Vajon azért áradt-e Istenből a 
világosság, hogy azt nézzed? 

23. — Óh te dőre, látod, a Teremtő mindenhatósága a Napot csak azért 
teremtette egykoron, hogy világítson és nem azért, hogy azt nézzük. És ha 
megkaptad az érett gondolkodhatás képességét, ne gondolkozzál a 
gondolkozáson, mert az hasonlít a napbanézés dőreségéhez. 

24. — A gondolatok a lélek fénykévéi, amelyek megvilágítják a testi élet 
laza, fegyelmezetlen állapotát. De nehogy egyedül csak a testi állapotok 
megvilágítására használd fel azokat, mert miként foghatnád fel a kívül 
keletkező csodákat, amíg önmagadat (lélekben) mint a csodák legközelebbjét 
kerülöd (nem kutatod)? 

25. Óh látjátok, ti legérdemesebb atyái a földi atyáknak, ha ilyenre tanít 
a néma természet, óh akkor még kemény pihenés esik a világosság 


Magaslatain! 

26. — Nem azért küldettem ide, hogy világítsak - nem! Hanem hogy 
világosságot kapjak, azért vezetett engem ide hozzátok a fénylő Ábel. Azért 
csak hadd haljam a ti beszédeiteket, amelyek telve vannak világossággal és 
élettel; hogy én beszéljek, arra még messze az idő. Óh, ki is találhatna 
szavakat, amelyek oly szentül hangzanának, mint azok a felülről jövők, erővel 
és élettel teljesek, Énok ajkáról folyók, amelyek közül egy nyomósabb, mint a 
Föld súlyosan nehezedő lénye egész mivoltában. 

Mert ahol a kimondott szó nemcsak mint szépen zengő hang hallatszik 
kellemetesen, hanem eredményesen és állandóan az életet fakasztja az ember 
örökre rejtett mélyeiből - óh hallgassatok meg engem, szegényt - ott egy ily 
szó valóban súlyosabb és nagyobb, mint minden, amit a szem látni és a testi 
érzék mérlegelni bír. 

27. — És így engedjetek, legméltóbb atyái a föld atyáinak, hogy én 
szegény holt immár elhallgassak, mert nem illő, hogy mint holt beszéljek 
azokhoz, akik keblükben Istentől való életet rejtenek a legfényesebb 
világosságban ragyogót, és akiknek kebeléből minden szó áldott ajakkal az 
életet árasztja szét, úgy, mint rezgő fényét a Nap. 

28. — Hadd fejezzem be tehát, óh atyái a föld atyáinak semmisen hangzó 
szavamat, mert az idő jobb dolgokra való, mint csak üres fecsegésre. 

29. — Ha szép is a vidék, mint visszfénye az életnek, de szebb, 
önmagunknak az élet után törekednünk. Óh valóban, amint azt én megérzem, 
szebb az életnek egy cseppje a legszűkebb térbe zárva annak a számára, aki 
azt boldogan meglelte, mintha a legélesebb pillantásokkal kibámulna a 
Napokkal és halállal telt végtelen űrbe! 

30. — Óh Énok, felső kegyelemből és szeretetből legbölcsebb tanítóm, 
bocsásd meg csacsogásomat és nézd el vakságát a holtnak. A holt és vak én 
vagyok, halljad. Ámen! 


73. Fejezet 
Az éhes tigris 


1. — És amidőn Asmáháél beszédét befejezte, felállt Ádám és nagyon 
megdicsérte Asmáháélt, hogy oly sok alázatosságot tanúsított, amely több 
bölcsességen alapszik, mint Sétlahemben és gyermekeiben van. Aztán ismét 
Énokhoz és Kénánhoz fordult és meghagyta nekik, hívják meg a Dél 
gyermekeit a küszöbön lévő szabbatra, hogy még napfelkelte előtt jelenjenek 
meg a reggel tűzáldozatnál, amelyet Jehovának hozni kell, hozni akarunk és 
fogunk is. 

2. És a kettő azonnal ellátta a rábízott tisztet. Azután pedig a gyermekek 
frissítőt és erősítőt hoztak a főtörzsatyáknak, és azok elfogadták, ettek és ittak 
és Asmáháélnek is adtak ételt és italt. 

3.  — Amidőn azonban az állat enni és inni látott, nyugtalan lett, torkát 
hatalmasan kitágította és farkával maga körül csapkodott. 


4. — Ádám pedig szólt Énokhoz: "Kedves Énokom, nézd az állatot; mit 


jelentsem ez? Nyugtasd meg, mert különben nem lesz jó vele folytatni az utat. 
Ámen." 

5. — Énok azonnal felemelkedett és szólt: "Azt gondoljátok ti, hogy ezek 
az állatok a levegőből élnek, vagy füvet zabálnak; óh nem, nem, az mind ellen 
van rendjüknek, de az állat táplálékot akar, azért hozzatok ide három 
tisztátalan állatot, hogy jóllakjon!" 

6. — Azonnal hoztak három kost; Énok pedig szólt Asmáháélhoz: Íme, 
eleség állatod számára; szállj le róla és add neki oda eleségül és jeléül annak, 
hogy a mélységből való tisztátalanságodat nyeleted le őrződdel. 

7. — És Asmáháél azonnal úgy cselekedett, amint azt Énok az atyák színe 
előtt tanácsolta neki. 

8. —. Amidőn azonban Asmáháél a három kost a tigris elé vetette, az nem 
nyúlt hozzájuk, hanem farkával elcsapdosta őket magától és hatalmasan 
ordítani kezdett. 

9. — Erre mindnyájukat félelem fogta el Énokot kivéve, aki még semmit 
sem evett az odahozott frissítőkből, hanem a helyett szívében szeretetemmel 
üdítette, és erősítette magát. 

10. . Ádám azonban még egyszer megszólította Énokot és mondta: Óh 
Énok, nézd csalódásba ejtesz! Az állat az általad felajánlott táplálékot ellöki 
magától! Adj tanácsot ha akarsz, mit tegyünk most, mert féltem Asmáháélt; 
milyen szörnyen ágaskodik a tigris, milyen rémületesen ordít, és milyen 
bőszülten néz reánk, mintha mindnyájunkat el akarna nyelni; azért adj 
tanácsot, és segíts, ha akarsz és tudsz!" 

11. — Énok pedig azonnal az állathoz ment és a következőképpen szólt 
hozzá, mondván: "Nyugodjál meg, mert én nagyon jól értem viselkedésedet; 
de hogy azok is értsék, feloldom széles és nagy nyelvedet - így tehát add 
tudtul kívánságodat, és hogy mi kényszerít téged e megfélemlítő 
viselkedésre." 

12. — És az állat rögtön vakmerően az atyák közé lépett és tágranyitott 
torkából a következő szavakat hallatta érthetően, mondván: 

13. — "Halljátok ti tompán látó és halló emberek! Igaz, éhezem, minden 
szőrszálamban már, minthogy három napja nem ejtettem magamnak 
zsákmányt; és így a nekem hozott tisztátalan eleséget szükségemben el is 
fogyasztom majd; de előbb nem volna lehetséges megtennem, amíg nekem 
nem tétetett lehetővé, hogy nektek mindnyájatoknak, egynek kivételével 
kijelentsem, mennyire méltatlan és igaztalan reátok nézve, hogy Istenünk 
adományait előbb teszitek szájatokba, mielőtt arra a szent Adományozó 
áldását kértétek és aztán teljes alázatossággal és szeretettel a nagy kettős 
ajándékért köszönetet mondtatok volna. 

14. " Nem tudjátok-e ti vak balgák, hogy a Földön már nem terem többé 
tiszta fű, amely a halhatatlanok táplálására alkalmas lenne, hogy tönkre ne 
menjenek?! 

15. — Nem kellene-e tehát legforróbb vágyatoknak lennie, hogy a nagy, 
szent Adományozó azt mindenkor megtisztítsa számotokra, és minden 


táplálékotokat éltetek javára megáldja? 

16. — Óh szégyelljétek magatokat ti, a Legfőbb Lény mindenütt 
jelenvalóságának közeli tanúi. Ti arra vagytok hivatva, hogy Róla bizonyságot 
tegyetek és meg tudtok feledkezni Róla akkor, amikor legjobban meg kellene 
Róla emlékeznetek! 

17. — Óh mily hálátlan a ti élettel teljes szabadságotok, és mennyire 
csupán szavakban merül ki a ti Iránta való szeretetetek, úgy hogy én, ragadozó 
fenevad is kell, hogy a legigazságosabb bosszúsággal teljek el, ha látnom kell 
ilyen vétket Isten gyermekeinél. Ti nem átallnátok átkoznia Mélységet, holott 
a saját mélységtekben annyi a hálátlanság, hogy majd ti hozzátok a 
legnagyobb bajt a Mélységre, ha szívetek hálájával és szeretetével nem 
törődtök jobban. 

18. — Asmáháél tisztátalanságát én nyeljem le; én azonban mondom és 
tanácsolom nektek: "szükségesebb, hogy hálátlan szívetek tisztátalanságát 
helyezzétek a kosokra, hogy ne csak Asmáháélnek hordozója legyek, hanem 
sokkal inkább a ti nagy hálátlanságtoké. 

19. — Most pedig hozd ide nekem Asmáháél a kosokat és tedd, amit az 
atyák mondtak neked, és terheld meg azokat az átokkal, hogy a bűnbánó atyák 
megtisztulva hagyják el e helyet és én velük! Úgy legyen!" 


74. Fejezet 
Az igazság és a szeretet lényege 


1. — Amidőn azonban az atyák az állat torkából jött szócsodát hallották, 
nagyon  elszörnyülködtek, mellüket verték, megbánták  hibájukat és 
megfogadták Nekem szívükben, hogy egész nap nem vesznek magukhoz ételt 
és italt. Körülbelül egy fél óra hosszáig kértek tőlem bocsánatot, és Énokon 
kívül senki, se mert a földről feltekinteni. 

2. — És éppen ezt az időt használta fel az állat - félre állva - a 
lakmározásra. Miután az állat végzett a három kossal, rögtön visszajött egy 
közeli friss forráshoz és ott hűsítette fogait és nyelvét, hogy dühe csillapuljon, 
és vérszomja enyhüljön. 

3. — Azután pedig ismét Asmáháélhez ment és mintegy további 
szolgálatát ajánlotta fel neki. 

4. — Énok azonban az atyákra tekintve, halkan megkérdezte Ádámot van- 
e még valami kívánsága, avagy készüljenek a hazatérésre. 

5. — Ádám pedig még most is remegő aggastyánhangon válaszolta: "Óh 
Énok, lásd a félelem tagjaimba szállt, úgy hogy nem bírok felállni és amint 
látod Éva anya sem. Pedig kell, hogy elmenjünk Nyugat felé, de mit tegyünk, 
hogy tovább mehessünk. 

6. — És lám kedves Énok, a többiek sem érzik magukat sokkal jobban 
nálam - azért Isten iránti szereteted adjon nekünk tanácsot, mit csináljunk, 
mert bizony én mélyen érzem lanyhaságunk bűnét, de épp oly mélyen tagjaim 
gyengeségét is. 

7. — Óh igazság, óh igazság! Mily szörnyű a te hatalmad! Ez az állat hű 


képe a te kíméletlenségednek! Nem kíméled senki fiát akár az első, akár az 
utolsó lakója legyen is a földnek. Nálad nem határoz a kor! Vered az atyákat 
gyermekeikkel együtt, és nem kíméled gyenge anyáikat sem. Fejünket a földre 
nyomod és tagjainkat tétlenségre bénítod! Hol van Istenen kívül még egy 
lény, amely terhednek egész súlyát elviselhetné?! 

8. — Óh te szelíd, gyöngéd, szent szeretet! Ha te nem járnál karonfogva az 
igazsággal Jehova legszentebb életáldásaként, óh akkor az egymagában álló 
igazságnak a megismerése bizony-bizony halál volna az ember számára! 

9. . Óh gyermekek! Ne keressetek ezen túl semmiféle igazságot 
önmagáért, hanem egyes-egyedül csak a szeretetet keressétek, és amennyi 
igazságot az hoz majd magával, annyi megfelelő és elegendő lesz az áldásos 
életre. 

10. — Akinek azonban az Úr több igazságot ad majd, mint szeretetet, azt 
majd az igazság agyonnyomja, avagy az Úrnak kell majd teherhordozójának 
lennie, nagy igazságsúlya alatt. 

11. — Azért a jövőben tanítsátok ti is gyermekeiteket a szeretetben az 
igazságra, és testvéreiteket az igazságra a szeretetben! 

12. — És most tégy Énok, amit bírsz, és gondold meg, halljad, és lássad 
mit művelt velünk, mindnyájunkkal az igazság egymagában! Óh Énok, 
egyesüljön kérelmed az enyémmel, hogy itt ne találjon minket az este. Ámen. 

13. — Énok pedig szívében Hozzám fordult és a következő halk sóhaj kelt 
fel keblében, amely így szólt: "Óh Te, minden ember nagy, legszentebb, 
legszeretőbb Atyja, és mindenfelett hatalmas Teremtő, végtelen, örök és 
legszentebb Isten! Kegyelmed mérhetetlen magasságából nézz irgalmasan 
reánk, a porban lévő szegény, gyenge férgekre és tekints szereteted határtalan 
teljességéből végtelen gyengeségünkre, akik igazságod nagy hatalmától 
lesújtva atyai szelídséged színe előtt elepedünk! 

14. — Óh emelj fel miket megerősödött tagokkal és bizakodó, derült 
kedéllyel a föld kemény talajáról és vezess minket szent akaratod szerint, 
ahová kegyelmed és tetszésed jónak tatja, és ne engedd, hogy az atyáknak 
bajuk essék; de add nekünk, hogy mindnyájan mindenkor szeretetedben és 
kegyelmedben járjunk. 

15. — Óh legszentebb Atyánk, hallgasd meg halk esdeklésemet és 
sóhajtásomat. Ámen!" 

16. — Miután szeretettel és élő bizalommal teljesen, szívében ezt 
elmondotta, íme mindjárt reá nagyon édes, szent Igét hallott bensejében, 
amely szólt hozzá: 

17. — "Halljad Énok! - Sóhajodat jól hallottam és meghallgattam 
kérésedet. — Lépj  atyáidhoz!  Vigasztald őket  áldásteljesen — nagy 
könyörületességemből és biztosítsd őket kegyelmemről és ígéretemről. 
Azután nyúlj karjuk alá és mindnyájan nagy erővel megerősödve ifjakként 
emelkednek majd fel, és vidáman megteszik - akaratom szerint - a még 
hátralévő utat. 

18. — Az állatot azonban ne engedd Ádám hajlékába, sem földjére; hanem 


az út befejeztével vonuljon békével rendeltetési helyére. 
19. . Es most menj és tedd, amit meghagytam neked és neveld 
Asmáháélt, az idegent, dicsőségemre! Amen! Halljad szeretettel, Amen!" 


75. Fejezet 
A félelem oka 


1. — És Énok szívében azonnal köszönetet mondott nekem az igaz atyai 
házból való akkora darab kenyérért, azután a gyenge atyákhoz ment, és a 
következő vigasztaló szavakat intézte hozzájuk Belőlem, mondván: 

2. — "Óh kedves atyák, egy kicsiny, de kissé rendkívüli csodát engedett 
meg kegyesen szentséges Atyánk, a minden hatalom Ura, hogy megszokott 
lanyhaságunk álmából felébresszen minket. Feloldotta egy állatnak egyébként 
örökké néma nyelvét és az örök igazság egy parányi szikráját csúsztatta ki 
beszédre nem szokott orrán. Mi meghallgattuk a súlyos tartalmú szikrát, és 
eliszonyodtunk tőle, mintha az örök, kínteljes megsemmisülés kérlelhetetlen 
színe előtt állottunk volna! 

3. — Óh hiú félelem és részben kétségbeesés! Mondjátok meg nekem, 
szeretett atyák, ugyan mitől is féljen az, aki igazán szeret? 

4. — Az Isten iránt való igaz, önzetlen szeretet nem szentséges Atyánk óvó 
keze-e keblünkben, amelynek hatalmától a Végtelenség legmélyebb alapjában 
hódolattal engedelmeskedve megremeg?! 

5. . Nem Istennek ugyanaz az ujja hordozza-e a Végtelenség egész 
mérhetetlen boltozatát a számtalan csillagokkal, Nappal és Holddal együtt, 
akinek egész keze minket védőleg fenntart - és mi szinte a mozdulatlanságig 
gyengék leszünk egy szokatlan kicsinység miatt, holott sokkal inkább lehetne 
gyengéknek és  bátortalanoknak lennünk, ha kissé magunk felett 
gondolkoznánk megfontolva, hogy a beszélő-képesség hallatlan csodája 
szakadatlanul és úgy van meg bennünk, hogy alig van tárgy, amelynek ezer 
névnél is többet adni nem tudnánk? 

6. — Óh látjátok, azon nem álmélkodunk, és attól sem leszünk gyöngék, 
ha egymással szót váltunk! 

7. . Ha azonban felfogóképességünkhöz viszonyítva a végtelenül 
nagyobb csodák nem tesznek minket gyengékké, milyen dőreség egy tücsök 
cirpelésén ájuldoznunk! Halljátok, ebben még sokkal több a szolgai félelem, 
mint a tulajdonképpeni élő szeretet. 

8. — De vajon megrettenhet-e az egész valójában élő, akár magától a 
haláltól is, vagy elgyöngülve visszatántorodhatik-e tőle? 

9.  — Bizony, bizony, ha az élő a haláltól retteg, akkor önmaga is még 
hatalmas nyomait hordja magában a halálnak! 

10. — Nem tétetett-e az ember a nagy Mindenség minden teremtményének 
urává? Mi történt vajon vele, hogy egy légy zümmögésétől meghökken, 
mintha Isten már fél ítéletet tartott volna fölötte? 

11. Óh szeretett atyák! Én tudom mi ennek az oka; korántsem amint ti 
gondoljátok, az atyának és anyának első bukása; mert ez maga is már annak a 


következménye volt - hanem az, hogy az ember szabadságában nagynak és 
hatalmasnak kezdi érezni magát és e balga önnagyság-tetszelgésben, és 
képzelgésben annyira megfeledkezik magáról, hogy azt véli, minden hajszálán 
Napok és Világok csüngenek. Ha azonban aztán legszeretőbb és szentséges 
Atyánk a botor alvó és álmodó gyermeket a szeretetnek, irgalomnak és 
kegyelemnek valamely hűsítő cseppjével felébreszti, akkor egyszerre felnyitja 
szemét, felismeri gyengeségét és semmiségét és sír, lévén csak gyenge 
gyermek. 

12. — Ha azonban aztán meglátja az erős Atyát, megörül Neki, egész 
szeretettel Hozzáfut, cirógatja az erős Atyát, és kenyeret kér tőle. És hol van 
olyan atya és anya, aki ilyenkor eltaszítaná magától kedvencét? 

13. — Ha azonban a gyermek dacos, akkor az atya büntetni is tudja, hogy 
megszelídítse. Ha pedig a gyermek nem ébresztetné fel magát teljesen, 
megkísérletlenül hagy-e akkor az atya egyetlen egy eszközt is, hogy 
gyermekét ismét életre ébressze? 

14. — És ha a gyermek ismét felnyitotta szemét és rámosolygott aggódó 
atyjára, nem örül-e ennek jobban az Atya, mint száz ébrenlévőnek?! 

15. — Óh szeretett atyák! Látjátok milyen hiú a ti félelmetek és 
gyengeségtek! Ébredjetek fel a szeretetben és lássátok meg, mint áll 
oldalatokon a mi nagy, szerető és szentséges Atyánk szeretetetekért epedve és 
szeretetetekért aggódva, és várja, hogy szeretetetek szemével Reá pillantsatok. 

16. — Óh ébredjetek fel! Ó nekünk nem távoli atyánk, hanem közeli 
Atyánk telve szeretettel irántunk, szelídséggel és türelemmel! 

17. . Ha most még oly aluszékonyak és álomkórosak is vagytok, 
ébredjetek fel teljesen, és megerősíttettek, hogy nagy örömötökben, mint fiatal 
szarvasok úgy ugrándoztok majd. Óh ébredjetek hát Atyánk iránti szeretetben! 
Amen!" 


76. Fejezet 
Az ősatyák öröme az Úrban 


1. — Beszéde befejeztével Énok ismét köszönetet mondott Nekem 
szívében és azután kinyújtotta két kezét és az atyák karja alá nyúlt, mégpedig 
a leszármazás rendje szerint. És íme, csakhamar derült, és víg kedéllyel 
emelkedetek fel az atyák a földről, teljesen új erőre kaptak és e kegyelemért 
igen nagyon hálálkodtak Nekem, és hangosan dicsőítették Nevemet. Nagy 
örömük még lábukat is mozgásba hozta úgy, hogy Ádámmal és Évával együtt 
ugrándozni kezdtek; és Sét túlságos örömében szinte már szertelen volt és oly 
magasra ugrott, amint csak bírt. 

2. — De történt, hogy ugrándozásában elesett és jobb térdét kissé 
megütötte, úgy hogy fájt neki és többet nem ugrándozhatott és azonnal 
elszomorodott, mert ezt büntetésszámba vette és azonnal Hozzám fordult és 
szólt szívében: 

3. — "Óh Urunk és mindnyájunk legjobb, legszentebb Atyja! Tekints le 
kegyesen reám, szegényre és gyarló gyengére; nézd túlságos víg voltam a Te 


nevedben, és örömöm métrtéktelenségében elestem. 

4. — Óh szentséges, szerető legjobb Atyám! Segíts ismét fel, mert ezentúl 
nem a lábammal akarok többé örülni, hanem annál inkább szívemben, és 
inkább akarlak nyelvemmel annál többet dicsőíteni és magasztalni és lábamat 
a Te akaratod szerint, és kezemet a Te tetszésed szerint akarom használni; de 
csak ez egyszer, óh szent, legjobb, legszeretőbb Atyám, ez egyszer szüntesd 
meg a fájdalmakat térdemben; óh hallgasd meg kérésemet. Ámen." 

5. — És azonnal erős hangot hallott, amely szívében megszólalt: "Halljad 
Sét! Örülj mindenkor Nevemnek, örülj Atyádnak és örülj mindennek, ami 
bármiképpen Hozzám felemel. De hagyd el a testi megerőltetést, ami semmire 
sem való; hanem örülj szíved csendjében; örülj életedben a megtalált életnek, 
és ne vondd azt, ami a halál sajátja az élet örömei közé. Így aztán sohasem 
esik kár sem testeden és még kevésbé szellemed életén, a te szereteted és az 
Én szeretetem folytán. 

6. — Jegyezd meg ezt jól és vésd, amily mélyen csak lehet a szívedbe, és 
akkor örömödnek nem lesz vége; és most kelj fel és járj vígan Nevemben. 
Ámen! 

7. Miután ezt Sét tisztán és világosan meghallotta magában, örömében 
sírni kezdett és hangosan köszönetet mondott Nekem a váratlan kegyelemért. 

8. — A többiek azonban észrevették, hogy Séttel valami különös dolog 
történt és Énokon kívül mindenki csodálkozott Sét rögtöni nyugodtságán és 
nagyon vidám hangulatán. 

9. — Sét pedig észrevette ezt és kérte őket, ne zavarják őt kérdésekkel az 
Istenből való élet megtalálásán érzett örömében; este majd úgyis megtudják 
magukban felülről jövőleg. 

10. " Ádám ezután gyermekeihez fordult, köszönetet mondott Nekem, 
mindnyájukat megáldotta; megáldotta a Dél gyermekeit és megáldotta a 
tájakat és ezután szólt: 

11. — "És most gyermekek, adjatok hálát az Úrnak és készüljetek fel az 
útra Nyugat felé, mégpedig a tudott sorrendben: Asmáháél köztem és Énok 
között, az igazság állatján. Ámen." 


77. Fejezet 
A pátriárkák nyugat felé vándorolnak 


1. — És csakhamar sorakoztak Ádám akarata szerint és útra készültek a 
gyermekek felé, akik Nyugaton laktak. 

2. Mindenikük Nekem ajánlotta fel szívét és csendben dicsért Engem, 
mind a tovább utazók, mind a Délnek ott maradt gyermekei is. 

3. — És a Dél ottmaradt gyermekei meghajoltak a főtörzsszülők előtt és 
megköszönték a jó hírt és dicsőítették Nevemet és magasztalták szeretetemet 
teljes szívből és elteltek örömmel nagy könyörületességemen. 

4. — És lám, ilyen jó viszonyok között váltak el a Föld első emberei 
gyermekeiktől. 

5. — Az út itt Déltől Nyugat felé nagyszerű volt. Természetesen csak 


emberi szemmel tekintve. Az volt a vidék legnagyobb mértékben, amit ti 
romantikusnak neveztek. 

6. — Most már sehol fel nem lelhető nagy különlegessége miatt kissé 
közelebb akarom ezt szemetek elé varázsolni. Figyeljetek tehát, és fessétek azt 
ki magatoknak szívetekben. 

7. — Ilyen volt azonban annak a tájnak képe, amelyen keresztül az út 
Nyugat felé vezetett: Képzeljétek magatoknak hét egyvonalban álló 
szürkéskék színű kúpot, mindegyike hétezer láb magas, lábánál pedig 
egyheted mérföld átmérőjű. Gondoljátok el, a kúpok úgy sorakoztak 
egymásra, mintha valaki ilyen kúpokat úgy rakna egymás után egy vonalba, 
hogy lábuknál egymáshoz érjenek. 

8. — És amint e hét kúp egy sorban egymás mellett áll - képzeljétek ezt el 
magatoknak - minden egyes kúp mögött még tíz legkülönbözőbb színű kúp, 
mindig kisebb és kisebb méretű. Minden egyes kúp csúcsából tiszta vízforrás 
szökik ki. Az arcvonal előtt körülbelül száz öl távolságban egy egyenes út 
van, amely egy nyílegyenes hegyháton ezer lábbal magasabban vezet a kúpok 
lábánál. E hegynek az északi oldalán a legszebb cédrus-, pálma-, platán- és 
nyárfaerdő van, de legdélibb oldalán az említett kőkúp-csoportozaton és a 
szelekhez hasonlóan suhogó nagy vízeséseken kívül semmi látható, csak 
kopár itt-ott kevés fűvel és mohával benőtt kőzet. 

9. — Nos, ez a rövid leírása a Dél-nyugati útnak. Képzeljétek el még 
magatoknak azt a leírhatatlan hatást, amelyet a napsugarak idéznek elő, amint 
azok a számtalan íves vízsugárban megtörnek, és azon felül még, amint a 
kúpközök közt a hátsóbb kisebb kúpsorok legtarkább színpompája csillog és 
akkor egész röviden mindezt megmondottam, amiből meglehetősen tiszta 
képet alkothattok magatoknak a Nyugat felé elvonuló tájakról. 

10. — Ez az út is kedvenc útja volt Ádámnak. Különösen meleg napokon 
járkált itt szívesen, mert itt mindig hűs szellő lengedezett és azon kívül 
nagyon lelkesítőleg is hatott reá e tájkép a régebbi időben. Amidőn e helyről 
visszaérkezett, igen fennkölt szavakkal beszélt gyermekeivel szeretetemről, 
kegyelmemről, bölcsességemről, irgalmamról, szentségemről, nagyságomról 
és hatalmamról, amiért is elnevezte ezt az utat Jehova, a nagy Isten 
örökkévalóságából való hét halom szemléletének. 

11. — Amidőn immár az atyák ehhez az úthoz érkeztek és lassan-lassan 
elérték a középső kúpot, Ádám a menetet rövid időre megállította, hogy a 
nagyszerű természeti látványosságban egy kevéssé gyönyörködhessen. 

12. — És a gyermekek azonnal leültek és gyönyörködtek a holt természet e 
mozgalmas, néma megnyilatkozásában. 

13. — Egy kis szünet múlva, amely alatt sok gondolat szállt Felém, Ádám 
Asmáháélhez fordult és kérdezte őt: "Asmáháél, mondd meg nekünk, mit 
találsz te e tájképen, és hogyan tetszik ez neked?" 

14. — Asmáháél tiszteletteljesen Ádám felé fordult és szólt: "Óh atyja e 
föld atyáinak! A gyengét kérdezed, holott a legeslegerősebbnek is túlságos 
sok az, ami itt feltárul előtte. Mégis, ha nézem az örök Isten hatalmas ujja 


által alkotott magas és meredek, vízzel öntözött hegyes, kékes kőooszlopokat, 
akkor azt gondolom szívemben: a nagyoknak a nagy nem nagy és a 
kicsinyeknek a nagy haszontalan. Mit is csináljon a szúnyog a hegyekkel, mit 
használ a légynek a mi kezünk ujja? 

15. — És szemlélve itt a nagyszerű tájat, nagyon világosan ráeszmélek, óh 
atyja a föld atyáinak arra, hogy a nagy csak a nagynak válik javára, a légy 
azonban elégedjék meg egy pár zümmögő, könnyű szárnyacskával. 

16. — Ti atyák, ti nagy és hatalmas gyermekei a Legfőbbnek! A ti 
számotokra vannak e nagy, e fenséges dolgok az Istenség hatalmas ujja által 
teremtve; ti felhasználhatjátok, felfoghatjátok és dicsérhetitek azokat; az én 
számomra e hegyek a légy hátára rakvák. 

17. Óh atyái a föld atyáinak, amit én mondottam, az mind, amit nektek 
mondani bírtam. Óh ha lehetséges, tanítsatok meg engem, hogy a dolgok ily 
nagyságát szellemben másképpen foghassam fel. Ámen." 

18. — Ádám hallva ezt az alázatos szerénységet, nagyon örült és a 
többiekhez fordulva szólt : 

19. — "Óh szeretett gyermekeim, halljátok! Asmáháél úgy tűnik fel 
nekem, mint egy hosszabb idő óta parlagon heverő mező, amely ugaron 
hagyott ideje alatt nem hozott gyümölcsöt, mert hiszen megműveletlen föld 
volt csak. Ha azonban jó magot vetünk bele, és azt mélyen elbarázdáljuk 
benne, akkor az ilyen szántóföldből rövid idő alatt örömünkre százszoros 
gyümölcs tör majd elő. 

20. Ilyennek látom Asmáháélt is. Mert még alig két árnyékfordulatnyit 
van közöttünk és bizony egyedül minket kivéve, a Magaslat minden többi 
gyermekét immár megszégyenítené. 

21. — Halljátok kedves gyermekeim, ha a Mélység szegényei együttesen 
csak valamennyire is megközelítenék fogékonyságban Asmáháélt, valóban 
örökké nagy kár lenne, ha segítségükre nem sietnénk! 

22.  — Azért ma hajlékomban Isten erős segítségével tanácskozunk arról, 
mi legyen e tekintetben a teendőnk! 

23. — Az Úr óvjon meg azonban minket minden önhatalmaskodástól! 
Amen! 


78. Fejezet 
Asmáháél köszönő beszéde 


1. — Amidőn azonban Asmáháél ezt Ádám szájából hallotta, könnyekig 
megindult és az Égre emelt szemekkel szólt: 

2. — "Óh, ha csak lehetséges lenne megmenteni a szegény, szegény 
meggyilkolt testvéreket! Óh bizony-bizony, akkor én mint semmis légy a 
leghatalmasabb keselyűvé változnám és leggyorsabb röptömmel csapnék le a 
Mélységbe, hogy a testvéreket, a szegényeket, a holtakat, mind a világosság 
és az élet számára megragadjam és elhozzam őket gondolat-sebesen, sőt 
gyorsabban mint a gondolat sietni bír, ide e helyre, hogy lássák, és velem 
együtt csodálják az Úr hatalmas gyermekei a szent Magaslatokon, mily 


készséggel és magasztosan fedik fel bölcsen tanítva a legcsodásabb dolgokat a 
gyengéknek és holtaknak és mutatják hatalmas formákban, szent szavakkal 
felépítve az élet lakását az emberben; és még ennél is hatalmasabban tárják fel 
a világok és napok leghatalmasabb, legszentebb Teremtőjét - az emberek 
Atyjaként! 

3. Óh hacsak ez valamiképpen lehetséges lenne! 

4. — Óh atyái a Föld atyáinak! Hiszen ha álmélkodó nézésében a szem 
gyakran nem is látja meg a ragyogó Teremtés végtelen űrében a parányi 
porszemecskét, de ha ezt a porszemecskét a szél a néző szemébe sodorja, 
akkor az erős, a nagy szemlélő, elkezdi fájó szemét dörgölni és 
megszabadulni törekszik attól, ami látását gátolja és égetőleg elzárta. És 
ilyenkor majd mindig hívja az egyik testvér a másikat kérve: 

5. — "Óh jer és keresd meg azt a parányi, de terhes és kellemetlen dolgot a 
szememben" - és ha a testvér azt a másik testvér könnyező szemébe temetve 
meglátta, akkor felkiált: "Óh testvérem, látásodnak parányi ellensége 
ártalmatlanná lett, könnyeid győztes árjaiba temetve fekszik; - a 
részvétkönnyek örömödre csakhamar megszabadítanak rettegett parányi 
ellenségedtől, mert ha a porszemecske maga is könnyé változott, többé nem 
nyomja látásodat, és nem gátol abban, hogy gyönyörködve nézd az örök 
Teremtés tündöklő messzeségét! 

6. — Óh atyái a Föld atyáinak! Ti szent szemekkel néztek ki az örök 
világok végtelen mezőségeire - de lent, ott lent, az emberi nyomorúság sötét 
mélységében - onnan a tomboló vihar nem ritkán ellenséges port sodor fel - 
látástok megakasztására - a szent Magaslatokra. 

7. — Ha az a por fájdalmat okoz nektek, óh engedjétek, hogy egy 
résztvevő könnycsepp megragadja azt és várjátok türelmesen, amíg a por 
maga is hálás könnyé nem lesz! 

8. — Óh bocsássatok meg nekem, szegénynek és gyengének, és bár a légy 
nem is tud ordítani, mint a tigris és oroszlán, de az ő halk zümmögése is 
mutatja és mondja: "óh atyái a föld atyáinak, én is szent Atyátok hatalmas 
kezéből kerültem ki, azért ne sajnáljatok ti nagyok tőlem, gyengétől sem egy 
részvevő tekintetet!" Halljátok! Ámen! Óh Ámen!" 

9. " Ádám erre Asmáháél szép szavainak nagyon megörült és mondta: 
"Igaz sóhajodat jól meghallottam és jól ismerem a Mélység gonosz porát, 
minden benső látásnak azt a nagy ellenségét. Mielőtt azonban valami 
jócselekedetbe belefognánk, előbb a nagy Úr akaratát kell pontosan 
kifürkésznünk. Mert nem szabad, hogy valamikor is tegyünk bármit is az 
Úrnak jól felismert akarata nélkül. Azért még csak rövid ideig várjunk, és 
majd még ma elválik, mit határozott a csillagok felett trónoló nagy Úr, az 
mindenképpen a legjobb lesz. És bár sikerüljön akár így vagy úgy, mindenkor 
a legpontosabban az ő akarata történjék. Ámen." 

10. — Mindjárt rá azonban felállt Sét és szólt Ádámhoz: "Kedves Atyám, 
úgy, mint a te barlangodban, ne adja itt Énok szintén rövid magyarázatát 
nekünk annak, hogy mi a jelentősége e fenséges vidéknek? Nézd, én nagyon 


szomjúhozom utána; mily sokszor gondolkoztam már ezen, de sohasem 
bírtam mást kihozni, mint amit szemem látott és fülem hallott, t.1. tisztán csak 
az égbenyúló, hasonló alakú sziklacsúcsokat nevezetes vízsugaraikkal, 
amelyek számtalan vízgyöngyöcske alakjában pezsegve peregnek, zuhannak 
le a meredek falakon, és ezzel az összhangzó pergő zúgással fülemet 
csodálatosan gyönyörködtetik. 

II. — Azért engedd meg kérlek, hogy Énok ennek igaz jelentőségét 
tudtunkra adja. Ámen." 

12. — Ádám teljesen méltányolva Sét kívánságát, szólt: "Óh Sét, te 
megelőztél engem, mert az már rég az én óhajom is volt. Azért történjék úgy, 
amint azt te kívántad. És te, szeretett Énokom, tedd meg, és nyújts szomjazó 
atyáidnak hűsítő és erősítő italt a te szeretetedből az én óhajom és Sét 
kívánsága szerint. Ámen." 

13. — És íme Énok azonnal felkelt és a következő igen nevezetes szavakat 
intézte az atyákhoz, mondván ugyanis: 

14. — "Óh atyák, Isten tág végtelenségének ölében ugyan még nagyobb és 
csodálatosabb természeti  tájrészletek is vannak, kimondhatatlanul 
sokszorosan fenségesebbek, mint ezek a hétszer tíz vizet lövellő kőcsúcsok, 
mivelhogy valamennyi alig párezer embermagasságú, ami távolról sem annyi, 
mint a levélpondró hozzánk képest, és mégis úgy van, hogy egy olyan 
állatocska a maga nemében nagyobb, mint ez az egész vizet fecskendező 
kőzetcsoport! 

15. — Ha azonban az ily nagyszerűnek tetsző jelenség a legszeretőbb és 
legszentebb Atya bölcsességéből egy néma Igét hirdet, akkor csak az értelme 
magasztos, de nem a néma, élettelen eszköz; amint egy száj sem 
magasztosabb a másiknál, azért mert fenséges szavakat ejtett ki. Mert a 
magasztosság nem a szájon múlik, hanem a szón. 

16. — Így van ez a természeti tüneménynél is. Nem azért, mert azt 
ábrázolja elénk, hogy benső szellemi megfelelésben felismerjük a hét isteni 
szellemet, vagy Isten hét hatalmát, és hogy azok mindegyike telve van a 
kegyelem élő vizével, amely kegyelem állandóan leömlik lelkünk sovány 
termőföldjére, és mégsem hoz sokkal több gyümölcsöt e kőkúpok lábai körül 
elterülő öntözött talajnál. Sem azért, mert az egymás mögött álló tíz kúp a 
szeretet szent kötelességeit ábrázolja, amelyek mindig ugyanazok, mert a hét 
szellem tulajdonképpen szintén csak egy szellem, amit itt ugyanaz a 
magasság, ugyanaz a szín, ugyanaz a harmonikus pezsgő zajlás jelent, hanem 
egyedül az egész elénk táruló jelenetből önmagunkban kialakuló megismerés 
a magasztos és méltóságteljes! A képnek magának kevés az értéke. 

17. — Fejtsétek meg e csodákat előbb a szívben; valóban akkor értitek 
meg majd csak velem együtt - így szól az Úr - és felkiálttok majd: "Óh Uram, 
aki a Te szeretetednek csak egy cseppjét is megízlelte, annak a szívében 
lakozó Isten feletti ujjongásában visszataszító lesz a Föld. Ámen. 


79. Fejezet 
Ádám gyengesége 


1. — Miután Énok e beszédet befejezte, tiszteletteljesen meghajolt az 
atyák felé, és köszönetet mondott Nekem szívében a nagy kegyelemért, 
amelynél fogva Belőlem ismét annyi jót és igazat hirdethetett az atyáknak. 

2. — Ádám pedig felkelt, áment mondott, majd így szólt: "Szeretett 
Énokom, ez esetben most egészen tisztán látom, hogy a szavak, amelyeket te 
szóltál, nem benned fakadtak, hanem hogy az Úr mindnyájunk mindenható 
teremtője és legszentebb Atyja neked előbb a szívedbe adta azokat. 

3. — Mert valóban kedves gyermekeim, melyik ember is meríthetné azt 
magából és fedhetné fel oly világosan és felfoghatóan e kőzetcsoportozatot 
egész csodálatosságában, amint te tetted azt a legfőbb Isten hatalmából és 
könyörületességéből! 

4. — Először történt, hogy tökéletesen megértettelek, mégpedig 
úgyszólván a dolgok legmélyebb gyökeréig. 

5. — Csak egyet nem látok még bizonyosan és tisztán, és ez az egy, hogy 
még mindig nem tudom magamnak igazában elképzelni, hogy hogyan kapod 
és fogadod magadba a szent Szót, amelyet aztán kimondasz, és amely azután 
úgy hangzik, mintha a tied lenne, holott annak végtelenül magas értelme 
nyilvánvalóan éppen homlok egyenesen ellenkezőjét mutatja! Oly ellenkezőt, 
mint a teljesen nyugodt vízfelület, amelyen a legcsekélyebb egyenetlenség 
sem fedezhető fel. 

6. — Óh kedves Énok! Nem most, hanem más alkalmasabb órában, amikor 
majd az Úrnak is úgy tetszik, mutasd és tárd fel azt mindnyájunknak, hogy ez 
által benső zsinórmértékünk legyen, miként és mikor hallhatná meg 
mindenikünk magában a szent Igét vagy önmaga, vagy mindenki számára. 

7. "— Még egyszer mondom azonban nem most, hanem egy alkalmasabb 
időpontban. Mostanra azonban mindnyájan köszönetet mondjunk az Úrnak, 
amiért oly magas tanításra méltóknak tartott minket és azután készüljünk a 
továbbindulásra, mégpedig a már tudott rendben, Jehova nevében. Ámen." 

8. — És mindnyájan megtették szívük legbensőbb mélyében azt, amit 
Ádám meghagyott nekik. 

9. " Minekutána köszönetüket Nekem kifejezték, felálltak és indulni 
készültek. 

10. — Mielőtt azonban elindultak volna, Ádám szólt Séthez: "Halljad 
kedves Ábel-Sétem, éhezem; elbágyadó tagjaim mondják ezt nekem; de te 
tudod, hogy ma milyen fogadást tettünk mindnyájan az Úrnak, amikor az állat 
torka mindnyájunkat halálra rémített. 

11. — Mi lesz vajon most a teendő? Szeretném Énokot megkérdezni; de - 
valóban, első ízben történik most életemben e helyen, hogy bátorságom 
elhagy megkérdezni egyik gyermekemet, méghozzá a gyermekem egy 
gyermekét, hogy  bágyadtságomat mivel  orvosoljam anélkül, hogy 
fogadalmamat megszegjem? 

12. — Menj oda hozzá és kérd halkan tanácsát. Ámen." 

13. — Sét azonnal Énokhoz ment és mondta neki: "Halljad kedves Énok! 
Ádám atyánkat minden tagjában erős bágyadtság fogta el; erősen kívánja az 


ételt, de fogadalma tiltja, hogy ma egész nap egyék valamit is; mondd csak 
milyen más úton-módon bír majd szabadulni bágyadtságából ősapánk?! 

14. — Óh kedves Énok tedd, amit tehetsz, mert bár én is élethez jutottam, 
mégis egyelőre csak a gyengeség életét érzem magamban és nem az erőét, 
azért gyenge támasza lennék ősatyánknak! 

15. — Te azonban nagy teljességében bírod azt, azért tanácsolj vagy 
segíts! Ámen." 

16. — Énok pedig azonnal Ádámhoz ment és szólt: "Óh atyám ne engedd, 
hogy a kísértés erőt vegyen rajtad! Az Úr Maga az, Aki ezt küldi neked, hogy 
bensődben szövetséged erejét megpróbálja. 

17. — Amidőn még nem léteztél, létbe hívott az Úr, és így szabad ember 
és szellem lettél, teljesen az ő képmására. 

18. . Ma már régóta szabad megfigyelője és befogadója vagy végtelen 
szeretete, irgalma és kegyelme árjainak. Mint eshetel csüggedésbe és remegsz 
meg a test veszendő gyarló porától, amidőn a test ízenkénti halála emlékeztet 
téged, hogy nem a hús, a benső életnek ez a mindinkább öregedő burka, 
hanem a szeretetnek a szelleme, amely a tulajdonképpeni legbensőbb élet az - 
amely az Istenben való életre van rendelve. 

19. — Hagyd hát lassan-lassan elbágyadni a húst; és ha meggyöngül, be 
egészen az élet lakhelyéig, akkor annál könnyebben és annál hamarabb elárad 
az élet az egész lélekben, amely által aztán legjobban táplálja majd a test 
minden rostját a majdani örök élet számára. 

20. Mert akkor majd a szellem fogadja magába a test életét, és így aztán 
nem lesz, amit a halál megfojtson, csak önmagát, ami maga az üres hús. 

21. — Óh atyánk, gyengeségedben építs Isten erejére, akkor az ismét 
elnyert erődben ujjongsz, és ezt kiáltod majd az élet hatalmában: 

22. "Óh Uram, Te legjobb, legszentebb Atyánk! Nem léteztem, és Te 
létbe hívtál; és én e Belőled való vidám, örvendező élet bátor erőteljességében 
voltam! Tetszett azonban Neked, hogy többféle gyengeséggel megpróbálj 
engem; kegyelmeden keresztül megismertem az új megpróbáltatást és 
bágyadtságomban gyermeki szeretetemnek egy áldozatát hoztam Neked. Te 
ismét letekintettél fáradt voltomra, és most íme, ujjongva, új, csodálatosan 
gyönyörűséges életet élek Tebenned, óh Jehova! A Tied legyen örökké 
minden magasztalás, dicsőség, hála és köszönet!" 

23. Óh, kedves, minden tiszteletre méltó Ádám atyánk, hidd el nekem a 
gyenge Énoknak, az árnyékfordulat egy órája nem múlik el, és tagjaid 
erősebbek lesznek, mint az erős tigris - csak szilárdan fenn kell tartanod a 
szövetséget, mert az Úr, a szív hirtelen ingatagságában minden, ha megveti. 

24. — Egyelőre azonban hagyd, hogy Nyugat felé kísérjelek, és karodat 
fogjam, és csakhamar teljesen felismered legcsodálatosabb vezetését az 
Úrnak, Ámen!" 


80. Fejezet 
A prófétaiskolák arany alapszabálya 


1. — És amidőn Ádám Énok e vigasztaló szavait hallotta, azonnal felvidult 
szívében és fokozódó bágyadtságát nagy megadással viselte és tovább 
kísértette magát Énokkal. 

2. És így haladt a menet, bár fáradtságosan de mégis még elég gyorsan 
előre. Az egész majdnem félórai úton egy szót sem váltottak. De magában 
mindenki bensőleg kért Engem szívében, erősítsem és tartanám meg Ádámot; 
különösen azonban Énok bízott rendületlenül. És Irántam való szeretetében 
pontosan számított arra, hogy könyörületembe és kegyelmembe vetett 
tántoríthatatlan bizakodásával semmi esetre sem engedem, hogy kudarcot 
valljon. 

3. — Mert ha a többiek be is látták, hogy Nekem semmi sem lehetetlen, 
mégis kételkedtek akaratomban, minthogy még nem tanulták meg szívükben 
azt a nagy szabadművészetet, hogy a tiszta szeretet rendíthetetlen útján 
számítsanak Rám, és jól kiszámítsák örök, mindenekfelett kimondhatatlan 
hűségemet, amely művészetben azonban szeretett Énokom már a legnagyobb 
készségig vitte, amiért is ő mindenkor teljesen bizonyos volt annak a 
kimaradhatatlan sikere felől, amit igaz szeretetében tőlem elvárt. 

4. — Ezért ő sohasem volt szomorú és senkit sem sajnált, ha valami 
kellemetlenség érte őt. Mert szeme állandóan szívemen nyugodott és így jól 
látta szeretetem titkos vezetését, amint az minden, még oly különösnek látszó 
eszközzel is mindenkor a legjobban tudja úgy vezetni a gyermekeket, amint az 
az örök élet elnyerésére a legalkalmasabb és legelőnyösebb - Sőt, Irántam 
való szeretetének számításában annyira ment, hogy a legnagyobb 
határozottsággal mondta meg, hogyan - mikor - hol és miért történik majd 
valami és mivégből. És így volt ő bizonyos értelemben a Föld első prófétája 
is, úgy szintén ősi megalapítója az emberi lejövetelemig fennállott 
úgynevezett prófétaiskoláknak, amelyek egyes egyedül abból állottak, hogy 
tanulói majdnem már születésüktől fogva Szeretetemben nevelődtek. A világ 
ekként úgy lett számukra felvázolva, mint szeretetemnek szilárd talapzata, 
nagy iskolaépülete azzal a rendeltetéssel, hogy az embereket tőlem való rövid 
elszakadásuk idején benső életük saját indítására, Utánam való nagy vágyódás 
fogja el. A világ külső ingerei csak megkísértésükre valók, hogy az emberek 
önmaguk igazodjanak Szeretetemhez, és mihelyt valaki ez által aztán mi 
örömet sem talál többé a világban, hanem egyedül csak az Utánam való 
vágyódás fokozásában növekedésében, annak csakhamar megnyílik belső 
szeme és füle, és még halandó, csábos testében hallja és itt-ott látja majd a 
szent Atyát. 

5. — Az örök Szeretet szelleme tölti őt be aztán. Látja majd a jövőt, jelent 
és múltat mindenütt, és a testet utolérő halál kimondhatatlan gyönyörrel tölti 
majd el, mivel csak akkor kezdi majd egészen tisztán meglátni, hogy a test 
halála nem halál, hanem csak teljesen befejezett ébredés az örök életre. 

6. — Ez és még más egyéb, Szeretetemmel a legszorosabb szövetségben 
lévő dolog, volt tulajdonképpen lényege a prófétai iskolának, amelynek, mint 
már említettem, akaratom szerint Énok volt az ős alakítója. 


7. — Az ő útján, Általam adatott aranyszabály mindig talapzata és benső 
alapja volt minden prófétai iskolának és a következőleg szólt: 

8. — Képtelen vagy hinni, hogy van Isten, ha már előbb nem szeretted 
volna őt gyermeki szíved teljes erejéből. Aki azt mondja: hiszek egy Istenben, 
de szeretni nem tudja Őt, az holt hazug, és annak nincsen élete. Mert Isten az 
örök élet Maga, az ő Szeretete ez az élet. Miként foghatja fel azonban valaki 
az életet másként, mint az élet által. Minthogy pedig csupán csak a szeretet az 
élet, amiképpen Istenben örökké Önmagából, az emberben pedig Isten 
könyörületességéből; miként mondhatja tehát az ember, hogy hiszi Istent, 
holott ezerszeresen megtagadja őt szeretet nélkül szűkölködő állapotában, 
amely nem élet, hanem az Isten által teremtett természetbizonyos 
tevékenysége, amely alkalmas az isteni szeretet életének felvételére. 

9. " A mozgó test még nem ember, hanem csak szerv, alkotva avégből, 
hogy a beléje lehelt élő lélek folytán hordozója legyen egy embernek. Ha 
azonban ez a testtel rendelkező lélek az Istenből való szeretet-életét nem 
fogadja magába, akkor minden mozgalmassága és érzékeivel való minden 
élése mellett is holt. 

10. — Ez volt tehát az aranyszabály. Hogy vele és belőle idővel még más 
szabályok is keletkeztek, az olyan természetes, amilyen természetesen az első 
szeretetből - amely a népeknél lassan-lassan mindinkább az egyedüli hitbe 
veszett - a tízparancsolat és a próféták támadtak, és ezekből végre ismét 
Általam a szeretet Irántam és ebből a felebaráti szeretet. 

11. . Ekként a világról való lemondás életmódja is - a szeretet 
életszellemének vételéig - e szabálynak volt egy folyománya; azon az 
időponton túl persze a további földi élet a benső szabadság szerint módosul, 
amely szerint aztán minden próféta 1s élt, járt és cselekedett. 

12. — Ez tehát a prófétaiskolák története, amelyek alapítója, amint már 
jeleztem Énok volt, aki Ádám atyával most a Nyugat gyermekeihez meg is 
érkezett. 

13. — De mennyire csodálkoztak mindnyájan, amidőn az előbb olyannyira 
elbágyadt Ádám, Énok oldalán egyszerre ismét teljes erőhöz jutott. 

14. . Maga Ádám pedig magánkívül volt örömében és örömkönnyek közt 
mondott Nekem köszönetet a rögtöni megerősítésért, és végül Énokhoz és a 
többiekhez következőleg szólt: 

15. "Óh Énok! Óh gyermekeim! Milyen oly felette nagyon dicső Isten a 
mi Istenünk! Milyen jó, milyen szeretettel teljes és milyen irgalommal teljes! 
Ő, aki bajt, tökéletlenséget nem ismer, ő a szent, végtelen, örök, mindenfelett 
hatalmas Isten, végtelen tökéletességéből mégis teremthet tökéletlen lényeket, 
nem mintha nem tudná azokat tökéletesnek megteremteni - távol legyen 
tőlünk, hogy ezt valamikor is higgyük, hanem hogy a végtelen bölcsességéből 
tökéletlennek  teremtetteket, kegyelmének és szeretetének legbensőbb 
mélységéből örökkévalóságról-örökkévalóságra mindig több és több atyai 
szeretetben részesítse, és hogy azáltal megmutassa nekik, hogy egyedül csak ő 
az emberek és szellemek egyedüli legvalóságosabb Atyja. 


16. — Óh Énok, óh gyermekeim! Ezt még csak most látom be igazán 
teljesen. Ha el nem bágyadtam volna, miként érezhettem volna meg a 
megerősödés kimondhatatlan jótéteményét? 

17. . A szent Atya azonban igen gyengének és bágyadtnak engedett 
lennem, hogy ez által kimondhatatlan szeretetére annál fogékonyabbá tegyen. 
Óh a túl jó Atyának, milyen jónak kell még csak lennie azok iránt, akik 
sohasem vétettek ellene, minthogy már irántam is - aki pedig a legnagyobb 
bűnös vagyok, mert az ő arculata előtt vétkeztem - oly felette jó, kegyelmes és 
irgalmas. 

18. — Óh ujjongjatok ti szegények! Mert szegények vagytok, hogy annál 
többet kapjatok. Ujjongjatok ti gyengék, mert gyengék vagytok, hogy annál 
több erőt nyerjetek. Ujjongjatok ti szomorúak, szomorúak vagytok, hogy 
annál több örömet kapjatok. Ujjongjatok ti éhesek és szomjasok, éhesek és 
szomjasok vagytok, hogy annál jobban megelégíttessetek. Ujjongjatok még ti 
is vak szellemek! Látjátok, az Úr létrehozta az éjjelt, hogy szükségét érezze a 
nappalnak, - ki érezte volna valamikor nappal szükségét a nappalnak, ha az Úr 
a nappal elé az éjjelt nem helyezte volna? Óh halál, ha nem lennél a halál, 
akkor neked is ujjonganod kellene, mert nem önmagad alatt jöttél létre az 
örök Rendből. Ki tudja nem azért engedett-e téged létrejönnöd az Úr, hogy 
egykoron talán a legfőbb élet támadjon belőled?! 

19. — Bizony, bizony, ahol az Úr ad, ott atyaként, végtelen szeretetéhez 
képest ad. De túl boldog legyen az, akitől az Úr elvesz valamit, mert 
végtelenül sokszorosan kapja azt meg majd ismét az örök Atya kezéből! 

20. Óh Énok, óh gyermekeim! Én, a ti Ádám atyátok túl boldog 
vagyok, mivel az Úr olyan nagy kegyelmet tapasztaltatott most velem, amely 
nagyobb, mint az egész életem! 

21. — Te azonban kedves Énok légy nagyon áldott! Magod ne haljon ki 
minden idők végéig, és neved minden idők végén oly közel férkőzzék a 
népekhez, mintha közöttük lennél. Késői prófétái az Úrnak magasztalják majd 
az Atya iránti szeretetedet, és önmaguk is ahhoz igazodjanak majd! 

22. — Annyira, mint most, még sohasem tanúsítottad, mennyire csüggsz 
szentséges Atyánkon; mert azáltal erősödtem meg én is, hogy te olyan felette 
hatalmasan és szilárdan csüngesz az Atyán! 

23. A Tied azonban - én nagy Istenem, Uram és Atyám - legyen minden 
magasztalás, minden dicsőség, minden tisztelet, minden hála és minden 
dicséret! Mert te egyedül vagy méltó, hogy mindazt tőlünk fogadd! 

24.  — Gyermekeim! Dicsérjétek mind az Urat, mert ő jóságos, szeretettel 
teljes és felette kegyelmes és könyörületes. 

25. Óh Énok, nézd, Isten iránti kimondhatatlan hálaérzetem majdnem 
megbénítja nyelvemet, úgy hogy alig bírok többet szólni. Azért, minthogy 
már megérkeztünk Nyugat gyermekeihez, intézkedjék Asmáháéllel, hogy 
megtudják, hogy itt várakozunk reájuk. Ezért tehát jöjjenek ide, hogy ők is 
részesüljenek az áldásban és meghallják a szent hírt a holnapi szabbatról. 
Minden mást azonban még csak itt lássanak és tudjanak meg." 


81. Fejezet 
A pátriárkák a Nyugat gyermekeinél 


1. — Miután Ádám beszédét befejezte, és utolsó kívánságát kifejezte, 
áldását adta, és Én akaratomat Énoknak jeleztem - Énok azonnal meghajolt az 
atyák előtt, úgyszintén példáját követve Asmaháél is az állat hátán. 

2. — Azután ketten Nyugat gyermekeihez mentek, és hangos szóval 
kihirdették nekik a reájuk várakozó Ádám ősatya jelenlétét Nyugat 
területének határán. A gyermekek ezt hallva, azonnal összeszedték magukat, 
mindenféle gyümölcsöt és egyéb ennivalót vettek magukhoz és azután 
Énokkal és Asmáháéllel tiszteletteljesen Ádám ősatyához siettek. Amidőn 
nagy számban Ádám közelébe értek, arcukra borultak, és nem mertek előbb 
felkelni, mígnem Ádám Kénán útján ismételten tudtukra adta, hogy az atyák 
előtti túlzott tiszteletükből felocsúdva, keljenek fel, és jelenlétük igazolásául 
fogadják Ádám áldását, hogy aztán tágra nyitott füllel hallgassák meg holnapi 
szent szabbaton végbemenő áldozati és tűzünnepségre való meghívásukat. 

3. —— Félelemtől és aggodalomtól eltelten, az érkezettek még csak most 
keltek fel, és úgy viselkedtek, mintha a lelkiismeretükön rágódnék valami, 
amit a napvilág előtt elrejtenek. 

4. — Ádám csodálkozott e jelenségen, Sét és a többiek sem tudták a 
titokzatos jelenséget megmagyarázni maguknak, kivéve Énokot és Asmáháélt, 
végül is találgatásuk elnémult. 

5. — Ádám azonban ekkor felállt, Énokot és Asmáháélt maga elé rendelte, 
és természetesen különösen Énokot kérdezte, de Asmáháélnek is szabad volt 
ez esetben válaszolni: "Énok, mi van e gyermekekkel? Úgy tetszik nekem, 
mintha kedélyük nyomott lenne, és szívüket mindenféle helytelenség tartaná 
fogva! 

6. — Óh kedves Énok, és te is állhatatos hűségű Asmáháél, mondjátok 
meg, vagy legalább kutassátok ki magatokban, mi az értelme ennek a 
jelenségnek? 

7. — Én a magam részéről azt állítom, hogy itt gonosz mag van a búza 
között, és ha így van, nem hagyhatjuk el előbb e helyet, mielőtt a polyvában 
és a gazban meg nem találtuk a tiszta búzát és azt atyai szeretetünk szigorában 
biztonságba nem helyeztük. 

8. — Nekem az is nagyon különösnek tetszik, hogy az állat sem méltatja 
őket, holott tágra nyitott szemét nagyon is élénken meresztette a Dél 
gyermekeire! 

9. " Óh kedves Énok, nézz utána, hogy mihamarább tisztába és ezzel 
aztán a megkívánt rendbe jöjjünk. Ámen." 

10. — Énok azonban felemelkedett és szólt: "Halljad Ádám és halljátok 
mind ti atyák! Ezek a gyermekek a részünkről való túlságos megaláztatásunk 
folytán egészen bátortalanok lettek. Ez a megaláztatás megfosztotta őket 
irántunk való szeretetüktől, és szívüket szolgai félelemmel töltötte el! 

11. . Mi most, íme, nem  szeretetünknek és gyermeki 


nagyrabecsülésüknek vagyunk tárgyai, hanem a félelem és a titkolt megvetés 
tárgyai lettünk számukra. Ha az Úr szeretetéből eredő benső szellemi erőnktől 
és hatalmunktól való nagy félelmük vissza nem tartaná őket, bizony képesek 
lennének mindnyájunkkal azt tenni, amit Káin önszeretete Ábellel tett. 

12. " Óh Ádám atyánk, lásd ez az olyan különös jelenség ebben van 
eltemetve, és jól elrejtve, és ennek senki más, csak mi magunk vagyunk 
legfőképpen okai előttük és az Úr előtt is. Azért természetesen a mi dolgunk, 
hogy ezt a hibát ismét helyrehozzuk! 

13. — Az állat pedig azért helyezkedett olyan állásba, hogy nekünk 
jelezze, hogy a vétkességnek mi közöttünk van a tanyája; azért néz reánk és 
farát a gyermekek felé tartja, hogy ezzel jelezze nekünk, hogy azok általunk 
mocskoltattak be! 

14. — Ti szívetekben kérdezitek tőlem, mikor és miként történt az, hogy 
általatok tisztátalanok lettek e gyermekek, és ha az esetleg tulajdonképpeni 
akaratunk nélkül történt, miként lehet a hibát ismét jóvátenni? 

15. — Óh, atyáim, a kérdés első felére, hogy miként és mikor 
mocskoltattak . be, nagyon könnyű válaszolni, de annál nehezebb 
megválaszolni a kérdés második felét. 

16. — Óh atyánk, látod abban van a baj, hogy te korábbi túlságosan 
aggódó és szigorú igazságosságod folytán, amely inkább az Úrtól való 
félelmedből, mint az Úr iránti szeretetedből eredt, megkülönböztetést tettél a 
gyermekek között, és egy részüket Kelet felé rendelted, akik ott nagyon 
boldogok - a másik részüket Dél felé küldted, hogy mindig kevesebbre tartsák 
magukat Kelet kedvenceinél - ezeket pedig Nyugatra menesztetted, mert 
szellemük restnek tetszett neked, mivel reggel gyakrabban az álomtól 
engedték magukat elnyomni és végül negyedik részüket kemény szívvel 
Észak vidékére ítélted, mert néhány külső szokásban nem akarták 
véleményedet osztani. 

17. — Óh nézd szeretett Ádám atyánk, ha az örök, szent Atya szeretete 
már akkor úgy éltetett volna, mint most, bizonyára másként ítéltél volna. De a 
meztelen igazságosság még a bölcsesség minden sugarával körülárasztva is 
nyomasztó és kemény, ha hátteréből - bár kissé elrejtve is a szeretetnek egy 
halk sugára jótevőleg át nem járja a meddő bölcsesség hétszer tíz, a 
magasságból vizet lövellő kőoromzatait. 

18. — Látod, amint a magasból súlyosan lezuhanó víz nem élteti a füvet, 
hanem csak szétroncsolja és megöli, és kemény eresze alatt csak kemény, 
kimosott köveket találhatunk, éppen olyan a csupasz igazságosság is, amely a 
bölcsesség mérhetetlen magasságából zuhan le. Megöli és megsemmisíti a 
benső életet! És ha az élet egyszer hasonló lett a kemény vízeresz alatt lévő 
holt, kimosott kőhöz, akkor nagyon nehéz dolog lesz ilyen kőből élő 
növénykét fejleszteni. 

19. . Mert az igazságosság és a bölcsesség vizének súlyos, állandó 
nyomása az előbbi puha és laza talajt kemény kővé változtatta, majd a holttá 
lett követ üressé mosta; mi legyen vajon már most ebből a kőből? 


20. Valóban, mielőtt a szeretetnek rendkívül nagyfokú tüzével új laza 
talajt kemény kővé változtattuk azt, minden elvetett mag elszárad, és végül 
egészen elhal rajta. 

21.  — De köveken járni nem jó és köveken ugrálni veszélyes; aki kőre 
esik, az keményre esik és összezúzza magát; akire pedig kő esik, az azt 
agyonnyomja; azért is a kérdés másik felére nehéz válaszolni. 

22. Én a magam részéről azon a véleményen vagyok, hogy ha ezeket a 
kőgyermekeket és testvéreket a mindenre képes szeretet útján szelídekké és 
lazákká tenni nem lehet, akkor maga a legbölcsebb igazságosság még 
nagyobb víztömege is már csak igen keveset bír majd eredményezni. 

23. — Tanuljunk azonban a mi örökké szent, legszeretőbb Atyánktól 
magától, hogyan igazgatja ő az élőlényeit. Az Ég madarai nincsenek 
száműzve sem Keletre, sem Délre, sem Nyugatra, sem Északra. Az erdő 
állatai keresztül-kasul kalandozzák be az erdőt minden irányban, sőt még 
maguk a halak is a vízben és a mindenféle földi féreg is, szabadon mozognak 
és mozgásuk, és lakóhelyük korlátozására nincsenek falak vonva. 

24. — Sőt az Úr arra sem adott parancsot nekünk, hogy Káin gyermekeit 
átkozzuk. Miért tesszük ezt mi a mi gyermekeinkkel, fivéreinkkel és 
nővéreinkkel és elkülönítjük őket vidékekre, hogy szabadságukat vesztve 
kövekké váljanak. 

25. Óh atyánk, oldd fel az igazságosság és szigor haszontalan kötelékeit 
és kösd össze őket a szeretet mindenható kötelékével, akkor aztán a 
szeretetből megszülető bölcsesség lesz szabad útmutatójukká; és ők aztán 
mind, ezektől az új sugaraktól megvilágosítva, csakhamar egy és ugyanannak 
a szent Atyának a gyermekeiként ismerik majd fel egymást, és ujjongva 
önmaguk simulnak majd atyai szívedhez, átölelnek téged a szeretet egész 
melegétől áthevült karokkal, és szeretett atyjuknak szólítanak. 

26. — Óh atyánk! Egy harmatcseppnyi szeretetben több erő és szent 
hatalom van, mint egy világnyi legbölcsebb világosságban, ha alapköve nem a 
szeretet! Azért hát támasszatok szeretet-viharokat, hogy a merev jégtömbök 
felengedjenek, és ismét termékenyítő harmatcseppekké váljanak. És lazítsátok 
meg a köveket a szeretet hatalmas tüzével, hogy ne hiába vessük el 
magjainkat barázdáikba. Ámen." 


82. Fejezet 
Sét kifogásolja Énok leplezetlen beszédét az igazságosságról 


1. — Amidőn azonban Ádám ezt Énoktól hallotta, megborzadt szívében. 
Mert a Káin fekete önszeretete által elkövetett testvérgyilkosságára történt 
célzás felszakította a régi sebet, úgy hogy emiatt lázas ajka majdnem képtelen 
volt beszédre és azért hallgatott és remegett. 

2. — De Sét mindjárt Énokhoz lépett és így szólt: "Kedves Énok, nem 
kellett volna tenned, hogy Ádám atyánknak olyan veszedelmes aggodalmat és 
szomorúságot okozz, a Káin fiának tettére történt kissé meggondolatlan 
célzásoddal. Te ezt minden bizonnyal egészen más, kevésbé észrevehető 


módon is értésére adhattad volna! Nézd, ez az első eset, hogy kényszerítve 
vagyok téged szavaid miatt megfedni. A jövőben azonban ily alkalommal 
tedd szavaidat a méltányosság mérlegére, hogy azok megvigasztalják az atyát, 
és ne szomorítsák meg. Te magad vagy az, aki minket mindenkor szeretetre és 
szelídségre oktatsz, de előbb magad kövesd pontosan azt, ahogy minket 
tanítasz, majd csak akkor lesz tanításodnak áldása, ereje és hatalma szívünk 
felett. Ámen." 

3. — Énok azonban, aki szívében csendesen köszönetet mondott az 
Igékért, amelyeket ő Ádámhoz intézett és nagyon csodálkozott e megrováson; 
- nem szólt egy szót sem ellene, hanem azonnal ismét Hozzám fordult, 
mutatnám meg neki, mitévő legyen ismét Sét e rövid beszédével. 

4. — "Óh, szentséges, legszeretőbb Atyám, aki a legnagyobb fényben 
látod a világ minden sötétségét (így kezdett el Énok szívében imádkozni és 
könyörögni), Te tudod, hogy adott Igédet toldás és hiány nélkül hűen 
közöltem Ádámmal; miként van az, hogy az oly érdemdús Sét atyám azt oly 
ferdén fogta fel? 

5. — Hiszen lehetetlen volt másként beszélnem, mint ahogyan végtelen 
szereteted azt nekem adta! 

6. — Azon felül Sét éppen most is tanúja volt, amint Te bágyadtságából 
megszabadítottad őt élte minden rostjában. 

7. — Óh szent Atyám, Aki telve vagy szeretettel és könyörületességgel, 
jelezd legszentebb akaratoddal szembeni engedelmességemnek, hogy honnan 
jő az, és miként lehet megint Sét dolgát jóvátenni. Én, a Te szegény, gyenge 
Énokod, fogadom Neked, Téged mindenek felett nagyon szerető szívemben, 
hogy fejemnek még egy hajszála se mozduljon meg a Te legszentebb akaratod 
nélkül. Ámen." 

8. — Mindjárt rá azonban Énok lángbetűs írást pillantott meg szívében e 
szavakkal: "Óh Énok, miért szorgoskodol amiatt! A szív még nem értelmes 
mindenben, ha az egész szív nincs telve az örök szeretettel; ha azonban ez 
eljő, akkor Sét is meghallja majd, amint a kövek, a fű, a növény, bokor és fa, 
jól megérthető szavakat váltanak egymással. 

9. — Te azonban hallgass egyelőre, és helyetted hadd szóljon tanítványod. 
Ámen."10. — Sét azonban látva, hogy Énok nem készül válaszolni 
figyelmeztető beszédére, nagy hirtelen önmagát kezdi kérdezni szívében, mit 
jelentsen az, hogy most minden szinte elnémult körülötte, de a saját szíve is 
néma maradt, és így Sét ismét Énokhoz kényszerült fordulni, és őt kérdezni, 
miért nem válaszolt előbbi megjegyzésére? 

11. — Énok azonban legnagyobb tisztelettel és szeretettel szólt: "Óh 
nagyérdemű Sét atyám, vajon jogában van-e a gyermeknek atyja intésével 
szembeszállni? Te ugyan megróttad Isten Igéjét, amelyet kimondanom kellett 
- de ha az Úr Nevében beszélsz velem, akkor kérdezhetlek, válaszolhatok 
neked, és szabadon beszélhetek; ha azonban mint atya, a tanító hangján szólsz 
hozzám - látod, akkor gyermeki kötelességem, hogy feltétlenül 
engedelmeskedjen neked, hallgassak és szívemben Jehova szeretetével 


mihamarább egyesüljek. Tekints azonban várakozásteljesen, de félelem nélkül 
arra a szónokra, akit az állat hordoz - mert úgy akarja most az Úr, hogy 
egyelőre ő helyettesítsen engem. Kérdezd meg őt, és ő a legillőbb választ adja 
majd neked Annak a nevében, Aki őt arra kiszemelte." 

12. — Énoknak ez a nagyon szerény nyilatkozata a derék Sétet egészen 
elnémította. De a helyett ismét Ádám nyelvét oldotta meg és ez így szólt 
Séthez: "De szeretett fiam! Akit nekem Jehova Ábel helyébe adott vigaszul, 
mondd meg nekem, ugyan mi is kápráztatta úgy el szemedet? 

13. — Az Úrnak Igéjét felróttad Isten szónokának, holott hiszen alig tíz 
szempillantással előbb meggyőződtél arról, milyen csodálatosan megerősített 
az engem! Az Énok szájából jött Isteni Ige a gyermekeket illetőleg, nálam új 
csodát művelt, amely több mint Káin és Ábel! 

15. — Igaz, Káin önszeretete és e gyermekeknek az én vétkem 
következtében való kővé változtatása Énok beszédjében engem erősen 
megsértett; de hiszen éppúgy szükséges is volt, hogy úgy megsértsen, mert 
különben lehetetlen lett volna, hogy a régi égető seb teljesen begyógyuljon, 
mint éppen most! Mert ahol az Úr megsebez, ott csodálatosan meg is gyógyít; 
ahol azonban emberek sértegetik egymást kölcsönösen, vagy csinálnak 
egymásnak bajt - bizony, ha az Úr nem könyörül meg rajtuk, mint most 
rajtam, örökké nem tennék ismét jóvá a bajt kölcsönösen. 

16. — Én a paradicsomban vétkeztem hű feleségemmel szemben, és az 
elsőszülött nagy sebet ejtett rajtam és mostanig sem bírtam gyógyítani a sebet. 
Háromszáz évvel ezelőtt különítettem már el keményen a gyermekeket és 
csak most látom be, hogy ez által mérget hintettem régi sebembe. 

17. — Az Úr elvette most a mérget, és meggyógyította régi sebemet Énok 
csoda-szavaival. Miért nyúltál erőszakos kézzel a szeretethez előbb, mielőtt 
szívedben csodálatos értelmét meg nem ismerted és meg nem láttad?! 

18. — Óh Sét, óh Sét! Vigyázz, hogy az Úr szívedből ismét ki ne vegye 
azt, amit már oly szépen megadatott neked! A jövőben azonban mindenki 
hallgasson előbb az én hangomra, és akit majd támogatásomra kijelölök, az 
jöjjön és segítsen. Olyan alkalmakkor azonban, amilyen a jelenlegi, amidőn az 
Úr olyan szembetűnően velünk tart, éppenséggel nem szükséges, hogy 
felszólítás nélkül segíteni akarjunk, minthogy a legnagyobb emberi segítség 
semmi az Úr igazi kimondhatatlan segítségéhez képest mindenható Igéje 
révén, amely nem olyan, mint az emberi szó, hanem mindenkor végrehajtott 
tett az örökkévalóságok örökkévalóságán keresztül. 

19. — És így tehát kedves Sét, ismerd be tévedésedet az Úr előtt! Vesd 
magadat a földre és kérd az Urat, legyen kegyes és irgalmas és tekintsen ismét 
rád. Ámen." 


83. Fejezet 
Enok beszéde Sét tévedéséről 


1. — Sét most már igen jól megértette Énok beszédét Nyugat 
gyermekeinek szótlanságáról, úgyszintén Adám mentegető beszédét is, és 


végül szólt: 

2. Óh atyám, óh Énok! Most minden világos előttem. Ti mindketten - te 
szeretett atyám, és te szeretett fiam, megbocsáttok ugyan nekem, de megteszi 
nekem ezt az Úr is? Akinek a legszentebb Igéje ellen szálltam tulajdonképpen 
síkra a szó legigazibb értelmében? Hogyan nyerek vajon én bocsánatot? 

3. — Lelkemben már világos lett és szívemben már egészen határozottan 
éreztem egy új, igaz élet megszületését; most azonban annál bizonyosabban 
csak éjszakát és halált érzek bensőmben. 

4. — Valóban a Nyugat és Észak gyermekei úgy beszélnek majd, mintha a 
Nap közepéből kerültek volna ki, én pedig némább leszek, mint a 
tengerfenéken a kő, mivel nyelvemet ellentmondásra használtam ott, ahol az 
örök köszönetre kellett volna használnom! És még annak sem szabad lennie, 
hogy a kedves Énok intézze hozzám az élet felülről kapott szavait, hanem 
csak Asmáháél. Óh én nagy Istenem! Milyen szörnyű nagynak kell lennie 
bűnömnek Előtted, hogy makacsságom miatt, mint minden élet Ura, Énoknak 
eltiltod az előttem való beszédet és csak Asmáháélnek engeded meg, hogy 
tévedésem felől oktasson engem! 

5. Óh jaj nekem, ha az Úr többé nem tekintene reám 
könyörületességében! Ki szabadít majd ki engem aztán a halál éjjeléből? 

6. Óh Uram, hadd intézzen Asmáháéled ifjúi erőtől duzzadó szavakat 
hozzánk az élet teljességében - akik pedig tompák és holtérzékűek vagyunk, 
főleg pedig hozzám; csak el ne némuljon azért előttünk és különösen előttem 
Énok fennem áldott nyelve, nehogy bármi is miattam valamit veszítsen. 

7. Uram, Istenem és Atyám, légy hozzám szegény vak dőréhez irgalmas 
és kegyelmes! Ámen." 

8. — Ezután azonban parancsomra azonnal Énok állt fel és a következő 
erővel teljes szavakat mondta Séthez, valamint a többiekhez szólván: 

9. — Óh kedves Sét atyám, nézd, hol az az ember, ki ha tévedés ejtette 
meg őt, tévedése közepén segíteni akarna magán? Ha beszél, úgy beszél, 
mintha álomban tenné, ha cselekszik, úgy cselekszik, mint a vak; ha jár, úgy 
jár, mintha lába csont híján lenne, ha állani akar, elesik, mint aki szédül; ha 
ismét fel akar kelni lábait nem tudja helyreigazítani; és ha látni és hallani akar, 
akkor az árnyat látja a tárgy helyett és az üres hangot hallja az élő szó helyett. 

10. — Lásd, úgy volt és van az még nálad; Te a Délen az életnek és az 
igazi Szeretetnek csak árnyékát érezted. Azzal megelégedve tehetted, hogy az 
örök Szeretettel szembeszállj, titkon gondolva magadban: immár minden 
szavadnak felülről kell jönnie. De íme, azért engedte meg az Úr, hogy eless, 
hogy most jól felfogjad, hogy nehezebb Jehova örök Szeretetének legfőbb 
kincsét hatalmunkba keríteni, mint háromszor hét nap alatt a Föld minden 
gyümölcsét behordani! 

11. — Nézd, te tévedtél, amikor megróttad bennem az Úr Igéjét. Miért 
tévedtél azonban? Azért, mert azt vélted, hogy szíved kívánsága is már tisztán 
felülről való és elvitathatatlanul jogot ad neked arra, hogy Isten 
bölcsességével szemben is rendreutasítólag lépj fel, mert az élettől 


beárnyékolt szíved előtt az nem volt világos, ennél fogva az helytelennek és 
ölőnek tűnt fel. 

12. . Most azonban újból hibáztál, mivel először is Ádám 
engesztelékenységében és az enyémben inkább bíztál, mint magának 
Jehovának örök szeretetében, Akinek pedig tulajdonképpen legsajátabb 
gyermekei vagyunk mindnyájan kivétel nélkül, mind a jók és mind az 
engedetlenek is; és másodszor, mivel te főleg csak az én szavamat látszol 
értékelni, anélkül hogy meggondolnád hogy az Úr Igéje akkor is ugyanaz a 
szent élő Ige, ha egy kő mondja el azt. 

13. — Azért ne kérd az én nyelvemet, hanem az élő Igét; ne helyezz súlyt 
az eszközre, hanem a kegyelemre, amely bármely eszköz útján is jön az Úrtól, 
akár Énok, akár Asmáháél által. Akkor leszel teljesen igazolva Jehova örök 
Szeretete előtt, Aki mindenkor a legjobban tudja és látja melyik eszköz kinek- 
kinek a legalkalmasabb. Ha azonban az Úrnak tetszik, hogy Asmáháél által 
beszéljen, mondjátok, vajon azért az Úr Igéi kevésbé az Úr Igéi lesznek-e? 

14. — Óh Sét atyám látod, az pedig az Úr akarata, hogy mindenki 
szüntelenül törődjék a lélek és a szellem örök életére saját szívében. Amellett 
azonban senki ne engedje magát megtéveszteni, és ne hódoljon annak a 
nézetnek, hogy egyik árnyfordulattól a másikig már mindent elért! 

15. — Ha azonban valaki az Úrtól valamit már kapott, az tegyen úgy, mint 
a gyermekek, akik rejtett kincset találtak és azt aztán még szülőik szeme elől 
is elrejtik, félve, hogy azt ismét elveszik tőlük. 

16. — Senki se vágyódjék túl mohó örömmel arra, hogy az Úr eszköze 
lehessen, hanem maradjon meg mindenki szent csendben, nagy 
alázatosságban és titkos szeretetben; mert semmi köszönet és éppen semmi 
érdem sincs abban, ha valakit elhív az Úr, hogy eszközként szolgáljon. Mert 
az Úr eszközök nélkül is el tudja végezni az ő nagy dolgait. De minden azon 
fordul meg, hogy ne keressünk egyént, akinek hiú szolgálatainkat feltoljuk, 
mutatni akarván azzal mintha mi is tudnánk valamit; hanem hogy 
valamennyien egy és ugyanazt a szent Atyát keressük, hogy kegyelmesen az 
örök élet gyermekeivé fogadjon minket alvó szellemünk legkegyelmesebb és 
legszeretőbb — felébresztése és a  világiasságtól elsötétült lelkünk 
megvilágosítása által. 

17. — Akit az után az Úr elhívott arra, hogy testvérei előtt az ő végtelen 
szeretetéről tanúságot tegyen, az hát tanúskodjék, de mindig szíve legnagyobb 
alázatosságában és mindig szem előtt tartva, hogy csak leghaszontalanabb 
szolga, aki nélkül az Úr nagyon is könnyen ellehet. 

18. — Jaj azonban annak, aki annak okáért azt gondolná, hogy ő több 
testvéreinél, avagy hogy az Úrnak szüksége van rá. Bizony - az ilyen vétkes 
nem kerüli el saját ítéletét. 

19.  — Ha azonban szolgálunk, akkor szolgáljunk egymásnak kölcsönösen, 
mint egy és ugyanannak az Atyának a testvérei és gyermekei és a mi 
legnagyobb bölcsességünk legyen, minden felett szeretni a szent Atyát. Senki 
ne akarja másra a tant ráerőszakolni, mintha arra hivatva lenne, mint a kutya 


az ugatásra és a kakas a kukorékolásra. Ha azonban az Atya erre valakit 
elhívott, az tegye ezt, de a legnagyobb szeretettel és alázatossággal; mert csak 
azzal tesz majd bizonyságot arról, hogy tana valóban Istenből, mint minden 
szeretet és élet örök kútforrásából való. 

20. Aki Isten hirdeti, az kisebb legyen minden egyes testvérénél; így 
tanúsítja majd, hogy valóban a szeretetnek szolgája. 

21. Aki Isten Igéjét valamelyik testvére szájából hallja, az adjon hálát 
az Úrnak a kimondhatatlan kegyelemért. Az Ige-hirdető azonban gondolja 
meg magában, hogy ő a legméltatlanabb és tartsa minden egyes testvérét 
jobbnak magánál, így majd megóvja a szívét a gőgtől, amely a halál atyja és 
így lesz az Úrnak egy csendes hajléka, amely egyedül tetszik csak Neki. 

22. Óh Sét atyám, látod ez az, amit az Atya tőlünk akar és megkíván. 
Azért buzgólkodjunk azon, hogy szeretetünkben és alázatosságunkban tessünk 
Neki, így aztán élni fogunk és nem téveszthetjük meg magunkat többé az élet 
árnyékától. Ámen. 


84. Fejezet 
Adám bölcs beszéde Séthez 


1. — Amidőn Sét és a többiek Énok e beszédét meghallották, Sét ismét 
felemelkedett és a következő beszéd hagyta el ajkát, mondván: 

2. "Óh igaz, nagyon is igaz az, amit az Úr általad, szeretett Énok 
nekünk kihirdetett, de főképpen nekem, aki e rendreutasításra legjobban 
rászorulok! 

3. Óh Ádám atyánk és ti gyermekek, valamennyien hálálkodjatok 
helyettem az Úrnak, mert én nem vagyok méltó, és túlságos rossz vagyok, 
semhogy merészkedhetném azzal a nyelvvel, amely az Úr szent Igéjét csak az 
elébb megszentségtelenítette, a minden élet és minden szeretet Urának 
tisztátalan dicséretét zengeni. 

4. — Hagyjátok most, hogy Asmáháél szóljon hozzám, mert nem vagyok 
méltó többé arra, hogy Énok szavát halljam! 

5. — Sőt Asmáháél szava is túlságos szent a holt számára; hadd bőgjön az 
állat nekem, hogy iszonyatos hangja a halálból az életre ébresszen engem! 

6. Óh Ádám atyám, ne hívj engem többé fiadnak, mert te Istentől való 
vagy, én azonban a csökönyösség teljességéből való vagyok. Nézd, én csak a 
te szolgád akarok lenni, igen, mindnyájatok szolgája akarok lenni, szolgálni 
nektek, mint a Mélységben a rabszolga, és néma akarok lenni, mint a kő, hogy 
az Úrnak elégtételt adjak azért, hogy a sötétségbe vetettem magamat, míglen 
az Úr szóval és tettel, annyi világossággal árasztott el engem! 

7. — Mondjatok ti méltóak helyettem köszönetet az Úrnak helyettem, a 
szegény, gyenge holt Sét helyett. Ámen." 

8. — Ádám azonban felállt és pár rövid, bölcs szót szólt Séthez és ez 
meggyógyította a beteget úgy, hogy ismét szeretettel és bizalommal teljes lett 
Irántam és fölötte dicsérte Nevemet. 

9. "— Ádám szavai pedig így hangzottak: "Sét, Sét! Te túlságos sokra 


vállalkozol, amire az Úr nem késztet téged! Vigyázz aztán, ha az Úr megkísért 
és te majd még gyöngébb leszel, mint most, és aztán gyengeségedhez elesel! 
Mondd, ki segít majd fel akkor téged? 

10. —— Talán Isten, akinek botorul eleget akartál tenni, lévén ő végtelen és 
mindenfelett szent és te csak a föld véges pora előtte?! 

11. Ki bír eleget tenni Istennek? Ki akarhat makulátlanul és hiba nélkül 
imádkozni Hozzá, és Neki köszönetet mondani, őt dicsérni és magasztalni bűn 
nélkül, és Hozzá lelki mocsok nélkül felemelkedve őt gyermekként Atyának 
szólítani?! 

12. — Micsodánk van, ami a miénk, és azt előbb nem tőle kaptuk volna?! 
Mit adhatunk Neki, amit előbb nem ő adott volna nekünk; és mit tehetünk, 
amit már sokkal előbb ő nem tett volna nekünk?! 

13. — Azért ne csinálj magadnak szükségtelen parancsolatot, hanem 
kövesd csak azt az egyet, hogy szellemed teljes alázatosságában mind jobban 
és jobban szeresse őt és minden testvéredet és engem tízszerte jobban, mint 
önmagadat. Minden többit csak bízd az Úrra, ő tudja a legjobban, milyen 
terhet bírsz elviselni! 

14. . Ha azonban valójában már ennek az egy parancsolatnak a 
megtartása is nehezedre esik, hogyan boldogulhatnál aztán olyan sokkal? 

15. — Nem tudod-e, hogy minden törvényre átok, bűn, ítélet és halál 
tapad? A törvény ezekkel együtt jár! 

16. — Rettegj tehát minden törvénytől, ha élni akarsz! Könnyebb 
törvényeket hozni, mint azoknak engedelmeskedni! 

17. " Mi több azonban: szabadnak lenni a szeretetben a szeretet által, 
avagy az engedelmesség kemény járma alatt epekedni a szeretet szabadsága 
után, amelyet kiküzdeni kemény, és örökké kemény dolog lesz ott, ahol a 
haszontalanul sóvárgó szív a kísértések kemény csapásai alatt soká kell, hogy 
vérezzék?! 

18. — Nézd, a Nyugat gyermekei is mennyire tönkre vannak téve, szintén 
csak egy könnyű parancsolat következményeképp! Milyen nehéz lesz segíteni 
rajtuk, ha szívük a túlságos hosszú nyomás folytán netán megkeményedett. 

19. " Mi azonban mindenha hálát akarunk rebegni az Úrnak, és Nevét 
dicsőíteni, hogy szabad szeretet számára szabad szívet adott nekünk; és 
mindenkor kérni is akarjuk Őt, hogy óvjon meg minket minden törvénytől, 
hogy egyes egyedül az ő örök szeretetének éljünk szabad gyermekekként. 

20. — Óh Sét, jönnek majd egykoron idők, amikor késői gyermekeink a 
törvények hegytömegei alatt élnek majd, és hiába epekednek a szabadság 
után, akár a föld mélyében az áthevült kövek, és testvéreik a nehezen 
engedelmeskedőket kőlyukakba dugják majd, és minden szabadságuktól 
megfosztják majd őket; akkor annyi lesz a bűn, mint a homok a tengerben és a 
fű a föld színén. 

21. Azért állj el botorságodtól és tedd, amit bírsz, és amiben az Úrnak 
kedve telik. Minden egyebet pedig bízz az Úrra, akkor élni fogsz. Ámen. 

22. — Vedd áldásomat és légy megint szabad és igaz Isten előtt, előttem és 


mindmegannyi gyermekeink előtt. Ámen." 


85. Fejezet 
Asmáháél beszéde a törvényről 


1. — Sét e beszéd hallatára azonnal teljesen belátta szándékának 
botorságát és ismét szabad emberré lett, és most újraéledt szívében fölöttébb 
dicsért és magasztalt Engem, és nagyon örült Asmáháél beszédének, aki most 
Énok felhívására mindjárt beszélni is kezdett, még pedig a Nyugat 
gyermekeinek némaságáról. Azt azonban, amit mondott, azt Belőlem mondta 
Ábel szelleme közvetítésével, velős és a patakocskához hasonló folyékony 
beszédben, amely patakocska nyugodtan tovacsörög, és bugyog kis 
kavicskákon és homokzátonyokon és aztán derülten mosolyogva beömlik egy 
folyamba, amely tárt karokkal fogadja be kedvencét, és viszi azt széles vállán 
a nyugalom tengerébe. 

2. — Ez volt pedig Asmáháél oly híres beszéde, és ekként hangzott: 

3. — "Óh atyái a föld atyáinak! Szemem sírva nézi a föld atyái dicső 
gyermekeinek epedő sokaságát. Némán és holtan fekszenek, mint a kövek a 
tenger és más nagy vizek fenekén. 

4. — Parancsolatok! Óh kemény és nehéz parancsolatok. Óh emberek, ti 
kemény és szeretetlen emberek, hová döntitek testvéreiteket, és mivé teszitek 
vajon ártatlan gyermekeiteket mindazokkal a hiábavaló parancsolatokkal? 

5. " Amelyek mindegyike kell, hogy új parancsolatok végtelen seregét 
vonja szükségszerűen maga után! 

6. — Óh kérdezzétek meg magatokat, ti atyái a föld atyáinak, hány 
parancsolatot rendelt az Úr nektek mindnyájatoknak könyörületességében és 
bölcsességében, hogy azokat megtartsátok! 

7. — Én tudom, és meg is kell, hogy mondjam nektek: semennyit, egyedül 
csak az örök szabadságot kell megismernetek az örök szent Atya minden 
végtelen szeretetében. 

8. — Vajon azért vagyunk-e teremtve, hogy a tengernyi parancsolatok 
világ-súlyos terhét hordjuk? Gyenge, erőtlen Isten-e az Isten, hogy ennek 
következtében parancsolatokat kell adnia az embereknek, hogy őket a rend 
szilárd korlátai között tartsa? 

9. — Óh atyák, milyen dőreség lenne az, ha ilyet gondolnánk a 
mindenható, örök, végtelen szent Istenről, akinek leghalkabb lehelete a 
teremtett számtalan világokat és a leghatalmasabb szellemek végtelen seregeit 
teheti semmivé. 

10. — Egy ilyen felettébb hatalmas Isten, holt parancsolatok, sziklaszilárd 
tételek el nem viselhető terhével nyomja-e vajon az embereket, amelyeken 
aztán végül enyhíteni minden erejével is ő maga sem bírna és soha nem is 
szabadna enyhítenie; mert ha az élet e szellemi börtönének csak egyikét is 
feloldaná, nem kellene-e félnie, hogy végül teremtményei foglyul ejtik őt, 
hogy magán tapasztalja, hogy teremtményei rabszolgájává lett, akik pedig 
mind együttvéve Hozzá képest egy porszemnyit sem tesznek ki! 


11. — Óh atyái a föld atyáinak, őrültebbet ennél nem gondolhattok 
magatoknak! Az Atya, az örök szent Atya, Aki telve van szeretettel, a 
hatalmas, szabad, végtelen Isten lényeket teremtsen avégből, hogy aztán a 
világoknál nehezebb parancsolatok szörnyű nyomásával nagy kegyetlenül 
megölje őket?! 

12. — Óh valóban, én könnyebben tudnák felfogni azt, hogy én és 
kegyetlen hátán-hordozóm a föld méhében sötétséggel és fénnyel telt egyetlen 
egy lényt alkotunk, minthogy hatalmas, örök, szabad és szent Istenünk csak 
egyetlen egy lényt is hívhatna létbe avégből, hogy azt parancsolatokkal 
nyomja, szorítsa és másrészt szabad mozgásra kényszerítse, ami valóban 
lehetetlenebb lenne annál, mintha a legszabadabb szent Atya és Teremtő 
ércláncokkal Önnönmaga tenné magát a Lamek-lakta Mélység rabszolgáinak 
rabszolgájává. 

13. Óh atyái a föld atyáinak, mint van az, hogy ti, mint az örök, szent, 
szerető Atyának egyetlen gyermekei az ő legbölcsebb, legdicsőbb, 
legszabadabb Rendjéről semmit sem tudtok? Hirdetitek az Atya iránti 
szeretetet kölcsönösen egymásnak, és nem ismeritek, amint most világosan 
látom, azt a szent, örök alapelemet jobban és alaposabban, mint éppen hogy 
csak megnevezni tudjátok azt üresen hangzó szavakkal! 

14. Óh halljátok, a szeretet, az Atyának a hatalmas szent szeretete, 
hiszen csak az örök, legszabadabb REND az Istenben, ez örök szent Rend 
szerint és teljesen annak megfelelően jöttek létre mind a szellemek és a 
világok végtelen seregei, és jöttetek létre ti is, az ő egyedüli gyermekei 
Belőle, oly szabadon, mint amilyen ő Maga. 

15. — Mégis, hogy megtanítson titeket arra, hogy ti úgy, mint ő teljesen 
szabadnak érezzétek magatokat, adott, mint Atya nektek gyermekeknek, 
szeretetének legbensőbb mélyéből egy - nem akarom parancsolatnak nevezni - 
nagyon bölcs, jóakaratú tanácsot, hogy semmire ne támaszkodjatok, semmit 
meg ne érintsetek, ami szabadságtoknak majdan akadálya lehetne. Ti azonban 
az isteni szabadság és az erő teljessége egész tudatában nem akartátok követni 
a szerető Atya tanácsát és minden után nyúltatok, ami az éppenséggel még 
meg nem szilárdult szabadságtoknak és életeteknek akadályává kellett lennie. 
Ez a cselekedet azonban a szeretet örök Rendjének ellenszenves volt és ezért a 
szent Atyának a végtelen teremtett Mindenségét át kellett alakítania, hogy 
újból az élet szabadságába helyezhessen titeket. 

16. — Mivel most már abban a legszeretőbb helyzetben vagytok, mint az 
Atya gyermekei, tehát szabadok vagytok, telve felülről való élettel és 
kegyelemmel; miként tehetitek tehát, hogy ugyanannak a szent Atyának a 
gyermekeit vakon, céltalanul és oktalanul különböző tájékokra száműzitek 
egy sötét parancsolat erejével, amely se nem élteti, se meg nem örvendezteti, 
hanem testileg és szellemileg megöli őket?! 

17. — Azért oldjátok le megkínzott lábaikról rég megrozsdásodott béklyóit 
a holt törvénynek és engedjétek, hadd műveljék a földet tetszésük szerint - 
csak kíméljék a sötét mélységeket. Így majd élnek, Isten dicsérik és 


magasztalják és szeretik, titeket elismernek majd igaz atyáknak és az Úr 
hatalmas gyermekeinek! Halljátok, Ámen! Halljátok, Ámen!" 


86. Fejezet 
A pátriárkák gondolatai Asmáháél beszédéről 


1. — Asmáháél beszédének befejezte után meglehetős hosszú hallgatag 
szünet állott be az atyák között. Énok maga is a szeretet hosszadalmas 
kutatásába mélyedt el, és gondolkozott önmagában, lehetséges lenne-e még 
valamiképpen, hogy az ember a szeretetben tévedjen, mert így szólt magában: 

2. Asmáháélnek csak nagyon is igaza van mindenben, amit kimondott. 
Mindamellett az a megragadó szeretet, az a hatalmas szeretet, amely a szívet 
édes, ellenállhatatlan erővel felfelé, az örök szent Atyához vonja, hogy az, 
akit megragadott többé nem bír, és nem akar tőle szabadulni - ez a 
mindenható szeretet lenne - nem, nem, képtelen vagyok ezt érezni és 
gondolni! - ez volna tán, ez a mindenható szeretet, az örök törvény az Úrban, 
magában, amely szerint, és amely által mindent teremt, rendez, és folyton 
fenntart?! 

3. — És mégis oly nagyon is világosan és meggyőzően mondta Asmáháél, 
hogy éppen a szeretet a legfőbb szabadság, valamint Istenben úgy az ő 
minden gyermekében is! 

4. — Mindenesetre igaz és bizonyos egyébként, hogy minden élet 
feltételezi a szabadságnak bizonyos megfelelő fokát, és hogy az a szabadság a 
szeretettel mindig lépést tart. Ahol tehát a legfőbb szeretet uralkodik, ott van a 
legfőbb élet és ennél fogva a legfőbb szabadság is! 

5. — De hogyan áll aztán a dolog a Rend megállapításával, amelynek 
erejénél fogva minden lénynek kell, hogy a megadott formáját megtartsa és 
azt kénye-kedve szerint meg nem változtathatja?! 

Teremtőnk szent Istenünk és Atyánk azt úgy rendezte be, az igaz és örökké 
igaz is marad; de vajon az, ami a lényeknél és gyermekeknél a 
megváltoztathatatlan formát feltételezi, az Úrnál nem egy önönmagából 
kihelyezett törvény-e, amelyet Őneki a végtelenül legkisebb pontocskáig, 
mindaddig tekintetve kell vennie, ameddig akarja, hogy határtalan 
szeretetéből a lények megmaradjanak azoknak, amiknek őket az ő örök 
rendjéből kihelyezte? 

6. — Itt törvény van! És ki tagadhatja azt, és azzal szemben ki állíthatja 
azt, hogy az nem törvény, hanem a legkötetlenebb, legszabadabb szabadság? 

7. — Óh Asmáháél, Asmáháél! Ki bírja beszédedet felfogni, és életét 
megtartani? 

8. — Óh atyáim, szegény atyáim! Ti tanítótokul választottatok engem! 
Amíg szeretni tudtam, tudtam beszélni az Úr megfoghatatlan kegyelméből; de 
Asmáháél beszéde, íme világosan megmutatta nekem, hogy szavaimat, 
amelyeket az örök Szeretet lehelt belém számomra és az atyák számára, még 
soha a legkevésbé sem értettem. A szabad, édes szeretet, íme most kettős 
valami lett: a legfőbb szabadság és egyúttal a legmásíthatatlanabb, 


legszilárdabb törvénye is minden törvénynek, amely mindenben feltétele az 
életnek. A szabadságban szerethetek és élhetek - a törvényben kell szeretnem, 
vagy halnom az örök halállal! Hogyan kell azonban a szabadságot, a 
legteljesebb — és legfüggetlenebb szabadságot, és másrészt a 
legmegváltoztathatatlanabb törvényt egy tető alá hozni?! 

9. " Ki mondhatja meg vajon meggyőzően nekem, hogy a szeretetem 
szabadság-e vagy törvény? Minthogy szeretek és élek, ennél fogva szabadság; 
minthogy azonban engem a szeretet vonz, és kimondhatatlanul jól esik - 
örökké ítélő törvény is, amelynek folytán én, akinek az Isten iránt szívemben 
érzett ellenállhatatlan gerjedelem következtében szeretnem kell - halott, igen - 
örök halott vagyok és szükségszerűen annak is kell lennem! 

10. Óh szent Atyám, nézd, tönkretéve fekszem itt Asmáháél beszéde 
miatt, és nem tudok segíteni magamon. Ha te nem segítesz nekem és az 
atyáknak, és megint újból rendbe nem hozol, mindnyájan örökre elveszünk! 

11. — Most látom még csak be, mennyire semmire sem képes az ember 
önmagából. Ha Te, óh szent Atyám, állandóan nem vezetnéd őt, megszűnnék 
létezni, és mintha sohasem létezett volna, az örök megsemmisülésben lenne. 
Óh Atyám, szeretet, szent Atyánk, ments meg bennünket a végpusztulástól, 
amelyben Asmáháélnek fel nem fogható beszéde sodort mindnyájunkat. 
Ámen!" 

12. — Sét azonban, amidőn Asmáháél beszédén való nagy csodálkozása 
lecsillapodott, felkelt és Ádám atyát kérdezte, mondván: "Halljad szeretett 
atyám, Énok megelőző beszéde fényesen bevilágította sok tévedésem útját; az 
úton szellemben elaludtam: te egy természetellenes álomból felébresztettél 
engem és nagyon jót tett a te áldásod, de most mi legyen és lehet belőlünk? 

13. — Asmáháél szavakat ejtett ki, amelynek értelmét halandó ember 
képtelen lesz valaha is felfogni! - Ha azonban azt teljesen fel sem fogtam, 
akkor egyenlő a kővel, amely magában telve van halállal és sötétséggel. 

14. — Énokot alig merem megkérdezni; ha te is nem úgy vagy e 
beszéddel, mint én, és világosságot látsz benne, közöld hűségesen velem, 
nehogy nagy értetlenségem miatt Ég és Föld tönkremenjen, mielőtt még 
otthonunkba léptünk. Ámen!" 

15. — Ádám azonban egészen elhűlve nézett Sétre, és nem tudta, hogy 
Atyaként, becsületét megmentendő mit mondjon erre fiának. Kis gondolkozás 
után azt találta ki, hogy értésére adta, várjon alkalmasabb időpontig, mert 
most más gondolkodnivalója van. 

16. — Énos viszont Járedet csipkedte, és fülébe súgta, anélkül, hogy 
felálltak volna: "Halljad Járed, te bölcs tanítója vagy fiadnak és jól 
megtanítottad arra, hogy Istent úgy szeresse szívében, hogy az Isten iránti 
szeretet olyan legyen, mint az embernek a szeretete más ember iránt, és 
hevesebb, mint a férfinak a szeretete felesége és gyermekei iránt. Nézd, o látja 
most mindnyájunk nagy zavarát, miért hagy minket ebben megfenekleni?" 

17. — "Egészen úgy tűnik fel, mintha Asmáháél bátorságát szegte volna. 
Menj hozzá és mondd meg neki, ne hagyjon most minket a kátyúban. Mert 


hiszen most szükséges legfőképpen, hogy minket, atyáit ebből a legnagyobb 
zavarból kimentsen áldott szájával. Menj, és mondd meg neki ha akarod. 
Ámen." 

18. — Járed azonban megvakarta füle tövét és végül szólt: "Nézd Énos 
atyám, ha erősen perzsel a Nap sugara, elhagyom azt a helyet, és hűsítő 
árnyékba menekülök. Ha már most a Nap tüzes sugara lyukat is éget a földbe, 
igazán keveset érdekel, mert hiszen jó árnyékra leltem. Eszemet kellene 
azonban veszítenem, ha árnyékos helyemet előbb elhagynám, mielőtt a Nap 
leáldozott. 

19. — Azért is bízzuk azt azokra, süssék ők ki, és feszítsenek akár az egész 
égbolton sátort, ha túlságosan forrónak találják a Napot. A tanító majd csak 
rendbe jő tanítványával, ha igaz tanító és vajon talán az inas fölébe kerül 
mesterének? 

20. Ha azonban a tanuló olyan dolgokat beszél, amelyeket a tanító szíve 
nem fog fel, akkor ügyetlenség, hogy azt tesszük tanítvánnyá, aki benső 
bölcsességben a mestert és mind az atyákat olyannyira felülmúlja, hogy ezek 
egy szócskát sem tudnak rá válaszolni. Azért én nyugodtan árnyékomban 
maradok, és megelégszem a fénybevillanásokkal, amelyek a rezgő levelek 
között keresztülcikáznak és hagyom azt belébámulni a Nap arcába, akinek 
egészen különös kedve telik a megvakulásban! 

21. — Nézd Énos atyám, ezért nem akarom azt, amit te akarsz; mert az én 
szemem nekem kedvesebb, mint megérteni olyan dolgokat, amelyeket 
tulajdonképpen soha sem tudunk teljesen megérteni. És ezért is semmit sem 
végezve mondok mindenki nevében áment." 

22. — Kenán és Mahaláléel között is szövődött halk beszélgetés a 
következő tartalommal: 

23. Mahaláléel: "Mit gondolsz te Kénán, hazaérünk-e ma még? Nyugat 
gyermekei, mint a kövek, mind némán fekszenek a kedves földön és mi egy 
hajszállal sem járunk jobban Asmáháélnek valóban rendkívüli beszéde után. 
Sőt még maga a kedves, jó Énok is, úgy látszik legalább, nem csekély 
zavarban van!" 

24.  — Kénán: "Ha te tudsz valamit, akkor beszélj, és ha semmit sem tudsz, 
tégy úgy, mint én, aki szintén semmit sem tudok. Annyi bizonyos, hogy ez az 
Asmáháél többet tud, mint én és te. Mit használ azonban, ha süketnek 
prédikálunk, és vaknak mutogatunk? Hiszen ismered álmomat; az bizonnyal 
olyan volt, amilyen aligha akad egyhamar. Elmeséltem olyan lelkiismeretesen 
és hűen, amint megálmodtam. És Sét és mindenki más is a végén éppen annyit 
tudtak nekem mondani, mint én saját magamnak, azaz - semmit. Akkor aztán 
azt gondoltam: előbb nem tudtat semmit, most sem tudok semmit, és ezután 
sem fogok tudni semmit: - és íme, én ezzel meg vagyok elégedve!" 

25. — Mahalaééel: "Ha te, mint kiváló szónok mondod ezt magadról, holott 
hiszen a te beszéded hasonlít Asmáháéléhez, mit mondjak akkor még én, 
akinek - amint te azt legjobban tudod - kemény nyelvem van? De ez általános 
némaság láttán egykedvűségem kezd kissé elhagyni engem; mert ha felülről 


még soká nem jön megoldás - atyám, akkor mondom neked, bizonyosan itt 
érjük meg az estét és valószínűleg az éjfélt is, amely - legalább szellemileg - 
nem látszik nagyon messze lenni tőlünk. 

26. Kénán: "Hagyjuk ezt a dolgot! Ha tényleg éjjelezésre kerülne itt a 
sor, akkor ezért még a Föld meg nem férgesedne, és a szilárd talaj nem válna 
vízzé. Az Úr tudja legjobban, miért szerzett egy kis pihenőnapot serény 
nyelvünknek. Én azonban azt mondom mindig: jobb cselekedni, mint mindig 
beszélni és tanítani. Nagyon szívesen hallgatom ugyan a szép beszédet és 
tanítást, de igaz, ami igaz, ezen az úton ez már sok a jóból. Már nem tudjuk 
megemészteni és Asmáháél beszéde már tisztára kő. Bizony még egy kis 
nyugalomra szükség van, hogy azt megemészthessük, azért maradjunk csak 
nyugodtan és hallgassunk. Ámen." 


87. Fejezet 
Eva rendreutasítja Sétet 


1. — Sét azonban észrevette, hogy a gyermekek titkos szót váltanak 
egymással és gondolta magában: valóban mindnyájukat kétely fogta el, és 
nem tudják mitévők legyenek. Óh milyen szívesen segítenék rajtatok, ha az 
nekem adva lenne! Hogy azonban Énok olyan sokáig néma marad e 
dologban! 

2. Szegény Éva anyám magában bizonnyal ismét nagyon velünk 
szenved, és szívében titokban talán siratja botorságunkat! 

3. "Mi lenne, ha hogyléte felől egészen titkon én is kérdést intéznék 
hozzá? 

4. — Ki tudja, hogy a csendes tűrő nem rejt-e szívében egy fényes 
szikrácskát, amely ha az sötétségünkbe hatolna, határozottan nagyszerű 
szolgálatunkra lenne?! 

5. — Azért hát csak szaporán rajtat! Mert elhibázottabb a dolog bizonyára 
már nem lehet, mint most, amikor nézetem szerint mindnyájan a sötétségben 
ülünk és izzadunk és egyetlenegy hűsítő harmatcsepp sem esik, sem a földből, 
sem az izzó égből lelkünkbe! 

6. — És íme Sét következőképpen szólította meg Éva anyát, mondván: 
"Szeretett anyám, de szomorkodni látszol! Óh mond meg nekem, nem 
rágódik-e titkos gond lelkeden? 

7. — Nézd,  Asmáháél szája háromszoros sötétséggel vert meg 
mindnyájunkat és mi nem tudunk segíteni magunkon, amint azt látod. De amit 
az Úr meggörbít, azt ő bizonnyal ismét ki is egyenesíti a Neki tetsző időben. 
Azért ha netán gond nyomna, nyugtasd meg szívedet az Úr szeretetében. Ha 
azonban van valami fénysugarad e dologban, amely mindnyájunkra ráfekszik, 
ne zárt el azt szerfelett mélyen szívedben, mert a felhőkkel átszőtt, sötét, 
fekete éjszakában a legparányibb szikrácska is felüdíti a tévelygő vándor 
szemét. 

8. — Óh anyám, én a te szeretett Sét fiad vagyok az, aki veled beszél. 
Nyisd meg szemedet és szívedet, és mondd meg neki halogatás nélkül 


gondodat, és ha lehetséges lenne, talán egy ki fénylő szikrát is felülről. 
Ámen." 

9. — Éva pedig kissé komolyan azonnal felelt Sétnek, szólván: "Kedves 
fiam, kit Isten nekem Ábel helyébe adott, nézd lényem csendességében ugyan 
valóban észrevehetted, hogy a Föld összes élő emberei magába szállt 
anyjának nincs éppen a legtöbb oka arra, hogy szíve örömében repessen, 
különösen ha látnia kell, hogy még kedvence is inkább ravasz, mint őszinte 
szívvel közeledik hozzá. 

10. — Sét, szeretett fiam, miért kérdeztél hogylétem felől, holott csak az a 
szikrácska volt szíveden? 

11. — Azt véled-e, hogy a jóindulatú ravaszság erénye a bölcsességnek? 

12. — Óh Sét, akkor nagyon tévedsz! Nézd, őszinte nyíltság - a szív a 
szájban és a nyelv a szívben - az minden bölcsességnek az alapja. Amit 
akarsz, azt kérdezd; került, amit utálsz, hogy őszinte szívvel szeretethesd 
Istent titkon és az egész világ előtt; úgy aztán sohasem lesz este és éjszaka a 
szívedben! 

13. — Nézd, neked bölcsesség adatott: miért nem jártál mindig egyenes 
úton? 

14. — Mesterséges fordulatok, hangzatos szavak mindenkor erőteljes 
hirdetői saját gyöngeségünknek, amelyekkel másoknak mutatni szeretnők, 
hogy rendkívül erősek vagyunk, míglen az egyenes lélek már azt is látja, hogy 
az erősnek lenni akaró kanyarokat csinál. Azért kérlek Sét, hagyd el a 
görbéket és járj egyenes úton Isten előtt és a gyermekek előtt. Így aztán majd 
sohasem bánthat a világosság hiánya. 

15. — Gondold meg, ha kört írsz le, hogy a körvonal legtávolabb pontja 
egyúttal ugyanaz a pont is, amely a kiinduló és kezdőponthoz legközelebb 
fekszik. De halljad: azonban ne csigát fogadj fel a kör tanítómesteréül, mert 
akkor sohasem érkeznél el oda, ahonnan kiindultál! 

16. — Értsd meg jól a te öreg anyádat és légy nyugodt szívedben és 
Istenben. 

17. — Sét azonban amidőn ezt hallotta Évától, aggodalmas és nyugtalan 
lett, minthogy azt gondolta magában: Milyen különös ez itt a nyugat vidékén 
minden szó egy-egy tévedés, minden részvét elhibázza idejét és nem 
helyénvaló, minden jobbnak tetsző gondolat, amely a szívben világosan 
kifejeződik, rendetlen röpte egy éjjeli pillének, amely addig röpüli körül a 
lángot, amíg végre a fényes láng meg nem fosztja őt lenge szárnyaitól. 

18. — Akarat az holt akarat és egészen az álombeli akarathoz hasonlít, 
amely éppen csak azt eredményezi, hogy feltétlenül azt kell akarnunk, amit 
akarunk és tennünk egy idegen, kikutathatatlan hatalom titkon ránk 
kényszerít. 

Isten iránti szeretetem úgy tetszik nekem, mint a levegőt és a vizet 
szeretném. Hallom a szél suhogását, de fürtjeim körül a leghalkabb szellő sem 
lengedez; éhezem és szomjazom, de nem kívánom sem az ételt, sem az italt. 
Álmos vagyok, és nem tudok elaludni, fáradt vagyok, és tagjaim irtóznak a 


pihenéstől. Imádkozom Istenemhez, de szívem, mint a kő mozdulatlanuk 
fekszik a földön. Feltekintek a fénytől és világosságtól telt magasságokba és 
azok teljesen be vannak borítva a legnehezebb felhőtömegekkel. Igen, 
bennem és kívülem, minden oly egészen különösnek tetszik nekem. Vagyok, 
mintha nem léteznék és mindennek, amit megnézek, úgy látszik mintha csak 
fél léte volna, vagy olyan mintha nem léteznék, vagy mintha már mindjárt 
széjjelfoszlani akarna. 

19. "— Óh Urunk és Atyánk, ne engedj ki minket kezeidből és ébressz fel 
ismét minket, és ne engedd, hogy az élet útján elaludjunk a nappal 
világosságában. Űzz tovább minket, űzz el minket e vidékről, és szüntesd meg 
botor, magunk csinálta megkülönböztetéseit e tájaknak. Az igazság az, hogy a 
természetes nyugati vidéken éppen úgy, mint a Kelet vidékén egyaránt 
lakhantnak és kell is, hogy lakhassanak a legjobb emberek is! 

20. — Mi magunk szennyeztük be e tájat és még inkább Észak vidékét. 
Most magunk léptünk e vidékre, és a szenny íme, saját mellünkre hullt, és 
majdnem teljesen megfojt minket. Óh Istenünk, Urunk és Atyánk, 
tehetetlenek vagyunk, segíts meg minket e nagy szükségben, és ne engedd, 
hogy nagy botorságunk miatt tönkre menjünk. Ámen." 


83. Fejezet 
Enok megmagyarázza Asmáháél beszédét 


1. — Kevéssel rá Énokot ébresztettem fel ismét és ő a következő 
csodálatos beszédet intézte Belőlem az atyákhoz, mondván: 

2. — "Halljátok kedves atyák! Jehova Isten, az Úr, mindnyájunk 
legszeretőbb, szentséges Atyja, nagy  könyörületességében  letekintett 
megalázott szívünk  nyomorúságára és megkönyörült botorságunkon, 
amelyben már közel háromszáz évig makacsul maradtunk, és ismét ki akar 
emelni minket nyomorúságunk fertőjéből. De előbb kell, hogy mindegyikünk 
száműzze szívéből a tájékok felől dőrén táplált különbségeket, még pedig 
most már cselekedetekkel végrehajtva. 

3. —— Halljátok! Jehova Istenünknek, Urunknak, legszeretőbb szentséges 
Atyánknak tetszett felébreszteni Asmáháélt, hogy megmutassa nekünk a 
törvény balgaságát, ha az nincs a legszorosabb kapcsolatban az isteni 
Renddel. Mi mindnyájan a Renden kívül állottunk, azért abból mit sem 
tudunk felfogni. Mert egyrészről behálóztuk magunkat a törvény 
érckeménységű szükségességével — és így — minden —— szavunkban, 
gondolatunkban, akartunkban és ennél fogva minden cselekvésünkben is 
holtak voltunk; másrészről azonban szívünkben a legnagyobb szükségét 
éreztük az élet valódi szabadsága után, amely nélkül az élet nem lehet élet és 
sohasem is lehetne azzá. 

4. — Kettős lények voltunk: holtak és élők. Egy tekintetben 
felfoghatatlanul közel voltunk az igazsághoz, más tekintetben ismét 
felfoghatatlanul távol. Mert a törvény és a szabadság szívünk értelme számára 
áthághatatlan szakadékot képezett, amely fölött sem a törvényből a 


szabadsághoz, sem viszont nem ugorhattunk, és saját szükségünk, amelyben 
voltunk, kényszerített minket arra, hogy Isten Magát, vagy a saját törvénye 
által  megkötötten, vagy a megsemmisítő legteljesebb szabadságban 
szétfolyónak lássuk, és így tehát így is, úgy is holtak voltunk. 

5. — Én magam tapasztaltam és éreztem ezt magamban, és minden 
csendes szívbeli fáradozásom mellett sem bírtam a vizet és a tűzet egy 
edénybe szorítani és egyesíteni. Mert így gondolkoztam: A Rend törvénye 
mégis csak törvény, amelyet Istennek mindaddig szem előtt kell tartania, amíg 
létben maradó lényeket Maga körül és önmagában meglátni és bírni akar. 
Akinek azonban törvényeket kell szem előtt tartania, miképpen szabad az? 

6. — És ismét ezt gondoltam: Ki kényszerítheti azonban Istent valamire? 
Ha tesz valamit, akkor azt legszabadabb akaratából teszi, és azt azonnal ismét 
el is pusztíthatja, és minden művet teljesen megsemmisíthet! 

7. — Majd ismét ekként gondolkoztam: De hát honnan van aztán a 
folytonos fenntartás, létben maradás? 

8. — Akkor a szeretet jelentkezett és szólt: "Én vagyok alapja minden 
létfenntartásnak!" - és többet semmit sem mondott! 

9. " Ekkor megint gondoltam: Ha Te vagy alapja minden 
létfenntartásnak, akkor kétségtelenül, te önmagadnak vagy örök törvénye, 
miként vagy tehát szabad? 

10. — És amiként én gondolkoztam, úgy gondolkozott Ádám atyánk is. 
Sét atya ugyan nem így gondolkozott, de mélyen keblébe érezte az 
áthághatatlan, üres szakadékot, és keresett és talált. De alkalmas eszközök 
híján azzal, amit talált, nem bírt hidat építeni a nagy szakadék fölött. És a 
többi atya is kisebb-nagyobb lanyhasággal gondolkoztak ezen egymás között, 
de nem jutottak zöld ágra, csak várakozó álláspontra kellett szorítkozniuk, és 
ha halkan ezt meg azt okolták is, zavart keblükben azért mégsem akart 
világosodni. 

11. — Éva anya nagy fényt mutatott fiának, Sét atyának, de a nagy fény 
éjjel a gyenge szemet még inkább megvakítja, mint előbb az éj maga; és így 
mindenkinek a vállalkozását büntetéssel sújtotta a reá következő háromszoros 
sötétség. 

12. — Nincs azonban bölcsebb tanító, mint maga a szükség. A szükségben 
mindnyájan szent, legszeretőbb Atyánkhoz fordultunk és ő látta gyermekeinek 
szükségét és lejött hozzájuk kegyelmével. Mi vagyunk a gyermekek, ő 
azonban közöttünk van, és ő Maga tanít minket! 

13. És az ő szavai szeretettel és bölcsességgel telt fennen hangzó szózat, 
mert így szól a szent, legszeretőbb Atya: 

14. — "Halljátok ti, Szeretetemnek gyermekei, és fogjátok azt fel jól a 
szívetekben! Én egyetlen örök Isten vagyok, mindeneknek Teremtője és Atyja 
Szeretetemnek és mindazoknak, akik belőle valók: 

15. — Örökké szabad vagyok és le nem kötött Szeretetem, magának örök 
szabadságomnak a boldogsága. 

16. . A teremtmények nem  szükségszerűségek, hanem csak a 


teremtmények számára látható jelei legfőbb, teljesen szabad hatalmamnak és 
az abból fakadó minden boldogságok boldogságának. Mi is kényszeríthetne 
vagy kényszerítene Engem így vagy másként cselekedni? 

17. — Amit ti törvénynek neveztek, az Nálam a legfőbb szabadság 
Szeretetem boldogságában. Amit azonban ti szabadságnak neveztek, az csak 
az Én szabad hatalmam. Azért éljetek a szeretetnek, éljetek a Bennem lévő 
Szeretetnek, akkor valóságosan szabadon éltek majd, és az élet szabadsága 
tanít majd meg még csak titeket arra, hogy a szeretet törvénye a legsajátabb és 
legfőbb szabadság és hogy a törvény és a szabadság olyan, mint a kör, amely 
mindenütt önmagával találkozik, és szabaddá teszi magát a Rend révén, 
amelyen örökké építi magát a végtelen tökéletességben. 

18. — Azért szeressetek, és akkor a törvény nektek lesz alárendelve és ti 
teljesen szabadok lesztek, mint Én, a ti Atyátok. Ámen!" 


89. Fejezet 
A bölcsesség cselekedetei és a szeretet cselekedetei 


1. . És Ádám felkelt, összekulcsolta a kezét, szemét az égre, szívét 
Hozzám emelte és mélyen megindulva, szívének teljes felemelkedettségével 
így szólt Hozzám: "Óh Atyánk, nagy szent Atyánk, óh Te örök Szeretet! 
Hogyan mondjak Neked köszönetet, hogyan kell, hogy mondjak Neked 
köszönetet? 

2. Mi nem voltunk, te létbe hívtál minket, hogy végtelen szereteted, 
könyörületességed és kegyelmed ölében ringó olyannyira boldog létünknek 
teljes szívvel örvendezzünk. Úgy teremtettél minket, hogy Hozzád hasonlóan 
már testileg majd minden elgondolható élvezetre képesítve vagyunk, 
minthogy tudunk hallani, látni, szagolni, ízlelni, érezni, észlelni és tapintani, 
sőt tudunk erőteljesen szeretni Téged mindenek felett és gyermekeinket, mint 
saját életünket. 

3. — Tudunk járni, állni, feküdni, ülni, és tudunk megfordulni tetszés 
szerint, és hajlítani tagjainkat ezerszeresen és forgatni a fejet és a szemet 
mindenfelé. És megáldottad nyelvünket, hogy a Belőled való Szeretet élő 
nyelvét beszélje kölcsönös megértésünk végett. Óh, ki mondhatna Neked 
köszönetet méltóképpen és illően. Mert mérhetetlenek a nagy jótétemények, 
amelyekkel minket végtelenül kicsinyeket, akik azokat kapjuk, elhalmozol! 

4. — Óh milyen nagy semmik lennénk mi önmagunkból! Hogy azonban 
valamik vagyunk, csak Szereteted cselekedeteiből vagyunk az a valami. És a 
mi életünk a Te szereteted és minden tudásunk a Te kegyelmed! 

5. — Óh Atyánk, szerfelett jó, vagy, szent Atyánk! Megalázott szívünket, 
amely most gyermeki szeretettel van telve Irántad, tekintsd kegyesen, kérlek! 
És fogadd azt leghőbb köszönetünkkel, amelyet Neked nyújthatunk, mert 
nyelvünk nagyon is a Te áldásodtól függ, ha valami teljesen Hozzád méltót 
kell létrehoznia. És ha aztán valamit napfényre hozott, akkor az már többé 
nem a miénk, hanem mindenkor csak a Te műved. A Te Igéd, és a Te műved 
azonban úgyis örökké a Te legnagyobb dicséreted, akár magában véve, akár a 


mi nyelvünkön! 

6. — Azért semmink sincs, amit teljesen sajátunknak hagysz, csak a 
szeretet és a bűn. 

7. — Óh Atyánk, ha nem volna szeretetem, micsodám lenne akkor egyéb, 
mint a bűn és a halál? Dicsérhetnélek-e a bűnben is, és magasztalhatnálak-e a 
halálban is? 

8. — Azért adtad nekem a szeretetet, hogy ne egyedül a bűn és a halál 
legyenek az én cselekedeteim, hanem a szeretet is, és annak élő cselekedetei, 
hogy a szeretetből eredőleg csak az enyémek legyenek, kegyelmedből és 
irgalmadból eredőleg egészen egyedül csak a Tiedéi. 

9. — Óh szent Atyám, amidőn egyedül csak a bölcsességet bírtam, nem 
tehettem mást csak a bűn cselekedeteit, és kénytelen voltam bűneimmel 
dicsérni és magasztalni Téged. Te akkor elfogadtad a tisztátalan dicséretet, 
mintha az a Te, és az által az én szeretetemből is eredő, tiszta lett volna, holott 
csak a bűnnek a tisztátalan műve volt. 

10. — Az Általad belém lehelt bölcsesség igazságosnak tetszett ítélkezése 
folytán szétválasztottam a gyermekeket, és mivel abban a hitben voltam, 
mintha a bölcsesség az én sajátom volna, cselekedetem bűn volt. És így 
bűnömben dicsértelek Téged és ebben elpusztultam volna. Most azonban a 
szeretetet adtad nekem, és nem több bölcsességet, mint Amennyit a szeretet 
magába fogadni bír, hogy többé ne szétszórjak, hanem hogy gyűjtsek. 
Minthogy a szétszórásban a halál, a gyűjtésben azonban csak az élet lakozik, 
engedd, hadd gyűjtsem ismét mindnyájunkat a szeretetben és a szeretet által, 
akiket rosszul alkalmazott bölcsességemmel szétszórtam. 

11. — Hálát adok Neked és dicsérlek és magasztallak Téged szentséges 
Atyám, hogy Énokot és az idegent adtak nekünk, és hogy előbb a 
bölcsességben vakká tettek minket, hogy aztán még csak az összegyűjtő 
sötétségben legyünk képesítve arra, hogy magunkba fogadjuk a Belőled való 
szeretet tüzét, amelyben egyedül van az élet minden összegyűjtöttségben, 
amint a bölcsességben a szétszórás által van a halál, amely bűn! Óh engedd, 
hogy ez a tűz hatalmasan fellángoljon bennünk, hogy eleméssze minden 
botorságunkat és elnyelje minden gonosz cselekedetünket. 

12. — Engedd, hogy Szeretetedben és könyörületedben mindnyájan ismét 
megtaláljuk magunkat és irgalmadban, és kegyelmedben összegyülekezzünk, 
és engedd hogy holnap, szent szabbatodon a szeretet új ünnepét üljük, 
amelyen Neked, óh szent Atyánk jobban tetsző háladicsérő és magasztaló 
szolgálatot gondolunk, és szeretetben remélünk bemutathatni, mint azelőtt 
annak vélt minden bölcsességünkben és igazságtalan igazságunkban. 

13. — Óh felette jó, szent Atyánk, engedd, hogy meghívásunk az első 
lépés legyen, amely mindnyájunkat ismét Hozzád vezessen most és örökké, 
Ámen!" 

14. — És te Énok, Asmáháél, Sét és Kénán, menjetek oda a gyermekekhez 
és ébresszétek fel őket az igaz szeretetben és az igaz megszabadításban, és 
hívjátok meg őket holnapra az élet gyűjtésére és tegyétek velük, amit a 


szeretet parancsol nektek. Amit azonban tesztek, azt tegyétek Jehova Nevében 
most és mindörökké. Amen!" 


90. Fejezet 
A szeretet megváltó hatalma 


1. — És a megszólítottak azonnal felkeltek és a még mindig arcra borultan 
pihenő gyermekekhez mentek, és Ádámnak sok szeretettel telt parancsát 
közölték velük, amely parancs a szabadság parancsa volt, vagy olyan, amely a 
foglyul ejtettet ismét szabaddá teszi, mert a szeretet parancsa az. 

2.  — Miután a meghagyásnak eleget tettek, a gyermekek azonnal felálltak, 
dicsértek és magasztaltak Engem, mivelhogy Én Ádám szívét meglágyítottam, 
ami nélkül Ádám nem tekintett volna többé reájuk. És nekik nyilvánvalóan 
elepedniük kellett volna, ha Nyugat nyomását még hosszabb ideig kell 
szenvedniük. 

3. — Amidőn azonban Énok komolyan és igazán jámbor szívüknek 
Irántam, úgyszintén az ősatyák iránt való hálás érzületét látta, leghívebb 
Szeretetem szellemében magába szállva azonnal felkészült és a következő 
általam sugallt szavakat intézte Nyugat most felébredt gyermekeihez, 
mondván ugyanis: 

4. —— Halljátok szeretett fivéreim és nővéreim Istenben, a mi Istenünkben, 
aki mindeneknek hatalmas Ura, és mindnyájunknak legszeretőbb szent Atyja, 
valamint Ádámban 15, aki Isten mindenható, örök szeretetéből való teremtett 
elsőd és mindnyájunknak testi Atyja: 

5. . Az a parancs, amely a gyenge világosságú és hideg szeretetű 
Nyugatban érckötelékkel keményen elválasztva tartott titeket, most olyan, 
mintha soha parancs nem lett volna. Isten örök szeretetének nagy melege az 
érckötelékeket szétolvasztotta, mint a nyár közepe a merev jeget a magas 
hegyeken, és más parancsot adott, íme nektek: törvényt, hogy szabadok 
legyetek, teljesen szabadok, úgy, mint én, és az összes atyák is teljesen 
szabadok vagyunk az élő szeretetben Isten iránt, Aki Maga örökké a legfőbb 
és legtisztább Szeretet Önmagában, és Egymagában minden életnek az élete 
maga. 

6. . Ha majd jobban szeretitek őt, mint önmagatokat, szüleiteket, 
gyermekeiteket és mindent, amit a Föld hord magán és nyújt nektek, még csak 
akkor jöttök rá majd magatokban arra, mit jelent az, szabadnak lenni az Isten 
iránt való szeretetben! 

7. — Akkor Isten felébreszt majd titeket, és amiképpen mostani a 
bölcsesség parancsának súlyos-kemény nyomása alatt telve voltatok 
aggodalommal és gonddal, és most örültök a szabadságnak, mert Ádám 
parancsára felébresztettünk titeket a vak hódolat hosszú álmából: azonképpen, 
mégpedig kimondhatatlanul nagyobb mértékben ujjongtok majd, ha Isten, 
Iránta való nagy szeretetetek következtében a Belőle való legfőbb igazság 
szellemében és szemléletében a lélek és szellem együttes, örök életére ébreszt 
majd fel titeket tenmagatokat! 


8. — Bizony, aki közületek ma megkezdi, az holnap már fennen áldott 
szívnek örvendezzen; aki azonban halogató és vonakodó lesz a szeretetben, és 
sokkal inkább az eszét foglalkoztatja majd, annál Isten is halogató és 
vonakodó lesz, és áldás helyett kemény köveket ad majd az észnek 
megrágásra, amelyek sokkal előbb győznek majd a gyenge fogakon, mint a 
fogak a megrághatatlan, szerfelett kemény bölcsességköveken! 

9. — Kérdezze meg azonban mindenki önönmagát, mi könnyebb: Istent 
szeretni olyannak, mint amilyen, azaz mint mindnyájunk legszeretőbb szent 
Atyját, vagy Istent megismerni olyannak amilyen, azaz öröktől fogva való 
Istennek, végtelen szellemének örök hatalmában, erejében, dicsőségében, 
bölcsességében, szentségében, Rendjében és Szeretetében? 

10. — Ha azonban kényszeríted testvéredet, hogy leplezze le szívének 
titkait, lám - akkor testvéred elrejti előled a kutató előtt szívét, és semmit sem 
tudsz meg tőle, hanem feddést kapsz, amely rendreutasítólag megint téged, 
hogy fékezd balga vágyadat, és ne törődj testvéred szívének titkaival, hanem 
csak azzal törődj, hogy szíve szeret-e téged, amint őt te szereted. Ha azonban 
nem törődsz azzal, ami egyedül testvéredé, hanem ahelyett tízszerte jobban 
szereted őt, mint önmagadat, látod, ha testvéred azt majd látja a szívedben, 
akkor majd feltárja Előtted szíve ajtaját, és önmaga vezet körül abban, és 
mindenben kioktat, ami vagy hasznodra lehet, és nagyon megörvendeztet, 
vagy ami legalábbis bizalmat támaszthat testvéred iránt. 

11. — Látjátok kedves testvéreim, éppen így van az Istennél is! Ki 
kényszeríthetné vajon valaha is Istent, hogy megmutassa és feltárja Magát! És 
ha megtenné, ki állhatna meg előtte, ki foghatná fel őt és maradhatna amellett 
életben?! Ha azonban Istent minden felett szeretitek, akkor szívébe fogad és 
abban vezet és irányít majd titeket, és bevezet minden bölcsességbe, és 
legfőbb megismerésbe örökkévalóságtól örökkévalóságokig mélyebben és 
mélyebben, szívetekben táplált szeretetetek képességéhez és nagyságához 
mérten. 

12. Óh szeretett testvéreim, azért ne fürkésszetek, és ne gondoskodjatok 
az ész számára, hanem szeressétek Istent, legszeretőbb, szent Atyánkat 
minden erőtökből minden felett és akkor egy szempillantás alatt többet 
kaptok, mint amennyit eszetek legélesebb élével felette tökéletlenül évezredek 
alatt kikutathatna! 

13. — Szeretet a gyökere minden bölcsességnek; azért szeressetek, ha 
igazán bölcsek akartok lenni. Ha azonban szerettek, akkor a szeretet kedvéért 
és sohasem a bölcsesség végett szeressetek, és akkor valósággal bölcsek 
lesztek! 

14. — Ti most már szabadok vagytok itt Nyugat vidékén; de a szeretet tesz 
majd csak teljesen szabaddá titeket szívetekben. Jertek holnap, jertek 
mindnyájan szeretettel a szabbatnak, az Isten iránti igaz, szabad szeretetben 
való új megünneplésére. Ámen!" 


91. Fejezet 
Sét felismeri Asmáháélt 


1. — Miután Énok befejezte beszédét, meghajolt kísérői felé és még 
egyszer üdvözölte Nyugat gyermekeit. Sét, Kénán és Asmáháél pedig áment 
mondtak, és Sét még egy kisebb beszédet intézett Nyugat felszabadított 
gyermekeihez, amely így hangzott: 

2. "Gyermekek! Ti tudjátok, én voltam az, aki 300 évvel ezelőtt Ádám 
parancsát "nektek meghoztam. Ti elszomorodtatok a parancson és 
búbánatotokban nem találtatok vigaszt, és azért az álmot fogadtátok 
barátotokul. 

3.  — A parancs nyomasztó volt és ti a nyomást alva viseltétek el szívetek 
egy hosszú éjszakáján keresztül. Most azonban ismét eljöttem hozzátok 
olyanok körében, akiket Isten felébresztett szellemben, hogy átvehessék 
legfőbb kegyelmét, ami a Szeretet teljes mértékben, és hirdethessétek erővel 
és hatalommal telt szent és élő Igéjét. 

Azért sem Ádám, sem én nem szabadítottalak fel titeket, hanem egyedül a 
nagy Isten szent Igéje Énok ajkáról és Asmáháéléről, akit itt előttetek az erős 
állat hord, és akit Isten küldött nekünk csodálatos módon, amint azt saját 
maga beismerte - a Mélységből, amelyről hallottátok, hogy telve van 
gonoszsággal. Én azonban azt tartom, hogy a Magasságból való Ő! Mert úgy, 
mint ő senki sem beszélhet, ha igazán a Mélységből való. 

4. — Bölcsesség bizonnyal nem lakozik a néma Mélységben, és még 
sokkal kevésbé a szeretet. 

5. — Ő azonban megmagyarázta nekünk a törvényt, és feltárta Isten előtti 
nagy botorságunkat, mintha ura lenne a törvénynek. Azért jött, hogy 
megtanulja a bölcsességet, de már egy óra múlva megszégyenített 
mindnyájunkat úgy, hogy Énok is megilletődött rajta. 

6. — Nem hallottátok-e előbb a szavát, vagy legalább nagyon erőteljes 
hangját? Mondjátok, beszélhet-e valaki a Mélységből ilyen hanggal? Avagy 
hallott-e valaki amióta a Föld hátán emberi nemet hord valakinek a szájából 
valaha ilyen beszédet? 

7. —— Halljátok, nem azért, hogy csak én is valamit beszéljek, vagy hogy 
fecsegésemmel az időt kurtítsam, hanem azért, hogy az Isten szeretetében 
megnyilvánuló szabadságotokat egész teljességében megmutassam nektek, 
beszélek én, és mondom azt, amit egy hatalmas megérzés mondanom késztet. 
Ez a látszólag idegen, aki itt ül bátortalanul, aki csendes a viselkedésében, de 
bátran, hangos a szóban, egy más alkalommal egy más állat által viteti majd 
magát, és a Föld egy népe az állaton ülő felé megtört szívvel kiáltja majd: 
"Hozsánna Istennek a Magasságban, dicsértessék, aki itt jő az Úr nevében 
ülve egy teherhordó szamár csikójának a hátán." 

8. — Gyermekek, és te is szeretett Énok, és te Kénán, ha tudtok 
ellentmondani nekem - tegyétek; ha azonban ugyanaz az érzés éltet titeket is, 
megérné a fáradtságot, hogy az oly felette hatalmas szavú idegenre szemünket 
a legfigyelmesebben és szívünket a legalázatosabban ráirányítsuk! Mert aki 
oly csodálatosan beszél Istenről, mint ő, annak vagy Istennek legmagasabb 
magasságaiból kell származnia, avagy Ő..... 


9. — Röviden, nem akarok, nem bírok többet szólni, és nem is szabad 
többet mondanom! 

10. Igen, igen, valóban, valóban, az üdv közelebb jött hozzánk az élet 
teljességében, mintsem azt sejteni bírjuk! 

11. — Ha valaki akar és hisz, az forduljon Asmáháélhez. Megérzésem 
mondja: aki általa nem lesz szabad - amint mi mindnyájan azok lettünk 
hatalmas erejű szavától benső sötétségünkkel megharcolt rövid küzdelem után 
- az örökké nem jut el a szabadsághoz! 

12. . Óh Asmáháél! Te drága, fennkölt idegen, aki oly nyugodt 
biztonsággal ülsz az állaton és annyi szelídséggel, és alázattal hallgatsz meg 
minket, férgeket a porban, mintha te tanulnál tőlünk, holott ajkunk minden 
jobbik szava már rég előbb sarjadt fel legnagyobb tisztaságban benned, 
mielőtt az nyelvünk által tisztátalan lett - tégy szabadokká és örökké élőké 
minket- benned! 

13. — Óh ne hagyj el minket és légy örökké vezérünk és szívünk igaz 
felszabadítója! Ámen, Ámen, Ámen!" 

14. — Miután Sét befejezte beszédét, Asmáháél azonnal hármuk felé 
indult, és a következőket mondta nekik: 

15. "Halljad te Sét, és te Kénán, és te édes, érdemes Énokom! Arról, 
amit te, óh Sét megéreztél és Kénán és Énok, valamint a Nyugat gyermekei 
előtt feltártál, amit azonban Nyugat gyermekei még fel sem fogtak, arról 
Ádám és mind a többi atyák előtt még hallgassatok. Ők ne tudják, és ne 
sejtsék, hogy ki lakozik Asmáháél burka alatt! 

16. — Azért hallgatnotok kell, ha azt akarjátok, hogy még tovább is 
kísérőtök legyek. És külsőleg nem szabad másnak ismernetek és neveznetek 
Engem, csak a Mélységből jött idegennek, akit Ádám "Asmáháélnek" 
nevezett el, nem sejtve, hogy Jehova Maga az, Aki azon a helyen, amelyet ti 
Keletnek hívtok, ismeretlenül hozzátok jött, hogy az utakon, amelyeket csak 
Én ismerek, magam vezesselek titeket cselekvőleg a szeretethez és az örök 
élethez! 

17. — Ha akartam volna, Énok már rég felismert volna Engem, és Sét 
bizonnyal sohasem előzhette volna meg őt; de akinek, mint Sétnek nehezebb 
próbát kell megállania, és szeretet gondoskodásában úgy gondolkodik 
magában: "Én még nagyon idegen és nagyon távol vagyok" - valóban ahhoz 
vagyok legközelebb, úgyszintén azokhoz, akik úgy szeretnek Engem, mint 
Énok. 

18. — Én vagyok - amint azt Sét hirdette, de most hallgatnotok kell 
Felőlem! Titokban azért jöhettek Hozzám legfőbb áldásomért. Ha 
megfékezitek nyelvetek vágyát, még soká akarok látható vezetőként 
közöttetek tartózkodni. Ha azonban csak egy csekélyke kis szóval is elárultok 
Engem, akkor kénytelen leszek azonnal elhagyni mindnyájatokat. Halljátok, 
Ámen; halljátok Ámen; halljátok Ámen! Ezt mondja Asmáháél, ámen; 
halljátok, ámen; halljátok, ámen!" 


92. Fejezet 


Asmáháél tanúságtétele 


1. — Amidőn azonban a három, Asmaháél ajkáról Önmaga felől ily 
bizonyságot kapott, aggodalom és félelem szállta meg őket, és nem tudták 
mihez fogjanak. Leboruljanak-e azonnal Asmáháél előtt és imádják Őt? De 
hisz akkor elárulnák Asmáháélt, minthogy az atyák ezt észrevennék. 

2. — Avagy higgyenek-e valóban a  tanúságtételnek? Mert így 
gondolkoztak magukban: Ha hiszünk a bizonyságban, akkor meg vagyunk 
fogva Ádám és a többi atyák előtt, mivel Asmáháél iránti hódolatunk és 
szerfelett nagy szeretetünk bizonnyal elárulja az atyáknak, hogy Asmáháél 
mögött bizonyára valami rendkívülinek kell rejtőznie, hogy oly rendkívüli 
tisztelettel és mindenfeletti szeretettel ragaszkodunk Hozzá - amit pedig 
szükségképpen meg is kell tennünk. Ha azonban nem hiszünk bizonyságában, 
mik vagyunk akkor Asmáháél szemében! Avagy képtelenek leszünk csak egy 
szót is kiejteni, ha az igazság mellett megmaradni akarunk; mert ha csak egy 
szót is szólunk Istenről, aki közöttünk van, szívünkben azonban megtagadjuk 
őt, akkor, mint mondtuk hazugok, és csalók vagyunk, mivel a többekkel 
akarjuk kétségtelenül elhitetni, hogy lappang itt valami, ahol pedig a mi 
szemünk nyomát sem látja semminek! 

3. — Ha pedig úgy közönségesen viselkedünk, mintha Asmáháél még 
Énok tanítványa lenne, hogyan leszünk akkor? Egyfelől minduntalan 
szemrehányást kell magunknak tennünk és mondanunk: Az Úr a mi nagy 
Istenünk, legszeretőbb Atyánk, nálunk vagy iskolában! 

4. — Ugyan mit tanul majd tőlünk, a por férgeitől?! Hiszen minden jobb 
szónak, amit kiejtünk, előbb tőle kell jönnie, mielőtt az elhagyja ajkainkat. 
Másrészről azonban, ha a hallgatagság köpenye alatt hiszünk a bizonyságnak, 
akkor szülőinket, testvéreinket és gyermekeinket háromszorosan becsapjuk. 
először is minden szavunkkal, minthogy szükségszerűen másképpen kell 
cselekednünk és másképpen gondolkoznunk szívünkben. Másodszor, hogy a 
látszat miatt előttük más Istent kell hirdetnünk és imádnunk, aki sehol sincs, 
és őket akaratuk szerint arra is kell buzdítanunk, hogy a köztünk és velünk 
lévő igazélő Istent nyilván megtagadják. 

5. Harmadszor pedig, hogy ők, az egy nem létező Isten iránt való hamis 
szeretet révén az ígéretekből sem fogadhatnak magukba semmit, mivel a 
szellemi magába fogadás mindenkor a szellemben és igazságban való 
szeretettől függ. Avagy nem lesz-e ígéretünk olyan, mintha valakihez 
koromsötét éjszakában így szólnánk: 

6. —— Halljad testvér! Ha éhezel, menj száz lépést előre, ott jól megrakott 
fügefát találsz, amely gyümölcsével jóllakat majd. Holott nagyonis jól tudnák, 
hogy a mondott helyen soha nem állott fügefa, most sem áll, és soha nem is 
fog állni, minthogy az a hely egy mérhetetlen mélységű szakadék. Az igazi 
fügefát pedig egész teljességében hátunk mögött rejtegetnék! 

7. — Ilyen gondolatok után, kívül-belül elnémultak, és nem tudtak sem 
ide, sem oda, se be, se ki, se fel, se le. 


8. — Ekkor azonban Asmáháél megnyitotta száját és szólt a háromhoz: 
"Mit kételkedtek szívetekben? Helytelen lesz-e, ha akaratomat megteszitek? 
Hogyan gondolhatjátok, hogy helytelent tenni parancsoltam volna nektek? - 
De miért kérdezitek szíveteket és nem Engem, amikor közöttetek vagyok, és 
kétségetek van? Avagy azt gondoljátok, csak az az út a helyes, amelyet 
oktalan szemetek annak felismer? 

9. . Nem mondjátok-e önmagatok: Az Én utaim kinyomozhatatlanok és 
az Én tanácsom kifürkészhetetlen? Hogyan kételkedhettek akkor még és 
gondolhattok merő tévest szívetekben? 

10. — Avagy nagyobb-e a ti szeretetetek atyáitok, testvéreitek és 
gyermekeitek iránt az Enyémnél, amely minden dolgot - őket és titeket a 
Bennem és Belőlem való élet tökéletesítésére létrehívott? 

11. . Ha azonban hiszitek, hogy Asmáháél burkában valóban Én, 
mindnyájatok Teremtője és szent Atyja vagyok, hogyan kérdezhetitek akkor 
még, hogy jó és helyes lesz-e az, amit Én nektek cselekedni tanácsolok?! 

12. . Nem vagyok-e Én több Ádámnál, akit Én formáltam és minden 
gyermekemnél, akiket Én belőle felkeltettem? 

13. — Azért ne  aggályoskodjatok és kövessétek  kikutathatatlan 
tanácsomat, akkor helyesen cselekszetek. Mert beszédetek Belőlem való lesz; 
és Hozzám intézett tanítástok, tinektek és gyermekeiteknek szóló tanítás lesz, 
és atyáitok azokban gyönyörűségüket lelik és ujjonganak majd azok felett. 

14. . Most azonban még Nekem is teljesítenem kell Ádám akaratát. 
Amen." 


93. Fejezet 
Ádám kíváncsisága 


1. — Miután Asmáháél befejezte a háromhoz intézett rendreutasító szavait, 
emlékeztette Sétet, hívná ide össze Nyugat gyermekeit, még pedig különösen 
a legöregebbeket, hogy Ádám kívánságához képest tőle is magukba 
fogadjanak és halljanak néhány szót a felszabadításról. 

2. — Alighogy ezt Sét meghallotta, máris, mint a szél, ott termett a 
gyermekeknél és nagy elevenséggel tudatta velük Asmáháél áldásos szándékát 
és értésükre adta, hogy jól figyeljenek, minthogy olyan szavakat még sohasem 
hallottak beszélni amilyeneket majd az mond nekik, aki az állaton ül. 

3. — Mert Ő — halljátok - Ő - egyszóval, gyermekek - Ő szeretetben és 
bölcsességben mindnyájunkat messze felülmúl, és minden szó tőle nagyobb, 
mint az egé - azaz mint a mi összes szavaink! 

4. — És az öregek azonnal közelebb jöttek Asmáháélhez, és figyelemmel 
és várakozással telve vágyták hallani Asmáháélt. 

5. "— Amidőn azonban körülbelül százlépésnyire a háttérben, azaz egy 
csoportban együtt volt négynek háta mögött álló főtörzsgyermekek Ádámmal 
élükön észrevették, hogy itt valami rendkívüli dolog van készülőben, mivel a 
Nyugat gyermekei ennyire a négy köré kezdenek nyomulni, mondta Ádám: 

6. — "Halljátok, mi lenne, ha mi is odamennénk, hogy annál jobban lássuk 
és halljuk, mi mindent fog majd Asmáháél összebeszélni. Mert habár utolsó 
beszédét úgy egészen gyökerében nem is fogtuk fel, mégis telve volt az 
bölcsességgel. 

7. — Igazán csodálnivaló, mennyire vitte ez a mélységből való fiatal 
ember ez alatt az alig három árnyfordulatnyi rövid idő alatt csupán csak 
szeretettől bölcs beszédeink hallgatása révén. Mennyire viszi majd csak, ha 
hosszabb ideig lesz Énok körül, és körülöttünk és Jehova szabbatja szent 
ünnepének is tanúja és abban résztvevő társunk lesz! 

8. És így tehát tartsunk arra felé, menjünk hát. Ámen. 

9. — Amidőn a Nyugat gyermekei látták, hogy az ősatya Évával és a 
többiekkel hozzájuk jött, azonnal helyet csináltak neki, úgy hogy könnyen 
odaférkőzhetett Asmáháélhez, Séthez, Kénánhoz és Énokhoz. 

10. — Amidőn így Ádám egészen övéi körében volt, azonnal kérdezte, mi 
fog most történni és vajon Asmáháél beszélt-e már? 

11. — Sét pedig üdvözölte őt, és szólt: Halljad kedves atyám, a 
gyermekekhez Asmáháél még nem beszélt, csak hozzánk beszélt még előbb. 
Most azonban akaratod folytán a gyermekekhez is intéz még néhány szót, 
mert minthogy velünk kellett tartania, neki is tennie kell akaratod szerint azt, 
amit mi mindnyájan már megtettünk, nemde kedves Atyám? 

12. Ádám azonban jámbor kíváncsisággal telve, nem tehette, hogy meg 
ne kérdezze Sétet, vajon mit mondott előbb nekik Asmáháél? 

13. — Ez a kérdés szegény Sétet annyira zavarba hozta, hogy elállt a 
szava. Mert úgy gondolta: ha megmondom, árulójává leszek; ha mást mondok 


- hazudom, ha semmit sem mondok, engedetlen gyermekké leszek és így kell 
itt állnom, mint valakinek, aki alattomos, vagy aki kérdező atyját válaszra sem 
méltatja. 

14. . De majd Ádámnak megmondom, hogy máskor hallgassa meg a 
választ, mert az idő drága és nehogy feltartsuk Asmáháélt bizonyára 
felülmúlhatatlan beszédének elmondásában. 

15. — Ezt meg is mondta Sét Ádámnak nyájas szelídséggel; de ő, Ádám, 
nem akart ezzel megelégedni és szólt Sétnek: 

16. — Halljad szeretett Ábel-Sétem! Úgy veszem észre, hogy elrejtőzni 
szeretnél előlem, szívedben mintha másképpen állana a dolog. Miért pirultál 
el ártatlan kérdésemen és jöttél zavarba és maradtál tíz szám hosszáig néma? 

17. — Én Ádám, a te atyád azonban mondom neked: ne nyissa meg előbb 
ajkát Asmáháél, mielőtt hűséges választ nem adtál nekem! 

18. — Halljad! Istennek és nekem hűséggel tartozol, azért válaszolj 
késedelem és mentegetőzés nélkül. Ámen! 

19. — Sét azonban magánkívül volt félelmében és nem bírt szólni. 

20. — Azonban mindjárt Énok lépett oda és szólt Ádámhoz: "Atyánk, 
kedves atyánk! Nem tanítottad-e te megad nekünk, hogy az egyenes út a 
legrövidebb? Nincs-e köztünk Asmáháél? Miért válaszoljon Sét helyette, 
amikor talán könnyen elfejthetett valamit - amit Asmáháél szólt hozzánk, mert 
a sze... szónok, azaz Asmáháél maga. Fordulj azért mindennek kut... azaz 
Asmáháélhez magához és légy egészen meggyőződve, hogy minden egyes 
szavát hűségesen, teljesen igaznak erősítjük majd meg. Ámen." 

21. — Ádám azonban Énokot is kérdezte még, mondván: te sem tetszel 
nekem, mi bénítja meg a nyelvedet? Mondd meg te mit mondott nektek 
Asmáháél, mert a te emlékezőtehetséged nyilvánvalóan erősebb, mint Sété; 
beszélj te őhelyette és meg leszek elégedve. Ámen." 

22. Énok azonban felelé: Atyánk, hallgass meg és érts meg engem jól! 
E földön minden jognak határa van, mint magának a földnek is. És így az atya 
jogának is gyermekei felett. 

23.  — Amidőn azonban Séttől és tőlem választ kívánsz, meggondoltad-e 
alaposan, vajon az a parancs, amely Előtted Sét nyelvét és az én nyelvemet 
pillanatnyilag köti, nem áll-e magasabban, mint a te kissé időelőtti 
kívánságod?! 

24. — És így is áll a dolog! Istentől parancsot kaptunk, hogy erről Előtted 
hallgassunk addig, amíg az Neki tetszeni fog. Azért már tovább nem is 
kényszeríthetsz minket, hogy Isten parancsát Előtted és Isten előtt 
megszegjük. 

25. — Jámbor kíváncsiságod elégedjék meg azonban azzal, hogy te, 
atyánk tudjad: amint tudnod is kell, hogy Jehova közelebb van hozzánk, 
semmint sejthetnék. Azért ne kényszeríts minket, hogy Isten arculata előtt 
vétkezzünk, hanem magad halljad ... illetve, hogyha tudni akarod, amit 
Asmáháél hozzánk beszélt, és fordulj - amint már mondtam - Őhozzá, mert 
Ő.... Azaz ő tudtommal nem kapott Istentől parancsot, hogy hallgasson 


Előtted. 

26. Ő egészen szabad, de nem úgy áll a dolog velünk; azért kímélj meg 
minket kérdéseddel idő előtt. Ámen. 

27. Ádámot azonban e beszéd közben egészen különös érzés fogta el, és 
úgy érezte magát, mint mezítelensége idején, amidőn a bűn után a barlangban 
elrejtőzött, és az Én hangomat hallotta, amely kérdezte: "Ádám, hol vagy?" 

28. Ilyen változásra nem volt elkészülve, azért nagyon elszomorodott és 
nem tudott magán segíteni; némán a földre borult, és sírt, és szomorkodott 
szívében és szólt: 

29. "Óh nagy Istenem és uram! Mindenek Teremtője, és minden 
szellemnek és embernek szent Atyja! Azért teremtettél-e engem, hogy gyötörj 
kezdettől fogva ez óráig? 

30. — Óh milyen nagyot kellene akkor tévednem szeretetedben. Miért 
kellett nekem öntudatosan élőnek lennem a célból, hogy pajzán kedvedet 
rajtam hűsítsd? Nem lennének-e erre jók a holt kövek?! 

31. — Megelevenítettél minden érzékkel, belém leheltél mindenféle 
vágyakat, és adtál nekem azok ellen parancsokat, hogy azok engem Előtted 
megrontsanak, és Te engem aztán elkárhoztass ! 

32. Óh Uram! Ha van benned valamely szeretet és irgalom, akkor tedd 
hát most Velem, amit tenni akartál bűnöm után és semmisíts meg engem 
örökre! Tégy olyanná, mintha sohasem lettem volna! Mert hisz 
kimondhatatlanul jobb nem lenni, mint öntudatosan szabd lényként 
legyőzhetetlen hatalmad örök nyomása alatt lenni, és játékszeredül szolgálni, 
igen a Te mérhetetlen, egyedül csak Téged mulattató pajzán kedves semmit 
érő játékszeréül. 

33. — Isten vagy Te és szerfelett hatalmas Úr, de Atya nem, az nem vagy! 

34. " Mondd, ha akarod és bírod, hogy én, mint atya pajzánkodtam-e 
valamikor is gyermekeimmel - tanítottam-e őket valamikor is arra, hogy 
szótlanok legyenek Előtted? Miért kötöd meg akkor Te nyelvüket és szívüket? 

35. Ki vagy mi is vagyok én, hogy gyötörsz engem? Semmisíts meg és 
szeszélyeskedjék a kövekkel és más dolgokkal! 

36. — Ha szent Isten vagy, hogyan lehelhetsz szentségtelen vágyakat 
Szentséged ellen belém? 

37. . Ha a Te műved vagyok, semmisíts meg; és ha nem vagyok az, 
akkor hagyj engem olyannak, amilyen vagyok. Ámen, Ámen, Ámen!" 


94. Fejezet 
Ádám kérelme Énokhoz 


1. — Miután Ádám hosszantartó gondolataival elkészült és 
kíváncsiságának vihara mindjobban elcsendesült, ismét felállt a földről, 
Énokot magához szólította és kérdezte őt, következőket szólván: 

2. — "Énok, legalább annyit mondj nekem, szíve legbensőbb mélyéig 
megbántott atyának, vajon az Asmáháél által hozzátok intézett szavak nagy 
horderejűek voltak-e vagy nem? A világosság és a szeretet szava volt-e, vagy 


a nagy sötétség és iszonyat mélységéből való? 

3. — És ha valóban az Úr tiltottat meg nektek, hogy azt velem közöljétek, 
akkor mondd meg nekem az Úrból, miért rejtette azt el előlem az Úr, előttetek 
pedig felfedte azt? 

4. — Kedves Énok, ne tagadd meg tőlem a választ. Légy őszinte hozzám, 
aki veletek szemben csak nyílt, jó és igazságos voltam és nem titkoltam soha 
semmit előttetek. 

5. — Az Úr tudja és kell is tudnia, milyen őszinte volt viselkedésem 
mindenkor. irántatok. Mindent, ami csak valamiképpen is javatokra volt, 
közöltem veletek, bár mint atya nekem előbb lett volna jogom titkolódzni 
előttetek, mint nektek előttem, atyátok előtt. 

6. — Timost velem szemben elzárkózott szívűek lettetek. Hát hiszen lehet, 
hogy az Úr parancsolta nektek, hogy ilyenek legyetek, és az is lehet, hogy ő 
közelebb van hozzánk semmint azt én sejthetném. Azt pedig, hogy Asmáháél 
nem kapott parancsot az Úrtól, hogy hallgasson előttem, azt én szívesen 
megengedem; de rendben van-e az, hogy a gyermekek atyjukat elutasítják 
maguktól és odaküldik az idegenhez, hogy tőle tudja meg azt, amit 
megmondani gyermekeinek tiltva lenne? 

7. — Nézd szeretett Énokom, gondolkozzál csak mélyebben e fölött és 
rájössz, milyen nehezen lehet első pillanatra ilyen botor parancsot Isten 
szeretetével és bölcsességével összeegyeztetni. Mert ha egy és ugyanaz a szó 
nektek tiltva, Asmáháélnek azonban megengedve van akkor úgysincs semmi, 
vagy csak kevés fontossága. És itt tulajdonképpen nem a szó a fő, amelyre 
nézve tilalom tulajdonképpen nem áll fenn, mivel Asmáháélnek azt 
megmondania szabd, hanem itt az a fő, hogy a nyelvek megköttettek. 

8. — És miért van egy és ugyanarra a szóra nézve a ti nyelvetek megkötve, 
Asmáháélé pedig szabad? 

9. — Ki gondolhat ilyet az Úrról, hogy a gyermekek szívét atyjuk elől 
elzárja, és az idegenét megnyissa, hogy ez által atya és gyermek között 
áldatlan bizalmatlanság üsse fel a fejét, és nagyra neveltessék! 

10.  — Nézd, ha Isten ezt tenné, akkor a gonoszságnak lenne a forrása, de 
nem az igazságé, a kegyelemé, a szereteté és a könyörületé. 

11. — Azért vigyázz és vizsgáld meg jól, jó vagy gonosz szellemnek 
magzata-e ez a parancs! 

12. — Ha Istenből van, akkor, jaj nekünk mindnyájunknak! Mert akkor 
mindnyájan összevéve semmik sem vagyunk, csak hiú játékszerei egy 
valamely szabadon uralkodó kifürkészhetetlen hatalomnak, amely időtöltésből 
lényeket hív életbe önmagából avégből, hogy őket egy ideig gyönyörködve 
gyötörje. Megízlelteti velük az élet édességét két végtelenség között - ugyanis 
a születéstől a mindnyájunkra váró halálig, amikor aztán ismét az örök 
megsemmisülés végtelen vonala következik, és mi aztán keresztül-kasul 
gyötörten ismét azok leszünk, amik a születés előtt voltunk, azaz egy végtelen 
semmi! 

13. — Ha azonban gonosz szellemtől van a parancs, akkor kétszeresen jaj 


nekünk. Mert először is iszonyatos távol kell akkor lennünk Istentől, 
valamilyen általunk nem tudott vétek miatt, és ő aztán haragjában az örök 
bosszú tüzes prédájává engedne át minket; hogy aztán már nem segíthetne 
nekünk, és nem menthetne meg vagy a haláltól, vagy talán valami még 
rosszabbtól. 

14. — Kedves Énok, gondold meg jól, amit most neked mondok és add 
meg a kívánt választ. Igen, add meg nekem ismét a békét, ha ez neked 
lehetséges. Mert nézd, megszomorodtam életem legbensőbb gyökeréig, 
lelkem éjbe borult, egyetlen csillag sem pillantható meg a halál sűrűségében. 

15. Énok, amikor jól voltam lakva, szabad volt ételt nyújtanod az Égből 
- tedd ezt most annál is inkább, mert éhezem és szomjazom utána nagyon- 
nagyon! Hallgass meg és tedd! Ámen!" 


95. Fejezet 
Ádám rendreutasítása 


1. Énok, miután Ádám kérdését és beszédét hallotta, azonnal felkelt és a 
következő beszédet intézte Belőlem Ádámhoz, mondván: 

2. "A nagy Isten nevében, aki itt velünk van minden utunkon láthatóan 
és láthatatlanul. Láthatóan mindenkinek, aki őt igazán szereti és láthatatlanul a 
bölcseknek és mindazoknak, akik inkább bölcsesség, mint a szeretet 
megszerzésére törekszenek. Tehát e nagy hatalmas Isten és mindnyájunk 
mindenfelett legszeretőbb Atyjának nevében mondom neked szeretett és 
nagyra becsült atyánk, hogy nagyon is erősen tértél le az Úr útjáról! 

3. — Lásd, akarom, tudom és kell is neked azt megmondanom, hogy 
ősatyai bölcsességedben nagyon tévedtél, mivel az Urat hibáztattad szívedben, 
mintha pajzán játékot űzne velünk, és csak őt egyedül gyönyörködtető 
játékszerül teremtett volna minket. 

4. Óh atyánk, ha sejteni tudnád milyen nagy, igen milyen végtelen nagy 
a te tévedésed - akkor nem haragodban, hanem megbánásodban kérnéd örök 
megsemmisítésedet az Úrtól. Mert ilyen durva megvádolás miatt önmagadat 
kellene elkárhoztatnod és kívánnod, hogy szakadjon reád minden hegy, hogy 
elrejtsenek Annak az arculata előtt, Aki hozzád és hozzánk még sohasem volt 
oly egészen közel és sohasem volt oly kimondhatatlanul jótevő, mint éppen 
most, amikor őt a legtávolabb lévőnek gondolod, és azért úgy kikeltél Ellene, 
mintha te lennél az Úr felette! 

5. — Azt gondolod-e te, atyánk, hogy az Úr hozzánk hasonlóan állhatatlan 
és változó természetű, és mint a pókszálon függő levélke a szél irányát követi, 
hogy teremtményeivel azt teszi, amit a kicsiny gyermekek játékszerükkel 
tenni szoktak, ha megelégelték azokat? Milyen gondolatokat engedtél támadni 
szívedben Istenről! 

6. — Nézd, ha az Úr olyan lenne, amilyennek őt te megvádolod, nem 
pusztított volna-e el már nyomorúságosan mindnyájunkat temiattad? Azonban 
mivel éppenséggel nem olyan, mint ahogyan a te szívedben nagyon hamisan 
tanúságot tettél Róla, hanem éppen ellenkezőleg, telve van végtelen 


szeretettel, türelemmel és szelídséggel, sőt egész legszentebb isteni lényéből 
felette alázatos, és éppen ennek folytán kegyelemmel és irgalommal teljes 
velünk szemben, akiket ő Önmagából élő edényekké alkotott, amelyekben 
folytonos szeretetteljes gondoskodásával egy Hozzá teljesen hasonló, örökké 
halhatatlan szabad lény kifejlődjék és kiérlelődjék - tehát éppen azért még 
mindnyájan életben vagyunk, sőt e földön még hosszabb ideig tovább is élünk 
majd, és az ő szeretetében az életet örökké megtartjuk. 

7. Lásd, kedves atyánk, te bölcsességedben kieszelted finoman, hogy a 
tiltott gyümölcsöt rólam leszakítod - de hidd el nekem, hogy a legfinomabb 
bölcsesség is durva kötél a szerény szeretethez képest, amely ugyan szintén a 
szeretet szálaiból van összefonva, de a szálak már nem szabadok, és így már 
nem köthetők olyan bensőséges-szorosan, és azért már nem olyan 
simulékonyak, és nincs már meg az a képességük, hogy a legkisebb térben is 
mozoghatnának. 

(E ponthoz a fordítók a következő szellemi magyarázatot kapták: Énokot 
használta volna fel Ádám arra, hogy bűnös kíváncsiságát egyszer már ismét 
kielégíthesse. Egy újabb hurokvetése volt ez a Sátánnak, hasonlóan a 
Paradicsomban elkövetett csábításhoz - Énokot, az Úr jámbor eszközét 
engedetlenségre csábítani Ádám atya erőszakos kitörései által, amelyek nem 
az ő saját meggondolt akaratából, hanem a gonosz szellem behatása alatt - aki 
mindenesetre gyenge oldalán fogta meg Ádámot - nyilvánultak meg olyan 
nagy erővel, furfangosan számítván Énok nagy, gyermeki alázatosságára, 
engedelmességére és szeretetére Ádám iránt. Azonban az Úr eszköze nem 
bukhatott el, és Énok ajkával nem az ősatya iránt alázatos, engedelmes 
gyermek nyilatkozott meg, hanem az Úr igazságos, rendreutasító, kemény 
szavainak választott eszköze. Mert az Úr szava kihez-kihez az ő bölcsessége 
szerint: egyszer, mint haragos mennydörgés, máskor, mint suttogó, enyhe 
hajnali szellő ... és melyik teremtmény mer az ő bölcsességében vagy 
szeretetében kételkedni azért, mert a hangot ő választja meg, amelyikre éppen 
szüksége van testvéreim?!) 

8. — A bölcsesség kötele csak arra alkalmas, hogy nehéz, nyers darabokat 
rövid időre rendetlenül egymáshoz szorítson, de a szeretetnek a gyengéd 
szálai a legbensőbb, leggyengédebb életet fonják körül, és ilyen 
szolgálatukban nagy könnyűséggel veszik észre a szemlélgető léleknek 
leghalkabb rezgéseit is! 

9. Itt ül ő a marcona állaton! Ő beszélt hozzám, Kénánhoz és Séthez. 
Hogy a mondottaknak van-e valami fontosságuk, azt nem én, azt ő ott az 
állaton mondja meg neked hűségesen, úgyszintén azt is, milyen okból kötötte 
meg nyelvünket Isten előtt. 

10. — Nyugodj meg, és türelem és megadás honoljon szívedben és akkor 
mindjárt Isten csodáinak legnagyobbját látod majd meg. Ámen, halljad, 
Ámen!" 

II. — Amidőn Ádám Énok szájából e nem várt választ hallotta, hangosan 
felkiáltott és szólt: 


12. — "Istenem, Istenem, miért, hogy teremtettél és most oly teljesen 
elhagytál engem. 

13. — Az időben, amidőn tőled elvetve örökkévalóságokig buktam, Te 
örök Szeretet utolértél engem, szegényt; Igédből felépítetted számomra a 
Földet, és arra helyeztél engem úgy, amilyen még ma is részben vagyok. Most 
azonban felkiáltok szívemben Hozzád, hogy semmisítenél, vagy mentenél 
meg. De Te nem akarod meghallani hangomat és engeded, hogy éhségtől és 
szomjúságtól elepedjek, sőt még gyermekeimnek is megtiltottad, hogy 
nyújtsák nekem azt, amire oly nagyon éhezem és szomjazom. 

14. — Óh Istenem, Istenem! Miért lettél olyan kemény velem szemben? 

15. — Halljátok gyermekeim, mondom nektek, tegyétek, amit jónak 
találtok és Asmáháél beszéljen a gyermekeknek, amint neki tetszik; de a 
gyermekeim nem oltották még éhségemet és szomjamat ő ne oltsa, mert ettől 
fogva szellemem gyomra éhséget és szomjúságot szenvedjen életem végéig és 
nem akarok több morzsát és cseppeket idegen kézből magamhoz venni; 
hanem ami a saját benső talajomon megterem, csak azt akarom fogyasztani. 
De senki többé azt velem együtt ne fogyassza; kíváncsiságom fulladjon meg 
az Isten előtti vétkességem mocsarában és késői bánatkönnyek itassák a vak 
buzgalmam tüzén kiszáradt életet, és ha már rég nem leszek, a világ akkori 
sötétségében öltse Isten az én külső testi burkomat magára, hogy megmentsen 
engem és meggyógyítsa mérget csepegtetett sebemet, amelyet szívemnek örök 
kígyója ütött éles fogaival húsomba, minden ember halálára, akik e földet 
majd valaha is tapossák! 

16. — Gyermekeim! Tartsátok azt eszetekben, mert ezen túl csak kevés 
olyanban lesz részetek, amit tőlem kaptok, hogy megtartsátok azt. 
Mindazonáltal az Úr akarata velem és veletek örökké! Ámen, én 15 mondom 
nektek halljátok, Ámen! 


96. Fejezet 
Asmáháél beszéde Isten Igéjéről 


1. — Amidőn Ádám ezzel elkészült, és nem volt többje és nem is talált 
többet, amit beszélni akarna vagy tudna, a gyermekek megköszönték neki ezt 
az utolsó közlését, mert Énokon kívül mindenki abban volt, hogy Ádám ezen 
túl már semmit sem fog beszélni. Azután azonban Énok a gyermekeket 
Asmáháél beszédére figyelmeztette, és mindnyájan Asmáháél szájára 
irányították érzékeiket és Sét szólt: 

2. — "Óh Urunk, ajándékozz meg most engem száz szívvel és hétszáz 
füllel, hogy semmi el ne vesszen abból, amit most a Te... vagy úgy .... Ami 
most Asmáháél ajkairól Belőled, egészen úgy, mint a Te ajkaidról árad majd. 
Óh Urunk és Istenünk és legszentebb, legirgalmasabb Atyánk, tekints néha 
reám beszéded.... Azaz Asmáháél beszéde közben, hogy szemednek komoly, 
szelíd tekintete megvilágosítsa tisztátalan szívem sötét tévedéseit. Ámen!" 

3. — Sét e fohászára Ádám mégis ismét megnyitotta száját és mondta: 
"Kedves Sét, amint észreveszem, és a te zavarodat kissé eláruló fohászodból 


látom jól, Asmáháél bekövetkező beszédének te sokkal nagyobb fontosságot 
tulajdonítsz, mint Énok beszédeinek, amelyek pedig szintén Istenből eredtek, 
és többet, mint az én valamennyi szavamnak is, amelyek révén pedig először 
ismerted meg Isten lényét, amilyen az, mint mindeneknek Teremtője, és mint 
szeretettel teljes Atya is mindama utódom számára, akik Őt mindenfelett 
szeretik. Mert még sohasem hallottalak, mint most, hogy száz szívet és 
hétszáz fület kértél volna az Úrtól a mi szavaink magadba fogadására. 

4.  — De nem akarlak többet kérdezni, mi az oka annak, azért lásson hozzá 
Asmáháél és igyekezzék, hogy nemsokára az Észak gyermekeihez érkezzünk, 
Ámen!" 

5. — És Asmáháél azonnal felemelkedett és mondani kezdte az ő nagy, 
türelem és hosszú tűrés jegyében elhangzó beszédét, mondván: 

6. — "Halljátok mindnyájan és értsétek meg jól ti gyermekei a Nyugatnak 
és ti atyák, nemkülönben te, Ádám! Ha a búzaszemet a földbe tesszük, 
elrothad és enyészetéből új termés lesz, amely az elrothadt magot 
százszorosan meghozza. Így van ez minden Igével is, amely Isten szájából jő. 

7. A szív a talaj, a Szeretet a trágya és Isten szeretete, a termékeny eső; 
a kegyelemnek a reákövetkező világossága a meleg napfény. Ez a négy dolog 
előbb azt eredményezi, hogy a mag elrothad; ez az állapot egy az éjszakával, 
vagy a gyümölcstelen téllel. Ebben az állapotában az ember semmit sem tud, 
semmit sem ért, semmit sem lát és a megsemmisülés érzése az ő kísérője. 
Amikor azonban a tavasz, vagy a reggel jő, akkor az enyészetből 
gyökérszálak kezdenek kiindulni a talajba, és minthogy a szeretetben egy 
csomóba futnak össze, étellel telten új törzs no ki, és nagy bizakodással új 
lakást épít magának százszoros élet jövendő megérlelésére. 

8. — Nézzétek meg a gabonaszárat, amelyen a gyümölcsből és élettől 
terhes kalász himbálózik, hány ezer és ezer csövecskéből áll, amelyeken 
mindeniken keresztül a kalász a föld öléből táplálékát szívja. Tekintsétek meg 
a hosszú lecsüngő leveleket a száron, milyen szépen és a legcélszerűbben 
vannak formálva, és el vannak látva számtalan kicsi, hegyes tüskével, hogy 
azokon keresztül magukba fogadják a mennyei táplálékot, hogy általa a földi 
táplálék megelevenedjék. Nézzétek meg a barnás gyűrűket a száron, amelyek 
avégből készíttettek, hogy ahhoz képest, amint az új gyümölcs élete mind 
feljebb és feljebb emelkedik és kiszabadítja magát a föld halálának iszapjából, 
először is megóvhassa tiszta életét az iszap mélységéből utána kapaszkodó 
tisztátalan szellemi részektől, és másodszor, hogy a földből vett eledelét 
megfinomítsa és megnemesítse, és az élet számára teljesen elvegyítse a 
mennyből kapott egyedül megelevenítő tápanyaggal. Tekintsétek meg a sok 
hosszú hegyes végekben gazdag úgynevezett szálkát, amint mind gondosan a 
világosság felé fordulnak, hogy Isten Napjának tiszta kegyelmi táplálékát 
mohón magukba szívják, hogy az új hüvelyecskékbe zárt gyümölcsét az 
életnek semmi más eledel többé ne táplálja, csak egyedül az, amely a Nap 
kegyelméből jő. Nézzétek a nemsokára rá fakadó, szorgalmasan ringó virágot, 
amely dúsan el van látva a legfőbb mennyekből nyújtott mannaeledellel, 


amely a finom harmattal azonos és a gyümölcsnek a tulajdonképpeni tovább 
szaporodó örök életet adja. 

És nézzétek, ha mindez az életfolyamat végbement, mint kezd aztán a 
földből, melyből eredt, már elszáradni, és bizonyos tekintetben elhalni. De 
minél inkább elhal a föld, az anyagi, annál inkább szilárdul és felszabadul az 
élet a szintén elhaló kalászban és annak elhaló hüvelyecskéiben. 

9. . Ha azonban a gyümölcs megérett, akkor menjetek oda, vagy 
küldjétek el gyermekeiteket, hogy gyűjtsék össze és hozzák lakásaitokba és 
éléskamráitokba az élő gyümölcsöt. 

10. Lássátok, ugyanúgy tesz az Úr. Ti vagytok az elvetendő, rothadó 
mag; testetek a gabona szára, lelketek a föld megtisztított terménye. 
Szellemetek a menny tápláléka, és az Én élő Igém a magasságos mennynek a 
mannája, amely egyedül adja meg nektek az igazi, örök életet, ha 
befogadjátok azt, mint a kalász és annak virága, a világ hervadó törzsén. 
Azonban amint mondottam, az Ige kétszer vettetik el belétek; mégpedig 
először élően szívetek talajába ("Én"-etekben veletek hozatik Isten szelleme 
által, (felülről kapott szellemi magyarázat. A ford.) hogy ott fürkésszen, 
titeket megvilágosítson és az "én" enyészetnek induljon. Ezt az Igét mindenki 
részint már önmagában találja, részint szavakban kapja felébresztett tanítóktól 
és szónokoktól. Ha azonban ez a vetőmag elrothadt és enyészetéből új 
gyökeret eresztett egy új élet táplálására, akkor jön a második élő Ige, mint 
most felülről, életetek kalászára és azt teljesen megérleli, és szabaddá teszi az 
örök életre. Azért legyetek hasonlóak a búzához, és akkor csakhamar 
megismeritek, hogy Akié egyedül az élet, és Aki azt egyedül adja... Az 
közöttetek jár! Halljátok életetekre, Ámen!" 


97. Fejezet 
Adám beismerése 


1. — Asmáháél e beszéde után azonban ismét Ádám állt fel, és nem bírt 
magával, hogy megtartsa fogadalmát, hogy élete folytáig hallgatni fog, e 
fogadalmat előbb Sét beszéde után már amúgy is megszegvén. Mintegy 
önbeismerő beszéde a következőképpen hangzott: 

2. — "Halljátok mindnyájan, ti a főág, és ti a mellékág gyermekei! 
Kilencszázhúsz követ raktam már le, évente egyet, mihelyt a tél után az első 
virágocskák díszíteni kezdték a mezítelen földet. 

3. — Idáig többé-kevésbé állandóan éjszaka volt bennem; és minden vélt 
világosságom nem volt a nappal világossága, hanem csak a Holdnak a 
csalóka, illanó csilláma, amely alig elég ahhoz, hogy a tárgyat külső formája 
szerint meglássuk. Ami azonban a szint illeti, amely az isteni igazság és a 
belső lélek legmélyebb titkainak üdítő visszfénye, és csak ez az egy marad, 
ugyanis egyedül a halál sárga színe; a többi mind megsemmisült és 
átváltozott, úgy hogy olyanok, mintha egyáltalán nem léteznének. 

4. — Ki bírná megszámlálni, mi minden tűnt fel nekem, csekély 
eredménnyel átélt éjjelemben, mennyi mindenféle felől gondolkoztam, és 


gyakran hasztalanul sírtam is. Milyen gyakran volt, hogy Istenemhez és 
Istenetekhez imádkoztam és sóhajtoztam. Nektek adtam világosságot, én 
azonban állandóan szível el nem űzhető éjjele csalóka csillogásában 
maradtam eltemetve. 

Semmi sem bírt tartósan a világosságban megtartani. Énok és a többiek jó 
és igaz ízű beszédei az éjszakai villámokhoz hasonlítottak, amelyek éles 
világossága pillanatokra megvilágítja ugyan a föld virányit, de mindjárt reá a 
kutató ámuló szemét a legsűrűbb, áthatolhatatlan sötétséggel bünteti. És 
valóban, kedves gyermekeim, velem egy hajszállal sem volt másként a 
beszédek után; mert én megértettem azt, amit mondtak, ha azonban azt 
megforgattan magamban, gondolkoztam rajta, a gyenge csillogás már nem 
volt elegendő, és a távoli fa számomra mindenné lett, amivé képzeletem ezt 
tenni akarta, csak állandó igazsága nem lett. És semmivel sem használt többet 
az éjjeli villámok fénye sem. Gyakran véltem, hogy meg kell ragadnom a 
tárgyat, de mielőtt még összeszedhettem volna magamat a rögtöni erős 
fénytől, máris észlelnem kellett, hogy nemcsak az a tárgy, amelyet kezem 
megfogni akart, hanem látomásomnak hasztalanul kinyújtott karja is eltűnt a 
legáthatolhatatlanabb éjjelben! 

5. — Valóban, sőt még az Úrnak tegnapi éppen nem várt legkegyelmesebb 
megjelenése is, bárha soha nem hallott szeretet - és kegyelemvilágosság 
kísérte is, számomra nem volt sokkalta jelentősebb, mint egy nagyon erős 
villám a sötét éjszakában. 

6. — Amíg az Úr köztünk időzött, addig azt gondoltam, hogy mindent 
értek; amint azonban láthatóan elhagyott minket, kénytelen voltam Énoktól 
magyarázatot kérni Jehova kikutathatatlan mély beszédére vonatkozólag. 

7. — Énok megtette azt, mégpedig az Úrból, Magából. De éjjelem számára 
az ő szikrácskája nagyonis gyenge volt; és - az igazat megvallva - éppúgy, 
mint előbb csak a szavakat értettem meg, amelyekből a szép, dicső beszéd 
össze volt állítva. 

8. — Óh gyermekeim, halljátok és örvendezzetek velem! Ez a hosszú 
éjszaka, íme most végét érte! 

9. " Nem a holdvilág, nem a villám fénye az többé, amely most örök 
időkre nagy fényesen megvilágosít! - hanem Jehova napja, az örök élet örök 
napja kelt fel bennem! 

10. Óh Asmáháél, Asmaháél! Aki Igéket mond, mint Te, amelyek 
élnek, mint Isten Maga - valóban, az nem idegen, hanem nagyon is otthon van 
minden embernek a szívében. 

11. . Asmaháél bocsásd meg nekem gyengének, hogy még merem 
hangomat hallatni Előtted! 

12. A Te Igéd nem sugallt Ige, hanem a Te sajátod. Most már minden 
világos előttem, miért kellett a gyermekeknek hallgatniuk előttem! 

13. — Istenem és Uram, hadd hallgassak el én is, hogy el ne hagyj minket. 
A te legszentebb akaratod, Ámen!" 


98. Fejezet 


A szeretet hallgatásának evangéliuma 


1. — Ádám e beismerő beszéde után azonban azonnal felkelt Sét is, ÉS 
beszélni akart. De Asmáháél intett neki, hogy hallgasson és hozzátette: 

2. — "Sét, nem tudod-e, hogy az igazi szeretet néma, és a bölcsesség csak 
akkor hallatja magát, ha mások hasznára, beszédre felhívják. 

3. —— Ha van szereteted, akkor ajkaddal hallgass, és csak szívedben beszélj; 
és ha van bölcsességed, akkor előbb szólíttasd fel magadat valakitől. És ha az 
megtörtént, akkor kevés szót mondj és beszélj a szívből, nem pedig az észből 
és azt, ami a felszólítónak javára van. 

4. — De összehasonlíthatatlanul sokszor jobb hallgatni, és a fület bedugni, 
úgyszintén a szemet is becsukni, mint folyton a szájat mozgatni és locsogni, 
mint a vízesés, és a fület minden utcasarokra odatapasztani, és a szemet 
körüljáratni, mint a fecske. 

5.  — Három dolog a szájnak, hét a fülnek és tíz a szemnek, ezt tartja a ti 
bölcsességtek; miért akkor fölöslegesen beszélni - a fülnek hét helyett ezeret 
és számtalan sokat a szemnek?! 

6. — De tudom Sét, hogy beszélni akartál. Tartsd meg magadnak és 
meglátod, hogy holnap a Nap, mint rendesen, a pontos időben fog felkelni! 

7. — És tiis mind, tegyetek ugyanúgy. Senki se kényszerítsen másra szót. 
Hanem aki valamit meg akar tudni, az forduljon ahhoz a testvéréhez, aki 
megértő szívű, azaz akinek a szíve mindenkor az örök szeretet szavát hallja 
magában és a szükséges közlés idején jól megérti az Istenből való élet szavát. 
Ha azonban aztán ilyen szó takarékosan, mint amily ritka a föld aranya 
hallatszik, akkor van ideje annak, hogy fületeket és szemeteket szívből jól 
kinyissátok, halljátok, és jól megértsétek. 

8. — És most gyermekek, akik itt laktok, ahol Ádám hajlékából a Nap 
lementét látja, emelkedjetek fel, legyetek szabad, hű és őszinte szívűek Isten 
iránt, atyáitok iránt és minden testvéretek iránt. Vegyétek Ádámtól az áldást, 
tegyétek ma és holnap, ami nektek meghagyatott Istenért, és váljatok a 
Napkelet és a szeretet gyermekivé, de nem a Napnyugat és a halál éjjelének 
gyermekeivé. 

9. Az a vidék, ahol ti laktok, ezentúl egyenlő legyen a Reggellel, Déllel 
és Éjféllel (vagyis: Kelettel, Déllel és Északkal), mert a jövőben csak a szív 
tájait veszem tekintetbe és a Föld tájai teljesen tekinteten kívül, hagyatnak. 
Ámen." 

10. — Amidőn azonban Ádám ezt Asmáháéltól hallotta, benső legnagyobb 
hódolattal Asmáháélhez közeledett és kérdezte őt: 

11. "Óh Asmáháél, nem tekintetik-e  gonosztettnek, ha a Te 
legáldásteljesebb Igéden felül, még az én semmitmondó áldásomat adom a 
gyermekekre, akiket Te élő Igéddel meglátogattál? 

12. — Valóban, most úgy tűnik fel nekem mondandó áldásom, mintha a 
tengerbe vizet hordanék, hogy nagyságát és dicsőségét növeljem. 

13. "— Óh Asmáhádl, légy irántam kegyes és irgalmas. Ámen!" 


14. — Asmáháél azonban válaszolt Ádámnak: "Halljad Ádám, ha úgy 
tűnik neked, akkor tégy Nevemben úgy, ahogyan neked tetszik és légy 
bizonyos abban, hogy azzal a tengernek nem ártasz. Tudd meg azonban, hogy 
minden adomány többet használ annak, aki adja, mint annak, aki azt kapja. 

15. — Ha te szívedből a tengert egy csöppel megnövelted, akkor szívedet 
üdítően megkönnyítetted és a tenger hálás lesz neked az egyetlen csöppért is. 
Mert Én mondom neked, te nem ismered sem a csöppet, sem a tengert. 

De ha a jó szokás megkívánja, tedd meg azt szívedben, ami a te dolgod és 
ne törődjél a tengerrel. Aki azonban a tenger csöppjeit megszámlálta, Az a te 
csöppedet sem hagyja majd számításon kívül. 

16. — Azért álld meg csak gyermekeidet és Én azért nem veszem majd 
vissza az áldásomat. Ámen!" 

17. — És Ádám azonnal teljesítette Asmáháél szent akaratát és nagyon 
örült. 


99. Fejezet 
Isteni és emberi törvények 


1. — Ezután azonban a gyermekek gyorsan üdítőket és testi erősítőket 
hoztak, amelyek különféle gyümölcsből, régi és új kenyérből állottak. De 
Ádám semmit sem akart élvezni, minthogy délben tett fogadása még fogva 
tartotta ínyét és azért mindent csak áldóan megérintett. Ugyanúgy tettek a 
többiek is. 

2. Minthogy azonban az éhség már mindnyájukat meglehetősen erősen 
megfogta, mégpedig úgy, hogy valamennyien, magát Énokot sem kivéve, 
látható sóvárgással és titkos étvággyal pillantottak a gyümölcsre és a 
kenyérre, és önmegtagadásuk, hogy a fogadalmat meg ne szegjék, erős 
küzdelmükbe került - Asmáháél kérdezte Ádámot, mondván: 

3. — "Halljad Ádám! Ki rótt rád és gyermekeidre böjtöt? Miért nem eszel 
a gyümölcsből, ha éhezel, és miért nem esznek gyermekeid, ha éheznek? 

4. — Megparancsolt nektek ilyet Jehova? - Avagy milyen szolgálatot vélsz 
tenni Istennek azzal, ha önmagadat büntetve böjtölsz és önön saját 
természeted ellen harcolsz? Mondd Nekem, de kérdezd előbb önmagadat, 
tetszhetik-e vajon Istennek, hogy egy ember, aki az önmegtagadásban még 
sohasem vitte annyira, hogy Istennek csak egyetlen parancsolatát is biztosan 
és mindenkor meg tartaná, végül azért, mert nagyon gyenge volt arra, hogy 
egy könnyű isteni parancsot megtartson, saját, sokkal nehezebb parancsot ró 
önmagára, amelyet megtartani végtére lehetetlenebb lesz neki, mint száz 
istenit, amelyek azonban a teremtmény természetével mindenkor a 
legszorosabb összefüggésben állnak, minthogy Isten a teremtménynek soha 
sem fog több hordozni valót adni és soha nem is adhat, mint amennyit az 
természete szerint hordozni képes. Mert ő legjobban látja azt, mi végre 
rendelte és engedte, hogy valamely teremtmény Belőle a szabad létbe 
kilépjen. Halljad, azért bizonyosan nem, hogy az isteni Rendet könnyelműen 
elhanyagolván, annak helyreállítása végett önönmagának törvényeket írjon 


elő, amelyeket önszeretetből már sokkal előbb megbán, mielőtt még a 
megszegéshez szükséges megkísértés bekövetkezett volna; hanem azért, hogy 
az isteni Rendnek megfelelően éljen, a test szükséglete szerint egyék és igyék, 
Istent megismerje, és őt mindenfelett szeresse, és embertársait mint akik 
gyermekei és testvérei, úgy mint önmagát, és a szeretet következtében, 
mondom Én, az idegeneket tízszerte jobban, mint önmagát és saját testi 
gyermekeit. 

5. — Íme ez minden, amit Isten tőled és mindnyájatoktól megkíván, és 
nem ad nektek más parancsolatot, mint a szeretetét, amely szeretet minden 
dicséretet, magasztalást és hálát már alapjaként magában foglal, amely alap 
azonban magában véve már nem egyéb, mint Istennek egyedül igaz 
megismerése és így maga az örök élet. 

6. — Ha azonban korlátozod és kötöd magadat ott, ahol Isten örök 
szabadsága oldoz, nem vagy-e dőre, hogy azon fáradsz, hogy az örök Szeretet 
szabadító munkáját megnehezíted, és saját dőreségeddel megnyomorítod 
magadat, ahelyett hogy igazán szabaddá tennéd magadat szeretetemben, 
irgalmamban és kegyelmemben? Azért oldd fel önmagad dőreségének 
kötelékét és egyél és igyál, hogy Isten megsegíthessen abban, ami benned az ő 
Rendje ellen van. 

7. — Azért mondom Én - jaj a jövőben a fogadalmat tevőknek. Kettős 
ítéletet szenvedjenek. Az egyiket Belőlem, a másikat önmagukból 
parancsolatom miatt, amelyet meg nem tartottak, és hogy aztán egy még 
nagyobb dőreség által akarták Nekem inkább tetszően jóvátenni azt az előbbi 
dőreségüket, hogy Rendemnek ellenszegültek. Halljad, ezt mondja az Úr, és 
ezt mondom Én az Úr szájával és nyelvével. 

8. . Ha Nekem tetsző fogadalmat akarsz tenni, akkor fogadd meg 
szívedben, hogy nem vétkezel, és hogy semmi más fogdást nem teszel, mint 
azt, hogy többé nem vétkezel. 

9. — Azonban ki az közületek, aki mondhatná: Halljad Istenem és Uram - 
nem vétkezem többé Előtted! 

10. Lásd, ezt nem akarod mondani, amikor pedig szabad vagy. Hogyan 
akarsz azonban akkor ahhoz hozzáfogni, amidőn akaratom ellenére 
elviselhetetlen jármot kötöttél nyakadba, amely agyonnyom és elnémít a 
szeretetnek és a benne lévő és belőle sarjadó minden életszabadságnak az 
isteni törvénye iránt! 

11. — Halljad, azért egyél és igyál és gondold szívedben, hogy Istennek 
nincs öröme dőre szolgaságodban, hanem csak  szeretetedben és 
szabadságodban. Halljad Ádám, azt mondja az Úr az ő szájából, saját 
nyelvével; azért vedd azt tekintetbe és légy szabad. Ámen!" 

12. " E kegyelem-megnyilvánulásra Ádám hangos hálálkodás, dicséret, 
és magasztalás után azonnal a gyümölcs és a kenyér után nyúlt és evett és 
ivott, és a többieket is felhívta erre. És ők ettek és ittak mindnyájan és 
megerősödtek testben és hálával telten szellemben is. 

13. — És miután megerősítették magukat áldásommal, felálltak és 


köszönetet mondtak Nekem szívükben és elteltek örömmel. És Ádám szólt: 

14. — "Óh nagy Istenem és Uram, és ha annak nevezhetnélek, Atyám! Az 
egykori nagy, szép paradicsom gazdag volt az élet minden örömében, de az 
örömök nem voltak hasznomra. Minthogy gazdag voltam, eltávolodtam tőled, 
Te elvetted  gazdagságomat és helyette  megterheltél — mindenféle 
szegénységgel. Óh Uram, most mondok még csak köszönetet Neked azért és 
hangosan mondom: 

15. . Ha Te Istenem ezer paradicsomot adtál volna nekem, bizony 
nyomorultabb lennék a por férgénél, mert hiszen minden szó tőled többet ér, 
mint ezer Föld és mindegyike tízezer paradicsommal. 

16. . Óh Uram! A Te Igéd és a Te szent akaratod az élet igaz 
paradicsoma! Óh Uram, hagyj örökké e paradicsomban lennem. Ámen!" 

17. — Ádám hálanyilvánítása után Énos, Mahaláléel, Járed és Éva anya is 
kezdték gondolni magukban: hogyan is van az, hogy Ádám először is 
megszegte fogadalmát és evett és ivott, és másodszor hogyha most beszél, úgy 
beszél, mintha Isten testileg előtte állana. 

18. — Ádám azonban világosságot kapott és szólt: Csodálkoztok ezen? 
Kérdezzétek hát magatokat, miért nem csodálkozunk saját életünkön? És a 
válasz az lesz - mert Isten közelebb van hozzánk és kell is, hogy mindenkor 
közelebb legyen, mint a saját életünk. Mert most mindnyájan Benne élünk; 
halljátok Ámen, ámen, ámen!" 


100. Fejezet 
Járed gondolatai Asmáháél lényéről 


1. — Ezután Sét Ádámhoz közeledett és kérdezte őt: Van-e még itt 
tennivalónk, vagy az elindulásra készüljünk-e fel? 

2. — Ádám pedig válaszolta: "Sét, hiszen tudod, hogy ki van közöttünk. 
Amikor majd neki tetszik, akkor megyünk; addig várakozzunk szeretettel és 
türelemmel. Ámen." 

3. — De Járed is Énokhoz lépett és titkon megkérdezte őt: "Halljad 
szeretett fian, nekem olyan különösnek tetszik ... az az Asmáháél, - akinek a 
te tanítványodnak kellene lennie, és az én kunyhómban kellene laknia - az én 
felfogásom szerint oly bölcsességgel rendelkezik, és olyan ismeretei vannak 
minden dologról, hogy az ő beszéde a tiédet messze felülmúlja, ... nem 
akarok azért neked szemrehányást tenni, mert hiszen a te beszédeid felülről 
való beszédek, és minden szó teljesen fedi az értelmet úgy testileg, mint 
szellemileg és mindennek amit te mondtál megvannak a megfelelő eleven 
formái az ember szívében; de mindamellett nem kisebbítve és nem csorbítva 
mindazt a jót és igazat, amit te mondtál, mégis nagy különbség van a te 
szavad és Asmáháél szava között! 

4. — Ilyen különbséget vettem azonban én erősen észre: a te beszédednél 
azt fedeztem fel világosan magamban, hogy a te szavad helyes világosság. 
Aki aszerint cselekszik, az az élethez jut és kell is neki oda jutnia. Szelíd 
szavad a hajnalhasadáshoz is hasonlít, amely a legbiztosabb hirdetője a beálló 

nappalnak, amint a te szavad a bizton bekövetkező élet hirdetője! 

5. . De Asmáháél beszédénél azt észleltem, hogy ott már az élet 
teljessége van meg; és így olyan az ő beszéde és úgy hat az, mint a 
végrehajtott tett! 

6. — Ő a legnagyobb bölcsességgel telt dolgokat mond. Ki bírná azokat a 
rendes úton megértően felfogni? De az ő szájából olyanokká válnak 
számunkra, mintha már öröktől fogva nőttünk volna fel velük 
játszótársakként. 

7. De nem is jutna eszébe az embernek, hogy valami magyarázatot 
kérjen azokra nézve; egyszóval rögtön egyek leszünk a szóval és így egy élet 
velük. 

8. — Csak az a különös és megfoghatatlan, hogy éppen a mélységből való 
tanítványod képes erre, holott még nem is részesült tulajdonképpen oktatásban 
részedről. 

9. Az ő állítása szerint ő rabszolga-gyermek és halálbüntetés várt rá, ha 
ott lenn egy szót is mert volna szólni. 

10. — Szüleit a legkegyetlenebb módon megölték, hozzánk menekült és 
ma reggel lépett mindnyájunk szemeláttára a szent Magaslatok földjére; 
névtelenül és gyanakodással telten. Te bátorítottad őt Ádám előtt. Ádám 
felismerte őt, megáldotta, és nevet adott neki. Átadta őt neked és nekem, 
mondván szíve legelevenebb vágyakozásával, hogy szeretné Istent keresni, és 
őt megtalálni. 

11. — De alighogy megengedtetett száját megnyitnia, máris minden szó 
olyan tökéletesen jó és igaz volt, hogy végül nem maradt egyéb hátra, mint 
csak csodálkozni minden egyes szaván. 

12. — Ádámnak,  Sétnek és majd  mindnyájának sok szavát 
helyreigazíthatnád, Asmáháélnek a szavai azonban még mindeddig minden 
helyesbítésen felül állottak. 

13. — Énok! Ez a dolog nekem különösnek tetszik! 

14. — Egészen komolyan, nagyon nevezetes dolog ez ezzel az emberrel és 
milyen meggyőzően és gyorsan végzett a mi fogalmunkkal. 

15. — Ettünk és ittunk rá anélkül, hogy amellett lelkiismeretünk, mint 
egyébkor, csak a legkevésbé is megmozdult volna. És most már ma annyira 
vitte, hogy maga Ádám is egészen tőle látszik függeni, úgyszintén te is, Sét és 
Kénán is. 

16. . A legnevezetesebb azonban az, hogy először is - tudtommal 
legalább - ő még semmit sem evett, és másodszor, hogy Ádámnak minden 
előbbi, oly érinthetetlen törvényeit szinte egy csapással megsemmisítette és 
még hozzá Ádámnak legcsekélyebb ellenkezése nélkül. 

17. "— Ha én teszem ezt, bizony egy évig meg sem lett volna szabad 
néznem Ádám hajlékát. 

18.  — Asmáháélnek ellenben csak a száját kell megnyitnia és már minden 
szó, amint mondottam, annyi, mint a végrehajtott tett! 

19. — Énok, én mondom neked: aki ezt összhangzásba tudja hozni, az 


többet ért, mint mi ketten és bizonnyal többet, mint mindnyájan összevéve. 

20.  — Ha azonban van valami rejtett világosságod e dologban, ne hagyd 
vakon atyádat oldalad mellett. De ha te sem tudsz többet, mint én e dologban, 
akkor alighanem kissé nehéz lesz azzal valamikor is tisztába jönnünk. 

21.  — Mindazonáltal, ha van mondanivalód, mondd három szóval, de úgy, 
hogy Asmáháél és a többiek azt észre ne vegyék. Ámen!" 


101. Fejezet 
Enok beszélgetése Járeddel Asmáháélről 


1. — Énok pedig így válaszolt atyjának Járednek: "Halljad atyám 
megjegyzéseid nem alapnélküliek. Mindenben igazad van. Amidőn Asmáháél 
ma reggel előttünk a porban feküdt, én is előbb sejtettem volna azt, hogy a 
déli Nap a köveket majd vízzé olvasztja, mintsem hogy ez a mélységből való 
ember ilyen csodákat tesz majd közöttünk. De hát az Úrnak már egyszer és 
mindenkorra úgy tetszik, hogy a csekélyet, a kicsinyt tünteti ki, a nagyot 
ellenben elveszni hagyja. 

2. Így engedi alászállni a Napot és helyette ezer, és ezer csillagocskát 
ragyogtat fel az Égen. Mennyivel fenségesebb és mily végtelenszer 
pompásabb a csillagos, mint a napos Égbolt! Mint cikáznak derült életet rezgő 
csillámlásukban a fenséges csillagok és mily sokféle a fényük! 

3. — Nézd ezzel szemben nappal az Égboltot! Nem a legegyhangúbb-e 
egyúttal a legderültebb Nap? Ki nézhet fel rá? Mindenütt a Nap égető, szúró 
fénye bünteti őt. 

4. — Ha tovatűnő, keveset mondó új és új felhőképződmények nem 
élénkítenék meg nappal az eget, és egy sereg tollas légi lakó vígan keresztül- 
kasul nem szelné azt, vajmi ritkán emelnők tekintetünket a Föld 
mennyboltozatára. 

5. Lám, így működik Isten állandóan; a nagyot nem tekinti és a kicsinyt 
és a csekélyet szeretetéhez emeli. A nagy mamutnak majdnem örökké tartani 
akaró élete van. Lomhán jár, mintha maga is egy kis holtnak tetsző földtömeg 
lenne. De nézd meg a hangyabolyt, milyen fürgén sürög-forog ott az élet 
keresztül-kasul. 

6. — És ezer ilyen kicsiny jelenségből tisztán meglátható, hol működik 
leginkább az Úr és hol különösen eleven az ő uralma. Éppen így van az az 
embereknél; a legkisebbeket és legjelentéktelenebbeket felemeli, és agyengék 
által mutatja meg a Föld nagyjainak és erőseinek végtelen nagy hatalmát és 
örökké legyőzhetetlen erejét. 

7. "Nem volt-e az velem is úgy, hogy most már majdnem két napja az 
atyáknak Róla kellett, az ő szeretete szerint prédikálnom, holott mindnyájuk 
között én vagyok a legkisebb és leggyengébb?! Még kisebbként és 
gyengébbként jött azonban Asmáháél a Mélységből hozzánk, mint én 
valamikor is voltam és valaha is leszek és lehetek. 

8. — Buzgalma nagyon nagy és szeretete határtalan volt. Amit nálunk 
keresett, azt határtalan buzgalmában legnagyobb teljességében már magával 


hozta, úgy hogy most helyes és méltó, hogy nagy teljességéből inkább mi 
kaphatunk valamit, mint hogy szűkös buzgalmunkkal őt gazdagíthatnánk. 

9. — Azért szeretett Járed atyám, légy csak gond nélkül és teljesen 
nyugodt. A jövő még több talányt fed majd fel Asmáháélen és Asmáháél által. 
Majd még akkor, ha majd otthon, kunyhónkban lesz. Örülj neki kedves Járed 
atyám! Halljad, azok az élet és a legfőbb gyönyörűség napjai lesznek. Ámen!" 

10. — Járed pedig egészen megelégedetten válaszolta: igazad van 
mindenben, amit nekem mondtál. Hiszen kell is, hogy úgy legyen. Mert ha 
nem lenne úgy, miként mondhatna akkor Asmáháél olyat, a tett erejével 
telített szavakat? 

11. — De halljad! Ha majd beköltözik hozzám, és majd kunyhómban 
lakik, és valószínűleg te is megint, akkor bizonyára sok mindenfélét 
megtudunk majd tőle! 

12. — Nagyon örülök ennek, őszintén meg kell mondanom - ha helyes, ha 
nem - de az én érzésem nyilvánvalóan már most erősebben fogja körül 
Asmáháélt, mint téged. Hogy azonban mi lesz még a jövőben, ezzel az 
előszeretetemmel Asmáháél iránt, azt előre most még biztosan meg nem 
mondhatom neked; mert sok függ attól, hű marad-e magához. De te ne vedd 
azt zokon, mert azért te nálam atyádnál, mégsem fogsz megrövidülni. 

13. — De most hallgassunk! Mert úgy látszik észrevette suttogásunkat. 
Nézd, nógatja az állatot és az éppen felénk hozza őt, azért csak hallgassunk 
kedves Énokom, hallgassunk! Ámen. 


102. Fejezet 
Ellentétek Isten és az emberek között 


1. — Alig mondta ki Járed az utolsó szót, Asmáháél máris kettőjük közé 
lépett, mert előbb Nyugat több gyermekével beszélgetett, több dolog felől 
kérdezvén és egyúttal oktatván őket. 

2. Ezek ketten eleinte kissé megijedtek, de hamar összeszedték magukat 
és Énok kérdezte Asmáháélt: "Legszeretettebb Asmáháél! Mi történjék most? 
Időzzünk-e még itt, avagy készüljünk az indulásra? 

3. — Asmáháél pedig mondta: "Nem azért jöttem hozzátok, hogy e 
kényszerű kérdésedet megoldjam, hanem azért jöttem ide, mert kettőtökben 
Irántam való nagy szeretetet fedeztem fel! 

4. — Járed, örvendj, hogy beköltözöm hozzád, és te is Énok, hogy 
szeretetemet olyan nagyra becsülöd. Mert ahová Én beköltözöm, ott a halál 
soha nem ülhet aratóünnepet. Ahová azonban Én be nem költözöm, jaj annak 
a hajléknak, mert ott a jajszónak nem lesz vége, és halál lakozik majd azokban 
a lakóhelyiségekben, ahová beköltözni idegenkedem. 

5. — Bizony mondom neked Járed: aki Engem vendégül lát, annak 
mindene megvan, aki azonban elutasít magától, az mindent elveszített. 

6.  — Ha a Mélységből ma reggel a legalázatosabban hozzátok jött ember 
kissé különösnek tetszik is neked, és ha lényét magadban egészen tisztán nem 
15 tudod összeegyeztetni, gondold csak, hogy Isten sem bírja, és nem akarja 


azt olyan igazában összeegyeztetni, hogy miként képzelhetik magukat az 
emberek, mint az ő teremtményei nagyobbaknak, mint amilyennek Isten 
öröktől fogva a legélénkebben érezte Önömagát?! 

7. — Lásd, az emberek ítélik egyik a másikat, holott Isten mégis 
mindennap mindenki számára engedi felkelni a Napot és az egész földre 
engedi esni esőjét. 8. — Az emberek különbséget tesznek, és nem tartanak 
méltónak mindenkit bölcsességükre. Isten azonban a Napok, a szellemek, a 
Földek és az emberek nagy Tanítója, nem átallja és nem tartja méltóságán 
alulinak, hogy az apró féregnek, a dongólégynek, nemkülönben valamennyi 
egyéb állatnak is, legyen az mégoly parányi és jelentéktelen, legbölcsebb 
tanítója legyen. Az emberek lakóhajlékukat szentnek tartják és saját 
gyermekeiknek, és testvéreiknek arcra kell borulniuk előttük, míg Isten még a 
legközönségesebb állatot is szabadon és minden arcaborulás nélkül engedi 
járkálni a földön. 

9. — Az emberek átkozzák, és keményen megbüntetik azokat, akik egykor 
akaratuk ellen valamiben vétkeztek. Isten azonban még a köveket is megáldja, 
és a legnagyobb könyörülettel van minden tévelygő iránt, és nem átkoz és 
szerfelett türelmes és szelíd és tartózkodó ítéleteiben. 

10. — Ha az emberek Istenhez fordulnak, úgy tesznek, mintha maguk is 
Istenek lennének; jaj annak, aki zavarná őket, vagy nem viseltetnének a 
legnagyobb tisztelettel irántuk, amikor úgynevezett szolgálatukat végzik 
Istennek. Különösen, ha az áldozatot bemutatják, akkor egyúttal a 
legbőszebbek is úgy, hogy ha valaki jönne, és nem esnék mindjárt arca 
előttük, és a tűzáldozat előtt, azt minden időkre száműznék, ha félig holtra 
nem ölnék; átokkal azonban minden esetre sújtanák. 

11. — Ha azonban Isten jön az emberekhez, ő szolgaként jő, alázatos 
alacsonyságban és mutatja, hogy mindezekben az úgynevezett Isten- 
szolgálatokban nem leli kedvét! 

12. Lásd, ha az emberek némileg Istennek szolgáló dolgokat végeznek, 
akkor mindenki arcra essék, és a nagy tisztelettől szinte remegjen; de ha 
naponta látják, mint műveli Isten előttük a legnagyobb csodadolgokat, akkor 
az igazi nagy Isten-szolgálat előtt, amelyet Isten maga végez, senki sem borul 
arcra - amit Isten meg sem kíván és sohasem is fog megkívánni! 

13. — Lásd tehát Járed! Nem csak neked tetszik sok dolog össze nem 
egyezőnek, hanem Isten számára is léteznek ilyen képtelenségek, ha az 
emberek cselekedeteit tekinti. Azért ne legyen gondod Reám, hanem légy 
vidám és jó kedélyű, mert az életet fogadtad be magadnál. Ámen." 


103. Fejezet 
Asmáháél felhívása az indulásra 


1. — Miután Asmáháél az élet e szavait Járednek és Énoknak elmondta, 
ismét eltávozott, Ádámhoz ment és mondta neki: 

2. — Ádám, ha itt már nincs tennivalód, akkor készen vagyunk. Küldd 
haza a gyermekeket, mi azonban induljunk Észak felé. Ámen." 


3. — Ádám megijedt. Mert e megszólítás "Ádám", úgy hangzott, mint 
akkor, amidőn Ádám a bűn után előttem elrejtőzni igyekezett. És nem is bírta 
összeszedni magát és nem is, mert semmit sem válaszolni, csak rövid szünet 
után e pár szót mondta: "Uram, a Te szent akaratod történjék! 

4. — "Ádám!" - mondta azonban Asmáháél, miért vagy csüggeteg? Miért 
félsz Attól, Akit mindenekfelett szeretned kellene? Ha elvesztettél valamit, ne 
lehessen-e azt ismét megtalálni? 

5. — Avagy azt gondolod, veszíthetsz még valamit? Mit veszíthetnél vajon 
még el, amit már úgyis rég el nem veszítettél volna? 

6. — Lásd, Én azonban mondom neked: Ha valaki mindent elveszített, 
akkor készen van mindennel, amit kapott volt, és többet semmit sem veszíthet. 
Akinek azonban már semmije sincs, amit elveszíthetne, és e vesztesége 
mellett mégis él, az nyilvánvalóan azért él, hogy ismét kapjon, minthogy ki 
van fosztva mindenéből, amije azelőtt volt. 

7. . Még mondom neked: A távoli jövőben utódaidnak nemcsak mindent 
el kell majd veszíteniük, ami a világé, hanem életüket is azoknak, akik az örök 
életet elnyerni akarják! 

8. — Te már kilencszáz éven felül élsz; utódaidnak azonban alig lesz 
megadva, hogy életednek huszadrészét éljék testileg. Lám, mi mindent kell 
majd a késői embereknek elveszíteniük temiattad, hogy örök életük 
megmentessék, és nekik nem lesz szabad megijedni nevüktől, ha azt tőlem 
kimondani hallják. Te azonban egész lelkedben megijedtél, amikor pedig még 
állandó nyerésben vagy és nincs már semmi vesztenivalód, csak nyernivalód - 
és már végtelen sokat nyertél; mert a legnagyobb nyereség íme Előtted áll! 

9. — Ismerd fel őt, és akkor minden félelem nélkül leszel itt, és egykoron 
örökké az örök Szeretet békéjében. Ámen!" 

10. . Ádám most összeszedte magát, felfogta e beszéd értelmét és 
mondta: "Halljad ó Te, most mindenfelett szeretett Asmáháélem! Látod 
szívemet és ismered félelmemet. Hiszen ijedelmem szeretetijedelem. A te 
szereteted tett gyengévé engem, hogy amiatt nem válaszoltam Neked és nem 
is bírtam válaszolni. Azt Te úgyis tudod, hogy a túl boldog nem ura többé 
szavának! 

11. Óh Asmáháél, azért mindenkor csak a Te akaratod! Ha Te akarod, 
akkor hiszen mi szívesen akarunk menni - és így tehát legyen! 

12. — Asmaháél azonban mondta: "Hagyj meg Engem ismeretlennek és 
intézkedjél, hogy azok, akik Engem nem ismernek, azonnal felkészüljenek a 
továbbmenetelhez. A menetben pedig hagyjatok Engem egyedül követni 
titeket, Utánam te Évával és a menet élén Énok Járeddel. És így haladjon a 
menet a sűrű erdőn keresztül egészen oda, az alacsonyabb vidékig, Észak felé. 
Amen." 


104. Fejezet 
Asmáháél Abedámot útitársnak hívja meg 


1. — Erre Ádám Énokot és Kénánt magához hívta, és tudatta velük 


Asmáháél akaratát. És ők mentek, üdvözölték a gyermekeket, és még egyszer 
meghívták őket, jelenjenek meg szabbat napján. Aztán értésükre adták, hogy 
megint hazamehetnek, és jókedvvel hozzáláthatnak foglalkozásukhoz. 

2.  — A gyermekek mindjárt fel is álltak és a legöregebbek is, akik előbb az 
atyák körül voltak és minden hangos szót meghallottak. 

3. — A legöregebbek egyike azonban kérdezte Énokot: "Kedves fiatal fia 
Járed atyádnak, aki unokája annak, aki itt veled van és ez fivéremnek egyik 
fia, mondd meg nekem, ha akarod és szabad, ki tulajdonképpen az az ifjú, aki 
a tigrisen oly biztonsággal ül és honnét jött? 

4. — Mert különös az ő viselkedése és nagyon hatalmas az ő harsány, 
mégis kellemesen hangzó szava. És azon felül minden egyes szavának 
hangjában olyan bizakodó határozottság van, hogy nem éppen lehetetlen arra 
a gondolatra jutni, hogy szavával hegyeket törhet össze, és leheletével a 
tengert annyira mozgásba hozhatja, mint egyidejű ezer leghevesebb 
világorkán! 

5. — Nézd, ezért szeretném tudni ennek az ifjúnak az eredetét és 
lényegbeli mivoltát. De amint mondtam, csak ha akarod és szabad, csak 
annyiban. Ámen. 

6. — Énok pedig válaszolta: "Halljad kedves Abedám atya, én szívesen 
megmondanám, ha szabad lenne - de várj csak még egy kevés ideig és Isten 
iránt való növekedő szeretetedben nagyon is hamar megvilágosodik majd 
Előtted, hogy hogyan áll a dolog a tigrisen ülő ifjúval. 

7.  — Nevét tudod, és a többit egyelőre ne kutasd; pontosan a maga idején 
Isten iránti szereteted maga tudtodra ad majd mindent. Azért hát Isten legyen 
veletek, mindnyájatokkal, most és mindenkoron. Ámen." 

8. — Abedám pedig igen meghatott szívvel mondott köszönetet Énoknak, 
szólván: "Kedves Énok! Köszönöm neked. Teljesen meg vagyok elégedve. 
Mert amit tudni akartam, azt te most nekem elegendőképpen értésemre adtatd. 
Mert többet tudni akarni annál, hogy hol van a kincs és hol, és miként kell azt 
megkeresni, az csak tunya vágy lenne. Hiszen a keresés a saját életünk dolga. 
Azért köszönöm neked. Mert te szívemet most úgy felüdítetted, mint az még 
sohasem volt; azért még egyszer hálás köszönetem neked érte, és Istennek, 
Mindenemnek, Életemnek, Ámen." 

9. — Ezután azonban még egyszer üdvözölték a gyermekeket, és a 
legöregebbeket és visszatértek oda, ahol az atyák már várakoztak rájuk. 

10. . Amidőn megérkeztek oda, Ádám még egyszer megáldotta a 
gyermekeket, és aztán indulásra sorakoztak. Amikor már teljes rendben álltak, 
Asmáháél még egyszer Ádámhoz lépett és szólt: 

II. — "Ádám, ha helyesled és kedves neked, engedd, hogy a gyermekek 
közül egyet társamul magammal vigyek. Ámen." 

12. — Ádám meghatottan szólt: "Ó Asmáháél, mint kérdezhetsz engem! 
Nem vagyok-e én és minden a Te akaratodnak alávetve? 

13. —— Azért történjék mindenkor a Te akaratod, mindnyájunk legnagyobb 
örömére! Azért tehát csakis a Te akaratod. Ámen." 


14. — És Asmáháél hangosan kiáltott: Abedám, Abedám, Abedám! Ha 
akarsz, követhetsz minket, és társam lehetsz. Mert megvizsgáltam szívedet és 
vesédet és úgy találtam, nincs benned hamisság. Azért kövess minket, de 
minden gond nélkül, és Én azután segíteni akarok neked keresni a kincset és 
biztosan meg is találni azt, és halljad! Csakhamar - nagyon hamar - igen, 
nagyon hamar! 

15. . Mert ma meg akarlak ölni, hogy holnap felébresszelek az örök 
életre! Ámen." 

16. . Abedám azonban hallva a hívást sietve jött és mondta: "Ahová 
akarod, követlek! Ölj meg ezerszer, mert minél gyakrabban megölsz, 
bizonyára annál több életet adsz ismét vissza! 

17. — Óh Te, aki ülsz az erős állaton, bocsáss meg, hogy úgy szólók 
hozzád, amint érzek: azt hiszem a Te oldalodon nem lesz nehéz megtalálni a 
nagy kincset. 

18. — Úgy tetszik nekem, hogyha Téged bírunk, minden más kincsnek 
könnyen híján lehetünk! És úgy tűnik nekem, hogy aki Téged megtalált, az a 
további keresés nélkül könnyen ellehet, minthogy a tulajdonképpeni kincset és 
a halált és a felébresztést az örök életre már meg is találta. 

19. " Óh Asmáháél, nemcsak most, hanem engedd, hogy mindenkor 
Nálad legyen a szegény Abedám; de nem hogy ő legyen a Te társad, hanem 
Te az övé, az örök életre! Ámen." 

20. Óh engedd, hogy mindig kövesselek. A Te akaratod, Ámen." 

21. — És Abedám mihamar vidáman Asmáháél mellé sorakozott és jól 
megerősödve követte az atyák menetét Asmáháél hatalmas oldalán. 


105. Fejezet 
Járed kérdései Asmáháél lénye felől 


1. . A menet most befelé haladt az erdőbe és minden csendes volt csak 
Járed nem tudott hallgatni és kérdezte Énokot: "Halljad csak fiam, van 
parancsolatunk arra, hogy az úton hallgassunk? 

2. — Énok pedig válaszolta: "Nem emlékszem parancsolatra, csak egy 
tanácsra, amely szerint mindig hallgatagon vándoroljunk. Azonban én a 
vándorlás alatt az életet értem és nem a lábbal való járást. 

3. — És Járed válaszolta: "Ha így van, akkor az úton nyelvünk és lábunk 
nincs hátráltatólag kötve és beszélhetünk kedvünk szerint. És így tehát valld 
be nekem, atyádnak mi van Asmáháéllel? Testet öltött angyal ő, minden 
hatalommal felruházva, avagy - megállj! Ne tovább! - Egyszóval, amit te 
gondolsz, azt mondd meg nekem. Ámen." 

4. Énok azonban röviden ezt válaszolta: szeretett atyám, én azt mondom 
neked ... ó.... Megállj! Ne tovább! És így ő egyelőre ember, mint mi, de telve 
isteni hatalommal és erővel - megállj .... Itt sem tovább! Ámen. Értsed meg! 
Ámen." 

5. És megint Járed szólt: "Kedves fiam, Énok, jó lenne, ha érteném! De 
hiszen éppen ez az oka, hogy kérdezlek, mert nem értem, és olyan nagyon 


szeretném érteni, hogy hogyan is áll a dolog Asmáháéllel. Mert nézd, előbbeni 
beszéded után egészen meg voltam nyugodva és meg voltam elégedve 
mindennel. De minekutána Asmáháél hozzánk jött és beszéde végén mintegy 
azt hozta ki, hogy ha valaki saját hajlékában befogadta őt, vagy ha valakinek a 
hajlékába ő beköltözik, akkor annak oka van rá, hogy túl boldognak érezze 
magát, mert ahová ő beköltözik, oda az örök élet is beköltözött! 

6. — Nézd, ilyen értelemben intézett ő szavakat amint észrevettem, 
különösen hozzám. De most mondd meg nekem kedves Énok, vagy értesd 
meg magad, vajon nem kell-e hogy az egyenesen álló ember fejével a földön 
ugrándozzon, ha az ilyen szavak értelmét nem mindjárt egy jelenlevő felsőbb 
lényre vonatkoztatja?! 

7. — Melyik ember mondhatja ezt példázatképpen is magáról, sőt minden 
megszorítás nélkül éppenséggel önmagáról éppen úgy mintha közvetlenül 
maga Isten lenne?! 

8. — Asmáháél pedig azt teszi anélkül, hogy ezt Istenre vonatkoztatná, 
hanem egyedül magára vonatkoztatja. Tehetné ezt egy ember nélkül, hogy 
rettegne, hogy a Föld haragból és a legnagyobb fokú megvetésből 
bosszútállóan örök időkre nagy tűzgyomrába nyeli majd el a gonosztévőt?! 

9. — Lám, te bizonyára megvilágosult vagy, mint egyikünk sem. De 
mersz-e magadról ilyesfélét kijelenteni? 

10. — Bizonyos, hogy inkább előbb sárral tömnéd be szádat, mintsem 
hogy nyelveddel ilyen gonosztettet elkövetnél! 

11. — Ki tehát az, aki önmagáról mondhatja: "Én vagyok az élet, vagy: 
ahová én beköltözöm, oda az élet, sőt az örök élet költözött be?!" 

12. — Énok mondom neked, aki ilyet kijelent magáról és a Föld meg nem 
haragszik rá, és a hatalmas tigris báránnyá lesz alatta - az éppen úgy, amint én 
félelmemben csak ember vagyok, öntudatos hatalmában és erejében kell, hogy 
Isten legyen, és az is. Különben az egész Föld maga nem lenne más egy 
összerótt hazugságnál, ha magán hordaná azt az embert, aki magát ily módon 
Istennek adná ki, és mégis csak hozzánk hasonló gyenge ember lenne! Amit 
viszont már Asmáháélnek életet adó szava is eléggé bizonyít! 

13. — Nos, ha tudod és akarod, cáfold meg állításomat! Én azonban azt 
hiszem attól szépen őrizkedsz majd - de a szó kedvéért szeretném most rövid 
véleményedet hallani, azért hát beszélj! Ámen." 

14. — Énok válaszolta: "Kedves atyám! Ha úgy van, amint te azt gondolod 
és magyarázatod szerint, amely nagyon jó alapra van építve, másként nem is 
lehet, akkor hiszen fölösleges minden utószavam. Avagy azzá tegyem 
Asmáháélt, ami nem? Avagy tegyem, hogy az legyen ami amúgy is? Látod 
hát, ez mind hiábavaló lenne. 

15. — Én azonban azt hiszem, hogy aki Istent szívében, szellemben és 
igazságban szereti, miként törődhetik az azzal, hogy Asmáháél Isten-e, vagy 
Isten van-e Vele?! 

16. — De mindenki törődjék azzal, hogy Isten az Iránta való igaz, tiszta 
szeretet révén Vele, magával legyen! 


17. . Ha azonban Istent szereted, arról bizonyos lehetsz, hogy azért 
Asmáháél nem neheztel majd reád. Ha pedig Asmáháélt úgy szereted, mint 
Istent, Isten azért szeretetében nem feledkezik majd meg rólad. Erről légy 
szintén egészen bizonyos, hiszen érted úgy-e? Ámen." 


106. Fejezet 
A Kénán és Máháláél közötti viszony 


1. — Kénán és Máháláél azonban, akik Járedet és Énokot követték, 
hallották azok beszélgetését és Máháláél szintén kérdést intézett Kénánhoz e 
tárgyban, mondván: 

2. "Nagy dolgokat hallok, csodadolgokon álmélkodom, így érzem 
fülemmel és szememmel, de honnan jő e nagy - honnan e csodás közénk? 

3. — Halljad Kénán atya! Mi az, ami oly csodálatos érzést kelt bennem? 
Ez az egyhangú, kevéssé járt erdei út bizonyára nem az! Még ha egy Ádám- 
barlang lenne, vagy az a fehér gőzölgő hegy Napkeleten, vagy hét 
vízfecskendező hegy Déltől Nyugat felé, vagy más valami természeti 
különlegesség. De mindennek itt nyoma sincs! 

4. — Megfordított sorrendünk szintén nem, mert hiszen mindegy akár én 
megyek veled, akár te mégy velem, és akár hátul vagy elől megy Énok és akár 
Járeddel vagy Ádámmal. Vagy hogy ... nem ... az nem tetszik nekem 
mindegynek, vajon Asmáháél hátul vagy elől megy-e és hogy kivel megy! 

5. — Mert ez úgy látszik valami atyai rangsoron alapszik: hogy Ádám és 
Éva anyánk hátul, mindnyájunk mögött mennek, azt értem; de hogy mit jelent 
Asmáháél Abedámmal egészen hátul még Ádám mögött - látod Kénán atyám, 
ezt úgy igazában nem tudom kihámozni. 

6. — Járed és Énok előttünk, csodás dolgokat beszéltek egymással 
Asmáháélről, annyit kivettem. De hogy tulajdonképpen mit beszéltek 
egymással, azt először is egészen tisztán nem hallottam; és amit 
meghallottam, azt nem tudtam felfogni - de annyi bizonyos, hogy nagy dolgot 
hallottam és önmagamban csodásat láttam a fürgén előttünk haladók szájából 
szórványosan megértett szavak nyomán. 

7. — Azért kérlek, segíts - ha ez neked lehetséges - kiigazodnom 
tudatlanságomban e nekem oly egészen rendkívülien csodásnak látszó 
dologban. De csak, ha szívesen teszed azt Kénán atyám! Ámen." 

8. — Kénán pedig válaszolta Máháláél fiának mondván: "Halljad kedves 
fiam! Hozzám intézett beszéded nagyszerű bevezetéséből azt hittem, az Ég 
tudja mi mindenféle hallatlan dolog kerül majd itt sorra! 

9. — De látom, hogy még mindig az öreg Mahaláléel vagy, aki eleinte 
mindig úgy kinyitja száját, mintha Napokat akár borsószemeket akarna 
kihányni; végül azonban még csak lencse sem kerül ki, hanem egészen 
közönséges szájnyál. Miért hozakodol elő a fordított sorrenddel, ha az neked 
mindegy? Mire való arra szót vesztegetni? Ha Asmáháél most elül lenne, mi 
lenne vajon akkor? Nemde, akkor talán nagyszerűnek tűnnék fel az neked, 
mivel nem lenne hátul?! 


10. . Most Abedám kíséri őt. Több-e ez vajon annál, minthogy te 
mellettem mégy? Hiszen magad is mondtad kissé túlozva, hogy neked 
mindegy, te mégy-e mellettem, vagy én melletted. Lám, akarsz valamit és a 
végén magad sem tudod mi az, amit akarsz! 

II. — Mit vétett vajon neked Ádám barlangja és a fehér hegy és a hét 
nyugat-vidéki  vízszöktető, hogy ezekkel beszédedet semmitmondóan 
ékesíteni akartad? 

12. — Azt mondtad oly csodálatosnak tetszik neked, mivelhogy a két 
előttünk haladót nem hallottad teljesen, és így meg sem érthetted őket, de 
egymással beszélni láttad csak! - Nos mi az tehát, ami az előttünk haladóknak 
csak meglátott beszéde közben neked oly rendkívül csodálatosnak tetszett. 

13. — Lásd, kedves fiam, ha valamit akarsz, akkor előbb pontosan 
fontolgasd mi legyen az, amit akarnál, és csak ha aztán kialakult Előtted ami 
kell, akkor kérdezd még csak, amit tudni akarsz. 

14. — Ha azonban Asmáháélen neked valami feltűnik, akkor én kérdezlek 
téged: Istenből eredt csodabeszédei alatt talán másnak kölcsönözted füledet, 
hogy most a külszín szerint a fődologról semmit sem látszol tudni, és nekem 
most ahelyett csupa semmitmondó dolgot sorolsz fel róla, amelyek nagy 
csodálkozásodnak tárgyát képeznék? 

15. Óh fiam, te távol vagy a céltól! Azért előbb a főtárgyról tanácskozz 
önmagaddal, azután jer, és nyisd meg nekem szívedet szád által. Ámen." 

16. — Mahalaléel azonban egészen jól észrevette, hogy Kénán beszédének 
hiányzott a magja és ez a szinte büntetőbeszéd csak okos atyai kibúvó volt és 
azért egészen tiszteletteljesen ezt válaszolta Kénánnak: 

17. — "Halljad, kedves atyám! - Nekem úgy tetszik, hogy kölcsönösen 
egymáshoz intézett beszédünkkel egyikünk sem tett túl a másikon; hogy ki 
vagdalkozott azonban többet a levegőben, az jelentőségteljes kérdés. 

18. — Lásd, én egy szót sem vesztettem el az Asmáháél szájából jött 
szavakból, de azért nem említettem azt neked, mert feltételeztem, hogy az 
hasztalan időpazarlás lenne és te azt rólam, mint Járed és Énok atyjáról 
kétségtelenül feltételezni fogod. 

19. . Te azt mondtad továbbá, hogy én gyermekeimet csak láttam 
beszélni. Lásd, ezzel előttem csak eltitkolni akartál valamit, amit te éppúgy, 
mint én, mindkét ki nem kölcsönzött füleddel szóról-szóra hallottál. Hogyan 
mondhatnám neked, hogy azok a beszédek bennem csodás képeket 
ébresztettek, ha nem lenne úgy; hisz másként én gyalázatos hazugként állanék 
Előtted és Isten előtt! 

20. De lásd, a te beszéded mégis mondott nekem valamit, amit te 
bizonnyal nem szándékoztál mondani nekem - és ez az, hogy nyelved előttem 
kötve van, és egyelőre nem szabad megmondanod, amit tudni szeretnék. Ezért 
aztán szükségtelen is volt, hogy oly hosszúra nyújtsd a nem-et, amely hosszú 
válasznak aztán kevesebb volt a magja, mint a kérdésemnek. Ha röviden 
mutatod meg nyelved isteni megkötöttségét, akkor távolról sem okoztál volna 
annyi fáradtságot magadnak, mint így olyan sok hasztalan szóval. Nézd, 


hiszen én mindig engedelmes fiad voltam, miért ismertél félre most engem? 

21.  — Kedves atyám, tartsd meg gondtalanul magadnak, amit megtartanod 
kell a feloldás időpontjáig. Csak ne tarts engem hazugnak, és így az isteni 
dolgok nagyonis vak kutatójának. Mert te csak testemet nemzetted; szellemem 
azonban a tiedhez hasonlóan Istenből való. Azért én azt hiszem: az atya se 
nyúljon erőszakos kézzel ahhoz, ami gyermekeiben isteni. Mert hiszen 
elegendő már az, hogy a szellem a test súlya által amúgyis felnyitva van, és 
hogy ennél fogva a szellemnek a test fogyatékosságaiban részesednie kell. 
Amidőn tehát az atya gyermekeinek testét fenyíti, azzal a szellem már 
megkapta a magáét a nemző kezéből. Többre nincs szükség. Ha azonban 
aztán a gyermek az isteni szellem a nemző isteni szelleméhez fordul, akkor a 
két isteni testvér ne fenyítse egymást többé, hanem csak ismerje fel újból 
egymást teljes szeretettel testvérként Istenben és egymást barátságosan 
támogatva, kéz a kézben, szív a szíven vezesse egymást oda, ahhoz a 
kapuhoz, amelyen át minden kegyelemnek, könyörületnek és szeretetnek örök 
világossága örökké kiapadhatatlanul ömlik. 

22. Óh szeretett Atyám! Ne gondold, hogy ezzel most Előtted még 
ismeretlen tanítást akartam neked tudtodra adni; óh nem, hanem kellett hogy 
annyira igazoljam magam Előtted, hogy a jövőben mindketten ismét 
járhassunk egymással szemtől-szembe és isten előtt. És így inkább miattad, 
mint magam miatt tettem ezt. 

23. — Ismerem a te szívedet; tiszta az előttem, mint a Nap, de szádat és 
nyelvedet beporosodottnak láttam, és nem tehettem, hogy elmulasszam, hogy 
igazi fiadként teljes szeretettel szolgálatot ne tegyek neked, és hogy 
megtisztítsam szádat és nyelvedet a megrontó portól. 

24. — Mert lásd, így gondolkoztam magamban: atyám, nyelvedet 
magasztos kötelék ékíti Isten szeretetének nagy, örök kezéből. Mi dolga ott a 
pornak, amely nyelvedet ellepi? El vele, ami a halálé! 

25. — Nemde atyám, most már nem neheztelsz majd fiadra, és beszédét 
most már majd nem tekinted többé olyannak, mintha az fél hazugság lenne, 
hanem belátod majd, hogy Mahalaléel nem akarja botorul feloldani azt a 
köteléket, amellyel - halljad, Isten ékesítette fel nyelvedet. 

26. Azért ugye nem haragszol majd reám és továbbra is szeretett atyám 
leszel Istenben. Ámen." 

27.  — Kenánt ez a beszéd könnyekig meghatotta és végül szólt fiához: 
Mahaláléel, szeretett fiam! Igaztalan voltam hozzád, amidőn első beszédedet 
széjjelszórtam, és külsőleg megsemmisíteni akartam, holott bensőleg nagyon 
15 meg voltam győződve annak igaz voltáról. 

28. — Neked azonban helyes világosságod van, amely nagyobb az 
enyémnél. Amit Előtted titkolnom kell, azt te még előbb megtalálod majd, 
mint azt én magam egészen fel bírom fogni. Azért légy szeretett fiam és 
szeretett testvérem, örökké! Ámen!" 


107. Fejezet 
Az Ur a ravaszságról 


1. . A Kénán és Mahaláléel között lefolyt párbeszéd után, valamint már 
előbb a Járed és Énok között lefolyt beszéd után is, Sét és Énos titkon már 
nagyon vágytak pár szót váltani egymással. És ez a vágy először Sétben 
ébredt fel, és az csak azután lazította meg Énosét, mégpedig következőleg és 
ezért: 

2. — Sétigen nagyon szerette volna tudni, mint vélekedik Énos Asmáháél 
felől. De más oka is volt Sétnek arra, hogy Énost Asmáháéi felől kikérdezze, 
és ez az ok nem volt más, mint olyan félelem-féle, nehogy fordítva történjék 
és Énos előzze meg idő előtt a kérdéssel. 

3. — Mert így gondolkozott magában: ha megvárom, amíg fiam kezd 
engem kikérdezni, vajon milyen választ adjak akkor neki?! 

4. — De ha én kérdezem meg előbb őt, akkor hiszen felelnie kell, és én 
akkor szépen, és gondtalanul meghallgatom fiamnak bizonnyal nem 
jelentőség nélkül való vélekedését. És akkor bizonyára nem jut eszébe, hogy 
nekem e tárgyban még kérdéssel kellemetlenkedjen, és így ezen az 
ártalmatlan és legegyszerűbb módon a világon, megszabadulok minden olyan 
alkalomtól, amely árulóm lehetne; és azért tehát úgy ámen, magamnál és 
magamtól! 

5. — És ezután megkérdezte Sét Énost, mondván: "Halljad kedves Énos 
fiam, ha az előttünk járók, szinte vezetők, egymással Asmáháél felől szót 
váltanak, miért tartóztassuk meg magunkat mi attól, amire nézve - tudtommal 
- a többieknek nincs tiltó parancsuk. És így tehát nagyon is szeretnék tőled 
valamit hallani Asmáháél felől. 

6. Mit tartasz vajon te róla, még pedig már körünkbe lépése óta? Mert 
amily nagyon szerénynek látszott első fellépése közöttünk, éppoly rendkívüli 
most már minden egyes szavának a hatása; ami a te nyugodt szellemed 
figyelmét bizonnyal nem kerülte el. 

7. Lásd, azért is szeretném hallani tőled, mint ítélkezel felőle; így tehát 
beszélhetsz. Ámen!" 

8. — Íme, Sét ravaszsága igaz volt ugyan, amennyiben csak az Irántam 
való nagy szeretete tette őt ravasszá, de a ravaszsága önmagában véve olyan 
dolog, ami nem jó, mivel kettős lényegű és a szeretet rendje ellen van, ha nem 
15 éppen maga a szeretet ellen. Mint kettős lény azonban, testi tekintetben 
olyan, mint a kettős természet az emberben, akit a természet kettészelt, úgy 
hogy részben férfi, részben nő. Ki élhet azonban frigyben ilyen férfinővel, 
avagy melyik szűz fogan ilyen férfinőtől, akinek szervei sem nemzésre, sem 
befogadásra nem alkalmasak. 

9. — Amennyiben azonban az ilyen ember mégis szereti tökéletes 
embertársait és ezek őt viszont, úgy az nincs a szeretet ellen. De a szeretet 
rendjében, amely egyedül gyümölcsöztető nincs! És éppúgy nincs a szeretet 
rendjében annak a szellemi nőtestvére - a ravaszság sem. Mert a ravaszság 
sem termékenyíthet meg senkit az életre, sem maga nem eredményezhet 
semmi megtermékenyítőt az élet számára, mert mindig - ha némileg kártevés 
nélkül és ártalmatlanul is - mégis csak csalás, ami aztán a csalódottat mégis 


többé-kevésbé bosszantja, mivel aztán csakhamar kérdezi önmagát és a 
jóakaratú ravaszt is, miért kellett, hogyha jóra is, de fortéllyal fogjanak meg, 
és miért volt testvérem ravasz velem szemben a jó érdekében? Nem jó-e a jó, 
hogy szükséges volt azt cselfogással jóvátenni? Avagy én magam vagyok-e 
vagy voltam gonosz, hogy álnoksággal kellett engem a jónak megnyerni? 

10. — Ha azonban a ravaszság a gonosz számára hozzáférhető, akkor 
önmagának is szükségszerűen gonosznak kell lennie. Mert ha jó lenne, akkor 
a rossz menekült volna tőle! 

11. Lássátok, ilyen természetű volt Sét eljárása is Énossal szemben, 
gondolva, hogy igen jól végezte dolgát, holott pedig csak az önmaga szőtte 
hálóban önmagát fogta meg, annyira, hogyha Asmáháél közbe nem lép, Sét 
saját fia előtt szükségszerűen egészen különös veszedelmes világításba került 
volna, ami Énosnak egészen ártatlan válaszából mindjárt teljesen ki is derül 
majd. A válasz így szólt: 

12. — Kedves atyám! Hogyan, hogy te kérdezesz engem arról, amiről úgy 
illett volna, hogy én kérdezzelek téged? Bizony már rég tele volt ezzel a szám, 
és alig bírtam nyelvemet féken tartani, és már teljesen készen is voltam, hogy 
Asmáháél személyét illetőleg egy kérdéssel terheljelek, de megelőztél. 

13. — Minthogy azonban e tekintetben az éjszaka az én részemen van, 
amelyben nem világíthatok neked csillag gyanánt, aki tudtom és érzésem 
szerint Asmáháél felől a teljes napvilágban vagy, vagy legalább is hajnalban, 
ezért kérlek, hogy te világíts nekem nappalodban. 

14. . Te magad mondod: minden világosság felülről jő, hogyan világítsak 
tehát neked én, alulról felfelé? 

15. — Avagy üres, értéktelen fecsegést folytassak veled olyasvalamiről, 
ami legnagyobbrészt még teljesen idegen és megmagyarázhatatlan nekem? 

16. — Lásd atyám, ezért mert megéri a fáradtságot, hogy Asmáháélről 
elbeszélgessünk, bátor vagyok a kérdést megfordítani. Ennél fogva tehát légy 
oly jó, és közöld velem, fiaddal, aki szegény és szűkölködő Előtted, ugyanazt, 
amit tőlem elvártál. 

17. — Hiszen kezdettől fogva szokás volt, hogy rendkívüli dolgokban a 
gyermekek kaptak öregeiktől tanítást és így én, a te részedről történt e kis 
atyai megkísértés mellett éppenséggel nem szándékozom ezt a szent, régi 
rendet megszegni és örömteljesen várom, hogy tőled kedves atyám e 
tekintetben gyermeki hálával fogadhassam a legkielégítőbb felvilágosítást. 

18. — Óh kedves atyám, ne tagadd meg tőlem ezt és adj nekem biztos 
világosságot. Ámen." 


108. Fejezet 
Sét zavara 


1. — Amidőn azonban Sét a várva-várt válasz helyett ellenkérdést kapott, 
nagy zavarba jött és hosszú ideig nem bírt egy szót sem kiejteni. 

2. — Ez azonban feltűnt Énosnak, úgy hogy aztán kérdezte: "Kedves 
atyám Sét, aki teljesen hasonmása vagy Ádámnak, amint Ádám Istennek - 


mondd meg nekem legalább - minthogy hallgatsz arra nézve, amit kérdeztelek 
- nem volt-e helyes, hogy így cselekedtem, minthogy nem tudtam semmi 
mást, amit válaszul adhattam volna neked! 

3. — És hiszen már minden időkben úgy mondották, hogy a kérdés 
önmagában véve szabad, és a válasz aztán csak tetszés szerinti magyarázata e 
kérdésnek. 

4. — Ki kötelezhető azonban válaszadásra, vagy a kérdésben kívántak 
megadására, ha egyáltalában nincs semmije, amivel a kérdés éjféli sötétségét 
megvilágíthatná! 

5. — Te kérdeztél engem az iránt, amire nézve még soká nem adatott meg 
nekem válaszolhatni, és azért világosságbeli adósodnak kellett lennem. Ha 
már most éjjelemből én kérdeztelek téged az iránt, amiben nekem kellett 
volna neked szolgálnom jó válasz formájában, ezáltal hiszen én sem róttam 
reád kényszerűséget kedves atyám, hogy választ adnod kelljen, hanem csak 
hogy jelezd, helytelen volt-e az hogy példádat követtem. 

6. — És már rég szokás közöttünk az, hogy az apa jogai fiaira szálljanak, 
az anya jogai pedig leányaira, annál is inkább, mivel a nagy, szent Teremtő 
ezt már a dolgok természetébe így helyezte bele. Amidőn tehát e 
kényszeresetben ezzel az igaz joggal éltem, mondd kedves atyám, 
neheztelhetsz-e ezért reám? 

7.  — Avagy a Rend ellen van-e, ha a fiú éppen abban van világosság híján, 
amire nézve atyja hozzá kérdést intéz? Tehetek-e talán én valamit arról, hogy 
kérdésedet teljes világossággal meg nem válaszolhatom? És hibáztam-e vajon 
akkor, amikor fiadként tőled, atyámtól tanácsot kérek? 

8. — Lásd, azt hiszem, hogy itt nem rejtőzik hiba, de igenis jogos 
cselekedet Előtted, Ádám előtt és Isten előtt, azaz jobban mondva, nemhogy 
rejtőzik, hanem nyilvánvalóan hiba, és azért íme érdemesnek és méltónak 
tarthatsz, ha akarsz, valamilyen rendreutasító, ha már nem felvilágosító 
válaszra. 

9. — Sét azonban felelte: "Kedves Énos, várj csak hát egy kevéssé: hiszen 
nem rendelkezem én az Énok vagy Kénán nyelvével, hogy olyan hamar 
tudnék a jó válasszal elkészülni, légy csak kis türelemmel, Majd csak kiderül 
aztán tőlem valami. Hogy éjszaka-e vagy világosság, azt majd meglátod! 

10. "— Nem kell azért jogaidat felsorolnod, amelyeket éppoly jól ismerek, 
mint te; a szokásokat sem, amelyek mindenkor mértékadók voltak és a 
tökéleteseknél az idők végéig azok maradnak. Mert hiszen mindenre én 
oktattalak előbb. De ami itt a választ illeti a számból kivett kérdésedre, az 
nem olyan könnyű, amint te azt talán gondolod. Hanem bizony egy kis 
gondolkozásra van szükség, amíg az ember a kevéske helyeset röviden 
összefoglalja. Azért csak amint mondtam, légy még kis türelemmel, és akkor 
majd csak lesz valami, éjszaka, vagy világosság, azt majd meglátod. Ámen." 

11. Magában azonban gondolta Sét: Óh milyen botor voltam megint. 
Miért is kérdeztem én - ravaszkodva - saját fiamat és felkeltettem benne az 
által egy vágyat, amely önmagában véve igen jó ugyan, de mit ér mindaz vele 


szemben, ha nem szabad azt kielégítenem. 

12. — Vajon mit szabad neki válaszolnom és mit is válaszolok majd rövid 
várakozási idő múltán? 

13. — Semmit sem mondani, tiszta lehetetlenség; mert hiszen az a 
sóvárogva várt ígéret isteni joga ellen lenne. 

14. — Az igazságot nem szabad megmondanom. És valótlanságot még 
sokkal kevésbé! 

15. " Óh Asmáháél, Asmáháél! Most fogom még csak fel egészen, 
milyen vészhozó már maga egy ilyen könnyű törvény. Mennyire inkább aztán 
egy nagyobb - vagy több törvény! 

16. . Óh Asmaháél, ha te most nem segítesz rajtam, ismét tönkre 

megyek! Ne hagyj, kérlek elmerülni a pusztulás legsűrűbb éjjelében. Ámen!" 


109. Fejezet 
Az atyák megpihennek a kenyérfa alatt 


1. — Ilyen beszélgetések közepette az atyák most már a fél utat is 
megtették és Ádám itt kissé pihenni kívánt. Mert időszámítástok szerint 
tizenegy óra lett, amikor a Nap már forró sugarakat kezdett küldeni a földre. 

2. És így tehát egy nagy, soktörzsű Bahanánia-fa (kenyérfa) igen hűsítő 
árnyékában egy kis pihenő az öreg Ádám részéről testi tekintetben már 
nagyon kívánatos volt. Még pedig először is az erőgyűjtés szempontjából, 
másodszor pedig a lehűlés végett, és harmadszor egy, az atyák által jól ismert 
igen friss és dús vízforrás miatt, amelynek Ádám már kezdettől fogva 
különösen erősítő hatást tulajdonított. 

3. —— Itt telepedtek tehát le az atyák és dicsértek és magasztaltak Engem 
teljes szívükből, és akik Engem már felismertek, azok igen nagyon örültek. 
Csak Sét volt kissé kivétel - mert Énosnak adott ígérete fojtogatta érverését, és 
erősen összeszorította szívét. 

4. — Ádám azonban csakhamar észrevette, hogy Sétnél valami nincs 
rendben, és kérdezte őt: "Halljad szeretett fiam, mondd meg nekem, mi zavar 
téged? 

5. — Mert lásd, úgy lélegzel, mint aki számol ott, ahol számok nincsenek, 
és egyéb sincs, amit számolhatna; - mi baj van? Nyisd meg szádat előttem és 
szívedet Az előtt, Aki köztünk jár! Ámen." 

6. — Sét azonban még zavartabb lett, minthogy Énos oldala mellett volt és 
egy szót sem bírt szólni. 

7. — És csak most lépett közéjük Asmáháél, és segítette ki kelepcéjéből a 
szegény Sétet a következő beszédével, mondván: 

8. — "Ha valakit megfognak így vagy amúgy, szóval vagy tettel, mert nem 
oly jó futó, mint a másik, aki megfogta őt, akkor a foglyul ejtésben nem az a 
hibás, akit megfogtak, hanem az, aki őt megfogta. 

9. — Mert ha a fürgelábú farkas megfogja a lassú szamarat, amelynek 
lábai természettől fogva lassúbbak a könnyen ugrándozó farkasénál, ki 
hibáztatná itt a szamarat, hogy a farkastól megfogni és megsebezni engedte 


magát, minthogy nyilvánvalóan egyedül csak a gyorsabban futó farkas oka 
annak, hogy megfogta őt, nem a kellő helyen gyakorolván fogó és 
gyorsfutóképességét; mert az lenne helyénvaló, ha szarvasokkal, őzekkel és az 
erdő egyéb gyorslábúival mérkőznék! 

10. — Ha azonban a farkas önmulattatására megfogni engedi magát a 
szamártól, és ez aztán butaságában kemény patájával a farkas fejét 
összezúzza, valóban akkor az önmulattatására magát foglyul átengedett, s 
ekként megsebzett farkas csak önmaga hibás abban, hogy a szamár 
ostobasága tönkretette őt! Sét megérted-e ezt a képet?! 

11. — Hogyan tetszik neked a farkas, és hogyan a szamár? Ha azonban 
bölcsességed van magad előtt és a magad számára, mi hálózta be akkor 
lábadat, hogy előre kiélvezett ravasz számításodban nem vetted számításba azt 
ís, hogy mit tesz majd a szamár, ha a farkast, aki késedelmeskedő lassúnak 
mutatkozik, eléri majd? 

12. Látod, nem a törvény, amint te panaszkodva gondoltad, hanem csak 
a botorság bünteti így magát. 

13. — Ki parancsolta neked, hogy a még (szellemileg) vak Énost kérdezd 
afelől, amit megmondani neked egyelőre tiltva volt? 

14. — Lásd, a ravaszságban nincs egy szikrányi bölcsesség sem, mert 
másként áll a dolog a szerény okossággal és egészen másként a ravaszsággal. 
Az okosság biztosan jár a maga útján, míg ellenben a ravaszság gyakran 
kénytelen megadni magát az ostobaságnak. 

15. — Ez esetben segítek rajtad, mivelhogy szeretetből cselekedted ezt. De 
a jövőben vigyázz, nehogy a szamár túlságos közel érjen fejedhez a patájával, 
mert akkor úgy járnál, mint a farkas! 

16. — És te Énos, várj holnapig a válaszra, és legutoljára tudd meg azt, 
amiért atyád előtt mentegetted magad és szívét megszomorítottad. Azért várj 
holnapig. Ámen." 


110. Fejezet 
Asmáháél csodás ereje 


1. — E beszéd után Asmáháél leszállt az állatról és így szólt hozzá: 
"Heréra; Távozzál, mert szolgálatodnak vége és azzal együtt neked is!" (Ezt 
jelenti ugyanis az idegen szó). És az állat abban a pillanatban eltűnt. 

2. — Ezen az atyák mind meghökkentek. Maga Énok sem maradt 
közömbös, Abedán pedig nem tudta ébren van-e, vagy álmodik, minthogy 
nem elugrani, hanem tisztára eltűnni látták az állatot. 

3. — Asmaháél azonban aztán visszalépett, és az atyákat elmélkedő 
nyugalmuknak engedte át, és különösen azokat, akik még nem tudták ki 
rejtőzött Asmáháél lénye mögött. 

4. — Nemsokára azonban Járed megráncigálta Énokot, és halkan szólt 
hozzá: "Énok, mit szólsz ehhez?! Hová lett az állat? 

5. — A földbe nem került, oldalt szintén nem, és a levegőbe sem! Egy 
pillanatnál is gyorsabban eltűnt szemünk elől, és még csak a legcsekélyebb 


nyomot sem hagyta maga után - és mindez Asmáháél egy szavára történt! 

6. — Nem kedves fiam, aki itt kiismeri magát, az - nos az bizonyos, az 
háromszor is igaz, hogy az többet tud, mint te és én! 

7. — Lásd, ha a te fiad Matusála és annak negyvennél alig valamivel 
idősebb Lámek fia láttak volna valami ilyesmit, akkor Matusála bizonyára 
kizökken közönyéből, Lámek nagy élénksége pedig megszelídül. 

8. . Még magammal akartam őket hozni! Persze Ádámnak erre 
vonatkozó akaratát nem ismertem, a te feleségednek is hiányzott volna testi 
gondozója, minthogy téged Ádám kért magához, és így közös kunyhónknak 
nem lehettél vezetője. 

9. — Lámek ugyan velem akart jönni, de Ádám atyánknak nincs ínyére 
állandó nyugtalansága és mindenféle balga fecsegése miatt, habár az nekem 
nem látszik éppen olyan nagyon értelem nélkül valónak. 

10. — Egy szóval, úgy vélem, jó lenne, ha szintén jelen lennének itt. 

11. — Igen ez valami! De nem is tudom mi van velem, úgy látszik, már 
mindent össze-vissza beszélek! 

12. — Mit gondolsz, jó lesz, hogy a kettőt tikon utasítottam, hogy Észak 
vidékére elénk jöjjenek? 

13. — Óh, ha inkább ide rendeltem volna őket valami frissítővel Ádám 
részére! Óh Énok, minden olyan különösnek látszik nekem! Kérlek, mondj 
már valamit megnyugtatásomra. Ámen." 

14. — Énok azonban megsimogatta ezért atyját és mondta: "Kedves 
atyám! Milyen jó szíved van neked! Hidd el, hogy ilyen szíveket nagy, szent 
Atyánk nem hagy soká éhezni; és amint nekem tűnik, máris örömet szerzett 
nekünk. 

15. — Nézd, ott, ahol Észak felé tovább húzódik az út, ott siet már két 
gyermekünk errefelé, és íme, nézd, nézd, Asmáháél egyedül megy vidáman 
eléjük! 

16. — Óh Járed atyám! Most minden beteljesedett! Az Isten iránti és 
irántad való szeretetem kilépett korlátaiból és azért hagyd, hogy így szeressem 
most az Urat, és nyelvem hallgasson előtte és Előtted. Ámen!" 


111. Fejezet 
Asmáháél Matusálát és Lámeket a társasághoz vezeti 


1. . A többiek is ugyanúgy csodálkoztak ezen és nem tudták ezt 
maguknak megmagyarázni. Amidőn azonban Ádám, Énok e két utódját 
Asmáháél oldalán a társasághoz jönni látta, kérdezte Énokot: 

2.  — Ki mondta, hogy ez a kettő idejöjjön? Holott én nem akartam, hogy 
velünk jöjjenek, lévén az egyik nagyon lagymatag, a másik pedig nagyon 
szeles és komolytalan!" 

3. — Énok azonban válaszolta: "Nézd Ádám atyám; az egyik ok, amely azt 
tette, Járednek atyai szeretete énhelyettem, a fő ők pedig Az, Aki közöttünk 
jár, és őket felénk vezeti! 


4. — Ha azonban ismered őt, hogyan kérdezheted, mi az, amit az Úr 


cselekszik? 

5. — Óh azért örvendj velünk, hogy a nagy Isten - olyan nagyon örvendez 
annak, ami a világ előtt kicsiny és kedvteléssel nézi a csekélyet, és oly 
gyorsan segítségére siet annak, ami a szemünk előtt gyenge. 

6. — Óh, dicsértessék azért örökre, nagy szentséges Istenünk és Atyánk! 
Ámen!" 

7. — Ádám azonban könnyekig meg volt hatva, és hálát adott Nekem és 
dicsért és magasztalt Engem nagyon lecsendesedett szíve mélyéből. 

8. — Asmáháél azonban az alatt védenceit az atyákhoz vezette és a 
következő beszédet intézte aztán mindnyájukhoz, szólván: 

9. — "Halljátok ti mindnyájan, akik itt jelen vagytok testileg és 
szellemileg, és a szeretetben és hitben; de különösen halljátok ti, akik 
különbségeket tesztek ezek között, és amazok között, és úgy mondjátok: "ez 
ítt kedvencem, mert mindig engedelmeskedik szívemnek; élete valósággal 
belőlem van, minthogy teljesen alkalmazkodik akaratomhoz." És ismét 
mondjátok: "ezt a gyermeket vagy ezt az embert nem szeretem, és nem tudom 
szeretni, mert nem alakult szívem kívánságának megfelelően, és az én 
akaratom szinte idegen neki, és nem figyel teljesen arra, ami nekem kedvemre 
van. Ha nyugalmat akarok, akkor ugrál, ha járkálni akarok, akkor keresztül 
szaladgál előttem az úton. Ha azonban beszélnie kellene kiabál, és ha 
hallgatnia kellene, beszél; ha járnia kellene, lefekszik; ha virrasztania kellene, 
elalszik, és álmában félrebeszél" ... És így e mérték után ítélitek meg azokat, 
akiknek az arca nektek nem tetszik, és száműzitek őket szívetekből azért, mert 
nem felelnek meg önszereteteteknek. Látjátok, milyen igazságtalanok a ti 
ítéleteitek! 

10. — Ha azonban Isten létet adott az embernek, átokra, avagy áldásra 
hívta-e létbe őt? 

11. — Kijelentett-e Isten nektek valamikor különbséget ember és ember 
között, kivéve a természetes nembelit? Avagy kinyilatkoztatott-e nektek 
valamikor olyan értelmi parancsolatot, amely azt mondaná: azokat a 
gyermekeket és embereket, akik nem úgy alakulnak, amint az az 
önszereteteteknek megfelel, meg kell vetnetek, és csak azokat kell szeretnetek 
és tisztelnetek, akik nem akarnak mást, mint azt, ami a ti szíveteknek az 
akarata! 

12. — Óh látjátok, amidőn így tesztek, holott arra parancsolatotok nincs, 
miként átkozhatjátok a Mélység rabszolgaságát, amely az éjszaka 
rendetlensége, amely belőletek eredt?! Hiszen saját gyermekeiteket teszitek 
rabszolgákká! 

13. " Nem vagyok-e Én - így szól az Úr - Atyja a ti gyermekeiteknek is 
éppen úgy, amint az vagyok nektek, atyáknak? 

14. — Nincs-e tehát Nekem jogom arra, hogy a gyermekeknek is adjak 
saját szabad akaratot? És ha Én olyat tettem, amin ti bosszankodtok, köteles 
vagyok-e Én talán arra is, hogy nektek számot adjak róla?! 

15. . Ha azonban már ti öregek sem adtok számot gyermekeiteknek 


akaratotokról, hogyan kívánhatnátok azt igazán tőlem, Aki titeket mind 
egészen egyenlő szeretettel veszlek körül, nem úgy, mint ti, az egyiket jobban, 
a másikat kevésbé, avagy bizony gyakran éppen nem! 

16. — Mutassatok Nekem egy pontot a Föld felületén, ahová még sohasem 
esett volna egy esőcsepp vagy napsugár, vagy ahol az egyik esőcsepp kevésbé 
nedves lett volna a másiknál?! 

17. — Pedig bizony mondom nektek, nincs keményebb rabszolgaság a 
merev önakaraténál, amely semmi mást nem vesz tekintetbe csak egyedül az 
önszeretetet, azt kívánva, hogy mindenki csak egyetlen egy akaratának 
hódoljon! 

18. — Minthogy azonban a szentséges örök, legbölcsebb, legszeretőbb 
Atya mindenkinek saját szabad akaratot adott, úgy amint saját szívet is; nem 
méltánytalan-e ha az idősebb soha, de soha sem akarja látni felnőtt fiának 
szabad élettevékenységét? 

19. " Én azonban azt mondom, bárha a fiúnak jobb, ha élete végéig 
engedelmeskedik atyjának és neki soha semmiben ellent nem mond, az 
atyához azonban mégis sokkal illőbb, ha fiának születésétől kezdve olyan 
irányt ad, amely azt önálló, szabad cselekvésre képesíti, és aztán szabad 
emberként, saját szeretetének ösztönzéséből tér vissza az atyához, mondván: 

20. Óh atyám, nézd, fiad megjött és tenyerén akar hordozni téged. 

21. — Mondjátok, nem többet ér-e ez, mint ha mondanotok kell 
gyermekeiteknek: "Jer ide és vezess engem!" És a fiú jön és megteszi 
akaratodat, de nem mert volna jönni, ha fel nem szólítod őt rá!" 

22. Óh látjátok, milyen nagyon megkülönböztetitek ti még egymást, és 
milyen kevéssé vagytok ti még hasonlók Ahhoz, Aki örök gyermekivé 
szeretne tenni titeket! 

23. — Nézzétek meg e nagy fa leveleit, amelyek mind együttvéve 
megvédenek titeket a Nap tűző sugaraitól és gondolkozzatok felette 
magatokban, melyik az a levél, amelyik a másikat értékben felülmúlja? 

24. — Ti azt mondjátok: Legalul van-e, vagy legfelül, az nem határoz. Ha 
azonban a levelek ízletes étel lennének, akkor a nagyobbak értékesebbek 
lennének a kicsinyeknél! 

25. — Ez ati becsléstek. De mi volt bennetek a becsüsmester? Állíthattok- 
e mást, mint hogy magatok előtt hűen bevalljátok és mondjátok: "A mi sokat 
élvezni akaró önszeretetünk" - anélkül, hogy a legkevésbé is tekintettel 
lennétek a Teremtőre, hogy vajon Ő a legkisebb levelekbe nem helyezett-e 
még nagyobb rendeltetést, mint a gyomrotoknak inkább megfelelőkbe! 

26. De ha létrát csináltok, miért csináljátok az alsó fokokat erősebbre, 
mint a felsőket? 

27. — Én azonban mondom nektek - amit ti is tudtok - hogy azért az alsó 
fokok nem célszerűbbek a felsőknél; habár ezek gyengébbek az alsóknál és 
messze vannak ezektől felfelé, mégis ha aztán a létrát a fának támasztjátok, 
nem éppen a leggyengébbek érinti-e akkor a gyümölcsöt. 

28. — Óh bizony mondom nektek, így építek majd Én is Magamnak egy 


létrát emberekből, mégpedig egy létrát, amelyet majd az élet fájához 
támasztok, amely a Föld alapjától a minden élet mennyországáig ér. Boldogok 
lesznek azok a létrafokok, amelyeket legfölülre teszek. Mert csak azok érik 
majd el az életet; míg az erősek várakoznak majd mindama életteher alatt, 
amely a mélységbe dobatik! 

29. Jól értések meg ezt és soha se ítéljétek meg gyermekeiteket 
önszeretetek szerint, hanem az isteni szabadság és isteni szeretet szerint. 


112. Fejezet 
Lámek és Matusála tanakodnak az idegenről 


1. .— Amidőn azonban Ádám és vele valamennyi többi atya is e beszédet 
hallották, remegés fogta el őket, úgy hogy senki sem mert ellene szót emelni, 
és így aztán hosszabb ideig tartó némaság állott be közöttük. 

2. — A két újonnan érkezett pedig semmit sem értett mindabból, amit 
Asmáháél az atyáknak mondott és magukban azt gondolták: 

3. — Az atyák bizonnyal bosszúsak lettek, először az ő rosszkor történt 
megjelenésük miatt, másodszor az előttük ismeretlen vezetőjük beszéde miatt, 
amelyből ők csak annyit értettek, hogy az ő javukra intézte azt az atyákhoz. 

4. — És csakhamar így szólt Lámek - nagy suttogva - Matusálához: 
"Atyám, mit tegyünk most? Távozzunk-e el titkon innét, elhagyván az 
atyákat, akik, úgy látszik titokban haragusznak megjelenésünk miatt, avagy 
maradjunk-e itt és viseljük el türelemmel a szemrehányásokat? 

5. — És vajon ki lehet ez a fiatalember, aki oly szeretetteljesen jött elénk, 
és oly bátran vezetett minket ide, az atyák közé? 

6. — Szavainak igen nagy jelentősége lehet, mert az atyák olyan igen nagy 
figyelemmel hallgatták őt, és most felelni sem mernek reá, amint látszik! 

7. Óh atyám, vedd ezt mind fontolóra, és aztán felelj nekem, ha akarod! 
Ámen." 

8. — Matusála azonban egészen röviden leintette fiát, mondván neki: 
"Édes fiam, gondold meg, hogyha bármit teszünk is, javíthatunk-e a dolgon? 

9. " Ha maradunk, minthogy senki el nem küld minket - azért az atyák 
maradnak, akik voltak, azaz: a mi atyáink és mi ketten az ő gyermekeik. Ha 
azonban elhagyjuk őket anélkül, hogy ők ezt parancsolnák nekünk - azzal még 
nem töröljük el azt a tényt, hogy ők a mi atyáink. Engedelmességünket és 
szeretetünket pedig nemigen  tanúsítjuk ez által, és ezért inkább 
megneheztelhetnek reánk, éppen mert atyáink nekünk, és mindentől 
eltekintve, mégis csak inkább szeretnek minket, mintsem megvetnek. 

10. — Én mindig abból a szempontból indulok ki, amely Énok atyámé is, 
és amely így hangzik: "szeresd azt, aki haragszik reád, és rövidesen barátoddá 
teszed őt." 

11. — Íme, ezt tegyük mi is, és az atyák bizonyosan nem lesznek 
elégedetlenek velünk. Ebben biztos lehetsz! 

12. — Ami azonban azt az ifjú, határtalanul barátságos férfit illeti, előttem 

is talányos, honnét való ő, ki ő, miként került az atyák társaságába és mit 


csinál tulajdonképpen közöttük? 

13. — Hogy ő bölcsebb, mint én és te, azt beszédével megmutatta. És hogy 
szavaiban egészen különös erő rejlik, azt eléggé bizonyítják nekünk a vagy 
látszólag, vagy csakugyan elnémult atyák. És egyelőre többet nem is 
szükséges tudnunk; így tehát nyugodtak lehetünk, és türelemmel 
megvárhatjuk, nézhetjük és hallhatjuk a bekövetkezőket. 

14. . De csakhamar Asmáháél lépett a kettőhöz és mondá nekik: 
"Halljátok: ahol Én vagyok, ott jó lenni és nincs senkinek sem oka aggódásra 
vagy félelemre. Azért maradjatok, amíg Én maradok! Mert aki ott marad, ahol 
Én maradok, az jól védve van, és maradandó helyet talál Annál, Akinek 
mindenki megfelel, aki igazszívű! 

15. — Amit most még meg nem értetek, azt majd felfogjátok, ha Engem 
megismertek! 

16. — Örüljetek azonban, mert nem vagytok távol Éntőlem; halljátok és 
értsétek meg! Ámen." 


113. Fejezet 
EÉnok beszéde Matusálához és Lamekhez 


1. — Amidőn a kettő Asmáháél e szavait hallotta, nagyon elcsodálkoztak 
azokon. Amidőn azonban Asmáháél kissé távolabb ment tőlük, Lamek így 
szólt Matusálához: 

2. "Atyám, mit tartasz ez ifjúnak e rövid beszédéről? Amint 
észreveszem, ő titkon igen sokat látszik tartani magáról. Hogy ez így van, 
eléggé bizonyítja az, hogy állítja: "Ahol Én vagyok, ott jó lenni." Miért nem 
úgy mondja: "ahol Ádám és Istennek a gyermekei vannak, ott jó lenni?!" 

3. — Lásd, ez és még sok más egyéb is érthetetlen előttem. Mondd csak 
azért nekem, ha tudod és akarod, miként gondolkozol ezek felől, és mit tartasz 
erről a fiatalemberről, és mint gondolkozol felőle? Ámen!" 

4. — De csakhamar Énok lépett hozzájuk és helyes irányba terelte őket, 
mondván: "Halljátok gyermekeim és lássátok! Ha én most itt egy követ 
veszek a kezembe, és azt erősen fogom, egyvalaki pedig hozzám jön és 
kérdezi: "Barátom, mit tartasz a kezedben? Én pedig megmutatom, hogy egy 
kő az; ő azonban tovább kérdez: mi lesz azzal a kővel? Én pedig azt felelem 
neki, mit kérdezel engem? Mivelhogy a követ a föld felett tartom, miként van 
az, hogy abba beleütközöl? 

5. Mit törődsz azzal, ami nem a te terhed?! Ha pedig nekem jól esik az 
én terhem, akkor neked nincs miért aggályoskodnod! 

6.  — Porrá zúzhat-e azonban valaki kezében egy kemény követ? Ezzel 
bizonnyal senki sem próbálkozik meg! 

7. Nem helyesebb-e azonban a követ kézben vinni, mint az úton abban 
megbotlani, és kárt tenni önmagában? Ki vajon az, aki menekülni akar a saját 
élete elől? 

8. — Ha azonban övé az élet, miért tesz úgy, mintha azt soha sem kapta 
volna meg és vakon cselekszik minden dologban?! 


9. — Mit tud az ember? Nem Istenből van-e az, amit tud? Mit képzel 
mégis, amidőn Isten mellett úgy akar gondolkozni, mint valaki, aki elég 
önmagának és nem szorul Istenből jövő tanácsra?! Amidőn pedig önmagánál 
keresi a tanácsot, akkor addig tanakodik, amíg tönkre nem tanakodja magát. 

10. Így kérdeztek és tanakodtok ti is. Ha azonban azt mondanám nektek 
én, Énok a ti atyátok vagyok, mit tartanátok kijelentésem felől? 

11. — Szememre hányhatnátok-e nekem, hogy amikor ezt előttetek 
hangoztatom, önmagamról igen sokat tartok! És vajon nem vagyok-e az, 
akinek a nyelvem lenni állít? 

12. — Mi történik azonban még majd csak akkor, ha a vakok ítélni 
kezdenek? Aki nappal sem lát semmit, miként akarja az, hogy az éjszaka 
világítson neki? 

13. . Ha pedig már Asmáháél szavait sem tudjátok felfogni, hová 
helyezze akkor ingadozó lábát a ti Asmáháél felőli ítéletetek? 

14. — Ha azonban kérdeznélek titeket: tulajdonképpen mi a rózsának a 
fejlődése és mi a rózsa maga? - Máris elnémulnátok! 

15. Mint kérdezhetitek tehát egymást, mi van Asmáháéllel? Én azonban 
mondom nektek: várjatok holnapig, majd minden kiderül. Most azonban 
ragaszkodjatok Asmáháélhez és figyeljetek és becsüljétek meg minden egyes 
szavát! Értsétek és halljátok meg. Ámen." 


114. Fejezet 
Lamek türelmetlensége. Matusála válasza 


1. — Miután Énok a kettőnek ezen felül még különösen figyelmébe 
ajánlotta Asmáháél minden egyes szavát, ismét eltávozott és Járed atyjához 
ment, és ott várakozott az Észak felé történő utazás megkezdésének jelzésére, 
ami azonban még nem egyhamar történt meg, mert a Nap igen forrón tűzött és 
az agg atyáknak nagyon is jól esett a terebélyes és sűrű bahanánia (kenyérfa) 
levelei alatt a hűsítő nyugalom. 

2. Ők ketten (Lámek és  Matusála) azonban mégsem tudtak 
megnyugodni egymás között - különösen Lámek volt a csendháborító, aki 
hamarosan újra beszélni kezdett, mondván: 

3. — Halljad Matusála atyám, mi volt ez megint? Mit akart Énok atyánk, 
akitől mi felvilágosítást nem is kértünk, e beszédével mondani? 

4. — Olyan feszült a légkör - minden szó egy prédikáció, és az atya úgy 
beszél fiával, mintha a fiú nem lenne méltó az ő beszédjére. A fiú pedig, 
mintha gyakran egyáltalán nem venné figyelembe az atya szavait, vagy 
legalábbis nem értené meg azokat. Lásd, már kettőnk között is most ez az 
eset. Énok atya beszélt, és én legalább, kimondhatatlan keveset értettem meg 
belőle, kivéve azt, hogy lehetőleg erősen tartsunk Asmáháélhez és hogy 
holnap világos lesz előttünk minden. 

5.  . Amit azonban a kőről beszélt, és az életről, a tanácsról, és az ítéletről, 
az kedves atyám előttem éppen olyan, mintha nem is hallottam volna. 


6. Ha azonban te kedves atyám valamit megértettél ezekből, úgy közöld 


azt velem. De ha úgy járnál mint én, akkor természetesen nem marad egyéb 
hátra számunkra, mint szép nyugodtan a nagyatyák példáját követve a nagy 
Isten nevében türelemmel várakozni a holnapi napig, amikor végre kiderül 
majd milyen világosság-gyümölcsök jönnek számunkra a napvilágra. Tehát ha 
tudsz valamit kedves atyám! Ámen." 

7. — És Matusála azt felelte fiának: "Szeretett fiam! Aki neked minden 
kérdésedre feleletet adni kényszerülne, annak tíz nyelvvel és ugyanannyi 
tüdővel kellene bírnia. Mert a te életed nem egyéb, mint egyetlen egy elnyúló 
kérdés. És a földön még nem nőtt eddig fa, amely elég nagy és erős lenne egy 
olyan gyümölcs megérlelésére, amely a te kérdéseidre elegendő nagy választ 
tartalmazzon! 

8. — Mit beszélhetek én? Nem hallottad-e magának Asmáháélnek szavait? 
Azután pedig helyettem Énok atyáét?! 

9. — Gondolkozzál csendben, magadban azokon, és ha a nagy Úrnak 
akarata ez, lassan-lassan majd világosabb és mind világosabb lesz neked 
minden. Mi a mi segítségünk, mi a mi világosságunk, ha mindaz nem felülről 
adatik meg nekünk?! 

10. — De semmit érő minden emberi segítés, és az emberek világossága 
nem egyéb, mint a legüresebb sötétség. Ha tehát az emberek segíteni akarnak 
egymáson, csak kárt tesznek vele, és ha egyik a másikat akarja 
megvilágosítani, inkább csak elsötétíti azt! 

11. Lásd, ezért inkább tisztogasd csendben és serényen a te szívedben a 
szent szeretet-lángocskát, akkor csakhamar könnyen nélkülözheted az idegen 
megvilágítást. Mert egyetlen isteni szikrácska többet ér, mint egy egész égbolt 
a legszebb, legvilágítóbb Napokkal, Holdakkal és csillagokkal! 

12. — Azért légy most már nyugton és csendben, és türelmesen, a sokat 
ígérő holnapig! Ámen. Halljad, Ámen!" 


115. Fejezet 
A kígyó a fán 


1. — E beszéd után azonban elhallgatott minden nyelv, és mindenki több- 
kevésbé a nap eseményeiről gondolkozott, és dicsérte, dicsőítette szívében 
Istent az ilyen nagy kegyelmi-megnyilvánulásokért. Akik pedig már 
felismerték Asmaháélt, azok szünet nélkül Feléje fordították szívüket, 
szemüket és fülüket. Asmáháél pedig ezalatt Abedámmal beszélgetett. De 
senki meg nem hallhatta, miről folyt a szó közöttük. 

2. Jókora szünet után azonban Éva hangosan felsikoltott, és futni akart, 
mert a fának szépen fonódó ágai és ágacskái között éppen a saját feje fölött, 
egy rendkívül nagy óriáskígyót pillantott meg! 

3. — Amidőn az atyák is meglátták a kígyót, gyorsan felugráltak és futni 
akartak a szörny elől Évával együtt. 

4. — Asmáháél azonban útjukat állta és megparancsolta, hogy maradjanak 
mindnyájan, és helyüket ne hagyják el addig, amíg ő arra jelt nem ád. 

5. — És mindnyájan előbb helyeikre tértek vissza, és nyugodtan és már 


alig félve a szörnytől, várták vajon mi történik most majd. 

6.  — Asmáháél pedig odalépett, ahol a kígyó ide-oda, fel, és lehullámzott, 
gyűrűzve testét, és így szólította meg: "Haragnak és éjszakának az állata, mit 
keresel te itt, átkozott?" 

7. A kígyó feleletül sziszegte: "Azt, Aki engem örökké üldöz, hogy 
megrontsam őt!" 

8. — Asmáháél kérdé tovább: "Ki az, akit te megvádolsz örökös üldözés 
vádjával, és akit te megrontani akarsz?" 

9. A kígyó: "Az örökkévaló Isten az, és Teremtője minden dolognak, 
amiket ő mind nekem adott, és azután elerőtlenedett, mivel látta az én 
dicsőségemet, amely nagyobb volt, mint az Övé. E fölött aztán haragjának 
leghevesebb lángjára gyulladván, megátkozott engemet, elvette tőlem 
dicsőségemet, és a földnek ocsmány férgeit díszítette fel azzal úgy, hogy azok 
Hozzá hasonló képmásai lettek. Engem pedig örök átokkal sújtott ezért a 
leggyalázatosabb féregalakot adta nekem!" 

10. — Asmáháél láthatóan haragra gyúlt és a következő szavakat 
mennydörögte a sátánnak: "Óh Sátán! Milyen végtelen nagy a te hazugságod 
és milyen határtalan a gonoszságod! 

11. — Mikor átkoztalak meg és üldöztelek? Amidőn saját akaratodból és 
öngonoszságodból futottál előlem örökkévalóságokon át, az Isten végtelen 
Szentségének érinthetetlen területére jöttél, ahol mindörökre megsemmisültél 
volna - ki nyúlt utánad akkor hosszú, hatalmas karjával, ki fogott meg teljes 
szeretettel és helyezett ide, és akart teljesen Önmagához hasonlóvá tenni?! 

12. — De a te gőgöd még akkor is képes volt eltaszítani, ellökni magától 
az örök, végtelenül szent és nagy Istennek legfőbb Szeretetét. Gyalázatos 
módon elhagytad az Általam neked teremtett házat, művemet megsemmisíteni 
akartad te nyomorult, hazug, és megszégyeníteni akartál Engemet, a te 
Istenedet, és Teremtődet, te gonosz sátán! 

13. — Odanézz! Ádám, a neked épült ház még nélküled is él, és él majd 
örökké ő, és mind az ő ivadékai. De átkozott mostantól fogva a te magod! 
Mostantól fogva a te magod és az asszony magva között engesztelhetetlen 
ellenségeskedést támasztok, és ez rontson meg téged a mélységben; egy 
asszony tiporja majd szét fejedet, de a te harapásod az ő sarkán nem ronthatja 
meg őt! 

14. — És most távozz és tűnj el! 

15. És a gonosz szörny azonnal eltűnt. 


116. Fejezet 
Asmáháél beszéde Isten hatalmáról az emberben 


1. — Most aztán már egészen oda voltak az atyák, és nem tudták hányadán 
vannak. Akik tudták, ki rejlik Asmáháél mögött, azok telve voltak dicsérettel, 
köszönettel, magasztalással, és a legnagyobb hódolat és a legigazabb szeretet 
imájával szívükben. Akik azonban ennek a tudatában még nem voltak, azok 

szeme most igen erősen megnyílt és nem tudták mitévők legyenek? Csupa 


hódolatból megsemmisüljenek-e, vagy imádkozzanak, vagy higgyenek-e 
egyáltalán szemüknek, lehetőnek hívén a dolgot, avagy kételkedjenek-e? 
Kérdést intézzenek-e az atyákhoz, vagy magához Asmáháélhez és mondják-e: 
"Ki vagy te, hogy olyan hatalmas a szavad és önmagadból mondod ki, mi 
történjék - és mihelyt kimondtad, máris véghezvitt a tett?" 

2. Vagy mihez fogjanak? És amíg ekként töprengtek, mindnyáját 
valamilyen titkos és nyugtalanító félelem fogta el. Mert a gyors 
megsemmisülésnek eme, immár második példája egészen különös 
gondolatokat ébresztett bennük. 

3. — Amidőn pedig ez az ide-odatűnődés egy ideig tartott minden 
eredmény nélkül, Asmáháél odalépett azok közé, akik még nem tudták 
hányadán vannak Asmáháéllel, és a következőket mondta nekik, szólván: 
"Halljátok, akik itt tanácstalanul álltok Én miattam; milyen gondolataitok 
vannak? 

4. — Nem mutatta-e meg nektek elégszer Ádám, Sét és Énok erőteljes 
szavakkal, hogy mi mindent képes az ember Isten nevében cselekedni? De ti 
mindig süketek szellemetekre és fületekre, és vakok szemetekre, nem vagytok 
képesek felfogni mit jelent az, és milyen erőnek részesévé lesz minden ember 
az egyedülvaló Jehova Istennek nevében, ha kétkedés nélkül cselekszik és a 
szeretetben, és az abból keletkező bizalomban rendíthetetlen marad! 

5. — Ezeknek figyelembe vétele helyett, ti egymás között kérdezgetitek: 
"Kicsoda Asmáháél és mi van vele, hogy ilyeneket tesz? 

6. Óh ti vakok és süketek! Miért adatott nektek szellemi és testi hallás 
és látás? Talán hogy csak a füvet, és a föld és az égbolt minden dolgát 
nézzétek egyedül, és a hallás csak arra, hogy a madarak dalát és egyéb 
zümmögést, ordítást és zúgást halljatok meg egyedül a Világmindenségből? 
Avagy nem sokkal inkább azért adattak-e ezek nektek, hogy mindenkor 
inkább befelé irányítsátok azokat, azaz hogy mindenkor inkább azt figyeljétek 
meg, ami önmagatokban történik, és amiket kívül láttok, és hallotok azokat 
önmagatokba vezessétek vissza minden létezésnek gyökeréig?! 

7.  — Nem bennetek rejlik-e elevenen minden dolgok oka? Ha pedig valaki 
valamely dolognak a mélyére, vagy gyökeréig hatolt és ott ragadja meg azt a 
dolgot a szeretet és hit által Istenre támaszkodó erővel: milyen akadály 
léphetne itt még közbe, hogy bármi is ne úgy történjék, amint azt az igaz 
ember az ő lénye mélyében elgondolta és Istenben erősen akarta? 

8. — Ki vihet azonban véghez valamit? Ha azonban mégis megteheti, 
akkor csakis egyedül Isten által teheti, mert Istenen kívül és Nélküle semmi 
cselekedet nem lehetséges! 

9. — Cselekedjetek tehát, és ne kérdezzétek előbb: ki és mi Asmáháél, 
akkor mindeniktek önmaga és mindnyája számára önmagában megtalálja 
Asmáháélt, mert akkor mindenike tudja majd, mit jelent megfelelésképpen 
Asmáháél! Ámen." 


117. Fejezet 
Ádám kérdése Asmáháélhez 


1. — E beszéd után Ádám felemelkedett és magához hívta Asmaháélt. 
Amidőn Asmáháél Ádámhoz ért, ezt mondta Neki: 

2 "Óh Te, Akinek nevét nyelvem kiejteni sem merészeli, óh Asmáháél, 
tán nem haragszol meg rám, gyengére, ha egy kérdéssel közeledem Hozzád, 
amelynek megválaszolása szívemet egy hegynyi tehertől szabadítaná meg?" 

3. — És Asmáháél válaszolt: "Ádám, ha ismered Asmáháélt, miért akarsz 
Nála kérdezősködni afelől, ami úgy lenyom téged, Nem tudod-e még, hogy 
Az, Aki a Föld középpontját alkotta, és szétterítette a Mennyek végtelen 
boltozatát, amiként a pók az ő hálóját, Az a te szívednek is Alkotója és 
mindenkor igen jól tudja mi megy abban véghez? 

4. — Azért ne kérdezz, ha ismersz Engem; ha azonban még nem ismersz, 
hogyan gondolhatod akkor azt, hogy Én elhengeríthetném a követ szívedről, 
vagy éppen egy hegyet, ha nem mindjárt az egész Földet? 

5. Ami tehát bánt, azt csak terjeszd szíved mélyén magadban, bízó 
szerető-hívően Asmáháél elé, és Asmáháél, Aki Előtted áll, bensődben ád 
majd teljesen hű, élő választ, amely téged valóban megelevenít. Mert minden, 
ami külsőleg jut az emberbe bárhonnét is, az mind halálos természetű, az élet 
azonban mindenkor a bensőből fakad, éppúgy, mint ahogyan Isten örökké és 
végtelenül a saját Szeretetközpontjából működik mindenben! 

6. — Úgy tégy, amint azt Én neked mondtam, és meglesz, ami után a 
szíved szomjúhozik! Ámen. 

7. " És Ádám megfogadta a tanácsot, és csakhamar fénylett az arca az 
örömtől. Mert most már minden kételye megszűnt Asmáháélt illetőleg, és 
annyira örvendezett és annyira magasztalta szívében az Urat, hogy ez által 
körülötte minden átszellemült. 

8. — Ezt a körülötte lévő gyermekek is mind észrevették és odajöttek és 
kérdezték az ősatyát, mi történt már megint, hogy körülötte minden úgy 
átszellemült? 

9. . Ádám pedig Asmáháélre mutatva, szólt: "Óh gyermekeim, ne 
kérdezzetek engem; itt áll nagy tanítója és kifürkészhetetlen mestere minden 
dolognak! Ne keressétek az okot kívül, hanem magatokban; mert így tanítja 
ezt ő, aki Maga az örök élet mindörökké ! 

10. — Valóság, igazság és élet csak bensőleg vannak meg az emberben, 
ahol csak egyedül kereshetők és találhatók is. Minden pedig, ami emberbe 
kívülről jő, csak látszat és nem lét, és így halálos természetű. 

11. — Ha valaki kívülről fogad el tanítást, és az életben annak hasznát 
akarja látni, nem kell-e akkor előbb akaratát megölnie és aztán megnémult 
akarattal bevárni milyen gyümölcs fakad majd a tanítás magvából? 

12. — Aki azonban az életnek Életéhez fordul önmagában, és ezáltal 
Ahhoz, Aki szent, szent, szent örökké, igaz és hív, szeretettel, irgalommal és 
kegyelemmel teljes, az megkapja majd azt úgy, amiként én is megkaptam, és 


nem lesz többé kétkedésnek alávetve olyan dolgokban, amelyeknek előbbi 
bizonytalansága nehéz kövekkel terhelte meg szívét. Ne kérdezzetek tehát, de 
tegyetek úgy, mint én, akkor mindent élőnek találtok magatokban, amire csak 
szükségetek van! Ámen." 

13. — E beszéd után mindnyájan Asmáháél felé fordultak, ránéztek, de 
nem szóltak egy szót sem, hanem mindegyikük önmagában a saját kétségeire 
és Asmáháélre gondolt Énok, Abedám, Matusála és fia Lamek kivételével. 
Mert a két első jól tudta, mit jelent Ádámnak beszéde, minthogy azt ők 
Belőlem tudták meg; a két legifjabb pedig tulajdonképpen még semmit sem 
tudott. Ők csak ámultak és bámultak, és éppen nem bánták volna, ha még több 
ilyen látványban lett volna részük, sőt olyan nagyon kedvükre volt ez az 
elcsodálkozás, hogy miatta egészen megfeledkeztek arról, hogy Felőlem 
kérdezősködjenek, ami egyelőre egészen jó is volt rájuk nézve. 

14. — Sét, Énos, Kénán, Mahaláléel és Járed azonban mindinkább 
belegondolkodták magukat az ő kérdésükbe Asmaháél mellett. És íme, csak 
nem akart számukra semmi éltető válasz jelentkezni; és miután ebben 
vállalkozásuk meddőségét látták, egyik a másik után újra Ádámhoz ment, 
mondván és kérdezvén: 

15. — "Atyánk! Íme nézd, bennem nem akar tanácsod szerint 
bekövetkezni, mi van tehát vele és mivelünk? 

16. — A tanács nem volt-e teljes, avagy tán mi fogtuk azt fel tökéletlenül? 

17. — Mert azelőtt mégis csak derengett kissé előttünk valami, de most 
teljesen vaksötét éjjelben vagyunk! Mit cselekedjünk most? Mondd meg ezt 
kedves atyánk! Ámen." 

18. — Ádám szerető komolysággal válaszolta: "Nem mondottam-e meg 
nektek, hogyan kellett volna cselekednetek? 

19. Itt, előttetek áll Asmáháél! Elég-e maga a puszta gondolkodás? Mi a 
gondolat, a szeretet, a bizalom és a hit teljessége nélkül?! Nem egyéb, mint 
lényegnélküli üres látszat, amelyen éppen annyi az élet, mint egy 
megálmodott kétszáz éves hópehelyben, amely tüzes kőre hullott! 

20. — Azért amit tesztek, tegyétek teljesen (vagy tökéletesen) ha 
eredményre akartok jutni. De amint mondtam, itt áll Asmáháél; értsétek meg 
jól ti gyermekek, Asmáháél közöttetek van! Ámen." 

21. És az öt azonnal Asmáháélhez fordult. Ez azonban szólt: "Másként 
tanítsalak-e titeket, mint Ádám, aki azokat tőlem kapta?! Távol legyen tőlem! 
Tegyetek azonban azok szerint, és ti is odaértek, ahová Ádám ért, mert 
mindeniktek az életre van elhívatva! 

22. . Ha azonban nem a helyeset cselekszitek, akkor minden kérdés 
hiábavaló az élet számára, mert az élő nem felel a holtnak, csakis azoknak, 
akiknek élő szívük van! Ámen. Értsétek meg! Ámen." 


118. Fejezet 
A földi élet és annak célja 


1. — Amidőn azonban az öt e szavakat Asmáháél szájából hallotta, Sét 


felemelkedett és mondta: "Gyermekek! Az az életnek a gyökere, valamint 
egyedül biztos ismertető jele bennünk, hogy az életet valósággal bírjuk is 
magunkban, és ekképpen szellem szerint nem vagyunk már többé holtak; ha 
Asmaháél szent szavai szerint az Élőt, mint tanítót és vigasztalót bensőnkben 
határozottan meghalljuk. 

2. Valóban, a kő, vagy egyéb holt tömeg, nem képes sohasem 
ilyesmire! Vagy megnyilatkozhatik-e a holt a holtnak? 

3. — Miként magyaráz majd a holtak egyike értelmes szavakkal, miként 
képes mindazt a másik átvenni és megérteni, és végül azok szerint cselekedni? 

4. — Ha azonban az élő pazarolná szavait a holtra, mi hasznát venné 
azoknak, minthogy lehetetlenség, hogy meghallja? 

5. — Van ugyan testi életünk. Ez az élet azonban csak ébresztőül adatott 
nekünk, hogy általa szívünkben az Isten iránti örök, élő szeretetet 
felébresszük. Mert adatott ugyan mindnyájunknak ilyen szeretet, de hasonló 
az bennünk egy alvó menyasszonyhoz, akit előbb a külső életnek 
megbecsülhetetlen kegyelme által önmagunkban fel kell ébresztenünk, hogy 
az azután mint bennünk élő tulajdonképpeni valódi élet, a minden életnek 
Életétől élni tanuljon teljes szabadságban, és önmaga felvegye a külső 
életünket, és így általa és önmagába felvegye a külső életünket, és így általa 
és benne - miként ő Istenben - egy és ugyanazzá az örök életté lehessünk. 

6. A külső életben a fennálló formák szerint gondolkodhatunk, 
mégpedig képről-képre, és egyik tárgyról vagy cselekedetről a másikra. De 
mindeme gondolkozás nem a mi művünk, mert az Úr úgy rendezte be a mi 
lakóházunkat, hogy abban mindenféle fellelhető legyen. Ami pedig van 
benne, gondolataink útján mindazt tisztán meg is érezzük. De vajon mindez 
pusztán a ház számára, vagy pedig szellemünk élete számára adatott-e 
nekünk? 

7. — Látjátok, ez egészen más kérdés! A gondolatokat azonban a 
keresőkhöz hasonlítom, akik állandóan keresnek, de rendszerint mit sem 
találnak, ha túlságosan eltávolodnak attól a helytől, ahol az élet elrejtve pihen. 

8. — A helyes gondolatok ne csapongjanak magasra fel, mint a saskeselyű, 
hanem kis poszátamadárként a növények zöld levelei alatt rejlő világító 
bogárkát keressék. És ahol a fűnek a zöld árnyéka a legsűrűbb lesz, vagyis a 
legerősebb a bizalom, ott tartózkodik a bogárka a legbiztosabban és ott meg is 
található. 

9. " Óh Asmaháél, így fogtam ezt fel. Ha így hiszek, megtalálom tehát 
valóban az életet és velem együtt gyermekeim 15? Ha a Te akaratod az, úgy 
mondd azt meg nekem! Ámen." 

10. — Asmaháél azonban erre azonnal kérdezte Sétet, mondván: "Halljad 
Sét! Ha most helyesen beszéltél, mondd meg Nekem, honnét jött ez a beszéd? 
Ha pedig tévedésben levőnek tartod magadat, miért kínoztad ennyi ideig 
tüdődet és nyelvedet hiábavalóban?" 

11. — Sét pedig felelt: "Óh Asmaháél, ki vehetne Nélküled csak egyetlen 
egy szócskát is ajkára?! 


12. — Te a kövekből és a ragadozó állatokból is képes vagy hirdetni az 
Élet Igéjét, hogyne bírnád akkor az én ajkammal, amelyet e célra teremtettél?! 

13. —— Azthiszem azonban, hogy nem mindegy az: beszélni, és amit beszél 
az ember teljesen meg is érteni. Amiként Te a legszeretetteljesebb módon 
eléggé értésünkre adtad mindnyájunknak a Délről Nyugat felé tett utunkon, 
milyen keveset értettünk mi meg még abból is, amiket egymásnak már nagyon 
régóta összeprédikáltunk. 

14. — Azért hiszem most is, hogy csak Tebelőled mondhattam ki a 
legteljesebb igazságot. Hogy azonban azt éppoly tökéletesen meg is értettem- 
e, óh Asmáháél, azt csak Te tudhatod egyedül legjobban. Azért légy kegyes és 
jelentsd ki nekem ezt szereteted és irgalmad által! Ámen." 

15. — És Asmaháél kijelentette Sétnek ilyképpen: "Halljad, Sét! A te 
szavad igaz szó, mert Belőlem származott Ige. De mindenki, akinek alázatos 
szíve van, és az Én Nevemért szól, és nem ideigvaló okok kedvéért vagy 
haszonleső érdekből, csak egyedül az Irántam való és ebből folyó felebaráti 
szeretetből - valóban, egy hang sem jön ki ennek ajkáról, amely nem Belőlem 
eredt! Aki azonban szintén az Én nevemben beszél ugyan, de szemét testvére 
fölé emeli és kapzsian mélyed bele a föld barázdáiba, valóban hasonló az a 
mérges növényhez, amely az isteni szeretet-fényt és annak minden éltető 
melegét rontá és gyilkos célokra veszi fel magába, hasznos és örökre éltető cél 
helyett. 

16. — Ha azonban már felébresztetted alvó menyasszonyodat, minthogy 
ilyent beszélhettél, már nem is hiányzik neked más, mint egyedül csak az ezek 
szerint való cselekvés. Tégy tehát eszerint és eggyé leszel önmagaddal és úgy 
Velem is, és éppen úgy mindazok, akik majd úgy cselekszenek, mint te! 
Ámen. Értsd meg! Ámen." 


119. Fejezet 
Járed gondoskodása Asmáháél megvendégeléséről 


1. — Sét e beszédet hallván rögtön magába szállt, és ezáltal önmagát 
mindig jobban és jobban megismerni kezdte. És minden, amit e beszédre 
válaszolt, csendes hálaadás volt szívében, amit azonban nem nyilvánított 
hangosan, jól tudván, hogy Én a csendes szívet is meg tudom hallgatni és a 
legkisebb idegszálacskának a mozdulata sem marad rejtve Énelőttem. 

2. — Néhányan mások is kezdtek egyről-másról kérdezősködni; Ádám 
azonban mindjárt felkelt és szólt: Gyermekeim hallgassatok meg Jehova 
nevében! Akinek még valami sürgős elintéznivalója van szívében, az tartsa 
azt meg magának és vigye magával haza hallgatagon. Mert e kellő időben 
mindenki felülről kapja meg szívének fénytelen kamrácskája számára a fényes 
világosságot. 

Most azonban gondoljátok meg, hogy még nem vagyunk az Északon és 
még kevésbé otthon. Azért most mindenekelőtt az a fontos, hogy az újonnan 
meghatározott rendben ismét útra keljünk, hogy a gyermekek legnagyobb 
részét emlékeztessük a holnapi Szabbatra, és meghívjuk őket e megszentelt 


napnak a legfőbb ünnepére, amely napot Isten Maga tett pihenőnappá és 
rendelt emlékezet napjává, hogy eszünkbe jusson akkor, hogy az Úr a mi 
nagy, szent Jehova Istenünk, mindnyájunknak Teremtője, Megtartója, 
vezetője és legszeretetteljesebb Atya és hozzánk mindenekfelett kegyes és 
irgalmas! 

3. — Azért amint már mondtam, kerekedjünk fel most mindnyájan Annak 
a Nevében, Aki itt közöttünk jár! Ámen." 

4. — És mindnyájan felemelkedtek a földről, elhagyták az árnyas fát, és az 
Asmáháél által meghatározott rendben, egy sűrűn beárnyalt erdei úton át 
Észak felé irányították lépteiket. 

5. — Az odavezető úton azonban Járed - aki fia, Énok oldalán haladt - nem 
bírta magát visszatartóztatni, hogy attól egyet-mást ne kérdezzen. Az első 
kérdések főképpen arra vonatkoztak, hogyan vendégelhetnék meg Asmáháélt 
otthon a legjobban? 

6. — Milyen gyümölcsöket szeret leginkább enni, milyen kenyeret és 
milyen italt? Csak tisztán a tejet, vagy inkább csurgatott mézzel? Avagy talán 
édes bogyókból préselt nedvet? Vagy hogyan szeret leginkább aludni, min 
fekszik legszívesebben, és milyen korán szeret felkelni? 

7. — Mindezekre a kérdésekre azonban Énok egészen röviden válaszolt, 
mondván: "Kedves atyám, te egészen hiába aggályoskodol, Asmáháél nem 
titkolja majd el, amit kíván tőlünk. Abban azonban bizonyos lehetsz, hogy mi 
mindnyájan csak, mostanáig is számítva tőle sokkal többet nyertünk, mint 
Amennyit örök időkön keresztül csak porszemnyi nagyságban is képesek 
lehetnénk azt valaha is visszaszolgálni! 

8. — Azért kedves atyám, ne aggódj hiábavaló dolgokról, mert csak egy a 
szükséges, és az az Isten, a mi kimondhatatlanul szerető Atyánk iránti igaz 
szeretet! 

9. — Lásd kedves atyám, én azt hiszem ezzel a táplálékkal Asmáháél 
egyelőre bizonnyal leginkább megelégszik házunk fedele alatt, hisz már 
eleinte, amikor még Ádám nevet sem adott neki, megmondta mi cél hozta őt 
fel az ő mélységéből a mi Magaslatunkra! 

10. A hűséges idegen - aki csak a mi számunkra az - aki Istent (azaz a 
mi Isten iránti szeretetünket) keresi. Ha az ő neve ezt jelent, akkor lásd édes 
atyám, a te élelmezést, italt, alvást és szállást illető gondjaid teljesen 
feleslegesek. Tegyünk azért inkább valami jobbat és dicsérjük szívünkben 
Istent, és engedjük, hogy kegyelmesen bevonuljon abba. Mert szívünknek 
nagyobb szüksége van Asmáháélre, mint sátrainknak! Ámen." 

11. — Járed felelte Énoknak, mondván: "Kedves fiam, igazad van 
mindenben, és nem akarok neked semmi ellenvetést tenni. De te Asmáháélről 
éppen úgy beszélsz, mint máskor magáról Istenről; olyannyira pedig, hogy 
már nem is tudom kiről beszélsz tulajdonképpen, istenről-e avagy 
Asmáháélről. Azért kérlek, nyilatkozzál erről kissé érthetőbben, és mondd 
meg mi okból teszed ezt? 

12. — Mert lásd, ha te azt mondod, hogy inkább Istent hagyjuk szívünkbe 


bevonulni, az teljesen érthető; ha azonban utána azt mondod: mert szívünknek 
nagyobb szüksége van Asmáháélre mint sátrainknak - lásd, ez azután 
érthetetlen. Mert mi dolga szívünkben Asmáháélnek, ha ő nem Isten, és - 
magától értetődően - lehetetlen is, hogy valaha is az legyen, minthogy ő csak, 
mint ember járkál közöttünk?! 

13. — Ha nagy és mindent felülmúló és mindenekfölött hatalmas erejű is 
az ő tanítása - az elhangozhatik bármely ember szájából is, akit arra Isten 
elhívott. Azért, ha teheted, világosíts fel engem, nehogy eltévelyedjek, 
elessem, és magamat megüssem melletted, és így teljesen tönkre menjek. 
Ámen." 

14. — Énok azonban erre csak azt felelte Járednek, amit előbb Ádám 
megparancsolt - és Járed elégülten elhallgatott. 


120. Fejezet 
Az ősatyák beszélgetése Asmáháélről 


1. — Énos nem hagyott békét Sétnek, és kérdezte őt: "Sét atyám, én 
nagyon is jól észrevettem, és valamelyest hallottam is belőle, hogy és mit 
beszéltél te az előbb azzal a nagyon különös ifjú emberrel, Asmáháéllel. De 
bármennyire magasak és rendkívül sokat mondók is az ő szavai, mégis be kell 
vallanom, hogy ő néha megfeledkezni látszik magáról és túl sokat képzel be 
magának, mégpedig oly módon valamely cselekedettel kapcsolatban, mint 
például előbb a nagy hazug kígyó megsemmisítésével, hogy úgy kezdett el 
beszélni - mintha ő egyáltalán nem ember, hanem közvetlenül maga az Isten 
lenne - és íme, azóta meg folyton önmagáról beszél és szavait csak nagyon 
ritkán vonatkoztatja Istenre. És ha mégis néha Őreá vonatkoztatja, akkor meg 
ő és Isten egészen egybeolvadni látszanak, hogy végül már nem lehet tudni 
többé kiről, vagy milyen vonatkozásban folyik itt a szó?! 

2. — Vagy egy ember beszél itt Isten nevében, és evégből telve van Isten 
szellemével, és az abból jövő minden hatalommal és erővel, vagy - vagy - 
máskülönben - valóban - másképpen igazán lehetetlen lenne egyebet 
gondolnom - Istennek és - Amaháélnek teljesen egy és ugyanannak kellene 
lennie! 

3. — Lásd, ebből a bizonnyal nem közömbös okból érzem magamat 
nagyon indíttatva arra, hogy veled kedves atyám e kérdés formájában 
tudassam, ami leginkább gondot okoz nekem, és amitől szenvedek. Válaszolj 
nekem, mi van Asmáháéllel, amennyiben akarsz és tudsz, és amily mértékben 
az neked reám nézve szükségesnek és üdvösnek és az Istennek legszentebb 
akaratával összeegyeztethetőnek látszik. Ámen." 

4. — És Sét válaszolt a fiának: "Kedves Énos, igazságos vagy te, és 
kérdésed is az, és az egész földön nem lehet ennél igazabb és ennél 
szükségesebb kérdés. Aminthogy igazságosabb ember sem, mint az, aki 
komolyan tudakozódik Isten felől, és akinek szeme előtt Isten cselekedetei 
nem vonulnak el észrevétlenül. De még mindezeknél nagyobb dolog: tiszta 
szeretetből tekintetbe venni minden törvényt, amelyet valaki Isten örök 


Rendjéből kapott! 

5. — Lásd, egy ilyen törvény köti az én nyelvemet veled szemben 
Asmáháélt illetően. Azért egyelőre elégedjél meg ezzel a mentséggel, és 
higgyed erősen, hogy mielőbb még a Nap a reggelt ismét meglátogatja, 
színről-színre megismered Asmáháélt! 

6. — Örülj ennek, mert Asmáháél nagy! Ámen." 

7. — Ezzel Énos is megelégedett és magába vonulva hallgatott. 

8. — De Mahalaléel sem nyugodhatott, és Kénánhoz fordulva kérdezte őt: 
"Halljad atyám! Te tudod, hogy már sok mindent megértünk a mi 
meglehetősen hosszú ideig tartó életpályánkon. De emlékszel-e te 
valamikorról olyasmire, hogy egy embernek a szavára a kezek megmozdítása 
nélkül valami rögtön megtörtént volna? 

9.  — Te tán azt mondod majd erre: "Fiam, te félrebeszélsz! Nem éppen ma 
szelídítette-e meg Énok Asmáháél részére a tigrist, és Ádám annak nyelvét 
megérintvén, szavakat csalt ki torkából?! 

10. — Avagy mikor nem voltak az állatok a mi erős akaratunknak szolgát, 
és a füvek, növények, bokrok, és fák, szükség esetén még az elemek is? És én 
erre azt mondom. Óh atyám, mindez csakugyan bizonyos és igaz, és 
semmiféleképpen nem cáfolható meg. Azonban kezünknek vagy néha még 
lábunknak is segítségül vevése nélkül mitsem vittünk végbe soha, és ha mégis 
néha valamit véghezvittünk, akkor is mindig bizonyos időbe került, amíg 
akaratunkat a néma természet, gyakran csak kezünkkel és lábunkkal való 
támogatásunkkal is - keresztül vitte. Vagy nem így van-e teljesen a 
legparányibb részletig? 

11. — Most már azonban - miként van mindez Asmáháélnél? Mi lett az ő 
egyetlen szavára a hatalmas tigrisből pillanatok alatt már, és hova röpítette 
szava a kígyót a gondolat sebességénél gyorsabban semmivé téve azt? 

12. — Ki szólhatott valaha Ádámhoz úgy, hogy ő teljesen ahhoz tartotta 
volna magát? Aki nem kérdéssel fordult hozzá, az mindig szépen hazatérhetett 
elintézetlen ügyével. Még Énok szavai is inkább mélységük és lágyságuk 
miatt látszottak neki tetszeni, mintsem azért, hogy az igaz élet bölcs mértékéül 
szolgáljanak az ő számára. Ha azonban most Asmáháél valamit szól, elrendel 
vagy parancsol, akkor Ádám attól nem tér el többé egy hajszálnyira sem és 
mindenben vakon engedelmeskedik neki többi gyermekével és Éva anyával 
együtt! 

13. — Ezek után mondd meg nekem kedves atyám, mit tartasz vajon 
magadban e felől az Asmáháél felől? 

14. — Én okvetlenül többnek tartom őt minden embernél, minthogy szavai 
és cselekedetei minden emberét messze túlhaladják. Most már csak az a 
kérdés, mit tartasz te őfelőle, és kinek tartod őt? Ámen." 

15. — És Kénán röviden azt felelte fiának: "Fiam igazad van mindenben. 
Hogy így van minden, azt látta mindegyikünk. Maradj azonban Ádám akarata 
folytán holnapig a saját véleményednél, minthogy - velem együtt - bizonyosan 
te sem akarsz engedetlen lenni Ádámmal szemben. 


16. — Foglalkozzál csak szívedben állandóan  Asmáháéllel, akkor 
csakhamar leplezetlenül látod majd őt magad előtt. Mert valóban, ő közelebb 
jött már hozzád, mint azt magad is hiszed! 

17. Azért higgy, bízzál erősen és szeress! Ámen." 


121. Fejezet 
Lamek és Matusála Asmáháélről az idegenről társalognak 


1. — Azonban a beszélni igen szerető Lamek is megkérdezte atyját 
mondván: "Halljad atyám, minthogy atyáink nagyban suttognak, egymás 
között titkos szavakat váltva, noha Ádám ősatyánk azt mindnyájának 
úgyszólván megtiltotta - éppen csak mi tartsuk-e meg töretlenül a parancsot, 
vagy az atyák 1s - mit gondolsz? 

2. — Ha azonban csak némileg is jól értettem meg, Ádám ebben semmi 
különbséget sem tett, úgy vélem. Ha pedig az atyák, akik minden parancsot 
még jobban megértenek, mint mi, mégis suttognak egymással, akkor az a 
véleményem, hogy mi is válthatunk egypár szót ártalom nélkül, mégpedig 
Asmáháélt illetőleg. 

3. — Mert lásd, engem nagyon erős vágy serkent szívemben arra, hogy 
Asmáháélről beszéljek. Sőt, valósággal úgy tűnik fel nekem, mintha 
kezdenem kellene vég nélkül beszélni őróla. 

4. . Mondhatom neked Atyám, ez az ifjú ember valóban egész 
szívszorongást okoz nekem. Igen, ő folyton kifürkészhetetlenebb lesz előttem! 
Arcán nem is látna az ember semmi rendkívülit - ha azonban beszél, és szava 
villámnál sebesebb hatással kezd működni, akkor bizonnyal mindenkin 
különös érzések vesznek erőt. 

5. " Meg kell vallanom, hogy én már annyira megszerettem őt, hogy 
egyenesen úgy tűnik fel nekem, mintha szívem teljességgel hozzánőtt volna 
az övéhez. 

6. — Lásd, éppen azért állandóan erről a kedves ifjú Asmáháélről 
kívánnék csevegni. 

7. — Íme, milyen igénytelenül és mindenekfölött alázatos szerénységgel 
lépked ő mögöttünk, az öreg, de még mindig igen élénknek látszó Abedám 
mellett. És nézd milyen csodálatos könnyedséggel jár ő. Néha valóban úgy 
tűnik fel nekem, mintha lábával egyáltalában nem is érintené a földet. 

8. . Óh Asmáháél, Te mindenekfelett bájos, kedves idegen, milyen 
kimondhatatlanul kedves lettél nekem! 

9. Bárcsak az én oldalamon haladnál úgy, mint Abedám oldalán, milyen 
kimondhatatlanul boldog lennék én akkor. 

10. — Óh atyám, bocsáss meg, ha nyelvemmel talán már terhedre lettem, 
de mit tehetek róla? Hiszen magad mondtad mindig: "ahol a szív lángol, ott a 
szeretet edényében forr, és a szájból kicsordul" - lásd, íme így van ez most 
nálam is! 

11. — Ha azonban te is akarnál valamit szólni, úgy csak tedd! Nagyon 
szívesen a legnagyobb figyelemmel hallgatom - csak Asmáháélről beszélj 


nekem! Ámen." 

12. " És Matusála megemberelte magát és fiának a következőket mondta: 
"Szeretett fiam, Lamek, halljad! Bár úgy van az rendjén, hogy az atya tanítsa 
az ő fiát, akár mert látja, hogy a tapasztalatlan fiú oktalan, vagy teljesen 
szerénytelen dolgot követ el, akár pedig mert a fiú maga jön atyjához és kéri 
őt, hogy annak tapasztalat raktárából a maga számára valami használhatót 
elvihessen. 

13. — Mondd azonban és jól fogd fel, mi a teendő akkor, ha a fiú az 
atyához jön, tőle ilyen használható valamit kér annak tapasztalat-éléstárából, 
az atyának azonban ekkor imigyen kell szólnia fiához: Kedves fiam, erre a 
pontra nézve éléskamráink egyenlő korúak, és egyiknek sincs a legcsekélyebb 
előnye sem a másik felett, mert mindkettőnk szemei a mai napon először 
látták meg ugyanegy időben, egy és ugyanazt az Asmáháélt! 

14. — Lásd, amit te tudsz e rendkívül különös ifjúról, ugyanazt tudom én 
is; csak az én nyelvem nem olyan hajlékony, mint a tied, hogy Asmaháél 
iránti benső érzelmeimet hozzád hasonlóan értelmes szavakba önthessem, és 
azokat folyóvízként ajkamon kifolyassam. 

15. — Hogy azonban atyádat mégsem egészen hiába kérted legyen, hogy 
Asmáháélről szóljon, íme azért éppen most jutott eszembe egy jó gondolat és 
ez a következőképpen hangzik: 

16. — Isten két szemet adott ugyan az embernek a külső dolgok 
meglátására berendezve, mindamellett két szemmel sem lát többet, mint 
eggyel - mindegyik megkönnyíti azonban a másiknak a látását. Így rendezett 
be neki két fület is, a külvilág hangjainak meghallására, de ezzel a két füllel 
sem hall senki sem más egyebet, mint eggyel; itt is egyik a másiknak csak 
támogatására van. Így van ez a szaglási szervvel is, egyik fele segít a 
másiknak. De csak egyetlen ízlelési és egy megérzési érzéket adott Isten az 
embernek, hogy mindent egymástól jól megkülönböztethetően ízlelhessen és 
érezhessen. Lásd e két szerv mindegyike függetlenül áll egymagában. Így van 
ez az emberrel is. Látásunk közös, amiként hallásunk is, szintúgy a finomabb 
érzékelések és az állapoti benyomások is, amelyekkel a dolgok reánk hatnak. 
Ami azonban aztán az egyes dolgoknak a megítélését és megérzését illeti, e 
tekintetben mindenkinek megvan a saját külön tere, amelynek megfelelően 
azután a megítélés és az abból származó megérzés képződik és alakul. 

17. Íme, éppen így van ez mi kettőnknél is. Mindketten ugyanazt láttuk 
és hallottuk és bizonyosan ugyanazokat észleltük is Asmáháélnél, és e 
tekintetben a növényekhez és fűhöz, a bokrokhoz és fákhoz vagyunk 
hasonlóak - mert mindezek is ugyanazt a világosságot, ugyanazt a meleget és 
ugyanazt az esőt szívják be. De miként állnak azután a belső feldolgozással és 
a kitermeléssel? 

18. — Lásd kedves fiam, itt már aztán nagy a különbség! Ugyanez áll a mi 
benső felfogásunkra, megítélésünkre és megérzésünkre nézve is. Lehet az 
igazságos, de igazságtalan is. Lehet érett, de a legtöbb esetben - éretlen. Miért 
rontsuk meg magunkat idő előtt, teletömni akarván magunkat éretlen 


megítéléseinkkel és az azokból következő eltérő érzésekkel? 

19. — Azért egyelőre mindenesetre jobb, ha előbb önmagunkban hagyjuk 
ezeket az új ültetvényeket teljesen megérni, és csak azután, ha már 
magunkban a teljes érést tapasztaljuk - nézzük, vajon azok gyümölcse mások 
számára 1s élvezhető és hasznos lesz-e? 

20. Aki valamiről beszél, ami őbenne még nem érett, az balga, mert 
minden beszéd - tanítás majd erről, majd arról. Milyen hasznot áraszt azonban 
egy éretlen tanító vagy szónok, vagy kit táplál majd ő az ő éretlen 
gyümölcseivel? 

Avagy milyen áldást terjeszt éretlen növényeivel, amelyekről még ő maga 
sem tud semmit, és így nem is tudhatja, vajon tiszták, vagy tisztátalanok-e 
azok, avagy tán éppen telve vannak halálos méreggel?! 

21. — Lásd, megint csak itt tartunk! Asmáháél magja még alig egynéhány 
gyenge gyökerecskét hajtott ki bennünk; még a levelét, a virágját sem 
ismerjük, annál kevésbé a gyümölcsét. És mégis már kölcsönösen tanítani 
szeretnénk egymást. 

22. Óh fiam, gondold meg, milyen tanítás lenne az! Azért tanítsa 
mindegyik azt, amit lát, hall és tapasztal valamiképpen - hogy itt vagy amott 
van valami, vagy nincs semmi - és ezzel már eleget tett. Minden egyebet 
tegyen félre a megérés idejéig, akkor majd Isten elhívja őt, ha szívében nemes 
gyümölcs indult érésnek - hogy azt testvéreinek szétoszthassa. És ha a 
gyümölcs nem nemes, akkor is Isten tudja majd a legjobban, mire használja 
azt fel; mert Isten kezében minden dolog jó. És azért mi is várjuk meg előbb 
az érést, azután beszéljünk! Ámen." 


122. Fejezet 
Asmáháél elmond egy példázatot 


1. — Matusálának Lamek fiához intézett beszéde után rögtön ott termett 
közöttük Asmáháél és a következőképpen szólt hozzájuk, mondván: 

2. — Kedves barátaim, hallgassátok és értsétek meg jól, amit előbbi 
párbeszédetekre nézve veletek közlök. Íme, tegyük fel, hogy lenne valahol 
egy ember, aki igen jól ért különféle bölcsességhez és ismeri azok sokszoros 
kihatását. Környezetében azonban lennének emberek, akik ugyan állandóan a 
bölcsességre törekednének, következésképpen annak a hatásának a 
megismerésére is; de vagy nem képesek, vagy nem tudnak valami sokat 
elérni, mert előttük még teljesen idegen a gyökere minden bölcsességnek - 
minthogy mindenféle világi fák lombjával elfüggönyözték szemüket, és sima 
kövekkel bedugják fülüket, hogy aztán se lássanak, se halljanak. 

3. — Ha azután az az ember csodálatos dolgokat kezdene véghezvinni 
közöttük az ő igaz bölcsességéből kifolyólag, nem így szólnának-e hamarosan 
az őt, e bölcset körülvevők: "Ugyan miképpen is tehet ez ilyeneket, amiket 
nekünk embereknek még csak parányi részünkben is lehetetlen felfogni, 
valami hasonlónak véghezviteléről pedig egyáltalán beszélni sem lehet. Ki az 
az ember, felülről, vagy alulról való-e, és honnét van ilyen hatalma? Egyetlen 


szava sem üres, hanem mindegyik egy beteljesedett cselekedet. Úgy beszél, 
mintha önhatalmából beszélne, amellett még sokat is látszik tartani 
önmagáról. Mi tehát ez az ember, aki külsőleg ugyanolyan, mint 
bármelyikünk, de ha cselekszik, olyanokat művel, mintha Istennek minden 
ereje és hatalma neki lenne alárendelve?! 

4. — És ilyen kérdések után aztán egyik sem tudja, mit tartson önmagáról, 
és mit arról a bölcsről? Félje őt, vagy pedig szeresse - fusson-e előle, avagy 
kövesse őt? 

5. — Ezek között azután vannak, akik félelemmel, mások, akik szeretettel 
vannak eltelve, vannak megint, akik kíváncsisággal, mások, akik kétellyel, 
ismét mások, akik kívánsággal és vággyal vannak telve, hogy hozzá hasonlót 
tehessenek, de arra éppen nem vágyakoznak, hogy hozzá hasonlók legyenek a 
szeretetben és a valódi alázatban, ami pedig az igazi gyökere minden 
bölcsességnek. 

6. — De vajon mit gondoltok? Ha ez a bölcs aztán az ő bölcsesség nélküli 
környezetéből kiválasztani akarna magának némelyeket - kik lennének azok, 
akiket hatalmas szava az ő iskolája számára meghívna? 

7. — Én mondom nektek, hogy bizonnyal nem azok, akiket bátorságuk 
elhagy; a látványosság-hajhászhók bizonnyal szintén nem, és azok ugyancsak 
nem, akik azt kérdezik: ki, mi és honnét való az, akinek ily dolgok egy 
szavára sikerülnek? És azok sem, akik telve vannak kétkedéssel és nincs 
semmiben sem biztonságuk, sem lábukban, sem kezükben, sem fejükben, sem 
szívükben, sem belső részeikben és izmaikban. Éppúgy a szellemben vakok és 
süketek semmiképpen, hanem egyes-egyedül csak azok, akik Isten iránt 
szeretettel és alázattal vannak telve, sőt - testvéreik iránt is! 

8. Íme, mindez szemetek előtt van, és ti fel nem ismeritek! 

9. Én azonban, Aki itt előttetek állok, mondom nektek: boldogok 
vagytok itt, hogy Én, mint az egész világ előtt egyedül bölcs, itt vándorolok 
tiközöttetek! 

10. — Te Matusála öltsd fel magadra fiadnak szeretetét - és te Lamek, 
öltsd fel magadra atyádnak a türelmességét, akkor mindketten csakhamar 
egészen más szemmel néztek majd az idegenre! Ámen. Értsétek meg jól! 
Amen." 


123. Fejezet 
A "föld elszáradt kezénél" 


1. — Asmáháél beszéde közben az atyák egy nagy kőfalhoz értek, amelyen 
különböző hasadékok rajta a legcsodálatosabb alakulatokat ábrázolta, amelyek 
alatt az atyák a sziklafalnak már régtől fogva a "föld kiszáradt keze" 
elnevezést adták. Ez a fal elválasztotta az Észak gyermekeit az atyáktól, és a 
fal eme oldaláról természetes úton egyáltalán nem lehetett az Észak vidékére 
jutni. Aki mégis át akart oda jutni, annak kénytelen-kelletlen nagyobb kerülőt 
kellett tennie, mert akkor előbb az egész Nyugat vidékét be kellett járnia, és 
ismét egy kör alakú hosszú hegyhátat megjárnia, amely eztán egy messze 


körülírt ívben kapcsolódott Északkelet felől az Északi vidékhez. 

2. — Ez az út azonban az atyáknak először is túlságosan hosszú volt, és 
azután, minthogy ők most már a falhoz értek, ez úgyszólván lehetetlen is volt, 
mert akkor még egyszer vissza kellett volna menniük Nyugat vidékére és csak 
onnét azután a messze nyúló hegyháton keresztül. 

3. — De most már itt voltak a falnál és az atyák egy lépést sem tehettek 
tovább. Így tehát Ádámtól kezdve valamennyien egymást kezdték 
kérdezgetni, mit tegyenek, hogy elsősorban az Észak gyermekeit a küszöbön 
álló szabbatról értesíthessék, és másodsorban nekik, a már Nyugaton 
kieszközölt szabadságukat újra visszaadhassák, ezzel felszabadítván őket egy 
őket túlságos mértékben elnyomó törvény kemény igája alól. 

4. — Megbecsülendő lett volna most a jó tanács az atyák körében. Mert ez 
esetben a lekiabálás és kődobálás sem segített, mert éppen igen erős szélvész 
kezdett tombolni, amiként az a magas hegyekben a dél közeledtével történni 
szokott a Földnek a napsugarak elfordultával előállt túlságos kilélegzése 
miatt; ezért sem használt kiáltozás semmit. És a kődobálásnak, mint az atyák 
jelenlétének jeleként is el kellett maradnia ugyanabból az okból. Mert mi 
haszna lett volna, ha úgysem lehetett volna egyetlen megérthető szót sem 
intézni a figyelmessé lett gyermekekhez? 

5. — És így itt álltak az atyák, nem sokkal különben, mint maga a "Föld 
elszáradt keze" és egyik sem tudott sem tanácsolni, sem segíteni a másiknak, 
és ebben a megzavarodottságban egyik sem emlékezett meg legkevésbé sem 
arról, milyen közel volt hozzájuk Az, Aki előtt nincs nehézség. Még maga 
Énok sem eszmélt rá jókor arra. 

6. — Abedám azonban kis idő múltán csendesen megkérdezte Asmáháélt, 
mondván: "Uram! Te, aki végtelenül messze fölötte állsz minden emberi 
nyelv által képzett és kimondott név fölött, és szent, mindenek felett szent 
vagy, hogy én leggyengébb féreg Előtted a pornak porában valamit 
cselekedhetem a Te legkegyelmesebb megengedésedből, úgy parancsold meg 
azt nekem! Mert én teljesen készen vagyok arra, hogy a Te szavadra erről az 
ötszáz embermagasságnyi falról leugorjak az Énok gyermekeihez, és nekik 
szóval hírül vigyem mindazt, amiről az atyák őket értesíteni akarják, és amit 
nekik kihirdetni akarnak. 

7. — Mert lásd, Te kimondhatatlan örök Szeretet, Te Istenem és 
Mindenem! A Te Igéden nyugszik teljes nagyságában és egész végtelen 
súlyában az egész vég nélküli Teremtés. Hogyan engedhetne az engem tönkre 
menni, aki már magához a földhöz viszonyítva is csak egy legparányibb 
porszemecske vagyok?! 

8. — Azért csak egy szó Tetőled, és én teljesen kész vagyok annak 
teljesítésére. És kerülne az bár testemnek életébe, teljesen meg vagyok 
győződve szívemben arról, hogy végtelenül jobb a Te Igédben testileg 
meghalni, akár ezerszeres halált szenvedve is, mint anélkül - akár 
ezerszeresen is élni! 

9. — Mindazonáltal, óh Uram, ne az én, hanem a Te legszentebb akaratod 


történjék most és örökké, Ámen!" 

10. — Asmaháél ilyen magas fokú szeretet-ajánlatot hallva Abedámtól, 
nagyon szeretetteljesen tekintett reá, és fennhangon a következő szavakat 
intézte hozzá, mondván: 

11. . "Abedám! Bizony, bizony mondom neked, a földön nincs még egy 
második, aki hozzád hitben és szeretetben hasonlítana! Énok nagy a 
szeretetben és alázatosságban és ezek révén már itt megtalálta a 
halhatatlanságot. De nagyobb az, aki a halál által nyeri el az életet, mint aki az 
élet által nyeri azt el, nagyobb, aki életét testvérei, és atyái javára feláldozza, 
mint aki csak a Belőlem jövő Igékkel törekedik megeleveníteni azokat, mert 
könnyebb másokat oktatni, mint életét másokért feláldozni! 

12. — Bizony, bizony mondom néked Abedám: aki Nevemben és Igémben 
testének halálát találja meg, az hősi erővel vonja magához az örök életet, és 
teljesen eggyé lesz Énvelem. 

13. — Te azonban kedves, erős Abedánom lássad: az az idő, amelyben 
Nevemben vagy Igémben a test ítéletét odaadni kellene, még nem érkezett el 
és azért a te megrendíthetetlen akaratod tényleg véghezvitt tettnek számítson. 
Mert te azt a te szívedben mintegy önmagadból, Irántam való hitben, 
bizalomban és teljes szeretetben valóban véghez is vitted már. És éppen ezért 
Engem már meg is találtál teljesen és mostantól fogva többé nem távolodol el 
az Én oldalam mellől. 

14. — Lásd azonban, kedves Abedánom, hogy van még egyéb eszközöm is 
arra, hogy a gyenge atyákat bajuktól kisegítsem, és éppen azért tényleg 
könnyen nélkülözhetem a te áldozatodat. 

Jó neked azonban Abedám, hogy szívedben Irántam való hűségedből ilyen 
áldozatot hoztál Nekem. Mondhatom neked, te felülmúltad Ábelt ís, aki csak 
egyszer öletett meg, míg te ezerszeres haláltól sem riadtál vissza az Én 
Nevemért. Legyen azért neked ezerszeres életed Énbennem! 

15. — Hogy azonban mégis kapj tőlem Igét avégből, hogy amint akartad 
valamit tehess az Én Nevemben: menj most Énokhoz és hívd őt ide Hozzám, 
mert fontos mondanivalóm van az ő számára az összes atyák előtt. Mert ha 
szeret Engem, hiszen előbb Hozzám kell jönnie, hogy aztán teljesen Magamba 
fogadhassam őt, és eggyé lehessen Velem az Irántam való szeretetben és az 
abból eredő életben - hogy aztán még csak ez által váljék hozzád hasonló 
hőssé ő is, és véghezvihesse az Én akaratomat az atyák színe előtt! Ámen." 

16. . És Abedám Énokhoz ment és kinyilvánította neki Asmáháél 
akaratát. 

17. Énok pedig azonnal Asmáháél elé járult és mondta Neki: "Óh Uram 
tekints kegyelmesen reám, leggyengébbre és tehetetlen lényemnek minden 
rostja legyen örökre alávetve a Te akaratodnak, óh Istenem, Uram és 
szentséges örök Atyám! Ámen." 

18. — És Asmaháél megfogta Énok jobbját és hangosan így szólt hozzá: 
"Énok! Aki neked ezt a kezet a semmiből teremtette, Az megerősíti azt most 
neked az atyák színe előtt. Menj most oda a "Föld elszáradt kezéhez" és 


elevenítsd meg a holtat, hogy az puha híddá és sík úttá váljon és vezessen 
azokhoz, akiknek a legnagyobb szükségük van segítségünkre, mert nem az 
egészségesért, hanem a betegekért vagyok Én közöttetek! Ámen." 

19. " És Énok azonnal odament a falhoz és megparancsolta neki, hogy 
álljon félre és váljék sík ösvénnyé, és vezessen azokhoz, akik ott lenn 
senyvednek, és leginkább rászorulnak a segélyre! 

20. És íme, a fal azonnal összeomlott és a sík ösvény készen állott! 

21. — Az atyák mélységesen megdöbbentek Asmaháél végtelen hatalmán, 
Asmáháél azonban újból felüdítette őket, miután szívükben mindnyájan 
azonnal elkezdték az Urat dicsőíteni, és magasztalták az ő Nevét e nagy 
csodatétel miatt és megnyugodva haladtak tovább. 


124. Fejezet 
Adám kérdezősködése az Észak gyermekei felől 


1. — Az atyák nemsokára az Észak messze elterjedt lakótájára értek. 
Ádám szokás szerint megáldotta azt, azután pedig valamennyi 
főtörzsgyermeket, majd mindnyájan lepihentek rövid időre. 

2. — Körülbelül félórai pihenés után azonban mindnyájukat nagy 
csodálkozás fogta el, hogy ez idő alatt egetlen egy sem mutatkozott még az 
Észak gyermekei közül. És Ádám hamarosan magához intvén Énokot, 
megkérdezte tőle ennek okát, mondván: 

3. — "Énok! Minthogy téged Asmaháél úgy megerősített mindnyájunk 
szemeláttára, hogy a "Föld elszáradt kezének" szavad leheletére meghajolnia 
kellett - nézzed, itt nincsenek gyermekek! ... Mondd, hová lettek? 

4. — Talán az összeomló fal temette el őket és így mindnyájukat megölte? 
Vagy mondd, ha az lehetséges, merre vonultak mindnyájan - vagy egyáltalán 
mi történt velük? 

5. — Mert lásd, ez a vidék olyan, mintha csak röviddel ezelőtt tartott volna 
itt általános aratóünnepet, a bátorság belőlem. Mert ha meggondolom, ki 
rejtőzik Asmaháél mögött, és Ismét - hogy mi és ki vagyok én - akkor 
nyelvem és tüdőm egyaránt felmondja a szolgálatot, és aztán alig tudok már 
többé egy szót is kiejteni. Ezen kívül azonban szívem is azt súgja: miért 
akarod a mindenható Istent megkérdezni - mintha előtte valami is titok lenne, 
ami bensődben titkon végbemegy?! Nem rendezte-e ő a te gondolataidat már 
öröktől fogva sokkal előbb, mintsem téged az ő végtelen Szeretetéből és 
könyörületességéből gondolkozásra képes lénynek teremtett? 

6.  — Szeretném ugyan e felől Asmaháélt (az Urat) megkérdezni, de ehhez 
más egyébbel együtt hiányzik a bátorság belőlem. Mert ha meggondolom, ki 
rejtőzik Asmaháél mögött, és ismét - hogy mi és ki vagyok én - akkor 
nyelvem és tüdőm egyaránt felmondja a szolgálatot, és aztán alig tudok már 
többé egy szót is kiejteni. Ezenkívül azonban szívem is azt súgja: Miért 
akarod a mindenható Istent megkérdezni - minta előtte valami is titok lenne, 
ami bensődben titkon végbemegy?! Nem rendezte-e ő a te gondolataidat már 


zz 


öröktől fogva sokkal előbb, mintsem téged az ő végtelen Szeretetéből és 


könyörületességből gondolkodásra képes lénynek teremtett? 

7. Lásd kedves Énok, ezért nem merem azt tenni, amit oly igen nagyon 
szeretnék. Tedd meg azonban te, amire én már nem vagyok képes! Ha pedig 
Asmaháél révén önmagadból tudsz valamit, úgy nyugtass meg engem és a 
többieket is. De ha a te szívedben is úgy van minden, mint nálam, akkor 
fordulj hamarosan Asmáháélhez! Ő bizonyosan a legkegyelmesebben és 
legirgalmasabban kiment minket ebből a nagy zavarból és aggodalomból is! 
Ámen." 

8. — És amidőn Énok ezeket Ádámtól meghallotta, meghajolt előtte és 
Asmáháélhez akart sietni és őt Ádám kérelméről értesíteni, mert őt magát is 
bámulatba ejtette az az embertől üres vidék. Alig emelte azonban fel csak az 
egyik lábát is menésre, már elébük jött Asmaháél és máris köztük állott 
beszédre készen és a következő Igéket intézte hozzájuk: 

9. "Óh Ádám, azt hiszed-e a te szíved mélyén, amelyben nagyon 
meggyengült szellemed lakozik, hogy az Úr olyan, mint a Mélységnek egy 
királya, vagy pedig tehozzád hasonló talán, hogy olyan körülményesen lehet 
csak Hozzá jutni? Lásd Nekem nincs szükségem sem testőrökre, sem 
ajtónállókra, sem rang szerint sorozott elsőszülött főtörzs-gyermekekre, akik 
által egyedül legyen valaki Hozzám vezethető. Azt sem kívánom, hogy valaki 
előbb egy óra hosszáig arcával a földre borulva feküdjék előttem, hogy 
érdemessé váljék arra: előttem, Ura és teremtője előtt felegyenesedjen - 
hanem minden, amit Én kívánok az egy hűséges Felém forduló, szerető, 
alázatos, bűnbánat által megtisztult szív. Akinek ilyen szíve van, annak nincs 
szüksége Énelőttem kerülő utakra, minthogy Én neki amúgyis mindenkor még 
a hozzá legközelebb álló is kell, hogy legyek! És ha nem így lenne, ki 
tarthatná meg életét a legröpkébb pillanatig is, mivelhogy minden élet a 
legközelebbi és legszorosabb kapcsolatban Belőlem ered, és mindörökké 
sehonnan máshonnan nem eredhet! 

10. — Ha azonban te félsz a mindentudó Istentől valamit megkérdezni, 
hogyan van az, hogy a Mindentudó nem vonakodik tőletek egyet, s mást 
megkérdezni - érettetek, hogy felébredjetek? 

11. — Azthiszem azonban, hogy tájékozatlanság esetén a tudatlannak több 
oka van kérdésével a Mindentudóhoz fordulni, mint a Mindentudónak a 
tudatlanhoz! 

12. — Ha tehát Én kérdezlek titeket, akik felelet híján vagytok, akkor tán 
nem lehet hibás dolog az sem, ha ti kérdezitek tőlem azt, amit nem tudtok, de 
tudni igen szeretnétek! 

13. — Lásd Ádám, szorongattatásodat nagyon is ismerem. Te az Észak 
gyermekei felől kérdezősködüöl, és igen szeretnéd tudni hová lettek azok? Azt 
azonban most még nem mondom meg neked, hanem előbb keresned és 
kutatnod kell őket. És ha senkit sem találtál, akkor jöjj majd csak Hozzám és 
kérdezz meg Engem, azután majd Én elvezetlek a gyermekekhez. Mert kell, 
hogy az elveszett előbb megkeressük! Ámen. 


125. Fejezet 


Ádám keresteti az Észak gyermekeit 


1. —. Ádám mélyen elgondolkozott szívében e hatalmas  Igéken, 
bűnbánattal és áhítattal telten hálát adott szívében Nekem, azután Sét, Énok és 
természetesen Asmaháél kivételével összehívta mind a jelenlévőket és szólt 
hozzájuk: 

2. — "Halljátok gyermekeim mindnyájan, akiket Isten test és lélek szerint 
nekem adott, mind azonban Istenből való szabad szellemmel! Vágyakozva 
megérkeztünk ide, hogy új, szabad életet hozzunk e gyermekeknek, akiket a 
Föld a magas és mély, borzalmas szakadékokkal barázdázott, messze 
kiterjedő elszáradt keze tőlünk ridegen elválasztott, úgy hogy sem mi azon át 
hozzájuk, sem ők mihozzánk nem jöhettek. Ha néhanapján a hasadékokon át a 
mély síkságokra letekintettünk, nem ritkán a gyermekek nagy serege 
hemzsegett azokon, és ha szélcsend volt, akkor Kénán erős hangja akaratomat 
1s tudtotukra adta, amire aztán véneik sem sajnálták a nagy kerülő utat, és még 
szabbat előtt eljöttek gyümölcsáldozataikkal, és sátram előtt sóhajtoztak, hogy 
csak egy pillanatra is megláthassanak! 

3. — Most pedig én és még Valaki más is, csodás módon mi magunk 
lejöttünk hozzájuk, és íme sehol semmi emberi nyomot nem lehet felfedezni. 

4. — Azért Istenből eredőleg azt kívánom tőletek, mindnyájatoktól, hogy 
azonnal siessetek el minden irányban és egy óra hosszáig keressétek 
mindenfelé őket. Ha találtok valakit, azt azonnal hozzátok el ide, hogy hírt 
adhasson nekünk a többekről! És ha senkit sem találtok, akkor a keresésre 
rendelt óra leteltével jöjjetek mielőbb ide vissza, hogy attól az Egy-től azután 
magasabb utasítást kapjunk arra nézve, mi a további teendőnk és mihez 
kezdjünk! 

5. — Siessetek most és teljesítsétek, amit reátok bíztam, Jehova áldása, és 
az enyém legyen mindnyájatokkal! Ámen. 

6. És a kirendeltek gyorsan elszéledtek minden irányban, és mindenféle 
üres lakósátrakat és különböző hátrahagyott szerszámokat találtak. Egész 
sereg szabad háziállatot is, és mindenféle learatott és összegyűjtött 
gyümölcsöt is. Mindamellett azonban egyetlen emberi szemet sem, annál 
kevésbé embert bárhol is. 

És amidőn a keresők egy jó félóra múlva még mindig nem találtak senkit, 
minden irány felé nagyon hangosan kiabáltak és hívták egyik-másik 
ismerősüket az ő nevükben. De mindez hiábavaló fáradozás volt, mert semmit 
sem észleltek egyebet, mint a mély árkokon keresztül rohanó patakok 
egyhangú, tompa csobogását. 

7. És így telt el a keresésre szánt rövid óra, és a gyermekek szomorúan, 
eredménytelenül tértek haza, vagyis inkább oda, ahol Ádám vágyakozva várt 
reájuk. 

8. — Amidőn a pihenőhelyhez közeledtek, Ádám gondosan figyelte az 
érkezőket, vajon felfedez-e közöttük valakit a megtaláltakból. A mind 
közelebb és közelebb jövők azonban - amint az mind határozottabban látszott 


- egyedül tértek vissza. 
9. " Ekkor Adám elszomorodott és hangosan sírt és panaszkodott. 


126. Fejezet 
Asmaháél Énokot küldi ki 


1. — Amidőn a kiküldött keresők eredménytelen munka után már 
mindnyájan visszatértek és elmondták, hogy üres kunyhóknál, kevés 
házieszköznél, háziállatnál és majdnem az egész gyümölcskészletnél egyebet 
sehol sem találtak, legkevésbé pedig emberek nyomát bárhol is - akkor Ádám 
összecsapta kezét a feje fölött és hangos szóval így szólt: 

2. — "Igazságos, nagy, felséges Isten! Hová vezetted vajon őket. A föld 
nyelte-e el őket, avagy mi történt ezekkel a gyermekekkel: 

3. . Meg vannak-e még valahol? Vagy teljesen megsemmisítetted őket? 
Óh Istenem, Te szeretettel és irgalommal teljes, légy részvéttel irántam a 
Földnek gyenge ősaggastyána iránt! 

4. — Ha megölted őket, akkor hiszen az én szívemet is megölheted, hogy 
ne kelljen neki ezt a kibírhatatlan gyászterhet hordoznia, amely alatt úgyis 
össze kell roppannia, ha nem kapok világosságot azok felől, akiket nagy 
ostobaságom elkülönített és elűzött az Északi vidékre, amelyben nyilván 
elpusztultak! 

5. — Óh Asmáháél, Asmaháél! Hol vagy Te Hatalmas?! Jöjj, óh jöjj! Mert 
szellemem - aki Belőled magam vagyok az - még soha annyira nem 
vágyakozott Utánad, Te legszentebb, mint most! 

6. — Óh ne késsél, jöjj mihamarább hozzám e nagy Földed gyenge 
ősaggastyánához és segíts rajtam nagy aggodalmamban és szomorúságomban. 
Ámen!" 

7. — És íme erre Asmáháél máris Ádám előtt állott és komolyan azt 
kérdezte tőle: "Ádám, te vak, mit akarsz, hogy cselekedjem neked?" 

8. — És Ádám felelte: "Óh Uram, ha vak vagyok - azt hogy lássak; és 
lássam azokat, akik itt így vagy úgy elvesztek!" 

9. — És Asmáháél így felelt Ádámnak: "Íme, te kiküldötted gyermekeidet 
testvéreik keresésére, és ők nem találtak senkit. Most Én küldöm majd ki 
Énokot és meglátjuk, vajon Ő is üresen tér-e vissza? És ha mégis, akkor Én 
Magam akarok, mint utolsó küldött kimenni, és mind a juhokat összehívni és 
biztos lehetsz abban, hogy a juhok megismerik majd az igazi pásztor hangját, 
hozzásietnek, és őt örvendezve körülugrálják! 

10. — És te Énok siess most és kiálts erős hanggal: "Testvérek halljátok! 
Ádám atyátok eljött hozzátok, hogy titeket hozzám hasonlóan megszabadítson 
minden igától és nektek egy új, hatalmas hidat mutasson, amelyen keresztül 
az ő megszentelt atyai otthonához a legrövidebb idő alatt eljuthattok, hogy ott 
az Úrnak szent Szabbat napját már holnap velünk megünnepeljétek!" 

11. — Ezt a felhívást háromszor ismételd! Aki erre megjelenik, azt vezesd 
ide; aki pedig nem jelenik meg, annál Én próbálom majd ki Hangomat. 
Azután megszámláljuk őket, és meglátjuk hiányzik-e még valaki? És azután 


majd ez legyen a jel arra nézve, hogy az elkövetkezendő nagy 
sanyargattatások utolsó idejében Ki hívja majd el az elkésetteket az otthoni 
nagy atyai házba! 

12. — És most siess és tedd, ahogyan neked mondtam! Ámen." 


127. Fejezet 
Ádám három fia megjelenik Énok hívására 


1. És Énok elsietett és úgy tett, amint azt Asmáháél tanácsolta neki. 

2. Amidőn első ízben kiáltott, megjelent Ádámnak az öreg fia, aki a föld 
egyik zugából bújt elő, és kérdezte: "Énok, Járed fia, ha jól megértettelek, 
követni is akarlak!" 

3. — És Énok felelte neki: "Így akarja Az, Aki reád és minden 
gyermekedre várakozik és így megértésedben nincs tévedés!" 

4. . Még kétszer kell azonban kiáltanom és így majd igen jól 
meggyőződhetsz az első kiáltás értelméről." 

5. — És ekkor Énok másodszor kiáltott. Erre szintén csak egy öreg fia 
jelent meg Ádámnak és az előzőhöz hasonlóan kérdezte Énokot és az elsőéhez 
hasonló választ is kapott. 

6. — És nemsokára utána a harmadik kiáltást hallatta Énok, de erre az 
utolsó legerősebbre is csak egy öreg Ádám-fia jelent meg, és az előzőkhöz 
hasonlóan kérdést intézett Énokhoz. 

7. — Énok pedig válaszolta neki: "Kövesd hívó szavamat, és csakhamar 
meggyőződhetsz arról, honnét ered a hívás és honnét hatolt a hang füledig. 

8. — A hang ugyan Énok hangja, de a hívás felülről való! 

9. — És most ne kutassatok tovább, hanem gyorsan kövessetek engem és 
ne is mondjátok meg, hogy gyermekeitek és asszonyaitok hol vannak, mert 
mindjárt utánam egy másik hívó jön, Akinek Hangját gyermekeitek és 
asszonyaitok az egyedül igaznak ismerik majd fel! 

10. Bár az én hívásom is igazi, felülről jövő hívás volt, mégis a hang, 
amely azt leadta idegen volt - és azért is csak kevesen igazodtak utána. Ha 
majd azonban a nagy Hívónak a kiáltása és hangja a Föld mélységeibe is 
elhallatszik majd; és akkor nem lesz többé sem eleven, sem holt, aki azonnal 
valóban igazinak ne ismerné fel az egyedül igaz Hívónak az igazi hangját. És 
akkor majd nem is kérdezi őt senki sem, mint most engem, hanem mindenki 
követi majd az ő hangját - így vagy amúgy. 

11. És most siessünk oda, ahol az Atya vár reátok! Ámen." 


128. Fejezet 
Adám örül Jura, Buzin és Ohorion gyermekeinek 


1. — És így siettek a négyen gyorsan az ismert helyhez. Amidőn pedig 
Ádám Énokot a három öreg gyermekkel közeledni látta, valamelyest felvidult 


arculata. dicsőített 1: Engem ekkor és mindenek felett hálálkodott, hogy mégis 
méltattam szemét még egyszer arra, hogy láthassa Káin és Abel után 


következő legidősebb gyermekeit: Jurát, Buzint és Ohoriont! 

2. — És mialatt Ádám szívében így hálásan felfohászkodott, a négy már 
oda is ért egészen Ádám elé. És Énok meghajtotta magát Ádám előtt, a másik 
három pedig arcra borult előtte, ahogyan azt őskezdettől fogva megszokták. 
Ádám pedig azonnal Sétet szólította elő, mondván: 

3. — Sét, fiam, nézd a te legidősebb testvéreidet és az én legidősebb 
gyermekeimet! Segítsd fel őket a földről és vezesd ide őket szívemre, és 
mondd meg nekik: "Az öreg Ádám atya már nem parancsoló többé, hanem 
immár atya, akinek karjai még arra is készek lennének, hogy Káint öleljék 
szeretettel a szívére, annál inkább öreg gyermekit és rossz idők sorsostársait!" 

4. . Mondd meg nekik, hogy nemcsak hogy megtaláltuk a régi 
paradicsomot, hanem végtelenül többet, nagyobbat és kimondhatatlanul 
fenségesen dicsőbbet is! - És most menj és cselekedjél! Ámen!" 

5. — És Sét azonnal odament és szeretetteljesen felemelte őket és átadta 
nekik Ádám üzenetét, amely fölött az öreg gyermekek örömükben sírni 
kezdtek és Jura így szólt Séthez: "Óh te szeretett testvérem, milyen 
kimondhatatlanul boldog vagyok én és mind a hárman is, hogy téged és a mi 
legkedvesebb atyánkat még egyszer láthatjuk! 

6. — Nézd csak kedves testvérem, milyen öregek és törődöttek lettünk az 
óta a hosszú idő óta, hogy számkivetésben éltünk, amelyre rászolgáltunk! 

7. Óh nagy Jehova, hála, örök hála legyen Neked, egyedül Neked ezért! 
Mert bizonyosan egyedül Te tetted ezt, Te lágyítottad meg a mi nagyon 
szeretett atyánk szívét irántunk, hogy mindnyájunkat ismét kegyelmébe 
fogadott. 

8. — Azért örök hála és dicséret Neked, óh Jehova! És köszönet neked is, 
te kedves testvér! Vezess tehát most oda, agg atyánkhoz minket. 

9. — És Sét odavezette őket. Ádám megáldotta, azután szívére szorította 
öreg gyermekeit, és meghatottan mondta nekik: "Óh gyermekeim, milyen 
boldog most a ti Ádám atyátok! 

10. " Óh Asmáháél, ki az, aki Téged eléggé magasztalni képes! Mert a Te 
jóságod végtelen és a Te nagy szereteted örökkétartó!" 

II. . Amidőn pedig Ádám kissé felocsúdott szeretetéből, akkor 
Asmáháél hozzálépett, mondván neki: "Ádám, megértetted-e most mi ér 
többet: a törvény-e vagy a szeretet" 

12. — Ádám meghatottságból nem bírt egyebet szólni, mint "Óh Te, 
Akinek nevét nyelvem kiejteni sem meri, Te több vagy, végtelenül több mint 
amennyit az örökkévalóságok felfoghatnak! Neked, egyedül legyen hála 
mindezért, hála, dicsőség, magasztalás és az én teljes, Téged örökké imádó 
szeretetem! Ámen." 


129. Fejezet 


Asmaháél beszéde Jehova lényegéről 


1. Ádámnak e szavai után Asmáháél a három újonnan érkezett elé lépett 
és a következőket mondta nekik: "Halljátok ti hárman: te Jura, te Buzin, és te 


Ohorion! 

2. Ki olyan kicsinyhitű, mint a légy, tele félelemmel, mint a galamb és 
rettegő, mint a mezei egér? Amiért is aztán a legkisebb neszre az erdők 
sűrűjébe menekül, és ha néhány kődarabka hull a völgybe már aggódva bújik 
el a föld lyukaiban?" 

3. — Azt hiszitek Jehova mindjárt gyermekeinek halálát akarja, ha néhány 
követ egymásra hullni enged? 

4. — Ha az ölésben lelné örömét, akkor már öröktől fogva az lett volna az 
öröme; és ha eszerint a halálnak lenne barátja, valóban meg lehettek 
győződve, hogy egészen biztosan nem teremtett volna meg nemcsak egyetlen 
földet, egyetlen holdat, egyetlen napot és egyetlen csillagot sem az ő nagy 
teremtési csodáikkal együtt, de még egyetlen porszemecskét sem! 

5. — Minthogy azonban Jehova nem az - amint azt mindabból, ami 
körülvesz titeket láthatjátok - hanem annak legfénylőbb ellentéte, tehát az élet 
legnagyobb barátja, mégpedig olyan mértékben, hogy ő Maga az örökkévaló 
és tulajdonképpeni Élet Önmagában. És minden, ami az ő lehelete által él, 
Belőle él, és ezért ő Maga az örökkévaló Szeretet is és így saját, minden 
művét örökké csak Önmagához vonzza. És minden teremtényének megvan a 
maga bölcsen elrendezett rendje, a gyermekek azonban szabadok az ő 
akaratukban és cselekedeteikben, és nincsenek megkötve semmi másban, csak 
abban, hogy élniük kell, mégpedig azért, mert Jehova az életnek és nem a 
halálnak a barátja. Éppen azért különösen az ő gyermekei ne aggódjanak sokat 
gyors megöletésükre nézve, főleg ne azok, akik mint ti, a mindenekfölött jó, 
nagy, szent Jehovát hűségesen szeretitek, és minden reményeteket Őbeléje 
helyezitek. 

6. — Legyetek azért hát jókedvűek, és ne bántson titeket botor félelem, 
mert ha Jehova megölni akart volna titeket, miképpen érhettétek volna el azt 
az öregkort, amelyet elértetek? 

7. — Jön majd azonban egykor még olyan idő a földre, amelyben a ti 
utódaitok a földön nem élnek többé annyi évet próba-életük határáig, mint ti, 
és mégis sokan lesznek közöttük, akik Jehovát sokkal jobban szeretik majd, 
mint ti most. Sőt azokban az időkben gyakran majd az anya kebeléről veszi el 
Jehova a kis gyermekeket, és sok szülő gyászol majd emiatt, és mindamellett 
gyászaikban is dicsőítő éneket zengenek majd Jehovának ezért is, és nem 
gondolják majd azt, mint ti, hogy Jehova örömét leli az ölésben! 

8. — Látjátok, ez durva hiba volt tőletek. A jövőben azonban erősítsétek 
meg bizalmatokat és növeljétek Jehova iránti szereteteteket, akkor majd 
lángoló világok romjain is biztos lábbal lépkedtek! Mert Jehova karja 
hatalmas, akiket megragad és vezet, azoknak romba dőlő világok sem 
lehetnek ártalmukra, sem pedig az a hatalom, amelyet ő engedett szabadjára 
meghatározott időre, saját szabadságának kipróbálására. A kígyónak jól ismert 
hatalmát kell ez alatt érteni. 

9. — Várjatok azonban békességben itt rövid ideig, amíg újra eljövök, 
mert elmegyek, mint utolsó hírnök gyermekeitekért és mind elhozom ide, 


hogy ők is mindnyájan megtudják és megismerjék, milyen végtelenül jó és 
szeretetteljes az az általatok oly botorul rettegett Jehova! 

10. — Igen, félelmetes Istennek a haragja! Az egy örök tűz, amely 
sohasem alszik ki. Isten azonban mindamellett minden hatalmát a Szeretetbe 
helyezte és éppenséggel nem a haragjába, amely örökké alárendeltje a 
Szeretetnek, amely egyedül az örök, legszabadabb Élet Őbenne! 

11. — Ezt mind gondoljátok meg addig, amíg visszatérek!" 


130. Fejezet 
Asmáháél sikeres hívószava az Eszak gyermekeihez 


1. — És Asmáháél csakhamar elhagyta az egész társaságot, és mint a tüzes 
villám sietett tova. 

2. — Amidőn pedig eltűnt szemük elől, magában mindegyikük a nagy 
Istent kezdte magasztalni. A három pedig Ádámhoz intézte kérdő szavát, 
mondván: 

3. — "Óh kedves, fennkölt atyánk! Ennek az ifjú embernek a beszéde, aki 
most elsietett, íme egyrészt nagyon is jól esett nekünk, másrészt azonban 
annak felfoghatatlan fenséges volta tűz-áradathoz hasonlított, amely képes 
volna az egész földet lángba borítani. Óh mondd meg nekünk, ki és honnét 
való az az ember? Mert ilyen szavak még sohasem hatoltak fülünkbe! 
Valóban, lehetetlen, hogy ez az ember erről a földről való legyen! 

4. — Ha lehet atyánk, ne hagyj minden bizonytalanságban! A te akaratod 
legyen meg! Ámen." 

5. — És Ádám felelte: "Óh gyermekeim, gondolkozzatok! Hisz ő már 
szinte Önmaga megmondotta nektek! A továbbit is tőle várjátok! Ámen." 

6. — Azok pedig köszönetet mondtak Ádámnak és elkezdtek önmagukban 
gondolkozni. De semmi olyat nem találtak ki, amivel szívüket kielégíthették 
volna. Az egyik arra az angyalra gondolt, amelyeik Euehip tartományban - a 
menekülés után - az égő kardot adta át Ábelnek, a másik magára Ábel 
szellemére gondolt, a harmadik ingadozott, melyik véleményhez csatlakozzék. 
És így ez alatt az idő alatt nagy volt a csendesség az összes itt összegyűltek 
között - részben, mert mindegyik talált önmagában elegendő foglalkozni valót 
- részben pedig abban a várakozásban, hogy nagyon figyelő füllel 
meghallhatják talán Asmaháél kiáltását. Ez a várakozás azonban meddő és 
teljesen hiábavaló volt, mert Asmaháél jól tudta, mit és hogyan cselekedett, és 
nem volt szüksége arra, hogy egy ordító szamárhoz hasonlóan kiabáljon, 
hanem elég volt hatalmas szavát a félénk rejtőzők szívében hallatni. És a 
rejtőzők nagyon is jól meghallották magukban a fenséges hívó szót, úgy hogy 
egy sem maradt vissza, hanem mind, nagy és kicsi, öreg és fiatal sietett a nagy 
benső Hívóhoz és mindegyike felismerte őt annak, aki az előbb hívó szavát 
titkon hallatta szívükben. 

7.  — Asmáháélt három perc alatt hétszer százezer ember vette körül, 
akiket kezével csakhamar láthatóan megáldott és aztán mind oda vezette őket 
Ádám elé. 


8. . Amidőn Ádám és többi gyermekei közeledni látták a szinte 
beláthatatlan nagy népsereget, s annak az élén Asmaháélt, Ádám teljesen 
elnémult és egy szót sem bírt kiejteni. 

9. — Sőt Énoknak is oly megdöbbentően csodálatosnak tetszett e 
rendkívüli összeterelés, hogy nem tudott magához térni. Aztán azt mondta 
magában: Hát ennyi a gyermek az Északon? 

10. — Ha közülük háromnegyedüknél is több nem újonnan teremtett, 
igazán nem tudom hányadán vagyok, mert vagy álmodom, vagy egy helyett 
százat látok! Hiszen itt annyi az ember, mint a tengerben a homok és a föld 
felületén a fűszál! 

11. — Óh Asmáhádl - ki is foghatna fel valaha is Téged?! Végtelen vagy 
Te minden egyes Igédben és leheleted mozgatja a világokat, mint az enyém 
egy kimondhatatlan kicsiny mennyiségű porszemet tehetetlen kezem 
felületén. Rátekintesz a Napra és a ragyogó csillagokra, és azok megremegnek 
megfoghatatlan magasztos tiszteletből és nagy  hódolatuktól, hálásan 
visszatükrözve szemed végtelen szelídségének fenséges, bárha csak homályos 
visszfényét, le a kicsinyke Földre! És a Te füled meghallja - úgy, mint az 
enyém a közeli mennydörgést - már azoknak a leheletlényeknek a sóvárgását 
és leghalkabb óhaját is, amelyek talán még csak majd jövendő teremtéseid 
folyamán jönnek létre Belőled! És a Mindenség bár legtávolibb zugában levő 
legláthatatlanabbul legkisebb sugárállatkának a leheletét te úgy megérzed, 
amint fülem alig a vihar tobzódását! De milyen különbség magában a 
megérzésben! Te Neked minden a legtisztább összhang - nekem minden 
zűrzavaros káosz! 

12. "— A te számodra a felbuggyanó forrás minden locsogó hangja mélyen 
megérthető szó. Te megérted a fű meglebbenését, és a hulló levél panasza 
nem surran el megértetlenül füled mellett! 

13. . Te meghallod a zúgó szelek nagy dicsénekét, s nem értetlen 
számodra a viharzó tenger dicsőítő szava, és mégis törődsz a por kis férgével, 
mintha semmi mást nem hallanál, mint egyedül csak a poros férgecske 
leghalkabb nyögdécselését! 

14. Óh Asmáháél, Te nagy, Te dicső, Te szent, Te legszeretőbb, Te 
mindenfelett leghatalmasabb Istenünk és Urunk! Téged soha fel nem foghat 
véges szellem, és mindegyik elvész hatalmad örök éjjelében, aki Téged 
kifürkészni akarna, sőt már egy harmatcseppnyi víz is elnyeli őt feneketlen 
mélységével, és az elnyelt önmagából soha örökké nem lel majd magára a 
harmatcseppecske végtelen óceánjában és annak számtalan csodájában. 

15. — Azért amíg élek, nem akarok többé semmit kifürkészni, hanem 
egedül csak szeretni Téged, óh Istenem és minden bölcsesség-lépésnél teljes 
szeretettel és alázattal be akarom ismerni semmiségemet, és azt mondom: 
"addig, és semmivel sem tovább!" Mert minden szívverésem a Te akaratodnak 
legyen alárendelve! Mert ki lehet élő Színed előtt, minthogy csak Te egyedül 
vagy az Élet! 

16. Én csak annyiban élek, amennyiben Téged szeretve élek, azért az én 


számomra semmi sem is eleven, csak egyedül Te! Avagy nem minden dolog 
olyan-e számodra, mint holt? Vagy nem él-e inkább Számodra a leghalottabb 
kő, mint számomra a legfürgébb madár? Mert a kő nem néma a Te számodra! 
De mi a pajzán tücsök cirpelése az én számomra? 

17. — Azért az élőnek minden élő és a holtnak minden holt! És most is 
elég már idáig és semmivel sem tovább! Ámen." 


131. Fejezet 
Ádám öröme és köszönete. Jura tudásvágyó kérdése 
Asmáháélhez 


1. — Minekutána Énok ilyen figyelemreméltó magánbeszédét befejezte, 
Asmáháél hatalmas fogásával már oda is ért az általánosan - szinte bénulásig - 
elcsodálkozó társasághoz. 

2. — Amidőn Ádámtól körülbelül harminclépésnyire a várakozók elé 
érkezett, a nagy sokaságot leültette, és odament Ádámhoz, aki néma 
álmélkodásából még nem tért magához, és mondta neki: 

3. — "Ádám ébredj fel és lásd mire képes, íme az igaz Hívónak a hangja, 
és aztán számláld meg őket és mondj véleményt nem hiányzik-e egyik-másik; 
előbb azonban áldd meg őket, mindnyájukat! Ámen." 

4. — Ádám pedig felemelkedett és megtört szívvel szólt: "Asmáháél, 
engedd, hogy csak az utolsót tegyem a Te Nevedben! Mert amit Te 
megszámláltál óh Uram, az minden bizonnyal mindenkor teljes számú. Mert 
hiszen Te mindenható örök és végtelen vagy - és amit Te teszel, az mindenkor 
a legjobban van téve. 

5. — Én és minden gyermekem, akiket Te ajándékoztál nekem, most nem 
tehetünk mást, minthogy Téged dicsérjünk és magasztaljunk! Óh Uram, 
fogadd szívünket Irántad való hálánkkal és szeretetünkkel telt meleg szavak 
helyett legkegyelmesebben kegyelmedbe és tégy mindent a Te tetszésed 
szerint velünk mindnyájunkkal. Ámen! 

6. — És Asmáháél magához hívta Jurát, Buzint és Ohoriont, és szólt 
hozzájuk: "Halljátok! Atyátok már majdnem két óra hosszáig van nálatok 
vidéketeken, és még senki sem hozott neki frissítőt; azért küldjetek néhányat 
közületek haza, s hozassatok elegendő különféle gyümölcsöt, kenyeret, tejet 
és mézet, hogy elég legyen mindnyájunknak, akik itt jelen vagyunk! És most 
menjetek és cselekedjetek! Ámen!" 

7. — Jura rögtön elküldötte a két testvért, ő azonban még kis ideig 
Asmáháélnél maradt és kérdezte őt mondván: 

8. — "Hatalmas ifjú! Nem vallanád-e meg nekem, ki és honnan való vagy 
te? Ádám-e a te atyád is? Avagy létezik-e ezen a nagy Földön egy még 
hatalmasabb főtörzsatya, mint itt a mi atyánk Ádám, akinek egykoron a Nap 
és a Hold is engedelmeskedett" 

9. Minthogy azonban egyszer elbukott Jehova előtt, hatalma is elveszett 
és mi mindnyájan a gyengeség szolgái vagyunk most, és soha nem tudunk 
felemelkedni tehetetlenségünkből. 


10. — Te azonban olyan vagy hatalmadban, mint Ádám volt mielőtt 
elbukott Jehova előtt; azért is megmondhatnád nekem azt, amit kérdeztem - 
mindamellett azonban, csak ha akarod! Ámen." 

11. — És Asmáháél így válaszolt: "Jura, igaz vagy és igaz a te kérdésed. 
De gondolkozzál magadban azon, mi hasznod lesz abból, ha azt tudod, vagy 
előre nem tudod? 

12. — Igaztalanság számomra lehetetlenség és az igazságra te a szívedben 
még nem vagy érett - érettséged előtt azonban az megölne téged. Azért várj, 
amíg megérsz, és szeresd és féljed Istent, és akkor szívedben választ kapsz 
annak a személyére nézve, aki most neked ezt tanácsolja! 

13. — Annyit azonban tudj meg, hogy egyik kérdésedben sem vagyok 
benne, és így tehát mindenik feltevésed téves. De érj meg, és nagy 
világosságot látsz majd meg, amely minden világosságok világossága! 

14. — Most azonban megj te is, és tégy úgy, mint testvéreid! Ámen." 

15. — És Jura ment, és bőségesen hozatott ételt és italt a többiekkel 
Asmáháél utasítása szerint. 

16. — Amidőn aztán az Észak gyermekei mindennel bőven megrakodva 
megérkeztek és a hozottakat Ádám és a többi gyermekek előtt letették, 
Asmáháél odalépett és mindent megáldott, és felhívta mindnyáját, hogy abból 
egyenek, és ő maga is leült egészen lent a kosarakhoz, és első ízben evett 
velük! 

17. . Ádám azonban megjegyezte: "Óh Asmáháél, hogyan hogy Te 
egészen lent ülsz a kosaraknál, hiszen Téged mindenki előtt az első hely illet 
meg!" 

18. — Asmáháél azonban válaszolta: "Ádám - hol van lent, és hol van 
fent? Az első hely azonban az alázatosságé! De nem tudod-e te, hogy ahová 
az első leült, az a hely vele egyenlő?! Azért ne csinálj magadnak gondot az én 
helyem miatt, hanem élvezz gondtalanul! Ámen." 


132. Fejezet 
A közös étkezés - A tiszteletből és szerénységből böjtölő atyák - 
Enok szeretete Asmáháél iránt - Az igaz ima 


1. — És Ádám megelégedett a válasszal és vele minden gyermek. És így 
aztán a benső szellemi, igaz hálaadás után mindnyájan a szükség és ízlés 
szerint enni és inni kezdtek. 

2. — Történt azonban, hogy Abedám, Jura, Buzin, és Ohorion, nem mertek 
részt venni az étkezésben, és ugyanúgy Matusálá és fia Lamek sem. S 
minthogy erre sem Ádám, sem más a főtörzsgyermekek közül fel nem hívta 
őket, Asmáháél hozzájuk fordult és kérdezte őket: 

3. — "Miért nem esztek és isztok ti is velünk?" 

4. — Ők azonban feleltek: "Óh leghatalmasabb Asmaháél, hogyan 
merészelnénk mi abban részt venni? Nézd, mivelhogy az ősatya étkezik, 
milyen merészség lenne az mitőlünk, hogy vele együtt a kosárba nyúljunk és 
együtt együnk vele, és abból az edényből igyunk, amelyet a magas atya 


fenséges ajka megérintett?! 

5. — Hiszen már amúgy is a legnagyobb élvezet, öröm és kielégülés 
számunkra az, hogy nézhetjük ahogyan a fenséges atyák jókedvűen erősítik 
magukat! Azért óh Asmáháél ne legyen gondod velünk, mert hiszen most 
bőségesen van nekünk abból, ami a legnagyobb mértékben erősít minket! 
Mindamellett irántunk való jóleső gondoskodásodért fogadd szeretetünket és 
hálánkat! Ámen." 

6. — Abedám azonban még hozzáfűzte: "És óh, nagy, leghatalmasabb 
Asmáháél! Sejtelemmel teljes irántad való legnagyobb tiszteletemben és 
irántadi szeretetemben, magunk között mondva, ki éheznék és éhezhetnék a 
Te közeledben és most a Te megfoghatatlan jelenlétedben?! Hiszen Te magad 
vagy minden dolgok örök kielégülése! 

7. — Óh Asmaháél, Te már az egész örökkévalóságokra kielégítettél 
engem; és aki ezen túl majd Belőled táplálkozik és kielégül, az többé örökké 
nem éhezik, és nem szomjazik! Azért egyedül Neked legyen hála és szeretet. 
Ámen!" 

8. — Asmáháél ilyen mentséget hallva, szólt a négyhez: "Ti jól beszéltek 
és beszédetek értelme szívemnek jól ízlett. Minden szavatok helyes, és a te 
beszéded Abedám az egész örökkévalóság számára igaz volt. Mindazonáltal 
kedves barátaim, most még a Földön vagytok, és testetek van, amely a földé, 
így tehát azt okkal-móddal étellel és itallal erősíteni kell! 

9. — Hogy Ádám szintén itt étkezik és iszik - milyen különbség van Ádám 
között és Én közöttem?! 

10. . Ha azonban most Én mondom nektek: Jertek ide és egyetek, ki 
zárhat ki titeket az étkezésből, ha Én hívlak meg arra?! 

11. — Azért jertek ide és üljetek mellém és egyetek és igyatok félelem 
nélkül; mert azonnal utolsók lesznek az elsők és az elsők az utolsók! Ámen!" 

12. — És amidőn a négy e beszédet meghallotta, meghajtották magukat az 
atyák előtt, magasztalták Istent, és végül örömtől eltelten Asmáháél oldalán a 
földre ültek és ettek és ittak. 

13. — De Ádámmal együtt a többi atyák is örültek. Csak Járed, Mihalaléel 
és Énos, ezek Asmáháél nagy tettétől jobban meg voltak hatva, semhogy 
annak örülni tudtak volna. Hogy ettek és ittak-e nem tudták; hogy ki beszélt és 
mit, nem hallották; és hogy a négy velük együtt evett - nem látták. Mert 
Asmáháél nagy tette olyan csoda-némává tette őket, mint a korábbiak közül 
egyik sem - és ebben a némaságban soká vesztegeltek. 

14. — Énok azonban örömében és Asmáháél iránti nagyon nagy 
szeretetében sírt, és végül már nem türtőztethette magát, hanem felkelt és 
Asmáháélhez sietett, hogy teli szívét egészen kiöntse Asmáháél előtt. 

15. — Ásmaháél észrevéve, ami Neki nem volt valami nehéz - mi 
mozgatja a kedves Énok bensejét, felkelt és a szeretettől elteltnek elébe ment, 
mondván: 

16. — "Bizony-bizony kedves Énokom, aki mint te, jön majd Elém, az 
megéri majd, hogy azonnal felkelek, és Én megyek elébe az út felén túl. 


17. . Bizony mondom neked: Most megtaláltad az életet és minden halál 
elhagyott téged. Szemed sohasem látja majd a halál napját; sőt szereteted 
testedet is legyőzte, és halhatatlansággal telítette azt. Amint most vagy és élsz, 
leszesz és élsz majd örökké. 

18. Lám, azok akik belőled származnak majd, lesznek azok, akiket fenn 
akarok tartani az idők végéig, és a te törzseden teljesedjék be egykoron 
egészen a nagy ígéret! Ámen." 

19. — És amint Énok e szavakat hallotta, szíve annyira megtört, hogy egy 
hangot sem bírt ajkára engedni. 

20. — "Asmáháél azonban megerősítette őt és mondta: "Kedves Énokom, 
légy nyugodt és béke legyen szellemeddel! Tudom, mit kívánnál most 
mondani Nekem. 

21. — Bizony mondom azonban neked: Aki úgy imádkozik és hálálkodik, 
mint te most szíved egész megtörtségében, az az, aki szellemben és 
igazságban imádkozik. 

22. — Aki még szájával tud imádkozni és hálálkodni, annak a testében 
még olyan szív dobog, amely sok rostjával még a világi fák ágain csüng; és ha 
szél jő és a világi fák ágait cibálja, akkor vele ráncigálja a szívet is. 

23. — Olyan szív azonban, mint aminő a tiéd, otthon van teljesen. És ha 
szelek jönnek, nyugodt és a világgal nem törődik. De éppen azért aztán szabad 
is, hogy az Urat mindenfelett szerethesse, és minden mást csak az Úrból 
szeressen! 

24. — Aki így szeret, az szeret való-igazán, és az Úr vele lesz örökké! 
Amen." 


133. Fejezet 
Asmáháél ígérete Enoknak 


1. — E szavak után Énok nyelve megoldódott, úgy hogy mindnyájukhoz a 
következő szavakat intézte, mondván ugyanis: 

2. "Óh kedves atyák és ti is szeretett gyermekeim! Nézzetek meg 
engem, és igen csodálkozzatok rajtam gyengén, aki most erős lettem itt az 
Úrban, aki az én Istenem, és a ti Istenetek, az én legszeretőbb Atyám, és a ti 
legszeretőbb Atyátok, az én Mindenem és a ti Mindenetek; igen, az én szabad 
örök életem, valamint a tiétek is! Nézzetek meg engem, és csodálkozzatok 
rajtam, mert az a kegyelmem lett Isten előtt, Aki egyedüli legfőbb Szeretetem, 
hogy megváltotta törzsemet a nagy ígéret számára az idők végezetéig! Igen, 
még egyszer mondom fennen, nézzetek meg engem, és felette nagyon 
csodálkozzatok rajtam, akit az Úr most elromolhatatlannak készített el, és 
felruházott halhatatlan testtel, hogy testem maga is örökké el ne enyésszen! 

3. — Óh atyák és gyermekek! Ezt művelte velem íme az Úr mindnyájatok 
színe előtt! Tudjátok mindnyájan, hogy mindennapon egy követ raktunk le, 
úgyszintén minden teliholdkor is, és mihelyt az év letelt, ezeket a köveket egy 
rakásra hordtuk össze, és így ez által minden évnek maradandó emléket 
emeltünk. Nézzétek! Itt több van, mint egy Nap, egy Hold, egy év; azért 


engedjétek meg, hogy itt e helyen, amelyen most állok, legméltóbb nagy 
emléket emeljek az Úrnak, Aki Asmáháélben oly fenségesen, csodálatosan és 
legszeretőbben meglátogatott minket, Aki most közöttünk van és közöttünk 
maradni akar az idők végéig, örökké! Már majdnem a nap harmadán át jár-kel 
velünk és közöttünk, a legszeretőbben vezetve minket, és senkinek sem jutott 
még eszébe, hogy Neki nagyobb dicséretet zengjen, mint önönmagának 
kölcsönösen. Óh atyák és gyermekek! A holnapi Szabbatra mind e 
gyermekeket meghívjuk az áldozatra, amelyet az Úrnak hozni akarunk! Lám- 
lám, az Úr nem váratott magára és eljött ma hozzánk és nálunk volt tegnap és 
most is közöttünk van! De mondjátok mi több, az Úr-e vagy a szabbat? 

4. — Ahol az Úr van, ott Vele van a szabbat is! Óh atyák és gyermekek, 
azért most itt Annak, Aki közöttünk van, oltárt akarok emelni, és azon 
áldozatot gyújtani Neki, mert egyedül őt illet meg minden szeretet, minden 
hála, minden köszönet, minden dicséret, minden áldozat és a mi minden 
imádatunk! 

5.  — Gyermekek menjetek és hozzatok nekem lapos és tiszta köveket és 
segítsetek nekem itt oltárt építeni, és aztán hozzatok nekem tűzáldozathoz 
valót, amely egy hét holdat számláló bárány legyen és tiszta cédrusfát a 
tűzhöz! Menjetek és tegyetek mindent sietve! 

6. — Te pedig, mindenfelett szeretett szent Asmáháélem, ezt az áldozatot, 
mint Neked tetszőt, fogadd kegyesen, és végtelen szeretetedben elnézed majd 
nekem, hogy Irántad érzett szeretetemből most ilyet teszek! 

7. Mik az Egek és a Föld Hozzád képest, és mi a szegényes szabbat?! 
Hiszen ahol Te lakozol és jelen vagy, ott az egész örökkévalóság és az egész 
végtelenség - igen, ott az Egek, Napok és Világok legvégtelenebb dicsősége 
és szentsége van jelen! 

8. — Megtiltottad ugyan, hogy nyíltan előbb Reád ne ismerjünk, csak 
amikor majd Neked tetszik; mindazonáltal az Irántad való szerfelett nagy, 
hatalmas szeretetem, amely tőled jött szívembe, tetette ezt velem 
elodázhatatlanul, mert így szólt hozzám: 

9. "Lásd Énok, az Úr e könnyű parancs által csak szereteted erejét 
vizsgálta! Amíg a szeretet még csak mérsékelt lánggal ég, meg bírod tartani 
az ilyen parancsolatot, de ha az egyszer fellángolt a legmagasabbra, akkor az 
ledönt minden korlátot - ráismer, rávall szeretete tárgyára, és lázas 
mohósággal fut annak karja közé. És az olyan nagyon, és most általam és 
mindnyájunk által minden felett szeretetet, aki Te Magad vagy az, 
megbocsátasz majd nekem egy hibát - azt ugyanis, hogy most annyira 
megfogott a szeretet, hogy nem állhattam ellene, hogy szeretetemet a nép előtt 
hangosan ki nem nyilatkoztassam Neked! 

10. . Óh Asmáháél! Vedd tőlem, és mindnyájunktól kegyesen, amit 
Neked nyújtani akarunk és szenteld fel és áldd meg Te az oltárt, és akkor az 
fel lesz szentelve és meg lesz áldva minden időkre. Ámen." 

11. — E beszéd után újból felemelkedett Asmáháél és a következő 
szavakat intézte az atyák és gyermekek valamennyijéhez: 


12. — "Halljátok! Úgy van! Énok a helyes úton jár! Aki úgy tesz, az a 
legrövidebb utat keresi magának, hogy szeretete tárgyához érjen. Bizony aki 
nem úgy tesz, az nehezen ér Hozzám, és annak Én nem megyek elébe. Ha 
azonban valakiben olyan szeretet van, hogy az elhatalmasodik a szívében, 
számlája-e az majd a napokat, hogy szeretete tárgyához jusson? Avagy nem 
tart-e majd minden pillanatot megszenteltnek, hogy abban érje már el azt, 
amit szeretete megragadott? 

13. — Nézzétek, hol van a patakok és folyók szabbatja? Nincs-e az 
magában a tengerben, és előbb nincs nyugalom, sem szabbat? Ha azonban a 
patak elérte a tengert, vagy ha a tenger a patakig kiterjeszkedett, nem 
nyugszik-e majd meg a patak azonnal, mihelyt a tengert elérte? Avagy vár 
majd a holnapra, ha a tenger elébe jött?! 

14. — Mondom tehát Én: Eljöttem Hozzátok - senki sem jött Elém úgy, 
mint egyedül csak Énok. Parancsot adtam néktek - ti azt megtartottátok attól 
való félelmetekben, hogy elveszíttek Engem, és nem gondoljátok meg azt, 
hogy az igaz, tiszta szeretetnek soha sincs semmi veszíteni valója, legkevésbé 
Nálam! 

15. — Tia különbséget Köztem és közöttetek csak homályosan ismertétek 
fel. Énok felismert Engem. Azért megáldom a te szíved áldozatát és 
felszentelem az oltárt, amelyet Nekem emeltél szeretett Énokom! Nézd, e 
helyen mentem majd meg egykoron a bűn árjától a te nemzedékedet és a te 
egyik unokád azt az oltárt ismét felemeli majd és áldozatot, hálaáldozatot 
mutat be majd azon Nekem! És így légy áldott most és az idők végéig! 
Amen." 


134. Fejezet 
Asmáháél hasonlatokat mond a szeretetről 


1. — Asmáháél e szavai után, amelyeket Énos, Mahalaléel és Járed is jól 
hallották, Ádám is felkelt és vele a többiek, és Asmáháélhoz akartak sietni, 
meghatva egyrészt a nagy tisztelettől, amely általános volt, másrészt a 
tisztelettel minden egybekötött szeretettől, amely különösen a tisztelet 
tárgyának jelenlétében nem szokott hiányozni. Asmaháél azonban a helyükön 
marasztalta őket és a következőket mondta nekik: 

2. — "Halljátok: hasonlatot akarok mondani nektek! Azt bíráljátok meg! 
Ez azonban így hangzik: 

3. — Ha a Nap jó földre süt, akkor az mély és széles darabokra hasad, 
hogy a napsugarakat mélyebben és bensőbben magába fogadhassa, és általuk 
jól átmelegedhessék. A homok azonban sohasem hasad széjjel és csak a 
felületén melegítteti meg magát; és ha a sugár a felületéről eltávozott, akkor a 
magába szívott kevés meleg is odavan. Ugyanígy a kő is. Erősen felmelegszik 
ugyan, de hideg szél jöttével csakhamar kiengedi a meleget és magánál a 
szélnél is hidegebb lesz. 

4. — Hasonlóképpen van az, ha az eső esik az Égből. Amíg esik, 
mindaddig minden telve nedvességgel; mihelyt elállt az eső és megint fújnak 


a tisztító és szárító szelek, ismét száraz lesz a homok és a kő. És csak a jó 
termőföld tartja meg az eső éltető nedvességét és itatja vele a növényvilágát! 

5. Óh tekintsetek önmagatokba, nem úgy áll-e a dolog szívetekkel, mint 
a homokkal és a kővel? 

6. — Minthogy tetteimről és szavaimról, és Énok bizonyságáról most 
felismertetek Engem, fel is melegedtetek, azért tisztelettel és szeretettel telve 
is vagyok Irántam. Ha azonban ismét láthatatlan leszek számotokra, 
mondjátok, úgy lesz-e veletek, mint a jó földdel? 

7. Már annyi sok óráig időzöm köztetek. Ki tette azonban azt közületek 
Nekem, amit Nekem Énok tett? 

8. — Igen, ti nagyon tiszteltek Engem! De a hegyek köves csúcsai is 
magukba szívják, bár a Nap első és utolsó sugarait, mivelhogy szomjúhozzák 
a világosságot, de ha aztán a melegség is éri őket csakhamar sűrű és komor 
ködbe és felhőkbe takaródznak, nehogy rajtuk az örök hó és az örök jég 
elolvadjon, és elmúlni találjon. 

Szintúgy hasonlatos a ti szeretetetek a borjak szeretetéhez az anyatehén 
tőgye iránt, amidőn odaugranak, és fejükkel addig bökdösik a tőgyet, amíg 
csak abban valamicske tejet éreznek; ha azonban a tőgyek már végképp nem 
akarnak több tejet adni, akkor a borjú rögtön otthagyja a tehenet és aztán már 
semmi sem észlelhető a borjún, ami a szeretethez hasonlítana. 

9. — Láttátok most, hogyan fogadtam Énokot. Azt kívántátok, hogy titeket 
is így fogadjalak. Én azonban kérdezlek titeket, befogadtatok-e ti is Engem 
úgy, mint Énok? Látjátok, Énok tiszta szeretetből már kezdetben befogadott 
Engem; tettétek-e ti 15 ezt? 

10. — Igen, amidőn cselekedeteimet láttátok, akkor fogadtatok még csak 
be magatokba - vélitek, hogy talán szeretetből? Óh lássátok, az igazi szeretet 
azt nem teszi, de teszi a belül elrejtett önzés! Mivel köztetek vagyok, látjátok 
a nagy előnyt, mi minden történhetnék Általam, és így végtelen hatalmam 
csepegteti belétek Irántam a nagy tiszteletet és az azzal egybekötött előny az 
Irántam való szeretetet. 

11. . Amidőn azonban a Mélységből és alacsonyságból, mint ember 
jöttem hozzátok, magatok előtt a porban fekve hagytatok! 

12. — Mondjátok, ki volt az, aki akkor Engem szeretetteljesen befogadott 
és nem gondolt előnyre? 

13. — Ti Jehova nevében a gyermekeket ugyan meghívtátok a holnapi 
szabbat ünnepre. Vélitek azonban, hogy azt Jehova iránti szeretetből tettétek 
talán? Óh akkor nagyon tévedtek! Ezt csak rabszolgai félelemből tettétek és 
abból folyólag Jehova iránti tiszteletből és azután még félelemszülte és ezért 
kötelesség kényszerítette hálából is, amelyet legnagyobb részt Isten nagysága 
erőszakolt ki belőletek! 

14. — Hol van azonban itt a tiszta szeretet, amely mindezektől menten, 
szabadon, semmiből csak magától a szeretettől kényszerítve szereti hűségesen 
és meg nem vesztegetetten Istent önmagában, valamint minden művében? 

15. — Ti ugyan mondanátok Nekem: "Urunk, hiszen mi elhisszük, hogy 


Te vagy az, Aki egyedül igaz, szent, nagy, örök, hatalmas Isten szeretettel és 
könyörületességgel, valamint szeretettel és kegyelemmel teljes!" 

16. — Én azonban mondom nektek: aki nem szívének tiszta szeretetében 
hisz, annak a hite annyi, mint semmi, és annak előttem nincs értéke. 
Számtalanszor kiálthatjátok: Jehova, és mondhatjátok: "nagy, fenséges, 
hatalmas, szent, irgalmas ... és így tovább, Isten, Urunk, mindenek Teremtője, 
kedves Atyánk és így tovább - mégis bizony mondom nektek, jobban teszitek, 
ha e tekintetben kímélitek ajkatokat, fogatokat, nyelveteket, szájatokat, 
torkotokat és tüdőtöket; mert az ilyen üres hiszek-kiáltozás sohasem juthat el 
fülemhez. 

17. " Aki nem Énokhoz hasonlóan jő Hozzám és beszél, annál minden 
hiába; örökké nem nézem meg őt! És ha imádkozik, imádsága érc-fülekre 
talál, és a mennyek fémreteszekkel maradnak elzárva előtte mindaddig, amíg 
csak bármily irányú haszonlesés utolsó cseppje el nem tűnt szívéből. 

18. — Aki tehát szeret Engem, annak úgy kell szeretnie Engem, mint a 
tiszta menyasszony Szereti tiszta vőlegényét, akiknél semmi más, csupán csak 
a szívek vonzódnak egymáshoz. 

Minden, ami ennek alatta vagy felette van, csak teher a szabad szeretet 
számára, amiért is aztán fel sem is emelkedhetik szívemig. Mert az, ami a 
szeretet alatt van, az a szívet le, és iszapos mélységbe húzza, ami azonban a 
szeretet felett van, az azt a földre nyomja, és úgy ránehezedik a szívre, hogy 
gyenge és erőtlen lesz arra, hogy még valaha felemelkedjék. 

19. — Akként kell azonban tisztának lennie a szeretetnek, hogy semmitől 
sem kényszerítve, szabadon felemelkedjék és, egyesült erővel magából 
válassza a szabadon választott tárgyat, azt átkarolja és soha többé ki ne 
engedje. 

20. — Istent megismerni annyi, mint a szeretet ébredése, de nem annyi, 
mint Istent szeretni. Istent szeretni azonban annyit jelent, mint teljesen Benne 
élni. 

21. — A megismerés azonban senkit soha nem éltethet és nem nyitja meg 
számára az örök Szeretet és így örök Élet szent kapuit, hanem jól jegyezzétek 
meg, és jól fogjátok fel - egyedül az Isten iránti és Istenben való tiszta szeretet 
az alatta és felette lévők, és így a legcsekélyebb haszonlesés nélkül, hacsak 
nem magát a legtisztább szeretetet tesszük, mint hasznot. 

22. — Ezek szerint vizsgáljátok most már szíveteket, és csak azután 
keljetek fel és jöjjetek Hozzám! Ámen." 


135. Fejezet 
Ádám botor válaszbeszéde 


1. — Amidőn Asmáháél e beszédet nagy hévvel a jelenlévőkhöz intézte, 
íme mindnyájukat nagy aggodalmaskodás fogta el, és egyikük sem volt képes 
vigasztaló szóval, üdítőleg közeledni a másikhoz. Mert a mindenkin nagyonis 
feltűnően felszínre jött igazság a vigasztalásra irányuló minden kísérletet 
úgyszólván lehetetlenné tette, amiért is aztán nagy csend állott be, amely alatt 


mindegyikük a szívével perlekedett és váltig kimentő vigasz-szívet keresett. 
De az elszegényedett szív nem juthatott vagyonhoz, hiszen abban maga is a 
legszegényebb volt! 

2. — Meglehetősen hosszú szünet után végre Ádám emelkedett fel és bár 
szelíden hangzó, de mégis nagyon komoly értelemben mondá: 

3. — "Asmáháél! Bárki légy is - ember, vagy a legfőbb szent Isten, nézd, 
bizony-bizony az nekem most és mindenkor mindegy! Nézd, én az isteni 
akarat nehéz pályáján buktam egyszer, és többé nem tudok felemelkedni! 
Hiszen mindig az igaz úton akartam haladni és amennyire csak bírtam, 
törekedtem minden megbotránkozás kövét kerülni; de hát nem én csináltam az 
egyenetlen, köves földet, hanem Isten műve az. Ha most már minden 
vigyázatlanságom mellett elsődként itt-ott mégis megbotlottam, egyedül 
nekem róható-e fel minden botlásom halálos vétkemül; És ha szívem 
homokká vagy kővé lett, nincsen-e olyan szer, amely azt ismét állandó 
termőfölddé változtassa? 

4. — Olyan kimondott gonosztevő vagyok-e én már, mondd, nincsen-e 
már irgalom az ilyenek számára Isten szívében? 

5. — Mert a te figyelmeztető beszéded szerint Énokon kívül bizonyára 
senki sem állhat meg Isten előtt! 

6. — Hogyan szerethetnénk Istent, ha előbb el nem gondolnánk Róla, 
milyen végtelenül különbözik ő legtökéletesebb teremtményeittől is ! 

7. — Nézd, Te lehetetlent kívánsz tőlünk! Ha tökéletességedben e 
lehetetlenséget nem is látnád be, annak mégsem mondhatsz ellent, amit 
önmagamon világosan és tisztán észlelek! 

8. — Ha Te most olyan nagyot követelsz tőlem és minden utódomtól vagy 
Isten nevében, vagy mint maga a legfőbb Isten, mondd nem helyes-e, ha arra 
kérünk, hogy követeléseddel egyidejűleg az eszközöket is add nekünk 
kezünkbe és szívünkbe, amelyek nekünk mindnyájunknak lehetővé teszik, 
hogy kívánságaidnak biztosan eleget tehessünk?! 

9. — Hogy jóakaratunkon nem múlik, azt e szavaimból, úgyszintén 
szívemből remélhetőleg világosan kiveheted. Ne vedd ó hatalmas Asmáháél 
szívemnek e kényszerű kitörését zokon. A mindennél hatalmasabb segíthet 
magán, ha nyomja is őt valami, de a por tehetetlen férgének nem marad más 
hátra, mint hogy halódva tekergőzzék, ha a ló hatalmas patája letapodja, és 
félig összezúzza. 

10. — Óh fontold meg e szavakat és gondold meg jól, mit tesz az: 
tehetetlen teremtménynek lenni és egy végtelen és örökké mindenfelett 
hatalmas Teremtő láthatatlan oldalán érezni magát. 

11. — Lám, ez egy el nem gondolható, kimondhatatlan viszony: egy 
tehetetlen valami, aminek szabadnak kellene lennie egy szabad, végtelenül 
örök hatalom alatt! 

12. — Azért segíts meg minket, ha egyáltalán lehet rajtunk segíteni, 
ahelyett, hogy mi, anélkül is igen tapodtak, még jobban tapodtatnánk! Jobb 
lenne, ha egészen megsemmisíttetnénk, mint mind jobban és jobban 


kínoztassunk! Ámen." 


136. Fejezet 
Asmáháél megfeddi Ádámot 


1. — E szavakra Asmáháél kissé felgerjedt, és a következő komoly, de 
mégis  mindenfelett szeretettel is teljes szavakat intézte Ádámhoz, 
nemkülönben mindnyájunkhoz, mondván ugyanis: 

2.  "Ó Ádám, Ádám! botorságod nagy és hatalmas lett! Mindenekelőtt 
kérdezem szívedet, minthogy atyja vagyok mind e gyermekeknek, és sok 
másoknak, akik e földet lakják - mondd meg Nekem szívedben, mit tennél te 
azzal a gyermekeddel, amelyik akkor, amidőn te a te bölcs intézkedéseid ellen 
önként elkövetett súlyos hibáira nézve nagy és igen fontos oktatásban 
részesíted őt, bár a valószínűség határát érintő, merészen felépített beszédben, 
de ezeket válaszolná: 

3. — Mit követeled tőlem, amit nem cselekedhetek meg! Helytelen az, 
amit teszek? Mit tehetek én arról?! Nem vagyok-e én belőled való és nem te 
adtál-e nekem ilyen nyomorult, hibákkal telt életet? 

4. — Ha most hibázok, akkor hiszen az csak a te hibád, hogy így és nem 
másként - tökéletesebben - kerültem ki belőled! Azért légy megelégedve 
velem úgy, amilyen vagyok, és ne kívánd tőlem azt, ami nem lehetséges! Ha 
azonban mindenáron azt akarod, hogy másmilyen legyek, mint amilyen 
vagyok - megsemmisíthetsz és aztán másnak, és jobbnak nemzhetsz; avagy 
pedig a második nemzést, ha az neked netán lehetetlen lenne, egészen el is 
hagyhatod; mert az ilyen nyomorult létért amilyet adtál, soha nem mondok 
neked köszönetet! 

5. — Hadd maradjon ez, ami semmi volt, örökké semmi; mert jobb 
sohasem létezni, mint melletted nyomorult, korlátolt létet tengetni! Mit akarsz 
most megjavítani rajtam, amikor már egyszer vagyok, amilyen vagyok?! Ha 
jobbnak nemzettél volna, jobb is lennék; minthogy azonban most az egyszer 
már ilyen vagyok, nem a te hibád-e, hogy ilyen vagyok? Azért előbb te javulj, 
meg és aztán láss hozzá, hogyan akarsz és tudsz engem megjavítani! 

6. Ádám, mondd most Nekem, mit érezne a te szerető atyai szíved, ha 
gyermekeid valamelyike és még hozzá legelső főgyermekeid egyike ilyen 
ellenvetést tenne? 

7.  — Te megátkoztad a bűnbánó Káint. Mondd, mit tennél te az olyannal, 
aki nemcsak a testvér testét öli meg, hanem téged magadat átkoz, és 
szellemedet akarja megölni?! Mondd, mondd Ádám, mit tennél te az ilyen 
javíthatatlan gyermekkel? 

8. Lám, most hallgatsz, mint az egér, ha macskát szimatol és előbb, 
mégis hajszálnyira ugyanilyen ellenvetést tettél — Nekem, első 
főtörzsgyermekem létedre! 

9. — Egy neked Isten és ember! Mi gondod sincs azzal, hogy ki beszél 
veled, Isten-e, atyád-e, vagy hozzád hasonló ember; mert hisz te nem 
önmagad teremtetted magadat, hanem egy neked láthatatlan teljesen 


ismeretlen Isten! Ő alkotott meg téged olyan nyomorúságosra és olyan bűnre 
képesítettre; most tehát elégedjen is meg veled úgy, amint vagy, ha nem 
alkotott tökéletesebbnek, és ne kívánja az elkontárkodott műtől, hogy 
tökéletesebb legyen, mint ahogyan az a rossz kedvében volt Teremtő kezéből 
kikerült! 

10. — Lásd és figyeld meg szívedet, nem így perlekedik-e? 

11. . Te szememre veted az isteni akarat szerint egyenetlenül formált 
földön való nehezen járható útját és a te jóakaratodat állítottad sorompóba, 
hogy hűen megjárnád a pályát, ha csak lehetséges lenne. Hogy elbuktál, így 
minden hibát az Én vállaimra raktál. És úgy kell lennie, hogy Én hibáztam és 
valamiképpen a legkevésbé sem te is, minthogy ekként és nem másként 
teremtettelek. Ha akarom hogy más légy, legyen valami útja-módja, amely 
neked lehetővé teszi, hogy az isteni akarat szerint cselekedjél! 

12. Látod, ismét egy kijelentés, amelynek az oly szeretően gondoskodó 
szent Atya bizonnyal nem örülhet! 

13. — Irgalmat kívánsz! Mit tehetek még mást, mint hogy emberként és 
atyaként hozzátok jövök, és titeket saját számmal tanítlak az igaz szeretetre és 
az igaz bölcsességre, és saját kezemmel vezetlek e majdani legfőbb 
tökéletesedésetekre e próbának lábaitok alá helyezett földön. Nem Én Magam 
vagyok-e Maga a legnagyobb könyörület, a legnagyobb szeretet és a 
legcsalhatatlanabb eszköz? 

14. — Avagy a te kívánságod szerint belőletek talán megelevenített, azaz 
mozgó gépeket csináljak? 

15. — Óh te vak, botor! Ha csak egy kissé is látni akarnál, máris fel 
kellene, hogy tűnjék magadon az a nagy tökéletesség, amely által olyan 
magasan állsz minden többi lény felett, hogy önként hibázhatsz; de önként 
hibátlanul is járhatod az élet útjait és hibátlanul cselekedhetsz Énokhoz 
hasonlóan! És te veted Nekem szememre, hogy fércműként kerültél ki 
Belőlem? 

16. — Lám-lám Ádám, mennyire elragadtattad magadat! 

17. Lehetetlent kívánok tőletek, mondod! Nézz hát ide, nézd Énokot, 
nézd ezt a hatot oldalamon, sőt nézd ezt a nagy néptömeget, és hogy így van- 
e, kérdezd meg őket mind. 

18. — Én azonban mondom neked, te magad vagy az, aki saját esze szerint 
valamilyen végtelen Istent keres, tisztel, és felfogni akar, és a teljességgel 
lehetetlent önmaga előtt lehetségessé tenni akarja, az egész örökkévalósággal 
a saját vállait megterhelni akarja; olyan Istent akar keresni, aki számodra 
sehol sincs! Azonban az Atyát, aki most a legfőbb szeretettel telve veled 
beszél, félreismerni, megvetni akarod, és tőle menekülni akarsz! 

19. — Bizony, olyan Isten mellett, amilyent te képzelsz magadnak és 
amilyet szabbatszerűen imádva tisztelsz, a teremtmény létezése nemcsak a 
legnyomorúságosabb lét lenne, végtelenül nyomorúságosabb a forró homok 
széttaposott férgénél, hanem Én mondom neked, a te megálmodott istened 
révén teljességgel nem is létezhetnék teremtmény. Mert az ilyen tökéletlen 


Isten nemcsak hogy nem lenne képes egyetlen fércművet is létrehozni, hanem 
bizony még rosszabbul járna, mint te, aki önmagadból még csak egy atomot 
sem vagy képes megteremteni! 

20. Amidőn tibennetek rosszalltam az olyan Isten utáni kutatást és 
esztelen törekvést, amilyen sehol sincs, és egyedüli szeretetéhez utasítottalak 
annak az Atyának, Aki öröktől fogva Magam az voltam, vagyok, és örökké 
leszek - mondd, méltánytalan és lehetetlen követelést támasztottam-e azzal, 
mint Atya veletek, gyermekekkel szemben? 

21.  — Nézd, már a legkisebb gyermekek is a legpontosabban teljesítik ezt 
a kimondhatatlanul könnyű követelést és atyjukat mindenfelett szeretik 
anélkül, hogy az atya szívétől éles eszűen számon kérnék, hogy miért szeretik 
őt? Hanem szeretik, mert az ő atyjuk. Mondd Nekem fiam Ádám, kívántál-e te 
valamikor is többet gyermekeidtől a magad számára? 

22. Ha már most egyedül igaz, legszeretőbb Atyaként semmi mást nem 
kívánok tőled és mindnyájatoktól és visszatartalak titeket mindentől, ami 
életeteket csak egy kevéssé is megnehezíti és lassan-lassan az elkerülhetetlen 
halált vonja maga után, ami semmi egyéb, mint mindenkor a saját akaraton 
alapuló mind nagyobb vakság, amely minthogy az eszmék végtelenségében 
soha célhoz nem juthat, végül haragra gyullad és a Teremtőt közönséges, 
szeszélyes kontárnak szidja és így még jobban elsötétíti és megöli magát - 
mondd, olyan vagyok-e Én akkor, aminőnek te Engem önmagadban találtál? 

23. — Azért tanuld meg jobban ismerni az Atyát és ébredj annak tudatára 
milyen keveset, és nagyon könnyűt kíván ő tőled. Azután kelj fel és jöjj 
Hozzám és mondd meg Nekem, méltánytalan Isten és Atya vagyok-e Én! 
Most pedig szedd rendbe szívedet és gondolkozzál helyesebben, mert Én nem 
vagyok olyan Atya, aki átkozza Káint! Értsd meg jól! Ámen." 


137. Fejezet 
Adám vallomása 


1. — Ez után a beszéd után, amely úgy hatott, Ádámra, mintha a földet a 
Nap mérhetetlen tűztengerébe mártanák, Ádám nemcsak mint ti mondani 
szoktátok, viasszá lett - hanem finom, jól tisztított olajjá, amely mindennemű 
sebre fölséges balzsam. Amiért is azonnal kérte Asmáháélt engedné meg, 
hogy most valamennyi gyermek előtt új vallomást tehessen, amit neki, mint 
testi őstörzsatyának minden vonakodás nélkül Asmáháél, valamint a 
gyermekek is teljes szívből azonnal meg is engedtek. És így aztán mindjárt fel 
is állt és jól átgondolt beszédben a következő vallomást tette, mondván 
ugyanis: 

2 "Óh fenséges, magasztos, minden fölött hatalmas, szent, legszeretőbb 
Urunk, Atyánk, Jehova Istenünk, aki most Asmáháélben mint ember nekünk 
láthatólag jelen vagy! Nézd, én voltam az, aki Neked az Asmáháél nevet 
adtam és Te, Aki Magadat bölcsen névtelennek mondtad, örültél annak, hogy 
az én számból kaptál nevet, olyan nevet, mint az Istengyermekek, akik botorul 
soká azt gondoltuk, hogy mi egyedül vagyunk azok. Akkor te nekünk többé- 


kevésbé idegen voltál, minthogy majdnem semmi sem tűnt fel nekünk rajtad, 
mint éppen csak mindig felfoghatatlanul bölcs beszéded, amelyről persze 
előttünk, vakok előtt azt állítottad, hogy Ábel fiam szellemétől tanultad volna. 
Most azonban így látom mindezt: 

3. — Az éjjelből lesz a Nappal, és az éj vágyakozik a nappal után, amint a 
nappal is az éj után. Ki járhat azonban éjjel a nappalban? Óh azt mindenki 
megteheti, hogy fényes nappal becsukja szemét és akkor nappal nagyobb 
éjszaka van számára, mint az igazi éj legsötétebb szakában. 

4. — Ez volt az eset nálam és majdnem valamennyiünknél. Amiért is 
semmit sem láttunk, nem hallottunk, nem észleltünk és így mindenből semmit 
sem értettünk. Ebben a mi általános vakságunkban először is nevet adtunk 
Neked, amely bizony reánk, mindnyájunkra illett volna a legjobban, ha vakok 
és süketek nem lettünk volna. Mert miként keresnéd Te a Magad számára azt, 
aki öröktől fogva Tenmagad voltál, vagy és leszel Az! 

5. Minthogy azt mondtad Magadról, hogy a Mélységből érkeztél, látod, 
egyikünk sem értette azt, mint jeleztél Lámek mélységével. 

6. " Még csak most ismertem meg és remélhetőleg ismertük meg mind 
magunkban a rettentő éjjelt és az iszapos mélységet kegyelmedből, amelyért 
örökké hála Neked! Minthogy Magadról azt mondtad, hogy Ábel vezetett 
Téged hozzánk és oldotta fel nyelvedet - hogyan is érthették volna meg ezt a 
jóslatot a süketek? 

7. — Még csak most, miután szívünk fülét is megnyitottad, értjük meg és 
látjuk be, milyen szörnyű vakok és süketek voltunk mi még akkor, azaz a mai 
szép reggelen. Amiért is a Te oly mérhetetlen atyai szereteted szava 
megértetlenül ütötte meg szívünket és idegenek szava gyanánt hangzott, holott 
Napnál világosabban intézted azt hozzánk. 

8. — De mi a vaknak a Nap legfényesebb reggeli világa és a süketnek a 
legerősebb mennydörgés? Valóban, még csak most tudom és amint mondtam 
tudjuk mindnyájan, hogy az egyidejűleg vak és süket szinte olyan, mint a holt. 

Ha nem lenne a bor érzékelése, akkor egészen a kőhöz lenne hasonló, 
amelynek kemény homlokához megérzetlenül ütődnek a szelek. És ha az a kő, 
vagy magához hasonlóra esik vagy a puha földre, vagy a vízbe, akkor nem 
érzi, és nem tudja, mire esett, és nem is képes azt más átalakítani, mint a 
tűznek kérlelhetetlen, mérhetetlen hatalma! 

9. — Éppúgy mi sem voltunk egyebek, mint holt kövek, amelyek 
mindenféle talajra és talajtalanságra estek. Te minket most az általunk meg 
nem érzett, e mindenféle talajról összegyűjtöttél és mérhetetlen atyai 
szereteted nagy tűzébe tettél. És lám, mi kövek e szent talajon megváltoztunk, 
ismét élettel teljesek lettünk; látók, hallók és megértők lettünk. És így most 
világlik meg előttünk, hogy Ábel, azaz az Ábel szerinti Irántad való 
Istenfélelemnek a szeretetnek bennünk lévő csekélyke mértéke vezetett Téged 
a mi saját hangtalan mélységünkből hozzánk holtakhoz, és bennünk 
megoldotta annak a nyelvét, ami már képtelen volt Téged az igazság és örök 
szeretet szellemében Atyának nevezni. 


10. Óh mily végtelen vakoknak, süketeknek, érzéketleneknek és 
holtaknak kellett mindnyájunknak lennünk, hogy még csak sejtelemszerűen 
sem volt képes egyikünk sem ráeszmélni a minden Napok Napja, a minden 
tüzek Tüze, a minden szeretetnek Szeretete, sőt minden életnek Élete, és a 
minden hatalmak és erők Hatalma és Ereje jött közénk! 

11. — Óh gyermekeim, halljátok most: Az, Akit mi még mindig vak 
módon Asmáháélnek neveztünk, maga Jehova az öröktől fogva örök Isten, 
számunkra azonban mostantól fogva Emánuel, és azok számára, akiknek 
szívük szeretettel van tele, Abba, kedves, szent Atya! 

12. . Óh Emánuel Te! Lásd, én nem vagyok méltó, hogy Énokként 
történjék velem, aki alapjában el van telve az Irántad való teljes szeretettel. 
Mégis csak egyet engedj meg nekem kegyelmesen, és ez az egy az, hogy én, 
mint mi mindnyájan földi életünk végső határáig minden erőnkből mindig 
jobban és végtelenül jobban szeressünk Téged és azután mindnyájan a 
bennünk lévő Irántad való szeretet erejével kiálthassunk szívből Hozzád: 
Abba, Abba, Abba! 

13. — Óh Emánuel, fogadd kegyesen ezt a vallomásomat és légy és maradj 
a mi Abbánk most és örökkön örökké, Ámen!" 


138. Fejezet 
Emánuel beszéde az emberekhez jöveteléről 


1. — És Emánuel válaszolt Ádámnak, és azzal minden gyermekének is, 
mondván ugyanis: "Látod Ádám, most helyesen beszéltél! És amit beszéltél, 
az élő és igaz! Gondold csak el, ha amikor Én ma reggel hozzátok jöttem, és - 
amint azt te, és mindnyájan akik Ádám oldalán vagytok, tudjátok - Magamat 
Lámek Mélységéből jött néma rabszolgának mondtam, aki Ábel segítségével 
onnan megszökött - ha ennek nem lenne más értelme az igazság és a szeretet 
szellemében, akkor nem lennék-e Én hazug a föld férgéhez hasonlóan, amely 
a hazugság és ámítás atyja és fejedelme? 

2.  — Azonban te, amint azt te most magad hűen megvallottad, vak, süket 
és érzésben néma voltál; azért nem is fogtál fel semmit az örök isteni rend 
dolgaiból. Lásd, ha Emánuelként jöttem volna hozzátok, hol lenne most a ti 
életetek? 

3. — Azért jöttem azonban hozzátok abban az alakban, amelyben 
bensőtökben ti magatok voltatok, hogy ti, mint hideg  Asmáháélek 
közelségemtől felmelegedve - Abba Emánuelt megtalálhassátok! 

4. — Tegnap este ugyan nálad voltam és nagy ígéretet tettem neked. Te 
azonban csak úgy, mint egy álomban ismertél meg, mert homok és száraz 
kőzet vette körül szívedet! És reggel már semmi sem maradt vissza benned 
Belőlem, csak alig a merő, hideg visszaemlékezés. Énokot készítettem elő 
tolmácsotokként! De csak csodáltátok szavait, holt szívetek azonban nem 
értette meg azokat! Mindnyájan kerestetek ugyan, és mégis mindegyiktek 
bölcs vezetője akart lenni a másiknak, hogy mutathassa neki, milyen magas 
bölcsesség lakozik minden egyesnek a szívében. 


5. Amidőn azután reggel azt gondoltátok, hogy mindennel 
elkészültetek, fénylő csillagként jöttem hozzátok, hogy előttetek a porban 
csúszva bizonyítsam nektek, hogy a ti szívetek is ekként volt mélyen 
eltemetve a homokban. És bár a fényes csillag vándorolt - Kelettől-Délig, 
Déltől-Nyugatig és Nyugattól idáig - szívetek mégis titkon még mindig 
hazugnak tartott Engem, és csak kevesen látták meg teljesen a Csillagnak 
legfényesebb sugarát. 

6. Tigrisnek kellett Engem előttetek hordoznia és ez által önmagatokat a 
saját szívetekből kiszakítania! 

7. — Íme, milyen fényesen világított a Csillag és ti nem vettétek észre 
gyengéden fénylő sugarát! 

8. A hét szikla táján, amelyeknek csúcsai vízpatakokat öntenek le a 
földre, ott tanított titeket a Szelíd alázatosságra. Ti azonban még süketek és 
vakok voltatok és hasztalan volt a csillag ragyogása. 

9. — Nyugaton a Csillag fényesebb sugarakat bocsátott ki magából. erősen 
villámlott és mennydörgött, és mégis csak kevés holt ébredt fel és szabadult 
meg korhadt bilincseitől. De a hullaerjedés és rothasztó melegének 
nélkülözése fájt a többieknek, úgy hogy kemény perlekedés keletkezett. És az 
egyik bölcsességi előjog harcolt a másik ellen, amiért még mindig sokan nem 
láthatták meg a Csillag legfényesebb világosságát! 

10. A Csillag továbbvezetett titeket. Hatalma elűzte tőletek tigristeket, 
és elnémította a gőg-férgeteket, a régi kígyót! 

11. — Ekkor megdörzsöltétek szemeteket. Mert a Csillag fénye nagyon 
erős volt tinektek és tüzének melege túlságosan hatalmas, amiért is Matusálát 
és Lámeket, akiket a Csillag már magához ragadott, ferde szemmel néztétek. 

12. — Végül szíveteknek kőfalához értünk. A Csillag villáma és 
mennydörgése ledöntötte azt, és ti jöttetek és megláttátok benső életeteknek 
nagy elhagyatottságát. Hívtátok az életet, de abból csak kevés akart 
visszatérni. Én - meglátva nagy szükségeteket - elindultam, hívó szavamat 
hallattam, és nagy tömegben hoztam nektek Életet. 

13. — Ádám! És még mindig idegen volt számodra a Csillag! Még mindig 
Asmáháélnek neveztél Engem, holott immár olyan jeleket láttál. 

14. — Figyelj most és jegyezd meg magadnak te, aki Nekem most más 
nevet adtál; ez az utolsó jel majd első lesz, és az első az utolsó! És nehogy a 
jövőben úgy járjanak a leszármazottaid is, mint most te jártál - ha majd Én 
újra eljövök! 

15. — Valóban, a  villámláshoz és  mennydörgéshez  szokottak 
bosszankodásukban majd a halált találják meg, amikor majd utolszor jövök, 
amiként most a Reggel jöttem! Értsétek meg ezt! És most cselekedjétek 
mindnyájan azt, ami Emánuel Abbát illeti, Ámen; de bensőtökben. Ámen." 


139. Fejezet 
Lamek túláradó szeretete Emánuel iránt 


1. — Emánuel e nyilatkozata után a gyermekek mindnyájan forró 


szeretettől áthatva mondtak köszönetet az Emánuelben lakozó Abbának, a 
szívében megtört Ádámmal egyetemben. Majd mindnyájan Emánuelre 
függesztették tekintetüket, és nem tudtak eltelni az ő látásával, bár előbbeni 
Asmáháél alakját egy hajszálnyira sem változtatta meg. És mindegyikük, 
Énokot sem véve ki, így szolt magában: "Itt van tehát most az, Akiről már 
annyiszor mondtuk, hogy ő az örök, a végtelenül hatalmas Isten, Mennynek és 
Földnek, és minden földieknek Teremtője, és ő egyedül minden embernek az 
igaz Atyja, telve irántunk a legmagasságosabb szeretettel és könyörülettel! És 
telve a legmagasabb, végtelen bölcsességgel! 

2. — Ha csak ő úgy akarná, nem múlnánk-e el mi mind, és mind a többi 
létező is egy szempillantás alatt - mintha soha nem léteztünk volna? 

3. — És ez az Isten, Mindenható - most közöttünk van, a végtelen, örök 
Isten! Most tehát valóban: Imánu el! 

4. — "Igen-igen, szólt hangosan az ifjú Lamek Matusálához: ő az egészen 
határozottan! Szeretnék egyenesen megsemmisülni a szeretettől! Mennyire 
mindenfelett kedves, gyengéd, jó és amellett mégis oly magasztosan 
komolynak látszik ő! 

5. — Óh atyám! Ha csak merném azt megtenni, úgy teljesen reája 
borulnék, és úgy magamhoz szorítanám őt, csupa szeretetből, és többé el nem 
ereszteném egész életemen át, hogy abba belehalhatnék és belehalni is 
szeretnék. 

6. — Gondold atyám, hogy az ilyen cselekedet tőlem bűn lenne, vagy 
legalábbis nagyfokú illetlenség? 

7. — Óh nézd, milyen nyájas szeretetreméltósággal beszélget majd az 
egyikkel, majd a másikkal. Óh milyen vég nélküli kedves Ő! 

8. . Nem, Matusála atyám - most már nem bírom ki tovább! Kell, kell, 
hogy Hozzá menjek! 

9. — Nézd csak, még a most magunkkal idehozott köveket is segíti 
Énoknak remekül elrendezni! 

10. Óh atyám, lásd-lásd, ő, aki egykor megalkotta a Mennyet és Földet, 
és minden rajta levő dolgot az ő hatalmas Igéjével, Ő - óh minő látvány! Ő 
segít Énoknak megépíteni ezt a kis áldozati oltárt! 

11. — Óh Istenem, Istenem, én kedves Atyám, milyen határtalanul jó 
vagy: milyen jó Atya vagy Te! 

12. — Óh, csak merném bár megtenni! De ő mégis túlságosan szentnek 
tetszik nekem! Igen, szent ő, felette szent. De szeretetem túlságos hatalmas, 
semhogy az ő szentsége visszatartana tőle! 

13. Ki tudja, mennyi ideig tartózkodik még nálunk? Azért csak bátran 
rajta!" 

14.  — Ezeknél a szavaknál Lamek oda akart ugrani Emánuelhez. Matusála 
azonban ruhájánál fogva visszatartotta őt, és félhangosan így szólt hozzá: 

15. — Mit csinálsz féktelenkedő fiú? Gondold csak meg, hogy ki is 
Emánuel! Hisz az én szívem is telve van Iránta égő szeretettel, de Istent nem 
úgy kell szeretni, mint a hozzánk hasonlókat; hanem a leghódolóbb 


nagyrabecsüléssel, egyedül a szívben, csendben imádva őt, úgy kell Istent 
szeretni; de nem ilyen féktelen módon. 

16. — Nem hallottad-e az imént, amikor ő Maga mondotta, hogy semmi 
mást, csak a szívet tekinti ő, és egyebet semmit?! Azért tedd azt, ami az ő 
akarata szerint helyes, és ne feledkezzél meg a mélységes, szent hódolatról, 
amellyel a legnagyobb, legbensőbb szeretet mellett Istennek tartozunk! Igen, 
mindörökké tartozunk! Ámen." 

17. " És Lamek így felelt Matusálának: "Atyám, te az Áment ezerszer 
elmondhatod, az az Asmáháél iránti szeretetem csillapítására annyi, mint a 
semmi ebben az esetben. Lamek, a te fiad még sohasem volt engedetlen 
irántad, de most az egyszer megszegi az engedelmességet, és nem mérsékeli 
szeretetét, hanem szíve szerint cselekszik. Mert valóban, most ezer atya, mint 
te, nem ér fel nekem Emánuelnek egyetlen szeretetpillantásával! 

18. — Azért engedj most cselekednem, és ne tarts vissza a te Istenedhez, 
és az én Istenemhez; a te atyádhoz és az én Atyámhoz vezető úttól! És most 
én mondom, Ámen!" 

19. " És ekkor Lamek azonnal elszakadt tőle és lélekszakadva futott 
Emánuel felé. 

20. — Amidőn azonban egészen közel érkezett Emánuelhez, akkor 
Emánuel úgy tett, mintha nem venné őt észre. És Lámeket nagy szeretettel 
vegyes aggodalom fogta el, úgy hogy mégsem merte Emánuelt megérinteni. 
És gondolkodni kezdett magában, hogy talán mégis hiba volt, hogy atyjának 
Matusálának nem engedelmeskedett. 

21. — De újra így gondolkodott: a szeretet, a tiszta, meg nem vesztegetett 
Isten iránt, a szívben minden önzés nélkül felnőtt és hatalmasan megerősödött 
szeretet, nem szabad-e az, és nem nagyobb, és szentebb és több; nem sokkalta 
több-e mint minden emberi nézet, és az e nézetek alapján alkotott 
kívánalmak!? 

22. — Igen, többnek kell lennie, sőt végtelenül többnek. Mert a tárgy is, 
amelyet a szeretet megragadott, végtelenül sokkal több, mint minden ember és 
atya együttvéve az egész Föld kerekségén! Azért... . 

23. Ezeknél a szavaknál Emánuel körültekintett, és Lamek szeretettől 
sírva elnémult. 

24. — Emánuel pedig a legnagyobb gyengédséggel kérdezte Lameket: 
"Szeretett Lamekem! Mi bajod van, hogy itt állsz és sírsz?" 

25. — És Lamek meglepetten válaszolta: "Óh Emánuel, Abba, hogyan 
kérdezhetsz? Te, Aki a legrejtettebb gondolatot is már egy örökkévalósággal 
előbb tudtad még mielőtt azt valamely megteremtett lény elgondolta volna! 

26. — Óh Emánuel Abba, Te, Aki minden fűszálnak, minden 
napfényparánynak szükségletét ismered, bizonnyal nem hagyod észrevétlenül 
az én szívemnek édes szükségletét sem! Óh Emánuel Abba! bocsáss meg 
nekem, ha az Irántad való féktelen szeretetem talán nem kedves Neked!" 

27.  — És Emánuel ezt jegyezte meg erre Lameknek: "Szeretett Lamekem, 
nézd, atyád szomorú a te engedetlenséged miatt. Mondd Nekem helyes-e az 


atyádat szomorítani?" 

28. És Lamek így felelt: "Óh Emánuel, azt mondanám erre, hogy átok a 
gyermekre, amelyik atyjának bánatot okoz. És amiként Te tudod, erre az 
átokra sohasem szolgáltam rá. Most azonban, amikor Te, a mi igazi, örök, 
szent Atyánk közöttünk vagy, szívem az Irántadi túl erős, szabad szeretetből 
nem hagyta többé magát megfékezni; és így lettem és ettől az Irántad érzett 
minden fölött szent szeretettől az első ízben engedetlen atyámmal szemben, 
mégpedig abban a biztos reményben, hogy Te nekem ezt a hibát túlságosan 
fel nem rovod, és azt atyámnál majd ismét jóváteszed." 

29. Emánuel így válaszolt Lameknek: "Lamek! Mit tennél akkor, ha Én 
mégis túl nagy hibának rónám ezt fel neked, mégpedig annyira, hogy emiatt 
téged Magamtól, Szeretetemtől és Kegyelmemtől elutasítanálak?! 

30. — És erre Lamek, kissé megszomorodva, fájdalmas hangon így felelt: 
"Óh Emánuel, egyedül Te látod és tudod igazságosan és teljesen megítélni 
milyen a mi szívünk. Én hibázhattam; de én vak vagyok, és a hibát nem 
látom, csak azt, hogy Irántad való szeretetemből - és ezt most már mindennél 
világosabban érzem - nemcsak földi Atyámat, Matusálát, hanem amint már 
mondottam, ezer atyát, az egész világgal egyetemben is elhagynék! 

31. . Meg is büntethetsz! Irántad érzett szeretetem ereje azonban 
részemről mégsem szűnik meg bennem előbb, mint, csak ha magam is 
megsemmisülök Előtted, Te szentséges Atyám. 

32. — Óh Emánuel lásd, én sem kívánok tőled semmi egyebet, mint hogy 
Magadat általam szeretni engedd! Te Énokot szeretete miatt halhatatlanná 
tetted, íme én nem kérek tőled ilyen kegyelmet, és arra nem is vagyok méltó; 
engedj tehát meghalnom; de mégis úgy, hogy haldokolva is még 
szerethesselek! 

33. — Óh Emánuel bocsásd meg e szavaimat, mert nem tehetek róla, hogy 
még élő szívem azok elmondására kényszerít! A Te szent akaratod! Ámen!" 

34. — Ekkor megmozdult Emánuel és arca fényes lett, mint a Nap, úgy 
hogy attól mindnyájan a földre esetek. És így az Égre tekintvén megszólalt: 

35. "Óh Szeretet, te tiszta, szent, örök Szeretet! Te győztél és maradsz 
is a győző mindörökké! Te Ég, Te Nap, Te Föld, ti mind elmúltok majd úgy, 
hogy még nyomotok sem marad! Elmúlik majd minden hatalmasság, pompa 
és dicsőség is! Csak egyedül Te, szent Szeretet, Te állsz majd meg, és nem 
múlsz el soha! 

36. — Kelj fel Lamek! Te győztél! Igen, Én mondom neked - igen nagy 
győzelmet vívtál ki! Íme Engem, Istenedet és Atyádat győzted le! Még csak 
most vagyok a tiéd, csak most szerethetsz és szabad Engem minden erődből 
szeretned, mert atyáddal és Velem, Érettem Magamért viaskodtál és 
Szeretetemért meghalni, és megsemmisülni akartál. Íme, most győzelmi 
zálogod vagyok; most hát ragadj meg Engem szíved szerint!" 

37. " Ekkor Lamek Emánuel lábát átkarolta és szólott: "Óh Emánuel 
Abba! Engedj meghalnom most, mert szeretetem jutalmát elnyertem. Mert 
semmi mást, csak egyedül ezt kívánta azén szívem! Szent akaratod legyen 


meg! Ámen!" 

38. — És Emánuel felemelte Magához Lameket, szentséges atyai Szívére 
zárta őt, és mondta: "Lamek! Azt hiszed-e, hogy ilyen szeretettel eltelve Én 
Irántam meghalhatnál? Valóban Menny és Föld elmúlnak, de az ilyen Szeretet 
soha az örökkévalóságban! Mert az az örök elmúlhatatlan élet, ha valaki 
Engem úgy szeret, mint te! 

39. — Téged azonban most megáldalak, hogy Énok és a többiek lássák, 
milyen hív vagyok minden Ígéretemben! 

40. — Egy fiat adok majd egykor neked, az a nap megmentője lesz, és 
haragomtól megóvom még azokat az állatokat is, amelyeket ő megszán. És ezt 
az oltárt újból felállítja majd Nekem, amelyet most Énok megépített! 

41. — Azért pedig, hogy te Érettem szeretetből meghalni akartál, 
szeretetből Én teszem majd meg egykor ugyanezt nemzetségedért és minden 
testért, hogy mindnyájukat megnyerjem az örök életnek! 

42. Óh te Én Lamekem! Te most Nálam maradsz és Én tenálad 
mindörökké! Ámen!" 


140. Fejezet 
Emánuel megfedi Matusálát látszat-köszönetéért 


1. — Látta azonban Matusálá, hogy Emánuel miként fogadta fiát Lameket, 
és ez végtelenül megörvendeztette őt. odament tehát Emánuelhez és 
megköszönte Neki azt a nagy kegyelmet, amelynek az ő fia részesévé lett. 

2. — Emánuel azonban így szólt hozzá: "Miért köszönsz te meg 
olyasvalamit, amiben nincs semmi részed? Várj, amíg reád kerül a sor, azután 
jöjj és mondj köszönetet! 

3. — Nem tartottad-e vissza fiadat ruhájánál fogva, amikor Hozzám 
igyekezett. És örültél volna annak, ha elutasítottam volna őt Magamtól. Csak 
mivel ezt nem tettem meg, hanem megtartottam őt, jössz most és benső 
érzésed ellenére hálát mondasz Nekem. 

4. — Lásd, az ilyen hála nem szabad, hanem kikényszerített! Aki Nekem 
hálaáldozatot akar hozni, annak a szíve szabad legyen éppúgy, mint szeretete 
1s, mert a hála a szeretet virága és gyümölcse. 

5. — Aki tehát másként mond köszönetet, mint ahogyan szeret, annak a 
hálája féregtől kivájt gyümölcshöz hasonló, amelyben életcsíra nem lakik. 

6. — Azért előbb távozzál és hozd rendbe szívedet! Azután jöjj csak, és 
áldozd fel adományodat, hogy reátekintsek, és ha kifogástalan, el is fogadjam 
azt! Ámen." 

7. — Matusálá elszomorodott ezeken és mondta magában: "Óh Emánuel, 
kemény és nehéz Előtted helytállani, mert Te a szívnek olyan tisztaságát 
kívánod tőlem, amely felülmúl mindent, amit a legmagasabb emberi 
bölcsesség valaha is elképzelhet!" 

8. — És Emánuel szólt hozzá: "Matusálá, most igazat mondott a te szíved, 
és ez többet ér, mint a te éretlen és féreg-rágta hálagyümölcsöd! 

9. Valóban, a világ bölcseinek és okosainak lesz mindig a legtöbb bajuk 
Énvelem, és erősen megbotránkoznak majd Rajtam! De a gyermekek 
játszadoznak majd Atyjukkal és ez kedvesebb lesz mindenkor az Atya előtt 
örökké, mint az egyébként nagyon száraz bölcseknek még olyan kimért 
bölcsességük! 

10. Értsd meg ezt jól és menj és tedd, amiként tanácsoltam! Ámen." 

11. — És Matusálá ment, és kutatni kezdte szívét, és azt telve találta 
szennyel, úgy hogy elszörnyülködött rajta és el akart menekülni és elrejtőzni 
valahol a Föld egy távoli zugában. 

12.  — Ekkor azonban mindjárt Emánuel állta útját és szólt: "Matusálá, te 
menekülni akarsz előlem és elrejtőzni arculatom elől? Mondom azonban 
neked, az egész végtelenségben nem akadsz olyan helyre, amely idegen lenne 
az Én szememnek! Ha a Világegyetem végére mennél is, valóban ott is 
Engem találsz meg! 

13. — Ha a tenger mélységeiben is szállnál alá - azt hiszed, ott Én nem 
vagyok? Óh nagyon csalódol! Lásd, a tenger teremtményei is az Én kezemből 
kapják eledelüket! 


14. — Avagy hová menekülhetnél úgy, hogy futásodban lépten-nyomon ne 
követnélek? 

15. — Lásd, azért minden hiába; maradj ott, ahol vagy és tisztítsd meg 
szívedet, hogy aztán segíthessek rajtad. Ámen!" 

16. És Matusála ott maradt és siratta botorságát. 

17. — E beszédek végeztével, amelyek valamennyi gyermek szívében 
nagy változást idéztek elő - elkészült az áldozati oltár is. Már a fát is rárakták 
keresztben és a bárány is már elő volt készítve égő áldozatnak. 

18. — És Énok a legbensőbb szeretettel közeledet Emánuelhez és mondta: 
"Uram, mindnyájunk legszeretőbb Atyja, íme minden elő van készítve! 
Hogyan kívánod ezt az áldozatot - a bűnös test látható jeleként - Neked 
felajánljuk?! 

19. " És Emánuel szólt: "A fa fel van rakva annak rendje és módja 
szerint, és az áldozati bárány is annak rendje és módja szerint. De úgy látom, 
még valami hiányzik - azért kedves Énok, menj és hozd el nekem a még 
hiányzót is, mert az Nekem a legfontosabb. Én mondom neked: anélkül az 
áldozatnak semmi értéke sem lenne! Azért menj és hozd azt gyorsan. Ámen!" 


141. Fejezet 
Enok Emánuel iránti szeretetre serkenti az atyákat 


1./És Énok igen jól megértette mi az, ami még hiányzik. És rögtön oda is 
ment az atyákhoz és Emánuel nevében a következő szavakat intézte hozzájuk, 
mondván: 

2.//Óh atyák! Halljátok szómat, amelyet Emánuel nevében mondok: 
készen áll már az oltár, amely szent és tiszta Isten előtt, mert felépítésében 
Isten Maga segített az én gyenge kezemnek. 

3./Rajta fekszik a kellő rendben a cédrus olajos fája és az áldozati bárány is 
előkészítve vár magasztos rendeltetésére. És így minden rendben lenne - egyet 
kivéve - és ez az egy, ti vagytok atyák! 

4./Ádám te elkészültél, és veled Éva anya is - mert egy test vagytok! De 
hol vannak Sét, Énos, Kénán, Mahalaléel, Járed és te fiam Matusálá? 

5./Test szerint ugyan jelen vagytok mind - de még távol van a szív, amely 
abban lüktet. Ennek a szívnek az igaz, legtisztább szeretetben kellene jelen 
lennie, mivel az Atya legmagasságosabb szeretete Maga, láthatóan jelen van! 

6./Óh Sét, lásd, amikor én ajkamat megnyitottam, te voltál mindig az első, 
aki szavaim mindegyikét mindenek fölötti örvendezéssel fogadtad, mint 
télben a felmelegítő napsugarat. Meg is őrizted azok mindegyikét igen jól és 
erősen a te szívedben, és azok szerint rendezted be mindjárt életedet is. Most 
azonban, amikor az Úr Maga vándorol közöttünk és tanít minket Igékre, és 
olyan szeretettel szól, hogy attól a legkeményebb kő is olaj-lágyságúvá 
válhatna és minden fűszál és minden bokor és minden fa nagy gyönyörben 
remeg Az előtt, Aki most itt közöttünk jár-kél, és olyan fenséges dolgokat 
tanít: íme most te olyan csendes vagy, mintha mindez nem érdekelne téged a 
legkevésbé sem, sőt inkább szomjas kíváncsisággal folyton csak újabb és 


újabb csodákra vársz, hogy mulass rajtuk. Hogy azonban szíved bensejében 
tiszta hála-áldozatot mutatnál be az Úrnak, ahhoz már rest lettél. Ezzel pedig 
az Úr nem nagyon dicsekszik el majd teveled. Azért kelj fel, készítsd elő 
szívedet és siess az Úrhoz, hogy ismét Magához fogadjon téged, amiképpen 
magába fogadta Ádámot, Lameket, Abedámot, Jurát, Buzint és Ohoriont és 
még sok másokat is - örök hála Neki érte - végül engem is! 

7. —— Kelj fel, siess, és ne szalaszd el az Életet! Mert nézd, most holt vagy; 
azért siess, siess a Szeretet Élete után, ameddig az láthatóan közöttünk jár-kel! 
Aki most teljes hévvel még nem fogadta őt Lamekhez hasonlóan - valóban, az 
el is veszíti azt mindenkorra! 

8./Tehát az Úr akarata legyen, - ámen, ámen, helyetted is Sét atyám! 

9./És Sét rendkívül megijedt, úgy hogy felugrott és odarohant Emánuelhez, 
és szívét kiöntvén előtte, irgalomért és kegyelemért esedezett. 

10. — És Emánuel mondta neki: "Sét, mivel hívtalak, jöttél, és csak 
maradj is! A jövőben azonban csak azok maradnak meg, akik hívás nélkül is 
jönnek majd, és szellemben, igazságban és szeretetben így kiáltanak: Abba, 
Abba, Abba! Legyen meg a Te szent akaratod, Ámen! Értsd meg ezt jól, és 
légy tiszta. Ámen!" 

11. — Amidőn pedig Énok hívó szavát a többiekhez akarta intézni, akkor 
ezek mind gyorsan felugrottak és egyhangúlag így szóltak: "Óh Énok, ne hívj 
mindet, mert hívásod szörnyűbb a halálnál! 

12. Lásd, bűneinknek egész tömegét magunk előtt látjuk, és méltatlanok 
vagyunk hívásodra. De menj te oda a Szenthez, Akinek Nevét mi nem 
vagyunk méltók kiejteni - és kérd őt érettünk, a te szegény, holt atyáidért és 
holt fiadért Matusáláért, hogy lenne ő kegyelmes és irgalmas irántunk! 
Ámen." 

13. — És Énok felelt nekik: Milyen sületlenséget mond szátok! Azt 
hiszitek, hogy abban az esetben, ha nekem valami megbocsátani valóm volna 
számotokra - én előbb meghallgatnálak titeket, mint Emánuel? 

14. — Óh milyen vakok és süketek vagytok! Én - maga a tökéletlenség - 
akinek nincs semmije, aki semmit sem tud - én, aki még magam is alighogy 
feltámadtam a Szeretetben az Úr végtelen Irgalmából, és akiben hozzá még 
minden jó tisztán az Úrtól eredő, tehát szabad és a legnagyobb mértékben 
érdem nélkül kapott ajándék - tehát én lennék, amint hiszitek irgalmasabb 
mint Emánuel, aki Maga a legnagyobb Szeretet, Maga a legnagyobb Irgalom, 
Aki telve van gyengédséggel, engedékenységgel és a legnagyobb türelemmel 
minden gyarlóság iránt?! 

15. — Óh térjetek jobb belátásra, és ne tegyetek engem újra bűnössé 
Őelőtte! 

16. — Valóban, ha rajtam állana, akkor az én legnagyobb jócselekedetem 
csak átok lenne ahhoz képest, mintha Emánuel csak egy szemmel is tekintene 
rátok! 

17. — Azért nyissátok meg szíveteket és siessetek az Atyához! Mert nem 
én, hanem ő a vég nélkül gondoskodó szent Atya, ő a legnagyobb Szeretet hív 


titeket az én rossz és erőtlen nyelvem által! 

18. — Oda menjetek tehát, ahol a Szeretet, az Élet és az Irgalom található, 
és található lesz mindörökké, és ne forduljatok sohasem az én 
közbenjárásomhoz, hanem Ahhoz, Akinek végtelen szeretete hívott most 
titeket. Ámen!" 

19. — És mindnyájan Emánuelhez mentek szánva-bánva botorságukat, és 
beismerték előtte vétkeiket és kiöntötték szívüket arculata előtt. 

20. Emánuel pedig így szólt hozzájuk: "Gyermekeim, miért féltek ti a 
legjobb, legszeretetteljesebb Atyától, holott emberektől nem féltek, akik pedig 
minden jót csak tőlem kaptak, és akiknek a sajátjuk csak a gonosz és a 
hamis?! 

21. Azt hiszitek tán, hogy engedem Magamat emberektől valamire is 
rábírni, hogy azzal mutassam, hogy az emberek irgalmasabbak Nálam? 

22. — Vagy gondoljátok, hogy Énokban több a szeretet, mint Bennem és 
azzal neki kellett volna előbb Engem rábírnia, hogy elengedjem tartozástokat? 
Óh ti botorok, akik magatok is atyák vagytok, és gyermekeiteket szeretitek, 
holott telve vagytok gonosszal. Mondjátok, mikor szerette valaha más jobban 
a ti gyermekeiteket, mint ti magatok? Vagy kinek szavát hallgatnátok meg 
előbb, magáét a  gyermeketekét-e, vagy egy hívatlan és tökéletlen 
közbenjáróét?! 

23. — Ha pedig ti magatok, mint előttem gonosszal teljes emberek így 
cselekedtek, hogyan gondolhattok Énfelőlem olyan fonákságot?! 

24. — Azért változtassátok meg gondolkodásmódotokat és gondoljátok 
meg magatokban, hogy Én egyedül vagyok mindnyájatoknak Atyja, ti 
azonban mind egy Atyának vagytok a gyermekei, és mindnyájatoknak jogotok 
van Őhozzá a szeretet által. Ámen." 


142. Fejezet 
Az ember szabad voltáról 


1. — Emánuelnek e rövid intelme után felemelkedett Sét, és a szeretettől 
hatalmasan át meg áthatottan a következőket mondta: 

2. "Óh Emánuel Abba! bocsássd meg mindnyájunk szörnyű 
lanyhaságát, mert lásd én és mindnyájan is a Te rendkívül nagy csodatetteidtől 
teljesen érzéketlenekké váltunk; és Ádámnak beszéde, valamint Énoké, annak 
elnyert kiváltsága, a Te gyorsan egymásra következő tüzes beszédeid és 
szeretettűztől lángoló tanításaid, a mi természettől némileg lassú szellemünket 
túlterhelték és nem voltunk többé képesek mindannak a kimondhatatlan 
fenségességnek a folyamatát követni, amely a Te Szádból kiáradt - azért 
leroskadtunk nagy  tehetetlenségünk  érzetében és titokban  Énokra 
támaszkodtunk, hogy ő majd utólag ismét mindent megmagyaráz nekünk és 
mi aztán majd idővel egészen kényelmesen és könnyen mindazt megértjük 
majd. 

3. . De most egy egészen más, tiszta Belőled jövő Világosság 
megmutatta nekünk, hogy mindez az itt felsorolt ok nem helytálló, hanem a 


mi saját rest akaratunk volt az, amely bennünk azt a bosszantó lanyhaságot 
előidézte. Azért óh Emánuel, ébreszd fel a mi még mindig holt akaratunkat és 
erősítsd meg kegyelmeddel gyenge szívünket, hogy a mondottakat a Te szent 
Szádból elevenen megragadhassuk, és életünket azok szerint Neked tetszően 
berendezhessük. Ámen." 

4. — És Emánuel Sétnek és a többieknek is a következőkben felelt: "Sét, 
íme Én, a te beismerésed igaz voltáért megtisztítlak titeket! Igazságotok 
azonban mezítelen - amint ti magatok is Énelőttem azok vagytok; azért 
öltöztessétek fel szíveteket az Irántam való szabad szeretettel, hogy élőkké 
legyetek! Mert mindent megadhatok nektek, egyedül csak szíveteknek 
Irántam való szabad szeretetét - ezt nem adhatok nektek! És ha azt 
megtenném, akkor is mi lenne a ti szeretetetek? 

5. — Bizony mondom nektek, nem lenne az más, mint egy idegen ösztön 
tibennetek, amely arra kényszerítene titeket akaratotok ellenére, hogy Engem 
szeressetek és így imádjatok is. 

6. — Én azonban szabad embereknek és szabad gyermekeimnek 
tekintettelek titeket és mindnyájatoknak adtam a szeretetből saját, jókora 
részt, amely az életet hozza létre bennetek. Ezzel a szabad saját szeretetekkel 
kell Engem megragadnotok, akkor megragadjátok az életet is önmagatokban. 

7.  — Mindegyiteknek adtam annyit, hogy része igazságosan van kimérve, 
amiképpen minden magszemecskében is benne van a szeretetből eredt eleven 
csíra. Ha a mag a földbe vettetik, köréje gyűlik a szeretetnek harmata. Ez a 
harmat szétbontja az élő csírát körülzáró testet, és szabaddá teszi az élő csírát. 
Ha az most már szabaddá lett, mohón kezdi magába fogadni az őt körülvevő 
szeretet - és életnedveket (harmatot) és folyton nagyobbra és nagyobbra 
növekedvén, önerejéből tőr hamarosan a Föld felszíne fölé és szabadon 
emelkedik a Nap világossága felé törekedve. Ebben a szabadságban 
megerősödik azután és így lesz végül az alig látható, kicsiny csírácskából 
élettel telistelt, és így gyümölccsel ezerszeresen megrakott hatalmas, erős fa. 
És benne minden élet magának a fának a sajátos élete, amelyből ezerszeresen 
hozza elő a magához hasonlót. 

8. Lássátok most már, kérdezzétek meg saját magatokat, vajon nem így 
áll-e ez a bennetek levő saját, szabad szeretetetekkel is, amely az örök életnek 
a valóságos csírája a ti testetekben, amely ez esetben ugyanaz, mint a 
magszemecskénél annak az anyaga. 

9. "Az Én Igém és az Én Szeretetem irántatok, ezek a Szeretet-harmat, és 
ugyanazt cselekszi veletek, mint a magszemmel a földben. Úgy fogadjátok 
tehát Igémet magatokba, hogy az szétbonthassa világi részeteket és 
felszabadítsa szereteteteket, amely az igazi Örök Élet! Csak majd ebben a 
szabad Életben lesztek hasznos gyümölcsfákká és cselekedhetitek azokat, 
amik az Életé - az Élet számára! Most azonban nincs egyéb feladatotok, mint 
magatokat szabaddá, és élővé tennetek az Irántam való szeretetben, hogy 
ezáltal valóban élőkké legyetek Bennem és Általam, igaz örök és szent 
Atyátok által, Ámen!" 


10. — "Most pedig menjetek az oltár jobb oldalához és figyeljétek meg 
magatokban Énok áldozatát, és a megszentelt áldozati lángnál melegítsétek fel 
szeretetben még gyenge szíveteket. Ámen." 

11. — És valamennyien Emánuel szavai szerint cselekedtek, és odaálltak 
az oltár jobb oldalához, amely Dél felé nézett. A keleti oldalon álltak 
Emánuel, az áldozó Énok, Lámek és a többi már felébresztett. A nyugati és az 
északi oldalak a többi nép számára maradtak szabadon. 

12. — És amidőn már minden jól elő volt készítve, és el volt rendezve az 
áldozásra, Ádám még egyszer Emánuelhez lépett és legbensőbb, legtisztább 
szeretettel és legmélyebb tisztelettel kérdezte tőle: 

13. — "Emánuel! Nemde nem hagysz el majd minket ez után az áldozás 
után mindjárt, hanem még a holnapi szabbaton is kegyesen megszenteled 
áldozatunkat a Magaslaton és legkegyelmesebben elfogadod azt? Mert lásd a 
Keleten, Délen és Nyugaton lakó gyermekek még nem ismertek meg Téged! 
Óh milyen boldogok lennének, ha közöttünk Téged is látatnának és hallhatnák 
szent ajkadról az Élet Igéit! 

14. — De ne az én, vagy a mi akaratunk, hanem egyedül és mindenkor a 
Te legszentebb Akaratod történjék most és mindörökké Ámen!" 

15. — És Emánuel mondta erre Ádámnak: "Te aggódsz és aggodalmad 
nem alaptalan, mert hisz te a Föld minden szabad vérének atyja vagy. 
Aggodalmadban azonban van valami, ami a külső élet hiúságával határos; és 
ez az Én lényem láthatósága egy hozzátok hasonló személyben. Azt hiszed-e, 
hogy láthatatlanul nem vagyok éppen úgy jelen számotokra, és hogy úgy tán 
kevésbé segíteni kész Atya vagyok, mint látható voltomban? 

16. — Látod, ez még hiúságos! Azt mondom azonban neked, hogy 
mindenkinek jobb, ha Engem lényegileg nem láthat, hanem csak saját 
szívének szeretetével! Mert  láthatóságom kényszerítés számotokra. 
Láthatatlanságom azonban életetek szabadsága. Kényszerítés által azonban 
senki sem juthat az örök élethez, csak egyedül a szabadság által, amely az 
Irántam való tiszta szeretet! 

17. — Akihez eljönnék, és nála maradnék, az megsemmisülne! Mert 
szeretetem tüze sokkal végtelenebb, semhogy azt egy még halandó a 
halhatatlanság számára csak megteremtett lénnyel bírni képes lenne. 

Ha azonban valaki szabadon jön Hozzám, miután előbb szívében keresett 
Engem, az már megerősítette magát és már meg is erősödött úgy, hogy már 
nem semmisül meg, hanem azt befogadom Végtelenségem örök szemléletébe, 
és végtelen Szeretetem és Kegyelmem kisugárzásainak örök, szabad 
élvezésébe. 

18. — Kérésedre azonban holnap is láthatóvá és észrevehetővé teszem 
magamat egy pillanatra minden gyermeked előtt, értsd meg jól! Ámen." 


143. Fejezet 
Az áldozás lefolyása - Lamek tüzes intőbeszéde - 
A szelídségről és a türelemről 


1. — És Ádám szívének egész bensőségével megköszönte Emánuelnek a 
megígért nagy kegyelmet és ismét előbb elfoglalt helyére ment vissza. 

2. — Azután azonban Énok lépett elő és szólt Emánuelhez: "Nézd 
Emánuel-Atyám, Aki szent, legszentebb vagy! Immár minden készen lenne; 
ha úgy tetszik, tüzet gyújtok az oltáron és mindnyájunk nevében Neked 
áldozzuk a bárányt, és a gyümölcsöt." 

3. — Emánuel azonban válaszolta: "Énok nézd, Én sem éhes, sem szomjas 
nem vagyok, és az áldozattal semmiképpen ki nem elégítesz! A legkedvesebb 
áldozat azonban, amit Nekem hozhattok: a bűnbánó, megtört, Engem kereső 
és mindenfelett szerető szív! 

4. — Mindamellett, minthogy az oltárt már megépítetted, a fát reá raktad, 
és az áldozatot már elkészítetted, hát reá teheted, és Nekem áldozhatod azt. 
Ámen." 

5. — És Énok mindent megtett Emánuel szavai szerint és először a bárányt 
helyezte élve a fára, amely még nem égett és leölte az oltáron. 

6. — Ádám azonban azt a megjegyzést tette, hogy nem illő az, hogy az 
oltáron ontassék a bárány vére. 

7. — És Emánuel válaszolt Ádámnak, szólván: "Ádám, ne legyen gondod 
arra, amit Énok tesz; mert nem neked, hanem Nekem hozza az áldozatot - és 
lásd, Nekem az jó így; miért bosszantson az akkor téged? 

8. — Én azonban annak jeléül, hogy Énok áldozó módja Nekem kedves, 
mondom neked, hogy éppen így hozza majd meg egykoron a Legfőbb a 
Legfőbbnek a legfőbb áldozatot! Értsd meg jól, Ámen." 

9. " És Ádám kissé meghökkenve válaszolt, kérdezve: "Óh Emánuel! 
Van-e kívüled, aki a Legfőbb vagy, még egy legfőbb? Avagy hogyan értsük 
ezt?" 

10.  — És Emánuel felelte: "Mondtam és mondom: az anyagon túl még sok 
rejtett dolog van, hústestedben azonban nem láthatod meg azt, mert a test 
tanítója az idő, a szellem azonban megismeri azt, ha ismét megérkezik oda, 
ahonnan kiindult. Ámen." 

II. — A bárány ekkor már le volt ölve és Énok köveket vett a kezébe és 
azokat az alájuk tett száraz gyantával meghintett avar fölött erősen egymáshoz 
dörzsölte. De ez egyszer neki, aki különben nagyon ügyes tűzgyújtó volt, nem 
akart ez a mesterség sikerülni, amiért is haladéktalanul Emánuelhez ment és 
szólt Neki: 

12. . "Uram, Emánuel Atyám! Nézd, ez egyszer nem tudok tüzet 
gyújtani; óh engedj, kérlek tüzet gyújtanom!" 

13. — És Emánuel válaszolta Énoknak: "Nézd szeretett Énokom, hát, 
hiszen ha nem engedelmeskedik neked a tűz, meg lehetsz elégedve, mert jobb, 
ha valaki ura az ő szívének, mintha ügyes tűzmester. Akként Nekem is 
kedvesebb az, aki szívét Hozzám emeli, mint az, aki szavával és lángoló 
beszédeivel ezreket Felém fordított, önmagában azonban hideg áldozat 
maradt, amely alatt a szeretetnek semmi tüze nem lobog, hanem csupán csak 
hideg bölcsesség. 


14. — Ha azonban nem tudsz tüzet gyújtani, azon hamar segítünk. Add 
oda a tűzszerszámodat a fiatal, erőteljes Lameknek; erősebb keze alatt a kövek 
majd kiadják, amit tőled megtagadtak; te azonban maradj mellettem és bízd 
Lamekre e mesterséget, Ámen!" 

15. — És Énok nagy örömmel azonnal átadta a tűzköveket Lameknek és 
ez olyan erősen dörzsölte azokat egymáshoz, hogy ezáltal mindjárt olyan 
bőséges tűz áradt, hogy attól nemcsak a szalma gyulladt meg rögtön, hanem a 
tűz megragadta mindjárt a fát és az áldozatot is, amely pillanatok alatt lángra 
lobbant. 

16. . Mindnyájan csodálkoztak Lámek ügyességén. Lámek azonban 
látva, milyen fennen dicsérik őt az atyák és a nép, gyorsan feléjük fordult és 
nagy hévvel szólt hozzájuk: 

17. — Óh atyáim és testvéreim! Már megint nem vagytok magatoknál és 
nekem mondtok dicséretet! Ki hát akkor Emánuel?! Kinél van, és ki adja 
vajon a tüzet? 

18. . Ha nem lennétek atyáim és testvéreim, bizony vak balgáknak 
mondanálak titeket! Annak adjátok meg a dicséretet és tiszteletet, akit illet! 
Kit illet azonban minden dicséret és tisztelet? Ha még nem tudnátok, 
megmondom nektek, hogy az egyedül csak Istent illeti, mert egyedül csak ő 
szent, és szent volt és lesz örökké! Ámen. Értsétek meg jól, Ámen!" 

19. — És rögtön Lamekhez fordult Emánuel és mondta: "Halljad Lamek, 
majdnem túlságos sok tüzet dörzsöltél! 

20. Nem jó lenne villámot és mennydörgést reád bízni; mert a te 
uralmad alatt a Föld rövid idő alatt egészen megüvegesedne, mintha a Nap 
legragyogóbb sugara a mélyebb patakok homokját megolvasztaná és partjait 
átlátszó üveggel vonná be. De éppen azért, mert aztán kívülről a fényt átveszi 
és átbocsátja, az üveg alatt sötétebb és hidegebb lesz, mint ott, ahol még 
csupasz homok teszi ki száraz homlokát a Nap sugarainak. És halljad: az 
üvegen soha nem terem gyümölcs! 

21. — Azért csak szelídnek, nyugodtnak és türelmesnek kell lenni minden 
dologban, minden szóban és minden cselekedetben. Mert a szelídség, 
nyugodtság és türelem a szántóföld legjobb trágyája. Ha aztán valaki jó magot 
vet el benne, akkor az kikél, és neked és Nekem gazdag aratást hoz! 

22. — Aki azonban karddal és bunkóval üt bele, és villámot szór és 
mennydörög, az nem ritkán megsebez és öl, és annak a szántóföldjén kevés 
gyümölcs jő napvilágra. 

23. — Aki azonban mindenkor szelídséggel, nyugodtsággal és türelemmel 
van telve, az szántföldjének a növényzetét megöntözi amikor a Nap heves 
sugarai a földet kiszárítják. 

24. . Nos kedves Lamek, ítéld meg magad, melyik szántóföldön lesz 
vajon már rövid idő múlva látható az áldás teljessége? 

25. — Azért légy te is mindenkor szelíd, nyugodt és türelmes mindenki 
iránt, úgy majd a szíveket magad köré gyűjtöd, és az élet áldását hinted el 
reájuk. Értsd meg jól. Ámen!" 


144. Fejezet 
Emánuel búcsúszava az áldozat megáldásakor 
-Ígéret a Golgotára vonatkozólag - 
A szellemi szabadság voltáról 


1. — És Lamek felismerte hibáját és Emánuelhez ment és utána az 
atyákhoz és mindnyájuktól megindult szívvel bocsánatot kért. És az atyák 
örültek ennek, és magukban nem hagyták figyelmen kívül az előbbi 
heveskedő intelmet. 

2. — Ezután azonban Emánuel megtekintette Énok áldozatát, és 
megáldotta azt, mondván: "Nekem, Emánuel Abbának ugyan nem kedves ez 
az égő-áldozat, hanem csak az, aki azt számomra tiszta szívvel elkészítette, de 
mégis megáldom azt korai emlékezetül egy áldozatra, amely egykoron 
minden holtak és élők megelevenítésére hozatik majd. És így maradjon is ez a 
jövőben és minden idők végéig...Bárány és kenyér legyen az áldozat. Ámen. 

3. — Jaj azonban azoknak, akik ezen változtatnak! Bizony mondom 
nektek: ők nem Nekem, hanem a világ szennyének hozzák majd áldozatukat, 
és áldozatuk által azzal lesznek egyenlők, aminek áldozatukat meghozták. 

4. És te Énok lásd, úgy áldottam meg áldozatodat, hogy az élő áldozattá 
lett! Miért is egykoron ebből az elégetett bárányból támad majd a világ 
számára egy nagy, élő, erős bárány, amely vállaira veszi a Föld minden 
gyengeségét, és minden testnek megnyitja az örök élet soha többé be nem 
záruló kapuit! Ámen. 

5. . Nem adok nektek most többé törvényt, hanem szabaddá teszlek 
titeket minden törvénytől! Törvények csak lusta szolgák számára valók. És 
aki a törvények szerint él, az holt rabszolga, aki megkötve akar lenni minden 
tettében, és akinek szívében nincs semmi szabadság. Ha dolgozik, azért 
dolgozik, mert a munkát parancsolták neki, mert parancs nélkül soha sem 
találta volna szükségesnek a tevékenységet. Ha szeret, azért szeret, mert a 
szeretetet parancsolták neki, de szíve nem érzi a szeretet szükségességét és 
szentségét és a szeretetből folyó örök életet, hanem csak annak, azaz a 
szeretetnek nyomását; és miért mindez. Mert minden dolgában az iszap 
mélyéből való rabszolga ő. 

6. " A szabad ember szíve azonban szabadon ver, és tüdeje szabadon 
lélegzik és semmi életgátló törvény nem zavarja friss vérkeringését. Mert az 
Isten iránti szabad szeretet avatja őt a Legfőbbnek, gyermekévé. 

7. Aki azonban a legfőbb Istennek a gyermeke - gyermeke-e az még az 
embereknek? 

8. — Minthogy azonban ő Istennek egy gyermeke, nem bírja-e magában 
azt, ami mindenha szent és teljesen hasonló Ahhoz, Aki az ő Atyja, tehát 
istenit és teljes szabadságot? 

9. — Azért mondom most nektek és mindnyájatoknak, akiknek szabad 
szívetek van, és szabad szívetekkel szerettek Engem, hogy ti is Istenek 
vagytok, amint szent Atyátok az, öröktől fogva szabadon, Önmagából, saját 


örök szent erejéből! 

10. — Látjátok, azért nem adok nektek sem parancsot, és ezért mutattam 
és mutatom csak az Irántam, mint minden élet és lét Ősforrása iránt való igaz, 
szabad, eleven és egyedül megelevenítő szeretetet nektek, hogy azt teljes 
megelevenítésetekre szellemben és igazságban való egyedüli összekötő 
kapocsnak használjátok, Közöttem és közöttetek. 

11. — Még csak azt sem mondom, hogy azt tegyétek, hanem azt mondom: 
szabadon tegyétek azt, ha az nektek úgy tetszik! Még csak az élet iránt való 
szeretetből se kövessétek e tant; hanem csupán csak a szeretet kedvéért és így 
az Én kedvemért, Aki egyedül vagyok legszeretőbb Atyátok! 

12. Látjátok, mivelhogy szeretlek titeket, mert gyermekeim vagytok, ti 
15 szeressetek Engem, minthogy Atyátok vagyok! 

13. — Amint azonban Engem szerettek, éppúgy szeressétek egymást is, 
mint testvéreket. Ne vesztegessen meg titeket soha semmi, hanem testvér, apa, 
anya, mind csak a szabad szeretetnek a felkeltésére való legyen 
önmagatokban. 

14. — Amit irántatok való örök atyai szeretetemért Nekem - Akinek 
senkitől semmire nincs szüksége - adhattok, az - hogy úgy érezzetek 
szívetekben Irántam és mindenki iránt, amint az előbb mondottam. Akkor 
hasonlók lesztek Hozzám, előbb önmagatokból a bennetek levő szabad 
szeretetemnek, szabad, helyes felhasználása által, és ez által Hozzám 
hasonlóan élni fogtok örökké és elenyészhetetlenül. 

15. — Ha ilyenek maradtok, akkor a kígyónak nem lesz hatalma felettetek, 
és soha mocsok nem ragad majd a szívetekre, hogy azt eléktelenítse. Aki 
azonban a világ rabja akar lenni, az ám legyen; számára azonban nincs 
parancsom! 

16. — De legalább azt tudja meg, mint ember, hogy Én őmiatta nem 
borítom fel örök Rendemet! Az élet egyedül, csak az Irántam való szabad 
szeretetben van, különben azonban mindenütt az örök halál. 

17. És te, szeretett Énokom, te légy most első papom és a te szereteted 
legyen a Föld első legtisztább egyházának a megalapítása! 

18. . Ha majd holnap ekként áldozol, hozzád jövök, és Igéket adok 
szádba, amiket a gyermekek előtt elmondasz. Szeretetem, kegyelmem és 
áldásom veletek, Ámen!" - És Emánuel mindnyájuk szeme elől eltűnt. 


145. Fejezet 
Ádám intézkedései az elkövetkező szabbatra vonatkozólag 


1. — Amidőn már mind az atyák és a körülálló nép is észrevették, hogy 
Emánuel nincs már közöttük, hanem hogy lénye szerint egészen eltűnt, mintha 
belőle soha semmi nem létezett volna, Énok kivételével mindnyájan 
szomorúak lettek és kevés szót váltottak egymással. Még csak amikor a Nap 
már erősen nyugovóra hajolt, gondolta meg magát Ádám és szólt: 

2.  — Gyermekeim, minthogy Az már nincs láthatólag közöttünk, Aki 
Jehova Emánuel Abba, minden fölött szent, mit csináljunk most még itt? 


3. — Azért menjetek a gyermekekhez és hívjátok meg őket a holnapi 
szabbatra és jertek azonnal megint vissza, hogy aztán felkerekedjünk, és 
magaslati otthonunkba siessünk. 

4. — Ti azonban, te Jura, Buzin és Ohorion és te is Abedám, ezen túl 
maradjatok közöttünk, ha nektek is úgy tetszik, mert amint azt most a Legfőbb 
szájából önmagatok világosan hallottátok, mindenki teljesen szabad. Így tehát 
ti is szabadok vagytok általam is, aki földi atyátok vagyok! Amint tehát 
nektek kedves, úgy tegyetek, és nem kell félnetek, hogy így vagy úgy valamit 
nyertek, vagy veszítetek. Egyedül csak szabad akaratotok irányítson titeket 
minden dolgotokban, és az Úrnak szava és Annak örök Szeretete legyen 
minden utatokban mindnyájatok vezetője és legyen mindenetek az életben. 
Ámen. 

5. És Énos, Kénán, Mahaláléel és Járed azonnal elindultak és meghívták 
az Észak gyermekeit, hogy a holnapi szabbaton a Magaslaton az áldozathoz 
jelenjenek meg. 

6. — Jura azonban válaszolt Ádámnak, mondván: "Atyánk nézd, 
kimondhatatlan nagy örömünk az, hogy meghívtál, hogy ismét nálad 
maradhatunk a Magaslaton. Csak egy kérdést kell itt feltennünk, mégpedig 
azt, hogy mi haszna annak, ha mi a megszentelt Magaslaton vagyunk most, és 
akkor mi történjék a mi gyermekeinkkel? 

7. — Közöttetek Énok most az Úr eleven papja; lásd a mi gyermekeinknek 
senkijük sincs, aki nekik támasztatott volna, csak egyedül mi. Így hát mi is 
azok akarunk lenni nekik, ha nem is olyan tökéletes értelemben, ami Emánuel 
jóvoltából most nektek Énok, és utánatok nekünk is az. 

8. —. Ezt azonban kihasználjuk életünk végéig, amiért is nem ritkán jövünk 
majd a Magaslatra, és ott a ti körötökből a mi és gyermekeink számára új 
melegséget, új világosságot szívunk majd magunkba. Így hát itt maradunk, de 
holnap még jóval napfelkelte előtt hajlékod előtt dicséneket akarunk zengeni 
az Úrnak! Ámen." 

9. — És Ádám felelte nekik: "Úgy van! És valamint az Úrnak az áldása, 
úgy az én áldásom és mindnyájunk áldása kísérjen és erősítsen meg titeket! 
Ámen." 

10. Ezután azonban Abedámhoz fordult és kérdezte őt, mit szándékozik 
vajon ő tenni? 

11. — És Abedám felette szelíden ugyanúgy nyilatkozott, mint Jura. És 
Ádám és mindnyájan dicsérték hűségét és Énok hozzálépett és a következőket 
mondta neki: 

12. — "Halljad Abedám! Az utat ismered. Az Úr akarata a tied, az ő 
szeretete neked alá van rendelve. Gyermekeid még mindig vakok. Látod, nem 
hiába ébresztett fel téged az Úr. Azért siess a tieidhez és közöld velük ezt az 
örvendetes hírt, és ne hallgass el semmit és mindnyájuknak mondd 
fennhangon és a szeretet erejével, mi mindent művelt velünk az Úr! 

13. — Légy üdvözölve kedves testvérem az Úrban, és Ádámban most és 
örökké! Ámen." 


146. Fejezet 
Abedám találkozása az idegennel 


1. — És Abedám sok áldástól kísérve mindjárt elhagyta a szent helyet és a 
mennyekből való dicső kincsekkel megrakottan övéihez sietett. És amint 
ment, magasztos gondolatokba merülve és szeretettel eltelve az Úr Iránt, 
ugyanazon az úton visszafelé, amelyet előbb mindnyájan Nyugat felől oly 
csodásan megtettek, íme egyszerre ugyanazon a helyen, ahol mindnyájan 
pihenőt tartottak, és ő egyedül társként Asmáháél oldalán volt - egy fiatal 
1zmos férfival találkozott, és az kérdezte őt: 

2. — "Hová mégy ily késő este Abedám? Nézd a Nap már a hegy peremét 
érinti, és a Hold még távol van fényével; göröngyös az út és köves az ösvény. 
Halljad csak, értesültem, hogy az Észak gyermekeinél nagy dolgok történtek 
az atyák színe előtt. És most oda szeretnék menni, hogy szintén lássak 
valamit, különösen azonban a megerősített atyákat. Nem térnél-e velem vissza 
és kísérnél el engem oda?" 

3. — És Abedám nem gondolkozott soká és kérdezte az idegent: "Igen, 
amit kívánsz örömmel, és szívesen megteszem, de ha van valamilyen neved, 
hogy aztán az atyáknak bemutathassalak, nem mondanád meg azt nekem? 

4. — És az idegen viszont kérdezte tőle ugyanazt és szólt: "Ha 
megmondod a te nevedet, én is megmondom az enyémet, és még valami 
egészen mást is akarok mondani neked. De előbb te mondd meg nekem a 
nevedet." 

5. — És Abedám meghökkent és szólt az idegenhez: "Miként kérdezheted 
tőlem nevemet? Hiszen éppen az előbb nevezted meg, amikor megállítottál és 
megkértél, kísérnélek megint vissza oda, ahol épp most hallatlan nagy dolgok 
történtek. Hogyan értsem ezt? 

6. — És az idegen felelte: "Nézd Abedám, te éppen most, onnan arról a 
szent helyről jössz, ahol olyan nagy dolgok történtek, és ahol te is bizonnyal 
felébresztettél. Hogyan van az, hogy te, mint felébresztett ezt a könnyű 
kérdést nem érted? 

7. — És Abedám egészen elképedt és nem tudta mit válaszoljon erre az 
idegennek. 

8. — És az idegen ismét kérdezte őt, mi a neve? És Abedám egészen 
magánkívül a csodálkozástól, hogy bár az idegen őt mindig néven szólítja, 
mégis ragaszkodik ahhoz, hogy megtudja Abedám nevét, végre válaszolt az 
idegennek: 

9. — "Halljad, úgy amint te engem szólítottál, úgy hívnak engem is, és 
nincs más nevem, mint éppen az, amelyet te nekem adtál, és amelyet nekem 
Ádám és Emánuel adott!" 

10. — És az idegen szólt hozzá, erősen tekintve rá: "Látod, Abedám, most 
meg vagyok elégedve, megmondván nekem, mi a neved. Mert nézd, én ugyan 
már mindjárt eleinte ezt a nevet adtam neked. Azonban mint olyan név, 
amelyet én adtam neked, nem volt a te neved, hanem az enyém tebenned, akár 


úgy hívtak, akár nem. Most e név a tiéd és az enyém is, és így a magad nevét 
és az én nevemet egy csapásra megtudtad, és most nyugodtan elkísérhetsz, 
ahová kívánkozom." 

11. . De Abedám ezen is nem kevésbé csodálkozott, hogy az idegennek 
ugyanaz a neve, mint neki és mindjárt útnak is indult az idegennel. 

12. — Útközben azonban Abedám kérdezte a másik Abedámot: "Mondd 
meg nekem, ha akarod, melyik vidékről jöttél te most ide, és kitöl tudtad meg, 
hogy mi történt az Északon? 

13. — És az idegen szólt: "első kérdésedet tekintve, egyenesen a Keletről 
jövök ide; ami azonban második kérdéseket illeti, arra nézve egy rövid 
történetet mondok el neked. 

14. "— A Kelet vidékén egy atya, aki a leggazdagabb volt gyermekekben és 
az irántuk való szeretetben, soká nézte-nézte, hogyan mulatnak gyermekei 
mindenféle hasznos és még inkább ártó dologgal. Úgy helyezkedett azonban 
el a bölcs atya, hogy gyermekeinek egyike sem vehette őt észre. De nem 
nagyon hosszú játszó-idő után a gyermekek kezdtek elfajulni, mégpedig 
annyira, hogy alig egy volt, aki szívét az észre nem vett atya iránti szeretetből 
tisztán tartotta volna. Ez az egy ugyan állandóan gondosan intette idősebb 
testvéreit, és ezek szívesen hallgatták ugyan szavát, de azt amúgy igazában 
egyik sem akarta követni. 

15. — Ekkor az atya elhatározta magában, hogy fel nem ismerhetővé teszi 
magát, és úgy közeledik gyermekeihez, mégpedig akként, mintha idegenként 
jönne a Mélységből. 

16. — A gyermekek fogadták ugyan őt, de nem szeretettel, hanem annak 
az egynek a kivételével csak úgy, mint idegent. Mert mivelhogy szívük 
balgaságba és a világba merült, szemük is vak lett és fülük süket, úgyhogy 
ennél fogva nem ismerhették fel atyjukat. 

17. — Amidőn azonban az atya cselekedetekkel és szavakkal lassan-lassan 
mindinkább felismertette magát, akkor félelem fogta el a gyermekeket és csak 
kevesen viselték el közelségét. 

18. — Az atya pedig látva, milyen éretlenek még gyermekei, felmelengette 
őket szeretetével, hogy feléje forduljanak és dicsérjék és magasztalják őt. És 
az atya megerősítette mindnyájukat és megáldotta őket, és aztán próbaképpen 
elhagyta őket rövid időre. 

19. . Ez az atya gyermekeitől visszatérve hozzám jött és mindent 
elmondott nekem. Ezért is most itt vagyok, hogy utána nézzek a 
gyermekeknek, hogy és mint vannak, és mit csinálnak az atya távolétében. 

20. Azért hát vezess engem a szent helyre. Ámen." 


147. Fejezet 
A két Abedám beszélgetése 


1. — Amidőn azonban Abedám ezt az idegen szájából hallotta, nagyon 
csodálkozott és szólt: 
2. — "De nagyra becsült Abedámom, hiszen ez a Magaslat gyermekeinek 


a története, akik a mi főtörzsatyáink! 

3. — Az Atyát Emánuel Abbának hívják, és Jehovának a legfőbb Istennek, 
Aki szent és mindenfelett szent! 

4. — Mondd csak nekem, ha akarod, hol találkoztál a szent Atyával és 
milyen volt a külseje és hová ment el tőled? 

5. Óh kérlek, mondd ezt meg nekem! Mert nézd, én estétől kezdve 
szem- és fültanúja voltam mindennek, ami ott történt és azon felül még az a 
kimondhatatlan legfőbb kegyelmem volt, hogy mint legméltatlanabb, mindig 
az ő szent oldala mellett járhattam. 

6. — Óh Abedám barátom! Hogy milyen boldogságot éreztem én, szegény 
bűnös akkor, azt a legfőbb angyal a legizzóbb szavakkal még a 
leghalványabban sem bírná leírni! 

7. — Bizony csak annyit mondhatok neked, hogy e rövid idő alatt talán 
több magasztos boldogságot éreztem, mint a legfőbb angyalszellem az 
örökkévalóság alatt!" 

8. — És az idegen kérdezte őt: "Mi tett téged tulajdonképpen olyan 
boldoggá, hogy ahhoz képest a magas, szabad angyalok boldogságát majdnem 
semminek véled?" 

9. — És Abedám válaszolta: "Óh kedves névrokonom nézd, e tekintetben 
és már régtől fogva egészen más ember voltam. És e különösségemnél fogva 
éppen az tesz boldogabbá, ami talán sok ezreket megszomorítana! És ez a 
különös tulajdonság abban áll, hogy akkor érzem magamat legboldogabbnak, 
ha valaki mellett vagyok, aki mellett úgy igazán szívem mélyéből mind 
jobban és jobban érzem saját teljes semmiségemet és az ő mindenségét. Azért 
is senkit magam alatt, hanem mindenkor amennyire csak lehet, magam fölött 
akarok látni és az az én jelszavam: "boldog a szív kicsinységében és a 
tehetetlen gyengeség a féreg legnagyobb gazdagsága!" 

10. — Mert ha a féreg erős lenne az élet teljében, mennyire fájna neki, ha 
megtapodtatnék! De az ő gyengesége és életének állandó tehetetlensége, ami 
nekünk fájdalmasnak tűnik, talán életének a legnagyobb gyönyörét képezi! 

11. . Nem ismerem ugyan a férgek természetét úgy, mint Az, Aki azokat 
teremtette, de én azt úgy képzelem, mert engem éppen a minden oldalról való 
elnyomás boldogít a legjobban. 

12. . De most kedves névrokonom kérlek, adj választ előbbi három 
kérdésemre, ha akarod! Ámen." 

13. — És az idegen Abedám felelte: "Nézd kedves Abedámom, ha e dolgot 
úgy valójában a világosságnál megtekintjük, mondd meg nekem, mi 
hasznodra lehet most már a három megoldott kérdés? 

14. — Nézd, az én alapelvem és jelszóm azonban ez: ha valamely szóval 
testvérednek nem használhatsz, hagyd meg nyelvedet nyugalmában, és csak 
aztán mozgasd, ha azzal testvérednek hasznára lehetsz. 

15. — Látod, ez elvem folytán adósod szeretnék maradni. Meg vagy 
elégedve?" 

16. . És Abedám így válaszolt: "Igen, szeretett Abedám barátom, 


egyrészt azért vagyok megelégedve, mert látom abból, hogy a te akaratod az 
enyémet leigázza és az nekem jót tesz. De másrészt, minthogy ezt az általad 
és általam jól ismert Atyát immár mindenfelett szeretem, szívemnek legfőbb 
vágya, hogy mindig Nála legyek, vagy legalábbis, hogy mindig Róla 
beszéljek, őt szeressem, dicsérjem és mindenfelett magasztaljam, és mint 
legszentebbet imádjam és aztán úgy, mint e jelen alkalommal is, hogy 
valakivel mindenfélét meséltessek magamnak Róla! 

És lásd, szívem e legfőbb és legelevenebb vágyánál fogva megint nem 
vagyok megelégedve, hogy nem akarsz válaszolni kérdéseimre. Alapelvedből 
kifolyólag azt minden meggondolás nélkül megteheted, mert semmi esetre 
sem árthatsz azzal szívemnek, hanem csak végtelenül használhatsz. Avagy 
nemcsak akkor van-e a testvérünkhöz intézett minden szónak és minden 
tettnek a legnagyobb haszna, ha szívünk érdekében, szívünk javára 
cselekedtünk, és szívünkhöz beszéltünk? 

17. . Nézd, nem helyes-e ez is, és nem egyezik-e ez a te valóban 
fennkölt, legszebb alapelveddel? 

18. —— Azért ha akarod, megválaszolhatod kérdéseimet." 

19. — És Abedám az idegen, erre azt mondta Abedámnak, az ismertnek: 
"Halljad Abedám, a te beszédednek az értelme annyira tetszik nekem, hogy 
meg nem állhatom, hogy meg ne oldjam neked kérdéseidet, és hogy aztán 
veled még valamit és ismét még valamit ne közöljek. Halljad tehát: 

20. "Ez az általad jól ismert Atya, éppen ott találkozott velem, ahol 
előbb mi ketten találkoztunk. Aztán, ami az ő külső alakját illeti, elhiheted 
hogy úgy, mint neveink kölcsönösen egyeznek, majdnem hajszálra hasonlított 
reám. És ez okból reád is nagyon hasonlított. 

21. — Hogy azonban hová ment, azt most nem mondhatom meg neked 
pontosan. Csak annyi bizonyos, hogy gyermekeitől nem távozott el, hanem 
egy kis kerülővel megint csak hozzájuk ment. 

22. Íme kérdésed most meg van oldva! De most jön a még valami, és ez 
a még valami ismét egy viszontkérdés. 

23. Nézd, minthogy te felébresztett vagy és az Atyát olyan hosszú ideig 
láttad, csodálkozom rajta, hogy ezt a hasonlóságot köztem, közted és közötte 
mindjárt az első pillantásra nem vetted észre. 

24. — És most azonban jön a megint még valami, mégpedig megint 
kérdésként. Nézd, a te alapelved különösképpen az enyém is, és a féregről 
mondott hasonlatod már régen az én talajomon termett! Mondd meg most 
nekem, egymásnak valók vagyunk-e mi? 

25. — De egyet gondolj meg! Titokban nem egy és ugyanaz-e, ha valaki a 
saját boldogsága kedvéért a legkisebb akar lenni, mintha valaki ugyanabból az 
okból a legnagyobb akar lenni testvérei között? 

26. — Nézd, ezt még nem látom tisztán benned, de ha akarod, 
megoldhatod ezt a csomót." 

27. — És az ismert Abedám, nem tudta, mit válaszoljon erre névrokonának 
és kérte őt, mondván: 


28. — "Szeretett barátom Abedám! Hogy a Keletnek a gyermeke vagy, azt 
lám a te valóban felfoghatatlan nagy bölcsességed árulja el. Szívesen oldanám 
meg kérdéseidet, ha tudnám. De még csak kérdéseimre adott különös 
válaszaidat sem tudom felfogni, és azokat úgy igazában szívembe helyezni. 

29. Ami azonban a te kéréseidet illeti, bizony le kell mondanod az 
azokra adott válaszról, mert most látom még csak igazán be, milyen rémítő 
ostoba vagyok még! 

30. Igen, kedves barátom! Jól tetted, hogy feltartóztattál utamban, és a 
visszatérésre kényszerítettél. Mert ha ezzel a még csak most felismert 
ostobaságommal érkeztem volna enyéimhez, óh mint keltette volna fel, és 
verte volna igazán le végezetül egyik ostobaság a másikat! 

31. — Azért hát ne nevezz többé felébresztettnek, hanem nevezz alvó 
balgának! Mert minél többet gondolkozom most magam felett, annál 
ostobábbnak tetszem magamnak! 

32. — Bizony úgy van, mivelhogy alapelveimből kifolyólag annál a szent 
Atyánál boldog voltam, már felébresztettnek tartottam magamat - és még csak 
most látom be úgy igazán, milyen kevéssé értette meg szívem mindazokat a 
magasztos Igéket, amik az Atya szájából elhangzottak és mily kevéssé zárta 
azokat magába az örök szeretet és így az örök élet magasztos veteményeként. 

33. — Óh Abedám barátom, bocsáss meg ezért, hogy nem tudok válaszolni 
neked. Ámen." 

34. — És a nem ismert Abedám felelte neki: "Halljad, te hű névrokonom, 
hiszen én a te válaszoddal teljesen meg vagyok elégedve! Mert kérdésem 
minden pontját teljesen megmagyaráztad és így teljesen egymáshoz valók 
vagyunk! 

35. — Te belátod amiben még hiányod van, és rendjén megaláztad 
magadat szívedben. Íme alapelved igaz világosságában - én azonban 
mindenkinek hasznára akarok lenni szóval és tettel! 

36. — Mondd, ítéld meg: Nem vagyunk-e mintha egymásért lennénk 
alkotva, nem úgy van-e, mintha már öröktől fogva érted lennék, és mintha 
csak az én számomra teremtettelek volna?" 

37. — És Abedám örömtelten: "Igen, igen, most már magamnak is szinte a 
napnál világosabb - úgy tűnik, mint egy atya a fiúért és a fiú az atyáért! 

38.  — Szeretett, kedves barátom Abedám, még úgy is tűnik nekem, mintha 
már örökké nem tudnánk elszakadni egymástól, és mintha már sohasem 
tudnám nélkülözni a te segítségedet! És úgy akarom is, hogy együtt 
maradjunk nemcsak ideiglenesen, hanem örökké! 

39. — És az idegen Abedám: "Íme, te megelőztél engem! Amióta 
ismerlek, ez az én egyesegyedüli óhajom és akaratom is! 

40. De halld csak, dicsőítő hangokat hallok! Közel vagyunk a célhoz, 
azért szedd össze magadat és mutass be Ádámnak és a többieknek. Ámen." 


148. Fejezet 
Az idegen Abedám megérkezése az atyáknál 


1. Igen, valóban, mondta az ismert - már itt a beomlott fal! És nézd, úgy 
tűnik nekem, még mindnyájan együtt vannak ott! És amint vélem, Énok éppen 
most egy búcsúbeszédet intéz az Észak gyermekeihez; igen-igen, Jurához, 
Ohorionhoz és Buzinhoz beszél! 

2. — Menjünk csak szaporán oda! Talán még mi is hallunk néhány szót, 
amelyek reánk illenek; azért csak gyorsan!" 

3. — És az idegen Abedám válaszolta az ismertnek: "Halljad, te szeretett 
barátom, mondd meg nekem, mire való a sietés, ha már helyben vagyunk? 

4. — Ami Énok szavait illeti, az utolsók már nem sokat használnak majd 
nekünk, ha az elsőket elmulasztottuk. Avagy mit használnak az oltárnak a 
felső kövek, ha előbb az alsó alapkövek nem helyeztettek el? 

5. Avagy láttad-e valaha, hogy a nap este kezdődnék? Avagy, hogy a fa 
fent a sudárnál a levegőben kezd nőni, és aztán lefelé hajtja ki a törzset és még 
csak abból a földbe a gyökereket?! 

6. — Vagy mit használhat valakinek, ha fejét valamilyen ronggyal befödi, 
de nincs semmije, amivel a teste többi részét is befödhetné?! 

7. Látod, azért én azt vélem, hagyjuk, hogy Énok befejezze beszédét és 
várjunk itt kissé, hogy senkit se zavarjunk szíve figyelmében." 

8. . És Abedám az ismert, teljesen meg volt elégedve, és szólt 
Abedámhoz, az idegenhez: "Legszeretettebb barátom, én azt hiszem, hogy 
bölcs beszéded erejével, amely még hozzá elbájolóan hangzik is, a tűzbe 
vezethetnél engem, és én követnélek; akár a tenger és a föld vizeinek minden 
mélységeibe is! 

9. — Valóban szeretett barátom, nemcsak az alakod, hanem a beszéded is 
rendkívül nagyon hasonlít az Atyáéhoz. Te már tudod, hogy mit gondolok! 
Csak jóval erősebbnek tetszel nekem testben, mint az Atya volt. Mert az Atya 
alakja szemmel láthatóan mégis gyengébb és kisebb volt. Azaz érts meg jól - 
személyét illetőleg. Természetes azonban, hogy itt nem lehet szó az Atya 
szellemi alakjáról, amely végtelen erejű és hatalmú örökké!" 

10. — És az idegen Abedám válaszolta neki: "Tehát ilyen hasonlóságokat 
és eltéréseket veszel most észre köztem és az Atya között?! 

11. — Igen, igen, igazad van, úgy is volt! De mit gondolsz szeretett 
barátom, ami a kisebb és gyengébb alakot illeti? Nézd, én a magam részéről 
abban a véleményben vagyok, hogy ha amint azt te is tudod - ez az Atya a 
gyermekeinek kissé idegenszerűnek tetszett alakban, hogy azzal jelezze nekik, 
milyen volt a szívük akkor, hiszen ez könnyen akkori gyengébb alakján is 
kifejeződhetett? 

12. — És ha netalán váratlanul ismét eljönne gyermekeihez, és azoknak 
szívük szabadabb és szeretetben erősebb lenne, mit gondolsz nem 
mutatkoznék-e akkor az Atya is erősebbnek, mint a múltkor? 

13. — Mert én azt tartom, hogy az Atya alakja gyermekei tekintetében 
mindig szívüknek Iránta való kisebb, vagy nagyobb szabad szeretetéhez 
igazodik - mit gondolsz te e részben?" 

14. — És az ismert Abedám egészen magánkívül a csodálkozástól 


válaszolta, mondván: "Oh barátom, nyíltan meg kell mondanom neked, hogy 
bármily titokzatosan hangzottak is szavaid előbb, éppen olyan világosan 
hangzanak azok most! 

15. — Látod, mennyivel bölcsebb vagy megint nálamnál! Valóban, ez az 
általad érintett nagyon fontos körülmény szívemet teljesen elkerülte volna! 

16. . Már előre meg kell mondanom neked, hogy amint azt most 
magamban megfontolom, azt hiszem, ha Ádám, Énok és mind a többiek téged 
valamiről beszélni hallanak, nagy szemeket meresztenének és fülüket 
hegyeznék, mert az én ítéletem szerint valóban, ha Téged beszélni hall az 
ember, azt kell gondolnia, hogy vagy a veled összekerült Atya által egészen 
élővé ébresztettél, vagy pedig - érts meg - az Atya maga vagy, - értsd meg 
kedves barátom, hogy ezt csak összehasonlításképpen mondom. 

17. . Az bizonyos, hogy veled az atyáknál nem fogok majd szégyent 
vallani! 

18. — Én a magam részéről túl boldog vagyok és nyíltan meg kell most 
vallanom neked, ha megkérdezem szeretetemet, kit szeretsz jobban, Atyádat 
vagy ezt a barátodat, akkor azt válaszolja nekem: mindenem, amim van, az 
Atyától van ugyan, de amit az Atyának és ennek a barátomnak adok, az egy és 
ugyanannyi, és a kettő között nincs különbség" 

19. Óh Ádám, óh Énok, óh ti mind a többi elevenek, ti nagyon erősen 
csodálkoztok majd ezen a bölcsességen! 

20. Nos, nagyon szeretett barátom, nézd Énok az oltár és az atyák előtt 
meghajolt, beszédét befejezte; ha tehát akarod bemutatlak! 

21. — És Abedám, az idegen szólt: Halljad Abedám, menj előbb oda és 
jelents be engem! Aztán jer vissza, hozz jó hírt, és utána mutass be az 
atyáknak. Ámen." 

22. — És Abedám azonnal odament az atyákhoz és jelentette nekik 
mindazt, ami vele abban a rövid időben, amióta ezt a helyet elhagyta, történt. 
Ez mindnyájukat meglepte, Énokot sem kivéve, mégpedig annyira, hogy 
rögtön kérdezte tőle: "Kedves Abedám, testvérem Emánuel Abba Istenben! 
Mondd csak röviden nekem, hogyan hatottak szavai szívedre?" 

23. — És Abedám válaszolta neki: Énok testvér, való és igaz amint már 
megvallottam, én magam részéről nem találtam különbséget, a 
legcsekélyebbet sem közte és Emánuel között! 

24. — Röviden, mondom neked, aki engem előbb búcsúzásomkor, mint 
felébresztettet üdvözöltél; az én felébresztettségem az ő felfoghatatlan világos 
és nagy, sőt legnagyobb bölcsességéhez képest merő vakság, ostobaság és 
csupa olyan semmiség volt, amilyent, mint haszontalan botorságot csak 
kihámozhatnál belőle. 

25. — Azért mondom neked szeretett Énok testvérem, örülj neki egész 
szívedből, mert bizonyára neked is sok örömet okoz majd! 

26. — Most azonban ideje, hogy elhozzam, és nektek bemutassam őt, 
Énok azonban kérdezte Abedámot, vajon nem mehetne ő is eléje az 
idegennek? 


27. — Abedám ezt nagyon szívesen megengedte neki. És így mindketten 
csakhamar Abedámhoz, az idegenhez érkeztek. 

28. — És az idegen Abedám mindjárt kérdezte Énokot: "Szeretett Énok, 
nézd, este lett, ti az oly igen megszentelt helyről visszatérni szándékoztok; 
nem lenne-e szabad nekem is és névrokonomnak veletek a Magaslatra 
mennünk, nálatok éjjeleznünk és aztán holnap veletek a szabbatot 
megülnünk? Mert lásd, amint megtudtam mi minden történt itt, nagy vágy 
ébredt fel bennem, hogy a nagy, szent Atya felébresztett, eleven gyermekeit 
lássam és hogy élő szívükből élő szavakat is halljak! 

29. És Énok válaszolta: "Óh barátom és új, még ismeretlen testvérem! 
Olyan vendégek számára, mint te vagy, a Magaslaton nagyon sok lakásunk 
van. Nemcsak mára és holnapra, hanem az idők végéig, örökkön-örökké lakjál 
közöttünk! 

30. — Akik az Atya barátai, azok barátaink nekünk is, és akiket ő hozzánk 
rendelt, azok örökké is lakjanak nálunk. Ha azonban úgy tetszik, itt az idő, 
kövessetek akaratotok szerint, Ámen." 

31. — És elindultak. Az atyákhoz érve, üdvözölték őket és ekkor 
mindnyájan a két Abedám köré szorongtak. Ádám azonban megfordult, 
minthogy Abedám mögötte járt és kérdezte az idegen Abedámot: 

32. — "Kedves barátja és vendége szeretetünknek, üdvözöllek! Minthogy 
te, amint azt nekünk névrokonod mondta, éppen Keletről jössz, mondd meg 
nekem, ha úgy tetszik, mit csinálnak ott gyermekeim? És ha akarod, mondd 
meg, ki a te érdemes atyád és milyen ágból származol le tőlem? 

33. — Ádám e kérdésénél az ismert Abedám intett Énoknak, mondván: 
"Szeretett Énok testvérem! Most hegyezd füledet és szívedet! 

34. — És Énok megköszönte neki a figyelmeztetést. Az idegen pedig 
felelte Ádámnak: "Halljad Ádám, ami első kérdésedet illeti, már a kérdésben 
magad adtad meg rá a választ; és ha te is a felébresztettekhez tartozol, napnál 
világosabban kell Előtted lennie annak, amit kérdeztél. Avagy nem lenne-e 
Előtted világos, hogy mely gyermekek neveztetnek a Kelet gyermekeinek? 

35. — Ha ez az eset állna fenn, akkor persze ez menti a te - engedd meg 
nekem Ádám atya - rendkívüli felületesen megfogalmazott kérdésedet; és 
csak éppoly felületes választ adhatok reá, mégpedig azt, hogy a te kelet- 
gyermekeid frissek és egészségesek és sokan közülük örülnek a holnapi 
napnak! 

36. — Ami azonban második kérdésedet illeti, ez hurokhoz hasonlít. De 
nézd, engem nem fogsz meg olyan könnyen! Mondom neked, előbb megfogsz 
egy repülő sast a magas levegőben, mint engem! Boldog vagy azonban, mivel 
a szeretet kérdeztette veled ezt; anélkül most kemény választ kaptál volna! 

37. " Ha azonban én téged kérdeznélek ez iránt, mit válaszolnál te 
nekem? 

38. — Nézd azonban, Előtted, mint felébresztett előtt már világosnak 
kellene lennie, hogy van-e nekem atyám, vagy sem; avagy alszol még? 

39. — És Ádám nagyon elcsodálkozott magában e válaszon és nem merte 


többé az idegent valami felől kérdezni. 

40. — Énok azonban szólt az ismert Abedámhoz: "De kedves testvérem! 
Még csakugyan nem ismerted fel a te névrokonodat?" 

41. — És Abedám meglepődve válaszolta: Nem!" - Énok azonban mondta: 
"Valóban semmi sem marad az emberben olyan soká értelmetlen, mint a szív! 
Óh Uram, légy türelmes velünk, gyengékkel. Ámen. Abedám! Én úgy hiszem, 
a felébresztettek még mindig alszanak. Érted ezt?" 


149. Fejezet 
Az idegen Abedám kérdése 


1. És Abedám az ismert, viszonozta Énoknak: "Szeretett testvérem 
Emánuel Abbában! Hogy én még semmi esetre sem tartozom a felébresztettek 
közé, azt nagyon is világosan érzem magamban és egészen őszintén szólva, ez 
a világosság a legvilágosabb valami egész lényemben. 

2. Hogy hogyan áll a dolog a többieknél Énok testvérem, arra 
életvilágosságommal, amelyet magam szereztem magamnak, nem valami 
túlságos gyorsan jövök majd rá. 

3. — De amint életem nagy ostobaságának - halkan köztünk legyen 
mondva - már a mi szeretett Ádám atyánkat is megfogta." 

4. — És Énok válaszolta neki: "Halljad, a te beszéded kissé dőrén hangzik, 
de biztosítlak, hogy ha az éjjelt észreveszed magadban, akkor már felébredt 
vagy. Mert ha aludnál, akkor alig vennél észre magadban valamit is az 
éjjelből, hanem inkább vak napot álmodnál; az álmodó azonban nem tudja, 
hogy alszik és álmodik. 

5. — Nézd, az én nézetem azonban ez: "A szent és legszeretőbb Emánuel 
Abba Atyánk megjelenése előtt mindnyájan aludtunk és álmodtunk. Amint 
azonban ő jött, mindnyájunkat felébresztett. És lám felébredtünk, de nem 
nappal, hanem szívünk éjjelében; és ha Emánuel azt nem tette volna velünk, 
mi még mindig aludnánk az álom holt nappalában! 

6.  — Nálunk azonban már régi szabály, hogy a gyermekeket legalább egy 
jó órával napfelkelte előtt felkeltsük, hogy gyenge szemük a lassan-lassan 
pirkadó nappalt megszokja és aztán könnyen, és hátrány nélkül elbírja a Nap 
erős fényét. Véled-e, hogy azért mi valamivel bölcsebben cselekszünk, mint 
Emánuel? 

7. Óh lásd, erre szintén a test természete miatt tanított ő minket - és nem 
többet ér-e a szellem szeme, mint a testé? 

8. — Ha azonban mi azt a testi szem javára tesszük - gondolod-e hogy az 
Úr kevésbé irgalmasan bánik-e majd a szellemi szemmel? 

9. — Óh szeretett testvérem Abedám, nézd, amit az Úr tesz az mindenkor 
bölcsen, és jól van téve! 

10. — Mi fel vagyunk ébresztve - és nagy hálátlanság lenne az annyira 
szent, jó Atya iránt, ha be nem ismernénk, amit velünk tett! De mindnyájan az 
éjszaka közepén ébresztettünk fel, mégpedig Abba legfőbb szeretetéből. De 
aludnunk nem szabad többé; a szellem napja világosabb, mint a testé, azért is 


a szellemi szem javára szükséges, hogy éjfél körül ébresztessünk fel, mert 
akik a nappalig alszanak majd, ezeket a nappal erős fénye aztán bizonnyal 
megöli. Értesz engem kedves testvérem?" 

11. — Énok beszéde után az idegen Abedám visszafordult a kettő felé és a 
következő, igen figyelemreméltó szavakat intézte hozzájuk: 

12. — "Igen, szeretett barátaim! Beszélgetéstek minden szavát hallottam, 
és te Abedám ébren vagy, mert észrevetted és még észreveszed magadban az 
éjjelt. És te Énok élően ébren vagy, mert felismerted az időpontot is, 
amelyben az Atya felébresztett titeket és az okot is - és nagy bizonyossággal 
sejted a nagy elkövetkező nappalt! 

13. — Helyesen beszéltél testvéredhez és minden szavad már a csillagok 
lángoló írásával, van beírva az örök élet könyvébe. De most egy kérdést 
intézek hozzátok, amelyre szíveskedjetek válaszolni, mert e kérdés megoldása 
nélkül minden ember kisebb-nagyobb mértékben álomittasan mard, ha 
mégoly erősen lett is éjjel felrázva. És a felébresztettnek ez az állapota 
borzasztóbb, mint az álom maga. 

14. — Ez a fontos kérdés azonban így hangzik: Milyen látható különbség 
van, az éjfél előtt, az éjfél és az éjfél után között? 

15. — Látjátok, ez Isten örök rendjén alapszik. De az alvó, amíg alszik, 
nem észlel különbséget az éjszakában. És ha jő a nagy ébresztő, az éjfél zúgó 
szele - felnyitja ugyan szemét, de megfordul, és ismét elalszik, hogy álmodjon 
napkeltéig. Ha ekkor aztán felkel, akkor irtózik a napfénytől, és sötét 
árnyékba menekül. 

16. — Egy másik felkel ugyan, dörzsöli a szemét és kinyújtja minden 
tagját; de álomittas marad egész napkeltéig, és azért ide-oda támolyog és 
bosszankodik, és nem tudja mennyi az idő, és mindig csak az édes alvásra 
gondol. De a beköszöntő nappalra nem gondol, ha már figyelmeztetik, hogy 
öltözzék fel, mégis tunya és ruhátlanul marad napfelkeltéig. És az éjfélelőttöt 
ha visszatérne, sokkal jobban szeretné, mint az elkövetkező élethajnalét. 

17. — Bizony, bizony - neki a nappal nem hoz majd semmi örvendetest 
sem! 

18. — A teljesen felébredt azonban már a felfrissült élet első mozzanatánál 
örvendezve magasztalja - akár éjfélkor is - az ő nagy, szent felébresztőjét. Ez 
az, aki mindjárt felismeri, mennyi az idő és felismeri a különbséget az éjfél 
előtt, az éjfél és az éjfél után között! 

19. — Minden leheletével várja a közelgő nappalt, és már a nappal első 
szürkülete eltölti szellemét örömmel, amely nagyobb, mint a látható menny! 

20. Látjátok tehát szeretett barátaim, milyen fontos az adott kérdésnek a 
megválaszolása; azért is adtam nektek ezt a magyarázatot hozzá, hogy annál 
könnyebben találhassatok megfelelő választ erre a felette fontos kérdésre, és 
így tehát válaszoljatok nekem, egyik a másik után. De csak ha akartok! 
Ámen." 

21. — És az ismert Abedám azonnal szólt Énokhoz: "Testvérem! Az 
ostobaságomhoz intézett előbbi szavaid megtisztították szememet, úgy hogy 


most egészen jól látom ugyan, az éjszaka mely idejében ébresztettem fel, hála 
a szent nagy Ébresztőnek, az álomból, és tudom is, hogy valóban ébren 
vagyok, és miért vagyok az; de testvérem, ez a kérdés! - Óh legkedvesebb 
névrokonom, a te kérdésed nem a mi sovány földünkön termett! Én a magam 
részéről már megint nagyon határozottan érzem, hogy nem én leszek a 
megfejtője. 

22. Ébren vagyok ugyan - hála, dicséret, tisztelet és minden szeretet érte 
az Úrnak! De hogy az éjszakában felébresztett állapotomban mennyi még a 
bosszantó álomittasság, látod, ezt alig bírom meglátni. Azért már csak neked 
kell hozzálátnod, hogy e fő kérdésre megfelelj - ha akarsz! Ámen." 

23. — És Énok szólt Abedámhoz, az ismerthez: Halljad kedves testvérem, 
nekem azonban úgy tetszik, a mi legkedvesebb barátunk a kérdést már 
megválaszoltnak tette fel. 

És így tehát csak rajtunk áll, hogy nem annyira, a kérdésre feleljünk meg, 
mint sokkal inkább hogy a kérdésben foglalt választ felismerjük, és aztán azt 
életünkbe átvegyük. 

24.  — Mert nézd, úgy gondolom én, hogy akinek ajkáról ilyen kérdés árad, 
annak a szívéből a kérdéssel együtt kimondhatatlan jóakarat is ömlik. És légy 
meggyőződve annak a kérdezőnek nincs szüksége arra, hogy vagy vizsgáljon 
minket, vagy a saját megfejthetetlen bölcsessége kedvéért a mi alig villanó 
porszemecskénket kutassa, hanem az ő öröme csak az, hogy rejtett, hallatlan 
nagy adományokat osztogasson! Értesz engem, Abedám?" 

25. — És Abedám, az idegen, mindkettőnek a karja alányúlt, kissé 
felemelte őket a földről és ismét gyöngéden leengedte őket, és a következőket 
kezdte nekik magyarázni: 

26. — "Kedves szeretteim! Szívetekben nagy hűség van; benned Énok 
világosság a szeretetből, és benned Abedám szeretet a világosságból! Mind a 
kettő jó, és felfogja az isteni rend értelmét, és az élet forrása 
feltartóztathatatlan örvendezéssel árad a szent, örök nappal felé. 

27. — De az éjfél előtt, az éjfél és az éjfél után nem folynak át vele a 
nappalba, hanem visszamaradnak és elmúlnak egyik a másik után. 

28. — De mégis szükségesek ugyanama rend miatt, amint a termőföld 
szükséges a vetőmagnak; tehát ők is az élet számára szükségesek. És így az 
éjfélelőtt a vetés, és a földbenfekvés ideje, az éjfél a csíra áttörésének az ideje; 
az éjfél után pedig az anyag elhullásának és - a reggeli harmat beszívása által - 
a növésnek az ideje. 

29. A harmat azonban gyakran már jóval napfelkelte előtt esik le - és 
éppen ez az eset áll most fenn nálunk is. 

30. Látjátok, az Úr napja nem egyenlő a föld napjával. Mert ha ő jön, 
akkor egyedül jön, és utána soha többé nem jön az éjjel. Azért hiszen a 
megelőző éjszaka helyén van az isteni Rend szerint, amint hogy szükséges 
előhírnöke a nagy Napnak! 

31. — De kicsoda az élők közül akarna megmaradni az éjszakában? Ha fel 
nem ébreszteti magát, nem tűnik-e el ő is az éjszakával együtt, ha jő a 


nappal?! 

32. Látjátok, ezek a nagy különbségek! Azért emeltelek azonban fel 
mindkettőtöket, hogy ezt az élet számára felfogjátok! Értsetek meg jól és 
maradjatok nálam, amint én nálatok; de hallgassatok holnapig! Ámen." 


150. Fejezet 
A szeretet evangéliuma 


1. — És Énok még a következőket válaszolta erre: Igen, úgy van! Így 
érezte meg azt mélyen szellemem, csak nyelven nem merte volna ezt soha 
kimondani. Mert azt is mondta nekem szellemem: "Hagyd nyugodni bágyadt 
nyelvedet, mert annak kimondását, hogy az áldásthozó legyen - 
hatalmasabbnak a nyelve tartotta fenn magának! 

2.  Ó nagy Abedám, hallj meg engem szívem csendjében, mert ott benn 
így szólt fennen: "Jehova, milyen nagynak és szentnek kell szeretetednek 
lennie! 

Ha valakinek adományt szánsz a holnapi napra, úgy adod azt te jó, szent 
Atya, hogy a vak megadományozott nem veszi azt észre, hogy a neki szánt 
adományt már magával az ígérettel adod! 

3. — Azértis óh legjobb, szent Atyám, minél inkább fürkészem szívemben 
végtelen jóságodat, annál kevésbé talál szívem szavakat, amelyekkel Téged, 
óh Atyánk illően dicsérjen, magasztaljon és imádjon! És szívem az Irántad 
érzett szeretet számára szűk lesz. És így aztán végül a szívben el nem férő 
szeretetnek minden ízünkben és tagunkban, amelyekbe az túlárad, kell Téged 
megragadnia és minden felett szeretnie! 

4. — De ha megint szellememet kérdezem: "Nem vagyok-e képes még 
erősebben, még végtelenül jobban szeretni jó, szent Atyámat? Akkor 
szellememben visszahangzik: "Ki képes, akinek szíve szeretettel van telve, 
úgy szeretni, amint akarna? Nézd, a szeretet telhetetlen és azért soha nem is 
találhat kielégülést másban, mint csak a szent Atya iránti végtelen szeretetben. 

5. És így, jó Atyánk, a szeretet mind nagyobb és nagyobb mohóságával 
szeretlek Téged! És ha lehetséges lenne, óh milyen nagyon vágynám magamat 
halálra szeretni Rajtad! 

6. — Óh Atyám, szent, édes Atyám! Vedd szeretetem harmatcseppjét 
olybá, mintha az érne valamit Előtted, Ámen!" 

7. És te, szeretett testvérem Abedám, mondd meg nekem, mit érzel 
most szívedben, szerető szívedben, miután most már bizonnyal felismerted, 
hogy az éjszaka melyik órájában vagyunk: 

8. — És az ismert Abedám felelte Énoknak: "Szeretett testvérem, nézd, te 
még boldogabb vagy szeretetedben, mint én, minthogy szíved tűzében 
legalább még beszélni is tudsz. De látod, én ebben is nagyon ostoba vagyok! 
Ha mint most, amúgy alaposan megragad a szeretet, akkor csak üggyel-bajjal 
tudok annyi szót kihozni, Amennyit most hallasz tőlem. De szeretetem tárgyát 
nem szabad megneveznem, mert különben vége van nyelvem csapnivaló 
művészetének! 


9. — De annyit mégis mondhatok neked, hogy végtelen ostobaságom 
végre mégis rájött arra, hogy előbb nem ismerte fel, mennyire jár az idő, 
vagyis az éjszaka, mely órájában vagyunk, habár gondolta is, hogy felismerte. 
Most azonban hajszálnyira felismerem - mondom neked - hányat ütött az óra; 
de te is tudod, hogy holnapig hallgatnunk kell! Lásd, én már hallgatok!" 

10. — Abedám, a másik azonban a kettővel tetszését éreztette és szólt: 
"Halljátok, úgy van! Az igaz szeretetnek kell is magát halálra szeretnie, vagy 
szellemben, vagy a test cselekedetében, és ez a halál még csak az igaz 
feltámadás az igaz, örök életre, amelyben aztán ez a szeretet él majd egyedül, 
az ő saját élete legfőbb, mindig és örökké fokozódó igaz és leghatalmasabb 
gyönyörében. De minden szeretetre hasonló sors vár; aki a világot szereti, az a 
mindig növekvő világi szeretetben hal meg. Minthogy azonban a világnak 
nincs élete, csak halála, a világ szeretetében meghalt sohasem támad fel új 
életre, hanem csak új halálra. 

12. — Aki a testet szereti, az e szeretete által meg is hal majd a testnek; 
minthogy azonban a test is holt, ez sem támad fel sohasem új életre, hanem a 
világot szeretőkhöz hasonlóan, a test új halálára. 

13. — Aki önmagát szereti, az meg is hal önszeretetében. És minthogy 
minden ember önmagában és önmagának holt, az önmagának meghalt, s nem 
támad fel soha új életre, hanem ugyancsak önmagában új halálra. Aki azonban 
szűkölködik minden szeretetben és minden dolog gyűlöletével van eltelve, 
annál már a második halál ütötte fel sátrát. Akinek haragos a szíve, annak a 
szívén már kopogtat a második halál. És aki zsugori és irigykedő, azt a 
második halál már mindkét karjával átkarolta. 

14. — Minden szeretet öl ugyan, az Isten iránti szeretet is; de semmi más 
megölt szeretetben nem található meg ismét az élet, csak egyedül az Isten 
iránti szeretetben, mert egyedül ő maga az örök élet. 

15. — Minden szeretet ismét magára lel ugyan önmaga tudatában; de 
barátaim, e magáratalálásban mérhetetlen különbség van, ugyanis: vajon az 
életben, vagy a halálban történik-e ez? 

16. — A te szereteted Énok, már meghalt mindennek és ismét megtalálta 
magát Istenben. Azért te már újonnan-élő vagy örökkön-örökké. De úgy, 
amint te megtaláltad a második életet, a jövőben csak kevesen találják majd 
azt meg. Mert csak az Isten iránti szeretetnek a leghatalmasabb tüze 
cselekedheti meg azt a kegyelmet! Értsétek meg jól a mondottakat és 
hallgassatok holnapig!" 

17. — E beszéd után mindnyájan szerencsésen már meg is érkeztek Ádám 
kunyhójához, ahol letelepedtek a földre és Ádám régtől szokásos jó atyai 
áldását vették. 

18. — Ezután mindnyájan felkeltek, tiszteletteljesen meghajoltak Ádám 
felé és megköszönték neki az áldást. Utána nyugalomra bocsáttattak. Énokot, 
a két Abedámot és Lameket Ádám magához kérette, és ott tartotta. Sétet pedig 
figyelmeztette, hogy vacsoráról gondoskodjék. És Sét azonnal kunyhójába 
ment, ahol felesége és gyermekei közül sokan várták őt epedve, akiket, 


mindnyájukat rögtön Ádám kunyhójához küldött, hogy az áldást megkapják, 
úgyszintén a sok többi asszonyt és gyermeket is, akik már sóvárogva rég 
várakoztak Ádám és a többi atyák megérkezésére. 

19. — És miután Ádám áldását mindnyájan megkapták és tiszteletteljesen, 
és hálásan ismét eltávoztak Ádám kunyhójából, már Sét is és nemsokára utána 
felesége is megérkeztek, étellel és itallal gazdagon megrakodva a hajlékba. 

20. De már nagyon homályos volt és nagy zivatar is közelgett és így az 
este még sötétebb lett. 

21. És Ádám ezért aztán jó nagy szurokfáklyát kért Séttől, amiket Énok 
készített - hogy azzal a sötét hajlékot kivilágítsa. 

22. — Abedám az idegen azonban szólt Ádámhoz és Séthez: "Halljátok 
barátaim, hagyjátok el azt. Nézzetek, mire való lenne a fáradt és már szintén 
nem ifjú Sétet feleslegesen annyit fárasztani? 

23. Ami a hajlék kivilágítását illeti, annak a gondját csak bízzátok reám. 
Majd mindjárt világos lesz itt benn! Mert én jobban értek a világosság 
csinálásához, mint Énok az ő szurok botjaival! 

24. — És csak mondanom kell: Legyen világosság! És amint mindnyájan 
látjátok, mindnyájunk számára elegendő a világosság a hajlékban!" 

25. — És abban a pillanatban - senki sem tudta honnan, mivel sehol 
világítótest nem volt észlelhető - nappali világosság támadt a hajlékban. 

26. — Énok és Abedám ugyan jól tudták, honnan jött a világosság és 
ismerték a világosság teremtőjét; de hogy hogyan, az rejtve maradt számukra. 
És így a hosszas csodálkozás után mindnyájan köszönetet mondtak az Úrnak, 
és végre leültek, és derült kedéllyel ettek és ittak. Sőt a másik Abedám is 
vidáman evett és ivott velük és nem árulta el magát. 


151. Fejezet 
Sét keresi a világosságot a világosságban 


1. — Sétnek azonban ez a különös világosság-csinálás nem ment ki a 
fejéből. Nem mert ugyan senkinek szólni róla, de mégis fürkészgetett ide-oda. 
Szeme a hajlék minden zugát átvizsgálta, és gondolatai nem hagyták 
számításon kívül semmi elgondolható módját a világosság-csinálásnak. 

2. — De a világosságot teremteni tisztán csak "legyen világosság"-gal és 
még hozzá olyan világosságot, amely minden szegletet egyenlő erővel 
megvilágít és sehol sem csinál árnyékot - ezt Sét még sohasem tapasztalta - de 
kérdezni senkit sem mert. 

3. — Sétnek ezt a keresgélését csakhamar észrevette Ádám, és kérdezte őt: 
"Ábel-Sét fiam! Mit keresel, vagy mit veszel észre, vagy mit találsz te itt a 
hajlékban, ami idegenül érint?" 

4. — És Sét tiszteletteljesen válaszolt: "Szeretett atyám, nézd, kissé furcsa 
ugyan mondanom, de már ez így van nálam; világosságot keresek a 
világosságban, és nem tudom megtalálni. Cikázik ugyan kint erős fergeteg 
északról felénk húzódva, de először is még kissé messzebb van, semhogy a 
folytonos villámlások fénye annyira megvilágíthatná a hajlékot, és másodszor, 


a hajlék teteje olyan jó, hogy ha a zivatar már felettünk állana is, a villám 
sugara akkor sem hatolhatna egykönnyen keresztül rajta 

5. — És ha meg is tehetné azt, fényével egyidejűleg nem kellene-e a 
megvilágított tárgyaknak az árnyékát is látnunk? 

6. — Nézd, szeretett atyám, ez minden, amit keresek. Különös ugyan, de 
igaz - világosságot a világosságban!" 

7. És Ádám válaszolta Sétnek: "Csakugyan különös! De nézd, még 
különösebbnek tűnik nekem, hogy hiába keresel, holott látod a művészt 
közöttünk. Keresd őt, és csakhamar megtalálod a világosságot a 
világosságban! 

8. — Ha látsz egy fénylő követ, akkor töprengsz és kérdezed magadat: 
honnan van a fénye? De nem kérdezhetsz senkit, honnan ered annak a fénye 
és hogyan történik az, mert a nagy hatalmas művész szent és nem felel annak, 
ami előtte tisztátalan, és így aztán nehéz tisztába jönni a kő fényét illetőleg. 

9. — Éjjel is, nappal is látsz legkülönfélébb fényeket. De vajon kit 
kérdezhetnél meg lényegük felől, ha csodálkozásodat felkeltenék? 

10. Itt azonban a világosság és a művész egyidejűleg van jelen, és te 
keresed, ami mindnyájunkhoz oly közel van - a világosságot a világosságban? 
Nem kísérelhetnéd-e meg egyszer, hogy keresnéd a nappalt a nappalban?" 

1I. . Ádám e szavai, amelyeket Séthez intézett, a legfényesebb 
igazsággal voltak telve. De amiként Sét azt kereste, amit szíve nem értett, 
éppen úgy most Ádám is szólott olyan szavakat, amelyeket szintén a 
legkevésbé sem értett. 

12. . Ádám beszéde után azonban Sétet mégis hajtotta valami 
Abedámhoz, hogy megkérdezze tőle, hogy hogyan hozta létre ezt a felséges 
világosságot? 

13. — Abedám azonban üdvözölte Sétet és előbb válaszolt neki, mielőtt 
még a most kissé félénk Sét, illő kérdést intézett volna hozzá. Így szólt: 

14. — "Sét, nem szeretnél-e te is így világosságot létrehozni? Igen, igen, 
bizonnyal szeretnél! És én mondom neked, nem is olyan nehéz az, mint 
ahogyan te azt képzeled magadnak; egész egyszerű a módja! Amint te azt 
nálam bizonyára észrevetted, nem áll egyébben, mint komoly hittel mondod: 
"Legyen világosság!" és világosság lesz ott, ahol különben sötétség 
uralkodott! 

15. Íme, most mindent tudsz, az egész titkot, és azzal megvan a te 
világosságod a világosságban. És a következmények majd megtanítanak téged 
arra, hogy te most a világosságot, sőt a legigazabb világosságot a legigazabb 
világosságban egész bizonyosan megtaláltad. 

16. . De még mindig kérdés rí le arcodról; - nem elég-e hát, hogy 
művészetem mibenlétét közöltem veled? 

17. — Menj oda, a te sötét hajlékodba és tedd komoly hittel ugyanazt, amit 
tőlem láttál, és akkor majd meggyőződöl, hogy úgy áll-e a dolog e 
művészettel, vagy sem." 

18. — És Sét Ádám hajlékából azonnal a sajátjába ment, ahol övéi a 


sötétségben egybegyűlve voltak és a mindinkább közeledő zivatartól féltek, 
amely nagyon fenyegetőnek látszott. Amint Sét belépett, rögtön szólt: 
"Legyen világosság!" és íme, egy pillanat alatt világosság lett. 

19. "— De még csak most, e csodálatos siker után, ami felett a gyermekek 
is megborzadtak, és a csodálkozástól szinte megmerevedtek, nem bírt 
magával Sét! 

20. Bátorsága megjött, és előbb övéit nyugtatta meg, aztán azonban 
azonnal ismét visszament Ádám hajlékába, ahol legelőször is köszönetet 
mondott az idegen Abedámnak azért, hogy csodálatos művészetét közölte 
vele, azután pedig előhozakodott mindazzal, ami e sajátságos világosság- 
teremtés csodás sikerénél őt újból megkapta. 

21. — És Abedám gyengéden oktatva őt, következőleg válaszolt neki: 
"Lám, lám Sét, mennyire külsőséges ember vagy te még! Este is azok között 
voltál, akik belső világosságukkal Asmáháélt legelőbb felismerték. Aztán 
pedig tanúja voltál minden csodatettének! 

22. — Valóban, akkor nem tolult fel benned annyi kétség és kérdés, mint 
most. Elkerülték-e figyelmedet Emánuelnek Ádámhoz intézett szavai, 
amelyeket akkor mondott Ádámnak, amidőn ez kérte őt, hogy Énok 
áldozathozatala után ne távozzék el olyan hamar tőletek? 

23. — Azt hiszed te, hogy Emánuel ereje az ő látható megjelenésében 
nagyobb mértékben van jelen, mintha ő nem látható? 

24. . Lám, ezen fordul meg minden, ami téged még fogva tart. 
Megláthatsz-e testi szemeddel valamilyen működő erőt? Avagy láttad-e már 
egyszer is, mi mozgatja tetszésed szerint tagjaidat, hajtja hozzájárulásod 
nélkül a vért ereiden keresztül, növeszti hajadat, körmeidet, bőrödet, 
szétosztja gyomrodban az ételeket, és még számtalan mindenféle mást 
cselekszik? 

25. — Avagy láttad-e valaha a szelet, alakját, vagy a csírát hajtó erőt? 
Avagy azt az erőt, amely a Napot vezeti felkeltétől lenyugtáig és szintúgy a 
csillagokat és a holdat? Avagy melyik szemeddel láttad azt az erőt, amely a 
patakokat, folyókat és folyamokat a tenger felé tereli? 

26. Lásd tehát, milyen balga maradtál még! Halljad, és jól jegyezd meg 
magadnak: Minden erő, működjék az bármiben, bárhol és bárhogyan - 
Istenből van, mint minden erő és hatalom ősforrásából. Istent azonban 
Istenként őslényében soha teremtett lény nem láthatja, és fel nem foghatja. 
Mert aki Istent látni óhajtaná, nem élhetne, mivel Isten végtelen, minden 
teremtett lény azonban véges; hogyan láthatná és foghatná fel azonban valaha 
15 a véges a végtelent? 

27. . Vagy úgy véled kiterjedhetnél a  végtelenig, és amellett 
megtarthatnád szikrányi életedet? 

28. Nézd, ha azonban szívedben kérdve válaszolsz: Mi és Ki volt hát 
Emánuel, akit láttunk? 

29. — Azt mondom neked: Isten, szerető Atyaként mindenütt teremthet 
Magának látszólagos testet és működhet általa; de aztán az, amit látsz, az nem 


az Atya, hanem az az Atya, aki működik, az általad látott által! 

30. — Ezt azonban értsd meg, nehogy szereteted olyasmihez tapadva 
maradjon, ami nem a tulajdonképpeni való-igaz ! 

31. — Tudj most már aztán a világosságról a világosságban is. Ha szemed 
nem lenne azonos a fénnyel és Nappal, észrevehetné-e valaha is a Napot és 
annak fényét? Éppúgy, ha nem lenne benned isteni erő, felfoghatnál-e valaha 
valami istenit? Minthogy azonban ezt meg bírod tenni, benned is van Isten 
ereje; és vajon csak önmagát foghatja-e fel ez az erő, vagy többet is? 

32. Lám, milyen sötétség van még benned! Azért parancsold már, hogy 
benned is legyen világosság. Ámen." 


152. Fejezet 
Az egyszerűségről - Isten szeretetének a csodája 


1. — És Sét, akihez Abedám e beszéde tulajdonképpen intézve volt, nagy 
szemeket meresztett, amint majdnem mind a többiek is, aminthogy e beszéd 
úgy mellékesen őket is illette. De sem Sét, sem más valaki nem mert 
Abedámtól többet kérdezni. Mert Abedám nagy bölcsessége mindnyájukat 
úgyszólván majdnem tönkre tette; egyedül csak Abedámnak, az ismertnek 
maradt helyén a nyelve és nyugodt a szíve. 

Amiért is beszédes nyelve azonnal engedélyt kért az atyáktól és a másik 
Abedámtól arra, hogy mivel mindenki hallgat, most szabadon szólhasson. 
Mert eddig úgyis vagy csak kérdezett, vagy mások kérdéseire válaszolt. 

2. — Kívánságát szívesen teljesítették, és így mindjárt meg is oldotta 
nyelvét és a következőleg szólt: (Abedám) 

3. — "Szeretett atyáim és testvéreim, és te is mindenekfelett nagyra becsült 
és szívből szeretett névrokonom! Már régi közmondás közöttünk, hogy az 
ostoba emberek és a gyermekek nagyobbrészt az igazságot mondják. 
Minthogy azonban én bizonnyal egész jogosan kiváltképpen az előbbiekhez 
tartozom, és kezdettől fogva tartoztam, azért szinte arra vagyok hivatva, hogy 
prédikátor legyek. Ennél fogva mindnyájatoknak mondom - teljes 
nyíltszívűséggel megvallva azt, - hogy kedves névrokonom kivételével én 
mindnyájatok között a legboldogabb vagyok. 

4. — Ti csodálkoztok azon, ahogyan Abedám világosságot teremtett; én 
meg éppenséggel nem. Mert ha mind azon csodálkoznánk, amit az Úr 
végtelen hatalma, ereje és legmélyebb bölcsessége létrehozni, és fölöttébb 
könnyen megvalósítani képes, akkor az egész életet nem tölthetnénk 
egyébbel, mint hogy egyik ámulatból a másikba esnénk. 

5. . Nem hasonló nagy csoda-e szívünk minden dobbanása - de ki 
csodálkozik vajon folyton e felett?! 

6. — Vagy az, hogy látunk, hallunk, érzünk, hogy szagolunk, ízlelünk, 
hogy kényünk-kedvünk szerint mozogni, állni, menni, futni, majd ismét 
feküdni, aludni, álmodni, gondolkozni, szeretni, értelmesen beszélni, enni, 
inni, testi szükségletünket végezni, sőt szerelmünkben hozzánk hasonlókat 
nemzeni képesek vagyunk - egyszóval röviden mindaz, amit érzékeinkkel 


észlelünk - hát, mondjátok, hogy mindaz nem a csodák csodája-e? 

7. — Hol találtok azonban olyan embert, aki mindezeken folyton 
csodálkoznék, ha csak egy arasznyi gondolkodó képessége is van? 

8. Ki nem látja be, hogy az erős nagyobb teher emelésére képes, mint a 
gyenge?! Kit ejtenek a csodálatba, hogy az erős a gyengénél erősebb? 

9.  — Ha én egy követ a kezembe veszek, és azt harminc emberhossznyi 
távolságra dobom, egy erősebb pedig száz emberhossznyira, akkor - 
mondjátok meg nekem - ki csodálkozik vajon ezen? Már pedig ez ugyanolyan 
csoda, mintha Abedám egy hatalmas "Legyen!" kijelentésével egy második 
Napot teremtett volna az éjszaka megvilágítására. 

10. — Valóban, ha a dolgokat helyes megvilágításban figyeljük, akkor azt 
kell mondanunk, hogy az ember vagy folyton csodálkozzék, vagy pedig 
egyáltalán ne. Mert ha az Úr egyik cselekedete bámulatba ejt, egyik-másik 
cselekedete pedig nem, akkor vagy osztályozni merészeltem az Úr 
cselekedeteit, amelyek közül pedig egyik sem csekélyebb a másiknál, vagy 
pedig — százszorosan — ostobábbnak kellene lennem, mint amilyen 
természetemnél fogva vagyok, hogy az első pillanatra fel ne ismerjem azt, 
hogy Isten minden egyes művében kifürkészhetetlen, felfoghatatlan és 
végtelen. Ezt tudva tehát hogyan is csodálkozhatnék azon, hogy a mindenható 
és legbölcsebb Isten olyan műveket létesít, amelyek az ő végtelen 
tökéletességének minden elképzelhető tekintetében megfelelnek? 

11. — Igen, ha valaki pusztán emberi erővel képes lenne egy szóval 
csillagos eget teremteni, akkor ez mély csodálattal töltene el engem. Mivel 
azonban ilyesmire csak az isteni erő képes - lássátok, ezen egy cseppet sem 
csodálkozom. 

12. — Vagy csodásnak tekintsük-e azt, hogy a mindenható Isten örök és 
legbölcsebb Rendjéből folyólag mindez könnyen és jól lehetséges? 

13. — Lássátok, én ilyesmin nem csodálkozom és örökkön-örökké sem 
csodálkozom majd. Azonban mély bámulatba ejt az a tény, amelyről most már 
tudunk, hogy ez a mindenható Isten egyben mindnyájunk legszeretetteljesebb 
szent Atyja is! Én tehát csak ezt az egy csodák-csodáját ismerem el, és ez a 
Szeretet, mégpedig Isten végtelen szeretete irántunk, akik semmik vagyunk 
Őelőtte, és azután még a bennünk lévő, Őiránta való élő szeretet, amely nem 
egyéb, mint a végtelennek a megragadása a véges által. 

14. Lássátok, ez az egyetlen, amin mindjobban és jobban csodálkozom, 
mivel itt két elképzelhetetlen viszonylat ragadja meg egymást, egy 
kimondhatatlan semmiség és egy kimondhatatlan mindenség, amelyek 
egymást mintegy kiegyenlíteni törekednek. 

15. — Látjátok, ezen csodálkozom én, és ezt nevezem csodának! Minden 
egyebet azonban, amit Isten az ő örök hatalma és ereje következtében, mint az 
ő számára lehetségest cselekszik, és azt is, amit mi cselekszünk - amennyiben 
számunkra ez lehetséges, mindezen hogyan csodálkoznék, vagy hogyan is 
csodálkozhatnék? 

16. — Ha azonban már én nem csodálkozom, akinek pedig a bölcsességből 


semmiképpen sem jutott túlságosan sok - miért van az, hogy ti, akik bőven 
rendelkeztek minden bölcsességgel némák maradtok a kunyhó kivilágításának 
láttára, holott különben képesek vagytok a Napnak gyakran lángoló csodája 
mellett naphosszat háborítatlanul beszélgetni. Vajon gyengébb-e a Nap fénye 
mint ez? Vagy talán kevésbé származott annak a fénye az isteni Ige 
hatalmából mint emezé? 

17. — Lássátok, ezt az együgyű előbb veszi észre, mint ti! És valóban 
csoda az is, hogy ezt ti bölcsek már régen észre nem vettétek! 

18. — Hiszen hálásan örvendhetünk Isten bármely cselekedetének, mivel ő 
azokat bizonyára tisztán és egyedül csodálatos szeretete folytán cselekszi, 
amellyel irántunk, semmik iránt viseltetik. Ha azonban az isteni erőnek egyik 
műve előtt a csodálattól megnémulva állunk, a másik mellett pedig 
közönyösen elsietünk - valóban, ez nem jelent egyebet, mint hogy Isten 
műveit és cselekedeteit saját ostobaságunk szerint értékeljük. 

19. — Ne vegyétek ezt zokon tőlem, kedves atyáim, és testvéreim! De nem 
mulaszthattam el a feddést olyasmiért, aminek némi gondolkodás után a vak 
előtt is balgaságnak és Istenhez teljesen méltatlan dolognak kellett volna 
feltűnnie. 

20. Ezért egyedül csak a szeretet csodája legyen számunkra örökké 
bámulatos, nevezetesen az, hogy a Mindenható Isten, a mi Atyánk az, Aki 
minket szeret, és Aki lehetővé teszi, hogy mi őt viszont szerethessük. Minden 
egyébért azonban egyenlően mondjunk hálatelt szívvel köszönetet Neki, és 
akkor bizonyára méltóbban nevezhetjük majd magunkat az ő gyermekeinek, 
mintha éjjel-nappal a csodálattól megnémulva a Nap fényességében ragyogó 
porszemeket bámulnánk, és amellett megfeledkeznénk a szeretetről, a háláról 
és mindarról, ami egyedül illő az igaz gyermekekhez. 

21. — Örvendezzünk Isten minden művének, becsüljük meg azokat, mint 
az Atya műveit, Aki azokat irántunk való szeretetből alkotta! Értékelésüket 
azonban bízzuk szerényen Arra, Aki azokat megteremtette. Ámen. 


153. Fejezet 
Igaz testvériség Enok és az ismert Abedám között 


1. — Az ismert Abedámnak e beszéde után még tágabbra nyitották a 
szemüket mindnyájan és senki sem tudott neki válaszolni. 

2. Csak egy idő múlva állt fel Énok és Abedámnak nyújtva kezét, 
mondta: 

3. "Valóban, szeretett Abedám testvérem, az isteni renddel bizonyára 
nem ellenkezne, ha néha a gyermekek szólnának, mint az igazi bölcsesség 
hirdetői, a bölcsek előtt és helyreigazítanák az önmagukat nagyon bölcseknek 
tartó tanítók nem egy balgaságát! Te most súlyos terhet vettél le szívemről!" 

4. — Milyen gyakran lehettem volna derült és vidám Istenben, ha előbb 
hallhattam volna szavaidat! 

5. — Azért örökké igaz marad, hogy amit az Úr, mindnyájunk 
legszeretőbb Atyja nem ad meg a bölcseknek, azt bőségesen juttatja a 


gyengéknek és gyermekeknek. 

6. — Valóban, aki az Istenséget kutatja, az Hiú, vétkes és balga, és haláláig 
aggasztja, gyötri önmagát, míg ellenben a gyermekek vidáman veszik a szent 
Atya kezéből az igazi örök életnek fenséges kenyerét gondtalan, derűs hálával 
adózva érte!" 

7. Milyen nagy is az emberek balgasága!" 

8. — És az ismert Abedám hozzáfűzte: "És kedves testvérem, ne 
feledkezzünk meg azén ostobaságomról! Hiszen jól tudod, hogy még csak 
rövid idővel ezelőtt mi voltam! 

9. — De - kedves testvérem - amit most magamról elmondtam, az sokkal 
feltűnőbb volt, semhogy a vak is észre ne vette volna. 

10. — Azért azonban korántsem vagyok még a te tanítód, hanem te vagy 
az enyém, az Úrban! Ámen." 

II. — És Énok válaszolt Abedámnak: "Abedám testvér, ugyan mit 
tanulhatnál te még tőlem? Talán egy kevés balgaságot a te szabadságod 
mellé? 

12. — Lásd, én ugyanúgy vagyok, mint te, és nem adnék egy egész földnyi 
bölcsességért egy kis kövecske súlyú szeretetet sem cserébe! Ezért még 
sohasem szóltam senkihez egy szót sem a magam hiú jószántából, hanem ha 
beszéltem, akkor csak a benső isteni szellem kényszere folytán beszéltem, és 
beszédem befejeztével gyakran nem is tudtam, hogy mit beszéltem, minthogy 
nem is én, hanem az isteni Szellem beszélt az én csúf, rossz szájamon 
keresztül. 

13. — Lásd testvérem, ebben a tekintetben tehát egyikünknek sincs előnye 
a másikkal szemben, de most olyasmi következik, ami engem balgának 
bélyegez meg Előtted, és ez az, hogy én magamban éppen nem ritkán 
elgondolkoztam Isten művein, és azokat, ahogyan te mondtad, egészen úgy 
felbecsülgettem. 

14. — Szólj hát most, ítélkezz te, hogy kettőnk közül kinek van előnye a 
másikkal szemben, és ennél fogva kettőnk közül ki jogosult inkább arra, hogy 
a másiknak tanítója legyen? 

15. — Az imént, közben adtam ugyan neked egy tanítást, de akkor még 
nem ismertelek annyira, mint most, és így azzal kissé elébe vágtam az isteni 
szeretet jogának. De amit neked akkor mondottam, azt nem azzal a 
szándékkal tettem, hogy magamat inkább felébresztettnek tüntessem fel, mint 
te vagy, hanem amit tettem, azt tisztán csakis az irántad való szeretetből 
tettem. Most azonban mégis bánom, hogy azt tanítottam, aki az alázatosság 
nagy mestere előttem." 

16. — És az ismert Abedám azt válaszolta erre Énoknak: "Testvérem, ne 
szomoríts meg engem! Én csak a legalsó lépcsőn vagyok vidám. Mihelyt csak 
egy kissé magasabbra kezdesz engem állítani, vége a boldogságomnak. Mert 
lásd, én már természetemnél fogva olyan vagyok, hogy csak a legnagyobb 
alacsonyságban érzem jól magamat. 

17. — De miért is akarná egyik testvér a másikat semmiségért maga fölé 


helyezni? 

18. — Ellenkezőleg! A testvérek maradjanak testvérek egymással 
szemben! Ha egyiküknek hiánya lenne valamiben, úgy menjen a másik az ő 
készletével annak segítségére, és viszont; hogy egyik se legyen a másikkal 
szemben előnyben. Mire lenne azonban az jó, hogy ha az egyik testvér - 
bizonyára az Úr megengedéséből - testvére javára jó szívből néhány, talán 
jobb szót mond, hogy akkor a másik őt aztán félig isteníteni kezdje? 

19. — Ezért tehát maradj te csak az én kedves Énok testvérem, és ha látod, 
hogy valamiben hiányom van, akkor testvérként juttass nekem szívesen a te 
feleslegedből, és ne bánkódj azon, amit testvérednek adtál - és én is 
hasonlóképpen cselekszem majd! És ha majd mindnyájan így teszünk, akkor 
bizony testvérem, aligha kerül sor civakodásra a testvérek között! És én 
erősen hiszem, hogy a testvéreknek ez az egymásközti életmódja öröktől 
fogva mélyen az isteni rendben gyökerezik. És így maradjunk is meg ezen túl 
örökkön-örökké! Ámen." 

20.  Énok könnyekig meghatódott, megölelte Abedámot, igaz testvéri 
csókot adott neki és így válaszolt: 

21. "Igen testvérem az Úrban és a Belőle áradó szeretetben, te most 
egyetlen csapással döntöttél ki egy fát! Milyen egyszerűek és mégis milyen 
istenien igazak a te szavaid, és igazak maradnak mindörökre! 

22. — És így is maradjunk valamennyien nemcsak most, hanem örökre! 
Amen." 


154. Fejezet 
Az igaz felebaráti szeretetről 


1. — Abedám - a másik - aki Énok és Abedám párbeszédét csendes 
kedvteléssel hallgatta, most hírtelen felkelt és a két testvér közé szökkelve, 
karjával átkarolta őket és így szólt: 

2. — "Igen, mindez helyes és méltányos az isteni rend szerint! És ha 
testvérek így élnek együtt, akkor az Atya, mint most, úgy a jövőben is ama 
gyermekei közelében lesz, akik szeretettől áthatott szívükben így 
gondolkoznak Isten felől, és mint testvérek így tevékenykednek egymásért. 

3. — Bizony mondom nektek, aki azt mondja: Én szeretem Istent és 
testvéreimet, de valamiben testvéreivel szemben előnyben van, és nem osztja 
azt meg velük úgy, hogy neki csak a legkisebb rész maradjon, az bizony még 
telve van önszeretettel és nem méltó az Atyához. Így ha valakinek 10 testvére 
van és tizenkét almája, az adjon tizenegy almát testvéreinek, magának pedig 
csak a tizenkettediknek a felét tartsa meg, a másik felét még tegye el testvérei 
számára; akkor lesz a mennyei szent Atya igaz gyermeke, és akkor lesz méltó 
Őhozzá! 

4. — Ha egy atya jobban szereti saját gyermekeit, mint testvérei 
gyermekeit, akkor ő is még önszeretettel van telve és nem méltó az Atyához. 
Azt mondom én: valóban boldog az, akinek testvéri igaz szíve meg tud 
feledkezni saját nyomoráról a testvér nyomorának láttán, és aki így Istennek, 


igaz Atyjának mindenben hálás és szeretetteljes megadással feláldozta azt, 
ami a saját gyermekeié, hogy testvére gyermekeinek szükségén enyhítsen. 

5. — Üdvösebb az számodra, ha testvéreid iránti szeretetből te vagy a 
legszegényebb közöttünk, mintha a leggazdagabb lennél. Mert ha úgy 
osztottad meg közöttünk a te javaidat, hogy azok egy részét magadnak 
tartottad meg, akkor te még magadról is gondoskodtál, és figyelmen kívül 
hagytad a mennyei Atya gondoskodását. Ha azonban tiszta testvéri-felebaráti 
szeretetből mindent odaadtál testvéreidnek, a magad számára pedig mit sem 
tartottál meg, akkor teljesen szabaddá tetted magadat és a rólad való minden 
gondoskodást rábíztad az Atyára, aki a mennyben van. Vajon engedné-e 
szűkölködni ez a hatalmas, jósággal teljes szent Atya az ilyen gyermekét? 

6. — Bizony azt mondom nektek, hogy az ilyennek százat kell kapnia 
egyért, és százszor százat tízért és végtelent mindenért! 

7. — De ítéljétek ti magatok: Lehetséges-e, hogy ínség és nyomorúság 
legyen olyan testvérek között, akik szeretettel vannak eltelve egymás iránt és 
egy él mindnyájukért és mindnyájan egyért élnek? 

8. — Óh valóban, ott mindenki bőséges áldásban részesül majd a szent 
Atya szent gondoskodásából! 

9. Ha tehát méltó és jól ellátott gyermekei akartok az egyetlen mennyei 
Atyának lenni, akkor éljetek egymással, mint igaz testvérek! Ha így éltek, 
akkor a szent Atya köztetek él, és nálatok lakozik, és gondoskodik majd 
mindnyájatokról! Ha azonban nem így éltek, akkor csakhamar a régi átokba 
estek vissza és igen kemény kenyérdarabkátokat tövis és bogáncs között, 
arcotok verejtékével kell megszereznetek. 

10. — Tartsátok tehát magatokat ehhez: Ha testvéred tett érted valamit, 
úgy ne bocsásd el őt anélkül, hogy meg ne jutalmaznád érte; ha ellenben te 
segítettél valamiben testvérednek, úgy álmodban se gondolj arra, hogy 
testvéred adósod lenne neked! A testvéri szereteted legyen a legnagyobb 
jutalmad; ez tetszésére lesz a te mennyei Atyádnak! 

Ha pedig testvéredet az ő szeretete arra bírná, hogy bért adjon neked, akkor 
ne annak fogadd el azt, hanem úgy, mint szeretetének jelét és köszönd meg 
neki, és csókold meg őt érte! Mert minden adományt ajándéknak kell 
tekintened. Így lész te igazi testvére testvéreidnek és a szent Atyának az ily 
gyermekekben telik kedve mindörökké. Ámen. 


155. Fejezet 
Lámek az idegen Abedám nevét kérdi 


1. . A másik Abedám e beszéde után Lámek, Immánuel hűséges 
kedvelője is Abedámhoz lépett, és tetőtől-talpig végignézte őt. Mert ez az 
utolsó beszéd az ő szívét is megrezegtette és felrázta őt szomorkás szeretet- 
mámorából. Az eltűnt Immánuel utáni bánkódásába merülve a beszéd 
előzményeiből úgyszólván mit sem hallott, és így bizonyos, hogy a most 
hirtelenében Abedám isteni szájából elhangzott világosságot és szeretetet 


zz 


sugárzó szavaknak, az ő újból felébredt szívére csodás hatást kellett 


gyakorolniuk és még inkább is Lámek megsebzett szeretetére, mert az, akinek 
szívéből és ajkáról e szavak elhangzottak, maga volt az elrejtőzött Immánuel! 

2. — És miután úgyszólván betelt Abedám szemléletével anélkül, hogy 
végre is okosabb lett volna, bátorságot vett magának és így szólt: 

3. — "Hallod-e Abedám, te még teljesen idegen ember vagy előttem, te, 
aki emberi szájjal tisztára isteni szavakat szólasz, mégpedig úgy, hogy ha az 
én igen nagyon szeretett Abba Immánuelem állna itt, és beszélne az emberi 
élet legfőbb dolgáról, semmiképpen sem beszélhetne ő másképpen, mint te 
beszéltél! Légy már olyan jó és mondd meg nekem, hol tettél szert ilyen 
érthetetlenül magas szeretet-bölcsességre? 

4. — Mert lásd, Immánuel eltűnése engem eddig süketté és vakká tett 
mindennel szemben és így szemem bizonyára első ízben lát most téged 
közöttünk, és én nem tudok eleget bámulni rajtad. Mondj el tehát egyet-mást 
magadról, mert szívem ég a vágytól, hogy közelebbről megismerhesselek!" 

5. — És Abedám így válaszolt Lámeknek: "Szeretett Lamekem! Halljad 
tehát: meg tudod-e mondani nekem, hogy mennyi az idő és hol vagyunk 
most?" 

6. — És Lamek felelte: Ahogyan én látom, és amennyire homályosan 
visszaemlékszem, Ádám kunyhójában vagyunk, ahová ő mindnyájunkat 
befogadott, miután elértük a honi Magaslatot. Ez azonban csak, mint egy 
álomként rémlik előttem. Hogy pedig milyen időtájban vagyunk, azt pontosan 
nem tudom megmondani, de a kunyhó még lehetősen erős világosságából 
ítélve, még nem igen lehet késő este. 

7. — És Abedám válaszolt Lámeknek: "Látod kedves Lamek! Éppen reád 
való tekintettel rendkívül fontos az, hogy pontosabban tudd, az estnek mely 
időszaka van most. Azért rövid időre menj ki a kunyhóból, hogy az alkonypír 
világossága mellett megállapíthasd az időpontot. 

8. — És Lamek azonnal követte a tanácsot; de mennyire megdöbbent, 
amidőn a remélt alkonyi pír helyett azt látta, hogy sűrű sötétség borult a 
Földre, amelyet a közelgő zivatar előjeleként csak pillanatokra világított meg 
rémségesen a folytonos villámlás. 

9. " Nem is maradt sokáig kint a hajlék előtt, hanem sietve visszatért, 
szinte berohant, mert fél az éjszakától. Félénket közeledett Abedámhoz, 
mondván: 

10. — Te kedves, jó ember, miután te már bizonyára tudtad, hogy milyen 
késő éjszaka van, miért küldtél ki mégis ebbe a borzalomkeltő ijesztő éjbe, 
hiszen a szürkület már régen elmúlt, és ahelyett hatalmas villámok és tompa 
égzengés kezdenek félelmetes harcot a sötét, makacs éjszakával?! 

11. — Lásd, még most is remegek egész testemben a nagy félelemtől. Óh 
Immánuel, bárcsak most itt lennél! Veled együtt szívesen meg merném 
szemlélni a borzalmas éjt, mert neked még ez a rettenetesen fenyegető 
égiháború is kénytelen lenne engedelmeskedni. 

12. — Még jó, hogy Énok velünk van, másképpen már bizonyára végünk 
lenne; te persze - úgy látszik - nem igen törődsz az erre vonuló zivatarral; de 


ez megbocsátható nálad, mert itt még idegen vagy és egy ilyen éjszakai 
zivatar borzalmát a Magaslaton valószínűleg még sohasem élted át. Hanem 
majd aztán, ha egyszer már részed lesz benne, és ez a borzasztó eset ma 
biztosan be is következik - akkor - ó hidd el nekem - hogy a legközelebbi 
égiháború közelgésekor még jobban rettegsz majd, mint én most! 

13. . Óh Immánuel Abbám! Ha legalább még ez éjszakán át láthatólag 
közöttünk maradtál volna!" 

14. — Abedám nagyon barátságosan tekintett Lámekre, megragadta kezét 
és kérdezte tőle: "Lásd, kedves Lámek! Minthogy te odakint teljesen sötét 
éjszakát találtál, nem mondanád-e meg nekem, hogy honnan ered a kunyhó 
világossága? 

15. — Csak erre a kérdésre eszmélt Lamek arra, hogy világosság van, s 
mivel semmi világítótárgyat nem fedezett fel, ismét Abedámhoz fordult és 
mondta: 

16. — Lásd, kedves, jó ember csodálatos ez - világosság világító nélkül, 
sőt szinte nappali fény van idebenn, pedig világító eszközt sehol sem látok! 
Hogyan lehet ez? Honnan ered ez, és hogyan lehetséges ilyesmi? 

17. — Talán te csináltad ezt, vagy az égiháború az oka, mert erős 
villámlásnál már láttam, hogy a legsötétebb éjszakában a fákat, a füvet, a 
követ, kékes fényű anyag vonta be, de az a fény sokkalta gyengébb volt, és az 
itteni világossághoz viszonyítva koromsötétség lenne! 

18.  — Azért éppen te mondhatnád meg nekem azt, amit tőlem kérdeztél!" 

19. . Abedám azonban Séthez utasította őt, mondván: "Lámek, menj 
Séthez, és ő megmondja neked, hogy e világosság honnan származik! Akkor 
aztán majd megtalálod a világosságban a világítót, mint ahogyan eddig nem 
találtál világítót a világosságban." 

20. És Lamek azonnal Séthez lépett és kérte: "Kedves Sét atyám, nem 
lennél-e olyan szíves megtenni azt, amiért a testvéred vagy fiad, vagy nem is 
tudom kicsodád, engem hozzád utasított? 

21. És Sét válaszolta neki: "Miért aludtál az előbb a te szívedben? Ha 
ébren lettél volna felesleges lenne kérdezősködnöd! Mivel azonban Immánuel 
iránti nagy szereteted teljesen vakká és süketté tett, a legérvényesebb 
mentséged megvan, és azért tudd meg tehát, hogy e csodálatos világítás 
felfoghatatlanul hatalmas létrehozója ugyanaz, aki téged hozzám utasított! És 
azt a semmiből, a benne lakozó isteni erő által, pusztán ezzel a szóval hozta 
létre: "Legyen világosság!" Most menj hozzá! És most tudsz mindent, amit én 
tudok; a továbbiakat a forrástól magától tudhatod meg. Ámen." 

22. És Lamek újra Abedámhoz fordult azzal a szándékkal, amelyet Sét 
jelzett neki. 

23. — És Abedám mondta neki: Szeretett Lamekem! Keresgélj szíved 
szeretetében, és hamarosan megtalálod a világosság előidézőjét! Mert lásd, az 
akit te annyira szeretsz, nincs tőled olyan messze, mint gondolod. Ha azonban 
őt megtaláltad, akkor holnapig hallgass róla! 

24. Ez éjszakán pedig nagy dolgokat látsz majd! Ámen." 


156 Fejezet 
A szeretetről 


1. . Lamek ezeket hallva Abedámtól, magába szállt és nemsokára 
ráeszmélt arra, hogy hányadán van, és hogy ki rejtőzik Abedám mögött! 

2. — És minthogy Abedám azonnal észrevette, hogy Lamek megtalálta és 
felismerte Őt, kérdezte tőle: "Hallgass ide szeretett, hűséges Lamekem! Hogy 
vagy? Félsz-e még a fölöttünk tornyosuló, mindjárt kitörő nagy égiháborútól? 

3. — Avagy még komolyan kelljen félnem attól veled együtt?" 

4. — Lamek a túláradó örömtől sírni kezdett, és nem tudott válaszolni. 
Csak nagyobb szünet után, amidőn szíve a bőségesen hullott szeretet- 
örömkönnyektől megkönnyebbült és ezáltal a hirtelen bekövetkezett esemény 
kellően kitárult számára - akkor kezdett el a legnagyobb elragadtatás hangján 
Abedámhoz szólni: 

5. "Óh Abedám, óh Immánuel, óh Abba! Ismét megtaláltalak Téged, 
Téged óh Abbám, ismét megtaláltalak! 

6. — Hogyan félhetnék, hogyan is félnék attól, ami semmi sem Isten 
előtt?! 

7. — Ha akarod, úgy zúzasd porrá az egész Földet megszámlálhatatlan 
villámmal, és harmatcseppként gőzöltesd el a tengert izzó érceken; sőt engedd 
a vad szélvészt oly hatalommal tombolni, hogy ereje hegyekkel úgy 
játszadozzék, mint máskor a zúgó vihar teszi a falevelekkel. Zúdíts olyan 
jégtömböket a Földre; mint egy-egy világ - és sohasem észlelsz majd félelmet 
rajtam, mert ahol Te vagy ott mindenütt jó lenni! Nélküled ellenben még a 
legszebb, legcsendesebb időjárásnál is borzasztó létezni a földön éppúgy, mint 
máshol is, minden üres és sívár, bármire nézzünk is, minden rettenetes 
vigyorgással, halállal fenyegetve mered reánk. A szél is halát kiált és üvöltöz, 
a fű kipusztul, a vizek is halált zúgnak, a part megremeg és leomlik, a víz 
gőzzé - halállá, sötétség semmiséggé válik, a Napnak máskor éltető sugara 
halált hoz a sírok férgeire! 

8. — A halandó test erői megcsappannak, elhalnak, és élettelenül rogy a 
halálosan kimerült anyag a gyéren benépesült földre. És innen halálról halálra 
süllyed. A máskor oly fényes csillagok elhomályosulnak, elsápadnak, 
barátságos rezgésük nem zavarja halotti, komor mozdulatlanságukat. Röviden 
szólva, ott ahol Te vagy, még a kövek is életre kelnek és barátságosakká 
válnak, úgy hogy öröm reájuk nézni, és azt hiszem, hogy ha Veled együtt a 
tűzben állna az ember, úgy hogy feje felett csapnak össze a máskor mindent 
elpusztító lángok - a fájdalmas megégés helyett még akkor is csak kedvesen 
enyhe, hűs érzés járná át az embert, mert Te mindenütt és mindenkor - 
Szeretet vagy! 

9. Látod tehát, most hogy Te újra az enyém vagy, már nem ismerem a 
félelmet! De nem szabad többé előlem úgy eltűnnöd, hogy ne tudjam hol vagy 
elrejtőzve!" 

10. " És Abedám röviden válaszolt Lameknek: "Igen, többé soha el nem 


veszítesz Engem, sem most, sem az örökkévalóságban. Ámen." 

11. — "Most azonban hallgass erről Ádám és Sét, valamint Éva és Sét 
felesége előtt, valamint a többi gyermek előtt is, mert azt akarom, hogy 
Engem mindenki úgy találjon meg, ahogyan te megtaláltál; és senki előbb 
meg ne találjon Engem, amíg úgy meg nem talál, ahogyan te a szívedben 
megtaláltál és felismertél Engem! 

12. . De mondom neked, hogy ez az éjszaka még majd mindnyájukat 
szívük elé vezeti! Ha azonban jönnek, hármatok közül egyik se fedje fel 
kilétemet. Hanem ha nagy félelmük legbensőjükbe vezeti őket, és így szemük 
előtt saját szívük megnyílik, tudtukra adván mennyi benne a szeretet és miféle 
szeretet az, csak akkor tűnik majd ki, hogy szívükben Irántam mennyi szeretet 
lakozik és ennek mértéke szerint vagy felismernek Engem, vagy nem. 

13. — Lásd, úgy cselekszem Én, mint Vőlegény, aki annak szívét kutatja, 
akit feleségül óhajt venni. Ez éjszaka idején, sőt viharos éjszakán is körüljárja 
a kunyhót, amelyen szívének választottja lakik, és visszafojtott lélegzettel 
hallgatózik és hegyezi füleit, hogy nem hall-e választottja szájából titkos 
szerelmi sóhajt. Jó neki akkor, ha szíve telve van vőlegényével, mert amivel a 
szív telve van, arról beszél a száj. Hívja, és nevén szólítja majd őt. Bizony 
mondom neked, az ő sóhajtása és hívása meghatja majd a vőlegény szívét, és 
az a kunyhójába lép, és még azon az éjszakán a saját hajlékába vezeti őt és 
megteszi a lépéseket, hogy feleségévé legyen. 

14. — Azt hiszed-e azonban, hogy ha a vőlegény a választottját - éjszaka 
így meglesve - alva találná, vagy ha sóhajai közben más nevét hallaná 
emlegetni - akkor is belépne a kunyhójába és hazavezetné őt a saját 
hajlékába? 

15. Lásd, ezt semmi esetre sem tenné, hanem attól kezdve kerüli majd a 
közelségét és megveti őt! 

16. — Lásd, így állok most Én is e viharos éjszakán választottam ajtaja 
előtt! Ha azt hallom, hogy szívükben Utánam vágyakoznak, akkor Én is 
csakhamar belépek hozzájuk, és úgy cselekszem, mint az említett vőlegény; 
ha azonban alva találom őket, vagy másnak a nevét sóhajtanák, akkor Én is 
azt cselekszem, amit a Hozzám hasonló említett vőlegény cselekednék 
választottjaival. 

17. — De mégis különbség van Köztem és a vőlegény között. Én 
szeretettel jövök, szeretetet hozok, szeretetet adok, szeretetet keresek, és 
szeretetet kívánok. És akit alva találok, azt felkeltem hetvenhétszer, 
hetvenhétezerszer! És csak akkor vonulok vissza, ha választottjaim akkor sem 
ébrednek fel. De jaj annak, akitől Én visszahúzódtam! Bizony, bizony azután 
sokáig, nagyon sokáig hiába sóhajtozik majd, és hiába szólít Nevemen, Én 
nem fogok neki válaszolni. 


157. Fejezet 
A zivatar 


1. — Alighogy - Abedám ezeket megszívlelendő szavakat Lamekhez 


intézte, rémülettől űzve odajöttek Énos, Kenán, Mahaláléel, Járed és 
Matusála. A kunyhó körül pedig százával feküdtek a gyermekek, és a 
gyermekek gyermekei és kétségbeesve kiáltoztak Jehovához segítségért, 
valamint a szörnyűnek ígérkező pusztulásnak és az éjszaka hallatlan 
borzalmainak kegyelmes elhárításáért. 

2. — A kunyhóba lépő öt közül Kénán volt a szónok és így szólt 
Ádámhoz: 

3. — Óh halld Ádám atyánk, ha az eltűnt Immánuel és az ő szeretetének 
hatalmából a te atyai áldásod azonnal és hathatósan segítségünkre nem jön, 
akkor valamennyien elveszünk menthetetlenül, irgalom és kegyelem nélkül. 

4. — Lásd és halld, hogy mi van odakünn! Az egész Kelet tűztengerré 
vált! Nemcsak a beláthatatlanul sűrű, tüzes és izzó felhőtömegekből 
csapodnak mennydörögve a villámok, hanem a földből is tűz és láng tör elő! 

5. — Már a te gyönyörű barlangodat is összezúzta ezernyi villámcsapással, 
úgy hogy nyomát sem látni! 

6. — Bizony, mondom neked, rettenetesebben és borzasztóbban még soha 
sem látogatta meg Jehova az ő gyermekeit, mint ezúttal! Pedig az eddig 
elbeszéltek még csak a legjelentéktelenebbek; de halld csak, hogy mi történik 
még: 

7. — Zúgva, bömbölve, tombolva emelkedik a tenger a Mélységből! 
Mindenféle szörnyeteg hozzánk menekül. Tigrisek, oroszlánok, hiénák, 
farkasok, medvék, kígyók százával hatolnak be elhagyott hajlékainkba, egyéb 
állatokról és férgekről nem is szólva! 

8. . Mondom neked, hogy emberi száj nem is lenne képes elmondani, 
hogy néhány perc alatt mekkora nyomorúságba jutottunk! Csak mi öten 
vagyunk, akiket a kétségbeesés még nem ragadott hatalmába. A többiek a 
biztos pusztulást várva, arcra borulva szinte félholtan feküsznek a földön. 
Némelyek siránkoznak, mások üvöltenek, egész testükben remegnek! Vannak, 
akik sírva hangosan kiabálnak, és vannak, akik  megnémultak és 
megmerevedtek a túl nagy ijedtségtől és félelemtől. 

9. Óh atyánk, borzalmas egy látvány ez! És lásd, mindenfelé folyton 
szaporodnak a rémítő jelenetek! Valóban, az is ilyen lehetett, amikor te még a 
paradicsomban láttad, mint repülnek össze-vissza Isten haragja folytán az égő 
villámok romjai és láttad az elpusztított földet lábaid alatt. 

10. — Azért óh atyánk ne késlekedj, hanem siess segítségünkre 
áldásoddal, ha ugyan egyáltalán van még segítség! 

11. — Hallgasd csak ezt a folytonos ropogást, hallgasd ezt a mindent 
megreszkettető mennydörgést! Figyeld, hogyan reng folyton a föld; halld a 
már közelgő tengerzúgást! Halld, hogy ezernyi vadállat torkából a borzalmas 
üvöltés, mint vegyül el összehangolva a lángoló szélrohamok tombolásával, 
dübörgésével és zúgásával! 

12. Óh atyánk, ha lehetségesnek tartod még a segítséget, ne késlekedj, 


13. — Itt, itt atyánk - és ti mindnyájan, nézzetek az ajtóra! Óh mily 


hallatlanul súlyos szerencsétlenség! Oda, odanézzetek mind az ajtóra! Az 
ajtóra nézzetek!! Már ide is bejönnek ezek a rettenetes idegen vendégek! Ezek 
azok a vendégek, amelyek elől kunyhóinkból elmenekültünk! 

14. — Ádám atyánk, Énok, Lamek, ti két Abedám, Immánuel kedvencei, 
segítsetek rajtunk és magatokon! 

15. — Nézzétek, már egy hatalmas kígyó is csavarodik és sandít be az 
ajtón! 

16. " És a megrémült Ádám, az ijedtségtől félholt Sét, valamint Éva és 
Sét felesége együtt mondják, hogy ők is nagyonis világosan látják és hallják 
már, hogy ezek a rettentő dolgok történnek. 

17. " És Ádám így folytatta: "Gyermekeim, itt az én áldásom már nem 
lesz elegendő. Ha Isten nem segít rajtunk, mindnyájan elveszünk! 

18. — Istenem és Uram! Miért is kellett ezt nekem megérnem? És 
méghozzá éppen ma, szabbat éjszakáján! 

19. — Óh Istenem és Atyám! Mindenek Teremtője! Talán a holnapi 
áldozat már előre is ellenedre van, és azt akarod e borzalmakkal 
megakadályozni? Óh akkor távolítsd el tőlünk e szörnyűségeket és add, hogy 
szívünkben megismerjük a Te szent akaratodat, és hiszen mi szíves örömest 
teljesítjük azt, úgy amint az a Te tetszésedre van. Vedd le azonban rólunk ezt 
a rettenetes megkísértést és engedd meg, hogy hálás és örömtelt szívvel 
tekinthessünk fel ismét Hozzád! 

20. Óh Atyánk, szent Atyánk! Ne veszíts el minket, mindnyájunkat 
ezen az éjszakán. Ámen!" 

21.  — Amidőn azonban Lamek látta, hogy egyik szörnyeteg a másik után 
hatol be a kunyhóba és hallotta a számtalan villám mindent túlharsogó 
csapdosását-ropogását, a földet rázó mennydörgést, a tengernek és szélnek 
zúgását, úgy hogy mindezek következtében az Ádám kunyhójába menekült 
fenevadak is üvölteni és ordítani kezdtek, akkor ő is nyugtalankodni kezdett 
és mind szorosabban kapaszkodott Abedámban, és ugyanúgy jártak Énok és 
az ismert Abedám is! 

22. A nem ismert Abedám pedig kérdezte őket: "Úgy látom, rajtatok is 
erőt vesz a félelem?" 

23. — És az ismert Abedám válaszolt neki: "Urunk és Atyánk, azt hiszem, 
hogy ilyen jelenségek esetén a félelem még egy angyalnak is megbocsátható! 
Mert e borzalmas éjszakán, ezeket az üvöltöző és ordítozó vendégeket 
körülöttünk látni, elegendő ok arra, hogy a legrettenthetetlenebb szellem is 
meghökkenjen! 

24. — Én azonban inkább Szereteted műveit akarom látni, mint 
hatalmadét, és azért vagyok most félelemmel eltelve, mert hatalmas műveit 
kell néznem. Óh változtasd át őket szereteted műveivé! Ámen. 


158. Fejezet 
Istenfélelem és Istenszeretet 


1. — És a fenséges Abedám az ismert Abedámnak a félelem miatti rövid 


mentegetőzésére a következőket válaszolta: 

2. — "Igazat beszéltél ugyan, de magunk között mégis kénytelen vagyok 
némi kifogást emelni. Lásd, ha ez a könnyű zivatar az Én hatalmam műve 
lenne, hol lenne akkor már a Föld? Igen, azt mondom neked és nektek is, hol 
lenne az egész Teremtés? 

3. — Ha pedig hatalmas műveinek egyikét akarod látni, akkor tekints az 
egész végtelen Teremtésre, milyen szilárdan áll abban minden, önmagában 
milyen egészet alkot, és mint egész, mégis csak egy része a végtelen 
egésznek! És úgy a földről, a Napról, a Holdról szintúgy az összes 
csillagokról semmi el nem távolodhat, éppen csak a legparányibb meg sem 
mérhető, kellően takarékos mennyiségű fény! Lásd, ezek az Én hatalmam 
művei! 

4. — Vagy tán azt hiszed, hogy az Én hatalmam a rombolás vagy a 
pusztítás hatalma? 

5.  — Valóban hatalmamat ilyen értelemben felfogva, soha még csak nem 
1s teremtett volna az semmit sem! 

6. — De mivel az Én hatalmam nem a rombolás és pusztítás hatalma, 
hanem a folytonos alkotásé és az egyszer alkotottak fenntartásának a hatalma, 
azért az egyszersmind az örök rend hatalma is! 

7. — Mondd meg most már Nekem, minthogy az Én hatalmamnak, tehát a 
Rend a lényege, mi az e hatalmamban, amit félelmetesnek találsz? 

8. — Avagy talán azt hiszed, hogy ez az égiháború kevésbé az Én 
szeretetem műve, mint a csendes derült Nap? 

9. — Én azt mondom nektek: a csendes derült nap hasonlít egy férjhez, aki 
feleségével nyugodtan ül kunyhójában. Szereti ugyan feleségét bizonyos 
higgadtsággal, sőt hűségesen is szereti, és mégis milyen különbség van az ő 
szeretete és egy fiatal kérő szeretete között! 

10. — Ha a feleség mondaná a férjének: Nem mennél-e ki és hoznál 
nekem a legközelebbi fáról egynéhány érett körtét vagy egyéb érett 
gyümölcsöt? Mert lásd, kissé éhes vagyok, és igen kívánom a gyümölcsöt! 

11. A érj a füle tövét vakarná, és végül kissé kelletlenül válaszolná: De 
kedves feleségem, hiszen csak háromlépésnyire kell menned; engedj kissé 
pihenni engem, és ha annyira kívánod - elhozhatod magad is, amit kívánsz! 
Mondd meg nekem vajon így van-e? 

12. . Ha azonban egy gyengéd hajadon szólna az ő tüzes kérőjéhez: 
"Neked adom kezemet és szívemet, de szerelmed igaz jele gyanánt utazzál el 
egy száznapi járásra lévő helyre és hozz nekem onnan egy drága, értékes és 
rendkívül szép ajándékot! 

13. — Vajon ugyanazt cselekedné-e ez a kérő, forrón szeretett 
választottjának kívánsága hallatára, amit a férj cselekedett a kunyhóban 
feleségével? 

14. — Azt mondom nektek - nem, hanem azt feleli majd: Óh szüzem! 
Nemcsak száznapi járásra, hanem a te kedvedért a világ végéig is elmegyek, 
ha úgy akarod és összeszedem a világ minden kincsét, és azt öledbe rakom! 


Mondjátok, nem így van-e? 

15.  — Hasonlítsátok össze a kunyhó derült, nyugodt nappalát a szerelemtől 
viharos éjszakával az ifjú kebelében, milyen különbség van a szeretet e két 
faja között?! 

16. — És ha ez a viharos éjszaka a Belőlem irántatok, gyermekeim iránt 
kisugárzott ama szeretethez lenne hasonlatos, amely az ifjú kérő szívét hevíti - 
vajon te, Abedám, azután is még azt állítanád-e, hogy ez az Én Előtted oly 
félelmesnek feltűnő Hatalmamnak szörnyű műve-e?" 

17. — És az ismert Abedám válaszolt: "Uram, fenséges és szeretetteljes 
névrokonom, lásd, most ismét megsemmisült az én ostobaságomnak egy nagy 
része! Örök hála legyen neked érte! 

18. — De azt hiszem, hogy ennek ellenére még sok balgaság rejtőzik 
bennem, mert a félelemtől még mindig nem tudok egészen szabadulni. 

19. " Minthogy Te, magas névrokonom befogadtál magadba, amit rólam 
kegyesen levettél, kérlek, vedd le rólam még ezt a balgaságot is, és tedd oda, 
ahová Neked tetszik!" 

20. És a fenséges Abedám erre azt mondta neki: "Lásd, most eltaláltad a 
helyes kifejezést! Valóban zsebrevágnom kell sokat tőletek, és az a zseb, 
amelybe a ti számtalan balgaságtokat egybegyűjtöm - az az Én hosszútűrésem 
és nagy türelmem! 

21. . De ha azt mondom nektek, hogy túlságosan ne bízzátok rá 
magatokat erre a zsebre, mert megtörténhetnék egyszer, hogy elszakad! Ha 
pedig ez megtörténnék, akkor jaj a Földnek és lakóinak! 

22. — Énok és Lamek, ti ketten is féltek-e még? És Énok felelte: "Óh 
Abba, sajnos kérdésedre részemről igent kell mondanom. De azt hiszem, 
ahogyan a többi gyermeked is telve van ijedelemmel és rémülettel, úgy 
vagyok én is! És helyesnek is tartom ezt így! Mert ha a Te atyai jóságod 
gyermekeid gyengeségéhez bölcs szeretettel hozzá nem adott volna igazságos 
rész félelmet és ijedelmet, akkor vajon mi lenne a gyenge - de magát mégis 
tévesen erősnek képzelt gyermekekből?! Ki vezethetné, ki nevelhetné akkor 
őket?! 

23. Így azonban már a félelem a gyermek legfőbb nevelője. Nálam ez 
meg volt kezdettől fogva és maradjon meg továbbra is, mert jól tudom, hogy 
éppen a gyengék félelmében nyilvánul meg a Te legnagyobb szereteted. 

24. A félelem a kicsinyek leghívebb őrzője, azért maradjon továbbra is, 
az én őrzöm is, mint a Te szeretett-ajándékod, jó Atyám, úgy amint már 
kezdetben nálam volt, úgy ezen túl is örökké! 

25. A Te irgalmadból élénken tudom és érzem, hogy a Te segítő 
gondoskodásod és szeretetteljes kegyelmed mellett semmi bajom nem eshetik 
és nem szabad, hogy essék. De mégis félek az ilyen rendkívüli eseményektől, 
mégpedig azért, mert Téged mindenekfölött szeretlek! 

26. Lásd, ahol szeretet van - ott félelem is van, és ahol félelem nincsen - 
ott szeretet sincsen!" 

27. És Abedám felelte neki: "Énok, te igazat beszéltél; de ki tanított 


téged erre a beszédre? 

28. Igen, úgy van! A gyengék félelmében Én vagyok jelen; aki az Atyát 
szereti, az féli Istent, de Istenfélelem nélkül senki sem szeretheti az Atyát. 

29. Ezért tehát az Istenfélelem és a szeretet egy, és egyik sem létezhetik 
a másik nélkül; de mégis jegyezzétek meg, hogy a szeretet magasabbrendű, 
mint a félelem. Azért csak a szeretetben van élet, de nincs a félelemben. A 
félelemben a halál rejlik. Azért végül is mindenki ejtse foglyuk félelmét 
szeretetével, és akkor él majd az Atyában, Aki egyedül Ura az életnek. Érts 
meg jól!" 

30.  — Lamek azonban erre kérdezte Abedámot: "Nem mondanád-e meg 
hamarjában nekem, vajon komolyan félek-e én? 

31. — Lásd, egyébként minden rettenetesen ijesztőnek látszik, és az 
állandóan erősbödő üvöltés, ropogás és mennydörgés, a félelmes zúgás-búgás 
és tombolás önkéntelenül is nagy, Sőt növekvő félelemmel tölti el az ember 
szívét. És bár mindez bennem is végbemegy, azért mégsem tudom 
bizonyosan, hogy ez a bárgyú félelmet jelenti-e, vagy talán valami más, 
előttem még idegen kedélyállapotot jelent! Óh Abba, magyarázd meg ezt 
nekem, ha ez a Te szent akaratoddal megegyezik! Ámen." 

32. — Barátságosan reátekintve válaszolta neki Abedám: "Lamek, azt 
hiszem, te nem látod a fáktól az erdőt! Hogy is lehet valakitől azt kérdezni, 
hogy a saját szívét félelem tölti-e, amidőn egész testét remegés fogja el a 
félelemtől? 

33. — Lásd, még röviddel ezelőtt milyen félelem nélküli szavakat ejtettél 
ki szádon! Hová lett a nagy bátorságod és rendíthetetlen bizalmad? Pedig 
mindama borzalmak közül, amelyeket említettél, még egyik sem következett 
be! Még mindnyájan a még elég szilárd földön állunk! Még az nem pusztult 
el; a tenger még nem gőzölgött el, még nem estek a világ nagyságú jégtömbök 
a földre, még egyetlen hegyet sem ragadtak el lángoló szélvészek és fejünk 
felett még nem csaptak össze a lángok; és mégis úgy remegsz itt mellettem, 
mintha a világ minden láza kitört volna rajtad! 

34. — Hát mi lenne veled, ha azt történni engedném, hogy téged próbára 
tegyelek, amit az imént oly rettenthetetlen bátorsággal jeleztél?! 

35. — Ezt is jegyezd meg hát magadnak: sokkal jobb úgy, mint Énok a 
félelemben megmaradni, mint a szeretet hevében túl sokat ígérni. Mindegy az, 
hogy valaki a szeretet hevében, vagy a félelem vakságában és süketségében 
mit ígér; mert az ilyen ígéretet nem tartják meg, mivel hiszen az ilyen 
túlfeszített állapot sem lehet soha maradandó. 

36. — Az említett férj szeretetén láthatod, mint változik önmagában a 
szeretett heve; olyan lesz az, mint a lehullt tűz, amely már nem forralja fel a 
vért a szívben, hanem csak csendesen, enyhén melegíti, és ugyanúgy élteti is 
azt. 

37. — És hogy a félelem és az annak következtében adott ígéret meddig 
tart, azt a gyenge gyermekeknél is láthatod, akik javulásukra félelmükben tett 
ígéretüket csak addig tartják meg, amíg a szigorú arcú atya körülöttük 


mennydörög, de mihelyt arca kiderül, a félelem is eltűnik - de a félelemmel 
együtt az abban tett minden ígéretük is! 

38. Ha tehát tökéletes akarsz lenni, akkor mindig három rész félelem és 
hét rész szeretet legyen benned, és akkor minden kérdésedhez végül még a 
következőt is hozzáfűzöd majd: "Atyám ne engedd, hogy gyengeségemet 
kísértések próbára tegyék, hanem szabadíts meg minden szellemi és testi 
veszedelemtől! Így kérsz helyesen, mert a kísértés nem üdvös a szabad 
emberre, mivelhogy először is a testet megöli, másodszor pedig a szellemet 
megbénítja. 

39. — Te ugyan szerencsés vagy, minthogy a félelmet szeretettel győzted 
le - bár csak addig az ideig, amíg a kísértés el nem következett - és mihelyt a 
kísértés beállott, nem ejtetted el a szeretetet, hanem engedted, hogy a félelem 
Hozzám hajtsa a te hatalmasabb szereteted. A jövőben azonban csakis azok 
lesznek boldogok, akik helyes félelemmel, Istennel szemben, az Atya iránti 
szeretetben ébrednek fel! Így lesz aztán az emberek elsőkötelessége Istennel 
szemben az önkéntes engedelmesség, amely pedig a helyes Istenfélelemnek a 
gyümölcse. Még majd csak ebben az engedelmességben születnek meg újra az 
emberek Isten gyermekeivé és ismerik fel, és aztán látják meg Benne a 
legszeretőbb szent Atyát!" 

40. A félelem a szeretet magva. Amint azonban mag nélkül nem terem 
gyümölcs, épp oly kevéssé támadhat igaz szeretet helyes Istenfélelem nélkül. 

41. — Amint pedig a mag a földben elkorhad, és a szeretet élő csírája 
előtör, megerősödik, és eleven gyümölcsöt hoz létre, úgy tör elő majd a 
szeretet is, az örök élet e szent csírája - a félelemből. A félelem, a régi majd 
elhal, de éppen ebből az elmúlásból, az irántatok való szeretetem jó földjében 
csodálatos gyümölcs hajt majd ki, az élet fája, amelynek ágai alatt majdan az 
Ég lakói is felütik sátraikat. Ezt jól jegyezzétek meg magatoknak! 

42. — De most már semmit többet! Mert lássátok, Ádám már felkelt és 
elég bátortalanul felénk irányítja lépéseit, mert ő is Nálam kezdi gyanítani a 
segítséget, azért hallgassatok majd előtte! Ámen." 


159. Fejezet 
Ádám és Sét szorongatott helyzetben és megpróbáltatásban 


1. — És Ádám kíséretében elindult ama még egyedül szabad térség felé, 
ahol a négy tartózkodott és csak fáradtságosan tudták magukat a közben már 
megszaporodott idegen betolakodókon áttörni. Ez alatt a többi öt Évát vette 
körül és megvédelmezték a vad vendégek betolakodásától, különösen a 
kígyókétól, amelyektől Éva rendszerint a legjobban iszonyodott. Végre 
meglehetős nagy fáradtsággal áttörték magukat a már nagyon megnövekedett 
mindenféle idegen vendég között arra a még egyedüli szabad helyre, ahol a 
négy tartózkodott. 

2. — Amidőn Ádám Abedám elé érkezett, beszélni akart, de az ijedtségtől 
alig jött szó ajkára. A fenséges Abedám azonban megelőzte őt és barátságosan 
reápillantván, mondta neki: "Ádám, te bizonytalan segítséget keresel! Tekints 


szívedbe, és akkor a bizonytalan helyett csakhamar bizonyosságot találsz 
majd! 

3. . Nem áldott-e meg mindnyájatokat Immánuel és nem tudatta-e 
veletek azt a biztos helyet, ahol ő mindenkor található lesz? 

4. Lásd, ha ott kerested volna őt, úgy már rég meg is találtad volna és ő 
már rég segítő kezét nyújtotta volna neked, és általad már mindenkin segített 
volna. De te, minden emberek elsődje még nem kerested őt, azon a biztos 
helyen. Azért tedd meg most teljes szeretettel és bizalommal, amit 
elmulasztottál, akkor majd te is hamar meggyőződsz róla, hogy Immánuel és 
vele a teljes segítség mindnyájatokhoz nagyon is közel van! 

5. — És Ádám úgy cselekedett, amint azt a fenséges Abedám tanácsolta, 
és hamarosan meg is találta azt, amit már régen megtalálhatott volna! 

6. — Bánat és örömkönnyek között tekintett fel Abedámhoz és beszélni, 
kérni akart, de Abedám így szólt hozzá: "Hallgass holnapig! Légy vidám és ne 
félj, mert senkinek a haja szála sem görbül meg, mert hiszen azért vagyok Én 
köztetek! Értsd ezt meg! Ámen." 

7. — A fenséges Abedám e szavai után Ádám teljesen megnyugodott 
szívében, magában buzgón hálálkodott az újonnan felismertnek és azután Sét 
kíséretében ismét visszatért előző helyére. 

8. — De ez a visszatérés előző helyére nem történt olyan könnyűszerrel, 
ahogy azt esetleg valaki elképzelné, hanem itt Ádám állhatatossága, bátorsága 
és bizalma - ahogyan mondani szokás - valóságos tűzpróbán ment keresztül, 
és szeretetének meg hitének itt egészen különleges kísértéssel szemben kellett 
helytállnia. Ez így folyt le: 

9. — Visszatérőben alig volt háromlépésnyire Abedámtól, íme egyszerre 
lobogó lángok törtek elő a földből, mégpedig úgy, hogy visszatérését teljesen 
elzárták előle. ő ugyanettől erősen megijedt, de nyomban Abedám utolsó 
szavaira gondolt, aki azt mondta: "Én azért vagyok közöttetek!" 

10. — Ezért így szólt a lánghoz: "Annak a Nevében, Aki közöttünk van, 
mondom neked, aludj el, és ne zárd el előttem az utat oda, ahová mennem 
kell!" 

11. — És a láng engedetlen volt és annál hevesebben csapott fel. Erre 
megrémült Ádám, felbőszült, amiért a láng az Úr nevével szemben engedetlen 
volt és igen heves hangon így szólt a lángnak: 

12. — "Halljátok ti vizek az egész földön - és ti is az Ég minden vizei! 
Zuhogjatok le azonnal erre a förtelemre, amely néma és teljesen engedetlen az 
Úr nevével szemben és fojtsátok el és semmisítsétek azt meg örökre!" 

13. De a vizek sem akartak jönni, hogy Ádám akaratát teljesítsék. 

14. — Minthogy Ádám látta, hogy az engedetlen lánggal nem tud mit 
kezdeni, úgy szólt Séthez: "Kíséreljünk meg egy más utat, a láng pedig égjen, 
amíg az Úrnak tetszik!" 

15. És jobbra fordultak, ahol még nem lobogott láng a földből és azután 
sem kezdett lobogni. Ahelyett azonban az előre igyekvő Ádámmal szemben 
legalább harminc teljesen kifejlett óriáskígyó öltögette nyelvét. Így ismét meg 


kellett állnia és semmiképpen sem haladhatott tovább. Itt is alkalmazott ugyan 
hatalmi szavakat, de azok úgy, mint a tűznél, itt is eredmény nélkül maradtak. 
És amidőn erősen felbőszült ez utálatos férgeken, íme akkor az egyik kígyó 
tágra nyitotta száját és olyan mozdulatot tett feléje, amelyből Ádám a szörny 
gonosz szándékát vette észre. Ettől megrettent és sietve visszalépett. 

16. — Erre így szólt (Ádám): "Lásd, itt is a legutálatosabban el van zárva 
az utunk. De csak el ne veszítsük bátorságunkat és bizalmunkat, csak fel ne 
adjuk hitünket és az Úr iránti szeretetben szilárdan tartsunk ki szent szava 
mellett! 

17. — Azért legalább hát a baloldalon kell, hogy menjen a dolog, mert ott 
még nem veszek észre akadályt. Tehát az Úr nevében csak frissen neki, 
mielőtt ezt a kis kaput is el nem reteszeli nekünk valamely akadály. 

18. — És amint néhány lépéssel odaérkeztek, akkor ott az utat mindenféle 
szörnyeteg zárta el, mégpedig úgy, hogy ott az átmenet lehetőségére 
egyáltalán gondolni sem lehetett! 

19. . Ekkor Ádám megállt és kérdezte Sétet: "Mit tegyünk most? 
Szavunknak nem engedelmeskedik már semmi, és erőszakkal áttörni tisztára 
lehetetlenség. És mégis azt parancsolta nekem Abedám, hogy térjek megint 
vissza helyemre. 

20. Óh te régi kunyhóm te, mi mindenféle förtelemnek lettél 
lakóhelyévé ilyen rövid idő alatt! 

21. — Sét mit gondolsz: minthogy lehetetlenség valahol áttörni, hogyan 
lenne, ha visszaigyekeznénk a nagy és szentségesen hatalmas Abedámhoz, 
akinek csodálatos világítása még mindig megvilágítja ezt a kunyhót? Azt 
hiszem, nem utasít el majd magától." 

22.  Sét pedig így felelt Ádámnak, mondván: "Azt hiszem, hogy ha már 
egyszer nála voltunk, nem kellett volna magunkat nyomban elzavartatni, 
hanem Nála kellett volna maradni, vagy legalábbis őt megkérni, hogy velünk 
jöjjön, akkor mindezt a fáradságot megtakarítottuk volna magunknak. Azért 
persze most legfőbb ideje, hogy Hozzá visszatérjünk, mert különben 
ugyancsak könnyen a Hozzá vezető út is elzárulhatna előttünk, és akkor a 
második baj nagyobb lenne, mint az első." 

23. És Ádám így felelt Sétnek: "Igen, igen, kedves Ábel-Sétem, teljesen 
igazad van; az bizony igen könnyen megtörténhetnék. Azért a gyors 
visszafordulás a legjobb!" 

24. — És amint mondták, úgy is cselekedtek: visszatértek. De amit Sét 
megsejtett, az máris megtörtént, és ők már sem előre, sem hátra nem mehettek 
egy lépést sem. Kiáltani is már lehetetlenség volt, mert a lángok dübörgése, az 
állatok állandó üvöltése, a szélvihar tombolása, zúgása és búgása, a hatalmas 
mennydörgések és ezerféle ehhez hasonló okozta, hogy senki a saját szavát 
nem értette. 

25. — És így Ádám és Sét egészen körül voltak véve e kettős tűzzel és 
jobbról és balról mindennemű vadállattal. Néhány pillanatig úgy látták, hogy 
elvesztek. De Ádám megemberelte magát és szívében így szólt: 


26. "Óh Immánuel! Óh Abba! Óh Abedám, tekints kegyesen nagy 
szorongattatásunkra! Ne vígy már minket nagyobb megkísértésekbe, hanem 
ments meg és szabadíts meg ezektől, és minden más veszedelmektől, amelyek 
bármilyen alakban a Te hozzájárulásoddal már eddig is értek minket, és most 
fejünk felett vannak, és még ezután kísértenének és megzavarnák szívünket. 

27. Óh Jehova, Te szent és legszeretőbb Atyám, hallgass meg engem és 
engedj azután békességben elmennem, élnem és meghalnom, amint az 
mindenkor a Te akaratod lesz! Ámen." 


160. Fejezet 
Isten segítsége és az ember gondja 


1. — És íme csakhamar elaludt minden láng, és az állatok mind 
visszavonultak. Ádám és Sét pedig megszabadultak az erős kísértéstől és most 
már szabad útjuk volt végig az egész kunyhón, úgy hogy oda mehettek, ahová 
akartak. 

2. — Ádám pedig így beszélt magában: "Évának most már az én amúgyis 
tehetetlen védelmemre nincsen többé szüksége; mert hogyan segíthessek én 
valaki másnak, amikor önmagamon segíteni is teljesen képtelen voltam. 
Minthogy most már ennek az öreg kunyhónak a tere mind a borzalmaktól 
felszabadult az Úr nagy irgalmából, most már szabadon odafordulok, és 
lábamat szabadon oda engedem, ahonnan ez a szent segítség hozzánk jött. 

3. — És nyomban mind a ketten, Ádám és vele együtt Sét is, az immár 
felszabadult lábukat Abedám felé irányították. 

4. — Ez pedig eléjük jött. És minthogy mindkettőjük szíve túláradt nagy 
hálájuktól, és egyikük sem bírt egyetlen szót is kiejteni, így itt is megelőzte 
őket Abedám és azt mondta nekik: 

5. — "Ha szükségedben az Úrhoz közeledtél, és az Úr meghallgatta 
könyörgésedet, többé már ne fordíts neki hátat, hanem ábrázatoddal és egész 
szíveddel Mellette maradj. Mert ha téged meg tud védelmezni, vajon nem 
védelmezheti-e meg azokat is, akik felé a te balga aggodalmad irányult? 

6. — Lásd, Éva és mind a többiek egész sértetlenül élnek még. Vajon mit 
használt nekik a te dőre és balga gondolkodásod? Ha én nem védelmeztem 
volna meg őket és nem tartottam volna meg őket teljes biztonságban, mi lett 
volna most belőlük? Avagy tudtál volna-e rajtuk segíteni, ha akár a 
vérszomjas állatok dühe széttépte, akár a tűz megsemmisítő hatalma 
megragadta volna őket? 

7. Lásd, azért az embernek csak egy gondja legyen, mégpedig az, hogy 
Istent, a szent Atyát ne csak szükségben, hanem a szeretet igaz útjain is 
keresse. És aki őt, mint a legfőbb jót megtalálta, az ne fordítson ismét hátat 
Neki, hanem maradjon mellette - mert különben visszafelé mindenkor már a 
félúton észreveszi majd tehetetlenségét és csak keserves tapasztalatok árán 
lesz kénytelen felismerni, mennyire semmire sem képes Nélkülem! 

8. — Mert ha valaki Nevemen szólít, de Felém hátával van fordulva, azt 
nem hallgatom meg mindaddig, amíg szívét és ábrázatát Felém nem 


fordította! 

9. — De jegyezzétek meg: egy ilyen második visszatérést mindig kemény 
próbára teszek, és csak akkor tűnik majd ki, mennyi komolyság van a 
szívében, mert akkor a világ tombol majd körülötte és más szó nem talál majd 
meghallgatásra, mint csakis a szív szava! 

10. — Értsd meg ezt jól, és soha többé ne fordíts Nekem hátat, hanem 
engedd, hogy Én kísérjelek és vezéreljelek mindenüvé! Ámen." 


161. Fejezet 
Sét köszönő beszéde 


1. — Amidőn Abedám e beszédét mindketten hallották, szívből köszönetet 
mondtak Neki, és szívük talajáról az igaz szeretet fénylő lángjai lobogtak fel. 
És így Sét is felismerte Abedámot és a legbensőbb megindultságtól eltelve azt 
mondta erre. 

2. "Óh szent Atyám, csak most ébredtem egy nyolcszáz esztendős 
hosszú álomból! És csak most látom a legtisztább részletekben, mi mindent 
cselekszik a Te végtelen atyai szereteted, hogy valósággal éltesse és 
önállókká, felszabadítsa teremtményeidet, azután pedig felnevelje és felemelje 
őket igaz gyermekeiddé, hogy mint ilyenek Melletted is, Te jó Atyám 
legyenek valamik! 

3. — Szeretetből világokat  pusztítottál el szemük láttára, hogy 
semmiségüket, szent szeretetedben pedig mindent felismerjenek. 

4. — Majd ismét elrejtőztél előlünk, hogy Téged keressenek és e szent 
keresésben a világról, és annak ingereiről megfeledkezzenek! 

5. — Aki éretlenül közeledett Hozzád, azt szelíden visszautasítottad és jó 
talajra helyezted, hogy annál gyorsabban megérjen és azután sokszoros 
gyümölccsel terhelve térhessen vissza Hozzád. És Te még hozzá aztán 
megdicsérted őt azért, hogy türelmesen engedte magát Általad végtelenül 
szerettetni, és az élet számtalan szeretetcselekedeteivel elhalmozni! 

6. — Te már rég észrevetted szívünk nagy lanyhaságát, de ahelyett, hogy 
mindnyájunkat jól megérdemelten megbüntettél volna, Magad láthatóan 
meglátogattál minket, tanítottál és még most is tanítsz szent szavakkal és szent 
cselekedetekkel, hogy Téged, és így az örök létet is magunkban felismerjük. 

7. — Az Eget és a Földet, úgyszintén az elemeket is, a legcsodálatosabb 
látható mozgásba hoztad, és még a rengető mennydörgéssel is a Te nagy 
szeretetedet, és irgalmadat hirdettetted, a mi süket fülünknek. A legfénylőbb 
recsegő villámokkal felébreszted a halál legmélyebb álmába merült 
szemünket, hogy a Te végtelen atyai szereteted műveit szemlélve, meglásson 
Téged, Magadat, szent Atyám! 

8. — Óh Atyám, ki szerethet valaha is eléggé Téged! Ki mondhat Neked 
csak ezredrészben is valamennyire köszönetet úgy, ahogyan az a gyermeki 
kötelesség végtelenül csekély részének is megfelelne! 

9. — Óh te jó Atyám, Te! Szívem, most tágulj ki nagyra, sőt mind a 
látható egeken túlra tágulj ki! És te, az újonnan ébredt igaz szeretet szent 


lángja, töltsd meg az én nagyra kitágult szívemet lentről fentig, hogy Téged, 
óh szent Atyám, egyszer mégis csak minden erőmből, sőt erőmön felül 
szerethesselek! 

10. "— Csak most tűnnek fel előttem tisztán fénylő csillagokként mindazon 
szavak, amelyeket te Énok, az Atya nevében hozzám intéztél; igen, csak most 
lesz előttem minden világos! Gyermekségem első reggelétől kezdve, úgy 
érzem most, hogy minden szellőcske, amely hajammal játszadozott, minden 
harmatcsepp, amely valaha lábakat benedvesíté és minden, akármi is érintett, 
sőt álmom is, a Te végtelen szereteted műve volt, óh szent Atyám! 

11. . Fogadd immár mindezekért köszönetemet, azt az őszinte 
köszönetemet, amelyet Én Neked mindig, és ezen túl örökre és állandóan 
szívem minden szeretetében nyújthatok és a Te kegyelmeddel bizonyára mind 
jobban, és jobban nyújthatni fogok. 

12. Óh, ha most szabad lenne kiáltanom, ha szabad lenne Téged 
kinyilatkoztatnom! Valóban, ahogyan csak röviddel ezelőtt a zajgó elemek az 
én hangomat túlharsogták, úgy szeretném most én azokat túlharsogni, óh 
Atyám, a Te dicséreteddel! 

13. — De bocsásd meg óh Atyám, ha már tán túlságos sokat beszélek! De 
ki képes mérsékelni szeretetét, aki Téged, óh Atyám felismert, és ki tehet e 
tekintetben túlságos sokat?! Ki mondhat Neked túlságos sok dicséretet, ki 
túlságos sok köszönetet. 

14. — Kinek a szíve tágulhat ki oly túlságosan, hogy befogadja a Te 
irgalmad, türelmed, hosszú tűrésed végtelen nagyságát. 

15. — Óh Atyám, szent, jó Atyám! Hadd áldozzam fel Neked egészen és 
örökre szívemet hálám jeléül! Fogadd szívesen, Te mindnyájunk kedves, 
szent Atyja Te! Óh fogadd el azt mindnyájunktól! A Te akaratod legyen! 
Amen." 


162. Fejezet 
A fenséges Abedám boldog gyermekei körében - 
Az égiháború megszűnése 


1. — E meleg hálaadás után a fenséges Abedám igen nyájas arccal Séthez 
fordult és így szólt hozzá: "Sét! Fiam! Jöjj ide, ide a kebelre, amely már előbb 
szeretett téged, mielőtt még Nap valamely Földnek a pályáját megvilágította. 

2. — Szeress Engem! Szeresd teljes szívedből az Atyát, aki irántadi örök 
szeretetből a tágas Eget kifeszítette a Föld, a Nap és valamennyi csillag fölé, 
hogy megmutassa neked mennyire jó és szent Atyád neked ő, és öröktől fogva 
volt, örökké akar lenni és lesz is. 

3. — Ugye szeretett Sétem, az örök szent Atya szívén kellemes és jó a 
pihenő? 

4. — Te is Ádám, jöjj ide és ti is mind a hárman, és érezzétek, ízleljétek 
meg, milyen édes a szent Atya szeretete, és mennyire jót tesz az a gyermekek 
fáradt szívének!" 

5. — Ők pedig mind leborultak előtte és a legnagyobb elragadtatással 


kiáltották: "Óh Te mindenekfelett jó és szent Atyánk!" És többet egyikük sem 
tudott mondani. 

6. — Abedám felemelte őket és mondta nekik: "Szeretett gyermekeim! Ti 
gyakran kerestetek, soká fáradtságosan kerestetek, sőt minden csillagokon túl 
kerestetek, holott Én állandóan közöttetek jártam. Ti azonban meg nem 
találhattatok Engem, és fel nem ismerhettetek, mert szemetek és szívetek 
mindig messzire volt irányítva, hogy azt keressétek, aki pedig 
mindnyájatokhoz mindig oly közel volt, sőt közelebb, mint mindegyiketek 
önmagához. 

7. . De most megtaláltatok és szerfelett boldogok vagytok, hogy 
megtaláltatok. Lépjünk hát most ki a kunyhóból és lássuk, ki mindenki vár a 
segítségünkre. 

8. — Neked pedig Sét, most megadom a hatalmat, hogy a még erősen 
tomboló vihart lecsendesítsd, és akkor majd mindjárt kitűnik, hogy ki 
mindenki ismeri még majd fel a közelben lévő Atyát. Ámen." 

9. Azzal kimentek a kunyhóból a szabadba, ahol a zivatar, bár látszólag 
kissé engedett, mégis nagy erővel tombolt. Éva mellett elhaladva a fenséges 
Abedám annak az ötnek, akik Évát körülvették és vigasztalták, azonban 
mondotta. 

10. — "Ott ahol vagytok, maradjatok is ez idő szerint addig, amíg 
visszajövünk! Aki felebaráti szeretetet gyakorol, az viszont talál majd 
felebaráti szeretetet. Aki pedig őrzi a gyenge anyát, az a földön szeretetet kap 
jutalmul, akinek azonban szeretet a jutalma, annak drága zálog van a kezében, 
amellyel majd könnyen a legeslegértékesebbet szerezheti meg. 

11. . Mondom pedig nektek: Ha az ember tudná, gyakran milyen közel 
van legfőbb szerencséjéhez, akkor mindent otthagyna, és annak járna utána. 
De az is jó, hogy ezt nem tudja, mert ha tudná, ellustulna, és míveletlenül 
hagyná saját földjét és talaját. 

12. — Azért maradjatok ti is itt, míveljétek földeteket, mert ez a dolog nem 
a hosszú időn múlik, hanem néha csak egy percen. Ha abban a percben 
belehull a talajba a mag, akkor csakhamar kikel, és a gyorsan kihajtott csíra 
rövidesen kiterjeszti ágacskáit a Nap fényében. 

13. — Én pedig igen tapasztalt magvető vagyok és ismerem a talajba való 
magvetés kellő idejét. Gondoskodjatok tehát arról, hogy ez a mag jó korán 
kikeljen, és szívetek melege érlelje azt, hogy gyorsan kifejlett ágain ne 
közönséges, mindennapi gyümölcs teremjen! 

14. — Azért maradjatok, és jól figyeljetek ezekre a szavakra!" 

15. — E szavak után nyomban kiléptek a kunyhóból. Amaz öten pedig, 
miután a többi hat a kunyhóból eltávozott, elkezdték egymás közt 
kérdezgetni: "vajon ki az az idegen, hová való?" 

16. — Vajon nem az-e, aki este a visszatérő Abedámmal csatlakozott 
hozzánk? 

17. — Hisz egyébként egészen közönséges embernek látszik. Vajon 
honnan van ilyen bölcsessége? Mert hiszen azelőtt soha sem láttuk közöttünk! 


18. — Beszéde egyike volt a legnevezetesebbnek, amit valaha hallottunk! 
Azt mondta magáról, hogy igen tapasztalt magvető; hogy most magot vetett 
mibelénk, ennek nemsokára ki kell kelnie, és már amint kivettük, legközelebb, 
vagyis a holnapi szabbat napján ágakat, leveleket kell hajtania, sőt nem 
közönséges gyümölcsöt teremnie? Miféle gyümölcs legyen az? 

19. — Ezt értse, aki tudja és akarja! Mi azonban, akik pedig mindnyájan 
láttuk és hallottuk Immánuel Abbát, tanúi voltunk minden cselekedetének - 
mi, akiket ő felébresztett és megáldott, mi nem tudjuk e szavak értelmét 
felfogni. 

20. — Különös ugyan, hogy mi megáldottak erre nem vagyunk képesek, 
de hát ez már egyszer így van! 

21. Énosnak azonban végre feltűnt a világosság a kunyhóban, amire 
nyomban figyelmeztette a többieket is. 

22. És Kénán ezután azt mondta Énosnak és a többieknek is: "Halljátok, 
ez valóban különös, csak most tűnik fel nekem is! Semmi sem látható sehol 
ami világítana, és mégis teljes nappali világosság uralkodik idebenn. 

23. — Hogyan lehetséges ez, kicsoda közülünk érti ezt meg? 

24. — Éva azonban felemelkedett és megjegyezte a többieknek, mondván: 
"Hogyan kérdezhetitek egymást olyan dolgok felől, amelyhez egyiktek sem 
ért?! 

25. — Halljátok, minden vihar elmúlt! Nyugalom lehelete terjed most 
ismét szelíden a Föld kemény próbára tett tájai fölött! A fák leveleiről a 
kiállott nagy félelem utolsó cseppjei hullanak, és hűvös harmat gyógyít már 
nem egy sebet, amelyet az egészséges fatörzseken a villámok bizonyára 
ejtettek. A piciny, félénk gyermekek szemére már tán odalopózott az üdítő 
álom, és mindazok, akiket a rettegés e hosszú órája talán a kétségbeesésbe 
hajtott, arcukra borulva töredelmes szívvel és a bánat könnyeiben olvadozva 
adnak Istennek hálát megmenekülésükért. 

26. — Hogyan törhetitek a fejeteket egy talált gyapjúfürtön, amellett 
azonban észrevétlen hagyjátok az eleven juhot?" 

27. — Az igen tapasztalt magvető fölséges magot szórt belétek! Ha ti 
azonban azt széttapossátok, akkor kevés ág látja majd meg a napfényt! 

28. — Azt pedig mindnyájan tudjátok, hogy a magnak a földben pihennie 
kell, hogy gyümölcsözően csírázhasson, és áldásosan fejlődhessen; miért nem 
adjátok hát meg a nyugalmat a ti saját vetőmagotoknak, és miért zúzzátok azt 
széjjel értelmetek homályosságával? 

29. A vihar nemcsak azok számára szűnt meg, akik odakünn vannak, 
hanem számotokra is! sőt mindnyájan meg vagyunk mentve! Azért ahelyett, 
hogy fejeteket törnétek, inkább azon gondolkozzatok szívetekben, hogy ki 
mentett meg minket, és köszönjétek meg Neki ezt a nagy irgalmat! Ez majd 
bizonyára hamarabb gyújt világosságot bennetek, mint a fejtörés! 

30. — Ne kérdezzétek egymást, hogy ki is az az idegen, közületek még 
senki sem ismervén őt; hanem inkább szívleljétek meg az ő fenséges Igéjét, 
hogy az hamar csírázzon és kikeljen! És ha aztán a gyümölcsöt a napvilágnál 


látjátok majd, akkor bizonyára könnyebb lesz nektek az idegen dicső 
magvetőt felismerni a gyümölcsből, mint hogy ha fejetek sötétségével már a 
nappali világosságot akarnátok látni, vagy azt talán már látni is vélitek. 

31. — Bár az asszony ne tanítson, az anyának mégis jogában van balga 
gyermekeit rendreutasítani, ha balgaságokat észlel bennük. Értsétek meg ezt! 
Vonuljatok szívetekben és keressétek ott a világosságot sötétségtek 
eloszlatására és hallgassatok. Ámen." 

32. Évának e szavai nagyon a szívükhöz szóltak mind az ötnek, és azért 
hálatelten meg is cselekedték azt, amit Éva anyai szeretetében tőlük teljes 
joggal kívánt. 

33.  — Mit csinált azonban ez alatt az a hat odakünn? Mi volt a kunyhóból 
kilépésükkor a földdel és a gyermekekkel a földön? 

34. — Még ezer villám keresztezte az izzó felhőket; körös-körül száz 
tűzhányó hegy állott működésben! A tenger mérföldekre visszahúzódott volt, 
Itt-ott még lángoltak a villámoktól felgyújtott erdők, tompán hallatszott még a 
mennydörgés; itt-ott egy-egy villám ropogva csapott bele a még erősen 
remegő földbe és a már messze menekült erdő-lakók üvöltése még 
borzalmasan visszhangzott a mélységekből! 

35. — Tehát odakünn még ez volt a helyzet és Ádám kunyhója körül ezer 
meg ezer gyermek feküdt széles — körökben Istent  dicsőítve 
megmenekülésükért. Reszkető anyák sírva hívták gyermekeiket, akik 
többnyire velük együtt sírtak; néhányan azonban - a rémülettől kimerülve már 
el is aludtak zokogó anyjuk ölében. 

36. — És a hat körüljárva mindent megtekintet és vigasztalták az atyák és 
anyák elcsüggedt szívét. 


163. Fejezet 
Sét csodaereje lecsitítja az égiháborút. 
Kéám sejtelme; szeretete a fenséges Abedám iránt 


1. — Miután ama hat a kunyhón kívül járkálva sok elcsüggedt szívet 
megerősített, a fenséges Abedám így szólt Séthez: 

2. "Kedves Sét, a kísértés ideje lejárt; a földnek szükségszerű 
megerősítésére elrendelt tüzes vihar kitombolta magát; most tehát a reád 
ruházott hatalommal megparancsolhatod neki, hogy teljesen szűnjön meg és 
hallgasson el, és hogy az Ég is csakhamar derüljön ki és csak a távol fekvő 
hegyeket, amelyek még égnek, hagyd meg eben a szükséges és teljesen 
ártalmatlan működésükben. Ámen." 

3. — És Sét leborulva Abedám előtt dicsőité őt, és köszönetet mondott 
Neki, azután pedig ismét felkelt és kitárva karjait, mélyen meghatott szívvel 
így szólt: 

4. — "Óh szent Atyám, Ura és Teremtője mindeneknek! Ahogyan öröktől 
fogva volt, és ahogyan örökké lesz, úgy legyen meg most is a Te szent 
akaratod és így történjen most is miden a Te nevedben, most és mindenkor. 
Amen." 


5. — És alighogy Sét az Áment kimondotta, már egyetlen felhőcske sem 
volt található az Égen, kivéve a távoli láthatár szélén még tűzben álló 
hegyekből leszálló és alig látható füstoszlopokat. Az Ég, mintha újonnan 
teremtették volna, a legszebb csillagcsoportokkal volt ékesítve, és minden, 
ami élt és létezett, örvendett az újra helyreállított rendnek és nyugalomnak. 

6. — És amidőn minden így rendbejött és már hűsítő és a természet 
minden sebét gyógyító harmat is hullott az Égből, és lágyan legyezgető 
szellők a lekonyult fűszálakat is visszaegyengették, így szólt Abedám az ő 
társaihoz: 

7. "A nyugalom helyreállott, a Földön ismét békesség van. Küldjük 
tehát az egész népességet haza a kunyhókba, hogy ott a szükséges, 
természetszerű nyugalomban legyen részük, azután térjünk mi is vissza 
hajlékunkba és üdítsük fel azokat, akik ott reánk várnak." 

8. — Erre felkeresték a gyermekeket, akik Ádám kunyhója körül 
különböző helyeken tanyáztak, és tudtukra adták, hogy itt az idő a hazatérésre, 
és hogy félni immár nem kell, mert a vadállatok már régen mind 
visszahúzódtak az erők mélyébe, de különben is mindenki annyi világosságot 
talál a kunyhójában, hogy annak segítségével könnyűszerrel átkutathatja 
hajlékának minden zugát, és ezáltal mindenki meggyőződhet arról is, hogy a 
hatalmas, nagy Atya soha sincsen gyermekeitől olyan távol amint azt balga 
módon nem ritkán vélik és elvakultságukban gondolják. 

9. — És így miután meggyőződtek, hogy megszabadultak és békességben 
vannak, köszönjék ezt meg illően Istennek, és aggodalom nélkül adják át 
magukat a természetes nyugalomnak. 

10. — Miután ezt mindenütt kihirdették, az egész népesség csakhamar 
felkelt és kunyhóik felé siettek; néhány öreg azonban odament a hathoz, előbb 
arcra borultak előttük és megrendült szívvel hálát adtak az atyáknak és általuk 
Istennek. Amikor ismét felálltak, egyikük - Sét tizedik fia - nekibátorodott és 
kérdezte Sétet: 

11. "Óh atyám, hogyan is volt ez lehetséges neked, hogy mind az 
elemeknek olyan gyorsan engedelmeskedniük kellett a te szavaidnak? Ilyen 
hatalmat még sohasem észleltem nálad! 

12. — Valóban kell, hogy itt több működött, mint csupán a te személyed. 
Óh mondd meg nekem, hogyan lehetséges ilyesmi egy embernek, hadd 
ismerjük ezt meg mi is!" 

13. — És Sét felelé a kérdezőnek: "Kedves fiam, Kéám, azt belátod ugyan 
mi lehetséges egy embernek és mi lehetetlen, de azt ma még nem vagy képes 
felfogni, hogy mindazáltal mi minden lehetséges egy embernek Istenben és 
Isten által! De örvendjetek a holnapi napnak, mert valamennyien nagy 
világosságot kaptok majd. És abban a világosságban szívetek minden zuga 
megtelik fénnyel és akkor az ilyen események lehetőségét tisztán, és 
világosan megkapjátok. 

14. — Ma azonban térjetek vissza hálatelt és megnyugodott szívvel a ti 
megtisztított és jól megvilágított kunyhóitokba, és természeti életetek 


fenntartására gondtalan és egészséges nyugalomra térjetek az Úr nevében! 
Ámen." 

15. — És a fenséges Abedám, szintén Áment mondva, hozzáfűzte még: 
"Ha átlépiítek kunyhóitok küszöbét és azokat, azaz a kunyhókat jól 
megvilágítva és minden kellemetlenségtől megtisztítva találjátok, akkor 
gondolkozzatok azon a különbségen, hogy mi lehetséges az Istennek és mi az 
embernek! 

16. — És ha beláttátok azt, akkor hasonlítsátok össze szíveteket a 
kunyhóval, hogy milyen volt röviddel ezelőtt, és milyen most! Akkor majd a 
hályog lehull szemetekről, és ebből csakhamar észreveszitek és felismeritek, 
hogy Ki működött közre a vihar lecsendesítésénél. Ámen." 

17. . Kéám megköszönte ezt a fennkölt tanítást és mondta: "Óh Te, 
akinek szavai éltető leheletként töltik be az egész lényemet, megengednéd-e 
nekem, hogy ezután, ha enyéimet a nekem már hosszú idő óta lakhelyül 
szolgáló kunyhóhoz kísértem, ismét visszatérhessek ide, hogy még ha Ádám 
kunyhóján kívül is, de mégis a Te reád nézve fölöttébb jótékonyan ható 
közelségedben tölthessem az éjszakát?" 

18. — És a fennkölt Abedám válaszolta neki: "Kéám, cselekedj, amint azt 
szíved szeretete kívánja; ha azonban teljes a bizodalmad, és ha felismered 
önmagadban azt, hogy itt több van, mint Amennyit a te kunyhód befogadni 
képes, akkor vesd el minden gondodat és kövess minket rögtön Ádám 
kunyhójába, van abban hely elegendő!" 

19. " Nagy örömmel felelte Kéám: "Óh Te dicső! Milyen édes a Te 
szavad, ki tudna annak ellenállni, ha egyszer hallja! 

20. Lásd, már minden aggodalmam lábam alatt a földön hever! 
Valóban, ha száz kunyhóm, ezer gyermekem és száz feleségem volna is, 
szeretetből hozzátok és különösen Hozzád, Te dicső tanító, épp oly könnyen 
és gyorsan elhagynám őket, hogy Téged kövesselek, mint most ezt az egyet! 

21. — Mert lásd, azt hiszem, hogy akinek az elemek engedelmeskednek, 
és aki az egész földről gondoskodik, Annak a szent gondoskodása nem 
feledkezik meg az én nyomorúságos kunyhómról sem, és azért követlek 
Téged aggodalom nélkül - ha Te úgy akarod - a világ végig! Ámen." 


164. Fejezet 
Kéám vigasz-dala 


1. — Amidőn azonban a többi távolabb álló négy nem értette, hogy Kéám 
mit szándékozik cselekedni, mert a hazavonuló népesség lármájától a 
kölcsönös beszélgetésből nem sokat értettek, közelebb léptek és megkérdezték 
őt ezt illetőleg. 

2. Kéám azonban azt felelte nekik mondván: "Amit ti kérdeztek tőlem, 
arra azt felelem, hogy Annál maradok, Aki megmentett minket, és ti is 
hasonlóképpen cselekedhettek, ha úgy akarjátok" 

3. — A többiek azonban megint azt kérdezték Kéámtól, hogy mi lesz a 
feleségeikkel, a gyermekeikkel és egyéb dolgaikkal? 

4. — És Kéám újból felelte nekik: "Azzal, hogy itt maradok, már mindent 
elintéztem! Az, aki ma a Földet nem engedte széthullani, És az Ég kötelékeit 
nem szakította széjjel, Bizonyára gondoskodik majd holnapig az én szegényes 
kunyhócskámról is. 

5. — Ti se aggódjatok annyira, hisz földünk még nem hever romokban 
Üdvösebb, ha lépésről-lépésre követjük Azt, Aki szent Központja 
mindeneknek, Mintha megszokott restségből Kunyhónkban pihennénk. 

6. . Nem sok hasznát látnám az én kunyhómnak, Ha nem volna 
védelmezője! Megnyugszunk abban, amit ő művel, Aki felfoghatatlanul szeret 
minket. Amint én helyesebb ösztönzésre követem őt! Hallgassatok ti is a 
szeretetre! 

7.  — A többi azonban nem értette meg, amit Kéám előttük felfedett és 
újból kérdezték tőle, hogy mit akar e szavakkal mondani. 

8. — Ő pedig válaszolta: Akinek nem lángol a szíve, Amiért az Atyát 
megtalálta, Az aligha ismeri majd fel, Hogy az életet kinek köszönheti! Azért 
tehát csak vonuljatok szépen haza, Pihenjetek kunyhóitokban És mára ne 
fáradozzatok azon, Hogy kutassátok mindenünk Központját! Ámen." 

9. — Erre a fenséges Abedám is a négy felé fordult és mondta nekik: "Ki 
foghatja fel, amit nem lát, és ki érti, amit nem hall? 

10.  — Ha már a vak, vagy a behunyt szemű fényes nappal sem lát semmit, 
mit láthatna az éjszakában? És akinek a füle süket a mennydörgéssel szemben, 
hogyan érthetné az meg a szeretet szelíd susogását? 

11. — Bizony mondom nektek, hogy aki a felkelő napot az első pillantásra 
nem ismeri fel, annak a szeme súlyos bajban szenved, és akit a hangos dörgés 
sem ébreszt fel, annak bizonyára igen mély az álma! 

12. — Azért vonuljatok nyugodtan és jókedvűen kunyhóitokba, és jól 
aludjátok ki ott magatokat, de reggel azután ne feledkezzetek meg idejében 
felébredni. Ámen." 

13. — Amidőn azonban az a négy Abedám szavait hallotta, félni kezdtek, 
és egyikük kérdezte Abedámot: Ki vagy te, hogy szavaid olyan hatalmasan 
megremegtették szívünket? Mi dolgunk van nekünk veled?! 

14. — "Hogy Én ki vagyok? Én az vagyok, aki vagyok! Nektek azonban 


még nagyon kevés dolgotok volt Velem! 

15. — Ha nekem is csak annyi dolgom lett volna kezdettől fogva veletek, 
mint tinektek Énvelem, akkor valóban még kevés kenyeret fogyasztottatok 
volna! 

16. Értsétek ezt meg és térjetek nyugalomra. Ámen." 

17. " Minthogy Abedám ilyen kurtán elintézte őket, Séthez fordultak még 
és kérdezték, hogy mi van ezzel az idegennel, mivelhogy ennek a szavai olyan 
különösen hangzanak és rájuk eddig egészen idegen hatást gyakorolt. 

18. — Sét felelte: "Nem hallottátok-e hogy az idegen mit mondott nektek: 
ha a vak, vagy a lehunyt szemű világos nappal nem lát semmit, akkor mit 
láthatna az éjszakában? 

19. — Acwti szívetek belső szeme még nagyon is vak; azért nem veszitek 
észre a legfényesebb Napot sem a minden életek láthatárán. Azért menjetek 
most haza, aludjátok ki balgaságtokat, és jöjjetek el holnap pihent szellemmel 
hozzánk. Ámen!" 

20. Minthogy a négyen belátták, hogy kérdéseikkel hajszállal sem 
jutottak előbbre, köszöntek az atyáknak, és gondolatokba mélyedve lépkedtek 
kunyhóik felé, amelyek a mostani számítás szerint déli irányban félóra 
járásnyira voltak. 

21. — Útközben azonban egyik a másikat kérdezte, mit tart a 
főtörzsatyáknál lévő idegenről? 

22. — Közülük egyik, Kuramek nevű, ezeket mondta nekik: "Ha 
kívánnátok hallani, akkor hallhatnátok, tehát szeretnétek hallani. De mert 
ostobák vagyunk, amilyeneknek pedig nem kellene lennünk, gondolkozzunk 
gondolatok nélkül, nézünk világosság nélkül, kérdezünk száj nélkül, és nincs 
semmi alapzatunk. 

23. Egyszer egy odvas fát találtam, és tág üregébe bújtam. Sivár volt ott 
belül. Nem láttam egyebet, mint korhadt, rossz szagú máladékot; de a fa élő 
voltát nem láttam, bár kívülről élőnek látszott! Levelekkel volt tele, de hogy 
gyümölcse is volt-e, nem tudom, mert nagyon magas volt és gyümölcsét nem 
láthattam. 

24. Így láttam egyszer egy nagy madarat a légben repülni. Sas volt. 
Kismadárkák hangját utánozta. A madárkák abban a hiszemben, hogy 
hozzájuk hasonlót látnak majd, felrepültek. De ijedten menekültek vissza a 
hatalmas sas láttára. Az ének hasonlított ugyan a madárkák énekére, de 
erőteljesebb és messzebbre elhangzó volt a szédítő magasságból. Megijedtem- 
megrettentem, amikor Ez a hang a fülembe hatolt! 

25. — Egyszer pedig éjjel mintha vihar zúgását hallottam volna. A fák 
levelei azonban mozdulatlanok maradtak, és én gondolkoztam, vajon mi az, 
ami zúg, miféle Zaj ez a legnagyobb nyugalom közepette? 

26.  — Nemsokára megszűnt a zaj, és szél sem keletkezett. Hatalmas zúgás 
- szél nélkül, Miféle csodás dolog ez? 

27. És egykor régen egy magas sziklafal széléről láttam milyen sötéten, 
és szürkén emelkedik ki a tengerből egy felleg. Mind feljebb és feljebb 


szállott a magas sziklapárkányig! Én meg akartam nézni, de megborzadtam, 
mert minél közelebb hömpölygött hozzám, annál sötétebb volt a mélység. 
Azért menekültem, amint tudjátok, Oly gyorsan, amint csak lehetett a faltól, 
Egyenesen kunyhóm felé, És ott megtaláltam előbbi nyugalmamat! 

28. Ha ezután valami történnék, Majd az idő eltünteti a ködöt. Ezért ne 
törjük a fejünket, Ne turkáljunk darázsfészekben. A hegyek görbék, Mi 
ostobák vagyunk -Mit mondhat tehát egyik a másiknak, Ostoba kérdések 
ostobaságaira! Legfeljebb saját baját panaszolhatja el, és ilyesmit a 
bárgyúságnak el kell viselnie! Azért most már hallgatni akarok, Csendben 
kunyhómba vonulok, és ott csendes reménység örömében Magamat az édes 
pihenésnek átadom! 

29.  — Ha tovább akarjátok egymást kérdezgetni, míg a hajnal meg nem 
adja a választ; "Az én sugaraim értéstekre adják, hogy még valamennyien 
bűnökkel vagytok telve. Miért nem akartok pihenni inkább, minthogy 
haszontalanságot cselekedjetek? Győződjetek meg, hogy a ti szemeitek 
elbírják-e a napfényt?" 

30. De végre is, azt teszitek, amit akartok, Én nem neheztelek reátok. 
Holnap majd kiderül amit most az éjszakától akartok kicsikarni. 

31. — Napokat úgysem teremthettek, hiába bámészkodtok az éjbe, majd 
holnap úgyis meglátjuk mit tudtatok hát az éjszakától kicsikarni. Ámen." 

32. — E szavak után Kuramek elhagyta őket, és kunyhójába sietett 
pihenni, mialatt a többi három a földre ereszkedett, és mindenféle kérdésekkel 
bíbelődött. 

33. — De amidőn Kuramek kunyhójába lépve látta, hogy felesége és 
gyermeke nagyon csodálkozott azon, hogy a kunyhó mennyire ki van 
világítva, akkor eszébe jutottak az idegen szavai, magába tért, és mind jobban 
és jobban rájött arra, hogy az az idegen nem is idegen, hanem Egyvalaki, Aki 
mindenütt otthon van. 

34. — És így dicsőíteni kezdte őt, és dicsőítette mindaddig, amíg a 
kényszerítő álom el nem hallgattatta az ő dicsőítésre szomjas ajkát! 


165. Fejezet 
Abedám a fenséges, és az öt világosságkereső 
Nem a kutatás, hanem a szeretet vezet az élethez 


1. — Az említett néggyel egyidőben a másik hét is megérkezett Ádám 
kunyhójához és belépvén ott találták az ötöt Éva anyával együtt. 

2.  — A kunyhóba érkezve, Abedám az öthöz lépett és mondta nekik: 
mondjátok meg most Nekem, hogy mit tapasztaltatok az alatt, amíg távol 
voltunk. És az Én szavamnak milyen hatása volt reátok? Megújított-e titeket, 
avagy a régiek maradtatok? Ezt adjátok most nekem szívből tudtomra!" 

3. — És Énok, mint az első, ezt vallotta magáról: "Világosságot vettem 
észre magamban, erős volt az és hatalmasan világított. Meg akartam tudni, 
honnan jő, de lásd, ekkor a világosság kialudt és már nem láttam tovább 
testem belső részeit. 


4. — Erre megkérdeztem szívemet, hová tűnt el a világosság? És szívem 
néma maradt; és én ismét kérdeztem másodszor és harmadszor is, de újra csak 
néma maradt és néma maradt mostanáig. 

5. — Lásd, ez minden, amit tapasztaltam. Szívem elnémulása és vele 
együtt a világosság kialvása - ez minden." 

6. — És Abedám felelte neki: "Ha kutatás helyett szeretted volna azt, aki 
téged már öröktől fogva szeretett, akkor szíved nem lett volna néma; hanem 
világosságot és Igét találtál volna benne! De te csak a tudásra vágytál! És lásd, 
a tudás az az élet számára, ami a korhadás gőze a világosság számára! Ezzel a 
gőzzel elfojtottad az életet és vele együtt ennek a világosságát is a te 
szívedben. Ezért sötétül el benned és ezért némult meg a szíved! 

7. — Sokan járnak még majd így a földön! És aki hozzád hasonló lesz, 
annak nehéz lesz majd az életet és annak világosságát ismét elnyernie! 

8. — Ha tehát élni akarsz, úgy hagyd el a tudóskodó kutatást! Ehelyett 
telítsed meg szívedet szeretettel, akkor majd az élet visszanyerésével együtt 
igaz mértékben kapsz majd világosságot is! 

9. "— Ha azonban az emberek minden tudásukat összehordanák, vajon 
akkor közelebbről megismernék-e az Istent csak egy hajszállal is? 

10. " De mekkora különbség van a között, aki törvényeket tanulmányoz 
és aközött, aki a törvényeket megtartja? 

11. — Hát nem nyomja-e agyon a tanulmányozót a törvények halmaza, 
míg azt, aki a törvényeket megtartja, a törvények éltetik?! 

12. . Te azt mondanád Nekem: De nem kell-e az embernek a törvényt 
legelőször tudásába átvenni, mielőtt követhetné azt? 

13. — Azt mondom neked, hogy részben igazad van! De hogy az igazi 
világossághoz vezethesselek, egy hasonlatot ismertetek meg veled és e 
hasonlathoz téged használlak fel; azután pedig ítélj! 

14. Lásd, ha két szolgád lenne, akik neked szolgálnak, az egyik, ha te az 
ő munkája elvégzésére utasítanád őt, tudományos módon törné a fejét a te 
utasításodon és egész napon át egyebet sem tenne, mint azt tanulmányozná, 
hogy mi mindent jelent a te parancsod és mi rejlik mögötte? 

15. — A másik ellenben nem sokat gondolkoznék, hanem elindulna és 
irántadi szeretetből mihamar tetté változtatná a te akaratodat. 

16. . Mond meg Nekem, a két szolga közül melyiket tartanád meg és 
avatnád be sok titkodba és szíved vágyaiba? 

17. — Bizonyára nem az akaratod tudományos fejtegetőjét, hanem azt, aki 
mindenkor teljesítené akaratodat. 

18. — Azt hiszed, hogy Istennél ez másképpen van? Óh nem, mondom Én 
neked! Ugyanúgy van ez Istennél is, aki ugyancsak nem a kutatót értékeli, 
hanem mindenkor csak a szeretetben tevékenykedő szellemet. 

19. — Cselekedjél tehát te is hasonlóképpen. Így majd élsz és a hatalmas 
Úr és Atya felől egy perc alatt többet tudsz meg, mint tudásvágyaddal 
évezredek alatt. 

20. Fogadd ezt szívedbe és cselekedjél eszerint! Ámen." 


21. — Ezután Abedám Kénánhoz szólt: Mutasd meg nekem te is szívedet, 
mit találtál te? 

22. És Kénán felelt: "Valóban, én semmivel sem jártam jobban, mint 
Énos atyám. Az én szemem előtt is világító fényességek cikáztak, mint 
villámok, de követni nem tudtam őket, mert túl gyorsan tűntek el a láthatáron 
és a földgolyót csakhamar sűrű sötétség borította. Nagy aggódással kellett 
észlelnem, hogy az emberi erő mennyire elégtelen, és hogy mily iszonyúan 
lassú ahhoz, hogy utolérhesse az elvonuló világosságot. 

23. — Szívemet kérdezni azonban annyit jelent, mint egy követ kérdezni. 
Ki tudhatja, mi van vajon benne elrejtve? Nekem nem ad választ! 

24. — Jelen voltam ugyan én is, amidőn Immánuel Abba minket 
megáldott; de az ő áldása úgy vonult el mellettem, mint az általam előbb 
említett fényesség, alig érintve mást, mint szememet." 

25. — És Abedám felelte neki: "Ahogyan te jártál, úgy járnak majd 
egykoron még ugyancsak sokan, és ezek még ugyancsak sokáig járnak majd 
így, mert ők is a világi bölcsességben a halált találják; szívük kővé válik. 
Ennek következménye a kapzsiság lesz. Ez azután irigységet, fösvénységet, 
gyilkosságot von maga után. És a fukart az önző takarékosságában 
erényhősnek nevezik majd; és akkor sokaknak nagy szegénység lesz a sorsa 
és még többeknek a halál! 

26. Ha tehát élni akarsz, cselekedjél úgy, amint Énosnak mondottam. 
Ámen." 

27. — És azután Mahaláléelt kérdezte Abedám: "Add tudtomra, hogy mit 
találtál magadban te?" 

28. És Mahaláléel felelte: "Valóban, én még sokkalta rosszabbul jártam, 
mint atyáim! Ők legalább világosságot láttak; én azonban semmi mást nem 
láttam, csak éjszakát, igen csak hideg éjszakát! 

29. — Én csupa sivárság és pusztaság vagyok. Bárhol kopogtattam 
magamon, mindenütt üres-üregesen hangzott - és az égre feltekintvén úgy 
vettem észre, hogy az fémből való és nem bocsátotta át a legkisebb 
reménysugarat sem egy derültebb élet számára. 

30.  Sírtam a saját életem nagy szegénységében, de pusztaságom forró 
homokjában könnyeim eltűntek és most már sírni sem tudok, és olyan vagyok, 
mint egy darab kő. 

31. Lásd, ezt találtam én, és mostanáig csak ezt találom, kivéve azt a kis 
megkönnyebbülést, amelyet a Te közeledben érzek!" 

32. — És Abedám mondta neki: "Ahogyan veled történt, úgy történik majd 
egykoron sokakkal a legeslegutolsó időkben. 

33. — Te azonban boldog vagy, mert felismerted a nagy nyomorúságot 
magadban, mert már az ily felismerés is nagy megvilágosodást jelent. 
Amazok azonban nem ismerik majd fel halálukat. Belső férgük szétrágja őket 
úgy, mint egy elhalt, kidőlt fatörzset az erdőben és ők nem veszik majd észre, 
hogy mi az, ami őket, az örök pusztulást jelentő porrá rágja! 

34. — Annyi ércet ásnak majd ki a hegyekből, hogy fémekből utakat 


készítenek, de ezeken a szilárd és egyenes utakon kevesen, szerfelett kevesen 
járnak majd olyanok, mint te most. És ha a sok ezernyi közül egy élő akad is, 
úgy ennek arra a rövid időre is kemény dolga lesz a holtak között! 

35. — Akik pedig olyanok lesznek, mind te vagy most, azok csak annyira 
ismerik majd meg az élőket, amennyire te most Engemet felismersz. És akkor 
az élet sok Igéjének annyi hatása sem lesz majd reájuk, mint most egynek 
reád! 

36. — Világosságban való szűkölködésedben azonban te vagy hármatok 
közül a legszerencsésebb, mert nemsokára jó hírt remélhetsz! 

37. — De te is úgy cselekedjél, amint Énoknak tanácsoltam, akkor élsz 
majd és bőven lesz világosságod! Ámen." 


166. Fejezet 
Milyennek kell lennie az Isten iránti igaz szeretetnek 


1. — És azután Járedet kérdezte Abedám: "Járed, nem mondanádc-e te is el, 
mint az atyák, hogy mit találtál magadban az idő alatt, amíg mi távol voltunk? 

2. És Járed felelte: "Lásd, én tudom azt, hogy keveset, vagy semmit sem 
találok, azért nem is kerestem semmit, hanem a vihar miatt kiállott félelmem 
előtt és után álmodozásba ringattam magamat. Így aztán azt a kellemes 
állapotot álmodtam, hogy ha Asmáháél itt maradt volna, milyen boldog is 
lettem volna én akkor! 

3. — Azután megint azt álmodtam, hogy ha ő azután, mint Immánuel 
Abba, legalább az égiháborúig nálunk maradt volna, hogyan ujjongtunk volna 
akkor feléje! 

4. — Aztán ismét álmodtam, hogy Immánuel Abba ezt a vihart 
szándékosan bocsátotta reánk, hogy benne bizalmunkat és Iránta való 
szeretetünket sajátmagunk érdekében próbára tegye. És ismét azt álmodtam 
tovább: ki tudja, talán Immánuel közöttünk is van eben a viharban, mégpedig 
magában a viharban van?! 

5. — És így szőttem egyik álmot a másik után. Világosságot ugyan nem 
kaptam, de szívem bizakodóbb és könnyebb lett. 

6. — Mert azt gondoltam magamban: ha csak álmodni is tudok arról, akit 
szívem olyan forró szeretettel megragadott, úgy ahogyan az ifjú kérő álmodik 
az ő szívének választottjáról, akkor ez már magában is oly nagy kegy, amelyre 
én a legkevésbé sem vagyok méltó! 

7. Lásd, így alkottam magamnak egyik üdvösséget a másik után! És így 
álmodtam át magamat egyik túl boldog állapotból a másikba! És ez minden, 
amit én magamban találtam! Mit 15 kereshettem és találhattam volna egyebet, 
mint csak azt, amit az én szeretetem bálványa nekem juttatott! 

Hozzáfűzöm még ehhez, hogy egyebet nem is akarnék keresni, sem találni, 
és szilárdan hiszem, hogyha Immánuel tanítása szerint a Földet majd el kell 
hagynom, akkor ő, eme mindenkor módfelett üdvösséges leletem birtokába 
egykor kegyesen tekint majd rám! 

8. Így akarok azonban én mindenkor örvendezni Istenemnek, 


Immánuelnek, az én legszeretőbb Abbámnak! 

9. — Látod tehát, te kedves idegen, amint már mondtam, ez az én 
maradandó életem! 

10. — Járednek e vallomása alatt Abedám a szeme elé tartotta kezét, és 
könnyeit rejtette el előtte. Csak hosszabb szünet után vette le kezét a szeméről 
és aztán így szólt Járedhez: 

11. — "Járed, kelj fel és jöjj Hozzám! Mert ezen túl ne legyen szükséged 
arra, hogy Immánuelről álmodjál, akit annyira szeretsz, és mindenkor 
szerettél, amiért is Asmáháél is a te kunyhódat választotta lakóhelyül, amint 
azt az atyák szájával tudatta. Igen, nem kell Róla többé álmodnod, hanem 
mindenkor ott legyen veled a Maga élő valóságában, házad fedele alatt. 

12. — Járed! Ide jöjj, és ne félj, mert lám a te Immánueled, a te Abbád, a te 
Atyád, itt nyújtja most feléd karjait! 

13. Lásd, mennyországot akarok építeni, és ez a legmagasabb legyen az 
összes mennyek között, de abba senki ne bocsátassék be, aki nem jön leletével 
úgy Elém, amint te jöttél titokban mindenkor, úgy, mint most. 

14. Óh te én Járedem! Nézd Énokot, Matusálát, Lameket! Ti 
valamennyien egy fedél alatt laktok! A szeretet nem engedi, hogy elváljatok, 
és Engem sem enged el tőletek, és azért veletek és minden utódotoknál akarok 
maradni! Törzsed utódai az idők végeztéig arról lesznek felismerhetők, hogy 
Én mindenkor betérek majd hozzájuk! 

15. — Lássátok valamennyien! Ilyen a valódi szeretet! Csendben tűr, és 
semmi egyebet nem keres, mint csak azt, amit szíve szeret. És ha a szív Azt 
megtalálta, akkor boldognál boldogabb, még akkor is, ha Az, Akit szeret 
nincsen is szeme előtt, de annál inkább van a szívében! 

16. . Ha pedig a szeretet látja az őt szeretőnek csendesen tűrő 
vágyakozását, aminthogy telve van alázatossággal, és alig meri tekintetét 
felemelni hozzá, bizony - ő az, akinek a szeretete fölér az övével, akit ő szeret, 
és Aki őt már akkor szerette, mielőtt ő még létezett volna. 

17. — Aki tehát úgy cselekszik majd, amint Én azt Énosnak tanácsoltam, 
az élni fog. Lakozni azonban csak Járed házában fogok. Ámen." 

18. — És végül még Matusálához fordult Abedám és őt is kérdezte: 
"Matusála, most már tudod, hogy kivel beszélsz, de azért ne félj te sem 
leletedet bemutatni; tedd hát, ha akarod! 

19. — Mély hódolattal remegő hangon felelte erre Matusála: "Óh Uram és 
Atyám, Te, Aki szívünkbe látsz, és bensőnket vizsgálod, hogyan is 
kérdezhetsz engem, aki semmi vagyok Előtted? 

20. Lásd, én sem ismerem magamat, Te azonban a legalaposabban a 
vesékig hatóan ismersz engem. Ha tehát beszélnék Előtted, milyen könnyen 
megeshetnék, hogy nekem tudatlannak, valótlanság jönne ajkamra? 

21.  — Mi lennék akkor Előtted, óh szent Atyám! Azért ítélj meg engem 
amilyennek találtál, de légy kegyes és irgalmas Hozzám!" 

22. És Abedám válaszolta neki: "Matusála, amit mondottál, azt találtad 
is - leleted előttem áll! Mondom neked, te is Járed kunyhójában lakozol, tehát 


Velem lakozol ott egy fedél alatt! 

23. — Így keressen mindenki, ez alatt a fedél alatt lakozzon mindenki. 
Akik így keresnek, azok találnak is majd, úgy mint te! 

24. — Amiért azonban bírónak neveztél Engem, azért te élsz majd 
legtovább a földön. Mert lásd, Én ugyan valóban bírája vagyok minden 
teremtményemnek - de a gyermekek ne nevezzék az Atyát bírónak! A 
jövőben azonban megítéltessenek mindazok, akik az Atyát bírónak hívják. A 
hosszú földi életet tehát a bíró ajándékának tekintsd, azért hogy elegendő időd 
legyen arra, hogy bírádat ismét Atyának felismerhesd. Ámen." 

25. — És most gyermekeim, az éjfél már közeleg; testeteknek pihenésre 
van szüksége, térjünk tehát nyugovóra! 

26. — Te pedig szeretett Járedem, szabadon választhatsz: itt akarsz-e 
maradni Velem, vagy veled együtt kunyhódba menjek, és ott Veled 
maradjak?" 

27. — Járed válaszolta: "Óh Atyám, most és mindenkor legyen meg a Te 
szent akaratod! 

28. — Veled mindenütt jó lenni, és az Én kunyhóm mindenütt ott van, ahol 
Te vagy; miattam azonban senki se rövidüljön meg! Legyen a Te szent 
akaratod! Ámen." 

29. És Abedám felelte neki: "Igen, te helyesen válaszoltál, és azért te 
maradj Velem. Ámen." 

30. És így szeretettel és hálával telt szívvel mindnyájan nyugalomra 
tértek. 


167. Fejezet 
Az igaz inádkozásról 
Az élő Istenség és a szerető Atya az Urban 


1. — És így pihentek egy órával napfelkelte előttig. Csak Egy nem pihent, 
mivelhogy pihenésre szüksége nincs, lévén ő maga a legteljesebb nyugalom 
és egyúttal a legfőbb tevékenység. 

2. — Ez az Egy, aki itt Abedám, a fenséges nevet viselte, ennél fogva 
elsőnek is volt talpon és most testileg is felébresztette az összes gyermekeket 
álmukból. Elegendő volt egyetlen szólítás: "Ébredjetek és keljetek fel", és 
mindnyájan egyszerre felébredtek, felkeltek és mindnyájan nyomban 
kimentek a kunyhóból és megmosták lábukat és kezüket és nemi részeiket, 
majd mellüket és végül arcukat, mert ez a mosakodás már kezdettől fogva 
mindennapos szokás volt a gyermekeknél. 

3. — Miután megmosdottak - Éva kivételével - mert a nők csak a férfiak 
után és egy másik forrásnál mosdottak, olajjal megkenték fejüket. A 
megkenés után kezdették meg csak elmondani reggeli hálaimájukat, amelyet a 
most már jelenlévő fenséges Abedámhoz intéztek és ez a következőleg 
hangzott: 

4. "Óh legszeretőbb, szent Atyánk, Neked mondunk köszönetet, hálát. 
Téged szeretünk, Téged dicsérünk! Milyen kimondhatatlanul jó vagy Te, óh 

szent Atyánk! Tied legyen minden dicsőítésünk, minden magasztalásunk, 
minden hálánk, minden szeretetünk, minden dicsőség és imádatunk! 

5. . Ne vond meg irgalmadat, szent szeretetedet és szent kegyelmedet 
tőlünk, akik gyermekeidnek nevezzük magunkat, holott valójában csupa 
bűnösök vagyunk! Áldj meg, indíts meg, és vezess minket; élesítsd 
érzékeinket, lágyítsd meg kemény szívünket, hogy a Belőled való igaz 
szeretetből mind többet és többet befogadhasson, óh szent Atyánk! 

6. — Add áldásodat reánk, hogy egyedül neked tetszően ünnepelhessük 
meg a mai szent szabbatot! És ha Te szent Atyánk még igen sok és súlyos 
hibát találsz majd bennünk, és bizonyára már most is észreveszel, aminthogy 
már öröktől fogva észrevetted azokat, úgy büntess minket a Te szeretetedben, 
irgalmadban és kegyelmedben; add, hogy méltóan nevezhessünk Téged 
Atyánknak, hogy azután tisztább szívvel szeressünk, és tisztább ajakkal 
dicsőíthessünk Téged! 

7. — Óh te kedves jó Atyánk, légy és maradj meg nekünk örökké ugyanaz 
a szent, kedves jó Atyánk, úgy amint öröktől fogva az voltál nekünk, de nem 
csupán nekünk jelenlévőknek, hanem valamennyi gyermekünknek és 
legtávolabbi utódainknak is légy és maradj az mindörökké! Ámen. A Te szent 
akaratod, Ámen; a Te szereteted, irgalmad és kegyelmed, Ámen!" 

8. — És a fenséges Abedám hozzátette: "Áment mondok Én is, Áment a ti 
szívetek szeretete szerint! Áment, minden ebből eredő cselekedet szerint! És 
sehol soha sem mondok másképp Áment, mint egyedül csak tiszta 
szeretetben! 

9. — Ti pedig Istenhez, Aki szent, szent, szent, csak az Atya szeretetében 
imádkozzatok, mert Istennek minden ember iszonyat, és csak az Atya előtti 
gyermekek, az emberek. 

10. — Isten szentsége érinthetetlen, de az Atya szeretete leszáll a 
gyermekekhez. 

11. — Isten haragja mindeneket örök megsemmisülésbe visz, az Atya 
irgalma ellenben egyetlen álmot sem enged megsemmisülni. 

12. — Istentől mindennek meg kell halnia, de aztán az Atya élete jő a 
holtakra. Aki Istent keresi, az elveszíti őt, még önnönmagát és életét is. Mert 
Isten nem engedi megérinteni Magát. És az emberek bölcsessége, amely őt 
keresi, az ő számára iszonyat és undort keltő balgaság, amely 
elkerülhetetlenül megöli a keresőt. Mert a bölcsességgel Istent érinti, pedig Őt 
semmiféle teremtett lény, semmiféle érzékkel nem érintheti úgy, hogy 
megtartsa életét. 

13. — Mert Isten örökkévaló, legtisztább, de egyúttal végtelenül hév tűz, 
amely soha ki nem alszik. És ahol az Atya nem enyhítené, hamarosan örökre 
elpusztítana mindent. Azért mindenki félje Istent mindenek felett, az Atyát 
pedig szeresse mindenek felett; mert az Atya az Istennek legélesebb ellentéte! 

14. — És Isten mégsem lenne Isten az Atya nélkül, Aki az örök Szeretet 
Istenben; az Atya pedig nem lenne Atya, Isten nélkül. 

15. — Amint azonban az Atya minden élet Istenben, úgy viszont Isten 


minden erő és hatalom az Atyában. Az Atya nélkül Isten nem szólhatna 
önmagában, mert Őbenne minden szó az Atyáé. Az Atya azonban sohasem 
lenne Atya Isten nélkül, és így Isten és Atya - egy! 

16. — Aki tehát szeretetével az Atyát megindítja, az Istent is megindítja. 
Aki pedig az Atyáról megfeledkezik, és bölcsességével csak az Istenséget 
akarja megindítani, arra az Atya nem tekint reá, az Istenség tüze azonban 
megragadja, széttépi és megsemmisíti a végtelenségbe úgy, hogy soha többé 
nem talál önmagára. És akkor ezután az is nehéz lesz, hogy az Atya őt a 
végtelenségből összeszedje, és újra alkossa. 

17. — De ahol az Atya van, ott az Isten is. De egyedül az Atya nyilatkozik 
meg a gyermekeknek; Isten ellenben senkinek sem nyilatkozhat meg, csakis 
egyedül az Atya által. Aki tehát Engem lát, hall és szeret, az Istent is látja, 
hallja és szereti. Akit az Atya befogad, azt az Isten is befogadja. 

18. — Ha az Atya valakit, méltatlant nem fogad be, akkor az ítélkező és 
megsemmisítő Istenség kezébe kerül. Ott azután nem lesz irgalom, sem pedig 
semmiféle szeretet és kegyelem! 

19. — Ezért féljétek az Istenséget, mert rettenetes az, ha kezébe kerültök! 

20. — Az Atyát azonban szeressétek! Ragadjátok meg erősen az ő 
szeretetét, és mindenkor engedjétek magatokat megindítani, és vezetni az ő 
szeretetétől, akkor soha örökké nem ízlelitek majd a halált, csak az elválást a 
testtől, amely az Istenségnek az átka, és amelyben az Atya védő szeretete az 
Atyától való életet megóvja az Istenség haragjától. 

21. Isten kezéből az átkot kapod, az Atyáéból azonban a szeretetet és a 
Belőle való élet áldását. Azért ragaszkodják örökké a szeretethez, és akkor a 
szeretetben élsz és maradsz. De ha a bölcsességhez ragaszkodol, akkor 
elmúlsz, és örökké szerte a semmiségbe kavar téged az Istenség szelleme! 

22. — Az itt elmondottak szabbat reggeli nagy ajándékotok legyen az 
Atyától, Akinek ti gyermekei vagytok, és Aki titeket azért jobban szeret, mint 
bármit is a nagy végtelenségben! Fontoljátok mindezt szívetekben és 
cselekedjetek aszerint, akkor éltek majd és nem estek majd az Istenség 
kezébe. 

23. — És most Sét, menj ki, és mivel a Nap már felkelt, készíttess bőséges 
reggelit, mert lásd, ha a szellem megkapta a magáét, akkor gondoskodjék 
kellően a testről is! Hívd be azonban azt a hármat is, akik már régóta odakünn 
énekelnek, és akik az Északról valók. Nevük pedig Jura, Buzin és Ohorion - 
Menj és végezd jól dolgodat. Ámen." 


168. Fejezet 
Visszatekintés a viharos éjszakára 
A szeretet elűzi a félelmet 


1. — Nagy szeretettel és örvendezéssel köszönte meg Sét a fenséges 
Abedámnak ezt a megbízatását és sietve távozott, hogy az Úr akaratát 
végrehajtsa. 

2. Alig lépett ki a kunyhóból, mindjárt meglátta az északi vidékről való 


három férfit. Nevükön szólította őket, és ők azonnal engedelmeskedtek a 
hívásnak. 
3. — Hozzá érkezve, így szólt nekik Sét: "Halljátok! Egyik a kunyhóban 

lévők közül azt akarja, hogy ti is menjetek be, mert már régebben messziről 
hallotta, még mielőtt én kiléptem a kunyhó közeléből a ti dicsőítő éneketeket. 

4. — Azért tehát lépjetek be a kunyhóba, mert reátok is, eléggé fel nem 
értékelhető fennkölt áldás vár! 

5. És Jura kérdezte Sétet: "Sét testvérem, hogyan értsük mi ezt? Talán a 
legmagasztosabb, a mindenek fölött hatalmas Immánuel jött hozzátok e 
borzalmas éjszakán? Mert lásd, mi mindnyájan ezt gondoltuk, amidőn ez a 
hallatlan világrendítő tűzorkán hirtelen megszűnt! 

6. . Mi valamennyien Immánuelhez kiáltottunk és tőle kértünk 
megszabadítást; és amidőn ez bekövetkezett, még pedig olyan csodálatos 
gyorsan, akkor első teendőnk volt, hogy Immánuelnek köszönetet mondjunk." 

7. — Mondd meg azért nekünk, hogy nem így van-e és nem így volt-e?" 
És Sét felelt nekik: "Hogy miként van és úgy van-e, azt kedves testvéreim 
csakhamar megtudjátok majd a kunyhóban. Nekem azonban a jó reggeliről 
kell sürgősen gondoskodnom; azért tovább nem foglalkozhatok veletek és azt 
tennem nem is szabad." 

8. — Ezzel a felvilágosítással megelégedve, a legmélyebb tisztelettel 
eltelten lépett be a három a kunyhóba, ahol Ádám és a többiek előtt nyomban 
arca borultak. 

9. — Ádám rögtön felszólította őket, hogy álljanak fel, és ezt mondta 
nekik: "Szeretett gyermekeim, nagyon örvendek, hogy jól megvagytok, és 
magamnál láthatlak! 

10. — Ez éjszakán nagy volt az aggodalmam mindnyájatokért; az elemek 
rettenetes harca okozta ezt. De bizakodásom mégis erősebb volt az Úrban, a 
mi legszeretőbb Atyánkban, Aki mindenkor szent, szent, szent, és akinél a 
legnagyobb hatalom és erő és segítség és szabadulás. Mert mi valamennyien 
nem kevésbé voltunk kitéve a legnagyobb kísértésnek és valóságos tűzpróbát 
kellett kiállnunk! Ez az én öreg kunyhóm a legvadabb állatok tanyájává lett; 
kígyók, hiénák, tigrisek, oroszlánok, farkasok, nedvék és egyéb mindenféle 
állattal volt telve hajlékom; lobogó lángok csaptak ki a puszta földből; de 
bizalmunknak mégsem volt szabad megrendülnie és csakhamar éreztük is 
Immánuel védő áldásának dicső hatását! 

11. . De menjetek csak oda, ehhez a számotokra még idegen férfihez, 
akinek szintén Abedám a neve! ő majd mindenről megadja nektek a szükséges 
felvilágosítást. Ámen! 

12. — És a három, Ádám előtt meghajolva, a nekik még idegen férfiúhoz 
ment. 

13. — Mint közöttük a legidősebb - Jura vette át a szót, és így szólította 
meg őt: "Szívből üdvözlünk Téged Abedám! Ádám ősatyánk azzal küldött 
minket hozzád, hogy te nekünk közelebbi felvilágosítást adsz majd erről a 

hallatlanul viharos éjszakáról, amelynek elmúlásáért örök hála és köszönet 


legyen Urunknak Immánuelnek! Mert lásd, mi hárman Ádám fiai vagyunk, és 
már több mint nyolcszáz esztendeje járunk e földön. Jelen voltunk a 
paradicsomból való menekülésnél; ez idő óta sok szomorúságot és borzalmat 
éltünk át, de olyasvalami, mint ezen az éjszakán, még nem történt velünk. 
Ilyen borzalmak eddig még nem következtek el a földre, legalább is amióta mi 
élünk rajta; valóban, még soha! 

14. " Nem akarok a tűzi jelenségekről beszélni; sem a körülöttünk még 
lángoló és füstölgő hegyekről, sem a Föld folytonos rengéséről, sem a 
számtalan villámról, sem az égő és füstölgő erdőkről, sem a tüzes szelekről, 
sem a más egyebekről. Mert hiszen a mennydörgés évről-évre ugyanaz marad, 
valamint egyéb jelenségek is, amelyeket az elemek harcában észlelünk, és 
amelyek nem kevésbé ijesztően érinti többi érzékeinket is; de halld meg jó 
ember, amikor a végtelen nagy tenger, hallatlan, rettenetes erővel tombolva, 
tajtékozva, zúgva kilép medréből, és mind magasabbra és magasabbra 
emelkedik és borzalmas emelkedése közben egyik hegyet a másik után 
elnyeli, és végül minket, északi lakókat is arra kényszerít, hogy a hullámok 
elől menekülő vadállatok miatt kunyhóinkat is elhagyjuk, sőt végül a 
hullámokat olyan messzire hajtja, hogy a kunyhóinkat is elborítják, utánunk 
kergetve az erdő vadjait, hozzá még sohasem látott hatalmas nagy 
szörnyetegeket, amelyek sok más állathoz hasonlóan valószínűleg a vízben 
élnek és egymással borzalmasan marakodva és ide-oda hemperegve 
hajmeresztő látványt nyújtanak! Lásd, ez olyasvalami, amit sohasem felejthet 
el egyikünk sem! 

15. — Amellett aztán - azzal persze ellentétben - különösen azt kell 
figyelembe venni, hogy éppen mindez a hajmeresztő jelenség - amidőn már 
bizonyára a legnagyobb fokot elérte - hirtelen úgy megszűnt, mintha nem is 
létezett volna. És ugyanúgy a tenger is hirtelen és annyira visszahúzódott, 
hogy nemcsak rohamosan előbbi határait foglalta el, hanem olyannyira eltűnt, 
hogy most már nyoma sincsen, kivéve a beláthatatlan messzire, minden 
irányban kiterjedő iszapréteget, amely azelőtt a tengernek medréül szolgált. 

16. . Amennyiben tehát akarod és teheted, magyarázd meg nekünk 
mindezt a hallatlan jelenségeket. 

17. . És Abedám válaszolta nekik: "Kedves barátaim, ilyenféle 
jelenségeknél persze rosszul járnak a szellemileg alvók, de annál jobban 
járnak a szellemileg felébredtek! 

18. — Mondjátok meg Nekem, hogy a valóban ébren lévő az örök, szent 
Atya szeretetével egyesült szellem aggódik-e majd, vagy  aggódhat-e 
egyáltalán, még ha lába alatt az egész világ összedől is, és ha a Föld romjait 
tűztenger nyelné is el? 

19. — Vajon a hatalmas Atya, akinek akarata milliárd és számtalan sok 
milliárd  hasonlíthatatlanul nagyobb égitestet és szellemet megtart, és 
gondosan elrendez, nem lenne- e képes arra, hogy az őt mindenekfölött 
szerető gyermekét, akit ezért ő is mindenekfölött szeret, egy szétpattanó atom 
esetében, amelyet ti Földnek és világnak hívtok - az ő legbiztosabb védelmébe 


vegye? 

20. Lássátok, ezt mégis el kell ismernetek, és most csak az a kérdés, 
hogy a ti kétségbeesett félelmeteknek mi volt az oka? Vagy miért félnek a 
gyermekek az éjszakától? 

21. Lássátok, ennek oka a szent Atya iránti szeretet gyengeségében 
rejlik! Amilyen azonban a szeretet, ugyanolyan a bizalom is. A gyenge 
bizalom pedig atyja a félelemnek. 

22.  — Nem fontos mindaz, amit ti mondottatok, hanem igenis minden attól 
függ, hogy milyen a szívetek! 

23. HaTfel is tárnék mindeneket előttetek, akkor is csak a fületek lenne 
kielégítve, de szívetek megismerésére az nem vezetne. Azért jobb lesz, ha 
erősen saját szívetekbe tekintetek, és szíveteknek Isten iránti szeretetéhez 
fordultok; és mondom nektek, akkor egy perc alatt többet tudtok meg, mint 
amennyit évezredek beszéde adhatna nektek! 

24. — Maradjatok csak itt, és reggelizzetek velünk! A reggelit Sét övéivel, 
íme éppen most hozza be. 

25. — Nyugtassátok meg tudásvágyatokat, de annál mozgalmasabbak 
legyetek befelé szívetekben, akkor a ti viharos éjszakátok csakhamar a 
legfényesebb, legderűsebb szabbattá változik majd át! Értések meg ezt jól 
Amen." 


169. Fejezet 
Az ősatyák reggelije szabbat napján 


1. — És miután a fenséges Abedám a háromnak ezt mondta, felszólította 
őket, hogy kövessék őt. elől ment ő, és mellette kívánságára Énok és Lamek 
mentek, őt követte az ismert Abedám jobbján Járeddel és balján Matusálával. 
E három mögött következett Énos, Kénán és Mahaláléel, és csak ezek után 
Kéám, Jura, Buzin és Ohorion. 

2. Néhány lépés után Ádámhoz érkezve, Abedán körül úgy telepedtek 
le, hogy Ádámig nyitva maradt kört képeztek, amelyet Ádám és Éva zártak 
be. 

3. — Minthogy azonban Sét kimaradt a körből, Abedám utasította a 
körülötte levőket, hogy szorítsanak neki helyet. 

4. — Mindjárt Ádám mellett szorítottak is neki helyet. És így tizenhat 
személy vett részt a reggelin a fenséges Abedámmal együtt. A reggeli 
kenyérből, tejből, mézből állott, amelyek közül a régi szokás szerint először 
mindig kenyeret ettek mézzel, és miután ezt elfogyasztották, utána friss fejésű 
tejet ittak. 

5. És eszerint a szokás szerint fogyasztották el most is a reggelit. 

6.  — Ennek kézzelfekvő oka van, ha meggondoljuk, hogy ezen a reggelin 
Maga a legmagasztosabb szent Atya is láthatóan vett részt a föld első emberei 
között, és ezzel az első rendszeres egyház alapját vetette meg. És amint azelőtt 
Ádám és Éva voltak az első emberpárnak tekinthetők, éppúgy ez Jehova 
egyháza első megalapításának vehető most, mert ezután szorosan ehhez az 


egyházhoz kapcsolódott a zsidóság és számos vonatkozásában az most is 
ebből áll. És Ázsia közepén, a Himalája közelében egy magas hegyvidéken él 
még egy elzárkózott kis nép, egész szigorúan eszerint, amelyet később Noé 
gyermekei megfelelő jelentőségű képekben kőlapokra véstek, amely 
képírásnak a későbbi egyiptomi hieroglifek csak hamisított válfajai. 

7. . De a gebérák, párszik, hinduk úgynevezett szanszkritja sem 
tekinthető egy és ugyanannak az írásnak, mert először is ez is sokkal ifjabb, 
úgy, mint az egyiptomi hieroglifek és teljesen hamis korcs faj, telve súlyos 
tévedésekkel, amiért aztán az ez írásaikon alapuló Istentiszteletük is 
szörnyűséges pogányság. 

8. — Látjátok, azért történik itt a reggeliről is említés, mert akkor éppen 
úgy tartották ezt az ősi egyház megalapításának, mint ahogyan a népek 
majdnem 4000 esztendeig tartott nagy napjának elteltével az utolsó nagy 
vacsorát egy új szövetség megalapításának, amely a kegyelemnek és 
irgalomnak egy új egyháza, telve örök élettel, és azért telve Isten által 
Istennel! 

9. — De most már elég a történelmi megvilágításból és térjünk vissza 
Ádám kunyhójába és nézzük és hallgassuk, hogy mi történt itt a reggeli után? 

10. Miután a reggelit elköltötték és mindenki szeretettől áthatott szívvel 
köszönetet mondott Abedám-Immánuel-Abbának, a fenséges csakhamar 
felemelkedett, és a következő beszédet intézte hozzájuk: 

11. — "Halljátok mindannyian, akik itt jelen vagytok, és ez éjszaka, sőt az 
egyetlen Keám kivételével majdnem az egész tegnapi napnak is tanúi 
voltatok! Emlékezzetek mindenkor arra, hogy Ki az, Ki volt az, és Ki lesz az 
örökké, Aki hozzátok jött, Maga tanított titeket a szeretet helyes útjára és 
annál fogva az abból eredő igaz és végtelen bölcsességre! Nem világi 
bölcsességre, amely terhére van a fejnek és még inkább a szívnek, hanem 
igazi bölcsességre a szeretet szellemében és az ebből fakadó minden 
igazságra, ami mind az igazi szabad, örök élet. 

12. — Tartsátok meg tehát ezen túl is ezt a közös étkezést, mielőtt az 
Atyának a szabbat-napi áldozatot bemutatnátok! Mert bizony mondom 
nektek: nem tekintek rá az áldozatra addig, amíg ti a reggelinél az én 
szeretetemben igaz testvéreknek és így tehát egy és ugyanama Atya 
gyermekeinek szívetekben fel nem ismeritek egymást! 

13. — Valahányszor a ti szíveteknek irántami igaz élő szeretetében azt 
együttesen cselekszitek, Én is közöttetek leszek; mégpedig azok számára, akik 
szeretettől égő szívvel lesznek Irántam, láthatóan, a lanyhábbak számára 
láthatatlanul! 

14. — Igenis, az Én szeretetemben mindenre képesek lesztek, szeretetem 
nélkül azonban semmire sem. Mert az Én szeretetem kövér, jó termőtalaj, 
amelybe ti vagytok elvetve. Aki nem engedi, hogy az ellenség kiszakítsa, az 
dúsan felnövekszik és pompás gyümölcsöket terem; aki azonban szeretet-élete 
gyökerét nem eresztette elég mélyen és szilárdan az említett szántóföldbe, az 
valóban rosszul jár az újbóli megkísértések idején, amikor majd a szeretet 


ellensége eljő és megkísérli, hogy a fácskákat kihúzza a földből! Egyet sem 
kerül majd el; ahol azonban gyengét talál vajon megkíméli-e majd azt? 

15. . Nem bizony, hanem gyenge gyökereivel együtt kirántja azt a jó 
szántóföld talajából, és veszni hagyja. Mert akkor a gyökereknek nem lesz 
életnedvük, a fácska elszárad, és végül teljesen elhal. Mert vajon ki látta már 
közületek valaha azt, hogy növények a puszta levegőben nőjenek és 
fejlődjenek? 

16. — De a levegőre is szüksége van minden palántának, hogy élhessen; 
így szólhattok ti. Én is mondom azt, de mégis a talajra van elsősorban 
szükség, e nélkül a levegő mit sem használ! 

17. " A levegő azonban hasonlatos az isteni Igéhez, szívetek szeretete 
pedig a talaj, amelybe élő szellem van elvetve, körülvéve élő lélekkel. 

18. . Az örök életnek eme magva bennetek csak akkor fordíthatja 
gyümölcsözőleg hasznára az isteni tanítás szent levegőjét, ha már kikelt és 
szívetek Irántami szeretetének talajában erős és mély gyökeret vert. Ha ez 
előzőleg meg nem történt, mondjátok és ítéljétek meg ti magatok, vajon az a 
levegő, amely egyébként a magvat gyümölcstermővé tette volna, nem lesz-e 
annak halálára? 

19. Látjátok tehát, hogy keveset használ az Én Igém nektek, ha szívetek 
nincsen eltelve az Irántami szeretettel. És a ti eszeteknek feneketlen, levegős 
bölcsessége aztán a ti szereteteteknek a halála lesz. 

20. Ha azonban a ti szeretetetek, amelynek szellemetek táplálékául 
kellene szolgálnia, halott, úgy, mint a fácska, amelyet az Én szeretetem 
talajából kiszakítottak, és amelynek gyökereihez már csak az Irántami szeretet 
száraz földje tapad, akkor hogyan kaphatná vajon a ti magvatok, vagy a 
gyenge kiszakított fácska az élet táplálékát? 

21. — Ez a közös reggeli tehát látható intőjeletek legyen arra, hogy 
mindenkor a szeretethez tartsátok magatokat! Amíg ezt cselekszitek, addig az 
élet veletek és bennetek lesz és így Én magam is, Aki ősforrása vagyok 
minden szeretetnek, minden életnek és minden bölcsességnek Önmagamból! 

22. — Véssétek e szavakat mélyen a szívetekbe, és cselekedjetek 
változatlanul ezek szerint. Akkor majd éltek és nem kérdezitek, hol az Atya? 
És nem hívjátok majd: Jöjj! - mert akkor ott lesz ő nálatok és bennetek, most 
és mindörökké. Ámen." 

23. "És te Énok, menj most immár és készítsd el áldozatodat; mert az 
ideje már elérkezett! Ámen." 


170. Fejezet 
áldozati evangélium 


1. — E beszéd végeztével hálatelt szívvel és benső szeretettel emelkedett 
fel Énok és kérdezte a fenséges Abedámot: 

2. "Urunk és mindnyájunk legszeretőbb Atyja, Aki szent, 
mindenekfölött szent vagy! Az-e a te legszentebb akaratod, hogy itt a 
Magaslaton ugyanolyan szabbat-áldozatot mutassunk be Neked, mint tegnap a 


völgyben tettük, avagy az lenne-e tetszésedre, ha Ábel, Sét és Énos módja 
mellett maradunk? 

3. — Óh Abba nyilvánítsd ki nekem a Te szent akaratodat!" Abedám 
felelte Énoknak: "Énok, hogyan kérdezhetsz ilyet tőlem, amikor te tudod a 
legjobban, hogy miben áll a Nekem egyedül tetsző áldozat! 

4. —— Ahol előbb a bűnbánó, töredelmes, szeretettel teljes szív bensőséges 
áldozatát mutatják be Nekem, ott minden áldozatot megszentelek, történjen az 
Ábel, Sét, Énos módja szerint, vagy úgy, amint tegnap a völgyben! 

5. De Én valamennyietek szívében egy üres helyet látok. Ezt a helyet az 
Istent illető áldozatnak szenteltétek, az üresség miatt azonban nem látjátok be, 
hogy kinek mutattok be, és miért mutatjátok be azt! Értsétek meg tehát: az 
Atya nem akar más áldozatot, mint egyedül csak a szív áldozatát. 

Az Atya azonban egyben az egyedüli, örök, mindenekfölött szent és 
hatalmas Isten is, őt illeti azonban egyedül az áldozat, mint Istent, úgy amint 
az Atyát illeti a tiszta szeretet! 

6. — Az áldozat minden adományt megemészt, elpusztít a tűzben, amely 
az oltáron lobog. Lássátok, ez az ember tanúbizonysága Isten előtt arra nézve, 
hogy Istent vagy nyilvánvalóan felismerte, vagy csak homályosan sejti 
szívében, hogy milyen az Isten, és úgy cselekszik, mint az áldozat. 

7. — De aki pusztán az áldozathoz ragaszkodik, és nem kötötte őt le az 
Atyához való szeretet, azt végül megragadná az Istenhez hasonlatos áldozat 
maga, - szétrombolná, elemésztené és megölné őt, mert nem nedvesítette meg 
magát előbb az élet vizével, amely az Atya iránti tiszta szeretet! 

8. — Én azonban azt mondom nektek: Aki szívében hoz áldozatot az 
Atyának, az Istennek is tetsző áldozatot mutatott be. Aki ellenben csak 
Istennek mutat be áldozatot az oltáron, és azt hiszi, hogy ezzel az Atya 
tetszését is megnyeri, az nagy tévedésben van, mert valóban az Atyának nem 
telik gyönyörűsége az égőáldozatban, hanem csakis a szív élő áldozatában! 

9. — Avagy lehet-e gyönyörűsége az élő Atyának, Akiből minden élet 
származik a holt áldozatban, vagy olyan áldozatban, amely minden adományt 
elemészt, elpusztít, és végül megöl? 

10. — Igen, ha - mint már említve volt - előzőleg a szeretet szívbéli 
áldozatát mutatják be az Atyának, akkor az égőáldozatra is rátekintek, 
amellyel az ember azt nyilvánítja ki, amit szívében talált, nevezetesen azt, 
hogy az Atya szent, szent, szent, és hogy Isten az öröktől való Mindenható. E 

nélkül a megelőző, közbenlévő, és utólagos áldozat nélkül minden 
égőáldozattól iszonyodom! 

11. — Emlékezzetek vissza Káinra és Ábelre! Káin szeretet nélkül 
mutatott be áldozatot. Ábel pedig szeretettel. Kinek az áldozati füstje szállott 
fel, és kié csapódott vissza a földre?12. Minthogy pedig az Atya előtt Káin 
áldozata utálatos volt, vajon mi volt az áldozás következménye? Az áldozat 
magát Káint ragadta meg, és testvérgyilkost csinált belőle! 

13. — Így még sokakat ragad majd meg egykor a puszta vak áldozat, 


amiért aztán úgy cselekszenek, mint Káin, és számtalan testvérüket megölik 


szellemileg és testileg! 

14. . Amennyiben pedig mégis akartok Nekem áldozatot bemutatni, 
akkor olyan igazi áldozatot mutassatok be Nekem, amilyet már 
elegendőképpen ismertettem. 

15. — Amint pedig azt tegnap a lapályon végeztétek, úgy végezzétek azt 
ma is. De ezen túl ne este gyújtsátok meg az oltáron az áldozati tüzet, hanem 
délelőtt, hogy a távolabb lakó gyermekek otthonukat estig elérhessék. 

16. — Az áldozathoz ezen túl ne hozzátok el az összes apró gyermekeket, 
hanem elegendő, ha minden kunyhóból két férfi és két nő jelenik meg. De 
senkinek sem kell életkötelességévé tenni az áldozatnál való megjelenést, 
mert az áldozattól magától senki sem lesz szent, hanem csakis az Atya iránti 
szeretettől! 

17. — Akit az Atya iránti szeretet vezet oda, az megszenteli az áldozatot és 
azután attól Ő maga is épül majd szellemben. Akit azonban nem a szeretet, 
hanem a törvény kényszerítő ereje kerget oda, és akinek ezért visszás 
érzésekkel telik meg a szíve, az ilyen az áldozatot megszentségteleníti, és az 
elpusztítja őt. A szíve annak kiszárad és az áldozat, amelyet ő mutat be 
Nekem, életnélküli cselekmény, holt adomány lesz és az ő kiszáradt szívéhez 
lesz hasonlatos! 

18.  —— Tehát a már elmondottaknál maradjatok meg! 

19. — És most szeretett Énokom, hozzáláthatsz munkádhoz. Ti többiek 
azonban szintén menjetek ki, és a minden tájról az áldozat bemutatására 
várakozókkal közöljétek az áldozat mibenlétét - de Rólam, hogy lényszerűen 
jelen vagyok, hallgassatok! 

20. Csak te Járed, te Abedám és te is Ádám kövessetek Engem az 
áldozat bemutatásáig Járed kunyhójába; Sét gyermekei pedig kísérjék utánunk 
Évát. 

21. — Történjék tehát most minden a jelzett rendben, igaz szeretetben és 
szeretettel! Ámen! 


171. Fejezet 
Énok elkészíti az áldozatot 


1. — És Énok azonnal munkájához látott. A legtisztább cédrusfát keresztbe 
rakta az oltáron és a munkája közben állandóan imádkozott. 

2. — Amint így dolgozott, néhányan a Dél-vidékiek közül hozzálépvén 
kérdezték őt, hogy mit jelentsen az, hogy már most rakja az oltárra a fát, 
holott ez csak este volt eddig szokásban? 

3. — És Énok ugyancsak kérdéssel felelt nekik: "Mit zavar ez titeket? 
Talán én önhatalmúlag cselekszem azt, amit cselekszem? 

4. — Vagy talán hazugsággá lett előttetek cselekedetem azért, mert ti azt 
nem értitek? 

5. — Igen, igen, a vakoknak sok minden hazugság, mert minden, amit 
nekik mondanak, legalább őnekik annyi, mint hazugság, mivel hogy vakok. 

6.  — Mit használ a vaknak a Nap ragyogó világossága? Minek akarnánk 


megértetni vele a Nap világosságát? Mire való volna őt elámítani? Mert 
hiszen a Nap a vak számára fekete. Neki ez az igazság; ez okból a ragyogó 
Nap hazugság az ő számára. Mert ha valakinek a tudatába idegen dolgokat 
viszünk be, vajon mit ér az idegen dolog az ő saját tudatának? Semmi más ez, 
mint hazugság, mert nem egyezik a saját tudatával; idegen, vagy olyasmi az ő 
számára, ami úgyszólván nem is létezik, mert az ő sajátosságának látható 
jeleit nem hordja magán. 

7. — Ezért hiába is kérdeztek engem, mert ma a legkevésbé sem vagyok 
hajlandó arra, hogy ámítsalak titeket. Mert aki az igazság híve lett, annak 
számára minden hazugság az örök semmiségbe süllyedt. Akinek szíve 
azonban még hazugságokkal van tele, és aki ezeket még igazságnak tartja, mi 
annak a számára tulajdonképpen szent igazság? Semmi egyéb, mint hazugság! 

8. — Vajon mi annak számára a szellem benső világossága, aki a világ 
fényét keresi? Semmi más, mint hazugság, merő sötétség; mert hogyan lenne 
az valakinek világosság, amely mellett ő tovább nyúl, mint lát? 

9. — Hagyjatok tehát engem békén! Ti még nem érthetitek meg az Úr 
útjait; mert a ti szíveteket ez az éjszaka sötétséggel verte meg, amiért aztán 
már nem tudjátok azt sem, hogy az Isten iránti igaz szeretet nincs szabályhoz 
kötve, hanem teljesen szabad. Valamint az áldozat is az, amelyet a szeretet 
mutat be Neki. Ha azonban már feleségeiteket is szabadon szerethetitek, és 
nem kötitek magatokat e tekintetben időhöz és órához, miért kellene az Isten 
iránti szeretetnek korlátozva lennie? 

10. — Menjetek tehát és gondolkozzatok helyesebben! Ámen!" 

11. — Mihelyt a kíváncsi délvidékiekkel Énok ezen a nekik megfelelő 
módon elbánt, ezek egymás között zúgolódni kezdtek, mert nagyon 
bosszantotta őket, hogy kérdéseikre Énok olyan különös feleletet adott. Pedig 
ők, amint szívükben megvallották, nem is akartak kérdéseikkel semmi 
rosszat! 

12. — Egyik közülük mondta a többinek: "Halljátok testvérek! Én jól 
ismerem Énokot, és amennyire én tegnap messziről észrevettem, azt hiszem 
az atyák őt bízták meg az áldozati teendőkkel, és amilyen különc volt ő 
mindenkor úgy beszédeiben, mint cselekedetben, ugyanolyan lesz ő ennél a 
műveletnél is. 

13. — Én azonban azon a véleményen vagyok, hogy az áldozatnak ősi 
szokás szerint azt a módját, ahogyan azt Ábel végezte, amely Istennek tetsző 
volt, nem kellene egyetlen ember önkényére bízni; hanem ha valamiféle 
változtatásra volt szükség, akkor abban az összes gyermekek egybegyűlt 
nagytanácsának kellett volna dönteni. És ha ez mégsem úgy történik, akkor 
mik vagyunk mi mint egyenrangú emberek?! 

14. — Ha az áldozat bemutatása érettünk is történik, és hogy azt mi is 
érvényesnek tekinthessük, akkor kell, hogy a mi tanácsunknak is legyen 
valamilyen nyoma rajta. Így azonban csak a mi ellenkezésünket hordja 
magán, és azért semmi hatása sincsen ránk. 

15. — Hogyan helyeseljük, hogyan is helyeselhetnők ezt, amikor azelőtt 


még tisztán isteni kérdésekben is mindig kikérték tanácsunkat! 

16. — Azért azt hiszem, hogy Sétlahem, mint közöttünk a legidősebb és 
legtapasztaltabb még egyszer menjen Énokhoz, és szigorú komolysággal 
kérdezze meg, mi az oka annak, hogy a fát olyan korán rakja az oltárra?" 

17. — De Sétlahem, aki ugyancsak a kérdezők között volt, így felelt a 
bosszankodóknak: "Hallod, ehhez semmi kedvem sincsen, mert Énokot 
tegnap, mondhatom egészen különös módon tanultam megismerni. 

18. — Láttam őt olyan hatalommal felruházottan, hogy ha arra gondolok, 
még ma is megborzongok! 

19. "A mai éjszaka borzalmas volt. Rettenetesen tomboltak az elemek, 
amint mindnyájan tudjátok, úgy hogy ezért a Magaslatra menekültünk, ahol 
eddig feküdtünk nagy rémületünkben a remegő földön, amíg csak a vihar 
tartott. De bármilyen nagy is volt ez a rémület, azért mégsem tudta szívemből 
kiirtani azt, amit láttam és hallottam, és amit Énokon észleltem. 

20. Mindnyájan tudjátok, hogy amidőn néhányan közülünk a völgybe 
menni áhítoztak, egy hatalmas nagy tigris állott útjukba, amely széttépett óriás 
bikán mutatta meg erejét, ami visszatérésre kényszerítette őket. 

21. Tehát halljátok, ugyanaz a tigris, amelyet én mindjárt felismertem, 
tegnap Énokkal szemben olyan alázatos volt, akár egy bárány és minden 
intésének engedelmeskedett. De nem elég, hogy ez a szörnyeteg mindenben 
engedelmeskedett Énoknak, hanem még beszélt is, mégpedig ami a 
leghallatlanabb, mindnyájunknak jól érthető és bölcs értelmű szavakat 
mondott! 

22. Persze ti ezt nem vettétek észre, mivel ti a messze háttérben 
kunyhóitok mellett a földön feküdtetek, de én, aki elől voltam, láttam, 
halottam ezt, és soha el nem felejtem. 

23. — Hogy ennek folytán nagyon vonzódtam Énokhoz, azt úgy hiszem 
elképzelhetitek; azért hát mihelyt erre az első alkalom kínálkozott, 
mindenekelőtt igyekeztem szóba elegyedni vele. 

24. . Amidőn azonban beszélgetni kezdtem vele, sőt tanítványának 
ajánlkoztam, akkor, lám, egy távoli helység szemléléséről szóló hasonlattal 
állt elő, és a szóbeli leírás alapján elképzelt szemlélet és a saját valóságos 
szemlélésem közötti különbséget olyan érthetően tárta elém, hogy én az egész 
bölcsességemmel úgy éreztem magamat az ő magyarázata hallatára, mintha 
csak akkor jöttem volna a világra. 

25. És amint észrevettem, az atyák is - Ádámot sem véve ki - szavainak 
voltak alávetve, úgy hogy ő vitte a szót mindnyájuk helyett! 

26. — Azért azt mondom nektek, hogy akinek a mi idétlen kíváncsiságunk 
elutasítása után még kedve lenne új és még idétlenebb kérdéssel 
előhozakodnia, hát az csak próbálja meg, de engem ebből hagyjatok ki! 

27. — Azt hiszem azonban a ti nevetekben is, roppant nevetségeseknek 
tűntök majd fel, ha vele harcba bocsátkoztok! Nem sokkal különb harc lesz 
az, mint az egér és oroszlán közötti harc! Hogy ilyen harcnál kié lenne a 
diadal, azt könnyű már előre is megjósolni anélkül, hogy az ember valami 


nagy próféta lenne! 

28. — Ha ennek ellenére azonban mégis kedvetek van komoly, szigorú 
kérdéseket hozzá intézni, hát akkor sok szerencsét és tetejébe derült 
napsugarat kívánok nektek! A mondottakhoz még csak azt fűzöm hozzá, hogy 
azokkal, akik Istennel valamelyes összeköttetésben vannak, nem tanácsos 
tréfálni. Hogy mit cselekszenek, azt ne kérdezzük, hanem arra inkább 
komolyan figyeljünk, mert a nagy Isten útjai kiismerhetetlenek és az ő 
végzései kifürkészhetetlenek! 

29. Szívleljétek ezt jól meg, mielőtt egy lépést is tennétek! 

30. — Amidőn a zúgolódók Setlahemtől ezeket hallották, azonnal 
felhagytak előbbi szándékukkal, és Setlahem bölcs tanácsát követték. 

31. — Énok pedig belső kényszernek engedve, visszahívta magához 
Setlahemet, és mondta neki: 

32: "Setlahem, dicsérlek téged! Lám, most valóban bölcsen cselekedtél, 
amennyiben talpra állítottad a gyengéket, akik a te segítséged nélkül 
menthetetlenül mély szakadékba zuhantak volna; mert vakok ők, és nem 
látják, hogy milyen a talaj a lábuk alatt. 

33. —— Te azonban ezentúl ne távozz mellőlem mindaddig, amíg te is látod 
majd azt, amit a te halandó szemed még sohasem látott, és hallod majd azt, 
amit a te halandó füled még nem hallott! 

34. — Nem tűnt fel neked, hogy a borzalom éjszakájára milyen nagyon 
derült és kellemes nap következett? 

35. — És ha te a vihar lefolyását és annak hirtelen megszűnését 
megfigyelted, mondd, nem tűnt-e fel benne neked semmi?" 

36. — Setlahem felelte neki: "Óh Énok, kinek ne tűnne az fel? De mit 
használ ez a magamfajtának? Mert akár feltűnik ez nekem, akár nem, mégsem 
értek az egészből semmit, és csak a következőket gondolom 
megnyugtatásomra: 

37. — Jehova Urunk minden bizonnyal nagyon jól és biztosan tudja, hogy 
ez vagy amaz miért van? Többet csak azok fürkészhetnek ki majd, akikhez 
Jehova közelebb áll, mint hozzám. De miden köszönetem az Övé, hogy 
legalább békességet adott nekem; ezzel is túlontúl meg vagyok elégedve! 

38. — Mit gondolsz kedves Énok, jól van ez így?" 

39. — És Énok ezt válaszolta neki: "Óh Setlahem, te jó talajon állsz; ha a 
te földedbe kerül a mag, ezerszeres gyümölcsöt terem majd neked. 

40. — Hallgass ide! Ma egy idegent látsz majd közöttünk; menj oda az 
idegenhez, és ő egy szavával többet mond majd neked, mint én ezer esztendő 
alatt; sőt mondom neked: ő megelevenít téged lelked mélyében! 

41.  — Most már semmit tovább, mert már látom őt jönni!" 


172. Fejezet 
A közbenjárás lényegéről 


1. — Énok és vele Setlahem is elhallgatott, csendben bevárva a Fenségest, 
Aki közeledett. 


2. De nem is kellett sokáig várakozniuk, mert alig telt el pár pillanat 
már, és ott volt ő, mellette Járed és Abedám. Közben azonban Ádámnak, 
Évával és Sét gyermekeivel a már ismert Magaslatra kellett mennie, és ott 
örvendezve várták őt és a többieket, akiket Ádám kunyhójából már ismerünk. 

3. — Alig érkezett meg az áldozati oltárnál lévő Énokhoz, rögtön 
megkérdezte őt a fenséges Abedám: "Halld kedves Énok, egyes Dél-vidékiek 
szívéből zúgolódást hallottam; Setlahem ugyan elhallgattatta őket, de annál 
keservesebben kiáltozik most az ő szívük, telve gonoszsággal. 

4. — Mit gondolsz, mit tegyünk velük?" 

5. — És Énok felelte a fenséges kérdezőnek: "Óh Abba, Te szívemben ezt 
mondod: Történjen velük a Te akaratod szerint, és akkor a legjobb történik 
velük!" 

6. — És Abedám megint azt mondta Énoknak: "Lásd Énok, csakis 
őmiattuk engedélyeztem az éjszakai vihart, hogy a gőgös szívüket megalázza. 
De most saját szemeddel láttad és saját füleddel hallottad, milyen csekély 
hatással volt az reájuk! 

7. " Nem lenne-e jobb, hogy az ilyen zúgolódok nem is léteznének, 
minthogy léteznek? 

8. —— Ezért az kellene, hogy a föld elnyelje őket, hogy e szent helyet ne 
fertőztesse meg tovább az ő leheletük. 

9. — Nos, mit gondolsz, helyes lesz-e, ha szívük értéke szerint történik 
velük? 

10. És Énok válaszolta Abedámnak: Uram, aki szeretettel és 
irgalommal vagy telve mindenkor, szent a Te akaratod és végtelen a Te 
irgalmad! Nincsen neked szükséged arra, hogy valaki irgalomért esdjen 
Hozzád; mégis alkalmat adsz nekünk arra, hogy próbára tegyük szívünket, 
mennyi testvéri és felebaráti szeretet lakozik abban, és hogy mennyire vittük 
az irgalmasságban, hogy Hozzád hasonlók legyünk. 

11. . Lásd, mivel én a Te végtelen kegyelmedből és irgalmadból 
felismerem, hogy a testvéreim iránti szeretetem és irgalmam nem egyéb, mint 
csakis a Te szereteted és irgalmad, a Te végtelen és mindenekfölött szent 
szereteted tüzének egy kis szikrája, azért Én is hozzád fordulok az én 
látszólagos irgalmasságomban, és beismerem, hogy semmi sem az enyém, 
hanem minden a Tied; az én szeretetem a Te szereteted énbennem, az én 
irgalmam csak a Te irgalmad énbennem! Azért köszönet, dicséret és dicsőség 
Neked örökké! 

12. Óh Abba, amidőn irgalom ébred fel bennem valaki iránt, egyben azt 
15 érzem, milyen végtelen későn jár az én irgalmasságom a Tied mögött. 

13. — Vajon hová jutna egy szegény gyenge vak, amíg irgalmam folytán 
én a segítségére jönnék, ha Te, már végtelenül korábban nem könyörültél 
volna rajta?! 

14. . Mégis kérhetlek, könyörülj a gyengéken és vakokon! Amikor 
azonban erre kérlek, óh Abba, nem azért kérlek, hogy valamire rábírjalak, 
hanem hogy legkegyelmesebben megtekintsd szívemet, amidőn az Neked a 


Te kincsedből a testvérek részére csekély áldozatot hoz. 

15. — Ezért most is, mint mindenütt én mindig azt mondom: Óh Abba, 
legyen meg a Te szent akaratod! És ami szeretetet és irgalmat az én szívem 
testvéreim részére Neked felajánl - csekélyke kis áldozat a Te végtelen 
szeretetedhez és irgalmadhoz képest - azt fogadd kegyelmesen, mintha az 
lenne valami Előtted, hogy azután, ha Te valakin már nekünk vakoknak is 
látható cselekedettel megkönyörültél, én is örülhessek azokkal, akiket a Te 
könyörületed ért. 

16. "— Óh Abba, fogadd kegyelmesen e beismerésemet és légy türelemmel 
azén balgaságommal szemben. Legyen meg a Te szent akaratod, most és 
örökké. Ámen." 

17. " És a fenséges Abedám fölötte barátságosan tekintve Énokra, a 
következőket felelte neki: 

18. "Kedves Énok! Tökéletes volt a te beszéded, mivel megmutatta, 
milyen a szíved és mennyi szeretet-bölcsesség uralkodik benne. Hogy 
azonban tökéletesen megértsd, milyen legyen az örök rend szerint minden 
közbenjárás, halld a következőket: 

19.  — Ha bármilyen szegény testvért látsz, azaz ha testileg szegény egyik 
vagy másik érzékének gyengesége vagy hasznavehetetlensége folytán, vagy 
pedig szívében szegény, szeretetben szegény, tetterőben szegény, akaratban 
szegény, haladásban, értelemben szegény, vagy egészen elszegényedett 
szellemileg, és mindenben, ami a szellemé, és Te szívednek Irántam való 
szeretetből könyörülsz meg rajta, és csak aztán testvéred iránti szeretetből, 
lásd, akkor tökéletes a te irgalmasságod. Mert ez már az Én irgalmasságom 
átvételét jelenti oly módon, mint ahogyan az erdőt átjáró szél mozgatja a 
fákat, és a fákon minden egyes levelet, amiért aztán minden egyes levelet 
meglibbent, és e lebegtetésével aztán saját szellőcskét is megindít, amelyet 
aztán a nagy szél átvesz úgy, mint ha hozzá viszonyítva az is lenne valami. 

20. De azt is gyakran észrevetted már, hogyha a szél fúj, az a száraz 
leveleket is mozgatja; és mivel csak szárazak, és azért merevek és elhaltak, 
nem bírják ki a szél erejét, hanem letörnek a gallyról, és holtan szállnak le a 
holt földre. És bár egy ideig még a nagy szél magával viszi őket, azután mégis 
lejjebb és lejjebb oda hullanak, ahol a megsemmisülés vár rájuk! 

21. — A falevélnek ez a rendeltetése; de nem ilyen az emberé! Azért jaj 
neki, ha elszárad az élet fáján; valóban, akkor nem kerüli el a 
megsemmisülést! 

22. E hasonlatból azonban azt értsétek meg, hogy az Én nagy irgalmam 
csak az élőt indíthatja élő irgalmasságra. Az ő irgalmasságát az Én irgalmam 
befogadja, mintha az lenne valami, ugyanúgy ahogyan a szél a levél által 
megindított szellőt befogadja, magával viszi, és vele megfüröszti többi 
levéltársát is. Ugyanez az eset áll fenn az emberek felebarátja iránti 
irgalmamnál is. Azért annyit tegyen egyik testvér a másiknak, Amennyit az 
élő, sőt Belőlem és Általam élő szeretetből folyóan csak lehet, és akkor az ő 
cselekedetét és közbenjárását olybá veszem, mintha előttem számítana 


valamit! 

23. Lásd, tehát ha a szél fúj, magával viszi a te leheletedet is, mintha az 
is lenne valami; de azt hiszed-e, hogy leheleted erősebbé teheti a szelet, vagy 
más irányba terelheti azt? 

24. Óh, arra valamennyi élő ember lehelete együttvéve sem képes, mert 
ha hatalmas szél jön, senki sem tudja honnan; és hogy hová tart, azt sem tudja 
senki. Csakis a Rendem szerinti irányát veheted ki a fúvásából. Ha abba az 
irányba lehelsz, a szél felveszi leheletedet, és magával viszi; ha ellenben 
önakaratúlag a fúvással szemben lehelsz, akkor leheletedet visszalöki, és az 
megtörik saját szájadon, és ilyképpen elfojtani segíti saját életedet. 

25. — Ha egy folyam mellett sírsz, és részvéted könnyei hullanak 
szemedből, könnyeidet, ha a folyamba hullatod, úgy, hogy azok eggyé váltak 
annak vizével, úgy valóban azok is beömlenek majd a könyörület tengerébe. 
Ha azonban valaki a folyam mellett sírna is, de nem ügyelne a folyam vizére, 
hanem könnyeit a folyam partjára hullatná, vajon az ilyen könnyek is 
eljutnak-e a tengerbe? 

26. Lásd, aki azt hiszi, hogy közbenjárásával Engem irgalomra indít, az 
nem ostobább-e, mint aki azt gondolja, hogy ha bárhol könnyet ejt, a 
tengernek oda kell jönnie, és ott az ő könnyeit felvennie anélkül, hogy a 
legkevésbé is figyelembe venné, hogy mi is a tenger, és hová igyekszik 
egyébként is minden patakocska! 

27. — Aki azonban Általam indíttatja meg magát, annak az irgalma 
rendben van, és annak a könnyei azonnal a tengerbe hullanak. 

28.  — Hát vajon akkor, amikor Kívülem még semmi sem létezett, ki járt 
előzetesen közbe, vagy ki indított Engem arra, hogy titeket megteremtselek? 
Vagy az óta talán keményebbé és szeretetlenebbé váltam volna, úgy hogy az 
Én teremtményeimnek kellene Engem valamire indítaniuk? 

29. Óh lásd, erre igazán semmi szükség nincsen! De igenis arra, hogy 
az Én gyermekeim Énáltalam engedjék magukat megindíttatni az ő szívükben, 
hogy Engem a tiszta szeretetben befogadjanak, és aztán az Én nagy 
irgalmasságom folyamatát figyeljék, és az ő szívük is eleven irgalomra 
gerjedjen! Lásd, ez az Én akaratom! 

30. — Amidőn tehát az imént kérdeztelek, hogy mi történjen a 
makrancosokkal, a te feleleted helyes volt, mert engedted, hogy Én ragadjalak 
meg, és megindítsalak. A jövőben is mindenki igaz könyörülettel legyen 
minden szegény iránt, mert mindenki a másik embertársának a testvére az Én 
szeretetemben. És ha holtakat akarok felébreszteni, vajon ki kérhetne Engem 
arra, hogy azt ne tegyem meg? 

31. És lám, Énok, aki előbbi kérdésemet nem értetted meg tökéletesen, 
ezeket a zúgolódókat is előbb a valódi alázatosság földjének kell elnyelnie, 
amíg újra élőkké válhatnak. 

32. — Ezért is adtam neked most ezt a tanítást! És most engedd közelebb 
Hozzám a zúgolódókat. Ámen." 


173. Fejezet 


A hét zúgolódó kigúnyolja Setlahemet 


1. — Amidőn Setlahem mint fül- és szemtanú ezeket hallotta a fenséges 
Abedámtól, nagy dolgokat kezdett sejteni. Szíve égett, és egy benső sugallat 
azt mondotta neki: Úgy, ahogyan az idegen beszél, ember bizonyára nem tud 
beszélni! Ez idegen személye mögött valami rendkívülinek kell lappangania! 

2. — E benső megérzéstől vezetve és erősen befolyásolva, Setlahem a 
legmélyebb alázattal a fenséges Abedám elé lépett és kérdezte őt: 

3. — "Fenséges idegen, aki isteni bölcsességgel vagy telve, és úgy látom, 
nem kevésbé vagy telve isteni erővel is, elfogadnád-e tőlem, ha arra kérnélek, 
azt a csekélyke szolgálatot, hogy elmenjek és színed elé hozzam azokat, akik 
zúgolódva Jehova rendelkezései miatt, anélkül hogy meggondolnák, vagy 
legalábbis alaposan felvilágosítani engednék magukat arról, hogy Jehova, az 
örök, szent Isten mindazt, ami már történt, most történik és még örökké 
történni fog, már bizonyára öröktől fogva előre látta és bizonyos tekintetben 
még ha az a szabad emberre vonatkozik is, úgy határozta el? 

4. —— Azután ítélve, amit először is már Énok Rólad hűségesen elmondott, 
és másodszor, amit a Te Énokkal való beszélgetésedből megértettem, e 
zúgolódóknál egyetlen szavad bizonnyal többet használ majd, mint ezer szó 
az én részemről. 

5. — Mert a Délvidékiek közül mindenben éppen ez a hét a legmakacsabb! 

6. — Valóban, hiszen ne történjék velük semmi rossz, de megjavítani kell 
őket, igen, okvetlenül meg kell őket javítani! 

7. Ha tehát úgy akarod, én azonnal indulok. És a fenséges Abedám így 
válaszolt neki: 

8. "Mondom neked Setlahem, ha szavamat értenéd, akkor azt is 
megértenéd, hogy szolgálatodat nélkülözhetem! 

9. — Mivel azonban neked még teljesen idegen vagyok, hát csak menj és 
cselekedj, ahogy kedved tartja! 

10. — Ha azonban a te hét zúgolódód esetleg nem akarna követni, akkor 
csak térj dolgod végezetlen mihamarabb vissza. Ámen." 

11. — És Setlahem rögtön a zúgolódókhoz ment, akik onnan körülbelül 
ötvenlépésnyire állottak. Amint hozzájuk érkezett, egyikük tréfálkozva 
kérdezte őt: 

12. — "Nos, hány maroknyi kő súlyával lettél most bölcsebb? 

13. — Talán bizony Énok felfedte neked a tegnapi elsavanyodott 
példázatot a hegyekről? Vagy talán egy újabb beszélő tigrist mutatott be 
neked? 

14. — Igen, igen, az olyan fajta embereknél, mint te vagy, mindig egy 
beszélő marhának kell bölcsesség-prédikátorrá válnia, hiszen a mi szavainkat 
már úgysem veszed semmibe! 

15. — Lásd Setlahem, igazán végtelen kár, hogy ezen a viharos éjszakán 
Énok, a nagy különc nem volt körülötted, amidőn a legszebb tigrisek és még 
másfajta vadállatok százai tiszteltek meg minket látogatásaikkal! Mennyit 


tanulhattál volna ezektől a hosszúfarkú erdei bölcsektől, ha Énok ezeket is 
szólásra bírta volna! 

16. — Valóban, ez már kissé túlhajtása az őrületnek! Egy beszélő tigris! 

17. "— Ha ez így megy tovább, akkor legkésőbb a jövő évben a fák és a fű 
is beszélni kezdenek, sőt majd a kövek, a patakok és végül a tenger! 

18. — És három év múlva - csak hidd ezt is erősen, hiszen ez a te 
jelmondatod - az egekből lehulló minden esőcsepp azt mondja majd neked: 
"Jó reggelt, bölcs Setlahem! Hogyan aludtál? És egyéb ilyen nagy 
bölcsességsziporkákat! 

19. — Majd csak akkor bámulsz igazán, és hegyezzed majd füledet és 
nyitod nagyobbra a szájadat, mint tigris a torkát, amikor egészen szelíden egy 
nyelésre a gyomrába sétáltat egy bikát és végtelen csodálkozó ábrázattal 
kérdezed majd: Mi csoda ez? 

20. Setlahem, nem látod-e még be a te bölcsességed, álmodozásaid 
balga voltát? 

21. Lásd, ha Ádám kijelentése szerint - aki még él és mint mindnyájunk 
atyja megérdemli, hogy higgyünk neki - feltéve, hogy ő a Föld első embere, 
mert a Föld nagyobbnak látszik, mintsem hogy kezdetben csak egy embernek 
lett volna szánva - már réges-régen régi jámbor szokások léteztek; miért 
kellene valamit is változtatni ezeken, amikor a valóban értelmes bölcsek erre a 
régi szertartásra úgysem helyeznek egyébként súlyt, mint hogy ősi történelmi 
voltát tiszteletreméltónak tartják? Ha már most ez is megszűnik, mondd mi 
értéke van akkor annak a valóságos gyermekjátéknak a gondolkozni tudó 
ember számára? 

22. — Vagy mernéd tán te, mint bölcs állítani, hogy a végtelen Istennek 
kedve és öröme telik abban, ha az ő tiszteletére egynéhány fahasábot 
meggyújtanak, és azután a levágott birkát elemésztő bágyadt lángokba 
bámészkodnak - talán butábban, mint maga a levágott birka? 

23. — Az istenségről való ilyen szerfelett ostoba felfogás, csak szégyenére 
válhatik az emberi szellem becsületének akkor, amidőn az Istenség 
bizonyságául örök áldozatként számtalan csillag és Nap izzik az Égen! 

24. — Ha tehát egy szikrányi egészséges eszed van, akkor mondd meg 
most Setlahem, hogy nem így van-e, és hogy te is nem azt tartod-e, hogy ez 
szükségképpen így van, feltéve, hogy valamilyen erdei bölcs még nem tanított 
meg valami okosabbra! Mert hogy egy ilyen, egy egész bikát egyszerre felfaló 
bizonyíték mire képes, azt mi mindnyájan jól tudjuk! 

25.  — Beszélj, beszélj hát, ha akarsz, és ha tudsz, vagy tán még a messze 
kéklő hegyeket nem eléggé emésztetted meg? Vagy tán nem tudod a szádat 
eléggé kinyitni? 

26. Lásd, hiszen nekünk sincs olyan fülünk, amelyet előbb tigrisszerű 
ordítással kellene megcsiklandozni, hogy a te új Énok-féle finom 
bölcsességedet meghallgassuk, hanem a mi emberi fülünknek elegendő a 
közönséges emberi hang; azért nyisd fel hát bátran a te bölcs szádat. Ámen." 

27.  — Azt nem nehéz kitalálni, hogy a szegény Setlahem hogyan érezte 


magát az agyafúrt beszéd tartama alatt, méghozzá ha meggondoljuk, hogy 
kissé kérkedve nagy dologra vállalkozott de másrészt már annyira át volt 
hatva az idegen és Énok beszédétől, hogy szemét folyton a földre szegezte, 
várva, hogy ez nem nyílik-e meg, hogy az ennyire gonosz nyelvűeket 
elnyelje! 

28. — Azért egy szó sem jött ajkára, hanem súlyosan megalázva mindjárt 
megfordult és visszament Énokhoz és az idegenhez. 


174. Fejezet 
Evangélium megsértődöttek számára 


1. — És amidőn Setlahem ismét az áldozati oltárnál állott, Abedám, Énok, 
Járed és az ismert Abedám között, mély lélegzetet vett és részletes 
vádbeszédet készült mondani, hogy a hét által rajta esett sérelmekért 
könnyítsen magán. 

2. — A fenséges Abedám azonban elébe vágott és mintegy kérdezve szólt 
hozzá: "Setlahem, hol van hát a hét? 

3. — Egyedül csak téged látlak! Hogyan eshetett meg veled az, hogy 
tervbe vett szolgálatodat ennyire teljesítetlenül hagytad? 

4. — És ahelyett, hogy a hetet idehoztad volna, egyedül jössz most ide, 
mégpedig keserű panasszal telt megsértődött szívvel! 

5. — Mit tegyek most veled? Bizony mondom neked, hogy ha hét 
testvéreden meg akarod magadat bosszulni, akkor a bűnöket írd a homokba. 
Ha pedig valaki neked szívében rosszat kíván, álld meg őt, akárcsak 
elsőszülött fiadat; így leszel igaz, halhatatlan gyermeke az örök Szeretetnek és 
az abból származó kegyelemmel, szeretettel és bölcsességgel teljes! 

6. — Lásd, mit használ neked a gondolkozó szellem, ha amellett nincs 
szereteted? Mondom neked, örökké a sötétben tapogatózol majd. Mert ha ezer 
esztendőn keresztül is bámészkodnál arra a távoli hegységre, és annyit 
gondolkoznál felette, hogy gondolataiddal egy követ keresztüllyukasztanál, 
mondd meg Nekem, hogy ezzel a távoli kékség mibenléte világosabb lenne-e 
Előtted? 

7. — Én azt hiszem - semmiképpen sem! De ha te a hosszadalmas hideg 
gondolkodás helyett szívedben lángolsz fel a távoli kékségen, akkor vajon 
nem kelsz-e útra hamarosan, magadnak néhány vágyakozó hangulatú kísérőt 
választva és aztán odautazol a messzeség felé? De odaérkezve vajon olyannak 
találod-e majd azokat, amilyennek százezernyi vak gondolatod azt neked 
előhazudta? 

8. — Vajon ott minden mégoly gondolatnélküli pillantás nem fed-e fel 
többet Előtted, mint itt ezer esztendőn át számtalan úgynevezett legélesebb 
gondolat? 

9. Íme tehát milyen nagy előnyben van a szeretet a gondolat 
bölcsessége felett! 

10. —— Akinek szeretete van, azaz tiszta szeretete Isten, minden ember atyja 
és mindenek Teremtője iránt, és e szeretet folytán minden fitestvér és kellő, 


tiszta módon nőtestvére iránt 15, annak mindene van. Igen, övé az örök élet, és 
minden szemléltetően világos, szent bölcsesség. Nem a világ sötét 
gondolatbölcsessége, amely semmire sem alkalmas, mint éppen hogy az élő 
embert lassan-lassan a halál számára megérlelje, sőt végül meg is ölje. 

11.  — Ha azonban a szeretet útján igazi, eleven bölcsességhez akarsz jutni, 
akkor előbb a testvéreid elleni minden vádnak távoznia kell szívedből, és 
azokkal együtt minden gondolat-bölcsességnek! Ha ez be nem következik, 
akkor mindig csak a sötétben topogsz majd ide-oda, úgy hogy azt sem tudod 
majd megkülönböztetni, ki áll Előtted, vajon ember-e vagy az örök 
mindenható Isten, ami már most is erősen a te eseted! 

12. — Azért tehát tarts előbb tanácsot magaddal szívedben! Bocsáss meg 
testvéreidnek, ha még oly súlyosan is megbántottak, és akkor majd Én is 
megbocsátom a te balgaságodat és meggyógyítlak az örök életre ! 

13. . Ha pedig  bosszankodol azon, hogy testvéreid másként 
gondolkoznak és beszélnek, mint te, akkor miért nem veszed egyben 
tekintetbe, hogy a te eltérő gondolataid hét szívet keserítenek el, míg a hét 
testvérednek csak veled van dolga! 

14. — Lám csak, jobbra-balra egy-egy ütés, vajon származik-e ebből 
valaha is nyereség? De ha egy az érzésetek, amelyben benne van a szeretet, 
akkor máris megvan a nyereségetek, és bár igaz, nincs is ebben sok, hozzátok 
mégis közelebb vagyok! És ha Én hozzátok vagyok közelebb, vajon nem nagy 
nyereség-e ez? 

15. —— Azért csak menj most újból oda testvéreidhez, kérj tőlük bocsánatot, 
és nyerd meg szíveiket! Így könnyebben hajlanak majd arra, hogy ide 
jöjjenek, és az igaz, örök élet számára megnyerhetők legyenek. 

16. — Sohasem nyerheted meg a dacosokat ellen-daccal, még saját 
gyermekeidet sem! Hiszen már a te bölcsességed révén tudod azt, hogy két 
egyforma erő nem válhat eggyé; hanem egyik a másik ellen működik, és azt 
megsemmisíteni igyekszik, azért két kő nem foglalhatja el egyetlen kő helyét! 

17.  — Lásd, nem ez-e a te tanításod 15? És Én azt mondom neked ehhez, 
hogy ez a tan helyes és tökéletesen igaz. 

18. . Vagy még sohasem figyelted meg, hogy ha a gyengébb kő az 
erősebbnek enged, akkor melyik követi a másikat, melyik lesz a másik 
vezetője és végül majd az alap? 

19. "— Semmi esetre sem az erősebb, azaz az, amelyik a gyengébbet a 
helyéről eltolta, hanem a gyengébb, amelyik az erősebb elől kitért! Lám ez is 
bölcsesség ám! 

20. Ezért menj testvéreidhez és cselekedjél hasonlóképpen! Így leszel 
szíved jóindulatánál fogva az ő vezetőjük és mesterük. Ámen." 


175. Fejezet 
Setlahem és a hét zúgolódó 


1. — Sétlahem arckifejezése mutatta, hogy újabb kérdést akar feltenni, de 
Abedám megelőzte őt és mondta neki: 


2. — "Sétlahem, te még nem vagy tiszta, mert egy nagy kétség nyomja 
szívedet és elvakít; azért nem akarod, és nem tudod megérteni szavaimat. 

3. — Mi fontos van abban, hogy igaz vagy hamis-e az, amit testvéreid 
gondolnak; hiszen neked sincsen még semmid, ami bölcsesség-kincsed 
valódiságáért kezességet nyújtana. 

4. — Vajon most már mi helyesebb: ha a hamisat ugyancsak hamissal 
verjük le, vagy pedig, ha a saját hamis nézetünk értéktelenségét magunkban 
elismerjük, és akkor az egyetértés és a szeretet kedvéért nem állunk ellen a 
testvér hamis nézetének, ami által azután testvéred, aki szeret, szívesen követ 
majd téged, mihelyt te igazi megvilágosodáshoz jutsz, éppen, mert szeret. 

5. — Ha te azonban a saját hamis nézetedet testvéred hamis nézetével 
makacsul szembe szegezed, és ő emiatt megharagszik, vajon hogy követhetne 
ő akkor téged, ha igazi világosságban lesz részed? 

6.  — Lásd, minden bölcsesség kezdete a szeretet; az alázatosság pedig úgy 
a szeretet, mint a bölcsesség hatalmas emeltyűje! Ha alázatos vagy, akkor 
senki sem akar majd neked valamit bebeszélni, mert ha a harcias kedvű 
ellenállásra nem talál, önként félreteszi buzogányát és senki sem teszi vitássá 
majd azt, ami benned van! Így tehát az alázatosság minden bölcsesség 
legerősebb védelmezője és egyben legjobb iskolája minden bölcsességnek is, 
amelynek a szeretet a magva. 

7. — A gőg ellenben mindenkor homlokegyenest ellentéte annak, amint 
már erre saját tapasztalatod régen elegendőképpen megtanított! 

8. — Azért menj és békülj ki először testvéreiddel, és csak azután vezesd 
őket Hozzám, és akkor majd meglátjuk, melyik félnek a hamisa súlyosabb. 
Értsd ezt meg! Ámen." 

9. — E beszéd után Sétlahemben nagy világosság kezdett derengeni, azért 
nem is merészelt már egyebet kérdezni, hanem földig meghajtotta magát 
Abedám előtt és nyomban elindult hét testvéréhez. 

10. — Rendkívül meghatódva érkezett hozzájuk; legszívesebben mindjárt 
beszélni kezdett volna, de erre teljesen képtelen volt, mert annak közeli 
felismerése, Akitől ily tanításokat kapott, annyira megragadta őt, hogy sokáig 
tartott, míg szóhoz jutni képes volt. 

11. . Mivel egy ideig némán állott közöttük, aggódni kezdtek miatta, 
mert bölcsességéért különben mindnyájan igen becsülték őt. Éppen csak új 
dolgokat nem volt szabad felhoznia, hanem velük együtt szilárdan 
ragaszkodnia kellett a régiekhez, és azokról aztán prófétálhatott, amennyit 
csak akart. Így bennük a legfigyelmesebb hallgatóságra számíthatott. Mihelyt 
azonban valami újat akart nekik feltálalni, akkor mindjárt elfordították tőle 
fülüket, vagy végül el is hallgattatták, ha jobbat nem tudtak mondani. 

12. — Most azonban az ő hosszú hallgatása után első ízben engedték meg 
neki, hogy valami új dolgot hozzon elő, ha már egyáltalán nem akar a 
tiszteletreméltó régi dolgokkal foglalkozni, sőt az előbbi éles hangú beszélő 
be is vallotta neki, hogy sajnálja, amiért annyira leszólta őt, t.i. Setlahemet. 

13. — És Setlahem szíve megkönnyebbült, tüdeje szabadabban szedte a 


lélegzetet, szólásra képesnek érezte magát, és így kezdett beszélni hozzájuk: 

14. — "Kedves testvéreim! Csak most az egyszer hagyjatok engem 
beszélni; semmit sem akarok reátok erőszakolni. Beszédem után mindenki 
megmaradhat a saját véleményénél; de kérlek titeket, ezúttal legyetek 
türelmesek velem szemben és hallgassatok meg elejétől végéig. Ha azután 
már egyszer meghallgattatok, akkor ítélhettek ahogyan akartok, tehát 
halljátok: 

15. — Mi ragaszkodunk ugyan a régiekhez, mert régi - de nem gondoljuk 
meg, hogy alapjában véve semmi sem régi. Igen, ha valamely olyan dolgot 
szemlélünk, amely mellettünk létezett és velünk együtt öregedett meg, akkor 
tényleg mondhatjuk, hogy ez a dolog öreg, minthogy velünk együtt öregedett 
meg. 

16. — De még akkor is nagy tévedésben vagyunk, ha így ítélkezünk; mert 
ha valóban öregek lennénk, akkor ugyanolyan külsőnknek kellene lenni, mint 
ötszáz évvel ezelőtt volt! 

17. — De mennyire elváltozott alakunk az óta! Hogyan nevezhető tehát 
öregnek az, amiben már nyoma sincsen annak, ami igazán öreg? 

18. — Bizony mi mindenben egészen elváltoztunk! Hová lett hajunk, hová 
a legtöbb fogunk, hányszor hámlott le már a bőrünk? Igenis azt kérdezem, 
hová lett a mi hajdani erőteljes testünk? 

19. — Hová a fák, amelyek gyümölcseit gyermekkorunkban ettük? Hová a 
juhok, kecskék és tehenek, amelyek gyermekkorunkban tejjel láttak el 
minket? 

20. Most egészen új fák gyümölcseiből eszünk és új állatok tejét isszuk! 
És mindezt helyénvalónak találjuk, mert Isten rendje azt így rendezte be. 

21. — Álljunk csak oda egy forráshoz! Ki állíthatná azt közülünk, hogy 
nem új, vagy megújított minden felbuggyanó csepp? És mégis milyen 
kitűnően ízlik ez a folytonos megújhodás? 

22. — Vagy felfedezett-e már egyszer közülünk valaki egy régi 
esőcseppet? 

23. — És ha jön, a mindenkor friss eső, mennyire örvendezünk neki 
szántóföldjeink miatt! 

24. — Jobban szeretjük az új gabonát, mint az ízetlenné vált régit. Friss 
gyümölcs után vágyakozunk! Újabb és újabb emberek - úgy férfiak, mint nők, 
mindenha kellemesebbek voltak nekünk, mint az öregek! 

25. Ki ne örülne jobban az újonnan felkelő Napnak, mint az előző napi 
lenyugvónak! Pedig az mindig ugyanaz! Kinek nem kedvesebb az új tavasz, 
mint az öreg, hideg tél? 

26. Lássátok kedves testvéreim, mivelhogy mindenből, amit látunk, az 
új vagy a megújhodott jobban tetszik, és jobban használ nekünk, mint a régi, a 
régmúlt, és minthogy valamennyien tagadhatatlanul vágyakozunk az új után, 
és mivel még hozzá Jehova Zebaoth Urunk az örökkön újra-teremtő Isten is 
szemünk előtt folyton újra alkot mindent; - hogyan zúgolódhatnánk 
elégedetlenkedve amiatt, hogy Jehova Zebaoth akaratára a szombati áldozat 


rendjében csekély változás történik? 

27. — De én nem akarom ezzel a ti véleményeteket befolyásolni, hanem 
csupán megnyugtatni akarlak. Hiszen lehetnek nektek is helyes és dicséretes, 
bár az enyémtől eltérő nézeteitek, amit sohasem is tagadnék, mert hiszen ti 
már sokszor bebizonyítottátok, milyen éles a szemetek némely dolog 
elbírálásában! 

28. — Végül még csak egyetlen kérést fűzök mindenhez - azt, hogy 
jöjjetek velem együtt még egyszer az oltárhoz és tegyétek meg nekem, azt a 
szívességet, hogy az ott reátok várakozó idegent élesen elbírálni és felismerni 
segítsetek nekem. Mert lássátok, az ő beszéde olyan hatalmas és olyan átható 
erejű, hogy én már kész lennék őt Magának Jehovának elismerni! 

29. Látom ugyan, hogy kijelentésem nevetésre indít titeket, de én azt 
mondom nektek, hogy ne nevessetek túl korán, hanem először vizsgáljátok 
meg azt, amin nevetni akartok, és akkor még világosabb lesz előttetek az én 
régi közmondásom, hogy aki utoljára nevet, az nevet a legjobban! 

30. — Vajon mit gondolnátok az olyan emberről, aki legrejtettebb 
gondolataitokat elétek tartaná, és aki úgy beszélne az isteni dolgokról, mint 
belőle eredőkről? 

31. — Hányszor  bizonyítottátok már be hajszálnyi pontossággal 
gyermekeiteknek és utódaitoknak, hogy csak egyedül Isten ismeri az ember 
legbensőbb gondolatait; de ember erre semmiképpen sem lehet képes. 

32. — Ebben a pontban én soha sem mondtam nektek ellen, mert 
mindenkor beláttam állítástok legteljesebb helyességét! 

33. — Jöjjetek tehát velem, és győződjetek meg magatok! És ha ti nem 
találjátok majd Őt olyannak, mint én, akkor az egész népesség előtt alaposan 
kinevethettek, és én azért nem haragszom majd reátok! 

34. — Ha tehát ti is úgy akarjátok, menjünk oda. Ámen!" 

35. A hét férfiú nagyot nézett, és nem tudták mire véljék e beszédet. 

36. —— Az előbbi élesszavú azonban a többiekhez fordulva mondotta: "Hát 
mi van azon? Hiszen Setlahem már sok mindenfélére rávett minket! Sok 
ostoba de gyakran sok bölcs dologra is! Minthogy az ilyesmit nála már 
megszoktuk, most is megszerezhetjük neki ez örömet! 

37. — De lesz akkor nemulass Setlahem, ha ismét valami új ostobaságot 
mutatsz nekünk! Akkor ugyan megint alaposan megleckéztetlek!" 

38. — És Setlahem válaszolta neki: "Lásd Kiséhel testvérem, ez nem 
változtat a dolgon! De én azt hiszem, a te hited majd még erősebb lesz, mint 
az enyém és a többieké! 

39. Azért hát induljunk csak frissen oda! Ámen." 


176. Fejezet 
Az élesnyelvű Kiséhel kotnyelessége és megalázása 


1. — Elindultak tehát a heten és nemsokára az oltárhoz érkeztek. 
Odaérkezve a merész Kiséhel nyomban a fenséges Abedám elé állt és előbb 


zzz 


tetőtől talpig végigmérte őt. Semmi feltűnőt nem találván rajta, kivéve 


barátságosan komoly lényét, eléggé felbátorodott arra, hogy azután a számára 
még idegennel  vizsgáló-kérdő beszélgetésbe  elegyedjen, amely a 
következőképpen hangzott: 

2. "Kedves idegen! Lásd mi valamennyien szeretjük  Setlahem 
testvérünket; mert sok bölcsesség van benne. És már sokszor hasznunkra volt 
az ő szívjóságával is. Az ő bölcsessége pedig leszámítva az ő némely túl 
finom  észleletét, mindenkor világító fáklyánk volt! Csupán ezúttal, 
mindnyájunk sajnálatára igen nagy ugrásra látszik készülni. Aggodalmat kelt 
emellett, hogy ő, veleszületett könnyen hívőségében, amely úgy látszik élénk 
képzelőtehetségének a hibája, minthogy tebenned nagyfokú bölcsességet 
észlel, amit én egyébként nem is vitatok és nem is vitathatok, azért Jehovának 
tart téged! 

3.  — Lásd, ha te valóban bölcs vagy, úgy ez mégiscsak egy kissé sok! 

4. — Ha kétségbe nem vont bölcsességed mellett egy kis szeretet is van 
benned, akkor verd ki megint a szegény Setlahem fejéből szívének és 
értelmének balgaságát! 

5. . Mert Jehova és Te bizonyára épp annyira megkülönböztethetők 
vagytok, mint egy pont az örök végtelenségtől! 

6. — Összes testvéreim nevében kérlek tehát, hogy testvéri szeretetből, 
amelyben külsőd után ítélve szíved bizonyára nem szenved hiányt, légy szíves 
és igazítsd helyre Sétlahem testvérünk fejét és szívét. Ámen." 

7. — És a fenséges Abedám Kiséhelnek válaszolva mondta. "Kiséhel! 
Alaposan átvizsgáltam szívedet és azt találtam, hogy az csak félig van telve 
testvéri szeretettel, félig pedig önszeretetre valló kárörömmel! 

8. — Testvéreid iránti felerészt jó véleményed mellett azonban másrészt 
azt is feltetted magadban, hogy az esetben, ha az ő kijelentése nem 
igazolódnék be, akkor éles nyelveddel alaposan ellátod, és jól kineveted őt! 

9. — Minthogy most testvéri szeretetemet vetted igénybe, most még azt 
akarom tőled megtudni, hogy mijét igazítsam meg előbb szívét-e vagy a fejét? 

10. " Én a Magam részéről inkább a szívét részesítem előnyben, te pedig 
inkább a fejet. De ha már meg kell mentenem, akkor inkább egészen 
megmenteném őt, nemcsak félig! Add tehát tudtomra, hogyan tegyem azt?" 

11. — És Kiséhel nem sokáig gondolkozott, majd így felelt Abedámnak: 
"Óh barátom, valóban nagy a Te bölcsességed és felülmúlja minden erről való 
fogalmamat! De az, hogy Te minden bölcsességed mellett még engem 
kérdezel, lásd, ez egészen új előttem! Mert az olyan bölcsek, mint Te, akik 
előtt még a testvérek szíve sincs biztonságban, rendszerint nem szoktak többé 
kérdezősködni, hanem csak tanítanak! 

12. — Azért tehát ezúttal azzal kell megelégedned, hogy adós maradok a 
felelettel! 

13. — Mert vajon mi történhetik, ha te ismét helyreigazítod az ő fejét? 
Csak nem pusztul bele a világ, ha az én jelentéktelen, és jóakaratú 
fenyegetésem elmarad? 

14. — Hiszen az egyébként is csak egy könnyed tréfa! 


15. — És már jó előre elég világosan értésedre adtam, hogy mi 
valamennyien szeretjük Setlahem testvérünket, miért kérdezel tehát 
olyasvalamit, ami egyáltalán nem válik nagy dicsőségére a Te még a szívekbe 
is  belelátó  bölcsességednek? Vagy tán nem kell-e a  bölcseknek 
következetesnek maradnia? 

16. — Az a bölcsesség, amelynek sebezhető oldalai vannak, még messze 
van az igazi, következetes bölcsességtől! 

17. — Azért előbb köszörüld ki magadon ezt a csorbát, aztán majd 
válaszolok neked! 

18. — (Setlahemhez fordulva) Lásd Setlahem testvér, itt már távolról sincs 
szó Jehováról! Remélem hamarosan tisztába jövünk ezzel!" 

19. — És a fenséges Abedám komoly tekintettel mérte végig Kiséhelt és 
mondta neki: "Valóban, ha így folytatod, akkor hozzád kell majd Jehovának 
iskolába járnia, hogy tökéletes bölcsességet tőled tanuljon! 

20. Hogy azonban lássad - és szellemben sok időre meghalj - (a csoda, 
kényszerhitet erőszakol ki, ami a szellem rövidebb-hosszabb idejű 
lenyűgözését, halálát eredményezi! A fordító megjegyzése), hogy Jehova 
bölcsességének nincsenek gyengéi, tekints Kelet felé! Látod ott jól azt a nagy 
szétdobált  kőhalmazt, amelyet ez éjszaka Jehova az ő tökéletes 
bölcsességének bizonyságául Ádám barlangjának szétrombolásával emelt 
neked? 

21.  — Megérted-e ezt a bölcsességet? Képes vagy-e te, a te következetes 
bölcsességeddel ezt a barlangot hajszálnyira ugyanúgy felépíteni, amint az 
azelőtt volt? 

22. Lásd, te a magad részéről nemet mondasz erre, és szívedben azt 
kérdezed, hogy vajon Én képes lennék-e erre? 

23. De én is adós maradok a felelettel és csupán a barlangnak szólók: 
Támadj fel! 

24. Lám a barlang már újra készen áll! 

25. — Oda akarsz-e menni, ha hited esetleg még gyenge, hogy 
kézzelfoghatóan meggyőződj arról, hogy az most újra kívül-belül az utolsó 
homokszemgig teljesen az előbbi régi állapotában van? 

26.  Dete hittel szívedben azt feleled, hogy ez szükségtelen, és akinek a 
külső helyreállítás lehetséges, annak a belső is éppoly könnyen lehetséges 
lesz. 

27. — Minthogy ezt helyes következtetés útján elismered, mondd meg 
most Nekem, hogy a te bölcsességed még miféle gyengéket fedez fel az Én 
bölcsességemben? 

28. — És Énok kivételével, aki az Úr hatalmát jól ismerte és magasztalta 
őt - Kiséhel és a többiek is úgy állottak ott, mintha kővé váltak volna. Nagy 
ijedelem fogta el mindnyájukat és senki sem mert egy szót sem szólni! 

29. És Abedám ismét kérdezte Kiséhelt: "Kiséhel, miért maradsz most 
adósom a felelettel? 

30. — Lásd, már megint kérdeztelek téged, és talán megint lelepleztem 


Előtted — bölcsességem egy újabb fogyatékosságát?! Ha azonban 
tanítványodnak szegődtem, akkor miért hallgatsz most, és miért nem 
kifogásolod fogyatékosságomat?" 

31. — És Kiséhel arca borulva Abedám előtt, sírva mondta: "Óh Ég és 
Föld Ura, ne büntesd meg túlságos keményen az Előtted porban fetrengő 
férget! Beismerem Előtted az Én örök bűnömet. Te, aki Ádám elpusztult 
barlangját oly könnyűszerrel újra építetted, egykor bizonnyal irgalmazol majd 
az Előtted vonagló féregnek is, és nem gyúlsz majd haragra az én vakságom 
miatt, amely a Napfényt félreismerte! Legyen meg a Te örökké szent 
akaratod. Ámen!" 

32. — És Abedám így szólt hozzájuk: "Keljetek fel, menjetek előbbi 
helyetekre és igyekezzetek Engem szívetekben felismerni! Mert ez a 
megismerés csak halálos ítélet számotokra. Ha azonban szívetek szeretetében 
ismertetek fel Engem, akkor ez a megismerés számotokra az életet jelenti 
majd! 

33. — Mihelyt az Én Nevemet mondja ki szívetek, akkor jöjjetek ismét 
Hozzám, hogy akkor teljesen feltámasszalak a földből, amely Setlahem 
kivételével elnyelt titeket! 

34. — És most menjetek és tegyétek azt, amit parancsoltam! Te pedig 
Setlahem, maradj itt! Ámen." 


177. Fejezet 
Kiséhel vallomása 


1. — Amidőn a heten ezeket hallották Abedámtól, bűnbánattal és 
akaratában való megnyugvással köszönetet mondtak Neki, és kijelölt helyükre 
mentek. 

2.  — Odaérkezve, hozzájuk jöttek feleségeik és gyermekeik, azaz fiaik, 
akik már nem voltak fiatalok, hanem szintén néhány száz éves aggastyánok. 

3. — Ezek észrevevén, hogy az egyébkor vidám atyáik most 
szomorkodnak, megkérdezték őket, mi a bajuk és miért szomorkodnak? 

4. — És Kiséhel a következő szavakkal válaszolt nekik: "Gyermekeim, ne 
kérdezzétek, hogy első ízben miért szomorkodunk megérdemelten; hanem 
tekintsetek Kelet felé, és nézzétek, mily gyönyörűen ragyog ott újra Ádám 
barlangja, holott jól tudjátok, és mindnyájan csodálkozva fejeztétek ki 
bánatotokat, hogy ma reggel errefelé jövet a barlang helyén egy szétszórt 
kőhalmazt láttatok. 

5. Mit szóltok ehhez? Gondolkozzatok magatokban e fölött! 

6. — Mondom nektek, hogy ott Énok mellett az oltárnál van Egyvalaki; 
szálljatok szívetekbe, sőt szálljatok Istenhez, Jehova Zebaothoz, keressétek 
szívetek szeretetében a szent Atyát! És így felkészülve vonuljatok 
hódolatteljesen az oltárhoz, és halljátok, ott megtaláljátok majd azt, amit 
kerestek! 

7. — És most hagyjatok el ismét minket és kövessétek tanácsomat, és 
akkor boldogok lesztek, igen, boldogok, kimondhatatlanul boldogok! 


8. — És az összes gyermekek és nők, amint ezt hallották visszatértek 
előbbi helyeikre és nagy hódolatukban nem is mertek a fényesen ragyogó 
barlangra tekinteni, hanem valamennyien arcra borulva dicsőítették és 
magasztalták Isten nagy jóságát, és hatalmát, dicsőségét. És szívük mind 
jobban és jobban eltelt Jehova iránti szeretettel. 

9.  — Kiséhel azonban testvéreihez fordult és mondta nekik: "Testvéreim! 
Hogyan vagytok a szív dolgában? Mit éreztek? 

10. — Lássátok, én a szétpattanásig telve vagyok szeretettel! Hatalmas 
erővel vonz valami az oltárhoz. Valóban, ha nem zuhantam volna 
elbizakodottságomban olyan mélyre, akkor semmilyen tűz nem tarthatna 
vissza! Egeket nyaldosó lángok között törnék keresztül Hozzája, óh csak 
Őhozzá, csak Őhozzá! 

11. . De a bűnöm, az én nagyon nagy bűnöm a legeslegszentebbel 
szemben megbénítja lábamat! Remeg a lelkem, és ahol állok, a föld is inog 
alattam, és én még nem mehetek Őhozzá, Őhozzá! 

12.  — Akit én most mindenekfelett szeretek, azt mindenekfelett félem is! 
Nem az ő végtelen hatalmától, amely örökre megronthat, félek én, nem is az ő 
haragjától, amely örökre megsemmisíthet, hanem attól félek, hogy nem eléggé 
szeretem őt! 

13. — Óh miért nem vagyok én csupa szeretet? Miért nincsenek az én 
csontjaim szeretetből? Miért nincsen az egész testem szeretetből? 

14. — Igen testvéreim, amíg szívemnek heve át nem járta összes 
csontjaimat, amíg a szeretet fel nem emésztette egész testemet, addig nem 
közeledhetek és ti sem közeledhettek Hozzá! Az igaz ember tiszta, mert nem 
ismeri a bűnt, mivel anyja emlőjétől kezdve kerülte azt. Nekünk azonban 
annyira kedvünkre való volt a bűn, hogy végül már úgy látszott, mintha ehhez 
nekünk Isten előtt valósággal jogunk lenne! 

15.  — A bűn így lelkünk mélyén megkeményített minket úgy, hogy emiatt 
nem is vagyunk képesek arra, hogy egészen szeretetté változzunk át; de mégis 
meg kell történnie szívünkön keresztül. 

16. — Szívünkben a szeretet lángjának olyan erőssé kell lennie, hogy a mi 
bűnös testünket megeméssze, és a bűnös test hamvából egy új, szeretetre 
teljesen képes test keletkezik majd, és csak ha ilyen testet öltöttünk fel, 
közeledhetünk Őhozzá! 

17. — Igen testvéreim, előbb lehetetlen lenne Hozzá közelednem; mert 
minden bűnös gonoszság közül azt tartom a legsúlyosabbnak, ha őt, a 
legszentebb, legszeretőbb Atyát, az örök, véghetetlen Istent .... csak nagyon 
kevéssé szeretjük, és Hozzá ilyen tökéletlen szeretetben közeledünk! 

18. Óh testvéreim, értsétek ezt meg jól, mert hiszen velem éreztétek, 
mit jelent az: Hozzá méltatlanul közeledni! 

19. — Azért szívleljétek meg jól e szavakat! Valóban örökkévalóságok 
nem törölhetik ki lelkemből azt a megrendítő benyomást, amint ott álltam, én, 
a bűnös ... Isten előtt! 

20. Óh testvéreim, fontoljátok ezt meg! Fontold ezt meg te, óh egész 


Föld, mert Isten az, akit most magadon hordozol! 

21. —  Bágyadt nyelvem dadog, a föld remeg, a Napok mennydörögnek, 
sohasem fogva fel egészen az Istent! Isten, a szent Atya az, Akit dicsőitek! 

22. Óh milyen szent vagy te most, óh föld, hogy a te mindenható 
Teremtőd lába érint! 

23. — És milyen vagy te is, óh Napnak tündöklő fénye! Óh Nap, vedd 
figyelembe, az én semmiségemmel együtt, vedd figyelembe azt, hogy ki Az, 
Aki engedi ma, hogy Reá süss! 

24. — Óh Atyám, Te szent Atyám! Hozzánk, méltatlan bűnösökhöz jöttél 
Te, nem gyermekeidhez, amint bűnös módon mi magunkat elég gyakran 
nevezzük! 

25. — Ki foghatná fel a Te végtelen irgalmadat, ki a Te szereteted 
nagyságát? 

26. — Óh segítsetek nekem őt dicsőíteni és magasztalni, ti testvéreim, ti 
gyermekek mind, te Föld, te Nap és te bűnös, kemény testem, őt, Aki eljött 
hozzánk bűnösökhöz! Segítsetek őt dicsérni ti is, valamennyi teremtmények 
és angyalok, mert egyedül ő a jó, a szent, és egyedül ő van eltelve a 
legmagasabb fokú szeretettel, hatalommal és erővel! 

27. — Egyedül őt illeti minden tisztelet, minden dicséret, és minden 
szeretetünk, most és mindörökké! Ámen." 

28. — E szavak után elnémult, és sírva a földre rogyott, ugyanúgy 
valamennyi testvére is. 

29. — Abedám pedig mondá Énoknak: "Lásd, még senki sem talált meg 
Engem úgy, mint ő! Vakságában vétkezett ugyan, de mihelyt felismert 
Engem, nagyobb lett, mint a többiek itt valamennyien! Mert lám, ő a 
legkisebbnek és a legméltatlanabbnak tartja önmagát! Azért menjünk hozzá és 
testvéreihez, és segítsük fel őket! Bizony Kiséhel ma a leggyönyörűbb 
áldozati tüzet gyújtotta meg Nekem, mert szeretetének tüzében önmagát 
emésztette meg, hogy csupa szeretetté legyen! És mondom nektek - azzá is 
lett! 

30.  — Menjünk azért hozzá és emeljük fel őt! Amit látni és hallani fogtok, 
arra elmétek még soha nem gondolt! Induljunk hát! Ámen." 


178. Fejezet 
Kiséhel bűnbánó imája 


1. — És így odamentek, ahol a heten arcra borulva feküdtek. És amidőn 
igen rövid idő múlva odaértek, Abedám akaratára várakoztak egy ideig, és 
hallgatták Kiséhelt, aki földön feküdt és imádkozva, önmagával a következő 
beszélgetést folytatta: 

2. Óh én nagyon szegény, legalantasabb bűnös! Mit is cselekedtem én? 
Isten előtt kevélykedtem végtelen nagy balgaságommal, amelyet következetes 
bölcsességnek tartottam, és önmagamon ezt valósággal imádtam. 

3. — Irgalma csak egy kis szikráját mutatta meg nekem az ő végtelen 
bölcsességének, amely egykoron az Eget és Földet elrendezte, és nekem, 


hálátlansággal és engedetlenséggel telt legnyomorultabb féregnek ezt a csodás 
létet ajándékozta - és én máris tehetetlenül fekszem a porban! 

4. — Vajon mi lett volna belőlem, ha ő, az ő végtelen és örökre 
kikutathatatlan bölcsességének nemcsak egy kis szikráját, hanem annál többet 
15 mutatott volna nekem?! 

5. Óh hiszen akkor oly hirtelen megsemmisültem volna, mintha nem is 
léteztem volna! 

6. — De az ő mérhetetlen jósága, az ő végtelen szeretete, az ő határtalan 
irgalma, kímélettel volt az én kimondhatatlan arcátlanságommal szemben. 
Ahelyett hogy engem megérdemelten rögtön az örök megsemmisítéssel 
büntetett volna, amelyet én egész életem során méltatlan létem minden 
pillanatáért . százszorosan  — megérdemeltem,  — megbocsátotta az én 
kimondhatatlanul nagy vétkemet és ide küldött, hogy önmagamban keressem 
meg és ismerjem fel őt, és azután ismét Őhozzá térjek vissza! 

7. — Én a legnagyobb, legméltatlanabb bűnös, Őhozzá térjek vissza?! Óh 
föld, inkább nyílj meg és nyelj el engem mindenestől. Mert habár érzésem 
szerint már teljesen az érette és Iránta való szeretetté változtam át, de vajon 
eltűntethetik-e örökkévalóságok is az én vétkemet úgy, mintha soha nem is 
vétkeztem volna Vele szemben? 

8. "Óh Te szent Atyja jobb gyermekeknek! Nem, nem; ez nem 
történhetik meg, és ennek nem is szabad megtörténnie, mert hiszen Te jó 
Atyám, Te szent, mindenekfelett szent vagy! Hogyan is akarnék én még 
egyszer és még súlyosabb bűnbe esni Te Előtted?! 

9. — Elegendő, mindörökre elegendő, hogy egyszer követtem el bűnt 
Ellened, mert vak voltam és nem tudtalak felismerni! Milyen neve lehetne 
azonban annak a bűnnek, ha én a por férge, most amidőn Téged, óh szent 
Atyám felismertelek, mint tudatos bűnös lépnék szent színed elé?! 

10. Óh milyen rettenetes gondolat! Én - Isten előtt bűnös ... nem, nem, 
óh szent Atyám, hisz Te oly szerfelett jó vagy, bizonyára nem büntetsz majd 
engem, legnyomorultabb bűnöst olyan túlságosan keményen! 

11. — Megérdemeltem volna ugyan a legkeményebb büntetést, de ha arra 
gondolok, hogy most milyen kimondhatatlanul szeretem őt, hogy úgyszólván 
minden hajszálamban szeretetet érzek, mintha ezer szív volna benne, amelyek 
telve lennének a szeretet tűzével, akkor hiszen ez felmentene a megérdemelt 
büntetés alól, mert csak így tudnám követni szívemnek végtelenül hatalmas 
vonzalmát. Azért meg akarom siratni nagy balgaságomat! És ha már 
tudtommal soha nem voltam a földnek hasznára, akkor most legalább 
könnyeim áztassák a talaját! Ki tudja, hogy ez nem üdít-e fel egy szomjúhozó 
fűszálat - vagy talán elsorvasztja a fűszálakat egy nagy bűnösnek keserű 
könnye? 

12. — Igen, igen, te nemesebb fűszálacskám, az én bűnbánatom forró 
könnyeiben nincsen semmi áldás, ezért csak megölne, elfojtana téged, és így 
csak a homokra, a száraz, forró homokra hullatom könnyeimet, és addig fel 
sem kelek, amíg vagy könnyeim el nem apadnak, vagy amíg az igazságos, 


szent Isten és Atya el nem küldi hozzám hírvivőjét, aki jól megérdemelt 
bűntető ítéletemet adja tudtomra! 

13. —— Igen, az örök száműzetés büntetésében jobban érzem majd magamat 
és a föld legszélsőbb sarkában megelégedettebben, mint itt e szent helyen, 
ahol tartózkodni méltatlannak érzem magamat. 

14. — Óh te csendes magány, hol vagy te fellelhető, hogy megtaláljalak és 
nagy nyomorúságomban, senkitől meg nem figyelve, meg nem gyászolva, 
meghaljak! 

15. — Igen, igen, csak most találtam el az igazit: bűnömet nem 
vezekelhetem le másképp Isten előtt, csak a halállal, csak az örök 
megsemmisüléssel. És így annak a számára, aki már nem létezik vele együtt 
minden megszűnt! 

16. — De ha esetleg megsemmisülés Isten előtt nem léteznék? Mi lenne 
akkor? Elfelejthet-e Isten valaha is valamit? 

17. . Ami azonban Isten  elpusztíthatatlan, örök emlékezetében 
fennmarad, az vajon elmúlhat-e? 

18. — Vajon másvalami vagyunk-e most maga az Isten előtt, mint Isten 
szüntelen emlékezetéből való ábrázolások? 

19. — De vajon ki képes magát Isten emez örök, hatalmas emlékezetéből 
valaha is kitörölni? 

20. Óh Istenem, Te nagy, szent Atyám! Csak most látom, mennyire 
semmik Előtted az emberek és lények valamennyien, csak egyedül Te vagy 
mindenben minden! 

21. — Most belátom azt is, hogy mi emberek mind, bűnösök és igazak, 
Előtted semmire sem vagyunk képesek; Te egyedül vagy minden mindenben! 

22. Aki igaz Előtted, óh szent Atyám, mi abban az ő érdeme? Semmi, 
hanem mindaz csupán a Te nagy irgalmad! 

23. — Aki bűnös Előtted - vajon mi ő? Nyomorult semmi Előtted, mert 
valami akart lenni, és nem gondolta meg előbb önmagában, hogy semmi sem 
ő Te Előtted! 

24.  — Mi tehát a különbség a bűnös és az igaz között? Igen, most már 
tisztán látom ezt magam előtt - a bűnös nagy botor, mivel azt hiszi, és úgy 
cselekszik, mintha ő lenne valami Isten előtt önmagából; az igaz ellenben 
felismeri a saját semmiségét és azt, hogy amije van nem egyéb, mint Istennek, 
a szent Atyának tiszta irgalma! 

25. — Ez az igaz ember világossága; a bűnös éjszakája pedig az ő nagy 
botorsága! 

26. — Óh nagy, szent Atyám, most már világos előttem, hogy örökké 
sehol sem vagyok képes Előtted elrejtőzni, mert hiszen Te mindenütt 
mindenben, Minden vagy! De azt is látom, hogy a Te irgalmad végtelen is! 
Óh akkor hát szent mivoltodban ne haragudj reám, hanem légy hozzám a Te 
végtelen atyai jóságodban kegyes és irgalmas. És amikor majd Neked úgy 
tetszik, teljesedjen be a Te szent akaratod énrajtam. És ha lehetséges, hadd 
legyek a legeslegjelentéktelenebb azok között, akiket Te irgalmadban 


részesítettél! Óh szent Atyám, legyen meg a Te szent akaratod! Ámen." 

27. Ezután elhallgatott, hangos zokogással hullatva könnyeit a földre és 
testvérei vele együtt sírtak. 

28. — De Sétlahem és a többiek is Énokkal együtt úgy meg voltak hatva, 
hogy ők is mind, velük együtt sírni kezdtek; mert Kiséhel szavai mindnyájuk 
lelkében eddig nem is sejtett világosságot gyújtottak. 

29. Abedám pedig értésükre adta, hogy ez sokkal több, mint tízezernyi 
áldozati oltár teljesen lobogó tűzben! 

30. — Sétlahem ezt mondta magának szívében: Óh te szegény testvérem! 
A te nyomorúságodnak egyedül én vagyok az oka! Bárcsak előre tudtam 
volna azt, akkor inkább engedtem volna, hogy darabokra tépj, mintsem hogy 
ilyen bajba sodorjalak! 

31. — Óh Abedám, te legszeretőbb, dicső Atyám! Óh irgalmazz már 
nekik! Abedám pedig felelte neki: 

32. — "Ne törődj te testvéreddel, hanem inkább azzal, hogy olyanná légy 
amilyen ő! Mert bizony mondom neked: aki nem lesz olyan, mint ő, az 
egykoron majd elmarad mögötte az örök élet birodalmában. 

33. — Értesd ezt meg, és ne törődj többé azzal, aki él! Ámen." 


179. Fejezet 
A bűn lényege és legyőzése 


1. — A jelenvoltakhoz intézett e rövid figyelmeztetés után, a fenséges 
Abedám még várt rövid ideig, azután a még mindig arccal a föld felé fordulva 
fekvő Kiséhelhez lépve, megérintette őt, és mondta neki: 

2: "Kiséhel, kelj fel, az örök életre, mert te azt valóban megtaláltad! 

3. — Én, az örök Abedám, Jehova - Én a te jó, szent Atyád magam jöttem 
hozzád, hogy felsegítselek! Kelj fel tehát félelem nélkül! Mert íme, bűnödet 
örökre eltöröltem, mivelhogy szíved szeretetével annyira megragadtál Engem, 
amennyire eddig még nem ragadott meg egyetlen gyermekem sem e földön! 
Azért úgy támadj fel, amint még eddig egy sem! Támadj fel felszerelve nagy 
bölcsességgel, amelyet kaptál szeretetedből, és felszerelve nagy hatalommal, 
amely szeretetedből eredt; amiért is ennek legyen alárendelve valamennyi élő 
és élettelen dolog; és végül még felszerelve az örök élettel; mert valóban, te 
többé nem ízleled meg az örök halált, mert Irántam való szereteteddel testedet 
valósággal megölted. 

4. — Aki pedig úgy hal meg, mint te most meghaltál az Irántam való 
szeretetben, és akihez Én azután odajövök és felébresztem őt - az valóban 
nemcsak a jelen időre, hanem az örökkévaló életre van felébresztve! 

5. — Én pedig mondom neked: Aki nem nyeri el az örök életet, mint te, az 
odaát ugyancsak sokáig várhat, amíg a holtak megszabadításának nagy napja 
elérkezik! 

6.  — Kelj fel tehát és emeld fel testvéreidet és valamennyi gyermekedet is, 
és azután kövess Engem! Ámen. 

7. — Amidőn Kiséhel az Úr hangját és szavait meghallotta, mélyen 


sóhajtva felkelt és túláradó hálás öröme annyira elkábította, hogy egész 
testében reszketett, és képtelen volt száját szólásra nyitni! 

8. — Abedám pedig egészen közel lépett hozzá, újra megérintette őt és 
mondta: 

9. . "Mondom neked, légy és maradj szilárd, és örökre száműzve legyen 
belőled minden félelem, és minden bűn is a félelemmel együtt, sőt még a 
bűnbeesés lehetősége is! Mert amit Te most majd az Én nevemben cselekszel, 
azt az Én nevemben és az Én szeretetemben cselekszed majd. Aki pedig majd 
azt, amit cselekszik, és amit beszél az Én nevemben, és az Én szeretetemben 
cselekszi, és beszéli, hogyan lehetne annál a bűnre még gondolni is? 

10. . Most megmondom azonban nektek, hogy mi a bűn, hogyan 
vétkezhet valaki, és hogyan kerülheti el a vétkezést! 

11. — Ez tehát a bűn: Ha valaki valamely ösztönt érez, meglátja annak 
előnyét, utána kap az ösztönnek, megragadja azt vágyakozásával, sajátjává 
teszi és aztán a maga hasznát akarva cselekszik. Az ilyen ösztön magával 
ragadásából, amelyet az önszeretet zárt magába, egy gonosz szellem 
származik, amely áthatja és elsötétíti az egész embert, úgy hogy aztán már 
képtelen az igazat a hamistól, a jót a rossztól megkülönböztetni. 

12. . Ha azonban valaki valamely ösztönt érez, de nyomban úgy 
gondolkozik, és azt mondja magában: Óh Uram, felismerem, hogy Te 
megérintettél; az ösztön tőled származik, óh Atyám! A Te végtelen jóságod 
megkönyörült rajtam, és az igazi alázatban igyekszik megszilárdítani engem, 
méltatlant és így az Irántad való igaz szeretetben. Óh Atyám én nem vagyok 
méltó arra, hogy úgy cselekedjem, ahogyan Te a kísértő ösztönnel értésemre 
adtad! Tied minden hatalom, Tied minden erő; egyedül Te vagy a Menny és 
Föld Ura; engedd meg nekem, hogy csak azt tegyem, ami Előtted, óh szent 
Atyám hozzám illik. Azt ugyanis, hogy egyedül csak gyermek módjára 
szeresselek Téged! Ezt a magasabb ösztönt a cselekvésre azonban vedd tőlem 
megint kegyelmesen vissza úgy, ahogyan azt adtad, mert isteni erő az! Ha én 
nyomorult és gyenge teremtmény és gyermek létemre ez ösztön szerint 
cselekednék, akkor olyan lény lennék, akinek ezen a ponton Veled 
egyenlőnek kellene magát éreznie, minthogy én akkor mindjárt azzal az 
erővel működnék, amely egyedül a Tiéd, és amelyből működni egyedül csak 
Téged illet meg. Azért vedd e szentségedet vissza tőlem, méltatlantól, és 
engedd, hogy csupán az Irántadi gyermeki szeretetben maradjak, óh szent 
Atyám! 

13. — Lássátok - ha Én ekkora alázatot látok azonban egy emberben, 
akkor azt hiszitek, hogy az Én erőm ösztönét visszaveszem tőle? 

14. — Azt mondom nektek, hogy - bizony nem! Hanem megáldom benne 
az ösztönt, magát az embert pedig Magam felébresztem ugyanazzal az 
ösztönnel az örök életre! És így aztán az ember ugyanazzal az eszközzel, 
amellyel önhatalmúság esetén nagy bűnössé lehetett volna, örökké el- 
vegyesül Velem, és majd ezerszeresen cselekedheti Énbelőlem ugyanazt, és 
ezáltal soha bűnt nem követhet el, mert amit most cselekszik, azt nem 


önmagából, hanem Belőlem cselekszi! 

15. — Azt hiszitek talán, hogy a bűnös mást cselekszik, mint az Én 
akaratomat? Azt mondom nektek, semmiképpen sem! Az Én akaratom 
ellenére még egy hajszálat sem érinthet meg senki sem! 

16. — Ti azonban azt gondoljátok: Hogyan követhet el akkor az bűnt, aki 
az Én akaratomat cselekszi? 

17. . Már megmutattam nektek, hogy mi a bűn lényege és most még csak 
egy példát fűzök hozzá, a jobb megértés kedvéért. 

18. — Valaki testvérének egy cselekménye miatt oly nagy haragra 
gerjedne, hogy emiatt - úgy, mint Káin - megölné testvérét. De csakhamar 
észbe kap és felismeri ezt az ösztönt és ennek eredetét. De ennek felismerése 
még nem elegendő, hanem a hatalmas, idegen ösztön alázatteljes felismerése 
csakhamar felismerteti vele azt, hogy egyedül Én vagyok az élet és halál Ura. 
E felismerés folytán az Én erőmmel így megérintett ember leborul az Én 
szentségem előtt, amely olyan közel jutott hozzá, és hálától túláradó 
becsületes szívvel juttatja majd vissza Hozzám azt, ami az Enyém. 

19. Én azonban akkor már nem veszem tőle vissza azt az erőt, amely őt 
megragadta, hanem megáldom őt ezzel az erővel, és felébresztem az örök 
életre. 

20. Akkor majd testvéréhez megy és megérinti őt, azaz testvérét a világ 
számára megöli, és a benne rejlő erőm teljességével újraéleszti őt az örök 
életre. 

21. Ki állíthatja most már, hogy vétkezett testvére ellen? 

22. — Aki azonban az idegen ösztönt felismerve magában nyomban - 
ámbár az Én erőmmel - de önhatalmúlag cselekednék, vajon az nem lenne- e 
éppen olyan nagy bűnös, mint Káin, aki az Én erőmet önmagába fordította, 
mert gonosz volt és ezért meg is ölte testvérét?! 

23. — Így azonban minden bűnös, ha idejében felismeri balgaságát és 
aztán bűnbánattal, és szeretettel eltelten Hozzám visszatér, olyan lesz, mint a 
születésétől fogva igaz ember, ha azzal mindazt, amit tőlem jogtalanul elorzott 
megint Elém helyezi és azután alázattal teljesen Hozzám ismét visszatér. 
Bizony mondom nektek, hogy összes bűnei megbocsáttatnak, ha számuk oly 
nagy lenne is, mint a homokszemek száma a tengerben! Semmi se vétessék el 
tőle és legyen naggyá bűnbánatának, alázatának és szeretetének nagysága 
szerint. 

24. — De azért annál inkább jaj a makacsnak! Így tehát Kiséhel a te összes 
bűneid is megsemmisültek és most olyan vagy, mintha soha bűnt el nem 
követtél volna, mivelhogy felismerted magadban azt, ami az Enyém! 

25. — Légy tehát erős és kövess Engem testvéreiddel együtt 
gyermekeidhez! Ámen." 


180. Fejezet 
Zuriel öt leánya 


1. — És azonnal Kiséhel gyermekeihez mentek, akik nagy hódolattal 


eltelve, még szintén a földre borulva szívből imádkoztak és Engem 
mindenfelett dicsőítettek. 

2. — Amidőn hozzájuk érkeztek, a fenséges Abedám egészen közel lépett 
hozzájuk és így szólt: 

3. — "Kiséhel valamennyi gyermeke és testvéreinek gyermekei az 
anyákkal együtt, keljetek fel! Mert Én, Aki előtt arcra borulva feküsztök, 
Magam jöttem el hozzátok a tiétekhez hasonló külsőben, és akarom, hogy a 
Belőlem való szeretet-életre támadjatok fel! 

4. — Akik most az Én felszólításomra felkelnek, azok valóban az életre 
kelnek fel és a halált soha, örökké nem ízlelik! 

5. — Akik azonban nem követik az Én hívásomat, azok továbbra is fekve 
maradnak, örökké! Azért hát keljetek fel örvendezve és szabadon! Ámen." 

6. — És azonnal felemelkedtek mindannyian és sírtak a túl nagy 
boldogságtól, mert rögtön felismerték Azt, aki őket felkelésre szólította, és 
szeretetteljes szívvel dicsőítették és magasztalták őt. 

7. — De volt közöttük öt leány, Kiséhel dédunokái. Ezek rendkívül szépek 
és már harminc-negyven éves korúak voltak. És bár egy sereg kérőjük volt, 
hajadonok maradtak, mert egyszerű és jámbor atyjuk arra tanította őket, hogy 
Engem keressenek, és csupán Engem szeressenek. Gyakran mondta nekik, 
hogyha így cselekszenek, akkor Jehova a megfelelő időben juttat majd nekik 
kiválasztott férjet, talán éppen Ádám főtörzséből, akikben majd nagy örömük 
lesz! 

8. — (Mert ez többet, nagyobbat jelentett az Ádám törzsétől távolabbra 
jutottak számára, mint ma egy császári trónörökös.) 

9. — Igen jó vezetés mellett az öt leány mind jobban és jobban 
megszerette Jehovát annak ellenére, hogy az ősidők viszonyai között még 
nagyon zsenge korúak voltak. 

10. — Ezért én időről-időre ugyancsak mélyen éreztettem velük 
szeretetemet, és így - bár láthatatlan maradtam - valósággal szerelmesek 
voltak Belém, az ő Jehovájukba, szívüket soha nem fordították el tőlem, és az 
Utánam való vágyakozásuk napról-napra, sőt óráról-órára növekedett! 

11. — De egymáshoz is elválaszthatatlan szeretet fűzte őket, úgyhogy amit 
egyikük tett, azt tette a többi is, és minden egyes azt tette, amit a többiek 
tettek. 

12. — Minden gyönyörrel töltötte el őket, amire csak tekintettek, mivel 
minden csak arra emlékeztette őket, Akit egyedül szerettek! 

13. — Különösen, ha ritka, friss virágra akadtak, akkor azt okvetlenül Én 
rendeltem, egyenesen az ő számukra. Ekkor boldogságuk nem ismert határt, 
és szeretettől remegő tisztelettel vitték a virágot atyjukhoz és megmutatták 
neki, milyen szerfelett szép ajándékkal lepte meg őket ismét Az, Akit ők szent 
szeretetükkel imádnak! Ekkor atyjuk is rendkívül örvendezett ezen és 
mindenkor szívből köszönetet mondott Nekem, hogy kedves gyermekeit a 
férfiak sóvár leselkedésétől megóvtam és hálájának kifejezése után ismét 
Nekem ajánlotta fel őket azzal a bensőséges kéréssel, hogy szeretetemmel 


továbbra is kegyelmesen és irgalmasan neveljem leányainak szívét és kérését. 
Én ilyen körülmények között bizonyára nem is hagytam teljesítetlenül! 

14. — Így nőtt fel az öt leány az Irántam való tiszta szeretetben, és ezáltal 
mindinkább szebbek, bájosabbak lettek szellemileg és testileg is. Sőt 
szépségük úgy kivirult, hogy hozzájuk viszonyítva a jelenleg a földön élő 
szépségek mellettük egy harmatcseppnyit sem tettek volna ki, még ha minden 
szépségüket egyesítenék is! Mert az Irántam való nagy szeretetükért, oly 
tökéletes mennyei szépségekké fejlesztettem őket, amennyire azt testileg 
egyáltalán lehetséges. Amiért is őket mindenki a szeretet szép gyermekeinek, 
(Allurahelli) nevezte. 

15. — Ilyen előzmények után mindenkinek némi fogalma lehet arról, hogy 
mit érzett ez az öt leány, amidőn Abedám személyében az ő hőn szeretett 
Jehovájukat pillantották meg. 

16. — Ha atyjuk vissza nem tartotta volna őket, akkor forró szeretetüktől 
hajtva Reám borultak volna. 

17. . Minthogy Abedám az ő régtől kipróbált szeretetüket bizonyára a 
legvilágosabban látta, így szólt a leányok atyjához: 

18. — "Halljad Zuriel! Ne tartsd vissza azokat, akik Hozzám akarnak 
jönni. Avagy nem az vagyok-e Én, Aki iránt mindig szeretetre tanítottad 
leányaidat? Engedd őket tehát Hozzám, és ne tartsd őket vissza. 

19. " És a jámbor Zuriel a legmélyebb hódolattal telten Abedámhoz 
vezette leányait, letérdelt előttem (a térdelés az ő hódolatát kifejező szokása 
volt, valahányszor Hozzám imádkozott) és mondta: 


20. "Óó Jehova, Te minden embernek, mindenekfölött szent Atyja, és 
minden dolgok Teremtője, tekints kegyelmesen reám, és hallgasd meg ajkam 
dadogását: 


21. — Lásd, azokat, akiket  gyermekkoruk óta óránként Neked 
felajánlottam, és akiknek szívét a Te kegyelmeddel Hozzád vezettem, ez 
ajándékaidat, amelyeket Te nekem, a legméltatlanabbnak adtál, most 
visszahozom Neked, óh Jehova, mint tudtommal a lehető legtisztább 
áldozatot, szívem mélyéből hálát adva Neked, hogy Engem, a 
legméltatlanabbat méltónak találtál arra, hogy ily gyönyörű adományt reám 
bízzál! 

22. Vajha Neked tetsző áldozatot hoztam volna ezzel Neked! 

23. — Óh Jehova légy velem, szegény bűnössel kegyelmes és irgalmas! 
Óh Jehova, legyen a Te szent akaratod szerint mindörökké. Ámen." 

24. — És a fenséges Abedám így válaszolt Zurielnek: "Halld Zuriel! Az 
adomány, amelyet az Én kezem feleséged ölébe fektetet, vak és süket volt. 
Tisztátalanul és szennyel telten pillantotta meg a napvilágot! Te szíved 
minden igyekezetével megtisztítottad azt, és az élet öt szép fácskáját nevelted 
Nekem, amelyek az Én kertemben hamarosan a legpompásabb gyümölcsöket 
termik majd, erről biztos lehetsz. 

25. — A legifjabbat megáldom az egész Föld számára, és az ő utódai 
egykoron látják majd minden dolgok nagy végcélját. A többiek által 


megáldom a szellemeknek a művészetekben való működését, mert eljön majd 
az idő, amikor e művészetekre szükségetek lesz, és ezek majd áldásukra 
lesznek azoknak, akik bölcsen alkalmazzák. De ítéletül lesznek azoknak, akik 
önző módon használják fel. 

26. — Te pedig Zuriel soha ne ismerd meg a halált! Lásd, most 
szabadítottam meg szellemedet a testtől azért, hogy ezentúl Úr legyen teste 
házában és abban tetszése szerint ki, és bejárhasson. De véglegesen 
mindaddig nem hagyod el majd a testedet, amíg én nem szólítalak. 

27. — Bizony mondom neked: egykoron majd neked legyen a tieiddel 
együtt a szeretet fényének dicső otthonában a legszebb hajlékod. Valóban 
szebb és nagyobb lesz az, mint a látható mennyek. Most pedig maradj tieiddel 
együtt! Ámen. 

28. És Abedám azután az őt szerető öt leányhoz szólt, mintegy kérdezve 
őket, így: "Allurahell! Hogyan tetszem nektek? Hogyan vagytok Velem 
megelégedve? Ilyennek képzeltetek-e Engem amidőn Irántami szeretetetekből 
indíttatva az Én emlékeztető jeleimet kerestétek a mezőkön?" 

29. És az öt leány alig mert feltekinteni és szeretettől remegő hangon 
felelték: "Óh Te örökké egyetlen tárgya szeretetünknek! Hiszen Te úgyis 
belelátsz szívünkbe; ilyen kegyre mi nagyon is méltatlanok vagyunk! 

30. — Óh Jehova, hiszen te egyedül Te, csakis Te vagy a mi 
reménységünk és egyedül Te vagy az, akit szívünk szeret! 

31. — Miféle érdemeink voltak nekünk, hogy Te legkegyelmesebben 
megengedted, hogy Téged szerethessünk?! A legalázatosabban beismerjük, 
hogy már magában ez is, a legnagyobb áldás a mi számunkra. 

32. — Óh Jehova, ha csak megérinthetnénk Téged, és ha legalább kezedet 
szívünkre szoríthatnánk!" 

33. — És Abedám egészen közel hívta őket Magához és megengedte, hogy 
egészen átfogják őt, mondván nekik: 

34. — "Éva után ti vagytok az elsők, akik Engem megérinthettetek! Mivel 
azonban ti már megérintettetek, most már Én is megragadlak benneteket azzal 
a kezemmel, amellyel egykor Eget és a Földet alkottam, és az örök életre 
csókollak azzal az ajakkal, amely egykoron és most is mindeneket életre 
hívott! 

35. — Maradjatok tehát ti is Velem és kövessetek a Keleti Magaslatra! 
Amen. 


181. Fejezet 
Az alázatos Zuriel gondja 


1. — És az öt leány olyan szorosan simult oda szeretete tárgyához, hogy ő 
természetszerűen nem lett volna képes továbbhaladni, hacsak erejével nem 
teszi szabaddá az utat, vagy ha Magával nem vonszolja őket. 

2. — Zuriel abban a hitben, hogy leányainak ez a viselkedése mégis csak 
kellemetlen lehet Abedám Jehovának, még térdelve a leghódolatteljesebben 
kérdezte Abedámot: 


3: "Leányaim talán már terhedre vannak, nem lenne-e tetszésedre, ha 
visszahívnám őket? Hiszen Te Ádám Keleti Magaslatára óhajtasz menni, ők 
pedig Útját állják szent lábaidnak!" 

4. — Abedám azonban felelte neki: "Hallod-e Zuriel, te földi módon 
gondolkozol Rólam! Vajon ki állhatna az Én lábam útjába, vajon melyik Föld 
lenne képes lépéseimet feltartóztatni?! 

5. — Vajon azt hiszed-e, hogy ha leányaid viselkedése ellenemre lenne, 
akkor Én nem tudnék tőlük megszabadulni? Jobb szemedre te még nagyonis 
vak vagy! 

6. — Lásd, minden homokszemet, amely lábaidhoz tapad, úgy kell 
körülszorítanom szeretetem erejével, sőt még bensőségesebben, mint leányaid 
az Én lábaimat, hogy egyáltalán létezhessen; és te mégis szabadon 
hordozhatod magaddal, pedig te csak Belőlem való teremtmény vagy, téged 
tehát végtelenül bensőségesebben kell, hogy Magamhoz kapcsolva tartsalak, 
hogy létezhess, élhess, gondolkozz, érezz, hogy tiszta öntudatnál légy, 
amellett pedig mégsem akadályozlak szabad mozgásodban! 

7. Lásd, a Föld szabadon mozog, a Nap és a számtalan csillag is éppúgy 
mind szabadon mozog, pedig ezek nem egyebek, mint számodra e Földtől és e 
Naptól felfoghatatlanul eltérően alkotott világok. Néhányan közülük még 
hasonlíthatatlanul nagyobbak, de néhányan kisebbek is, különböző fényekben 
ragyogók. 

8. . Nekem mindezeket állandóan szorosan össze kell tartanom az ő 
végtelenül különböző részeikben, az atomtól kezdve a legnagyobb Központi 
Napig, amelyek nagyságához - értsd meg jól - ez a Föld a Nappal együtt, 
amely pedig maga ezerszeresen nagyobb, mint a Föld, alig viszonylik úgy, 
mint az atom a Földhöz - mert máskülönben bizonyára egy pillanat alatt 
megszűnnének létezni, és lásd, mindezek mégis szabadon mozoghatnak! 

9. "— Megérted-e most vakságodat? Hogyan is gondolhattál arra, hogy 
leánykáid lábaimnak útjában lehetnének? 

10. — Lásd, még nagyon is sok ilyen balga vélemény fordul elő 
közöttetek! 

11. . Minthogy pedig az, amit a leányok Velem cselekszenek, nem 
visszatetsző Nekem, hanem nagy tetszésemre van, hiszen abból is láthatód, 
hogy szívesen tűröm őket így. Avagy tán ne tűrjem Magam körül azokat, akik 
szeretnek?! Ki merjen hát akkor közeledni Hozzám? 

12. — Én pedig mondom mindnyájatoknak: Ha egy nő nem így ragad meg 
és karol át Engem, mint ezek a kedves leányaim - itt, az soha nem láthatja 
arculatomat! 

13. — Megérted-e Zuriel e beszéd értelmét?" 

14. — És Zuriel felelte: "Óh Jehova! bocsáss meg nekem, szegény vak 
balgának, ez minden, amit Neked mondhatok. És légy türelemmel és 
elnézéssel irántam! Óh megsemmisülni szeretnék most Előtted; soha, sohasem 
tudom ezt megbocsátatni magamnak! 

15. — Minél többet gondolkozom most, annál világosabban látom 


kérdésem kimondhatatlanul balga voltát! Óh Jehova ments meg engem, 
különben belepusztulok ostobaságom feletti szégyenkezésembe! Legyen a Te 
szent akaratod. Ámen." 

16. . Abedám azonban kinyújtotta kezét Zuriel felé, és mondta neki: 
"Zuriel, mondom neked: Nyugodj meg szívedben, mert hibád Irántam való 
vak szeretetedből eredt. Azért adtam most világosságot neked, hogy ezen túl 
ne oly vakon, mint eddig, hanem mindkét szemeddel látva szeressél Engem. 
De azt is mondom neked: aki nem vakságában kezd szeretni Engem, és aki 
hozzád hasonlóan mindenek előtt nem Miattam aggodalmaskodik, az aligha 
kap valaha magasabb világosságot szeretetemből! 

17. . Minthogy azonban te most tökéletesen látóvá lettél, most már 
számodra ártalom nélkül lásd meg azt is, hogy ezek a leányok, akik lábamat 
átkarolva tartják, milyen kevéssé vagy semmiképpen sem akadályozhatják 
meg lépéseimet! 

18. — Tekints csak kissé körül, hol vagyunk most, és majd még jobban 
belátod előbbi aggodalmad hiábavalóságát! 

19. "— Nos, hogyan látod most a helyzetet? Vagy ugyanazon a helyen 
vagyunk-e még, ahová Én jöttem hozzátok? Vagy hiányzik-e valaki 
közületek?" 

20. — Zuriel elnémult az ámulattól, mert csak most vették észre, hogy 
előbbi helyüktől Ádám csaknem félórányira fekvő Kelet Magaslatán, és így 
tehát magánál Ádámnál vannak már valamennyien. 

21. — És Abedám újból kérdezte Zurielt: "Miért nem szólsz Zuriel? Nem 
helyes-e így, hogy már azon a helyen vagyunk, ahová még csak hosszabb 
fáradtságos járás után érkeztünk volna meg?" 

22. — És Zuriel valamennyire összeszedve magát, felelte: "Óh Jehova, 
hogy vajon helyes-e ez?! Hiszen mindig és örökké helyes az, amit Te 
cselekszel! Csak - nem - nem tudom - de hát csakugyan nem csupán álom ez? 
Ilyen megfoghatatlan gyorsasággal? Hiszen én nem éreztem semmi mozgást. 
Térdepeltem és még most is térdepelek! 

23. — Igen, de hogyan is történt ez? 

24. — Óh Jehova, milyen csodálatos a Te hatalmad és milyen szent a Te 
végtelen erőd! Ki ne szeretne Téged mindenekfelett, mihelyt csak némán 
felismert, mert hiszen Te Magad vagy a legfőbb Szeretet! 

25. — Bizonyára ismét csak nagy dőreség lenne, ha Téged, óh Jehova 
megint kérdeznélek, hogy ez miként volt lehetséges? Nem, Nem! Nem 
kérdezlek! Mert mi lenne vajon lehetetlen Neked? 

26. Óh Jehova, lásd, úgy beszélek, hogy tisztára szégyen - össze-vissza, 
mint egy vénasszony álmában! 

27. — Légy türelmes velem szemben, és engedd meg, hogy először 
felocsúdjak, és magamhoz térjek, mert túlságosan sok ez nekem egyszerre, aki 
tisztátalan vagyok Előtted! 

28. —— Köszönetet mondok Neked, Te szent, mindenekfelett szent Atyám, 
végtelen sok kegyelmedért és irgalmadért; hiszen én ennek a legparányibb 


részére sem vagyok méltó! 

29. — De Te szent Atyám, Te mégis mindnyájunkat Hozzád méltóknak 
találtál, azért Tied legyen a mi töredelmes, megtört szívünk mindörökre! 
Ámen." 

30. — És Abedám felelte neki: "Zuriel, te azon csodálkozol annyira, hogy 
a többiekkel együtt most hirtelen itt vagy. És Én mégis azt mondom neked, 
hogy minden lélegzeted, minden szívdobbanásod, sőt minden terajtad, 
nagyobb csoda, mint ami most történt, amit Én most csak azért cselekedtem 
meg, hogy annál világosabban beláthasd, mennyire szükségtelen volt 
aggodalmad az Én lábaim szabadságát illetőleg ! 

31. — Te azonban igaz és élő vagy, mert szíved teljesen őszinte; azért 
maradj szabad lakója házadnak! Ámen." 

32. De közben Ádám is odajött, és dicsőítette és magasztalta Abedámot, 
amiért ő még a női nemmel szemben is oly leereszkedően kegyesnek és 
irgalmasnak mutatkozik! 

33. — És Abedám felelte neki: "Ádám, vajon Éva nem az Én kezemből 
került-e ki? Miért legyen hát a nő az Én szeretetemben hátrányban? 

34. . De mondom neked: ha egykoron új mennyet építek, akkor azt egy 
nőben kezdem megépíteni, és semmiképpen sem egy férfiúban! 

35. — Erről azonban senki ne kérdezzen Engem többé. Ezt megelőzően 
még nagy események következnek majd be! Ámen." 


182. Fejezet 
Az Ur és Geméla 


1. — A fenséges Abedámot átkarolva tartó öt leány azonban még úgy el 
volt merülve szívük szeretetében, hogy a közben történtekről tudomást sem 
vettek. 

2. — Minthogy Abedámnak kedves volt tiszta szívüknek ez a teljes 
odaadása, most megint megérintette őket, a legszelídebb hangon szólította 
mind az ötöt és a következő szavakat intézte hozzájuk: 

3. — "Allurahelli, szeretett leányaim és szeretetemnek arái, ébredjetek 
immár most ti is tiszta szeretetetekből a tőlem eredő ugyanolyan kegyelmi 
világosságra, és nézzetek kissé körül hol vagytok, és mondjátok meg Nekem 
mit szóltok ehhez a helyzethez, és mit gondoltok e felől?" 

4. — És a leányok rögtön felemelkedtek, és bátortalanul néztek körül. 
Csak hosszabb nézdegélés után ismerték fel, hogy Ádám Keleti Magaslatán 
vannak. 

5. Erre azonban egészen odavoltak! Mindegyikük beszélni és a fenséges 
Abedámtól mindenfélét kérdezni szeretett volna, de egyikük sem tudta, hogy 
hogyan kell ehhez illően hozzáfogni. Abedám azonban érthető zavarukat 
látva, segített nekik és mondta a legifjabbnak: 

6. — "Ugye, nővéreiddel együtt azon csodálkozol, hogy tudtod nélkül 
miként kerültél ide? 

7. — De gondoljatok csak az elmúlt éjszakai viharra, amely oly hirtelen 


elnémult, és ahogyan aztán minden ismét előbbi rendjébe tért vissza, a tenger 
kivételével, amelynek vissza kellett húzódnia, hogy számotokra termékeny 
földterületet hagyjon hátra, amelyre csakhamar szükségetek lesz, mihelyt 
számotok megsokszorozódik. Nemkülönben a körben messze távollángoló 
hegyek kivételével, hogy a Föld belsejében nagyobb űr támadjon a 
visszahúzódott tenger és ama lények befogadására, akik gyűlölnek Engem és 
menekülnek előlem, hogy azután együtt üvölthessenek a tengerrel, és együtt 
csikorgathassák fogukat a velük a Föld mélyébe lesüllyedt legerősebb tengeri 
szörnnyel, amelynek Leviatán a neve! 

8. — Lássátok, egyébként minden megint úgy van sértetlenül, amint 
időtlen idők óta volt. 

9. " Minthogy azonban ezt a vihart még Sét is - akit akaratommal 
erősítettem - képes volt lecsendesíteni, mennyivel többnek kell még 
Számomra lehetségesnek lennie! 

10. " De nem miattatok engedtem ezt megtörténni, hanem a ti jámbor, 
alázatos és engedelmes atyátok miatt, mert ő minden ok nélkül azért 
aggodalmaskodott, hogy ti, Irántam való szeretetből akadályozhatnátok 
lépteimet. 

II. . Én meg erre kinyújtottam kezemet, és valamennyiteket ide 
emeltelek. Amidőn Atyátok látta, hogy már helyben vagyunk, csak akkor 
értette meg teljesen, hogy utaimon nem akadályozhat meg Engem semmi sem. 

12. — Nektek kedves leányaim és aráim azért mondottam el ennek az 
eseménynek az okát, hogy ebből a határozott és szükséges közlésből ti is 
világosságot merítsetek, és álmotokból teljesen felébredve megtudjátok, hogy 
a nőt is a szeretetre és a világosságra, nem pedig csak a néma szeretetre és 
amellett sötétségre teremtettem! Megérted-e szavaimat?" 

13. Ésa legifjabb, akihez a kérdést intéztem, válaszolta: "Óh Jehova, 
hogyan is köszönjem meg Neked?! Lásd, most minden világos lett bennem! 
Megértem a Te szent szavadat; sőt magamat is látom, kívül-belül és oly 
könnyűnek érzem magamat! 

14. — Óh mily végtelenül jól érzem most magam! Óh Jehova, milyen 
mindenekfölött jó vagy Te! 

15. . De mondd meg nekem Te mindenekfölött egyesegyedül szeretett 
Jehovám, vajon nővéreim is ugyanúgy jól érzik-e magukat, mint én, és vajon 
ők is átvilágítva látják-e bensejüket, mint ahogyan én látom magamat a Te 
nagy kegyelmedben és kegyelmed által? 

16. . És Abedám felelte neki: "Óh tekints csak rájuk, és mindjárt 
észreveszed, hogy az Én közelemben nekik sincs hiányuk semmiben! 

17. " Aki Nálam van, amint most ti Nálam vagytok, az már mindennel el 
van látva! 

18. — Lásd, kedves Gemélám úgy szeretlek téged, mintha a nagy 
mindenségben rajtad kívül senki sem lenne, akit szerethetnék. De lásd, nem 
úgy van ám! Mert a végtelenségben számtalan olyan lény van, akik Engem 
ugyanúgy szeretnek, mint te és azért Én is ugyanúgy szeretem őket, mint 


téged, és mindenki, aki tőlem kap, annak annyija van abból, amit tőlem 
kapott, hogy örökkévalóságokon át elegendő neki. 

19. — Úgy, amint te most elégedett és boldog vagy az Irántam való tiszta 
szeretetedben, ugyanolyan tökéletesen megelégedettek és boldogok lesznek a 
maguk módja szerint mindazok, akik csupán Engem szeretnek és Rajtam 
keresztül Hozzám hasonlóan testvéreiket is! 

20. Hogy azonban te kedves Gemélám, legalább a legparányibb részét 
láthattad annak, ami az Én szeretetemnek örül, szakítsd le azt a kis virágot, 
amely lábad előtt éppen reád várakozik!" 

21. És Geméla letépte száráról a kis virágot és Abedámnak mutatta azt. 
Ő pedig megérintette, majd Gemélának szemére lehelt és szólt: 


22. "Amit most látsz, azt egyszerű szavakkal, mindenkivel tudasd 
körülöttünk!" 
23. "Nos, mi mindent látsz a kis virágon? Mondd el bátran, hiszen te 


örökre az Enyém vagy, és örökké sohasem veszíted el irántad való 
szeretetemet! Tehát mi mindent látsz?" 

24. — És Geméla kedves bátortalansággal a következőképpen kezdett 
beszélni: "Óh Te nagy, mindenekfölött szent, mindenekfölött dicső Jehova! 
Mi ez? Óh csoda, csodák csodája! Hiszen ez nem is virág! Világok! 
Áttekinthetetlen nagy világok ezek! 

25. — Ki tudná végtelen nagy sokaságukat megszámlálni! Egyik 
felülmúlja a másikat soha sem sejtett gyönyörűségben! Milyen leírhatatlan 
ragyogás veszi őket körül. 

26. — És - óh Jehova, Te kimondhatatlanul szent Atyám! Mindenféle 
élőlényt is látok - a számuk végtelen! Nagy vizeket látok e csodavilágok 
felületén és ezeket is számtalan élet népesíti be. És lám számtalan ezek közül 
egyre kiemelkedik e világokból, számtalan pedig megint visszatér e ragyogó 
világokba! 

27. — Óh Jehova! Nem tudok tovább beszélni! Folyton több, nagyobb és 
újabb csodát látok! Óh Jehova, milyen szentnek és jónak kell lenned! Óh én 
Jehovám! 

28. — Most már nem volt képes tovább beszélni, mert a mind nagyobb 
csodák belefojtották a szót és szinte ájultan rogyott Abedám keblére. 

29. — Ő pedig karjába fogta, és mindjárt megint felébresztette őt, és 
azután kérdezte: "Geméla, ezt bizonyára nem kerested volna ezen a virágon! 

30. — És lásd, mégis úgy van, és az Én szempontomból még végtelenül 
másképpen is! Az Én országomban egykoron majd még sokkal jobban 
láthatod és élvezheted ezt! 

31. — Lám, milyen sokról kell gondoskodnom már egy ilyen kis 
virágszálnál is! De most aztán képzeld még el magadnak a végtelen szellemi 
és anyagi világot! 

32. — És mégis úgy szeretlek téged, mintha senkim más nem volna csak 
te. 

33. — Most már jobban megértesz-e? Óh mondom neked, hogy azt, akit te 


úgy szeretsz, örökké jobban és jobban megérted és megismered majd. Ámen." 


183. Fejezet 
Egy pillantás a teremtés mélységeibe 


1. — Mivelhogy azonban az öt leány most látta és mind jobban és jobban 
átérezte, hogy Jehova milyen szerfelett jó és szeretetteljes, és hogy mennyire 
megbízhatnak Benne, bátrabbak is lettek, különösen pedig Geméla. 

2. Így azután mindenféle élő és ritka dolgokról kezdett kérdezősködni. 
A legkülönlegesebb kérdések néhánya, amelyek Geméla szívéből és szájából 
eredtek, a következők voltak: 

3. — "Mindenekfölött és egyedül szeretett  Jehovám! A Te 
kimondhatatlanul nagy kegyelmed és szereteted lehetővé tette számomra, 
hogy egy kis virág végtelen csodáiba tekinthettem - igen, ennek az én kis 
virágocskámnak a csodáiba, amely örökké legdrágább emlékeim egyike 
maradjon erről az időről. De én már gyakran figyeltem éjszaka a kedves, szép 
csillagokat az Égen, vágyódó szívvel, és annyi mindenfélét gondoltam 
magamban, hogy vajon micsodák is lehetnek azok? A gondolataimon túl 
azonban sohasem jutottam és bizonyságot a felől sohasem tudtam magamnak 
szerezni. 

4. — Gyakran azt gondoltam, hogy közelről nézve különösen 
csodaszépeknek kell lenniük, sokkalta szebbeknek, mint a virágoknak, 
minthogy már messziről is gyönyörűeknek látszanak. 

5. — Egy ízben atyánkkal arra mentünk - nézd - messzire oda, ahol a 
csillagokat mindig felkelni láttuk, abban a reményben, hogy onnét jó közelről 
láthatjuk majd őket. De lásd, Te egyedül szeretett, legjóságosabb szent 
Jehovám, a kedves csillagocskák messzire visszahúzódtak előlünk és egész 
más, idegen helyről tűntek fel, amely azonban igen távolinak tetszett nekünk, 
úgy hogy éjszakának idején, minthogy úgyis fáradtak voltunk, nem 
merészeltük az odáig tartó hosszú utat megtenni. 

6. — És atyánk különben is megnyugtatott minket, mondván, hogy ne 
búsuljunk azért, mert e csillagok Te miattad bizonyára nagyon szentek, és 
azért mindig visszahúzódnak az emberek szentségtelen szemei elől. És már 
azért is rendkívül hálásnak kell lennünk, hogy ezt a szentséget bárcsak messze 
távolról is, büntetlenül szemlélnünk szabad. 

7. — És lásd, ebben valamennyien meg is nyugodtunk és egyebet nem is 
tehettünk, minthogy Téged nagy kegyelmedért szívünk minden szeretetével 
magasztaltunk és dicsőítettünk. 

8. . Most azonban mindenekfölött szeretett Jehovám - miután láttam ezt a 
kis virágot, most - óh jóságos, szeretetteljes Jehova - mégsem egészen 
merészellek megkérdezni! De talán csak nem haragszol meg rám?" 

9. — De Abedám felbátorította őt, mondván neki: "Óh Gemélám, kérdezz 
csak egészen bátran, és az Én szeretetem és a te szereteted révén bizonyos 
lehetsz abban, hogy először is, nem haragszom meg sohasem, sem bosszús 
nem leszek; másodszor pedig a felelettel sem maradok adósod és mindazt, 


amit a te tiszta szereteted kér, teljesítem! 

10. — De már látom, megint kell, hogy kisegítselek a zavarból. Ugye te a 
csillagokat, az Ég látszólagos csillogó virágait szeretnéd lehető közelségből 
megtekinteni? 

11.  — És Geméla a gyönyörűségtől mosolyogva, vidám fejbólintással igen 
mondott Abedám kérdésére. 

12. " És Abedám erre mondta neki: "Nos jó, nyújtsd tehát Nekem jobb 
kezedet, a balt pedig add Atyádnak és nővéreidnek, hogy ők is láthassák azt, 
amit most majd te látsz! 

13. — E szavak után rálehelt mindnyájukra és ők beleláttak a Teremtés 
mélységeibe. 

14. — Geméla azonban csakhamar felkiáltott, és segítséget kért; és vele 
együtt a többi látó is, a következő szavakkal: 

15. — "Óh Jehova, Jehova, Jehova! Ments meg minket, szegény férgeket, 
akik semmik vagyunk Előtted! Mert Teremtésed végtelen nagysága elnyel 
minket - hiszen máris semmivé lettünk! Ilyet senki sem láthat, hogy amellett 
életben maradhatna; azért óh Jehova, Te szent, nagy Istenünk és Atyánk, 
ments meg minket!" 

16. — És Abedám ismét visszaszólította őket, és látomásuk eltűnt. Amidőn 
újra felébredtek, leborultak előtte és imádták őt, mert olyan nagy félelem 
fogta el őket, hogy egész testükben remegtek. 

17. . De Abedám megérintette őket, és szelíden szólt hozzájuk, hogy csak 
keljenek fel teljes bizalommal és a legszelídebb hangon kérdezte Gemélát: 

18. — "Geméla, úgy látszik, a csillagok nem tetszettek neked annyira, mint 
az előbb a kis virág? 

19. — Mi volt az, amiért még most is annyira remegsz? Szedd össze 
bátorságodat és beszélj el egyet-mást erről valamennyiünknek. Lásd, hiszen 
már ismét Nálam vagy, ahol semmitől sem kell félned! Mondd el tehát 
szaporán, mi történt veled e három pillanat alatt! 

20. Jöjj ide, támaszkodj kissé keblemre, akkor majd a bátorságod ismét 
megjön! 

21. És Geméla forró mohósággal omlott Abedámra! És csak miután egy 
ideig e mindenekfölött szent keblen nyugodott, tért ismét magához, 
felegyenesedett és még mindig gyengén ijedt hangon a következőket mondta: 

22 "Óh Jehova, Te mindenható, Te mindenekfölött szent, Te végtelen 
Jehova! Vajon kinek az ajka nyílhatna meg és szólhatna méltóan a Te 
végtelen nagyságodról, magasságodról, mélységedről és hatalmadról?! 

23. — Nem láttam egyebet, mint számtalan végtelen nagy, leírhatatlan 
fényben lángoló világokat, amelyek a végtelenségben villámokhoz hasonlóan 
mozognak. Az egyik nagyságra, fényre és szépségre a végtelenségig 
felülmúlta a másikat! 

24. — Sőt, amidőn még mélyebbre irányítottam rémült szememet, akkor 
már csak egy végtelen lángvilágot láttam, és e végnélkül kiterjedő lángokban, 
amelyek elviselhetetlen Napfényt árasztottak, legnagyobb ijedelmemre szinte 


beláthatatlan nagyságú, borzasztó kinézésű emberi alakokat láttam nagy 
sebesen tovahaladni. 

25. — Elképzeltem fájdalmukat, és ekekor úgy látszott, mintha végtelen 
mélység nyílt volna meg, amely ezt a lángvilágot és a valószínűleg szerfelett 
sokat szenvedő emberi alakokat vele együtt elnyelte. 

26. És úgy látszott, mintha ez a rettentő mélység engem is el akarna 
nyelni; azért kiáltottam fel hangosan segítségért Hozzád, és Te, nekem 
szegénynek, azonnal segítettél is, amiért örökké hálát és köszönetet mondok 
Neked. 

27. Lásd, többet nem tudok mondani! Óh légy türelemmel hozzám, aki 
mindenekfelett egyedül Téged szeretlek. Óh Jehova, hát ezek azok a 
csillagok, amelyek engem oly gyakran elragadtak? 

28. Ne haragudj rám, ha nyíltan megvallom, hogy a virágok 
kedvesebbek nekem, mint a csillagok, mert hiszen ezek egészen rettenetesen 
néznek ki! 

29.  — Ha megengeded, akkor másvalamit kérdeznék tőled!" 

30. — És Abedám válaszolta neki: "Geméla, hiszen már biztosítottalak 
róla, hogy kérdezhetsz, amit akarsz - nem maradok adósod a felelettel! Csak 
éppen a csillagokról ne kérdezz többé, mert ezek túlságos nagyok neked; 
bármi mást azonban kérdezhetsz!" 


184. Fejezet 
Az idő és az örökkévalóság lényege 


1. — Abedámnak e végtelenül szeretetteljes megnyugtatására, Gemélának 
visszatért a bátorsága és szívében teljesen megnyugodott. Keble ismét 
szabadon lélegzett és szíve vágyának engedve, ismét egy ritka és különös 
kérdéssel állott elő, amely a következőképpen hangzott: 

2. — "Legszeretetteljesebb, egyedül szeretett, mindenekfölött szent, 
hatalmas Jehova! Minthogy már olyan kimondhatatlanul mélyre kegyelmesen 
leereszkedtél hozzánk, szegény bűnösökhöz, és megengedted, hogy kérdést 
intézzek Hozzád, légy oly kegyes és légy segítségemre az én nagy 
balgaságomban! 

3.  — Lásd, én már százszor és ezerszer hallottam ezt a szót "örök" és 
"örökkévalóság", és magam is nem kevésbé gyakran mondtam ki azokat. De 
igaz és való, hogy azokat eddig sohasem értettem meg. 

4. — Óh Jehova, ha a Te szent akaratoddal megegyezne, úgy én nagyon 
szeretném megérteni azokat!" 

5. — És Abedám az ő és mindnyájuk számára érthető módon azonnal a 
következőket mondta válaszul: 

6. — "Halld tehát, szeretett Gemélám! Hogy mi az örökkévalóság az Én 
szememben, azt sohasem lennél képes felfogni, hogy egyben életben 
maradhatnál! Azért lehetetlen lenne az örökkévalóságot ebből a szempontból 
neked szemlélhetővé tenni; de amennyire azt te és mindenki más is 
felfoghatja, úgy az örökkévalóság a szellem számára ugyanaz, ami az idő a 


test számára, azzal az egyetlen különbséggel, hogy az idő maga körül mindent 
megőröl és elenyészt, míg az örökkévalóság egy atomot sem enged 
elenyészni. 

7. — Ez az idő a testileg teremtett dolgok állandó mozgásában áll és e 
mozgásból keletkezik, mert ha azok nem mozognának, akkor idővel 
mindannyi egymásra esne; a Napok, a Holdak, Földek és az összes élőlények 
össze-vissza egy végtelen kaotikus tömeggé keverednének, amely aztán az 
egymásra gyakorolt végtelen nagy nyomás következtében csakhamar minden 
részében  meggyulladna,  önönmagát  pusztítaná, és végül teljesen 
megsemmisülne. 

8. — Mivel azonban fenntartásuk céljából a legnagyobbtól a legkisebbig 
mindennek pontosan kiszabott megfelelő távolságokban kell mozognia és 
maguknak az összefüggő test egyes részeinek is állandó mozgási ösztönnel 
kell bírniuk, amelynek folytán a mozgási akadály megszűntével azonnal 
mozgásba jöhetnek: az ugyanazon törvények szerint állandóan visszatérő 
mozgások és kölcsönös, rendszeres találkozások eredményezik a 
megszámlálható időfolyamatokat. És amit a mozgás állandósága előidéz, hogy 
ti. a mozgás útján érintkező részek kopnak, és ezáltal a dolgok lassabban 
vagy gyorsabban elmúlnak, az a mindent elemésztő idő! Azért is minden 
időleges egyben mulandó is, mert a dolgok elmúlnak és helyükre mások 
lépnek; és így a dolgok eltűnése és visszatérése határozza meg az idő 
mértékét. 

9. — Az örökkévalóságnál ellenben merőben ennek az ellenkezője áll 
fenn! Annál minden mozgás csak látszólagos, alapjában azonban minden 
dologban a legteljesebb nyugalom uralkodik. 

10. — Az időben látszólagosan pihennek a dolgok, pedig még a 
legkeményebb kő is valamennyi megszámlálhatatlan részében mozog; és 
semmi sincsen, ami nyugalomban lenne. 

11. . Az örökkévalóságban ismét egészen fordítva van! Abban úgy 
látszik, mintha minden állandóan mozogna és ennek ellenére az Én 
szememben mégis minden a legzavartalanabb nyugalomban van. 

12. — Hogy ezt szemléltetőleg jól megértsd, mondok egy meggyőző 
példát: 

13. — Lásd, ha te ahhoz a távoli tűzhányó hegyhez akarnál eljutni, akkor 
hamarosan útra kellene  kelned és fáradságosan lépésről-lépésre 
előrehaladnod, hogy két-három nap alatt odaérkezzél. 

14. — Az örökkévalóságban azonban mindenki megtakaríthatja magának 
az utat, mindig egy és ugyanazon a helyen vesztegelhet, és pusztán 
érzelemgondolatai révén hihetetlen messze utakat járhat be, és legteljesebb 
öntudat mellett mindent megtekinthet, mialatt saját személye hajszálnyira sem 
mozdul el meghatározott helyéről, és így az Én szememmel tekintve a 
legállandóbb, legédesebb nyugalomban van. 

15. — Úgy képzeld el magadnak azt, mintha puha, lágy fekvőhelyen 
pihenve, édes álmodban a legszebb álomképeid lennének, hogy ide-oda 


szaladgálnál, ugrálnál, táncolnál örömödben, és mégis hozzá egy távoli, gyors 
kéjutazást is tennél. 

16. — Értsd meg tehát! Mindeme mozgás mellett, amelyet álmodban 
végzel, saját személyedben mégis a legcsekélyebb helyzetváltozási mozgást 
sem lehetne észrevenni! 

17. . Ugyanígy van ez a te számodra most még felfoghatatlanul 
tökéletesebb állapotban az örökkévalósággal is! Mert lásd: úgy, amint a 
mozgás az időt, a dolgok elmúlását, pusztulását és végül a halált idézi elő, 
ugyanúgy idézi elő a nyugalom az örök fenntartást, az elmúlhatatlanságot és a 
szüntelen, örökös legtökéletesebb Hozzám teljesen hasonló életet mindama 
lények számára, akik szeretetük és élő szellemük révén Hozzám teljesen 
hasonlatosak. 

18. — Éppen úgy, ahogyan Nekem nincs szükségem utazást végeznem, ha 
az egyik végtelenségből a másikba akarok eljutni, ugyanúgy Velem együtt az 
Én szeretteimnek sem lesz rá szükségük, hogyha minden végtelen csodát meg 
akarnak tekinteni, azokhoz oda is menjenek; hanem ők Hozzám hasonlóan 
teljesen örök nyugalomban élvezik majd az igaz örök életet, bár ennek a 
nyugalomnak sohasem lesznek tudatában, hanem ehelyett az örök 
legboldogabb — mozgékonyságnak, — amelyet azonban éppen ez a 
tulajdonképpeni szellem-személyi nyugalom tart majd fenn 
elpusztíthatatlanul, tehát örökké! 

19. — Lásd tehát, szeretett Gemélám, ez az örökkévalóság, és ez a 
különbség közötte és a halált hozó idő között. 

20.  Tartamát illetőleg párhuzamban halad az idő tartalmával. Azért 
éppen úgy létezhetnek  örökkévalóságok, mint idők. Csakhogy az 
örökkévalóság tartalma nem érzékelhető úgy, mint az időé, mert az idő az 
elmúltat soha vissza nem hozza; az örökkévalóság ellenben még a réges- 
régmúltat is, amelyet már elképzelni sem tudnál magadnak, állandóan úgy 
tartja ébren, mint a legvilágosabb jelent és nem kevésbé van előtte a jövő is, 
mint a jelenvaló. Megérted-e ezt?" 

21. — És Geméla nyájas mosollyal felelt: "Óh Jehova, ha akarod, a te 
kegyelmed által megértem ezt annyira és úgy, ahogyan Te akarod, de az 
mégsem eléggé világos előttem, hogy az állandó nyugalomban mégis hogyan 
mozoghat az ember? Lásd, ezt még nagyon szeretném teljesen megérteni, ha 
Te is úgy akarod!" 

22. — És Abedám mondta neki: "Ezt itt sohasem értheted meg teljesen 
kedves Gemélám addig, amíg testben vagy; de egykoron majd teljesen 
megérted! 

23. Azért tehát inkább mást kérdezz tőlem és Én irántadi szeretetemből 
mindenre válaszolok. Ámen." 


185. Fejezet 
Az élet lényege. Az Ur ígéretet tesz Gemélának 


1. — És Geméla teljesen megelégedve azzal a válasszal, amelyet utolsó 


kérdésére Abedámtól kapott, ismét felbátorodott és kérdezte Abedámot: 

2. "Óh Te, legeslegédesebb Jehova, Te, aki telve vagy a legnagyobb 
irgalommal, szeretettel és kegyelemmel - minthogy már annyi kegyelemben 
részesítettél minket, szívem legbensőbb szeretetétől indíttatva, most még egy 
kérdéssel bátorkodnék terhedre lenni! Jól tudom ugyan, hogy Téged - óh 
legszentebb - tisztátalan szavaim mindegyike megszentségtelenít, amiért is 
aztán annyira tétovázom Előtted tisztátalan ajkamat megnyitni! És egészen 
tisztán látva teljes méltatlanságomat és elvetemültségemet, ez megbénítja 
tüdőmet is. Ennek következtében torkom is úgy elszorul, hogy alig vagyok 
képes ajkamon egy szót is kiejteni. De mihelyt ismét arra gondolok, hogy 
milyen végtelenül és kimondhatatlanul jó, szeretetteljes és irgalmas vagy, 
akkor persze újra visszatér a bátorságom, hogy a Te oly mindenekfelett 
kegyes engedelmeddel éljek. 

3. — Azért tehát ismét olyan merész vagyok, és arra kérlek, hogy nekem 
és a többieknek is, amennyiben ezt - mint én - még nem tudnák, megmondani 
és  tudatlanságunkat arra nézve megvilágítani kegyes légy, hogy 
tulajdonképpen mi is az élet, és hogy miképpen történik az, hogy mi annak 
teljes tudatára ébredünk, tudjuk, és lelkünk mélyéből átérezzük, hogy 
létezünk, és hogy szabadon tehetjük azt, amit szabadon akarunk? 

4. — De hiszen én mindenféle balgasággal vagyok telve! És e 
kérdésemmel bizonyára most is lényegesen szaporítottam legszentebb szemed 
előtt azok számát! 

5. — Igen, igen - már arcodról leolvasom, hogy valami nagyon balga 
kérdést intéztem Hozzád, Csak tudnék gyorsan valami mást kérdezni! 

6. — Óh Jehova, haragszol-e tán reám balgaságom miatt? Akkor a Föld 
legmélyebb szakadékába szeretnék szégyenemben elbújni, és a legsűrűbb 
sötétségben siratni balgaságomat egész életemen át! 

7. — Óh, Te mindenekfölött egyedül szeretett Jehovám, hiszen nem 
kívánom tőled a világosságot, hanem vedd tőlem kérlek kérdésemet, mint a 
legalázatosabb kérelmemet és cselekedj a Te legszentebb akaratod szerint 
úgy, ahogyan az Neked tetszik, és én akkor szívem legmélyén a leghálásabban 
elismerem, hogy mindez a Te legnagyobb irgalmad és a Te kimondhatatlanul 
legmagasabb fokú atyai szereteted! 

8. — Óh bocsáss meg nekem, Te, akinek nevét lángoló szívem Irántad 
való szeretetében már ki sem meri ejteni!" 

9. — És Abedám felgerjedten szólt hozzá és a többiekhez: 

10. — "Bizony mondom neked és nektek többieknek is, hogy ennyi 
alázatot még egy lélekben sem találtam! 

11. — Geméla! Vajon tényleg és valóban mindenekfelett Engem szeretsz- 
e?" 

12. — És Geméla zokogni kezdett és felelte Abedámnak: Óh Te forrón 
szeretett, Te, aki maga az örök szeretet vagy! Hogyan is kérdezheted ezt 
tőlem, Te aki teremtettél és aki olyan szívet adtál nekem, amely nem tud mást, 
mint csakis Téged szeretni! 


13. — Óh, ha lehetséges lenne, akkor Irántadi szeretetemből magát a halált 
ezerszeresen elszenvedném, ha nem volna másképpen lehetséges, hogy Neked 
megmutassam mennyire  minden-minden-mindenekfölött csak Téged 
szeretlek! De miért is beszélek, hiszen Te úgyis szívembe látsz!" 

14. " És Abedám lehajolt és az előtte a földre borult Gemélát egészen 
jobb karjára emelte, láthatóan és hevesen szent kebléhez szorította és mondta 
neki: 

15. "Óh te, szeretetem és irgalmam legbájosabb, legkedvesebb 
gyönyörű gyöngyszeme - valóban a te ifjú szívedben több szeretet és élet 
lakozik, mint az egész Földön! Ami most veled történt, azt még a legtisztább, 
legbölcsebb angyalok egyike sem tapasztalta. 

16. — Megáldalak téged minden időkre! Látod te gyönyörű Gemélám, 
ahogyan Én, a te Teremtőd, a te örök, szent Atyád most a szívemben 
hordozlak, amely az egész Mindenség minden életének és minden létének 
örök alapzata: ugyanúgy egy hozzád teljesen hasonló leány a te véredből - 
halljad! - saját Magamat, Engem, az örök végtelen Istent, az örök Életét 
valamennyi teremtménynek, az atomtól a legmagasabb angyalszellemig, 
mindenható Teremtőjét, Engem, minden hatalom és erő egyetlen Urát, hordoz 
majd egykoron a szíve alatt. 

17. — Neked pedig Lamekem által nemsokára egy fiút adok majd! Nevezd 
őt Noénak, és ő népednek megmentője lesz! 

18. — Hogy ez miképpen és mikor történik majd, azt a te jövendő fiad a 
kellő időben, úgy amint most te, irgalmam ez ígéretét, tőlem kapja majd meg. 
Vedd ezt jól figyelembe és akkor majd felfogod és kellőképpen megérted azt 
is, hogy mi az élet, hogy miképpen jut minden ember annak tudatára, és 
miképpen cselekedhetik ezután az élet szabadon azt, amit akar. 

19. — Hogy azonban kérdésed ne maradjon válasz nélkül, mielőtt lábad 
újra a földet érinti, figyelj ide: azt, hogy Rajtam és Bennem mi az élet, az 
lehetetlen lenne felfognod, mert hogy miképpen vagyok Én Magam a 
tulajdonképpeni élet örökké és végtelenül, azt még a legmélyebb értelemmel 
bíró legfőbb kerub sem foghatja fel és értheti meg soha! Hogy azonban mi az 
élet tebenned, lásd nem egyéb az, mint az Én leheletem tebenned, vagy az Én 
tökéletes képmásom minden egyes emberben. Úgy azonban, ahogyan Én 
örökké és végtelenül benne vagyok a saját legtökéletesebb életemnek 
állandóan — legvilágosabb öntudatában, ugyanúgy minden egyes 
teremtménynek van önmagában ennek az Én életemnek egy - habár számodra 
felfoghatatlan - kicsiny részecskéje, amelynek erejénél fogva az 
szükségletéhez képest életképes. 

20. — Minden élet azonban úgy van megalkotva, hogy állandóan 
szaporodni és növekedni képes az Én szakadatlan beáramlásom folytán; minél 
jobban kifejlődik az élet, annál tökéletesebbnek nyilatkozik meg. 

21.  — Öntudatossá azonban csak akkor válik az élet, ha a szeretet 
szikrácskájához az Isteni kegyelem világosság szikrácskáját is hozzákapja. 
Ezzel a világossággal felismeri a megadott élet a maga sajátosságát és szabad 


öntudatra ébred. 

22. Ha azután a tudatossá vált élet nemcsak önmagának, hanem örök, 
szent eredetének is tudatára ébred, és hálájával és tiszteletével, szeretetével és 
imádatával áldozik Neki, és elismeri Annak akaratát, Aki őt megteremtette, 
akkor lesz csak teljesen szabaddá, akkor lesz e felismerés nyomán a szeretet 
által gyermeke az örök Szeretetnek, amely élettől ébred aztán csak 
önmagának a legvilágosabban tudatára, és eleven tudatára Annak, Aki most 
téged a karján hordoz. 

23. — Vajon jól megértettél-e mindent Gemélám?" 

24. És Geméla valóságos mennyei elragadtatással felelte Abedámnak: 

25. — "Óh Te szent Atyám, Te legeslegfőbb Szeretet! Ki nem tudná 
megérteni és felfogni a szavaidat, különösen, ha az ember abban a kegyben 
részesül, amelyet most nekem azáltal nyújtasz, hogy Te mindenekfölött szent 
Atyám, karodon hordozol! 

26. Lásd, ilyenképpen kell, hogy a Te Gemélád megértse, amit a Te 
végtelen atyai szereteted neki megvilágosított! Nem köszönhetem azt meg 
Neked eléggé ajkammal, de annál jobban gyullad a szívem mind hevesebb 
szeretetre Irántad! 

27. — Halld azonban egyedül szeretett Jehovám, most egy borzasztóan 
szomorú kérdés jutott eszembe!" 

28. — És Abedám mintegy meglepetve, gyorsan kérdezte őt: "Nos, mi az, 
mi az? Ugyan mi juthatott olyan hirtelen és olyan szomorú dolog az eszedbe 
szeretett, gyönyörű Gemélám, amikor Én karomon hordozlak? 

29. — Csak mondd meg Nekem hamar, talán akad majd Nálam vigasz a te 
szellemileg gyengéd szívecskéd számára?" 

30. — És Geméla kissé zavarodottan hunyorgatva, játszadozott Abedám 
dús fürtjeivel, és nem mert azonnal színt vallani. 

31. — Kissé hosszabb  húzódozás után, miután  Abedám ismét 
felbátorította, szeretettől remegő hangon előhozakodott a szomorú kérdéssel. 

32. — "Óh Jehova lásd, a Te szent szavaid némelyikéből most úgy látom, 
hogy Te nemsokára ismét elhagysz minket! És lásd, minthogy én már 
végtelenül szeretlek egész szívemmel, mi lesz velem szegénnyel, ha Téged 
már nem láthatlak és ha úgy, mint most, óh Te örök Szeretetem, már nem 
leszel körülöttem?" 

33. — És Abedám felelte neki: "Hallgass ide, te gyönyörű, legkedvesebb 
Gemélám! Aggodalmad részben ugyan nem alaptalan, mert így mindig nem 
maradhatok veletek, és ez nem is lenne jó senkinek sem! Mert ha állandóan 
így maradnék nálatok, úgy soha senki sem lenne képes az igazi szabad, önálló 
élethez jutni. A bűn úgyis kemény szolgaságra vetette a világot, és éppen azért 
már amúgy is elég kényszer és erőszak jutott a Földnek! Ha most Én, mint a 
legfőbb őserő és hatalom, állandóan így láthatóan közöttetek lennék, akkor 
még egy második kényszeretek is lenne a Földön, úgy hogy itt szabadon senki 
sem mozoghatna a legkevésbé sem, sem ide, sem oda, sem le, sem fel! 

34. — Ha ellenben szemetek előtt rejtetten maradok, de ha valaki azt 


komolyan akarja, úgy, ahogyan te most akarod és hűségesen mindenkor 
akartad - szíveteknek annál ismertebb és meghittebb leszek, akkor a bűn 
kemény szolgasága ellenére mégis mindenki teljesen szabad lesz. A bűn 
szolgaságát megvetheti és lábbal tiporhatja, és szíve szeretetében Engem 
keresve és szabadon megragadva Hozzám fordulhat, amikor is az ő 
szeretetének mértéke szerint nyomban Magamba fogadom és szeretet- 
akaratának megfelelően megtartom és fenntartom őt. Mindez aztán még csak 
az örök élet elnyerése. 

35. — Képzeld el azonban, ki merne valamit csinálni, ha látna Engem és 
egész életén át biztosan mindig oldala mellett tudna? 

36. — Nézz csak oda, és figyeld meg az embereket, akik tudják, hogy 
láthatóan itt vagyok! Mit csinálnak most? 

37. — Még lélegzeni sem mer szabadon közülük egyik sem, nem is szólva 
arról, hogy akár jót, akár rosszat cselekedni mernének! Nézd ellenben 
körülöttünk azokat, akiknek sejtelmük sincsen látható ittlétemről, milyen 
vígan sürögnek-forognak! 

38. — Sokan közülük azt hiszik, hogy túl vagyok a csillagokon, mások 
jenlévőnek vélnek a suhanó szellőben és még másoknak, ezerféle, Engem 
távol képviselő véleményük van Rólam. 

39. — Lásd, mindezek semmiféle kényszer alatt nincsenek Miattam, és így 
teljesen szabadok. Nálatok ellenben más az eset, bár az Én közelemben - ti 
távol vagytok a bűn szolgálatától! De annál jobban vonz titeket a szeretetem, 
és ezért nem tehettek egyebet, mint hogy Engem mindenekfelett szerettek, 
ami azonban a szeretet szent joga ellenére is, mégis csak kényszer, mert 
Engem látva nem tehettek mást, mint hogy így szeressetek. 

40. Amíg azonban látható módon köztetek vagyok, senkinek a szeretete 
nem számítható fel neki az életre, hanem csakis azután, ha már nem járok 
láthatóan köztetek, és az is, ahogyan valaki akkor szeretett, mielőtt még 
számára látható lettem. 

41. — Lásd, legkedvesebb, leggyönyörűbb Gemélám, a te jelenlegi 
Irántam való szereteted is értéktelen lenne, ha már előbb is nem szerettél 
volna épp úgy, sőt néha még bensőségesebben, mint most, amikor 
tulajdonképpen nem is te szeretsz, hanem Én telítelek meg Téged 
szeretetemmel az örök életre! 

42. — De mindezt figyelembe nem véve, vagy akár figyelembe is véve, 
szélnek eresztheted szomorú kérdésedet, mert a te szereteted már kezdettől 
fogva megtette a magáét, mivel neked Miattam sokat kellett küzdened a 
világgal, amiért oly kiválóan szépnek vagy alkotva, mint nemedből Előtted 
még egyik sem volt. 

43. — Ez a szívós küzdelmed az Én látható voltommal, sőt az érintésemet 
15 ártalmatlanná tette reád nézve, mégpedig úgy, hogy ezért csakis neked 
mutathattam olyan dolgokat, amelyek látása sokakat, akik még nem vívták ki 
úgy, mint te a szeretet győzelmét - megölt volna. 

44. — És az Én igen gyakori látásom is örökre ártalmatlan marad 


számodra; mert te már Hozzám vagy kapcsolva. És ugyanúgy, ahogyan most 
láthatóan hordozlak karomon, úgy hordozlak majd szeretetem karjain 
láthatatlanul is. És valahányszor megmutatkozom majd Előtted, mindig így, 
téged hordozva látsz majd Engem. Légy tehát derűs és vidám szívű, mert ezen 
túl soha nem érzed majd hiányomat! 

45. — Lásd leggyönyörűbb, leggyengédebb és legszeretettebb Gemélám, 
azt hiszed talán, hogy Én tudnálak nélkülözni?! 

46. — Óh lásd, te most épp oly nélkülözhetetlenné lettél szívemnek, mint 
Én a tiednek; azért hát vigasztalódhatsz, mert nem hagylak el téged, ahogyan 
az neked látszik. 

47. — Azért hát leggyönyörűbb, legkedvesebb Gemélám, ereszd csak, 
ahogyan már mondtam, gondtalanul és aggodalom nélkül szélnek szomorú 
kérdésedet. Ámen." 


186. Fejezet 
Ártatlanság és szemérem 
Visszatérés és a küldöncök fogadása 


1. — És amidőn Geméla Abedámtól ily gyönyörű vigaszban részesült, 
olyan nagyon kezdett örvendezni, hogy még Abedám karján szinte 
szökdécselt és ugrándozott, úgy hogy örömmámorában a szeméremérzetről is 
megfeledkezett, amikért is atyja Zuriel odakiáltott neki, hogy ne fedje fel 
annyira testét, és gondolja meg, hogy Ki az, aki őt karján tartja! 

2. — Abedám azonban megrótta Zurielnek ezt az időszerűtlen 
rendreutasítását és mondta neki: 

3. — "Ha ismersz Engem, mire való e gondod? És ha még mindig nem 
ismertél volna fel, akkor inkább te utasíttasd magadat rendre leányaiddal, 
hogy te is felismerj Engem, amint ők felismertek! 

4. — Avagy az erkölcstelenség kígyóját akarnád talán legártatlanabb 
gyermekeidnek megmutatni, és teljes ártatlanságuk helyébe a világ 
aggályoskodó lelkiismeretét ültetni? 

5. Óh lám, mennyire balga vagy! Vajon az Én karomban ki 
viselkedhetnék Nekem visszatetszően illetlenül? 

6. — Légy tehát okosabb a jövőben! Te pedig Geméla ne zavartasd 
magadat vidámságodban, mert ez a Belőlem áradó örök élet teljessége 
benned, és ezt kívüled még a legtisztább angyal sem érezte soha! Azért csak 
ugrándozz tovább; mert az Én karomban jó szökdécselni és ugrándozni!" 

7. "És Abedám még rövid ideig becézgette és cirógatta Gemélát és 
azután mondta neki: "Lásd, szeplőtlen, tiszta kedvencem, hogy fel ne 
ébresszük azoknak a féltékeny irigységét, akik most minden oldalról hozzánk 
közelednek, és akikhez Én ma reggel megvilágosított hírvivőket küldtem, és 
hogy ne adjunk okot titkos bosszankodásukra, mivelhogy Engem még nem 
ismernek úgy, ahogyan te és az itt jelenlévők ismernek, ezért most láthatólag 
leteszlek a földre, de a testi szemnek láthatatlanul, tehát szellemben és minden 
igazságban mégis az Én örök szeretetem karjain maradsz! Ámen." 


8. — Ezt mondva Abedám, még egyszer szívéhez szorította Gemélát és 
azután egészen gyengéden a lába mellé a földre tette őt. Röviddel utána már 
meg is érkeztek az Abedám által kiküldött áldozati hírnökök és felvilágosítók, 
leborultak előtte és szívük mélyéből imádták őt. És mögöttük beláthatatlan 
nagy seregek jöttek és követték jó példájukat. 

9.  — Egy kis idő múlva Abedám felszólította őket, hogy keljenek fel, és 
szólt hozzájuk: "Híven és becsületesen végeztétek munkátokat; mert 
munkátok gyümölcsei követnek titeket, azért hát nagy az örömöm bennetek és 
azért reátok bízom, hogy munkátokért tőlem jutalmat kérjetek! És akárhogyan 
alakul is kívánságotok, azt rövidesen teljesítem; szóljon tehát szívetek!" 

10. — Ere mindnyájan kiáltozni kezdtek: "Urunk, szent Istenünk és 
mindnyájunk legszeretőbb Atyja, Inmánuel Abedámunk! Mit is kérhetnénk 
még tőled, amikor Téged bírunk, a miénk vagy, Te örök Szeretet, szent 
Teremtőnk és Atyánk! 

11. — Vajon mit eszelhetne ki a legforróbb önszeretet is, ami több lenne, 
mint Te? 

12. — Lásd, a mi egyedül Téged mindenekfelett szerető szívünk Tebenned 
máris a legfőbb jutalmát kapta meg olyan mérhetetlen bőségben, hogy ezt a 
mindenekfelett szent jutalmat még akkor sem érdemelnénk meg a legkevésbé 
sem, ha örökkévalóságokon át naponta kimondhatatlanul több szolgálatot 
tehetnénk is Neked, mint ma reggel tettünk! Sőt örökkévalóságokon át 
teljesített legbuzgóbb szolgálatunk is csak hiú semmiség lenne ahhoz a 
kimondhatatlan és mindenekfelett szent jutalom-előleghez képest, hogy Te, 
legszeretőbb, legszentebb Atyánk arra szántad rá Magadat, hogy hozzánk, 
földi férgekhez leszállj és mindnyájunkat szereteteddel és legszentebb 
kegyelmed fényével eltöltöttél, amelyre mi valamennyien teljesen méltatlanok 
voltunk és még vagyunk! 

13. Óh a földnek kellene minket mély, lángoló szakadékaiba elnyelnie, 
ha Kívüled még bármi csekély kívánságunk is lenne! Hiszen már e kérelem 
engedélyezéséért is, óh Immánuel, örökké nem tudunk hálát adni! 

14. — Mit is kérhetnénk tőled?! Tudjuk-e mi, hogy mi lenne számunkra jó 
és hasznos? 

15. — Kegyelmedből azonban mindnyájan tudjuk azt, hogy csupán Reád 
van mindnyájunknak szükségünk! Te pedig a miénk vagy, mindnyájunké! 

16. Így hát mit kérhetnénk mi még? Igen, arra kérhetünk Téged, hogy 
soha el ne hagyj minket! Ha ez a kérésünk teljesül, akkor végtelenül többet 
kapunk, mint Amennyit izzón sóvárgó szívünk örökkévalóságokon át 
elképzelni képes lenne! Csupán csak erre kérünk tehát Téged; de nem semmis 
szolgálatunk jutalmául, hanem egyedül csak a Te irgalmad és atyai szereteted 
folyamányaképpen! 

17. . Óh Immánuel! De ezt a kérdésünket is bocsásd meg nekünk, mert 
hiszen mi mind vakok vagyunk Előtted és nem tudjuk, mit cselekszünk! Csak 
ami Előtted jó, az a Te szent akaratod, és azért legyen meg a Te szent 
akaratod, most és mindörökké!" 


Amen. 


Vége az I. kötetnek 


Szerkesztette: Sándor Zoltán 


Bonyhád. 2011.02.17. 

